
CAPUT  XI. 

De  justificatione  fidei,  ac  primo  de  ipsa  nominis  et  rei 
definitione. 

Hoc  Capite  et  septem  sequentibus  orthodoxa  de  Justificatione  fidei 
doctrina  explicatur,  refutatis  erroribus  oppositis.  Possunt  autem  hoc  ordine 
ita  connecti,  ut  cap.  11.  rem  ipsam  asserat:  quatuor  proxime  succedentia,  justi¬ 
tiam  operum  destruendo,  fidei  justitiam  confirment,  singula  secundum  eam  ra¬ 
tionem,  quam  in  suis  quaeque  titulis  prae  se  ferunt:  nempe  cap.  12.  a  de¬ 
scriptione  perfectae  justitiae,  cap.  13.  a  duobus  quae  cavenda  sint,  cap.  14.  a 
consideratione  initii  et  progressus  sanctificationis  in  renatis,  cap.  15.  a  duobus 
pessimis  effectis  ,  quae  justitiam  operum  continuo  comitantur.  —  Tria  reliqua 
sunt  refutatoria:  cap.  16.  calumnias  adversariorum  discutit,  cap.  17.  argumentis 
respondet,  quae  ex  promissionibus  vel  Legis  vel  Evangelii  ducuntur,  cap.  18. 
refellit  ea ,  quibus  ex  promissa  mercede  colligitur  operum  justitia. 

Tres  praecipuae  sunt  partes  hujus  Capitis :  1)  De  loquutionibus ,  quae  in 
hac  tractatione  occurrunt,  disputat  sect.  1 — 4.  —  2)  Osiandri  delirium  de  essen¬ 
tiali  justitia  impugnat  sect.  5 — 13.  —  3)  Contra  justitiam  operum  erigit  fidei 
justitiam,  usque  ad  fin.  cap. 

1.  Jam  mihi  satis  diligenter  exposuisse  supra  videor,  quo¬ 
modo  hominibus  a  lege  maledictis  unicum  recuperandae  salutis 
restet  in  fide  subsidium.  Eursum  quid  fides  ipsa  sit,  et  quae 
in  hominem  Dei  beneficia  conferat,  et  quos  in  eo  fructus  edat. 
Summa  autem  haec  fuit:  Christum  nobis  Dei  benignitate  datum, 
fide  a  nobis  apprehendi  ac  possideri,  cujus  participatione  dupli¬ 
cem  potissimum  gratiam  recipiamus ;  nempe  ut  ejus  innocentia 

Deo  reconciliati  pro  judice  jam  propitium  habeamus  in  coelis  pa¬ 
trem;  deinde  ut  ejus  spiritu  sanctificati  innocentiam  puritatemque 
vitae  meditemur.  Ac  de  regeneratione  quidem,  quae  secunda  est 
gratia,  dictum  fuit  quantum  sufficere  videbatur.  Justificationis 
ratio  levius  ideo  attacta  est,  quoniam  ad  rem  pertinebat  intelli- 
gere  primum,  et  quam  otiosa  non  sit  a  bonis  operibus  fides,  qua 
sola  gratuitam  justitiam  Dei  misericordia  obtinemus,  et  qualia 
sint  sanctorum  bona  opera,  in  quibus  pars  hujus  quaestionis  ver¬ 
satur.  Ea  ergo  nunc  penitus  discutienda,  et  ita  discutienda  ut 
meminerimus  praecipuum  esse  sustinendae  religionis  cardinem,  quo 
majorem  attentionem  curamque  afferamus.  Nisi  enim  primum 
omnium ,  quo  sis  apud  Deum  loco ,  et  quale  de  te  sit  illius  judi¬ 
cium,  tenes,  ut  nullum  habes  stabiliendae  salutis  fundamentum, 
ita  nec  erigendae  in  Deum  pietatis.  Sed  necessitas  cognoscendi 
melius  ex  cognitione  ipsa  elucescet. 

2.  Porro  ne  impingamus  in  ipso  limine  (quod  fieret,  si  de 
re  incognita  disputationem  ingrederemur)  primum  explicemus  quid 
sibi  velint  istae  loquutiones :  hominem  coram  Deo  justificari,  fide 
justificari  vel  operibus.  Justificari  coram  Deo  dicitur,  qui  judicio 
Dei  et  censetur  justus,  et  acceptus  est  ob  suam  justitiam;  siqui¬ 
dem  ut  Deo  abominabilis  est  iniquitas,  ita  nec  peccator  in  ejus 
oculis  potest  invenire  gratiam,  quatenus  est  peccator  et  quamdiu 
talis  censetur.  Proinde  ubicunque  peccatum  est,  illic  etiam  se 
profert  ira  et  ultio  Dei.  Justificatur  autem  qui  non  loco  peccato¬ 
ris  ,  sed  justi  habetur ,  eoque  nomine  consistit  coram  Dei  tribu¬ 
nali,  ubi  peccatores  omnes  corruunt.  Quemadmodum  si  reus  in¬ 
nocens  ad  tribunal  aequi  judicis  adducatur,  ubi  secundum  inno¬ 
centiam  ejus  judicatum  fuerit,  justificatus  apud  judicem  dicitur, 
sic  apud  Deum  justificatur,  qui  numero  peccatorum  exemptus  Deum 
habet  suae  justitiae  testem  et  assertorem.  Justificari  ergo  operi¬ 
bus  ea  ratione  dicetur  in  cujus  vita  reperietur  ea  puritas  ac  sancti¬ 
tas,  quae  testimonium  justitiae  apud  Dei  thronum  mereatur;  seu 
qui  operum  suorum  integritate  respondere  et  satisfacere  illius  ju¬ 
dicio  queat.  Contra  justificabitur  ille  fide,  qui  operum  justitia 
exclusus  Christi  justitiam  per  fidem  apprehendit,  qua  vestitus  in 
Dei  conspectu  non  ut  peccator,  sed  tanquam  justus  apparet.  Ita 
nos  justificationem  simpliciter  interpretamur  acceptionem  qua  nos 
Deus  in  gratiam  receptos  pro  justis  habet.  Eamque  in  peccato¬ 
rum  remissione  ac  justitiae  Christi  imputatione  positam  esse  di¬ 
cimus. 

3.  In  hujus  rei  confirmationem  exstant  multa  et  clara  scriptu¬ 
rae  testimonia.  Principio,  hanc  esse  propriam,  et  usitatissimam 
verbi  significationem,  negari  non  potest.  Sed  quia  nimis  longum 
esset  locos  omnes  colligere  et  inter  se  conferre,  satis  sit  lectores 
monuisse;  per  se  enim  facile  observabunt.  Paucos  tantum  pro¬ 
ducam,  ubi  haec,  de  qua  loquimur,  justificatio  nominatim  tracta¬ 
tur.  Primum  ubi  narrat  Lucas  plebem  Christo  audito  justificasse 
Deum,  et  ubi  pronuntiat  Christus  sapientiam  justificari  a  filiis 

suis  (Luc.  7,  29  et  35),  non  significat  illic  justitiam  conferre, 
quae  manet  semper  integra  apud  Deum,  quamvis  totus  mundus 
eripere  conetur,  neque  liic  etiam  salutis  doctrinam  facere  justam, 
quae  per  se  lioc  habet,  sed  utraque  loquutio  tantundem  valet,  ac 
laudem  Deo  ejusque  doctrinae  tribuere  quam  merentur.  Rursum 
quum  Pharisaeis  exprobrat  Christus  (ibid.  16,  15),  quod  se  ipsos 
justificent ,  non  intelligit  acquirere  justitiam  recte  agendo ,  sed 
ambitiose  captare  justitiae  qua  vacui  sunt  famam.  Hunc  sensum 
melius  intelligunt  hebraicae  linguae  periti ,  ubi  etiam  scelesti  vo¬ 
cantur,  non  modo  qui  sibi  conscii  sunt  sceleris,  sed  qui  judicium 
damnationis  subeunt.  Neque  enim  Bersabe ,  dum  se  et  Solorno- 
nem  dicit  fore  scelestos  (1  Reg.  1,  21),  crimen  agnoscit,  sed 
probro  se  et  filium  expositum  iri  conqueritur,  ut  numerentur  inter 
reprobos  et  damnatos.  Ex  contextu  tamen  facile  patet,  verbum 
hoc,  etiam  dum  latine  legitur,  non  posse  aliter  accipi,  nempe 
relative,  non  autem  ut  qualitatem  aliquam  denotet.  Quod  vero 
ad  causam  praesentem  attinet,  ubi  Paulus  ait  (Gal.  3,  8)  scriptu¬ 
ram  praevidisse  quod  ex  fide  justificet  gentes  Deus,  quid  aliud 
intelligas  quam  Deum  justitiam  ex  fide  imputare  ?  Item ,  quum 
dicit  (Rom.  3,  26)  Deum  justificare  impium,  qui  est  ex  fide  Chri¬ 
sti,  quis  sensus  esse  potest,  nisi  fidei  beneficio  a  damnatione  libe¬ 
rare  quam  ipsorum  impietas  merebatur?  Apertius  etiamnum  in 
conclusione,  dum  sic  exclamat  (ibid.  8,  33):  quis  accusabit  elec¬ 
tos  Dei?  Deus  est  qui  justificat;  quis  condemnabit?  Christus  est 
qui  mortuus  est;  imo  qui  resurrexit,  et  nunc  interpellat  pro  no¬ 
bis.  Perinde  enim  est  ac  si  diceret:  quis  accusabit  quos  Deus 
absolvit?  quis  damnabit  quos  suo  patrocinio  Christus  defendit? 
Justificare  ergo  nihil  aliud  est,  quam  eum  qui  reus  agebatur, 
tanquam  approbata  innocentia  a  reatu  absolvere.  Quum  itaque 
nos  Christi  intercessione  justificet  Deus,  non  propriae  innocentiae 
approbatione,  sed  justitiae  imputatione  nos  absolvit,  ut  pro  justis 
in  Christo  censeamur,  qui  in  nobis  non  sumus.  Sic  Actorum  13 
(v.  38)  in  concione  Pauli:  per  hunc  vobis  annuntiatur  remissio 
peccatorum,  et  ab  omnibus  iis  a  quibus  non  potuistis  justificari 
in  lege  Mosis,  omnis  qui  credit  in  eum  justificatur.  Vides  post 
remissionem  peccatorum  justificationem  hanc  velut  interpretationis 
loco  poni;  vides  aperte  pro  absolutione  sumi;  vides  operibus  legis 
adimi;  vides  merum  Christi  beneficium  esse;  vides  fide  percipi; 
vides  denique  interponi  satisfactionem,  ubi  dicit  nos  a  peccatis 
justificari  per  Christum.  Sic  quum  publicanus  (Luc.  18,  14)  di¬ 
citur  justificatus  e  templo  descendisse,  non  possumus  dicere,  ali¬ 
quo  operum  merito  consequutum  esse  justitiam.  Hoc  ergo  dici¬ 
tur,  post  impetratam  peccatorum  veniam,  pro  justo  esse  coram 
Deo  habitum.  Justus  ergo  fuit  non  operum  approbatione,  sed 
gratuita  Dei  absolutione.  Quare  eleganter  Ambrosius  1),  qui  pec¬ 
catorum  confessionem  vocat  justificationem  legitimam. 


1* 


1)  In  Psal.  118.  Serm.  10 

4.  Atque  ut  omittamus  contentionem  de  voce,  rem  ipsam 
si  intuemur  qualiter  nobis  describitur,  nulla  manebit  dubitatio. 
Nam  Paulus  acceptionis  nomine  certe  justificationem  designat,  ] 
quum  dicit  ad  Ephesios  1,  5 :  destinati  sumus  in  adoptionem  per 
Christum,  secundum  beneplacitum  Dei  in  laudem  gloriosae  ipsius 
gratiae,  quo  nos  acceptos  vel  gratiosos  habuit.  Id  enim  ipsum 
vult  quod  alibi  dicere  solet,  Deum  nos  gratuito  instificare  (Rom. 

3,  24).  Quarto  autem  capite  ad  Romanos  (v.  6),  primum  appellat 
justitiae  imputationem;  nec  eam  dubitat  in  peccatorum  remissione 
collocare.  Beatus  homo,  inquit,  a  Davide  dicitur  cui  Deus  ac¬ 
cepto  fert  vel  imputat  justitiam  sine  operibus;  sicut  scriptum  est: 
beati  quorum  remissae  sunt  iniquitates,  etc.  Dlic  sane  non  de 
justificationis  parte,  sed  de  ipsa  tota  disputat.  Ejus  porro  defi¬ 
nitionem  a  Davide  positam  testatur,  quum  beatos  esse  pronuntiat 
quibus  datur  gratuita  peccatorum  venia.  Unde  apparet,  justitiam 
hanc  de  qua  loquitur,  simpliciter  reatui  opponi.  Sed  ad  hanc 
rem  locus  ille  est  omnium  optimus,  ubi  hanc  esse  summam  docet 
legationis  evangelicae,  ut  reconciliemur  Deo  (2  Cor.  5,  18),  quia 
ipse  nos  per  Christum  vult  in  gratiam  recipere,  non  imputando 
nobis  peccata.  Sedulo  expendant  lectores  totum  contextum,  nam 
paulo  post  exegetice  addens,  Christum,  qui  peccati  expers  erat, 
factum  esse  pro  nobis  peccatum,  ut  modum  reconciliationis  de¬ 
signet,  non  aliud  haud  dubie  reconciliandi  verbo  intelligit  quam 
justificari.  Nec  sane  quod  alibi  tradit  (Rom.  5,  19),  staret, 
obedientia  Christi  nos  constitui  justos,  nisi  in  ipso  et  extra  nos  ! 
justi  reputamur  coram  Deo. 

5.  Verum  quia  Osiander  monstrum,  nescio  quod,  essentialis 
justitiae  invexit,  quo  etsi  noluit  abolere  gratuitam  justitiam,  ea 
tamen  caligine  involvit,  quae  pias  mentes  obtenebratas  serio  gra-  .j| 
tiae  Christi  sensu  privet,  antequam  ad  alia  transeo,  hoc  delirium  ji 
refellere  operae  pretium  est.  Primo  haec  speculatio  merae  est  ; 
jejunaeque  curiositatis.  Multa  quidem  scripturae  testimonia  ac¬ 
cumulat,  quibus  Christum  probet  unum  esse  nobiscum,  et  nos  f 
vicissim  cum  ipso,  quod  probatione  non  indiget;  sed  quia  non  ; 
observat  hujus  unitatis  vinculum,  se  ipsum  illaqueat.  Nobis  vero 
omnes  ejus  nodos  expedire  facile  est,  qui  tenemus,  nos  cum  Chri-  * 
sto  uniri  arcana  spiritus  ejus  virtute.  Conceperat  vir  ille  quid¬ 
dam  affine  Manichaeis,  ut  essentiam  Dei  in  homines  transfundere 
appeteret.  Hinc  aliud  ejus  commentum,  Adam  fuisse  formatum 
ad  imaginem  Dei,  quia  jam  ante  lapsum  destinatus  est  Christus  . 
exemplar  humanae  naturae.  Sed  quia  brevitati  studeo ,  in  prae¬ 
senti  causa  insistam.  Dicit  nos  unum  esse  cum  Christo.  Pate-  j 
mur:  interea  negamus  misceri  Christi  essentiam  cum  nostra.  Deinde  ! 
perperam  hoc  principium  trahi  dicimus  ad  illas  ejus  praestigias :  - 
Christum  nobis  esse  justitiam,  quia  Deus  est  aeternus,  fons  justi-  j 
tiae,  ipsaque  Dei  justitia.  Ignoscent  lectores  si  nunc  tantum  at-  j 
tingo,  quae  ratio  docendi  in  alium  locum  differri  postulat.  Quam-  | 
vis  autem  excuset  se  voce  justitiae  essentialis  non  aliud  intendere 

quam  ut  huic  sententiae  occurrat,  nos  propter  Christum  justos 
reputari,  dilucide  tamen  exprimit  se  non  ea  justitia  contentum, 
quae  nobis  obedientia  et  sacrificio  mortis  Christi  parta  est,  fingere 
nos  substantialiter  in  Deo  justos  esse  tam  essentia,  quam  quali¬ 
tate  infusa.  Haec  enim  ratio  est  cur  tam  vehementer  contendat, 
non  solum  Christum,  sed  patrem  et  spiritum  in  nobis  habitare. 
Quod  etsi  verum  esse  fateor,  perverse  tamen  ab  eo  torqueri  dico. 
Modum  enim  habitandi  expendere  decebat,  nempe  quod  pater  et 
spiritus  in  Christo  sunt;  et  sicut  in  ipso  habitat  plenitudo  divi¬ 
nitatis,  ita  in  ipso  possidemus  totum  Deum.  Quidquid  ergo  seor¬ 
sum  de  patre  et  spiritu  profert,  non  alio  tendit  nisi  ut  simplices 
abstrahat  a  Christo.  Deinde  substantialem  mixtionem  ingerit,  qua 
Deus  se  in  nos  transfundens  quasi  partem  sui  faciat.  Nam  vir¬ 
tute  spiritus  sancti  fieri  ut  coalescamus  cum  Christo,  nobisque 
sit  caput,  et  nos  ejus  membra,  fere  pro  nihilo  ducit ,  nisi  ejus 
essentia  nobis  misceatur.  Sed  in  patre  et  spiritu  apertius,  ut 
dixi,  prodit  quid  sentiat:  nempe  justificari  nos  non  sola  media¬ 
toris  gratia,  nec  in  ejus  persona  justitiam  simpliciter  vel  solide 
nobis  offerri,  sed  nos  fieri  justitiae  divinae  consortes  dum  essen¬ 
tialiter  nobis  unitur  Deus. 

6.  Si  tantum  diceret,  Christum  nos  justificando  essentiali 
conjunctione  nostrum  fieri,  nec  solum  quatenus  homo  est  esse 
caput  nostrum,  sed  divinae  quoque  naturae  essentiam  in  nos  dif¬ 
fundi,  minore  noxa  deliciis  se  pasceret,  nec  forte  propter  hoc 
delirium  tanta  esset  excitanda  contentio:  sed  quum  principium 
hoc  sit  instar  sepiae,  quae  egestione  atri  turbidique  sanguinis 
multas  caudas  occultat,  nisi  velimus  scientes  et  volentes  pati  no¬ 
bis  justitiam  illam  eripi,  quae  sola  de  salute  gloriandi  fiduciam 
nobis  adfert,  acriter  resistere  necesse  est.  Nam  in  hac  tota  dispu¬ 
tatione  nomen  justitiae  et  verbum  justificandi  ad  duas  partes  ex¬ 
tendit,  ut  justificari  sit  non  solum  reconciliari  Deo  gratuita  ve¬ 
nia,  sed  etiam  justos  effici:  ut  justitia  sit  non  gratuita  imputatio, 
sed  sanctitas  et  integritas  quam  Dei  essentia  in  nobis  residens 
inspirat.  Deinde  fortiter  negat,  quatenus  Christus  sacerdos  pec¬ 
cata  expiando  patrem  nobis  placavit,  ipsum  esse  justitiam  nostram, 
sed  ut  est  Deus  aeternus,  et  vita.  IJt  probet  illud  primum,  Deum 
non  tantum  ignoscendo,  sed  regenerando  justificare,  quaerit  an 
quos  justificat,  relinquat  quales  erant  natura,  nihil  ex  vitiis  mu¬ 
tando.  Kesponsio  perquam  facilis  est:  sicut  non  potest  discerpi 
Christus  in  partes ,  ita  inseparabilia  esse  haec  duo ,  quae  simul 
conjunctim  in  ipso  percipimus,  justitiam  et  sanctificationem.  Quos¬ 
cunque  ergo  in  gratiam  recipit  Deus,  simul  spiritu  adoptionis 
donat,  cujus  virtute  eos  reformat  ad  suam  imaginem.  Yerum  si 
solis  claritas  non  potest  a  calore  separari,  an  ideo  dicemus  luce 
calefieri  terram ,  calore  vero  illustrari  ?  Hac  similitudine  nihil  ad 
rem  praesentem  magis  accommodum.  Sol  calore  suo  terram  ve¬ 
getat  ac  foecundat,  radiis  suis  illustrat  et  illuminat.  Hic  mutua 
est  ac  individua  connexio ;  transferre  tamen  quod  unius  peculiare 

est  ad  alterum,  ratio  ipsa  prohibet.  In  hac  duplicis  gratiae  con¬ 
fusione,  quam  obtrudit  Osiander,  similis  est  absurditas:  quia  enim 
re  ipsa  ad  colendam  justitiam  renovat  Deus,  quos  pro  justis  gratis 
censet,  illud  regenerationis  donum  miscet  cum  hac  gratuita  ac¬ 
ceptatione  ,  unumque  et  idem  esse  contendit.  Atqui  scriptura 
utrumque  conjungens  distincte  tamen  enumerat,  quo  multiplex  Dei 
gratia  melius  nobis  pateat.  Neque  enim  supervacuum  est  illud 
Pauli  (1  Cor.  1,  30),  datum  fuisse  nobis  Christum  in  justitiam  et 
sanctificationem.  Et  quoties  a  salute  nobis  parta,  a  paterno 
amore  Dei,  a  Christi  gratia  ratiocinatur  nos  ad  sanctitatem  et 
munditiem  vocatos  esse,  aperte  indicat  aliud  esse  justificari  quam 
fieri  novas  creaturas.  Ubi  vero  ad  scripturam  ventum  est,  toti¬ 
dem  corrumpit  locos  quot  citat.  Ubi  Paulus  dicit  reputari  fidem 
ad  justitiam  non  operanti,  sed  credenti  in  eum  qui  justificat  im¬ 
pium,  exponit  justum  efficere.  Eadem  temeritate  depravat  totum 
illud  quartum  caput  ad  Romanos;  neque  dubitat  eodem  fuco  in¬ 
ficere  quod  nuper  citavi :  quis  accusabit  electos  Dei  ?  Deus  est 
qui  justificat.  Ubi  de  reatu  et  absolutione  simpliciter  agi  palam 
est,  ac  ex  antithesi  pendere  apostoli  sensum.  Ergo  tam  in  ratione 
illa  quam  in  citandis  scripturae  suffragiis  nimium  futilis  depre¬ 
henditur.  Nihilo  etiam  rectius  de  nomine  justitiae  disserit,  quod 
scilicet  Abrahae  reputata  fuerit  fides  in  justitiam,  postquam  am¬ 
plexus  Christum  (qui  Dei  justitia  est,  et  Deus  ipse)  eximiis  vir¬ 
tutibus  excelluerat.  Unde  apparet  ex  duobus  integris  ab  ipso 
vitiose  fieri  unum  corruptum.  Neque  enim  justitia,  cujus  illic 
fit  mentio,  ad  totum  vocationis  cursum  pertinet;  quin  potius  te¬ 
statur  spiritus,  quamvis  eximia  esset  praestantia  virtutum  Abra¬ 
hae,  diuque  perseverando  tandem  auxisset,  non  tamen  aliter  pla¬ 
cuisse  Deo ,  nisi  quod  gratiam  in  promissione  oblatam  fide  recepit. 
Unde  sequitur  in  justificatione  nullum  operibus  esse  locum,  sicuti 
Paulus  scite  contendit. 

7.  Quod  objicit,  vim  justificandi  non  inesse  fidei  ex  se  ipsa, 
sed  quatenus  Christum  recipit,  libenter  admitto.  Nam  si  per  se, 
vel  intrinseca,  ut  loquuntur,  virtute  justificaret  fides,  ut  est  sem- 
per  debilis  et  imperfecta,  non  efficeret  hoc  nisi  ex  parte.  Sic 
manca  esset  justitia,  quae  frustulum  salutis  nobis  conferret.  Nos 
quidem  nihil  tale  imaginamur,  sed  proprie  loquendo  Deum  unum 
justificare  dicimus;  deinde  hoc  idem  transferimus  ad  Christum, 
quia  datus  est  nobis  in  justitiam;  fidem  vero  quasi  vasi  conferi¬ 
mus,  quia  nisi  exinaniti  ad  expetendam  Christi  gratiam  aperto 
animae  ore  accedimus,  non  sumus  Christi  capaces.  Unde  colli¬ 
gitur,  non  detrahere  nos  Christo  vim  justificandi,  dum  prius  eum 
fide  recipi  docemus  quam  illius  justitiam.  Neque  tamen  interea 
tortuosas  hujus  sophistae  figuras  admitto,  quum  dicit  fidem  esse 
Christum.  Quasi  vero  olla  fictilis  sit  thesaurus,  quod  in  ea  re¬ 
conditum  sit  aurum.  Neque  enim  diversa  ratio  est  quin  fides, 
etiamsi  nullius  per  se  dignitatis  sit  vel  pretii,  nos  justificet,  Chri¬ 
stum  afferendo,  sicut  olla  pecuniis  referta  hominem  locupletat. 

Inscite  ergo  fidem,  quae  instrumentum  est  duntaxat  percipiendae 
justitiae,  dico  misceri  cum  Christo,  qui  materialis  est  causa,  tan¬ 
tique  beneficii  autor  simul  et  minister.  Jam  expeditus  est  ille 
quoque  nodus,  quomodo  intelligi  debeat  vocabulum  fidei,  ubi  de 
justificatione  agitur. 

8.  In  Christi  receptione  longius  provehitur:  nempe  verbi 
externi  ministerio  verbum  internum  recipi,  quo  nos  a  sacerdotio 
Christi  et  mediatoris  persona  ad  externam  ejus  divinitatem  tra¬ 
ducat.  Nos  quidem  Christum  non  dividimus,  sed  eundem,  qui 
in  carne  sua  nos  patri  reconcilians  justitia  donavit,  esse  aeter¬ 
num  sermonem  Dei,  nec  vero  ab  eo  potuisse  aliter  impleri  me¬ 
diatoris  partes  fatemur,  et  justitiam  nobis  acquiri,  nisi  esset  Deus 
aeternus.  Sed  hoc  Osiandri  placitum  est,  quum  Deus  et  homo 
sit  Christus,  respectu  divinae  naturae,  non  humanae,  factum  no¬ 
bis  esse  justitiam.  Atqui  si  proprie  hoc  in  divinitatem  competit, 
peculiare  non  erit  Christo,  sed  commune  cum  patre  et  spiritu; 
quando  non  alia  est  unius  quam  alterius  justitia.  Deinde  quod 
naturaliter  ab  aeterno  fuit,  non  congrueret  dici  nobis  esse  fac¬ 
tum.  Sed  ut  hoc  demus,  Deum  nobis  factum  esse  justitiam,  qui 
illud  quod  interpositum  est  conveniet  factum  esse  a  Deo  ?  Hoc 
certe  peculiare  est  mediatoris  personae:  quae  etsi  in  se  continet 
divinam  naturam ,  hic  tamen  insignitur  proprio  elogio ,  quo  seor¬ 
sum  a  patre  et  spiritu  discernitur.  Bidicule  vero  in  verbo  uno 
Jeremiae  (Jer.  23,  6  et  33,  16)  triumphat,  ubi  promittit  Jehovam 
fore  nostram  justitiam.  Atqui  nihil  inde  aliud  eliciet  nisi  Chri¬ 
stum,  qui  nostra  est  justitia,  esse  Deum  manifestatum  in  carne. 
Alibi  retulimus  in  concione  Pauli  (Act.  20,  28),  Deum  sibi  ac¬ 
quisiisse  ecclesiam  suo  sanguine.  Si  quis  inde  inferat,  sanguinem 
quo  expiata  sunt  peccata  esse  divinum,  et  divinae  naturae,  quis 
tam  foedum  errorem  ferat?  Atqui  hoc  tam  puerili  cavillo  se 
omnia  adeptum  esse  putat  Osiander,  tumet,  exsultat,  multasque 
paginas  farcit  suis  ampullis;  quum  tamen  simplex  sit  et  expedita 
solutio,  Jehovam  quidem,  ubi  factus  fuerit  germen  Davidis,  fore 
piorum  justitiam;  sed  quo  sensu,  docet  Jesaias  (53,  11):  cogni¬ 
tione  sui  justificabit  multos  justus  servus  meus.  Notemus  patrem 
loqui;  filio  attribuere  justificandi  partes;  causam  addere,  quod 
justus  sit;  modum  vel  medium  (ut  loquuntur)  locare  in  doctrina 
qua  Christus  cognoscitur.  Nam  vocem  M passive  accipere  com¬ 
modius  est.  Hinc  colligo  Christum  esse  factum  justitiam  quando 
servi  speciem  induit;  secundo  nos  justificare  quatenus  obsequen¬ 
tem  se  patri  praebuit;  ac  proinde  non  secundum  divinam  naturam 
hoc  nobis  praestare,  sed  pro  dispensationis  sibi  injunctae  ratione. 
Etsi  enim  solus  Deus  fons  est  justitiae,  nec  aliter  quam  ejus  par¬ 
ticipatione  sumus  justi;  quia  tamen  infelici  dissidio  ab  ejus  justi¬ 
tia  alienati  sumus ,  necesse  est  descendere  ad  hoc  inferius  re¬ 
medium  ,  ut  nos  Christus  mortis  et  resurrectionis  suae  virtute 
justificet. 

9.  Si  objiciat,  opus  hoc  sua  praestantia  superare  hominis 

naturam,  ideoque  non  posse  nisi  divinae  naturae  adscribi,  prius 
concedo;  in  hoc  secundo  dico  eum  inscite  liallucinari.  Nam  etsi  i 
neque  sanguine  suo  animas  nostras  purgare,  neque  patrem  suo 
sacrificio  placare,  neque  a  reatu  absolvere  nos  poterat  Christus,  i 
nec  denique  munus  sacerdotis  peragere,  nisi  verus  fuisset  Deus, 
quia  tanto  oneri  impar  erat  carnis  facultas,  certum  tamen  est  his 
omnibus  perfunctum  esse  secundum  humanam  naturam.  Quomodo 
enim  justificati  sumus  si  quaeritur,  respondet  Paulus,  Christi  obe- 
dientia  (Rom.  5,  19).  An  vero  aliter  obedivit  quam  assumpta 
servi  figura?  Unde  colligimus,  in  carne  ejus  exhibitam  nobis  esse 
justitiam.  Similiter  in  aliis  verbis  (quae  saepius  citare  quomodo 
Osiandrum  non  pudeat  valde  miror)  non  alibi  statuit  justitiae  fon¬ 
tem  quam  in  carne  Christi.  Eum  qui  peccatum  non  noverat,  pro 
nobis  peccatum  fecit,  ut  essemus  justitia  Dei  in  illo.  Justitiam 
Dei  inflatis  buccis  attollit  Osiander,  et  triumphum  canit,  quasi 
evicerit  esse  spectrum  illud  suum  essentialis  justitiae;  quum  longe 
aliud  verba  sonent,  justos  esse  nos  expiatione  per  Christum  facta. 
Justitiam  Dei  accipi  pro  ea  quae  Deo  probatur,  notum  esse  de¬ 
buerat  elementariis:  sicuti  apud  Joannem  confertur  gloria  Dei  ho¬ 
minum  gloriae  (Joann.  12,  43).  Scio  interdum  vocari  Dei  justi¬ 
tiam,  cujus  est  ipse  autor,  et  qua  nos  donat;  sed  hoc  loco  nihil 
aliud  intelligi,  quam  nos  mortis  Christi  piaculo  suffultos  apud  Dei 
tribunal  stare ,  sane  lectores  me  tacente  agnoscunt.  Neque  in  voce 
tantum  est  momenti,  modo  nobiscum  de  hoc  consentiat  Osiander, 
nos  in  Christo  justificari,  quatenus  pro  nobis  factus  est  expiatrix 
victima,  quod  a  divina  ejus  natura  abhorret.  Qua  etiam  ratione, 
ubi  justitiam  et  salutem  quam  nobis  attulit,  obsignare  vult  Chri¬ 
stus,  certum  ejus  pignus  in  carne  sua  proponit.  Vocat  quidem 
se  panem  vivum;  sed  modum  explicans  adjungit,  carnem  suam 
esse  vere  cibum,  et  sanguinem  vere  potum.  Quae  ratio  docendi 
in  sacramentis  perspicitur:  quae  etsi  fidem  nostram  ad  totum  Chri¬ 
stum,  non  dimidium  dirigunt,  simul  tamen  justitiae  et  salutis  ma¬ 
teriam  in  ejus  carne  residere  docent.  Non  quod  a  se  ipso  justi¬ 
ficet  aut  vivificet  merus  homo,  sed  quia  Deo  placuit,  quod  in  se 
absconditum  et  incomprehensibile  erat,  in  mediatore  palam  facere. 
Unde  soleo  dicere,  Christum  esse  nobis  quasi  expositum  fontem, 
unde  hauriamus  quod  alioqui  sine  fructu  lateret  in  occulta  illa  et  ! 
profunda  scaturigine,  quae  in  mediatoris  persona  ad  nos  emergit. 
Hoc  modo  et  sensu  non  infitior  Christum,  ut  est  Deus  et  homo, 
nos  justificare,  commune  esse  etiam  hoc  opus  patris  et  spiritus 
sancti,  denique  justitiam,  cujus  nos  consortes  facit  Christus,  aeter¬ 
nam  esse  Dei  aeterni  justitiam,  modo  firmis  et  apertis  quas  ci¬ 
tavi  rationibus  cedat. 

10.  Porro  ne  suis  cavillis  decipiat  imperitos,  fateor  hoc  tam 
incomparabili  bono  nos  privari  donec  Christus  noster  fiat.  Con¬ 
junctio  igitur  illa  capitis  et  membrorum,  habitatio  Christi  in  cor¬ 
dibus  nostris,  mystica  denique  unio  a  nobis  in  summo  gradu  sta¬ 
tuitur,  ut  Christus  noster  factus,  donorum  quibus  praeditus  est 

i  nos  faciat  consortes.  Non  ergo  eum  extra  nos  procul  speculamur, 
i  ut  nobis  imputetur  ejus  justitia;  sed  quia  ipsum  induimus,  et  in- 

I  siti  sumus  in  ejus  corpus,  unum  denique  nos  secum  efficere  dig- 
j  natus  est,  ideo  justitiae  societatem  nobis  cum  eo  esse  gloriamur. 

II  Ita  refellitur  Osiandri  calumnia,  fidem  a  nobis  censeri  justitiam; 
quasi  Christum  spoliemus  jure  suo,  quum  dicimus  fide  nos  ad 

f  eum  yacuos  accedere,  ut  ejus  gratiae  locum  demus,  quo  nos  ipse 
solus  impleat.  Sed  Osiander,  hac  spirituali  conjunctione  spreta, 
crassam  mixturam  Christi  cum  fidelibus  urget;  atque  ideo  Zuing- 
lianos  odiose  nominat,  quicunque  non  subscribunt  fanatico  errori 
de  essentiali  justitia,  quia  non  sentiant  Christum  in  coena  sub- 
stantialiter  comedi.  Mihi  yero  probrum  hoc  audire  ab  homine 
superbo  suisque  praestigiis  dedito  summa  gloria  est.  Qnanquam 
non  me  solum,  sed  quos  modeste  yenerari  debuerat  scriptores 
orbi  satis  cognitos  perstringit.  Mea  yero  nihil  refert,  qui  priva¬ 
tam  causam  non  ago,  quo  sincerius  hanc  causam  ago,  qui  liber 
sum  ab  omni  pravo  affectu.  Quod  ergo  essentialem  justitiam  et 
essentialem  in  nobis  Christi  habitationem  tam  importune  exigit, 
huc  spectat,  primum  ut  crassa  mixtura  se  Deus  in  nos  transfun- 
j  dat,  sicuti  in  coena  carnalis  manducatio  ab  ipso  fingitur,  deinde 
i  ut  justitiam  suam  nobis  inspiret,  qua  realiter  simus  cum  ipso 
justi ;  quandoquidem  secundum  ipsum  justitia  haec  tam  est  Deus 
|  ipse  quam  probitas,  vel  sanctitas,  vel  integritas  Dei.  Non  mul- 
!  tum  operae  impendam  diluendis  quae  adducit  testimoniis,  quae 
|  perperam  a  coelesti  vita  ad  statum  praesentem  detorquet.  Per 
Christum,  inquit  Petrus  (1  Petr.  1,4),  donata  sunt  nobis  pre¬ 
tiosa  et  maxima  promissa,  ut  consortes  efficeremur  divinae  natu- 
:  rae.  Quasi  vero  nunc  simus  quales  evangelium  fore  promittit  ul¬ 
timo  Christi  adventu;  imo  admonet  Joannes,  tunc  nos  Deum  vi¬ 
suros  sicuti  est,  quia  similes  ei  erimus  (1  Joann.  3,  2).  Tantum 
!  exilem  gustum  dare  volui  lectoribus,  data  opera  me  supersedere 
ab  his  nugis,  non  quod  difficile  sit  eas  diluere,  sed  quia  nolo 
molestus  esse  in  labore  supervacuo. 

11.  Caeterum  in  secundo  membro  plus  veneni  latet,  ubi  nos 
una  cum  Deo  justos  esse  docet.  Satis  jam  me  probasse  arbitror, 
quamvis  non  tam  pestiferum  esset  hoc  dogma,  quia  tamen  frigi¬ 
dum  et  jejunum  est,  suaque  vanitate  diffluit,  sanis  et  piis  lecto¬ 
ribus  merito  debere  esse  insipidum.  Yerum  haec  minime  tolera¬ 
bilis  est  impietas,  praetextu  duplicis  justitiae  labefactare  salutis 
fiduciam,  et  nos  raptare  supra  nubes,  ne  gratiam  expiationis  fide 
amplexi  Deum  quietis  animis  invocemus.  Ridet  eos  Osiander  qui 
justificari  docent  esse  verbum  forense ;  quia  oporteat  nos  re  ipsa 
esse  justos.  Nihil  etiam  magis  respuit  quam  nos  justificari  gra¬ 
tuita  imputatione.  Agedum,  si  nos  Deus  non  justificat  absolvendo 
et  ignoscendo,  quid  sibi  vult  illud  Pauli  (2  Cor.  5,  21):  erat 
Deus  in  Christo  mundum  sibi  reconcilians,  non  imputans  homini¬ 
bus  peccata?  Eum  enim  qui  peccatum  non  fecerat,  pro  nobis 
peccatum  fecit,  ut  essemus  justitia  Dei  in  illo.  Primum  obtineo, 

justos  censeri  qui  Deo  reconciliantur;  modus  inseritur,  quod  Deus 
ignoscendo  justificet;  sicuti  alio  loco  justificatio  accusationi  oppo¬ 
nitur.  Quae  antithesis  clare  demonstrat  sumptam  esse  loquendi 
formam  a  forensi  usu.  Nec  vero  quisquam  mediocriter  in  lingua 
hebraica  versatus  (modo  idem  sedato  sit  cerebro)  inde  ortam  esse 
phrasin  hanc  ignorat,  deinde  quorsum  tendat  et  quid  valeat.  Jam 
vero  mihi  respondeat  Osiander,  ubi  dicit  Paulus  describi  a  Davide 
justitiam  sine  operibus  in  his  verbis  (Rom.  4,  7;  Psal.  32,  1): 
beati  quorum  remissae  sunt  iniquitates ;  sitne  plena  haec  definitio, 
an  dimidia?  Certe  prophetam  non  adducit  testem,  ac  si  doceret 
partem  justitiae  esse  veniam  peccatorum,  vel  ad  hominem  justi¬ 
ficandum  concurrere,  sed  totam  justitiam  in  gratuita  remissione 
includit,  beatum  hominem  pronuntians  cujus  tecta  sunt  peccata, 
cui  remisit  Deus  iniquitates,  et  cui  transgressiones  non  imputat; 
felicitatem  ejus  inde  aestimat  et  censet,  quia  hoc  modo  justus  est 
non  re  ipsa,  sed  imputatione.  Excipit  Osiander,  contumeliosum 
hoc  fore  Deo,  et  naturae  ejus  contrarium,  si  justificet  quire  ipsa 
impii  manent.  Atqui  tenendum  memoria  est  quod  jam  dixi,  non 
separari  justificandi  gratiam  a  regeneratione,  licet  res  sint  distinc¬ 
tae.  Sed  quia  experientia  plus  satis  notum  est,  manere  semper 
in  justis  reliquias  peccati ,  necesse  est  longe  aliter  justificari  quam 
reformantur  in  vitae  novitatem.  Nam  hoc  secundum  sic  inchoat 
Deus  in  electis  suis,  totoque  vitae  curriculo  paulatim,  et  inter¬ 
dum  lente  in  eo  progreditur,  ut  semper  obnoxii  sint  apud  ejus 
tribunal  mortis  judicio.  Justificat  autem  non  ex  parte,  sed  ut 
libere,  quasi  Christi  puritate  induti,  in  coelis  compareant.  Ne¬ 
que  enim  conscientias  pacaret  aliqua  justitiae  portio,  donec  statu¬ 
tum  sit  nos  Deo  placere;  quia  sine  exceptione  justi  coram  ipso 
sumus.  Unde  sequitur  perverti  et  funditus  everti  justificationis 
doctrinam,  ubi  animis  injicitur  dubitatio,  concutitur  fiducia  salu¬ 
tis,  libera  et  intrepida  invocatio  remoram  patitur;  imo  ubi  non 
stabilitur  quies  et  tranquillitas  cum  spirituali  gaudio.  TJnde  Pau¬ 
lus  (Gal.  3,  18)  a  repugnantibus  arguit,  haereditatem  non  esse 
ex  lege :  quia  hoc  modo  exinanita  esset  fides ,  quae  si  operum 
respectum  habeat,  labascit;  quando  nemo  ex  sanctissimis  illic  re- 
periet  in  quo  confidat.  Hoc  discrimen  justificandi  et  regenerandi 
(quae  duo  confundens  Osiander,  duplicem  justitiam  nominat)  pul¬ 
chre  exprimitur  a  Paulo.  Nam  de  reali  sua  justitia  loquens,  vel 
de  integritate  qua  donatus  erat  (cui  Osiander  titulum  imponit  es¬ 
sentialis  justitiae)  fiebiliter  exclamat  (Rom.  7 ,  24) :  miser  ego, 
quis  me  liberabit  ex  corpore  mortis  huius?  Ad  justitiam  vero 
confugiens  quae  in  sola  Dei  misericordia  fundata  est,  magnifice 
et  vitae,  et  morti,  et  probris,  et  inediae,  et  gladio  rebusque  om¬ 
nibus  adversis  insultat.  Quis  accusabit  contra  electos  Dei,  quos 
ipse  justificat?  certo  enim  persuasus  sum  quod  nihil  nos  separabit 
ab  amore  ejus  in  Christo  (ibid.  8,  33).  Justitiam  sibi  esse  clare 
praedicat  quae  sola  ad  salutem  in  solidum  sufficiat  coram  Deo,  ut 
gloriandi  fiduciae  non  deroget  ac  nihil  remorae  injiciat  misera  illa 

servitus,  cujus  sibi  conscius  sortem  suam  paulo  ante  deflebat. 
Haec  diversitas  satis  nota  est  adeoque  familiaris  sanctis  omnibus 
qui  sub  onere  iniquitatum  gemunt,  et  interea  victrice  fiducia  emer¬ 
gunt  supra  omnes  metus.  Quod  autem  objectat  Osiander,  dissen¬ 
taneum  esse  a  natura  Dei,  in  eum  recidit.  Nam  etsi  duplici  ju¬ 
stitia  tanquam  pellita  veste  sanctos  vestit,  fateri  tamen  cogitur, 
sine  peccatorum  remissione  neminem  placere  Deo.  Quod  si  ve¬ 
rum  est,  saltem  concedat  secundum  ratam  partem  imputationis  (ut 
loquuntur)  justos  censeri  qui  re  ipsa  non  sunt.  Quousque  autem 
extendet  peccator  acceptationem  hanc  gratuitam ,  quae  subrogatur 
in  locum  justitiae?  ex  deunce,  an  ex  uncia?  Ambiguus  profecto 
et  vacillans  in  hanc  et  in  hanc  partem  pendebit:  quia  non  lice¬ 
bit  quantum  ad  fiduciam  necessarium  erit  justitiae  sibi  sumere. 
Bene  est  quod  hujus  causae  non  est  arbiter,  qui  Deo  legem  vel¬ 
let  praescribere.  Caeterum  illud  stabit  fixum:  ut  justificeris  in 
sermonibus  tuis,  et  vincas  quum  judicaris  (Psal.  51,  6).  Quantae 
autem  arrogantiae  est  damnare  summum  judicem  quum  gratis  ab¬ 
solvit,  ne  valeat  illud  responsum:  miserebor  cujus  miserebor? 
(Exod.  33,  19).  Et  tamen  Mosis  intercessio,  quam  hac  voce  com¬ 
pescuit  Deus,  non  eo  tendebat  ne  cui  parceret,  sed  ut  omnes  pa¬ 
riter,  abolito  reatu,  quamvis  obnoxii  culpae  essent,  absolveret. 
Ac  nos  quidem  dicimus,  ideo  sepultis  peccatis  justificari  coram 
Deo  perditos:  quia  (ut  peccatum  odio  habet)  non  potest  amare 
nisi  quos  justificat.  Sed  haec  est  mirabilis  justificandi  ratio ,  ut 
Christi  justitia  tecti  non  exhorreant  judicium  quo  digni  sunt,  et 
dum  se  ipsos  merito  damnant,  justi  extra  se  censeantur. 

12.  Monendi  tamen  sunt  lectores,  ut  ad  mysterium,  quod 
se  illos  celare  nolle  jactat,  sedulo  advertant.  Postquam  enim  diu 

et  prolixe  contendit,  non  sola  imputatione  justitiae  Christi  nos 

favorem  consequi  apud  Deum,  quia  hoc  ei  impossibile  esset  ha¬ 
bere  pro  justis  qui  non  sunt  (utor  ejus  verbis),  tandem  concludit 
Christum  non  humanae  naturae,  sed  divinae  respectu  datum  no¬ 
bis  esse  in  justitiam;  et  quamvis  haec  non  nisi  in  persona  media¬ 
toris  reperiri  queat,  esse  tamen  non  hominis  sed  Dei  justitiam. 
Non  colligat  nunc  suum  funiculum  ex  duabus  justitiis,  sed  plane 
justificandi  officium  adimit  humanae  Christi  naturae.  Operae  pre¬ 
tium  autem  est  tenere  qua  ratione  pugnet.  Dicitur  eodem  loco 
Christus  factus  in  sapientiam :  quod  non  convenit  nisi  aeterno  ser¬ 
moni.  Ergo  nec  Christus  homo  justitia  est.  Despondeo,  unige¬ 
nitum  Dei  filium  aeternam  quidem  fuisse  ejus  sapientiam,  sed  di¬ 

verso  modo  nomen  hoc  attribui  apud  Paulum,  quia  in  ipso  re¬ 
conditi  sunt  omnes  thesauri  sapientiae  et  scientiae  (Coi.  2,  3). 
Quod  ergo  apud  patrem  habebat,  nobis  manifestavit,  et  ita  non 
ad  essentiam  filii  Dei,  sed  ad  usum  nostrum  refertur  quod  dicit 
Paulus,  et  humanae  Christi  naturae  rite  aptatur:  quia  etsi  lux  in 
tenebris  lucebat  antequam  carnem  indueret,  erat  tamen  lux  abs¬ 
condita,  donec  prodiit  idem  Christus  in  natura  hominis,  sol  ju¬ 
stitiae,  qui  se  ideo  lucem  mundi  appellat  (Joann.  8,  12).  Stulte 

etiam  ab  eo  objicitur,  justificandi  virtutem  tam  angelis  quam  ho¬ 
minibus  longe  superiorem  esse;  quando  hoc  non  ex  dignitate  crea¬ 
turae  cujusquam,  sed  ex  Dei  ordinatione  pendet.  Si  angelis  li¬ 
beat  Deo  satisfacere,  nihil  proficient,  quia  non  sunt  ad  hoc  de¬ 
stinati.  Homini  autem  Christo  hoc  singulare  fuit,  qui  legi  sub¬ 
jectus  est  ut  nos  a  maledictione  legis  redimeret.  Nimis  etiam 
improbe  calumniatur  eos  qui  negant  Christum  secundum  divinam 
naturam  esse  nobis  justitiam,  relinquere  unam  tantum  partem  de 
Christo ,  et  (quod  deterius  est)  facere  duos  deos ;  quia ,  etsi  fa¬ 
tentur  Deum  habitare  in  nobis,  reclamant  tamen  non  esse  nos  j 
justos  justitia  Dei.  Neque  enim  si  Christum,  quatenus  mortem 
subiit,  ut  destrueret  eum  qui  habebat  mortis  imperium  (Hebr.  2, 
14),  vocamus  autorem  vitae,  protinus  totum  ipsum,  ut  est  Deus 
in  carne  manifestatus,  fraudamus  hoc  honore;  sed  tantum  distin¬ 
guimus  quomodo  ad  nos  perveniat  jnstitia  Dei,  ut  ea  fruamur.  : 
In  quo  nimis  foede  lapsus  est  Osiander.  Neque  vero  negamus,  j 
quod  nobis  in  Christo  palam  est  exhibitum,  ab  arcana  Dei  et  !,■ 
gratia  et  virtute  manare;  neque  de  eo  pugnamus  quin  justitia,  , 
quam  nobis  Christus  confert,  justitia  Dei  sit,  quae  ab  ipso  pro-  | 
ficiscitur;  sed  constanter  illud  tenemus,  nobis  in  morte  et  resur- 
rectione  Christi  esse  justitiam  et  vitam.  Omitto  pudendam  illam 
locorum  congeriem,  qua  sine  delectu  atque  etiam  sine  communi 
sensu  oneravit  lectores,  ubicunque  fit  justitiae  mentio,  debere 
hanc  essentialem  intelligi.  Sicuti  ubi  David  Dei  justitiam  ad  fe-  j 
rendas  sibi  suppetias  implorat,  quum  id  faciat  plus  centies,  tot 
sententias  corrumpere  non  dubitat  Osiander.  Nihilo  etiam  firmius 
est  quod  objectat,  justitiam  proprie  dici  et  recte  qua  ad  recte 
agendum  movemur,  solum  vero  Deum  operari  in  nobis  et  velle 
et  perficere  (Phil.  2,  13).  Neque  enim  negamus  quin  reformet  \ 
nos  Deus  spiritu  suo  in  vitae  sanctitatem  et  justitiam,  sed  primo 
videndum  est  faciatne  hoc  per  se  immediate,  an  vero  per  manum 
filii  sui,  penes  quem  omnem  spiritus  sancti  plenitudinem  deposuit,  j 
ut  sua  abundantia  membrorum  inopiae  subveniret.  Deinde,  quam¬ 
vis  ex  occulto  divinitatis  fonte  prodeat  ad  nos  justitia,  non  ta¬ 
men  sequitur,  Christum,  qui  in  carne  se  propter  nos  sanctificavit,  j 
secundum  divinam  naturam  nobis  justitiam  esse.  Non  minus  fri¬ 
volum  est  quod  adducit,  Christum  ipsum  divina  justitia  fuisse  ju¬ 
stum:  quia  nisi  eum  voluntas  patris  impulisset,  ne  ipse  quidem 
injunctis  sibi  partibus  satisfecisset.  Nam  etsi  alibi  dictum  fuit 
omnia  Christi  ipsius  merita  fluere  ex  mero  Dei  beneplacito,  nihil 
hoc  tamen  ad  phantasma  qua  suos  et  simplicium  oculos  fascinat 
Osiander.  Quis  enim  colligere  permittat,  quia  fons  et  principium 
justitiae  nostrae  Deus  est,  essentialiter  nos  esse  justos,  et  essen¬ 
tiam  justitiae  Dei  in  nobis  habitare?  In  redimenda  ecclesia,  in¬ 
quit  Jesaias  (59,  17),  Deus  justitiam  suam  induit  quasi  loricam. 
An  ut  Christum  armis  spoliaret,  quae  dederat,  ne  esset  perfectus 
redemptor  ?  Atqui  nihil  aliud  voluit  propheta ,  quam  Deum  extra 
se  nihil  mutuatum  esse ,  neque  fuisse  ullo  subsidio  adjutum  ad 

nos  redimendos.  Quod  aliis  verbis  breviter  signavit  Paulus  (Rom. 

3,  25),  salutem  nobis  dedisse  in  ostensionem  suae  justitiae.  Sed 
hoc  minime  evertit  quod  alibi  docet,  nos  unius  hominis  obedien- 
tia  justos  esse  (ibid.  5  ,  19).  Denique  quisquis  duplicem  justi¬ 
tiam  involvit,  ne  quiescant  miserae  animae  in  mera  et  unica  Dei 
misericordia,  Christum  implexis  spinis  per  ludibrium  coronat. 

13.  Sed  quoniam  bona  pars  hominum  justitiam  ex  fide  et  ope¬ 
ribus  compositam  imaginatur,  praemonstremus  id  quoque,  sic  inter 
se  differre  fidei  operumque  justitiam,  ut  altera  stante  necessario  al¬ 
tera  evertatur.  Dicit  Apostolus  (Phil.  3 ,  7) ,  se  omnia  pro  sterco¬ 
ribus  reputasse  ut  Christum  lucrifaceret,  et  in  illo  reperiretur  non 
habens  suam  justitiam  quae  est  ex  lege,  sed  quae  est  ex  fide  Jesu 
Christi,  justitiam  quae  est  ex  Deo  per  fidem.  Yides  et  contrariorum 
esse  hic  comparationem,  et  indicari  propriam  justitiam  oportere  pro 
derelicto  haberi  ab  eo  qui  velit  Christi  justitiam  obtinere.  Quare 
alibi  (Rom.  10,  3)  hanc  Judaeis  ruinae  causam  fuisse  tradit,  quod 
suam  volentes  justitiam  stabilire,  justitiae  Dei  non  fuerunt  subjecti. 
Si  propriam  justitiam  stabiliendo  Dei  justitiam  excutimus ,  ut  hanc 
consequamur,  oportet  profecto  illam  penitus  aboleri.  Id  ipsum  quo¬ 
que  ostendit  quum  negat  per  legem  excludi  gloriationem  nostram, 
sed  per  fidem  (Rom.  3,  27).  Unde  sequitur,  quantisper  manet 
quantulacunque  operum  justitia,  manere  nobis  nonnullam  gloriandi 
materiam.  Jam  si  fides  omnem  gloriationem  excludit,  cum  justitia 
fidei  sociari  nullo  pacto  justitia  operum  potest.  In  hunc  sensum 
tam  clare  loquitur  quarto  capite  ad  Romanos,  ut  nullum  cavillis 
aut  tergiversationibus  locum  relinquat.  Si  operibus,  inquit  (Rom. 

4,  2),  justificatus  est  Abraham,  habet  gloriam.  Subjungit:  atqui 
non  habet  gloriam  apud  Deum.  Consequens  ergo  est,  non  justifi¬ 
catum  esse  operibus.  Ponit  deinde  alterum  argumentum  a  contra¬ 
riis.  Quum  rependitur  operibus  merces,  id  fit  ex  debito,  non  ex 
gratia.  Fidei  autem  tribuitur  justitia  secundum  gratiam.  Ergo  id 
non  est  ex  meritis  operum.  Yaleat  igitur  eorum  somnium,  qui 
justitiam  ex  fide  et  operibus  conflatam  comminiscuntur. 

14.  Subtile  effugium  habere  se  putant  sophistae,  qui  sibi 
ex  scripturae  depravatione  et  inanibus  cavillis  ludos  et  delicias 
faciunt;  nam  opera  exponunt,  quae  literaliter  tantum  et  liberi  ar¬ 
bitrii  conatu  extra  Christi  gratiam  faciunt  homines  nondum  rege- 
niti.  Id  vero  ad  opera  spiritualia  spectare  negant.  Ita  secundum 
eos  tam  fide  quam  operibus  justificatur  homo ,  modo  ne  sint  pro¬ 
pria  ipsius  opera,  sed  dona  Christi  et  regenerationis  fructus.  Pau¬ 
lum  enim  non  alia  de  causa  ita  loquutum,  nisi  ut  Judaeos  viri¬ 
bus  suis  fretos  convinceret,  stulte  sibi  arrogasse  justitiam,  quum 
solus  Christi  spiritus  eam  nobis  conferat ,  non  studium  ex  proprio 
naturae  motu.  Atqui  non  observant  in  antithesi  legalis  et  evan- 
gelicae  justitiae,  quam  alibi  Paulus  adducit  (Gal.  3,  11.  12),  ex¬ 
cludi  quaelibet  opera,  et  quocunque  ornentur  titulo.  Docet  enim 
justitiam  legis  hanc  esse,  ut  salutem  obtineat,  qui  praestitit  quod 
lex  jubet;  justitiam  vero  fidei,  si  credimus  Christum  esse  mortuum 

et  resurrexisse.  Ad  haec  videbimus  postea  suo  loco,  diversa  esse 
Christi  beneficia,  sanctificationem  et  justitiam.  TJnde  sequitur  ne 
spiritualia  quidem  opera  in  calculum  venire,  ubi  vis  justificandi 
fidei  adscribitur.  Kec  vero  Paulus,  ubi  negat  (quod  nuper  citavi) 
Abraham  habere  cur  glorietur  apud  Deum,  quia  operibus  justus 
non  est,  restringi  hoc  debet  ad  literalem  et  externam  virtutum 
speciem,  vel  liberi  arbitrii  conatum;  sed  quamvis  spiritualis  et 
fere  angelica  fuerit  patriarchae  vita,  non  tamen  suppetere  operum 
merita,  quae  illi  justitiam  coram  Deo  acquirant. 

15.  Crassius  paulo  Scholastici,  qui  praeparationes  suas  mis¬ 
cent;  hi  tamen  non  minus  pravo  dogmate  simplices  et  incautos 
imbuunt,  sub  praetextu  spiritus  et  gratiae,  misericordiam  Dei, 
quae  sola  trepidas  animas  placare  potest,  tegentes.  Nos  vero  fa¬ 
temur  cum  Paulo,  justificari  apud  Deum  legis  factores;  sed  quia 
a  legis  observatione  longe  omnes  absumus,  hinc  colligimus,  quae 
maxime  ad  justitiam  valere  deberent  opera,  ideo  nihil  nos  juvare, 
quia  illis  destituimur.  Quod  ad  vulgares  papistas  pertinet  vel 
scholasticos,  dupliciter  hic  falluntur:  et  quod  fidem  appellant  con¬ 
scientiae  certitudinem,  in  exspectanda  a  Deo  pro  meritis  mercede, 
et  quod  gratiam  Dei  non  gratuitae  justitiae  imputationem,  sed  spD 
ritum  ad  studium  sanctitatis  adjuvantem  interpretantur.  Legunt 
apud  apostolum  (Hebr.  11,  6):  accedentem  ad  Deum  oportet  pri¬ 
mum  credere  quod  Deus  sit,  deinde  quod  remunerator  sit  quae¬ 
rentibus  se.  Sed  non  animadvertunt  quis  sit  quaerendi  modus. 
In  nomine  vero  gratiae  eos  hallucinari,  palam  fit  ex  eorum  scrip¬ 
tis.  Lombardus  x)  enim  justificationem  per  Christum  nobis  datam 
duobus  modis  interpretatur.  Primum,  inquit,  mors  Christi  nos 
justificat,  dum  per  eam  excitatur  caritas  in  cordibus  nostris,  qua 
justi  efficimur;  deinde  quod  per  eandem  exstinctum  est  peccatum, 
quo  nos  captivos  distinebat  diabolus,  ut  jam  non  habeat  unde  nos 
damnet.  Vides  ut  Dei  gratiam  praecipue  in  justificatione  conside¬ 
ret,  quatenus  ad  bona  opera  per  spiritus  sancti  gratiam  dirigimur. 
Voluit  scilicet  Augustini  opinionem  sequi;  sed  procul  sequitur, 
atque  etiam  a  recta  imitatione  multum  deflectit;  quia  et  obscurat 
si  quid  ab  illo  perspicue  dictum  est,  et  quod  non  adeo  impurum 
in  illo  erat  corrumpit.  Scholae  in  deterius  semper  aberrarunt, 
donec  tandem  praecipiti  ruina  devolutae  sunt  ad  quendam  pela- 
gianismum.  Ac  nec  Augustini  quidem  sententia,  vel  saltem  lo¬ 
quendi  ratio,  per  omnia  recipienda  est.  Tametsi  enim  egregie 
hominem  omni  justitiae  laude  spoliat,  ac  totam  Dei  gratiae  trans- 
scribit,  gratiam  tamen  ad  sanctificationem  refert,  qua  in  vitae  no¬ 
vitatem  per  spiritum  regeneramur. 

16.  Scriptura  autem,  quum  de  fidei  justitia  loquitur,  longe 
alio  nos  ducit:  nempe  ut  ab  intuitu  operum  nostrorum  aversi, 
in  Dei  misericordiam  ac  Christi  perfectionem  tantum  respiciamus. 
Siquidem  hunc  justificationis  ordinem  docet,  quod  principio  pec- 

Icatorem  hominem  mera  gratuitaque  bonitate  dignetur  complecti 
■Deus,  nihil  in  ipso,  quo  ad  misericordiam  moveatur,  reputans, 
■nisi  miseriam,  quippe  quem  videt  a  bonis  operibus  prorsus  nu- 
Idum  ac  vacuum;  a  se  ipso  causam  petens  cur  illi  benefaciat,  quod 
il peccatorem  ipsum  bonitatis  suae  sensu  afficiat,  qui  de  propriis 
i  operibus  diffisus,  totam  salutis  suae  summam  in  ipsius  misericor¬ 
diam  rejiciat.  Hic  est  fidei  sensus,  per  quem  peccator  in  posses- 
|  sionem  venit  suae  salutis,  dum  ex  evangelii  doctrina  agnoscit  Deo 
f-  se  reconciliatum ;  quod  intercedente  Christi  justitia,  impetrata  pec- 
i:  catorum  remissione,  justificatus  sit,  et  quanquam  spiritu  Dei  re¬ 
ti  generatus,  non  in  bonis  operibus,  quibus  incumbit,  sed  in  sola 
|  Christi  justitia  repositam  sibi  perpetuam  justitiam  cogitat.  Haec 
c  ubi  sigillatim  expensa  fuerint,  perspicuam  sententiae  nostrae  ex- 
i  plicationem  reddent.  Quanquam  alio  quam  proposita  sint  ordine 
melius  digerentur.  Sed  parum  interest,  modo  inter  se  ita  cohae- 
i!  reant,  ut  rem  totam  rite  expositam  certoque  confirmatam  habeamus. 

17.  Hic  memoria  repetere  convenit  quam  prius  relationem 
i  constituimus  inter  fidem  et  evangelium ,  quia  inde  justificare  dici- 
|  tur  fides  quod  oblatam  in  evangelio  justitiam  recipit  et  amplecti- 
Itur.  Quod  autem  per  evangelium  dicitur  offerri,  eo  excluditur 
I  omnis  operum  consideratio.  Quod  quum  alias  saepe,  tum  duobus 
|  locis  clarissime  Paulus  demonstrat.  Nam  ad  Romanos  (10,  5) 
.legem  et  evangelium  inter  se  conferens,  justitia,  inquit,  quae  ex 

lege  est,  sic  habet:  qui  fecerit  haec  homo,  vivet  in  ipsis.  Quae 
autem  fidei  est  justitia,  salutem  denuntiat,  si  credideris  in  corde 
j  tuo,  et  ore  confessus  fueris  Dominum  Jesum,  et  quod  pater  illum 
suscitavit  a  mortuis.  Videsne  ut  legis  et  evangelii  discrimen  hoc 
faciat,  quod  illa  operibus  justitiam  tribuat,  hoc  citra  operum  sub¬ 
sidium  gratuitam  largiatur?  Insignis  locus,  et  qui  nos  a  multis 
difficultatibus  extricare  queat,  si  intelligamus ,  eam,  quae  nobis 
per  evangelium  donatur,  justitiam  legis  conditionibus  solutam  esse. 
Haec  ratio  est  cur  tanta  repugnantiae  specie  promissionem  legi 
non  semel  opponat.  Si  ex  lege  est  haereditas,  jam  non  est  ex 
promissione  (Gal.  3,  18),  et  quae  eodem  capite  in  hanc  senten¬ 
tiam  habentur.  Certe  et  lex  ipsa  suas  habet  promissiones.  Quare 
in  promissionibus  evangelicis  distinctum  aliquid  ac  diversum  esse 
oportet,  nisi  velimus  fateri  ineptam  esse  collationem.  Quale  autem 
istud  erit,  nisi  quod  gratuitae  sunt,  ac  sola  Dei  misericordia  suf¬ 
fultae,  quum  legis  promissiones  ab  operum  conditione  pendeant? 
Neque  hic  obganniat  quispiam ,  repudiari  quam  ex  proprio  marte 
et  libero  arbitrio  justitiam  obtrudere  Deo  volunt  homines.  Quando 
sine  exceptione  docet  Paulus  legem  jubendo  nihil  prodesse  (Rom. 
8,  3):  quia  nemo  est  qui  impleat,  non  tantum  ex  vulgo,  sed 
ex  perfectissimis  quibusque.  Dilectio  certe  praecipuum  est  caput 
legis,  quum  ad  eam  nos  formet  spiritus  Dei:  cur  non  est  nobis 
justitiae  causa,  nisi  quod  in  sanctis  etiam  mutila  est,  ideoque  per 
se  nihil  pretii  meretur? 

18.  Secundus  locus  est  (Gal.  3,  12):  quod  ex  lege  nemo 

justificetur  apud  Deum,  manifestum  est,  quia  justus  ex  fide  vi¬ 
vet;  lex  autem  non  est  ex  fide,  sed  qui  fecerit  haec  homo,  vivet 
in  ipsis.  Quomodo  alioqui  constaret  argumentum,  nisi  conveniat 
in  calculum  fidei  non  venire  opera,  sed  prorsus  separanda  esse? 
Lex,  inquit,  est  a  fide  diversa.  Quare?  Propterea  quod  ad  il¬ 
lius  justitiam  opera  requiruntur.  Ergo  ad  hujus  justitiam  sequitur 
non  requiri.  Ex  ista  relatione  apparet,  citra  operum  meritum, 
imo  extra  operum  meritum  justificari,  qui  fide  justificantur,  quia 
fides  eam  quam  evangelium  largitur  justitiam  accipit.  Evangelium 
autem  eo  a  lege  differt,  quod  operibus  non  alligat  justitiam,  sed 
in  sola  Dei  misericordia  collocat.  Simile  est  quod  ad  Eomanos 
(4,  2)  contendit,  Abraham  non  habere  gloriandi  materiam,  quia 
fides  illi  in  justitiam  sit  imputata;  ac  confirmationem  subjicit,  quod 
tum  fidei  justitiae  locus  est,  ubi  nulla  sunt  opera  quibus  debeatur 
merces.  TTbi,  inquit,  sunt  opera,  illis  debitum  praemium  expen¬ 
ditur;  quod  datur  fidei,  gratuitum  est.  Siquidem  et  verborum, 
quibus  illic  utitur,  sensus  huc  quoque  pertinet.  Quod  subnectit 
aliquanto  post,  ideo  ex  fide  nos  obtinere  haereditatem,  ut  secun¬ 
dum  gratiam;  hinc  colligit  gratuitam  esse  haereditatem,  quia  fide 
percipitur.  Unde  id,  nisi  quia  fides  sine  operum  adminiculo,  tota 
in  Dei  misericordiam  recumbit?  Atque  eodem  sensu  haud  dubie 
alibi  (Rom.  3,  21)  docet  justitiam  Dei  absque  lege  manifestatam 
esse,  quamvis  testimonium  habeat  a  lege  et  prophetis,  quia  ex¬ 
clusa  lege  operibus  adjuvari  negat,  nec  operando  nos  eam  conse¬ 
qui,  sed  vacuos  accedere  ut  eam  recipiamus. 

19.  Jam  perspicit  lector  quanta  aequitate  doctrinam  nostram 
hodie  sophistae  cavillentur ,  quum  dicimus  hominem  sola  fide  ju¬ 
stificari.  Eide  justificari  hominem  quia  toties  in  scriptura  recur¬ 
rit,  negare  non  audent;  sed  quum  nusquam  exprimatur  sola,  hanc 
adjectionem  fieri  non  sustinent.  Itane  ?  sed  quid  ad  haec  Pauli 
verba  respondebunt,  ubi  contendit  non  esse  ex  fide  justitiam,  nisi 
sit  gratuita?  Quomodo  gratuitum  cum  operibus  conveniet?  Qui- 
bus  etiam  calumniis  eludent  quod  alibi  dicit  (Rom.  1,  17),  in 
evangelio  Dei  justitiam  manifestari?  Si  manifestatur  in  evangelio 
justitia,  certe  non  lacera  nec  dimidia,  sed  plena  et  absoluta  illic  ! 
continetur.  Lex  ergo  in  ea  locum  non  habet.  Nec  falsa  modo,  j 
sed  plane  ridicula  tergiversatione  in  exclusiva  particula  consistunt. 
Annon  enim  satis  solide  soli  fidei  tribuit  omnia ,  qui  operibus 
adimit?  Quid  sibi,  amabo,  volunt  istae  loquutiones:  sine  lege  | 
manifestatam  esse  justitiam,  justificari  gratis  hominem,  et  sine 
operibus  legis  (Rom.  3,  21  et  24)?  Hic  ingeniosum  subterfu- i 
gium  habent;  quod  tametsi  non  excogitarunt  ipsi,  sed  ab  Origene 
et  quibusdam  veterum  sumpserunt,  ineptissimum  tamen  est.  Opera 
legis  caeremonialia  excludi  garriunt,  non  moralia.  Sic  proficiunt! 
assidue  rixando,  ut  ne  prima  quidem  dialecticae  elementa  teneant. j 
An  putant  delirare  apostolum  dum  ad  ejus  sententiae  probationem ; 
locos  istos  adducit :  qui  fecerit  haec  homo ,  vivet  in  ipsis ;  et :  ma- 
ledictus  omnis  qui  non  impleverit  omnia  quae  scripta  sunt  in  vo- 

lumine  legis  (Gal.  3,  10.  12)?  Nisi  insaniant,  non  dicent  pro¬ 
missam  vitam  caeremoniarum  cultoribus,  nec  denuntiatam  male¬ 
dictionem  solis  earum  transgressoribus.  Si  sunt  de  lege  morali 
intelligendi ,  non  dubium  quin  a  justificandi  potestate  moralia  quo¬ 
que  opera  excludantur.  Eodem  spectant  istae  ratiocinationes  qui¬ 
bus  utitur,  quoniam  per  legem  cognitio  peccati,  ideo  non  justitia; 
quia  lex  iram  operatur,  ergo  non  justitiam;  quia  lex  certam  non 
potest  reddere  conscientiam,  ideo  nec  justitiam  conferre  valet; 
quia  imputatur  fides  in  justitiam ,  ergo  non  est  operis  merces  ju¬ 
stitia  ,  sed  indebita  donatur ;  quia  ex  fide  justificamur ,  abscissa  est 
gloriatio ;  si  data  esset  lex  quae  posset  vivificare ,  vere  ex  lege 
esset  justitia;  sed  Deus  conclusit  omnia  sub  peccato,  ut  promissio 
daretur  credentibus  (Rom.  3,  20  et  4,  15;  Gal.  3,  21  etc.).  Nu- 
gentur,  si  audeant,  in  caeremonias  ista  competere,  non  in  mores; 
atqui  pueri  quoque  ipsi  exploderent  tantam  impudentiam.  Maneat 
ergo  nobis  certum ,  de  lege  tota  verba  fieri ,  quando  legi  deroga¬ 
tur  justificandi  facultas. 

20.  Si  quis  autem  miretur  cur  tali  adjectione  usus  sit  apo¬ 
stolus,  non  contentus  opera  nominasse,  in  promptu  est  ratio.  Si¬ 
quidem  ut  tanti  aestimentur  opera,  pretium  a  Dei  approbatione 
magis  quam  a  propria  dignitate  illud  habent.  Quis  enim  operum 
justitiam  Deo  venditare  audeat,  nisi  qnam  ipse  approbarit?  quis 
tanquam  illis  debitam  reposcere  mercedem,  nisi  quam  ille  promi¬ 
serit?  Habent  ergo  id  ex  Dei  beneficentia,  quod  et  justitiae  ti¬ 
tulo  et  mercede  digna  habentur.  Atque  adeo  hac  una  ratione 
valent,  dum  per  ipsa  propositum  est  obedientiam  Deo  exhibere. 
Quare,  ut  probet  alibi  apostolus,  Abraham  justificari  ex  operibus 
non  potuisse,  allegat,  ferme  quadringentis  demum  et  triginta  annis 
post  percussum  foedus  latam  esse  legem  (Gal.  3,  17).  Riderent  hu¬ 
jusmodi  argumentum  imperiti,  quod  ante  promulgationem  legis  po¬ 
tuerint  esse  justa  opera;  sed  quia  operibus  nonnisi  ex  Dei  testimonio 
ac  dignatione  tantum  inesse  momenti  noverat,  pro  confesso  assumpsit, 
ante  legem  vim  justificandi  non  habuisse.  Habemus  cur  opera  legis 
nominatim  exprimat,  dum  vult  illis  detrahere  justificationem ;  quia 
scilicet  de  illis  solis  controversia  moveri  potest.  Quanquam  et  sine 
adjectione  quaelibet  interdum  opera  excipit ,  ut  quum  Davidis  testi¬ 
monio  beatitudinem  homini  assignari  dicit  (Rom.  4,  6),  cui  Deus 
sine  operibus  imputat  justitiam.  Facere  ergo  nullis  cavillis  possunt 
>quin  generalem  exclusivam  obtineamus.  Ac  frustra  etiam  frivolam 
subtilitatem  captant,  justificari  nos  sola  fide  quae  per  dilectionem 
operatur,  ut  nitatur  caritate  justitia.  Fatemur  quidem  cum  Paulo, 
non  aliam  fidem  justificare  quam  illam  caritate  efficacem ;  sed  ab 
illa  caritatis  efficacia  justificandi  vim  non  sumit.  Imo  non  alia 
ratione  justificat,  nisi  quia  in  communicationem  justitiae  Christi 
nos  inducit.  Alioqui  excideret  id  totum  quod  tanta  contentione 
apostolus  urget.  Ei  qui  operatur ,  ait ,  (Rom.  4 ,  4)  non  imputa¬ 
tur  merces  secundum  gratiam,  sed  secundum  debitum.  Ei  vero 
qui  non  operatur,  sed  credit  in  eum  qui  justificat  impium,  impu- 

Calvini  Institutio  II.  o 


18  LIBER  III.  DE  MODO  PERCIPIENDAE  CHRISTI  GRATIAE. 

tatur  sua  fides  ad  justitiam.  Poteratne  evidentius  loqui  quam 
sic  agendo  ?  nullam  esse  fidei  justitiam ,  nisi  ubi  nulla  sunt  opera 
quibus  debeatur  merces;  ac  tum  demum  fidem  imputari  in  justi¬ 
tiam,  ubi  per  indebitam  gratiam  justitia  confertur. 

21.  Nunc  illud  quam  verum  sit  excutiamus,  quod  in  fini¬ 
tione  dictum  est,  justitiam  fidei  esse  reconciliationem  cum  Deo, 
quae  sola  peccatorum  remissione  constet.  Semper  ad  illud  axioma 
redeundum  est,  universis  iram  Dei  incumbere,  quamdiu  peccato¬ 
res  esse  perseverant.  Id  eleganter  significavit  Jesaias  (59,  1.  2) 
his  verbis:  non  est  abbreviata  manus  Domini,  ut  servare  nequeat, 
neque  aggravata  auris  ejus,  ut  non  exaudiat;  sed  iniquitates  ve¬ 
strae  dissidium  fecerunt  inter  vos  et  Deum  vestrum,  et  peccata 
vestra  absconderunt  faciem  ejus  a  vobis ,  ne  exaudiat.  Audimus 
peccatum  esse  divisionem  inter  hominem  et  Deum,  vultus  Dei 
aversionem  a  peccatore.  ISTec  fieri  aliter  potest:  quandoquidem 
alienum  est  ab  ejus  justitia  quidquam  commercii  habere  cum  pec¬ 
cato.  Unde  apostolus  inimicum  esse  Deo  hominem  docet  (Rom. 
5,  8),  donec  in  gratiam  per  Christum  restituitur.  Quem  ergo  Do¬ 
minus  in  conjunctionem  recipit,  eum  dicitur  justificare;  quia  nec 
recipere  in  gratiam,  nec  sibi  adjungere  potest  quin  ex  peccatore 
justum  faciat.  Istud  addimus  fieri  per  peccatorum  remissionem. 
Nam  si  ab  operibus  aestimentur  quos  sibi  Dominus  reconciliavit, 
reperientur  etiamnum  revera  peccatores,  quos  tamen  peccato  so¬ 
lutos  purosque  esse  oportet.  Constat  itaque,  quos  Deus  amplecti¬ 
tur,  non  aliter  fieri  justos  nisi  quod  abstersis  peccatorum  remis¬ 
sione  maculis  purificantur:  ut  talis  justitia  uno  verbo  appellari 
queat  peccatorum  remissio. 

22.  Utrumque  horum  pulcherrime  liquet  ex  istis  Pauli  verbis 
quae  jam  recitavi:  erat  Deus  in  Christo  mundum  sibi  reconcilians, 
non  imputans  hominibus  sua  delicta,  et  deposuit  apud  nos  verbum 
reconciliationis  (2  Cor.  5,  19  seqq.).  Deinde  summam  suae  lega¬ 
tionis  subdit:  eum  qui  peccatum  non  noverat,  pro  nobis  pecca¬ 
tum  fecit ,  ut  justitia  Dei  efficeremur  in  illo.  Justitiam  et  recon¬ 
ciliationem  hic  promiscue  nominat,  ut  alterum  sub  altero  vicis- 
sim  contineri  intelligamus.  Modum  autem  assequendae  hujus  justi¬ 
tiae  docet,  dum  nobis  delicta  non  imputantur.  Quare  ne  posthac 
dubites  quomodo  nos  Deus  justificet,  quum  audis  reconciliare  nos 
sibi,  non  imputando  delicta.  Sic  ad  Romanos  (4,  6)  Davi  dis  te¬ 
stimonio  probat,  homini  imputari  justitiam  sine  operibus,  quia 
ille  beatum  pronuntiat  hominem  cujus  remissae  sunt  iniquitates, 
cujus  tecta  sunt  peccata,  cui  Dominus  non  imputavit  delicta. 
Beatitudinem  procul  dubio  pro  justitia  illic  ponit.  Eam  quum 
asserat  in  remissione  peccatorum  consistere,  non  est  cur  aliter 
ipsam  definiamus.  Proinde  Zacharias,  pater  Joannis  Baptistae, 
cognitionem  salutis  in  remissione  peccatorum  positam  canit  (Luc. 
1,  77).  Quam  regulam  sequutus  Paulus  in  concione  quam  de  sa¬ 
lutis  summa  apud  Antiochenos  habuit,  conclusisse  in  hunc  mo¬ 
dum  a  Luca  narratur  (Act.  13,  38):  per  hunc  remissio  peccato- 

j  rum  yobis  annuntiatur,  et  ab  omnibus  iis  a  quibus  non  potuistis 
justificari  in  lege  Mosis,  in  hunc  omnis  qui  credit  justificatur. 
Sic  remissionem  peccatorum  connectit  apostolus  cum  justitia,  ut 
j  idem  prorsus  esse  ostendat;  unde  merito  ratiocinatur  gratuitam 
esse  nobis  justitiam  quam  indulgentia  Dei  obtinemus.  Neque  inusi- 
j  tata  videri  debet  loquutio ,  justos  non  operibus ,  sed  gratuita  ac¬ 
ceptione  esse  fideles  coram  Deo;  quum  et  toties  occurrat  in 
scriptura,  et  veteres  etiam  interdum  sic  loquantur.  Sic  enim  ali¬ 
cubi  Augustinus1):  sanctorum  justitia  in  hoc  mundo  magis  pec¬ 
catorum  remissione  constat  quam  perfectione  virtutum.  Cui  re¬ 
spondent  praeclarae  Bernardi  2)  sententiae:  non  peccare,  Dei  ju¬ 
stitia  est;  hominis  autem  justitia,  Dei  indulgentia.  Ante  autem 
asseruerat3),  Christum  nobis  esse  justitiam  in  absolutione,  ideo- 
que  solos  esse  justos,  qui  veniam  ex  misericordia  consequuti  sunt. 

23.  Hinc  et  illud  conficitur,  sola  intercessione  justitiae 
Christi  nos  obtinere,  ut  coram  Deo  justificemur.  Quod  perinde 
valet  ac  si  diceretur,  hominem  non  in  se  ipso  justum  esse,  sed 
|  quia  Christi  justitia  imputatione  cum  illo  communicatur.  Quod 
|  accurata  animadversione  dignum  est.  Siquidem  evanescit  nuga¬ 
mentum  illud,  ideo  justificari  hominem  fide,  quoniam  illa  spiri- 
ritum  Dei  participat  quo  justus  redditur,  quod  magis  est  contra¬ 
rium  superiori  doctrinae  quam  ut  conciliari  unquam  queat.  Ne¬ 
que  enim  dubium  quin  sit  inops  propriae  justitiae,  qui  justitiam 
extra  se  ipsum  quaerere  docetur.  Id  autem  clarissime  asserit  apo¬ 
stolus  (2  Cor.  5,  21),  quum  scribit,  eum  qui  peccatum  non  no¬ 
verat,  pro  nobis  hostiam  peccati  expiatricem  esse  factum,  ut  effi¬ 
ceremur  justitia  Dei  in  ipso.  Yides  non  in  nobis,  sed  in  Christo 
esse  justitiam  nostram ;  nobis  tantum  eo  jure  competere  quia 
Christi  sumus  participes:  siquidem  omnes  ejus  divitias  cum  ipso 
possidemus.  Nec  obstat  quod  alibi  docet  (Rom.  8,  3),  damnatum 
esse  de  peccato  peccatum  in  Christi  carne,  ut  justitia  legis  com¬ 
pleretur  in  nobis;  ubi  non  aliud  complementum  designat  quam 
quod  imputatione  consequimur.  Eo  enim  jure  communicat  nobis- 
cum  Dominus  Christus  suam  justitiam,  ut  mirabili  quodam  modo, 
quantum  pertinet  ad  Dei  judicium,  vim  ejus  in  nos  transfundat. 
Aliud  non  sensisse  abunde  liquet  ex  altera  sententia,  quam  paulo 
ante  posuerat  (ibib.  5,  19):  quemadmodum  per  unius  inobedien- 
j  tiam  constituti  sumus  peccatores,  ita  per  obedientiam  unius  justi¬ 
ficari.  Quid  aliud  est  in  Christi  obedientia  collocare  nostram  justi¬ 
tiam,  nisi  asserere  eo  solo  nos  haberi  justos,  quia  Christi  obedien¬ 
tia  nobis  accepta  fertur,  ac  si  nostra  esset?  Quare  mihi  elegan¬ 
tissime  videtur  Ambrosius 4)  hujus  justitiae  paradigma  in  bene¬ 
dictione  Jacob  statuisse;  nempe,  quemadmodum  ille  primogenituram 
a  se  ipso  non  meritus,  habitu  fratris  occultatus,  ejusque  veste 
indutus,  quae  optimum  odorem  spirabat,  se  ipsum  insinuavit  patri, 

1)  Libr.  de  civit.  Dei  19.  c.  27. 

2)  Serm.  23.  in  Cant.  3)  Ibid.  Serm.  22. 

4)  Libr.  2.  de  Jacob  et  vita  beata,  c.  2. 

ut  suo  commodo  sub  aliena  persona  benedictionem  acciperet:  ita 
nos  sub  Christi  primogeniti  nostri  fratris  pretiosa  puritate  deli¬ 
tescere,  ut  testimonium  justitiae  a  conspectu  Dei  referamus.  Yerba 
Ambrosii  sunt:  quod  Isaac  odorem  vestium  olfecit,  fortasse  illud 
est,  quia  non  operibus  justificamur,  sed  fide;  quoniam  carnalis 
infirmitas  operibus  impedimento  est,  sed  fidei  claritas  factorum 
obumbrat  errorem,,  quae  meretur  veniam  delictorum.  Et  sane  ita 
res  habet.  Nam  quo  in  salutem  coram  facie  Dei  compareamus, 
bono  ejus  odore  fragrare  nos  necesse  est,  et  ejus  perfectione  vitia 
nostra  obtegi  ac  sepeliri. 

CAPUT  XII. 

Ut  serio  nobis  persuadeatur  gratuita  justificatio,  ad  Dei  tribunal 
tollendas  esse  mentes. 

Partes  hujus  Capitis :  1)  Justitiae  Dei  meditatio  operum  justitiam  imagina¬ 
riam  evertit ,  ut  patet  ex  testimoniis  Scripturae  et  piorum  confessionibus  ac 
exemplis,  sect.  1 — 3.  —  2)  Conscientiae  item  serium  examen,  et  ad  coeleste 
tribunal  perpetua  citatio ,  sect.  4.  et  5.  —  3)  Unde  non  hypocrisis  et  meriti 
operum  vana  opinio ,  sed  vera  humilitas  in  cordibus  piorum  nascitur ,  quod 
auctoritate  Scripturae  et  Publicani  exemplo  illustratur,  sect.  6.  et  7.  —  4)  Con¬ 
clusio  ,  abjiciendam  esse  arrogantiam  et  securitatem :  quia  tantum  quisque  ob¬ 
jicit  impedimenti  divinae  beneficentiae,  quam  in  se  ipso  acquiescit,  sect.  8. 

1.  Haec  omnia  tametsi  luculentis  testimoniis  verissima  esse 
patet,  tamen  quam  necessaria  sint,  non  prius  nobis  clare  con¬ 
stiterit,  quam  ea  nobis  ob  oculos  posuerimus  quae  totius  dispu¬ 
tationis  fundamenta  esse  debent.  Principio  ergo  nobis  succurrat 
illud:  non  de  humani  fori  justitia,  sed  coelestis  tribunalis,  ser¬ 
monem  esse  institutum;  ne  ad  modulum  nostrum  metiamur,  qua 
operum  integritate  divino  judicio  satisfiat.  Atqui  mirum  est  quanta 
temeritate  et  audacia  id  vulgo  definiatur.  Quin  etiam  videre  est, 
ut  nulli  confidentius  et  plenioribus,  quod  ajunt,  buccis  de  operum 
justitia  garriant,  quam  qui  vel  palpabilibus  morbis  prodigiose 
laborant,  vel  intercutibus  crepant  vitiis.  It  fit  quia  Dei  justitiam 
non  cogitant,  cujus  vel  si  minimo  sensu  afficerentur  nunquam 
tanto  eam  ludibrio  haberent.  Atqui  certe  ultra  modum  flocci  pen¬ 
ditur,  si  talis  tamque  perfecta  non  agnoscitur,  ut  nihil  ei  ac¬ 
ceptum  sit  nisi  omni  ex  parte  integrum  et  absolutum,  nullaque 
sorde  inquinatum.  Quale  in  homine  reperire  nec  licuit  unquam, 
nec  licebit.  Eacile  est  scilicet  ac  promptum  cuilibet,  in  schola¬ 
rum  umbraculis  de  operum  dignitate  ad  justificandos  homines  nu¬ 
gari;  sed  ubi  in  conspectum  Dei  ventum  est,  facessant  tales  de¬ 
liciae  oportet,  quia  res  illic  agitur  serio,  non  ludicra  Aoyojun^m 
exercetur.  Huc,  huc  referenda  mens  est,  si  volumus  de  vera 
justitia  cum  fructu  inquirere:  quomodo  coelesti  judici  respondea- 

mus ,  quum  nos  ad  rationem  vocaverit.  Statuamus  nobis  judicem 
illum,  non  qualem  intellectus  nostri  sponte  imaginantur,  sed  qui 
depingitur  nobis  in  scriptura  *■) :  cujus  scilicet  fulgore  obtenebran¬ 
tur  stellae,  cujus  robore  liquefiunt  montes,  cujus  ira  terra  con¬ 
cutitur,  cujus  sapientia  deprehenduntur  in  astutia  sua  prudentes, 
cujus  puritate  inquinantur  omnia,  cujus  ferendae  justitiae  nec 
angeli  pares  sunt,  qui  nocentem  non  facit  innocentem,  cujus  vin¬ 
dicta,  quum  semel  accensa  est,  penetrat  usque  ad  inferni  novis¬ 
sima.  Sedeat,  inquam,  ille  ad  examinanda  hominum  facta:  quis 
securus  ad  ejus  thronum  se  sistet?  quis  habitabit  cum  igne  de¬ 
vorante?  inquit  propheta  (Jes.  33,  14);  quis  manebit  cum  ardo¬ 
ribus  sempiternis?  qui  ambulat  in  justitiis,  et  loquitur  verita¬ 
tem,  etc.  Sed  prodeat  ille  quisquis  est.  Imo  vero  facit  illa  re¬ 
sponsio  ne  quis  prodeat.  Ex  adverso  enim  terribilis  vox  insonat 
(Psal.  130,  3):  si  iniquitates  observaveris  Domine,  Domine  quis 
sustinebit?  Pereundum  sane  mox  sit  omnibus,  ut  alibi  scribitur 
(Job.  4,  17):  numquid  homo  Dei  comparatione  justificabitur,  aut 
purior  erit  factore  suo  ?  ecce  qui  serviunt  ei  non  sunt  fide¬ 
les,  et  in  angelis  suis  reperit  pravitatem;  quanto  magis  qui  ha¬ 
bitant  domos  luteas,  qui  terrenum  habent  fundamentum,  consu¬ 
mentur  coram  tinea?  a  mane  usque  ad  vesperam  succidentur. 
Item  (ibid.  15,  15):  ecce,  inter  sanctos  ejus  nemo  est  fidelis,  et 
coeli  non  sunt  mundi  in  conspectu  ejus;  quanto  magis  abomina¬ 
bilis  et  inutilis  homo,  qui  bibit  quasi  aquam  iniquitatem?  Pateor 
quidem  in  libro  Job  mentionem  fieri  justitiae,  quae  excelsior  est 
observatione  legis,  atque  hanc  distinctionem  tenere  operae  pre¬ 
tium  est;  quia  etiamsi  quis  legi  satisfaceret,  ne  sic  quidem  staret 
ad  examen  illius  justitiae,  quae  sensus  omnes  exsuperat.  Itaque 
etiamsi  Job  bene  sibi  conscius  sit,  attonitus  tamen  obmutescit; 
quia  videt  ne  angelica  quidem  sanctitate  posse  Deum  placari,  si 
ad  summam  trutinam  revocet  eorum  opera.  Ego  igitur  justitiam 
illam  quam  attigi,  quia  incomprehensibilis  est,  nunc  omitto;  sed 
tantum  dico,  si  exigitur  vita  nostra  ad  normam  scriptae  legis, 
nos  esse  plus  quam  socordes,  nisi  horrrenda  formidine  nos  tor¬ 
queant  tot  maledictiones,  quibus  nos  expergefieri  voluit  Deus,  at¬ 
que  inter  alias  haec  generalis  (Deut.  27,  26):  maledictus  omnis 
qui  non  manserit  in  omnibus,  quae  scripta  sunt  in  hoc  libro. 
Denique  insipida  vel  diluta  erit  haec  tota  disputatio,  nisi  se  quis¬ 
que  reum  sistat  coram  coelesti  judice,  et  de  sua  absolutione  sol¬ 
licitus  ultro  se  prosternat  ac  exinaniat. 

2.  Huc  huc  attollendi  erant  oculi,  ut  trepidare  potius  disce¬ 
remus,  quam  inaniter  exsultare.  Eacile  quidem  est,  dum  in  ho¬ 
minibus  subsistit  comparatio,  ut  se  quisque  habere  reputet  quod 
alii  contemnere  non  debeant;  sed  ubi  ad  Deum  assurgimus,  cor¬ 
ruit  dicto  citius  ac  deperit  fiducia  illa.  Atque  id  prorsus  animae 
nostrae  erga  Deum  usu  venit,  quod  erga  visibile  coelum  corpori. 


1)  Vide  praecipue  Jobi  librum. 

Acies  enim  oculi,  quantisper  rebus  adjacentibus  perlustrandis  in¬ 
sistit,  perspicientiae  suae  documenta  capit;  si  in  solem  dirigitur, 
nimio  ejus  fulgore  perstricta  et  obstupefacta,  non  minorem  in  ejus 
intuitu  debilitatem  sentit,  quam  in  rerum  inferiorum  aspectu  ro¬ 
bur.  Ne  fallamus  ergo  nos  yana  fiducia,  etiamsi  reliquis  homi¬ 
nibus  vel  pares  vel  superiores  nos  esse  ducimus :  nihil  id  ad 

Deum,  cujus  ad  arbitrium  revocanda  est  ista  cognitio.  Quod  si 
domari  ferocia  nostra  monitionibus  istis  nequit,  respondebit  nobis 
quod  Pharisaeis  dicebat  (Luc.  16,  15):  vos  estis  qui  vos  justi¬ 
ficatis  coram  hominibus;  at  quod  hominibus  altum  est,  abomina¬ 
bile  est  Deo.  Eas  nunc,  et  de  justitia  tua  tumide  inter  homines 
glorieres,  dum  illam  Deus  e  coelo  abominetur.  Quid  autem  servi 
Dei,  vere  eruditi  ejus  spiritu?  Ne  intres  in  judicium  cum  servo 

tuo :  quia  non  justificabitur  in  conspectu  tuo  omnis  vivens  (Psal. 

143,  2).  Alter  vero,  quanquam  sensu  paulum  diverso:  non  po¬ 
terit  homo  justus  esse  cum  Deo;  si  voluerit  contendere  cum  eo, 
non  poterit  respondere  unum  pro  mille  (Job.  9,  2).  Hic  jam 
ad  liquidum  audimus,  qualis  sit  Dei  justitia,  cui  scilicet  nullis 
humanis  operibus  satisfiet:  cui  mille  scelerum  nos  interroganti, 
unius  purgatio  afferri  non  poterit.  Talem  nimirum  justitiam  bene 
animo  conceperat  electum  illud  Dei  organum  Paulus,  quum  pro¬ 
fiteretur  se  nihil  sibi  conscium  esse,  sed  non  in  hoc  justificari 
(1  Cor.  4,  4). 

3.  Nec  in  sacris  modo  literis  exstant  talia  exempla;  sed 
omnes  pii  scriptores  hunc  sibi  sensum  fuisse  demonstrant.  Sic 
Augustinus1),  omnium,  inquit,  piorum  sub  hoc  onere  corrupti¬ 
bilis  carnis  et  in  hac  vitae  infirmitate  gementium  una  spes  est, 
quod  mediatorem  unum  habemus  Jesum  Christum  justum;  et  ipse 
est  exoratio  pro  peccatis  nostris.  Quid  audimus  ?  si  unica  haec 
illis  spes  est,  ubi  operum  fiducia?  Solam  enim  quum  dicit,  nul¬ 
lam  aliam  relinquit.  Bernardus2)  vero:  et  re  vera,  ubi  tuta  fir- 
maque  infirmis  requies  et  securitas  nisi  in  vulneribus  salvatoris? 
tanto  illic  securior  habito,  quanto  potentior  est  ad  salvandum: 
fremit  mundus,  premit  corpus,  diabolus  insidiatur;  non  cado,  quia 
fundatus  sum  supra  firmam  petram;  peccavi  peccatum  grave,  tur¬ 
batur  conscientia,  sed  non  perturbabitur,  quia  vulnerum  Domini 
recordabor.  Postea  ex  iis  concludit:  meritum  proinde  meum  mi¬ 
seratio  Domini;  non  sum  plane  meriti  inops,  quamdiu  non  fuerit 
ille  inops  miserationum;  quod  si  misericordiae  Domini  multae, 
multus  ergo  peraeque  sum  in  meritis;  numquid  justitias  meas 
cantabo?  Domine,  meminero  justitiae  tuae  solius:  ipsa  enim  est 
et  mea,  nempe  factus  est  mihi  justitia  a  Deo.  Item  alibi3):  hoc 
totum  hominis  meritum,  si  totam  spem  ponat  in  eum  qui  totum 
hominem  salvum  facit.  Similiter  ubi  pacem  sibi  retinens,  gloriam 
relinquit  Deo4).  Tibi,  inquit,  illibata  maneat  gloria,  mecum 

1)  Libr.  ad  Bonif.  3.  c.  5.  2)  Super  Cantic.  Serm.  61. 

3)  In  Psalm.  qui  habit.  serm,  15. 

4)  Serm.  13.  in  Cant. 

bene  agitur  si  pacem  habuero:  abjuro  gloriam  prorsus,  ne,  si 
usurpavero  quod  meum  non  est,  perdam  et  oblatum.  Apertius 
etiam  alio  loco1):  de  meritis  quid  sollicita  sit  ecclesia?  cui  de 
proposito  Dei  firmior  suppetit  securiorque  gloriandi  ratio?  Sic 
non  est  quod  quaeras,  quibus  meritis  speremus  bona:  praesertim 
quum  audias  apud  prophetam  (Ez.  36,  22.  32):  non  propter  vos  fa¬ 
ciam,  sed  propter  me,  dicit  Dominus.  Sufficit  ad  meritum  scire 
quod  non  sufficiant  merita;  sed  ut  ad  meritum  satis  est  de  me¬ 
ritis  non  praesumere,  sic  carere  meritis  satis  ad  judicium  est. 
Quod  merita  libere  usurpat  pro  bonis  operibus,  ignoscendum  est 
consuetudini.  In  fine  vero  consilium  ejus  fuit  terrere  hypocritas, 
qui  peccandi  licentia  contra  Dei  gratiam  proterviunt;  si  cuti  mox 
se  explicat:  felix  ecclesia  cui  nec  merita  sine  praesumptione,  nec 
praesumptio  absque  meritis  deest;  habet  unde  praesumat,  sed  non 
merita;  habet  merita,  sed  ad  promerendum,  non  praesumendum. 
Ipsum  non  praesumere  nonne  promereri  est?  Ergo  eo  praesumit 
securius  quo  non  praesumit,  cui  ampla  materies  gloriandi  est, 
misericordiae  Domini  multae. 

4.  Ita  est  sane.  Hoc  unicum  salutis  asylum,  in  quo  respi¬ 
rare  tuto  possint,  sentiunt  exercitatae  conscientiae,  ubi  cum  Dei 
judicio  negotium  est.  Nam  si,  quae  lucidissimae  videbantur  noctu 
stellae,  splendorem  suum  perdunt  solis  aspectu,  quid  putamus  vel 
rarissimae  hominis  innocentiae  futurum,  ubi  ad  Dei  puritatem 
composita  fuerit?  Erit  enim  severissimum  illud  examen,  quod  in 
abditissimas  quasque  cordis  cogitationes  penetrabit;  et,  quemad¬ 
modum  ait  Paulus  (1  Cor.  4,  5),  revelabit  occulta  tenebrarum  et 
abscondita  cordium  reteget;  quod  latitantem  et  restitantem  con¬ 
scientiam  proferre  coget  omnia  quae  nunc  e  memoria  quoque  no¬ 
stra  elapsa  sunt.  Urgebit  accusator  diabolus,  conscius  omnium 
flagitiorum  ad  quae  perpetranda  nos  impulerit;  illic  nihil  prode¬ 
runt  externae  bonorum  operum  pompae,  qua  solae  nunc  aesti¬ 
mantur;  sola  postulabitur  voluntatis  sinceritas.  Quare  hypocrisis, 
non  modo  qua  homo,  coram  Deo  sibi  male  conscius,  ostentare 
se  apud  homines  affectat,  sed  qua  sibi  quisque  coram  Deo  impo¬ 
nit  (ut  sumus  ad  nos  palpandos  adulandosque  proclives)  confusa 
concidet,  utcunque  nunc  plus  quam  temulenta  audacia  superbiat. 
Ad  ejusmodi  spectaculum,  qui  sensum  suum  non  dirigunt,  sua¬ 
viter  quidem  et  placide  justitiam  sibi  ad  momentum  adstruere  pos¬ 
sunt,  sed  quae  in  judicio  Dei  mox  illis  sit  excutienda;  non  secus 
ac  magnah  opes,  per  somnium  cumulatae,  expergefactis  eva¬ 
nescunt.  Qui  autem  serio,  tanquam  sub  Dei  conspectu,  de  vera 
justitiae  regula  quaerent,  illi  certo  comperient,  omnia  hominum 
opera,  si  sua  dignitate  censeantur,  nihil  nisi  inquinamenta  esse 
et  sordes;  et  quae  justitia  vulgo  habetur,  eam  apud  Deum  meram 
esse  iniquitatem;  quae  integritas  censetur,  pollutionem;  qua  glo¬ 
ria  ducitur,  ignominiam. 


1)  Serm.  68. 

5.  Ab  hac  divinae  perfectionis  contemplatione  ad  nos  sine 
blanditiis  caecove  amoris  affectu  respiciendos  descendere  ne  pigeat. 
Mirum  enim  non  est  si  tantopere  caecutiamus  in  hac  parte,  quum 
a  pestilenti  erga  se  indulgentia  nemo  nostrum  caveat,  quam  in 
nobis  omnibus  naturaliter  haerere  clamat  scriptura.  Cuique  viro, 
inquit  Solomo  (Prov.  21,  2  et  16,  2),  recta  est  via  in  oculis  suis. 
Item:  omnes  viae  hominis  mundae  videntur  in  oculis  ejus.  Quid 
autem?  an  ista  hallucinatione  absolvitur?  imo  vero  (quemadmo¬ 
dum  ibidem  subjungit)  Dominus  ponderat  corda,  hoc  est,  dum 
homo  ob  externam  quam  prae  se  fert  justitiae  larvam  se  demul¬ 
cet,  interim  Dominus  latentem  cordis  impuritatem  trutina  sua 
examinat.  Quum  ergo  talibus  blandimentis  adeo  non  proficiatur, 
ne  illudamus  nobis  ultro  in  nostram  perniciem.  Quo  autem  nos 
probe  excutiamus,  necessario  ad  Dei  tribunal  revocanda  est  no¬ 
stra  conscientia.  Illius  enim  luce  omnino  opus  est  ad  detegenda, 
quae  alioqui  nimis  profunde  latent,  pravitatis  nostrae  involucra. 
Tum  dilucide  demum  perspiciemus,  quid  ista  valeant:  longe  ab¬ 
esse  quin  justificetur  coram  Deo  homo,  putredo  et  vermis,  abomi¬ 
nabilis  et  vanus,  qui  bibit  tanquam  aquas  iniquitatem  (Job.  15,  16). 
Nam  quis  poneret  mundum,  de  immundo  conceptum  semine?  ne 
unus  quidem  (ibid.  14,  4).  Tum  et  id  ipsum  experiemur  quod 
de  se  Job  dicebat  (ibid.  9,  20) :  si  innocentem  me  ostendere  vo¬ 
luero,  os  meum  condemnabit  me;  si  justum,  pravum  comprobabit. 
Neque  enim  ad  'saeculum  unum,  sed  ad  omnia  pertinet,  quod  pro¬ 
pheta  (Jes.  53,  6)  de  Israele  olim  querebatur:  omnes  quasi  oves 
errasse,  unumquemque  declinasse  in  viam  suam.  Siquidem  omnes 
illic  comprehendit  ad  quos  perventura  esset  redemptionis  gratia. 
Atque  eo  usque  procedere  debet  istius  examinis  rigor,  donec  in 
plenam  consternationem  nos  subegerit,  eoque  modo  ad  recipien¬ 
dam  Christi  gratiam  compararit.  Fallitur  enim,  qui  putat  se  hu¬ 
jus  fruendae  esse  capacem,  nisi  omnem  prius  animi  altitudinem 
dejecerit.  Notum  est  illud,  Deum  superbos  confundere,  humilibus 
dare  gratiam  (1.  Petr.  5,  5). 

6.  Quae  autem  humiliandi  nostri  ratio,  nisi  ut  toti  inopes 
ac  vacui  Dei  misericordiae  locum  demus  ?  Non  enim  humilitatem 
voco,  si  quid  nobis  residuum  esse  putamus.  Et  hactenus  perni¬ 
ciosam  hypocrisin  docuerunt,  qui  haec  simul  duo  junxere,  humi¬ 
liter  de  nobis  sentiendum  coram  Deo,  et  justitiam  nostram  aliquo 
loco  habendam.  Si  enim  contra  quam  sentimus  confitemur  coram 
Deo,  improbe  illi  mentimur;  sentire  autem  non  possumus  ut  de¬ 
cet,  quin  prorsus,  quidquid  videtur  in  nobis  esse  gloriosum,  con¬ 
teratur.  Quum  ergo  audis  apud  prophetam  (Psal.  18,  28)  para¬ 
tam  esse  salutem  humili  *p opulo ,  dejectionem  oculis  superborum: 
primum  cogita,  ad  salutem  non  patere  accessum  nisi  deposita 
omni  superbia,  et  assumpta  solida  humilitate,  deinde  humilitatem 
illam  non  esse  modestiam  aliquam,  qua  Domino  de  jure  tuo  pi¬ 
lum  cedas  (qualiter  humiles  vocantur  coram  hominibus,  qui  nec 
se  fastuose  efferunt,  nec  aliis  insultant,  quum  tamen  nonnulla 

excellentiae  conscientia  nitantur),  sed  submissionem  non  simula¬ 
tam  animi  serio  miseriae  inopiaeque  suae  sensu  consternati:  sic 
enim  ubique  verbo  Dei  describitur.  Quum  Dominus  apud  Zepha- 
niam  (3,  11)  sic  loquitur:  auferam  de  te  exsultantem,  residuum 
faciam  in  medio  populi  tui  afflictum  et  pauperem,  et  sperabunt 
in  Domino:  annon  aperte  demonstrat  qui  sint  humiles?  Nempe 
qui  suae  paupertatis  cognitione  afflicti  jacent.  Contra  superbos 
vocat  exsultantes,  quod  rebus  prosperis  laeti  homines  soleant  ex¬ 
sultare.  Humilibus  vero,  quos  salvare  instituit,  nihil  facit  reli¬ 
quum,  nisi  ut  sperent  in  Domino.  Sic  et  apud  Jesaiam  (66,  2 
et  57,  15):  ad  quem  autem  respiciam  nisi  ad  pauperculum  et  con¬ 
tritum  spiritu,  ac  trementem  sermones  meos?  Item:  excelsus  et 
sublimis,  habitans  aeternitatem,  et  sanctum  nomen  ejus,  in  ex¬ 
celso  et  in  sancto  habitans,  et  cum  contrito  humilique  spiritu:  ut 
vivificet  spiritum  humilium ,  et  cor  contritorum.  Quum  audis  to¬ 
ties  contritionis  nomen,  intellige  cordis  vulnus,  quod  hominem 
humi  prostratum  attolli  non  sinat.  Tali  contritione  vulneratum 
esse  cor  tuum  decet,  si  velis  cum  humilibus,  juxta  Dei  senten¬ 
tiam,  exaltari.  Id  si  non  fit,  humiliaberis  potenti  Dei  manu  in 
tuum  pudorem  et  dedecus. 

7.  Ac  verbis  non  contentus  optimus  magister,  in  parabola, 
velut  in  tabula,  legitimae  humilitatis  imaginem  nobis  repraesenta¬ 
vit  (Luc.  18,  13).  Publicanum  enim  profert,  qui  procul  stans, 
nec  oculos  audens  in  coelum  erigere,  cum  multo  planctu  orat: 
Domine,  propitius  esto  mihi  peccatori.  Ne  putemus  esse  haec 
fictae  modestiae  signa,  quod  coelum  non  audet  intueri,  nec  pro¬ 
pius  accedere,  quod  pectus  plangendo  peccatorem  se  fatetur;  sed 
interioris  affectus  sciamus  esse  testimonia.  Ex  adverso  Phari- 
saeum  opponit,  qui  gratias  agit  Deo,  quod  non  sit  ex  vulgo  ho¬ 
minum  ,  aut  raptor ,  aut  injustus ,  aut  adulter ;  quoniam  bis  jeju¬ 
naret  in  sabbato,  decimas  daret  omnium  quae  possidebat.  Aperta 
confessione  agnoscit  esse  Dei  donum  quam  habet  justitiam;  sed 
quia  justum  se  esse  confidit,  discedit  a  facie  Dei  ingratus  et  odio¬ 
sus.  Publicanus  suae  iniquitatis  agnitione  justificatur.  Hinc  vi¬ 
dere  licet  quanta  sit  humiliationis  nostrae  gratia  coram  Domino : 
ut  non  pateat  suscipiendae  ejus  misericordiae  pectus,  nisi  omni 
propriae  dignitatis  opinione  prorsus  vacuum.  Haec  ubi  occupavit, 
illi  claudit  aditum.  Quod  ne  cui  dubium  foret,  cum  hoc  mandato 
dimissus  est  Christus  a  patre  in  terram,  ut  evangelizaret  paupe¬ 
ribus,  mederetur  contritis  corde,  praedicaret  captivis  libertatem, 
clausis  apertionem,  consolaretur  lugentes,  daret  illis  gloriam  pro 
cinere,  oleum  pro  luctu,  pallium  laudis  pro  spiritu  moeroris  (Jes. 
61,  1).  Secundum  istud  mandatum,  non  nisi  laborantes  et  one¬ 
ratos  ad  participandam  suam  beneficentiam  invitat  (Matth.  11,  28). 
Et  alibi  (ibid.  9,  13):  non  veni  ad  justos  vocandos,  sed  peccatores. 

8.  Ergo  si  Christi  vocationi  locum  dare  libet,  facessat  pro¬ 
cul  omnis  a  nobis  tum  arrogantia,  tum  securitas.  Illa  ex  stulta 
propriae  justitiae  persuasione  nascitur,  ubi  homo  habere  se  ali- 

quid  putat  cujus  merito  apud  Deum  commendetur;  haec  etiam 
sine  ulla  operum  persuasione  esse  potest.  Multi  enim  peccatores, 
quia  vitiorum  dulcedine  inebriati  Dei  judicium  non  cogitant,  tan- 
quam  veterno  quodam  obstupefacti  jacent,  ne  aspirent  ad  oblatam 
sibi  misericordiam.  At  vero  non  minus  excutiendus  talis  torpor, 
quam  abjicienda  quaevis  nostri  confidentia,  quo  expediti  ad  Chri¬ 
stum  festinemus,  quo  vacui  et  jejuni  impleri  ipsius  bonis  quea¬ 
mus.  Nunquam  enim  illi  satis  confidemus,  nisi  de  nobis  penitus 
diffisi;  nunquam  in  ipso  satis  animos  erigemus,  nisi  prius  in  no¬ 
bis  dejectos;  nunquam  in  ipso  nos  satis  solabimur,  nisi  in  nobis 
desolati.  Gratiae  ergo  Dei  apprehendendae  ac  obtinendae,  abjecta 
quidem  prorsus  nostri  fiducia,  freti  vero  sola  bonitatis  ejus  certi¬ 
tudine  ,  idonei  sumus ,  dum  (ut  ait  Augustinus) 1)  nostra  merita 
obliti  Christi  dona  amplectimur,  quia  si  in  nobis  merita  quaereret, 
non  veniremus  ad  ejus  dona.  Cui  pulchre  succinit  Bernardus 2), 
servis  infidis  comparans  superbos,  qui  meritis  suis  vel  minimum 
arrogant;  quia  laudem  gratiae  per  se  transeuntis  improbe  retinent, 
perinde  ac  si  paries  radium  se  parturire  dicat  quem  suscipit  per 
fenestram.  Ne  longius  hic  immoremur,  habeamus  brevem  sed  ge¬ 
neralem  certamque  regulam,  eum  ad  participandos  divinae  miseri¬ 
cordiae  fructus  comparatum,  qui  se  ipsum  non  dico  justitia  (quae 
nulla  est)  sed  vana  ventosaque  justitiae  imagine  penitus  exinani¬ 
vit;  quia  tantum  quisque  objicit  impedimenti  Dei  beneficentiae, 
quantum  in  se  ipso  acquiescit. 

CAPUT  XIII. 

Duo  esse  in  gratuita  justificatione  observanda. 

Partes  Capitis:  1)  Gloria  Dei  et  conscientiae  tranquillitas  in  justificatione 
gratuita  observandae  occurrunt.  In  gloriam  Dei  peccant,  qui  in  se  gloriantur 
et  extra  Christum  (cujus  justitia  fide  apprehensa  coram  Deo  electis  omnibus  ad 
reconciliationem  et  salutem  aeternam  obtinendam  imputatur)  justitiam  quaerunt, 
sect.  1.  et  2.  —  2)  Conscientiae  tranquillitas  nulla  alia  ratione,  quam  justifica¬ 
tione  gratuita  acquiri  potest :  quod  abunde  probatur ,  sect.  3 — 5. 

1.  Atque  omnino  quidem  duo  hic  praecipue  spectanda  sunt, 
nempe  ut  Domino  illibata  constet  ac  veluti  sarta  tecta  sua  gloria, 
conscientiis  vero  nostris  coram  ipsius  judicio  placida  quies  ac  se¬ 
rena  tranquillitas.  Videmus  quoties  ac  quam  sollicite  scriptura 
nos  hortetur  ad  reddendam  soli  Deo  laudis  confessionem,  ubi  de 
justitia  agitur.  Atque  adeo  hunc  finem  Domino  fuisse  testatur 
apostolus  (Rom.  3,  25)  conferendae  nobis  in  Christo  justitiae,  ut 
suam  ipse  demonstraret.  Mox  vero  qualis  illa  sit  demonstratio 
subjungit:  nempe  si  solus  ille  justus  cognoscatur,  ac  justificans 
eum  qui  est  ex  fide  Jesu  Christi.  Vides  justitiam  Dei  non  satis 


1)  De  verb.  Apostoli,  Serm.  8  (174).  2)  Serm.  13.  in  Cant. 

illustrari  nisi  et  solus  censeatur  justus,  et  immerentibus  justitiae 
gratiam  communicet?  Hac  ratione  vult  omne  os  obturari,  et  ob¬ 
noxium  sibi  reddi  universum  mundum;  quia  quantisper  habet  ho¬ 
mo  quod  in  suam  defensionem  loquatur,  Hei  gloriae  nonnihil  de¬ 
cedit.  Sic  apud  Ezechielem  (20,  43)  docet,  quantopere  ex  re¬ 
cognitione  nostrae  iniquitatis  nomen  suum  glorificemus.  Recorda¬ 
bimini,  inquit,  viarum  et  omnium  scelerum  quibus  polluti  estis, 
et  displicebitis  vobis  in  conspectu  vestro ,  in  omnibus  malitiis  quas 
commisistis,  et  scietis  quia  ego  Dominus,  quum  benefecero  vobis 
propter  nomen  meum,  et  non  secundum  scelera  vestra  pessima. 
Sic  haec  in  vera  Dei  notitia  continentur,  ut  propriae  iniquitatis 
conscientia  attriti,  nobis  benefacere  indignis  illum  reputemus,  quid 
magno  nostro  malo  tentamus  vel  ullam  particulam  ex  ista  gratui¬ 
tae  benignitatis  laude  Domino  suffurari?  Similiter  Jeremias  (9,  23), 
dum  clamat:  ne  glorietur  sapiens  in  sapientia  sua,  aut  dives  in 
divitiis  suis,  aut  fortis  in  fortitudine  sua,  sed  qui  gloriatur,  in 
Domino  glorietur,  annon  innuit  de  gloria  Dei  nonnihil  deperire, 
si  in  semet  ipso  homo  gloriatur?  In  hunc  certe  usum  Paulus 
(1  Cor.  1,  31)  verba  illa  accommodat,  quum  omnes  salutis  nostrae 
partes  apud  Christum  depositas  esse  tradit,  ut  non  nisi  in  Domino 
gloriemur.  Significat  enim  contra  Deum  insurgere  et  tenebras  ob¬ 
ducere  gloriae  ejus  quisquis  vel  tantillum  de  suo  se  habere  putat. 

2.  Ita  est  sane:  nunquam  in  ipso  vere  gloriamur,  nisi  no¬ 
stra  gloria  penitus  abdicati.  Contra  hoc  habendum  est  catholicum 
theorema :  adversus  Deum  gloriari  quicunque  in  se  gloriantur. 
Siquidem  ita  demum  reddi  obnoxium  Deo  mundum  censet  Paulus 
(Rom.  3,  19),  dum  prorsus  adempta  est  hominibus  quaevis  glo¬ 
riandi  materia.  Proinde  Jesaias  (45,  25),  quum  justificationem 
Israel  in  Deo  fore  denuntiat,  addit  simul  et  laudem;  quasi  dice¬ 
ret,  in  hunc  finem  a  Domino  justificari  electos,  ut  in  ipso,  non 
alibi  glorientur.  Qualiter  autem  laudari  nos  in  Domino  conveniat, 
proximo  versu  docuerat,  nempe  ut  juremus  esse  in  Domino  justi¬ 
tias  nostras  et  fortitudinem  nostram.  Observa  non  exigi  simpli¬ 
cem  confessionem,  sed  juramento  confirmatam,  ne  ficta  nescio  qua 
humilitate  defungendum  putes.  Heque  hic  causetur  quispiam  se 
nequaquam  gloriari,  dum  citra  arrogantiam  propriam  justitiam  re¬ 
cognoscit;  talis  enim  aestimatio  esse  non  potest  quin  fiduciam  ge¬ 
neret,  nec  fiducia  quin  gloriam  pariat.  Meminerimus  ergo  in  tota 
justitiae  disputatione  finem  hunc  esse  spectandum ,  ut  illius  laus 
penes  Dominum  solida  integraque  maneat.  Quandoquidem  in  de¬ 
monstrationem  justitiae  suae  gratiam  suam,  teste  apostolo  (Rom. 
3,  26),  in  nos  effudit,  quo  sit  ipse  justus,  et  justificans  eum  qui 
est  ex  fide  Christi.  Unde  alio  loco  (Eph.  1 ,  6) ,  quum  docuisset 
Dominum  nobis  salutem  contulisse,  quo  nominis  sui  gloriam  illu¬ 
straret,  postea,  quasi  idem  repetens,  subjicit,  gratia  estis  salvati, 
ac  Dei  dono,  non  operibus,  ne  quis  glorietur  (ibid.  2,  8).  Et 
Petrus,  dum  admonet  nos  in  spem  salutis  vocatos  esse,  ut  virtu¬ 
tes  enarremus  ejus,  qui  e  tenebris  nos  vocavit  in  admirabile  lu- 

men  suum  (1  Petr.  2,  9),  haud  dubie  yult  ita  personare  in  aure 
fidelium  solas  Dei  laudes,  ut  alto  silentio  obruant  omnem  carnis 
arrogantiam.  Summa  haec  est,  non  posse  hominem  sibi  ullam 
justitiae  micam  sine  sacrilegio  vendicare,  quia  tantundem  ex  di¬ 
vinae  justitiae  gloria  decerpitur  ac  delibatur. 

3.  Jam  si  quaerimus  qua  ratione  serenari  queat  coram  Deo 
conscientia,  non  aliam  reperiemus  quam  si  gratuita  nobis  justitia 
Dei  dono  conferatur.  Subeat  semper  illud  Solomonis  (Prov.  20,  9): 
quis  dicet,  mundavi  cor  meum,  purificatus  sum  a  peccato  meo? 
Nemo  est  certe  qui  non  infinita  colluvie  obruatur.  In  suam  ergo 
conscientiam  descendat  vel  perfectissimus  quisque ,  et  facta  sua  ad 
calculum  vocet,  quem  tandem  exitum  habebit?  An,  quasi  bene 
composita  sibi  sint  cum  Deo  omnia,  suaviter  conquiescet,  ac  non 
potius  diris  tormentis  lacerabitur,  quum  in  se  damnationis  mate¬ 
riam,  si  ab  operibus  aestimetur,  residere  sentiet?  Conscientiam, 
si  Deum  respicit,  vel  cum  illius  judicio  certam  pacem  habere  ne- 
cesse  est,  vel  inferorum  terroribus  obsideri.  Nihil  ergo  proficimus 
de  justitia  disserendo,  nisi  eam  statuerimus  cujus  stabilitate  anima 
nostra  in  Dei  judicio  fulciatur.  Ubi  habebit  anima  nostra  quo  et 
intrepida  coram  Dei  vultu  appareat,  et  inconcussa  ejus  judicium 
excipiat,  tum  sciamus  demum  nos  non  fictitiam  justitiam  reperisse. 
Non  ergo  sine  causa  tantopere  hac  parte  insistit  apostolus,  cujus 
verbis  agere  quam  meis  malo.  Si  ex  lege,  inquit  (Rom.  4,  14), 
promissio  haere  ditati  s ,  exinanita  est  fides,  abolita  est  promissio. 
Prius  infert ,  exinanitam  et  evacuatam  esse  fidem ,  si  justitiae  pro¬ 
missio  operum  nostrorum  merita  respiciat,  aut  ex  legis  observa¬ 
tione  pendeat.  Nunquam  enim  in  ea  secure  acquiescere  quisquam 
posset ,  quando  nunquam  futurum  est  ut  certo  apud  se  quisquam 
statuat  se  legi  satisfecisse,  ut  certe  nullus  unquam  per  opera  plene 
satisfacit.  Cujus  rei  ne  longe  petantur  testimonia,  sibi  quisque 
testis  esse  potest,  qui  se  recto  oculo  intueri  volet.  Atque  hinc 
apparet  in  quam  profundos  recessus  et  tenebricosos  hominum  men¬ 
tes  defodiat  hypocrisis,  dum  tam  secure  sibi  indulgent  ut  oppo¬ 
nere  suas  blanditias  non  dubitent  Dei  judicio,  quasi  justitium 
quoddam  illi  indicerent.  Fideles  autem,  qui  sincere  se  ipsos  ex¬ 
cutiunt,  longe  alia  sollicitudo  angit  et  excruciat.  Igitur  in  om¬ 
nium  animos  subiret  primum  haesitatio ,  demum  et  desperatio :  dum 
pro  se  quisque  subduceret  quanta  debiti  mole  adhuc  premeretur, 
quamque  longe  distaret  ab  imposita  sibi  conditione.  En  jam  op¬ 
pressam  exstinctamque  fidem.  Non  enim  fluctuari,  variare,  sur¬ 
sum  deorsum  ferri,  haesitare,  suspensum  teneri,  vacillare,  despe¬ 
rare  denique,  fidere  est;  sed  constanti  certitudine  ac  solida  secu¬ 
ritate  animum  obfirmare,  habereque  ubi  recumbas  ac  pedem  figas. 

4.  Alterum  quoque  adjungit,  irritam  et  evanidam  fore  pro¬ 
missionem.  Si  enim  ejus  complementum  a  nostro  merito  depen¬ 
det,  quando  tandem  huc  ventum  fuerit  ut  Dei  beneficentiam  pro¬ 
mereamur?  Quin  etiam  secundum  istud  membrum  ex  priore  con¬ 
sequitur;  siquidem  non  implebitur  promissio  nisi  iis  qui  fidem  illi 


CAPUT  XIII. 


29 


habuerint.  Collapsa  igitur  fide,  nulla  vis  promissionis  residua  erit. 
Ideo  ex  fide  haereditas ,  ut  secundum  gratiam  ad  stabiliendam  pro¬ 
missionem.  Abunde  enim  confirmata  est,  dum  sola  Dei  misericordia 
nititur,  quia  perpetuo  nexu  conjunctae  sunt  inter  se  misericordia  et 
yeritas;  hoc  est,  quaecunque  Deus  misericorditer  pollicetur,  fideliter 
quoque  praestat.  Sic  David,  antequam  salutem  sibi  ex  Dei  eloquio 
postulet,  causam  primum  statuit  in  ejus  misericordia.  Yeniant,  in¬ 
quit  (Psal.  119,  76),  ad  me  misericordiae  tuae,  salus  tua  secundum 
eloquium  tuum.  Et  merito:  quia  non  aliunde  ad  promittendum  in¬ 
ducitur  Deus  nisi  ex  mera  misericordia.  Itaque  hic  spem  totam 
sistere  convenit  et  velut  profunde  figere,  non  respectare  ad  nostra 
opera,  quo  ex  illis  subsidium  aliquod  petatur.  Sic  et  Augustinus  1) 
agendum  praecipit,  ne  hic  novum  aliquid  dicere  nos  putes.  In  aeter¬ 
num,  inquit,  regnabit  Christus  in  servis  suis;  hoc  promisit  Deus, 
hoc  dixit  Deus;  si  parum  est,  hoc  juravit  Deus:  quia  ergo  non  se¬ 
cundum  merita  nostra,  sed  secundum  illius  misericordiam  firma  est 
promissio ,  nemo  debet  cum  trepidatione  praedicare  de  quo  non  po¬ 
test  dubitare.  Bernardus  2)  quoque:  quis  poterit  salvus  esse?  di¬ 
cunt  discipuli  Christi;  at  ille,  apud  homines  impossibile  hoc  est,  sed 
non  apud  Deum.  Haec  tota  fiducia  nostra ,  haec  unica  consolatio, 
haec  tota  ratio  spei  nostrae.  Sed  de  possibilitate  certi,  de  volun¬ 
tate  quid  agimus?  Quis  scit  an  odio  vel  amore  dignus  sit?  Quis 
cognovit  sensum  Domini,  aut  quis  consiliarius  ejus  fuit  (Eccl.  9,  1 ; 
1  Cor.  2,  16)?  Hic  jam  plane  fidem  nobis  subvenire  necesse  est; 
hic  oportet  succurrere  veritatem :  ut  quod  de  nobis  latet  in  corde 
patris,  per  spiritum  reveletur ,  et  spiritus  ejus  testificans  persuadeat 
cordibus  nostris  quod  filii  Dei  sumus.  Persuadeat  autem  vocando  et 
justificando  gratis  per  fidem ;  in  quibus  nimirum  velut  medius  qui¬ 
dam  transitus  est  ab  aeterna  praedestinatione  ad  futuram  gloriam. 
Breviter  sic  colligamus:  scriptura  non  esse  firmas  Dei  promissiones 
indicat,  nisi  certa  conscientiae  fiducia  arripiantur.  Ubicunque  est 
dubitatio  aut  incertitudo,  irritas  fieri  pronuntiat;  rursum  nihil  quam 
vacillare  ac  fluctuari  pronuntiat  si  operibus  nostris  incumbunt.  Ergo 
aut  pereat  nobis  justitia  necesse  est,  aut  ne  veniant  in  consideratio¬ 
nem  opera,  sed  sola  fides  locum  habeat,  cujus  isthaec  natura  est, 
aures  arrigere,  oculos  claudere;  hoc  est,  uni  promissioni  intentam 
esse ,  cogitationem  avertere  ab  omni  hominis  vel  dignitate  vel  me¬ 
rito.  Ita  impletur  praeclarum  illud  Zachariae  (3,  9)  vaticinium, 
quod  ubi  deleta  fuerit  iniquitas  terrae,  vocabit  vir  amicum  suum 
subter  vineam  et  subter  ficum  suum.  Ubi  propheta  innuit,  non  ali¬ 
ter  vera  pace  frui  fideles ,  quam  post  impetratam  peccatorum  remis¬ 
sionem.  Tenenda  enim  est  analogia  haec  in  prophetis  ubi  de  Christi 
regno  disserunt,  externas  Dei  benedictiones  quasi  spiritualium  bono¬ 
rum  figuras  proponere.  Unde  et  Christus  rex  pacis  et  pax  nostra 
vocatur  (Jes.  9,  6;  Eph.  2,  14),  quia  omnes  conscientiae  agitatio¬ 
nes  sedat.  Modus  si  quaeritur,  ad  sacrificium,  quo  pacatus  est 


1)  In  Psal.  88.  tract.  1.  c.  5. 


2)  Serm.  5.  in  dedic.  templi. 

Dens,  venire  necesse  est;  quia  trepidare  nunquam  desinet,  quis¬ 
quis  non  statuet  sola  illa  expiatione  propitiari  Deum  qua  Christus 
iram  ejus  sustinuit.  Denique  non  alibi  quam  in  Christi  redempto¬ 
ris  nostri  terroribus  pax  nobis  quaerenda. 

5.  Sed  quid  obscuriore  testimonio  utor?  Negat  ubique  Pau¬ 
lus  (Rom.  5,  1)  pacem  vel  tranquillum  gaudium  relinqui  conscien¬ 
tiis,  nisi  statutum  sit  justificari  nos  fide.  Unde  autem  illa  certi¬ 
tudo,  simul  declarat,  quum  scilicet  amor  Dei  in  corda  nostra  dif¬ 
fusus  est  per  spiritum  sanctum  (ibid.  5),  ac  si  diceret  non  posse 
aliter  sedari  animas  nostras  nisi  certo  persuasi  simus  Deo  nos 
placere.  TJnde  etiam  alibi  (ibid.  8,  34)  exclamat  ex  piorum  om¬ 
nium  persona:  quis  nos  separabit  ab  amore  Dei,  qui  est  in  Chri¬ 
sto?  quia  ad  minimam  quamque  auram  trepidabimus  donec  appu¬ 
lerimus  ad  portum  illum;  securi  autem  erimus  in  caligine  mortis, 
quaindiu  se  nobis  pastorem  Deus  ostendet  (Psal.  23,  4).  Ergo 
quicunque  garriunt  nos  fide  justificari,  quia  regeniti ,  spiritualiter 
vivendo  justi  sumus ,  nunquam  gustarunt  gratiae  dulcedinem ,  ut 
Deum  sibi  propitium  fore  considerent.  Unde  etiam  sequitur,  rite 
orandi  modum  nihilo  magis  eos  scire  quam  Tureas  et  profanas 
alias  quaslibet  gentes.  Neque  enim,  teste  Paulo  (Gal.  4,  6),  vera 
est  fides  nisi  dictet  et  suggerat  suavissimum  illud  patris  nomen, 
imo  nisi  os  nobis  aperiat  proferendo  libero  clamori,  abba  pater. 
Quod  alibi  (Eph.  3,  12)  clarius  exprimit,  in  Christo  nos  habere 
audaciam  et  aditum  in  fiducia  per  fidem  ejus.  Hoc  certe  non 
contingit  regenerationis  dono:  quod  ut  mutilum  semper  est  in  hac 
carne,  ita  multiplicem  dubitandi  materiam  in  se  continet.  Quare 
ad  remedium  illud  venire  necesse  est,  ut  statuant  fideles  non  alio 
jure  sperandam  sibi  esse  haereditatem  regni  coelestis,  nisi  quia 
insiti  in  Christi  corpus,  justi  gratis  reputantur.  Nam  quoad  justi¬ 
ficationem,  res  est  mere  passiva  fides,  nihil  afferens  nostrum  ad 
conciliandam  Dei  gratiam,  sed  a  Christo  recipiens  quod  nobis  deest. 


CAPUT  XIV. 

Quale  initium  justificationis  et  continui  progressus. 

Argumentum  hujus  Capitis.  Ut  facilius  quae  dicta  sunt  percipiantur,  qua¬ 
lis  esse  possit  toto  vitae  decursu  hominis  justitia,  discutiendum  suscipit  omnes- 
que  homines  in  quatuor  classes  tribuit.  1)  Prima  classis  lustratur,  sect.  1 — 6. 
• —  2)  Secunda  et  tertia  conjunctim,  sect.  7.  et  8.  —  Quarta,  sect,  9.  et  inde 
ad  fin.  cap. 

1.  Quo  res  dilucidior  fiat,  qualis  possit  esse  toto  vitae  de¬ 
cursu  hominis  justitia,  excutiamus.  Quadruplicem  vero  faciamus 
gradum.  Homines  enim  aut  nulla  Dei  agnitione  praediti  in  ido¬ 
lolatria  demersi  sunt;  aut  sacramentis  initiati  vitae  impuritate 
Deum,  quem  ore  confitentur,  factis  abnegantes  titulo  tenus  sunt 
Christi;  aut  hypocritae  sunt,  qui  cordis  nequitiam  inanibus  fucis 

tegunt;  aut  spiritu  Dei  regenerati  veram  sanctimoniam  meditan¬ 
tur.  In  primis,  quando  naturalibus  dotibus  censendi  sunt,  a  ver¬ 
tice  capitis  ad  plantam  usque  pedis  scintilla  boni  non  reperietur; 
nisi  forte  volumus  insimulare  falsi  scripturam ,  dum  hisce  elogiis 
universos  filios  Adam  commendat:  quod  pravo  sint  et  praefracto 
corde,  quod  omne  figmentum  cordis  eorum  malum  sit  a  primis 
annis,  quod  vanae  sint  eorum  cogitationes,  quod  timorem  Dei 
prae  oculis  non  habeant,  quod  nemo  eorum  intelligat  aut  requi¬ 
rat  Deum  (Jer.  17,  9;  Gen.  8,  21;  Psal.  94,  11  et  14,  2);  bre¬ 
viter  quod  caro  sint  (Gen.  6,  3):  quo  nomine  intelliguntur  opera 
illa  omnia  quae  enumerantur  a  Paulo  (Gal.  5,  19),  fornicatio, 
immunditia,  impudicitia,  luxuria,  idolorum  cultus,  veneficia,  ini¬ 
micitiae,  contentiones,  aemulationes,  irae,  rixae,  dissensiones,  sec¬ 
tae,  invidiae,  homicidia,  et  quidquid  foeditatis  et  abominationis, 
excogitari  potest.  Haec  est  dignitas  scilicet  cujus  fiducia  super¬ 
bire  debeant.  Quod  si  qui  inter  eos  ea  morum  honestate  pollent, 
quae  speciem  aliquam  sanctitatis  habeat  inter  homines,  quia  tamen 
scimus  Deum  non  morari  externum  splendorem ,  ad  fontem  ipsum 
operum  penetrandum  est,  si  quid  ipsa  valere  velimus  ad  justitiam. 
I  Inspiciendum,  inquam,  penitus  est  ex  quo  affectu  cordis  opera 
|  ista  prodeant.  Quanquam  autem  latissimus  hic  dicendi  campus 
patet,  quia  tamen  paucissimis  verbis  potest  res  expediri,  sequar 
quantum  licebit  in  docendo  compendium. 

2.  Principio,  non  infitior  esse  Dei  dona,  quaecunque  in  in¬ 
credulis  apparent  egregiae  dotes.  Neque  vero  sic  a  sensu  com¬ 
muni  dissideo,  nihil  ut  interesse  contendam  inter  Titi  et  Trajani 
justitiam,  moderationem,  aequitatem,  ac  Caligulae,  vel  Neronis, 

j  vel  Domitiani  rabiem,  intemperiem,  saevitiam;  inter  obscoenas 
Tiberii  libidines,  et  Vespasiani  hac  in  parte  continentiam,  ac  (ne 
in  singularibus  aut  virtutibus  aut  vitiis  immoremur)  inter  juris 
legumque  observationem  ac  contemptum.  Tantum  enim  est  justi 
et  injusti  discrimen,  ut  vel  in  mortuo  illius  simulacro  appareat. 
Quid  enim  ordinatum  restabit  in  mundo  si  haec  inter  se  confun- 
|  damus  ?  Itaque  ejusmodi  distinctionem  inter  honesta  et  turpia 
facinora  non  modo  singulorum  mentibus  Dominus  insculpsit,  sed 
providentiae  quoque  suae  dispensatione  saepe  confirmat.  Videmus 
enim  ut  multis  praesentis  vitae  benedictionibus  prosequatur  eos 
I  qui  inter  homines  virtutem  colunt.  Non  quod  externa  illa  virtu¬ 
tis  imago  minimum  ejus  beneficium  mereatur;  sed  ita  placet  illi 
approbare  quantopere  cordi  sit  sibi  vera  justitia,  dum  externam 
quoque  et  simulatam  temporali  remuneratione  carere  non  patitur. 

I  Unde  sequitur  quod  nuper  confessi  sumus,  Dei  esse  dona  quales¬ 
cunque  istas  virtutes  aut  virtutum  potius  imagines,  quando  nihil 
est  ullo  modo  laudabile  quod  non  ab  ipso  proficiscatur. 

3.  Atqui  nihilominus  verum  est  quod  Augustinus  1)  scribit, 
omnes  a  Dei  unius  religione  alienos,  utcunque  ob  virtutis  opinio- 


1)  Libr.  4.  contra  Julian.  c.  3. 

nem  admirabiles  habeantur,  non  modo  nulla  remuneratione  dignos, 
sed  magis  punitione ;  quod  pura  Dei  bona  cordis  sui  pollutione 
contaminant.  Etsi  enim  Dei  instrumenta  sunt  ad  conservandam, 
justitia,  continentia,  amicitia,  temperantia,  fortitudine,  prudentia, 
hominum  societatem,  bona  tamen  haec  Dei  opera  pessime  exse¬ 
quuntur;  quia  non  sincero  boni  studio,  sed  vel  sola  ambitione, 
vel  amore  sui,  vel  alio  quovis  obliquo  affectu  continentur  a  male 
agendo.  Quum  ergo  ab  ipsa  cordis  impuritate,  velut  a  sua  ori¬ 
gine,  corrupta  sint,  non  magis  inter  virtutes  ponenda  erunt  quam 
vitia  quae  ob  affinitatem  -ac  similitudinem  virtutis  imponere  solent. 
Denique  quum  perpetuum  esse  meminerimus  recti  finem,  ut  Deo 
serviatur,  quidquid  alio  contendit,  jam  merito  amittit  recti  no¬ 
men.  Quia  ergo  scopum  non  respiciunt  quem  Dei  sapientia  prae¬ 
scribit,  tametsi  officio  bonum  videtur  quod  agunt,  fine  tamen  per¬ 
verso  peccatum  est.  Constituit  igitur,  omnes  Fabricios,  Scipiones 
et  Catones  in  illis  suis  praeclaris  facinoribus  hoc  peccasse,  quod 
quum  fidei  luce  carerent,  non  ad  eum  finem  ipsa  retulerunt  ad 
quem  referre  debuerunt.  Non  fuisse  ergo  in  illis  veram  justitiam, 
quia  non  actibus,  sed  finibus  pensantur  officia. 

4.  Praeterea  si  verum  est  quod  Joannes  (1  Joann.  5,  12) 
ait,  non  esse  vitam  extra  filium  Dei,  qui  partem  in  Christo  non 
habent,  quales  quales  sint,  quidquid  agant  vel  moliantur,  in  exi¬ 
tium  tamen  aeternaeque  mortis  judicium  toto  cursu  pergunt.  Se¬ 
cundum  hanc  rationem  illud  ab  Augustino  1)  dictum  est:  religio 
nostra  justos  ab  injustis  non  operum,  sed  ipsa  fidei  lege  discernit; 
sine  qua  quae  videntur  bona  opera ,  in  peccata  vertuntur.  Quam- 
obrem  belle  idem  ipse  alibi2),  dum  talium  hominum  studium  er¬ 
roneo  cursui  comparat.  Quo  enim  magis  strenue  currit  quis  ex¬ 
tra  viam,  eo  longius  a  scopo  recedit,  ideoque  fit  miserior.  Quare 
melius  esse  contendit  in  via  claudicare,  quam  extra  viam  currere. 
Postremo  malas  esse  arbores  constat,  quando  sine  Christi  com¬ 
municatione  nulla  est  sanctificatio ;  pulchros  ergo  et  aspectu  spe¬ 
ciosos,  gustu  etiam  suaves  fructus  generare  possunt;  bonos  ne¬ 
quaquam.  Hinc  facile  cernimus  esse  maledictum,  nec  modo  nul¬ 
lius  ad  justitiam  pretii,  sed  certi  in  damnationem  meriti,  quid¬ 
quid  cogitat,  meditatur,  perficit  homo ,  antequam  Deo  per  fidem 
reconcilietur.  Et  quid  tanquam  de  re  dubia  disputamus,  quum 
jam  probatum  sit  testimonio  apostoli,  impossibile  esse  ut  sine  fide 
quispiam  placeat  Deo  (Hebr.  11,  6)  ? 

5.  Sed  probatio  etiamnum  apertior  lucebit  si  naturali  homi¬ 
nis  conditioni  Dei  gratia  e  regione  opponatur.  Clamat  enim  ubi¬ 
que  scriptura,  nihil  in  homine  Deum  reperire  quo  ad  benefacien¬ 
dum  illi  incitetur,  sed  gratuita  sua  benignitate  illum  praevenire. 
Quid  enim  ad  vitam  possit  mortuus?  Atqui  dum  sui  cognitione 
nos  illuminat,  dicitur  a  morte  suscitare,  ac  novam  creaturam  fa¬ 
cere  (Joann.  5,  25).  Hoc  siquidem  titulo  (praesertim  apud  apo- 


1)  Libr.  3.  ad  Bon.  c.  5. 


2)  Praef.  in  Psal.  31.  En.  2,  4. 

stolum)  videmus  saepe  Dei  erga  nos  benignitatem  commendari. 
Deus,  inquit,  qui  dives  est  in  misericordia,  propter  multam  cari¬ 
tatem  qua  dilexit  nos,  etiam  quum  essemus  mortui  peccatis,  con¬ 
vivificavit  nos  in  Christo  etc.  (Eph.  2,  4).  Alibi  dum  sub  typo 
Abrahae  generalem  fidelium  vocationem  tractat,  Deus  est,  inquit, 
qui  vivificat  mortuos,  et  vocat  ea  quae  non  sunt  tanquam  sint 
(Rom.  4,  17).  Si  nihil  sumus,  quid  quaeso  possumus?  Quare 
arrogantiam  istam  valide  retundit  Dominus  in  historia  Job,  in  his 
verbis:  quis  praevenit  me,  et  retribuam  ei?  omnia  enim  mea  sunt 
(41,  2).  Quam  sententiam  explicans  Paulus  (Rom.  11,  35)  eo 
confert,  ne  putemus  nos  aliquid  ad  Dominum  afferre  praeter  me¬ 
ram  inopiae  et  vacuitatis  ignominiam.  Quare  loco  supra  citato, 
ut  probet  sola  ejus  gratia,  non  operibus,  in  spem  salutis  nos  per¬ 
venisse,  allegat  nos  illius  esse  creaturas,  quoniam  regenerati  su¬ 
mus  in  Christo  Jesu,  ad  bona  opera  quae  praeparavit  ut  in  illis 
ambulemus  (Eph.  2,  10).  Ac  si  diceret:  quis  nostrum  jactet  se 
sua  justitia  Deum  provocasse,  quum  prima  nostra  ad  bene  agen¬ 
dum  potentia  ex  regeneratione  fluat?  Ut  enim  natura  conditi  su¬ 
mus,  citius  ex  lapide  oleum  quam  ex  nobis  opus  bonum  expri¬ 
metur.  Mirum  profecto  si  homo ,  tantae  ignominiae  damnatus, 
audet  sibi  adhuc  reliquum  aliquid  facere.  Fateamur  ergo  cum 
praeclaro  isto  organo,  nos  a  Domino  vocatos  vocatione  sancta; 
non  secundum  opera  nostra,  sed  secundum  propositum  ac  gratiam 
ejus;  ac  benignitatem  dilectionemque  erga  nos  salvatoris  nostri 
Dei  apparuisse;  quia  non  ex  operibus  justitiae  quae  fecerimus  nos, 
sed  secundum  suam  misericordiam  salvos  nos  fecit,  ut  justificati 
illius  gratia,  haeredes  efficeremur  vitae  aeternae  (2  Tim.  1,9; 
Tit.  3,  4).  Hac  confessione,  omni  justitia  usque  ad  minimam  par¬ 
ticulam  hominem  spoliamus ,  donec  sola  misericordia  in  spem  vitae 
aeternae  regeneratus  fuerit;  quando,  si  aliquid  operum  justitia  ad 
nos  justificandos  confert,  falso  dicimur  gratia  justificari.  Hon  ex¬ 
ciderat  sane  sibi  apostolus  quum  gratuitam  asseruit  justificationem, 

|  qui  alio  loco  argumentatur,  gratiam  jam  non  esse  gratiam  si  quid 
j  opera  valeant  (Rom.  11,  6).  Et  quid  aliud  sibi  vult  Dominus, 

I  quum  negat  se  venisse  ad  vocandos  justos,  sed  peccatores  (Matth. 
9,  13)?  Si  soli  peccatores  admittuntur,  quid  per  fictitias  justitias 
aditum  quaeramus? 

6.  Redit  eadem  mihi  subinde  cogitatio,  periculum  esse  ne 
Dei  misericordiae  sim  injurius,  qui  tanta  anxietate  in  ea  asse¬ 
renda  laborem,  perinde  ac  si  dubia  obscurave  foret.  Sed  quo¬ 
niam  ea  est  nostra  malignitas,  quae  nunquam  nisi  validissime  de¬ 
pulsa  concedat  Deo  quod  suum  est,  cogor  paulo  longius  insistere. 
Quia  tamen  satis  perspicua  est  in  hac  re  scriptura,  ejus  potius 
verbis  quam  meis  pugnabo.  Jesaias  (59,  15)  ubi  descripsit  uni¬ 
versale  generis  humani  exitium,  pulchre  ordinem  restitutionis  sub¬ 
texit:  vidit  Dominus,  et  malum  apparuit  in  oculis  ejus;  et  vidit 
quia  non  est  vir,  et  admiratus  est,  quia  non  est  qui  intercedat; 
et  salutem  posuit  in  brachio  suo,  et  justitia  sua  se  confirmavit. 

Ubi  sunt  nostrae  justitiae,  si  verum  est  quod  ait  propheta,  nemi¬ 
nem  esse  qui  in  recuperanda  sua  salute  Domino  opituletur?  Sic 
alius  propheta  (Hos.  2,  19  et  23),  ubi  Dominum  de  reconcilian¬ 
dis  sibi  peccatoribus  agentem  inducit:  desponsabo,  inquit,  te  mihi 
in  perpetuum  in  justitia,  judicio,  gratia  et  misericordia;  dicam 
misericordiam  non  consequutae,  misericordiam  consequuta.  Ejus¬ 
modi  foedus,  quod  primam  nobis  esse  cum  Deo  conjunctionem 
constat,  si  misericordia  Dei  nititur,  nullum  relinquitur  justitiae 
nostrae  fundamentum.  Et  vero  intelligere  ex  iis  qui  hominem 
cum  aliqua  operum  justitia  Deo  obviam  procedere  fingunt  cupiam, 
an  omnino  ullam  justitiam  esse  putent  nisi  quae  sit  accepta  Deo? 
Id  cogitare  si  insanum  est,  quid  Deo  gratum  ab  ejus  inimicis 
prodeat,  quos  totos  cum  omnibus  suis  factis  aversatur?  Omnes, 
inquam ,  nos  esse  capitales  ac  professos  inimicos  Dei  nostri  testa¬ 
tur  veritas,  donec  justificati  in  amicitiam  recipimur.  Si  princi¬ 
pium  dilectionis  est  justificatio,  quae  operum  justitiae  illam  prae¬ 
cedent?  Ita,  ut  pestilentem  illam  arrogantiam  avertat  Joannes,  di¬ 
ligenter  nos  monet  quomodo  non  priores  eum  dilexerimus  (1  Joann. 
4,  10).  Et  id  ipsum  jam  olim  per  prophetam  (Hos.  14,  5)  suum 
Dominus  docuerat:  diligam,  inquit,  eos  spontanea  dilectione,  quia 
conversus  est  furor  meus.  Operibus  certe  non  instigatur,  si  sponte 
ad  nos  inclinavit  se  ejus  dilectio.  Sed  rude  hominum  vulgus  ni¬ 
hil  id  aliud  esse  putat  nisi  quod ,  ut  redemptionem  nostram  per¬ 
ageret  Christus ,  nemo  promeritus  fuerit ;  ut  autem  redemptionis 
possessionem  adeamus,  operibus  nostris  adjuvari.  Imo  vero,  ut¬ 
cunque  a  Christo  redempti  simus,  donec  tamen  vocatione  patris 
inserimur  in  illius  communionem ,  et  tenebrae  et  mortis  haeredes 
et  Dei  adversarii  sumus.  Non  enim  ab  immunditiis  nostris  pur¬ 
gari  nos  et  ablui  Paulus  (1  Cor.  6,  11)  docet  Christi  sanguine, 
nisi  dum  purgationem  illam  spiritus  in  nobis  efficit.  Quod  idem 
dicere  volens  Petrus  (1  Petr.  1,  2)  declarat  spiritus  sanctificatio¬ 
nem  valere  in  obedientiam,  et  aspersionem  sanguinis  Christi.  Si 
Christi  sanguine  in  purificationem  per  spiritum  aspergimur,  ne 
putemus  alios  nos  esse  ante  hujusmodi  irrigationem,  quam  est 
sine  Christo  peccator.  Maneat  ergo  illud :  principium  nostrae  sa¬ 
lutis  esse  quandam  velut  a  morte  in  vitam  resurrectionem ,  quia 
ubi  propter  Christum  nobis  datum  est  in  eum  credere,  tunc  inci¬ 
pimus  demum  transire  a  morte  in  vitam. 

7.  Sub  hac  ratione,  qui  secundus  et  tertius  in  divisione 
supra  posita  notatus  fuit  hominum  ordo,  comprehenditur.  Con¬ 
scientiae  enim  impuritas  utrosque  nondum  esse  Dei  spiritu  rege¬ 
neratos  arguit.  Rursum  autem,  regenerationem  in  eis  nullam 
esse,  hoc  defectum  prodit  fidei.  Unde  liquet,  Deo  nondum  re¬ 
conciliatos,  nondum  in  ejus  conspectu  justificatos:  quando  ad  haec 
bona  nisi  per  fidem  non  pervenitur.  Quid  pariant  peccatores  a 
Deo  alienati,  nisi  illius  judicio  exsecrabile?  Hac  quidem  stolida 
confidentia  cum  impii  omnes  turgent,  tum  praesertim  hypocritae, 
quod,  utcunque  totum  cor  suum  obscoenitate  scatere  norint,  si 

:  qua  tamen  edunt  speciosa  opera,  digna  aestimant  quae  Deus  non 
,  aspernetur.  Hinc  perniciosus  ille  error,  quod  sceleratae  et  nefa- 

-  |  riae  mentis  convicti ,  adigi  tamen  nequeunt  ut  se  justitia  vacuos 
i|  fateantur ;  sed  injustos  se  agnoscentes ,  quia  infitiando  non  sunt, 

.  m  justitiam  tamen  nonnullam  sibi  arrogant.  Hanc  vanitatem  egregie 
■  Dominus  refutat  per  prophetam  (Hagg.  2,  11  seq.) :  interroga, 
:rji  inquit,  sacerdotes,  dicens,  si  tulerit  homo  carnem  sanctificatam 
;  in  ora  vestimenti  sui,  et  panem  aut  alium  cibum  admoverit,  num- 
::  quid  sanctificabitur  ?  Responderunt  autem  sacerdotes :  non.  Et 
,  dixit  Haggaeus:  si  tetigerit  pollutus  in  anima  aliquid  horum,  nonne 
:  contaminabitur?  Responderunt  sacerdotes:  contaminabitur.  Dixit 
Haggaeus :  sic  populus  iste  ante  faciem  meam ,  dicit  Dominus ,  et 
,  J  sic  omne  opus  manuum  eorum ,  et  omnia  quae  obtulerint  mihi, 

-  contaminata  erunt.  TJtinam  haec  sententia  vel  plenam  fidem  pos- 

•  set  obtinere  apud  nos,  vel  memoriae  probe  insidere.  Hemo  enim 

•  est,  quamlibet  alioqui  tota  vita  flagitiosus,  qui  persuadere  sibi 

-  sustineat  quod  hic  Dominus  clare  pronuntiat.  Simul  ac  nequissi- 
...  mus  quisque  uno  vel  altero  legis  officio  perfunctus  est,  non  du- 
:|  bitat  sibi  justitiae  loco  acceptum  ferri;  at  Dominus  reclamat,  nul- 
J  lam  inde  acquiri  sanctificationem  nisi  corde  prius  bene  purgato, 
el  Neque  eo  contentus,  contaminari  cordis  impuritate,  quaecunque 

•  '  a  peccatoribus  prodeunt  opera,  asseverat.  Eacessat  ergo  nomen 
jj  justitiae  ab  his  operibus  quae  pollutionis  ore  Domini  damnantur, 
-i  Et  quam  eleganti  similitudine  illud  demonstrat?  poterat  enim  ob- 

jectari,  sanctum  inviolabiliter  esse  quod  Dominus  praecepisset. 
J  Ipse  vero  contra  opponit,  nihil  mirum  esse  si  quae  sanctificata 
<1  sunt  in  lege  Domini,  improborum  spurcitia  contaminantur,  quum 
••  sacrum  attrectando  immunda  manus  profanet. 

8.  Eandem  enim  eausam  egregie  apud  Jesaiam  (1,  12)  per¬ 
ii  sequitur.  Ne  offeratis,  inquit,  sacrificium  frustra;  incensum  abo- 

•  minatio  est  mihi ;  calendas  et  solennitates  vestras  odit  anima  mea; 
\  facta  sunt  mihi  molesta,  laboravi  sustinens;  quum  extenderitis 
e  manus  vestras,  avertam  oculos  meos  a  vobis;  quum  multiplicave- 

ritis  orationem,  non  exaudiam;  manus  enim  vestrae  plenae  sunt 
sanguine:  lavamini,  mundi  estote,  auferte  malum  cogitationum 
j  vestrarum.  Quid  isthuc  sibi  vult  quod  Dominus  ita  nauseat  ad 
.  obsequium  suae  legis?  Imo  vero  nihil  hic  respuit  quod  sit  ex 
germana  legis  observatione:  cujus  initium  esse  ubique  docet,  sin- 
r  cerum  sui  nominis  timorem.  Illo  sublato ,  non  modo  nugae  sunt 
quaecunque  illi  offeruntur ,  sed  foetidae  abominandaeque  sordes. 

•  Eant  nunc  hypocritae ,  et  involutam  corde  pravitatem  retinentes, 
:  Deum  operibus  studeant  demereri.  Atqui  magis  ac  magis  hoc 

•  modo  irritabunt.  Exsecrabiles  enim  illi  sunt  impiorum  victimae; 
sola  rectorum  oratio  accepta  est  illi  (Prov.  15,  8).  Constituimus 

i  ergo  extra  dubium,  quod  vulgatissimum  esse  debet  mediocriter  in 

ii  scripturis  exercitato :  quae  vel  summo  splendore  conspicua  sunt 
opera  in  hominibus  nondum  vere  sanctificatis,  tam  procul  abesse 
a  justitia  coram  Domino,  ut  peccata  censeantur.  Ac  proinde  ve- 

rissime  illi  *)  qui  non  conciliari  personae  apud  Deum  gratiam  per 
opera  tradiderunt;  sed  e  converso  tum  placere  demum  opera  ubi 
persona  gratiam  prius  in  Dei  conspectu  invenerit.  Religioseque 
est  observandus  hic  ordo  ad  quem  scriptura  nos  manu  ducit.  Re¬ 
spexisse  Dominum  ad  Abel,  scribit  Moses ,  et  ad  opera  ejus  (Gen. 

4 ,  4).  Yides ,  ut  Dominum  hominibus  propitium  designet  ante¬ 
quam  ad  eorum  opera  respiciat?  Quare  purificationem  cordis 
praecedere  oportet,  ut  quae  a  nobis  prodeunt  opera,  benigne  a 
Deo  excipiantur,  quia  semper  viget  illa  Jeremiae  (5 ,  3)  sententia, 
oculos  Dei  respicere  veritatem.  Porro  solam  fidem  esse  qua  corda 
hominum  purificantur,  spiritus  sanctus  per  os  Petri  asseruit  (Act. 
15,  9) ,  unde  constat  primum  esse  in  vera  vivaque  fide  funda¬ 
mentum. 

9.  Inspiciamus  nunc  quid  habeant  justitiae  quos  in  ordine  j 
quarto  posuimus.  Patemur,  dum  nos  intercedente  Christi  justitia 
sibi  reconciliat  Deus,  ac  gratuita  peccatorum  remissione  donatos 
pro  justis  habet,  cum  ejusmodi  misericordia  conjunctam  simul  esse 
hanc  ejus  beneficentiam,  quod  per  spiritum  suum  sanctum  in  no¬ 
bis  habitat,  cujus  virtute  concupiscentiae  carnis  nostrae  magis  ac 
magis  in  dies  mortificantur,  nos  vero  sanctificamur,  hoc  est  consecra¬ 
mur  Domino  in  veram  vitae  puritatem,  cordibus  nostris  in  legis  ob¬ 
sequium  formatis.  TJt  haec  sit  praecipua  nostra  voluntas,  voluntati 
ejus  servire ,  ac  ejus  duntaxat  gloriam  modis  omnibus  provehere. 
Enimvero  etiam  dum  sancti  spiritus  ductu  in  viis  Domini  ambu¬ 
lamus,  ne  tamen  nostri  obliti  animos  tollamus,  remanent  imper¬ 
fectionis  reliquiae  quae  nobis  humilitatis  argumentum  praebeant. 
Non  est  justus,  ait  scriptura  (1  Regg.  8,  46),  qui  faciat  bonum 
et  non  peccet.  Qualem  ergo  justitiam  ex  suis  operibus  etiamnum  ji 
obtinebunt?  Primum  dico,  quod  optimum  ab  illis  proferri  potest, 
aliqua  tamen  semper  carnis  impuritate  respersum  et  corruptum 
esse,  ac  tanquam  aliquid  faecis  admixtum  habere.  Seligat,  in- 
quam ,  ex  tota  sua  vita  sanctus  Dei  servus ,  quod  in  ejus  cursu 
maxime  eximium  se  putabit  edidisse;  bene  revolvat  singulas  par¬ 
tes:  deprehendet  procul  dubio  alicubi  quod  carnis  putredinem  sa-  ! 
piat;  quando  nunquam  ea  ,est  nostra  alacritas  ad  bene  agendum 
quae  esse  debet;  sed  in  cursu  retardando  multa  debilitas.  Quan- 
quam  non  obscuras  esse  maculas  videmus  quibus  respersa  sint 
opera  sanctorum;  fac  tamen  minutissimos  esse  naevos  duntaxat:  f 
sed  an  oculos  Dei  nihil  otfendent,  coram  quibus  ne  stellae  qui¬ 
dem  purae  sunt?  Habemus,  nec  unum  a  sanctis  exire  opus,  quod 
si  in  se  censeatur,  non  mereatur  justam  opprobrii  mercedem. 

10.  Deinde,  etiamsi  fieri  posset  ut  aliqua  nobis  essent  om¬ 
nino  pura  absolutaque  opera,  unum  tamen  peccatum  satis  est  ad 
delendam  exstinguendamque  omnem  memoriam  prioris  justitiae,  ut  1 
ait  propheta  (Ez.  18,  24).  Cui  et  Jacobus  (2,  10)  consentit. 


1)  Augustinus  libr.  de  poenit.  et  Gregorius  cujus  verba  referuntur  3.  j 
Quaest.  7. 

Qui  offendit,  inquit,  in  uno,  factus  est  omnium  reus.  Jam  quum 
haec  vita  mortalis  nunquam  a  peccato  pura  sit  aut  vacua,  quid¬ 
quid  justitiae  a  nobis  comparatum  foret,  id  sequentibus  identidem 
peccatis  corruptum,  oppressum  et  perditum,  in  conspectum  Dei 
non  veniret,  nec  in  justitiam  nobis  imputaretur.  Denique,  ubi 
de  operum  agitur  justitia,  non  opus  legis  respiciendum  est,  sed 
mandatum.  Ideo  si  ex  lege  justitia  quaeritur,  frustra  unum  aut 
alterum  opus  proferamus;  sed  necessaria  est  perpetua  legis  obe- 
dientia.  Quare  illam,  de  qua  loquuti  sumus,  peccatorum  remis¬ 
sionem  non  semel  (ut  multi  stolide  opinantur)  nobis  in  justitiam 
Deus  imputat,  ut  impetrata  praeteritae  vitae  venia,  postea  in  lege 
justitiam  quaeramus,  quod  nihil  quam  in  spem  falsam  inductos 
rideret  ac  luderet.  Quum  enim  perfectio  nulla  obtingere  nobis 
possit  quamdiu  hac  carne  induti  sumus,  lex  autem  mortem  ac 
judicium  omnibus  denuntiet  qui  non  integram  justitiam  opere  prae¬ 
stiterint,  habebit  semper  quo  nos  accuset,  reosque  agat,  nisi  con¬ 
tra  occurreret  Dei  misericordia,  quae  assidua  peccatorum  remis¬ 
sione  nos  subinde  absolveret.  Quare  id  semper  constat  quod  prin¬ 
cipio  diximus:  si  ipsi  ex  nostra  dignitate  aestimamur,  quidquid 
meditemur  aut  moliamur,  nos  tamen  cum  omnibus  nostris  conati¬ 
bus  et  studiis  morte  et  interitu  dignos  esse. 

11.  Duobus  his  fortiter  insistendum:  nullum  unquam  exsti¬ 
tisse  pii  hominis  opus  quod,  si  severo  Dei  judicio  examinaretur, 
non  esset  damnabile.  Ad  haec  si  tale  aliquod  detur  quod  possi¬ 
bile  homini  non  est,  peccatis  tamen,  quibus  laborare  autorem  ip¬ 
sum  certum  est,  vitiatum  ac  inquinatum  gratiam  perdere.  Atque 
hic  praecipuus  est  nostrae  disputationis  cardo.  Nam  de  principio 
justificationis  nihil  inter  nos  et  saniores  Scholasticos  pugnae  est, 
quin  peccator  gratuito  a  damnatione  liberatus  justitiam  obtineat, 
idque  per  remissionem  peccatorum;  nisi  quod  illi  sub  vocabulo 
justificationis  renovationem  comprehendunt,  qua  per  spiritum  Dei 
reformamur  in  legis  obedi entiam.  Justitiam  vero  hominis  regene¬ 
rati  sic  describunt,  quod  homo  per  Christi  fidem  Deo  semel  re¬ 
conciliatus,  bonis  operibus  justus  censeatur  apud  Deum,  et  eorum 
merito  sit  acceptus.  Yerum  Dominus  contra,  se  fidem  imputasse 
Abrahae  in  justitiam  pronuntiat  (Rom.  4,  13),  non  eo  tempore 
quo  idolis  adhuc  serviebat,  aed  quum  multis  jam  annis  vitae  sanc¬ 
titate  excelluisset.  Diu  ergo  coluerat  Abraham  Deum  ex  puro  corde, 
et  eam  legis  obedientiam  praestiterat  quae  ab  homine  mortali  prae¬ 
stari  potest;  habet  tamen  adhuc  repositam  in  fide  justitiam.  Unde 
colligimus,  secundum  Pauli  ratiocinationem,  non  ex  operibus.  Si¬ 
militer  quum  apud  prophetam  (Hab.  2,  4)  dicitur,  justus  ex  fide 
vivet :  non  de  impiis  et  profanis  habetur  sermo ,  quos  Dominus 
ad  fidem  convertendo  justificet;  sed  oratio  ad  fideles  dirigitur,  et 
iis  vita  promittitur  ex  fide.  Paulus  quoque  omnem  scrupulum 
solvit ,  quum  pro  confirmatione  illius  sententiae  istum  Davidis  ver¬ 
siculum  sumit:  beati  quorum  remissae  sunt  iniquitates  (Rom.  4,  7; 
Psal.  32,  1).  Certum  est  vero  Davidem  non  de  impiis,  sed  de 

fidelibus  loqui,  qualis  ipse  erat;  quia  ex  conscientiae  suae  sensu 
loquebatur.  Ergo  hanc  beatitudinem  non  semel  habere,  sed  tota 
vita  tenere  nos  oportet.  Postremo  legationem  de  gratuita  cum 
Deo  reconciliatione  non  in  unum  aut  alterum  diem  promulgari, 
sed  perpetuam  in  ecclesia  esse  testatur  (2  Cor.  5,  18).  Proinde 
non  aliam  justitiam  ad  finem  usque  vitae  habent  fideles  quam  quae 
illic  describitur.  Manet  enim  perpetuo  mediator  Christus,  qui  pa¬ 
trem  nobis  reconciliet,  ac  perpetua  est  mortis  ejus  efficacia.  Nempe  | 
ablutio ,  satisfactio ,  expiatio ,  perfecta  denique  obedientia ,  qua  ini-  ' 
quitates  omnes  nostrae  conteguntur.  Nec  Paulus  ad  Ephesios  i 
(2,  8)  dicit,  nos  initium  salutis  habere  ex  gratia,  sed  per  gra-  | 
tiam  salvatos  esse,  non  ex  operibus,  ne  quis  glorietur. 

12.  Quae  ad  evadendum  subterfugia  quaerunt  hic  Scholastici,  j 
eos  non  expediunt.  Ajunt,  non  tanti  esse  intrinseca  dignitate 
bona  opera  ut  ad  justitiam  comparandam  sufficiant;  sed  hoc  ac-  j 
ceptantis  esse  gratiae,  quod  tantum  valent.  Deinde,  quia  fateri  i 
coguntur  justitiam  operum  hic  semper  esse  imperfectam,  conce¬ 
dunt  nos,  quamdiu  vivimus,  remissione  peccatorum  indigere  qua  i 
defectus  operum  suppleatur,  sed  delicta  quae  committuntur,  ope¬ 
ribus  supererogationis  compensari.  Acceptantem  enim  quam  vo¬ 
cant  gratiam ,  non  aliam  esse  respondeo  quam  gratuitam  ejus  bo¬ 
nitatem  ,  qua  nos  in  Christo  complectitur  pater :  dum  innocentia  j 
Christi  nos  induit,  eamque  fert  nobis  acceptam,  ut  ejus  beneficio 
pro  sanctis,  puris  et  innocentibus  nos  habeat.  Justitiam  enim 
Christi  (quae  ut  una  perfecta  est,  ita  sola  Dei  conspectum  susti¬ 
nere  potest)  pro  nobis  sisti  oportet,  ac  judicio  repraesentari  velut 
sponsorem.  Hac  nos  instructi  assiduam  peccatorum  remissionem  i 
in  fide  obtinemus.  Hujus  puritate  velatae  nostrae  sordes  et  im- 
perfectionum  immunditiae  non  imputantur,  sed  velut  sepultae  con-  i 
teguntur,  ne  in  judicium  Dei  veniant;  donec  hora  adveniat,  qua 
confecto  in  nobis  ac  plane  exstincto  veteri  homine,  divina  boni- 
tas  nos  in  beatam  pacem  cum  novo  Adam  recipiet;  ubi  diem  Do¬ 
mini  exspectemus ,  quo  in  gloriam  coelestis  regni ,  receptis  incor¬ 
ruptis  corporibus,  transferamur. 

13.  Haec  si  vera  sunt,  nulla  certe  nostra  opera  nos  ex  se 
Deo  acceptos  gratiososque  reddere  queunt ;  ac  ne  ipsa  quidem  pla¬ 
cere,  nisi  quatenus  homo,  justitia  Christi  opertus,  Deo  placet,  et  ji 
vitiorum  suorum  remissionem  obtinet.  Non  enim  certis  operibus 
promisit  Deus  vitae  mercedem ,  sed  tantum  pronuntiat  (Lev.  1 8,  5), 
qui  fecerit  haec  victurum;  maledictionem  illam  celebrem  opponens 
contra  omnes  eos  qui  non  perstiterint  in  omnibus.  Quibus  abunde 
refellitur  commentum  partialis  justitiae,  ubi  non  alia  justitia  ad¬ 
mittitur  in  coelis  quam  integra  legis  observatio.  Neque  vero  so-  ) 
lidius  est  quod  garrire  solent  de  sufficienda  per  supererogationis  ; 
opera  compensatione.  Quid  enim  ?  annon  eo  semper  redeunt  unde 
jam  sunt  exclusi?  eum  qui  ex  parte  legem  servat,  eatenus  justum 
operibus  esse,  quod  illis  nemo  sani  judicii  concesserit,  nimis  im¬ 
pudenter  pro  confesso  assumunt.  Toties  testificatur  Dominus  nui- 

lam  se  agnoscere  operum  justitiam  uisi  in  perfecta  legis  suae  ob¬ 
servatione.  Quae  est  improbitas,  quum  ea  deficiamur,  ne  videa¬ 
mur  omni  gloria  spoliati,  hoc  est,  prorsus  Deo  cessisse,  nescio 
quibus  paucorum  operum  frustulis  nos  jactare,  et  quod  deest  re¬ 
dimere  per  alias  satisfactiones  conari?  Satisfactiones  jam  potenter 
dirutae  supra  fuerunt,  ut  ne  per  somnium  quidem  venire  nobis 
in  mentem  debeant.  Tantum  dico,  eos  qui  sic  ineptiunt,  minime 
reputare  quam  res  sit  coram  Deo  exsecrabilis  peccatum.  Intelli- 
gerent  enim  profecto,  totam  hominum  justitiam  in  unum  cumu¬ 
lum  coactam ,  unius  compensationi  parem  esse  non  posse.  Vide¬ 
mus  namque  hominem  uno  delicto  sic  a  Deo  abjectum  fuisse  et 
abdicatum,  ut  simul  omnem  recuperandae  salutis  rationem  perdi¬ 
derit.  Sublata  est  igitur  satisfactionis  facultas,  qua  qui  sibi  blan¬ 
diuntur,  nunquam  certe  Deo  satisfacient,  cui  nihil  gratum  accep- 
tumve  est  quod  ab  inimicis  suis  profectum  sit.  Inimici  porro 
sunt  omnes  quibus  imputare  peccata  instituit.  Tecta  igitur  et  re¬ 
missa  peccata  nobis  ante  oportet,  quam  ad  ullum  opus  nostrum 
Dominus  respiciat.  Ex  quo  sequitur  gratuitam  esse  peccatorum 
remissionem ;  quam  scelerate  blasphemant  qui  satisfactiones  ullas 
ingerunt.  Nos  ergo,  exemplo  apostoli  (Phil.  3,  13),  quae  retro 
sunt  obliviscentes ,  ad  ea  autem  pergentes  quae  ante  nos  sunt, 
curramus  in  stadio  nostro ,  tendentes  ad  palmam  supernae  vo¬ 
cationis. 

14.  Jactare  vero  supererogationis  opera,  quomodo  cum  illo 
convenit  quod  nobis  praeceptum  est,  ut  quum  fecerimus  quaecun¬ 
que  praecipiuntur  nobis,  dicamus  nos  servos  esse  inutiles,  nec 
plus  fecisse  quam  quod  debuimus?  Dicere  coram  Deo,  non  est 
simulare  aut  mentiri ;  sed  quod  pro  certo  habeas  apud  te  consti¬ 
tuere.  Jubet  itaque  Dominus  nos  sincere  sentire  et  nobiscum  re¬ 
putare,  nulla  sibi  praestare  gratuita  officia,  sed  debitas  operas 
reddere.  Et  merito:  servi  enim  sumus  tot  obsequiis  defoenerati 
quot  defungi  non  possumus,  etiamsi  omnes  nostrae  cogitationes 
omniaque  membra  in  legis  officia  verterentur.  Ideoque  quod  ait: 
quum  feceritis  quaecunque  praecipiuntur  vobis,  perinde  valet  ac 
si  plus  quam  omnes  hominum  justitiae  unius  forent.  Nos  ergo 
(quorum  nemo  non  longissime  abest  ab  ista  meta)  quomodo  audea¬ 
mus  gloriari  nos  cumulum  addidisse  ad  justam  mensuram  ?  Nec 
est  quod  excipiat  quispiam,  nihil  obstare  quominus  ultra  neces¬ 
saria  officia  prodeat  ejus  studium,  qui  a  necessariis  aliqua  in  parte 
cessat.  Sic  enim  penitus  habendum,  nihil  nobis  vel  quod  ad  Dei 
cultum ,  vel  quod  ad  dilectionem  conferat  in  mentem  venire  posse, 
quod  non  sub  Dei  lege  comprehendatur.  Quod  si  pars  est  legis, 
ne  voluntariam  liberalitatem  jactemus,  ubi  astringimur  necessitate. 

15.  Atque  in  hanc  rem  intempestive  allegatur  illa  Pauli 
gloriatio  (1  Cor.  9),  quod  inter  Corinthios  jure  suo  sponte  cesse¬ 
rit,  quod  licebat  alioqui,  si  libuisset,  usurpare,  nec  illis  tantum 
impenderit  quod  ex  officio  debebat,  sed  gratuitam  operam  ultra 
officii  finem  largitus  sit.  Atqui  animum  advertere  conveniebat  ad 

rationem  illic  signatam,  hoc  fecisse  ne  infirmis  offendiculo  foret. 
Yenditabant  enim  se  hoc  benignitatis  lenocinio  mali  fraudulenti - 
que  operarii ,  quo  et  favorem  sonticis  suis  dogmatibus  conciliarent 
et  odium  conflarent  evangelio,  ut  necesse  Paulo  fuerit,  vel  in 
periculum  accersere  Christi  doctrinam,  vel  ejusmodi  artibus  ob¬ 
viare.  Agedum,  si  res  est  homini  christiano  media,  offendiculum 
incurrere,  quum  abstinere  liceat,  fateor  apostolum  aliquid  Do¬ 
mino  supererogasse ,  sin  hoc  ipsum  jure  requirebatur  a  prudenti 
evangelii  dispensatore,  dico  fecisse  quod  debebat.  Denique  etiamsi 
talis  causa  non  apparet,  verum  tamen  semper  est  illud  Chryso- 
stomi ,  nostra  omnia  eandem  habere  conditionem  cum  servorum 
peculiis,  quae  jure  ipso  deberi  domino  constat.  Neque  id  dissi¬ 
mulavit  Christus  in  parabola  (Luc.  17,  7).  Interrogat  enim  quam 
gratiam  habituri  simus  servo,  ubi  tota  die  vario  labore  exercita¬ 
tus  ad  nos  vesperi  redierit.  Atqui  fieri  potest  ut  majore  industria 
incubuerit  quam  ausi  fuissemus  exigere.  Esto:  nihil  tamen  fecit 
quod  non  ex  conditione  servitutis  deberet,  quia  cum  tota  sua 
facultate  noster  est.  Taceo  quales  sint  supererogationes  quas  isti 
venditare  Deo  volunt.  Nugae  enim  sunt,  quas  neque  ipse  un¬ 
quam  imperavit,  neque  approbat,  nec  quum  reddenda  erit  apud 
se  ratio ,  acceptas  feret.  Hac  demum  significatione  concedemus 
esse  supererogationis  opera,  utpote  de  quibus  apud  prophetam 
(Jes.  1,  12)  dictum  est,  quis  quaesivit  haec  de  manibus  vestris? 
Sed  meminerint  quid  et  alibi  (ibid.  55,  2)  dicatur  de  iis:  quare 
appenditis  argentum  vestrum  et  non  in  panibus  ?  laborem  vestrum 
insumitis,  et  non  in  saturitate?  Non  est  quidem  valde  laborio¬ 
sum  otiosis  istis  rabbinis  haec  sub  umbra  in  mollibus  cathedris 
disputare.  At  quum  summus  ille  judex  pro  tribunali  sederit, 
evanescere  ventosa  hujusmodi  placita  oportebit.  Hoc,  hoc  quae¬ 
rendum  erat,  quam  ad  ejus  tribunal  defensionis  fiduciam  afferre, 
non  quid  in  scholis  et  angulis  fabulari  possumus. 

16.  Duae  sunt  potissimum  nobis  abigendae  hac  parte  ex 
animis  pestes:  ne  quid  in  operum  justitia  fiduciae  ponant,  ne  j 
quid  illis  gloriae  adscribant.  Fiducia  qualibet  nos  passim  depel-  i 
lunt  scripturae,  quum  docent  justitias  omnes  nostras  foetere  in 
Dei  conspectu,  nisi  a  Christi  innocentia  bonum  odorem  ducant; 
nihil  quam  irritare  Dei  ultionem  posse,  nisi  misericordiae  ejus 
indulgentia  sustineantur.  Ita  porro  nihil  reliquum  nobis  faciunt,  1 
nisi  ut  judicem  nostrum  deprecemur,  cum  illa  Davidis  confessione,  ,  i 
neminem  justificatum  iri  coram  ipso,  si  rationem  a  servis  suis  ! 
reposcat  (Psal.  143,  2).  Ubi  autem  Job  (10,  15)  dicit:  si  impie  ; 
egi,  vae  mihi;  si  autem  juste,  nec  sic  erigam  caput:  quanquam 
respicit  ad  summam  illam  Dei  justitiam,  cui  ne  angeli  quidem 
respondent,  simul  tamen  ostendit,  ubi  ad  Dei  judicium  venitur, 
nihil  restare  cunctis  mortalibus  nisi  ut  obmutescant.  Non  enim  I 
eo  tantum  pertinet  quod  cedere  ultro  malit  quam  cum  rigiditate 
Dei  periculose  certare,  sed  significat  non  aliam  sensisse  eum  in  ! 
se  ipso  justitiam,  quam  quae  primo  momento  esset  a  facie  Dei 

J  collapsura.  Exacta  fiducia  gloriationem  quoque  omnem  facessere 
j  necesse  est.  Quis  enim  justitiae  laudem  assignet  operibus,  quo¬ 
rum  confidentia  trepidet  a  Dei  conspectu?  Veniendum  ergo  quo 
nos  vocat  Jesaias  (45,  25),  ut  in  Deo  laudetur  ac  glorietur  omne 
semen  Israel;  quia  verissimum  est  quod  alibi  dicit  (61,  3),  nos 
plantationem  esse  gloriae  Dei.  Eite  ergo  tum  purgatus  erit  ani¬ 
mus,  quum  nec  in  fiducia  operum  ulla  ex  parte  recumbet,  nec 
in  gloria  exsultabit.  Ad  falsae  autem  et  mendacis  istius  fiduciae 
flatum  stultos  homines  hic  error  animat,  quod  suae  salutis  cau¬ 
sam  in  operibus  semper  locant. 

17.  Verum,  si  quatuor  causarum  genera  respicimus,  quae 
in  rerum  effectu  considerare  praecipiunt  philosophi,  nullum  eorum 
reperiemus  operibus  in  constituenda  salute  nostra  convenire.  Effi¬ 
cientem  enim  vitae  aeternae  nobis  comparandae  causam  ubique 
scriptura  praedicat  patris  coelestis  misericordiam  et  gratuitam  erga 
nos  dilectionem ;  materialem  vero ,  Christum  cum  sua  obedientia, 
per  quam  nobis  justitiam  acquisivit.  Eormalem  quoque  vel  in- 
strumentalem  quam  esse  dicemus  nisi  fidem  ?  Atque  tres  simul 
istas  una  sententia  comprehendit  Joannes,  quum  dicit  (3,  16): 
sic  Deus  dilexit  mundum  ut  filium  unigenitum  daret,  ut  omnis  qui 
credit  in  eum  non  pereat,  sed  habeat  vitam  aeternam.  Porro 
finalem  testatur  apostolus  esse,  et  divinae  justitiae  demonstratio¬ 
nem,  et  bonitatis  laudem,  ubi  et  alias  tres  disertis  verbis  com¬ 
memorat.  Sic  enim  ad  Eomanos  loquitur  (3,  23):  omnes  pecca¬ 
verunt,  et  egent  gloria  Dei;  justificantur  autem  gratis  ipsius  gra¬ 
tia:  hic  habes  caput  et  primum  fontem,  quod  Deus  nos  gratuita 
misericordia  complexus  est.  Sequitur:  per  redemptionem  quae  est 
in  Christo  Jesu :  hic  habes  veluti  materiam  qua  nobis  justitia  con¬ 
ficitur;  per  fidem  in  sanguine  ipsius:  hic  causa  instrumenti  osten¬ 
ditur,  qua  Christi  justitia  nobis  applicatur.  Postremo  subjungit 
finem,  quum  dicit:  in  demonstrationem  justitiae  ipsius,  ut  sit 
ipse  justus,  et  justificans  eum  qui  est  ex  fide  Christi.  Atque  (ut 
obiter  quoque  denotet  justitiam  hanc  reconciliatione  constare)  no- 
minatim  ponit,  Christum  datum  esse  in  reconciliationem.  Sic  et 
primo  ad  Ephesios  capite  docet  nos  recipi  a  Deo  in  gratiam  ex 
mera  misericordia;  id  fieri  Christi  intercessione,  fide  apprehendi; 
omnia  in  hunc  finem,  ut  divinae  bonitatis  gloria  ad  plenum  elu¬ 
ceat.  Quum  videamus  omnes  salutis  nostrae  particulas  ita  extra 
nos  constare,  quid  est  quod  jam  operibus  vel  confidamus  vel  glo- 
riemur?  Nec  de  efficiente,  nec  de  finali  controversiam  nobis  mo¬ 
vere  possunt  vel  conjuratissimi  divinae  gratiae  hostes,  nisi  totam 
scripturam  abnegare  velint.  In  materiali  et  formali  fucum  fa¬ 
ciunt,  quasi  dimidiatum  cum  fide  Christique  justitia  locum  opera 
nostra  teneant.  Sed  id  quoque  scriptura  reclamante :  quae  et 
Christum  nobis  esse  in  justitiam  et  vitam  simpliciter  affirmat,  et 
hoc  justitiae  bonum  sola  fide  possideri. 

1 8.  Quod  autem  innocentiae  integritatisque  suae  memoria 
saepiuscule  sancti  se  confirmant  ac  consolantur,  nec  etiam  ab  ea 

praedicanda  interdum  abstinent,  id  fit  bifariam:  vel  quod  bonam 
suam  causam  cum  mala  impiorum  causa  comparando,  securitatem 
inde  victoriae  concipiunt,  non  tam  suae  justitiae  commendatione 
quam  justa  meritaque  adversariorum  damnatione;  vel  quod  etiam 
sine  aliena  comparatione,  dum  se  coram  Deo  recognoscunt,  non¬ 
nullam  illis  et  consolationem  et  fiduciam  affert  propriae  conscien¬ 
tiae  puritas.  De  priore  ratione  postea  videbimus;  nunc  de  poste¬ 
riore  breviter  expediamus:  quomodo  cum  eo  conveniat  quod  supra 
diximus,  nulla  esse  in  Dei  judicio  operum  fiducia  subnitendum, 
nulla  eorum  opinione  gloriandum.  Haec  porro  convenientia  est 
quod  sancti,  quum  de  fundanda  constituendaque  salute  sua  agitur, 
citra  operum  respectum  in  solam  Dei  bonitatem  oculos  intendunt,  j 
Neque  ad  eam  modo  ante  omnia  tanquam  ad  beatitudinis  princi¬ 
pium,  se  convertunt,  sed  tanquam  in  complemento  conquiescunt.  ; 
Sic  fundata,  erecta,  stabilita  conscientia  operum  quoque  conside¬ 
ratione  stabilitur;  quatenus  scilicet  testimonia  sunt  Dei  in  nobis 
habitantis  ac  regnantis.  Quando  igitur  isthaec  operum  fiducia  lo¬ 
cum  non  habet,  nisi  totam  prius  animi  fiduciam  in  misericordiam 
Dei  rejeceris,  non  debet  illi  videri  contraria  unde  pendet.  Quare,  i 
dum  operum  fiduciam  excludimus,  hoc  volumus  duntaxat,  ne  mens  i 
christiana  ad  operum  meritum,  velut  ad  salutis  subsidium,  re¬ 
flectatur,  sed  penitus  resideat  in  gratuita  justitiae  promissione.  | 
Non  vetamus  autem  ne  divinae  erga  se  benevolentiae  signis  hanc 
fidem  fulciat  et  confirmet.  Nam  si,  dum  memoria  repetuntur 
quaecunque  in  nos  dona  Deus  contulit,  sunt  nobis  quodammodo  i 3 
instar  radiorum  divini  vultus,  quibus  illuminemur  ad  summam 
illam  bonitatis  lucem  contemplandam;  multo  magis  bonorum  ope-  !■ 
rum  gratia,  quae  spiritum  adoptionis  nobis  datum  commonstrat. 

19.  Quum  igitur  a  conscientiae  innocentia  fidem  suam  con-  |- 
firmant  sancti ,  et  exsultandi  materiam  sumunt ,  nihil  aliud  quam  ; 
a  fructibus  vocationis  se  in  filiorum  locum  a  Domino  cooptatos  ' 
esse  reputant.  Quod  ergo  a  Solomone  (Prov.  14,  26)  traditur, 
in  timore  Domini  esse  firmam  securitatem,  quod  interdum  hanc 
obtestationem  sancti  usurpant  quo  exaudiantur  a  Domino ,  se  am¬ 
bulasse  coram  facie  ejus  in  integritate  et  simplicitate  (Gen.  24,  40;  ! 
2  Reg.  20,  3),  locum  in  jaciendo  firmandae  conscientiae  funda-  1  , 
mento  nullum  habent ;  sed  tum  demum  valent  si  a  posteriori  su-  1 
muntur:  quia  et  nullibi  est  timor  ille  qui  securitatem  plenam  of¬ 
firmare  queat ,  et  sancti  sibi  talis  integritatis  conscii  sunt  cui  mul¬ 
tae  carnis  reliquiae  adhuc  sunt  permixtae.  Sed  quoniam  ex  re¬ 
generationis  fructibus  habitantis  in  se  spiritus  sancti  argumentum 
capiunt,  inde  se  non  mediocriter  ad  exspectandum  in  omnibus 
necessitatibus  Dei  auxilium  confirmant,  quum  in  re  tanta  patrem 
experiuntur.  Ac  ne  id  quidem  possunt,  nisi  primum  Dei  boni¬ 
tatem,  nulla  alia  quam  promissionis  certitudine  obsignatam,  ap¬ 
prehenderint.  Nam  si  illam  aestimare  incipiunt  a  bonis  operibus, 
nihil  erit  incertius  nec  magis  infirmum.  Quandoquidem  si  per  se 
opera  aestimentur,  non  minus  iram  Dei  sua  imperfectione  arguent, 

quam  utcunque  inchoata  puritate  benevolentiam  testantur.  Deni¬ 
que  sic  Dei  beneficia  praedicant  ut  tamen  non  deflectant  a  gra¬ 
tuito  Dei  favore,  in  quo  testatur  Paulus  (Eph.  3,  18  seq.)  longi¬ 
tudinem,  latitudinem,  profunditatem  et  altitudinem  sitam  esse; 
quasi  diceret,  quocunque  se  vertant  piorum  sensus,  quantumvis 
alte  conscendant,  quantumvis  longe  et  late  se  extendant,  non  de¬ 
bere  tamen  a  Christi  dilectione  egredi,  quin  se  in  ea  meditanda 
totos  contineant,  quia  omnes  dimensiones  in  se  comprehendit. 
Ideoque  dicit  eam  excellere  et  eminere  supra  omnem  seientiam; 
et  dum  agnoscimus  quantopere  nos  Christus  dilexerit,  impleri  in 
omnem  plenitudinem  Dei.  Sicut  alibi,  dum  gloriatur  pios  in  omni 
certamine  esse  victores,  rationem  mox  addit,  propter  eum  qui 
dilexit  eos  (Eom.  8,  37). 

20.  Yidemus  jam  non  eam  in  sanctis  fiduciam  operum  esse 
quae  vel  eorum  merito  aliquid  tribuat  (quando  ea  non  aliter  quam 
Dei  dona  intuentur,  unde  ejus  bonitatem  recognoscant,  non  aliter 
quam  vocationis  signa  unde  electionem  reputent) ,  vel  quidpiam 
deroget  gratuitae,  quam  in  Christo  consequimur,  justitiae:  quando 
ab  ea  dependet,  nec  sine  ea  subsistit.  Hoc  ipsum  Augustinus  1) 
paucis  verbis,  sed  eleganter  significat,  quum  scribit:  non  dico 
Domino ,  opera  manuum  mearum  ne  despicias ;  exquisivi  Dominum 
manibus  meis,  et  non  sum  deceptus;  sed  opera  manuum  mearum 
non  commendo;  timeo  enim  ne  quum  inspexeris,  plura  invenias 
peccata  quam  merita;  hoc  solum  dico,  hoc  rogo,  hoc  cupio,  opera 
manuum  tuarum  ne  despicias ;  opus  tuum  in  me  vide ,  non  meum ; 
nam  si  meum  videris,  damnas;  si  tuum  videris,  coronas:  quia  et 
quaecunque  mihi  sunt  opera  bona,  abs  te  sunt.  Duas  causas 
ponit  cur  non  ausit  sua  opera  Deo  venditare,  quia  si  quid  bono¬ 
rum  operum  habet,  illic  nihil  videt  suum;  deinde,  quia  id  quo¬ 
que  peccatorum  multitudine  obruitur.  IJnde  fit  ut  plus  inde 
timoris  et  consternationis  sentiat  conscientia,  quam  securitatis. 
Ergo  non  aliter  Deum  intueri  vult  sua  recte  facta  quam  ut  vo¬ 
cationis  suae  gratiam  in  illis  recognoscens,  opus  quod  inchoavit 
perficiat. 

21.  Quod  autem  praeterea  bona  fidelium  opera  scriptura 
causas  esse  ostendit  cur  illis  Dominus  benefaciat,  id  sic  intelli- 
gendum  est,  ut  stet  inconcussum  quod  antea  posuimus,  effectum 
nostrae  salutis  in  Dei  patris  dilectione  situm  esse,  materiam  in 
filii  obedientia,  instrumentum  in  spiritus  illuminatione,  hoc  est 
fide;  finem  esse  tantae  Dei  benignitatis  gloriam.  Istis  nihil  ob¬ 
stat  quominus  opera  Dominus  tanquam  causas  inferiores  amplecta¬ 
tur.  Sed  unde  id  ?  nempe  quos  sua  misericordia  aeternae  vitae 
haereditati  destinavit,  eos  ordinaria  sua  dispensatione  per  bona 
opera  inducit  in  ejus  possessionem.  Quod  in  ordine  dispensationis 
praecedit,  posterioris  causam  nominat.  Hac  ratione  ab  operibus 
interdum  vitam  aeternam  deducit;  non  quod  illis  referenda  sit 


1)  In  Psal.  137.  c.  18. 

accepta;  sed  quia  quos  elegit,  justificat,  ut  demum  glorificet  (Kom. 
8,  30),  priorem  gratiam,  quae  gradus  est  ad  sequentem,  causam 
quodammodo  facit.  At  quoties  assignanda  est  vera  causa,  non  ad 
opera  jubet  confugere,  sed  in  sola  misericordiae  cogitatione  nos 
retinet.  Quale  enim  istud  est  quod  per  apostolum  docet  (ibid. 
6,  23):  stipendium  peccati  mors;  gratia  Domini  vita  aeterna?  Cur 
non  ut  vitam  morti,  sic  peccato  justitiam  opponit?  Cur  non  ut 
peccatum  mortis,  ita  justitiam  vitae  causam  statuit?  Sic  enim 
rite  constatura  erat  antithesis,  quae  ista  variatione  nonnihil  ab¬ 
rumpitur.  Sed  apostolus,  id  quod  erat,  exprimere  ista  compara¬ 
tione  voluit,  meritis  hominum  deberi  mortem;  vitam  nonnisi  in 
sola  Dei  misericordia  esse  repositam.  Denique  istis  loquutionibus 
series  magis  notatur  quam  causa:  quia  Deus  gratias  gratiis  cumu¬ 
lando,  ex  prioribus  causam  sumit  secundas  addendi,  ne  quid  ad 
locupletandos  servos  suos  omittat;  atque  ita  liberalitatem  suam 
prosequitur,  ut  tamen  gratuitam  electionem,  quae  fons  et  initium 
est,  respicere  nos  semper  velit.  Quanquam  enim  quae  nobis  quo¬ 
tidie  confert  dona,  quatenus  ex  illo  fonte  prodeunt,  amat,  no¬ 
strum  tamen  est,  gratuitam  illam  acceptationem  tenere,  quae  sola 
fulcire  animas  nostras  potest;  quae  vero  spiritus  sui  dona  deinde 
largitur,  ita  subnectere  primae  causae,  ut  ei  nihil  derogent. 


CAPUT  XV. 

Quae  de  operum  meritis  jactantur,  tam  Dei  laudem  in  con¬ 
ferenda  justitia,  quam  salutis  certitudinem  evertere. 

Partes  hujus  Capitis:  1)  Doctrinae  de  gratuita  justificatione  opponitur 
quaestio,  an  apud  Deum  opera  gratiam  mereantur,  nec  ne,  sect.  1.  Cui  respon¬ 
detur  sect.  2.  et  3.  —  2)  Explicantur  deinde  testimonia  Scripturae,  quae  in  con¬ 
firmationem  erroris  de  merito  proferuntur,  sect.  4.  et  5.  —  3)  Postremo,  Scho¬ 
lasticorum  Semipelagianorum  sophismata  refelluntur,  sect.  6.  et  7.  —  4)  Addi¬ 
tur  conclusio,  quae  orthodoxae  doctrinae  sufficientem  usum  detegit,  sect.  ult. 

1.  Jam  quod  praecipuum  est  in  hac  causa  expedivimus: 
quia,  si  operibus  fulciatur  justitia,  corruere  protinus  a  conspectu 
Dei  necesse  sit,  sola  Dei  misericordia,  sola  Christi  communica¬ 
tione,  ideoque  sola  fide  contineri.  Praecipuum  autem  hunc  esse 
causae  cardinem  diligenter  animadvertamus,  ne  illa  implicemur 
communi ,  non  vulgi  modo ,  sed  doctorum  etiam  hallucinatione. 
Simul  enim  atque  quaeritur  de  fidei  operumque  justificatione,  de¬ 
currunt  ad  eos  locos  qui  aliquod  operibus  meritum  coram  Deo 
tribuere  videntur:  perinde  vero  ac  si  evicta  foret  operum  justi¬ 
ficatio,  si  probatum  fuerit  ali  cujus  esse  apud  Deum  pretii.  Enim- 
vero  supra  clare  ostendimus ,  in  perfecta  tantummodo  absolutaque 
legis  observatione  consistere  operum  justitiam.  Unde  sequitur, 
non  justificari  operibus  hominem,  nisi  qui  ad  summum  perfectio- 

nis  evectus,  nullius,  vel  minimae  transgressionis  argui  queat. 
Altera  igitur  et  separata  est  quaestio,  utcunque  ad  justificandum 
hominem  minime  sufficiant  opera,  annon  tamen  illa  apud  Deum 
gratiam  promereantur? 

2.  Primum,  de  meriti  nomine  id  mihi  praefari  necesse  est: 
quicunque  primus  illud  operibus  humanis  ad  Dei  judicium  com¬ 
paratis  aptavit,  eum  fidei  sinceritati  pessime  consuluisse.  Equi¬ 
dem  a  logomachiis  libens  abstineo,  sed  cuperem  eam  servatam 
fuisse  semper  inter  christianos  scriptores  sobrietatem,  ne  usurpare, 
quum  nihil  opus  foret,  extranea  a  scripturis  vocabula  in  animum 
induxissent,  quae  multum  parerent  offendiculi,  fructus  minimum. 
Quorsum  enim,  obsecro,  opus  fuit  invehi  nomen  meriti,  quum 
pretium  bonorum  operum  significanter  alio  nomine  citra  offendi¬ 
culum  explicari  posset?  Quantum  autem  ipsum  offensionis  in  se 
contineat,  magno  cum  orbis  detrimento  patet.  Certe  ut  est  fa- 
stuosissimum,  nihil  quam  obscurare  Dei  gratiam,  et  homines  prava 
superbia  imbuere  potest.  TJsi  sunt,  fateor,  passim  vetusti  eccle¬ 
siae  scriptores,  atque  utinam  voculae  unius  abusu  erroris  mate¬ 
riam  posteris  non  praebuissent.  Quanquam  nonnullis  ipsi  quoque 
locis  testantur,  quam  non  praejudicare  veritati  voluerint.  Sic 
enim  alicubi  loquitur  Augustinus1):  humana  merita  hic  conti¬ 
cescant,  quae  perierunt  per  Adam,  et  regnet  Dei  gratia,  per  Je- 
sum  Christum.  Item2):  meritis  suis  nihil  tribuunt  sancti;  totum 
nonnisi  misericordiae  tuae  tribuent,  o  Deus.  Alibi3):  et  quum 
viderit  homo  quidquid  boni  habet,  non  se  habere  a  se,  sed  a 
Deo  suo,  videt  id  totum  quod  in  eo  laudatur,  non  de  suis  meri¬ 
tis,  sed  de  misericordia  Dei  esse.  Yides  ut  adempta  homini  bene 
agendi  virtute,  meriti  quoque  dignitatem  prosternat.  Chrysosto- 
mus4)  autem:  nostra  si  qua  sequuntur  Dei  gratuitam  vocationem 
opera,  retributio  sunt  et  debitum;  ad  Dei  munera,  gratia  et  be- 
neficientia  et  largitionis  magnitudo.  Omisso  tamen  nomine,  rem 
potius  cernamus.  Citavi  quidem  antea  ex  Bernardo  5 )  sententiam: 
ut  ad  meritum  satis  est  de  meritis  non  praesumere,  sic  carere 
meritis,  satis  est  ad  judicium.  Sed  continuo  addita  interpretatione, 
duritiem  vocis  satis  emollit,  quum  dicit:  proinde  merita  habere 
cures;  habita,  data  noveris;  fructum  speres  Dei  misericordiam, 
et  omne  periculum  evasisti,  paupertatis,  ingratitudinis,  praesumptio¬ 
nis:  felix  ecclesia  cui  nec  merita  sine  praesumptione,  nec  prae¬ 
sumptio  sine  meritis  deest.  Et  paulo  ante  abunde  ostenderat  quam 
pio  sensu  uteretur.  Nam  de  meritis,  inquit,  quid  sollicita  sit 
ecclesia,  cui  de  proposito  Dei  firmior  securiorque  existit  glo¬ 
riandi  ratio?  non  potest  se  ipsum  negare  Deus:  faciet  quod  pro¬ 
misit;  si  non  est  quod  quaeras,  quibus  meritis  speremus  bona? 
praesertim  quum  audias :  non  propter  vos ,  sed  propter  me.  Suf¬ 
ficit  ad  meritum,  scire  quod  non  sufficiant  merita. 


1)  De  Praedest.  Sanet,  c.  15 

3)  In  Psal.  88. 

5)  In  Cant.  Serm.  68. 


2)  In  Psal.  139. 

4)  Homil.  33.  in  Genes. 

3.  Quid  promereantur  omnia  opera  nostra,  scriptura  osten¬ 
dit  quum  Dei  conspectum  ferre  posse  negat,  quia  immunditiae 
sint  plena;  quid  deinde  promeritura  sit  perfecta  legis  observatio 
(si  qua  reperiri  posset),  quum  praecipit  ut  nos  inutiles  servos  re¬ 
putemus  quum  fecerimus  omnia  quae  praecipiuntur  nobis  (Luc. 

17,  10);  quia  nihil  gratuitum  impenderimus  Domino,  sed  debitis 
obsequiis  tantum  defuncti  simus,  quibus  non  est  habenda  gratia. 
Dominus  tamen,  quae  in  nos  contulit  bona  opera,  et  nostra  ap¬ 
pellat,  et  non  tantum  accepta  sibi  esse  testatur,  sed  remuneratio-  ! 
nem  etiam  habitura.  Nostrum  est  vicissim  tanta  promissione  ani¬ 
mari,  animosque  colligere,  ne  bene  agendo  defatigemur,  et  tan¬ 
tam  Dei  benignitatem  vera  gratitudine  prosequi.  Gratiam  Dei 
esse  non  dubium  est  quidquid  in  operibus  est  quod  laudem  mere¬ 
tur;  nullam  esse  guttam  quam  proprie  nobis  adscribere  debeamus,  j 
Id  si  re  vera  serioque  agnoscimus ,  evanescit  quaelibet  meriti  non  | 
fiducia  tantum,  sed  opinio.  Bonorum,  inquam,  operum  laudem 
non  (ut  sophistae  faciunt)  inter  Deum  et  hominem  partimur;  sed 
totam,  integram  ac  illibatam  Domino  servamus.  Tantum  hoc  ho-  , 
mini  assignamus,  quod  ea  ipsa,  quae  bona  erant,  sua  impuritate  j 
polluit  et  contaminat.  Nihil  enim  ab  homine  exit,  quamtumvis  i 
perfecto,  quod  non  sit  aliqua  macula  inquinatum.  Vocet  igitur  | 
Dominus  in  judicium  quae  in  humanis  operibus  optima  sunt:  suam  ! 
in  illis  quidem  justitiam  agnoscet,  hominis  vero  dedecus  et  pro¬ 
brum.  Placent  itaque  Deo  bona  opera,  nec  suis  autoribus  sunt  | 
infructuosa;  quin  magis  amplissima  Dei  beneficia  remunerati onis  j 
loco  referunt:  non  quia  ita  merentur,  sed  quia  divina  benignitas  i 
hoc  illis  ex  se  ipsa  pretium  statuit.  Quae  autem  ista  est  ma-  | 
lignitas,  non  contentos  illa  Dei  largitate,  quae  nihil  tale  meren-  j 
tia  opera  indebitis  praemiis  muneratur,  sacrilega  ambitione  ultra  j: 
contendere,  ut  operum  meritis  videatur  rependi  quod  divinae  to-  j 
tum  est  munificentiae  ?  Hic  sensum  communem  uniuscujusque  ap-  ; 
pello.  Si  is,  qui  usumfructum  in  agro  aliena  liberalitate  habet,  : 
proprietatis  quoque  titulum  sibi  vendicet,  annon  hujusmodi  in¬ 
gratitudine  eam  ipsam  quam  tenebat  possessionom  amittere  mere-  ;• 
tur  ?  Similiter  si  manumissus  a  domino  servus ,  dissimulata  liber¬ 
tinae  conditionis  humilitate,  pro  ingenuo  se  venditet,  annon  dignus 
est  qui  in  pristinam  redigatur  servitutem?  Hic  enim  legitimus  ; 
demum  est  fruendi  beneficii  usus,  si  nec  plus  arrogamus  nobis  J 
quam  datum  est,  nec  boni  autorem  sua  laude  fraudamus;  quin 
potius  sic  nos  gerimus  ut  residere  quodammodo  apud  eum  videatur 
quod  in  nos  transtulit.  Haec  moderatio  si  erga  homines  prae¬ 
standa  est,  videant  singuli  et  reputent  qualis  Deo  debeatur. 

4.  Scio  sophistas  abuti  locis  quibusdam,  unde  probent  me- 
riti  nomen  erga  Deum  in  scripturis  reperiri.  Citant  ex  Eccle-  \ 
siastico  (16,  14)  sententiam:  misericordia  faciet  locum  unicuique  ! 
secundum  meritum  operum  suorum.  Ex  epistola  autem  ad  He-  j 
braeos  (13,  2.  16):  beneficentiae  et  communicationis  nolite  ob¬ 
livisci;  talibus  enim  hostiis  promeretur  Deus.  In  repudianda  Ec-  ! 

[i  clesiastici  autoritate  jus  meum  nunc  remitto.  Nego  tamen  fide- 
;  liter  citare  quod  scripsit  Ecclesiasticus,  quicunque  fuerit  ille 
i  scriptor;  sic  enim  habet  graecum  exemplar,  7toi6r\  iXsrj^ioGvvrj 
i  TtoirjOSL  TOTtov  •  SKaOrog  yaQ  nava  ra  zgycc  avvov  £vqvi6£i.  Omni 
j  misericordiae  faciet  locum ;  unusquisque  enim  secundum  opera  sua 
i  inveniet.  Atque  hanc  esse  germanam  lectionem  quae  in  latina 
vf  versione  depravata  sit,  cum  ex  solo  verborum  istorum  complexu, 

i  tum  ex  longiore  superioris  orationis  contextu  liquet.  In  epistola 
d  ad  Hebraeos  non  est  cur  decipulas  in  verbulo  uno  nobis  tendant, 
j  quando  in  graecis  apostoli  verbis  nihil  aliud  habetur  quam  tales 

hostias  placere  acceptasque  esse  Deo.  Id  unum  abunde  sufficere 
'i  debeat  ad  compescendam  retundendamque  nostrae  superbiae  inso- 
lentiam,  ne  quam  operibus  dignitatem  ultra  scripturae  formulam 
j  affingamus.  Porro  scripturae  doctrina  est,  aspersa  esse  perpetuo 
r'  sordibus  multis  bona  nostra  opera,  quibus  merito  Deus  offenda- 
fj  tur,  ac  nobis  succenseat;  tantum  abest,  ut  vel  conciliare  illum 
;  nobis  queant,  vel  ejus  erga  nos  beneficentiam  provocare.  Quia 
|  tamen  illa  pro  sua  indulgentia  non  jure  summo  examinat,  perinde 
|  accipere  ac  si  purissima  essent,  ideoque  licet  immerita  infinitis 

ii  beneficiis  remunerari,  tum  praesentis  vitae,  tum  etiam  futurae. 
|  Non  enim  a  doctis  alioqui  ac  piis  viris  positam  distinctionem  re- 
il  cipio ,  meritoria  esse  bona  opera  earum  quae  nobis  in  hac  vita 
i  conferuntur  gratiarum;  solius  fidei  praemium  esse  aeternam  salu¬ 
tem.  Mercedem  enim  laborum  et  certaminis  coronam  in  coelo 
Dominus  semper  fere  collocat.  Rursum  operum  merito  sic  tri¬ 
buere  ,  ut  gratiae  adimatur  quod  aliis  super  alias  gratiis  a  Do¬ 
mino  cumulamur,  est  contra  scripturae  doctrinam.  Tametsi  enim 
dicit  Christus  (Matth.  25,  21  et  29),  habenti  datum  iri,  et  super 

|  multa  constitutum  iri  fidelem  ac  probum  servum,  qui  in  parvis  se 
fidelem  gesserit ,  simul  tamen  alibi  ostendit  incrementa  fidelium 
esse  gratuitae  suae  benignitatis  munera.  Omnes,  inquit,  sitientes 
venite  ad  aquas  (Jes.  55,  1),  et  qui  non  habetis  argentum,  ve¬ 
nite,  emite  absque  argento  et  absque  ulla  commutatione  vinum 
j  et  lac.  Quidquid  ergo  nunc  in  salutis  adminiculum  piis  confer¬ 
tur,  tum  ipsa  beatitudo,  mera  est  Dei  beneficentia.  Tamen  et 
in  hac  et  illis  testatur  se  operum  habere  rationem,  quia  ad  te¬ 
standam  erga  nos  dilectionis  suae  magnitudinem,  non  modo  nos, 
sed  quae  nobis  largitus  est  dona  tali  honore  dignatur. 

5.  Haec  si,  quo  oportuerat  ordine,  tractata  digestaque  es¬ 
sent  anteactis  saeculis,  nunquam  tantum  turbarum  ac  dissensionum 
ortum  esset.  Paulus  (1  Cor.  3,  11)  ait  in  architectura  Christianae 
doctrinae  retinendum  esse  quod  posuerat  ipse  fundamentum  apud 
Corinthios,  praeter  quod  nullum  aliud  poni  queat:  id  autem  esse 
Jesum  Christum.  Quale  nobis  in  Christo  fundamentum  est?  an 
quod  initium  nobis  salutis  fuit,  ut  complementum  a  nobis  seque¬ 
retur?  et  viam  aperuit  tantum,  per  quam  ipsi  nostro  marte  per¬ 
geremus?  Minime  vero,  sed  quomodo  paulo  ante  posuerat,  illum 
dum  agnoscimus  nobis  datum  esse  in  justitiam.  Nemo  ergo  bene 

in  Christo  fundatus  est,  nisi  qui  solidam  habet  in  ipso  justitiam: 
quando  non  dicit  apostolus  missum  esse  quo  ad  justitiam  conse¬ 
quendam  nos  juvet,  sed  ut  ipse  sit  nostra  justitia  (1  Cor.  1,  30). 
Nimirum  quod  in  ipso  electi  sumus  ab  aeternitate  ante  mundi 
constitutionem ,  nullo  nostro  merito ,  sed  secundum  divini  bene¬ 
placiti  propositum:  quod  ejus  morte  ipsi  a  mortis  damnatione  re¬ 
dempti  ac  liberati  a  perditione  sumus;  quod  in  ipso  adoptati  su¬ 
mus  in  filios  et  haeredes  a  patre  coelesti;  quod  per  ipsius  san¬ 
guinem  huic  sumus  reconciliati;  quod  illi  in  custodiam  dati  per¬ 
eundi  excidendique  periculo  eximimur;  quod  illi  ita  inserti,  jam 
vitae  aeternae  quodammodo  sumus  participes,  in  regnum  Dei  per 
spem  ingressi  (Eph.  1,  4;  Coi.  1,  14.  20;  Joann.  10,  28  etc.).  I 
Necdum  finis:  quod  talem  ejus  participationem  adepti,  utcunque 
simus  adhuc  in  nobis  stulti,  ipse  nobis  coram  Deo  sapientia  est; 
ut  peccatores  simus,  ipse  nobis  justitia;  ut  immundi  simus,  ipse 
nobis  puritas;  ut  infirmi  simus,  ut  inermes  et  satanae  expositi, 
nostra  tamen  est  quae  ipsi  data  est  in  coelo  et  in  terra  potestas, 
qua  pro  nobis  satanum  conterat,  et  inferorum  portas  confringat;  j 
ut  corpus  mortis  adhuc  nobiscum  circumferamus ,  ipse  tamen  no-  j 
bis  vita  est.  Breviter  quod  omnia  illius  nostra  sunt,  et  nos  in  i 
illo  omnia  habemus,  in  nobis  nihil.  Super  hoc  inquam  funda-  j 
mentum  aedificari  nos  convenit,  si  volumus  in  templum  Domino  | 
sanctum  crescere. 

6.  At  longe  aliter  jampridem  institutus  est  orbis.  Reperta  j 
sunt  moralia  nescio  quae  bona  opera,  quibus  gratiosi  Deo  red-  j 
dantur  homines  antequam  Christo  inserantur.  Quasi  vero  men-  i 
tiatur  scriptura  quum  dicit,  in  morte  esse  omnes  qui  filium  non  ! 
possederint  (1  Joann.  5,  12).  Si  in  morte  sunt,  quomodo  vitae  i 
materiam  generarent?  Quasi  nihil  illud  valeat,  peccatum  esse  j 
quidquid  fit  extra  fidem  (Rom.  14,  23);  quasi  arboris  malae  pos-  j 
sint  exstare  boni  fructus.  Christo  vero,  ubi  suam  virtutem  ex-  [ 
serat,  quid  pestilentissimi  sophistae  reliquerunt?  Ajunt  meruisse  ; 
nobis  primam  gratiam,  hoc  est  occasionem  merendi;  esse  jam  no¬ 
strarum  partium,  occasioni  oblatae  non  deesse.  0  projectam  im¬ 
pietatis.  impudentiam!  quis  exspectasset  ut  Christi  nomen  professi, 
illum  ita  denudatum  sua  virtute,  tantum  non  proculcare  auderent  ?  j 
Hoc  testimonium  illi  passim  redditur,  quod  justificati  sint  qui-  j 
cunque  in  eum  credunt:  isti  nihil  aliud  beneficii  ab  eo  provenire 
docent,  nisi  ut  singulis  ad  se  ipsos  justificandos  aperta  sit  via.  j 
Utinam  vero  gustarent  quid  sibi  velint  istae  sententiae :  vitam 
habere  quicunque  filium  Dei  habeant  (1  Joann.  5,  12);  quicun¬ 
que  credit,  transiisse  a  morte  in  vitam  (Joann.  5,  24);  justifica-  ' 
tos  esse  nos  illius  gratia,  ut  haeredes  efficeremur  vitae  aeternae 
(Rom.  3,  24) ;  fideles  Christum  habere  in  se  manentem ,  per  quem 
Deo  adhaereant  (1  Joann.  3,  24);  participes  vitae  ejus,  sedere  j 
cum  ipso  in  coelestibus  (Eph.  2,  6);  traductos  esse  in  regnum 
Dei,  et  salutem  consequutos  (Coi.  1,  13),  et  similes  innumerae. 
Non  enim  aut  comparandae  justitiae .  aut  salutis  tantum  aequi- 

rendae  facultatem  fide  Christi  obtingere  significant,  sed  utrumque 
nobis  donari.  Proinde  simulatque  per  fidem  insertus  es  Christo, 

|  jam  filius  Dei  factus  es,  coelorum  haeres,  justitiae  particeps,  yi- 
!  tae  possessor;  ac  (quo  melius  eorum  mendacia  coarguantur)  non 
j  adeptus  merendi  opportunitatem,  sed  omnia  Christi  merita,  siqui¬ 
dem  tibi  communicantur. 

7.  Ita  sorbonicae  scholae,  errorum  omnium  matres,  justi¬ 
ficationem  fidei,  quae  pietatis  est  totius  summa,  nobis  sustulerunt. 
Patentur  quidem  verbo,  justificari  fide  formata  hominem,  sed  id 
postea  interpretantur,  quoniam  a  fide  habent  bona  opera  ut  ad 
justitiam  valeant;  ut  paene  per  ludibrium  videantur  nominare 
fidem,  quia  sine  ingenti  invidia  sileri  non  poterat,  quum  toties 
a  scriptura  repetatur.  Necdum  etiam  contenti,  in  laude  bonorum 
operum  Deo  suffurantur  quod  ad  hominem  transferant.  Quia  vi¬ 
dent  parum  valere  ad  hominem  attollendum  bona  opera,  ac  ne 
|  merita  quidem  proprie  vocari,  si  divinae  gratiae  fructus  censean- 
!  tur,  ex  vi  liberi  arbitrii  ea  eliciunt,  oleum  scilicet  ex  lapide. 
Ac  principalem  quidem  causam  in  gratia  esse  non  negant;  sed 
eo  tamen  contendunt  non  excludi  liberum  arbitrium,  per  quod 
sit  omne  meritum,.  Neque  id  tradunt  posteriores  modo  sophistae, 
sed  eorum  Pythagoras  Lombardus  1) ;  quem  si  cum  istis  compares, 

||  sanum  et  sobrium  esse  dicas.  Mirae  profecto  caecitatis  fuit,  quum 
Augustinum  toties  in  ore  haberet,  non  vidisse  quanta  sollicitu¬ 
dine  vir  ille  caverit  ne  ulla  ex  bonis  operibus  gloriae  particula  * 
ij  in  hominem  derivaretur.  Supra,  quum  de  libero  arbitrio  dispu¬ 
li  tatio  esset ,  recitavimus  aliquot  in  hanc  rem  ipsius  testimonia, 

;j  quibus  similia  identidem  in  ejus  scriptis  recurrunt;  ut  quum  vetat 
ne  merita  nostra  usquam  jactemus,  quia  et  ipsa  Dei  dona  sunt; 
et  quum  scribit,  omne  meritum  nostrum  nonnisi  a  gratia  esse, 
non  parari  per  nostram  sufficientiam ,  sed  per  gratiam  totum  fieri, 
etc. 2).  Ad  scripturae  lucem  caecutisse,  minus  mirum;  in  qua 
non  ita  feliciter  exercitatum  fuisse  apparet.  Nihil  tamen  deside¬ 
rari  possit  adversus  eum  et  ejus  discipulos  clarius  isto  apostoli 
verbo.  Interdicta  enim  Christianis  omni  gloriatione,  rationem  cur 
gloriari  nefas  sit,  subjungit  (Eph.  2,  10):  quia  Dei  factura  su¬ 
mus,  creati  ad  bona  opera,  quae  praeparavit  ut  in  illis  ambule¬ 
mus.  Quum  ergo  nihil  a  nobis  boni  prodeat  nisi  quatenus  re¬ 
generati  sumus,  regeneratio  autem  nostra  tota,  citra  exceptionem, 
Dei  sit,  non  est  cur  unciam  nobis  in  bonis  operibus  vendice- 
mus.  Postremo  dum  assidue  inculcant  bona  opera,  sic  interim 
conscientias  instituunt,  ut  confidere  nunquam  ausint  Deum  se  pro¬ 
pitium  ac  faventem  suis  operibus  habere.  Nos  autem  contra, 
nulla  meriti  mentione,  singulari  tamen  consolatione  fidelium  ani¬ 
mos  nostra  doctrina  erigimus ,  dum  eos  docemus  in  suis  operibus 
Deo  placere,  indubieque  acceptos  esse.  Quin  etiam  hic  exigimus 


1)  Libr.  2.  sent.  dist.  28. 

2)  In  Psal.  144.  c.  11.  Epist.  105  (194). 
Calvini  Institutio  II. 

ut  nullum  quisquam  opus  tentet  aut  aggrediatur  sine  fide :  hoc 
est,  nisi  certa  animi  fiducia  prius  definiat  Deo  placiturum. 

8.  Quamobrem  ab  unico  illo  fundamento  nequaquam  abduci 
nos,  ne  latum  quidem  unguem,  patiamur;  quo  jacto,  sapientes  ! 
deinde  architecti  recte  atque  ordine  superaedificant.  Nam  sive  i 
doctrina  et  exhortatione  opus  est,  admonent  quod  in  hoc  Dei 
filius  apparuit  ut  dissolvat  opera  diaboli  (1  Joann.  3 ,  8) ,  ne  pec¬ 
cent  qui  ex  Deo  sunt ;  sufficere  praeteritum  tempus  implendis  gen-  ; 
tium  desideriis  (1  Petr.  4,  3);  electos  Dei  vasa  esse  misericordiae 
selecta  in  honorem ,  quae  a  sordibus  emundari  debeant  (2  Tim.  j 
2,  20).  Sed  omnia  semel  dicuntur,  quum  ostenditur  quod  tales 
velit  Christus  discipulos,  qui  se  ipsis  abnegatis,  ac  sublata  sua  ; 

cruce ,  ipsum  sequantur  (Luc.  9 ,  23).  Qui  se  ipsum  abnegavit,  ; 

malorum  omnium  radicem  exsecuit,  ne  amplius  quaerat  quae  sua 
sunt.  Qui  crucem  suam  sustulit,  ad  omnem  patientiam  ac  man-  i 
suetudinem  se  comparavit.  Ac  Christi  exemplum  et  haec  et  alia 

omnia  pietatis  ac  sanctitatis  officia  complectitur.  Ille  se  patri  ob- 

edientem  praestitit  ad  mortem  usque ;  ille  totus  fuit  in  operibus 
Dei  perficiendis;  ille  patris  gloriam  toto  pectore  spiravit;  ille  ani-  j 
mam  suam  pro  fratribus  posuit;  ille  hostibus  suis  bene  et  fecit  et 
precatus  est.  Quod  si  consolatione  opus  fuerit,  mirificam  afferent  j;  , 
consolationem  (2  Cor.  4,  8  seqq.) :  quod  affligimur,  non  tamen  |i 
anxii  reddimur;  laboramus,  sed  non  deserimur;  humiliamur,  sed  ji  j 
non  confundimur;  dejicimur,  sed  non  perimus;  mortificationem  l 
Jesu  Christi  semper  in  corpore  nostro  circumferentes,  ut  vita  Jesu  |i 
manifestetur  in  nobis;  quod  si  commortui  sumus,  et  convivemus;  . 
si- compatimur,  et  conregnabimus  (2  Tim.  2,  11);  quod  ita  configu-  i; 
ramur  ejus  passionibus,  donec  perveniamus  ad  resurrectionis  simi¬ 
litudinem  (Phil.  3 ,  10);  quando  pater  praedestinavit  conformes  \ 
fieri  imaginis  filii  sui,  quos  in  ipso  elegit,  ut  sit  primogenitus  in-  q 
ter  cunctos  fatres  (Eom.  8,  29).  Itaque  quod  neque  mors,  ne- 
que  praesentia,  neque  futura  separabunt  nos  a  caritate  Dei,  quae 
est  in  Christo  (ibid.  v.  35);  quin  potius  in  bonum  ac  salutem  ce¬ 
dent  omnia.  Ecce,  non  justificamus  hominem  ex  operibus  coram 
Deo;  sed  omnes  qui  ex  Deo  sunt,  dicimus  regenerari,  et  novam 
creaturam  fieri,  ut  ex  regno  peccati  transeant  in  regnum  justitiae, 
atque  hoc  testimonio  certam  facere  suam  vocationem,  et  tanquam 
arbores  a  fructibus  judicari. 

CAPUT  XVI. 

Refutatio  calumniarum  quibus  hanc  doctrinam  odio  gravare 
conantur  papistae. 

Partes  hujus  Capitis:  1)  Propositis  Papistarum  adversus  orthodoxam  de 
justificatione  doctrinam  calumniis,  has  ad  duas  classes  revocat,  quarum  prior 
cum  sua  appendice  sect.  1 — 3.  refellitur.  —  2)  Ad  alteram  calumniam ,  quae  a 
priori  dependet,  postrema  sectione  respondetur. 

1.  Hoc  uno  verbo  refelli  potest  impiorum  quorundam  impu¬ 
dentia,  qui  calumniantur  nos  abolere  bona  opera,  atque  ab  eorum 
studio  abducere  homines,  quum  dicimus  eos  non  justificari  ex  ope¬ 
ribus,  nec  salutem  mereri;  deinde  nimis  facile  ad  justitiam  iter 
sternere,  quum  in  gratuita  peccatorum  remissione  ipsam  jacere 
docemus,  et  hac  illecebra  homines,  suapte  sponte  plus  nimio  pro¬ 
clives,  ad  peccandum  allicere.  Hae,  inquam,  calumniae  uno  illo 
verbo  satis  refutantur;  breviter  tamen  respondebo  ad  utramque. 
Per  fidei  justificationem  causantur  destrui  bona  opera.  Supersedeo 
dicere  quales  sint  bonorum  operum  zelotae  qui  ita  nobis  obtrec¬ 
tant.  Liceat  illis  tam  impune  conviciari  quam  licentiose  vitae 
suae  obscoenitate  totum  mundum  inficiunt.  Dolere  sibi  simulant, 
dum  tam  magnifice  extollitur  fides,  opera  excidere  suo  gradu. 
Quid  si  magis  erigantur  et  stabiliantur  ?  Non  enim  aut  fidem 
somniamus  bonis  operibus  vacuam,  aut  justificationem  quae  sine 
iis  constet;  hoc  tantum  interest,  quod  quum  fidem  et  bona  opera 
necessario  inter  se  cohaerere  fateamur,  in  fide  tamen,  non  operi¬ 
bus,  justificationem  ponimus.  Id  qua  ratione,  facile  explicare 
promptum  est,  si  ad  Christum  modo  convertamur,  in  quem  diri¬ 
gitur  fides,  et  unde  totam  vim  accipit.  Quare  ergo  fide  justifica¬ 
mur?  quia  fide  apprehendimus  Christi  justitiam,  qua  una  Deo  re¬ 
conciliamur.  Hanc  vero  apprehendere  non  possis  quin  et  sancti¬ 
ficationem  simul  apprehendas.  Datus  est  enim  nobis  in  justitiam, 
sapientiam,  sanctificationem,  redemptionem  (1  Cor.  1,  30).  Nul¬ 
lum  ergo  Christus  justificat  quem  non  simul  sanctificet.  Sunt 
enim  perpetuo  et  individuo  nexu  conjuncta  haec  beneficia,  ut  quos 
sapientia  sua  illuminat,  eos  redimat;  quos  redimit,  justificet;  quos 
justificat,  sanctificet.  Sed  quia  de  justitia  et  sanctificatione  tan¬ 
tum  quaestio  est,  in  iis  insistamus.  Inter  se  distinguamus  licet, 
inseparabiliter  tamen  utramque  Christus  in  se  continet.  Yis  ergo 
justitiam  in  Christo  adipisci?  Christum  ante  possideas  oportet. 
Possidere  autem  non  potes ,  quin  fias  sanctificationis  ejus  parti¬ 
ceps,  quia  in  frusta  discerpi  non  potest.  Quum  ergo  haec  bene¬ 
ficia,  nonnisi  se  ipsum  erogando,  fruenda  nobis  Dominus  conce¬ 
dat,  utrumque  simul  largitur:  alterum  nunquam  sine  altero.  Ita 
liquet  quam  verum  sit  nos  non  sine  operibus,  neque  tamen  per 
opera  justificari;  quoniam  in  Christi  participatione,  qua  justifica¬ 
mur,  non  minus  sanctificatio  continetur  quam  justitia. 

2.  Illud  quoque  falsissimum  est,  abduci  hominum  animos 
ab  affectu  bene  agendi ,  quum  illis  merendi  opinionem  tollimus. 
Obiter  hic  monendi  sunt  lectores,  insulse  eos  ratiocinari  a  mer- 
cede  ad  meritum ,  ut  postea  clarius  explicabo :  quia  scilicet  prin¬ 
cipium  illud  ignorant,  non  minus  liberalem  esse  Deum  ubi  mer- 
cedem  operibus  assignat,  quam  dum  recte  agendi  facultatem  lar¬ 
gitur.  Hoc  tamen  in  suum  locum  differre  malo.  Nunc  quam  in¬ 
firma  sit  eorum  objectio,  attingere  satis  erit,  quod  duobus  modis 
fiet.  Nam  primo,  quod  ajunt  nullam  fore  curam  bene  instituendae 
vitae  nisi  spe  mercedis  proposita,  tota  via  errant.  Si  enim  hoc 

tantum  agitur,  ut  homines  mercedem  spectent  quum  Deo  serviunt 
et  illi  suas  operas  locent  aut  vendant,  parum  proficitur.  Gratis 
coli  vult,  gratis  amari;  hunc,  inquam,  cultorem  probat ,  qui  prae¬ 
cisa  omni  spe  recipiendae  mercedis,  colere  tamen  eum  non  desi¬ 
nat.  Porro,  si  incitandi  sunt  homines,  nemo  possit  acriores  ad¬ 
movere  stimulos  quam  a  redemptionis  ac  vocationis  nostrae  fine : 
quales  adhibet  verbum  Domini,  quum  tradit  nimis  impiam  esse 
ingratitudinem ,  non  mutuo  redamare  eum  qui  nos  prior  dilexit 
(1  Joann.  4,  10),  sanguine  Christi  emundari  ab  operibus  mortuis 
conscientias  nostras ,  ad  serviendum  Deo  viventi  (Hebr.  9 ,  14);  j 
indignum  esse  sacrilegium  si  semel  mundati ,  novis  sordibus  nos  j 
inquinantes,  sacrum  illum  sanguinem  profanamus  (Hebr.  10,  29); 
liberatos  esse  nos  e  manu  hostium  nostrorum,  ut  sine  timore  ser-  j 
viamus  illi  in  sanctitate  et  justitia  coram  ipso  omnibus  diebus  j 
vitae  nostrae  (Luc.  1,  74);  nos  a  peccato  emancipatos  esse,  ut 
libero  spiritu  justitiam  colamus  (Pom.  6,  18);  crucifixum  esse  ve¬ 
terem  nostrum  hominem,  ut  in  vitae  novitatem  resurgamus  (ibid.  6). 
Item,  si  mortui  simus  cum  Christo  (ut  decet  ejus  membra)  quae-  ! 
renda  esse  quae  sursum  sunt  (Coi.  3,  1),  et  in  mundo  peregri¬ 
nandum,  ut  in  coelos  adspiremus  ubi  est  thesaurus  noster;  in  hoc 
apparuisse  gratiam  Domini  (Tit.  2 ,  11  seqq.) ,  ut  abnegata  omni 
impietate,  et  mundanis  desideriis,  sobrie,  sancte,  et  pie  vivamus 
in  hoc  saeculo,  exspectantes  beatam  spem  et  apparitionem  gloriae 
magni  Dei  et  salvatoris.  Quare  nos  non  esse  constitutos,  ut  iram 
nobis  concitemus,  sed  ut  salutem  consequamur  per  Christum  (1  Thess. 

5 ,  9) ;  nos  esse  templa  spiritus  sancti  quae  profanari  sit  nefas 
(1  Cor.  3,  16;  Eph.  2,  21);  nos  tenebras  non  esse,  sed  lucem 
in  Domino,  quos  ut  filios  lucis  ambulare  oporteat  (ibid.  5,  8; 

1  Thess.  5,  4);  nos  non  ad  immunditiem  vocatos,  sed  ad  sancti¬ 
tatem,  quia  haec  sit  voluntas  Dei,  sanctificatio  nostra,  ut  nos  abs-  « 
tineamus  ab  illicitis  desideriis;  vocationem  nostram  esse  sanctam 
(2  Tim.  1,  9);  ei  non  responderi  nisi  vitae  puritate;  in  hoc  nos  : 
esse  liberatos  a  peccato ,  ut  justitiae  obediamus.  An  incitari  ad  ; 
caritatem  ullo  vivaciori  argumento  possimus  quam  illo  Joannis  i 
(1  Joann.  3,  10  et  4,  10),  ut  mutuo  inter  nos  diligamus,  quem¬ 
admodum  dilexit  nos  Deus?  in  hoc  differre  ejus  filios  a  filiis  dia-  : 
boli,  filios  lucis  a  filiis  tenebrarum,  quia  in  dilectione  manent?  ; 
illo  item  Pauli  (1  Cor.  6,  17  et  12,  12):  nos,  si  Christo  adhae-  i 
remus,  unius  esse  corporis  membra,  quae  invicem  adjuvari  mu¬ 
tuis  officiis  conveniat?  An  ad  sanctitatem  fortius  provocari,  quam 
dum  rursum  ab  Joanne  (1  Joann.  3,  3)  audimus,  omnes  qui  ha-  N 
bent  hanc  spem,  sanctificare  se  ipsos,  quoniam  Deus  eorum  sane-  , 
tus  est?  item  ex  ore  Pauli  (2  Cor.  7,  1),  ut  adoptionis  promis-  j 
sione  freti  mundemus  nos  ab  omni  inquinamento  carnis  et  spiri¬ 
tus?  quam  dum  Christum  audimus  se  nobis  exemplar  proponen¬ 
tem,  ut  sua  vestigia  sequamur? 

3.  Atque  haec  quidem  paucula  tantum  in  gustum  proposui.  ; 
Nam  si  singula  persequi  esset  animus,  longum  volumen  contexen- 

dum  foret.  Toti  paraei) esibus ,  adhortationibus,  castigationibus 
pleni  sunt  apostoli,  quibus  hominem  Dei  ad  omne  opus  bonum 
instituant,  idque  citra  meriti  mentionem.  Quin  potius  inde  po¬ 
tissimas  ducunt  exhortationes,  quod  nullo  nostro  merito,  sola  Dei 
misericordia  stet  nostra  salus.  Quemadmodum  Paulus  (K-om.  12,  1), 
ubi  tota  epistola  disseruit  nullam  esse  nobis  spem  vitae,  nisi  in 
Christi  justitia,  ubi  ad  paraeneses  descendit,  per  illam  Dei  mise¬ 
rationem  qua  nos  dignatus  est  obsecrat.  Et  sane  haec  nobis  una 
causa  -satis  esse  debuerat,  ut  Deus  in  nobis  glorificetur.  Quod  si 
qui  Dei  gloria  non  adeo  vehementer  afficiuntur,  memoria  tamen 
beneficiorum  ejus  suffici entissima  est,  quae  tales  ad  bene  facien¬ 
dum  incitet.  Yerum  isti  quia  servilia  forte  aliqua  coactaque  legis 
obsequia  ingerendis  meritis  extundunt,  mentiuntur  nos  nihil  ha¬ 
bere  quo  ad  bona  opera  exhortemur,  quia  non  eadem  ingredimur 
via.  Quasi  vero  talibus  obsequiis  valde  oblectetur  Deus,  qui  pro¬ 
fitetur  se  hilarem  datorem  diligere  (2  Cor.  9,  7),  et  quidquam 
dari  quasi  ex  tristitia  aut  necessitate  vetat.  Neque  id  dico  quod 
id  vel  respuam  vel  negligam  adhortationis  genus  quod  scriptura 
saepenumero  usurpat,  ne  ullam  omittat  nos  undique  animandi  ra¬ 
tionem.  Commemorat  enim  mercedem  quam  Deus  redditurus  sit 
unicuique  secundum  opera  sua;  sed  illud  unicum  atque  etiam  in 
multis  praecipuum  esse  nego.  Deinde  exordium  inde  sumendum 
non  concedo.  Ad  haec,  nihil  facere  ad  erigenda,  qualia  isti  prae¬ 
dicant,  merita  contendo,  quemadmodum  postea  videbimus.  Postre¬ 
mo  neque  usui  esse,  nisi  doctrina  illa  praeoccupaverit:  solo  Christi 
merito,  quod  per  fidem  apprehenditur,  nos  justificari,  nullis  autem 
operum  nostrorum  meritis;  quia  nulli  ad  sanctitatis  studium  apti 
esse  possunt,  nisi  qui  doctrinam  hanc  prius  imbiberint.  Quod  et 
propheta  (Psal.  130,  4)  pulchre  innuit,  dum  sic  Deum  alloquitur: 
apud  te  est  propitiatio,  Domine,  ut  timearis.  Nullum  enim  esse 
Dei  cultum  ostendit,  nisi  agnita  ejus  misericordia,  qua  sola  et 
fundatur  et  stabilitur.  Quod  apprime  notatu  dignum  est,  ut  scia¬ 
mus  non  modo  principium  Dei  rite  colendi  esse  fiduciam  miseri¬ 
cordiae  ejus,  sed  timorem  Dei  (quem  meritorium  esse  volunt  pa- 
pistae)  ideo  non  posse  meriti  nomine  censeri,  quia  fundatus  est 
in  peccatorum  venia  et  remissione. 

4.  Longe  vero  futilissima  calumnia,  invitari  ad  peccandum 
homines  quum  gratuitam  peccatorum  remissionem,  in  qua  collo¬ 
catam  dicimus  justitiam ,  affirmamus.  Tanti  enim  esse  dicimus, 
ut  nullo  nostro  bono  pensari  possit,  ideoque  nunquam  impetran¬ 
dam,  nisi  gratuita  foret.  Porro  nobis  quidem  esse  gratuitam, 
Christo  non  item,  cui  tam  magno  constitit:  nempe  suo  sacratis¬ 
simo  sanguine,  extra  quem  nullum  satis  dignum  pretium  fuit,  quod 
Dei  judicio  solveretur.  Haec  quum  docentur  homines,  admonen¬ 
tur  per  ipsos  non  stare,  quominus  toties  sacratissimus  ille  sanguis 
effundatur  quoties  peccant.  Ad  hoc,  discimus1)  eam  esse  nostram 


1)  Sic  mendose  pro:  dicimus. 

foeditatem,  quae  nisi  hujus  purissimi  sanguinis  fonte  nunquam 
eluatur.  Haec  qui  audiunt  ,  annon  majorem  debent  concipere  hor¬ 
rorem  peccati,  quam  si  bonorum  operum  aspersione  abstergi  dice¬ 
retur?  Et  si  quid  Dei  habent,  quomodo  non  horreant  semel  pu¬ 
rificati,  denuo  se  in  lutum  provolvere,  quo  hujus  fontis  purita¬ 
tem,  quantum  in  se  est,  conturbent  et  inficiant?  Lavi  pedes 
meos,  inquit  fidelis  anima  apud  Solomonem  (Cant.  5,  3),  quo¬ 
modo  rursum  inquinabo  illos?  Nunc  palam  est  utri  et  viliorem 
peccatorum  remissionem  faciant,  et  justitiae  dignitatem  magis  pro¬ 
stituant.  Illi  Deum  frivolis  suis  satisfactionibus,  hoc  est  stercori¬ 
bus,  placari  nugantur;  nos  graviorem  asserimus  esse  peccati  no¬ 
xam,  quum  quae  tam  levibus  nugis  expietur,  graviorem  Dei  of¬ 
fensam  quam  quae  his  nihili  satisfactionibus  remittatur;  proinde 
hanc  solius  sanguinis  Christi  praerogativam  esse.  Illi  justitiam, 
sicubi  deficiat,  instaurari  dicunt  ac  reparari  satisfactoriis  operibus; 
nos  pretiosiorem  esse  putamus ,  quam  ut  aequari  ulla  operum  com¬ 
pensatione  queat;  ideo  ut  restituatur,  ad  solam  Dei  misericordiam 
confugiendum  esse.  Caetera  quae  ad  peccatorum  remissionem  per¬ 
tinent,  ex  capite  proximo  petantur. 


CAPUT  XVII. 

Promissionum  legis  et  evangelii  conciliatio. 

Partes  hujus  Capitis ,  in  quibus  Sophistarum  fidei  justificationem  diruere 
aut  deterere  studentium  argumenta  revocantur  ad  duas  classes ,  quarum  prior 
est  generalis  ,  posterior  specialis  ,  et  quaedam  argumenta  praecipua  continet. 

1)  Prima  classis,  quae  generalis  est,  et  omnium  argumentorum  veluti  fun¬ 
damentum ,  continet  argumentum  a  legalibus  promissionibus  petitum,  quod 
sect.  1  —  3.  expenditur.  —  2)  Altera  a  priori  fluens,  et  specialia  argumenta 
proponens :  secundum  autem  ex  Cornelii  historia  haustum  explicatur ,  sect.  4. 
et  5.  —  3)  Hac  occasione  additur  luculenta  expositio  locorum  Scripturae ,  qui 
clementem  ac  propitium  justitiae  cultoribus  Deum  affirmant ,  sect.  6.  —  4)  Ter¬ 
tium  argumentum  ex  locis ,  qui  bona  opera  justitiae  titulo  insigniunt ,  et  homi¬ 
nem  illis  asserunt  justificari ,  sect.  7.  et  8.  diluitur.  —  5)  Deinde  firmo  dilem- 
mate  urgentur  adversarii,  tolliturque  partialis  eorum  justitia  ,  sect.  9.  et  10.  — 
6)  Quartum  -argumentum  ,  Apostolum  Jacobum  cum  Paulo  committens ,  consi¬ 
deratur  ,  sect.  11.  et  12.  —  7)  Ad  quintum  argumentum  ex  Apostoli  loco,  fac¬ 
tores  Legis,  non  auditores  justificari,  responsio,  sect.  13.  —  8)  Sexti  argu¬ 
menti  ex  locis  ,  quibus  fideles  suam  justitiam  Dei  judicio  examinandam  audacter 
offerunt,  ac  secundum  eam  de  se  statui  cupiunt,  consideratio,  sect.  14.  — 
9)  Postremum  a  testimoniis ,  quae  justitiam  et  vitam  viis  fidelium  ascribunt, 
sect.  15.  excutitur. 

1.  Nunc  persequamur  alia  quoque  argumenta  quibus  satan 
per  suos  satellites  fidei  justificationem  diruere  aut  deterere  moli¬ 
tur.  Illud  jam  excussum  esse  puto  calumniatoribus,  ne  nobiscum 
perinde  agant  atque  bonorum  operum  inimicis;  siquidem  operibus 


CAPUT  XVII. 


55 


detrahitur  justificatio,  non  ut  nulla  bona  fiant  opera,  aut  bona 
esse  negentur  quae  fiunt;  sed  ne  illis  fidamus,  ne  gloriemur,  ne 
salutem  adscribamus.  Fiducia  enim  haec  nostra  est,  haec  gloria, 
et  unica  salutis  anchora,  quod  Christus  filius  Dei  noster  est,  ac 
nos  in  ipso  vicissim  filii  Dei  regni  que  coelestis  haeredes,  Dei  be¬ 
nignitate  ,  non  nostra  dignitate ,  in  spem  aeternae  beatitudinis  vo¬ 
cati.  Sed  quia  aliis  praeterea  machinis,  ut  dictum  est,  nos  im¬ 
petunt,  age,  in  illis  quoque  propulsandis  pergamus.  Primum  re¬ 
deunt  ad  legales  promissiones,  quas  legis  suae  cultoribus  edidit 
Dominus,  et  rogant,  velimusne  irritas  esse  prorsus  an  efficaces? 
Irritas  dicere  quoniam  absonum  ac  ridiculum  fuerit,  pro  confesso 
assumunt,  alicujus  esse  efficaciae.  Hinc  ratiocinantur,  non  sola 
fide  nos  justificari.  Sic  enim  Dominus  loquitur  (Deut.  7,  17;  Jer. 
7 ,  5  et  23):  eritque  si  audieris  praecepta  et  judicia  haec,  custo- 
dierisque  ea  et  feceris,  custodiet  etiam  tibi  Dominus  pactum  et 
misericordiam  quam  juravit  patribus  tuis;  diliget  te  ac  multipli¬ 
cabit,  et  benedicet  tibi,  etc.  Item:  si  bene  direxeritis  vias  ve¬ 
stras  et  studia  vestra,  non  ambulaveritis  post  deos  alienos,  judi¬ 
cium  feceritis  inter  virum  et  virum,  nec  in  malitiam  recesseritis, 
ambulabo  in  medio  vestri.  Holo  mille  ejusdem  formae  frustra  re¬ 
citare,  quae  quando  nihil  sensu  differunt,  istarum  solutione  expli¬ 
cabuntur.  Summa,  propositam  testatur  Moses  (Deut.  11,  26)  in 
lege  benedictionem  et  maledictionem,  mortem  et  vitam.  Sic  ergo 
argumentantur:  aut  benedictionem  istam  otiosam  infructuosamque 
fieri,  aut  non  solius  esse  fidei  justificationem.  Jam  supra  osten¬ 
dimus  quomodo,  si  in  lege  haereamus,  omni  benedictione  defectis 
sola  nobis  maledictio  imminet,  quae  universis  transgressoribus 
edicta  est.  Hon  enim  promittit  Dominus  quidpiam  nisi  perfectis 
legis  suae  cultoribus ,  qualis  nemo  reperitur.  Manet  igitur  illud, 
totum  hominum  genus  per  legem  argui,  maledictioni  et  irae  Dei 
obnoxium:  a  qua  ut  solvantur,  e  potestate  legis  exire  necesse 
est,  et  velut  ab  ejus  servitute  in  libertatem  asseri:  non  carnalem 
quidem  illam,  quae  ab  observatione  legis  nos  subducat,  ad  rerum 
omnium  licentiam  invitet,  concupiscentiam  nostram,  velut  ruptis 
repagulis,  aut  effusis  habenis  lascivire  permittat;  sed  spiritualem, 
quae  perculsam  et  consternatam  conscientiam  soletur  et  erigat,  li¬ 
beram  illam  ostendens  a  maledictione  ac  damnatione ,  qua  illam 
lex  vinctam  ac  constrictam  premebat.  Hanc  a  subjectione  legis 
liberationem  et,  ut  ita  dicam,  manumissionem  assequimur  quum 
per  fidem  misericordiam  Dei  in  Christo  apprehendimus,  qua  securi 
certique  reddimur  de  peccatorum  remissione,  quorum  sensu  pun¬ 
gebat  nos  lex  ac  mordebat. 

2.  Hac  ratione  et  quae  in  lege  nobis  offerebantur  promis¬ 
siones  inefficaces  forent  omnes  et  irritae,  nisi  Dei  bonitas  per 
evangelium  succurreret.  Haec  enim  conditio ,  ut  legem  perficia¬ 
mus,  a  qua  ipsae  pendent,  et  a  qua  demum  praestandae  sunt, 
nunquam  implebitur.  Sic  autem  opitulatur  Dominus,  non  partem 
justitiae  in  operibus  nobis  relinquendo,  partem  ex  sua  indulgentia 

sufficiendo;  sed  dum  unicum  Christum  pro  justitiae  complemento 
assignat.  Nam  apostolus  (Gal.  2,  16),  praefatus  se  aliosque  Ju¬ 
daeos  ,  scientes  quod  ex  legis  operibus  non  justificatur  homo ,  in 
Jesum  Christum  credidisse,  rationem  subjicit,  non  ut  adjuvarentur 
ad  justitiae  summam  ex  fide  Christi;  sed  ut  illa  justificarentur, 
non  ex  operibus  legis.  Si  fideles  a  lege  in  fidem  demigrant,  ut 
in  hac  justitiam  inveniant,  quam  abesse  ab  illa  vident,  certe  ju¬ 
stitiae  legis  renuntiant.  Itaque  amplificet  nunc  qui  volet  retribu¬ 
tiones,  quae  legis  observatorem  manere  dicuntur;  modo  simul  ani¬ 
madvertat,  nostra  pravitate  fieri  ne  fructum  inde  ullum  sentiamus, 
donec  aliam  ex  fide  justitiam  fuerimus  adepti.  Sic  David,  ubi 
retributionis  meminit,  quam  praeparavit  servis  suis  Dominus,  sta- 
tim  ad  peccatorum  recognitionem  descendit,  quibus  illa  exinani¬ 
tur.  Psalmo  etiam  19,  12.  magnifice  legis  beneficia  depraedicat, 
sed  continuo  exclamat:  delicta  quis  intelliget?  ab  occultis  meis 
munda  me  Domine!  Prorsus  hic  locus  cum  superiore  congruit, 
ubi  quum  dixisset  (Psal.  25,  10  et  11),  cunctas  vias  Domini  bo¬ 
nitatem  et  veritatem  timentibus  eum,  subnectit,  propter  nomen 
tuum,  Domine,  propitiaberis  pravitati  meae;  multa  est  enim.  Sic 
et  nos  recognoscere  debemus ,  expositam  quidem  esse  nobis  in  lege 
Dei  benevolentiam,  si  operibus  eam  demereri  liceat;  sed  illorum 
merito  nunquam  ad  nos  pervenire. 

3.  Quid  ergo?  an  datae  sunt,  ut  sine  fructu  evanescerent? 
Jam  nuper  testatus  sum  non  esse  id  meae  sententiae.  Dico  sane 
efficaciam  suam  ad  nos  non  proferre,  quamdiu  ad  operum  merita 
respiciunt;  quare  si  in  se  considerentur,  quodammodo  aboleri.  Sic 
praeclaram  illam  promissionem  (Levit.  18,  5):  dedi  vobis  bona 
praecepta,  quae  qui  fecerit,  vivet  in  ipsis,  nullius  momenti  esse 
apostolus  docet  (Pom.  10,  5)  si  in  ea  resistamus,  nec  pilo  plus 
profuturam  quam  si  data  non  esset,  quia  ne  sanctissimis  quidem 
Dei  servis  competit;  qui  procul  omnes  absunt  a  legis  comple¬ 
mento,  multis  vero  transgressionibus  sunt  circumdati.  Sed  dum 
promissiones  evangelicae  substituuntur,  quae  gratuitam  peccato¬ 
rum  remissionem  denuntiant,  non  efficiunt  modo  ut  ipsi  Deo  ac¬ 
cepti  simus,  sed  ut  operibus  quoque  nostris  sit  sua  gratia.  Ne¬ 
que  hoc  tantum,  ut  ea  Dominfis  grata  habeat,  sed  benedictioni¬ 
bus  etiam,  quae  ex  pacto  debebantur  legis  suae  observationi,  pro¬ 
sequatur.  Fateor  ergo  fidelium  operibus  rependi,  quae  justitiae 
et  sanctitatis  cultoribus  in  lege  sua  Dominus  promisit :  verum  in 
hac  retributione  consideranda  semper  est  causa,  quae  gratiam  ope-  I 
ribus  conciliet.  Eam  porro  triplicem  esse  cernimus.  Prima  est, 
quod  Deus  averso  a  servorum  suorum  operibus  intuitu,  quae  pro-  i 
brum  magis  quam  laudem  perpetuo  merentur,  ipsos  in  Christo  i 
complectitur,  ac  sola  fide  intercedente,  citra  operum  subsidium, 
reconciliat  sibi.  Altera,  quod  opera,  non  aestimata  eorum  digni¬ 
tate,  paterna  benignitate  atque  indulgentia  huc  honoris  attollit  ut 
alicujus  pretii  habeat.  Tertia,  quod  ea  ipsa  cum  venia  suscipit, 
non  imputata  imperfectione,  qua  omnia  inquinata,  peccatis  magis 

quam  virtutibus  accensenda  alioqui  forent.  Atque  hinc  apparet 
quantopere  delusi  sint  sophistae,  qui  belle  se  absurda  omnia  eva¬ 
sisse  putarunt  quum  dicerent,  non  intrinseca  sua  bonitate  valere 
opera  ad  salutem  demerendam ,  sed  ex  pacti  ratione ;  quia  Domi¬ 
nus  liberalitate  sua  tanti  aestimavit.  Atqui  non  observabant  in- 
terim,  quae  meritoria  opera  esse  volebant,  quantum  abessent  a 
promissionum  conditione,  nisi  et  justificatio  sola  fide  subnixa,  et 
peccatorum  remissio,  per  quam  a  maculis  bona  quoque  opera  abs¬ 
tergi  necesse  habent,  praecederet.  Itaque  ex  tribus  divinae  libe- 
ralitatis  causis,  quibus  fit  ut  accepta  sint  fidelium  opera,  unam 
tantum  annotabant;  duas,  et  eas  quidem  praecipuas,  supprimebant. 

4.  Citant  Petri  sententiam  quam  Lucas  in  Actis  (10,  34.  35) 
recitat:  in  veritate  comperio  quod  non  sit  personarum  acceptor 
Deus;  sed  in  omni  gente,  qui  facit  justitiam,  acceptus  est  illi. 
Atque  hinc,  quod  minime  dubium  esse  videtur,  colligunt,  si  rec¬ 
tis  studiis  conciliat  sibi  homo  Deum,  non  solius  esse  Dei  bene¬ 
ficium  quod  salutem  consequitur;  imo  sic  pro  sua  misericordia 
Deum  peccatori  succurrere ,  ut  operibus  ad  misericordiam  flectatur. 
Verum  scripturas  nullo  modo  conciliare  possis,  nisi  duplicem  ho¬ 
minis  apud  Deum  acceptionem  observes.  Qualis  enim  natura  est 
homo,  nihil  in  eo  reperit  Deus,  quo  ad  misericordiam  inclinetur, 
praeter  unicam  miseriam,  Nudum  ergo  et  egenum  omnis  boni, 
omni  contra  malorum  genere  refertum  et  oneratum  hominem  si 
constat  esse,  ubi  primum  a  Deo  suscipitur:  quam  ob  dotem,  quaeso, 
dignum  illum  coelesti  vocatione  dicemus?  Facessat  ergo  inanis 
meritorum  imaginatio,  ubi  gratuitam  clementiam  Deus  tam  evi¬ 
denter  commendat.  Nam  quod  ibidem  Cornelio  angeli  voce  dici¬ 
tur,  orationes  ejus  et  eleemosynas  ascendisse  in  Dei  conspectum, 
pessime  detorquetur  ab  iis,  praeparari  hominem  ad  recipiendam 
Dei  gratiam  bonorum  operum  studio.  Jam  enim  spiritu  sapientiae 
illuminatum  fuisse  Cornelium  oportuit,  qui  vera  sapientia,  timore 
scilicet  Dei  praeditus  erat;  eodem  spiritu  sanctificatum ,  qui  justi¬ 
tiae  cultor  erat,  quam  illius  certissimum  esse  fructum  apostolus 
docet  (Gal.  5 ,  5).  Ea  itaque  omnia  quae  Deo  placuisse  in  eo  re¬ 
feruntur,  habebat  ab  illius  gratia;  tantum  abest  ut  ad  eam  reci¬ 
piendam  illis  suo  marte  se  praepararet.  Nulla  sane  scripturae  syl¬ 
laba  proferetur,  quae  non  huic  doctrinae  consentiat:  non  esse 
aliam  Deo  causam  hominis  ad  se  recipiendi  nisi  quia  modis  omni¬ 
bus  perditum  videt  si  sibi  relinquatur;  perditum  autem  quia  non 
vult,  suam  in  ipso  liberando  misericordiam  exercere.  Nunc  vide¬ 
mus  ut  ista  acceptio  non  hominis  justitiam  spectet,  sed  purum  sit 
divinae  erga  miseros  tantoque  beneficio  longe  indignissimos  pec¬ 
catores  bonitatis  documentum. 

5.  Postquam  vero  Dominus  hominem  ex  abysso  perditionis 
reductum  sibi  per  gratiam  adoptionis  segregravit,  quia  illum  re¬ 
generavit  ac  reformavit  in  novam  vitam,  jam  ut  novam  creaturam, 
cum  spiritus  sui  donis  amplectitur.  Haec  illa  est  acceptio  cujus 
meminit  Petrus ,  qua  post  suam  vocationem  Deo  fideles  approban- 

tur,  operum  quoque  respectu;  quia  Dominus  non  amare  et  oscu¬ 
lari  non  potest,  quae  per  spiritum  suum  in  illis  efficit  bona.  Ve¬ 
rum  id  semper  memoria  repetendum  est,  non  aliter  operum  ra¬ 
tione  illos  esse  Deo  acceptos  nisi  quia  illorum  causa  et  in  gra¬ 
tiam,  quidquid  bonorum  operum  contulit,  liberalitatem  suam 
augendo ,  sua  quoque  acceptione  dignatur.  Unde  enim  illis  bona 
opera,  nisi  quod  Dominus  illos,  quemadmodum  vasa  in  honorem 
elegit,  ita  vult  vera  puritate  exornare?  Unde  etiam  bona  repu¬ 
tantur  ac  si  nihil  illis  deesset;  nisi  quod  naevis  et  maculis,  quae 
illis  adhaerescunt,  veniam  benignus  pater  indulget?  In  summa 
nihil  aliud  significat  hoc  loco  quam  gratos  esse  Deo  et  amabiles 
suos  filios  in  quibus  notas  et  lineamenta  vultus  sui  videt.  Rege¬ 
nerationem  enim  alibi,  imaginis  divinae  reparationem  in  nobis 
esse ,  docuimus.  Quoniam  ergo  ubicunque  faciem  suam  Deus  con¬ 
templatur,  et  merito  amat,  et  in  honore  habet,  non  sine  causa 
dicitur  illi  placere  fidelium  vita,  ad  sanctitatem  et  justitiam  com¬ 
posita.  Sed  quia  pii  mortali  carne  circumdati,  adhuc  sunt  pecca¬ 
tores,  et  opera  eorum  bona,  inchoata  duntaxat,  et  carnis  vitium 
redolentia,  neque  illis  neque  his  propitius  esse  potest  nisi  in 
Christo  magis  quam  in  se  ipsis  amplexetur.  In  hunc  modum  ac¬ 
cipiendi  sunt  loci  qui  clementem  ac  misericordem  justitiae  culto¬ 
ribus  Deum  testantur.  Dicebat  Moses  (Deut,  7 ,  9)  Israelitis :  Do¬ 
minus  Deus  tuus  custodiens  pactum  ac  misericordiam  diligentibus 
se,  et  custodientibus  praecepta  sua,  in  mille  generationes;  quae 
sententia  in  frequentem  formulam  usurpata  postea  a  populo  fuit. 
Sic  Solomo  (1  Reg.  8,  23)  in  solenni  precatione:  Domine  Deus 
Israel,  qui  custodis  pactum  et  misericordiam  servis  tuis,  qui  am¬ 
bulant  coram  te  in  toto  corde  suo.  Eadem  verba  et  a  Nehemia 
(1 ,  5)  repetuntur.  Siquidem  ut  in  omnibus  misericordiae  suae 
pactis  integritatem  ac  sanctimoniam  vitae  vicissim  a  servis  suis 
Deus  stipulatur,  ne  ludibrio  sit  sua  bonitas,  neve  quis  inani  ob 
eam  exsultatione  turgidus,  benedicat  animae  suae,  ambulans  inte- 
rim  in  pravitate  cordis  sui:  ita  in  foederis  communionem  admis¬ 
sos  ,  vult  hac  via  in  officio  continere.  Nihilo  tamen  minus  foe¬ 
dus  ipsum  et  gratuitum  initio  feritur,  et  perpetuo  tale  manet. 
Secundum  hanc  rationem  David  (2  Sam.  22,  20),  quamvis  prae¬ 
dicet  sibi  redditam  fuisse  mercedem  puritatis  manuum ,  non  tamen 
fontem  illum  quem  notavi  praeterit ,  quod  extractus  fuerit  ab  utero, 
quia  Deus  eum  dilexit:  ubi  ita  commendat  causae  suae  bonitatem, 
ut  nihil  deroget  gratuitae  misericordiae,  quae  dona  omnia,  quo¬ 
rum  origo  est,  praevenit. 

6.  Atque  hic  obiter  notare  profuerit  quid  distent  istae  lo¬ 
quendi  formae  a  legalibus  promissionibus.  Legales  promissiones 
appello ,  non  quae  ubique  sparsae  sunt  in  libris  mosaicis  (quando 
in  illis  quoque  evangelicae  multae  occurrunt),  sed  quae  proprie 
ad  legis  ministerium  pertinent.  Ejusmodi  promissiones,  quocun¬ 
que  nomine  vocare  libeat,  sub  conditione,  si  feceris  quod  tibi 
praecipitur,  paratam  esse  remunerationem  denuntiant.  At  quum 

dicitur,  Dominum  custodire  pactum  misericordiae  iis  qui  se  dili- 
;  gunt,  magis  demonstratur  quales  sunt  illius  servi,  qui  bona  fide 
ejus  foedus  susceperint,  quam  exprimatur  causa  cur  illis  Dominus 
benefaciat.  Haec  porro  demonstrationis  ratio :  quemadmodum  in 
hunc  finem  aeternae  vitae  gratia  nos  dignatur  Deus  ut  diligatur, 
timeatur,  colatur  a  nobis,  ita  quaecunque  misericordiae  in  scrip¬ 
tura  promissiones  habentur,  merito  ad  hunc  diriguntur  finem,  ut 
-j  revereamur  et  colamus  beneficiorum  autorem.  Quoties  ergo  audi¬ 
mus  ipsum  benefacere  iis  qui  legem  suam  observant,  memineri¬ 
mus  Dei  filios  ab  officio  designari ,  quod  in  illis  perpetuum  esse 
debet :  hac  ratione  nos  esse  adoptatos ,  ut  ipsum  patris  loco  vene- 
I  remur.  Ne  ergo  ipsi  adoptionis  jure  nos  abdicemus,  huc  semper 
fe  enitendum  quo  tendit  nostra  vocatio.  Id  tamen  rursum  teneamus, 

|  non  pendere  ab  operibus  fidelium  complementum  misericordiae 
(j  Domini;  sed  ipsum  ideo  salutis  promissionem  adimplere  iis  qui 
;|  vitae  rectitudine  suae  vocationi  respondent,  quia  in  illis  germana 
>!  demum  filiorum  insignia  agnoscit,  qui  spiritu  ejus  ad  bonum  re- 
Jj  guntur.  Huc  referatur,  quod  est  in  Psalmo  (15,  1)  de  civibus 
ecclesiae:  Domine  quis  habitabit  in  tabernaculo  tuo,  et  quis  re¬ 
quiescet  in  monte  tuo  sancto?  innocens  manibus  et  mundo  corde, 
etc.  Item  apud  Jesaiam  (33,  14):  quis  habitabit  cum  igne  devo¬ 
rante?  qui  facit  justitiam,  qui  loquitur  recta,  etc.  Non  enim  fir- 
!  mamentum,  quo  fideles  coram  Domino  subsistant,  describitur;  sed 
modus  quo  in  suum  consortium  eos  clementissimus  pater  introdu- 
|  cit,  et  in  ipso  tuetur  et  confirmat.  Quia  enim  peccatum  detesta- 
j  tur,  justitiam  amat;  quos  sibi  conjungit,  eos  spiritu  suo  purificat, 
ut  sibi  regnoque  suo  reddat  conformes.  Ergo  si  prima  causa  quae¬ 
ratur,  unde  patefiat  sanctis  accessus  in  Dei  regnum,  unde  habeant 
ut  consistant  in  eo  ac  permaneant,  prompta  est  responsio:  quia 
Dominus  eos  sua  misericordia  et  adoptavit  semel,  et  perpetuo  tue¬ 
tur.  Si  autem  de  modo  quaestio  est,  tum  ad  regenerationem  est 
descendendum  ejusque  fructus  qui  psalmo  illo  recensentur. 

7.  At  vero  plus  longe  difficultatis  esse  videtur  in  his  locis, 

|  qui  et  bona  opera  justitiae  titulo  insigniunt,  et  hominem  illis  as¬ 
serunt  justificari.  Plurimi  sunt  prioris  generis,  ubi  mandatorum 
!  observationes,  justificationes  vocantur  seu  justitiae.  Alterius  ge¬ 
neris  exemplum  est,  quod  apud  Mosen  (Deut.  6,  25)  habetur: 
erit  haec  justitia  nostra,  si  custodierimus  praecepta  ista  omnia. 
Ac  si  promissionem  esse  legalem  excipias,  quae  adnexa  conditioni 
impossibili  nihil  probet,  sunt  alia  de  quibus  idem  respondere  non 
possis,  quale  est  illud  (ibid.  24,  13):  eritque  tibi  id  pro  justitia 
coram  Domino,  reddere  pauperi  depositum,  etc.  Item  quod  pro¬ 
pheta  dicit  (Psal.  106,  30),  zelum,  in  vendicando  Israelis  probro, 
imputatum  fuisse  Phinees  in  justitiam.  Itaque  Pharisaei  nostri 
temporis  amplam  insultandi  materiam  hic  se  habere  putant.  Nam 
quum  dicamus ,  erecta  fidei  justitia  cedere  operum  justificationem, 
eodem  jure  argumentantur,  si  ex  operibus  justitia,  ergo  falsum  est 
nos  sola  fide  justificari.  Ut  dem ,  legis  praecepta  vocari  justitias, 

nihil  mirum :  sunt  enim  re  vera.  Quanquam  monendi  sunt  lectores, 
Graecos  parum  apte  vocem  hebraicam  HUCIM  vertisse  dntaicoiiavu, 
pro  edictis.  De  voce  tamen  facile  litem  remitto.  Neque  vero  hoc 
denegamus  legi  Dei  quin  perfectam  justitiam  contineat.  Tametsi 
enim,  quia  debitores  sumus  omnium  quae  praecipit,  etiam  plena  ejus 
obedientia  defuncti,  servi  inutiles  sumus;  quia  tamen  eam  honore 
justitiae  Dominus  dignatus  est,  non  detrahimus  quod  ille  dedit.  Fa¬ 
temur  ergo  libenter,  absolutam  legis  obedientiam  esse  justitiam;  man-  i 
dati  uniuscujusque  observationem,  esse  justitiae  partem;  siquidem  in 
reliquis  etiam  partibus  tota  justitiae  summa  constet.  Sed  exstare  us-  ! 
quam  talem  justitiae  formam  negamus.  Atque  ideo  legis  justitiam 
tollimus,  non  quod  manca  per  se  sit  ac  mutila,  sed  quod  ob  carnis 
nostrae  debilitatem  nusquam  compareat.  Atqui  non  modo  praecepta  j 
Domini  simpliciter  scriptura  justitias  vocat,  sed  operibus  quoque  ; 
sanctorum  tribuit  hoc  nomen.  TJt  quum  Zachariam  et  ejus  conjugem  j 
refert  ambulasse  in  justitiis  Domini  (Luc.  1,  6).  Sane  dum  ita  loqui-  ! 
tur,  opera  magis  ex  legis  natura  aestimat  quam  propria  ipsorum  con-  j 
ditione.  Etsi  rursus  hic  observandum  quod  nuper  dixi,  ex  incuria  j 
graeci  interpretis  non  esse  statuendam  legem.  Sed  quia  Lucas  in 
recepta  versione  nihil  mutare  voluit,  neque  ego  contendam.  Deus  i 
enim  ea  quae  lege  continentur  mandavit  hominibus  in  justitiam;  sed  | 
eam  justitiam  non  exsequimur,  nisi  totam  legem  observando.  Qua-  i 
libet  enim  transgressione  corrumpitur.  Quum  ergo  lex  nihil  nisi  ; 
justitiam  praescribat,  si  in  ipsam  respicimus,  justitiae  sunt  sin-  | 
gula  ejus  mandata;  si  homines  spectamus  a  quibus  fiunt,  justitiae  | 
laudem  minime  consequuntur  ex  uno  opere,  in  multis  transgres-  j 
sores,  et  ex  eo  opere  quod  aliqua  semper  ex  parte  propter  im¬ 
perfectionem  vitiosum  est. 

8.  Sed  venio  ad  secundum  genus,  in  quo  praecipua  est  dif-  ! 
ficultas.  Nihil  magis  firmum  habet  Paulus  ad  probandam  fidei  j 
justitiam,  quam  quod  de  Abraham  scribitur,  fidem  illi  suam  pro 
justitia  imputatam  fuisse.  Quum  ergo  editum  facinus  a  Phinees  ii 
imputatum  illi  fuisse  ad  justitiam  dicatur,  quod  de  fide  contendit  i 
Paulus,  licebit  nobis  de  operibus  ratiocinari.  Proinde  adversarii 
nostri,  quasi  re  evicta,  constituunt  nos  quidem  sine  fide  non  ju¬ 
stificari;  sed  neque  per  eam  justificari  solam,  opera  esse  quae  I 
justitiam  nostram  impleant.  Ego  hic  pios  obtestor,  ut  si  veram  , 
justitiae  regulam  ex  sola  scriptura  petendam  norunt,  mecum  reli¬ 
giose  et  serio  expendant  quomodo  scriptura  secum  ipsa  sine  ca-  * 
villis  rite  conciliari  possit.  Quum  sciret  Paulus,  fidei  justificatio-  ;• 
nem  suffugium  esse  iis,  qui  propria  justitia  deficiuntur,  audacter  | 
infert,  justitia  operum  exclusos  qui  cunque  fide  justificantur.  Quo-  j 
niam  vero  constat  omnium  illam  esse  fidelium  communem ,  ex  eo  » 
pari  fiducia  constituit  operibus  neminem  justificari;  quin  magis  i 
contra,  nullo  operum  adminiculo  justificari.  Sed  aliud  est  dispu-  f 
tare  quid  per  se  valeant  opera,  aliud  quo  loco  post  stabilitam  ) 
fidei  justitiam  habenda  sint.  Si  operibus  statuendum  est  pro  dig¬ 
nitate  sua  pretium ,  indigna  esse  dicimus ,  quae  in  conspectum  Dei  ! 

prodeant;  ideo  nihil  operum  habere  hominem,  quo  apud  Deum 
glorietur;  inde,  omni  operum  adminiculo  exutum,  sola  fide  justi¬ 
ficari.  Eam  porro  justitiam  definimus,  quod  in  Christi  communio¬ 
nem  receptus  peccator  ejus  gratia  Deo  reconciliatur,  dum  illius 
sanguine  purgatus  peccatorum  remissionem  obtinet,  et  justitia  non 
secus  ac  propria  vestitus,  coram  coelesti  tribunali  securus  subsistit. 
Praeposita  peccatorum  remissione,  quae  jam  sequuntur  bona  opera 
aliam  quam  a  suo  merito  aestimationem  habent;  quia  quidquid  in 
illis  est  imperfectum,  Christi  perfectione  contegitur;  quidquid  nae¬ 
vorum  est  aut  sordium,  ejusdem  puritate  abstergitur,  ne  in  judicii 
divini  quaestionem  veniat.  Obliterata  igitur  omnium  transgressio¬ 
num  culpa,  quibus  impediuntur  homines  ne  quidquam  Deo  gra¬ 
tum  proferant,  sepulto  etiam  imperfectionis  vitio  quod  bona  quo¬ 
que  opera  foedare  solet,  quae  fiunt  a  fidelibus  bona  opera,  justa 
censentur,  vel  (quod  idem  est)  in  justitiam  imputantur. 

9.  Nunc  mihi  si  quis  istud  objectet  ad  impugnandam  fidei 
justitiam,  primum  interrogabo,  num  homo  justus  censeatur  ob 
unum  aut  alterum  sanctum  opus ,  reliquis  vitae  operibus  legis  trans¬ 
gressor?  PJus  quam  absurdum  quidem  est.  Deinde  requiram  an 
ob  multa  quoque  bona  opera,  si  quidem  praevaricationis  aliqua  in 
parte  reus  tenetur?  Ne  hoc  quidem  contendere  audebit,  recla¬ 
mante  legis  sanctione,  maledictosque  omnes  proclamante,  qui  non 
omnia  legis  mandata  ad  ultimum  impleverint  (Deut.  27,  26).  Ad 
haec  ultra  progrediar,  sitne  ullum  opus  quod  nullius  impuritatis 
aut  imperfectionis  argui  mereatur?  Et  quomodo  esset  coram  iis 
oculis  quibus  nec  stellae  satis  mundae  sunt,  nec  angeli  satis  justi 
(Job.  4,  18)?  Ita  nullum  exstare  bonum  opus  concedere  cogetur, 
quod  non  et  appositis  sibi  transgressionibus,  et  sua  ipsius  corrup¬ 
tione  pollutum  sit,  ne  justitiae  honorem  teneat.  Quod  si  constat 
a  justificatione  fidei  proficisci ,  ut  opera  impura  alioqui ,  immunda, 
dimidiata,  indigna  Dei  conspectu,  nedum  amore,  justitiae  impu¬ 
tentur:  quid  hujus  jactatione  destruere  illam  moliuntur,  quae  si 
non  esset,  hanc  frustra  jactarent?  Vipereumne  partum  facere  vo¬ 
lunt?  Eo  enim  tendunt  impiorum  dicta.  Eidei  justificationem 
principium,  fundamentum,  causam,  argumentum,  substantiam  ope¬ 
rum  justitiae  esse  non  possunt  infitiari;  concludunt  tamen  fide  non 
justificari  hominem,  quod  bona  quoque  opera  in  justitiam  repu¬ 
tentur.  Omittamus  ergo  istas  ineptias,  et  quod  res  est  fateamur: 
si  a  fidei  justificatione  dependet,  qualiscunque  tandem  censetur, 
operum  justitia,  non  modo  per  hanc  nihil  imminui,  sed  potius 
confirmari,  quo  nimirum  vis  ejus  potentior  elucet.  Neque  etiam 
sic  putemus  commendari  post  gratuitam  justificationem  opera,  ut 
et  ipsa  in  locum  justificandi  hominis  postea  succedant,  aut  ejus¬ 
modi  officium  cum  fide  partiantur.  Nisi  enim  perpetuo  maneat 
solida  fidei  justificatio,  illorum  immundities  detegetur.  Nihil  autem 
absonum  est,  sic  fide  hominem  justificari  ut  non  ipse  modo  justus 
sit,  sed  opera  quoque  ejus  supra  dignitatem  justa  censeantur. 

10.  Hac  ratione  concedemus,  non  partialem  modo  in  operi- 

bus  justitiam  (quod  ipsi  adversarii  volunt)  sed  perinde  approbari 
Deo  ac  si  perfecta  absolutaque  foret.  Sed  si  meminerimus  quo 
fundamento  fulciatur,  soluta  erit  omnis  difficultas.  Gratum  enim 
opus  tunc  demum  esse  incipit  ubi  cum  venia  suscipitur.  Porro 
unde  venia,  nisi  quia  Deus  nos  et  nostra  omnia  in  Christo  intue¬ 
tur?  Quemadmodum  ergo  nos  ipsi,  ubi  in  Christum  insiti  sumus, 
ideo  justi  apparemus  coram  Deo,  quia  ejus  innocentia  contegun¬ 
tur  nostrae  iniquitates,  sic  opera  nostra  justa  sunt  et  habentur, 
quia  quidquid  alias  vitii  in  ipsis  est,  Christi  puritate  sepultum 
non  imputatur.  Ita  merito  dicere  possumus,  sola  fide  non  tantum 
nos  sed  opera  etiam  nostra  justificari.  Jam  si  ista  qualiscunque 
operum  justitia  a  fide  et  gratuita  justificatione  pendet,  et  ab  ea 
efficitur ,  debet  sub  eam  includi ,  et  tanquam  effectus  causae  suae 
(ut  ita  loquar)  subordinari ;  tantum  abest  ut  erigi  debeat  ad  illam 
vel  destruendam  vel  obscurandam.  Sic  Paulus  (Rom.  4,  7),  ut 
extorqueat,  beatitudinem  nostram  Dei  misericordia,  non  operibus 
constare,  urget  maxime  illud  Davidis  (Psal.  32,  1):  beati  quo¬ 
rum  remissae  sunt  iniquitates  et  quorum  tecta  sunt  peccata;  bea¬ 
tus  cui  non  imputavit  Dominus  peccatum.  Si  quis  contra  obtru¬ 
dat  innumera  elogia  quibus  videtur  beatitudo  operibus  dari  (qualia 
sunt:  beatus  vir  qui  timet  Dominum,  qui  miseretur  pauperis,  qui 
non  ambulavit  in  consilio  impiorum ,  qui  suffert  tentationem ;  beati 
qui  custodiunt  judicium,  immaculati,  pauperes  spiritu,  mites,  mi¬ 
sericordes,  etc.  Psal.  112,  1;  Prov.  14,  21;  Psal.  1,  1;  Jacob. 
1,  12;  Psal.  106,  3  et  119,  1;  Matth.  5,  3)  non  efficient  quo¬ 
minus  verum  sit  quod  ait  Paulus.  Quoniam  enim  illa  quae  prae¬ 
dicantur,  omnia  nunquam  sic  sunt  in  homine  ut  Deo  propterea 
id  approbetur,  conficitur,  miserum  semper  esse  hominem  nisi  a 
miseria  per  veniam  peccatorum  eximatur.  Quoniam  ergo  universa 
quae  scripturis  extolluntur  beatitudinis  genera,  irrita  concidunt, 
ut  nullius  fructum  percipiat  homo  donec  beatitudinem  peccatorum 
remissione  adeptus  fuerit,  quae  deinde  illis  locum  faciat,  sequitur 
hanc  esse  non  modo  summam  et  praecipuam,  sed  unicam,  nisi 
forte  velis  ab  illis  enervari,  quae  in  ea  sola  consistunt.  Multo 
jam  minus  rationis  est  cur  nos  conturbare  debeat  appellatio  justo¬ 
rum,  quae  fidelibus  plerumque  tribuitur.  Justos  certe  a  vitae 
sanctimonia  nuncupari  fateor;  sed  quum  in  justitiae  studium  ma¬ 
gis  incumbant  quam  justitiam  ipsam  impleant,  qualemcunque  hanc 
justitiam  fidei  justificationi  cedere  par  est,  unde  habet  id  quod  est. 

11.  Sed  enim  cum  Jacobo  plus  adhuc  negotii  nobis  restare 
ajunt,  ut  qui  aperta  voce  nobis  repugnet.  Docet  enim  (2,  4  seqq.) 
et  Abraham  ex  operibus  fuisse  justificatum,  et  nos  quoque  omnes 
operibus  justificari,  non  sola  fide.  Quid  igitur?  pertrahentne  in  J 
certamen  Paulum  cum  Jacobo?  Si  Jacobum  pro  Christi  ministro  j 
habent,  si  accipienda  est  ejus  sententia,  ne  a  Christo  per  os  Pauli 
loquente  dissentiat.  Spiritus  per  os  Pauli  asserit,  Abraham  fide, 
non  operibus  justitiam  fuisse  consequutum;  nos  quoque  fide  do¬ 
cemus  omnes  sine  operibus  legis  justificari.  Idem  spiritus  per  Ja- 

cobum  tradit,  et  Abrahae  et  nostram  justitiam  operibus,  non  fide 
tantum  constare.  Spiritum  secum  non  pugnare ,  certum  est.  Quae 
erit  ergo  istorum  concordia?  adversariis  abunde  est  si  convellerint, 

;  quam  nos  altissimis  radicibus  stabilitam  volumus  fidei  justitiam; 
suam  autem  conscientiis  tranquillitatem  reddere ,  non  magnae  curae 
est.  Unde  videas  quidem  eos  fidei  justificationem  arrodere,  sed 
nullam  interim  constituere  justitiae  metam  ubi  conscientiae  sistan¬ 
tur.  Triumphent  ergo  ut  libet,  modo  non  aliam  jactare  victoriam 
possint,  quam  omnem  justitiae  certitudinem  se  sustulisse.  Ac  mi¬ 
seram  quidem  hanc  victoriam  obtinebunt,  ubi  exstincta  veritatis 
luce  mendaciorum  tenebras  offundere  illis  Dominus  permittet.  Ubi¬ 
cunque  autem  stabit  Dei  veritas,  nihil  proficient.  Nego  itaque 
Jacobi  sententiam ,  quam  assidue  tanquam  Achillis  clypeum  nobis 
obtendunt,  illis  vel  tantillum  suffragari.  Id  quo  planum  fiat,  in¬ 
tuendus  primum  erit  apostoli  scopus;  deinde  observandum  ubi  hal- 
I  lucinentur.  Quoniam  tum  erant  plerique  (quod  malum  in  ecclesia 
|  perpetuum  esse  solet),  qui  infidelitatem  suam  manifeste  prodebant, 
;  quaecunque  propria  sunt  fidelium  opera  negligendo  ac  omittendo, 

|  falso  tamen  fidei  nomine  gloriari  non  desinebant,  stolidam  talium 
|  fiduciam  hic  eludit  Jacobus.  Non  est  ergo  illi  propositum  verae 
fidei  vim  ulla  ex  parte  deterere,  sed  ostendere  quam  inepte  nu¬ 
gatores  isti  vacuae  ejus  imagini  tantum  arrogarent,  ut  hac  con¬ 
tenti  secure  diffluerent  in  omnem  vitiorum  licentiam.  Hoc  statu 
concepto,  facile  erit  animadvertere  ubi  peccent  nostri  adversarii. 
Incidunt  enim  in  duplicem  paralogismum :  alterum  in  fidei  voca¬ 
bulo,  alterum  in  verbo  justificandi.  Quod  fidem  nominat  aposto¬ 
lus,  inanem  opinionem  procul  a  fidei  veritate  dissitam,  concessio¬ 
nis  est  quae  nihil  causae  derogat.  Quod  ab  initio  ipse  demonstrat 
his  verbis:  quid  prodest,  fratres  mei,  si  quis  fidem  dicat  se  ha¬ 
bere,  opera  autem  non  habeat?  Non  dicit:  si  fidem  quis  habeat 
sine  operibus;  sed,  si  actet.  Clarius  etiam  paulo  post,  ubi  dete¬ 
riorem  diabolica  notitia  per  ludibrium  facit;  postremo  ubi  mor- 
j  tuam  vocat.  Sed  a  definitione  sufficienter  deprehendas  quid  velit. 

Tu  credis,  inquit,  quod  Deus  est:  sane  si  nihil  in  ista  fide  con- 
[  tinetur  nisi  ut  credatur  Deum  esse,  jam  nihil  mirum  est  si  non 
justificet.  Nec  vero  dum  hoc  illi  adimitur,  quid  quam  derogari 
I  putemus  fidei  christianae,  cujus  longe  diversa  est  ratio.  Quo 
j  enim  modo  vera  fides  justificat,  nisi  dum  nos  Christo  conglutinat, 

,  ut  unum  cum  illo  facti  participatione  justitiae  ejus  fruamur?  non 
ergo  eo  justificat  quod  divinae  essentiae  notitiam  concipiat,  sed 
:  quod  in  misericordiae  certitudine  recumbit. 

12.  Nondum  scopum  attigimus,  nisi  discutiamus  et  alterum 
j  paralogismum :  siquidem  justificationis  partem  in  operibus  Jacobus 
j  reponit.  Si  et  reliquis  scripturis,  et  sibi  ipsi  consentaneum  Ja- 
cobum  facere  velis,  necessarium  est,  justificandi  verbum  alio  sig¬ 
nificatu  accipere  quam  apud  Paulum.  Justificari  enim  dicimur  a 
Paulo,  quum  obliterata  injustitiae  nostrae  memoria  justi  reputa¬ 
mur.  Eo  si  spectasset  Jacobus ,  praepostere  citasset  illud  ex  Mose; 


64  LIBER  III.  DE  MODO  PERCIPIENDAE  CHRISTI  GRATIAE. 

credidit  Abraham  Deo,  etc.  Sic  enim  contexit:  Abraham  operi¬ 
bus  consequutus  est  justitiam,  quod  filium  immolare,  jubente  Deo, 
non  dubitavit.  Atque  ita  impleta  est  scriptura,  quae  dicit  illum 
credidisse  Deo ,  et  imputatum  ei  ad  justitiam.  Si  absurdum  est, 
effectum  esse  sua  causa  priorem,  aut  falso  testatur  Moses  eo  loco 
imputatam  fuisse  Abrahae  fidem  in  justitiam,  aut  ex  ea  quam  in 
Isaac  offerendo  praestitit  obedientia  justitiam  non  fuit  promeritus. 
Nondum  concepto  Ismaele ,  qui  jam  adoleverat  antequam  Isaac 
nasceretur,  fide  sua  justificatus  fuit  Abraham.  Quomodo  igitur 
dicemus  obedientia  diu  post  sequuta  justitiam  sibi  comparasse? 
Quare  aut  perperam  ordinem  invertit  Jacobus  (quod  cogitare  est 
nefas)  aut  justificatum  noluit  dicere,  quasi  promeritus  sit  ut  justus 
censeretur.  Quid  ergo?  Certe  de  justitiae  declaratione,  non  autem 
imputatione  ipsum  loqui  apparet,  ac  si  diceret:  qui  vera  fide  justi 
sunt,  ii  suam  justitiam  obedientia  bonisque  operibus  probant,  non 
nuda  et  imaginaria  fidei  larva.  In  summa,  non  disputat  qua  ra¬ 
tione  justificemur;  sed  justitiam  operatricem  a  fidelibus  requirit. 
Et  quemadmodum  Paulus  citra  operum  adminiculum  justificari  con- 
tendit,  ita  hic  justos  haberi  non  patitur,  qui  bonis  careant  operi- 
bus.  Hujus  scopi  consideratio  nos  omni  scrupulo  extricabit;  nam 
hinc  praecipue  falluntur  nostri  adversarii,  quod  putant  Jacobum 
justificationis  rationem  definire;  quum  nihil  aliud  studeat,  quam 
pravam  eorum  securitatem  diruere,  qui  excusando  bonorum  ope¬ 
rum  contemptui  fidem  inaniter  obtendebant.  Ergo  quoslibet  in 
modos  Jacobi  verba  torqueant,  nihil  praeter  duas  sententias  ex¬ 
priment:  inane  fidei  spectrum  non  justificare,  et  fidelem,  tali  ima- 
ginatione  non  contentum,  operibus  bonis  suam  justitiam  declarare,  j 
13.  Quod  autem  ex  Paulo  (Rom.  2,  13)  in  eundem  sensum 
citant,  minimum  eos  juvat:  factores  legis,  non  auditores  justificari. 
Nolo  solutione  Ambrosii  evadere,  ideo  esse  illud  dictum  quia  com- 
plbifientum  legis  sit  in  Christum  fides.  Video  enim  merum  esse 
effugium ,  quo  nihil  opus  est  ubi  aperta  patet  via.  Illic  stolida 
confidentia  Judaeos  dejicit  apostolus,  qui  sola  legis  agnitione  se 
venditabant,  quum  interim  summi  essent  ejus  contemptores.  Ne  1 
ergo  nuda  legis  peritia  tantopere  sibi  placerent,  admonet,  si  ex 
lege  quaeratur  justitia,  non  ejus  notitiam,  sed  observationem  j 
quaeri.  Nos  certe  istud  in  dubium  non  vocamus,  quin  legis  ju¬ 
stitia  consistat  in  operibus,  ac  ne  illud  quidem,  quin  consistat  in 
operum  dignitate  et  meritis  justitia.  Sed  nondum  probatum  est 
operibus  nos  justificari,  nisi  unum  aliquem  proferant,  qui  legem 
impleverit.  Non  aliud  autem  sensisse  Paulum,  erit  satis  amplo  i 
testimonio  orationis  contextus.  Postquam  gentes  ac  Judaeos  in 
commune  injustitiae  damnaverat,  tum  ad  distributionem  descendit, 
ac  dicit  eos,  qui  sine  lege  peccaverunt,  sine  lege  perire,  quod 
ad  gentes  refertur;  qui  vero  in  lege  peccaverunt,  per  legem  judi- 
cari,  quod  Judaeorum  est.  Porro,  quoniam  illi  suis  praevarica¬ 
tionibus  conniventes  sola  lege  superbiebant,  adjungit  quod  optime 
congruebat,  non  ideo  latam  esse  legem  ut  audita  solummodo  ejus 

i  voce  justi  redderentur,  sed  tum  demum  si  obedirent.  Ac  si  di- 
i  ceret:  in  lege  quaeris  justitiam?  ne  auditum  ejus  praetexas,  qui 
j  parvi  est  per  se  ponderis;  sed  afferas  opera  quibus  declares  legem 
I  non  tibi  frustra  positam.  His  quoniam  deficiebantur  omnes,  se- 
[|  quebatur,  legis  gloriatione  esse  spoliatos.  Itaque  contrarium  po- 
|  tius  ex  mente  Pauli  argumentum  formandum  est:  justitia  legis  in 
j  operum  perfectione  sita  est;  nemo  jactare  potest  se  per  opera 
legi  satisfecisse;  nulla  ergo  est  a  lege  justitia. 

14.  Jam  et  ex  locis  illis  pugnant  quibus  suam  justitiam 
fi  fideles  examinandam  Dei  judicio  audacter  offerunt,  ac  secundum 
i  eam  de  se  statui  cupiunt.  Quales  sunt:  judica  me  Domine  se¬ 
cundum  justitiam  meam,  et  secundum  innocentiam  meam,  quae 
sunt  in  me  (Psal.  7 ,  9).  Item :  exaudi  Deus  justitiam  meam, 
probasti  cor  meum  et  visitasti  nocte,  et  non  est  inventa  in  me 
iniquitas  (ibid.  17,  1).  Item:  retribuet  mihi  Dominus  secundum 
i  justitiam  meam,  et  secundum  puritatem  manuum  mearum  repen- 
I  det  mihi;  quia  custodivi  vias  Domini,  nec  impie  defeci  a  Deo 
i!  meo:  et  ero  immaculatus,  et  observabo  me  ab  iniquitate  mea 
i  (ibid.  18,  21).  Item:  judica  me  Domine,  quoniam  in  innocentia 
:j  mea  ambulavi;  non  sedi  cum  viris  mendacibus,  cum  iniqua  geren¬ 
tibus  non  introibo;  ne  perdas  cum  impiis  animam  meam,  cum 

«viris  sanguinum  vitam  meam,  in  quorum  manibus  iniquitates  sunt, 
dextera  quorum  repleta  est  muneribus:  ego  autem  innocenter  am- 
■  bulavi  (ibid.  26,  1  et  9).  Dixi  supra  de  fiducia  quam  sibi  sancti 

I  simpliciter  ab  operibus  sumere  videntur.  Quae  autem  huc  ad¬ 
duximus  testimonia  nos  non  valde  impedient,  si  secundum  suam 
1  tcsqIgzccGiv  ,  hoc  est  complexum,  vel  (ut  vulgo  loquuntur),  circum¬ 
stantiam,  accipiantur.  En  porro  duplex  est.  Nam  nec  de  ipsis 
in  universum  quaestionem  haberi  volunt,  ut  pro  totius  vitae  te¬ 
nore  vel  damnentur  vel  absolvantur;  sed  specialem  causam  in  ju¬ 
dicium  disceptandam  afferunt,  nec  divinae  perfectionis  respectu, 
sed  ex  improborum  ac  scelestorum  comparatione  justitiam  sibi 
!  arrogant.  Primum,  quum  de  homine  justificando  agitur ,  non  tan- 
I  tum  quaeritur  ut  bonam  in  re  aliqua  particulari  causam  habeat, 

!  sed  perpetuam  quandam  tota  vita  justitiae  symmetriam.  Atqui 
sancti,  dum  ad  comprobandam  suam  innocentiam  Dei  judicium 
!  implorant,  non  se  ipsos  omni  noxa  solutos  et  omni  ex  parte  in- 
I  culpatos  offerunt;  sed  quum  in  sola  ejus  bonitate  salutis  fiduciam 
j  defixerint,  confisi  tamen  esse  vindicem  pauperum  praeter  jus  et 
;  aequitatem  afflictorum,  profecto  causam  in  qua  innocentes  oppri¬ 
muntur,  illi  commendant.  Dum  vero  secum  adversarios  ad  tri- 
|  bunal  Dei  sistunt,  non  jactant  innocentiam,  quae  Dei  puritati 
responsura  sit  si  severe  conquiratur;  sed  quia  prae  adversariorum 
malitia,  improbitate,  astutia,  nequitia,  sinceritatem,  justitiam,  sim¬ 
plicitatem  puritatemque  suam  Deo  compertam  gratamque  esse 
norunt,  non  reformidant,  inter  se  et  illos  judicem  invocare.  Sic 
quum  David  Sauli  dicebat  (1  Sam.  26,  23):  reddat  Dominus  uni¬ 
cuique  secundum  justitiam  et  veritatem  ejus,  non  intelligebat  ut 

Dominus  unumquemque  per  se  examinaret  ac  muneraretur  pro 
meritis;  sed  Dominum  attestabatur  quanta  esset  sua  innocentia 
praeut  erat  Saulis  iniquitas.  Ac  ne  Paulus  quidem,  quum  hac 
gloriatione  se  jactat  (2  Cor.  1,  12),  quod  bonum  habeat  conscien¬ 
tiae  testimonium,  se  cum  simplicitate  et  integritate  versatum  esse 
in  ecclesia  Dei,  vult  ejusmodi  gloriatione  apud  Deum  niti;  sed 
coactus  impiorum  calumniis,  fidem  ac  probitatem  suam,  quam  di¬ 
vinae  indulgentiae  acceptam  esse  sciebat,  adversus  quamlibet  ho¬ 
minum  maledicentiam  asserit.  Yidemus  enim  quid  alibi  (1  Cor. 
4,  4)  dicat,  se  nihil  esse  sibi  male  conscium,  sed  non  in  hoc 
justificari.  Quia  scilicet  intelligebat,  judicium  Dei  humanam  lippi¬ 
tudinem  longe  transscendere.  Utcunque  ergo  pii  contra  impiorum 
hypocrisin  suam  innocentiam  Deo  teste  ac  judice  defendant,  ubi 
tamen  cum  solo  Deo  negotium  est,  omnes  uno  ore  clamant  (Psal. 
130,  3):  si  iniquitatem  observaveris  Domine,  Domine  quis  susti¬ 
nebit?  Item:  ne  ingrediaris  in  judicium  cum  servis  tuis;  quia 
non  justificabitur  in  conspectu  tuo  omnis  vivens  (ibid.  143,  2). 
Suisque  operibus  diffisi  libenter  canunt:  bonitas  tua  melior  quam 
vita  (ibid.  63,  4). 

15.  Sunt  et  alii  non  absimiles  superioribus  loci,  in  quibus 
subsistere  etiamnum  quis  possit.  Dicit  Solomon  (Prov.  20,  7), 
eum  qui  ambulat  in  integritate  sua,  justum  esse.  Item  (ibid.  12, 
28):  in  semita  justitiae  esse  vitam,  ac  in  ea  ipsa  non  esse  mor¬ 
tem.  Qua  ratione  Ezechiel  (18,  9.  21  et  33,  15)  perhibet  vita 
victurum  qui  judicium  ac  justitiam  fecerit.  Nihil  eorum  vel  in¬ 
fitiamur,  vel  obscuramus.  Sed  prodeat  unus  ex  filiis  Adam  cum 
tali  integritate.  Si  nemo  est,  aut  pereant  a  conspectu  Dei  oportet, 
aut  ad  misericordiae  asylum  confugiant.  Neque  interim  negamus 
quin  fidelibus  sua  integritas,  dimidiata  licet  ac  imperfecta,  gra¬ 
dus  sit  ad  immortalitatem.  Sed  unde  id,  nisi  quoniam  quos  in 
foedus  gratiae  assumpsit  Dominus,  eorum  opera  non  excutit  pro 
meritis,  sed  paterna  benignitate  osculatur?  Quo  non  tantum  in- 
telligimus  quod  tradunt  Scholastici,  a  gratia  acceptante  habere 
opera  suum  valorem.  Illi  enim  sentiunt,  imparia  alioqui  opera 
ex  legis  pacto  saluti  comparandae,  in  aequalitatis  tamen  pretium 
Dei  acceptione  evehi.  Ego  autem  dico,  ea,  tum  aliis  transgres¬ 
sionibus,  tum  suis  ipsorum  maculis  inquinata,  non  aliud  valere 
nisi  quod  Dominus  veniam  utrisque  indulget;  quod  est,  gratuitam 
homini  justitiam  largiri.  Neque  tempestive  hic  obtruduntur  illae 
apostoli  (Eph.  1,  4;  1  Thess.  3,  13  et  alibi)  precationes,  ubi  tan¬ 
tam  fidelibus  perfectionem  optat,  ut  sint  inculpati  et  irreprehen¬ 
sibiles  in  die  Domini.  Haec  quidem  verba  Coelestini  valde  olim 
exagitabant,  ad  perfectionem  justitiae  in  hac  vita  asserendam. 
Sed  quod  arbitramur  sufficere,  breviter  post  Augustinum  respon¬ 
demus  :  ad  hanc  quidem  metam  aspirare  pios  omnes  debere ,  ut 
immaculati  aliquando  et  inculpati  appareant  coram  Dei  facie;  sed 
quia  optima  et  praestantissima  vitae  praesentis  ratio  nihil  aliud 
est  quam  profectus,  ad  eam  metam  nos  tum  demum  perventuros, 

ubi  hac  peccati  came  exuti  Domino  ad  plenum  adhaerebimus. 
Neque  tamen  pertinaciter  cum  eo  litigabo,  qui  perfectionis  titu¬ 
lum  sanctis  tribuere  volet :  modo  eam  quoque  Augustini  x)  ipsius 
verbis  definiat.  Perfectam,  inquit,  sanctorum  virtutem  quum  no¬ 
minamus,  ad  ipsam  perfectionem  pertinet  etiam  imperfectionis  tum 
in  veritate  tum  in  humilitate  cognitio. 


CAPUT  XVIII. 

Ex  mercede  male  colligi  operum  justitiam. 

Partes  hujus  Capitis  tres :  1)  Solutio  duarum  generalium  objectionum,  quae 
ad  operum  justitiam  stabiliendam  proferuntur.  Primo  Deum  unicuique  redditu¬ 
rum  secundum  opera  sua,  sect.  1.  Secundo  aeternam  operum  mercedem  appel¬ 
lari,  a  secunda  sectione  ad  sextam.  —  2)  Ad  alias  speciales  objectiones  inde 
deductas ,  et  ex  Scripturae  depravatis  testimoniis  desumptas ,  responsio ,  sect. 
6 — 9.  —  3)  Sophismatis,  fidem  opus  vocari,  ideo  nos  opere  justificari,*  asse¬ 
rentis  dilutio ,  sect.  postrema. 

1.  Transeamus  nunc  ad  eas  sententias,  quae  affirmant  Deum 
unicuique  redditurum  secundum  opera  sua.  Cujusmodi  sunt:  unus¬ 
quisque  referet  quod  gessit  in  corpore,  sive  bonum  sive  malum 
(2  Cor.  5,  10);  gloria  et  honor  operanti  bonum;  tribulatio  et  an¬ 
gustia  in  omnem  animam  operantis  malum  (Rom.  2,  6);  et:  ibunt 
qui  bona  egerint  in  resurrectionem  vitae,  qui  male  fecerint  in 
resurrectionem  judicii  (Joann.  5,  29) ;  venite  benedicti  patris  mei, 
esurivi  et  dedistis  mihi  cibum,  sitivi  et  potum  tribuistis  (Matth. 
25,  34)  etc.  Atque  illis  quoque  eas  conjungamus,  quae  merce¬ 
dem  operum  appellant  vitam  aeternam.  Quo  in  genere  sunt:  re¬ 
tributio  manuum  hominis  restituetur  ei  (Prov.  12,  14  et  13,  13); 
qui  timet  mandatum ,  remunerabitur ;  gaudete  et  exsultate ,  ecce 
merces  vestra  copiosa  est  in  coelis  (Matth.  5,  12);  unusquisque 
mercedem  accipiet  secundum  laborem  (1  Cor.  3,  8).  Quod  uni¬ 
cuique  dicitur  redditurus  Deus  secundum  opera,  parvo  negotio  dis¬ 
solvitur.  Ordinem  enim  consequentiae  magis  quam  causam  indi¬ 
cat  loquutio.  Extra  dubium  autem  est,  Dominum  his  misericor¬ 
diae  suae  gradibus  salutem  nostram  consummare,  dum  electos  ad 
se  vocat,  vocatos  justificat,  justificatos  glorificat  (Rom.  8,  30). 
Tametsi  ergo  sola  misericordia  suos  in  vitam  suscipiat,  quia  ta¬ 
men  in  ejus  possessionem  ipsos  deducit,  per  bonorum  operum  sta¬ 
dium,  ut  quo  destinavit  ordine  suum  in  illis  opus  impleat,  nihil 
mirum  si  secundum  opera  sua  dicuntur  coronari :  quibus  haud 
dubie  ad  recipiendam  immortalitatis  coronam  praeparantur.  Quin 
hac  ratione  apposite  dicuntur  salutem  suam  operari  (Phil.  2,  12), 
dum  bonis  operibus  incumbendo  vitam  aeternam  meditantur.  Nempe 


1)  Libr.  3.  ad  Bonif.  c.  7 

sicut  alibi  jubentur  operari  cibum,  qui  non  perit  (Joann.  6,  27), 
dum  in  Christum  credendo  sibi  vitam  acquirunt,  et  tamen  mox 
additur,  quem  filius  liominis  daturus  est  vobis.  Unde  apparet 
operandi  verbum  nequaquam  opponi  gratiae,  sed  referri  ad  stu¬ 
dium,  ac  proinde  non  sequitur,  vel  fideles  ipsos  esse  salutis  suae 
autores ,  vel  ab  ipsorum  operibus  eam  emanare.  Quid  ergo  ?  si¬ 
mul  atque  per  evangelii  notitiam,  et  spiritus  sancti  illuminatio¬ 
nem  adsciti  sunt  in  Christi  consortium,  inchoata  est  in  illis  aeterna 
vita.  Jam  quod  in  illis  bonum  opus  inchoavit  Deus,  et  perfici 
oportet  usque  in  diem  Domini  Jesu  (Phil.  1,  6).  Perficitur  porro, 
quum  justitia  et  sanctitate  patrem  coelestem  referentes  se  filios 
ejus  non  degeneres  esse  probant. 

2.  Ex  mercedis  nomine  non  est  cur  opera  nostra  ratiocine- 
mur  causam  esse  salutis.  Principio  istud  sancitum  sit  in  cordi¬ 
bus  nostris,  regnum  coelorum  non  servorum  stipendium  ,  sed 
filiorum  esse  haereditatem ,  qua  soli  potientur,  qui  a  Domino  in 
filios  cooptati  fuerint,  neque  ullam  aliam  ob  causam  quam  ob 
hanc  adoptionem.  Non  enim  erit  haeres  filius  ancillae,  sed  filius 
liberae  (Gal.  4,  30).  Adeoque  in  iis  ipsis  locis  quibus  gloriam 
aeternam  mercedem  operibus  fore  pollicetur  spiritus  sanctus,  hae¬ 
reditatem  nominatim  exprimendo,  aliunde  nobis  provenire  demon¬ 
strat.  Sic  Christus  (Matth.  25,  34)  opera  recenset,  quae  coeli 
remuneratione  compensat  dum  in  ejus  possessionem  electos  vocat; 
sed  simul  adjungit,  haereditatis  jure  possidendum.  Sic  Paulus 
(Coi.  3,  24)  jubet  servos,  fideliter  agentes  quod  officii  sui  est, 
sperare  retributionem  a  Domino;  sed  addit,  haereditatis.  Yide- 
mus  ut  quasi  praescriptis  verbis  diligenter  caveant  ne  acceptam 
feramus  operibus  aeternam  beatitudinem ,  sed  Dei  adoptioni.  Cur 
ergo  simul  operum  mentionem  faciunt?  Uno  scripturae  exemplo 
ista  quaestio  elucescet.  Ante  nativitatem  Isaac,  promissum  erat 
Abrahae  semen  in  quo  benedicendae  erant  omnes  terrae  nationes; 
seminis  propagatio  quae  aequatura  esset  stellas  coeli  et  arenas 
maris,  aliaque  similia  (Gen.  15,  5  et  17,  1).  Multis  post  annis, 
ut  erat  oraculo  jussus,  Abraham  ad  filium  immolandum  se  accin¬ 
git.  Ita  obedientia  defunctus,  recipit  promissionem  (Gen.  22, 
3.  17):  per  memet  ipsum  juravi,  dicit  Dominus ,  quia  fecisti  hanc 
rem,  et  non  pepercisti  proprio  filio  unigenito,  benedicam  tibi, 
et  multiplicabo  semen  tuum  sicut  stellas  coeli  et  arenas  maris; 
possidebit  semen  tuum  portas  inimicorum  suorum,  et  benedicen¬ 
tur  in  semine  tuo  omnes  gentes  terrae,  quia  obedisti  voci  meae. 
Quid  audimus?  an  obedientia  sua  promeritus  est  benedictionem 
Abraham,  cujus  promissionem  receperat  antequam  ederetur  prae¬ 
ceptum?  Hic  profecto  citra  ambagas  tenemus,  iis  bonis  mune¬ 
rari  Dominum  fidelium  opera,  quae  illis  jam  ante  cogitata  opera 
dederat:  nihil  dum  causae  habens  cur  ipsis  benefaceret  nisi  suam 
misericordiam. 

3.  Neque  tamen  frustratur  aut  ludit  nos  Dominus  quum  ait, 
se  operibus  rependere,  quod  gratis  ante  opera  donaverat.  Quia 

enim  bonis  oleribus  vult  nos  exerceri  ad  meditandam  eorum  quae 
promisit  exhibitionem  vel  fruitionem ,  ut  ita  loquar,  ac  per  ea 
decurrere,  ut  contendamus  ad  beatam  spem  nobis  propositam  in 
coelis,  rite  et  illis  assignatur  promissionum  fructus,  ad  cujus  ma¬ 
turitatem  nos  producunt.  Eleganter  expressit  utrumque  apostolus, 
quum  diceret  officiis  caritatis  studere  Colossenses,  propter  spem 
in  coelis  sibi  repositam,  de  qua  ante  audierant  per  sermonem 
veracis  evangelii  (Coi.  1,  4).  Nam  quum  ait  eos  ex  evangelio 
cognovisse  spem  sibi  in  coelis  repositam,  declarat  solo  Christo, 
nullis  autem  suffultam  operibus.  Cui  concinit  illud  Petri:  custo¬ 
diri  pios  Dei  virtute  per  fidem,  in  salutem  quae  parata  est  ma¬ 
nifestari  suo  tempore  (1  Petr.  1 ,  5).  Dum  ipsos  ait  ejus  causa 
laborare,  significat  currendum  esse  fidelibus  toto  vitae  spatio  ut 
apprehendant.  Ne  vero  t-putaremus  ad  meriti  modum  redigi  quam 
nobis  Dominus  mercedem  pollicetur,  parabolam  proposuit  (Matth. 
20,  1  seqq.),  in  qua  se  fecit  patrem  familias,  qui  quoscunque 
habet  obvios,  mittit  in  vineae  suae  culturam;  alios  quidem  hora 
diei  prima,  alios  secunda,  alios  tertia,  quosdam  etiam  undecima; 
vesperi  rependit  omnibus  aequale  pretium.  Cujus  interpretationem 
breviter  et  vere  complexus  est,  qui  cunque  sit  ille  tandem  vetu¬ 
stus  scriptor,  cujus  liber  de  vocatione  gentium  sub  Ambrosii  no¬ 
mine  fertur  1).  Ejus  verbis  potius  quam  meis  utar.  Hujus ,  in¬ 
quit,  comparationis  regula  Dominus  multimodae  vocationis  varie¬ 
tatem  ad  unam  gratiam  pertinentem  adstruxit;  ubi  sine  dubio, 
qui  hora  undecima  intromissi  in  vineam  totius  diei  operariis  ex¬ 
aequantur,  eorum  praeferunt  sortem  quos  ad  commendandam  gra¬ 
tiae  excellentiam,  in  defectu  diei,  et  conclusione  vitae,  divina 
indulgentia  muneravit;  non  labori  pretium  solvens,  sed  divitias 
bonitatis  suae  in  eos,  quos  sine  operibus  elegit,  effundens:  ut 
etiam  qui  in  multo  labore  sudarunt,  nec  amplius  quam  novissimi 
acceperunt,  intelligant  donum  se  gratiae,  non  operum  accepisse 
mercedem.  Postremo  hoc  quoque  notatu  dignum  est,  in  his  locis, 
ubi  vita  aeterna  merces  operum  vocatur,  non  simpliciter  pro  illa 
communicatione  accipi,  quam  habemus  cum  Deo  ad  beatam  im¬ 
mortalitatem,  quum  nos  paterna  benevolentia  in  Christo  amplecti¬ 
tur;  sed  pro  beatitudinis  possessione  vel  fruitione,  ut  vocant,  sicut 
etiam  sonant  ipsa  Christi  verba :  in  futuro  vitam  aeternam  (Mare. 
10,  30).  Et  alibi:  venite,  possidete  regnum,  etc.  (Matth.  25,34). 
Hac  ratione  et  Paulus  (Rom.  8,  18  seqq.)  vocat  adoptionem,  re¬ 
velationem  adoptionis  quae  in  resurrectione  fiet,  ac  postea  inter¬ 
pretatur,  redemptionem  corporis  nostri.  Alioqui  autem,  quemad¬ 
modum  alienatio  a  Deo  aeterna  mors  est,  sic  quum  homo  in  gra¬ 
tiam  a  Deo  recipitur,  ut  communicatione  ejus  fruatur  unumque 
cum  eo  fiat,  transfertur  a  morte  ad  vitam,  id  quod  fit  solius 
adoptionis  beneficio.  Et  si  more  suo  pertinaciter  urgeant  operum 
mercedem,  regerere  illud  Petri  licebit,  vitam  aeternam  fidei  esse 
mercedem  (1  Petr.  1,  9). 


1)  Libr.  1.  c.  5. 

4.  Itaque  ne  cogitemus  spiritum  sanctum  hujusmodi  pro¬ 
missione  commendare  operum  nostrorum  dignitatem,  ac  si  talem 
mercedem  mereantur.  Nihil  enim  nobis  scriptura  reliquum  facit, 
quo  in  conspectu  Dei  exaltemur.  Quin  potius  tota  in  hoc  est 
ut  arrogantiam  nostram  retundat,  nos  humiliet,  dejiciat,  et  prorsus 
conterat.  Verum  nostrae  imbecillitati  sic  occurritur:  quae  statim 
alioqui  collaberetur  ac  concideret,  nisi  hac  se  exspectatione  susti¬ 
neret  ac  solatio  leniret  sua  taedia.  Primum  quam  durum  sit,  non 
modo  sua  omnia,  sed  se  quoque  ipsum  relinquere  et  abnegare, 
reputent  pro  se  quisque  singuli.  Et  tamen  hoc  tirocinio  disci¬ 
pulos  suos,  hoc  est  pios  omnes,  Christus  initiat.  Deinde  si  per 
omnem  vitam  sub  crucis  disciplina  erudit  ,  ne  cor  adjiciant  ad 
bonorum  praesentium  vel  cupiditatem  vel  fiduciam.  Breviter  sic 
fere  tractat,  ut  quocunque  flectant  ocuIqs,  quam  longe  hic  mun¬ 
dus  patet,  nonnisi  desperationem  sibi  ubique  obversantem  habeant, 
ut  Paulus  (1  Cor.  15,  19)  dicat,  miserabiliores  esse  nos  omnibus 
hominibus,  si  in  hoc  mundo  duntaxat  speremus.  In  his  tantis 
angustiis  ne  deficiant,  adest  illis  Dominus,  qui  monet  ut  altius 
caput  exserant,  et  longius  oculos  conjiciant:  beatitudinem,  quam 
in  mundo  non  vident,  apud  se  reperturos.  Hanc  beatitudinem, 
praemium,  mercedem,  retributionem  vocat;  non  operum  aestimans 
meritum,  sed  compensationen  esse  significans  eorum  pressuris, 
passionibus,  contumeliis,  etc.  Quamobrem  nihil  obest  quominus 
vitam  aeternam  renumerationem ,  scripturae  exemplo,  vocemus; 
quod  in  ea  Dominus  suos  ex  laboribus  in  quietem,  ex  afflictione 
in  prosperum  et  optabilem  statum,  ex  moestitia  in  gaudium,  ex 
paupertate  in  affluentiam,  ex  ignominia  in  gloriam  recipiat,  omnia 
denique  quae  perpessi  sunt  mala,  bonis  majoribus  permutet.  Sic 
et  nihil  erit  incommodi  si  vitae  sanctitatem  existimemus  esse  viam, 
non  quidem  quae  aditum  aperiat  in  gloriam  coelestis  regni,  sed 
qua  electi  a  Deo  suo  in  ejus  manifestationem  ducantur:  quando 
haec  bona  ejus  voluntas  est,  glorificare  quos  sanctificavit.  Tan¬ 
tum  ne  correlationem  meriti  ac  mercedis  imaginemur,  in  qua  im¬ 
portune  haerent  sophistae,  quia  istum  quem  exponimus  finem  non 
considerant.  Quam  autem  praeposterum  est,  ubi  in  unum  finem 
vocat  nos  Dominus,  aliorsum  respicere?  Nihil  clarius  est,  quam 
ad  sublevandam  aliquo  solatio  carnis  nostrae  debilitatem,  non 
autem  ad  inflandos  gloria  animos ,  mercedem  bonis  operibus  pro¬ 
mitti.  Qui  ergo  meritum  operum  inde  colligit,  vel  appendit  in 
trutina  opus  cum  mercede,  a  recto  Dei  scopo  longissime  aberrat. 

5.  Proinde  quum  scriptura  dicit  (2  Tim.  4,  8),  Deum  justum 
judicem  redditurum  olim  suis  justitiae  coronam,  non  tantum  cum 
Augustino  1)  excipio :  cui  redderet  justus  judex  coronam ,  si  non 
donasset  gratiam  misericors  pater?  et  quomodo  esset  justitia  nisi 
praecessisset  gratia,  quae  justificat  impium?  quomodo  ista  debita 
redderentur,  nisi  prius  illa  indebita  darentur?  sed  aliud  etiam 


1)  August.  ad  Valent,  de  gratia  et  lib.  arbitr. 

addo:  quomodo  justitiam  imputaret  nostris  operibus,  nisi  quod 
i  injustitiae  in  illis  est  absconderet  sua  indulgentia  ?  quomodo  cen¬ 
seret  digna  mercede ,  nisi  quod  in  illis  poena  dignum  est  immensa 
benignitate  aboleret?  Solet  enim  ille  vir  gratiam  nominare  vitam 
aeternam,  quia  gratuitis  Dei  donis  reddatur,  dum  operibus  repen¬ 
ditur.  At  scriptura  nos  ultra  humiliat  et  simul  erigit.  Nam  prae¬ 
terquam  quod  in  operibus  gloriari  vetat,  quia  sunt  gratuita  Dei 
;  dona,  simul  faecibus  quibusdam  semper  inquinata  esse  docet,  ut 
Deo  satisfacere  non  possint  si  ad  judicii  ejus  regulam  examinen- 
j  tur,  sed,  ne  concidat  nobis  alacritas,  mera  venia  placere.  Etsi 
&  autem  paulo  aliter  Augustinus  quam  nos  loquitur,  in  re  tamen 
I  non  ita  dissentire  constabit  ex  ejus  verbis,  libro  ad  Bonifacium 
I  tertio,  cap.  5.  Ubi  quum  inter  se  duos  contulisset  homines,  al- 
I  terum  vitae  usque  ad  miraculum  sanctae  et  absolutae,  alterum 
probum  quidem  et  integris  moribus,  non  tamen  adeo  perfectum 
quin  desiderari  in  eo  multum  queat,  tandem  infert:  nempe  iste 
qui  moribus  illo  videtur  inferior ,  propter  rectam  in  Deum  fidem 
ex  qua  vivit  et  secundum  quam  in  omnibus  delictis  suis  se  ac¬ 
cusat,  in  omnibus  bonis  operibus  Deum  laudat,  sibi  tribuens 
ignominiam,  illi  gloriam,  atque  ab  ipso  sumens  et  indulgentiam 
peccatorum  et  dilectionem  recte  factorum,  de  hac  vita  liberandus 
in  consortium  Christi  migrat.  Quare ,  nisi  propter  fidem  ?  quae 
licet  sine  operibus  neminem  salvat  (ipsa  enim  est  non  reproba 
fides,  quae  per  dilectionem  operatur),  tamen  per  ipsam  etiam  pec¬ 
cata  solvuntur,  quia  justus  ex  fide  vivit;  sine  ipsa  vero  quae  vi¬ 
dentur  bona  opera,  in  peccata  vertuntur.  Hic  certe  non  obscure 
fatetur,  quod  tantopere  contendimus,  inde  pendere  bonorum  operum 
justitiam  quod  per  veniam  Deo  approbantur. 

6.  Superioribus  locis  proximum  sensum  habent  isti:  facite 
vobis  amicos  de  mammona  iniquitatis,  ut  quum  defeceritis,  reci¬ 
piant  vos  in  aeterna  tabernacula  (Luc.  16,  9).  Divitibus  hujus 
saeculi  praecipe  non  superbe  sapere,  neque  sperare  in  incertis  di¬ 
vitiis,  sed  in  Deo  vivo;  bene  agere,  divites  fieri  in  bonis  operi¬ 
bus,  thesaurizare  sibi  fundamentum  bonum  in  futurum,  ut  appre¬ 
hendant  vitam  aeternam  (1  Tim.  6,  17).  Opibus  enim  comparan¬ 
tur  bona  opera,  quibus  in  beatitudine  vitae  aeternae  fruamur. 
Bespondeo,  nos  ad  veram  eorum  intelligentiam  nunquam  acces¬ 
suros,  nisi  oculos  in  scopum  convertamus,  quo  sua  verba  spiritus 
dirigit.  Si  verum  est  quod  ait  Christus ,  ibi  animum  nostrum 
residere  ubi  est  thesaurus  noster,  quemadmodum  filii  saeculi  in¬ 
tenti  esse  solent  ad  ea  comparanda,  quae  ad  praesentis  vitae  de¬ 
licias  faciunt,  ita  fidelibus  videndum  est,  postquam  hanc  vitam 
instar  somnii  mox  evanituram  didicerunt,  ut  ea,  quibus  vere  frui 
volunt,  eo  transmittant  ubi  solidam  vitam  sunt  habituri.  Quod 
ergo  faciunt,  qui  demigrare  instituunt  in  locum  aliquem,  ubi  per¬ 
petuam  vitae  sedem  elegerunt,  nobis  imitandum  est.  Praemittunt 
illi  suas  facultates,  neque  illis  ad  tempus  aegre  carent;  quia  se 
beatiores  eo  putant,  quo  plus  habent  bonorum  ubi  diu  sunt  fu- 

turi.  Nobis  si  coelum  patriam  esse  credimus,  illuc  potius  trans¬ 
mittere  opes  nostras  convenit,  quam  hic  retinere,  ubi  subita  mi¬ 
gratione  peritura  nobis  sint.  Quomodo  autem  transmittemus  ? 
nempe  si  pauperum  necessitatibus  communicamus:  quibus  quid¬ 
quid  erogatur,  sibi  datum  Dominus  imputat  (Mattii.  25,  40).  TJnde 
egregia  illa  promissio:  qui  largitur  pauperi,  Domino  foeneratur 
(Prov.  19,  17).  Item:  qui  benigne  seminat,  benigne  metet  (2  Cor. 
9,  6).  Deponuntur  enim  in  manu  Domini  quae  fratribus  ex  cari¬ 
tatis  officio  impenduntur.  Ille,  ut  est  bonae  fidei  depositarius, 
olim  restituet  cum  copioso  foenore.  Ergone  tanti  sunt  apud  Deum 
nostra  officia  ut  sint  in  ejus  manu  quasi  reconditae  nobis  opes? 
Et  quis  horreat  ita  loqui,  quum  toties  ac  tam  aperte  id  testetur 
scriptura?  Caeterum  si  quis  a  mera  Dei  benignitate  transsilire 
velit  ad  operum  dignitatem,  his  testimoniis  ad  errorem  astruen¬ 
dum  nihil  juvabitur.  Nihil  enim  rite  inde  colligas  nisi  meram 
divinae  erga  nos  indulgentiae  propensionem:  quandoquidem  quo 
nos  ad  bene  faciendum  animet,  quamlibet  vel  solo  ejus  intuitu 
indigna  sint,  quae  illi  exhibemus  obsequia,  nullum  tamen  perdi¬ 
tum  sinit. 

7.  Sed  magis  urgent  apostoli  verba,  qui  dum  Thessaloni- 
censes  in  tribulationibus  consolatur,  eas  immitti  illis  docet  ut  digni 
habeantur  regno  Dei  pro  quo  patiuntur  (2  Thess.  1,  5).  Siqui¬ 
dem,  inquit,  justum  est  apud  Deum,  reddere  iis  qui  vos  affligunt 
afflictionem;  vobis  autem  relaxationem  nobiscum,  quum  revelabi¬ 
tur  Dominus  Jesus  e  coelo.  Autor  vero  epistolae  ad  Hebraeos : 
non  est,  inquit  (6,  10),  injustus  Deus  ut  obliviscatur  operis  ve¬ 
stri,  et  dilectionis  quam  ostendistis  in  nomine  ipsius,  quod  mini¬ 
strastis  sanctis.  Ad  priorem  locum  respondeo :  nullam  illic  meriti 
dignitatem  significari;  sed  quia  Deus  pater  vult  nos,  quos  elegit 
filios ,  Christo  primogenito  conformari ,  sicut  oportuit  illum  primo 
pati  et  tum  demum  intrare  in  gloriam  sibi  destinatam ,  ita  et  nos 
per  multas  tribulationes  oportet  ingredi  in  regnum  coelorum  (Luc. 
24,  26;  Act.  14,  22).  Tribulationes  ergo  dum  patimur  pro  Christi 
nomine,  quaedam  veluti  notae  imprimuntur  nobis  quibus  oves 
gregis  sui  Deus  signare  solet.  Hac  ergo  ratione  digni  habemur 
regno  Dei ,  quia  stigmata  Domini  nostri  et  magistri  portamus  in 
corpore,  quae  sunt  filiorum  Dei  signa  (Gal.  6,  17).  Huc  et  illae 
sententiae  pertinent:  nos  circumferre  mortificationem  Jesu  Christi 
in  corpore  nostro,  ut  vita  ipsius  manifestetur  in  nobis  (2  Cor. 
4,  10);  nos  passionibus  ejus  conformari,  ut  perveniamus  ad  simi¬ 
litudinem  resurrectionis  ex  mortuis  (Phil.  3,  10).  Quae  subjicitur 
ratio,  non  ad  probandam  ullam  dignitatem,  sed  spem  regni  Dei  con¬ 
firmandam  pertinet:  ac  si  diceret,  ut  justo  Dei  judicio  convenit, 
vindictam  ab  inimicis  vestris  expetere  earum  quas  vobis  intulerint 
vexationum,  ita  nobis  relaxationem  et  quietem  a  vexationibus  imper¬ 
tiri.  Alter  locus,  qui  sic  justitiam  Dei  decere  tradit,  suorum  obse¬ 
quia  oblivioni  non  mandare,  ut  prope  injustum  fore  innuat  si  obli¬ 
viscatur,  hanc  rationem  habet :  Deus,  quo  segnitiem  nostram  acueret, 

i  fiduciam  nobis  fecit,  non  irritum  fore  quem  in  gloriam  nominis  sui 
susceperimus  laborem.  Semper  meminerimus,  hanc  promissionem, 
ut  caeteras  omnes,  nihil  fructus  nobis  allaturam  nisi  praecederet 
gratuitum  misericordiae  foedus,  cui  tota  salutis  nostrae  certitudo 
imcumberet.  Eo  autem  freti,  confidere  secure  debemus,  obsequiis 
etiam  nostris  quamlibet  indignis  non  defuturum  a  Dei  liberalitate 
praemium.  In  ea  exspectatione  ut  nos  confirmet  apostolus,  Deum 
asserit  non  esse  injustum,  quin  constaturus  sit  fidei  semel  datae. 
Justitia  igitur  ista  magis  ad  divinae  promissionis  veritatem,  quam 
,  ad  reddendam  debiti  aequitatem  refertur.  In  quem  sensum  in¬ 
signe  est  dictum  Augustini 1) ,  quod  ut  vir  sanctus  repetere  sae- 
i  pius  pro  memorabili  non  dubitavit,  ita  non  indignum  judico,  quod 
assidue  memoria  repetamus.  Fidelis,  inquit,  Dominus  qui  se  no¬ 
bis  fecit  debitorem:  non  aliquid  a  nobis  accipiendo,  sed  omnia 
i  promittendo. 

8.  Adducuntur  et  illae  Pauli  sententiae:  si  habeam  om- 

i  nem  fidem,  ita  ut  montes  loco  dimoveam,  caritatem  autem  non 
habeam,  nihil  sum  (1  Cor.  13,  2).  Item:  nunc  manent  spes, 

!  fides,  caritas;  sed  maxima  in  his  caritas  (ibid.  v.  13).  Item:  su- 
■  :  per  omnia  habete  caritatem ,  quae  est  vinculum  perfectionis  (Coi. 
3,  14).  Ex  primis  duobus  contendunt  nostri  Pharisaei,  caritate 
nos  justificari  potius  quam  fide:  virtute  nimirum,  ut  ipsi  ajunt, 
potiore.  At  nullo  negotio  diluitur  haec  argutatio.  Exposuimus 
enim  alibi,  ad  veram  fidem  nihil  pertinere,  quae  primo  loco  di¬ 
cuntur.  Alterum  nos  quoque  de  vera  fide  interpretamur,  qua 
-  majorem  esse  caritatem  dicit  non  tanquam  sit  magis  meritoria, 
sed  quia  magis  fructuosa  est,  quia  latius  patet,  quia  pluribus 
servit,  quia  semper  viget:  quum  fidei  usus  ad  tempus  consistat. 
Si  excellentiam  spectamus,  merito  Dei  dilectio  primas  teneat,  de 
o  qua  hic  sermo  Paulo  non  est.  Siquidem  unum  istud  urget  ut 
j  mutua  caritate  nos  in  Domino  vicissim  aedificemus.  Sed  finga¬ 
mus,  modis  omnibus  caritatem  fidei  praecellere:  quis  tamen  sano 
judicio,  imo  quis  omnino  sano  cerebro,  ex  eo  ratiocinetur  magis 
'  justificare?  Vis  justificandi  quae  penes  fidem  est,  non  in  digni- 

ii  tate  operis  locatur.  Sola  Dei  misericordia  et  merito  Christi  con¬ 
stat  nostra  justificatio,  quam  dum  fides  apprehendit,  justificare 
dicitur.  Nunc  si  adversarios  interroges,  quo  sensu  justificationem 
caritati  assignent,  respondebunt,  quia  officium  est  Deo  gratum, 
ejus  merito,  ex  divinae  bonitatis  acceptatione,  justitiam  nobis  im- 

•  putari.  Hinc  vides  quam  belle  procedat  argumentum.  Eidem 
justificare  dicimus,  non  quia  justitiam  nobis  sua  dignitate  me- 

•  reatur;  sed  quia  instrumentum  sit,  quo  Christi  justitiam  gratis 
,  obtinemus.  Isti ,  praetermissa  Dei  misericordia ,  Christoque  prae- 

•  terito  (ubi  summa  justitiae  est)  caritatis  beneficio  nos  justificari 
pugnant,  quia  supra  fidem  excellat.  Perinde  ac  si  quis  aptiorem 

•  esse  regem  disputet  conficiendo  calceo  quam  sutorem,  quia  sit 


1)  In  Psal.  32,  2.  Ps.  109,  1.  et  alibi  saepe  (83,  16). 

infinito  praestantior.  Hic  unus  syllogismus  amplo  documento  est 
scholas  omnes  sorbonicas  ne  summis  quidem  labris  degustare,  quid 
sit  fidei  justificatio.  Si  quis  autem  rixator  adhuc  interpellet,  cur  i 
fidei  nomen  tantulo  intervallo  apud  Paulum  varie  accipiamus,  hu-  i 
jus  interpretationis  non  levis  ratio  mihi  constat.  Quum  enim  dona  i 
illa,  quae  enumerat  Paulus,  fidei  et  spei  quodammodo  subsint,  i 
quia  ad  cognitionem  Dei  spectant,  ea  omnia  xar  avaKerpaXaicoGLv  i 
sub  nomine  fidei  et  spei  complectitur;  ac  si  diceret:  et  prophe-  ( 
tia,  et  linguae,  et  interpretandi  gratia  et  scientia  hunc  habent  f 
scopum  ut  nos  ad  cognitionem  Dei  deducant,  Deum  autem  non-  i 
nisi  per  spem  et  fidem  in  hac  vita  agnoscimus.  Quum  ergo  fidem  d 
et  spem  nomino,  haec  omnia  simul  comprehendo.  Manent  ita-  a 
que  haec  tria,  spes,  fides,  caritas:  hoc  est,  quantacunque  sit  do-  a 
norum  varietas,  huc  omnia  referuntur.  Inter  haec  praecipua  est  e 
caritas,  etc.  Ex  tertio  loco  inferunt:  si  perfectionis  vinculum  est  1 
caritas,  ergo  et  justitiae,  quae  nihil  aliud  est  quam  perfectio. 
Primo,  ut  omittamus  perfectionem  illic  a  Paulo  vocari  dum  probe 
constitutae  ecclesiae  membra  inter  se  bene  cohaerent,  ac  fatea¬ 
mur  caritate  nos  coram  Deo  perfici,  quid  tamen  novi  afferunt? 
Ego  enim  semper  contra  excipiam,  ad  perfectionem  istam  nun¬ 
quam  nos  pervenire  nisi  caritatis  numeros  impleamus;  indeque 
inferam,  quum  omnes  a  caritatis  complemento  sint  remotissimi, 
spem  omnem  illis  perfectionis  abscissam  esse. 

9.  Holo  singula  persequi,  quae  hodie  stulti  Sorbonistae  ar¬ 
repta  ex  scripturis  temere  (ut  quodque  primum  obvium  se  tulit) 
testimonia  adversum  nos  jaculantur.  Sunt  enim  quaedam  ita  ridi- 
cula  ut  nec  commemorare  ipse  possim,  nisi  velim  haberi  merito 
ineptus.  Itaque  finem  faciam,  ubi  Christi  sententiam  explicuero, 
qua  mirum  in  modum  sibi  placent.  Respondet  enim  legisconsulto  j 
roganti ,  quid  esset  ad  salutem  necessarium :  si  vis  ad  vitam  in-  j 
gredi,  serva  mandata  (Matth.  19,  17).  Quid  ultra,  inquiunt,  vo¬ 
lumus  ,  quum  ab  ipso  gratiae  autore  per  mandatorum  observatio-  j 
,nem  acquirere  jubeamur  regnum  Dei  ?  Quasi  vero  non  constet, 
Christum  iis  responsa  sua  attemperasse  quibuscum  negotium  esse 
sibi  videbat.  Hic  a  legis  doctore  interrogatur  de  ratione  obti¬ 
nendae  beatitudinis;  neque  id  simpliciter,  sed  quid  faciendo  ad  j 
ipsam  perveniant  homines.  Et  loquentis  persona  et  ipsa  inter- 
rogatio  Dominum  inducebat  ut  sic  responderet.  Ille  persuasione  % 
legalis  justitiae  imbutus,  in  operum  fiducia  caecutiebat.  Deinde  ■ 
non  aliud  quaerebat  nisi  quae  essent  opera  justitiae,  quibus  salus  ; 
comparetur.  Ergo  merito  remittitur  ad  legem,  in  qua  est  abso-  • 
lutum  justitiae  speculum.  Hos  quoque  clara  voce  praedicamus,  j 
servanda  esse  mandata  si  in  operibus  vita  quaeritur.  Atque  haec 
doctrina  cognitu  necessaria  est  Christianis;  quomodo  enim  ad  Chri-i  • 
stum  confugerent,  nisi  se  agnoscerent  a  via  vitae  in  mortis  prae-j 
cipitium  excidisse?  Quomodo  autem  intelligerent  quam  procul M 
aberrarint  a  via  vitae,  nisi  prius  qualis  sit  illa  intelligant?  Tum 
igitur  demum  recuperandae  salutis  asylum  in  Christo  esse  admo- 

v  nentur ,  dum  cernunt  quantum  sit  vitae  suae  cum  divina  justitia, 

;  quae  legis  observatione  continetur,  dissidium.  Summa  haec  est: 

■  si  in  operibus  salus  quaeritur,  servanda  esse  mandata  quibus  in- 

■  stituimur  ad  perfectam  justitiam.  Sed  non  est  hic  haerendum, 
nisi  velimus  in  medio  cursu  deficere  •  nemo  enim  nostrum  servan- 

;  dis  mandatis  par  est.  Quoniam  ergo  legis  justitia  excludimur, 
ad  aliud  subsidium  nos  conferamus  necesse  est:  nempe  ad  fidem 
• :  Christi.  Quamobrem  ut  hic  Dominus,  quem  vana  operum  con¬ 
ficientia  turgere  noverat  legis  doctorem,  ad  legem  revocat,  unde 

•  discat  se  esse  peccatorem,  tremendo  aeternae  mortis  judicio  ob- 

i  noxium,  sic  alios,  qui  ejusmodi  sui  notitia  jam  humiliati  sunt, 

•  alibi,  omissa  legis  mentione,  gratiae  promissione  solatur:  venite 

•  |  ad  me  omnes  qui  laboratis,  et  onerati  estis,  et  ego  reficiam  vos, 
t  et  invenietis  requiem  animabus  vestris  (Matth.  11,  29). 

10.  Tandem,  postquam  scripturam  invertendo  defatigati  sunt, 

!  ad  argutias  et  sophismata  delabuntur.  Cavillantur  in  eo ,  quod 
e  fides  alicubi  opus  vocatur,  atque  inde  colligunt  nos  perperam 

•  fidem  operibus  opponere.  Quasi  vero  fides,  quatenus  obedientia 
est  divinae  voluntatis,  suo  merito  justitiam  nobis  conciliet;  ac 

■  i  non  potius,  quod  Dei  misericordiam  amplectendo  Christi  justitiam, 

ab  ea  nobis  oblatam  in  evangelii  praedicatione,  cordibus  nostris 
,  obsignat.  Talibus  ineptiis  diluendis  si  non  immoror,  veniam  da¬ 
bunt  lectores.  Ipsae  enim,  sine  alieno  impetu,  suapte  debilitate 

•  satis  franguntur.  Objectionem  tamen  unam,  quae  speciem  habet 
t)  aliquam  rationis,  obiter  discutere  libet,  ne  quibus  non  adeo  exer- 
i-  citatis  negotium  faciat.  Quum  eandem  esse  contrariorum  regu- 
to  lam  dictet  sensus  communis ,  ac  peccata  singula  injustitiae  nobis 
o,  vertantur,  consentaneum  esse  ajunt,  singulis  quoque  bonis  operi¬ 
to  bus  justitiae  laudem  tribui.  Qui  respondent,  ab  una  infidelitate 
o*  proprie  prodire  hominum  damnationem ,  non  a  particularibus  pec- 
o*  catis,  mihi  non  satisfaciunt.  Equidem  illis  assentior,  fontem  ac 

•  radicem  omnium  malorum  incredulitatem  esse.  Est  enim  prima 
a  Deo  defectio ,  quam  sequuntur  deinde  particulares  contra  legem 

•e  transgressiones.  Sed  quod  videntur  eandem  statuere  bonorum  et 
:•  malorum  operum  rationem  in  aestimanda  justitia  vel  injustitia,  in 
<  eo  cogor  ab  ipsis  dissentire.  Justitia  enim  operum  est  perfecta 

•  legis  obedientia.  Itaque  justus  operibus  esse  non  potes  nisi  hanc 
e  velut  rectam  lineam  perpetuo  vitae  tenore  sequeris.  Ab  ea  ubi 

l  primum  deflexisti,  in  injustitiam  prolapsus  es.  Hinc  apparet,  j  usti  - 
iis  tiam  non  ex  uno  aut  paucis  operibus  contingere,  sed  ex  inflexi- 

•  bili  indefessaque  observatione  divinae  voluntatis.  At  judicandae 

injustitiae  multo  diversissima  est  ratio.  Qui  enim  scortatus  est, 

c  aut  furatus,  uno  delicto  mortis  est  reus:  quia  in  Dei  majestatem 

•  offendit.  Impingunt  ideo  nostri  isti  argutatores ,  quod  ad  illud 

•  Jacobi  (2,  10)  non  advertunt  animum:  qui  peccaverit  in  uno, 

ii  factum  omnium  reum  jam  esse;  quia  qui  vetuit  occidere,  vetuit 
!  et  furari,  etc.  Proinde  absurdum  videri  non  debet,  quum  dici- 

•  mus ,  mortem  justum  esse  uniuscujusque  peccati  stipendium :  quia 

justa  Dei  indignatione  ac  ultione  digna  sunt  singula.  Sed  insulsus 
eris  ratiocinator ,  si  ex  adverso  inferas ,  uno  opere  bono  conci¬ 
liari  posse  hominem  Deo ,  qui  multis  peccatis  ejus  iram  pro-  j 
meretur.  i 


CAPUT  XIX. 


De  libertate  Christiana. 


Partes  hujus  Capitis  tres:  1)  Necessitas  doctrinae  de  libertate  Christiana, 
sect.  1.,  ejusdemque  libertatis  praecipuae  partes  explicantur,  sect.  2 —  8.  — 
2)  Hujus  libertatis  natura  et  efficacia ,  adversus  Epicureos ,  et  alios  qui  infir¬ 
morum  rationem  minime  habent,  sect  9.  et  10.  —  3)  De  scandalo  dato  et 
accepto:  ejusdemque  consideratio  prolixa,  nec  non  necessaria,  a  sect.  11.  ad 
fin.  cap. 


1 

i 

i 

1.  Tractandum  nunc  de  Christiana  libertate,  cujus  explicatio 
praetermitti  minime  ab  eo  debet,  cui  summam  evangelicae  doctri-  e 
nae  compendio  complecti  propositum  sit.  Est  enim  res  apprime  e 
necessaria,  ac  citra  cujus  cognitionem  nihil  fere  sine  dubitatione  p 
aggredi  conscientiae  audent,  in  multis  haesitant  et  resiliuut,  sem-  a' 
per  variant  et  trepidant.  Praesertim  vero  appendix  est  justifica-  ri 
tionis,  et  ad  vim  ejus  intelligendam  non  parum  valet.  Imo 
qui  Deum  serio  timent,  hinc  fructum  incomparabilem  percipient 
ejus  doctrinae,  quam  impii  et  lucianici  homines  lepide  suis  dicte¬ 
riis  exagitant;  quia  in  spirituali  ebrietate,  qua  correpti  sunt, 
quaevis  protervia  illis  est  licita.  Quare  nunc  opportune  in  me¬ 
dium  prodibit:  deinde  planiorem  ejus  disputationem  (nam  leviter 
aliquoties  supra  a  nobis  attacta  est)  in  hunc  locum  rejicere  utile 
fuit;  quia  simul  atque  injecta  est  aliqua  mentio  Christianae  liber¬ 
tatis,  ibi  aut  fervent  libidines,  aut  insani  motus  surgunt,  nisi 
mature  obviam  eatur  lascivis  ingeniis  istis,  quae  alioqui  optima 
quaeque  pessime  corrumpunt.  Partim  enim  hujus  libertatis  prae¬ 
textu  omnem  Dei  obedientiam  excutiunt,  et  in  effraenatam  licen¬ 
tiam  se  proripiunt;  partim  indignantur,  putantes  omnem  mode¬ 
rationem,  ordinem,  rerumque  delectum  tolli.  Quid  hic  agamus, j 
talibus  angustiis  circumsepti  ?  An  christiana  libertate  valere  jussa, 
hujusmodi  periculis  opportunitatem  praecidamus?  Atqui,  ut  dictum! 
est,  nisi  ea  tenetur,  nec  Christus,  nec  evangelii  veritas,  neque' 
interior  pax  animae  recte  cognoscitur.  Danda  potius  opera  ne 
adeo  necessaria  doctrinae  pars  supprimatur,  et  occurratur  tamen' 
interim  absurdis  illis  objectionibus  quae  inde  enasci  solent. 

2.  Christiana  libertas  in  tribus  (ut  ego  quidem  sentio)  par¬ 
tibus  sita  est.  Prima,  ut  fidelium  conscientiae,  dum  fiducia  suae 
coram  Deo  justificationis  quaerenda  est,  sese  supra  legem  erigani! 
atque  efferant,  totamque  legis  justitiam  obliviscantur.  Nam  quun 
lex  (ut  alibi  jam  demonstratum  est)  neminem  justum  relinquat! 
aut  ab  omni  spe  justificationis  excludimur,  aut  ab  illa  nos  solv: 

-  oportet;  ac  sic  quidem,  ut  nulla  prorsus  operum  ratio  habeatur. 
Nam  qui  vel  tantillum  operum  se  afferre  debere  ad  obtinendam 

r>  justitiam  cogitat,  non  potest  modum  aut  finem  praefigere,  sed 
debitorem  uniyersae  legis  se  constituit.  Sublata  igitur  legis  men¬ 
tione,  et  omni  operum  cogitatione  seposita,  unam  Dei  miseri- 
i  cordiam  amplecti  convenit,  quum  de  justificatione  agitur,  et  averso 
a  nobis  aspectu,  unum  Christum  intueri.  Non  enim  illic  quae- 
I  ritur  quomodo  justi  simus;  sed  quomodo,  injusti  licet  ac  indigni, 
pro  justis  habeamur.  Cujus  rei  si  certitudinem  aliquam  assequi 
i,  volunt  conscientiae,  nullum  legi  dare  locum  debent.  Neque  hinc 

-  recte  quis  colligat,  legem  fidelibus  supervacaneam  esse,  quos  non 
ir-  ideo  docere  et  exhortari  et  stimulare  ad  bonum  desinit,  tametsi 
et  apud  Dei  tribunal  in  eorum  conscientiis  locum  non  habet.  Haec 
ii  enim  duo  ut  multo  diversissima  sunt,  ita  probe  diligenterque  sunt 

i  a  nobis  distinguenda.  Tota  Christianorum  vita  quaedam  pietatis 
meditatio  esse  debet,  quoniam  in  sanctificationem  vocati  sunt 

10  (Eph.  1,  4;  1  Thess.  4,  3).  In  hoc  situm  est  legis  officium,  ut 
i-  eos  officii  sui  admonendo  ad  sanctitatis  et  innocentiae  studium 
ne  excitet.  At  ubi  conscientiae  sollicitantur,  quomodo  Deum  habeant 
ne  propitium,  quid  responsurae  sint,  et  qua  fiducia  constaturae,  si 
n-  ad  ejus  judicium  postulentur:  ibi  non  subducendum  est  quid  lex 
i-  requirat,  sed  unus  Christus  pro  justitia  proponendus,  qui  omnem 

legis  perfectionem  superat. 

3.  In  hoc  cardine  totum  fere  argumentum  epistolae  ad 
e-  Galatas  vertitur.  Nam  insulsos  esse  interpretes,  qui  docent  Pau- 
i  lum  in  ea  pro  caeremoniarum  tantum  libertate  pugnare,  ex  locis 
e-  argumentorum  probari  potest.  Quales  isti  sunt,  quod  Christus 
er  factus  sit  pro  nobis  exsecratio,  ut  nos  ab  exsecratione  legis  re- 
J  dimeret  (Gal.  3,  13).  Item:  in  libertate  qua  Christus  vos  liberavit, 
r-  state,  et  ne  rursus  jago  servitutis  implicemini:  ecce,  ego  Paulus 
•.  dico,  si  circumcidamini,  Christus  vobis  nihil  proderit;  et  qui 
m  circumciditur,  debitor  est  universae  legis;  Christus  vobis  otiosus 

11  factus,  quicunque  per  legem  justificamini;  a  gratia  excidistis  (ibid. 
5,  1  seqq.).  Quibus  certe  aliquid  sublimius  continetur  quam  cae¬ 
remoniarum  libertas.  Equidem  fateor  Paulum  illic  de  caeremo¬ 
niis  tractare:  quia  illi  cum  pseudoapostolis  pugna  est,  qui  veteres 
legis  umbras,  Christi  adventu  abolitas,  reducere  in  Christianam 
ecclesiam  moliebantur.  Yerum  ad  hanc  quaestionem  expediendam 

e  disputandi  erant  altiores  loci,  in  quibus  tota  controversia  posita 
ae  erat.  Primum,  quia  umbris  illis  judaicis  obscurabatur  evangelii 
r.  claritas,  ostendit  in  Christo  nos  solidam  eorum  omnium  exhibi¬ 
tionem  habere,  quae  mosaicis  caeremoniis  adumbrabantur.  Deinde, 
:•  quia  illi  impostores  pessima  opinione  imbuebant  plebem,  quod 
n  haec  scilicet  obedientia  valeret  ad  promerendam  Dei  gratiam,  hic 
■  plurimum  insistit,  ne  ullis  legis  operibus,  nedum  minutis  illis 
id  elementis ,  justitiam  se  consequi  posse  coram  Deo  existiment  fide- 
it  les.  Et  simul  docet  damnatione  legis,  quae  universis  hominibus 
vi  alias  impendet,  esse  per  crucem  Christi  liberos,  ut  plena  securi- 


78  LIBER  III.  DE  MODO  PERCIPIENDAE  CHRISTI  GRATIAE. 

tate  in  uno  Christo  acquiescant.  Qui  locus  huc  proprie  pertinet. 
Postremo  conscientiis  fidelium  suam  asserit  libertatem,  ne  qua  re¬ 
ligione  in  rebus  non  necessariis  obstringantur. 

4.  Altera,  quae  ex  superiore  illa  pendet,  ut  conscientiae, 
non  quasi  legis  necessitate  coactae,  legi  obsequantur,  sed  legis 
ipsius  jugo  liberae  voluntati  Dei  ultro  obediant.  Quoniam  enim 
in  perpetuis  terroribus  versantur,  quamdiu  sub  legis  dominio  sunt, 
alacri  promptitudine  in  obedientiam  Dei  nunquam  compositae  erunt, 
nisi  hujusmodi  prius  libertate  donatae.  Exemplo  et  brevius  et 
magis  perspicue  assequemur,  quo  haec  pertineant.  Legis  praecep¬ 
tum  est,  ut  diligamus  Deum  nostrum  ex  toto  corde,  ex  tota  ani¬ 
ma,  ex  totis  viribus  (Deut.  6,  5).  Id  ut  fiat,  anima  prius  omni 
alio  sensu  et  cogitatione  est  evacuanda,  cor  omnibus  desideriis 
expurgandum,  vires  in  hoc  unum  colligendae  et  contrahendae. 
Qui  prae  aliis  multum  progressi  sunt  in  via  Domini,  longissime 
absunt  ab  hac  meta.  Nam  etsi  Deum  ex  animo  diligunt,  et  sin¬ 
cero  cordis  affectu,  multam  tamen  adhuc  cordis  et  animae  partem 
occupatam  habent  carnis  cupiditatibus,  quibus  retrahuntur  et  si¬ 
stuntur,  quominus  citato  ad  Deum  cursu  pergant.  Multo  quidem 
conatu  contendunt;  sed  caro  partim  eorum  vires  debilitat,  partim 
ad  sese  applicat.  Quid  hic  faciant,  dum  sentiunt  nihil  se  minus 
qnam  legem  praestare?  Yolunt,  aspirant,  conantur:  sed  nihil  ea 
qua  decet  perfectione.  Si  legem  intuentur,  quidquid  tentant  aut  ' 
meditantur  operis,  maledictum  esse  vident.  Nec  est  quod  se  quis¬ 
que  fallat,  colligens  opus  eo  ipso  non  omnino  malum  esse  quia 
imperfectum ,  et  ideo  quod  in  eo  boni  est  Deo  nihilominus  accep¬ 
tum  esse.  Nam  lex,  perfectam  dilectionem  exigens,  omnem  im¬ 
perfectionem  damnat,  nisi  rigore  mitigato.  Opus  igitur  suum  con- 
sideret,  quod  pro  parte  bonum  videri  volebat;  et  eo  ipso  trans¬ 
gressionem  legis  esse  inveniet,  quia  imperfectum  est. 

5.  En  quomodo  omnia  nostra  opera  legis  maledictioni  sub-  \ 
jacent,  si  ad  legis  modum  exigantur.  Quomodo  autem  tum  se  I 
alacriter  accingerent  ad  opus  infelices  animae ,  pro  quo  nonnisi 
maledictionem  se  referre  posse  confiderent?  Rursum  si  ab  hac 
severa  legis  exactione,  vel  potius  toto  legis  rigore  liberatae,  pa- . 
terna  lenitate  se  a  Deo  appellari  audiant,  hilares  et  magna  ala- 
critate  vocanti  respondebunt,  et  ducentem  sequentur.  In  summa,  j 
qui  legis  jugo  astringuntur,  servis  sunt  similes  quibus  certae  in 
singulos  dies  operae  a  dominis  indicuntur.  Hi  enim  nihil  effec- 
tum  putant,  nec  in  conspectum  Dominorum  venire  audent,  nisi 
exactus  operarum  modus  constiterit.  Eilii  vero,  qui  liberalius  et! 
magis  ingenue  a  patribus  tractantur ,  eis  non  dubitant  inchoata  et 
dimidiata  opera,  aliquid  etiam  vitii  habentia  offerre,  confisi  suam)! 
obedientiam  et  animi  promptitudinem  iliis  acceptam  fore,  etiam  si 
minus  exacte  effecerint  quod  volebant.  Tales  nos  esse  oportet 
qui  certo  confidamus ,  obsequia  nostra  indulgentissimo  patri  pro- 
batum  iri,  quantulacunque  sint,  et  quantumvis  rudia  ac  imperfecta.; 
Qualiter  etiam  per  prophetam  nobis  confirmat.  Parcam  eis,  inquit i 

(Mal.  3,  17),  sicut  solet  pater  filio  parcere  servienti  sibi.  Ubi 
parcere  pro  indulgere  vel  humaniter  ad  vitia  connivere  positum 
constat,  quum  simul  obsequii  meminerit.  Neque  haec  fiducia  pa¬ 
rum  nobis  necessaria  est,  sine  qua  frustra  omnia  conabimur;  si¬ 
quidem  nullo  nostro  opere  se  coli  reputat  Deus,  nisi  quod  in  ejus 
cultum  vere  a  nobis  fiat.  Id  autem  qui  possit  inter  illos  terro¬ 
res,  ubi  dubitatur  offendaturne  Deus  an  colatur  nostro  opere? 

6.  Atque  ea  causa  est  cur  autor  epistolae  ad  Hebraeos  (11, 
2)  quidquid  in  sanctis  patribus  bonorum  operum  fuisse  legitur,  ad 
fidem  referat,  et  ea  duntaxat  ex  fide  aestimet.  De  hac  libertate 
illustris  est  locus  in  epistola  ad  Eomanos  (6  ,  12),  ubi  Paulus  ra¬ 
tiocinatur,  peccatum  non  debere  nobis  dominari,  quia  non  sumus 
sub  lege ,  sed  sub  gratia.  Quum  enim  fideles  hortatus  esset ,  ne 
peccatum  in  eorum  mortali  corpore  regnaret,  neve  exhiberent 
membra  sua  arma  iniquitatis  peccato,  sed  Deo  se  devoverent  tan- 
quam  ex  mortuis  viventes ,  et  membra  sua  arma  justitiae  Deo ; 
illi  vero  contra  objicere  possent,  se  adhuc  carnem  secum  ferre, 
plenam  concupiscentiis,  et  peccatum  ii)  se  habitare,  subjicit  eam 
consolationem  a  legis  libertate,  ac  si  diceret:  tametsi  nondum  ex¬ 
stinctum  peccatum ,  necdum  justitiam  in  se  vivere  plane  sentiant, 
non  tamen  esse  cur  formident  et  animo  dejiciantur,  quasi  Deum 
semper  offensum  habeant  ob  peccati  reliquias ;  quando  per  gratiam 
a  lege  sint  manumissi,  ne  ejus  regula  sua  opera  examinentur. 
Qui  vero  peccandum  inferunt,  quia  non  simus  sub  lege,  hanc  li¬ 
bertatem  nihil  ad  se  pertinere  intelligant,  cujus  finis  est,  nos  ad 
bonum  animare. 

7.  Tertia,  ut  nulla  rerum  externarum,  quae  per  se  sunt 
ccdiacpoQOi ,  religione  coram  Deo  teneamur,  quin  eas  nunc  usur¬ 
pare  nunc  omittere  indifferenter  liceat.  Atque  hujus  etiam  liber¬ 
tatis  cognitio  perquam  nobis  necessaria  est.  Quae  si  aberit,  nulla 
conscientiis  nostris  futura  est  quies,  nullus  superstitionum  finis. 
Videmur  hodie  plerisque  inepti,  qni  disceptationem  movemus  de 
libero  esu  carnium,  de  libero  feriarum  vestiumque  usu,  et  simili¬ 
bus,  ut  illis  quidem  videtur,  frivolis  nugis;  sed  plus  istis  inest 
momenti  quam  vulgo  creditur.  Nam  ubi  semel  se  in  laqueum 
conjecerunt  conscientiae,  longum  et  inextricabilem  labyrinthum  in¬ 
grediuntur,  unde  non  facilis  postea  exitus  patet.  Si  quis  dubitare 
inceperit,  an  sibi  in  linteis,  indusiis,  sudariis,  mantilibus,  lino 
uti  liceat,  nec  de  canabe  postea  securus  erit,  tandem  et  de  stupis 
incidet  dubitatio.  Secum  enim  volutabit,  annon  sine  mantilibus 
coenare  possit,  annon  sudariis  carere.  Si  cui  paulo  delicatior  ci¬ 
bus  illicitus  visus  fuerit,  demum  nec  cibarium  panem  ac  vulgaria 
edulia  tranquillus  coram  Deo  comedet :  dum  in  mentem  venit ,  se 
vilioribus  adhuc  cibis  posse  corpus  sustentare.  Si  in  suaviori  vino 
haesitaverit,  deinde  nec  vappam  cum  bona  conscientiae  pace  bibet; 
postremo  nec  dulciorem  mundioremque  aliis  aquam  attingere  aude¬ 
bit.  Denique  eo  demum  veniet,  ut  super  transversam,  quod  di¬ 
citur,  festucam  incedere  nefas  ducat.  Non  enim  hic  leve  certamen 

inchoatur;  sed  hoc  controvertitur ,  an  his  aut  illis  nos  uti  Deus 
velit,  cujus  voluntas  consiliis  nostris  ac  factis  omnibus  praeire  de-  ! 
bet.  Hinc  alios  desperatione  in  confusam  voraginem  abripi  ne- 
cesse  est,  alios  contempto  Deo  et  abjecto  ejus  timore,  viam  sibi 
ruina  facere,  quam  expeditam  non  habeant.  Quicunque  enim  tali 
dubitatione  impliciti  sunt,  quoquo  se  vertant,  praesentem  ubique 
conscientiae  offensionem  vident. 

8.  Scio,  inquit  Paulus  (Rom.  14,  14),  quia  nihil  commuue 
est  (per  commune,  profanum  accipiens),  nisi  qui  existimat  aliquid 
commune,  illi  commune  est.  Quibus  verbis  res  omnes  externas 
libertati  nostrae  subjicit;  modo  ejus  libertatis  ratio  animis  nostris 
apud  Deum  constet.  Verum  si  qua  superstitiosa  opinio  scrupulum  j 
nobis  injiciat,  quae  suapte  natura  pura  erant  nobis  contaminantur.  i, 
Quare  subjicit  (v.  22.  23):  beatus,  qui  non  judicat  se  ipsum  in  j. 
eo  quod  probat;  at  qui  dijudicat,  si  ederit,  condemnatus  est,  quo¬ 
niam  non  edit  ex  fide:  porro  quod  non  est  ex  fide,  peccatum  est.  || 
Inter  hujusmodi  angustias  qui  omnia  secure  nihilominus  audendo  j 
se  animosiores  ostendunt,  nonne  se  tantundem  a  Deo  avertunt?  j 
qui  vero  aliquo  Dei  timore  penitus  afficiuntur,  quum  et  ipsi  co¬ 
gantur  multa  admittere  aversante  conscientia,  formidine  conster¬ 
nantur  ac  concidunt.  Omnes,  quotquot  tales  sunt,  nihil  donorum  j 
Dei  accipiunt  cum  gratiarum  actione,  qua  tamen  sola  nobis  omnia 
in  usum  nostrum  sanctificari  testatur  Paulus  (1  Tim.  4,  5).  In- 
telligo  autem  gratiarum  actionem  ex  animo  profectam,  qui  Dei 
beneficentiam  et  bonitatem  in  suis  donis  agnoscat.  Nam  multi 
quidem  eorum  Dei  bona  esse  intelligunt,  quibus  utuntur,  et  Deum 
in  operibus  suis  laudant;  sed  quum  sibi  data  esse  persuasum  non 
habeant,  quomodo  gratias  Deo  agerent  tanquam  datori?  Videmus 
in  summa,  quorsum  haec  tendat  libertas,  nempe  ut  Dei  donis 
nullo  conscientiae  scrupulo,  nulla  animi  perturbatione  utamur,  in 
quem  usum  nobis  ab  ipso  data  sunt;  qua  fiducia  et  pacem  cum 
eo  habeant  animae  nostrae,  et  ejus  erga  nos  largitatem  agnoscant» 
Hic  enim  comprehenduntur  omnes  liberae  observationis  caeremo- 
niae ,  ne  qua  necessitate  ad  eas  observandas  conscientiae  astrin- 
gantur,  sed  earum  usum  Dei  beneficio  sibi  ad  aedificationem  sub¬ 
jectum  esse  meminerint. 

9.  Est  autem  diligenter  observandum,  Christianam  liberta¬ 
tem  omnibus  suis  partibus  rem  spiritualem  esse;  cujus  tota  vis  in 
formidolosis  conscientiis  coram  Deo  pacificandis  posita  sit,  sive  de ! 
peccatorum  remissione  inquietae  sint  ac  sollicitae ,  sive  anxiae  sint, 
utrum  opera  imperfecta  et  vitiis  carnis  nostrae  inquinata  Deo  pla¬ 
ceant  ,  sive  de  rerum  indifferentium  usu  torqueantur.  Quare  per- 
verse  interpretantur,  vel  qui  suis  cupiditatibus  ipsam  praetexunt, 
ut  bonis  Dei  donis  abutantur  in  suam  libidinem;  vel  qui  nullam! 
esse  putant  nisi  coram  hominibus  usurpatam,  ideoque  in  ea  utenda 
nullam  infirmorum  fratrum  rationem  habent.  Primo  genere  majo¬ 
rem  in  modum  hoc  saeculo  peccatur.  Nullus  fere  est  cui  sump-J 
tuoso  esse  per  facultates  liceat,  quem  non  delectet,  in  coenarum 

apparatu,  in  cultu  corporis,  in  exstruendis  domibus  luxuriosus 
splendor;  qui  non  omni  lautitiarum  genere  inter  alios  eminere 
yelit ;  qui  non  sibi  in  suo  nitore  mirifice  blandiatur.  Et  haec 
omnia  sub  christianae  libertatis  praetextu  defenduntur.  Ajunt  res 
esse  indifferentes.  Fateor :  modo  iis  indifferenter  quis  utatur. 

Caeterum  ubi  nimis  cupide  appetuntur,  ubi  superbe  jactantur,  ubi 
luxuriose  effunduntur,  quae  per  se  licita  alioqui  erant,  his  vitiis 
foedari  certum  est.  Inter  res  indifferentes  optime  distinguit  illud 
Pauli :  omnia  munda  mundis ;  coinquinatis  autem  et  infidelibus 
nihil  mundum ,  qaando  polluta  est  eorum  mens  et  conscientia 
(Tit.  1,  15).  Cur  enim  maledicuntur  divites,  qui  consolationem 
suam  habent,  qui  saturati  sunt,  qui  nunc  rident,  qui  dormiunt  in 
lectis  eburneis,  qui  conjungunt  agrum  agro,  quorum  convivia  ci¬ 
tharam,  lyram,  tympanum  et  vinum  habent  (Luc.  6,  24;  Am.  6, 
1;  Jes.  5,  8)?  Certe  et  ebur,  et  aurum,  et  divitiae,  bonae  Dei 
creaturae  sunt,  hominum  usibus  permissae  imo  Dei  providentia 
destinatae ;  nec  ridere ,  aut  saturari ,  aut  novas  possessiones  vete¬ 
ribus  atque  avitis  adjungere,  aut  concentu  musico  delectari,  aut 
vinum  bibere,  usquam  prohibitum  est.  Verum  istud  quidem,  sed 
ubi  rerum  copia  suppetit,  in  deliciis  volutari,  ac  se  ingurgitare, 
mentem  et  animum  inebriare  praesentibus  voluptatibus,  novisque 
semper  inhiare,  haec  a  legitimo  donorum  Dei  usu  longissime  ab¬ 
sunt.  Tollant  ergo  immoderatam  cupidinem,  tollant  immodicam 
profusionem,  tollant  vanitatem  et  arrogantiam,  ut  pura  conscientia 
Dei  donis  pure  utantur.  Ubi  ad  hanc  sobrietatem  animus  compo- 
1  situs  fuerit,  habebunt  legitimi  usus  regulam.  Desit  rursum  haec 
1  moderatio,  plebejae  communesque  deliciae  nimiae  sunt.  Nam  il- 
?  lud  vere  dicitur,  in  burro  et  rudi  panno  saepe  animum  purpu- 
3  reum  habitare;  interdum  sub  bysso  et  purpura  simplicem  humili- 

I  tatem  latere.  Ita  in  suo  quisque  ordine  vel  tenuiter,  vel  modice, 

II  vel  splendide  vivat:  ut  meminerint  omnes  se  a  Deo  ali  ut  vivant, 
non  ut  luxurientur;  ac  legem  hanc  christianae  libertatis  putent  si 
cum  Paulo  (Phil.  4,  12)  didicerint,  in  quibus  sunt,  iis  contenti 

•  esse;  si  norint  et  humiles  esse  et  excellere;  si  docti  sint  ubique 

•  et  in  omnibus  et  saturari  et  esurire  et  abundare  et  pejuriam  pati. 

10.  Errant  et  in  eo  plerique,  quod  perinde  ac  si  sua  libertas 
•jlincolumis  ac  salva  non  esset,  nisi  testes  haberet  homines,  pro- 
ulmiscue  et  imprudenter  ea  utuntur.  Qua  importuna  usurpatione 
e  Infirmos  fratres  saepenumero  offendunt.  Videas  hodie  quosdam, 
iquibus  sua  libertas  non  videtur  consistere,  nisi  per  esum  carnium 
idie  veneris  in  ejus  possessionem  venerint.  Quod  edunt  non  re- 
Ijprehendo;  sed  exigenda  est  ex  animis  falsa  isthaec  opinio.  Siqui¬ 
dem  cogitare  debebant,  nihil  se  sua  libertate  novum  consequi  in 
ipominum  conspectu,  sed  apud  Deum;  et  tam  in  abstinendo  con¬ 
stitutam  esse,  quam  in  utendo.  Si  coram  Deo  nihil  referre  intel- 

•  figunt,  vescanturne  carnibus  an  ovis,  rubrisne  an  nigris  vestibus 
•induantur,  satis,  superque  est.  Jam  soluta  est  conscientia,  cui 
njejus  libertatis  beneficium  debebatur.  Ergo  etiamsi  posthac  carni- 

bus  tota  vita  abstineant,  et  colorem  unum  perpetuo  ferant,  non 
minus  liberi  sunt.  Imo  ideo  quia  liberi  sunt,  libera  conscientia 
abstinent.  Perniciosissime  vero  labuntur,  quod  fratrum  infirmita¬ 
tem  nullius  pensi  habent,  quam  sic  sustineri  a  nobis  decet,  ne 
quid  temere  admittamus  cum  eorum  offendiculo.  Verum  interdum 
quoque  interest,  coram  hominibus  asseri  nostram  libertatem.  Et 
hoc  fateor;  modus  tamen  summa  cautione  tenendus  est,  ne  infir¬ 
morum  curam,  quos  nobis  tantopere  Dominus  commendavit,  ab¬ 
jiciamus. 

11.  Dicam  hic  itaque  de  scandalis  nonnihil,  quo  in  discri¬ 
mine  habenda  sint,  quae  cavenda,  quae  item  negligenda:  unde 
postea  statuere  liceat,  quis  sit  inter  homines  libertati  nostrae  lo¬ 
cus.  Placet  autem  vulgaris  illa  partitio,  quae  scandalum  aliud 
datum,  aliud  acceptum,  tradit;  quando  et  apertum  scripturae  te¬ 
stimonium  habet,  nec  inepte  exprimit  quod  significat.  Si  quid 
importuna  aut  levitate,  aut  lascivia,  aut  temeritate,  non  ordine, 
nec  suo  loco  facias,  quo  imperiti  imbecillesque  offendantur,  scan¬ 
dalum  abs  te  datum  dicetur;  quoniam  tua  culpa  factum  fuerit,  ut  ; 
ejusmodi  offensio  suscitaretur.  Ac  omnino  scandalum  in  re  aliqua 
datum  dicitur ,  cujus  culpa  ab  autore  rei  ipsius  profecta  est.  Scan¬ 
dalum  acceptum  vocatur,  quum  res  alioqui  non  improbe  nec  im 


portune  admissa,  malevolentia  aut  sinistra  quadam  animi  maligni¬ 
tate  in  offensionis  occasionem  rapitur.  Non  enim  hic  datum  erat 
scandalum;  sed  sinistri  illi  interpretes  sine  causa  accipiunt.  Priore 
illo  scandali  genere  nonnisi  infirmi  offenduntur;  hoc  autem  secundo 
acerba  ingenia  et  pharisaica  supercilia.  Quare  alterum  vocabimus 
scandalum  infirmorum  ,  alterum  Pharisaeorum ;  ac  sic  libertatis  no¬ 
strae  usum  temperabimus,  ut  fratrum  infirmorum  ignorantiae  ce¬ 
dere  debeat,  Pharisaeorum  austeritati  nequaquam.  Quid  enim  in¬ 
firmitati  dandum  sit,  abunde  multis  locis  ostendit  Paulus.  Infir¬ 
mos,  inquit  (Rom.  14,  1  et  13),  in  fide  suscipite.  Item:  ne 
posthac  alius  alium  judicemus;  verum  illud  magis  ne  offendiculuir 
ponatur  fratri,  aut  lapsus  occasio.  Et  multa  in  eum  sensum,  quae 
ex  eo  loco  peti  satius  est  quam  hic  referri.  Summa  est,  ut  nos 
qui  robusti  sumus,  infirmitates  impotentium  sufferamus,  nec  pia 
ceamus  nobis  ipsis;  sed  unusquisque  nostrum  proximo  placeat  ii 
bonum,  ad  aedificationem  (ibid.  15,  1).  Alibi:  sed  videte,  n< 
quo  modo  facultas  vestra  offendiculo  sit  iis  qui  infirmi  sunt  (1  Cor 
8,  9  et  10,  25).  Item:  omnia  quae  in  macello  venduntur  edite 
nihil  interrogantes  propter  conscientiam;  porro  conscientiam  ve 
stram  dico,  non  alterius:  denique  tales  estote,  ut  nullum  praebeat 
tis  offendiculum  neque  Judaeis,  neque  Graecis,  neque  ecclesia 
Dei.  Alio  etiam  loco:  in  libertatem  vocati  estis,  fratres,  tantur 
ne  libertatem  vestram  detis  in  occasionem  carni,  sed  per  carita 
tem  servite  vobis  invicem  (Gal.  5,  13).  Ita  est  sane.  Liberta 
nostra  non  adversus  imbecilles  proximos  data  est,  quorum  no 
per  omnia  servos  caritas  statuit;  sed  magis,  ut  pacem  cum  De 
in  animis  nostris  habentes,  pacate  etiam  inter  homines  vivamui 

Pharisaeorum  autem  offensio  quanti  sit  facienda ,  discimus  ex  ver¬ 
bis  Domini  (Matth.  15,  14),  quibus  jubet  omitti  illos,  quia  caeci 
sunt,  duces  caecorum.  Admonuerant  discipuli,  eos  sermone  ipsius 
offensos  fuisse.  Respondet  negligendos,  nec  curandam  esse  eorum 
offensionem. 

12.  Res  tamen  adhuc  incerta  pendet,  nisi  teneamus  qui  no¬ 
bis  sint  habendi  infirmi ,  et  qui  Pharisaei ;  quo  discrimine  sublato, 
non  video  quis  prorsus  restet  inter  offensiones  libertatis  usus,  qui 
nunquam  sine  summo  periculo  foret.  Verum  mihi  clarissime  de¬ 
finiisse  videtur  Paulus ,  tum  doctrina  tum  exemplis  quatenus  vel 
moderanda  sit  libertas  nostra,  vel  offendiculis  redimenda.  Timo¬ 
theum  quum  in  consortium  suum  assumeret,  circumcidit  (Act.  16, 
3);  Titum  ut  circumcideret  adduci  non  potuit  (Gal.  2,  3).  Di¬ 
versa  facta;  nulla  consilii  nec  animi  mutatio.  Nempe  in  circum¬ 
cidendo  Timotheo,  quum  liber  esset  ab  omnibus,  omnibus  semet- 
ipsum  servum  fecit;  et  factus  est  Judaeis  quasi  Judaeus,  ut  Ju¬ 
daeos  lucrifaceret;  iis  qui  sub  lege  erant,  quasi  esset  sub  lege, 
ut  eos  qui  sub  lege  erant  lucrifaceret;  omnibus  omnia,  ut  multos 
servaret  (1  Cor.  9,  19.  22),  quemadmodum  alibi  scribit:  Habemus 
justam  libertatis  moderationem,  si  cum  fructu  aliquo  indifferenter 
contineri  possit.  Quid  respexerit  quum  Titum  circumcidere  forti¬ 
ter  abnuit,  ipse  testatur,  sic  scribens:  sed  neque  Titus,  qui  me- 
cum  erat,  quum  esset  Graecus,  compulsus  fuit  circumcidi ;  propter 
obiter  ingressos  falsos  fratres,  qui  subintroierant  ad  explorandum 
libertatem  nostram,  quam  habemus  in  Christo  Jesu,  quo  nos  in 
servitutem  adigerent,  quibus  ne  ad  tempus  quidem  cessimus  per 
subjectionem,  ut  evangelii  veritas  maneret  apud  vos.  Habemus 
et  necessitatem  vindicandae  libertatis,  si  per  iniquas  exactiones 
pseudoapostolorum,  ea  infirmis  in  conscientiis  periclitatur.  Ubique 
studendum  caritati,  et  spectanda  proximi  aedificatio.  Omnia,  in¬ 
quit  alibi  (1  Cor.  10,  23),  mihi  licent,  at  non  omnia  expediunt; 
omnia  mihi  licent,  at  non  omnia  aedificant:  nemo  quod  suum  est 
quaerat,  sed  quod  alterius.  Nihil  jam  hac  regula  expeditius,  quam 
utendum  libertate  nostra,  si  in  proximi  nostri  aedificationem  ce¬ 
dat;  sin  ita  proximo  non  expediat,  ea  tunc  abstinendum.  Sunt 
qui  paulinam  prudentiam  simulant  in  abstinentia  libertatis,  nihil 
minus  quam  in  officia  caritatis  eam  conferentes.  Suae  enim  quieti 
ut  consulant,  omnem  libertatis  mentionem  sepultam  optant;  quum 
non  minus  intersit  proximorum,  libertatem  in  eorum  bonum  et 
aedificationem  interdum  usurpare,  quam  pro  ipsorum  commodo, 
eam  loco  moderari.  Pii  autem  hominis  est  cogitare ,  sibi  liberam 
in  rebus  externis  potestatem  ideo  esse  concessam,  quo  sit  ad  om¬ 
nia  caritatis  officia  expeditior. 

13.  Quidquid  autem  de  cavendis  offendiculis  docui,  ad  res 
medias  et  indifferentes  referri  volo.  Nara  quae  necessaria  sunt 
factu ,  nullius  offendiculi  timore  omittenda  sunt.  Quemadmodum 
enim  caritati  subjicienda  est  nostra  libertas,  ita  sub  fidei  puritate 
subsidere  vicissim  caritas  ipsa  debet.  Equidem  et  hic  caritatis 

rationem  haberi  decet,  sed  usque  ad  aras;  hoc  est,  ne  in  gratiam 
proximi  Deum  offendamus.  Non  est  probanda  eorum  intemperies, 
qui  nihil  nisi  tumultuando  agunt,  et  qui  perrumpere  omnia  ma¬ 
lunt  quam  dissuere.  At  nec  audiendi  sunt  qui  quum  in  mille 
impietatis  formas  duces  se  praebent,  sic  sibi  agendum  fingunt  ne 
proximis  sint  offendiculo;  quasi  non  interim  proximorum  conscien¬ 
tias  in  malum  aedificent,  praesertim  ubi  nulla  spe  exitus  in  eodem 
semper  haerent  luto.  Et  suaves  homines,  seu  doctrina,  seu  vitae 
exemplo  sit  instituendus  proximus,  ajunt  lacte  pascendum  esse, 
quem  pessimis  exitialibusque  opinionibus  imbuunt.  Lactis  potu 
se  aluisse  Corinthios  Paulus  commemorat  (1  Cor.  5,  2);  sed  si 
tum  inter  eos  fuisset  papalis  missa,  an  sacrificasset ,  ad  praeben¬ 
dum  ipsis  lactis  potum  ?  Minime :  nam  lac  venenum  non  est. 
Mentiuntur  ergo  se  alere,  quos  sub  blanditiarum  specie  crudeliter 
necant.  Atque  ut  demus  probandam  ad  tempus  istiusmodi  dissi¬ 
mulationem,  quousque  tandem  pueros  suos  eodem  potabunt  lacte? 
Nam  si  nunquam  grandescunt,  ut  vel  tenuem  saltem  aliquem  ci-  j 
bum  ferre  possint,  nec  lacte  fuisse  unquam  educatos  certum  est. 
Cur  nunc  acrius  cum  illis  non  congrediar,  duae  rationes  impediunt: 
quia  vix  dignae  sunt  eorum  ineptiae  quae  refutentur,  quum  apud 
omnes  sanos  merito  sordeant;  deinde,  quia  peculiaribus  scriptis1) 
hoc  abunde  praestiti,  nolo  actum  agere.  Tantum  hoc  teneant  lec-  ; 
tores,  quibuscunque  scandalis  satan  et  mundus  avertere  nos  mo¬ 
liantur  a  Dei  placitis,  vel  nos  morari,  ne  sequamur  quod  ille 
praescribit,  strenue  nihilominus  pergendum  esse;  deinde  quidquid  i 
discriminum  impendeat,  non  tamen  liberum  esse  vel  latum  un- 
guem  deflectere  ab  ejusdem  Dei  imperio ,  nec  ullo  praetextu  fas 
esse  quidquam  tentare  nisi  quod  permittit. 

14.  Jam  vero  quum  hac  libertatis  praerogativa,  qualem  an¬ 
tea  descripsimus,  donatae  fideles  conscientiae  id  Christi  beneficio 
consequutae  sint ,  ne  ullis  observationum  laqueis  in  iis  rebus  im- 
plicentur ,  in  quibus  eas  esse  liberas  Dominus  voluit ,  omnium  ho¬ 
minum  potestate  exemptas  esse  constituimus.  Est  enim  indignum 
aut  Christo  gratiam  tantae  suae  liberalitatis  perire  aut  conscientiis  * 
ipsis  fructum.  Neque  res  levicula  existimanda  nobis  est,  quam  i 
videmus  tanti  Christo  constitisse,  utpote  quam  non  auro  aut  ar¬ 
gento  ,  sed  proprio  sanguine  aestimavit,  ut  Paulus  non  dubitet! 
dicere,  irritam  fieri  ejus  mortem,  si  animas  nostras  hominibus  in 
subjectionem  tradimus  (Gal.  5,  1.  4).  Siquidem  non  aliud  agit) 
aliquot  capitibus  epistolae  ad  Galatas,  quam  Christum  nobis  ob¬ 
scurari,  vel  potius  exstingui,  nisi  in  sua  libertate  stent  conscien¬ 
tiae  nostrae:  a  qua  certe  exciderunt,  si  possunt  hominum  arbitrio  t 
legum  ac  constitutionum  vinculis  illaqueari.  Yerum,  ut  res  est 
cognitu  dignissima,  ita  longiori  magisque  perspicua  explicatione; 
indiget.  Statim  enim  atque  de  humanarum  constitutionum  abro- 
— 

1)  Ep.  de  fugiendis  impiorum  illicitis  sacris.  Item,  Ep.  de  abjiciendis  veD  j 
administrandis  sacerdotiis.  Item,  Libr.  de  vitandis  superstitionibus. 

gatione  verbum  factum  est,  ingentes  turbae  partim  a  seditiosis, 
partim  a  calumniatoribus  commoventur,  quasi  universa  simul  tol¬ 
latur  ac  subvertatur  hominum  obedientia. 

15.  Ad  eum  ergo  lapidem  ne  quis  impingat,  primum  ani¬ 
madvertamus  duplex  esse  in  homine  regimen:  alterum  spirituale, 
quo  conscientia  ad  pietatem  et  ad  cultum  Dei  instituitur;  alterum 
politicum,  quo  ad  humanitatis  et  civilitatis  officia,  quae  inter  ho¬ 
mines  servanda  sunt,  homo  eruditur.  Vulgo  appellari  solent  ju¬ 
risdictio  spiritualis  et  temporalis,  non  impropriis  nominibus.  Qui¬ 
bus  significatur,  priorem  illam  regiminis  speciem  ad  animae  vitam 
pertinere,  hanc  autem  in  his  quae  praesentis  vitae  sunt  versari: 
non  quidem  in  pascendo  tantum  aut  vestiendo,  sed  in  praescri¬ 
bendis  legibus  quibus  homo  inter  homines  vitam  sancte,  honeste 
modesteque  exigat.  Nam  illa  in  animo  interiori  sedem  habet; 
haec  autem  externos  mores  duntaxat  componit.  Alterum  vocare 
nobis  liceat  regnum  spirituale,  alterum  regnum  politicum.  Haec 
autem  duo,  ut  partiti  sumus,  seorsum  singula  dispicienda  semper 
sunt;  et,  dum  alterum  consideratur,  avocandi  avertendique  ab  al¬ 
terius  cogitatione  animi.  Sunt  enim  in  homine  veluti  mundi  duo, 
quibus  et  varii  reges  et  variae  leges  praeesse  possunt.  Hac  dis¬ 
tinctione  fiet ,  ne  quod  de  spirituali  libertate  docet  evangelium, 
perperam  ad  politicum  ordinem  trahamus,  ac  si  minus  secundum 
externum  regimen  humanis  legibus  subjicerentur  Christiani,  quia 
solutae  sunt  coram  Deo  ipsorum  conscientiae;  quasi  propterea  exi¬ 
merentur  omni  carnis  servitute ,  quod  secundum  spiritum  liberi 
sunt.  Deinde,  quia  in  iis  etiam  constitutionibus  quae  ad  spiri¬ 
tuale  regnum  videntur  pertinere ,  potest  aliqua  esse  hallucinatio, 
inter  has  etiam  ipsas  discernere  oportet,  quae  legitimae  habendae 
sint,  ut  Dei  verbo  consentaneae;  quae  rursus  locum  apud  pios 
habere  non  debeant.  De  civili  regimine  erit  alibi  dicendi  locus  x). 
De  legibus  etiam  ecclesiasticis  dicere  in  praesentia  supersedeo, 
quia  plenior  tractatio  quarto  libro  conveniet,  ubi  de  ecclesiae  po¬ 
testate  agetur.  Hujus  autem  disputationis  haec  sit  clausula.  Quae¬ 
stio ,  ut  dixi,  per  se  non  adeo  obscura  vel  perplexa,  plerosque 
ideo  impedit  quod  inter  externum,  ut  vocant,  et  conscientiae  fo¬ 
rum  non  satis  subtiliter  discernunt.  Praeterea  difficultatem  auget, 
quod  Paulus  (Eom.  18,  1  et  5)  obediendum  esse  magistratui  prae¬ 
cipit  non  poenae  solum  metu,  sed  propter  conscientiam.  Unde 
sequitur,  politicis  quoque  legibus  obstringi  conscientias.  Quod  si 
ita  esset,  caderet  quidquid  paulo  ante  diximus,  ac  jam  dicturi 
sumus  de  spirituali  regimine.  Ut  hic  nodus  solvatur,  primo  ope¬ 
rae  pretium  est  tenere  quid  sit  conscientia.  Ac  definitio  quidem 
ex  etymo  vocis  petenda  est.  Nam  sicuti  quum  mente  intelligen- 
tiaque  homines  apprehendunt  rerum  notitiam,  ex  eo  dicuntur  scire, 
unde  et  scientiae  nomen  ducitur,  ita  quum  sensum  habent  divini 
judicii,  quasi  sibi  adjunctum  testem,  qui  sua  peccata  eos  occultare 


1)  Lib.  4.  c.  20. 

non  sinit,  quin  ad  judicis  tribunal  rei  pertrahantur,  sensus  ille 
vocatur  conscientia.  Est  enim  quiddam  inter  Deum  et  hominem 
medium:  quia  hominem  non  patitur  in  se  ipso  supprimere  quod 
novit,  sed  eousque  persequitur  donec  ad  reatum  adducat.  Hoc 
est  quod  intelligit  Paulus,  quum  tradit  (Bom.  2,  15),  conscien¬ 
tiam  simul  attestari  hominibus,  ubi  cogitationes  eos  accusant  vel 
absolvunt  in  judicio  Dei.  Simplex  notitia  in  homine  residere  pos¬ 
set  veluti  inclusa.  Ego  sensus  hic,  qui  hominem  sistit  ad  Dei 
judicium ,  est  quasi  appositus  homini  custos ,  qui  omnia  ejus  ar¬ 
cana  observet  ac  speculetur,  ne  quid  in  tenebris  sepultum  ma¬ 
neat.  IJnde  et  vetus  illud  proverbium :  conscientia  mille  testes. 
Eadem  ratione  et  Petrus  bonae  erga  Deum  conscientiae  interro¬ 
gationem  posuit  pro  tranquillitate  animi,  quum  persuasi  de  Christi 
gratia,  nos  intrepide  coram  Deo  offerimus  (1  Petr.  3,  21).  Et 
autor  epistolae  ad  Hebraeos  (10,  2),  non  habere  amplius  con¬ 
scientiam  peccati ,  pro  liberatos  vel  absolutos  esse ,  ut  peccatum 
nos  amplius  non  arguat. 

16.  Itaque  sicut  opera  respectum  ad  homines  habent,  ita 
conscientia  ad  Deum  refertur,  ut  conscientia  bona  nihil  aliud  sit, 
quam  interior  cordis  integritas.  In  quem  sensum  Paulus  scribit  , 
(1  Tim.  1,  5),  complementum  legis  esse  caritatem  ex  pura  con¬ 
scientia  et  fide  non  ficta.  Postea  etiam  eodem  capite  quantum 
ab  intelligentia  differat,  ostendit,  dicens  quosdam  a  fide  naufra-  I 
gium  fecisse,  quia  bonam  conscientiam  dereliquerant  (ibid.  v.  19). 
His  enim  verbis,  vivum  esse  colendi  Dei  affectum,  sincerumque 
pie  et  sancte  vivendi  studium  indicat.  Interdum  quidem  ad  ho-  ; 
mines  quoque  extenditur,  ut  quum  testatur  apud  Lucam  (Act.  24, 
16)  idem  Paulus,  se  operam  dedisse,  ut  bona  conscientia  ambu-  !i 
laret  erga  Deum  et  homines.  Sed  hoc  ideo  dictum  est,  quod  bo- ! 
nae  conscientiae  fructus  ad  homines  usque  manant  ac  perveniunt.  ' 
Proprie  autem  loquendo,  solum  Deum  respicit,  ut  jam  dixi.  Hinc 
fit  ut  obstringere  conscientiam  lex  dicatur,  quae  simpliciter  ho¬ 
minem  ligat,  sine  hominum  intuitu,  vel  non  habita  eorum  ra¬ 
tione.  Exempli  gratia,  non  modo  castum  servare  animum  purum- j 
que  ab  omni  libidine,  Deus  praecipit,  sed  quamlibet  verborum 
obscoenitatem  et  externam  lasciviam  prohibet.  Hujus  legis  obser¬ 
vationi,  etiamsi  nullus  in  mundo  homo  viveret,  conscientia  mea, 
subjicitur.  Ita  qui  se  intemperanter  gerit,  non  tantum  eo  pec¬ 
cat,  quod  malum  exemplum  praebet  fratribus,  sed  conscientiam 
reatu  obstrictam  habet  apud  Deum.  Alia  in  rebus  per  se  mediis? 
est  ratio.  Abstinere  enim  debemus,  si  quod  pariant  offendicu¬ 
lum  ,  sed  libera  conscientia.  Ita  de  carne  idolis  consecrata  Paulus; 
loquitur  (1  Cor.  10,  28):  si  quis  injiciat  scrupulum,  inquit,  noli; 
attingere ,  propter  conscientiam ;  dico  autem  conscientiam ,  non 
tuam,  sed  alterius.  Peccaret  homo  fidelis,  qui  prius  admonitus,? 
ejusmodi  carnem  nihilominus  ederet.  Sed  utcunque  fratris  re-i 
spectu  necessaria  illi  sit  abstinentia,  ut  a  Deo  praescribitur,  non 

tamen  conscientiae  libertatem  retinere  desinit.  Videmus  ut  lex  ista, 
externum  opus  ligans,  conscientiam  solutam  relinquat. 

I 

CAPUT  XX. 

De  oratione ,  quae  praecipuum  est  fidei  exercitium ,  et  qua  Dei 
beneficia  quotidie  percipimus. 

Partes  hujus  Capitis  praecipuae:  1)  Tractatiouis  de  oratione  cum  supe¬ 
rioribus  connexio :  quid  item,  et  quam  necessarium  sit  illud  Christianorum  exer¬ 
citium,  sect.  1  et  2.  —  2)  Quis  sit  orandus,  addita  objectionis  quae  nimium 

•  frequenter  animis  occurrit,  necessaria  refutatione,  sect.  3.  —  3)  Leges  quae 

ti  inter  invocandum  sunt  observandae  a  piis  hominibus,  sect.  4- — 16.  —  4)  Per 

t  quem  est  invocandus,  sect.  17  — 19.  —  5)  Error  adversus  doctrinam  de  unico 

•  mediatore  et  intercessore  erectus  excutitur ,  additis  responsionibus  ad  praecipua 
m  argumenta,  quae  pro  Sanctorum  intercessione  proponuntur,  a  sect.  20  —  27. 

6)  Orationis  species,  et  accidentia  quaedam,  sect.  28 — 33.  —  7)  Perfectae  in- 

ta  vocationis  formula,  seu  dominicae  orationis  enarratio,  sect.  34 — 50.  —  8)  Non- 
,  nullae  circa  orationem  observandae  rationes  de  tempore,  de  perseverantia,  de 
it  animi  affectu  et  certa  fidei  persuasione,  sect.  50.  usque  ad  fin.  cap. 

1.  Ex  his  quae  hactenus  disputata  sunt,  non  obscure  perspici¬ 
mus,  quam  sit  homo  bonorum  omnium  egenus  ac  inanis;  utque  illi 
omnia  desint  salutis  adjumenta.  Quare  si  praesidia  quaerit  quibus 
ie  inopiae  suae  succurrat,  extra  se  exeat  oportet,  et  aliunde  ea  sibi 
o-  comparet.  Hoc  postea  nobis  explicatum  est,  Dominum  sese  ultro  ac 
;  liberaliter  in  Christo  suo  exhibere,  in  quo  pro  nostra  miseria  omnem 
q.  felicitatem,  pro  nostra  inopia  opulentiam  offert,  in  quo  coelestes 
.  thesauros  nobis  aperit,  ut  dilectum  filium  suum  tota  fides  nostra 
t,  intueatur,  ab  ipso  tota  nostra  exspectatio  pendeat,  in  ipso  tota  spes 
ic  nostra  haereat  et  acquiescat.  Haec  quidem  secreta  est  absconditaque 
o.  philosophia,  et  quae  syllogismis  erui  non  potest;  sed  scilicet  eam  per- 
a.  discunt,  quibus  oculos  aperuit  Deus,  ut  in  suo  lumine  lumen  videant. 
n.  Postquam  vero  fide  edocti  sumus,  agnoscere  quidquid  nobis  necesse 
n  est,  nobisque  apud  nos  deest,  id  in  Deo  esse  ac  Domino  nostro  Jesu 
.  Christo,  in  quo  scilicet  omnem  suae  largitatis  plenitudinem  pater  resi- 
<:  dere  voluit,  ut  inde,  velut  ex  uberrimo  fonte,  hauriamus  omnes;  su- 
perest,  ut  in  ipso  quaeramus,  et  ab  ipso  precibus  postulemus  quod 
n  in  ipso  esse  didicimus.  Alioqui  scire  Deum  bonorum  omnium  do- 
is  minum  ac  largitorem,  qui  nos  ad  se  poscendum  invitet,  ipsum  vero 
nec  adire,  nec  poscere,  adeo  non  prodesset,  ut  perinde  id  futurum 
;  sit,  ac  si  quis  indicatum  thesaurum,  humi  sepultum  ac  defossum 
,[j  negligat.  Proinde  apostolus,  ut  ostenderet  otiosam  a  Dei  invoca- 
T  tione  esse  non  posse  veram  fidem,  hunc  ordinem  posuit  (Rom.  10, 
,  14):  sicuti  ex  evangelio  nascitur  fides,  sic  per  eam  ad  invocandum 
Dei  nomen  corda  nostra  formari.  Atque  hoc  ipsum  est  quod  ali¬ 
quanto  ante  dixerat  (Rom.  8,  26),  spiritum  adoptionis,  qui  testi¬ 
monium  evangelii  cordibus  nostris  obsignat,  erigere  spiritus  nostros, 

ut  vota  sua  exponere  Deo  audeant,  excitare  gemitus  inenarrabiles, 
clamare  cum  fiducia:  abba,  pater.  Hoc  ergo  postremum,  quia  obi¬ 
ter  duntaxat  ante  dictum  et  quasi  leviter  attactum  est,  nunc  fusius 
tractari  convenit. 

2.  Ergo  id  orationis  obtinemus  beneficio,  ut  ad  eas  quae  nobis 
apud  coelestem  patrem  repositae  sunt  opes  penetremus.  Est  enim 
quaedam  hominum  cum  Deo  communicatio,  qua  sanctuarium  coeli 
ingressi,  de  suis  promissis  illum  coram  appellant:  ut  quod  verbo 
duntaxat  annuenti  crediderunt  non  fuisse  vanum,  ubi  necessitas  ita 
postulat,  experiantur.  Itaque  nobis  proponi  nihil  videmus  a  Do¬ 
mino  exspectandum,  quod  non  et  precibus  jubeamur  postulare.  Adeo 
verum  est,  oratione  effodi  thesauros,  quos  evangelio  Domini  indica¬ 
tos  fides  nostra  intuita  fuerit.  Jam  vero  quam  necessaria  sit  et  quot 
modis  utilis  sit  precandi  exercitatio,  nullis  verbis  satis  potest  ex-  ■ 
plicari.  Non  abs  re  est  profecto  quod  coelestis  pater  unicum  in  sui 
nominis  invocatione  salutis  praesidium  esse  testatur,  qua  scilicet  , 
praesentiam  et  providentiae  ejus,  per  quam  rebus  nostris  curandis 
advigilet,  et  virtutis,  per  quam  nos  sustineat  imbecilles  et  prope 
deficientes,  et  bonitatis,  per  quam  misere  peccatis  oneratos  in  gra¬ 
tiam  recipiat,  advocamus:  qua  denique  totum  ipsum,  ut  se  nobis 
praesentem  exhibeat  accersimus.  Hinc  eximia  conscientiis  nostris 
requies  ac  tranquillitas  nascitur.  Siquidem  necessitate,  quae  nos 
premebat,  Domino  exposita,  vel  in  eo  abunde  quiescimus,  quod  il¬ 
lum  nihil  malorum  nostrorum  latet,  quem  et  optime  nobis  velle  et 
optime  consulere  posse  persuasi  simus. 

3.  Sed  enim,  dicet  quispiam,  annon  sine  monitore  etiam  novit 
et  qua  parte  urgeamur,  et  quid  nobis  expediat,  ut  supervacuum  quo¬ 
dammodo  videri  queat  ipsum  precibus  nostris  sollicitari,  perinde  at¬ 
que  conniventem ,  aut  etiam  dormientem ,  donec  voce  nostra  exper¬ 
gefactus  fuerit?  Verum  qui  sic  ratiocinantur,  quem  in  finem  suos 
ad  orandum  instituerit  Dominus ,  non  animadvertunt.  Neque  enim 
id  tam  sua  ipsius,  quam  nostra  potius  causa  ordinavit.  Vult  qui¬ 
dem,  ut  aequum  est,  sibi  jus  suum  reddi,  dum  ei  acceptum  fertur 
quidquid  expetunt  homines ,  et  sentiunt  ad  suam  utilitatem  facere, 
idque  votis  testatum  faciunt.  Sed  hujus  quoque  sacrificii,  quo  ipse 
colitur,  utilitas  ad  nos  redit.  Itaque  sancti  patres,  quo  Dei  benefi¬ 
cia  apud  se  et  alios  confidentius  jactarunt,  eo  acrius  ad  precandum 
fuerunt  incitati.  Unum  Eliae  exemplum  nobis  satis  erit  (1  E-egg. 
18,  42),  qui  de  consilio  Dei  certus,  postquam  regi  Achab  pluviam 
non  temere  pollicitus  est,  anxie  tamen  inter  genua  precatur,  famu¬ 
lumque  septem  vicibus  mittit  ad  explorandum:  non  quod  oraculo 
fidem  abroget,  sed  quod  officii  sui  esse  novit,  ne  somnolenta  vel 
torpida  sit  fides,  sua  desideria  apud  Deum  deponere.  Quare  tametsi,! 
nobis  ad  miserias  nostras  stupidis  et  hebescentibus,  ipse  pro  nobis 
vigilat  et  excubat,  ac  interdum  quoque  succurrit  non  rogatus,  nostra; 
tamen  plurimum  interest  assidue  ipsum  a  nobis  implorari ,  ut  serio 
ardentique  ejus  semper  quaerendi,  amandi,  colendi  desiderio  cor  no¬ 
strum  inflammetur,  dum  assuescimus  ad  ipsum ,  velut  ad  sacram  an- 

choram  in  omni  necessitate  confugere.  Deinde,  nt  nulla  cupiditas 
nullumque  omnino  votum  animum  nostrum  subeat,  cujus  ipsum  te¬ 
stem  facere  pudeat :  dum  vota  nostra  omnia  coram  ejus  oculis  sistere, 
adeoque  totum  cor  effundere  discimus.  Tum  ut  ad  beneficia  ejus 
vera  animi  gratitudine  atque  etiam  gratiarum  actione  excipienda 
comparemur,  quae  ab  ejus  manu  nobis  provenire  nostra  precatione 
admonemur.  Ad  haec,  quod  petebamus  consequuti,  votis  nostris 
ipsum  respondisse  persuasi,  hinc  ad  meditandam  ejus  benignitatem 
ardentius  feramur,  et  simul  majori  cum  voluptate  amplexemur  quae 
precibus  agnoscimus  fuisse  impetrata.  Postremo  ut  ejus  providen¬ 
tiam  animis  nostris  pro  imbecillitatis  nostrae  modo  usus  ipse  et  ex¬ 
perimentum  confirmet,  dum  intelligimus  ipsum  non  modo  polliceri, 
se  nunquam  nobis  defuturum,  et  aditum  ultro  ad  se  appellandum  in 
ipso  necessitatis  articulo  patefacere,  sed  manum  semper  habere  ex¬ 
tentam  ad  suos  juvandos;  nec  lactare  eos  verbis,  sed  praesenti  ope 
tueri.  Eas  ob  res  clementissimus  pater,  utcunque  nunquam  vel  dor¬ 
miat  vel  torpeat,  dormientis  tamen  torpentisque  speciem  plerumque 
praebet,  quo  ita  ad  se  petendum,  rogandum,  flagitandum  magno  no¬ 
stro  bono  nos,  alioqui  desides  et  ignavos,  exerceat.  Nimium  ergo 
insulse  illi  qui,  ut  hominum  animos  ab  oratione  revocent,  Dei  pro¬ 
videntiam,  rerum  omnium  custodiae  excubantem,  frustra  nostris  in¬ 
terpellationibus  fatigari  garriunt;  quum  non  frustra  Dominus  contra 
testetur,  se  propinquum  esse  omnibus  invocantibus  nomen  suum  in 
veritate  (Psal.  145,  18).  Nihilo  secius  est  quod  alii  nugantur,  su¬ 
perfluam  esse  eorum  petitionem  quae  ultro  largiri  paratus  sit  Domi¬ 
nus  ,  quum  ea  ipsa  quae  a  spontanea  ejus  liberalitate  nobis  fluunt, 
precibus  nostris  concessa  velit  agnosci.  Quod  testatur  memorabilis 
illa  sententia  Psalmi  (34,  16),  cui  multae  similes  respondent:  oculi 
Domini  super  justos,  et  aures  ejus  in  preces  eorum.  Quae  Dei  pro¬ 
videntiam  sua  sponte  curandae  piorum  saluti  intentam  sic  commen¬ 
dat,  ut  tamen  non  praetereat  fidei  exercitium,  quo  abstergitur  socor¬ 
dia  ex  hominum  animis.  Vigilant  ergo  Dei  oculi  ut  caecorum  neces¬ 
sitati  subveniat;  sed  vult  ipse  vicissim  audire  nostros  gemitus,  quo 
suum  erga  nos  amorem  melius  probet.  Atque  ita  utrumque  ve¬ 
rum  est,  non  dormire  neque  dormitare  custodem  Israelis  (Psal.  121, 
4) ,  et  tamen  cessare  quasi  nostri  oblitum ,  ubi  nos  torpentes  ac  mu¬ 
tos  videt. 

4.  Porro  rite  probeque  instituendae  orationis  esto  haec  prima 
lex,  ut  non  aliter,  quam  eos  decet,  qui  ad  Dei  colloquium  ingre¬ 
diuntur,  mente  animoque  compositi  simus.  Quod  scilicet,  quantum 
ad  mentem,  consequemur,  si  carnalibus  curis  cogitationibusque  ex¬ 
pedita,  quibus  a  recto  puroque  Dei  intuitu  avocari  aut  deduci  queat, 
non  modo  tota  intendat  se  in  precationem,  sed  etiam  quoad  fieri 
potuerit  supra  se  ipsam  elevetur  ac  feratur.  Neque  vero  mentem 
hic  requiro  ita  explicitam,  ut  nulla  sollicitudine  pungatur  ac  mor¬ 
deatur,  quum  oporteat  contra  multa  anxietate  orandi  fervorem  in 
nobis  accendi.  Qualiter  sanctos  Dei  servos  ingentes  cruciatus,  ne¬ 
dum  sollicitudines,  videmus  testari,  quum  e  profunda  abysso  atque 


90  LIBER  III.  DE  MODO  PERCIPIENDAE  CHRISTI  GRATIAE. 


e  mediis  mortis  faucibus  querulam  se  ad  Dominum  efferre  vocem 
dicunt.  Sed  alienas  et  extraneas  omnes  curas  abigendas  dico,  qui¬ 
bus  huc  et  illuc  vaga  ipsa  mens  circumferatur,  et  e  coelo  detracta 
in  terram  deprimatur.  Supra  se  vero  ipsam  elevari  oportere  intel- 
ligo ,  ne  quid  eorum  quae  caeca  et  stolida  nostra  ratio  commentari 
solet,  in  Dei  conspectum  proferat,  nec  se  intra  vanitatis  suae  mo¬ 
dulum  constrictam  teneat,  sed  ad  puritatem  Deo  dignam  assurgat. 

5.  TJtrumque  notatu  apprime  dignum,  ut  quisquis  se  ad  oran¬ 
dam  comparat,  illuc  suos  sensus  studiaque  applicet,  neque,  ut  fieri 
solet,  distrahatur  erraticis  cogitationibus:  quia  nihil  magis  contra¬ 
rium  Dei  reverentiae  quam  levitas  testis  illa  licentiae  nimium  lasci¬ 
vientis  et  ab  omni  metu  solutae.  Qua  in  re  tanto  enixius  laboran¬ 
dum  est,  quanto  magis  difficilem  experimur.  Nemo  enim  sic  inten¬ 
tus  est  ad  precandum  quin  multas  obliquas  cogitationes  obrepere 
sentiat,  quae  orationis  cursum  vel  abrumpant  vel  flexu  aliquo  ac 
diverticulo  morentur.  Hic  vero  nobis  succurrat  quam  indignum  sit, 
ubi  Deus  nos  ad  familiare  alloquium  admittit,  abuti  tanta  ejus  hu¬ 
manitate,  sacra  profanis  miscendo,  dum  ejus  reverentia  mentes  no¬ 
stras  sibi  devinctas  non  tenet;  sed  perinde  ac  si  nobis  sermo  esset 
cum  homine  vulgari,  inter  orandum,  omisso  illo,  huc  vel  illuc  trans¬ 
volamus.  Sciamus  ergo  non  alios  rite  probeque  se  accingere  ad 
orandum,  nisi  quos  afficit  Dei  majestas,  ut  expediti  terrenis  curis  et 
affectibus  ad  eam  accedant.  Atque  id  sibi  vult  caeremonia  eleva¬ 
tionis  manuum,  ut  meminerint  homines  se  procul  remotos  esse  a  Deo, 
nisi  sensus  suos  in  sublime  tollant.  Sicut  etiam  dicitur  in  Psalmo 
(25,  1):  ad  te  levavi  animam  meam.  Et  saepius  hanc  loquendi  for¬ 
mam  usurpat  scriptura,  orationem  tollere:  ne  in  suis  faecibus  desi¬ 
deant  qui  cupiunt  a  Deo  exaudiri.  Haec  summa  sit,  quo  liberalius 
nobiscum  Deus  agit,  comiter  nos  invitans,  ut  in  sinum  suum  curas 
nostras  exoneremus,  minus  nos  esse  excusabiles,  nisi  tam  praecla¬ 
rum  et  incomparabile  ejus  beneficium  rebus  aliis  omnibus  apud  nos 
praeponderat,  nosque  ad  se  trahit,  ut  studia  sensusque  nostros  serio 
ad  orandum  applicemus.  Quod  fieri  non  potest  nisi  mens  cum  im¬ 
pedimentis  fortiter  luctando  sursum  emergat.  Alterum  proposuimus, 
ne  petamus  nisi  quantum  nobis  Deus  permittit.  Etsi  enim  jubet  nos 
effundere  corda  nostra,  non  tamen  stultis  ac  pravis  affectibus  indif¬ 
ferenter  habenas  laxat;  et  dum  promittit  se  facturum  secundum  pio¬ 
rum  voluntatem,  non  eousque  procedit  indulgentia,  ut  eorum  arbi¬ 
trio  se  submittat.  Atqui  in  utroque  passim  graviter  delinquitur. 
Neque  enim  modo  temere,  sine  fronte,  sine  reverentia,  Deum  pleri - 
que  de  suis  ineptiis  interpellare  audent,  et  quidquid  per  somnium 
adlibuerit,  ad  ejus  tribunal  impudenter  proferre,  sed  tanta  vel  sto¬ 
liditas  vel  stupiditas  eos  tenet ,  ut  spurcissimas  quasque  cupiditates 
obtrudere  Deo  ausint,  quarum  conscios  facere  homines  vehementer 
pudeat.  Audaciam  hanc  riserunt  atque  etiam  detestati  sunt  quidam 
profani  homines ,  vitium  tamen  ipsum  semper  regnavit ;  atque  hinc 
factum  est  ut  ambitiosi  Jovem  sibi  patronum  asciscerent,  avari  Mer¬ 
curium,  Apollinem  et  Minervam  doctrinae  cupidi,  bellicosi  Martem, 

Yenerem  libidinosi.  Sicuti  hodie,  ut  nuper  attigi,  majorem  licen¬ 
tiam  illicitis  suis  cupiditatibus  homines  in  precibus  indulgent,  quam 
si  pares  cum  paribus  jocose  fabularentur.  Atqui  non  patitur  Deus 
;  suam  facilitatem  ita  haberi  ludibrio,  sed  jus  suum  sibi  vendicans, 
vota  nostra  suo  imperio  subjicit  et  fraeno  coercet.  Ideo  tenendum 
est  illud  Ioannis  (1  Joann.  5,  14):  haec  est  fiducia  nostra,  quod  si 
quid  petierimus  secundum  voluntatem  ejus,  audit  nos.  Caeterum 
quia  tantae  perfectioni  longe  abest  quin  pares  sint  facultates  no¬ 
strae,  quaerendum  est  remedium  quod  subveniat.  Quemadmodum 
i  mentis  aciem  in  Deum  intendere  convenit,  ita  cordis  affectum  eo¬ 
dem  sequi  necesse  est.  Utrumque  vero  longe  infra  subsistit,  imo 
I  verius  fatiscunt  et  deficiunt,  aut  in  contrarium  feruntur.  Ideo  ut 
huic  imbecillitati  succurrat  Deus,  spiritum  in  precibus  nobis  dat 
j  magistrum,  qui  dictet  quod  rectura  est,  atque  affectus  nostros  mo¬ 
deretur.  Quia  enim  quid  orandum  sit  quemadmodum  oportet  nesci- 
I  mus,  in  subsidium  ille  subit,  et  pro  nobis  interpellat  gemitibus  in- 
:  enarrabilibus  (Rom.  8,  26);  non  quod  ipse  revera  vel  precetur  vel 
q  ingemiscat;  sed  fiduciam,  vota,  suspiria  in  nobis  excitat,  quibus 
!  concipiendis  haudquaquam  sufficerent  naturae  vires.  Neque  abs  re 
gemitus  inenarrabiles  Paulus  vocat  quos  duce  spiritu  emittunt  fide¬ 
les  ;  quia  non  ignorant  qui  vere  exercitati  sunt  in  precibus ,  caecis 
!  anxietatibus  ita  se  perplexos  constringi,  ut  vix  reperiant  quid  pro¬ 
fari  expediat;  imo  dum  conantur  balbutire,  impliciti  haesitant. 
Unde  sequitur  singulare  esse  recte  orandi  donum.  Haec  non  eo  di- 
'  cuntur  quo  nos  ipsi  propriae  desidiae  faventes  ad  Dei  spiritum 
orandi  provinciam  relegemus,  et  torpeamus  in  illa  incuria,  ad  quam 
plus  satis  sumus  proclives  (qualiter  impiae  quorundam  voces  au- 
;  diuntur,  oscitanter  esse  exspectandum,  donec  ille  mentes  nostras 
[  alibi  occupatas  praeveniat),  sed  potius,  ut  nostram  ignaviam  socor- 
!*■  diamque  pertaesi,  tale  spiritus  adminiculum  expetamus.  Nec  vero 
'i  Paulus  quum  jubet  (1  Cor.  14,  15)  orare  in  spiritu,  ideo  desinit 
f  ad  vigilantiam  hortari;  significans  ita  vigere  spiritus  instinctum 
u  ad  formandas  preces,  ut  conatum  nostrum  minime  impediat  vel  re- 
I  tardet:  quoniam  hac  in  parte  vult  Deus  experiri  quam  efficaciter 
|  corda  nostra  impellat  fides. 

6.  Esto  et  altera  lex,  ut  rogando  semper  inopiam  nostram 
I  vere  sentiamus,  ac  serio  cogitantes  omnibus  quae  petimus  nos  in¬ 
ii  digere,  serium,  imo  ardentem  impetrandi  affectum  jungamus  cum 
|  ipsa  precatione.  Multi  enim  defunctorie  preces  ex  formula  reci- 

I  tant,  ac  si  pensum  Deo  solverent;  et  quanquam  fatentur  necessa- 
jl  rium  suis  malis  remedium  hoc  esse,  quia  Dei  ope  quam  implorant 
E  carere  exitiale  sit,  apparet  tamen  hoc  officio  ipsos  defungi  ex  more, 
|i  quia  interim  frigent  animi,  neque  expendunt  quid  postulent.  Ge¬ 
li  neralis  quidem  et  confusus  necessitatis  suae  sensus  illuc  eos  ducit: 
(!  sed  non  eos  sollicitat,  quasi  in  re  praesenti,  ut  egestatis  suae  leva- 

II  men  petant.  Porro  quid  odiosius  aut  etiam  Deo  magis  exsecrandum 
i  putamus  hac  fictione,  ubi  quis  veniam  peccatorum  postulat,  interim 
.1  aut  se  peccatorem  non  esse  cogitans,  aut  certe  peccatorem  esse  non 

cogitans?  nempe  qua  Deus  ipse  plane  ludibrio  habetur.  Atqui  ejus¬ 
modi  pravitate,  ut  nuper  dixi,  refertum  est  hominum  genus,  ut  de¬ 
fungendi  causa  permulta  saepe  flagitent  a  Deo ,  quae  citra  eius  be¬ 
neficentiam  aut  sibi  aliunde  evenire,  aut  jam  apud  se  residere  pro 
certo  judicant.  Aliorum  levius  delictum  esse  videtur,  sed  neque 
ipsum  tolerabile :  ut  preces  sine  meditatione  demurmurent  qui  tan¬ 
tum  hoc  principio  imbuti  sunt,  votis  litandum  esse  Deo.  Piis  au¬ 
tem  maxime  cavendum,  ne  unquam  prodeant  in  conspectum  Dei  quid¬ 
quam  postulaturi,  nisi  quod  et  serio  animi  affectu  exardescunt,  et 
ab  ipso  simul  obtinere  cupiunt.  Quin  etiam,  tametsi  in  iis,  quae 
in  Dei  gloriam  duntaxat  petimus,  non  videmur  primo  intuitu  neces¬ 
sitati  nostrae  consulere,  ea  tamen  non  minori  desiderii  fervore  et 
vehementia  peti  convenit.  Ut  quum  poscimus  nomen  ejus  sancti¬ 
ficari,  ardenter,  ut  ita  dicam,  esurienda  et  sitienda  est  illa  san¬ 
ctificatio. 

7.  Si  quis  objiciat,  non  semper  aequali  necessitate  urgeri  nos 
ad  precandum,  fateor  id  quidem;  atque  haec  distinctio  nobis  a  Ja- 
cobo  utiliter  traditur.  Tristatur  quis  inter  vos?  oret;  qui  laetus  est, 
canat  (Jac.  5,  13).  Ergo  dictat  ipse  communis  sensus,  quia  nimium 
pigri  sumus,  prout  res  exigit,  nos  acrius  a  Deo  pungi  ad  strenue 
orandum.  Et  hoc  tempus  opportunum  nominat  David  (Psal.  32,  6); 
quia  (sicuti  pluribus  aliis  locis  docet)  quo  nos  durius  premunt  mo¬ 
lestiae,  incommoda,  timores,  aliaeque  species  tentationum,  ac  si  nos 
Deus  ad  se  accerseret,  liberior  patet  accessus.  Interea  non  minus 
verum  est  illud  Pauli  (Eph.  6,  18),  omni  tempore  orandum  esse;  j 
quia  utcunque  ex  animi  nostri  sententia  res  prospere  fluant,  et  un¬ 
dique  nos  circumdet  laetitiae  materia,  nullum  tamen  est  punctum 
temporis  quo  nos  ad  precandum  inopia  nostra  non  hortetur.  Abun- 
dat  quispiam  vino  et  tritico :  quando  buccella  panis  nisi  assidua  Dei 
gratia  frui  non  potest,  non  impedient  cellae  vel  horrea  quominus 
panem  quotidianum  postulet.  Jam  si  reputemus  quot  singulis  mo¬ 
mentis  discrimina  immineant,  nullum  ab  orando  immune  nobis  esse 
tempus  docebit  metus  ipse.  Hoc  tamen  in  spiritualibus  melius  licet  I 
cognoscere.  Quando  enim  tot  peccata,  quorum  nobis  sumus  conscii,  j 
nos  securos  cessare  sinent,  quin  suppliciter  et  culpam  et  poenam  de- 
precemur?  Quando  nobis  tentationes  inducias  concedunt,  quin  ad 
auxilium  properemus?  Ad  haec  regni  Dei  et  gloriae  studium  non 
per  intervalla,  sed  assidue  nos  rapere  ad  se  ita  debet,  ut  eadem  sem- 
per  nos  maneat  opportunitas.  Ergo  non  frustra  toties  nobis  praeci¬ 
pitur  orandi  assiduitas.  Nondum  de  perseverantia  loquor,  cujus 
postea  fiet  mentio ;  sed  scriptura  assidue  orandum  admonens ,  socor-  | 
diam  nostram  coarguit,  quia  non  sentimus  quam  necessaria  sit  nobis 
haec  cura  et  sedulitas.  Hac  regula  hypocrisis  et  Deo  mentiendi  cal¬ 
liditas  ab  oratione  arcetur,  imo  longe  abigitur.  Promittit  Deus  se  ! 
propinquum  fore  omnibus  qui  invocaverint  eum  in  veritate,  et  in¬ 
venturos  denuntiat  qui  quaesierint  in  toto  corde.  Eo  minime  aspi¬ 
rant  qui  sibi  placent  in  suis  sordibus.  Itaque  poenitentiam  legitima  ii 
oratio  postulat.  Unde  illud  tritum  in  scripturis,  Deum  sceleratos  S 

non  exaudire,  et  preces  eorum  esse  exsecrabiles,  sicuti  et  sacrificia : 
quia  aequum  est,  ut  Dei  aures  clausas  inveniant  qui  obserant  corda 
sua,  nec  Deum  flexibilem  sentiant  qui  sua  duritie  provocant  ejus 
rigorem.  Apud  Jesaiam  (1,  15)  minatur  in  hunc  modum:  quum 
multiplicaveritis  preces  vestras,  non  exaudiam;  manus  enim  vestrae 
sanguine  plenae  sunt.  Item  apud  Jeremiam  (11,  7  seqq.) :  clamavi 
et  renuerunt  audire;  clamabunt  ipsi  vicissim  et  non  audiam.  Quia 
summi  probri  loco  ducit,  jactari  foedus  suum  ab  improbis,  qui  sa¬ 
crum  ejus  nomen  tota  vita  polluunt.  Unde  apud  Jesaiam  (29,  13) 
conqueritur,  quum  labiis  ad  se  Judaei  accedant,  cor  eorum  esse  longe 
remotum.  Non  restringit  quidem  hoc  ad  solas  preces,  sed  fictio¬ 
nem  in  singulis  cultus  sui  partibus  se  abominari  asserit.  Quo  per¬ 
tinet  illud  Jacobi  (4,  3) :  petitis,  et  non  accipitis ;  quia  male  petitis, 
ut  in  voluptates  vestras  insumatis.  Verum  quidem  est  (ut  paulo 
post  iterum  videbimus)  non  inniti  dignitati  piorum  quas  fundunt 
preces,  non  tamen  supervacua  est  Joannis  admonitio  (1  Joann.  3,  22): 
si  quid  petierimus,  accipiemus  ab  eo,  quia  praecepta  ejus  servamus; 
quandoquidem  mala  conscientia  januam  nobis  claudit.  Unde  sequi¬ 
tur  nec  rite  precari,  nec  exaudiri,  nisi  sinceros  Dei  cultores.  Dis¬ 
pliceat  igitur  sibi  in  suis  malis  quisquis  se  ad  orandum  comparat; 
et  (quod  sine  poenitentia  fieri  non  potest)  induat  mendici  personam 
et  affectum. 

8.  Huc  et  tertia  accedat,  ut  omni  propriae  gloriae  cogitatione 
se  abdicet,  omnem  dignitatis  opinionem  exuat,  omni  denique  sui 
fiducia  decedat  quisquis  se  coram  Deo  sistit  precandi  causa,  dans  in 
abjectione  sui  gloriam  Deo  in  solidum;  ne  si  quid,  vel  minimum, 
arrogemus  nobis,  cum  inani  nostra  inflatione  ab  ejus  facie  concida¬ 
mus.  Hujus  submissionis,  quae  omnem  altitudinem  prosternit,  fre¬ 
quentia  exempla  in  Dei  servis  habemus ;  quorum  ut  quisque  est  sanc¬ 
tissimus,  ita  quum  in  Domini  conspectum  prodit,  plurimum  pro¬ 
sternitur.  Sic  Daniel  (9,  18),  quem  tanto  elogio  Dominus  ipse  com¬ 
mendavit:  non  in  justitiis  nostris,  dicebat,  coram  te  fundimus  pre¬ 
ces,  sed  in  misericordiis  tuis  magnis;  exaudi  nos  Domine,  Domine 
propitius  sis  nobis,  exaudi  nos  et  fac  quae  petimus  propter  temet- 
ipsum ,  quia  invocatum  est  nomen  tuum  super  populum  tuum  et  su¬ 
per  locum  sanctum  tuum.  Neque  vero  obliqua  figura,  ut  fieri  solet, 
quasi  unus  e  populo  se  turbae  permiscet,  quiu  potius  seorsum  rea¬ 
tum  fatetur,  supplexque  ad  veniae  asylum  confugit;  sicuti  diserte 
pronuntiat:  quum  ego  confessus  essem  peccata  mea’  et  populi  mei. 
Hanc  quoque  humilitatem  suo  exemplo  praescribit  David  (Psal.  143, 
2) :  ne  intres  in  judicium  cum  servo  tuo ;  quia  non  justificabitur  in 
conspectu  tuo  omnis  vivens.  Tali  forma  precatur  Jesaias  (64,  5) : 
ecce  tu  iratus  es  quia  peccavimus ;  in  viis  tuis  fundatum  est  saecu¬ 
lum  ,  ideo  servabimur ;  et  fuimus  omnes  repleti  immunditia  et  quasi 
pannus  foedatus  omnes  justitiae  nostrae,  et  emarcuimus  nos  omnes 
quasi  folium,  et  iniquitates  nostrae  quasi  ventus  dispergunt  nos;  et 
non  est  qui  invocet  nomen  tuum ,  qui  se  excitet  ut  apprehendat  te, 
quoniam  abscondisti  faciem  tuam  a  nobis  et  tabescere  nos  fecisti  in 

manu  iniquitatis  nostrae:  nuuc  igitur  Domine,  tu  es  pater  noster, 
nos  sumus  lutum;  tu  es  formator  noster  et  nos  sumus  opus  ma¬ 
nus  tuae;  ne  irascaris,  Domine,  neque  in  aeternum  recorderis 
iniquitatis:  en  respice,  agedum,  nos  omnes  sumus  populus  tuus. 
Yide  ut  nulla  prorsus  fiducia  nitantur,  nisi  hac  una  quod  se  Dei  ; 
esse  cogitantes,  illi  se  fore  curae  non  desperant.  Non  secus  Je- 
remias  (14,  7):  si  iniquitates  nostrae  responderint  contra  nos,  fac 
propter  nomen  tuum.  Yerissime  enim  simul  ac  sanctissime  scriptum 
est,  a  quocunque  tandem  sit,  quod  ab  incerto  autore  scriptum 
prophetae  Baruch  tribuitur  (2,  18):  anima  tristis  et  desolata  su¬ 
per  magnitudine  mali,  curva  et  infirma,  anima  famelica  et  oculi 
deficientes  dant  tibi  gloriam  Domine;  non  secundum  justitias  pa¬ 
trum  fundimus  preces  in  conspectu  tuo,  et  coram  facie  tua  peti¬ 
mus  misericordiam,  Domine  Deus  noster,  sed  quia  tu  es  miseri¬ 
cors,  miserere  nostri,  quia  peccavimus  coram  te. 

9.  Denique  rite  precandi  initium  atque  etiam  praeparatio 
est  veniae  deprecatio  cum  humili  et  ingenua  culpae  confessione. 
Neque  enim  sperandum  est,  ut  quidquam  a  Deo  impetret  vel  j 
sanctissimus  quisque,  donec  gratis  reconciliatus  ei  sit;  nec  fieri 
potest  ut  aliis  Deus  sit  propitius,  nisi  quibus  ignoscit.  Unde  non 
mirum  si  hac  clave  januam  sibi  fideles  aperiunt  ad  orandum,  quod  I 
ex  compluribus  Psalmorum  locis  discimus.  David  enim  aliud  : 
postulans  dicit  (Psal.  25,  6  et  18):  peccatorum  juventutis  meae  i 
et  transgressionum  mearum  ne  memineris;  secundum  misericor-  j 
diam  tuam  reminiscere  mei  propter  bonitatem  tuam  Domine.  Item: 
respice  afflictionem  meam  et  laborem  meum,  et  remitte  omnia  , 

peccata  mea.  Ubi  etiam  videmus  non  satis  esse,  si  in  singulos  j- 

dies  pro  recentibus  peccatis  nos  ad  calculum  vocemus,  nisi  in  i 
memoriam  nobis  redeant,  quibus  oblivio  pridem  inducta  videri 
poterat.  Nam  et  idem  propheta  alibi  (Psal.  51,  7)  scelus  unum  j 
grave  confessus,  hac  occasione  usque  ad  uterum  matris  revolvitur, 
in  quo  jam  labem  contraxerat:  non  ut  culpam  ex  naturae  cor¬ 
ruptela  extenuet,  sed  ut  totius  vitae  peccata  accumulans,  quo  ! 

severior  est  in  se  damnando,  magis  exorabilem  Deum  reperiat. 
Etsi  autem  non  semper  expressis  verbis  peccatorum  remissionem 
postulant  sancti,  si  tamen  diligenter  expendimus  quas  scriptura  i 
refert  eorum  preces,  facile  quod  dico  occurret,  orandi  animum  : 
sumpsisse  ex  sola  Dei  misericordia,  atque  ita  semper  exordium 
fecisse  ab  eo  placando;  quia  si  quisque  suam  conscientiam  inter¬ 
roget,  tantum  abest,  ut  audeat  familiariter  curas  suas  apud  Deum 
deponere,  ut  ad  omnem  accessum  trepidet,  nisi  misericordia  et  ] 
venia  fretus.  Est  quidem  et  alia  specialis  confessio,  ubi  poena¬ 
rum  levationem  optant,  ut  simul  orent  peccata  sibi  ignosci;  quia 
absurdum  esset  effectum  tolli  velle,  manente  causa.  Cavendum 
enim  est  ne  stultos  aegrotos  imitemur,  qui  de  curandis  tantum 
accidentibus  solliciti,  radicem  ipsam  morbi  negligunt.  Quin  prius  |  : 
danda  opera  est,  ut  nobis  propitius  sit  Deus,  quam  ut  favorem 
suum  externis  signis  testetur;  quia  et  hunc  ordinem  tenere  vult 

ipse,  et  parum  nobis  prodesset  eum  habere  beneficum,  nisi  con- 
i  scientia  placatum  sentiens  penitus  amabilem  nobis  redderet.  Quod 
i  etiam  monemur  Christi  responso:  nam  quum  paralyticum  sanare 
!  decretum  esset,  remittuntur,  inquit,  tibi  peccata  tua  (Matth.  9,  2) ; 
i  erigens  animos  scilicet  ad  id  quod  praecipue  optandum  est,  ut 
i  nos  in  gratiam  recipiat  Deus;  deinde  fructum  reconciliationis  in 
ope  nobis  ferenda  proferat.  Caeterum  praeter  specialem  illam 
j  praesentis  reatus  confessionem,  qua  fideles  pro  impetranda  cujus- 
que  culpae  et  poenae  venia  supplicant,  generalis  illa  praefatio, 
quae  conciliat  precibus  favorem,  nunquam  omittenda  est,  quia 
nisi  in  gratuita  misericordia  fundatae  nunquam  Deum  exorabunt, 
j  Quo  referri  potest  illud  Joannis  (1  Joann.  1,  9):  si  confiteamur 
I  peccata  nostra,  fidelis  est  et  justus,  ut  nobis  remittat  et  nos 
I  emundet  ab  omni  iniquitate.  Unde  preces  sub  lege  sanguinis  ex- 
!  piatione  consecrari  oportuit,  ut  acceptae  essent,  atque  ita  eom- 
:  monefieret  populus,  se  tanta  honoris  praerogativa  indignum  esse, 
i  donec  a  suis  inquinamentis  purgatus  ex  sola  Dei  misericordia  con- 
!  ciperet  precandi  fiduciam. 

10.  Quod  autem  propriae  justitiae  suffragium  interdum  ad 
exorandum  Deum  citare  sancti  videntur  (ut  quum  David  dicit 
[Psal.  86,  2]:  custodi  animam  meam,  quia  bonus  sum;  item 
Ezechias  [2  Regg.  20,  4]:  recordare  Domine,  obsecro,  quod  am- 
:j  bulavi  coram  te  in  veritate,  fecique  in  oculis  tuis  bonum),  tali- 
1  bus  loquendi  formulis  nihil  sibi  aliud  volunt,  quam  ex  ipsa  re- 
[|  generatione  servos  Dei  se  ac  filios  testari,  quibus  ipse  fore  se 
propitium  recipit.  Per  prophetam  (Psal.  34,  16)  docet,  ut  jam 
I  visum  est,  oculos  suos  super  justos  esse,  aures  suas  in  preces 
!;  eorum.  Rursus  per  apostolum  (1  Joann.  3,  22):  nos  impetraturos 
;  quidquid  petierimus,  si  mandata  sua  observemus.  Quibus  sen- 
i  tentiis  pretium  orationi  non  statuit  ab  operum  meritis;  sed  ita 
|  stabilire  vult  eorum  fiduciam,  qui  sibi  non  fucatae  integritatis  et 
i  innocentiae  probe  conscii  sunt,  quales  oportet  esse  fideles  uni- 
versos.  Siquidem  ex  ipsa  Dei  veritate  sumptum  est  quod  dicit 
apud  Joannem  (9,  31)  caecus  illuminatus,  non  exaudiri  a  Deo  pec- 
|  catores;  si  peccatores  modo  recepto  scripturae  usu  intelligimus, 
ij  qui  citra  justitiae  desiderium  toti  suis  peccatis  indormiunt  et  ac- 
|  quiescunt.  Quando  nullum  cor  in  sinceram  Dei  invocationem  un- 
:  quam  prorumpet  quod  non  simul  ad  pietatem  aspiret.  Talibus 
I  ergo  promissis  respondent  sanctorum  obtestationes,  quibus  suae 
I  vel  puritatis  vel  innocentiae  mentionem  injiciunt,  quo  sibi  exhi- 
!  beri  sentiant  quod  est  omnibus  Dei  servis  exspectandum.  Deinde 
;  tum  fere  usi  reperiuntur  hoc  precationis  genere,  dum  se  coram 
I  Domino  cum  suis  hostibus  comparant,  e  quorum  iniquitate  ejus 
manu  vindicari  optarunt.  In  hac  vero  comparatione  mirum  non 
I  est,  si  justitiam  suam  et  cordis  simplicitatem  protulerunt,  quo  ex 
causae  ipsius  aequitate  magis  ad  ferendas  sibi  suppetias  Dominum 
|  permoverent.  Id  ergo  boni  pio  pectori  non  praeripimus,  quin 
suae  puritatis  conscientia  coram  Domino  fruatur  ad  se  confirman- 


96  LIBER  III.  DE  MODO  PERCIPIENDAE  CHRISTI  GRATIAE. 


dum  in  promissionibus,  quibus  yeros  suos  cultores  Dominus  sola¬ 
tur  et  fulcit;  sed  impetrandi  fiduciam,  deposita  proprii  meriti 
cogitatione,  sola  Dei  clementia  subniti  volumus. 

11.  Quarta  demum,  ut  ita  prostrati  et  subacti  vera  humi¬ 
litate  nihilominus  certa  spe  exorandi  ad  orandum  animemur.  Ees 
quidem  in  speciem  contrariae,  cum  sensu  justae  ultionis  Dei  con¬ 
jungere  certam  fiduciam  favoris;  quae  tamen  inter  se  optime  con¬ 
veniunt,  si  propriis  malis  oppressos  sola  Dei  bonitas  erigat.  Si- 
cuti  enim  ante  docuimus,  poenitentiam  et  fidem  socias  esse  inse¬ 
parabili  vinculo  simul  connexas,  quarum  tamen  altera  nos  terret, 
altera  exhilarat,  ita  in  precibus  mutuo  eas  occurrere  oportet.  At¬ 
que  hunc  consensum  paucis  verbis  exprimit  David  (Psal.  5,  8) :  ego, 
inquit,  in  multitudine  bonitatis  tuae  ingrediar  domum  tuam;  ad¬ 
orabo  in  templo  sanctitatis  tuae  cum  timore.  Sub  Dei  bonitate 
fidem  complectitur,  timorem  interea  non  excludens;  quia  non  tan¬ 
tum  ejus  majestas  ad  reverentiam  nos  cogit,  sed  propria  etiam 
indignitas  omnis  superbiae  et  securitatis  oblitos  sub  metu  nos  con¬ 
tinet.  Fiduciam  vero  non  intelligo,  quae  solutam  omni  anxietu¬ 
dinis  sensu  mentem  suavi  et  perfecta  quiete  demulceat.  Nam  ita 
placide  acquiescere  eorum  est,  qui  rebus  cunctis  ex  voto  fluenti¬ 
bus  nulla  tanguntur  cura,  nullo  desiderio  uruntur,  nullo  timore 
aestuant.  Optimus  autem  ad  invocationem  Dei  stimulus  sanctis 
est,  dum  necessitate  sua  districti  summa  irrequietudine  vexantur, 
et  tantum  non  exanimantur  in  se  ipsis,  donec  opportune  fides 
succurrit;  quia  inter  tales  angustias  ita  ipsis  affulget  Dei  bonitas, 
ut  praesentium  quidem  malorum  gravitate  fatigati  gemant,  majo¬ 
rum  etiam  timore  laborent  et  crucientur;  illa  tamen  freti,  et  to¬ 
lerantiae  difficultatem  sublevent  ac  solentur,  et  exitum  liberatio¬ 
nemque  sperent.  Ex  utroque  ergo  affectu  emergat  pii  hominis 
oratio  convenit ,  utrumque  etiam  contineat  et  repraesentet ;  nempe 
ut  malis  praesentibus  ingemat,  et  a  novis  sibi  anxie  timeat;  ta¬ 
men  confugiat  simul  ad  Deum,  minime  dubitans  quin  auxiliarem 
ille  manum  porrigere  sit  paratus.  Mirum  enim  quam  diffidentia 
nostra  irritetur  Deus,  si  poscamus  a  se  quam  non  exspectamus 
beneficentiam.  Itaque  nihil  magis  consentaneum  precationum  na¬ 
turae,  quam  legem  hanc  illis  praescribi  et  statui,  ne  temere  pro¬ 
rumpant,  sed  fidem  praeeuntem  sequantur.  Ad  hoc  principium 
nos  omnes  Christus  vocat,  hac  sententia  (Matth.  11,  24):  dico 
vobis,  quaecunque  petitis,  credite  vos  accepturos,  et  evenient  vobis. 
Idem  et  alibi  (ibid.  21,  22)  confirmat:  quidquid  petieritis  in  ora¬ 
tione  credentes,  etc.  Cui  concinit  Jacobus  (1,  5):  si  quis  indiget 
sapientia,  postulet  ab  eo  qui  dat  omnibus  simpliciter,  nec  ex¬ 
probrat:  postulet  autem  in  fide,  nihil  haesitans.  Ubi  haesitationi 
fidem  opponens,  vim  ejus  aptissime  exprimit.  Non  minus  etiam 
notandum  quod  addit,  nihil  proficere  qui  Deum  perplexi  et  dubii 
invocant,  nec  statuunt  in  animis  suis  exaudiendi  sint  necne.  Quos 
etiam  fluctibus  comparat  qui  varie  moventur  a  vento  et  circum¬ 
feruntur.  Unde  alibi  (ibid.  5,  15)  orationem  fidei  pro  legitima 

nuncupat.  Deinde ,  quum  Deus  secundum  suam  cuique  fidem  se 
daturum  toties  affirmet,  citra  fidem  nihil  consequi  nos  posse  in¬ 
nuit.  Denique  fides  est  quae  impetrat  quidquid  orando  concedi¬ 
tur.  Id  sibi  vult  celebris  illa  Pauli  sententia  (Rom.  10,  14),  ad 
iquam  insipidi  homines  parum  attendunt:  quomodo  invocabit  quis¬ 
piam  in  quem  non  credidit ?  quis  autem  credet  nisi  audierit  ? 
Fides  autem  ex  auditu,  auditus  ex  verbo  Dei.  Nam  precandi 
exordium  ex  fide  gradatim  deducens,  aperte  contendit  non  posse 
Deum  ab  aliis  sincere  invocari,  nisi  quibus  evangelii  praedicatione 
i  clementia  ejus  et  facilitas  innotuerit ,  imo  familiariter  fuerit  ex¬ 
posita. 

12.  Hanc  necessitatem  minime  cogitant  adversarii  nostri. 
Itaque  quum  certa  animi  fiducia  fideles  jubemus  statuere,  Deum 
sibi  propitium  esse  ac  benevolum ,  rem  omnium  absurdissimam 
.  dicere  nos  putant.  Atqui  si  ullum  verae  precationis  usum  habe- 
i  rent ,  intelligerent  profecto ,  sine  firmo  illo  divinae  benevolentiae 
.  i  sensu  non  posse  Deum  rite  invocari.  Quum  vero  fidei  vim  bene 
.  Ijperspicere  nemo  queat ,  nisi  qui  experimento  eam  in  corde  suo 

I sentit ,  quid  cum  ejusmodi  hominibus  disputando  proficias ,  qui 
aperte  ostendunt,  nihil  se  unquam  praeter  vanam  imaginationem 
rhabuisse?  Quid  enim  valeat  et  quam  necessaria  sit  illa  quam 
requirimus  certitudo,  ex  invocatione  potissimum  discitur.  Quod 
qui  non  videt,  valde  stupidam  habere  se  conscientiam  prodit. 
[Nos  igitur,  omisso  hoc  caecorum  genere,  defixi  in  illa  Pauli  sen¬ 
tentia  haereamus,  non  posse  ab  aliis  invocari  Deum,  nisi  qui 
ejus  misericordiam  ex  evangelio  cognitam  habent,  et  eam  sibi 
.  paratam  esse  certo  persuasi  sunt.  Qualis  enim  erit  ista  oratio  ? 
0  Domine,  ego  quidem  an  exaudire  me  velis  dubius  sum;  sed 
i  quia  anxietate  premor,  ad  te  confugio,  ut  si  dignus  sum  mihi 
succurras.  Non  ita  soliti  sunt  omnes  sancti,  quorum  orationes 
.  lin  scripturis  legimus.  Nec  ita  nos  instituit  per  apostolum  (Hebr. 
4,  16)  spiritus  sanctus  qui  jubet  nos  adire  ad  thronum  coelestem 
cum  fiducia,  ut  gratiam  consequamur;  et  quum  alibi  (Eph.  3,  12) 
docet  nos  habere  audaciam  et  aditum  in  fiducia  per  fidem  Christi. 
Hanc  ergo  obtinendi  quod  petimus  securitatem  (quam  et  sua  voce 
Dominus  mandat,  et  omnes  sancti  exemplo  suo  docent)  utraque 
manu  tenere  nos  oportet,  si  cum  fructu  orare  volumus.  Ea  enim 
demum  accepta  Deo  est  oratio  quae  ex  tali,  ut  ita  loquar,  prae¬ 
sumptione  fidei  nascitur,  et  intrepida  spei  certitudine  fundata  est. 

.  Poterat  simplici  fidei  nomine  esse  contentus;  atqui  non  modo  fidu¬ 
ciam  addidit,  sed  eam  quoque  instruxit  libertate  vel  audacia,  ut 
.  Ibac  nota  discerneret  a  nobis  incredulos,  qui  Deum  promiscue  qui¬ 
dem  nobiscum  orant,  sed  fortuito.  Qna  ratione  tota  ecclesia  in 
jPsalmo  (33,  22)  orat:  sit  misericordia  tua  super  nos,  quemad¬ 
modum  speravimus  in  te.  Eadem  etiam  conditio  alibi  ponitur  a 
propheta  (Psal.  56,  10):  quo  die  clamavero,  hoc  scio  quod  Deus 
mecum.  Item  (ibid.  5,  4) :  mane  disponam  tibi  et  speculabor. 
|Ex  his  enim  verbis  elicimus  preces  in  aerem  frustra  projici,  nisi 

spes  sit  annexa,  unde  velut  e  specula  Deum  quieti  exspectemus. 
Quibus  convenit  series  paulinae  exhortationis.  Nam  antequam 
fideles  ad  precandum  in  spiritu  sollicitet  omni  tempore  cum  vigi¬ 
lantia  et  assiduitate,  in  primis  jubet  assumere  scutum  fidei,  ga¬ 
leam  salutis ,  et  gladium  spiritus ,  quod  est  verbum  Dei  (Eph. 

6,  16).  Memoria  porro  hic  repetant  lectores  quod  ante  dixi,  mi¬ 
nime  labefactari  fidem,  ubi  cum  miseriae,  egestatis,  sordiumque 
nostrarum  agnitione  connectitur.  Quantumvis  enim  gravi  scelerum 
mole  premi  se  vel  laborare  sentiant  fideles,  nec  modo  rebus  omni¬ 
bus  vacuos  quae  favorem  conciliare  apud  Deum  queant,  sed  one¬ 
ratos  multis  noxis  quae  eum  merito  formidabilem  reddant,  non 
tamen  desinunt  se  offerre,  neque  terret  eos  hic  sensus,  quominus 
ad  ipsum  se  Gonferant;  quando  non  alius  est  ad  eum  ingressus. 
Neque  enim  instituta  est  oratio,  qua  nos  arroganter  coram  Deo 
efferamus ,  aut  quidquam  nostrum  magno  aestimemus ,  sed  qua 
reatum  nostrum  confessi ,  aerumnas  nostras  apud  eum  deplore¬ 
mus  ;  quemadmodum  filii  apud  parentes  familiariter  querelas  suas 
deponunt.  Quin  potius  immensa  malorum  nostrorum  congeries 
calcaribus  vel  stimulis  referta  esse  debet ,  quae  nos  ad  pre¬ 
candum  incitent.  Qualiter  etiam  nos  suo  exemplo  docet  pro¬ 
pheta  (Psal.  41,  5):  sana  animam  meam,  quia  peccavi  tibi.  Fa¬ 
teor  quidem  in  iis  aculeis  mortiferas  fore  punctiones,  nisi  Deus 
succurreret;  verum  pro  incomparabili  sua  indulgentia  optimus 
pater  tempestivum  remedium  addidit,  quo  perturbationem  omnem 
sedans,  curas  leniens,  metus  abstergens,  comiter  nos  ad  se  alii- 1 
ceret,  imo  scrupulos  omnes  tollens,  nedum  obstacula,  facilem! se 
viam  sterneret.  I  ha 

13.  Ac  primo  quidem  orare  nos  jubens,  ipso  praecepto  nos  lidi 
coarguit  impiae  contumaciae,  nisi  obsequimur.  Nihil  magis  prae-  hu 
cise  mandari  poterat  quam  quod  habetur  in  Psalmo  (50,  15):  in-i m 
voca  me  in  die  tribulationis.  Sed  quia  inter  pietatis  officia  nul¬ 
lum  frequentius  commendant  scripturae,  non  est  quod  longius  hic  vel 
immorer.  Petite,  inquit  magister  (Matth.  7,  7),  et  accipietis;]  pai 
pulsate,  et  aperietur  vobis.  Quanquam  hic  praecepto  adjungitur:  nisi 
etiam  promissio,  ut  necesse  est.  Etsi  enim  praecepto  esse  obe-j  in 
diendum  fatentur  omnes,  major  tamen  pars  refugeret  Deum  vo-s  sd 
cantem,  nisi  se  exorabilem  adeoque  obvium  fore  promitteret.  His]  hor. 


quidem  duobus  positis,  certum  est  quicunque  tergiversantur,  ne 
recta  ad  Deum  veniant,  non  modo  esse  rebelles  et  immorigeros 
sed  etiam  incredulitatis  convinci,  quia  promissionibus  diffidunt, 
Quod  eo  magis  notandum  est,  quia  hypocritae,  humilitatis  et  mo¬ 
destiae  praetextu,  tam  superbe  contemnunt  Dei  praeceptum,  quam 
finem  benignae  invitationi  abrogant;  imo  eum  fraudant  praecipua 
cultus  sui  parte.  Nam  ubi  sacrificia  repudiavit  in  quibus  tunc 
videbatur  sita  esse  tota  sanctitas,  hoc  summum  esse  et  sibi  prae! 
aliis  pretiosum  declarat,  invocari  in  die  necessitatis.  Quare  ub 
quod  suum  est  exigit,  et  ad  parendi  alacritatem  nos  animat,  nulli 
sunt  tam  speciosi  dubitandi  colores  qui  nos  excusent.  Quaecun 

j  que  ergo  passim  occurrunt  in  scripturis  testimonia,  quibus  nobis 
praecipitur  Dei  invocatio,  totidem  ante  oculos  nostros  figuntur 
vexilla  quae  nobis  fiduciam  inspirent.  Temeritatis  esset  prorum- 
|  pere  in  Dei  conspectum,  nisi  ipse  anteverteret  nos  vocando.  Ita- 
I  que  viam  nobis  sua  voce  patefacit  (Zach.  13,  9):  dicam  illis,  po- 
I  pulns  meus  vos;  dicent  mihi,  tu  Deus  noster.  Videmus  ut  cultores 
suos  praeveniat,  velitque  subsequi,  ideoque  timendum  non  esse 
i  ne  parum  suavis  sit  haec  melodia  quam  ipse  dictat.  Insigne  prae- 
i  sertim  illud  Dei  elogium  nobis  in  mentem  veniat,  quo  freti  omnia 
obstacula  nullo  negotio  superabimus  (Psal.  65,  3):  tu  Deus  exau¬ 
diens  precationem:  ad  te  usque  omnis  caro  veniet.  Quid  enim 
magis  amabile  vel  blandum-  quam  Deum  hoc  titulo  indui,  qui 
certiores  nos  reddat,  nihil  magis  esse  naturae  ejus  proprium  quam 
supplicum  votis  annuere?  Hinc  januam  patere  colligit  propheta 
non  paucis,  sed  cunctis  mortalibus;  quia  etiam  omnes  hac  voce 
compellat  (ibid.  50,  15):  invoca  me  in  die  afflictionis;  eruam  te, 
et  glorificabis  me.  Secundum  hanc  regulam  David  (2  Sam.  7,  27) 
promissionem  sibi  datam  objicit,  ut  obtineat  quod  petit:  tu  Deus 
revelasti  in  aurem  servi  tui:  propterea  invenit  servus  tuus  cor 
suum  ut  oraret.  Unde  colligimus  pavidum  fuisse,  nisi  quatenus 
eum  promissio  erexerat.  Sic  alibi  (Psal.  145,  18)  generali  doctrina 
se  instruit:  voluntatem  timentium  se  faciet.  Imo  haec  in  Psalmis 
animadvertere  licet,  quasi  abrupto  orandi  contextu  transitum  fieri 
nunc  ad  Dei  potentiam,  nunc  ad  bonitatem,  nunc  ad  fidem  pro¬ 
missionum.  Videri  posset  intempestive  David  sententias  illas  in¬ 
serens,  preces  mutilas  reddere;  sed  usu  et  experientia  compertum 
habent  fideles,  languescere  ardorem,  nisi  adhibeant  nova  fomenta, 
ideoque  minime  inter  precandum  supervacua  est  tam  naturae  Dei 
quam  verbi  meditatio.  Atque  ita  exemplo  Davidis  inserere  ne 
pigeat  quae  languidos  animos  novo  vigore  reficiant. 

14.  Ac  mirum  est  tanta  promissionum  dulcedine  vel  frigide, 
vel  nullo  fere  modo  nos  affici ,  ut  per  ambages  vagando  bona 
pars  malit  relicto  aquarum  viventium  fonte  sibi  fodere  aridas 
cisternas,  quam  Dei  liberalitatem  ultro  sibi  oblatam  amplecti. 
Arx  inexpugnabilis  nomen  Domini,  inquit  Solomo  (Prov.  18,  10), 
ad  eam  confugiet  justus,  et  servabitur.  Joel  vero,  postquam  de 
horribili  quae  instabat  clade  vaticinatus  est,  memorabilem  illam 
sententiam  subjicit  (2,  32):  quisquis  invocaverit  nomen  Domini, 
salvus  erit:  quam  scimus  proprie  ad  cursum  evangelii  spectare. 
Vix  centesimus  quisque  movetur,  ut  in  occursum  Deo  prodeat. 
Clamat  ipse  per  Jesaiam  (65,  24):  invocabitis  me,  et  exaudiam 
m  vos ;  imo  antequam  clametis  respondebo  vobis.  Hoc  quoque  eodem 
m  honore  alibi  totam  ecclesiam  communiter  dignatur;  sicuti  ad  omnia 
ni  Christi  membra  pertinet.  Clamavit  ad  me,  exaudiam  eum:  cum 
■at  ipso  sum  in  tribulatione,  ut  eripiam  eum  (Psal.  91,  15).  Heque 
tamen,  ut  jam  dixi,  locos  omnes  numerare  propositum  est,  sed 
|  eximios  quosque  deligere,  ex  quibus  gustemus  quam  humaniter 
i  ad  se  nos  Deus  alliciat,  et  quam  arctis  vinculis  constricta  sit 

nostra  ingratitudo,  ubi  inter  tam  acres  stimulos  adhuc  pigritia 
nostra  cunctatur.  Quare  in  auribus  nostris  semper  resonent  hae 
voces:  prope  est  Dominus  omnibus  invocantibus  se,  invocantibus 
in  veritate  (Psal.  145,  18).  Item  quas  ex  Jesaia  et  Joele  cita¬ 
vimus,  quibus  affirmat  Deus  se  intentum  esse  ad  exaudiendas  pre¬ 
ces,  adeoque  oblectari,  quasi  grati  odoris  sacrificio,  ubi  curas 


nostras  in  ipsum  conjicimus.  Hunc  singularem  percipimus  pro¬ 


missionum  Dei  fructum,  ubi  non  dubitanter  et  trepide  concipimus 
preces:  sed  ejus  verbo  freti,  cujus  nos  alioqui  terreret  majestas, 
audemus  eum  invocare  patrem,  quando  hoc  suavissimum  nomen 
suggerere  nobis  dignatur.  .Restat  ut  talibus  invitamentis  praediti, 
sciamus  inde  satis  esse  nobis  materiae  ad  exorandum:  quando 
preces  nostrae  nullo  merito  nituntur,  sed  tota  earum  dignitas  et 
spes  impetrandi  fundata  est  in  Dei  promissionibus,  atque  ab  eis 
pendet :  ut  neque  indigeat  alia  fultura,  neque  sursum  huc  vel  illuc 
circumspiciat.  Itaque  cum  animis  nostris  statuendum  est,  etiamsi 
non  excellimus  pari  sanctitate  quae  laudatur  in  sanctis  patribus, 
prophetis  et  apostolis ,  quia  tamen  commune  est  nobis  orandi 
praeceptum  et  communis  fides,  si  verbo  Dei  innitimur,  nos  in 
hoc  jure  eorum  esse  socios.  Deus  enim,  ut  ante  visum  est,  se 
facilem  ac  propitium  omnibus  fore  denuntians,  miserrimis  quibus¬ 
que  'spem  obtinendi  quod  petierint  facit.  Atque  ideo  notandae 
sunt  generales  formae,  quibus  nemo,  ut  vulgo  dicunt,  a  primo 
ad  ultimum  excluditur;  tantum  adsit  cordis  sinceritas,  displicentia 


nostri,  humilitas  et  fides,  ne  hypocrisis  nostra  Dei  nomen  fallaci  ;  [ 

invocatione  profanet:  non  respuet  optimus  pater,  quos  non  modo 
ad  se  venire  hortatur,  sed  quibuscunque  potest  modis  sollicitat. 
Hinc  illa  precandi  ratio  Davidis  quam  nuper  recitavi  (2  Sam.  7, 
27):  en  pollicitus  es  Domine  servo  tuo;  eam  ob  rem  colligit  ani¬ 
mum  hodie  servus  tuus  et  invenit  quod  oraret  coram  te;  nunc 
ergo  Domine  Deus,  tu  es  Deus,  et  verba  tua  vera  erunt;  loquu- 
tus  es  servo  tuo  de  his  beneficiis ,  incipe  ergo  et  fac.  Sicut  etiam 
alibi  (Psal.  119,  76):  praesta  servo  tuo  secundum  eloquium  tuum. 
Et  omnes  simul  Israelitae,  quoties  se  foederis  recordatione  mu¬ 
niunt,  satis  declarant  non  esse  timide  orandum,  ubi  Deus  ita 
praescribit.  Atque  in  hoc  imitati  sunt  patrum  exempla,  prae¬ 
sertim  Jacobi  (Gen.  32,  10),  qui  postquam  confessus  est,  se  mino¬ 
rem  esse  tot  misericordiis  quas  susceperat  e  manu  Dei,  ad  ma¬ 
jora  tamen  postulanda  se  animari  dicit,  quia  Deus  se  facturum 
promiserat.  Quoscunque  vero  colores  obtendant  increduli,  ubi  ad 
Deum  non  confugiunt  quoties  urget  necessitas,  ipsum  non  requi¬ 
runt,  nec  ejus  opem  implorant,  non  aliter  defraudant  eum  legi¬ 
timo  honore,  quam  si  fabricarent  sibi  novos  Deos  et  idola;  siqui¬ 
dem  hoc  modo  Deum  sibi  bonorum  omnium  autorem  esse  negant. 
Contra  nihil  validius  ad  pios  omni  scrupulo  liberandos,  quam 
armari  hac  cogitatione:  non  esse  cur  ulla  remora  impediat,  dum 
mandato,  qui  obedientia  nihil  sibi  gratius  esse 
rursus  quod  prius  dixi  clarius  elucescit:  probe 

cum  metu,  reverentia,  sollicitudine  quadrare  intrepidum  precandi 
spiritum,  neque  vero  absurdum  esse  si  prostratos  Deus  erigat. 
Hoc  modo  belle  inter  se  consentiunt,  quae  in  speciem  repugnant 
loquendi  formae.  Dicunt  Jeremias  et  Daniel  (Jer.  42,  9 ;  Dan. 
9,  18),  se  prosternere  preces  coram  Deo.  Alibi  Jeremias  (42,  2): 
cadat  oratio  nostra  in  conspectu  Dei  ut  misereatur  residuae  plebis 
suae.  Rursus  saepe  fideles  dicuntur  orationem  levare.  Sic  loqui¬ 
tur  Ezechias  (2  Regg.  20,  10),  prophetam  rogans  ut  intercedendi 
vices  suscipiat.  Et  David  (Psal.  141,  2)  precem  suam  ascendere 
cupit  sicuti  incensum.  Nempe  quamvis  de  paterno  Dei  amore 
persuasi  in  ejus  fidem  se  alacriter  conferant ,  nec  dubitent  quam 
ultro  opem  promittit  implorare,  non  tamen  supina  eos  quasi  pro¬ 
jecta  fronte  securitas  attollit,  sed  ita  per  gradus  promissionum 
sursum  ascendunt,  ut  tamen  supplices  maneant  in  sui  dejectione. 

15.  Hic  non  una  objicitur  quaestio:  nam  scriptura  refert, 
votis  quibusdam  Deum  morem  gessisse,  quae  tamen  ex  animo 
minime  sedato  vel  composito  eruperant.  Justa  quidem  de  causa 
Joatham  incolas  Sichem  cladi  quae  postea  supervenit  devoverat 
(Jud.  9,  20),  sed  tamen  fervore  iracundiae  et  ultionis  accensus; 
morem  exsecrationi  gerens  Deus,  videtur  impetus  male  ordinatos 
probare.  Talis  etiam  fervor  Samsonem  rapuit,  quum  diceret  (ibid. 
16,  28):  robora  me  Deus  ut  sumam  ultionem  de  incircumcisis. 
Etsi  enim  aliquid  fuit  probi  zeli  admixtum,  fervida  tamen  atque 
ideo  vitiosa  cupiditas  vindictae  illic  dominata  est.  Annuit  Deus. 
Unde  colligi  posse  videtur,  quamvis  ad  verbi  praescriptum  for¬ 
matae  non  sint  preces,  effectum  tamen  consequi.  Respondeo, 
singularibus  exemplis  non  aboleri  perpetuam  legem;  deinde  spe¬ 
ciales  interdum  motus  inditos  paucis  hominibus  fuisse ,  quibus 
factum  est  ut  dissimilis  illorum  esset  atque  vulgi  ratio.  Notan¬ 
dum  est  enim  responsum  illud  Christi,  quum  discipuli  exemplum 
Eliae  inconsiderate  aemulari  cuperent,  eos  nescire  quo  spiritu  es¬ 
sent  praediti  (Luc.  9,  55).  Caeterum  ultra  progredi  necesse  est, 
non  semper  placere  Deo  vota  quibus  annuit;  sed  quatenus  ad 
exemplum  pertinet,  claris  documentis  palam  fieri  quod  scriptura 
docet:  eum  scilicet  miseris  succurrere,  et  eorum  exaudire  gemi¬ 
tus,  qui  injuste  afflicti  opem  ejus  implorant;  ideo  exsequi  sua 
judicia,  dum  ad  eum  surgunt  inopum  querimoniae,  quamvis  in¬ 
dignae  quae  tantillum  impetrent.  Quoties  enim  de  impiorum  sae¬ 
vitia,  rapinis,  violentia,  libidine  aliisque  sceleribus  poenas  su¬ 
mens,  compescens  audaciam  et  furorem,  tyrannicam  quoque  po¬ 
tentiam  evertens,  indigne  oppressis  se  opem  ferre  testatus  est, 
qui  tamen  incertum  numen  orando  aerem  verberabant  ?  Et  Psal¬ 
mus  unus  (107)  clare  docet  non  carere  effectu  preces,  quae  ta¬ 
men  fide  in  coelum  non  penetrant.  Colligit  enim  quas  incredulis 
non  minus  quam  piis  necessitas  extorquet  preces  ex  naturae  sensu, 
quibus  tamen  Deum  propitium  esse  ex  eventu  demonstrat.  An 
quia  tali  facilitate  gratas  sibi  esse  testetur?  imo  ut  suam  miseri¬ 
cordiam  amplificet  vel  illustret  hac  circumstantia,  quod  ne  in- 

credulis  quidem  negantur  sua  yota ;  deinde  ut  probos  suos  cultores 
ad  orandum  magis  exstimulet,  dum  vident  profanos  ejulatus  non 
carere  interdum  profectu.  Non  tamen  est  cur  fideles  deflectant 
a  lege  sibi  divinitus  imposita,  vel  invideant  incredulis,  quasi 
magnum  lucrum  fecerint,  ubi  adepti  sunt  quod  volebant.  Hoc 
modo  diximus  flexum  fuisse  Deum  ficta  poenitentia  Achab  (1  Reg. 

21,  29),  ut  hoc  documento  probaret,  quam  sit  exorabilis  erga 
suos  electos,  ubi  ad  ipsum  placandum  vera  affertur  conversio. 
Ideoque  in  Psalmo  (Psal.  106,  43)  cum  Judaeis  expostulat,  quod 
experti  ipsum  votis  suis  facilem,  ad  ingenii  sui  pervicaciam  paulo  ! 
post  reversi  sint.  Quod  etiam  ex  Judicum  historia  liquido  patet,  j 
quoties  scilicet  fleverunt,  etsi  fallaces  erant  eorum  lacrymae,  fuisse 
tamen  ereptos  ex  hostium  manibus.  Sicut  ergo  promiscue  Deus  j 
solem  suum  producit  super  bonos  et  malos,  ita  nec  fletus  eorum 
contemnit  quorum  justa  est  causa,  et  auxilio  dignae  aerumnae.  | 
Interea  non  magis  hos  in  salutem  exaudit,  quam  bonitatis  suae  I 
contemptoribus  alimenta  suppeditat.  Difficilior  videtur  esse  quae-  | 
stio  de  Abrahamo  et  Samuele :  quorum  alter  nullo  Dei  verbo  in¬ 
structus  pro  Sodomitis  (Gen.  18,  23),  alter  etiam  contra  mani-  j 
festam  prohibitionem  pro  Saule  oravit  (1  Sam.  15,  11  et  16,  1).  i  1 
Eadem  ratio  Jeremiae,  qui  urbis  excidium  deprecatus  est  (Jer.  !  | 
32,  16).  Quamvis  enim  repulsam  passi  fuerint,  durum  tamen  ; 
videtur  eos  fide  privare.  Atqui  solutio  haec  modestis  lectoribus, 
ut  spero,  satisfaciet:  generalibus  principiis  fultos,  quibus  jubet  |1 
Deus  indignos  quoque  misericordia  prosequi,  non  prorsus  fide  j  1 
caruisse,  quamvis  in  ipsa  specie  frustrata  eos  fuerit  opinio.  Pru-  1 
denter  alicubi  Augustinus  x) ,  quomodo ,  inquit ,  fide  orant  sancti,  1  1 
ut  petant  a  Deo  contra  quam  decrevit?  nempe  quia  secundum  1 
voluntatem  ejus  orant,  non  illam  absconditam  et  incommutabilem,  1 
sed  quam  illis  inspirat,  ut  eos  exaudiat  alio  modo,  sicut  prudenter  t 
distinguit.  Recte  dictum :  quia  pro  suo  incomprehensibili  con-  l 
silio  sic  temperat  rerum  eventus,  ut  non  irritae  sint  sanctorum  : 
preces  quae  fide  et  errore  simul  implicitae  sunt.  Neque  tamen  11 
hoc  ad  imitationem  magis  valere  debet  quam  sanctos  ipsos  ex-  E 
cusat ,  quos  non  infitior  modum  excessisse.  Quare  ubi  non  ex-  ; 1 
stat  certa  promissio,  conditione  interposita  rogandus  est  Deus. 
Quo  pertinet  illud  Davidis  (Psal.  7,  7):  evigila  ad  judicium  quod  ; 
mandasti;  quia  ad  petendum  temporale  beneficium  speciali  oraculo 
se  instructum  esse  admonet. 

16.  Hoc  etiam  notare  operae  pretium  est,  quae  de  quatuor  I 
recte  orandi  legibus  disserui,  non  ita  exigi  summo  rigore,  ut 
preces  repudiet  Deus  in  quibus  non  inveniet  perfectam  vel  fidem 
vel  poenitentiam,  una  cum  zeli  ardore  votisque  recte  compositis. 
Diximus,  quamvis  oratio  familiare  sit  piorum  cum  Deo  colloquium,  i 
servandam  tamen  esse  reverentiam  et  modestiam,  ne  habenas  laxe- 
mus  quibuslibet  votis,  ac  ne  concupiscamus  nisi  quantum  Deusi 

permittit;  deinde,  ne  vilescat  nobis  Dei  majestas,  tollendas  esse 
:  sursum  mentes  ad  puram  castamque  ejus  venerationem.  Hoc  nemo, 
qua  par  fuisset  integritate ,  unquam  praestitit.  Nam  (ut  de  vulgo 
non  loquar)  quam  multae  Davidis  querimoniae  intemperiem  sa¬ 
piunt;  non  quod  consulto  vel  expostulare  cum  Deo  velit,  vel  ejus 
judiciis  obstrepere,  sed  quia  prae  infirmitate  fatiscens  non  aliud 
invenit  melius  solatium,  quam  si  dolores  suos  in  illius  sinum  con- 
,  jiciat.  Quin  etiam  toleratur  a  Deo  nostra  balbuties,  et  inscitiae 
datur  venia,  quoties  inconsiderate  aliquid  nobis  excidit:  ut  certe 
sine  hac  indulgentia  nulla  esset  precandi  libertas.  Caeterum  quam¬ 
vis  Davidi  animus  esset  Dei  se  arbitrio  totum  subjicere,  nec  mi¬ 
nore  patientia  quam  impetrandi  studio  oraret,  emergunt  tamen, 
imo  interdum  ebulliunt  turbulenti  affectus ,  qui  a  prima  quam 
posuimus  lege  non  parum  distant.  Maxime  ex  clausula  Psalmi 
tricesimi  noni  (v.  14)  conspicere  licet,  quanta  doloris  vehementia 
abreptus  fuerit  sanctus  vir,  ne  sibi  modum  statueret.  Desine,  in¬ 
quit,  a  me,  donec  abeam,  et  non  sim.  Diceres  hominem  despe¬ 
ratum  nihil  aliud  expetere  nisi  ut  cessante  Dei  manu  in  suis  malis 
putrescat.  Non  quod  devoto  animo  ruat  in  illam  intemperiem, 
aut,  ut  solent  reprobi,  velit  Deum  facessere;  sed  tantum  conque¬ 
ritur  iram  Dei  sibi  esse  intolerabilem.  In  illis  etiam  tentationi- 
bus  saepe  effluunt  vota  non  satis  bene  formata  ad  regulam  verbi 
Dei,  et  in  quibus  non  satis  expendunt  sancti  quid  fas  sit  et  ex¬ 
pediat.  His  quidem  vitiis  quaecunque  maculatae  sunt  preces  re¬ 
pudiari  merentur ;  modo  tamen  ingemiscant  sancti ,  castigent  se 
ipsos,  et  statim  ad  se  redeant,  ignoscit  Deus.  Sic  etiam  in  se¬ 
cunda  lege  peccant:  quia  et  cum  frigore  suo  illis  saepe  luctandum 
est,  neque  sua  illos  egestas  et  miseria  satis  acriter  pungit  ad  se¬ 
rio  precandum.  Jam  saepe  contingit  eorum  mentes  dilabi  et  prope 
evanescere.  Yenia  igitur  hac  quoque  in  parte  opus  est,  ne  lan¬ 
guidae  vel  mutilae  vel  interruptae  et  vagae  preces  repulsam  pa¬ 
tiantur.  Hoc  naturaliter  indidit  Deus  hominum  mentibus,  legiti¬ 
mas  non  esse  preces  nisi  mentibus  sursum  sublatis.  Hinc  caere¬ 
monia  elevationis  manuum,  ut  ante  diximus,  quae  omnibus  sae¬ 
culis  et  gentibus  trita  fuit,  sicuti  adhuc  viget;  sed  quotusquisque, 
dum  manus  levat,  non  sibi  conscius  est  tarditatis?  quia  cor  in 
terra  subsidit.  Quod  ad  petendam  peccatorum  remissionem  spectat, 
quamvis  hoc  caput  nemo  fidelium  praetereat,  sentiunt  tamen  qui 
vere  sunt  in  precibus  exercitati ,  vix  decimam  ejus  sacrificii 
partem  se  afferre  de  quo  loquitur  David  (Psal.  51,  19):  sacri¬ 
ficium  Deo  acceptum,  spiritus  afflictus;  cor  contritum  et  humi¬ 
liatum  Deus  non  despicies.  Ita  semper  duplex  petenda  est  ve¬ 
nia,  quod  et  sibi  conscii  sint  multorum  delictorum,  quorum  ta- * 
men  sensu  non  ita  tanguntur,  ut  sibi  quantum  oportet  displi¬ 
ceant;  et  quatenus  in  poenitentia  et  timore  Dei  proficere  illis  da¬ 
tum  est,  justo  moerore  ob  suas  offensas  prostrati  judicis  vindictam 
deprecentur.  Maxime  fidei  debilitas  vel  imperfectio  fidelium  pre¬ 
ces  vitiat,  nisi  succurreret  Dei  indulgentia;  sed  nihil  mirum  est 

hunc  defectum  a  Deo  ignosci,  qui  asperis  documentis  saepe  suos 
exercet,  ac  si  data  opera  fidem  eorum  vellet  exstinguere.  Duris¬ 
sima  est  haec  tentatio,  ubi  clamare  coguntur  fideles  (ibid.  80,  5): 
quousque  irasceris  super  oratione  servi  tui?  ac  si  preces  ipsae 
Deum  exacerbarent.  Sic,  quum  dicit  Jeremias  (Thren.  3,  8):  ex¬ 
clusit  Deus  orationem  meam,  non  dubium  est  violenta  perturba¬ 
tione  fuisse  concussum.  Innumera  ejus  generis  exempla  occurrunt 
in  scripturis ,  ex  quibus  patet  fidem  sanctorum  saepe  mixtam  fuisse 
dubitationibus  et  agitatam,  ut  credendo  et  sperando  aliquid  tamen 
infidelitatis  proderent,  sed  quia  non  perveniunt,  quo  optandum 
est,  eo  magis  eniti  eos  oportet,  ut  correctis  vitiis  propius  in  dies 
ad  perfectam  orandi  legem  accedant,  ac  interea  sentire,  in  quanta 
malorum  profunditate  sint  demersi,  qui  in  ipsis  remediis  novos 
sibi  morbos  accersunt,  quando  nulla  est  oratio  quam  non  merito 
fastidiat  Deus,  nisi  ad  maculas  conniveat  quibus  omnes  aspersae 
sunt.  Haec  non  ideo  commemoro  ut  sibi  quidquam  fideles  secure 
condonent,  sed  ut  se  ipsos  severe  castigando  contendant  superare 
haec  obstacula;  et  quamvis  omnes  vias  obstruere  conetur  satan  ut 
eos  ab  orando  prohibeat,  nihilominus  perrumpant,  certo  persuasi, 
utcunque  non  omnibus  remoris  expediti  sint,  conatus  tamen  suos 
Deo  placere,  votaque  sua  probari,  modo  contendant  et  nitantur 
quo  non  statim  pertingunt. 

17.  Quando  vero  nemo  est  hominum  dignus,  qui  se  Deo 
repraesentet  ac  in  ejus  conspectum  prodeat,  ipse  coelestis  pater, 
ut  nos  pudore  simul  et  metu  eximeret,  qui  nostros  omnium  ani¬ 
mos  dejicere  debebant,  filium  nobis  suum  donavit  Jesum  Christum 
Dominum  nostrum;  qui  apud  ipsum  nobis  sit  advocatus  et  media-  i 
tor  (1  Tim.  2,  5;  1  Joann.  2,  1),  cujus  ductu  ad  ipsum  secure 
accedamus,  tali  intercessore  confisi,  nihil,  quod  ejus  nomine  pe¬ 
tierimus,  nobis  denegatum  iri,  ut  illi  a  patre  nihil  denegari  po¬ 
test.  Atque  huc  omnino  referri  necesse  est  quidquid  antehac  de 
fide  docuimus;  quia  sicuti  promissio  Christum  mediatorem  nobis 
commendat,  ita,  nisi  spes  impetrandi  eo  subnixa  sit,  orandi  be¬ 
neficio  se  privat.  Ham  simulae  in  mentem  venit  horribilis  Dei 
majestas,  fieri  non  potest  quin  expavescamus,  ac  nos  indignitatis 
propriae  agnitio  procul  abigat,  donec  medius  occurrat  Christus, 
qui  solium  formidabilis  gloriae  in  solium  gratiae  commutet;  sicuti 
etiam  docet  apostolus  (Hebr.  4,  16)  ut  cum  omni  fiducia  appa¬ 
rere  audeamus ,  misericordiam  consequuturi  et  gratiam  inventuri 
in  auxilio  opportuno.  Atque  ut  lex  de  invocando  Deo  posita  est, 
ut  promissio  data,  exauditum  iri  qui  invocaverint,  ita  in  nomine 
Christi  invocare  peculiariter  jubemur;  et  promissionem  habemus 
propositam,  impetraturos  quod  in  ejus  nomine  petierimus.  Hac- 
tenus,  inquit  (Joann.  14,  13  et  16,  24),  non  petiistis  quidquam 
in  nomine  meo :  petite ,  et  accipietis.  In  illo  die  in  nomine  meo 
petetis;  et  quidquid  petieritis,  faciam  ut  glorificetur  pater  in  filio. 
Hinc  sine  controversia  clarum  est,  eos  qui  in  alio  quam  Christi 
nomine  Deum  invocant,  illius  jussa  contumaciter  praevaricari,  ac  : 

voluntatem  pro  nihilo  reputare;  nullam  vero  promissionem  habere 
quidquam  impetrandi.  Siquidem ,  ut  ait  Paulus  (2  Cor.  1 ,  20), 
omnes  Dei  promissiones  in  Christo  sunt  etiam  et  amen;  id  est 
confirmantur  et  implentur. 

18.  Ac  diligenter  notanda  est  circumstantia  temporis,  dum 
Christus  discipulos  ad  suam  intercessionem  jubet  confugere ,  post¬ 
quam  in  coelum  ascenderit.  In  illa  hora,  inquit  (Joann.  16,  26), 
petetis  in  nomine  meo.  Certum  quidem  est,  ab  initio  non  fuisse 
i  exauditos  quicunque  precati  sunt,  nisi  mediatoris  gratia.  Hac  ra- 
jtione  instituerat  in  lege  (Exod.  28,  9.  12  et  21)  Deus  ut  solus 
|  sacerdos  sanctuarium  ingrediens  gestaret  in  humeris  nomina  tri¬ 
buum  Israel,  et  totidem  ante  pectus  lapides  pretiosos;  populus 
|  autem  procul  staret  in  atrio ,  atque  inde  vota  sua  conjungeret  cum 
!  sacerdote.  Quin  etiam  huc  valebat  sacrificium  ut  ratae  essent  ac 
'firmae  preces.  Ergo  illa  umbratilis  legis  caeremonia  docuit,  ar- 
Iceri  nos  omnes  a  facie  Dei,  ideoque  mediatore  opus  esse,  qui 
i  nomine  nostro  appareat,  nosque  gestet  in  humeris,  et  pectori  al¬ 
ligatos  teneat,  ut  in  ejus  persona  exaudiamur;  deinde  sanguinis 
i  aspersione  preces  mundari,  quas  alioqui  nunquam  sordibus  vacuas 
i  esse  dictum  est.  Et  videmus  sanctos,  quum  impetrare  aliquid  cu- 
perent,  spem  suam  in  sacrificiis  fundasse;  quia  sciebant  votorum 
omnium  esse  sanctiones.  Recordetur  oblationis  tuae ,  inquit  David 

'  (Psal.  20,  4)  et  holocaustum  tuum  pingue  reddat.  Hinc  colligi¬ 
tur,  Deum  ab  initio  Christi  deprecatione  fuisse  placatum,  ut  pio- 
|  rum  vota  susciperet.  Cur  ergo  novam  horam  assignat  Christus, 
qua  in  suo  nomine  orare  incipient  discipuli,  nisi  quia  haec  gra¬ 
tia,  ut  est  hodie  illustrior,  ita  plus  commendationis  apud  nos  me¬ 
retur?  Et  hoc  eodem  sensu  paulo  ante  dixerat:  hactenus  non 
petistis  quidquam  in  nomine  meo :  petite.  Non  quod  de  media¬ 
toris  officio  nihil  prorsus  tenerent  (quum  his  rudimentis  imbuti 
i  essent  omnes  Judaei),  sed  quia  nondum  liquido  cognoverant,  Chri- 
istum  suo  in  coelum  ascensu  certiorem  quam  ante  fore  ecclesiae 
patronum.  Ergo  absentiae  suae  dolorem  ut  aliquo  non  vulgari 
«j fructu  soletur,  munus  advocati  sibi  vendicat,  et  docet  praecipuo 
■  hactenus  beneficio  eos  caruisse,  quo  frui  illis  dabitur,  dum  ejus 
-  patrocinio  fulti  liberius  Deum  invocabunt.  Sicut  dicit  apostolus 
},|(Hebr.  10,  20),  viam  ejus  recentem  ejus  sanguine  dicatam  esse. 
:  Quo  minus  excusabilis  est  nostra  pravitas ,  nisi  tam  inaestimabile 
beneficium ,  quod  nobis  proprie  destinatum  est ,  utroque  (ut  ajunt) 
(brachio  amplectimur. 

19.  Porro,  quum  sit  ipse  unica  via,  ac  unus  accessus  quo 
i  ad  Deum  ingredi  nobis  datur,  qui  ab  hac  via  deflectunt,  et  hunc 
accessum  deserunt,  iis  neque  via  ulla  neque  accessus  ad  Deum 
superest;  nihil  in  ejus  throno  reliquum  fit  praeter  iram,  judicium 
ac  terrorem.  Denique  quum  hunc  pro  capite  ac  duce  pater  no- 
bis  signaverit,  qui  ab  eo  ullo  modo  declinant  vel  obliquant,  co- 

j nantur,  quantum  in  se  est,  notam  a  Deo  impressam  delere  et 
adulterare.  Ita  unus  statuitur  mediator  Christus,  cujus  interces- 

sione  propitius  et  exorabilis  nobis  reddatur  pater.  Quanquam  in- 
terim  et  suae  sanctis  intercessiones  relinquuntur,  quibus  alii  alio-  1 
rum  salutem  mutuo  inter  se  Deo  commendant,  de  quibus  meminit  - 
apostolus  (1  Tim.  2,  1),  sed  tales  quae  ab  unica  illa  dependeant, 
tantum  abest  ut  delibent  ex  ea  quidpiam.  Nam  ut  a  dilectionis 
affectu  scaturiunt,  quo  nos  ultro  citroque  amplectimur,  ceu  unius 
corporis  membra,  ita  etiam  ad  capitis  unitatem  referuntur.  Quum 
ergo  illae  quoque  in  Christi  nomine  fiunt,  quid  aliud  quam  te¬ 
stantur,  neminem  ullis  omnino  precibus,  nisi  Christo  intercedente, 
posse  adjuvari?  Atque  ut  non  obstat  sua  intercessione  Christus 
quominus  in  ecclesia  precibus  alter  alteri  vicissim  patrocinemur, 
ita  fixum  maneat,  omnes  totius  ecclesiae  intercessiones  in  illam 
unicam  esse  dirigendas.  Imo  hoc  maxime  nomine  cavenda  nobis 
ingratitudo  est,  quod  Deus,  indignitati  nostrae  ignoscens,  non 
tantum  singulis  pro  se  orare  permittit,  sed  etiam  alios  pro  aliis 
admittit  deprecatores.  Cujus  enim  superbiae  esset,  ubi  Deus  ec¬ 
clesiae  suae  patronos  constituit,  qui  merito  repudiari  merentur, 
si  pro  se  quisque  privatim  oret,  hac  liberalitate  abuti  ut  Christi  j 
honorem  obscurent? 

20.  Porro  merum  est  nugamentum  quod  balbutiunt  sophi¬ 
stae:  Christum  esse  redemptionis  mediatorem,  fideles  autem  inter-  j 
cessionis.  Quasi  vero  Christus  temporaria  mediatione  defunctus,  j 
aeternam  et  nunquam  inter  morituram  ad  servos  suos  rejecerit,  i 
Benigne  scilicet  illum  tractant,  qui  tantulam  honoris  portionem 
illi  decidunt.  Atqui  longe  aliter  scriptura,  cujus  simplicitate,  i 
omissis  istis  impostoribus,  contentum  esse  pium  hominem  conve-  ; 
nit;  nam  quum  dicit  Joannes  (1  Joann.  2,  1):  si  quis  peccaverit,  , 
advocatum  nos  habere  apud  patrem  Christum  Jesum,  an  patro-  fi 
num  olim  nobis  fuisse  intelligit,  ac  non  potius  perpetuam  illi  in-  i , 
tercessionem  assignat?  Quid,  quod  Paulus  (Rom.  8,  34)  seden-  :  | 
tem  ad  patris  dexteram  etiam  pro  nobis  intercedere  affirmat?  , 
Quum  vero  alibi  (1  Tim.  2 ,  5)  unicum  Dei  et  hominum  media-  ;  , 
torem  illum  nuncupat,  annon  ad  precationes  respicit  quarum  ante  ;  ( 
paulo  meminerat?  Siquidem  pro  omnibus  hominibus  interceden¬ 
dum  praefatus,  in  ejus  sententiae  confirmationem  mox  subnectit, 
unum  esse  omnium  Deum ,  et  unum  mediatorem.  Neque  *vero  , 
aliter  interpretatur  Augustinus1),  quum  sic  loquitur:  homines; 
christiani  invicem  se  commendant  orationibus  suis ;  pro  quo  autem  , 
nullus  interpellat,  sed  ipse  pro  omnibus,  hic  unus  verusque  me-  ; 
diator  est.  Paulus  apostolus,  quanquam  sub  capite  praecipuum 
membrum,  quia  tamen  membrum  erat  corporis  Christi,  et  nove-  t 
rat  non  per  figuram  in  interiora  veli  ad  sancta  sanctorum,  sed 
per  expressam  et  firmam  veritatem  in  interiora  coeli  ad  sanctita- ;  tl 
tem  non  imaginariam  sed  aeternam  intrasse  maximum  et  verissi- ! 
mum  sacerdotem  ecclesiae,  se  orationibus  fidelium  ipse  quoque  i 
commendat  (Bom.  15,  30;  Eph.  6,  19;  Coi.  4,  3).  Nec  media- i 


1)  Libr.  2.  contra  Parmen.  c.  8. 

torem  se  facit  inter  populum  et  Deum;  sed  rogat  ut  omnia  cor¬ 
poris  Christi  membra  invicem  pro  se  orent;  quoniam  invicem  sol¬ 
licita  sunt  membra;  et  si  patitur  unum  membrum,  reliqua  com¬ 
patiuntur  (1  Cor.  12,  25).  Ac  sic  membrorum  omnium  adhuc  in 
terra  laborantium  mutuae  pro  se  invicem  orationes  ascendant  ad 
caput  quod  praecessit  in  coelum,  in  quo  est  propitiatio  pro  pec¬ 
catis  nostris.  Nam  si  esset  mediator  Paulus,  essent  utique  et  re¬ 
liqui  apostoli,  ac  sic  multi  mediatores  essent,  nec  constaret  ipsius 
Pauli  ratio,  qua  dixerat  (1  Tim.  2,  5;  Eph.  4,  3):  unus  enim 
Deus,  unus  mediator  Dei  et  hominum,  homo  Christus;  in  quo  et 
nos  unum  sumus,  si  servamus  unitatem  fidei  in  vinculo  pacis. 
Item  alibi1):  at  vero  sacerdotem  si  requiras,  super  coelos  est, 
ubi  interpellat  pro  te,  qui  in  terra  mortuus  est  pro  te.  Neque 
vero  somniamus  illum,  patris  genibus  advolutum,  suppliciter  pro 
nobis  deprecari;  verum  cum  apostolo  intelligimus ,  sic  eum  appa¬ 
rere  coram  facie  Dei,  ut  mortis  ejus  virtus  ad  perpetuam  pro  no¬ 
bis  intercessionem  valeat;  sic  tamen  ut  sanctuarium  coeli  ingres¬ 
sus,  ad  consummationem  usque  saeculorum  solus  populi  eminus  in 
atrio  residentis  vota  ad  Deum  deferat. 

21.  Quantum  ad  sanctos  attinet,  qui  carne  mortui  in  Christo 
vivunt,  si  quam  illis  orationem  attribuimus,  ne  iis  quidem  ipsis 
somniemus  aliam  esse  rogandi  Dei  viam,  quam  Christum,  qui  so¬ 
lus  via  est ;  aut  alio  nomine  Deo  esse  acceptas  eorum  preces. 
Itaque  postquam  scriptura  nos  ab  omnibus  ad  Christum  unum  re¬ 
vocat,  postquam  coelestis  pater  vult  omnia  in  ipso  recolligere, 
nimii  stuporis  fuit,  ne  dicam  insaniae,  nobis  per  ipsos  accessum 
sic  velle  moliri,  ut  ab  illo  abduceremur  sine  quo  nec  eis  aditus 
ullus  patet.  Id  autem  aliquot  saeculis  factitatum  quis  neget,  ho- 
dieque  ubicunque  papismus  viget  factitari?  Ad  conciliandam  Dei 
benevolentiam  eorum  merita  subinde  obtruduntur,  atque,  ut  plu¬ 
rimum  ,  Christo  praeterito ,  per  eorum  nomina  Deus  obsecratur. 
Annon  hoc,  quaeso,  est  munus  unicae  illius  intercessionis  quam 
Christo  supra  asseruimus  ad  illos  traducere  ?  Deinde  quis  vel  an¬ 
gelus,  vel  daemon  ulli  hominum  de  ejusmodi  quam  fingunt  ipso¬ 
rum  intercessione  syllabam  unquam  renuntiavit?  in  scriptura  enim 
nihil  exstat.  Quae  ergo  ejus  comminiscendae  fuit  ratio?  Certe 
dum  humanum  ingenium  subsidia  sibi  ita  quaeritat,  quibus  non 
:  munimur  per  Dei  verbum ,  luculente  suam  diffidentiam  prodit. 
Quod  si  conscientia  eorum  omnium  appelletur,  qui  sanctorum  in¬ 
tercessione  oblectantur,  reperiemus  non  aliunde  id  evenire,  nisi 
quia  anxietate  laborant,  perinde  ac  si  hic  Christus  deficeret,  aut 
nimium  severus  foret.  Qua  primum  perplexitate  Christum  inho¬ 
norant,  et  solius  mediatoris  titulo  spoliant;  qui  ut  illi  in  singu¬ 
larem  praerogativam  a  patre  datus  est,  ita  neque  alio  transferri 
debet.  Atque  hoc  quidem  ipso  gloriam  nativitatis  ejus  obscurant, 
crucem  evacuant;  quidquid  denique  aut  fecit  aut  passus  est,  sua 


1)  In  Psal.  94.  c.  6. 

laude  exuunt  ac  defraudant.  Siquidem  huc  tendunt  omnia ,  ut  P 
solus  sit  et  habeatur  mediator.  Simul  Dei  benignitatem  abjiciunt,  F 
qui  se  illis  in  patrem  exhibebat.  Non  enim  illis  pater  est,  nisi 
Christum  sibi  fratrem  esse  agnoscant.  Quod  plane  abnegant,  nisi  01 
fraterno  esse  erga  se  affectu  (quo  nihil  mollius  aut  tenerius  esse  ei 
potest)  cogitant.  Quare  illum  unice  scriptura  nobis  offert,  ad  111 
ipsum  nos  mittit,  et  in  ipso  sistit.  Ipse,  inquit  Ambrosius1), 
os  nostrum  est,  per  quod  patri  loquimur;  oculus  noster,  per  quem  ^ 
patrem  videmus;  dextera  nostra,  per  quam  nos  patri  offerimus;  8( 
quo  nisi  intercedente,  nec  nobis  nec  sanctis  omnibus  quidquam  se 
cum  Deo  est.  Si  excipiant,  quas  in  templis  concipiunt  publicas  111 
preces  finiri  hac  appendice,  per  Christum  Dominum  nostrum,  fri-  ec 
volum  effugium  est:  quia  non  minus  profanatur  Christi  interces-  Jl 
sio,  dum  mortuorum  precibus  et  meritis  miscetur,  quam  si  ea  ^ 
penitus  omissa  soli  mortui  in  ore  essent.  Deinde  in  suis  omni-  tl 
bus  litaniis,  hymnis  et  prosis,  ubi  sanctis  mortuis  nihil  non  ho-  K 
noris  defertur,  nulla  Christi  mentio.  ^ 

22.  Eo  autem  usque  progressa  est  stoliditas,  ut  hic  expres-  a: 
sum  habeamus  superstitionis  ingenium,  quae  ubi  semel  fraenum  !li 
excussit,  nullum  lasciviendi  finem  facere  solet.  Nam  postquam  F 
coeptum  fuerat  in  sanctorum  intercessionem  respicere,  sensim  sua  sn 
cuique  procuratio  est  attributa,  ut  pro  negotii  diversitate  nunc  1:1 
hic  nunc  ille  advocaretur  intercessor;  tum  singuli  peculiares  sibi  11 
divos  asciverunt,  in  quorum,  non  secus  atque  tutelarium  deorum,  ;li 
fidem  se  contulerunt.  Neque  modo,  quod  olim  Israeli  exprobra-  511 
bat  propheta  (Jer.  2,  28  et  11,  13),  secundum  urbium  numerum  F 
dii  sunt  erecti,  sed  secundum  capitum  multitudinem.  Atqui,  quum  ® 
in  unam  Dei  voluntatem  desideria  sua  omnia  referant,  hanc  in-  F 
tueantur,  in  ea  acquiescant,  stolide  et  carnaliter  atque  etiam  con-  11 
tumeliose  de  iis  cogitat,  qui  aliam  ipsis  orationem  assignat,  quam  F 
qua  Dei  regnum  advenire  expetant.  A  quo  longissime  abest  quod  ■ 
illis  affingunt,  unumquemque  privato  affectu  in  suos  cultores  esse  ac 
propensiorem.  Tandem  nec  ab  horrendo  sacrilegio  abstinuerunt  !d: 
plurimi,  non  ut  suffragatores  jam,  verum  ut  salutis  suae  praesi-  M 
des,  invocando.  En  quo  recidant  miseri  homines,  dum  a  legitima  i: 
sua  statione,  hoc  est  Dei  verbo,  evagantur.  Omitto  crassiora  im¬ 
pietatis  monstra,  in  quibus  tametsi  Deo,  angelis  et  hominibus 
sunt  detestabiles,  eorum  tamen  nondum  ipsos  pudet  vel  piget.  j  . 
Prostrati  ad  statuam  aut  picturam  Barbarae,  Catharinae,  et  simi-  |  *? 
lium  demurmurant  pater  noster.  Hunc  furorem  tantum  abest  ut 
pastores  sanandum  vel  cohibendum  curent,  ut  quaestus  odore  al¬ 
lecti  plausu  suo  comprobent.  Verum  ut  tam  foedi  criminis  invi¬ 
diam  a  se  derivent,  hoc  tamen  quo  colore  defendent,  rogari  Eli- 
gium  vel  Medardum  ut  servos  suos  respiciant  et  juvent  e  coelo? 
sanctam  Virginem  ut  filium  facere  jubeat  quod  petunt?  Olim  ve¬ 
titum  fuit  in  concilio  carthaginensi,  ne  ad  altare  directa  fieret 

! 


1)  Libr.  de  Isaac  et  anima. 

precatio  ad  sanctos;  ac  probabile  est,  quum  sancti  viri  impetum 
pravae  consuetudinis  non  possent  in  totum  compescere,  hanc  sal¬ 


tem  moderationem  adhibuisse,  ne  hac  forma  vitiarentur  publicae 
orationes:  sancte  Petre  ora  pro  nobis.  Quanto  autem  longius 
*  evasit  diabolica  eorum  importunitas,  quid  ad  mortuos  transferre 
non  dubitant  quod  Dei  et  Christi  proprium  erat? 


23.  Quod  autem  efficere  student  ut  scripturae  autoritate  vi- 
ieatur  subniti  ejusmodi  intercessio ,  frustra  in  eo  laborant.  An¬ 
gelorum,  inquiunt,  orationes  leguntur  saepius;  neque  id  modo, 
sed  in  Dei  conspectum  per  eorum  manus  perferri  dicuntur  fide¬ 
lium  preces.  Yerum  si  angelis  sanctos  praesenti  vita  defunctos 
3onferre  libet,  probandum  fuerit  esse  administratorios  spiritus,  qui¬ 
bus  delegatum  sit  ministerium  curandae  nostrae  salutis,  quibus 
lemandata  sit  provincia  custodiendi  nos  in  omnibus  viis  nostris, 
qui  nos  circumeant,  qui  moneant  et  consolentur,  qui  pro  nobis 
3xcubias  agant  (Hebr.  1,  14;  Psal.  91,  11  et  34,  8):  quae  om- 
aia  illis  deferuntur,  his  autem  minime.  Quam  praepostere  angelis 
sanctos  mortuos  involvant,  satis  superque  ex  tot  diversis  muneri- 
i  3us  patet,  quibus  alios  ab  aliis  scriptura  distinguit.  Causidici 
^artibus  apud  terrenum  judicem  fungi  nemo  audebit  nisi  admis¬ 
sus:  unde  ergo  vermibus  tanta  licentia,  ut  Deo  patronos  obtru- 


Suranda  nostrae  saluti  praeficere;  unde  et  sacros  coetus  frequen¬ 
titant,  et  ecclesia  illis  theatrum  est,  in  quo  mirantur  variam  et 


ijaiultiplicem  Dei  sapientiam.  Quod  illis  peculiare  est,  ad  alios 


l^ui  transferunt,  certe  ordinem  a  Deo  positum,  qui  inviolabilis 
l^sse  debebat,  confundunt  ac  pervertunt.  Eadem  dexteritate  per¬ 
dunt  in  citandis  aliis  testimoniis.  Jeremiae  dicebat  Deus  (15,  1): 
si  steterint  Moses  et  Samuel  coram  me,  non  est  anima  mea  ad 
populum  istum.  Quomodo  sic  de  mortuis,  inquiunt,  loquutus  fo- 
'et,  nisi  pro  vivis  intercedere  illos  novisset?  Ego  vero  contra 
sic  colligo :  quum  inde  appareat  neque  Mosen  neque  Samuelem 
ntercessisse  pro  populo  israelitico ,  tunc  nullam  fuisse  prorsus 
nortuorum  intercessionem.  Quis  enim  sanctorum  de  populi  salute 
aborare  credendus  sit,  cessante  Mose,  qui  alios  omnes  in  hac 
parte  longo  intervallo,  dum  viveret,  superavit?  Ergo  si  miqiutu- 
as  istas  argutias  sectantur:  mortui  pro  viventibus  intercedunt, 
quoniam  dixit  Dominus:  si  intercesserint,  ego  longe  speciosius 
irgumentabor  in  hunc  modum:  in  extrema  populi  necessitate  Mo¬ 
ses  non  intercedebat,  de  quo  dicitur:  si  intercesserit.  Ergo  ne- 
ninem  alium  intercedere  verisimile  fit,  quum  omnes  a  Mosis  hu- 
nanitate ,  bonitate  et  paterna  sollicitudine  procul  absint.  Id  sci- 
icet  cavillando  consequuntur,  ut  iis  armis  vulnerentur,  quibus  se 
Dulchre  munitos  putabant.  At  vero  simplicem  sententiam  sic  con¬ 
torqueri  valde  ridiculum  est;  quia  tantum  pronuntiat  Dominus 
mpuli  flagitiis  se  non  parciturum,  etiamsi  Moses  aliquis  patronus 
Ilis  contingeret,  aut  Samuel,  quorum  precibus  se  tantopere  in- 
lulgentem  praestiterat.  Qui  sensus  ex  simili  Ezechielis  (14,  14) 

loco  lucidissime  elicitur.  Si  fuerint,  inquit  Dominus,  isti  tres  in 
civitate  viri,  Noha,  Daniel  et  Job,  filios  et  filias  non  liberabunt 
in  sua  justitia;  sed  animas  tantum  suas  liberabunt.  Ubi  dubium 
non  est  quin  indicare  voluerit,  si  reviviscere  duos  ex  illis  con¬ 
tingat.  Nam  tertius  eo  tempore  superstes  erat,  Daniel  scilicet,  i 
quem  tum  constat  in  primo  adolescentiae  flore  incomparabile  de-  i 
disse  pietatis  specimen.  Eos  igitur  omittamus,  quos  scriptura  clare  jl 
demonstrat  cursum  suum  consummasse.  Ideo  Paulus  (Act.  13,  36),  It 
quum  de  Davide  loquitur,  non  docet  precibus  ipsum  juvare  poste-  t 
ritatem,  sed  duntaxat  aetati  suae  inserviisse.  h 

24.  Excipiunt  rursum :  ergo  eos  omni  pietatis  voto  exue-  d 


mus,  qui  nihil  toto  vitae  decursu  quam  pietatem  et  misericordiam 
spirarunt?  Equidem,  ut  curiosius  excutere  nolim  quid  agant,  aut 


quid  meditentur,  ita  nequaquam  est  probabile  variis  et  particula-  a 
ribus  votis  huc  illuc  circumferri;  sed  potius  stata  atque  immota 
voluntate  in  Dei  regnum  aspirare,  quod  non  minus  impiorum  in¬ 
teritu  quam  fidelium  salute  constat.  Quod  si  verum  est,  eorum  |h 
quoque  caritatem  in  communione  corporis  Christi  non  dubium  est 


contineri ,  nec  latius  patere  quam  fert  communionis  illius  natura. 


Jam  vero  tametsi  in  hunc  modum  pro  nobis  orare  concedam,  non 


tamen  ideo  a  sua  quiete  discedunt  ut  distrahantur  in  terrenas  cu¬ 
ras;  ac  multo  minus  a  nobis  ideo  protinus  invocandi  erunt.  Ne¬ 
que  id  agendum  ex  eo  consequitur,  quod  qui  in  terris  degunt 
homines,  vicissim  alii  aliorum  precibus  commendare  se  possunt. 
Hoc  enim  alendae  in  ipsis  caritati  officium  servit,  dum  suas  inter 
se  necessitates  veluti  partiuntur  et  mutuo  suscipiunt.  Atque  id 
quidem  faciunt  ex  Domini  praecepto ,  neque  promissione  desti¬ 
tuuntur;  quae  duo  semper  in  oratione  primas  tenent.  Omnes 
ejusmodi  rationes  a  mortuis  absunt:  quos  a  nostro  contubernio 
dum  subduxit  Dominus,  nullum  nobis  cum  illis  reliquit  commer¬ 
cium  (Eccl.  9 ,  5.  6) ,  ac  ne  illis  quidem  nobiscum  ,  quantum  as¬ 


sequi  licet  conjecturis.  Quod  si  quis  causetur,  fieri  non  posse 
quin  eandem  erga  nos  caritatem  retineant,  ut  sunt  una  nobiscum 
fide  conjuncti,  quis  tamen  eo  usque  longas  illis  esse  aures  reve¬ 
lavit,  quae  ad  voces  nostras  porrigantur?  oculos  etiam  tam  per¬ 
spicaces,  qui  necessitatibus  nostris  advigilent?  Nugantur  quidem 
in  suis  umbris  nescio  quid  de  fulgore  divini  vultus  ipsos  irra¬ 
diante,  in  quo,  ceu  in  speculo,  res  hominum  ex  alto  despiciant. 
Yerum  id  affirmare,  qua  praesertim  confidentia  illi  audent,  quid 
est  nisi  per  temulenta  cerebri  nostri  somnia  velle  in  abdita  Dei 
judicia,  sine  ejus  verbo,  penetrare  et  perrumpere,  ac  scripturam 
conculcare?  quae  toties  carnis  nostrae  prudentiam  sapientiae  Dei 

inimicam  esse  pronuntiat,  vanitatem  sensus  nostri  in  universum  tm 

damnat,  prostrata  omni  nostra  ratione,  solam  Dei  voluntatem  a 
nobis  vult  spectari.  ^ 

25.  Quae  vero  alia  scripturae  testimonia  propugnando  huic! 


buo  mendacio  asciscunt,  pessime  contorquent.  Sed  enim,  inquiunt, 
Jacob  ut  suum  patrumque  Abraham  et  Isaac  nomen  super  suam 

posteritatem  invocetur  rogat  (Gen.  48,  16).  Primum  videamus 
qualis  ista  sit  invocationis  forma  inter  Israelitas.  Non  enim  pa¬ 
tres  suos  ad  ferendas  sibi  suppetias  implorant;  sed  Deum  obte¬ 
stantur  quo  servorum  suorum,  Abraham,  Isaac  et  Jacob  memine¬ 
rit.  Eorum  ergo  exemplum  nihil  iis  patrocinatur ,  qui  ad  sanctos 
ipsos  sermonem  habuerint.  Verum  quia  stipites  isti ,  qua  sunt 
hebetudine,  nec  quid  sit  nomen  Jacob  invocare,  nec  cur  invocan¬ 
dum  sit  capiunt,  non  mirum  si  in  ipsa  quoque  forma  sic  puerili¬ 
ter  titubant.  Loquutio  haec  non  semel  in  scripturis  occurrit.  Je- 
saias  enim  virorum  nomen  invocari  super  mulieres  dicit  (4 ,  1), 
dum  eos  habent  maritorum  loco  sub  quorum  fide  et  tutela  de¬ 
gant.  Ergo  invocatio  nominis  Abraham  super  Israelitas  in  hoc 
sita  est,  dum  generis  sui  originem  ad  eum  referunt,  eumque  pro 
autore  et  parente  suo  memoria  celebri  colunt.  Neque  vero  id  fa¬ 
cit  Jacob,  quod  sit  de  propaganda  nominis  sui  celebritate  sollici¬ 
tus;  sed  quum  totam  posterorum  beatitudinem  constare  noverit 
haereditate  foederis,  quod  secum  Deus  pepigerat;  quod  illis  bono¬ 
rum  omnium  summum  fore  videt,  comprecatur  ut  genere  suo  cen¬ 
seantur.  Id  enim  aliud  non  est  quam  foederis  successionem  ad 
eos  transmittere.  Illi  vicissim,  dum  memoriam  ejusmodi  precibus 
suis  inducunt,  non  ad  intercessiones  mortuorum  suffugiunt,  sed 
Domino  foederis  sui  recordationem  objiciunt,  quo  clementissimus 
pater  illis  se  propitium  ac  beneficum  fore,  in  Abrahae,  Isaac  et 
Jacob  gratiam  recepit.  Alioqui  quam  parum  in  patrum  merita 
sancti  reclinaverint,  testatur  publica  vox  ecclesiae  apud  prophe¬ 
tam  (Jes.  63,  16):  tu  pater  noster,  et  Abraham  nescivit  nos,  et 
Israel  ignoravit  nos ;  tu  Domine  pater  noster  et  redemptor  noster. 
Ac  dum  sic  quidem  loquuntur,  simul  addunt:  convertere  Domine 
propter  servos  tuos;  nullam  tamen  cogitantes  intercessionem,  sed 
ad  foederis  beneficium  animum  advertentes.  Nunc  vero  quum  Do¬ 
minum  Jesum  habeamus,  in  cujus  manu  non  percussum  modo, 
sed  confirmatum  sit  nobis  aeternum  misericordiae  foedus,  cujus 
potius  nomen  in  precibus  nostris  praetendamus.  Et  quoniam  boni 
isti  magistri  his  verbis  patriarchas  volunt  statui  intercessores,  scire 
ex  ipsis  velim,  cur  in  tanta  turba  ne  minimum  quidem  apud  eos 
locum  obtineat  Abraham,  ecclesiae  pater.  Ex  qua  colluvie  sibi 
advocatos  sumant  minime  ignotum  est.  Abraham ,  quem  Deus  aliis 
omnibus  praetulit,  et  quem  evexit  in  summum  honoris  gradum, 
negligi  ac  supprimi  quam  consentaneum  sit,  mihi  respondeant. 
Nempe  quum  palam  esset  talem  usum  veteri  ecclesiae  fuisse  in¬ 
cognitum ,  placuit,  occultandae  novitatis  causa,  de  antiquis  patri¬ 
bus  silere;  ac  si  nominum  diversitas  recentem  et  adulterinum  mo¬ 
rem  excusaret.  Quod  autem  objiciunt  quidam  rogari  Deum,  ut 
in  Davidis  gratiam  populi  misereatur,  adeo  non  suffragatur  eorum 
errori,  ut  ad  ejus  refutationem  maxime  sit  efficax.  Nam  si  ex¬ 
pendimus,  quam  personam  sustinuerit  David,  segregatur  ab  omni 
sanctorum  coetu,  ut  quod  in  ejus  manu  pactum  Deus  pepigit  sta¬ 
biliat.  Ita  et  foederis  potius  quam  hominis  habetur  ratio,  et  sub 

figura  Christi  intercessio  unica  asseritur.  Nam  quod  singulare 
fuit  Davidi,  quatenus  Christi  imago  fuit,  in  alios  non  competere 
certum  est. 

26.  Sed  hoc  quosdam  scilicet  movet  quod  sanctorum  oratio¬ 
nes  saepe  leguntur  exauditae.  Cur?  nempe  quia  orarunt.  In  te 
speraverunt,  inquit  propheta  (Psal.  22,  5),  et  salvi  facti  sunt; 
clamaverunt,  et  non  sunt  confusi.  Oremus  ergo  et  nos  eorum 
exemplo,  ut  eorum  instar  exaudiamur.  Hi  vero,  contra  quam  de¬ 
cet,  praepostere  ratiocinantur,  non  exauditum  iri  nisi  qui  semel 
exauditi  sunt.  Quanto  melius  Jacobus?  Elias,  inquit  (Jac.  5,  17), 
homo  erat  nobis  similis,  et  precatione  precatus  est,  ne  plueret, 
et  non  pluit  super  terram  annos  tres  et  menses  sex;  rursum  ora¬ 
vit,  et  coelum  dedit  pluviam,  et  terra  dedit  fructum  suum.  Quid? 
an  singularem  aliquam  Eliae  praerogativam  colligit,  ad  quam  sit 
nobis  confugiendum?  Minime  vero;  sed  vim  piae  puraeque  ora¬ 
tionis  perpetuam  docet,  ut  nos  ad  similiter  orandum  exhortetur. 
Nam  Dei  promptitudinem  ac  benignitatem  in  exaudiendis  illis  ma¬ 
ligne  interpretamur,  nisi  talibus  experimentis  confirmamur  in  cer¬ 
tiorem  promissionum  ejus  fiduciam:  quibus  non  uni  aut  alteri,  aut 
etiam  paucis,  inclinatam  fore  aurem  suam  pollicetur,  sed  omnibus 
qui  nomen  suum  invocaverint.  Atque  eo  minus  excusabilis  est 
inscitia  haec,  quod  tot  scripturae  admonitiones  videntur  quasi  ex 
professo  contemnere.  Liberatus  est  saepius  David  Dei  virtute : 
an  ut  eam  ad  se  traheret,  ut  ejus  suffragio  liberaremur?  Longe 
aliter  affirmat  ipse  (Psal.  142,  8):  me  exspectant  justi  donec  re¬ 
pendas  mihi.  Item  (ibid.  52,  8):  videbunt  justi,  et  gaudebunt, 
et  sperabunt  in  Domino.  Ecce  pauper  iste  clamavit  ad  Deum,  et 
respondit  ei  (ibid.  34 ,  7).  Multae  in  Psalmis  sunt  ejusmodi  pre¬ 
ces,  quibus  ad  precandum  quod  postulat  hac  ratione  Deum  pro¬ 
vocat,  ne  pudefiant  justi,  sed  suo  exemplo  erigantur  ad  bene  spe¬ 
randum.  Uno  jam  contenti  simus  (ibid.  32,  6):  propterea  orabit 
ad  te  omnis  sanctus  in  tempore  opportuno.  Quem  locum  eo  li¬ 
bentius  citavi  quod  non  puduit  rabulas,  qui  operam  linguae  me¬ 
ritoriae  ad  defensionem  papatus  locant,  eum  obtendere  ad  proban¬ 
dam  mortuorum  intercessionem.  Quasi  vero  aliud  velit  David 
quam  fructum  ostendere  qui  ex  Dei  clementia  et  facilitate  prove¬ 
niet  ubi  exauditus  fuerit.  Atque  hoc  in  genere  tenendum  est, 
experientiam  gratiae  Dei,  tam  erga  nos  quam  erga  alios,  non  vul¬ 
gare  esse  adminiculum  ad  confirmandam  promissionum  illius  fidem. 
Non  recito  plurimos  locos,  ubi  David  Dei  beneficia  sibi  proponit 
in  fiduciae  materiam,  quia  Psalmorum  lectoribus  sponte  occurrent. 
Hoc  idem  suo  exemplo  prius  docuerat  Jacob  (Gen.  32,  10):  mi¬ 


nor  sum  cunctis  miserationibus  tuis  et  veritate  quam  praestitisti 
servo  tuo;  in  baculo  meo  transivi  Jordanem  istum;  et  nunc  cum 
duabus  turmis  egredior.  Promissionem  quidem  allegat,  sed  non 
solam;  quin  simul  effectum  conjungit,  quo  animosius  in  futurum 
confidat  eundem  erga  se  Deum  fore.  Neque  enim  similis  est  mor¬ 
talibus,  quos  liberalitatis  suae  taedet,  vel  quorum  exhauritur  fa- 

!  cultas;  sed  a  propria  natura  aestimandus  est,  sicut  prudenter  facit 
David:  redemisti  me,  inquit  (Psal.  31,  6),  Deus  verax.  Post- 
jquam  salutis  suae  laudem  Deo  tribuit,  adjungit  veracem  esse;  quia 
nisi  perpetuo  similis  sui  esset,  non  satis  firma  sumi  posset  fidu- 
Iciae  et  invocationis  ratio  ex  ejus  beneficiis.  Ubi  autem  scimus, 
quoties  nobis  auxiliatur,  specimen  ac  probationem  dare  bonitatis 
suae  et  fidei,  timendum  non  est,  ne  spes  nostra  pudefiat,  vel  nos 
frustretur. 

27.  Summa  haec  sit,  quum  scriptura  in  Dei  cultu  hoc  nobis 
}  summum  caput  commendet,  ut  eum  invocemus  (sicuti  posthabitis 
omnibus  sacrificiis  a  nobis  hoc  pietatis  officium  exigit)  non  sine 
manifesto  sacrilegio  orationem  ad  alios  dirigi.  Unde  etiam  in 
Psalmo  (44,  21)  dicitur:  si  expandimus  manus  nostras  ad  deum 
alienum ,  nonne  Deus  requiret  ista  ?  Deinde  quum  Deus  nonnisi 
ex  fide  velit  invocari,  et  diserte  ad  amussim  verbi  sui  orationes 
formari  jubeat,  denique  quum  fides,  in  verbo  fundata,  sit  rectae 
orationis  mater:  simulae  a  verbo  deflectitur,  orationem  adulterari 
necesse  est.  Atqui  jam  ostensum  est,  si  consulitur  tota  scriptura, 
jillic  hunc  honorem  soli  Deo  vendicari.  Quod  ad  intercessionis 
!munus  pertinet,  etiam  vidimus  Christo  peculiare  esse,  nec  ullam 
Deo  gratam  esse  precationem  nisi  quam  mediator  ille  sanctificat. 
Ac  tametsi  fideles  ultro  citroque  preces  apud  Deum  pro  fratribus 
offerunt,  hoc  nihil  unicae  Christi  intercessioni  derogare  ostendi¬ 
mus  :  quia  omnes  simul  ea  subnixi  tam  se  quam  alios  Deo  com¬ 
mendant.  Ad  haec  docuimus  inscite  hoc  trahi  ad  mortuos,  qui- 
#bus  nusquam  legimus  mandatum  esse  ut  pro  nobis  orent.  Saepe 
aos  scriptura  hortatur  ad  mutuas  hujus  officii  vices;  de  mortuis 

Ine  syllaba  quidem.  Imo  Jacobus  (5,  16),  haec  duo  conjungens, 
at  confiteamur  peccata  nostra  inter  nos,  et  vicissim  alii  pro  aliis 
Dremus ,  mortuos  tacite  excludit.  Proinde  ad  hunc  errorem  dam- 
aandum  sufficit  una  illa  ratio ,  exordium  rite  orandi  nasci  ex  fide, 
1 Eidem  vero  esse  ex  auditu  verbi  Dei,  ubi  nulla  ficti tiae  interces- 
Inonis  mentio ;  quia  temere  patronos  sibi  ascivit  superstitio ,  qui 
llivinitus  dati  non  erant.  Nam  quum  multis  precandi  formis  re- 
?erta  sit  scriptura,  nullum  reperitur  exemplum  hujus  advocationis, 
fine  qua  in  papatu  nulla  creditur  esse  oratio.  Ad  haec  supersti- 
fionem  hanc  constat  ex  diffidentia  natam  esse:  quia  vel  Christo 
ieprecatore  contenti  non  fuerint,  vel  eum  omnino  spoliaverint  hac 
aude.  Atque  hoc  posterius  ex  eorum  impudentia  facile  coargui- 
:ur:  quia  non  alio  validiore  argumento  pugnant,  opus  nobis  esse 
sanctorum  patrocinio ,  quam  dum  objiciunt ,  nos  esse  indignos  fa- 
niliari  ad  Deum  accessu.  Quod  nos  verissimum  quidem  esse  fa¬ 
nemur,  sed  inde  colligimus,  nihil  eos  Christo  reliquum  facere  qui 
iro  nihilo  ducunt  ejus  intercessionem,  nisi  accedant  Georgius  et 
Hippolytus,  aut  similes  larvae. 

28.  Etsi  autem  oratio  proprie  ad  vota  et  preces  restringi - 

{ur,  tanta  est  tamen  inter  petitionem  et  gratiarum  actionem  affi- 
fitas,  ut  commode  sub  nomine  uno  comprehendi  queant.  Nam 

quas  Paulus  enumerat  species,  sub  prius  membrum  hujus  partitio¬ 
nis  recidunt.  Bogando  et  precando  desideria  nostra  apud  Deum 
effundimus ,  poscentes  tam  quae  faciunt  ad  propagandam  ejus  glo¬ 
riam  et  illustrandum  ejus  nomen,  quam  beneficia  quae  usui  nostro 
conducunt.  Gratias  agendo ,  benefacta  ejus  erga  nos  justa  laude  | 
celebramus,  acceptum  ferentes  ejus  liberalitati  quidquid  ad  nos  i 
bonorum  pervenit.  Itaque  duas  istas  partes  simul  complexus  est  ; 
David  (Psal.  50,  15):  invoca  me  in  die  necessitatis:  eruam  te,  »1 
et  glorificabis  me.  Utrumque  nobis  continenter  in  usu  esse  non 
abs  re  praecipit  scriptura.  Tantam  enim  nostram  esse  inopiam 
alibi  diximus,  res  vero  ipsa  clamat  tot  ac  tantis  nos  angustiis 
undique  urgeri  ac  premi ,  ut  satis  sit  causae  omnibus ,  cur  assidue  i 
gemant  et  suspirent  ad  Deum,  supplicesque  eum  implorent.  Nam 
etsi  a  rebus  adversis  sint  immunes,  sanctissimos  tamen  quosque 
stimulare  debet  scelerum  suorum  culpa,  deinde  innumeri  tentatio- 
num  insultus,  ad  expetendum  remedium.  In  sacrificio  autem  lau-  1 
dis  et  gratiarum  actionis  nulla  esse  potest  sine  scelere  interruptio ;  I 
quando  non  cessat  Deus  alia  aliis  beneficia  cumulare,  ut  nos,  quam-  j  i 
vis  lentos  et  pigros,  ad  gratitudinem  cogat.  Denique  tanta  ac 
tam  effusa  benefactorum  ejus  largitas  nos  paene  obruit ,  tot  ac  tam 
ingentia  ejus  miracula,  quaquaversum  spectes,  cernuntur,  ut  nun-  i 
quam  nobis  desit  laudis  gratiarumque  actionis  argumentum  ac  ma- 1  i 
teria.  Atque ,  ut  haec  planius  aliquanto  explicentur ,  quum  sic j 
in  Deo  spes  omnes  opesque  nostrae  sitae  sint  (quod  jam  antea  ) 
satis  probatum  est),  ut  neque  nos,  neque  nostra  omnia  prospere  $ 
habere  nisi  ejus  benedictione  possimus,  assidue  nos  ei  nostraque  ;  ; 
omnia  oportet  commendemus.  Deinde  quidquid  deliberamus ,  lo- , 
quimur,  agimus,  sub  ejus  manu  ac  voluntate,  sub  spe  denique1: 
auxilii  ejus  deliberemus,  loquamur,  agamus.  Omnes  enim  a  Deoii 
maledicti  pronuntiantur,  qui  sui  alteriusve  cujuspiam  fiducia,  con-; 
silia  agitant  ac  statuunt  (Jac.  4,  14;  Jes.  30,  1  et  31,  1);  qui; 
extra  ejus  voluntatem,  ipsoque  non  invocato,  quidquam  moliuntur 
aut  inchoare  tentant.  Et  quum  jam  aliquoties  dictum  sit,  justo  . 
eum  honore  affici  ubi  bonornm  omnium  autor  agnoscitur,  inde 
consequitur,  sic  ex  manu  ejus  suscipienda  esse  illa  omnia,  ut  as¬ 
sidua  gratiarum  actione  prosequamur;  nullam  que  esse  justam  ra¬ 
tionem  qua  ejus  beneficia  usurpemus,  quae  non  alio  fine  ab  ejus 
largitate  nobis  profluunt  ac  proveniunt,  nisi  etiam  in  laude  ejus, 
confitenda  et  gratiis  agendis  assidui  simus.  Paulus  enim,  dum 
testatur  (1  Tim.  4,  5),  per  verbum  et  orationem  sanctificari,  si¬ 
mul  innuit,  sine  verbo  et  oratione  minime  sancta  et  pura  nobis 
esse ;  per  verbum  scilicet  fidem  metonymice  intelligens.  Proinde 
eleganter  David  (Psalm.  40,  4),  dum  percepta  Domini  liberalitate, 
datum  sibi  in  os  canticum  novum  praedicat.  Quo  scilicet  innuit,] 
malignum  esse  silentium,  si  quod  ejus  beneficium  sine  laude  prae¬ 
terimus;  quum  toties  benedicendi  materiam  nobis  exhibeat,  quo¬ 
ties  benefacit.  Sicut  etiam  Jesaias  (42,  10),  singularem  Dei  gra¬ 
tiam  praedicans,  ad  canticum  novum  et  non  vulgare  hortatur  fide- 

les.  Quo  sensu  alibi  David  (Psal.  51,  17):  Domine  labia  mea 
aperies,  et  os  meum  annuntiabit  laudem  tuam.  Similiter  Ezechias 
(Jes.  38,  20)  et  Jonas  (2,  10)  hunc  sibi  liberationis  finem  testan- 

Itur  fore,  ut  canticis  Dei  bonitatem  in  templo  celebrent.  Hanc 
eandem  legem  David  generaliter  piis  omnibus  praescribit  (Psal. 
116,  12).  Quid  rependam  Domino,  inquit,  pro  omnibus  quae  in 
>v  me  contulit?  calicem  salutum  accipiam,  et  nomen  Domini  invo- 
cabo.  Et  eam  sequitur  ecclesia  alio  psalmo  (106,  47):  salvos  fac 
j  nos ,  Deus  noster ,  ut  confiteamur  nomini  tuo ,  et  gloriemur  in 

|  laude  tua.  Item  (Psal.  102,  18):  respexit  ad  precem  solitarii  et 

j  non  contempsit  preces  eorum;  scribetur  hoc  ad  generationem  poste- 
|  ram,  et  populus  creatus  laudabit  Dominum,  ut  annuntient  in  Sion 
nomen  ejus,  et  laudem  ejus  in  Jerusalem.  Imo  quoties  obsecrant 
Deum  fideles  ut  faciat  propter  nomen  suum,  sicuti  indignos  se 
ii  profitentur  qui  obtineant  quidquam  proprio  nomine,  ita  se  obli- 
■  gant  ad  gratias  agendas,  et  hunc  sibi  rectum  beneficentiae  Dei 

.  usum  fore  promittunt,  ut  ejus  sint  praecones.  Sic  Oseas  (14,  3), 

a'l  de  futura  ecclesiae  redemptione  loquens:  aufer,  inquit,  iniquita- 
j  tem,  o  Deus,  et  attolle  bonum;  nos  autem  vitulos  labiorum  sol¬ 
vemus.  Nec  modo  linguae  praeconium  sibi  vendieant  Dei  bene¬ 
ficia,  sed  amorem  sibi  naturaliter  conciliant.  Dilexi,  inquit  Da¬ 
vid  (Psal.  116,  1),  quia  exaudiit  Dominus  vocem  deprecationis 
i  meae.  Item  alibi  quae  senserat  auxilia  recitans:  diligam  te,  Deus, 
fortitudo  mea  (Psal.  18,  1).  Nec  vero  unquam  placebunt  Deo 
laudes  quae  non  fluent  ex  hac  dulcedine  amoris.  Quin  etiam  te- 
'  nendum  est  illud  Pauli  (Phil.  4,  6),  vota  omnia  perversa  et  vi¬ 
tiosa  esse  quibus  non  annexa  est  gratiarum  actio.  Sic  enim  lo- 
!  quitur:  in  omni  oratione,  inquit,  et  obsecratione  cum  gratiarum 
i  actione  petitiones  vestrae  innotescant  apud  Deum.  Nam  quia  mul- 
i  tos  impellit  morositas,  taedium,  impatientia,  doloris  acerbitas,  et 
1  metus,  ut  orando  obmurmurent,  jubet  ita  temperari  affectus,  ut  fide- 
iles,  antequam  adepti  sint  quod  cupiunt,  hilariter  nihilominus  be¬ 
ti  nedicant  Deo.  Quod  si  haec  copula  in  rebus  fere  contrariis  vi- 
i'1  gere  debet,  eo  sanctiore  vinculo  nos  obstringit  Deus  ad  canendas 
r  suas  laudes,  quoties  nos  votorum  compotes  facit.  Sicuti  autem 
docuimus,  Christi  intercessione  consecrari  nostras  preces,  quae  alio- 
!  qui  pollutae  essent,  ita  apostolus  (Hebr.  13,  15),  jubens  nos  per 
i  Christum  offerre  hostiam  laudis,  nobis  ad  celebrandum  Dei  nomen 
-  i  os  non  satis  purum  esse  admonet,  nisi  intercedat  Christi  sacerdo¬ 
tium.  Unde  colligimus,  prodigiose  fascinatos  fuisse  homines  in 
papatu,  ubi  major  pars  Christum  vocari  advocatum  miratur.  Haec 
;  ratio  est  cur  praecipiat  Paulus  (1  Thess.  5,  17)  sine  intermissione 
I  et  orare  et  gratias  agere :  volens  scilicet  quanta  fieri  potest  assi¬ 
duitate  ,  omni  tempore ,  omni  loco ,  omnibus  in  rebus  ac  negotiis 
!  erecta  esse  ad  Deum  omnium  vota,  quae  et  omnia  ab  eo  exspec¬ 
tent  ,  et  omnium  ei  laudem  referant ,  sicuti  perpetua  laudandi  oran- 
dique  argumenta  nobis  offert. 

29.  Haec  autem  orandi  assiduitas,  etsi  praesertim  proprias 

ac  privatas  cujusque  respicit,  nonnihil  tamen  ad  publicas  quoque 
ecclesiae  orationes  pertinet.  Atqui  nec  assiduae  esse  possunt,  nec 
aliter  etiam  fieri  debent,  quam  ex  politia  quae  communi  inter 
omnes  consensu  convenerit.  Fateor  sane.  Ideo  enim  et  certae 
horae  condicuntur  ac  praestituuntur,  ut  apud  Deum  indifferentes, 
ita  hominum  usibus  necessariae,  quo  sit  omnium  commoditati  pro¬ 
spectum,  et  omnia  decenter  et  composite,  juxta  Pauli  sententiam 
(1  Cor.  14,  40),  in  ecclesia  administrentur.  Sed  enim  istud  nihil 
obstat  quominus  unaquaeque  ecclesia,  cum  subinde  ad  frequentio- 
rem  precationum  usum  se  exstimulare,  tum  majore  aliqua  neces¬ 
sitate  admonita  acriore  studio  flagrare  debeat.  De  perseverantia 
autem,  quae  multam  cum  assiduitate  affinitatem  habet,  erit  circa 
finem  dicendi  locus.  Porro  haec  nihil  ad  (ictTTokoyiav  qua  inter¬ 
dictum  nobis  Christus  voluit  (Matth.  6,  7).  Non  enim  diu,  nec 
saepe,  nec  multo  cum  affectu  insistere  precibus  vetat;  sed  ne  ali¬ 
quid  a  Deo  extorquere  nos  posse  confidamus ,  garrula  loquacitate ; 
ejus  aures  obtundendo ,  ac  si  humano  more  persuadendus  foret. 
Scimus  enim  hypocritas,  quia  non  reputant  sibi  negotium  esse 
cum  Deo,  non  secus  pompas  suas  in  precibus  agere  quam  in 
triumpho.  Nam  Pharisaeus  ille  (Luc.  18,  1  seqq.),  qui  gratias 
Deo  agebat  quod  non  esset  aliis  similis,  sibi  haud  dubie  plaude¬ 
bat  in  hominum  oculis,  ac  si  vellet  ex  precatione  captare  sancti¬ 
tatis  famam.  Hinc  pcttToXoyicc  illa  quae  hodie  simili  de  causa 
grassatur  in  papatu,  dum  alii  preculas  easdem  iterando  tempus 
frustra  terunt,  alii  longa  verborum  congerie  apud  vulgus  se  ven 
ditant.  Quum  haec  garrulitas  pueriliter  illudat  Deo,  non  mirum 
est  ab  ecclesia  prohiberi,  ne  quid  illic  personet  nisi  serium  et 
profectum  ex  corde  intimo.  Huic  corruptelae  vicina  est  et  similis 
altera,  quam  simul  damnat  Christus:  quod  scilicet  hypocritae  osten¬ 
tationis  causa  venantur  multos  testes,  ac  forum  potius  occupant 
ad  orandum,  quam  mundi  laude  careant  ipsorum  preces.  Quando 
vero  hunc  esse  orationis  scopum  jam  prius  dictum  est,  ut  erecti 
in  Deum  animi  ferantur,  tum  ad  confessionem  laudis,  tum  ad! 
opem  implorandam,  ex  eo  intelligere  licet  primas  ejus  partes  io 
mente  et  animo  positas  esse;  vel  potius  orationem  ipsam  esse  pro¬ 
prie  interioris  cordis  affectum,  qui  apud  Deum,  cordium  scrutato¬ 
rem,  effunditur  et  exponitur.  .  Quamobrem,  ut  jam  dictum  est, 
coelestis  magister,  quum  optimam  orandi  legem  ferre  vellet,  jus¬ 


sit  (Matth.  6,  6)  intrare  in  cubiculum,  ibique  ostio  clauso  orare 


i:, 


patrem  nostrum  in  abscondito,  ut  pater  noster  qui  est  in  abscon 
dito  nos  exaudiat.  Nam  ubi  ab  hypocritarum  exemplo  abstraxit! 
qui  ambitiosa  precum  ostentatione  hominum  favorem  captabant,! 
simul  adjicit  quid  sit  melius:  intrare  scilicet  cubiculum,  et  clausclj 
ostio  ibi  orare.  Quibus  verbis,  ut  ego  interpretor,  secessum,  qui 
nos  eo  juvet  ut  tota  cogitatione  in  cor  nostrum  descendamus  ei  - 
ingrediamur  penitus,  quaerere  nos  docuit,  propinquum  nobis  Deiux 
animi  affectibus  promittens,  cujus  templa  esse  debent  corpora  no 
stra.  Neque  enim  negare  voluit  quin  aliis  quoque  locis  orar(j 

expediat;  sed  esse  quiddam  secretum  ostendit  orationem,  quae  et 
in  animo  potissimum  locata  sit,  et  ejus  tranquillitatem,  procul  omni¬ 
bus  curarum  turbis,  requirat.  Non  ergo  sine  causa  ipse  quoque 
Dominus,  quum  precibus  incumbere  vehementius  vellet,  in  seces¬ 
sum  procul  hominum  tumultu  se  conferebat;  sed  ut  suo  nos  exem¬ 
plo  commonefaceret,  non  esse  negligenda  isthaec  adminicula,  qui¬ 
bus  animus  noster  per  se  nimium  lubricus  magis  ad  serium  ora¬ 
tionis  studium  intenditur.  Interim  vero,  quemadmodum  neque  in 
media  hominum  turba,  si  quando  ita  tulerat  occasio,  a  precando 
abstinebat  sic  nos  in  locis  omnibus,  quibus  opus  fuerit,  tollamus 
puras  manus  (1  Tim.  2,  8).  Atque  adeo  sic  habendum  est,  quis¬ 
quis  in  sacro  piorum  conventu  orare  detrectat,  nescire  quid  sit 
orare  seorsum,  vel  in  recessu,  vel  domi.  Rursus  qui  solus  et  pri- 
vatim  orare  negligit,  quantumvis  sedulo  frequentet  coetus  publicos, 
ventosas  tantum  preces  illic  concipere;  quia  plus  hominum  opinioni 
defert  quam  arcano  Dei  judicio.  Interea,  ne  contemptui  essent 
communes  ecclesiae  preces,  eas  splendidis  elogiis  olim  Deus  orna¬ 
vit,  praesertim  ubi  templum  vocavit  domum  orationis  (Jes.  56,  7). 
Nam  et  praecipuam  cultus  sui  partem  hac  voce  docuit  esse  pre¬ 
candi  officium;  atque  ut  in  eo  se  fideles  uno  consensu  exercerent, 
instar  vexilli  erectum  illis  fuisse  templum.  Addita  etiam  fuit  in¬ 
signis  promissio:  te  exspectat,  Deus,  laus  in  Sion,  et  tibi  votum 
reddetur  (Psal.  65,  2).  Quibus  verbis  admonet  propheta,  nunquam 
irritas  esse  ecclesiae  preces,  quia  Deus  populo  suo  semper  canendi 
materiam  cum  gaudio  suppeditat.  Etsi  autem  cessarunt  legales  um¬ 
brae  ,  quia  tamen  hac  caeremonia  inter  nos  quoque  fidei  unitatem 
Deus  fovere  voluit,  non  dubium  quin  ad  nos  pertineat  eadem  pro¬ 
missio,  quam  et  Christus  ore  suo  sancivit,  et  Paulus  perpetui  vi¬ 
goris  esse  docet. 

30.  Jam  ut  communes  fidelibus  preces  Deus  verbo  suo  edi¬ 
cit,  sic  et  templa  publica  ipsis  peragendis  destinata  esse  oportet, 
ubi  qui  orationem  cum  Dei  populo  communicare  respuunt,  non  est 
quod  isto  praetextu  abutantur,  cubiculum  se  ingredi,  quo  Domini 
mandato  pareant.  Ille  enim  qui  pollicetur  se  facturum  quidquid 
duo  aut  tres  petierint  in  nomine  suo  congregati,  palam  conceptas 
preces  se  minime  aspernari  testatur  (Matth.  18,  20);  modo  facessat 
ostentatio  et  humanae  gloriolae  aucupium,  modo  adsit  sincera  ve¬ 
raque  affectio,  quae  in  cordis  arcano  habitet.  Si  hic  legitimus  est 
templorum  usus,  ut  certe  est,  cavendum  est  rursum  ne  aut  (quem¬ 
admodum  saeculis  aliquot  haberi  coeperunt)  propria  esse  Dei  habi¬ 
tacula  ducamus,  unde  propius  aurem  nobis  admoveat;  aut  secretam 
nescio  quam  illis  affingamus  sanctitatem,  quae  sacratiorem  apud 
Deum  orationem  reddat.  Vera  enim  Dei  templa  quum  simus  ipsi, 
in  nobis  oremus  oportet,  si  in  sancto  templo  suo  Deum  volumus  in¬ 
vocare.  Illam  vero  crassitiem  Judaeis  aut  gentibus  relinquamus,  qui 
praeceptum  habemus  de  invocando,  citra  loci  discretionem,  in  spi¬ 
ritu  et  veritate  Domino  (Joann.  4,  23).  Dedicatum  quidem  templum 
erat  olim  Dei  jussu  precibus  ac  victimis  offerendis;  sed  quo  tempore 

veritas  sub  talibus  umbris  figurata  delitescebat,  quae  nunc  ad  vivum  ! 
nobis  expressa  in  nullo  materiali  templo  haerere  nos  patitur.  Ac  ne  jj 
Judaeis  quidem  ea  conditione  commendatum  fuit  templum,  ut  Dei  'i 
praesentiam  ejus  parietibus  includerent;  sed  quo  ad  contemplandam 
veri  templi  effigiem  exercerentur.  Itaque  graviter  a  Jesaia  (66,  1)  jj 
et  Stephano  (Act.  7,  48)  reprehensi  sunt  qui  Deum  in  templis  manu 
factis  habitare  ullo  modo  putarent. 

31.  Hinc  praeterea  plus  quam  clarum  est,  neque  vocem  ne-  li¬ 
que  cantum ,  si  in  oratione  intercedant ,  habere  quidquam  momenti, 
aut  hilum  proficere  apud  Deum ,  nisi  ex  alto  cordis  affectu  profecta. 
Quin  ejus  iram  adversus  nos  provocant,  si  e  summis  duntaxat  labris 

et  gutture  exeunt;  quando  id  est  sacrosancto  ejus  nomine  abuti,  ac 
ejus  majestatem  derisui  habere;  sicuti  ex  Jesaiae  (29,  13;  Matth. 

15,  8)  verbis  elicimus,  quae  etsi  latius  patent,  ad  hoc  quoque  vitium 
coarguendum  pertinent.  Populus,  inquit,  iste  appropinquat  mihi 
ore  suo,  et  labiis  suis  me  honorat;  cor  autem  eorum  longe  est  a  me,  j 
et  timuerunt  me  mandato  et  doctrina  hominum:  propterea  ecce  fa-  j 
ciam  in  populo  hoc  miraculum  grande  et  stupendum ;  peribit  enim  j 
sapientia  a  sapientibus  eorum,  et  prudentia  seniorum  evanescet.  Ne-  |  i 
que  tamen  vocem  aut  cantum  hic  damnamus,  quin  potius  valde  com¬ 
mendamus,  modo  animi  affectum  comitentur.  Sic  enim  mentem  in  ; 
Dei  cogitatione  exercent,  et  intentam  retinent;  quae,  ut  lubrica  est  J  ( 
et  versatilis,  facile  remittitur  et  in  varia  distrahitur,  nisi  variis  fui- 1  j 
ciatur  adminiculis.  Praeterea,  quum  Dei  gloria  in  singulis  corporis  ! 
nostri  partibus  elucere  quodammodo  debeat,  convenit  praesertim  lin¬ 
guam  huic  ministerio  addictam  esse  ac  devotam,  tum  canendo  tum 
loquendo,  quae  peculiariter  ad  enarrandam  praedicandamque  Dei | 
laudem  condita  est.  Potissimus  tamen  linguae  usus  est  in  orationi¬ 
bus  publicis,  quae  in  fidelium  conventu  habentur ;  quibus  hoc  agitur, 
ut  Deum ,  quem  uno  spiritu  eademque  fide  colimus ,  communi  una.; 
voce  et  veluti  eodem  omnes  ore  pariter  glorificemus,  idque  palam,! 
ut  omnes  vicissim,  a  suo  quisque  fratre,  confessionem  fidei  accipiant, 
ad  ejus  exemplum  invitentur  et  incitentur. 

32.  Canendi  vero  in  ecclesiis  ritum  (ut  id  quoque  obiter  di-: 
cam)  non  modo  vetustissimum  esse  constat,  sed  apostolis  quoque  in 
usu  fuisse,  ex  illis  Pauli  verbis  (1  Cor.  14,  15)  colligere  licet:  canam 
spiritu,  canam  et  mente.  Item  ad  Colossenses  (3,  16):  docentes  et f 
commonefacientes  vos  mutuo  in  hymnis,  psalmis  et  canticis  spiritua¬ 
libus,  canentes  cum  gratia  in  cordibus  vestris  Domino.  Priore  enim 
loco  voce  et  corde  canendum  esse  praecipit;  altero  cantilenas  spiri¬ 
tuales  commendat,  quibus  se  mutuo  pii  aedificent.  Id  tamen  uni¬ 
versale  non  fuisse  testatur  Augustinus1),  qui  refert  sub  Ambrosio 
demum  coepisse  canere  ecclesiam  mediolanensem ;  quum  saeviente! 
adversus  fidem  orthodoxam  Justina  Valentiniani  matre,  populus  so¬ 
lito  magis  assiduus  in  vigiliis  esset;  reliquas  deinde  occidentales  ec¬ 
clesias  sequutas.  Paulo  enim  ante  dixerat  ab  orientalibus  profectum 
fuisse  hunc  morem.  Indicat  etiam  libro  Retractationum  2.  2) ,  sua 

1)  Confess.  libr.  9.  c.  7.  2)  Cap.  11. 

aetate  fuisse  in  Africa  receptum.  Hilarius  quidam,  inquit,  vir  tri- 
bunitius,  morem,  qui  tunc  esse  apud  Carthaginem  coeperat,  ut 
hymni  ad  altare  dicerentur  de  Psalmorum  libro,  vel  ante  oblationem, 
vel  quum  distribueretur  populo  quod  fuisset  oblatum,  maledica  re¬ 
prehensione  ubicunque  poterat  lacerabat.  Huic  respondi,  jubenti¬ 
bus  fratribus.  Et  certe  si  ad  eam,  quae  Dei  et  angelorum  conspec¬ 
tum  decet,  gravitatem  attemperatus  sit  cantus,  cum  dignitatem  et 
gratiam  sacris  actionibus  conciliat,  tum  ad  excitandos  in  verum  pre¬ 
candi  studium  ardoremque  animos  plurimum  valet.  Cavendum  ta¬ 
men  diligenter  ne  ad  modulationem  intentiores  sint  aures  quam  animi 
ad  spiritualem  verborum  sensum.  Quo  periculo  se  permotum  fate¬ 
tur  alicubi  idem  Augustinus  1 ) ,  ut  interdum  optarit  institui  morem 
ab  Athanasio  observatum,  qui  lectorem  tam  modico  vocis  flexu  ju¬ 
bebat  sonare,  ut  pronuntianti  vicinior  foret,  quam  canenti.  Verum, 
quum  reminisceretur  quantam  sibi  utilitatem  cantus  attulissent,  in 
alteram  partem  inclinabat.  Hac  ergo  adhibita  moderatione,  nihil 
dubium  quin  sanctissimum  sit  ac  saluberrimum  institutum.  Quem¬ 
admodum  rursus,  quicunque  ad  suavitatem  duntaxat  auriumque  ob¬ 
lectationem  compositi  sunt  cantus,  nec  ecclesiae  majestatem  decent, 
nec  Deo  non  summopere  displicere  possunt. 

33.  Quo  etiam  plane  constat,  non  graeco  inter  Latinos,  nec 
latino  inter  Gallos  aut  Anglos,  ut  hactenus  passim  factitatum  est, 
sed  populari  sermone  concipiendas  esse  publicas  orationes,  qui  vulgo 
a  toto  coetu  intelligi  possit,  quandoquidem  in  totius  ecclesiae  aedi¬ 
ficationem  fieri  convenit,  ad  quam  ex  sono  non  intellecto  nullus  pe¬ 
nitus  fructus  redit.  Apud  quos  vero  nulla  est  nec  caritatis  nec  hu¬ 
manitatis  ratio,  ii  saltem  Pauli  autoritate  moveri  aliquantulum  debe¬ 
bant,  cujus  verba  minime  ambigua  sunt.  Si  benedixeris,  inquit 
(1  Cor.  14,  16),  spiritu,  is  qui  implet  locum  idiotae,  quomodo  ad 
tuam  benedictionem  respondebit  amen,  quandoquidem  quid  dicas 
nescit?  nam  fu  quidem  gratias  agis,  sed  alius  non  aedificatur.  Quis 
ergo  effraenem  papistarum  licentiam  satis  miretur,  qui  apostolo  pa¬ 
lam  sic  reclamante,  exotica  lingua  verbosissimas  preces  reboare  non 
formidant ,  in  quibus  nec  syllabam  unam  ipsi  interdum  assequuntur, 
nec  alios  intelligere  volunt?  Nobis  vero  secus  agendum  praescribit 
Paulus.  Quid  ergo?  (inquit)  orabo  spiritu,  orabo  et  mente;  psal¬ 
lam  spiritu,  psallam  et  mente.  Spiritus  voce  singulare  linguarum 
donum  significans,  quo  nonnulli  praediti  abutebantur,  quum  a  mente, 
hoc  est  intelligentia  illud  avellerent.  Sic  tamen  omnino  sentien¬ 
dum:  nulla  ratione  fieri  posse,  nec  in  publica  oratione,  nec  in  pri¬ 
vata,  quin  lingua  sine  animo  summopere  Deo  displiceat.  Ad  hoc, 
cogitationis  ardore  mentem  esse  debere  incitatam ,  quo  totum  longe 
superet  quod  lingua  enuntiando  exprimere  potest.  Postremo ,  ne 
esse  quidem  orationi  privatae  necessariam  linguam,  nisi  quoad  in¬ 
terior  sensus  vel  sibi  ipse  ad  incitationem  sufficere  non  valet,  vel 
incitationis  vehementia  linguae  actionem  secum  rapit.  Nam  etsi 


1)  Confess.  libr.  10.  c.  33. 

optimae  interdum  orationes  voce  carent,  saepe  tamen  usu  venit  ut, 
affectu  mentis  exsultante,  et  lingua  in  vocem  et  membra  alia  in 
gesticulationem  sine  ambitione  erumpant.  Inde  scilicet  incertum 
istud  Hannae  murmur  (1  Sam.  1,  13),  cujus  simile  quiddam  sancti 
omnes  perpetuo  in  se  experiuntur,  dum  in  abruptas  et  concisas 
voces  prosiliunt.  Corporis  autem  gestus  in  precatione  observare 
soliti  (quales  sunt  geniculatio  et  capitis  detectio)  exercitia  sunt, 
quibus  ad  majorem  Dei  venerationem  assurgere  conamur. 

34.  Nunc  certior  orandi  non  modo  ratio,  sed  forma  quoque 
ipsa  discenda  est:  ea  scilicet  quam  per  dilectum  filium  suum  nobis 
coelestis  pater  tradidit;  ubi  immensam  bonitatem  ac  mansuetudi¬ 
nem  agnoscere  licet.  Nam  praeterquam  quod  nos  monet  atque 
hortatur  (Matth.  6,  9;  Luc.  11,  2),  ut  se  in  omni  nostra  necessitate 
quaeramus  (qualiter  filii  in  parentum  fidem,  quoties  ulla  anxietate 
afflictantur,  confugere  solent),  quoniam  videbat  ne  id  quidem  satis 
nos  perspicere,  quam  angusta  esset  nostra  paupertas,  quid  aequum 
postulare,  quid  e  re  nostra  esset,  huic  etiam  nostrae  ignorantiae 
occurrit,  et  quod  captui  nostro  deerat,  de  suo  ipse  supplevit  ac 
suffecit.  Praescripsit  enim  nobis  formulam,  qua  velut  in  tabula 
proposuit  quidquid  a  se  expetere  licet,  quidquid  in  rem  nostram 
conducit,  quidquid  postulare  necesse  est.  Ex  qua  ejus  benignitate 
magnum  consolationis  fructum  percipimus,  quod  nihil  absurdum, 
nihil  alienum  aut  importunum,  nihil  denique  non  illi  acceptum 
postulare  nos  intelligimus,  qui  paene  ex  ejus  ore  rogamus.  Plato  x), 
quum  hominum  imperitiam  videret  in  votis  ad  Deum  perferendis, 
quibus  concessis  pessime  illis  saepius  consultum  fuerit,  optimam  pre¬ 
candi  rationem  hanc  esse  pronuntiat,  e  veteri  poeta  sumptam:  Ju- 
piter  rex,  optima  nobis  et  voventibus  et  non  voventibus  tribue; 
mala  autem  poscentibus  quoque  abesse  jube.  Atque  homo  quidem 
ethnicus  in  eo  sapit,  quod  judicat  quam  sit  periculosum  a  Domino 
expetere  quod  cupiditas  nostra  dictaverit;  simul  nostram  infelicita¬ 
tem  prodit,  qui  ne  hiscere  quidem  sine  discrimine  coram  Deo  possi¬ 
mus,  nisi  ad  rectam  orandi  normam  nos  spiritus  instituat.  Quo  ma¬ 
jore  in  pretio  censeri  apud  nos  meretur  hoc  privilegium,  dum  uni¬ 
genitus  Dei  filius  verba  nobis  in  os  suggerit  quae  mentem  nostram 
omni  haesitatione  expediant. 

35.  Haec  orandi  seu  forma,  seu  regula  sex  petitionibus  con¬ 
stituta  est.  Nam  ne  iis  accedam  qui  septem  capitibus  distinguunt, 
facit  quod  adversativa  dictione  interjecta  videtur  evangelista  duo 
illa  membra  voluisse  inter  se  colligere,  ac  si  dixisset,  ne  tentatione 
opprimi  nos  sinas,  quin  potius  nostrae  fragilitati  opem  feras,  et 
liberes,  ne  succumbamus.  Nobiscum  etiam  sentiunt  veteres  eccle¬ 
siae  scriptores1 2),  ut  jam  quod  septimo  loco  apud  Matthaeum  ad¬ 
ditum  est,  exegetice  ad  sextam  petitionem  referendum  sit.  Tam¬ 
etsi  autem  ejusmodi  est  tota  oratio,  ut  ubique  gloriae  Dei  ratio 


1)  In  Alcib.  2.  vel  de  voto. 

2)  August.  in  Enchirid.  ad  Laurent.  e.  116.  Chrysost.  Autor  operis  imperf.  i 

in  primis  habenda  sit,  priores  tamen  tres  petitiones  Dei  gloriae 
peculiariter  destinatae  sunt :  quam  solam  in  illis  intueri  nos  opor¬ 
tet,  nullo  commodi  nostri,  ut  ajunt,  respectu.  Tres  reliquae  nostri 
curam  gerunt,  ac  proprie  iis  quae  ex  usu  nostro  sunt  postulandis 
sunt  assignatae.  Ut  quum  nomen  Dei  sanctificari  petimus,  quia  pro¬ 
bare  vult  deus  gratisne  an  spe  mercedis  ametur  a  nobis  et  colatur, 
nihil  tum  de  nostro  commodo  cogitandum  est;  sed  ejus  gloria  nobis 
proponenda  est,  quam  intentis  oculis  unam  intueamur;  nec  aliter  in 
reliquis  hujusmodi  precibus  affectos  esse  fas  est.  Atque  hoc  qui¬ 
dem  ipsum  nobis  in  magnum  commodum  cedit,  quod  dum  ita  ut  pe¬ 
timus  sanctificatur,  fit  etiam  nostra  vicissim  sanctificatio.  Sed  ad 
hujusmodi  utilitatem  oculi  nostri,  ut  dictum  est,  connivere  ac  quo¬ 
dammodo  caecutire  debent,  ne  in  ipsam  omnino  respiciant.  Ut  si 
omnis  spes  privati  nostri  boni  praecisa  esset,  haec  tamen  sanctifi¬ 
catio,  et  alia  quae  ad  Dei  gloriam  pertinent,  a  nobis  optari  et  pre¬ 
cibus  postulari  non  desinant.  Ut  in  exemplis  Mosis  et  Pauli  specta¬ 
tur  (Exod.  32,  32;  Rom.  9,  3),  quibus  grave  non  fuit  mentes  et 
oculos  a  se  ipsis  avertere,  ac  vehementi  incensoque  zelo  suum  ipso¬ 
rum  interitum  expetere,  ut  vel  suo  dispendio  gloriam  et  regnum  Dei 
promoverent.  Rursus  quum  panem  nostrum  quotidianum  nobis  dari 
petimus,  tametsi  optemus  quod  est  nostri  commodi,  tamen  hic  quo¬ 
que  Dei  gloriam  quaerere  praesertim  debemus ,  ut  ne  petituri  qui¬ 
dem  simus,  nisi  in  ejus  gloriam  vergat.  Nunc  ad  ipsam  orationis 
enarrationem  aggrediamur. 

Pater  noster  qui  es  in  coelis. 

36.  Primum  in  ipso  limine  occurrit  quod  antea  diximus,  omnem 
a  nobis  orationem  offerri  Deo  non  aliter  debere  quam  in  Christi  no¬ 
mine,  ut  nullo  alio  nomine  illi  commendari  potest.  Nam  ex  quo  pa¬ 
trem  vocamus  Deum,  nomen  certe  Christi  praetendimus.  Qua  enim 
fiducia  Deum  aliquis  patrem  nominaret?  quis  huc  temeritatis  pro¬ 
rumperet,  ut  sibi  usurparet  honorem  filii  Dei,  nisi  in  Christo  adop¬ 
tati  essemus  in  filios  gratiae?  Qui  quum  verus  sit  filius,  nobis  in 
fratrem  ab  ipso  datus  est,  ut  quod  natura  ipse  proprium  habet,  ad¬ 
optionis  beneficio  nostrum  fiat,  si  tantam  beneficentiam  certa  fide 
amplectimur.  Quemadmodum  Joannes  ait  (Ev.  1,  12),  datam  esse 
potestatem  iis  qui  credunt  in  nomen  unigeniti  filii  Dei,  ut  filii  Dei 
ipsi  quoque  fiant.  Itaque  et  patrem  se  nostrum  appellat,  et  sic  a 
nobis  vocari  vult:  hac  tanta  nominis  suavitate  omni  nos  diffidentia 
eximens,  quando  nullus  alibi  major  amoris  affectus  quam  in  patre 
reperiri  possit.  Itaque  nullo  certiore  documento  immensam  suam 
erga  nos  caritatem  testificari  potuit,  quam  ex  eo  quod  filii  Dei  no¬ 
minamur.  Ipsius  vero  caritas  tanto  erga  nos  major  praestantiorque 
est  omni  parentum  nostrorum  caritate,  quanto  ipse  omnes  homines 
bonitate  et  misericordia  superat;  ut  si  quotquot  in  terra  sunt  patres, 
omni  paternae  pietatis  sensu  exuti,  filios  destituerent,  ipse  nobis 
nunquam  defuturus  sit,  quoniam  se  ipsum  negare  non  potest  (1  Joann. 

3,  1;  Psal.  27,  10;  Jes.  63,  16;  2  Tim.  2,  13).  Habemus  enim  ejus 
promissum  (Matth.  7,  11):  si  vos,  quum  mali  sitis,  nostis  bona  dare 
filiis  vestris,  quanto  magis  pater  vester  qui  in  coelis  est?  Item  apud 
prophetam  (Jes.  49,  15):  potestne  mater  oblivisci  filiorum?  et  si 
obliviscatur,  ego  tamen  non  obliviscar  tui.  Quod  si  filii  ejus  sumus, 
ut  filius  in  fidem  extranei  alienique  hominis  se  conferre  non  potest, 
nisi  simul  de  patris  vel  saevitia  vel  inopia  queratur,  ita  aliunde  sub¬ 
sidia  quam  ab  ipso  quaerere  non  possumus,  nisi  exprobrata  illi  ege¬ 
state,  ac  facultatum  inopia,  vel  saevitia  nimiaque  austeritate. 

37.  Ne  c  causemur,  nos  merito  timidos  reddi  peccatorum  con¬ 
scientia,  quae  patrem,  quamvis  clementem  ac  mansuetum,  tamen  no¬ 
bis  offensum  quotidie  reddant.  Nam  si  inter  homines  nullo  meliore 
patrono  causam  suam  apud  patrem  filius  agere  potest,  nullo  meliore 
interprete  perditam  ejus  gratiam  sibi  conciliare  ac  recolligere,  quam 
si  ipse  supplex  ac  demissus,  culpam  agnoscens,  patris  misericordiam 
imploret  (non  enim  tum  se  paterna  viscera  dissimulare  possunt  quin 
ad  tales  preces  commoveantur),  quid  ille  pater  misericordiarum,  et 
Heus  totius  consolationis  (2  Cor.  1,  3)?  annon  potius  filiorum  pro  se 
deprecantium  lacrymas  et  gemitus  exaudiet  (quum  praesertim  ad  id 
nos  invitet  et  exhortetur),  quam  quaevis  aliorum  patrocinia?  ad  quo¬ 
rum  subsidium  ideo  pavidi  suffugiunt,  non  sine  aliqua  desperationis 
specie,  quia  de  patris  sui  mansuetudine  ac  clementia  diffidunt.  Hanc 
paternae  mansuetudinis  exuberantiam  nobis  in  parabola  pingit  ac 
repraesentat  (Luc.  15,  20):  ubi  pater  filium,  qui  ab  eo  se  alienave¬ 
rat,  qui  substantiam  ejus  dissolute  prodegerat,  qui  modis  omnibus 
graviter  in  eum  deliquerat,  obviis  ulnis  amplectitur;  nec  exspectat 
donec  verbis  veniam  postulet,  sed  ipse  antevertit,  redeuntem  emi¬ 
nus  agnosit,  ultro  illi  occurrit,  solatur,  in  gratiam  recipit.  Hoc 
enim  tantae  mansuetudinis  exemplum  in  homine  spectandum  propo¬ 
nens,  docere  nos  voluit  quam  effusiorem  exspectare  debeamus  a  se, 
non  modo  patre,  sed  patrum  omnium  longe  optimo  ac  clementissimo, 
quamvis  ingrati,  rebelles  ac  improbi  filii;  modo  tamen  in  ejus  mise¬ 
ricordiam  nos  conjiciamus.  Ac  quo  certiorem  fidem  faceret  se  hu¬ 
jusmodi  patrem  nobis  esse,  si  Christiani  sumus,  non  modo  pater,  sed 
nominatim  noster  dici  voluit;  ac  si  in  hunc  modum  cum  eo  agere¬ 
mus :  pater,  qui  tanta  in  filios  pietate  es  praeditus,  tanta  ad  igno¬ 
scendum  facilitate,  nos  filii  tui  te  appellamus,  ac  poscimus,  securi 
ac  plane  persuasi  non  alio  te  esse  erga  nos  affectu  quam  paterno, 
quantumvis  indignos  tali  patre.  Verum  quia  tantam  favoris  immen¬ 
sitatem  non  capiunt  cordis  nostri  angustiae,  non  modo  adoptionis' 
pignus  et  arrha  nobis  Christus  est,  sed  ejusdem  adoptionis  testem 
nobis  dat  spiritum ,  per  quem  libera  et  sonora  voce  clamare  licet : 
abba,  pater.  Quoties  itaque  nobis  obstabit  aliqua  cunctatio ,  petere 
ab  ipso  meminerimus,  ut  correcta  nostra  timiditate,  spiritum  illum 
magnanimitatis  ducem  ad  audacter  orandum  praeficiat. 

38.  Quod  autem  non  ita  instituimur,  ut  suum  quisque  pa 
trem  peculiariter  nominet,  sed  potius  ut  nostrum  in  commune 
omnes  vocemus,  ex  eo  admonemur,  quantum  fraternae  dilectionis 

affectum  inter  nos  intercedere  oporteat,  qui  talis  patris,  eodem 
misericordiae  et  gratuitae  liberalitatis  jure  pariter  sumus  filii. 
Nam  si  unus  omnibus  nobis  communis  est  pater,  a  quo  provenit 
quidquid  omnino  boni  obtingere  nobis  potest,  nihil  inter  nos  di¬ 
visum  esse  decet,  quod  non  magna  animi  alacritate  parati  simus 
alter  alteri  communicare,  quantum  usus  postulat.  Jam  si  ita,  ut 
par  est,  vicissim  manum  porrigere  atque  opem  ferre  cupimus, 
non  est  in  quo  magis  commodare  fratribus  possimus,  quam  si 
optimi  patris  curae  ac  providentiae  commendemus,  quo  propitio 
ac  favente  nihil  omnino  desiderari  potest.  Et  sane  hoc  ipsum 
patri  etiam  nostro  debemus.  Ut  enim  qui  patrem  aliquem  fami¬ 
lias  vere  et  ex  animo  diligit,  totam  simul  ejus  domum  amore  ac 
benevolentia  complectitur,  ad  hunc  modum,  quo  simus  in  hunc 
coelestem  patrem  studio  atque  affectu,  erga  ejus  populum,  ejus 
familiam,  ejus  denique  haereditatem  ostendere  convenit,  quam 
tantopere  honoravit,  ut  plenitudinem  unigeniti  filii  sui  vocaverit 
(Eph.  1,  23).  Ad  hanc  igitur  legem  christianus  homo  preces  suas 
exigat,  ut  communes  sint,  ac  omnes  complectantur  qui  illi  sunt 
in  Christo  fratres.  Neque  solum  quos  tales  ad  praesens  videt  at¬ 
que  cognoscit,  sed  omnes  sui  super  terram  agunt  homines:  de 
quibus  quid  statuerit  Deus,  extra  notitiam  est;  nisi  quod  illis 
optima  optare  et  sperare  non  minus  pium  quam  humanum  est. 
Etsi  prae  aliis  in  domesticos  fidei  singulari  quodam  affectu  pro¬ 
pensos  esse  decet,  quos  apostolus  (Gal.  6,  10)  peculiariter  nobis 
omni  in  re  commendavit.  In  summa,  sic  debent  omnes  esse  ora¬ 
tiones,  ut  in  eam  spectent  communitatem  quam  Dominus  noster 
in  regno  suo  ac  domo  sua  constituit. 

39.  Neque  id  tamen  obest  quominus  et  pro  nobis  et  pro 
certis  aliis  orare  specialiter  liceat;  modo  tamen  animus  ab  hujus 
communitatis  intuitu  non  discedat,  nec  deflectat  quidem,  sed  omnia 
istuc  referat.  Nam  quamvis  singulariter  concipiantur,  quia  tamen 
ad  eum  scopum  diriguntur,  communes  esse  non  desinunt.  Id  to¬ 
tum  similitudine  facile  intelligi  potest.  Generale  est  Dei  manda¬ 
tum  de  sublevanda  pauperum  omnium  egestate.  Et  huic  tamen 
obediunt  qui  in  eum  finem  eorum  inopiae  succurrunt,  quos  labo¬ 
rare  aut  norunt  aut  vident,  etiamsi  multos  praetereunt  qui  non 
leviori  necessitate  premuntur;  vel  quia  non  omnes  nosse,  vel  quia 
non  omnibus  sufficere  possint.  In  hunc  modum  neque  ii  volun¬ 
tati  Dei  repugnant  qui  communem  hanc  societatem  ecclesiae  spec¬ 
tantes  et  cogitantes,  hujusmodi  particulares  orationes  concipiunt, 
quibus  publico  animo  singularibus  verbis  se  aut  alios  Deo  com¬ 
mendant,  quorum  necessitatem  propius  ipsis  innotescere  voluit. 
Quanquam  non  omnia  quidem  in  oratione  et  facultatum  erogatione 
sunt  similia.  Nam  benignitas  largiendi  exerceri  nonnisi  erga  eos 
potest,  quorum  perspecta  est  nobis  inopia;  juvare  autem  oratione 
vel  alienissimos  vel  ignotissimos  licet,  quantumlibet  longo  terra¬ 
rum  intervallo  a  nobis  dissiti  sint.  Id  autem  fit  per  generalem 
illam  precationis  formulam  qua  omnes  filii  Dei  continentur,  in 

quibus  et  illi  sunt.  Huc  referre  licet  quo  Paulus  (1  Tim.  2,  8) 
suae  aetatis  fideles  hortatur,  ut  puras  manus  ubique  tollant  absque 
contentione ;  quia  dissidium  precibus  januam  claudere  admonens, 
unanimes  vota  sua  in  commune  vult  conferre. 

40.  Adscribitur,  ipsum  esse  in  coelis.  Ex  quo  non  pro¬ 
tinus  ratiocinandum  est,  ipsum  coeli  circumferentia,  quasi  can¬ 
cellis  quibusdam,  inclusum  et  circumscriptum  alligari.  Siquidem 
et  Solomon  (1  Peg.  8,  27)  confitetur  coelos  coelorum  eum  capere 
non  posse.  Et  ipse  per  prophetam  (Jes.  66,  1)  ait,  coelum  suam 
sedem  esse,  terram  autem  scabellum  pedum  suorum.  Quo  scilicet 
significat,  non  certa  aliqua  regione  se  limitari,  sed  diffundi  per 
omnia  (Act.  7,  48  et  17,  24).  Verum  quia  aliter  inenarrabilem 
ejus  gloriam  mens  nostra  pro  sua  crassitie  concipere  non  poterat, 
nobis  per  coelum  designata  est,  quo  nihil  augustius  aut  majestate 
plenius  sub  aspectum  nostrum  venire  potest.  Quando  igitur,  ubi¬ 
cunque  rem  quampiam  apprehendunt  sensus  nostri,  affigere  illic 
solent,  extra  omnem  locum  Deus  statuitur:  ut  dum  quaerere  vo¬ 
lumus  ipsum,  supra  omnem  corporis  et  animae  sensum  attollamur. 
Deinde  hac  loquendi  formula  supra  omnem  aut  corruptionis  aut 
mutationis  aleam  evehitur.  Demum  universum  orbem  complecti 
et  continere  suaque  potentia  moderari  significatur.  Quare  hoc 
perinde  est  ac  si  dictus  esset  infinitae  magnitudinis  aut  sublimi¬ 
tatis,  incomprehensibilis  essentiae,  immensae  potentiae,  aeternae 
immortalitatis.  Id  vero  dum  audimus ,  exserenda  est  altius  nostra 
cogitatio,  quum  de  Deo  sermo  est,  ne  quidquam  terrenum  aut 
carnale  de  eo  somniemus ,  ne  ipsum  nostris  modulis  metiamur, 
neve  ejus  voluntatem  ad  nostros  affectus  exigamus.  Simul  eri¬ 
genda  est  nostra  fiducia  in  ipsum,  cujus  providentia  et  virtute 
coelum  et  terram  gubernari  intelligimus.  Summa  sit,  sub  patris 
nomine  nobis  in  medio  statui  Deum  illum  qui  in  imagine  sua 
nobis  apparuit,  ut  certa  fide  invocetur,  nec  modo  fiduciae  aptari 
familiare  patris  nomen,  verum  etiam  ad  retinendas  mentes  valere 
ne  ad  dubios  vel  fictitios  deos  trahantur,  sed  ab  unigenito  filio 
ad  unicum  angelorum  et  ecclesiae  patrem  conscendant;  deinde 
quod  solium  ejus  locatur  in  coelis,  ex  mundi  gubernatione  nos 
commonefieri  non  frustra  ad  eum  nos  venire  qui  praesenti  cura 
sponte  occurrit.  Qui  ad  Deum  accedunt,  inquit  apostolus  (Hebr. 
11,  6),  eos  primo  credere  oportet  Deum  esse;  deinde  remunera¬ 
torem  omnibus  qui  ipsum  quaerunt.  Utrumque  hic  Christus  patri 
suo  asserit,  ut  in  ipso  sistatur  fides  nostra.  Deinde  ut  certo  per¬ 
suasi  simus  salutem  nostram  ab  eo  non  negligi,  quia  suam  ad 
nos  usque  providentiam  extendere  dignatur.  Quibus  rudimentis 
Paulus  nos  ad  rite  orandum  comparat:  nam  antequam  jubeat  pe¬ 
titiones  nostras  coram  Deo  innotescere,  praefatur  hoc  modo:  de 
nulla  re  sitis  solliciti;  Dominus  prope  est  (Phil.  4,  6).  Unde  ap¬ 
paret,  dubitanter  et  perplexe  vota  sua  in  animo  volvere,  qui  hoc 
probe  infixum  non  habent:  oculum  Dei  esse  super  justos  (Psal. 
33,  18). 

41.  Prima  petitio  est,  ut  sanctificetur  Dei  nomen,  cujus 
necessitas  magno  cum  nostro  dedecore  conjuncta  est.  Quid  enim 
magis  indignum  quam  ut  Dei  gloriam  obscuret  partim  nostra  in¬ 
gratitudo  ,  partim  malignitas ;  audacia  vero  et  furiosa  protervia, 
quantum  in  se  est,  deleat?  Crepent,  licet,  omnes  impii  cum 
sacrilega  sua  libidine,  refulget  tamen  nominis  Dei  sanctitas.  Nec 
abs  re  exclamat  propheta  (Psal.  48,  1-1) :  sicut  nomen  tuum  Deus, 
ita  laus  tua  in  omnes  fines  terrae.  Nam  ubicunque  innotuerit 
Deus,  fieri  non  potest  quin  se  proferant  ejus  virtutes,  potentia, 
bonitas,  sapientia,  justitia,  misericordia,  veritas,  qui  in  ejus  ad¬ 
mirationem  nos  rapiant,  et  incitent  ad  celebrandam  ejus  laudem. 
Quia  ergo  tam  indigne  sua  Deo  sanctitas  eripitur  in  terris,  si 
eam  asserere  nobis  non  datur,  saltem  jubemur  ejus  curam  votis 
suscipere.  Summa  est,  ut  optemus  suum  haberi  Deo  honorem 
quo  dignus  est,  ut  nunquam  de  ipso  loquantur  vel  cogitent  ho¬ 
mines  sine  summa  veneratione ;  cui  opponitur  profanatio ,  quae 
semper  nimium  in  mundo  vulgaris  fuit,  ut  hodie  adhuc  grassatur. 
Atque  hinc  petitionis  necessitas,  quam,  si  mediocris  inter  nos 
pietas  vigeret,  supervacuam  esse  decebat.  Quod  si  Dei  nomini 
sua  constat  sanctitas,  ubi  ab  aliis  omnibus  segregatum  meram 
gloriam  spirat,  hic  non  tantum  petere  jubemur,  ut  Deus  sacrum 
illud  nomen  ab  omni  contemptu  et  ignominia  vendicet,  sed  etiam 
ut  ad  ejus  reverentiam  subigat  totum  humanum  genus.  Jam  quum 
Deus  partim  doctrina,  partim  operibus  se  nobis  manifestet,  non 
aliter  a  nobis  sanctificatur,  quam  si  utraque  in  parte  tribuamus 
ei  quod  suum  est,  atque  ita  quidquid  ab  ipso  profectum  erit, 
amplexemur,  nec  laudem  suam  apud  nos  minus  obtineat  ejus  se¬ 
veritas  quam  clementia;  quando  in  multiplici  operum  diversitate 
gloriae  suae  notas  insculpsit,  quae  confessionem  laudis  merito  ex 
omnibus  linguis  eliciat.  Ita  fiet  ut  scriptura  justam  apud  nos 
autoritatem  obtineat,  nec  ullus  eventus  impediat  benedictionem 
quam  Deus  in  toto  gubernationis  mundi  cursu  meretur.  Huc 
etiam  rursum  tendit  petitio,  ut  omnis  impietas  quae  sanctum  hoc 
nomen  polluit,  pereat  atque  aboleatur;  quaecunque  hanc  sancti¬ 
ficationem  obscurant,  aut  diminuunt,  tam  obtrectationes  quam  lu¬ 
dibria  facessant;  ac  dum  sacrilegia  omnia  compescit  Deus,  magis 
ac  magis  hinc  clarescat  ejus  majestas. 

42.  Secunda  petitio,  ut  adveniat  regnum  Dei,  quae  etsi 
nihil  continet  novum,  a  prima  tamen  non  sine  ratione  distingui¬ 
tur;  quia  si  nostram  in  re  omnium  maxima  somnolentiam  expen¬ 
dimus,  quod  per  se  notissimum  esse  debuerat,  pluribus  verbis  in¬ 
culcari  operae  pretium  est.  Potquam  ergo  Deum  rogare  jussi 
sumus,  ut  agat  in  ordinem,  ac  tandem  prorsus  deleat  quidquid 
maculam  aspergit  sacro  ejus  nomini,  jam  additur  alterum  simile 
et  fere  idem  votum,  ut  regnum  ejus  adveniat.  Etsi  autem  regni 
hujus  definitio  ante  a  nobis  posita  est,  breviter  nunc  repeto,  Deum 
regnare  ubi  homines  tam  sui  abnegatione  quam  mundi  terrenae- 
que  vitae  contemptu  illius  justitiae  se  addicunt,  ut  ad  coelestem 

yitam  aspirent.  Ita  duae  snnt  "hujus  regni  partes:  altera,  ut  Deus 
pravas  omnes  carnis  cupiditates,  quae  turmatim  contra  eum  belli¬ 
gerantur,  spiritus  sui  virtute  corrigat;  deinde  ut  sensus  omnes 
nostros  formet  ad  imperii  sui  obsequium.  Itaque  non  alii  legiti¬ 
mum  ordinem  tenent  in  hac  prece,  nisi  qui  a  se  ipsis  incipiunt, 
nempe  ut  purgentur  corruptelis  omnibus ,  quae  tranquillum  regni 
Dei  statum  perturbant,  et  puritatem  inficiunt.  Jam  quia  verbum 
Dei  instar  sceptri  regii  est,  precari  hic  jubemur,  ut  omnium 
mentes  et  corda  voluntariae  ejus  obedientiae  subjiciat.  Quod  fit 
ubi  arcano  spiritus  sui  instinctu  efficaciam  verbi  sui  exserit,  ut 
emineat  in  quo  meretur  gradu  honoris.  Postea  ad  impios  descen¬ 
dere  convenit,  qui  pervicaciter  et  desperato  furore  ejus  imperio 
resistunt.  Regnum  ergo  suum  erigit  Deus  totum  mundum  humi¬ 
liando,  sed  diversis  modis:  quia  aliorum  lascivias  domat,  aliorum 
indomitam  superbiam  frangit.  Id  quotidie  fieri  optandum  est,  ut 
sibi  Deus  ecclesias  colligat  ex  omnibus  mundi  plagis;  eas  numero 
propaget  atque  augeat,  donis  suis  locupletet,  legitimum  in  illis 
ordinem  stabiliat,  ex  opposito  prosternat  omnes  purae  doctrinae 
et  religionis  hostes,  dissipet  eorum  consilia,  conatus  dejiciat. 
Unde  apparet  non  frustra  nobis  praecipi  studium  quotidiani  pro¬ 
gressus:  quia  nunquam  tam  bene  agitur  cum  rebus  humanis,  ut 
discussis  purgatisque  vitiorum  sordibus  plena  floreat  ac  vigeat  in¬ 
tegritas.  Plenitudo  autem  ejus  ad  ultimum  Christi  adventum  pro¬ 
tenditur,  quo  Paulus  Deum  omnia  in  omnibus  fore  docet  (1  Cor. 
15,  28).  Atque  ita  haec  precatio  retrahere  nos  debet  a  mundi 
corruptelis,  quae  nos  a  Deo  separant,  quominus  regnum  ejus  in¬ 
tra  nos  vigeat;  simul  accendere  studium  mortificandae  carnis,  po¬ 
stremo  ad  crucis  tolerantiam  nos  instituere :  quando  hoc  modo 
vult  Deus  regnum  suum  propagari.  Nec  vero  inique  ferendum 
est  exteriorem  hominem  corrumpi,  modo  interior  renovetur.  Haec 
enim  regni  Dei  conditio  est,  ut  dum  nos  subjicimus  ejus  justitiae, 
gloriae  suae  consortes  reddat.  Hoc  fit,  dum  lucem  ac  veritatem 
suam  novis  semper  incrementis  illustrans,  quibus  satanae  regni¬ 
que  ejus  tenebrae  ac  mendacia  evanescant,  exstinguantur,  pereant, 
suos  protegit,  spiritus  sui  auxilio  in  rectitudinem  dirigit,  et  ad 
perseverantiam  confirmat;  impias  vero  hostium  conspirationes  de¬ 
jicit,  insidias  et  fraudes  discutit,  occurrit  malitiae,  pervicaciam 
retundit,  donec  tandem  antichristum  spiritu  oris  sui  conficiat, 
omnemque  impietatem  illustratione  adventus  sui  deleat. 

43.  Tertia  petitio  est,  ut  fiat  voluntas  Dei  in  terra  sicuti 
in  coelo.  Quod  tametsi  a  regno  ejus  dependet,  neque  ab  eo  potest 
disjungi,  non  frustra  tamen  seorsum  additur  propter  nostram  ru¬ 
ditatem  quae  non  facile  vel  statim  apprehendit  quid  sit  Deum 
in  mundo  regnare.  Hoc  ergo  exegetice  sumere  absurdum  non 
erit:  tunc  Deum  fore  regem  in  mundo,  ubi  se  omnes  ejus  volun¬ 
tati  subjicient.  Porro  non  agitur  hic  de  arcana  ejus  voluntate 
qua  omnia  moderatur  et  in  suum  finem  destinat.  Quamvis  enim 
tumultuose  satan  et  homines  contra  ipsum  ferantur,  novit  tamen 

incomprehensibili  suo  consilio  non  solum  flectere  eorum  impetus, 
sed  in  ordinem  agere  ut  per  eos  faciat  quod  decrevit.  Sed  hic 
notatur  alia  Dei  voluntas,  nempe  cui  respondet  voluntarium  ob¬ 
sequium,  ideoque  nominatim  confertur  coelum  terrae;  quia  angeli, 
ut  in  Psalmo  (103,  20)  dicitur,  sponte  obediunt  Deo  et  intenti 
sunt  ad  exsequenda  ejus  jussa.  Jubemur  ergo  optare,  sicut  in 
coelo  nihil  geritur  nisi  ex  Dei  nutu,  placideque  angeli  ad  omnem 
rectitudinem  compositi  sunt,  sic  terram,  omni  contumacia  et  pra¬ 
vitate  exstincta,  ejusmodi  imperio  subigi.  Atque  id  quidem  pos¬ 
tulantes,  carnis  nostrae  desideriis  renuntiamus;  quia  nisi  quis 
affectus  suos  Deo  resignet  ac  permittat  ejus  voluntati,  quantum 
in  se  est,  se  opponit,  quando  nihil  ex  nobis  prodit  nisi  vitiosum. 
Atque  iterum  hac  precatione  ad  nostri  abnegati onem  formamur, 
ut  Deus  pro  suo  arbitrio  nos  regat;  neque  id  solum,  sed  etiam 
ut  novas  mentes  novosque  animos,  nostris  in  nihilum  redactis, 
creet,  ne  quem  sentiamus  in  nobis  cupiditatis  motum  quam  merum 
consensum  cum  ejus  voluntate.  In  summa,  ne  quid  ex  nobis 
velimus  ipsi,  sed  ut  spiritus  ejus  corda  nostra  gubernet,  quo  in¬ 
tus  docente  discamus  amare  quae  ei  placent,  odisse  vero  quae 
displicent.  Unde  hoc  quoque  sequitur,  ut  qui  cunque  ejus  volun¬ 
tati  repugnant  affectus,  eos  vanos  et  irritos  reddat. 

En  prima  tria  capita  precationis,  in  quibus  poscendis  solam 
Dei  gloriam  prae  oculis  habere  convenit,  omissa  nostri  ratione, 
nec  spectata  ulla  nostra  utilitate ,  quae  tametsi  larga  inde  nobis 
provenit,  hic  tamen  a  nobis  quaerenda  non  est.  Haec  autem 
omnia  quamvis  nec  cogitantibus,  nec  optantibus,  nec  petentibus 
nobis,  suo  nihilominus  tempore  evenire  oporteat,  optanda  tamen 
et  poscenda  nobis  sunt.  Idque  facere  non  leve  operae  pretium 
est,  ut  sic  nos  servos  esse  ac  filios  Dei  testemur  et  profiteamur, 
ejus  honori  (quod  Domino  patrique  debetur)  quantum  in  nobis 
est  studentes,  vereque  et  penitus  addicti.  Itaque  qui  hoc  affectu 
ac  studio  promovendae  Dei  gloriae  non  petunt,  ut  nomen  Dei 
sanctificetur,  ut  ejus  regnum  adveniat,  ut  fiat  voluntas  ejus,  ii 
neque  inter  filios  et  servos  Dei  habendi  sunt;  ac  quemadmodum 
haec  omnia  illis  invitis  fient,  ita  in  confusionem  illis  cedent  ac 
interitum. 

44.  Sequitur  pars  orationis  secunda  in  qua  ad  nostras  uti¬ 
litates  descendimus:  non  quidem  ut  gloria  Dei  valere  jussa,  quae 
teste  Paulo  etiam  in  cibo  et  potu  spectanda  est  (1  Cor.  10,  31), 
tantum  quaeramus  quod  nobis  expedit:  sed  hoc  discrimen  esse  ad¬ 
monuimus,  quod  Deus  peculiariter  tria  vota  sibi  vendicans,  nos 
ad  se  totos  rapit,  ut  pietatem  nostram  hoc  modo  probet.  Deinde 
concedit  etiam  commodis  nostris  prospicere,  hac  tamen  lege  ne 
quid  nobis  expetamus  nisi  in  illum  finem,  ut  quaecunque  nobis 
confert  beneficia  gloriam  ejus  illustrent,  quia  nihil  aequius  est 
quam  nos  ei  vivere  et  mori.  Caeterum  haec  in  genere  omnia, 
quibus  corporis  usus  sub  clementis  hujus  mundi  indiget,  a  Deo 
petimus:  non  modo  quo  alamur  ac  vestiamur,  verum  etiam  quid- 

quid  omnino  nobis  conducere  ipse  prospicit,  ut  panem  nostrum 
in  pace  comedamus.  Qua  breviter  nos  in  ejus  curam  tradimus, 
ac  providentiae  committimus  ut  nos  pascat,  foveat,  servet.  Non 
enim  dedignatur  optimus  pater,  corpus  etiam  nostrum  in  fidem 
ac  custodiam  suam  suscipere,  ut  fidem  nostram  minutis  istis  in 
rebus  exerceat;  dum  ab  eo  omnia,  usque  ad  micam  panis  et  gut¬ 
tam  aquae,  exspectamus.  Nam  quum  sit  nescio  qua  nostra  ini¬ 
quitate  comparatum,  ut  majori  carnis  quam  animae  sollicitudine 
afficiamur  ac  torqueamur;  multi  qui  audent  Deo  de  anima  fidere, 
sunt  tamen  adhuc  de  carne  solliciti,  adhuc  haesitant  quid  edant, 
quid  vestiantur;  et  nisi  prae  manibus  habeant  vini,  frumenti  et 
olei  copiam,  trepidant.  Tanto  pluris  nobis  est  hujus  momenta¬ 
neae  vitae  umbra,  quam  aeterna  illa  immortalitas.  Qui  vero  Deo 
confisi  illam  de  carnis  cura  anxietatem  semel  abjecerunt,  simul 
statim  quae  majora  sunt,  etiam  salutem  et  vitam  aeternam,  ab 
eo  exspectant.  Non  ergo  leve  est  fidei  exercitium,  ea  de  Deo 
sperare  quae  alioqui  nos  tantopere  anxios  habent;  neque  parum 
profectum  est,  ubi  hanc,  quae  in  omnium  paene  hominum  ossi¬ 
bus  mordicus  haeret,  infidelitatem  exuimus.  Quod  porro  de  pane 
supersubstantiali  quidam  philosophantur,  mihi  videtur  Christi  sen¬ 
tentiae  perparum  convenire,  imo  nisi  in  hac  etiam  caduca  vita 
tribueremus  Deo  nutritii  partes,  mutila  esset  precatio.  Ratio 
quam  afferunt  nimis  est  profana:  non  esse  consentaneum  ut  filii 
Dei,  qui  spirituales  esse  debent,  non  modo  adjiciant  animum  ad 
terrenas  curas,  sed  Deum  quoque  illis  secum  implicent.  Quasi 
vero  non  refulgeat  etiam  in  victu  benedictio  ejus  et  paternus  fa¬ 
vor,  aut  de  nihilo  scriptum  sit  pietatem  habere  promissiones,  non 
tantum  futurae  vitae  sed  etiam  praesentis  (1  Tim.  4,  8).  Etsi 
autem  peccatorum  remissio  longe  pluris  est  quam  alimenta  cor¬ 
poris,  quod  tamen  inferius  erat,  priore  loco  posuit  Christus,  ut 
nos  ad  reliquas  duas  petitiones  gradatim  eveheret,  quae  propriae 
sunt  coelestis  vitae:  in  quo  tarditati  nostrae  consuluit.  Jubemur 
autem  petere  panem  nostrum,  ut  contenti  simus  demenso  quod 
nobis  erogare  dignatur  coelestis  pater,  neque  artibus  illicitis  lu¬ 
crum  captemus.  Interea  tenendum  est  nostrum  fieri  donationis 
titulo,  quia  nec  industria  nec  labor  nec  manus  nostrae,  ut  dici¬ 
tur  apud  Mosen  (Lev.  26,  20),  nobis  per  se  quidquam  acquirunt, 
nisi  adsit  Dei  benedictio;  imo  ne  panis  quidem  copia  nobis  tan¬ 
tillum  proficeret,  nisi  divinitus  in  alimentum  verteretur.  Ac  pro¬ 
inde  non  minus  divitibus  quam  egenis  necessaria  est  haec  Dei 
liberalitas:  quia  plenis  cellis  et  horreis  aridi  et  vacui  deficerent, 
nisi  per  ejus  gratiam  pane  suo  fruerentur.  Particula:  hodie  vel 
quotidie,  ut  est  apud  alterum  evangelistam ;  item  epitheton  quo¬ 
tidiani,  fraenum  injiciunt  immodicae  rerum  fluxarum  cupiditati, 
qua  solemus  praeter  modum  ardere,  et  cui  accedunt  alia  mala: 
quia  si  largior  suppetit  abundantia,  ambitiose  in, voluptatem,  de¬ 
licias,  ostentationem,  aliasque  luxus  species  profundimus.  Itaque 
petere  jubemur  duntaxat  quantum  necessitati  nostrae  satis  est, 

j  et  velut  in  diem,  hac  fiducia,  ubi  nos  hodie  nutrierit  coelestis 
pater,  neque  crastino  defuturum.  Quantacunque  igitur  rerum  co- 
|  pia  nobis  affluat,  etiam  ubi  expleta  fuerint  horrea  et  plena  cel¬ 
ti  laria,  semper  tamen  panem  quotidianum  nos  petere  convenit:  quia 
i  certo  tenendum  est  omnem  substantiam  nihil  esse,  nisi  quatenus 
il  effusa  sua  benedictione  Dominus  eam  continuo  progressu  foecun- 
I  dat:  quae  etiam  in  manu  nostra  est,  ne  eam  quidem  nostram 
esse,  nisi  quatenus  in  singulas  horas  portiunculam  nobis  largitur 
i  usum  que  permittit.  Id  quia  aegerrime  sibi  persuaderi  patitur  ho- 
j  minum  superbia,  singulare  in  omnia  saecula  documentum  se  prae- 
i  buisse  testatur  Dominus  (Deut.  8,  3),  quum  manna  in  deserto 
|  populum  suum  educavit,  ut  nos  commonefaceret,  non  in  solo  pane 
;j  vivere  hominem,  sed  in  verbo  potius  quod  ex  ore  suo  egreditur. 

|  Quo  indicatur,  solam  ejus  virtutem  esse  qua  sustentantur  vita  et 
;j  vires :  tametsi  eam  sub  corporeis  instrumentis  nobis  administrat. 

,  Quemadmodum  et  contrario  documento  nos  erudire  solet,  quum 
:  robur  panis  (et  ut  ipse  vocat,  baculum)  quoties  libet  confringit 
(Lev.  26,  26),  quo  scilicet  edentes  tabescant  fame,  et  bibentes 
||  siti  arescant.  Qui  vero  pane  quotidiano  non  contenti,  sed  effraeni 
fi  cupiditate  infinitis  inhiantes ,  aut  qui  abundantia  sua  saturi ,  et 
divitiarum  suarum  cumulo  securi,  hac  nihilominus  precatione  Deo 
I',  supplicant ,  nihil  quam  ipsum  irrident.  Priores  enim  petunt  quod 
impetratum  nollent,  imo  quod  maxime  abominantur,  nempe  pa¬ 
nem  quotidianum  duntaxat;  quantumque  possunt  avaritiae  suae 
affectum  Deo  dissimulant;  quum  vera  oratio  totam  ipsam  mentem 
!  et  quidquid  intus  latet,  apud  ipsum  effundere  debeat.  Alteri  vero 
postulant  quod  minime  ab  eo  exspectant,  nempe  quod  sibi  apud 
|  se  esse  arbitrantur.  In  eo  quod  noster  dicitur ,  magis  quidem, 
ut  diximus,  eminet  Dei  benignitas,  quae  nostrum  facit  quod  nullo 
jure  nobis  debetur.  Neque  tamen  repudiandum  est  quod  etiam 
|  attigi,  ita  designari  justo  labore  et  innoxio  partum,  non  autem 
.imposturis  quaesitum  aut  rapinis;  quia  alienum  semper  est  quid- 
Iquid  cum  aliqua  noxa  nobis  acquirimus.  Quod  dari  nobis  peti¬ 
mus,  significatur  esse  simplex  ac  gratuitum  Dei  donum,  unde- 
l! cunque  nobis  adveniat;  etiam  ubi  maxime  visus  fuerit  arte  at- 
jlque  industria  nostra  quaesitus,  ac  manibus  nostris  comparatus; 
iquando  sola  ejus  benedictione  efficitur,  ut  laboribus  nostris  recte 
)  succedat. 

45.  Sequitur:  remitte  nobis  debita  nostra;  qua  petitione  et 
proxima  breviter  amplexus  est  Christus  quidquid  ad  coelestem 
•  vitam  facit ;  quemadmodum  his  tantum  duobus  membris  constat 
j  spirituale  foedus  quod  Deus  in  salutem  ecclesiae  suae  pepigit: 

Ijleges  meas  inscribam  cordibus  ipsorum,  et  propitius  ero  eorum 
iniquitati  (Jer.  31,  33  et  33,  8).  Hic  a  remissione  peccatorum 
||Christus  incipit,  deinde  mox  adjunget  secundam  gratiam,  ut  nos 

Ispiritus  sui  virtute  tueatur  Deus  et  auxilio  sustineat,  ut  invicti 
stemus  contra  omnes  tentationes.  Peccata  vero  debita  nuncupat 
jiquod  eorum  poenam  debemus,  nec  satisfacere  ullo  modo  posse- 

Calvini  Institutio  II.  q 

mus,  nisi  hac  remissione  solveremur;  quae  venia  est  gratuitae 
misericordiae  ejus ,  quum  ipse  liberaliter  haec  debita  expungit, 
nullum  a  nobis  pretium  accipiens;  sed  sua  ipsius  misericordia  sibi 
satisfaciens  in  Christo  (Kom.  3,  24),  qui  semel  in  compensatio¬ 
nem  se  ipsum  tradidit.  Itaque  qui  suis  aut  aliorum  meritis  Deo 
satisfieri  confidunt ,  hisque  satisfactionibus  peccatorum  remissionem 
pensari  ac  redimi,  huic  gratuitae  condonationi  minime  communi¬ 
cant;  ac  dum  in  hanc  formam  Deum  invocant,  nihil  aliud  quam 
in  suam  accusationem  subscribunt,  adeoque  damnationem  obsignant 
suo  ipsorum  testimonio.  Fatentur  enim  se  debitores ,  nisi  remis¬ 
sionis  beneficio  solvantur,  quam  tamen  non  accipiunt,  sed  magis  I 
respuunt,  dum  sua  merita  ac  satisfactiones  Deo  obtrudunt.  Sic  .j 
enim  non  ejus  misericordiam  implorant,  sed  judicium  appellant. 
Qui  vero  sibi  perfectionem  somniant  quae  veniae  petendae  ne¬ 
cessitatem  tollat,  discipulos  habeant  quos  aurium  pruritus  ad  fal¬ 
lacias  impellit :  modo  ereptos  esse  Christo  constet  quoscunque 


sibi  acquirunt.  Quando  omnes  ille  ad  fatendum  reatum  instituens 


nullos  admittit  nisi  peccatores ;  non  quod  blanditiis  foveat  peccata, 
sed  quia  fideles  nunquam  plane  exui  carnis  suae  vitiis  sciebat, 
quin  semper  maneant  Dei  judicio  obnoxii.  Optandum  quidem  est,  II ; 
atque  etiam  enixe  laborandum,  ut  omnibus  officii  nostri  numeris  i:j 


defuncti,  vere  apud  Deum  nobis  gratulemur  nos  esse  puros  ab  j: 


omni  macula;  sed  quia  Deo  placet  paulatim  suam  in  nobis  ima-  j 
ginem  refingere,  ut  semper  aliquid  contagionis  in  carne  nostra  j 
resideat,  remedium  minime  negligendum  fuit.  Quod  si  Christus  ij 
pro  autoritate  sibi  a  patre  data  jubet  nos  toto  vitae  cursu  ad 
reatus  deprecationem  confugere ,  quibus  tolerabiles  erunt  novi  ma¬ 
gistri,  qui  perfectae  innocentiae  spectro  simplicium  oculos  per¬ 


stringere  conantur,  ut  se  ab  omni  culpa  reddi  posse  immunes 


confidant?  Quod,  teste  Joanne  (1  Joann.  1,  10),  nihil  aliud  est 
quam  mendacem  facere  Deum.  Eadem  etiam  opera  nebulones  isti 
foedus  Dei ,  quo  vidimus  salutem  nostram  contineri ,  capite  uno 
inducto  lacerant,  atque  ita  funditus  labefaciunt;  non  tantum  in 
eo  sacrilegi  quod  separant  res  adeo  conjunctas,  sed  etiam  impii 
et  crudeles  quod  miseras, animas  obruunt  desperatione;  in  se  ipsos 
quidem  et  sibi  similes  perfidi,  quod  socordiam  sibi  accersunt  Dei 
misericordiae  ex  diametro  adversam.  Quod  autem  objiciunt,  regni  j:: 
Dei  adventum  optando  simul  nos  peccati  abolitionem  petere ,  ni- 


jtlL 


mis  puerile  est;  quia  in  priore  orationis  tabula  summa  nobis  per¬ 
fectio,  hic  autem  infirmitas  proponitur.  Ita  duo  haec  apte  inter  latio 
se  conveniunt,  ut  aspirando  ad  metam,  quae  necessitas  nostra  Ut.] 
remedia  exigit  non  negligamus.  Petimus  demum  remissionem  no-  i 
bis  fieri ,  ut  ipsi  debitoribus  nostris  remittimus,  hoc  est,  ut  omni-  i, 
bus  parcimus  ac  veniam  damus  a  quocunque  ulla  in  re  laesi  su¬ 
mus,  aut  facto  inique  tractati,  aut  dicto  contumeliose  accepti. 
Hon  quod  delicti  atque  offensae  culpam  remittere  nostrum  sit,  ^ 
quod  solius  Dei  est  (Jes.  43,  25);  verum  haec  nostra  est  remis¬ 
sio,  iram,  odium,  vindictae  appetentiam  ex  animo  ultro  deponere, 

et  injuriarum  memoriam  voluntaria  oblivione  conterere.  Quamobrem 
peccatorum  remissio  a  Deo  petenda  non  est,  nisi  offensas  etiam 
ipsi  nostras  omnibus  remittamus  qui  nobis  injurii  vel  sunt  vel 
fuerunt.  Si  qua  vero  odia  animis  retinemus,  ultiones  meditamur, 
et  qua  noceamus  occasione  cogitamus;  imo  vero  nisi  cum  inimicis 
redire  in  gratiam,  ipsosque  omni  officiorum  genere  demereri  no- 
bisque  conciliare  nitimur,  hac  precatione  Deum  obtestamur,  ne 
peccatorum  remissionem  nobis  faciat.  Poscimus  enim  ut  nobis 
faciat,  quam  aliis  facimus.  Hoc  vero  est  petere  ne  nobis  faciat 
nisi  ipsi  facimus.  Qui  ergo  hujusmodi  sunt,  quid  consequuntur 
sua  petitione  nisi  gravius  judicium?  Postremo  observandum  est, 
non  hanc  conditionem  ideo  adjici,  ut  remittat  nobis,  sicut  debi¬ 
toribus  nostris  remittimus,  propterea  quod  nostra,  quam  alii  fa¬ 
cimus,  remissione,  ejus  remissionem  mereamur,  ac  si  notata  esset 
causa;  verum  hoc  verbo  solari  partim  voluit  Dominus  fidei  no¬ 
strae  imbecillitatem.  Addidit  enim  hoc  tanquam  signum,  quo 
confirmemur  tam  certo  nobis  factum  a  se  remissionem  peccatorum, 
quam  certo  conscii  sumus  aliis  eam  a  nobis  fieri ;  si  tamen  ani¬ 
mus  nobis  omni  odio,  livore,  vindicta,  vacuus  purgatusque  est; 
partim  hac  veluti  nota,  e  filiorum  numero  expungit,  qui  ad  ul¬ 
ciscendum  praecipites,  ad  remittendum  difficiles,  pertinaces  ini¬ 
micitias  exercent,  et  indignationem,  quam  a  se  deprecantur,  ipsi 
adversus  alios  fovent,  ne  se  pro  patre  invocare  ausint;  quod  etiam 
diserte  in  Christi  verbis  exprimitur  apud  Lucam. 

46.  Sexta  petitio,  ut  diximus,  promissioni  respondet  de  lege 
Dei  cordibus  nostris  insculpenda;  sed  quia  non  sine  continua  mi¬ 
litia  durisque  et  arduis  certaminibus  Deo  paremus,  hic  petimus 
nos  armis  instrui  et  praesidio  defendi,  ut  pares  simus  ad  victo¬ 
riam:  quo  monemur  non  tantum  nobis  opus  esse  spiritus  gratia, 
quae  corda  nostra  intus  emolliat,  flectat  et  dirigat  in  Dei  obse¬ 
quium,  sed  etiam  auxilio,  quo  nos  insuperabiles  reddat  contra 
omnes  satanae  tam  insidias  quam  violentos  conflictus.  Jam  vero 
multae  sunt  ac  variae  tentationum  formae.  Nam  et  pravae  animi 
conceptiones,  in  legis  transgressionem  nos  provocantes,  quas  vel 
concupiscentia  nostra  nobis  suggerit,  vel  diabolus  excitat,  tenta- 
tiones  sunt  (Jac.  1,  2  et  14;  Matth.  4,  1  et  3 ;  1  Thess.  3,  5). 
Et  quae  suapte  natura  mala  non  sunt,  diaboli  tamen  arte  tenta- 
tiones  fiunt,  quum  sic  oculis  nostris  ingeruntur,  ut  eorum  ob¬ 
jectu  a  Deo  abstrahamur,  aut  declinemus.  Et  hae  quidem  ten- 
tationes  sunt  vel  a  dextris  vel  a  sinistris.  A  dextris ,  ut  divitiae, 
potentia,  honores,  quae  plerumque  suo  fulgore  et  boni  specie, 
quam  prae  se  ferunt,  hominum  aciem  praestringunt,  et  blanditiis 
suis  inescant,  ut  talibus  praestigiis  capti,  ut  tali  dulcedine  ebrii, 
Deum  suum  obliviscantur.  A  sinistris,  ut  paupertas,  probra,  con¬ 
temptus,  afflictiones,  et  caetera  id  genus;  quorum  acerbitate  dif¬ 
ficultateque  offensi  animos  despondeant,  fiduciam  ac  spem  abji¬ 
ciant,  demum  a  Deo  prorsus  alienentur.  His  tentationibus  utris¬ 
que,  quae  vel  concupiscentia  nostra  in  nobis  accensae,  vel  sata- 

nae  vafritia  nobis  propositae  nobiscum  pugnant,  ne  cedere  nos 
permittat,  a  Deo  patre  nostro  precamur;  verum  ut  potius  manu 
sua  nos  sustentet  ac  erigat,  quo  ejus  virtute  robusti,  contra  om¬ 
nes  maligni  hostis  insultus  firmi  stare  possimus,  quascunque  co¬ 
gitationes  animis  nostris  immittat;  deinde,  quidquid  nobis  in 
utramque  partem  proponitur,  in  bonum  vertamus,  hoc  est,  ne 
inflemur  prosperis,  nec  adversis  dejiciamur.  Neque  tamen  hic 
postulamus  ne  ullas  omnino  tentationes  sentiamus,  quibus  magis 
excitari,  pungi,  vellicari  magnopere  nobis  opus  est,  ne  nimium 
resides  torpeamus.  Neque  enim  abs  re  David  tentari  optabat 
(Psal.  26,  2),  nec  citra  causam  electos  suos  quotidie  tentat  Do¬ 
minus,  eos  per  ignominiam,  paupertatem,  tribulationem,  et  alias 
crucis  species  castigans.  Sed  aliter  Deus  tentat ,  aliter  satan :  hic 
ut  perdat,  damnet,  confundat,  praecipitet;  Deus  vero,  ut  suos 
probando  experimentum  de  eorum  sinceritate  sumat,  et  exercendo 
robur  confirmet ;  eorum  carnem  mortificet,  excoquat,  adurat,  quae 
nisi  in  hunc  modum  coerceretur,  lasciviret,  et  supra  modum  ex¬ 
sultaret.  Praeterea  satan  inermes  et  imparatos  adoritur,  ut  in¬ 
cautos  opprimat;  Deus  una  cum  tentatione  facit  eventum,  ut  suf¬ 
ferre  sui  patienter  possint  quidquid  illis  immittit  (1  Cor.  10,  13; 
2  Petr.  2,  9).  Maligni  nomine  diabolum  an  peccatum  intelliga- 
mus,  quam  minimum  refert.  Satan  quidem  ipse  hostis  est,  qui 
vitae  nostrae  insidiatur;  peccato  autem  armatus  est  in  nostrum 
exitium.  Haec  igitur  nostra  est  postulatio,  ne  ullis  tentationibus 
vincamur  ac  obruamur,  sed  Domini  virtute  contra  omnes  ad¬ 
versas  virtutea,  quibus  oppugnamur,  fortes  stemus,  quod  est  non 
succumbere  tentationibus;  ut  in  ejus  custodiam  ac  fidem  suscepti, 
ac  protectione  ejus  securi,  supra  peccatum,  mortem,  inferorum 
portas  et  totum  diaboli  regnum  invicti  duremus,  quod  est  a  ma¬ 
ligno  liberari.  Ubi  etiam  diligenter  animadvertendum  est,  non 
nostrarum  esse  virium  cum  diabolo  tanto  bellatore  congredi,  nec 
vim  ejus  atque  impetum  ferre.  Alioqui  frustra  aut  per  ludibrium 
a  Deo  posceretur,  quod  domi  apud  nos  esset.  Sane,  qui  sui 
fiducia  ad  talem  se  pugnam  comparant,  non  satis  intelligunt  cum 
quam  pugnaci  atque  instructo  hoste  sibi  res  sit.  Nunc  petimus 
ab  ejus  potestate  liberari,  tanquam  ab  ore  insani  ac  rabidi  ali- 
cujus  leonis  (1  Petr.  5,  8),  statim  ejus  dentibus  ac  unguibus 
discerpendi,  ejus  faucibus  deglutiendi,  nisi  nos  Dominus  e  media 
morte  eripiat;  hoc  tamen  simul  scientes  quod  si  Dominus  aderit, 
ac  pro  nobis  tacentibus  pugnabit,  in  ejus  virtute  faciemus  virtu¬ 
tem.  Confidant  alii,  ut  volent,  propriis  liberi  arbitrii  (quas  a  se 
habere  sibi  videntur)  facultatibus  ac  viribus :  nobis  satis  sit,  quod 
una  Dei  virtute  stamus  ac  valemus.  Plus  autem  ista  precatio 
complectitur,  quam  prima  specie  prae  se  ferat.  Nam  si  Dei  spi¬ 
ritus  virtus  nostra  est  ad  certamen  cum  satana  depugnandum, 
victoriam  referre  ante  non  poterimus,  quam  illo  pleni  omnem 
carnis  nostrae  infirmitatem  exuerimus.  A  satana  igitur  et  pec¬ 

tari  subinde  expetimus;  donec  ad  plenum  iis  referti,  de  omni 
malo  triumphemus.  Durum  et  asperum  videtur  quibusdam,  peti 
a  Deo  ne  in  tentationem  nos  inducat,  quando  ejus  naturae  con¬ 
trarium  est  nos  tentare,  teste  Jacobo  (1,  13  et  14).  Sed  jam  ex 
parte  soluta  quaestio  est,  quod  omnium  tentationum  quibus  vin¬ 
cimur,  concupiscentia  nostra  proprie  causa  est,  ideoque  culpam 
sustinet.  Neque  aliud  vult  Jacobus,  quam  frustra  et  injuste  in 
Deum  vitia  transscribi,  quae  nobis  imputare  cogimur,  quia  su¬ 
mus  eorum  nobis  conscii.  Caeterum  hoc  non  obstat  quominus 
nos  Deus  ubi  ita  visum  est  satanae  mancipet,  projiciat  in  sensum 
reprobum  foedasque  cupiditates,  atque  ita  in  tentationes  inducat, 
justo  quidem  judicio,  saepe  tamen  occulto:  quia  saepe  hominibus 
abscondita  est  causa,  quae  tamen  apud  eam  certa  est.  Unde 
colligitur  non  esse  impropriam  loquutionem,  si  persuasi  sumus 
non  absque  ratione  ipsum  toties  minari,  quum  percutientur  cae¬ 
citate  et  obduratione  cordis  reprobi,  haec  certa  fore  vindictae 
suae  documenta. 

47.  Tres  istae  precationes,  quibus  peculiariter  nos  ac  nostra 
omnia  Deo  commendamus ,  evidenter  ostendunt  quod  antea  dixi¬ 
mus:  Christianorum  orationes  publicas  esse  debere,  ac  in  publi¬ 
cam  ecclesiae  aedificationem  communionisque  fidelium  profectum 
spectare.  Non  enim  sibi  quisque  privatim  dari  quidquam  po¬ 
stulat;  verum  omnes  in  commune,  panem  nostrum,  remissionem 
peccatorum,  ne  inducamur  in  tentationem,  ut  a  maligno  libere¬ 
mur,  poscimus.  Causa  praeterea  subjicitur  cur  tanta  sit  nobis 
et  petendi  audacia,  et  fiducia  obtinendi:  quae  tametsi  in  latinis 
exemplaribus  non  exstat,  magis  tamen  apposite  hic  quadrat  quam 
ut  omittenda  videatur.  Nempe  quod  ejus  est  regnum,  et  poten¬ 
tia,  et  gloria  in  saecula  saeculorum.  Haec  solida  tranquillaque 
est  fidei  nostrae  requies.  Nam  si  nostra  dignitate  nostrae  Deo 
orationes  commendandae  essent,  quis  vel  mutire  coram  eo  aude¬ 
ret?  Nunc,  ut  misserimi  simus,  ut  omnium  indignissimi,  ut 
omni  commendatione  vacui,  nunquam  tamen  orandi  nos  causa 
deficiet,  nunquam  fiducia  destituet;  quando  nec  patri  nostro  regnum 
suum ,  potentia ,  gloria  eripi  potest.  Ad  finem  additur ,  Arnen ; 
quo  ardor  desiderii  exprimitur  obtinendi,  quae  a  Deo  petita  sunt, 
et  spes  nostra  confirmatur,  hujusmodi  omnia  jam  impetrata  esse, 
et  certo  nobis  concessum  iri,  quando  a  Deo  promissa  sunt,  qui 
fallere  non  potest.  Atque  hoc  convenit  cum  illa  quam  prius  re¬ 
tulimus  formula:  fac  Domine  propter  nomen  tuum,  non  propter 
nos,  aut  justitiam  nostram:  qua  non  tantum  finem  votorum  suo¬ 
rum  exprimunt  sancti ,  sed  fatentur  indignos  se  esse  qui  impe¬ 
trent,  nisi  Deus  causam  a  se  ipso  petat;  ac  sibi  exorandi  esse 
fiduciam  ex  sola  Dei  natura. 

48.  Habemus  quidquid  a  Deo  petere  debemus,  ac  omnino  etiam 
possumus,  descriptum  hac  formula,  et  velut  orandi  regula  ab  op¬ 
timo  magistro  Christo  tradita;  quem  nobis  doctorem  pater  prae¬ 
fecit,  et  quem  unum  auscultari  voluit  (Matth.  17,  5).  Nam  et 

aeterna  ejus  sapientia  semper  fuit,  et  homo  factus,  angelus  magni 
consilii  hominibus  datus  est.  Atque  adeo  numeris  omnibus  abso¬ 
luta  est  haec  oratio,  ut  quidquid  illi  extraneum  alienumque  ad¬ 
ditur,  quod  ad  eam  referri  non  possit,  impium  sit  et  indignum 
quod  a  Deo  probetur.  Hac  enim  summa  praescripsit  quid  se  dig¬ 
num,  quid  sibi  acceptum,  quid  necessarium  nobis  sit,  quid  deni¬ 
que  concedere  ipse  velit.  Quamobrem  qui  ultra  progredi  audent, 
et  praeter  haec  aliquid  a  Deo  postulare,  primum  quidem  sapien¬ 
tiae  Dei  ex  suo  addere  volunt,  quod  sine  insana  blasphemia  esse 
non  potest;  deinde  sub  voluntate  Dei  non  se  continent,  sed  ea 
contempta  longius  cupiditate  evagantur.  Postremo  nihil  unquam 
assequentur,  quum  sine  fide  orent.  Quin  vero  omnes  ejusmodi 
orationes  citra  fidem  fiant  nihil  est  dubium;  quia  hic  abest  ver¬ 
bum  Dei,  quo  nisi  fides  semper  nititur,  stare  nullo  modo  potest. 
Qui  vero  posthabita  magistri  regula  suis  votis  indulgent,  non  modo 
verbo  Dei  carent,  sed  quantum  omni  conatu  valent  adversantur. 
Eleganter  ergo  non  minus ,  quam  vere  Tertullianus  *)  legitimam 
orationem  nuncupavit;  alias  omnes  exleges  et  illicitas  esse  tacite 
indicans. 

49.  Haec  ita  nolumus  accipi,  quasi  hac  precandi  formula 
astringamur,  ut  nec  verbum  aut  syllabam  mutare  liceat.  Multae 
enim  passim  in  scripturis  leguntur  orationes,  verbis  ab  ista  longe 
diversae,  eodem  tamen  spiritu  conscriptae,  et  quarum  usus  valde 
utilis  nobis  est.  Multae  ab  eodem  spiritu  fidelibus  assidue  sug¬ 
geruntur,  quae  verborum  similitudine  non  ita  multum  conveniunt. 
Id  duntaxat  sic  docendo  agimus,  ne  quis  omnino  aliud  quaerat, 
exspectet  aut  postulet,  quam  quod  hac  oratione  summatim  com¬ 
prehensum  est,  et  verbis  licet  diversissimis,  sensu  tamen  non  va¬ 
riet.  Quo  modo  omnes  et  quae  in  scripturis  habentur,  et  quae 
ex  piis  pectoribus  prodeunt  orationes,  in  hanc  conferri  certum 
est;  nullam  sane  reperire  usquam  liceat,  quae  hujus  perfectionem 
aequare,  nedum  superare  possit.  Nihil  hic  omissum  est,  quod  in 
Dei  laudes  cogitari ,  nihil  quod  homini  pro  suis  commodis  in  men¬ 
tem  venire  debeat.  Et  adeo  quidem  exacte,  ut  omnibus  merito 
spes  ablata  sit  melius  aliquid  tentandi.  In  summa,  meminerimus 
hanc  divinae  sapientiae  esse  doctrinam:  quae  quod  voluit,  docuit; 
voluit  autem  quod  necesse  fuit. 

50.  Quanquam  autem  supra  jam  dictum  est,  sublatis  ad 
Deum  animis  semper  suspirandum  et  sine  intermissione  orandum, 
quando  tamen  ea  nostra  est  imbecillitas,  quae  multis  adminiculis 
sustentari ,  is  noster  torpor ,  qui  calcaribus  excitari  opus  habeat, 
convenit  ut  sibi  quisque  nostrum  exercitationis  causa  peculiares 
horas  constituat,  quae  non  sine  oratione  effluant,  et  quae  totos 
animi  affectus  in  hoc  penitus  occupatos  habeant:  nempe  dum  mane 
surgimus,  antequam  diurnam  operam  aggredimur;  dum  ad  pastum 
discumbimus,  dum  Dei  benedictione  pasti  sumus,  dum  ad  quietem 

nos  recipimus.  Haec  modo  sit  non  superstitiosa  horarum  obser¬ 
vatio,  quibus,  ceu  pensum  Deo  solventes,  in  caeteras  horas  de¬ 
functi  nobis  videamur;  sed  imbecillitatis  nostrae  paedagogia,  qua 
sic  exerceatur  et  subinde  stimuletur.  Praesertim  sollicite  curan¬ 
dum  est,  quoties  aliqua  rerum  angustia  aut  ipsi  premimur,  aut 
premi  alios  videmus,  ut  ad  eum  statim  citatis  non  pedibus  sed 
animis  recurramus;  deinde  ne  quam  aut  nostram  aut  aliorum  pro¬ 
speritatem  praeterire  sinamus ,  quin  laude  ac  gratiarum  actione 
manum  ejus  agnoscere  nos  testemur.  Postremo,  hoc  in  omni  ora¬ 
tione  diligenter  observandum  est,  ne  certis  circumstantiis  Deum 
alligare  velimus ,  nec  illi  praescribere ,  quo  quid  tempore ,  quo 
loco ,  qua  ratione  facturus  sit.  Qualiter  hac  oratione  docemur  nul¬ 
lam  illi  legem  figere,  aut  conditionem  imponere,  sed  ejus  arbitrio 
permittere,  ut  quae  facturus  est,  qua  sibi  ratione,  quo  tempore, 
quo  loco  visum  fuerit,  faciat.  Propterea  antequam  ullam  pro  no¬ 
bis  precem  concipimus,  praefamur  ut  ejus  voluntas  fiat;  ubi  jam 
ejus  voluntati  nostram  subjicimus,  quo  non  secus  ac  injecto  fraeno 
coercita,  Deum  in  ordinem  cogere  ne  praesumat,  sed  eum  voto¬ 
rum  omnium  suorum  arbitrum  ac  moderatorem  statuat. 

51.  Si  animis  in  hanc  obedientiam  compositis,  providentiae 
divinae  legibus  nos  regi  patimur,  facile  discemus  in  oratione  per¬ 
severare,  ac  suspensis  desideriis  patienter  exspectare  Dominum; 
certi,  etiamsi  minime  apparet,  nobis  tamen  semper  adesse,  suo¬ 
que  tempore  declaraturum,  quam  non  habuerit  surdas  aures  pre¬ 
cibus,  quae  in  hominum  oculis  neglectae  videbantur.  Erit  vero 
isthaec  praesentissima  consolatio,  ne  deficiamus,  ac  desperatione 
concidamus,  si  quando  ad  prima  nostra  vota  Deus  non  respondeat. 
Quemadmodum  solent,  qui  dum  suo  tantum  ardore  feruntur,  sic 
Deum  invocant,  ut  nisi  ad  primos  impetus  adfuerit,  ac  praesen¬ 
tem  opem  attulerit,  statim  iratum  sibi  infensumque  fingant,  et 
omni  spe  exorandi  abjecta,  invocare  desinant.  Quin  potius  spem 
nostram  bene  temperata  animi  aequitate  differendo,  in  eam  per¬ 
severantiam  insistamus,  quae  tantopere  nobis  commendatur  in  scrip¬ 
turis.  Nam  in  Psalmis  frequenter  videre  licet,  ut  David  et  reli¬ 
qui  fideles,  dum  precando  fere  lassi  videntur  aerem  verberasse, 
quia  Deo  surdo  verba  sparserint,  non  tamen  a  precando  desistunt: 
quia  sua  verbo  Dei  autoritas  non  asseritur,  nisi  locatur  ejus  fides 
supra  omnes  eventus.  Deinde  etiam  ne  Deum  tentemus,  et  nostra 
improbitate  fatigatum,  adversum  nos  provocemus.  Quod  multis 
solenne  est,  qui  non  nisi  certa  conditione  cum  Deo  paciscuntur, 
et  perinde  ac  si  suarum  cupiditatum  servus  esset,  stipulationis 
suae  legibus  adstringunt.  Quibus  nisi  extemplo  pareat,  indignan¬ 
tur,  fremunt,  obloquuntur,  murmurant,  tumultuantur.  Talibus 
ergo  saepe  in  furore  suo  iratus  concedit,  quod  aliis  in  misericor¬ 
dia  propitius  denegat.  Documento  sunt  filii  Israel,  quibus  satius 
fuerat  non  exaudiri  a  Domino,  quam  cum  carnibus  ejus  indigna¬ 
tionem  vorare  (Num.  11,  18  et  33). 

52.  Quod  si  demum  nec  post  longam  exspectationem  asse- 

quatur  sensus  noster,  quid  orando  profectum  sit,  nec  fructum  inde 
ullum  sentiat ,  fides  tamen  nostra ,  quod  sensu  percipi  non  poterit, 
nobis  certum  faciet,  nos  obtinuisse  quod  expediebat;  quando  to¬ 
ties  ac  tam  certo  sibi  curae  fore  molestias  nostras  Dominus  reci¬ 
pit,  ex  quo  semel  in  suum  sinum  depositae  fuerint.  Atque  ita 
efficiet  ut  in  paupertate  abundantiam ,  in  afflictione  consolationem 
possideamus.  Nam  ut  deficiant  omnia,  Deus  tamen  nunquam  nos 
destituet,  qui  exspectationem  ac  patientiam  suorum  frustrari  non 
potest.  Erit  ipse  unus  nobis  pro  omnibus;  quando  bona  omnia 
in  se  complectitur,  quae  olim  nobis  revelabit  in  die  judicii,  quo 
regnum  suum  plane  manifestabit.  Adde  quod  etiamsi  nobis  an¬ 
nuat  Deus,  non  tamen  semper  ad  disertam  voti  formulam  respon¬ 
det;  sed  in  speciem  nos  suspendens,  modo  tamen  incognito  pre¬ 
ces  nostras  non  vanas  fuisse  ostendit.  Hoc  sibi  volunt  Joannis 
verba  (1  Joann.  5,  15):  si  novimus  quod  audit  nos  quum  quid 
petierimus  ab  eo ,  novimus  quod  habemus  petitiones  quas  petimus 
ab  eo.  Diluta  videtur  haec  verborum  superfluitas:  sed  apprime 
utilis  est  declaratio ,  quod  scilicet  Deus ,  etiam  ubi  nobis  morem 
non  gerit,  precibus  tamen  nostris  facilis  est  ac  propitius,  ut  spes 
verbo  ejus  innixa  nunquam  nos  frustretur.  Hac  vero  patientia 
sustentari  eo  usque  opus  habent  fideles,  ut  non  diu  constaturi 
sint  nisi  in  eam  recumberent.  Non  enim  levibus  experimentis 
suos  probat  Dominus,  nec  molliter  exercet;  sed  in  extrema  quae¬ 
que  saepe  adigit,  et  adactos  diu  in  eo  luto  haerere  sinit,  ante¬ 
quam  gustum  suae  dulcedinis  aliquem  illis  praebeat.  Atque,  ut 
ait  Hanna  (1  Sam.  2,  6),  mortificat,  et  vivificat;  deducit  ad  in¬ 
feros,  et  reducit.  Quid  hic  possent  nisi  linqui  animis,  et  in  de¬ 
sperationem  ruere,  nisi  afflictos,  desolatos,  et  jam  semimortuos 
haec  cogitatio  erigeret,  se  a  Deo  respici,  et  finem  praesentibus 
malis  affore?  Utcunque  tamen  ejus  spei  securitate  consistant,  orare 
interea  non  desinunt;  quandoquidem,  nisi  adsit  in  oratione  perse¬ 
verandi  constantia,  nihil  orando  agimus. 


CAPUT  XXI. 

De  electione  aeterna,  qua  Deus  alios  ad  salutem,  alios  ad 
interitum  praedestinavit. 

Partes  hujus  Capitis :  1)  Necessitate  et  utilitate  hujus  de  electione  aeterna 
doctrinae  aperta,  curiosis  frenum  injicitur,  sect.  1.  et  2. —  2)  Deinde  nonnul¬ 
lis  perperam  modestis,  qui  tractationem  de  praedestinatione  fugiunt,  satisfit, 
sect.  3.  et  4.  —  3)  Postremo  orthodoxa  doctrina  traditur ,  sect.  5 — 7. 

1.  Jam  vero  quod  non  apud  omnes  peraeque  homines  foe¬ 
dus  vitae  praedicatur,  et  apud  eos  quibus  praedicatur,  non  eun¬ 
dem  locum  vel  aequaliter  vel  perpetuo  reperit,  in  ea  diversitate 
mirabilis  divini  judicii  altitudo  se  profert.  Nec  enim  dubium,  quin 
aeternae  Dei  electionis  arbitrio  haec  quoque  varietas  serviat.  Quod 

si  palam  est  Dei  nutu  fieri,  nt  aliis  ultro  offeratur  salus,  alii  ab 
ejus  aditu  arceantur ,  hic  magnae  et  arduae  protinus  emergunt 
quaestiones,  quae  aliter  explicari  nequeunt,  quam  si  de  electione 
ac  praedestinatione  constitutum  habeant  piae  mentes  quod  tenere 
convenit.  Perplexa,  ut  multis  videtur,  quaestio:  quia  nihil  mi¬ 
nus  consentaneum  putant,  quam  ex  communi  hominum  turba  alios 
ad  salutem,  alios  ad  interitum  praedestinari.  Ut  autem  perperam 
se  ipsi  impediant,  ex  contextu  postea  liquebit.  Adde  quod  in 
ipsa  quae  terret  caligine,  non  modo  utilitas  hujus  doctrinae,  sed 
suavissimus  quoque  fructus  se  profert.  Nunquam  liquido,  ut  de¬ 
cet,  persuasi  erimus  salutem  nostram  ex  fonte  gratuitae  miseri¬ 
cordiae  Dei  fluere ,  donec  innotuerit  nobis  aeterna  ejus  electio : 
quae  hac  comparatione  gratiam  Dei  illustrat,  quod  non  omnes 
promiscue  adoptat  in  spem  salutis,  sed  dat  aliis  quod  aliis  negat. 
Hujus  principii  ignorantia  quantum  ex  gloria  Dei  imminuat,  quan¬ 
tum  verae  humilitati  detrahat ,  palam  est.  Atqui  quod  ita  cognitu 
necessarium  est,  cognosci  posse  negat  Paulus,  nisi  Deus,  omisso 
prorsus  operum  respectu,  quos  apud  se  decrevit  eligat.  In  hoc, 
inquit  (Bom.  11,  5),  tempore  reliquiae  secundum  electionem  gra¬ 
tuitam  salvae  fuerunt.  Quod  si  per  gratiam,  non  jam  ex  operi¬ 
bus;  quandoquidem  gratia  jam  non  esset  gratia.  Si  ex  operibus, 
non  ex  gratia;  quandoquidem  opus  non  esset  opus.  Si  ad  elec¬ 
tionis  originem  revocandi  sumus,  ut  constet  non  aliunde  quam  ex 
mera  Dei  liberalitate  contingere  nobis  salutem,  qui  hoc  exstinc¬ 
tum  volunt,  maligne  quantum  in  se  est  obscurant,  quod  magni¬ 
fice  ac  plenis  buccis  celebrandum  erat,  et  ipsam  humilitatis  radi¬ 
cem  evellunt.  Clare  testatur  Paulus,  ubi  residui  populi  salus 
electioni  gratuitae  adscribitur,  tunc  demum  cognosci,  Deum  mero 
beneplacito  servare  quos  vult,  non  autem  mercedem  rependere, 
quae  nulla  deberi  potest.  Qui  fores  occludunt,  ne  quis  ad  gustum 
hujus  doctrinae  accedere  audeat,  non  minorem  hominibus,  quam 
Deo  faciunt  injuriam;  quia  neque  ad  nos,  ut  par  est,  humiliandos 
quidquam  aliud  sufficiet,  nec  quam  simus  obstricti  Deo,  ex  animo 
sentiemus.  Nec  vero  alibi  solidae  fiduciae  fultura,  etiam  Christo 
autore;  qui  ut  nos  inter  tot  discrimina,  insidias  et  lethales  con¬ 
flictus  omni  metu  liberet,  invictosque  reddat,  salvum  fore  pro¬ 
mittit  quidquid  a  patre  accepit  in  custodiam  (Joann.  10,  25).  Ex 
quo  elicimus,  continua  trepidatione  miseros  fore  quicunque  se  pe¬ 
culium  Dei  esse  ignorant;  ac  proinde  eos  pessime  et  sibi  et  cunc¬ 
tis  fidelibus  consulere,  qui  ad  tres  quas  notavimus  utilitates  cae¬ 
cutiendo  ,  salutis  nostrae  fundamentum  e  medio  sublatum  cuperent. 
Quid  quod  nobis  inde  emergit  ecclesia,  quae  alioqui,  ut  recte  do¬ 
cet  Bernardus  L),  non  posset  inveniri,  nec  inter  creaturas  agnosci, 
quia  miro  utroque  modo  latet  intra  gremium  beatae  praedestina¬ 
tionis,  et  intra  massam  miserae  damnationis.  Sed  antequam  rem 
ipsam  ingredior,  cum  duplici  hominum  genere  mihi  bifariam  prae- 


1)  Serm.  in  Cant.  78. 

fandum  est.  Disputationem  de  praedestinatione,  quum  per  se  sit 
aliquantum  impedita,  valde  perplexam  atque  adeo  periculosam  red¬ 
dit  hominum  curiositas :  quae  nullis  repagulis  cohiberi  potest,  quin 
et  in  vetitas  ambages  evagetur,  et  in  sublime  se  proripiat,  nihil, 
si  liceat,  arcani,  quod  non  scrutetur  atque  evolvat,  Deo  relictura. 
In  hanc  audaciam  et  improbitatem  quum  multos  videamus  passim 
ruere,  et  in  iis  quosdam  alioqui  non  malos,  opportune  admonendi 
sunt,  quis  sit  in  hac  parte  officii  sui  modus.  Primum  ergo  me¬ 
minerint,  in  praedestinationem  dum  inquirunt,  se  in  divinae  sa¬ 
pientiae  adyta  penetrare,  quo  si  quis  secure  ac  confidenter  pro¬ 
rumpat,  nec  quo  suam  curiositatem  satiet  assequetur,  et  laby¬ 
rinthum  ingredietur  cujus  nullum  reperiet  exitum.  Neque  enim 
aequum  est,  ut  quae  in  se  ipso  abscondita  esse  voluit  Dominus, 
impune  homo  excutiat,  et  sapientiae  sublimitatem  (quam  adorari 
et  non  apprehendi  voluit,  ut  per  ipsam  quoque  admirabilis  nobis 
foret)  ab  ipsa  aeternitate  evolvat.  Quae  nobis  patefacienda  cen- 
suit  voluntatis  suae  arcana,  ea  verbo  suo  prodidit.  Censuit  autem, 
quatenus  nostra  interesse  nobisque  conducere  providebat. 

2.  Pervenimus  in  viam  fidei,  inquit  Augustinus  1),  eam  con¬ 
stanter  teneamus.  Ipsa  perducit  ad  cubiculum  regis,  in  quo  sunt 
omnes  thesauri  scientiae  et  sapientiae  absconditi.  Non  enim  ipse 
Dominus  Christus  suis  magis  et  selectissimis  discipulis  invidebat, 
quum  diceret  (Joann.  16,  12):  multa  habeo  vobis  dicenda;  sed 
non  potestis  portare  nunc.  Ambulandum  est,  proficiendum  est, 
crescendum  est :  ut  sint  corda  nostra  capacia  earum  rerum ,  quas 
capere  modo  non  possumus.  Quod  si  nos  ultimus  dies  proficien¬ 
tes  invenerit,  ibi  discemus  quod  hic  non  potuimus.  Haec  cogi¬ 
tatio  si  apud  nos  valeat,  verbum  Domini  unicam  esse  viam,  quae 
ad  investigandum  quidquid  de  eo  teneri  fas  est  nos  deducat,  uni¬ 
cum  esse  lumen,  quod  ad  perspiciendum  quidquid  de  ipso  con¬ 
spici  oportet  nobis  praeluceat,  facile  nos  ab  omni  temeritate  reti¬ 
nebit  ac  cohibebit.  Sciemus  enim ,  ubi  primum  verbi  fines  exces¬ 
serimus,  nobis  extra  viam  et  in  tenebris  esse  cursum,  in  quo 
errare,  labi,  impingere  identidem  necesse  sit.  Sit  igitur  primum 
nobis  hoc  prae  oculis,  aliam  praedestinationis  notitiam  appetere, 
quam  quae  verbo  Dei  explicatur,  non  minoris  esse  insaniae,  quam 
si  quis  vel  per  invium  incedere ,  vel  in  tenebris  cernere  velit. 
Neque  vero  nos  pudeat  aliquid  in  ea  re  nescire,  ubi  est  aliqua 
docta  ignorantia.  Quin  potius  libenter  ab  ejus  scientiae  inquisi¬ 
tione  abstineamus,  cujus  est  cum  stulta,  tum  periculosa,  atque 
adeo  exitialis  afiectatio.  Quod  si  nos  sollicitat  lascivia,  semper 
illud,  quo  retundatur,  opponere  expediet,  sicut  nimium  mellis 
non  bonum  est,  ita  investigationem  gloriae  non  cedere  curiosis 
in  gloriam  (Prov.  25 ,  27).  Est  enim  cur  ab  ea  audacia  abster¬ 
reamur  ,  quae  nihil  quam  in  ruinam  praecipitare  nos  potest. 

3.  Sunt  alii  qui,  dum  huic  malo  mederi  volunt,  tantum  non 

1)  Homil.  in  Joann.  53 ,  7. 

‘  sepeliri  jubent  omnem  praedestinationis  mentionem.  Sane  a  qua- 
'  libet  ejus  quaestione,  non  secus  atque  a  scopulo,  refugere  docent. 
;D  Quorum  tametsi  jure  in  eo  laudanda  est  moderatio ,  quod  tanta 
>  i  sobrietate  delibanda  censent  mysteria,  quia  tamen  nimis  infra  mo¬ 
dum  descendunt,  parum  proficiunt  apud  humanum  ingenium,  quod 
-  se  coerceri  non  temere  patitur.  Ergo,  ut  hac  quoque  in  parte 
!  legitimum  finem  teneamus,  redeundum  erit  ad  verbum  Domini,  in 
'  quo  habemus  certam  intelligentiae  regulam.  Est  enim  scriptura 
•  ■  schola  spiritus  sancti ,  in  qua  ut  nihil  praetermissum  est  scitu  et 
i  necessarium  et  utile,  sic  nihil  docetur  nisi  quod  scire  conducat. 

■  Quidquid  igitur  de  praedestinatione  in  scriptura  proditur,  caven¬ 
dum  est  ne  ab  eo  fideles  arceamus :  ne  videamur  aut  illos  maligne 
fraudare  Dei  sui  beneficio,  aut  spiritum  arguere  ac  suggillare,  qui 
ea  vulgarit  quae  utile  sit  ullo  modo  supprimi.  Permittamus,  in¬ 
quam,  christiano  homini  cunctis,  qui  ad  eum  diriguntur,  Dei  ser¬ 
monibus  mentem  auresque  reserare;  modo  cum  hac  temperantia, 
ut  quum  primum  Dominus  sacrum  os  clauserit,  ille  quoque  viam 
sibi  ad  inquirendum  praecludat.  Hic  optimus  sobrietatis  terminus 
erit ,  si  non  modo  in  discendo  praeeuntem  semper  sequamur  Deum, 
sed  ipso  finem  docendi  faciente,  sapere  velle  desinamus.  Neque 
tanti  est  quod  timent  periculum,  ut  a  Dei  oraculis  avertere  ani¬ 
mos  ideo  debeamus.  Celebre  est  Solomonis  dictum,  gloriam  esse 
Dei  celare  verbum  (Prov.  25 ,  2).  Sed  quum  de  re  qualibet  hoc 
promiscue  non  intelligi  et  pietas  et  sensus  communis  dictet,  quae¬ 
renda  nobis  distinctio  est,  ne  modestiae  et  sobrietatis  praetextu 
bruta  inscitia  nobis  placeat.  Ea  vero  paucis  a  Mose  verbis  dilu¬ 
cide  exprimitur  (Deut.  29,  29).  Arcana,  inquit,  sua  sunt  Deo 
nostro;  nobis  autem  et  filiis  nostris  haec  manifestavit.  Videmus 
enim  ut  studium  doctrinae  legis  populo  commendet  tantum  a  coe¬ 
lesti  decreto,  quia  Deo  placuit  eam  promulgare;  populum  vero 
ij eundem  contineat  in  iis  cancellis,  hac  sola  ratione,  quia  fas  non 
«I  est  mortalibus  se  in  arcana  Dei  ingerere. 

4.  Arripiunt  subito,  fateor,  profani  homines  in  praedestina¬ 
tionis  materia,  quod  vel  carpant,  vel  cavillentur,  vel  allatrent, 
ivel  subsannent.  At  si  nos  absterret  eorum  procacitas,  celanda 
51  erunt  praecipua  quaeque  fidei  dogmata,  quorum  fere  nullum  a 
blasphemia  inviolatum  aut  ipsi  aut  eorum  similes  relinquunt.  Re¬ 
fractarium  ingenium  non  minus  insolenter  se  efferet,  quum  audie¬ 
rit  tres  in  Dei  essentia  subesse  personas,  quam  si  audiat  Deum 
praevidisse,  quid  de  homine  futurum  esset,  quum  crearet.  Nec 
i  abstinebunt  a  cachinnis  quum  intellexerint  paulum  supra  quinque 
q  annorum  millia  effluxisse  a  creatione  mundi.  Quaerent  enim  cur 
tamdiu  otiosa  fuerit  ac  sopita  Dei  virtus.  Nihil  denique  profere¬ 
tur,  quod  non  ludibriis  suis  impetant.  Quo  haec  sacrilegia  com¬ 
pescamus  ,  an  de  filii  et  spiritus  divinitate  tacendum  ?  an  silendo 
transmittenda  mundi  creatio  ?  Imo  vero  potentior  est  in  hac  parte 
et  ubique  Dei  veritas,  quam  ut  impiorum  maledicentiam  reformi¬ 
det.  Quemadmodum  et  Augustinus  in  opusculo  de  bono  perseve- 

rantiae x)  valide  contendit.  Videmus  enim  pseudoapostolos  non 
potuisse  efficere,  veram  Pauli  doctrinam  infamando  ac  criminando, 
ut  eum  ipsius  puderet.  Quod  autem  piis  quoque  mentibus  peri¬ 
culosam  esse  dicunt  totam  lianc  disputationem,  quia  sit  exhorta¬ 
tionibus  adversa,  quia  fidem  quatefaciat,  quia  cor  ipsum  contur¬ 
bet  atque  exanimet,  inane  est.  Has  ob  causas  redargui  se  soli¬ 
tum  non  dissimulat  Augustinus  2) ,  quod  praedestinationem  nimium 
libere  praedicaret.  Sed,  quod  illi  promptum  erat,  abuude  refellit. 
Hos  autem,  quia  multae  et  variae  huc  ingeruntur  absurditates, 
unamquamque  suo  loco  diluendam  servare  maluimus.  Tantum  il¬ 
lud  in  universum  obtinere  apud  eos  cupio,  ut  quae  in  occulto 
recondita  Dominus  reliquit,  ne  scrutemur;  quae  in  apertum  pro¬ 
tulit,  ne  negligamus:  ne  aut  una  ex  parte  nimiae  curiositatis,  aut 
ex  altera  ingratitudinis  damnemur.  Ham  et  illud  scite  ab  Augu¬ 
stino  3 )  dictum  est,  nos  tuto  scripturam  sequi  posse,  quae  velut 
materno  incessu  submissius  graditur,  ne  infirmitatem  nostram  de¬ 
serat.  Qui  vero  tam  cauti  sunt  vel  timidi  ut  praedestinationem 
obrutam  cupiant,  ne  debiles  animas  conturbet,  quonam  obsecro 
colore  tegent  suam  arrogantiam,  quum  oblique  Deum  insimulent 
stultae  incogitantiae,  quasi  periculum,  cui  prudenter  occurrere 
sibi  videntur,  non  praeviderit?  Quisquis  igitur  praedestinationis 
doctrinam  invidia  gravat,  aperte  maledicit  Deo  ac  si  inconsiderate 
ei  elapsum  foret,  quod  est  ecclesiae  noxium. 

5.  Praedestinationem,  qua  Deus  alios  in  spem  vitae  adoptat, 
alios  adjudicat  aeternae  morti ,  nemo ,  qui  velit  pius  censeri ,  sim¬ 
pliciter  negare  audet;  sed  eam  multis  cavillis  involvunt,  praeser¬ 
tim  vero  qui  praescientiam  faciunt  ejus  causam.  Ac  nos  quidem 
utramque  in  Deo  statuimus;  sed  praepostere  dicimus  alteram  alteri 
subjici.  Praescientiam  quum  tribuimus  Deo,  significamus  omnia 
semper  fuisse  ac  perpetuo  manere  sub  ejus  oculis;  ut  ejus  noti¬ 
tiae  nihil  futurum  aut  praeteritum,  sed  omnia  sint  praesentia,  et 
sic  quidem  praesentia,  ut  non  ex  ideis  tantum  imaginetur  (quali¬ 
ter  nobis  obversantur  ea  quorum  memoriam  mens  nostra  retinet), 
sed  tanquam  ante  se  posita  vere  intueatur  ac  cernat.  Atque  haec 
praescientia  ad  universum  mundi  ambitum  et  ad  omnes  creaturas 
extenditur.  Praedestinationem  vocamus  aeternum  Dei  decretum, 
quo  apud  se  constitutum  habuit,  quid  de  unoquoque  homine  fieri 
vellet.  Hon  enim  pari  conditione  creantur  omnes;  sed  aliis  vita 
aeterna,  aliis  damnatio  aeterna  praeordinatur.  Itaque,  prout  in 
alterutrum  finem  quisque  conditus  est,  ita  vel  ad  vitam  vel  ad 
mortem  praedestinatum  dicimus.  Hanc  vero  Deus  non  modo  in 
singulis  personis  testatus  est,  sed  specimen  ejus  in  tota  Abrahae 
sobole  edidit,  unde  palam  fieret,  in  ejus  arbitrio  esse  qualis  cu- 
jusque  gentis  futura  sit  conditio.  Quum  divideret  altissimus  gen¬ 
tes,  et  separaret  filios  Adam,  pars  ejus  fuit  populus  Israel,  funi- 


1)  Cap.  15.  usque  ad  20.  2)  De  bono  perseverantiae,  cap.  14. 

3)  Libr.  5.  de  Genes,  ad  liter,  c.  3. 

culus  haereditatis  ejus  (Deut.  32,  8).  Ante  omnium  oculos  est 
segregatio :  in  Abrahae  persona ,  quasi  in  arido  trunco  populus 
unus  aliis  rejectis  peculiariter  eligitur;  causa  yero  non  apparet, 
nisi  quod  Moses,  ut  posteris  ansam  gloriandi  praecidat,  gratuito 
tantum  Dei  amore  excellere  eos  docet.  Liberationis  enim  hanc 
assignat  causam,  quod  Deus  patres  dilexerit,  et  elegerit  semen 
eorum  post  eos.  Expressius  alio  capite  (ibid.  4,  37):  non  quia 
reliquas  gentes  superastis  numero,  complacuit  ei  in  vobis  ut  vos 
eligeret,  sed  quia  dilexit  vos.  Saepius  eadem  apud  ipsum  admo- 
’  nitio  repetitur:  en  Domini  Dei  tui  coelum  est,  terra,  et  quaecun¬ 
que  in  ea  sunt;  et  tantummodo  complacuit  sibi  in  patribus  tuis, 
et  amavit  eos,  elegitque  vos  semen  eorum  (ibid.  7,  8).  Item  il¬ 
lis  alibi  (ibid.  10,  14)  sanctificatio  praecipitur,  quod  electi  sint 
in  populum  peculiarem.  Et  alibi  (ibid.  23,  5)  iterum  dilectio  as¬ 
seritur  esse  protectionis  causa.  Quod  etiam  fideles  una  voce  prae¬ 
dicant:  elegit  nobis  haereditatem  nostram,  gloriam  Jacob  quem 
dilexit  (Psal.  47 ,  5).  Dotes  enim  quibus  ornati  a  Deo  erant, 
omnes  in  gratuitum  amorem  transscribunt :  non  modo  quia  sciebant 
nullis  eas  meritis  se  adeptos,  sed  ne  sanctum  quidem  patriarcham 
ea  fuisse  virtute  praeditum,  ut  sibi  et  posteris  tantam  honoris 
praerogativam  acquireret.  Et,  quo  validius  conterat  omnem  su¬ 
perbiam,  exprobrat  nihil  tale  fuisse  promeritos,  quum  populus  sit 
contumax  ac  durae  cervicis  (Deut.  9 ,  6).  Saepe  etiam  odiose  et 
probri  loco  hanc  electionem  prophetae  Judaeis  objiciunt;  quoniam 
ab  ea  turpiter  desciverant.  Quidquid  sit,  nunc  in  medium  pro¬ 
deant,  qui  Dei  electionem  volunt  adstringere  vel  dignitati  homi¬ 
num,  vel  operum  meritis.  Quum  videant  gentem  unam  aliis  om¬ 
nibus  praeferri,  audiant  nullo  respectu  adductum  fuisse  Deum,  ut 
in  paucos  et  ignobiles,  deinde  etiam  pravos  et  immorigeros  esset 
propensior:  cum  eone  litigabunt,  quia  tale  misericordiae  documen¬ 
tum  proferre  voluit?  Atqui  neque  obstreperis  suis  vocibus  opus 
ejus  impedient,  nec  conviciorum  lapides  in  coelum  jactando,  justi¬ 
tiam  ejus  ferient  aut  laedent;  quin  potius  in  eorum  capita  reci¬ 
dent.  Ad  hoc  etiam  principium  gratuiti  foederis  revocantur  Is- 
raelitae ,  ubi  vel  gratiae  Deo  agendae  sunt,  vel  spes  in  futurum 
tempus  erigenda.  Ipse  fecit  nos,  et  non  ipsi  nos,  inquit  pro¬ 
pheta,  populus  ejus,  et  oves  pascuorum  ejus  (Psal.  100,  3).  Non 
est  supervacua  negatio,  quae  ad  nos  excludendos  adjicitur,  ut 
sciant  bonorum  omnium,  quibus  excellunt,  Deum  non  modo  esse 
autorem,  sed  a  se  ipso  causam  sumpsisse,  quia  nihil  in  ipsis  erat 
tanto  honore  dignum.  Mero  etiam  Dei  beneplacito  contentos  esse 
jubet,  his  verbis:  semen  Abrahae,  servi  ejus;  filii  Jacob,  electi 
ejus  (ibid.  105,  6).  Et  postquam  continua  Dei  beneficia  recen¬ 
suit  tanquam  electionis  fructus,  tandem  concludit,  ita  liberaliter 
egisse,  quia  recordatus  est  foederis  sui.  Cui  doctrinae  respondet 
totius  ecclesiae  canticum  (ibid.  44 ,  4) :  dextra  tua  et  lumen  vul¬ 
tus  tui  patribus  nostris  dedit  terram,  quia  complacitum  tibi  est 
n  illis.  Notandam  vero  est,  ubi  fit  terrae  mentio,  symbolum 

esse  visibile  arcanae  segregationis,  in  qua  continetur  adoptio.  Ad 
eandem  gratitudinem  populum  hortatur  alibi  David :  beata  gens 
cujus  Jehova  est  Deus,  populus  quem  elegit  in  haereditatem  sibi 
(Psab  33,  12).  Ad  bonam  spem  vero  animat  Samuel:  non  dese¬ 
ret  vos  Deus  propter  magnum  nomen  suum;  quando  placuit  ei 
vos  sibi  creare  in  populum  (1  Sam.  12,  22).  Quo  modo  et  se 
ipsum  David,  dum  impetitur  ejus  fides,  ad  pugnam  armat:  beatus 
quem  elegisti,  habitabit  in  atriis  tuis  (Psal.  65,  5).  Quia  autem 
electio,  in  Deo  abscondita,  tam  liberatione  prima  quam  secunda 
aliisque  intermediis  beneficiis  sancita  fuit,  illuc  transfertur  verbum 
eligendi  apud  Jesaiam  (14,  1):  miserebitur  Deus  Jacob,  et  eliget 
adhuc  de  Israel;  quia  futurum  tempus  designans,  collectionem  re¬ 
sidui  populi ,  quem  visus  fuerat  abdicasse ,  signum  fore  dicit  sta¬ 
bilis  firmaeque  electionis,  quae  simul  excidisse  visa  fuerat.  Quum 
etiam  alibi  (Jes.  41,  9)  dicitur:  elegi  te,  et  non  abjeci  te;  con¬ 
tinuum  insignis  liberalitatis  paternae  benevolentiae  cursum  com¬ 
mendat.  Apertius  apud  Zachariam  (2,  12)  angelus:  eliget  adhuc 
Deus  Jerusalem.  Quasi  eam  durius  castigando  reprobasset,  vel 
exsilium  fuisset  electionis  interruptio;  quae  tamen  inviolabilis  ma¬ 
net,  licet  non  semper  appareant  signa. 

6.  Addendus  est  secundus  gradus  restrictior,  vel  in  quo  con¬ 
spicua  fuit  Dei  gratia  magis  specialis :  quando  ex  eodem  genere 
Abrahae  alios  repudiavit  Deus,  alios  in  ecclesia  fovendo  se  inter 
filios  retinere  ostendit.  Ismael  parem  initio  gradum  cum  fratre 
Isaac  adeptus  erat,  quia  spirituale  foedus  in  eo  non  minus  obsig¬ 
natum  fuerat  symbolo  circumcisionis.  Exciditur  ille;  deinde  Esau; 
postremo  innumera  multitudo  et  totus  fere  Israel,  In  Isaac  vo¬ 
catum  fuit  semen;  eadem  vocatio  in  Jacob  duravit.  Simile  exem¬ 
plum  edidit  Deus  Saulem  reprobando;  quod  etiam  in  Psalmo  (78, 
69)  magnifice  praedicatur :  repulit  tribum  Jeseph,  et  tribum  Ephraim 
non  elegit;  sed  elegit  tribum  Juda.  Quod  aliquoties  sacra  histo¬ 
ria  repetit,  quo  melius  in  ista  mutatione  admirabile  gratiae  Dei 
arcanum  pateat.  Yitio  suo  et  culpa,  fateor,  exciderunt  ab  adop¬ 
tione  Ismael,  Esau,  et  similes;  quia  apposita  erat  conditio,  ut 
fideliter  colerent  Dei  foedus  quod  perfide  violarunt.  Euit  tamen 
hoc  singulare  Dei  beneficium,  quod  eos  reliquis  gentibus  praeferre 
dignatus  fuerat.  Sicut  dicitur  in  Psalmo  (147,  20):  non  ita  fecit 
aliis  nationibus,  nec  judicia  sua  manifestavit  eis.  Caeterum  hic 
duos  gradus  notandos  esse  non  temere  dixi ;  quia  jam  in  totius 
gentis  electione  ostendit  Deus,  se  in  mera  sua  liberalitate  nullis 
legibus  astrictum  sed  liberum  esse,  ut  minime  ab  eo  exigenda  sit 
aequalis  gratiae  partitio,  cujus  inaequalitas  ipsam  vere  esse  gra¬ 
tuitam  demonstrat.  Ideo  Malachias  (1 ,  2)  Israelis  ingratitudinem 
amplificat,  quod  non  tantum  ex  toto  genere  humano  electi,  sed 
etiam  ex  sacra  domo  in  peculium  segregati,  perfide  et  impie  Deum 
tam  beneficum  patrem  spernant.  Nonne  frater  erat  Esau  Jacob? 
inquit;  atqui  Jacob  dilexi,  Esau  autem  odio  habui.  Sumit  enim 
Deus  pro  confesso,  quum  uterque  esset  progenitus  ex  sancto  pa- 

Uj  tre ,  et  foederis  successor,  denique  ramus  ex  sacra  radice,  jam 
■us  filios  Jacob  non  fuisse  vulgariter  obstrictos,  qui  in  illam  dignita- 
ibi'  tem  asciti  fuerant;  sed  quum  rejecto  Esau  primogenito,  pater 
■p  eorum,  qui  natura  erat  inferior,  haeres  factus  esset,  bis  ingratos 
ei  coarguit,  ac  conqueritur  duplici  illo  vinculo  non  fuisse  retentos. 

7.  Quanquam  satis  jam  liquet  Deum  occulto  consilio  libere 
ras  quos  vult  eligere,  aliis  rejectis,  nondum  tamen  nisi  dimidia  ex 
em  parte  exposita  est  gratuita  ejus  electio,  donec  ad  singulas  perso- 
ida  nas  ventum  fuerit,  quibus  Deus  non  modo  salutem  offert,  sed 
11  ita  assignat ,  ut  suspensa  vel  dubia  non  sit  effectus  certitudo.  Hi 
ii  in  semine  illo  unico  censentur  cujus  meminit  Paulus  (Rom.  9,  8; 
re-  Gal.  3,  16.  19.  20).  Ham  etsi  adoptio  in  manu  Abrahae  fuit 

•  deposita,  quia  tamen  multi  ex  posteris  quasi  putrida  membra  re- 
lm  secti  sunt,  ut  efficax  et  vere  stabilis  sit  electio,  necesse  est  ascen- 
)il-  dere  ad  caput  in  quo  electos  suos  coelestis  pater  inter  se  colli¬ 
ni-  gavit,  et  sibi  insolubili  nexu  devinxit.  Ita  in  adoptione  generis 
ut  Abrahae  enituit  quidem  liberalis  Dei  favor,  quem  aliis  negavit.  In 
rei  Christi  tamen  membris  longe  praestantior  eminet  vis  gratiae ;  quia 
jj-  capiti  suo  insiti  nunquam  a  salute  excidunt.  Scite  itaque  Paulus 

3  ex  Malachiae  loco,  quem  nuper  citavi,  ratiocinatur,  ubi  Deus,  in¬ 
ia-  terposito  vitae  aeternae  pacto ,  populum  quempiam  ad  se  invitat, 
re  specialem  electionis  modum  in  parte  subesse ,  ut  non  omnes  pro- 
ter  miscua  gratia  efficaciter  eligat.  Quod  dicitur,  Jacob  dilexi,  per- 
!re  tinet  ad  totam  sobolem  patriarchae ,  quam  propheta  illic  opponit 
posteris  Esau.  Hoc  tamen  non  obstat  quominus  in  persona  unius 
a  hominis  specimen  electionis  propositum  nobis  fuerit,  quae  effluere 

•  non  potest  quin  ad  metam  suam  perveniat.  Hos  Paulus  (Rom. 
•11,  5)  vocari  reliquias,  non  frustra  observat;  quia  experientia 

''  ostendit  ex  magna  multitudine  plerosque  dilabi  et  evanescere,  ut 
saepius  maneat  exigua  tantum  portio.  Quod  autem  generalis  elec¬ 
tio  populi  non  semper  firma  et  rata  sit,  in  promptu  se  offert 
ratio :  quia  cum  quibus  paciscitur  Deus  non  protinus  eos  donat 
;  spiritu  regenerationis,  cujus  virtute  usque  in  finem  in  foedere  per- 
i  severent;  sed  externa  mutatio  absque  interiori  gratiae  efficacia, 
quae  ad  eos  retinendos  valida  esset,  medium  quiddam  est  inter 
abjectionem  humani  generis,  et  electionem  exigui  piorum  numeri. 
Haereditas  Dei  vocatus  est  totus  populus  Israel ,  ex  quo  tamen 
multi  fuerunt  extranei ;  sed  quia  non  de  nihilo  pepigerat  Deus, 
se  patrem  et  redemptorem  illius  fore,  gratuitum  suum  favorem 
potius  respicit  quam  perfidam  multorum  defectionem,  per  quos 
Retiam  non  abolita  fuit  illius  veritas.  Quia  ubi  sibi  residuum  ali- 

•  quid  servavit,  vocationem  ejus  apparuit  esse  absque  poenitentia. 

:  Nam  quod  sibi  ecclesiam  subinde  ex  filiis  Abrahae  potius  quam 

ex  profanis  gentibus  collegit,  rationem  habuit  foederis  sui,  quod 
ab  ipsa  multitudine  violatum  ad  paucos  restrinxit,  ne  prorsus  in¬ 
tercideret.  Denique  communis  illa  adoptio  seminis  Abrahae  visi¬ 
bilis  quaedam  imago  fuit  majoris  beneficii,  quo  Deus  aliquos  ex 
multis  dignatus  est.  Haec  ratio  est  cur  tam  sedulo  discernat  Pau- 

Ius  filios  Abrahae  secundum  carnem  a  spiritualibus,  qui  exemplo 
Isaac  vocati  sunt;  non  quod  simpliciter  esse  Abrahae  filium  res 
fuerit  inanis  et  infructuosa  (quod  non  sine  foederis  contumelia  di¬ 
ceretur)  sed  quia  immutabile  Dei  consilium,  quo  sibi  praedestina¬ 
vit  quos  voluit,  efficax  demum  per  se  his  solis  posterioribus  in 
salutem  fuit.  Donec  autem  productis  scripturae  locis  quid  sen¬ 
tiendum  sit  liqueat,  ne  in  utramvis  partem  sibi  praejudicium  af¬ 
ferant  lectores  moneo.  Quod  ergo  scriptura  clare  ostendit  dici¬ 
mus,  aeterno  et  immutabili  consilio  Deum  semel  constituisse,  quos 
olim  semel  assumere  vellet  in  salutem,  quos  rursum  exitio  devo¬ 
vere.  Hoc  consilium  quoad  electos  in  gratuita  ejus  misericor¬ 
dia  fundatum  esse  asserimus,  nullo  humanae  dignitatis  respectu; 
quos  vero  damnationi  addicit,  his  justo  quidem  et  irreprehensibili, 
sed  incomprehensibili  ipsius  judicio,  vitae  aditum  praecludi.  Jam 
vero  in  electis  vocationem  statuimus,  electionis  testimonium.  Ju¬ 
stificationem  deinde,  alterum  ejus  manifestandae  symbolum,  donec 
ad  gloriam  in  qua  ejus  complementum  exstat  pervenitur.  Quem¬ 
admodum  autem  vocatione  et  justificatione  electos  suos  Dominus 
signat,  ita  reprobos  vel  a  notitia  sui  nominis  vel  a  spiritus  sui 
sanctificatione  excludendo,  quale  maneat  eos  judicium  istis  veluti 
notis  aperit.  Multa  hic  praeteribo  figmenta,  quae  ad  evertendam 
praedestinationem  commenti  sunt  stulti  homines.  Non  enim  refu¬ 
tatione  indigent,  quae  simulae  proferuntur  suam  ipsa  falsitatem 
abunde  redarguunt.  In  iis  tantum  immorabor  vel  de  quibus  inter 
doctos  disceptatur,  vel  quae  difficultatem  simplicibus  adferre  pos¬ 
sint,  vel  quae  speciose  ad  suggillandam  Dei  justitiam  praetendit 
impietas. 


CAPUT  XXII. 


Confirmatio  hujus  doctrinae  ex  scripturae  testimoniis. 


Partes  hujus  Capitis:  1)  Orthodoxae  doctrinae,  adversus  duplex  hominum 
genus,  confirmatio,  ex  Pauli  et  Christi  testimoniis  diligenter  expositis  collecta, 
sect.  1 — 7.  —  2)  Quarundam  objectionum  ex  veteribus,  Thoma  Aquinate,  et 
recentioribus ,  repetitarum  dilutio,  sect.  8 — 10.  —  3)  De  reprobatione,  cujus 
fundamentum  in  Dei  justa  voluntate  prorsus  situm  est ,  sect.  ult. 

1.  Haec  omnia  quae  posuimus  controversia  apud  multos  non 
carent,  maxime  gratuita  fidelium  electio:  quae  tamen  labefactari 
non  potest.  Vulgo  enim  existimant  Deum ,  prout  cujusque  merita 
fore  praevidet,  ita  inter  homines  discernere.  Quos  ergo  sua  gra¬ 
tia  fore  non  indignos  praecognoscit,  eos  in  filiorum  locum  coop¬ 
tare;  quorum  ingenia  ad  malitiam  et  impietatem  propensura  di¬ 
spicit,  eos  mortis  damnationi  devovere.  Sic  interposito  praescien¬ 
tiae  velo  electionem  non  modo  obscurant,  sed  originem  aliunde 

Neque  haec  vulgo  recepta  opinio  solius  vulgi  est; 

habuit  enim  saeculis  omnibus  magnos  autores.  Quod  ingenue  fa- 
4  teor,  ne  quis  causae  nostrae  magnopere  obfuturum  confidat,  si 
[  eorum  nomina  contra  opponantur.  Certior  est  enim  hic  Dei  ve- 
I  ritas  quam  ut  concutiatur,  clarior  quam  ut  obruatur  hominum 
autoritate.  Alii  vero,  neque  in  scriptura  exercitati,  neque  ullo 
■'4  suffragio  digni,  majori  improbitate  sanam  doctrinam  lacerant  quam 
•'I  ut  tolerabilis  sit  eorum  protervia.  Quia  Deus  eligens-  suo  arbitrio 
quosdam,  alios  praeterit,  litem  ei  intendunt.  Verum  si  res  ipsa 
nota  est,  quid  proficient  contra  Deum  jurgando?  Nihil  docemus 
quod  usu  compertum  non  sit,  Deo  quibus  vult  gratiam  suam  ero¬ 
gare  liberum  semper  fuisse.  Non  quaeram  unde  aliis  posteritas 
Abrahae  praecelluerit ,  nisi  ex  illa  dignatione  cujus  extra  Deum 
causa  non  invenitur.  Despondeant  cur  homines  sint  magis  quam 
boves  aut  asini.  Quum  in  manu  Dei  esset  canes  ipsos  fingere, 
^lad  imaginem  suam  formavit.  Concedentne  brutis  animalibus  de 
I  sua  sorte  cum  Deo  expostulare,  quasi  injustum  sit  discrimen? 
b|  Certe  praerogativa,  quam  nullis  meritis  adepti  sunt,  eos  potiri 
b!  nihilo  aequius  est  quam  Deum  sua  beneficia  pro  judicii  sui  men- 
Isura  varie  distribuere.  Si  ad  personas  transsiliant,  ubi  magis 
•  fj odiosa  illis  est  inaequalitas,  saltem  ad  Christi  exemplum  debebunt 
-■expavescere,  ne  de  sublimi  hoc  mysterio  tam  secure  garriant. 
Concipitur  ex  semine  Davidis  mortalis  homo;  quibus  virtutibus 
promeritum  fuisse  dicent  ut  in  ipso  utero  fieret  caput  angelorum, 
M unigenitus  Dei  filius,  imago  et  gloria  patris,  lux,  justitia  et  sa- 
<lus  mundi?  Hoc  prudenter  animadvertit  Augustinus1),  in  ipso 
•■ecclesiae  capite  lucidissimum  esse  gratuitae  electionis  speculum, 
ne  in  membris  nos  conturbet;  nec  juste  vivendo  factum  esse  filium 
Dei ,  sed  gratis  tanto  honore  fuisse  donatum ,  ut  alios  postea  fa 


: 


ceret  donorum  suorum  consortes.  Hic  si  quis  quaerat  cur  non 
alii  quod  ille,  vel  cur  ab  illo  nos  omnes  tam  longo  intervallo  di¬ 
stemus,  cur  nos  omnes  corrupti,  ille  puritas:  non  modo  vesaniam 
suam ,  sed  impudentiam  suam  quoque  simul  prodet.  Quod  si  per¬ 
gunt  velle  Deo  liberum  jus  eligendi  ac  reprobandi  eripere,  simul 
etiam  quod  datum  est  Christo  auferant.  Jam  quid  de  unoquoque 
pronuntiet  scriptura,  operae  pretium  est  attendere.  Paulus  quum 
docet  (Eph.  1 ,  4)  nos  in  Christo  electos  fuisse  ante  mundi  crea¬ 
tionem,  omnem  certae  dignitatis  nostrae  respectum  tollit.  Perinde 
enim  est  ac  si  diceret,  quoniam  in  universo  Adae  semine  nihil 
electione  sua  dignum  reperiebat  coelestis  pater,  in  Christum  suum 
oculos  convertisse,  ut  tanquam  ex  ejus  corpore  membra  eligeret 
quos  in  vitae  consortium  sumpturus  erat.  Valeat  igitur  apud  fide- 
es  haec  ratio,  ideo  nos  in  Christo  fuisse  in  coelestem  haeredita- 
:em  adoptatos,  quia  in  nobis  ipsis  non  eramus  tantae  excellentiae 
apaces.  Quod  et  alibi  quoque  notat,  quum  hortatur  ad  gratia- 


1)  De  corr.  et  gratia  ad  Valent,  c.  15. 
;.  ult.  Et  de  verbis  Apost.  Serm.  8. 

Calvini  Institutio  II. 


Item,  de  bono  perseverantiae, 

rum  actionem  Colossenses  (1,  12),  ex  eo  quod  divinitus  redditi 
fuerint  idonei  ad  participandam  sortem  sanctorum.  Si  gratiam 
istam  Dei,  ut  idonei  ad  gloriam  futurae  vitae  obtinendam  redda¬ 
mur,  praecedit  electio,  quid  jam  reperiet  in  nobis  Deus  ipse  quo 
ad  nos  eligendos  moveatur?  Apertius  etiamnum  altera  ejus  sen¬ 
tentia  quod  volo  exprimetur.  Elegit  nos,  inquit  (Eph.  1,  4),  an¬ 
tequam  jacerentur  mundi  fundamenta,  secundum  beneplacitum  vo¬ 
luntatis  suae,  ut  essemus  sancti  et  immaculati,  et  irreprehensibiles 
in  conspectu  ipsius.  Ubi  Dei  beneplacitum  quibuslibet  nostris 
meritis  opponit. 

2.  Quo  solidior  sit  probatio ,  singulas  ejus  loci  partes  no¬ 
tare  operae  pretium  est,  quae  simul  connexa  nihil  dubitationis 
relinquunt.  Electos  nominans,  minime  dubium  est  quin  fideles 
compellet,  si  cuti  etiam  mox  asserit.  Quare  nimis  foedo  commento 
depravant  nomen  illud,  qui  ad  aetatem  detorquent  qua  publica¬ 
tum  fuit  evangelium.  Electos  fuisse  dicens  ante  creatum  mundum, 
omnem  dignitatis  respectum  tollit.  Quae  enim  discriminis  ratio 
inter  eos  qui  nondum  erant,  et  qui  deinde  in  Adam  pares  futuri 
erant?  Jam  si  electi  in  Christo,  sequitur  non  modo  unumquem¬ 
que  extra  se,  sed  etiam  alios  ab  aliis  segregatos;  quando  videmus 
non  omnes  esse  Christi  membra.  Quod  additur,  fuisse  electos,  ut 
essent  sancti ,  errorem  aperte  refutat  qui  electionem  ex  praescien¬ 
tia  deducit;  quando  reclamat  Paulus,  quidquid  virtutis  in  homini¬ 
bus  apparet,  electionis  esse  effectum.  Jam  si  causa  superior  quae¬ 
ritur,  respondet  Paulus,  Deum  ita  praedestinasse,  et  quidem  pro 
voluntatis  suae  beneplacito.  Quibus  verbis  evertit  quaecunque  in 
se  ipsis  imaginantur  homines  electionis  suae  media.  Nam  et  quae¬ 
cunque  ad  spiritualem  vitam  beneficia  confert  Deus,  ex  hoc  uno 
fonte  manare  docet,  quia  elegit  quos  voluit  Deus,  et  antequam 
nati  essent,  gratiam  qua  dignari  eos  volebat,  seorsum  illis  repo¬ 
sitam  habuit. 

3.  Ubicunque  vero  regnat  hoc  Dei  placitum,  nulla  in  con¬ 
siderationem  veniunt  opera.  Antithesin  quidem  hic  non  prose¬ 
quitur,  sed  subaudienda  est,  qualis  alibi  explicatur  ab  ipsomet. 
Vocavit  nos,  inquit  (2  Tim.  1,  9),  vocatione  sancta,  non  secun¬ 
dum  opera  nostra,  sed  secundum  propositum  suum,  et  gratiam 
quae  data  est  nobis  a  Christo  ante  tempora  saecularia.  Et  jam 
ostendimus  in  eo  quod  sequitur,  ut  essemus  sancti  et  immaculati, 
scrupulum  omnem  adimi.  Dic  enim,  quoniam  futuros  praevidit 


sanctos,  ideo  elegit;  et  ordinem  Pauli  invertes.  Sic  ergo  colli¬ 


gere  tuto  potes :  si  elegit  nos  ut  sancti  essemus ,  non  elegit  quia 
futuros  tales  praevidebat.  Pugnant  enim  inter  se  haec  duo :  ha¬ 
bere  pios  ab  electione  ut  sancti  sint,  et  ad  eam  ratione  operum 
pervenire.  Neque  valet  hic  cavillum  quo  subinde  confugiunt, 
nullis  praecedentibus  meritis  Dominum  rependere  electionis  gra¬ 
tiam,  futuris  tamen  concedere.  Quum  enim  dicitur,  electos  fuisse 
fideles  ut  sancti  essent,  simul  innuitur,  quae  in  ipsis  futura  erat 
sanctitas,  ab  electione  habuisse  exordium,  Et  quomodo  quadrabit 

istud  verbum,  quae  ab  electione  derivantur,  electioni  causam  de¬ 
disse  ?  Id  ipsum  quod  dixerat  videtur  magis  postea  confirmare, 
ubi  ait,  secundum  propositum  voluntatis  suae,  quod  proposuerat 
in  semetipso  (Epb.  1,  5);  siquidem  Deum  in  semetipso  propo¬ 
suisse,  perinde  valet  ac  si  diceretur,  nihil  extra  se  considerasse, 
cujus  rationem  in  decernendo  haberet.  Itaque  protinus  subjicit, 
huc  pertinere  totam  electionis  nostrae  summam,  ut  simus  in  lau¬ 
dem  divinae  gratiae.  Certe  Dei  gratia  non  sola  praedicari  in 
electione  nostra  meretur,  nisi  haec  gratuita  sit.  Porro  haec  gra¬ 
tuita  non  erit,  si  in  suis  eligendis  Deus  ipse  qualia  sint  futura 
cujusque  opera  reputat.  Proinde  quod  suis  discipulis  dicebat 
Christus,  in  universum  valere  inter  omnes  fideles  comperitur: 
non  vos  me  elegistis;  sed  ego  elegi  vos  (Joann.  15,  16).  Ubi 
non  praeterita  tantum  merita  excludit,  sed  nihil  habuisse  in  se 
ipsis  significat  cur  eligerentur,  nisi  sua  misericordia  antevertisset. 
Quo  modo  et  illud  Pauli  (Rom.  11,  35)  intelligendum :  quis  prior 
dedit  illi,,  et  retributionem  accipiet?  Siquidem  ostendere  vult  sic 
Dei  bonitatem  homines  praevenire,  ut  nihil  apud  ipsos  nec  prae¬ 
teritum,  nec  futurum  reperiat,  quo  ipsis  concilietur. 

4.  Jam  ad  Romanos  (Rom.  9,  6.  11),  ubi  argumentum  hoc 
et  repetit  altius  et  fusius  prosequitur,  negat  omnes  esse  Israelitas 
qui  progeniti  sunt  ab  Israele :  quia  etsi  jure  haereditario  omnes 
essent  benedicti ,  successio  tamen  non  ad  omnes  peraeque  transi¬ 
bat.  Origo  hujus  disputationis  erat  ex  superbia  fallacique  glo¬ 
riatione  judaici  populi.  Nam  quum  sibi  ecclesiae  nomen  assere¬ 
rent,  volebant  a  suo  arbitrio  pendere  fidem  evangelii.  Sicuti 
hodie  libenter  papistae  fictitio  hoc  colore  se  in  Dei  locum  substi¬ 
tuerent.  Paulus,  quamvis  concedat  sanctam  esse  Abrahae  proge¬ 
niem  ratione  foederis,  contendit  tamen  extraneos  esse  in  ea  ple- 
rosque  ;  neque  id  modo  quia  degenerent,  ut  fiant  ex  legitimis 
adulterini;  sed  quia  in  summo  fastigio  emineat  ac  regnet  specialis 
Dei  electio,  quae  sola  ratam  illius  adoptionem  facit.  Si  alios  sua 
pietas  stabiliret  in  spe  salutis,  alios  abdicaret  sola  sua  defectio: 
stulte  profecto  et  absurde  Paulus  ad  arcanam  usque  electionem 
lectores  eveheret.  Jam  si  Dei  voluntas,  cujus  causa  extra  ipsum 
neque  apparet  neque  quaerenda  est,  alios  ab  aliis  discernit,  ut 
non  omnes  filii  Israel  sint  veri  Israelitae,  frustra  cujusque  con¬ 
ditio  in  ipso  initium  habere  fingitur.  Longius  deinde  rem  pro¬ 
sequitur  sub  exemplo  Jacob  et  Esau.  Nam  quum  ambo  essent 
filii  Abrahae,  pariter  inclusi  in  utero  matris,  primogeniturae  ho¬ 
norem  transferri  ad  Jacob,  portento  similis  fuit  mutatio,  qua 
tamen  Paulus  contendit  testatam  fuisse  electionem  unius,  et  alte¬ 
rius  reprobationem.  Quaeritur  origo  et  causa,  quam  praescientiae 
doctores  in  hominum  virtutibus  et  vitiis  expositam  esse  volunt. 
Hoc  enim  illis  facile  compendium  est,  Deum  monstrasse  in  per¬ 
sona  Jacob,  se  gratia  sua  dignos  eligere;  in  persona  Esau,  se 
repudiare  quos  praevidet  indignos:  siquidem  audacter  illi.  Paulus 
autem  quid?  quum  nondum  nati  essent,  nec  quidpiam  boni  aut 

mali  fecissent,  ut  secundum  electionem  propositum  Dei  maneret, 
non  ex  operibus,  sed  ex  vocante,  dictum  est:  major  serviet  mi¬ 
nori;  sicut  scriptum  est:  Jacob  dilexi,  Esau  autem  odio  habui. 
Si  quid  valeret  praescientia  in  hoc  fratrum  discrimine,  importuna 
certe  fieret  temporis  mentio.  Demus  Jacob  fuisse  electum,  quia 
futuris  virtutibus  parta  ei  fuit  dignitas:  quorsum  diceret  Paulus 
nondum  fuisse  natum?  Jam  hoc  inconsiderate  additum  foret,  ni¬ 
hil  dum  boni  fecisse:  quia  in  promptu  erit  exceptio,  nihil  Deum 
latere,  atque  ita  pietatem  Jacob  coram  ipso  fuisse  praesentem. 
Si  opera  conciliant  gratiam,  suum  illis  pretium  merito  jam  tunc 
constare  debuit  ante  natum  Jacob ,  perinde  ac  si  adolevisset.  At¬ 
qui  in  expediendo  nodo  pergit  apostolus,  docetque  adoptionem 
Jacob  non  ex  operibus  profectam  esse,  sed  ex  vocatione  Dei. 
In  operibus  futurum  vel  praeteritum  tempus  non  interponit: 
deinde  praecise  ea  opponit  Dei  vocationi,  uno  posito  alterum  di¬ 
serte  evertere  volens.  Ac  si  diceret:  considerandum  esse  quid 
Deo  placuerit,  non  quid  attulerint  ex  se  ipsis  homines.  Postremo 
certum  est  electionis  et  propositi  vocibus,  quascunque  comminisci 
homines  solent  causas  extra  arcanum  Dei  consilium,  ab  hac  causa 
removeri. 

5.  Quidnam  ad  haec  obscuranda  praetexent,  qui  operibus 
vel  praeteritis  vel  futuris  locum  aliquem  in  electione  assignant? 
Hoc  enim  est  prorsus  eludere  quod  contendit  apostolus ,  non  ex 
aliqua  operum  ratione,  sed  ex  mera  Dei  vocatione  pendere  fra¬ 
trum  discrimen,  quia  inter  nondum  natos  constitutum  fuerit.  He- 
que  vero  eum  latuisset  istorum  argutia,  si  quid  solidi  habuisset: 
sed  quia  optime  noverat  in  homine  Deum  praevidere  nihil  boni 
posse,  nisi  quod  electionis  suae  beneficio  jam  prius  largiri  sta¬ 
tuerit,  non  confugit  ad  praeposterum  illum  ordinem,  ut  opera 
bona  causae  suae  praeferat.  Habemus  ex  verbis  apostoli,  solius 
divinae  electionis  arbitrio  fundatam  esse  fidelium  salutem,  neque 
illum  favorem  operibus  conciliari,  sed  ex  gratuita  vocatione  pro¬ 
venire.  Habemus  et  ejus  rei  propositam  quasi  vtiotvtmogiv.  Era- 
tres  sunt  Esau  et  Jacob,  iisdem  geniti  parentibus,  eodem  adhuc 
utero  conclusi,  nondum  editi  in  lucem.  In  illis  omnia  paria,  di¬ 
versum  tamen  de  illis  Dei  judicium.  Alterum  enim  assumit,  alte¬ 
rum  rejicit.  Sola  erat  primogenitura,  cujus  jure  alter  alterum 
praecederet.  Atqui,  illa  quoque  praeterita,  juniori  defertur  quod 
negatur  majori.  Imo  in  aliis  quoque  destinato  consilio  primogeni- 
turam  videtur  semper  contempsisse  Deus,  ut  omnem  gloriandi 
materiam  carni  praecideret.  Repudiato  Ismaele  animum  ad  Isaac 
adjicit.  Postposito  Manasse,  Ephraim  magis  honorat. 

6.  Quod  si  quispiam  interpellet,  ab  istis  inferioribus  et 
minutis  beneficiis  non  statuendum  esse  de  summa  futurae  vitae, 
ut  qui  in  primogeniturae  honorem  evectus  fuerit,  ideo  reputetur 
in  coeli  haereditatem  cooptatus  (sunt  enim  plurimi  qui  ne  Paulo 
quidem  parcant,  quasi  ad  alienum  sensum  scripturam  detorserit 
in  his  testimoniis  citandis),  respondeo  sicut  antehac,  nec  incogi- 

tantia  lapsum  fuisse  apostolum,  nec  scripturae  testimoniis  sponte 
fuisse  abusum.  Sed  videbat  (quod  ipsi  considerare  non  sustinent) 
voluisse  Deum  spiritualem  Jacob  electionem ,  quae  apud  inacces¬ 
sum  ejus  tribunal  alioqui  latebat,  terreno  symbolo  declarare. 
Nisi  enim  concessam  illi  primogenituram  ad  futurum  saeculum 
referimus,  inanis  fuerit  et  ridicula  benedictionis  species,  ex  qua 
nihil  ei  accesserit  praeter  multiplices  aerumnas,  incommoda,  triste 
exsilium,  multasque  tristitiae  et  curarum  acerbitates.  Quum  ergo 
Paulus  citra  dubitationem ,  Deum  externa  benedictione  testificatum 
cerneret ,  quam  in  regno  suo  spiritualem  et  minime  caducam  servo 
suo  paraverat,  non  dubitavit,  ad  hanc  comprobandam,  ex  illa 
petere  argumentum.  Tenendum  etiam  illud  memoria,  terrae  Cha- 
naam  annexum  fuisse  coelestis  domicilii  pignus;  ut  dubitari  mi¬ 
nime  debeat  Jacob  cum  angelis  insitum  fuisse  in  Christi  corpus, 
ut  ejusdem  vitae  socius  esset.  Eligitur  ergo  Jacob,  Esau  repu¬ 
diato,  et  Dei  praedestinatione  discernitur,  a  quo  nullis  meritis 
differebat.  Causam  si  quaeres,  hanc  reddit  apostolus  (Rom.  9, 
15),  quia  Mosi  dictum  sit:  miserebor  cujus  miserebor,  et  mise¬ 
ratione  dignabor  quemcunque  miseratione  dignabor.  Et  quid  hoc, 
quaeso,  sibi  vult?  Nempe  clarissime  Dominus  pronuntiat,  nul¬ 
lam  hominibus  benefaciendi  rationem  in  ipsis  se  habere;  sed  a 
sola  sua  misericordia  sumere,  ideoque  suum  esse  opus  suorum 
salutem.  Quum  tuam  in  se  uno  salutem  Deus  statuat,  cur  ad 
te  ipsum  descendes?  Quum  unam  tibi  suam  misericordiam  as¬ 
signet  ,  cur  ad  propria  merita  decurres  ?  Quum  tuam  cogitationem 
in  sua  miseratione  contineat,  cur  ad  operum  tuorum  intuitum 
partem  reflectes?  Itaque  ad  minorem  illum  populum  venire  ne- 
cesse  est,  quem  Paulus  alibi  praecognitum  fuisse  Deo  scribit  (Rom. 
11,  2):  non  qualiter  isti  imaginantur,  praescire  ex  otiosa  specula 
quae  non  facit;  sed  quo  sensu  saepe  legitur.  Nam  certe  quum 
dicit  Petrus  apud  Lucam  (Act.  2,  23),  Christum  definito  consilio 
et  praescientia  Dei  fuisse  morti  addictum,  non  speculantem  Deum 
inducit,  sed  salutis  nostrae  autorem.  Sic  et  idem  Petrus  (1  Petr. 
1,  2),  electos  juxta  praecognitionem  Dei  fuisse  dicens  fideles  ad 
quos  scribit,  proprie  exprimit  arcanam  illam  praedestinationem, 
qua  Deus  filios  sibi  quos  voluit  signavit.  Et  propositum  quod 
loco  synonymi  conjungit,  quum  ubique  fixam,  ut  vulgo  loquuntur, 
determinationem  exprimat,  Deum  haud  dubie,  dum  autor  est  no¬ 
strae  salutis ,  non  egredi  extra  se  ipsum  docet.  Quo  sensu  in 
eodem  capite  Christum  dicit  agnum  fuisse  praecognitum  ante  mundi 
creationem.  Quid  enim  insulsius  aut  frigidius  quam  Deum  e  sub¬ 
limi  spectasse  unde  ventura  esset  humano  generi  salus  ?  Populus 
ergo  praecognitus  tantundem  Paulo  valet  atque  exigua  portio  tur¬ 
bae  permixta,  quae  falso  Dei  nomen  obtendit.  Alibi  quoque  Pau¬ 
lus,  ut  eorum  jactantiam  retundat  qui  sibi  larva  tantum  obtecti, 
primas  inter  pios  coram  mundo  arrogant,  dicit  Deum  cognoscere 
qui  sui  sint  (2  Tim.  2,  19).  Denique  illa  voce  duplicem  nobis 
populum  designat  Paulus,  unum  ex  toto  genere  Abrahae,  alterum 

vero  inde  segregatum,  et  qui  sub  oculis  Dei  reconditus  hominum 
conspectum  latet.  Nec  dubium  est  sumpsisse  hoc  ex  Mose,  qui 
Deum  quibus  voluerit  misericordem  fore  affirmat  (quamvis  de 
electo  populo  sermo  esset,  cujus  aequalis  erat  in  speciem  con¬ 
ditio)  perinde  ac  si  diceret,  in  communi  adoptione  inclusam  esse 
apud  se  singularem  erga  aliquos  gratiam  instar  sanctioris  thesauri ; 
nec  obstare  commune  foedus  quominus  paucitas  illa  communi  or¬ 
dine  eximeretur.  Atque  hujus  rei  liberum  dispensatorem  et  arbi¬ 
trum  facere  se  volens,  praecise  negat  se  uni  potius  quam  alteri 
fore  misericordem  nisi  quia  ita  libuerit;  quia  ubi  quaerenti  mise-  i 
ricordia  occurrit,  etsi  repulsam  non  patitur  ille  quidem,  favorem 
tamen,  cujus  laudem  sibi  vendicat  Deus,  aut  praevenit,  aut  ex  ; 
parte  sibi  acquirit. 

7.  Nunc  de  re  tota  pronuntiet  supremus  cognitor  ac  ma¬ 
gister.  Tantam  in  suis  auditoribus  duritiem  cernens,  ut  apud 
turbam  verba  prope  sine  fructu  funderet,  ut  medeatur  huic  scan¬ 
dalo,  exclamat  (Joann.  6,  37):  quidquid  dat  mihi  pater,  ad  me  j 
veniet;  haec  enim  est  voluntas  patris,  ut  quidquid  dederit  mihi 
non  perdam  ex  eo  quidquam.  Observa  a  patris  donatione  fieri  j 
initium,  ut  in  Christi  fidem  ac  clientelam  tradamur.  Revolvet  ! 
hic  forte  quispiam  circulum,  atque  excipiet,  censeri  in  patris  pe¬ 
culio  eos  duntaxat  quorum  voluntaria  ex  fide  fuit  deditio.  Atqui 
in  eo  tantum  laborat  Christus,  etiamsi  defectiones  ingentium  tur¬ 
barum  totum  mundum  concutiant,  firmum  tamen  coelisque  ipsis  j 
stabilius  fore  consilium  Dei,  ne  uuquam  labascat  electio.  Electi 
dicuntur  ante  fuisse  patris  quam  eos  donaret  unigenito  filio. 
Quaeritur  an  natura?  imo  qui  alieni  erant  trahendo  suos  facit,  i 
Major  inest  Christi  verbis  claritas,  quam  ut  tergiversando  ullis 
nebulis  obduci  queat.  Nemo,  inquit  (Joann.  6,  44),  potest  ve-  j 
nire  ad  me ,  nisi  pater  traxerit  eum ;  qui  autem  audivit  et  didicit 
a  patre,  ille  ad  me  venit.  Si  promiscue  omnes  coram  Christo 
genu  flecterent,  communis  esset  electio;  nuc  in  paucitate  creden- 
tium  manifesta  apparet  diversitas.  Itaque  postquam  discipulos 
qui  sibi  dati  sunt,  asseruit  Christus  fuisse  Dei  patris  peculium, 
paulo  post  addit:  non  pro  mundo  rogo,  sed  pro  his  quos  dedisti 
mihi,  quia  tui  sunt  (Joann.  17,  9).  Unde  fit  ut  totus  mundus 
ad  suum  creatorem  non  pertineat,  nisi  quod  a  maledictione  et  ira 
Dei  ac  morte  aeterna  non  multos  eripit  gratia,  qui  alioqui  peri¬ 
turi  erant;  mundum  autem  in  suo  interitu,  cui  destinatus  est,  I 
relinquit.  Interea  quamvis  se  medium  Christus  inserat,  sibi  ta- 
men  jus  eligendi  communiter  vendicat  cum  patre.  Non  de  omni¬ 
bus,  inquit  (Joann.  13,  18),  loquor:  scio  quos  elegerim.  Si  quis 
roget  unde  elegerit,  alibi  respondet  (Joann.  15,  19):  ex  mundo; 
quem  a  precibus  suis  excludit  ubi  discipulos  patri  commendat.  1 
Hoc  quidem  tenendum  est,  ubi  affirmat  se  scire  quos  elegerit, 
speciem  aliquam  notari  in  genere  humano;  deinde  non  distingui 
qualitate  suarum  virtutum,  sed  coelesti  decreto.  Unde  sequitur,  j 
nullos  proprio  marte  vel  industria  excellere,  quando  se  Christus 

electionis  facit  autorem.  Nam  quod  alibi  Judam  inter  electos 
numerat,  quum  diabolus  esset  (.Joann.  6,  70),  hoc  tantum  refer¬ 
tur  ad  munus  apostolicum,  quod  etsi  illustre  speculum  est  favoris 
Dei  (sicuti  in  sua  persona  toties  agnoscit  Paulus),  non  tamen 
spem  in  se  continet  aeternae  salutis.  Potuit  ergo  Judas ,  quum 
perfide  apostolatum  gereret,  diabolo  esse  deterior;  sed  quos  inse¬ 
ruit  semel  Christus  in  corpus  suum ,  eorum  neminem  perire  sinet ; 
quia  in  conservanda  eorum  salute  quod  pollicitus  est  praestabit; 
nempe  exseret  Dei  potentiam  quae  major  omnibus  est.  Nam 
quod  alibi  dicit  (Joann.  17,  12):  pater  ex  his  quos  dedisti  mihi 
nemo  periit  nisi  filius  perditionis ,  etsi  est  loquutio, 

nulla  tamen  ambiguitate  laborat.  Summa  est ,  Deum  gratuita  ad¬ 
optione  creare  quos  vult  habere  filios;  ejus  vero  intrinsecam  esse 
in  ipso  causam,  quia  arcano  suo  beneplacito  contentus  est. 

8.  At  Ambrosius,  Origenes,  Hieronymus  censuerunt,  Deum 
suam  gratiam  inter  homines  dispensare,  prout  ea  quemque  bene 
usurum  praeviderit.  Adde,  et  Augustinum1)  in  ea  fuisse  ali¬ 
quando  sententia;  sed  quum  melius  in  scripturae  cognitione  pro¬ 
fecisset,  non  retractavit  modo  ut  evidenter  falsam,  sed  fortiter 
confutavit.  Quin  et  post  retractationem,  Pelagianos  praestringens, 
quod  in  eo  errore  persisterent:  quis  istum,  inquit2),  acutissimum 
sensum  apostolo  defuisse  non  miretur?  nam  quum  rem  stupendam 
proposuisset  de  illis  nondum  natis,  et  deinde  sibi  quaestionem 
objiceret :  quid  ergo  ?  numquid  est  iniquitas  apud  Deum  ?  erat 
locus  ut  responderet,  Deum  praevidisse  utriusque  merita;  non  ta¬ 
men  hoc  dicit,  sed  ad  Dei  judicia  et  misericordiam  confugit.  Et 
alibi3),  quum  omnia  ante  electionem  merita  sustulisset:  hic  certe, 
inquit  ,  vacat  vana  illorum  ratiocinatio  qui  praescientiam  Dei  de¬ 
fendunt  contra  gratiam  Dei ,  et  ideo  dicunt  nos  electos  ante  mundi 
constitutionem,  quia  praescivit  Deus  futuros  nos  bonos,  non  se 
ipsum  nos  facturum  bonos.  Non  hoc  dicit  qui  dicit:  non  vos  me 
elegistis,  sed  ego  elegi  vos  (Joann.  15,  16);  nam  si  propterea 
nos  elegisset,  quia  bonos  futuros  praesciverat;  simul  etiam  prae¬ 
scivisset  quod  eramus  eum  electuri,  et  quae  in  eam  rem  sequun¬ 
tur.  Yaleat  Augustini  testimonium  apud  eos  qui  libenter  in  pa¬ 
trum  autoritate  acquiescunt.  Quanquam  non  patitur  Augustinus 
se  a  reliquis  disjungi;  sed  claris  testimoniis  divortium  hoc,  cujus 
invidia  gravabant  eum  Pelagiani,  ostendit  falsum  esse.  Citat  enim 
ex  Ambrosio 4) :  Christus  quem  miseratur  vocat.  Item ,  si  vo¬ 
luisset,  ex  indevotis  fecisset  devotos;  sed  Deus  quos  dignatur 
vocat,  et  quem  vult  religiosum  facit.  Si  ex  Augustino  integrum 
volumen  contexere  libeat,  lectoribus  ostendere  promptum  esset, 
mihi  non  nisi  ejus  verbis  opus  esse;  sed  eos  prolixitate  onerare 
nolo.  Sed  age,  fingamus  ipsos  non  loqui:  ad  rem  ipsam  inten¬ 
damus.  Difficilis  quaestio  mota  erat,  num  juste  faceret  Deus  qui 


1)  Libr.  1.  Retract.  c.  9. 
3)  Homil.  in  Joann.  8* 


2)  Epist.  105.  ad  Sixtum  (194). 

4)  Libr.  de  praedest.  sanet,  c.  19, 


152  LIBER  III.  DE  MODO  PERCIPIENDAE  CHRISTI  GRATIAE. 

certos  homines  sua  gratia  dignaretur;  qua  se  uno  verbo  expedire 
Paulus  poterat,  si  operum  respectum  obtendisset.  Cur  ergo  id 
non  facit  ?  quin  sermonem  potius  continuat  qui  in  eadem  dif¬ 
ficultate  versetur?  Cur,  nisi  quia  non  debuit?  Non  enim  obli¬ 
vionis  vitio  laborabat  spiritus  sanctus  qui  per  os  ejus  loquebatur. 
Nullis  ergo  ambagibus  respondet,  ideo  suis  electis  favere  Deum, 
quia  velit;  ideo  misereri,  quia  velit.  Perinde  enim  valet  ora¬ 
culum  (Exod.  33,  19):  miserebor  cujus  miserebor,  et  miseratione 
complectar  quem  miseratione  complectar:  ac  si  diceretur,  Deum 
non  alia  ratione  ad  misericordiam  moveri,  nisi  quia  misereri  velit. 
Yerum  ergo  manet  illud  Augustini 1),  gratiam  Dei  non  invenire 
eligendos,  sed  facere. 

9.  Ac  ne  illam  quidem  Thomae  2 )  argutiam  moramur,  prae¬ 
scientiam  meritorum  non  ex  parte  quidem  actus  praedestinantis 
esse  praedestinationis  causam ;  ex  parte  autem  nostra  quodammodo 
sic  vocari  posse;  nempe  secundum  particularem  praedestinationis 
aestimationem,  ut  quum  dicitur  Deus  praedestinare  homini  glo¬ 
riam  ex  meritis,  quia  gratiam  ei  largiri  decrevit  qua  gloriam  me¬ 
reatur.  Quum  enim  nihil  in  electione  nisi  meram  bonitatem  velit 
nos  intueri  Dominus,  si  quis  plus  aliquid  prospicere  hic  cupiat, 
praepostera  erit  affectatio.  Quod  si  certare  subtilitate  libeat,  non 
deest  quo  istam  Thomae  argutiolam  retundamus.  Ipse  contendit, 
gloriam  electis  quodammodo  praedestinari  ex  meritis;  quia  gra¬ 
tiam  illis  praedestinat  Deus  qua  gloriam  mereantur.  Quid  si  con¬ 
tra  excipiam,  praedestinationem  ad  gratiam  electioni  ad  vitam 
subservire,  esseque  ejus  veluti  pedissequam ?  gratiam  iis  praedesti¬ 
nari  quibus  gloriae  possessio  jam  diu  assignata  sit,  quia  in  justi¬ 
ficationem  ex  electione  filios  suos  adducere  Domino  placeat? 
Inde  enim  sequetur,  praedestinationem  gloriae  causam  potius  esse 
praedestinationis  gratiae,  quam  e  converso.  Sed  valeant  haec  cer¬ 
tamina,  ut  sunt  supervacua  inter  eos  qui  satis  sapientiae  sibi  in 
verbo  Dei  esse  ducent.  Vere  enim  illud  ab  ecclesiastico  scriptore 
olim  dictum  fuit:  qui  Dei  electionem  meritis  assignant,  eos  plus 
quam  oportet  sapere  3). 

10.  Objiciunt  nonnulli,  Deum  sibi  fore  contrarium  si  uni¬ 
versaliter  omnes  ad  se  invitet,  paucos  vero  electos  admittat.  Sic 
promissionum  universitas  discretionem  specialis  gratiae,  secundum 
eos,  tollit;  atque  ita  loquuntur  moderati  quidam  homines,  non 
tam  opprimendae  veritatis  causa,  quam  ut  spinosas  quaestiones 
arceant,  ac  fraenent  multorum  curiositatem.  Laudabilis  voluntas, 
sed  consilium  minime  probandum:  quia  nunquam  excusabilis  est 
tergiversatio.  Eorum  vero  qui  protervius  insultant,  nimis  certe 
putidum  cavillum,  vel  nimis  pudendus  error.  Quomodo  scriptura 
haec  duo  conciliet,  externa  praedicatione  vocari  omnes  ad  poeni- 


1)  Homil.  in  Joann.  38.  Ep.  106  (186). 

2)  In  1.  Sent.  Tract.  25.  quaest.  23. 

3)  Ambros.  de  Vocat,  gent.  libr.  1.  c.  2. 

tentiam  et  fidem,  neque  tamen  omnibus  dari  resipiscentiae  et  fidei 
spiritum,  alibi  explicui,  et  mox  aliquid  repetendum  erit.  Jam  quod 
postulant  illis  nego,  ut  duobus  modis  falsum  est.  Nam  qui  mi¬ 
natur,  dum  super  urbem  unam  pluet,  siccitatem  fore  super  alte¬ 
ram  (Am.  4,  7  et  8,  11);  qui  famem  doctrinae  alibi  denuntiat, 
non  obstringit  se  certa  lege  ut  aequaliter  yocet  omnes.  Et  qui 
Paulum  vetans  in  Asia  verbum  facere,  et  eundem  a  Bithynia  aver¬ 
tens  in  Macedoniam  trahit  (Act.  16,  6),  sui  juris  esse  demonstrat, 
thesaurum  hunc  quibus  visum  est  distribuere.  Per  Jesaiam  (8, 
16)  tamen  apertius  demonstrat  quo  modo  electis  peculiariter  sa¬ 
lutis  promissiones  destinet.  Nam  de  illis  tantum ,  non  autem  in¬ 
differenter  de  toto  genere  humano,  praedicat  sibi  fore  discipulos. 
Unde  constat  perperam  quibuslibet  prostitui  salutis  doctrinam  ut 
efficaciter  prosit,  quae  solis  ecclesiae  filiis  seorsum  reposita  esse 
j dicitur.  Hoc  in  praesentia  sufficiat,  quamvis  generaliter  omnes 
I  compellet  vox  evangelii ,  rarum  tamen  esse  fidei  donum.  Causam 

!  assignat  Jesaias  (53,  1),  quod  non  omnibus  patefiat  brachium  Dei. 
Si  diceret  evangelium  maligne  et  perverse  contemni,  quia  audire 
n  pertinaciter  multi  recusant ,  valeret  forte  hic  color  de  universali 
■id vocatione.  Neque  vero  prophetae  consilium  est  extenuare  homi- 
jnum  culpam,  ubi  caecitatis  fontem  esse  tradit  quod  Deus  non 
dignetur  illis  brachium  suum  patefacere;  tantum  admonet,  quia 
fides  singulare  donum  est,  externa  doctrina  aures  frustra  verberari. 
•  i  Scire  autem  ex  doctoribus  istis  velim  solane  praedicatio  filios  Dei 
faciat,  an  fides.  Certe  quum  dicitur  Joannis  primo  (v.  12):  qui¬ 
cunque  credunt  in  filium  Dei  unigenitum,  filios  Dei  ipsos  quoque 
fieri,  non  confusa  illic  ponitur  congeries;  sed  specialis  ordo  datur 
fidelibus,  qui  non  ex  sanguinibus,  neque  ex  voluntate  carnis,  neque 
ex  voluntate  viri,  sed  ex  Deo  nati  sunt.  At  fidei,  inquiunt,  mutuus 
est  cum  verbo  consensus.  Nempe  ubicunque  est  fides.  Sed  se¬ 
men  inter  spinas  cadere,  vel  in  locis  lapidosis,  novum  non  est; 
non  solum  quia  major  pars  contumax  re  ipsa  apparet  adversus 
[Deum ,  sed  quia  non  omnes  oculis  et  auribus  sunt  praediti.  Quo¬ 
modo  igitur  conveniet,  Deum  a  se  vocare  quos  scit  non  ventu- 
jros  ?  Kespondeat  pro  me  Augustinus1).  Disputare  vis  mecum? 
jljmirare  mecum,  et  exclama,  o  altitudo!  ambo  consentiamus  in  pa¬ 
vore,  ne  in  errore  pereamus.  Adde  quod  si  electio,  teste  Paulo, 
fidei  mater  est,  in  eorum  caput  retorqueo  argumentum,  ideo  non 
esse  generalem  fidem,  quia  specialis  est  electio.  Nam  a  serie 
eausarum  et  effectuum  facile  colligitur,  ubi  dici  Paulus  (Eph. 
1,  3)  nos  esse  refertos  omni  benedictione  spirituali,  sicuti  nos 
elegerat  Deus  ante  mundi  creationem,  ideo  non  omnibus  esse  com¬ 
munes  has  divitias,  quia  elegit  Deus  tantum  quos  voluit.  Haec 
| ratio  est  cur  alibi  (Tit.  1,  1)  fidem  electorum  commendet,  ne 
juisquam  putetur  fidem  sibi  proprio  motu  acquirere,  sed  penes 
Deum  resideat  haec  gloria ,  illuminari  ab  eo  gratis  quos  ante  ele- 


1)  August.  de  verb.  Apost.  Serm.  11. 

gerat.  Eecte  enim  Bernardus1):  amici,  inquit,  seorsum  audiunt,  j 
quibus  et  loquitur :  nolite  timere  pusille  grex ,  quia  vobis  datum 
est  nosse  mysterium  regni  coelorum.  Qui  sunt  hi?  utique  quos  ! 
praescivit  et  praedestinavit  conformes  fieri  imagini  filii  sui.  Mag¬ 
num  secretumque  innotuit  consilium;  novit  Dominus  qui  sui  sint; 
sed  quod  notum  erat  Deo,  manifestatum  est  hominibus,  nec  alios 
sane  dignatur  tanti  participatione  mysterii,  nisi  eos  ipsos  quos 
fore  suos  praescivit  et  praedestinavit.  Paulo  post  concludit:  mi¬ 
sericordia  Dei  ab  aeterno  usque  ad  aeternum  super  timentes  eum : 
ab  aeterno ,  ob  praedestinationem ;  in  aeternum ,  ob  beatificatio-  j 
nem ;  altera  principium,  altera  finem  nesciens.  Sed  quid  Bernardum 
citare  testem  opus  est,  quando  ex  magistri  ore  audimus,  non  alios 
videre  nisi  qui  sunt  ex  Deo  (Joann.  6,  46)?  Quibus  verbis  signi-  i 
ficat,  eos  omnes  qui  ex  Deo  non  sunt  regeniti,  ad  splendorem 
vultus  ejus  obstupescere..  Ac  electioni  quidem  apte  conjungitur 
fides,  modo  secundum  gradum  teneat.  Quem  ordinem  exprimunt 
alibi  Christi  verba  (ibid.  39):  haec  est  voluntas  patris,  ut  non 
perdam  quod  dedit.  Haec  enim  voluntas  ejus  est  ut  quisquis  | 
credit  in  filium,  non  pereat.  Si  omnes  vellet  salvos,  custodem 
illis  praeficeret  filium,  et  omnes  in  ejus  corpus  sacro  fidei  vinculo 
insereret.  Nunc  constat  fidem  singulare  esse  paterni  amoris  pignus, 
filiis  quos  adoptavit  reconditum.  Ideo  Christus  alibi  (Joann.  10,  4) 
dicit ,  oves  sequi  pastorem ,  quia  noverunt  vocem  ejus ;  alienum 
vero  non  sequi ,  quoniam  non  agnoscunt  vocem  alienorum.  Unde 
autem  ista  discretio,  nisi  qnia  divinitus  perforatae  sunt  illis  aures ? 
Nemo  enim  se  ovem  facit,  sed  formatur  coelesti  gratia.  Unde 
et  salutem  nostram  Dominus  (ibid.  29)  perpetuo  certam  et  tutam; 
fore  docet,  quia  insuperabili  Dei  potentia  custoditur.  Proinde  con- ; 
eludit  (ibid.  26),  incredulos  non  esse  ex  ovibus  suis;  nempe  quia 
non  sunt  ex  eorum  numero  quos  Deus  sibi  per  Jesaiam  pollicitus, 
est  fore  discipulos.  Porro  quia  testimoniis  quae  citavi  ex-  . 
primitur  perseverantia,  inflexibilem  electionis  constantiam  simul  pfI 
testantur. 

11.  Nunc  de  reprobis,  quos  simul  illic  conjungit  apostolus. 

Ut  enim  Jacob ,  nihildum  bonis  operibus  promeritus ,  assumitur! 
in  gratiam,  sic  Esau,  nullo  adhuc  scelere  inquinatus,  odio  habe-j 
tur.  Si  ad  opera  convertimus  oculos,  injuriam  irrogamus  apo->,  ; 
stolo,  quasi  id  ipsum  quod  nobis  perspicuum  est  non  viderit, 
Porro  non  vidisse  convincitur,  quando  hoc  nominatim  urget,  quum 
nihildum  boni  aut  mali  designassent ,  alterum  electum,  alterum 
rejectum :  ut  probet  divinae  praedestinationis  fundamentum  in  ope-i 
ribus  non  esse.  Deinde  ubi  objectionem  movit,  num  iniquus  sii: 
Deus,  illud  quod  certissimum  et  apertissimum  fuisset  justitiae  ejrn 
patrocinium  non  usurpat,  Deum  rependisse  Esau  secundum  suamf 
malitiam ;  sed  diversa  solutione  contentus  est ,  quod  in  hunc  finem: 
excitentur  reprobi,  ut  Dei  gloria  per  illos  illustretur.  Demum 

k  tali 

1)  Ad  Thomam  praepositum  Benerlae ,  epist.  107. 

subnectit  clausulam,  Deum,  cujus  vult,  misereri,  et  quem  vult,  in¬ 
durare.  Yides  ut  in  solum  Dei  arbitrium  utrumque  conferat?  Ergo 
si  non  possumus  rationem  assignare,  cur  suos  misericordia  dignetur, 
nisi  quoniam  ita  illi  placet,  neque  etiam  in  aliis  reprobandis  aliud 
habebimus  quam  ejus  voluntatem.  Quum  enim  dicitur  Deus  vel  in¬ 
durare,  vel  misericordia  prosequi  quem  voluerit,  eo  admonentur  ho¬ 
mines  nihil  causae  quaerere  extra  ejus  voluntatem. 


CAPUT  XXIII. 

Refutatio  calumniarum  quibus  haec  doctrina  semper  inique 
gravata  fuit. 

Constat  hoc  caput  qnatuor  partibus,  quae  praecipuas  objectiones  variasque 
adversariorum  instantias  et  exceptiones,  ab  his  objectionibus  pendentes,  refel¬ 
lunt.  His  praemittitur  1.  sect.  refutatio  eorum,  qui  electionem  fatentur,  repro¬ 
bationem  negant.  Deinde  sequitur 

1)  Primae  objectionis  adversus  doctrinam  de  electione  et  reprobatione  con¬ 
sideratio,  sect.  2 — 5.  —  2)  Ad  secundam  objectionem  responsio,  sect.  6 — 9  — 

3)  Objectionem  tertiam,  ejusdemque  confirmationem  diluit,  sect.  10.  et  11.  — 

4)  Quarta  refellitur  sect.  12.  et  13.,  addita  sect.  14.  utili  et  necessaria  cautione. 


1.  Haec  vero  dum  audit  humanum  ingenium,  contineri  nequit 
ejus  protervia  quin,  velut  ad  canticum  classici,  varie  et  supra  mo¬ 
dum  tumultuetur.  At  multi  quidem,  ac  si  invidiam  a  Deo  repellere 
vellent,  electionem  ita  fatentur,  ut  negent  quemquam  reprobari. 
Sed  inscite  nimis  et  pueriliter:  quando  ipsa  electio,  nisi  reproba¬ 
tioni  opposita,  non  staret.  Dicitur  segregare  Deus  quos  adoptat  in 
salutem :  fortuito  alios  adipisci ,  vel  sua  industria  acquirere ,  quod 
sola  electio  paucis  confert ,  plus  quam  insulse  dicetur.  Quos  ergo 
^;Deus  praeterit,  reprobat;  neque  alia  de  causa  nisi  quod  ab  haeredi- 
tate,  quam  filiis  suis  praedestinat,  illos  vult  excludere.  Nec  vero 
“  tolerabilis  est  hominum  protervia,  si  Dei  verbo  fraenari  se  non  susti¬ 
net,  ubi  agitur  de  incomprehensibili  ejus  consilio,  quod  angeli  ipsi 
adorant.  Atqui  nunc  audivimus,  indurationem  non  minus  in  manu 
*;Dei  et  arbitrio  esse  quam  misericordiam.  Nec  vero  Paulus,  horum 
quos  dixi  exemplo,  anxie  laborat  ut  mendacii  patrocinio  Deum  ex¬ 
cuset:  tantum  admonet  figmento  nefas  esse  cum  fictore  suo  rixari 
■A  (Rom.  9,  20).  Jam  qui  non  admittunt,  ullos  a  Deo  reprobari,  quo¬ 
modo  se  expedient  ab  illa  Christi  sententia  (Matth.  15,  13):  omnis 
arbor  quam  non  plantavit  pater  meus,  eradicabitur?  Aperte  exitio 
-  addici  et  devoveri  audiunt  quoscunque  coelestis  pater  dignatus  non 
:  est  quasi  sacras  arbores  in  agro  suo  plantare.  Si  hoc  reprobationis 
signum  esse  negant,  nihil  est  tam  liquidum  quod  illis  queat  probari. 
:  Quod  si  obstrepere  non  desinunt,  contenta  sit  fidei  sobrietas  hac 
Pauli  admonitione  (Rom.  9,  22),  non  esse  causam  litigandi  cum  Deo, 
si  ab  una  parte,  volens  ostendere  iram  et  notam  facere  potentiam 

suam,  ferat  in  multa  tolerantia  et  lenitate  vasa  irae  apparata  in  in¬ 
teritum;  ab  altera  autem  notas  faciat  divitias  gloriae  suae  erga  vasa 
misericordiae  quae  praeparavit  in  gloriam.  Observent  lectores,  ut 
ansam  susurris  et  obtrectationibus  praecidat  Paulus,  summum  dare 
imperium  irae  et  potentiae  Dei:  quia  iniquum  est  calculo  nostro 
subjici  profunda  illa  judicia  quae  sensus  omnes  nostros  absorbent. 
Quod  respondent  adversarii  frivolum  est,  Deum  non  prorsus  rejicere 
quos  in  lenitate  tolerat;  sed  suspenso  manere  erga  eos  animo,  si 
forte  resipiscant.  Quasi  vero  patientiam  Deo  tribuat  Paulus,  qua 
eorum  conversionem  exspectet  quos  dicit  aptatos  esse  ad  interitum. 
Recte  enim  Augustinus  x)  locum  hunc  explicans,  ubi  potentia  tole¬ 
rantiae  adjungitur,  Deum  non  sinere,  sed  virtute  sua  moderari.  Ad¬ 
dunt  etiam  non  abs  re  vasa  irae  dici  apparata  ad  interitum,  vasa  au¬ 
tem  misericordiae  Deum  praeparasse :  quia  hoc  modo  salutis  laudem 
Deo  adscribit  et  vendicat,  perditionis  culpam  rejicit  in  eos  qui  pro¬ 
prio  arbitrio  ipsam  sibi  accersunt.  Sed  ut  illis  concedam  diversa 
loquendi  forma  Paulum  asperitatem  lenire  prioris  membri,  minime 
tamen  consentaneum  est  praeparationem  ad  interitum  alio  transferre 
quam  ad  arcanum  consilium  Dei :  quod  etiam  paulo  ante  in  contextu 
asseritur,  quod  Deus  excitaverit  Pharaonem,  deinde,  quos  vult  in¬ 
duret.  Unde  sequitur  absconditum  Dei  consilium  obdurationis  esse 
causam.  Hoc  saltem  obtineo  quod  tradit  Augustinus2),  ubi  ex  lu¬ 
pis  Deus  oves  facit,  gratia  potentiore  eos  reformare,  ut  dometur  eo¬ 
rum  durities;  proinde  obstinatos  ideo  non  convertit  quia  potentio- 
rem  illam  gratiam  non  exserit  Deus,  qua  non  destituitur  si  eam 
proferre  vellet. 

2.  Haec  quidem  piis  et  modestis  abunde  sufficerent,  et  qui  se 
homines  reminiscuntur.  Quia  tamen  non  unam  speciem  virulenti 
isti  canes  evomunt  contra  Deum,  ad  singulas,  prout  res  feret,  respon¬ 
debimus.  Multis  modis  cum  Deo  litigant  stulti  homines,  quasi  eum 
teneant  suis  criminationibus  obnoxium.  Primum  ergo  interrogant 
quo  jure  suis  creaturis  irascatur  Dominus,  a  quibus  nulla  ante  offensa 
provocatus  fuerit.  Nam  exitio  devovere  quos  placuerit,  tyranni  ma¬ 
gis  libidini ,  quam  legitimae  judicis  sententiae  convenire.  Esse  igi¬ 
tur  cur  cum  Deo  expostulent  homines ,  si  nudo  ejus  arbitrio ,  citra 
proprium  meritum,  in  aeternam  mortem  praedestinantur.  Ejusmodi 
cogitationes  si  quando  piis  hominibus  in  mentem  veniant,  ad  fran¬ 
gendos  earum  impulsus,  vel  hoc  uno  satis  armabuntur,  si  reputent 
quantae  sit  improbitatis,  causas  divinae  voluntatis  duntaxat  percon¬ 
tari,  quum  omnium  quae  sunt,  ipsa  sit  causa,  et  merito  esse  debeat. 
Nam  si  ullam  causam  habet,  aliquid  eam  antecedat  oportet,  cui  vel- 
uti  alligetur :  quod  nefas  est  imaginari.  Adeo  3)  enim  summa  est 
justitiae  regula  Dei  voluntas,  ut  quidquid  vult,  eo  ipso  quod  vult, 
justum  habendum  sit.  Ubi  ergo  quaeritur  cur  ita  fecerit  Dominus, 
respondendum  est,  quia  voluit.  Quod  si  ultra  pergas  rogando  cur 

1)  Libr.  5.  contra  Jul.  c.  5.  2)  Libr.  1.  de  praedest.  sanet,  c.  2. 

3)  Hoc  ex  August.  sumptum  libr.  1.  de  Gen.  contra  Manich.  c.  2. 

i  voluerit,  majus  aliquid  quaeris,  et  sublimius  Dei  voluntate,  quod  in- 
!  veniri  non  potest.  Compescat  igitur  se  humana  temeritas,  et  quod 
non  est  ne  quaerat,  ut  ne  forte  id  quod  est  non  inveniat.  Hoc,  in¬ 
ii  quam,  fraeno  bene  continebitur  quisquis  de  arcanis  Dei  sui  cum  re- 
verentia  philosophari  volet.  Adversus  impiorum  audaciam,  qui  Deo 
j?  palam  maledicere  non  formidant,  Dominus  ipse  sua  justitia,  sine  no¬ 
li  stro  patrocinio,  satis  se  defendet,  quum  eorum  conscientiis  omnem 
tergiversationem  adimendo  convictas  stringet  reasque  peraget.  Ne¬ 
que  tamen  commentum  ingerimus  absolutae  potentiae :  quod  sicuti 
|  profanum  est,  ita  merito  detestabile  nobis  esse  debet.  Non  fingimus 
Deum  exlegem,  qui  sibi  ipsi  lex  est;  quia,  ut  ait  Plato,  lege  indi¬ 
gent  homines  qui  cupiditatibus  laborant;  Dei  autem  voluntas  non 
modo  ab  omni  vitio  pura,  sed  summa  perfectionis  regula,  etiam 
jj  legum  omnium  lex  est.  Verum  negamus  obnoxium  esse  reddendae 
j rationi;  negamus  etiam  nos  esse  idoneos  judices,  qui  proprio  sensu 
|  pronuntiemus  de  hac  causa.  Quare  si  tentamus  ultra  quam  licet, 
metum  incutiat  illa  comminatio  Psalmi  (51,  6),  Deum  fore  victo- 
j rem  quoties  ab  homine  mortali  judicabitur. 

3.  Tacendo  potest  Deus  ita  compescere  hostes  suos.  Sed  ne 
illos  sacrum  nomen  suum  impune  ludibrio  habere  patiamur,  arma 

t quoque  adversus  eos  nobis  ex  verbo  suo  suppeditat.  Proinde,  si 
quis  nos  hujusmodi  verbis  aggrediatur,  cur  ab  initio  Deus  ad  mor¬ 
tem  aliquos  praedestinarit,  qui,  quum  nondum  essent,  mereri  judi- 
'  cium  mortis  nondum  potuerant,  nos,  responsionis  loco,  vicissim  eos 
^rogemus  quid  Deum  homini  debere  existiment,  si  eum  a  natura  sua 
1  iestimare  velit.  Qualiter  peccato  vitiati  sumus  omnes,  non  possu¬ 
mus  non  esse  Deo  odiosi,  idque  non  tyrannica  saevitia,  sed  aequis¬ 
sima  justitiae  ratione.  Quod  si  judicio  mortis  obnoxii  sunt  omnes 
laturali  conditione,  quos  ad  mortem  Dominus  praedestinat,  de  qua, 
)bsecro,  ejus  iniquitate  erga  se  conquerantur?  Veniant  omnes  filii, 
^dam;  cum  suo  creatore  contendant  ac  disceptent,  quod  aeterna  illius 
>rovidentia,  ante  suam  generationem  perpetuae  calamitati  addicti 
uerint.  Quid  obstrepere  adversus  hanc  defensionem  poterunt,  ubi 
peus  illos,  ad  sui  recognitionem  contra  vocabit?  Ex  corrupta  massa 
.i  desumpti  sunt  omnes,  non  mirum  si  damnationi  subjacent.  Ne 
irgo  Deum  iniquitatis  insimulent  si  aeterno  ejus  judicio  morti  desti- 
lati  sint,  ad  quam  a  sua  ipsorum  natura  sponte  se  perduci,  velint 
lolint,  ipsi  sentiunt.  Unde  apparet  quam  perversa  sit  obstrependi 
jffectatio,  quod  data  opera  supprimunt  quam  in  se  agnoscere  cogun- 
ur  damnationis  causam,  ut  Dei  praetextus  eos  liberet.  Atqui,  ut 
enties  Deum  esse  autorem  confitear,  quod  verissimum  est,  non  pro- 
linus  tamen  crimen  eluunt  quod  eorum  conscientiis  insculptum  sub- 
ade  eorum  oculis  recurrit. 

4.  Kursum  excipiunt:  nonne  ad  eam,  quae  nunc  pro  damna- 
ionis  causa  obtenditur,  corruptionem  Dei  ordinatione  praedestinati 
nte  fuerant?  Quum  ergo  in  sua  corruptione  pereunt,  nihil  aliud 
uam  poenas  luunt  ejus  calamitatis  in  quam  ipsius  praedestinatione 
ipsus  est  Adara,  ac  posteros  suos  praecipites  secum  traxit.  Annon 

itaque  injustus,  qui  creaturis  suis  tam  crudeliter  illudit?  Fateor 
sane  in  hanc,  qua  nunc  illigati  sunt,  conditionis  miseriam  Dei  vo-  j 
luntate  decidisse  universos  filios  A.dam;  atque  id  est  quod  principio 
dicebam ,  redeundum  tandem  semper  esse  ad  solum  divinae  volunta-  i 
tis  arbitrium,  cujus  causa  sit  in  ipso  abscondita.  Sed  non  protinus  j 
sequitur,  huic  obtrectationi  Deum  subjacere.  Occurremus  enim  cum  j 
Paulo  (Rom.  9,  20)  in  hunc  modum :  o  homo,  tu  quis  es  qui  discep-  i 
tes  cum  Deo  ?  num  figmentum  dicit  ei  qui  se  finxit :  cur  me  finxisti 


sic?  annon  habet  potestatem  figulus,  ut  ex  eadem  massa  faciat  vas  ji 

aliud  in  honorem,  aliud  in  contumeliam?  Negabunt  ita  vere  de 
fendi  Dei  justitiam,  sed  subterfugium  captari,  quale  habere  solent 
qui  justa  excusatione  destituuntur.  Quid  enim  hic  aliud  dici  vide-f 
tur,  quam  Deo  esse  potentiam  quae  impediri  nequeat  quominus,  prout  | 
libitum  fuerit,  quidvis  agat?  Verum  longe  secus  est.  Quae  enim 
protentior  afferri  ratio  potest  quam  dum  jubemur  cogitare  quis  sit 
Deus?  Quomodo  enim  ullam  iniquitatem  admitteret,  qui  judex  est 
orbis?  Ad  Dei  naturam  si  proprie  pertinet  judicium  facere,  justi¬ 
tiam  igitur  naturaliter  amat,  injustitiam  aversatur.  Proinde  non, 
quasi  deprehensus  foret,  apostolus  ad  cuniculos  respectavit;  sed  in¬ 
dicavit  altiorem  esse  justitiae  divinae  rationem  quam  ut  vel  humano 
modo  metienda  sit,  vel  ingenii  humani  tenuitate  possit  comprehendi. 
Fatetur  quidem  apostolus,  eam  subesse  divinis  judiciis  profundita¬ 
tem,  a  qua  mentes  omnes  hominum  absorbendae  sint  si  conentur  eo 
penetrare.  Sed  docet  etiam  quam  indignum  sit  ad  eam  legem  redi¬ 
gere  Dei  opera,  ut,  simulae  eorum  ratio  nobis  non  constiterit,  im 
probare  audeamus.  Notum  est  dictum  Solomonis  (Prov.  26,  10)  J]) 
quod  tamen  pauci  dextre  intelligunt:  magnus  creator  omnium  mer- 
cedem  reddit  stulto,  et  mercedem  transgressoribus.  Exclamat  enim 
de  magnitudine  Dei,  in  cujus  arbitrio  est  poenam  sumere  de  stultis 
et  transgressoribus,  quamvis  eos  spiritu  suo  non  dignetur.  Ac  pro¬ 
digiosus  est  hominum  furor,  dum  ita  rationis  suae  modulo  subjicere 
appetunt  quod  immensum  est.  Angelos,  qui  steterunt  in  sua  inte-| 
gritate,  Paulus  electos  vocat  (1  Tim.  5,  21);  si  eorum  constantia  Id 
Dei  beneplacito  fundata  fuit,  aliorum  defectio  arguit  fuisse  dere¬ 
lictos.  Cujus  rei  causa  non  potest  alia  adduci  quam  reprobatio,  quae 
in  arcano  Dei  consilio  abscondita  est. 

5.  Age,  adsit  nunc  Manichaeus  aliquis  aut  Coelestinus,  divi 
nae  providentiae  calumniator,  dico  cum  Paulo,  rationem  ejus  nor 
esse  reddendam ,  quia  magnitudine  sua  intelligentiam  nostram  longe 
superet.  Quid  mirum?  aut  quid  absurdum?  velitne  Dei  potentiarr 
sic  limitatam  esse ,  ut  ne  quid  plus  ad  agendum  valeat  quam  inern 
sua  capiat?  Dico  cum  Augustino1),  esse  a  Domino  creatos,  quos  ir 
exitium  ituros  sine  dubitatione  praesciebat,  idque  ita  factum  quit 
sic  voluit.  Cur  autem  voluerit,  non  esse  nostrum  rationem  exigere 
qui  comprehendere  non  possumus ;  neque  convenire ,  ut  divina  vo 
luntas  in  controversiam  apud  nos  descendat,  de  qua  quoties  habetui 


1)  Epist.  106  (186). 

sermo,  sub  ipsius  nomine  suprema  justitiae  regula  nominatur.  Quid 
ergo  de  iniquitate  quaestio  movetur,  ubi  justitia  clare  apparet?  Ne¬ 
que  vero  nos  pudeat  improborum  ora  Pauli  exemplo  sic  obstruere, 
ac  quoties  oblatrare  audebunt,  identidem  repetere:  quinam  estis  mi¬ 
seri  homines,  qui  Deo  accusationem  intentatis?  et  ideo  intentatis 
quia  operum  suorum  magnitudinem  ad  ruditatem  vestram  non  at¬ 
temperat?  Quasi  vero  ideo  perversa  sint,  quia  carni  sunt  occulta. 
Immensitas  judiciorum  Dei  claris  experimentis  vobis  nota  est.  Sci¬ 
tis  vocari  profundam  abyssum  (Psal.  36,  7).  Nunc  ingenii  vestri 
angustias  consulite,  an  quod  decrevit  apud  se  Deus  capiant.  Quid 
ergo  juvat  vesana  inquisitione  vos  demergere  in  abyssum,  quam  vo¬ 
bis  exitialem  fore  ratio  ipsa  dictat?  Cur  non  vos  metus  aliquis  sal¬ 
tem  cohibet,  quod  de  incomprehensibili  Dei  sapientia  et  terribili 
potentia  tam  historia  Job  quam  prophetici  libri  praedicant?  Si  tu¬ 
multuatur  mens  tua,  ne  pigeat  Augustini  consilium  amplecti2):  tu 
homo  exspectas  a  me  responsum;  et  ego  sum  homo.  Itaque  ambo 
audiamus  dicentem:  o  homo  tu  quis  es?  melior  est  fidelis  ignorantia 
quam  temeraria  scientia.  Quaere  merita :  non  invenies  nisi  poenam : 
o  altitudo!  Petrus  negat;  latro  credit:  o  altitudo!  Quaeris  tu  ratio¬ 
nem?  ego  expavescam  altitudinem.  Tu  ratiocinare,  ego  mirabor; 
tu  disputa,  ego  credam:  altitudinem  video,  ad  profundum  non  per¬ 
venio.  Requievit  Paulus,  quia  admirationem  invenit.  Yocat  ille 
inscrutabilia  Dei  judicia,  et  tu  scrutari  venisti?  Ille  dicit  investi¬ 
gabiles  ejus  vias,  et  tu  vestigas?  Ulterius  procedendo  nihil  profi¬ 
ciemus  :  nam  nec  satisfiet  eorum  petulantiae,  nec  alia  eget  defensione 
Dominus,  quam  qua  per  spiritum  suum  usus  est  qui  per  os  Pauli 
loquebatur;  et  ipsi  dediscimus  bene  loqui  ubi  cum  Deo  loqui  desi¬ 
nimus. 

6.  Alterum  quoque  objectum  ab  impietate  emergit,  quod  tamen 
non  tam  ad  Dei  sugillationem  quam  ad  peccatoris  excusationem  recta 
spectat.  Etsi,  qui  a  Deo  damnatur  peccator,  nonnisi  cum  judicis 
ignominia  justificari  demum  potest.  Sic  ergo  profanae  linguae  ob¬ 
ganniunt:  cur  ea  vitio  Deus  imputaret  hominibus,  quorum  necessi¬ 
tatem  sua  praedestinatione  imposuit?  quid  enim  facerent?  an  cum 
decretis  ejus  luctarentur?  at  frustra  id  facturi  sint,  quum  omnino 
facere  non  possint.  Non  ergo  jure  ob  ea  puniuntur  quorum  praeci¬ 
pua  in  Dei  praedestinatione  causa  est.  Hic  abstinebo  a  defensione 
ad  quam  fere  scriptores  ecclesiastici  recurrunt,  non  impedire  Dei 
praescientiam  quominus  homo  peccator  reputetur;  quandoquidem 
illius  mala,  non  sua  Deus  praevideat.  Non  enim  hic  subsisteret  ca¬ 
villatio,  sed  potius  urgeret,  Deum  tamen  malis  quae  praeviderit  po¬ 
tuisse  occurrere,  si  voluisset.  Quum  non  fecerit,  destinato  consilio 
creasse  hominem  in  eum  finem ,  ut  se  in  terra  ita  gereret.  Quod  si 
iDei  providentia  in  hanc  conditionem  homo  creatus  est,  ut  postea  fa¬ 
ceret  quaecunque  facit,  non  esse  illi  crimini  vertendum  <quod  nec 
effugere  possit,  et  Dei  voluntate  suscipiat.  Ergo  videamus  quomodo 


1)  De  verbis  Apost.  Serm.  20. 

rite  nodus  expediri  debeat.  Primum  omnium  constare  inter  omnes 
debet  quod  ait  Solomon  (Prov.  16,  4),  Deum  omnia  propter  semet- 
ipsum  condidisse,  impium  quoque  ad  diem  malum.  Ecce,  quum 
rerum  omnium  dispositio  in  manu  Dei  sit,  quum  penes  ipsum  resi¬ 
deat  salutis  ac  mortis  arbitrium,  consilio  nutuque  suo  ita  ordinat,  ut 
inter  homines  nascantur,  ab  utero  certae  morti  devoti,  qui  suo  exitio 
ipsius  nomen  glorificent.  Si  quis  causetur,  nullam  eis  inferri  ne¬ 
cessitatem  ex  Dei  providentia,  sed  potius  ea  conditione  ab  ipso  esse 
creatos,  quoniam  futuram  eorum  pravitatem  praeviderit,  neque  ni¬ 
hil  dicit,  neque  totum.  Solent  quidem  interdum  hac  solutione  uti 
veteres,  sed  quasi  dubitanter.  Scholastici  vero  in  ea  quiescunt,  ac 
si  nihil  contra  opponi  posset.  Equidem  praescientiam  solam  nul¬ 
lam  inferre  necessitatem  creaturis  libenter  concessero,  tametsi  non 
omnes  assentiantur.  Sunt  enim  qui  ipsam  quoque  causam  rerum 
esse  volunt.  Verum  mihi  acutius  ac  prudentius  videtur  perspexisse 
Valla,  homo  alioqui  in  sacris  non  admodum  exercitatus,  qui  super¬ 
vacuam  esse  hanc  contentionem  ostendit,  quoniam  et  vita  et  mors 
divinae  magis  voluntatis  quam  praescientiae  sint  actiones.  Si  ho¬ 
minum  eventa  praevideret  Deus  duntaxat,  non  etiam  suo  arbitrio 
disponeret  ac  ordinaret ,  tum  non  abs  re  agitaretur  quaestio ,  ecquid 
ad  eorum  necessitatem  valeat  ipsius  praevidentia.  Sed  quum  non 
alia  ratione  quae  futura  sunt  praevideat,  nisi  quia  ita  ut  fierent  de¬ 
crevit,  frustra  de  praescientia  lis  movetur,  ubi  constat  ordinatione 
potius  et  nutu  omnia  evenire. 

7.  Disertis  verbis  hoc  exstare  negant,  decretum  fuisse  a  Deo, 
ut  sua  defectione  periret  Adam.  Quasi  vero  idem  ille  Deus,  quem 
scriptura  praedicat  facere  quaecunque  vult,  ambiguo  fine  condiderit 
nobilissimam  ex  suis  creaturis.  Liberi  arbitrii  fuisse  dicunt,  ut  for¬ 
tunam  ipse  sibi  fingeret;  Deum  vero  nihil  destinasse,  nisi  ut  pro 
merito  eum  tractaret.  Tam  frigidum  commentum  si  recipitur,  ubi 
erit  illa  Dei  omnipotentia,  qua  secundum  arcanum  consilium,  quod 
aliunde  non  pendet,  omnia  moderatur?  Atqui  praedestinatio,  velint, 
nolint,  in  posteris  se  profert.  Neque  enim  factum  est  naturaliter 
ut  a  salute  exciderent  omnes,  unius  parentis  culpa.  Quid  eos  pro¬ 
hibet  fateri  de  uno  homine,  quod  inviti  de  toto  humano  genere  con¬ 
cedunt?  Quid  enim  tergiversando  luderent  operam?  Cunctos  mor¬ 
tales  in  unius  hominis  persona  morti  aeternae  mancipatos  fuisse 
scriptura  clamat.  Hoc  quum  naturae  adscribi  nequeat,  ab  admira¬ 
bili  Dei  consilio  profectum  esse  minime  obscurum  est.  Bonos  istos 
justitiae  Dei  patronos  perplexos  haerere  in  festuca,  altas  vero  trabes 
superare,  nimis  absurdum  est.  Iterum  quaero,  unde  factum  est  ut 
tot  gentes  una  cum  liberis  eorum  infantibus  aeternae  morti  involve¬ 
ret  lapsus  Adae  absque  remedio ,  nisi  quia  Deo  ita  visum  est  ?  Hic 
obmutescere  oportet  tam  dicaces  alioqui  linguas.  Decretum  quidem 
horribile,  fateor;  infitiari  tamen  nemo  poterit  quin  praesciverit  Deus, 
quem  exitum  esset  habiturus  homo,  antequam  ipsum  conderet,  et 
ideo  praesciverit,  quia  decreto  suo  sic  ordinarat.  In  praescientiam 
Dei  si  quis  hic  invehatur,  temere  et  inconsulte  impingit.  Quid 

enim,  quaeso,  est  cur  reus  agatur  coelestis  judex  quia  non  igno¬ 
raverit  quod  futurum  erat?  In  praedestinationem  competit,  si 
quid  est  vel  justae  vel  speciosae  querimoniae.  Nec  absurdum 
videri  debet  quod  dico,  Deum  non  modo  primi  hominis  casum, 
et  in  eo  posterorum  ruinam  praevidisse,  sed  arbitrio  quoque  suo 
dispensasse.  Ut  enim  ad  ejus  sapientiam  pertinet,  omnium  quae 
futura  sunt  esse  praescium ,  sic  ad  potentiam ,  omnia  manu  sua 
ib  regere  ac  moderari.  Et  hanc  quoque  quaestionem  Augustinus 1 ), 
i-  ut  alias,  scite  expedit:  saluberrime  confitemur  quod  rectissime  cre¬ 
ti  dimus,  Deum  Dominumque  rerum  omnium ,  qui  creavit  omnia  bona 
ie  valde,  et  mala  ex  bonis  exoritura  praescivit,  et  scivit  magis  ad 
•  suam  omnipotentissimam  bonitatem  pertinere,  etiam  de  malis  be- 
)n  nefacere  quam  mala  esse  non  sinere :  sic  ordinasse  angelorum  et 
m  hominum  vitam,  ut  in  ea  prius  ostenderet  quid  posset  liberum 
se  arbitrium,  deinde  quid  posset  gratiae  suae  beneficium  justitiaeque 
i-  judicium. 

8.  Hic  ad  distinctionem  voluntatis  et  permissionis  recurri- 
io-  tur,  secundum  quam  obtinere  volunt,  permittente  modo  non  autem 
rio  volente  Deo  perire  impios.  Sed  cur  permittere  dicemus,  nisi  quia 
iid  ita  vult?  Quanquam  nec  ipsum  quidem  per  se  probabile  est,  sola 
oa  ;Dei  permissione,  nulla  ordinatione,  hominem  sibi  accersisse  inte- 
\p;  ritum.  Quasi  vero  non  constituerit  Deus  qua  conditione  praeci- 
me  puam  ex  creaturis  suis  esse  vellet.  Non  dubitabo  igitur  cum 
i  Augustino  2 )  simpliciter  fateri,  voluntatem  Dei  esse  rerum  neces- 
eo,  sitatem,  atque  id  necessario  futurum  esse  quod  ille  voluerit;  quem- 
em  admodum  ea  vere  futura  sunt  quae  praeviderit.  Nunc  vero,  si 
it>  pro  sua  et  impiorum  excusatione  vel  Pelagiani,  vel  Manichaei, 
or-  vel  Anabaptistae,  vel  Epicurei  (nam  cum  istis  quatuor  sectis  no¬ 
vi  bis  in  hoc  argumento  negotium  est)  necessitatem,  qua  ex  Dei 
i  praedestinatione  constringuntur,  objiciant,  nihil  afferunt  ad  cau- 
Qod  sam  idoneum.  Si  enim  praedestinatio  nihil  aliud  est  quam  di- 
jnt,  vinae  justitiae,  occultae  quidem  sed  inculpatae,  dispensatio,  quia 
uon  indignos  fuisse  certum  est  qui  in  eam  sortem  praedestinaren- 
)J  fcur,  justissimum  quoque  esse  interitum  quem  ex  praedestinatione 
J  subeunt,  aeque  certum  est.  Ad  hoc,  sic  ex  Dei  praedestinatione 
qot*  pendet  eorum  perditio,  ut  causa  et  materia  in  ipsis  reperiatur. 
4 Lapsus  est  enim  primus  homo,  quia  Dominus  ita  expedire  cen- 

••  suerat;  cur  censuerit  nos  latet.  Certum  tamen  est  non  aliter  cen- 

.vi  suisse,  nisi  quia  videbat  nominis  sui  gloriam  inde  merito  illus- 
.  trari.  Ubi  mentionem  gloriae  Dei  audis,  illic  justitiam  cogita. 
.  nt  lustum  enim  esse  oportet  quod  laudem  meretur.  Cadit  igitur 
.  lomo ,  Dei  providentia  sic  ordinante :  sed  suo  vitio  cadit.  Pro- 

fljn  luntiaverat  paulo  ante  Dominus  (Gen.  1,  31),  omnia  quae  fece¬ 

rat  esse  valde  bona.  Unde  ergo  illa  homini  pravitas  ut  a  Deo 
suo  deficiat?  Ne  ex  creatione  esse  putaretur,  elogio  suo  appro- 


1)  Enchir.  ad  Laurent.  104  seqq.  (28). 

2)  Libr.  6.  de  Genes,  ad  literam  c.  15. 
Calvini  Institutio  II. 

baverat  Dens  quod  profectum  erat  a  se  ipso.  Propria  ergo  ma¬ 
litia,  quam  acceperat  a  Domino  puram  naturam  corrupit;  sua 
ruina  totam  posteritatem  in  exitium  secum  attraxit.  Quare  in 
corrupta  potius  humani  generis  natura  evidentem  damnationis  cau 
sam,  quae  nobis  propinquior  est,  contemplemur,  quam  abscondi 
tam  ac  penitus  incomprehensibilem  inquiramus  in  Dei  praedesti 
natione.  Neque  immensae  Dei  sapientiae  submittere  hucusque  in 
genium  pigeat,  ut  in  multis  ejus  arcanis  succumbat.  Eorum  enim 
quae  scire  nec  datur,  nec  fas  est,  docta  est  ignorantia;  scientiae 
appetentia,  insaniae  species. 

9.  Dicet  forte  quispiam,  me  nondum  attulisse  quod  sacrile¬ 
gam  illam  excusationem  compesceret.  Ego  vero  ne  id  quidem  ef¬ 
fici  posse  fateor,  quin  semper  fremat  impietas  et  obmurmuret. 
Mihi  tamen  dixisse  videor  quod  ad  obloquendi  non  rationem  tan¬ 
tum,  sed  praetextum  quoque  adimendum  sufficeret.  Excusabiles 
peccando  haberi  volunt  reprobi,  quia  evadere  nequeunt  peccandi 
necessitatem:  praesertim  quum  ex  Dei  ordinatione  sibi  injiciatur 
hujusmodi  necessitas.  Nos  vero  inde  negamus  rite  excusari,  quan¬ 
doquidem  Dei  ordinationi,  qua  se  exitio  destinatos  conqueruntur, 
sua  constat  aequitas,  nobis  quidem  incognita,  sed  illa  certissima. 
Unde  constituimus,  nihil  illos  sustinere  mali  quod  non  justissimo 
Dei  judicio  infligatur.  Deinde  praepostere  docemus  agere  ipsos, 
qui  ad  quaerendam  suae  damnationis  originem,  in  recondita  divini 
consilii  adyta  oculos  intendant;  ad  naturae  corruptionem,  unde 
illa  vere  scaturit ,  conniveant.  Hanc  autem  imputare  ne  Deo  pos¬ 
sint,  obstat  quod  suae  creationi  testimonium  reddat.  Tametsi 
enim  aeterna  Dei  providentia  in  eam  cui  subjacet  calamitatem  con¬ 
ditus  est  homo ,  a  se  ipso  tamen  ejus  materiam ,  non  a  Deo  sump 
sit;  quando  nulla  alia  ratione  sic  perditus  est,  nisi  quia  a  pura 
Dei  creatione  in  vitiosam  et  impuram  perversitatem  degeneravit 

10.  Jam  et  tertia  absurditate  Dei  praedestinationem  infa¬ 
mant  ejus  adversarii;  quum  enim  non  alio  referamus  quam  ad 
divinae  voluntatis  arbitrium,  quod  universali  exitio  eximantur  quos 
in  regni  sui  haeredes  Deus  assumit,  ex  eo  colligunt  apud  ipsum 
ergo  esse  acceptionem  personarum:  quod  ubique  scriptura  negat. 
Ergo  vel  scripturam  esse  sibi  dissentaneam,  vel  in  electione  Dei 
esse  meritorum  respectum.  Primum,  alio  sensu  negat  scriptura 
Deum  esse  personarum  acceptorem,  quam  quo  ipsi  judicant;  si¬ 
quidem  personae  vocabulo  non  hominem  significat,  sed  quae  in 
homine  oculis  conspicua,  vel  favorem,  gratiam,  dignitatem  conci¬ 
liare,  vel  odium,  contemptum,  dedecus,  conflare  solent.  Qualia 
sunt,  divitiae,  opes,  potentia,  nobilitas,  magistratus,  patria,  for¬ 
mae  elegantia,  et  caetera  ejusmodi.  Item  paupertas,  inopia,  igno¬ 
bilitas,  sordes,  contemptus  et  similia.  Sic  Petrus  et  Paulus  (Act. 


Dei 

locc 

Itis 


10,  34;  Eom.  2,  10;  Gal.  3,  28)  personarum  acceptorem  non 


esse  Dominum  docent,  quia  non  discernat  inter  Judaeum  et  Grae 
cum,  quo  solius  gentis  ratione  alterum  respuat,  amplectatur  alte 
rum.  Sic  Jacobus  (2,  5)  iisdem  verbis  utitur,  dum  vult  asserere 

lD'|ab  hominis  respectu,  sed  a  sola  ejus  misericordia,  cui 
:es|esse  debet  proferre  se  et  exserere  ubi  et  quoties  placet 


'  I  Deum  in  suo  judicio  divitias  nihil  morari.  Paulus  autem  alio 
|a|loco  (Coi.  3,  25;  Eph.  6,  9)  de  Deo  sic  loquitur,  quod  liberta- 
ln|tis  aut  servitutis  in  judicando  nullam  habeat  rationem.  Proinde 
'  |  nihil  repugnantiae  erit ,  si  dicemus ,  Deum  secundum  beneplaciti 
'  i  sui  arbitrium  eligere  in  filios ,  nullo  merito ,  quos  visum  fuerit, 
^'1  aliis  rejectis  ac  reprobatis.  Pes  tamen  sic  explicari  potest,  ut 
plenius  satisfiat.  Quaerunt  qui  fiat  ut  ex  duobus  quos  nullum 
meritum  discriminat,  alterum  praetereat  in  electione  sua,  alterum 
ae| assumat  Deus?  Ego  vicissim  rogo,  putentne  in  eo  qui  assumitur 
i  esse  aliquid  quod  Dei  animum  ad  ipsum  inclinet?  Si  nihil  fate- 
‘  buntur,  quod  necesse  est,  sequetur  Deum  non  hominem  intueri, 
sed  a  sua  bonitate  rationem  petere  cur  illi  benefaciat x).  Quod 
igitur  hominem  unum  eligit  Deus,  altero  rejecto,  id  non  provenit 

liberum 
Nam  et 

alibi  (1  Cor.  1,  26)  vidimus  non  multos  ab  initio  vocatos  fuisse 
to|nobiles,  vel  sapientes,  vel  splendidos,  ut  Deus  humiliaret  carnis 
(superbiam;  tantum  abest  ut  personis  devinctus  fuerit  ejus  favor. 

11.  Quare  falso  et  pessime  Deum  inaequalis  justitiae  insi- 
^jjmulant  nonnulli,  quod  non  eundem  erga  omnes  tenorem  in  sua 

-  praedestinatione  servat.  Si  omnes,  inquiunt,  noxios  deprehendit, 
peraeque  omnes  puniat;  si  insontes,  ab  omnibus  judicii  rigorem 
abstineat.  Atqui  perinde  cum  ipso  agunt  ac  si  vel  interdicta  illi 
foret  misericordia,  vel,  dum  vult  misereri,  cogatur  in  totum  ju¬ 
dicio  renuntiare.  Quid  est  quod  flagitant?  si  omnes  sunt  noxii, 
ut  simul  eandem  omnes  luant  poenam.  Fatemur  communem  no¬ 
xam;  sed  dicimus  quibusdam  succurrere  Dei  misericordiam.  Suc- 

aP*  currat,  ajunt,  omnibus.  Sed  excipimus,  aequum  esse  ut  puniendo 
se  quoque  aequum  judicem  ostendat.  Id  dum  non  sustinent,  quid 
fiiud  quam  vel  miserandi  facultate  Deum  spoliare  conantur,  vel 
hac  saltem  lege  ipsam  permittere,  ut  judicio  se  prorsus  abdicet? 

-  Quare  pulcherrime  quadrant  istae  Augustini 1  2)  sententiae :  quum 
n  primo  homine  universa  generis  massa  in  condemnationem  de- 

-  luxerit,  quae  fiunt  ex  ea  vasa  in  honorem,  non  propriae  justi- 
iae,  sed  Dei  misericordiae  vasa  esse;  quod  vero  alia  fiunt  in  con¬ 
tumeliam,  non  iniquitati  sed  judicio  deputandum,  etc.  Quod  Deus 

is  quos  reprobat,  debitam  poenam  rependit;  iis  quos  vocat,  im- 
neritam  gratiam  largitur,  ab  omni  accusatione  liberari,  similitu- 
line  creditoris,  cujus  in  potestate  est  alteri  remittere,  ab  altero 
xigere.  Potest  igitur  Dominus  etiam  dare  gratiam  quibus  vult, 

■  piia  misericors  est;  non  omnibus  dare,  quia  justus  judex;  dando 
•  [uibusdam  quod  non  merentur,  gratuitam  suam  ostendere  gra- 
>  iam;  non  omnibus  dando,  quid  mereantur  omnes  declarare.  Nam 
pium  Deum  scribit  Paulus  (Rom.  1 1 ,  32)  clausisse  omnia  sub 


1)  Vide  August.  libr.  ad  Bonif.  2.  c.  7. 

2)  Epist.  106  (186).  De  praedest.  et  gratia,  passim.  De  bono  per- 

peccato  ut  omnium  misereatur,  simul  addendum  est  nemini  esse  ]j 
debitorem ;  quia  nemo  illi  prior  dedit ,  ut  mutuum  exigat.  ;  (i 

12.  Hoc  quoque  ad  evertendam  praedestinationem  exagitant,  L 
quod  ipsa  stante  concidat  omnis  sollicitudo  et  bene  agendi  stu-  rs 
dium.  Quis  enim  audiat,  inquiunt,  aeterno  et  immutabili  Dei 
decreto  sibi  fixam  esse  aut  vitam  aut  mortem,  quin  protinus  in 
mentem  veniat,  nihil  interesse  quomodo  se  gerat,  quando  suo 
opere  nihil  aut  impediri  aut  promoveri  queat  Dei  praedestinatio? 
Ita  omnes  projicient  se,  et  deploratum  in  morem ;  quocunque  li¬ 
bido  tulerit,  praecipites  ibunt.  Et  sane  non  in  universum  men¬ 
tiuntur;  sunt  enim  plerique  porci  qui  praedestinationis  doctrinam 
impuris  istis  blasphemiis  conspurcant,  atque  hoc  etiam  obtentu 
admonitiones  et  objurgationes  quaslibet  eludunt :  scit  Deus  quid 
de  nobis  agere  semel  statuerit;  si  salutem  decrevit,  adducet  nos  I 


ad  eam  suo  tempore;  si  mortem  destinavit,  frustra  contra  tende 
remus.  At  scriptura,  dum  praecipit  quanto  majori  et  reverentia 
et  religione  sit  de  tanto  mysterio  cogitandum,  tum  pios  in  longe 


diversum  sensum  instituit,  tum  scelestam  illorum  intemperiem 
probe  redarguit.  Non  enim  praedestinationem  eo  commemorat  ut 


fert; 


fictu 

iqi 


fit. 


in  audaciam  erigamur,  et  inaccessa  Dei  secreta  excutere  nefaria 
temeritate  tentemus;  sed  potius  ut  humiliati  ac  dejecti,  ad  judi¬ 
cium  ejus  tremere,  misericordiam  suspicere  discamus.  Ad  hunc 
scopum  fideles  collimabunt.  Ille  autem  foedus  porcorum  grunni 
tus  a  Paulo  rite  compescitur.  Securos  se  in*  vitiis  pergere  dicunt, 
quia  si  sint  a  numero  electorum,  nihil  obfutura  sint  vitia  quomi 
nus  tandem  ad  vitam  perducantur.  Atqui  in  hunc  finem  electos 
esse  nos  Paulos  (Eph.  1,  4)  admonet,  ut  sanctam  ac  inculpatam 
vitam  traducamus.  Si  electionis  scopus  est  vitae  sanctimonia,  ma¬ 
gis  ad  eam  alacriter  meditandam  expergefacere  et  stimulare  nos 
debet,  quam  ad  desidiae  praetextum  valere.  Quantopere  enim 
haec  inter  se  dissident,  a  bene  agendo  cessare  quia  electio  ad  sa 
lutem  sufficiat,  et  electioni  propositum  esse  finem  ut  in  bonorum 
studium  incumbamus?  Facessant  ergo  ejusmodi  sacrilegia  quae 
totum  electionis  ordinem  perperam  invertunt.  Quod  autem  suas 
blasphemias  longius  extendunt,  dum  eum,  qui  sit  a  Deo  reproba 
tus,  perditurum  operam  dicunt  si  innocentia  et  probitate  vitae  se 
illi  approbare  studeat,  in  eo  vero  impudentissimi  mendacii  con¬ 
vincuntur.  Dnde  enim  tale  studium  oriri  possit  nisi  ex  electione? 
Ham  quicunque  sunt  ex  reproborum  numero,  ut  sunt  vasa  in 
contumeliam  formata,  ita  non  desinunt  perpetuis  flagitiis  iram 
Dei  in  se  provocare,  et  evidentibus  signis  confirmare  quod  jam 
in  se  latum  est  Dei  judicium.  Tantum  abest  ut  cum  ipso  frustra1 
contendant. 

13.  Maligne  tamen  atque  impudenter  hanc  doctrinam  ca¬ 
lumniantur  alii,  ac  si  omnes  ad  pie  vivendum  exhortationes  ever¬ 
teret.  Qua  de  re  magnam  olim  invidiam  sustinuit  Augustinus 
quam  abstersit  libro  de  correptione  et  gratia  ad  Yalentinum;  cu¬ 
jus  lectio  pios  omnes  et  dociles  facile  placabit.  Pauca  tamen  hic 

e  libabo,  quae,  ut  spero,  probis  et  non  contentiosis  satisfacient. 

Quam  apertus  et  vocalis  praeco  electionis  gratuitae  fuerit  Paulus, 
i  ante  visum  est;  an  ideo  monendo  et  hortando  frigidus?  Confe- 
'  rant  boni  isti  zelotae  ejus  vehementiam  cum  sua,  glacies  in  ipsis 
1  reperietur  prae  incredibili  illius  fervore.  Et  certe  principium  il- 
J  lud  scrupulos  omnes  tollit,  non  esse  nos  vocatos  ad  immunditiem, 
\  sed  ut  quisque  vas  suum  possideat  in  honore  (1  Thess.  4,  7), 

; ;  etc. ,  deinde  nos  esse  Dei  figmentum ,  creatos  ad  bona  opera  quae 

'  praeparavit,  ut  in  illis  ambulemus  (Eph.  2,  10).  In  summa  qui 
'(mediocriter  exercitati  sunt  in  Paulo,  absque  longa  demonstratione 
m  intelligent  quam  apte  conciliet  quae  isti  fingunt  inter  se  pugnare. 

1  Praecipit  Christus  ut  in  se  credatur;  neque  tamen  vel  falsa  est 

'  ejus  definitio,  vel  praecepto  contraria,  ubi  dicit  (Joann.  6,  44): 
b  nemo  potest  venire  ad  me  nisi  cui  datum  fuerit  a  Patre  meo. 
'i  Cursum  igitur  suum  habeat  praedicatio,  quae  adducat  homines  ad 
4  fidem,  et  continuo  profectu  in  perseverautia  contineat.  Neque  ta- 
:e  men  impediatur  praedestinationis  cognitio,  ut  qui  obediunt  non 
1  tanquam  de  suo  superbiant,  sed  in  Domino  glorientur.  Non  abs 
:  re  dicit  Christus:  qui  habet  aures  audiendi  audiat  (Matth.  13,  9). 
1  Ergo  dum  exhortamur  et  praedicamus,  qui  auribus  praediti  sunt, 
u  libenter  obediunt;  quivero  carent,  in  illis  impletur,  quod  scriptum 
ne  est  (Jes.  6,  9),  ut  audientes  non  audiant.  Cur  autem,  inquit 
J'  Augustinus1),  illi  habeant,  illi  non?  quis  cognovit  sensum  Do- 
at>  mini?  numquid  ideo  negandum  est  quod  apertum  est,  quia  com- 
N’  prehendi  non  potest  quod  occultum  est?  Haec  fideliter  ex  Augu- 
'Istino  retuli;  sed  quia  plus  forte  autoritatis  habebunt  ejus  verba 
::  quam  mea,  agedum  prodeant  in  medium  quae  apud  ipsum  legun- 
-a'  tur.  Numquid  si  hoc  audito  nonnulli  in  torporem  segnitiemque 
•  certantur,  et  a  labore  proclives  ad  libidinem  post  concupiscentias 
jn  3ant,  propterea  de  praescientia  Dei  falsum  putandum  est  quod 
i  lictum  est?  Nonne  si  Deus  illos  bonos  fore  praescivit,  boni  erunt, 
J  n  quantalibet  nunc  malitia  versentur;  et,  si  malos  fore  praesci- 
:  vit ,  mali  erunt,  in  quantalibet  nunc  bonitate  cernantur?  Num- 
:  piid  ergo  propter  hujusmodi  causas,  quae  de  praescientia  Dei 
rera  dicuntur,  vel  neganda  sunt  vel  tacenda?  tunc  scilicet  quando, 

'  d  non  dicantur,  in  alios  itur  errores?  Alia,  inquit2),  ratio  est 

-  rerum  tacendi,  alia,  verum  dicendi  necessitas.  Causas  verum  ta- 
jendi  longum  esset  omnes  quaerere;  quarum  tamen  est  haec  una, 

-  le  pejores  fiant  qui  non  intelligunt,  dum  volumus  eos  qui  intel- 
igunt  facere  doctiores;  qui  nobis  tale  aliquid  dicentibus  doctiores 

-  piidem  non  fiunt,  sed  nec  redduntur  pejores.  Quum  autem  res 
:  7era  ita  se  habet,  ut  fiat  pejor,  nobis  eam  dicentibus,  qui  capere 

ion  potest;  nobis  autem  tacentibus,  ille  qui  potest,  quid  putamus 
1  aciendum?  nonne  potius  est  dicendum  verum,  ut  qui  potest  ca- 
1  )ere,  capiat;  quam  tacendum,  ut  non  solum  id  ambo  non  capiant, 

-  rerum  etiam  qui  est  intelligentior ,  ille  sit  pejor,  qui  si  audiret 


1)  Libr.  de  bono  persev.  e.  15. 


2)  C.  16. 

et  caperet,  per  eum  etiam  plures  discerent?  Et  nos  dicere  no¬ 
lumus,  quod  teste  scriptura  dicere  licebat.  Timemus  enim  videli¬ 
cet  ne  loquentibus  nobis  offendatur  qui  capere  non  potest;  non 
autem  timemus  ne ,  tacentibus  nobis ,  qui  veritatem  potest  capere 
falsitate  capiatur.  Quam  sententiam  brevius  tandem  perstringens, 
clarius  etiam  confirmat 1).  Quamobrem,  si  apostoli  et  qui  eos 
sequuti  sunt  ecclesiae  doctores  utrum  que  fecerunt,  ut  de  aeterna 
Dei  electione  pie  dissererent,  et  sub  piae  vitae  disciplina  contine¬ 
rent  fideles,  quid  est  quod  invicta  conclusi  violentia  veritatis  illi 
nostri  se  recte  dicere  existimant,  non  esse  populo  praedicandum, 
etsi  verum  sit,  quod  de  praedestinatione  dicitur?  Imo  praedi¬ 
candum  est  prorsus:  ut  qui  habet  aures  audiendi  audiat.  Quis 
autem  habet,  si  non  accepit  ab  eo  qui  se  daturum  promittit? 
Certe  qui  non  accipit,  rejiciat,  dum  tamen  qui  capit,  sumat  et 
bibat,  bibat  et  vivat.  Sicut  enim  praedicanda  est  pietas,  ut  rite 
colatur  Deus,  ita  et  praedestinatio,  ut  qui  habet  aures  audiendi, 
de  gratia  Dei  in  Deo,  non  in  se  glorietur. 

14.  Et  tamen  ut  singulare  aedificationis  studium  sancto  viro 
fuit,  sic  docendi  veri  rationem  temperat,  ut  prudenter  caveatur  r 
quoad  licet  offensio.  Nam  quae  vere  dicuntur,  congruenter  si-  j 
mul  posse  dici  admonet.  Si  quis  ita  plebem  compellet:  si  non  j. 
creditis,  ideo  fit  quia  jam  divinitus  exitio  destinati  estis,  is  non  ji 
modo  ignaviam  fovet,  sed  etiam  indulget  malitiae.  Si  quis  in  j| 
futurum  quoque  tempus  sententiam  extendat,  quod  non  sint  cre-  j 
dituri  qui  audiunt,  quia  reprobati  sunt,  imprecatio  erit  magis  | 
quam  doctrina.  Tales  itaque  Augustinus  non  immerito  tanquam  > 
vel  insulsos  doctores,  vel  sinistros  et  ominosos  prophetas  ab  ec-  i  j 
clesia  jubet  facessere.  Tenendum  quidem  vere  alibi  contendit,  quod  j 1 
tunc  correctione  proficit  homo  quum  miseretur  atque  adjuvat  qui  b 
facit  quos  voluerit  etiam  sine  correptione  proficere.  Sed  quare  i 
isti  sic,  illi  aliter:  absit  ut  dicamus  judicium  luti  esse  non  figuli. 
Item  postea:  quum  homines  per  correptionem  in  viam  justitiae  j 
seu  veniunt  seu  revertuntur,  quis  operatur  in  cordibus  eorum  sa-  j 
lutem ,  nisi  ille  qui  quolibet  plantante  et  irrigante  dat  incremen¬ 
tum  ?  cui  volenti  salvum  facere  nullum  hominis  resistit  liberum  j 
arbitrium.  Non  est  itaque  dubitandum,  voluntati  Dei  (qui  in 
coelo  et  in  terra  quaecunque  voluit  fecit,  et  qui  etiam  quae  fu¬ 
tura  sunt  fecit)  humanas  voluntates  non  posse  resistere,  quominus 
faciat  ipse  quod  vult;  quandoquidem  de  ipsis  hominum  voluntati¬ 
bus  quod  vult  facit.  Item:  quum  vult  adducere  homines,  num- 
quid  corporalibus  vinculis  alligat?  intus  agit,  intus  corda  tenet, 

intus  corda  tnovet,  eosque  voluntatibus  eorum,  quas  in  illis  ope-  r 

ratus  est,  trahit.  Sed  quod  continuo  subjicit,  minime  omitti  de-  p 
bet :  quia  nescimus  quis  ad  praedestinatorum  numerum  pertineat, ,  fl 
vel  non  pertineat,  sic  nos  affici  decere  ut  omnes  velimus  salvos  n 

fieri.  Ita  fiet  ut  quisquis  nobis  occurret,  eum  studeamus  facere  i  n 


1)  Ejusd.  libri  c.  20. 

i  pacis  consortem ;  sed  pax  nostra  super  filios  pacis  requiescet.  Ergo, 
I  quantum  ad  nos  pertinet,  omnibus,  ne  pereant,  vel  ne  alios  per- 
|  dant,  salubris  et  severa,  instar  medicinae,  adhibenda  erit  correp- 
I  tio:  Dei  autem  erit  illis  utilem  facere  quos  praescivit  et  prae- 
|  destinavit. 


I  CAPUT  XXIV. 

I  Electionem  sanciri  Dei  vocatione;  reprobos  autem  sibi  accer- 
sere  justum,  cui  destinati  sunt,  interitum. 

Hujus  Capitis  duas  esse  partes  vel  ipsum  argumentum  ostendit.  1)  De 
Electis,  a  prima  sect.  ad  undecimam  agitur.  —  2)  De  Reprobis,  a  duodecima 
usque  ad  fin.  capitis. 

1.  Sed  ut  res  melius  elucescat,  tum  de  electorum  vocatione, 
tum  de  excaecatione  et  induratione  impiorum  agendum  est.  Et 
de  priore  quidem  jam  aliquid  disserui,  eorum  errorem  refellens 
quibus  generalitas  promissionum  videtur  aequare  totum  humanum 
genus.  Atqui  non  absque  delectu  electionem,  quam  in  se  ipso 
alioqui  absconditam  habet,  vocatione  demum  sua  Deus  manifestat, 

;  quam  ideo  appellare  proprie  licet  ejus  testificationem.  Nam  quos 

I  praescivit,  eos  et  praefinivit  conformes  fieri  imaginis  filii  sui;  quos 
autem  praefinivit,  eos  et  vocavit;  quos  vocavit,  eos  et  justificavit, 
ut  olim  glorificet  (Rom.  8 ,  29).  Quum  suos  eligendo  jam  in 
filiorum  locum  Dominus  adoptarit,  videmus  tamen  ut  in  tanti  boni 
possessionem  non  veniant,  nisi  dum  vocantur;  contra,  ut  vocati 
quadam  jam  fruantur  electionis  suae  communicatione.  Qua  ratione 
spiritum  quem  accipiunt,  et  adoptionis  spiritum,  et  sigillum,  et 
arrhabonem  haereditatis  futurae  vocat  Paulus  (Rom.  8 ,  15;  Eph. 
1 ,  13  et  alibi) ,  quia  scilicet  eorum  cordibus  futurae  adoptionis 
certitudinem  suo  testimonio  stabilit  et  obsignat.  Nam  etsi  evan- 
gelii  praedicatio  ex  fonte  electionis  scaturit,  quia  tamen  reprobis 
etiam  communis  est,  non  esset  per  se  solida  illius  probatio.,  Deus 
i  autem  efficaciter  electos  suos  docet  ut  ad  fidem  adducat;  sicuti 
|  citavimus  ante  ex  verbis  Christi.  Qui  ex  Deo  est,  hic  vidit  pa¬ 
trem,  non  alius  (Joann.  6,  46).  Item:  manifestavi  nomen  tuum 
hominibus  quos  dedisti  mihi  (Joann.  17,  6).  Q,uum  alibi  dicat: 
nemo  potest  venire  ad  me  nisi  pater  meus  traxerit  eum  (Joann. 
I  6,  44).  Quem  locum  prudenter  expendit  Augustinus1),  cujus 
verba  sunt:  si  (ut  dicit  veritas)  omnis  qui  didicit  venit,  quisquis 
non  venit,  profecto  nec  didicit:  non  est  igitur  consequens  ut  qui 
1  potest  venire  etiam  veniat,  nisi  id  voluerit  atque  fecerit;  sed  om- 
j  nis  qui  didicit  a  patre,  non  solum  potest  venire,  sed  etiam  venit; 
ubi  jam  et  possibilitatis  profectus,  et  voluntatis  affectus  et  actio¬ 
nis  effectus  adest.  Alibi  etiam  clarius2):  quid  est,  omnis  qui 

1)  Libr.  1.  de  gratia  Christi  contra  Pelag.  et  Coelest.  c.  14  et  31. 

2)  Libr.  de  praedest.  sanctorum  c.  8. 

audivit  a  patre  et  didicit  venit  ad  me,  nisi,  nullus  est  qui  audiat 
et  discat  a  patre,  et  non  veniat  ad  me?  si  enim  omnis  qui  audi¬ 
vit  a  patre  et  didicit  venit,  profecto  omnis  qui  non  venit  non 
audivit  a  patre  nec  didicit;  nam  si  audisset  et  didicisset,  veniret: 
valde  remota  est  a  sensibus  carnis  haec  schola,  in  qua  pater  audi¬ 
tur  et  docet,  ut  veniatur  ad  filium.  Paulo  post:  haec  gratia  quae 


occulte  humanis  cordibus  tribuitur,  a  nullo  duro  corde  recipitur; 
ideo  quippe  tribuitur,  ut  cordis  duritia  primum  auferatur:  quando 
itaque  pater  intus  auditur,  aufert  cor  lapideum  et  dat  cor  car¬ 
neum;  sic  quippe  facit  filios  promissionis  et  vasa  misericordiae, 
quae  praeparavit  in  gloriam;  cur  ergo  non  omnes  docet  ut  ve¬ 
niant  ad  Christum,  nisi  quia  omnes  quos  docet,  misericordia  do¬ 
cet;  quos  autem  non  docet,  judicio  non  docet?  quoniam  cujus 
vult  miseretur,  et  quem  vult  obdurat.  Eilios  ergo  sibi  designat, 
ac  patrem  se  iis  destinat  Deus  quos  elegit.  Yocando  porro  in 
familiam  eos  suam  asciscit,  ac  se  ipsum  iis  coadunat,  ut  simul 
unum  sint.  Quum  autem  electioni  vocatio  subnectitur,  in  eum 
modum  scriptura  satis  innuit,  in  ea  nihil  requirendum  praeter 
gratuitam  Dei  misericordiam.  Si  enim  quaerimus  quo  vocet  et 
qua  ratione,  respondet,  quos  elegerat.  Ad  electionem  autem  dum 
venitur,  sola  illic  misericordia  undecunque  apparet.  Atque  adeo!  « 
vere  hic  locum  habet  illud  Pauli  (Rom.  9,  16),  non  esse  volen- j  o; 
tis  neque  currentis,  sed  miserentis  Dei.  Neque  id,  quemadmo- jlfr 


el 


dum  vulgo  accipiunt  qui  inter  Dei  gratiam,  voluntatem,  cursum¬ 


que  hominis  partiuntur.  Exponunt  enim,  desiderium  hominis  ac 
conatum  nihil  per  se  quidem  habere  momenti,  nisi  Dei  gratia 
prosperentur;  sed  quum  adjuvantur  illius  benedictione,  habere 
suas  quoque  partes  in  comparanda  salute  contendunt.  Quorum 
cavillum  Augustini 1)  verbis  refellere  quam  meis  malo.  Si  nihil 
aliud  voluit  apostolus,  nisi  non  esse  solius  volentis  aut  currentis,' 
nisi  adsit  misericors  Dominus,  retorquere  e  converso  licebit,  non 
solius  esse  misericordiae ,  nisi  adsit  voluntas  et  cursus :  quod  si 
aperte  impium  est,  non  dubitemus  apostolum  omnia  misericordiae 
Domini  dare,  nostris  autem  voluntatibus  aut  studiis  nihil  relin¬ 
quere.  In  hanc  sententiam  ille  sanctus  vir.  Nec  pili  aestimo 
quam  inducunt  argutiolam,  non  fuisse  id  dicturum  Paulum  nisi 
aliquis  in  nobis  foret  conatus  et  aliqua  voluntas.  Non  enim  quid 
esset  in  homine 'reputavit;  sed  quum  videret  quosdam  salutis  par¬ 
tem  hominum  industriae  assignare,  simpliciter  eorum  errorem  dam¬ 
navit  priore  membro ,  deinde  totam  salutis  summam  Dei  miseri¬ 
cordiae  vendicavit.  Et  quid  aliud  agunt  prophetae  quam  ut  gra¬ 
tuitam  Dei  vocationem  perpetuo  depraedicent? 

2.  Ad  haec  ipsa  quoque  vocationis  natura  et  dispensatio 
perspicue  id  demonstrat,  quae  non  sola  verbi  praedicatione,  sed 
et  spiritus  illuminatione  constat.  Quibus  offerat  verbum  suum! 
Deus,  habemus  apud  prophetam  (Jes.  65,  1):  repertus  sum  a  nor 


1)  Enchir.  ad  Laurent.  c.  32. 

quaerentibus  me;  palam  apparui  iis  qui  me  non  interrogabant; 
populo  qui  non  invocavit  nomen  meum  dixi,  ecce  adsum.  Ac  ne 
Judaei  ad  gentes  modo  eam  clementiam  pertinere  ducerent,  ipsis 
quoque  in  memoriam  reducit  unde  assumpserit  patrem  eorum  Abra- 
bam ,  quum  ipsum  sibi  conciliare  dignatus  est ;  nimirum  ex  media 
idololatria,  in  qua  cum  suis  omnibus  demersus  erat  (Jos.  24,  3). 
Yerbi  sui  luce  dum  immerentibus  primum  affulget,  eo  gratuitae 
bonitatis  suae  specimen  satis  luculentum  exhibet.  Hic  ergo  jam 
se  exserit  immensa  Dei  bonitas,  sed  non  omnibus  in  salutem: 
quia  reprobos  manet  gravius  judicium,  quod  testimonium  amoris 
Dei  repudient.  Atque  etiam  Deus,  illustrandae  gloriae  suae  causa, 
spiritus  sui  efficaciam  ab  illis  subducit.  Interior  igitur  haec  vo¬ 
catio  pignus  est  salutis  quod  fallere  non  potest.  Quo  pertinet  il¬ 
lud  Joannis  (1  Joann.  3,  24):  inde  agnoscimus  nos  esse  ejus  filios, 
ex  spiritu  quem  dedit  nobis.  Ac  ne  glorietur  caro  quod  vocanti 
et  ultro  se  offerenti  saltem  responderit,  nullas  ad  audiendum  esse 
aures,  nullos  ad  videndum  oculos  affirmat,  nisi  quos  ipse  fecerit. 
Facere  autem  non  secundum  cujusque  gratitudinem ,  sed  pro  sua 
electione.  Cujus  rei  insigne  habes  exemplum  apud  Lucam  (Act. 
13,  48),  ubi  Pauli  et  Barnabae  concionem  audiunt  communiter 
Judaei  et  gentes.  Eodem  tum  verbo  quum  edocti  essent  omnes, 
narrantur  credidisse  qui  ad  vitam  aeternam  erant  ordinati.  Qua 
fronte  gratuitam  esse  vocationem  negemus,  in  qua  ad  ultimam 
usque  partem  sola  regnat  electio? 

3.  Duo  autem  errores  hic  cavendi  sunt:  quia  nonnulli  co¬ 
operarium  Deo  faciunt  hominem ,  ut  suffragio  suo  ratam  electio¬ 
nem  faciat;  ita  secundum  eos  voluntas  hominis  superior  est  Dei 
consilio.  Quasi  vero  scriptura  doceat  tantum  nobis  dari  ut  cre¬ 
dere  possimus ,  ac  non  potius  fidem  ipsam.  Alii ,  quanquam  non 
ita  enervant  gratiam  spiritus  sancti,  nescio  tamen  qua  ratione  in¬ 
ducti  electionem  a  posteriori  suspendunt:  quasi  dubia  esset  atque 
etiam  inefficax,  donec  fide  confirmetur.  Equidem  confirmari,  quoad 
nos,  minime  obscurum  est;  elucescere  etiam  arcanum  Dei  consi¬ 
lium,  quod  latebat,  ante  vidimus;  modo  hoc  verbo  nihil  aliud  in- 
telligas  quam  comprobari  quod  incognitum  erat,  et  velut  sigillo 
consignari.  Sed  falso  dicitur  electionem  tunc  esse  demum  effica¬ 
cem  postquam  evangelium  amplexi  sumus,  suumque  inde  vigorem 
sumere.  Certitudo  quidem  ejus  inde  nobis  petenda,  quia  si  ad 
aeternam  Dei  ordinationem  penetrare  tentemus,  profunda  illa  abys¬ 
sus  nos  ingurgitabit.  Sed  ubi  eam  nobis  patefecit  Deus,  altius 
conscendere  oportet,  ne  effectus  causam  obruat.  Quid  enim  ma¬ 
gis  absurdum  et  indignum,  quum  scriptura  doceat  nos  esse  illu¬ 
minatos,  sicuti  nos  Deus  elegit,  lucis  hujus  fulgore  oculos  nostros 
perstringi,  ut  attendere  ad  electionem  recusent?  Neque  interea 
infitior,  ut  certi  de  salute  nostra  simus,  initium  a  verbo  fieri  de¬ 
bere,  eoque  debere  fiduciam  nostram  esse  contentam  ut  Deum  pa¬ 
trem  invocemus  (Deut.  30,  14).  Praepostere  enim  quidam  ut  de 
consilio  Dei  (quod  nobis  prope  est  in  ore  et  corde)  certiores  red- 

dantur,  supra  nubes  volitare  cupiunt.  Cohibenda  igitur  est  illa  : 
temeritas  sobrietate  fidei,  ut  Deus  occultae  suae  gratiae  nobis  testis  i  1 
sufficiat  in  externo  verbo,  modo  ne  impediat  canalis,  ex  quo 
iarge  ad  bibendum  nobis  aqua  profluit,  quominus  scaturigo  suum  1 
honorem  obtineat. 

4.  Ergo  ut  perperam  faciunt  qui  electionis  vim  suspendunt 
a  fide  evangelii,  qua  illam  ad  nos  sentimus  pertinere,  ita  opti- 
mum  tenebimus  ordinem  si  in  quaerenda  electionis  nostrae  certi¬ 
tudine,  in  iis  signis  posterioribus,  quae  sunt  certae  ejus  testifica¬ 
tiones,  haereamus.  Nulla  tentatione  vel  gravius  vel  periculosius  c 
fideles  percellit  satan,  quam  dum  ipsos  suae  electionis  dubitatione  '  t 
inquietans,  simul  prava  ejus  extra  viam  inquirendae  cupiditate  > 
sollicitat.  Extra  viam  inquirere  voco ,  ubi  in  abditos  divinae 
sapientiae  recessus  perrumpere  homuncio  conatur,  et,  quo  intelli-  f 
gat  quid  de  se  sit  constitutum  apud  Dei  tribunal ,  ad  supremam 
usque  aeternitatem  penetrare.  Tunc  enim  se  in  profundum  im¬ 
mensae  voraginis  absorbendum  praecipitat;  tunc  innumeris  atque  o 
inexplicabilibus  laqueis  se  induit;  tunc  caecae  caliginis  abysso  se  p 
adobruit.  Sic  enim  aequum  est  horribili  ruina  ingenii  humani  n 
stoliditatem  puniri,  ubi  suopte  marte  assurgere  ad  divinae  sapien¬ 
tiae  altitudinem  tentat.  Eoque  exitialior  est  haec  tentatio,  quod 
ad  nullam  aliam  propensiores  simus  fere  omnes.  Earissimus  enim  ii 
est  cujus  non  interdum  animus  hac  cogitatione  feriatur:  unde  tibi  ii 
salus  nisi  ex  Dei  electione?  electionis  porro  quae  tibi  revelatio? 
Quae  si  apud  quempiam  semel  invaluit,  aut  diris  tormentis  mi-  f 
serum  perpetuo  excruciat,  aut  reddit  penitus  attonitum.  Nullo  « 
sane  certiore  argumento  confirmare  velim  quanta  pravitate  prae-  1 
destinationem  imaginentur  hujusmodi  homines,  quam  illa  ipsa  ex-  u 
perientia.  Siquidem  nullo  pestilentiori  errore  infici  mens  possit  f» 
quam  qui  sua  erga  Deum  pace  ac  tranquillitate  conscientiam  di-  ■  i: 
ruit  ac  deturbat.  Ergo  naufragium  si  timemus,  solliciti  ab  hoc  |  ■: 
scopulo  cavendum,  in  quem  nunquam  sine  exitio  impingitur.  Et  si 
vero,  licet  periculosi  maris  instar  habeatur  praedestinationis  dispu-  di 
tatio ,  patet  tamen  in  ea  lustranda  tuta  et  pacata ,  addo  et  ju¬ 
cunda  navigatio,  nisi  quis  periclitari  ultro  affectet.  Nam  quem¬ 
admodum  in  exitialem  abyssum  se  ingurgitant  qui ,  ut  de  sua  C1 
electione  fiant  certiores,  aeternum  Dei  consilium  sine  verbo  per¬ 
contantur,  ita  qui  recte  atque  ordine  ipsam  investigant,  qualiter 
in  verbo  continetur,  eximium  inde  referunt  consolationis  fructum,  io 
Sit  igitur  haec  nobis  inquirendi  via ,  ut  exordium  sumamus  a  Dei  ]; 
vocatione  et  in  ipsam  desinamus.  Quanquam  hoc  non  obstat  quin 
fideles,  quae  percipiunt  quotidie  beneficia  ex  Dei  manu,  sentiant  t! 
ex  recondita  illa  adoptione  descendere;  sicuti  loquuntur  apud  Je-  l 
saiam  (Jes.  25,  1):  fecisti  mirabilia;  cogitationes  tuae  antiquae,’ 
verae  et  fideles.  Quando  ea  ceu  tessera  vult  nobis  confirmare 
Deus  quantum  de  suo  consilio  sciri  fas  est.  Ne  cui  autem  vi¬ 
deatur  infirmum  istud  testimonium,  reputemus  quantum  et  clari- 

tatis  et  certitudinis  nobis  afferat.  Qua  de  re  apposite  Bernardus1). 
Postquam  enim  de  reprobis  loquutus  est:  stat,  inquit,  propositum 
Dei,  stat  sententia  pacis  super  timentes  eum,  ipsorum  dissimulans 
mala,  et  remunerans  bona,  ut  miro  modo  eis  non  modo  bona, 
sed  et  mala  cooperentur  in  bonum.  Quis  accusabit  electos  Dei? 
sufficit  mihi  ad  omnem  justitiam,  solum  habere  propitium  cui 
soli  peccavi:  omne  quod  mihi  ipse  non  imputare  decrevit,  sic  est 
quasi  non  fuerit.  Et  paulo  post:  o  verae  quietis  locus,  et  quem 
non  immerito  cubiculi  appellatione  censuerim,  in  quo  Deus  non 
quasi  turbatus  ira,  nec  velut  distentus  cura  prospicitur,  sed  pro¬ 
batur  voluntas  ejus  in  eo  bona  et  beneplacens  et  perfecta.  Visio 
ista  non  terret,  sed  mulcet;  inquietam  curiositatem  non  excitat, 
sed  sedat ;  nec  fatigat  sensus ,  sed  tranquillat ;  hic  vere  quiesci¬ 
tur;  tranquillus  Deus  tranquillat  omnia,  et  quietum  aspicere, 
quiescere  est. 

5.  Primum,  si  paternam  Dei  clementiam  propitium  que  ani¬ 
mum  quaerimus,  ad  Christum  convertendi  sunt  oculi,  in  quo  solo 
patris  anima  acquiescit  (Matth.  3,  17).  Si  salutem,  vitam  et 
regni  coelestis  immortalitatem,  non  alio  tum  quoque  confugien¬ 
dum  est,  quando  ipse  unus  et  vitae  fons  est,  et  salutis  anchora, 
et  regni  coelorum  haeres.  Jam  quorsum  electio  pertinet,  nisi  ut 
in  filiorum  locum  a  coelesti  patre  cooptati  ejus  favore  salutem  et 
immortalitatem  obtineamus  ?  Quantumlibet  revolvas  et  excutias, 
ultimum  tamen  ejus  scopum  non  ultra  tendere  intelliges.  Proinde 
quos  Deus  sibi  filios  assumpsit,  non  in  ipsis  eos  dicitur  elegissse, 
sed  in  Christo  suo ;  quia  non  nisi  in  eo  amare  illos  poterat  (Eph. 
1,  4),  nec  regni  sui  haereditate  honorare,  nisi  ejus  consortes 
ante  factos.  Quod  si  in  eo  sumus  electi,  non  in  nobis  ipsis  re- 
periemus  electionis  nostrae  certitudinem ;  ac  ne  in  Deo  quidem 
patre,  si  nudum  illum  absque  filio  imaginamur.  Christus  ergo 
speculum  est  in  quo  electionem  nostram  contemplari  convenit,  et 
sine  fraude  licet.  Quum  enim  is  sit  cujus  corpori  inserere  desti¬ 
navit  pater  quos  ab  aeterno  voluit  esse  suos,  ut  pro  filiis  habeat 
quotquot  inter  ejus  membra  recognoscit,  satis  perspicuum  firmum- 
que  testimonium  habemus,  nos  in  libro  vitae  scriptos  esse  si  cum 
Christo  communicamus.  Porro  ille  certa  sui  communione  nos  do¬ 
navit,  quum  per  evangelii  praedicationem  testatus  est  se  nobis  a 
patre  datum,  ut  cum  suis  omnibus  bonis  noster  esset.  Illum  in¬ 
duere  dicimur,  in  ipsum  coalescere,  ut  vivamus  quia  ipse  vivit 
(Bom.  8,  32).  Toties  repetitur  haec  doctrina:  filio  unigenito  non 
pepercit  pater,  ut  quisquis  credit  eum,  non  pereat  (Joann.  3,  15). 
Qui  vero  in  eum  credit,  dicitur  transiisse  a  morte  in  vitam 
(Joann.  5,  24).  Quo  sensu  vocat  se  panem  vitae,  quem  qui 
comederit,  non  morietur  in  aeternum  (Joann.  6,  35).  Ille,  in¬ 
quam,  nobis  testis  fuit,  filiorum  loco  habitum  iri  a  patre  coe¬ 
lesti  omnes  a  quibus  fide  receptus  fuerit.  Si  quid  plus  appetimus 


1)  Serm.  23.  super  cantic. 

quam  ut  inter  Dei  filios  censeamur  et  haeredes,  supra  Christum 
conscendamus  licet.  Si  haec  suprema  nobis  est  meta,  quantopere 
insanimus,  extra  ipsum  quaerendo  quod  et  in  ipso  jam  conse- 
quuti  sumus,  et  in  solo  ipso  invenire  potest?  Praeterea  quum 
sit  aeterna  patris  sapientia,  immutabilis  veritas,  fixum  consilium, 
non  est  timendum  ne  quod  suo  sermone  nobis  enarrat,  ab  illa 
quam  quaerimus  patris  voluntate  vel  minimum  variet;  quin  po¬ 
tius  eam  fideliter  nobis  aperit  qualis  ab  initio  fuit,  ac  semper 
futura  est.  Hujus  doctrinae  praxis  in  precibus  quoque  vigere  de¬ 
bet.  Nam  etsi  ad  Dei  invocationem  nos  animat  electionis  fides, 
ubi  tamen  vota  concipimus,  eam  obtrudere  Deo  praeposterum  es¬ 
set  ,  vel  hac  conditione  pacisci :  Domine,  si  electus  sum,  me  exau¬ 
dias.  Quando  suis  promissionibus  vult  nos  esse  contentos,  ne¬ 
que  alibi  quaerere  an  futurus  sit  nobis  exorabilis.  Haec  prudentia 
nos  a  multis  laqueis  expediet,  si  in  rectum  usum  accommodare 
scimus  quod  recte  scriptum  est;  non  autem  inconsiderate  huc 
illuc  trahamus  quod  restringi  debuerat. 

6.  Accedit  ad  stabiliendam  fiduciam  alia,  quam  cum  voca¬ 
tione  nostra  conjungi  diximus,  electionis  firmitudo.  Quos  enim 
nominis  sui  cognitione  illuminatos  in  ecclesiae  suae  sinum  Chri¬ 
stus  asciscit,  eos  dicitur  in  fidem  tutelamque  suam  recipere. 
Quoscunque  autem  recipit,  ei  a  patre  commissi  dicuntur  ac  con¬ 
crediti  ut  in  vitam  aeternam  custodiantur.  Quid  nobis  volumus  ? 
Clamat  alta  voce  Christus,  quotquot  pater  salvos  esse  velit,  eos 
sibi  in  protectionem  tradidisse  (Joann.  6,  37.  39  et  17,  6.  12). 
Ergo  si  rescire  libet  an  Deo  curae  sit  nostra  salus,  quaeramus 
an  Christo  commendaverit,  quem  constituit  unicum  suorum  om¬ 
nium  salvatorem.  Jam  si  dubitamus  an  simus  a  Christo  in  fidem 
custodiamque  recepti,  ille  dubitationi  occurrit,  dum  se  pastorem 
sponte  offert,  ac  in  ovium  suarum  numero  nos  fore  pronuntiat, 
si  vocem,  suam  audiamus  (Joann.  10,  3).  Christum  ergo  benigne 
nobis  expositum,  et  obviam  prodeuntem  amplectamur:  ille  autem 
nos  in  grege  suo  recensebit,  et  inter  sua  septa  conclusos  tenebit. 
At  subit  futuri  status  anxietas.  Nam  ut  Paulus  vocari  docet  qui 
electi  ante  fuerint,  ita  Christus  ostendit  multos  esse  vocatos,  paucos 
vero  electos  (Rom.  8,  30;  Matth.  22,  14).  Quin  etiam  ipse  quo¬ 
que  Paulus  alibi  a  securitate  dehortatur;  qui  bene  stat,  inquit, 
videat  ne  cadat  (1  Cor.  10,  12).  Item:  insertus  es  in  populum 
Dei?  noli  superbire,  sed  time;  potest  enim  Deus  rursum  succi¬ 
dere,  ut  alios  inserat  (Rom.  11  ,  20).  Denique  ipsa  experientia 
satis  docemur,  parvi  esse  vocationem  ac  fidem,  nisi  accedat  per¬ 
severantia,  quae  non  omnibus  contingit.  Sed  enim  ista  sollicitu¬ 
dine  liberavit  nos  Christus;  nam  in  posterum  certe  respiciunt 
istae  promissiones:  omne  quod  dat  mihi  pater,  ad  me  veniet;  et 
eum  qui  venerit  ad  me  non  ejiciam  foras  (Joann.  6,  37.  40). 
Item :  haec  est  voluntas  ejus  qui  misit  me  patris ,  ne  quid  per¬ 
dam  ex  omnibus  quae  dedit  mihi ,  sed  resuscitem  ea  in  novissimo 
die.  Item  (Joann.  10,  27):  oves  meae  vocem  meam  audiunt  et 

sequuntur  me;  ego  cognosco  eas,  et  vitam  aeternam  do  eis,  nec 
peribunt  in  aeternum,  neque  rapiet  eas  quisquam  de  manu  mea: 
pater  qui  dedit  mihi,  major  omnibus  est,  et  nemo  potest  rapere 
de  manu  patris  mei.  Jam  ubi  pronuntiat  (Matth.  15,  13):  omnis 
arbor  quam  non  plantavit  pater  meus  eradicabitur,  ex  opposito 
innuit  nunquam  posse  a  salute  evelli  qui  radicem  in  Deo  habent. 
Cui  consentit  illud  Joannis  (1  Joann.  2,  19):  si  ex  nobis  fuissent, 
non  exiissent  utique  a  nobis.  Hinc  etiam  magnifica  Pauli  glo¬ 
riatio  contra  vitam  et  mortem,  praesentia  et  futura  (Eom.  8,  38); 
quam  in  dono  perseverantiae  fundatam  esse  oportet.  Nec  dubium 
est  quin  ad  electos  omnes  sententiam  hanc  dirigat.  Alibi  idem 
Paulus  (Phil.  1,  6):  qui  coepit  in  vobis  opus  bonum,  perficiet 
usque  in  diem  Christi.  Si  cuti  etiam  David,  quum  labasceret  ejus 
fides,  in  hanc  fulturam  recubuit  (Psal.  138,  8):  opus  manuum 
tuarum  non  deseres.  Jam  vero  neque  hoc  dubium  est,  quum 
orat  Christus  pro  omnibus  electis,  quin  idem  illis  precetur  quod 
Petro  (Luc.  22,  32),  ut  nunquam  deficiat  fides  eorum.  Ex  quo 
elicimus,  extra  periculum  defectionis  esse,  quia  eorum  pietati  con¬ 
stantiam  postulans  filius  Dei  repulsam  passus  non  est.  Quid  hinc 
nos  discere  voluit  Christus,  nisi  ut  confidamus  perpetuo  nos  fore 
salvos ,  quia  illius  semel  facti  sumus  ? 

7.  At  quotidie  accidit,  ut  qui  videbantur  esse  Christi,  rur¬ 
sum  deficiant  ab  eo ,  et  corruant.  Imo  eo  ipso  loco ,  ubi  asserit 
neminem  periisse  ex  iis  qui  sibi  a  patre  dati  fuerant ,  excipit 
tamen  filium  perditionis  (Joann.  17,  12).  Yerum  est  id  quidem; 
sed  aeque  etiam  certum,  nunquam  ea  cordis  fiducia  tales  Christo 
adhaesisse  qua  nobis  electionis  certitudinem  stabiliri  dico.  Exierunt 
e  nobis,  inquit  Joannes,  sed  e  nobis  non  erant  (1  Joann.  2,  19); 
si  fuissent  enim  e  nobis,  permansissent  utique  nobiscum.  Nec 
infitior  quin  habeant  vocationis  similia  cum  electis  signa;  sed 
illud  certum  electionis  stabilimentum ,  quod  fideles  a  verbo  evan- 
gelii  petere  jubeo,  illis  minime  concedo.  Quamobrem  ejusmodi 
exempla  nequaquam  nos  permoveant  quominus  in  Domini  pro¬ 
missionem  tranquilli  recumbamus,  ubi  pronuntiat  (Joann.  3,  16  et 
6,  39)  a  patre  datos  esse  sibi  omnes  a  quibus  vera  fide  recipitur, 
quorum  nemo,  se  custode  ac  pastore,  periturus  sit.  De  Juda 
mox  dicetur.  Paulus  non  simplicem  securitatem  Christianis  dis¬ 
suadet,  sed  supinam  ac  solutam  carnis  securitatem  quae  fastum, 
arrogantiam,  aliorum  contemptum  secum  trahat,  humilitatem  ex¬ 
stinguat,  ac  reverentiam  Dei,  acceptaeque  gratiae  oblivionem  in¬ 
ducat.  Gentiles  enim  alloquitur,  quos  docet,  non  esse  Judaeis 
superbe  et  inhumaniter  insultandum  ideo  quia  ipsis  abdicatis  in 
eorum  locum  substituti  essent.  Timorem  quoque  requirit,  non 
quo  consternati  vacillent,  sed  qui  ad  suscipiendam  humiliter 
Dei  gratiam  nos  instituens,  nihil  ex  ejus  fiducia  diminuat;  quem¬ 
admodum  alibi  dictum  est.  Adde  quod  non  singulos,  sed  gene- 
ratim  sectas  ipsas  alloquitur.  Nam  quum  divisa  esset  ecclesia  in 
duas  partes,  et  aemulatio  dissidium  pareret,  admonet  Paulus  gen- 

tiles ,  quod  subrogati  sunt'  in  locum  peculiaris  et  sancti  populi, 
timoris  et  modestiae  debere  illis  esse  causam.  Atqui  inter  eos 
multi  erant  ventosi,  quorum  utile  fuit  inanem  jactantiam  retun¬ 
dere.  Caeterum  alibi  vidimus,  spem  nostram  in  futurum  tempus 
extendi,  etiam  ultra  mortem,  nec  quidquam  magis  contrarium 
esse  ejus  naturae  quam  ambigere  quid  de  nobis  futurum  sit. 

8.  Illa  Christi  sententia  de  multis  vocatis,  paucis  autem 
electis  (Mattii.  22,  14),  pessime  in  eum  modum  accipitur.  Nihil 
erit  ambiguum  si  tenemus  quod  debet  ex  superioribus  liquere, 
duplicem  esse  vocationis  speciem.  Est  enim  universalis  vocatio, 
qua  per  externam  verbi  praedicationem  omnes  pariter  ad  se  in¬ 
vitat  Deus,  etiam  quibus  eam  in  mortis  odorem,  et  gravioris 
condemnationis  materiam  proponit.  Est  altera  specialis,  qua  ut 
plurimum  solos  fideles  dignatur,  dum  interiori  sui  spiritus  illu¬ 
minatione  efficit,  ut  verbum  praedicatum  eorum  cordibus  insideat. 
Interdum  tamen  eos  quoque  facit  participes  quod  ad  tempus  dun- 
taxat  illuminat;  deinde  suae  ingratitudinis  merito  deserit,  et  ma¬ 
jori  percutit  caecitate.  Jam  quum  videret  Dominus  evangelium 
late  longeque  publicari,  a  plurimis  contemptui  haberi,  apud  pau¬ 
cos  justo  in  pretio  esse,  Deum  sub  regis  persona  nobis  describit 
(Matth.  22,  2),  qui  convivium  solenne  instituens,  vocatores  suos 
circumquaque  mittat,  ad  magnam  turbam  invitandam,  a  paucissi¬ 
mis  tamen  impetrare  queat,  quia  pro  se  quisque  impedimenta 
causetur;  ut  tandem  recusantibus  illis  cogatur  e  triviis  obvium 
quemlibet  accersere.  Hactenus  de  externa  vocatione  intelligendam 
parabolam  nemo  non  videt.  Subjungit  postea,  Deum  boni  con¬ 
vivatoris  instar  agere,  qui  circumeat  mensas,  ad  suos  hospites 
comiter  excipiendos.  Quod  si  quem  reperiat  veste  nuptiali  non 
ornatum,  minime  passurum  ut  convivii  festivitatem  suis  sordibus 
dehonestet.  Hoc  membrum  fateor  intelligendum  de  iis  qui  fidei 
professione  in  ecclesiam  ingrediuntur;  sed  Christi  sanctificatione 
nequaquam  induti.  Talia  ecclesiae  suae  dehonestamenta ,  et  velut 
%aQKi,vc6(A,ciTa  non  sustinebit  perpetuo  Deus;  sed  prout  meretur 
eorum  turpitudo,  extra  projiciet.  Pauci  ergo  electi  sunt  ex  magno 
vocatorum  numero ;  non  tamen  ea  vocatione  unde  fidelibus  dici¬ 
mus  aestimandam  suam  electionem.  Illa  enim  impiorum  etiam 
communis  est,  haec  secum  affert  spiritum  regenerationis,  qui  est 
arrhabo  et  sigillum  futurae  haereditatis ,  quo  in  diem  Domini  ob¬ 
signantur  corda  nostra  (Eph.  1,  13.  14).  In  summa,  quum  hy¬ 
pocritae,  non  secus  ac  veri  Dei  cultores,  pietatem  jactent,  pro¬ 
nuntiat  Christus  ejectum  tandem  iri  ex  loco  quem  male  occupant; 
sicuti  in  Psalmo  (15,  1)  dicitur:  Domine  quis  habitabit  in  taber¬ 
naculo  tuo?  innocens  manibus,  et  puro  corde.  Item  alibi  (Psal. 
24,  6) :  haec  est  generatio  quaerentium  Deum,  quaerentium  faciem  [ 
Dei  Jacob.  Atque  ita  ad  tolerantiam  hortatur  spiritus  fideles, 
ne  aegre  ferant  Ismaelitas  sibi  misceri  in  ecclesia:  quoniam  tan¬ 
dem  detracta  larva  cum  dedecore  ejicientur, 

9.  Eadem  est  ratio  exceptionis  nuper  adductae,  ubi  ait 

Christus  neminem  periisse  nisi  filium  perditionis  (Joann.  17,  12). 
Est  quidem  impropria  loquutio ,  sed  minime  obscura.  Ille  enim 
non  reputabatur  inter  oves  Christi,  quia  vere  esset;  sed  quia  lo¬ 
cum  tenebat.  Quod  porro  ipsum  alibi  electum  cum  apostolis  a 
se  fuisse  asserit  Dominus  (Joann.  6,  70),  id  duntaxat  ad  mini¬ 
sterium  refertur.  Duodecim,  inquit,  elegi,  et  unus  ex  eis  dia¬ 
bolus  est.  Nempe  in  apostoli  munus  eum  elegerat.  Quum  autem 
de  electione  loquitur  in  salutem,  eum  procul  ab  electorum  nu¬ 
mero  arcet:  non  de  omnibus  loquor;  ego  scio  quos  elegerim 
(Joann.  13,  18).  Si  quis  vocabulum  electionis  utrobique  confun¬ 
dat,  misere  se  implicabit;  si  distinguat,  nihil  est  expeditius. 
Pessime  ergo  et  perniciose  Gregorius1),  dum  vocationis  tantum 
nostrae  conscios  esse  nos  tradit,  electionis  incertos,  unde  ad  for¬ 
midinem  et  trepidationem  omnes  hortatur,  hanc  etiam  rationem 
usurpans,  quia  etiamsi  quales  hodie  simus  sciamus,  quales  tamen 
simus  futuri  nescimus.  Yerum  eo  loco  satis  declarat  quomodo 
in  hunc  scopum  impegerit.  Quoniam  enim  ab  operum  meritis 
electionem  suspendebat,  dejiciendis  animis  plus  satis  illi  suppete¬ 
bat  causae;  confirmare  non  poterat,  qui  a  se  ipsis  ad  divinae 
bonitatis  fiduciam  non  transferebat.  Hinc  qualemcunque  ejus  quod 
initio  posuimus  gustum  habent  fideles,  praedestinationem,  si  rite 
cogitetur,  non  fidei  convulsionem,  sed  optimam  potius  confirma¬ 
tionem  afferre.  Neque  tamen  infitior,  spiritum  ad  modulum  sen¬ 
sus  nostri  interdum  accommodare  sermonem.  Sicuti  quum  dicit 
(Ez.  13,  9):  in  arcano  populi  mei  non  erunt,  et  in  catalogo  ser¬ 
vorum  meorum  non  scribentur.  Ac  si  Deus  scribere  inciperet  in 
libro  vitae  quos  recenset  in  numero  suorum;  quum  tamen  scia¬ 
mus,  vel  teste  Christo  (Luc.  10,  20;  Phil.  4,  3),  scripta  esse 
filiorum  Dei  nomina  in  libro  vitae  ab  initio.  Sed  simpliciter  his 
verbis  eorum  abdicatio  notatur  qui  visi  sunt  inter  electos  prae¬ 
cipui.  Sicut  dicitur  in  Psalmo  (69,  29) :  deleantur  e  libro  vitae, 
et  cum  justis  non  scribantur. 

10.  Enimvero  electi  nec  statim  ab  utero,  nec  eodem  omnes 
tempore,  sed  prout  visum  est  Deo  suam  illis  gratiam  dispensare, 
in  ovile  Christi  per  vocationem  aggregantur.  Ante  vero  quam 
ad  summum  illum  pastorem  colligantur,  in  communi  deserto  dissi¬ 
pati  aberrant;  nec  ab  aliis  quidquam  differunt,  nisi  quod  singu¬ 
lari  Dei  misericordia  proteguntur,  ne  in  ultimum  mortis  praeci¬ 
pitium  ruant.  In  ipsos  ergo  si  respicias,  videbis  Adae  progeniem, 
quae  communem  massae  corruptionem  redoleat.  Quod  non  in  ex¬ 
tremam  et  desperatam  usque  impietatem  feruntur,  id  non  fit  ali¬ 
qua  illis  ingenita  bonitate;  sed  quia  in  ipsorum  salutem  excubat 
Dei  oculus,  et  manus  extenta  est.  Nam  qui  ab  ipsa  nativitate 
insitum  esse  eorum  cordibus  semen  nescio  quod  electionis  som¬ 
niant,  cujus  virtute  semper  ad  pietatem  timoremque  Dei  sint  in¬ 
clinati,  nec  scripturae  autoritate  adjuvantur,  et  ipsa  redarguuntur 

experientia.  Exempla  quidem  pauca  proferunt,  unde  probent, 
electos  ante  illuminationem  quoque  non  fuisse  a  religione  alienos: 
Paulum  in  suo  pharisaismo  vixisse  irreprehensibilem  (Phil.  3,  5); 
Cornelium  eleemosynis  et  orationibus  fuisse  acceptum  Deo  (Act. 

10,  2),  et  si  qua  sunt  similia.  De  Paulo  illis  concedimus;  in  j 
Cornelio  dicimus  hallucinari.  Jam  enim  tum  illuminatum  ac  re-  ■ 
generatum  fuisse  apparet,  ut  nihil  illi  deesset  praeter  perspicuam  | 
evangelii  revelationem.  Sed  enim  quid  pauculis  istis  exemplis  | 
tandem  extorquebant?  electosne  omnes  pietatis  spiritu  semper  esse 
praeditos  ?  Non  magis  quam  si  quis  demonstrata  Aristidis ,  So¬ 
cratis,  Xenocratis,  Scipionis,  Curii,  Camilli  et  aliorum  integri¬ 
tate,  inde  colligat,  omnes  qui  in  caecitate  idololatriae  deseruntur, 
sanctimoniae  et  probitatis  fuisse  studiosos.  Quin  etiam  scriptura  1 
non  uno  in  loco  illis  palam  reclamat.  Qui  enim  describitur  a 
Paulo  Ephesiorum  status  ante  regenerationem  (Eph.  2,  1  seqq.), 
granum  hujus  seminis  nullum  ostendit.  Eratis,  inquit,  delictis 
et  peccatis  mortui,  in  quibus  ambulastis  juxta  saeculum  mundi 
hujus,  juxta  principem  aeris,  qui  nunc  agit  in  filiis  contumaci¬ 
bus;  inter  quos  et  nos  omnes  versabamur  aliquando  in  concu¬ 
piscentiis  carnis  nostrae,  facientes  quae  carni  et  menti  libebant, 
et  eramus  natura  filii  irae,  sicut  et  caeteri.  Item  (Eph.  2,  12): 
mementote  quod  sine  spe  aliquando  fueritis  et  Deo  carueritis  in 
mundo.  Item  (Eph.  5,  8):  eratis  aliquando  tenebrae,  nunc  autem 
lux  in  Domino;  ut  filii  lucis  ambulate.  At  ea  forte  referri  vo¬ 
lent  ad  ignorantiam  veri  Dei,  qua  electos,  antequam  vocentur, 
detineri  non  negant.  Quanquam  hoc  esset  impudenter  calumniari, 
quum  ex  illis  inferat,  non  jam  amplius  esse  vel  mentiendum,  vel  f 
furandum:  quid  tamen  ad  alios  locos  respondebunt?  Qualis  ille  ij 
est  ad  Corinthios  (1  Cor.  6,  9.  11),  ubi  quum  denuntiasset,  ne-  Cl 
que  scortatores,  neque  idololatras,  neque  adulteros,  neque  molles,) 
neque  paedicatores,  neque  fures,  neque  avaros  regni  Dei  fore  1  :: 
haeredes,  continuo  subjungit,  illos  iisdem  flagitiis  fuisse,  ante  p 
Christum  cognitum,  implicitos,  nunc  vero  et  sanguine  ejus  ab-  1( 
lutos  et  spiritu  liberatos.  Item  alter  ad  Romanos  (6,  19):  quem-  i  s 
admodum  praebuistis  membra  vestra  serva  immunditiae  et  ini-  j 
quitati  ad  iniquitatem,  nunc  addicite  illa  in  servitutem  justitiae. 
Quem  enim  fructum  ex  illis  habuistis ,  in  quibus  nunc  merito  j, 
erubescitis?  et  caetera. 

1 1 .  Quale  tunc ,  amabo ,  electionis  semen  in  iis  germinabat, 
qui  tota  vita  multifariam  contaminati ,  quasi  desperata  nequitia,  :I 
volutabantur  in  flagitio  omnium  maxime  nefando  et  exsecrabili? 
Secundum  eos  si  loqui  voluisset,  debuerat  ostendere  quantum  Dei 
beneficentiae  deberent,  per  quam  conservati  essent  ne  in  tantas 
foeditates  prolaberentur.  Sic  et  Petrus  debuisset  suos  hortari  adi 
gratitudinem ,  ob  semen  electionis  perpetuum  (1  Petr.  4,  3).  Con-; 
tra  autem  admonet,  suffecisse  praeteritum  tempus  gentium  libidi¬ 
nibus  consummandis.  Quid  si  venitur  ad  exempla?  Quale  justi-, 
tiae  germen  in  Rahab  meretrice  ante  fidem  ?  in  Menasse ,  quum 

Jerusalem  intingeretur  et  prope  immergeretur  sanguine  propheta¬ 
rum?  in  latrone,  qui  inter  ultimos  tandem  spiritus  de  resipiscen¬ 
tia  cogitavit?  Facessant  ergo  haec  argumenta,  quae  sibi  ipsis 
homines  curiosuli  temere  sine  scriptura  excogitant.  Maneat  autem 
nobis  quod  habet  scriptura  (Jes.  52,  6):  omnes  pariter  ovium 
perditarum  instar  aberrasse,  unumquemque  declinasse  in  viam 
suam,  hoc  est,  perditionem.  Hoc  perditionis  gurgite  quos  ali¬ 
quando  eruere  Dominus  statuit,  eos  in  suam  opportunitatem  dif¬ 
fert;  tantum  conservat,  in  blasphemiam  irremissibilem  ne  devol¬ 
vantur. 

12.  Quemadmodum  suae  erga  electos  vocationis  efficacia, 
salutem,  ad  quam  eos  aeterno  consilio  destinarat,  perficit  Deus, 
ita  sua  habet  adversus  reprobos  judicia,  quibus  consilium  de  illis 
suum  exsequatur.  Quos  ergo  in  vitae  contumeliam  et  mortis  exi¬ 
tium  creavit,  ut  irae  suae  organa  forent,  et  severitatis  exempla, 
eos,  ut  in  finem  suum  perveniant,  nunc  audiendi  verbi  sui  facul¬ 
tate  privat,  nunc  ejus  praedicatione  magis  excaecat  et  obstupe¬ 
facit.  Prioris  membri  quum  innumera  sint  exempla,  unum  ta¬ 
men,  quod  est  prae  aliis  illustre  ac  notabile,  eligamus.  Quatuor 
circiter  annorum  millia  ante  Christi  adventum  effluxerunt,  quibus 
salutiferae  doctrinae  lucem  cunctis  gentibus  occultavit.  Si  quis 
respondeat,  tanti  beneficii  compotes  ideo  non  fecisse  quia  in¬ 
dignos  judicarit,  nihilo  erunt  digniores  posteri.  Cujus  rei  praeter 
experientiam  testis  locuples  est  Malachias,  qui  incredulitatem  cras¬ 
sis  blasphemiis  permistam  coarguens,  venturum  tamen  redempto¬ 
rem  denuntiat  (4,  1).  Cur  ergo  his  potius  quam  illis  datur? 
Frustra  se  torqueat  qui  hic  causam  requirat  arcano  et  inscruta¬ 
bili  Dei  consilio  altiorem.  Hec  est  timendum  ne  quis  Porphyrii 
discipulus  Dei  justitiam  impune  arrodat,  nobis  pro  ea  nihil  re¬ 
spondentibus.  Quum  enim  asserimus  nullos  perire  immerentes, 
gratuitae  esse  beneficentiae  Dei  quod  nonnulli  liberantur,  abunde 
pro  illustranda  ejus  gloria  dictum  est,  ut  nostra  tergiversatione 
nequaquam  indigeat.  Praedestinationi  igitur  suae  viam  facit  sum¬ 
mus  ille  arbiter,  ubi  quos  semel  reprobavit,  lucis  suae  commu¬ 
nicatione  orbatos  deserit  in  caecitate.  Alterius  membri  cum  ex¬ 
stant  quotidiana  documenta,  tum  multa  in  scripturis  continentur. 
Apud  centum  eadem  fere  habetur  concio,  viginti  prompta  fidei 
obedientia  suscipiunt;  alii  vel  nullius  pensi  habent,  vel  rident, 
vel  explodunt,  vel  abominantur.  Si  quis  respondeat,  diversitatem 
ex  eorum  provenire  malitia  et  perversitate,  nondum  satisfactum 
fuerit:  quia  et  illorum  ingenium  eadem  malitia  occuparetur,  nisi 
Deus  sua  bonitate  corrigeret.  Ideoque  semper  implicabimur,  nisi 
succurrat  illud  Pauli  (1  Cor.  4 ,  7) :  quis  te  discernit  ?  Quo 
significat  non  propria  virtute ,  sed  sola  Dei  gratia  alios  aliis 
praecellere. 

13.  Cur  ergo  gratiam  illis  largiendo,  hos  praetermittit?  De 
illis  causam  reddit  Lucas,  quia  ad  vitam  sunt  ordinati  (Act.  13, 
48).  De  iis  ergo  quid  sentiemus,  nisi  quia  sunt  vasa  irae  in 

contumeliam?  Quare  ne  cum  Augustino *  1)  loqui  nos  pigeat.  Pos¬ 
set,  inquit  ille,  Deus  malorum  voluntatem  in  bonum  convertere, 
quia  omnipotens  est;  posset  plane:  cur  ergo  non  facit?  quia  no 
luit;  cur  noluerit,  penes  ipsum  est.  Debemus  enim  non  plus 
sapere  quam  oportet,  multoque  id  satius  est,  quam  tergiversari 
cum  Chrysostomo  2),  quod  volentem  trahat  et  manum  porrigen¬ 
tem,  ne  discrimen  in  Dei  judicio,  sed  solo  hominum  arbitrio 
situm  videatur.  Adeo  quidem  non  situm  est  in  proprio  hominis 


motu  accedere,  ut  piis  quoque  et  Deum  timentibus  singulari  ad' 
huc  instinctu  spiritus  opus  sit.  Lydia  purpuraria  (Act.  16,  14) 
Deum  timebat,  et  tamen  cor  ejus  aperiri  oportuit,  ut  attenderet 


doctrinae  Pauli  et  in  ea  proficeret.  Hoc  non  de  una  muliere 


dictum  est,  sed  ut  sciamus  profectum  cujusque  in  pietate  opus 


esse  arcanum  spiritus.  Istud  quidem  in  quaestionem  trahi  non 
potest,  multis  verbum  suum  Dominum  mittere,  quorum  caecita¬ 
tem  magis  velit  aggravari.  Quorsum  enim  tot  mandata  deferri  ju 


bet  ad  Pharaonem  ?  an  quia  saepius  repetitis  legationibus  mitiga¬ 
tum  iri  sperabat?  Imo  antequam  inciperet  exitum  et  noverat  et 
praedixerat.  Ito ,  dicebat  Mosi ,  et  expone  illi  voluntatem  meam ; 
ego  autem  indurabo  cor  ejus  ne  obtemperet  (Exod.  4,  21).  Sic 
quum  Ezechielem  suscitat,  praemonet  se  mittere  ad  populum  re¬ 
bellem  et  contumacem,  ne  terreatur  si  surdis  se  canere  videat 
(Ez.  2,  3  et  12,  2).  Sic  Jeremiae  (1,  10)  praedicit,  futuram  ejus 
doctrinam  in  ignem,  ut  populum  instar  stipulae  perdat  et  dissi¬ 
pet.  Sed  magis  etiamnum  premit  Jesaiae  prophetia  (6,  9).  Sic 
enim  a  Domino  dimittitur:  vade,  et  dic  filiis  Israel,  audiendo  audite 
et  ne  intelligatis •  videndo  videte  et  ne  sciatis;  obstina  cor  po 
puli  hujus  et  aures  ejus  aggrava,  et  oculos  ejus  obline,  ut 
ne  forte  videat  oculis  suis,  et  audiat  auribus  suis,  et  corde  in- 
telligat,  quo  conversus  sanetur.  Ecce,  vocem  ad  eos  dirigit,  sed 
ut  magis  obsurdescant;  lucem  accendit,  sed  ut  reddantur  caecio- 


st 


res;  doctrinam  profert,  sed  qua  magis  obstupescant;  remedium 
adhibet,  sed  ne  sanentur.  Atque  hanc  prophetiam  adducens  Joan- 
nes  (12,  39),  Judaeos  Christi  doctrinae  non  potuisse  credere  as 
serit,  quia  in  eos  incumberet  haec  Dei  maledictio.  Neque  ho( 
quoque  controverti  potest:  quos  Deus  illuminatos  non  vult,  illic 
doctrinam  suam  aenigmatibus  involutam  tradere,  ne  quid  ind< 
proficiant,  nisi  ut  in  majorem  hebetudinem  trudantur.  Testatu: 
enim  Christus,  se  ideo  solis  apostolis  edisserere  parabolas,  in  qui 
bus  apud  multitudinem  loquutus  erat,  quia  his  datum  sit  noss< 
mysteria  regni  Dei,  vulgo  non  item  (Matth.  13,  11).  Quid,  in 
quies,  sibi  vult  Dominus  eos  docendo,  a  quibus  ne  intelligatu: 
curat?  Considera  unde  vitium,  et  desines  interrogare.  In  verbc 
enim  qualiscunque  sit  obscuritas,  satis  tamen  semper  est  lucis 
ad  convincendam  impiorum  conscientiam. 


fet 


1)  Libr.  11.  de  Genesi  ad  literam ,  c.  10. 

2)  Homil.  de  convers.  Pauli. 

14.  Restat  nunc  nt  videamus  cur  id  Dominus  faciat  quod 
eum  facere  palam  est.  Si  respondeatur,  sic  fieri  quia  id  impie¬ 
tate,  nequitia,  ingratitudine  sua  meriti  sunt  homines,  bene  id 
quidem  et  vere  dicetur.  Sed  quia  nondum  patet  istius  varietatis 
ratio,  cur  aliis  in  obedientiam  flexis  isti  obdurati  persistant,  in 
ea  excutienda  necessario  ad  illud  quod  ex  Mose  annotavit  Pau¬ 
lus  transeundum  erit:  nempe  quod  ab  initio  eos  excitarit  Domi¬ 
nus  ut  ostenderet  nomen  suum  in  universa  terra  (Rom.  9,  17). 
Quod  igitur  sibi  patefacto  Dei  verbo  non  obtemperant  reprobi, 
probe  id  in  malitiam  pravitatemque  cordis  eorum  rejicietur,  modo 
simul  adjiciatur,  ideo  in  hanc  pravitatem  addictos,  quia  justo  sed 
inscrutabili  Dei  judicio  suscitati  sunt  ad  gloriam  ejus  sua  dam¬ 
natione  illustrandam.  Similiter  quum  de  filiis  Heli  narratur  (1  Sam. 
2,  25),  quod  non  auscultarunt  salutaribus  monitis,  quia  voluerit 
Dominus  occidere  eos,  non  negatur  contumaciam  a  propria  ipso¬ 
rum  nequitia  profectam  esse;  verum  simul  notatur  cur  in  con¬ 
tumacia  deserti  fuerint,  quum  potuerit  eorum  corda  Dominus  emol¬ 
lire:  quia  scilicet  eos  semel  exitio  destinasset  immutabile  ejus  de¬ 
cretum.  Eodem  pertinet  illud  Joannis  (12,  38):  quum  tanta  signa 
fecisset,  nemo  credidit  in  eum,  ut  sermo  Jesaiae  impleretur: 
Domine,  quis  credidit  auditui  nostro?  Etsi  enim  a  culpa  non 
liberat  pervicaces,  contentus  est  tamen  illa  ratione,  quod  insi¬ 
pida  sit  hominibus  Dei  gratia,  donec  spiritus  sanctus  saporem 
afferat.  Et  Christus  Jesaiae  vaticinium  citans  (Joann.  6,  45): 
erunt  omnes  docti  a  Deo,  non  alio  tendit  nisi  Judaeos  esse  re¬ 
probos  et  ab  ecclesia  extraneos,  quia  sunt  indociles,  nec  aliam 
causam  affert,  nisi  quod  ad  eos  non  pertineat  Dei  promissio. 
Quod  confirmat  illud  Pauli  (1  Cor.  1,  23),  Christum,  qui  Judaeis 
est  scandalum  et  gentibus  stultitia,  esse  vocatis  virtutem  et  sa¬ 
pientiam  Dei.  Nam  ubi  dixit  quid  fere  contingat  quoties  prae¬ 
dicatur  evangelium,  nempe  ut  alios  exasperet,  ab  aliis  spernatur, 
dicit  apud  solos  vocatos  esse  in  pretio.  Paulo  ante  quidem  no¬ 
minaverat  credentes,  sed  gratiae  Dei,  quae  fidem  praecedit,  no¬ 
luit  gradum  suum  negare;  quin  potius  hoc  secundum  correctionis 
vice  addidit,  ut  Dei  vocationi  fidei  suae  laudem  adscriberent  qui 
evangelium  amplexi  fuerant.  Sicuti  etiam  paulo  post  docet  a  Deo 
electos  esse.  Haec  dum  impii  audiunt,  quiritantur  Deum  miseris 
suis  creaturis  inordinata  potentia  in  saevitiae  suae  ludum  abuti. 
Sed  nos,  qui  cunctos  homines  tot  nominibus  Dei  tribunali  ob¬ 
noxios  novimus,  ut  de  mille  interrogati  ne  in  uno  quidem  satis¬ 
facere  queant,  confitemur  nihil  pati  reprobos  quod  non  justissimo 
Dei  judicio  conveniat.  Quod  rationem  ad  liquidum  non  assequi¬ 
mur  ,  aliquid  nescire  non  recusemus ,  ubi  se  Dei  sapientia  in  suam 
sublimitatem  attollit. 

15.  At  quoniam  objici  solent  pauci  scripturae  loci  quibus 
videtur  negare  Deus  sua  ordinatione  fieri  ut  iniqui  pereant,  nisi 
quoad,  se  reclamante,  ipsi  mortem  sponte  sibi  accersunt,  eos  bre¬ 
viter  explicando  demonstremus  nihil  superiori  sententiae  adver- 

sari.  Profertur  Ezechielis  locus  (34,  11),  quod  Deus  nolit  mor¬ 
tem  peccatoris,  sed  magis  ut  convertatur  et  vivat.  Si  hoc  ad 
totum  humanum  genus  extendere  placet,  cur  plurimos  ad  resi-  |M' 


piscentiam  non  sollicitat,  quorum  animi  ad  obedientiam  magis  sunt 
flexibiles  quam  eorum  qui  ad  quotidianas  ejus  invitationes  magis 
ac  magis  obdurescunt  ?  Apud  Ninivitas  et  Sodomitas ,  teste  Chri¬ 
sto  (Matth.  13,  23),  evangelii  praedicatio  et  miracula  plus  fruc¬ 
tus  attulissent  quam  in  Judaea.  Qui  fit  ergo,  si  vult  Deus  omnes 
salvos  fieri,  ut  miseris,  qui  ad  gratiam  recipiendam  paratiores 
essent,  januam  poenitentiae  non  aperiat?  Hinc  videmus  violenter 
torqueri  locum,  si  Dei  voluntas,  cujus  meminit  propheta,  oppo¬ 
nitur  aeterno  ejus  consilio,  quo  electos  discrevit  a  reprobis.  Nunc 
si  quaeritur  genuinus  prophetae  sensus,  tantum  spem  veniae  re¬ 
sipiscentibus  facere  vult.  Atque  haec  summa  est,  non  esse  du¬ 
bitandum  quin  Deus  paratus  sit  ignoscere,  simulae  conversus  fuerit 
peccator.  Ergo  ejus  mortem  non  vult,  quatenus  vult  poeniten¬ 
tiam.  Experientia  autem  docet,  ita  velle  resipiscere  quos  ad  se 


invitat,  ut  non  tangat  omnium  corda.  Neque  tamen  ideo  dicen¬ 


dum  est  fallaciter  ipsum  agere:  quia  etsi  vox  externa  tantum 
inexcusabiles  reddit  qui  eam  audiunt,  neque  obsequuntur,  vere 
tamen  censetur  testimonium  gratiae  Dei  quo  sibi  reconciliat  ho¬ 
mines.  Teneamus  ergo  prophetae  consilium,  non  placere  Deo 
mortem  peccatoris :  ut  confidant  pii ,  simulae  poenitentia  tacti 
fuerint,  sibi  paratam  esse  apud  Deum  veniam;  impii  vero  sen¬ 
tiant  duplicari  crimen  suum,  quod  tantae  Dei  clementiae  et  faci¬ 
litati  non  respondent.  Poenitentiae  igitur  semper  obvia  Dei  mi¬ 
sericordia  occurret;  sed  poenitentia  quibus  detur  tam  omnes  pro¬ 
phetae  quam  apostoli  atque  ipse  Ezechiel  clare  docent 

16.  Adducitur  secundo  Pauli  locus  (1  Tim.  2,  4),  ubi  traditj 
Deum  velle  omnes  salvos  fieri:  cujus  etsi  diversa  est  quam  supe 
rioris  ratio ,  aliquid  tamen  est  commune.  Respondeo ,  primum 
ex  contextu  palam  fieri  quomodo  velit.  Utrum  que  enim  copulat 
Paulus,  quod  velit  salvos  fieri,  et  ad  agnitionem  veritatis  perve 
nire.  Si  hoc  aeterno  Dei  consilio  fixum  esse  volunt,  ut  saluti 
doctrinam  percipiant,  quid  sibi  vult  illud  Mosis:  quae  gens  esi 
tam  inclyta,  ut  ad  eam  appropinquet  Deus  sicut  ad  te  (Deut 
4,  7)?  Qui  factum  est  ut  privaverit  Deus  evangelii  luce  multor 
populos,  qua  alii  fruebantur?  Qui  factum  est  ut  nunquam  purs 
doctrinae  pietatis  cognitio  ad  quosdam  pervenerit,  alii  vix  obscurt 
quaedam  rudimenta  gustaverint  ?  Hinc  jam  elicere  promptum  eri 
quorsum  tendat  Paulus.  Praeceperat  Timotheo  solennes  in  eccle- 

sia  precationes  pro  regibus  et  principibus  concipere;  quum  autem 
absurdum  nonnihil  videretur  orationes  ad  Deum  fundi  pro  ge 
nere  hominum  prope  deplorato  (quia  non  tantum  a  Christi  cor 
pore  alieni  omnes  erant,  sed  ad  regnum  ejus  opprimendum  toti 
viribus  enitebantur)  subjicit,  acceptum  id  esse  Deo,  qui  veli 
omnes  homines  salvos  fieri.  Quo  nihil  aliud  profecto  significa 
quam  nulli  hominum  ordini  viam  ad  salutem  praeclusisse;  quii 

potius  misericordiam  suam  sic  effudisse  ut  nullum  ejus  expertem 
esse  velit.  Aliae  sententiae  non  declarant  quid  de.  omnibus  occulto 
suo  judicio  Dominus  statuerit,  sed  paratam  denuntiant  omnibus 
peccatoribus  veniam,  qui  modo  se  ad  eam  requirendam  convertunt. 
Nam  si  tenacius  urgeant  quod  dicitur  velle  misereri  omnium,  ego 
contra  excipiam  quod  alibi  scribitur,  Deum  nostrum  esse  in  coelo, 
ubi  faciat  quaecunque  velit  (Psal.  115,  3).  Sic  ergo  exponendum 
erit  hoc  verbum,  ut  cum  altero  conveniat:  miserebor  cujus  mise¬ 
rebor,  et  commiserabor  quem  fuero  miseratus  (Exod.  33,  19).  Qni 
deligit  quos  misericordia  prosequi  debeat,  eam  non  omnibus  im¬ 
pertitur.  Sed  ubi  clare  apparet  non  de  singulis  hominibus,  sed 
de  hominum  ordinibus  illic  agi,  facessat  longior  disputatio.  Q,uan- 
quam  simul  notandum  est,  Paulum  non  asserere  quid  semper  et 
ubique  et  in  omnibus  faciat  Deus;  sed  liberum  ei  relinquere  ut 
reges  tandem  et  magistratus  participes  faciat  coelestis  doctrinae, 
quamvis  adversus  eam  pro  caecitate  sua  insaniant.  Yidentur  for¬ 
tius  urgere  objecto  Petri  loco  (2  Petr.  3,  9),  Deum  neminem  velle 
perire,  sed  omnes  recipere  ad  poenitentiam.  Verum  nodi  solutio 
jam  mox  in  secundo  verbo  occurrit:  quia  voluntas  recipiendi  ad 
poenitentiam  non  alia  intelligi  potest,  nisi  quae  passim  traditur. 
Sane  conversio  in  Dei  manu  est;  an  velit  omnes  convertere,  in¬ 
terrogetur  ipse:  dum  paucis  quibusdam  se  daturum  promittit  cor 
carneum,  aliis  cor  lapideum  relinquendo  (Ez.  36,  26).  Verum  qui¬ 
dem  est,  nisi  recipere  paratus  esset  qui  ejus  misericordiam  im¬ 
plorant,  concidere  illam  sententiam:  convertimini  ad  me,  et  con¬ 
vertar  ad  vos  (Sach.  1,  3).  Sed  dico  neminem  mortalium  ad  Deum 
accedere,  nisi  qui  divinitus^  praevenitur.  Ac ,  si  in  hominis  arbi¬ 
trio  esset  poenitentia  ,  non  diceret  Paulus  (2  Tim.  2,  25):  si  forte 
det  illis  poenitentiam.  Imo  nisi  idem  Deus  qui  ad  poenitentiam 
omnes  voce  hortatur,  arcano  spiritus  motu  electos  adduceret,  non 
diceret  Jeremias  (31,  18):  converte  me  Domine,  et  convertar;  ubi 
enim  convertisti  me,  egi  poenitentiam. 

17.  Sed  enim,  inquies,  si  ita  est,  parum  erit  fidei  promissio¬ 
nibus  evangelicis,  quae  quum  de  voluntate  Dei  testantur,  eum  velle 
asserunt  quod  inviolabili  ejus  decreto  adversetur.  Minime  vero; 
quamlibet  enim  universales  sint  salutis  promissiones,  nihil  tamen  a  * 
reproborum  praedestinatione  discrepant,  modo  in  earum  effectum 
mentem  dirigamus.  Efficaces  nobis  tum  esse  demum  promissiones 
scimus,  ubi  eas  fide  recipimus;  ubi  contra  exinanita  est  fides,  simul 
abolita  est  promissio.  Ea  si  est  natura  ipsarum,  videamus  jam  num- 
quid  inter  se  haec  dissideant,  quod  dicitur  ab  aeterno  Deus  ordi¬ 
nasse  quos  amore  complecti,  in  quos  iram  exercere  velit;  et  quod 
salutem  omnibus  indiscriminatim  denuntiat.  Equidem  dico  optime 
convenire.  Sic  enim  promittendo  nihil  aliud  vult,  quam  omnibus 
expositam  esse  suam  misericordiam,  qui  modo  eam  expetunt  atque 
implorant,  quod  non  alii  faciunt  nisi  quos  illuminavit.  Porro  illu¬ 
minat  quos  praedestinavit  ad  salutem.  His,  inquam,  constat  certa 
et  inconcussa  promissionum  veritas,  ut  dici  nequeat  aliquid  esse  dis- 

sensionis  inter  aeternam  Dei  electionem,  et  quod  fidelibus  offert  gra¬ 
tiae  suae  testimonium.  Sed  cur  omnes  nominat?  Nempe  quo  tu¬ 
tius  piorum  conscientiae  acquiescant,  dum  intelligunt  nullam  esse 
peccatorum  differentiam,  modo  adsit  fides;  impii  autem  non  causen- 
tur  sibi  deesse  asylum,  quo  se  a  peccati  servitute  recipiant,  dum 
oblatum  sibi  ingratitudine  sua  respuunt.  Ergo  quum  utrisque  Dei 
misericordia  per  evangelium  offeratur,  fides  est,  hoc  est  Dei  illumi¬ 
natio  ,  quae  inter  pios  et  impios  distinguit :  ut  evangelii  efficaciam 
illi  sentiant,  hi  vero  nullum  inde  fructum  consequantur.  Illumina¬ 
tio  quoque  ipsa  electionem  Dei  aeternam  pro  regula  habet.  Queri-  ; 
monia  Christi  quam  citant:  Jerusalem,  Jerusalem,  quoties  volui  con¬ 
gregare  pullos  tuos,  et  noluisti  (Matth.  23,  37)?  nihil  illis  suffraga¬ 
tur.  Eateor  Christum  non  tantum  in  persona  hominis  loqui,  sed 
exprobrare  quod  saeculis  omnibus  repudiaverint  suam  gratiam.  Sed 
definienda  est  illa  Dei  voluntas  de  qua  agitur.  Neque  enim  obscu¬ 
rum  est  quam  sedulo  incubuerit  Deus  ad  retinendum  illum  popu¬ 
lum  ,  et  quanta  pervicacia  a  primis  ad  ultimos  vagis  suis  cupiditati¬ 
bus  dediti  collectionem  respuerint;  sed  inde  non  sequitur  irritum 
fuisse  consilium  Dei  hominum  malitia.  Excipiunt,  nihil  minus  esse 
consentaneum  Dei  naturae,  quam  ut  sit  duplex  in  eo  voluntas.  Quod 
ego  illis  concedo ,  modo  dextri  sint  interpretes.  Sed  cur  non  con¬ 
siderant  tot  testimonia,  ubi  Deus,  humanos  affectus  induens,  infra: 
suam  majestatem  descendit?  Dicit  (Jes.  65,  2)  se  protensis  brachiis! 
rebellem  populum  vocasse ,  mane  et  sero  dedisse  operam  ut  eum  ad 
se  reduceret.  Haec  omnia  si  Deo  aptare  volent  ac  figuram  negligere, ; 
multae  supervacuae  contentiones  emergent:  quas  una  haec  solutio 
componit,  quod  humanum  est  ad  Deum  transferri.  Quanquam  solu¬ 
tio  alibi  x)  a  nobis  adducta  abunde  sufficit :  quamvis  multiplex  sit  | 
Dei  voluntas  quoad  sensum  nostrum,  non  tamen  eum  hoc  et  illudi  i 
in  se  velle,  sed  pro  sapientia  sua  varie  multiplice,  ut  eam  Paulus  j 
vocat  (Eph.  3,  10),  attonitos  reddere  sensus  nostros,  donec  cognos-i 
cere  nobis  dabitur  mirabiliter  eum  velle  quod  nunc  videtur  esse  vo¬ 
luntati  ejus  adversum.  Cavillis  etiam  ludunt,  quum  Deus  omnium 
sit  pater,  injustum  esse  ut  quemquam  abdicet  nisi  qui  sua  culpa  poe¬ 
nam  hanc  ante  fuerit  promeritus.  Quasi  vero  non  usque  ad  porcos 
et  canes  pateat  Dei  liberalitas.  Quod  si  de  humano  genere  agitur, 
respondeant  cur  Deus  sese  devinxerit  uni  populo ,  ut  ejus  esset  pa¬ 
ter;  cur  etiam  exiguum  inde  numerum  quasi  florem  decerpserit.  Sed|>j 


convitiatores  istos  impedit  sua  maledicendi  libido,  ne  considerent 


Deum  ita  solem  suum  producere  super  bonos  et  malos  (Matth.  5,  45), 
ut  paucis  reposita  sit  haereditas,  quibus  olim  dicetur:  venite  bene¬ 
dicti  patris  mei,  possidete  regnum  etc.  (Matth.  25,  34).  Objiciunt 
etiam,  Deum  nihil  odisse  eorum  quae  fecit.  Quod  ut  illis  concedam, 
salvum  tamen  manet  quod  doceo  reprobos  Deo  exosos  esse,  et  qui¬ 
dem  optimo  jure ,  quia  ejus  spiritu  destituti  nihil  proferre  queunti 
quam  maledictionis  causam.  Addunt,  non  esse  discrimen  Judaei  ei 


1)  Libr.  1.  c.  18.  sect.  3.  et  libr.  3.  c.  20.  sect.  43. 

gentilis ,  ideoqne  indiseriminatim  omnibus  proponi  Dei  gratiam : 
nempe  modo  admittant,  sicuti  definit  Paulus  (Rom.  9,  24),  tam  ex 
Judaeis  quam  ex  gentibus  Deum  pro  suo  beneplacito  vocare,  ita  ut 
nemini  sit  obstrictus.  Hoc  etiam  modo  quod  ex  alio  loco  (Rom.  1 1, 
32)  obtendunt  diluitur,  Deum  clausisse  omnia  sub  peccato,  ut  omnium 
misereatur:  nempe  quia  omnium  qui  salvi  fiunt  salutem  misericor¬ 
diae  suae  vult  adscribi;  quamvis  non  omnibus  sit  commune  hoc  be¬ 
neficium.  Porro  ubi  multa  ultro  citroque  adducta  fuerint,  sit  haec 
nobis  clausula,  ad  tantam  profunditatem  cum  Paulo  expavescere: 
quod  si  obstrepant  petulantes  linguae,  non  pudefieri  in  hac  ejus 
exclamatione :  o  homo,  tu  quis  es  qui  litigas  cum  Deo  (Rom.  9,  20)  ? 
Yere  enim  Augustinus  x)  perverse  facere  contendit  qui  justitiae  hu¬ 
manae  modo  divinam  metiuntur. 


caput  xxv. 

De  resurrectione  ultima. 

Partes  hujus  Capitis  quatuor:  1)  Orthodoxae  doctrinae  de  resurrectione 
ultima,  philosophis  ignota ,  utilitas ,  necessitas ,  veritas ,  adminicnla  immota  pro¬ 
ponuntur,  sect.  1 — 4.  —  2)  Atheorum,  Sadducaeorum,  Chiliastarum,  et  aliorum 
fanaticorum  sinceram  hanc  doctrinam  impugnantium  blasphemiae  refelluntur, 
sect.  5  —  7.  —  3)  Explicatur  resurrectionis  ultimae  modus,  sect.  8.  et  9.  — 

4)  De  aeterna  tandem  electorum  felicitate ,  et  sempiterna  reproborum  miseria, 
sect.  10 — 12.  agitur. 

1.  Etsi  Christus,  sol  justitiae ,  morte  devicta  per  evangelium 
illucens,  vitam  nobis  illuminavit,  teste  Paulo,  unde  et  credendo  di¬ 
cimur  transiisse  a  morte  in  vitam,  non  jam  peregrini  et  advenae, 
sed  cives  sanctorum  et  domestici  Dei,  qui  nos  cum  ipso  unigenito 
sedere  fecit  in  coelestibus ,  ut  ad  plenam  felicitatem  nihil  desit 
(2  Tim.  1,  10;  Joann.  5,  24;  Eph.  2,  6  et  19):  ne  tamen  molestum 
sit  nobis  exerceri  adhuc  sub  dura  militia,  ac  si  nullus  victoriae  a 
Christo  partae  fructus  constaret,  tenendum  est  quod  alibi  docetur 
de  spei  natura.  Quoniam  enim  speramus  quae  non  apparent  (Rom. 
8,  25),  atque,  ut  alibi  dicitur,  fides  est  demonstratio  rerum  invi¬ 
sibilium  (Hebr.  11,  1),  quamdiu  carnis  ergastulo  sumus  inclusi,  pe¬ 
regrinamur  a  Domino  (2  Cor.  5,  6).  Qua  ratione  alibi  dicit  idem 
Paulus  (Coi.  3,  3)  nos  esse  mortuos,  et  vitam  nostram  cum  Christo 
absconditam  esse  in  Deo;  et  quum  ipse,  qui  vita  nostra  est,  ap¬ 
paruerit,  tunc  et  nos  cum  ipso  apparituros  in  gloria.  Haec  igi¬ 
tur  nostra  conditio  est,  ut  sobrie  et  juste  et  pie  vivendo  in  hoc 
saeculo,  exspectemus  beatam  spem  et  adventum  gloriae  magni  Dei, 
et  servatoris  nostri  Jesu  Christi  (Tit.  2,  12).  Hic  patientia  non 
vulgari  opus  est,  ne  defatigati  vel  retroflectamus  cursum,  vel  sta- 


1)  De  praedest.  et  grat.  c.  2. 

tionem  nostram  deseramus.  Itaque  quidquid  hactenus  de,  salute  | 
nostra  expositum  fuit,  mentes  in  coelum  erectas  flagitat,  ut  Chri-  ] 
stum,  quem  non ‘vidimus,  diligamus,  et  in  eum  credentes  exsulte¬ 
mus  laetitia  inenarrabili  et  gloriosa,  donec  reportemus  finem  fidei 
nostrae,  ut  Petrus  admonet  (1  Petr.  1,  8).  Qua  ratione  Paulus  (Coi. 

1,  5)  fidem  et  caritatem  piorum  respicere  dicit  ad  spem  quae  in  coelo 
est  reposita.  Quum  ita  oculis  in  Christum  defixis  e  coelo  pende¬ 
mus,  nec  quidquam  eos  moratur  in  terra  quo  minus  ad  promissam 
beatitudinem  nos  ferant,  impletur  vere  illud:  cor  nostrum  esse  ubi 
est  thesaurus  noster  (Matth.  6,  21).  Hinc  tam  rara  in  mundo  fides,  * 
quod  tarditati  nostrae  nihil  magis  difficile  est  quam  per  innumera  1 
obstacula  transscendere  pergendo  ad  palmam  supernae  vocationis.  I 
Ad  ingentem  miseriarum  cumulum,  quo  fere  obruimur,  accedunt 
profanorum  hominum  ludibria,  quibus  impetitur  nostra  simplicitas;  j 
dum  bonorum  praesentium  illecebris  sponte  renuntiantes,  videmur 
beatitudinem  quae  nos  latet,  quasi  fugitantem  umbram  captare. 
Denique  sursum  et  deorsum,  a  fronte  et  a  tergo  violentae  nos  ten-  , 
tationes  obsident,  quibus  sustinendis  longe  essent  animi  nostri  im¬ 
pares,  nisi  expliciti  rebus  terrenis,  coelesti  vitae,  quae  in  speciem  j  | 
procul  remota  est,  devincti  essent.  Quare  ille  demum  solide  in  ; 
evangelio  profecit,  qui  ad  continuam  beatae  resurrectionis  medita-  i 
tionem  assuefactus  est. 

2.  De  summo  fine  bonorum  anxie  disputarunt  olim  philoso-  i 
phi,  atque  etiam  inter  se  certarunt;  nemo  tamen,  excepto  Platone,  1 
agnovit  summum  hominis  bonum  esse  ejus  conjunctionem  cum  Deo.  J  \ 
Qualis  autem  haec  esset,  ne  obscuro  quidem  gustu  sentire  potuit.  J  j 
Nec  mirum,  ut  qui  de  sacro  illius  vinculo  nihil  didicerat.  Nobis  j  j 
unica  et  perfecta  felicitas  in  hac  quoque  terrena  peregrinatione  i 
nota  est :  sed  quae  sui  desiderio  corda  nostra  magis  ac  magis  quo-  | 
tidie  accendit,  donec  plena  fruitio  nos  satiet.  Ideo  dixi  ex  Christi  i 
beneficiis  fructum  non  percipere ,  nisi  qui  ad  resurrectionem  ani-  i 
mos  attollunt.  Sicuti  hunc  scopum  praefigit  Paulus  fidelibus ,  ad  ’ 
quem  se  eniti  dicit,  et  omnia  oblivisci,  donec  eo  perveniat  (Phil.  ;  < 
3,  8).  Quo  nos  quoque  alacrius  eodem  contendere  oportet,  ne  si  j 
mundus  hic  nos  occupet,  tristes  desidiae  nostrae  poenas  demus.; 
Proinde  alibi  (ibid.  20)  fideles  insignit  hac  nota,  quod  eorum  con-  j  1 
versatio  in  coelis  sit,  unde  et  servatorem  suum  exspectant.  Ac  ; 
ne  flaccescant  animis  in  hoc  cursu,  idem  illis  omnes  creaturas  ad¬ 
jungit  socias.  Nam  quia  ubique  deformes  conspiciuntur  ruinae,  di¬ 
cit  quaecunque  in  coelo  et  terra  sunt  eniti  ad  renovationem.  Nam  » 
quum  Adam  suo  lapsu  dissipaverit  integrum  naturae  ordinem,  sua ; 
creaturis  servitus ,  cui  propter  hominis  peccatum  subjectae  sunt, i 
molesta  et  gravis  est;  non  quod  praeditae  sint  aliquo  sensu,  sed 
quia  integrum  statum  a  quo  exciderunt,  naturaliter  appetunt.  Ge-  j 
mitum  ergo  et  parturitionis  dolorem  illis  attribuit  Paulus  (Rom. 

8,  19),  ut  nos,  qui  primitiis  spiritus  donati  sumus,  pudeat  in  nostra; 
corruptione  tabescere,  ac  non  imitari  saltem  mortua  elementa,  quae; 
alieni  peccati  poenam  sustinent.  Quo  autem  acrius  nos  pungat, 

ultimum  Christi  adventum  vocat  nostram  redemptionem.  Yerum 
quidem  est,  jam  completos  esse  omnes  resurrectionis  nostrae  nu¬ 
meros;  sed  quia  Christus  semel  oblatus  est  pro  peccatis,  iterum 
absque  peccato  conspicietur  in  salutem  (Hebr.  10,  12).  Quibus¬ 
libet  aerumnis  premamur,  haec  nos  redemptio  ad  suum  usque  ef¬ 
fectum  sustineat. 

3.  Studium  nostrum  acuet  ipsum  rei  pondus.  Nec  enim  Pau¬ 
lus  (1  Cor.  15,  14  seqq.)  abs  re  contendit,  nisi  mortui  resurgant, 
totum  evangelium  inane  et  fallax  esse;  quia  miserior  esset  nostra 
quam  aliorum  mortalium  conditio,  utpote  qui  multorum  odiis  et 
probris  expositi  in  singulas  horas  periclitamur,  imo  sumus  quasi 
oves  mactationi  destinatae.  Ac  proinde  concideret  ejus  autoritas 
non  una  in  parte  duntaxat,  sed  in  tota  summa,  quam  et  adoptio 
et  salutis  nostrae  effectus  complectitur.  Atque  ita  in  rem  maxime 
omnium  seriam  simus  attenti  ut  nulla  diuturnitas  lassitudinem  af¬ 
ferat.  Quo  consilio  etiam  in  hunc  locum  distuli  quod  de  ea  bre¬ 
viter  tractandum  erat,  ut  discant  lectores,  ubi  Christum  receperint 
perfectae  salutis  autorem,  altius  assurgere,  sciantque  coelesti  im- 
mortalite  et  gloria  vestitum,  ut  totum  corpus  capiti  conforme  red¬ 
datur.  Quemadmodum  etiam  in  ejus  persona  spiritus  sanctus  re¬ 
surrectionis  exemplum  subinde  proponit.  Res  est  creditu  difficilis, 
ubi  putredine  consumpta  fuerint  corpora,  tandem  suo  tempore  re¬ 
surrectura  esse.  Itaque  quum  multi  ex  philosophis  asseruerint  im¬ 
mortales  esse  animas,  carnis  resurrectio  a  paucis  probata  fuit.  In 
quo  etsi  nulla  fuit  excusatio,  inde  tamen  monemur  rem  esse  ma¬ 
gis  arduam  quam  ut  hominum  sensus  ad  se  trahat.  Quo  tantum 
obstaculum  superet  fides,  duo  adminicula  scriptura  suppeditat:  al¬ 
terum  est  in  Christi  similitudine,  alterum  vero  in  Dei  omnipoten¬ 
tia.  Jam  quoties  de  resurrectione  agitur,  occurrat  Christi  imago, 
qui  in  natura  quam  a  nobis  sumpserat  sic  peregit  cursum  morta¬ 
lis  vitae  ut  nunc,  immortalitatem  adeptus,  sit  nobis  pignus  futurae 
resurrectionis.  Nam  in  miseriis  quibus  obsidemur  mortificationem 
ejus  circumferimus  in  carne  nostra  (2  Cor.  4,  10),  ut  vita  ejus  ma¬ 
nifestetur  in  nobis.  Et  separare  eum  a  nobis  non  licet,  ac  ne  pos¬ 
sibile  quidem  est  quin  laceretur.  TJnde  illa  Pauli  ratiocinatio :  si 
mortui  non  resurgunt,  neque  Christus  resurrexit  (1  Cor.  15,  13); 
quia  scilicet  confessum  illud  principium  sumit,  Christum  non  sibi 
privatim  morti  fuisse  subjectum,  vel  de  morte  adeptum  esse  victo¬ 
riam  resurgendo ,  sed  inchoatum  fuisse  in  capite  quod  impleri  in 
omnibus  membris  necesse  est,  secundum  cujusque  gradum  et  ordi¬ 
nem.  Nam  ei  per  omnia  aequari  ne  rectum  quidem  esset.  Dici¬ 
tur  in  Psalmo  (16,  10):  non  permittes  mansuetum  tuum  videre 
corruptionem.  Hujus  fiduciae  portio  etsi  ad  nos  pertinet  secundum 
mensuram  donationis,  solidus  tamen  effectus  non  nisi  in  Christo 
apparuit,  qui  immunis  ab  omni  putredine,  integrum  corpus  recepit. 
Jam  ne  ambigua  sit  nobis  beatae  cum  Christo  resurrectionis  socie¬ 
tas,  ut  hoc  pignore  simus  contenti,  diserte  affirmat  Paulus  (Phil. 
3,  21),  ideo  sedere  in  coelis  et  venturum  ultimo  die  judicem,  ut 

corpus  nostrum  humile  et  abjectum  configuret  corpori  suo  glorioso. 
Alibi  (Coi.  3,  4)  etiam  docet:  Deum  non  suscitasse  filium  a  morte, 
ut  specimen  unum  ederet  suae  virtutis,  sed  ut  eandem  erga  nos 
fideles  spiritus  efficaciam  exserat:  quem  ideo  vitam  appellat,  dum 
habitat  in  nobis,  quia  in  hunc  finem  datus  est  ut  quod  in  nobis 
mortale  est  vivificet.  Compendio  perstringo  quae  et  uberius  trac¬ 
tari  possent,  et  merentur  splendidius  ornari;  et  tamen  in  paucis 
verbis  satis  materiae  pios  lectores  reperturos  confido,  quod  ad  fidem 
eorum  aedificandam  sufficiat.  Desurrexit  ergo  Christus  ut  nos  ha¬ 
beret  socios  futurae  vitae.  Suscitatus  est  a  patre,  quatenus  erat 
ecclesiae  caput,  a  qua  nullo  modo  patitur  divelli.  Suscitatus  est 
virtute  spiritus,  qui  nobis  ad  vivificandi  munus  communis  est.  De¬ 
nique  suscitatus  est  ut  esset  resurrectio  et  vita.  Sicut  autem  dixi¬ 
mus,  in  hoc  speculo  conspicuam  nobis  esse  vivam  resurrectionis 
imaginem ,  ita  sit  nobis  ad  fulciendos  animos  nostros  firma  hyposta-  ; 
sis,  modo  ne  longioris  morae  nos  taedeat  vel  pigeat;  quia  nostrum 
non  est  proprio  arbitrio  temporum  articulos  metiri,  sed  patienter 
quiescere,  dum  pro  sua  opportunitate  Deus  regnum  suum  instauret. 
Quo  spectat  illa  Pauli  exhortatio  (1  Cor.  15,  23):  primitiae  Christus,  , 
deinde  qui  Christi  sunt;  quisque  suo  ordine.  Caeterum  ne  qua  de 
Christi  resurrectione,  in  qua  fundata  est  nostra  omnium,  moveretur 
quaestio ,  videmus  quot  et  quam  variis  modis  illam  nobis  testatam 
fecerit.  Didebunt  nasuti  homines  quasi  puerile  ludicrum,  quae  ab 
evangelistis  refertur  historiam.  Cujus  enim  momenti  erit  nuntius 
quem  pavidae  mulierculae  perferunt,  et  deinde  confirmant  discipuli 
fere  exanimes?  Cur  non  potius  in  medio  templo  et  foro  illustria  i 
victoriae  suae  trophaea  Christus  statuit?  Cur  non  formidabilis  pro¬ 
dit  in  conspectum  Pilati?  Cur  non  etiam  redivivum  se  sacerdotibus 
et  toti  Hierosolvmae  probat?  Testes  vero  quos  seligit  vix  idoneos  ? 
esse  concedent  homines  profani.  Despondeo ,  quanquam  in  illis  ex¬ 
ordiis  contemptibilis  fuerit  ejus  infirmitas,  admirabili  tamen  Dei  pro¬ 
videntia  hoc  totum  fuisse  gubernatum :  ut  qui  nuper  metu  exanimati 
fuerant,  eos  partim  amor  Christi  et  pietatis  zelus,  partim  sua  incre¬ 
dulitas  ad  sepulcrum  raperet;  non  tantum  ut  oculati  essent  rei 
testes,  sed  ut  audirent  idem  ex  angelis  quod  oculis  cernebant. 
Quomodo  suspecta  erit  nobis  eorum  fides  qui  fabulam  esse  puta-  ] 
runt  quod  audierant  ex  mulieribus,  donec  in  rem  praesentem  sunt 
adducti?  Totum  vero  populum,  et  ipsum  praesidem,  postquam  satis  |' 
superque  convicti  fuerant,  nihil  mirum  est  tam  Christi  aspectu 
quam  aliis  signis  fuisse  privatos.  Obsignatur  sepulcrum,  custodes  } 
excubias  agunt,  non  reperitur  tertio  die  corpus.  Pecunia  corrupti 
milites  rumorem  spargunt,  fuisse  a  discipulis  subreptum.  Quasi  |> 
vero  vel  turmae  cogendae  facultas  esset,  vel  arma  suppeterent,  vel 
etiam  ad  tale  facinus  audendum  exercitati  essent.  Quod  si  mili¬ 
tibus  satis  non  erat  animi  ad  illos  abigendos,  cur  non  persequuti 
sunt,  ut  ope  plebis  adjuti  aliquos  deprehenderent?  Yere  ergo  an-  | 
nulo  suo  Pilatus  Christi  resurrectionem  obsignavit,  et  qui  appositi 
fuerunt  ad  sepulcrum  custodes ,  tacendo  vel  mentiendo  ejusdem 


CAPUT  XXY. 


187 


resurrectionis  praecones  facti  sunt.  Interea  personuit  vox  angelo¬ 
rum  :  surrexit;  non  est  hic.  Splendor  coelestis  non  homines  sed 
angelos  esse  palam  ostendit.  Postea  Christus  ipse,  si  quid  dubi¬ 
tationis  adhuc  haerebat,  sustulit.  Viderunt  enim  non  semel  disci¬ 
puli,  atque  etiam  pedes  et  manus  palparunt,  et  eorum  increduli¬ 
tas  non  parum  ad  confirmandam  fidem  nostram  profuit.  Disseruit 
inter  eos  de  mysteriis  regni  Dei,  tandem  ipsis  videntibus  ascendit 
in  coelum;  nec  undecim  modo  apostolis  exhibitum  fuit  hoc  spec¬ 
taculum,  sed  plus  quam  quingentis  fratribus  simul  visus  est  (1  Cor. 

15,  6).  Jam  misso  spiritu  sancto  certum  documentum  edidit  non 
tantum  vitae,  sed  etiam  summi  imperii;  sicuti  praedixerat:  expe¬ 
dit  vobis  ut  abeam,  alioqui  spiritus  sanctus  non  veniet  (Joann. 

16,  7).  Jam  vero  Paulus  non  mortui  virtute  prostratus  est  in 
itinere ,  sed  eum  quem  oppugnabat  summa  potentia  pollere  sensit. 
Stephano  apparuit  in  alium  finem,  ut  vitae  certitudine  mortis  ti¬ 
morem  vinceret  (Act.  7,  55).  Tot  ac  tam  authenticis  testimoniis 
fidem  derogare  non  diffidentiae  est,  sed  pravae  adeoque  furiosae 
obstinationis. 

4.  Quod  diximus  in  probanda  resurrectione  sensus  nostros 
oportere  dirigi  ad  immensam  Dei  potentiam,  hoc  breviter  docet 
Paulus.  Ut  corpus  nostrum  abjectum,  inquit,  conforme  reddat 
corpori  claritatis  suae,  secundum  operationem  virtutis  suae,  qua 
potest  sibi  subjicere  omnia  (Phil.  3,  21).  Quare  nihil  minus  con¬ 
sentaneum  quam  hic  respicere  quid  naturaliter  fieri  possit,  ubi 
inaestimabile  miraculum  nobis  proponitur,  quod  sensus  nostros 
sua  magnitudine  absorbet.  Paulus  tamen  proposito  naturae  docu¬ 
mento,  socordiam  eorum  coarguit  qui  resurrectionem  negant.  Stulte, 
inquit  (1  Cor.  15,  36),  quod  seminas  non  vegetatur,  nisi  prius 
moriatur,  etc.  In  semente  resurrectionis  speciem  cerni  dicit,  quia 
ex  putredine  nascitur  seges.  Nec  vero  res  tam  difficilis  esset  cre¬ 
ditu,  si  ad  miracula,  quae  se  per  omnes  mundi  plagas  oculis 
nostris  ingerunt,  attenti  ut  par  est  essemus.  Caeterum  memine¬ 
rimus,  neminem  de  futura  resurrectione  vere  esse  persuasum  nisi 
qui  in  admirationem  raptus,  Dei  virtuti  suam  dat  gloriam.  Hac 
fiducia  elatus  Jesaias  (26.  19)  exclamat:  vivent  mortui,  cadaver 
meum  resurget;  expergiscimini  et  laudate  habitatores  pulveris. 
Pebus  desperatis  sese  attollit  ad  Deum  vitae  autorem,  penes  quem 
sunt  exitus  mortis,  ut  dicitur  in  Psalmo  (68,  21).  Job  etiam, 
cadaveri  similior  quam  homini,  fretus  Dei  potentia,  non  dubitat 
quasi  integer  ad  diem  illum  se  attollere  (Job.  19,  25):  scio  quod 
redemptor  meus  vivit,  et  in  novissimo  die  surget  super  pulverem 
(nempe  ut  suam  potentiam  illic  exserat)  et  rursum  circumdabor 
pelle  mea,  et  in  carne  mea  videbo  Deum;  visurus  sum  ipse,  et 
non  alius.  Kam  etsi  quidam  subtilius  detorquent  locos  istos,  ac 
si  de  resurrectione  exponi  non  deberent,  confirmant  tamen  quod 
evertere  cupiunt:  quia  non  aliunde  sancti  viri  solatium  petunt  in 
suis  malis  quam  ex  resurrectionis  similitudine.  Quod  melius  ex 
loco  Ezechielis  (37,  8)  cognoscitur,  Ham  quum  promissionem  re- 


188  LIBER  III.  DE  MODO  PERCIPIENDAE  CHRISTI  GRATIAE. 


ditus  Judaei  respuerent,  ac  objicerent,  nihilo  magis  esse  proba¬ 
bile  sibi  aperiri  viam  quam  mortuos  exire  e  sepulcro,  visio  pro¬ 
phetae  offertur  campi  pleni  ossibus  aridis;  ea  jubet  Deus  carnem 
et  nervos  recipere.  Quanquam  sub  figura  illa  populum  ad  spem 
reditus  erigit,  materiam  tamen  sperandi  sumit  ex  resurrectione: 
sicuti  nobis  praecipuum  est  exemplar  liberationum  omnium  quas 
sentiunt  fideles  in  hoc  mundo.  Sic  Christus,  postquam  vocem 
evangelii  vivificam  esse  docuit,  quia  hoc  non  recipiebant  Judaei, 
mox  addit  (Joann.  5,  28):  nolite  mirari  hoc,  quia  venit  hora  in 
qua  omnes  qui  sunt  in  monumentis,  audient  vocem  filii  Dei  et 
prodibunt.  Ergo  exemplo  Pauli  (2  Tim.  4,  8)  alacriter  jam  trium¬ 
phemus  inter  medias  pugnas,  quod  potens  sit,  qui  nobis  promisit 
futuram  vitam,  servare  depositum;  atque  ita  gloriemur  repositam 
esse  nobis  coronam  justitiae,  quam  reddet  nobis  justus  judex.  Sic 
fiet  ut  quidquid  molestiarum  perpetimur,  ostensio  nobis  sit  futu¬ 
rae  vitae,  quia  Dei  naturae  convenit  rependere  afflictionem  impiis 
qui  nos  affligunt,  nobis  vero  qui  injuste  affligimur,  requiem,  in 
manifestatione  Christi  cum  angelis  potentiae  suae,  in  flamma  ignis 
(2  Thess.  1,  6).  Sed  tenendum  est  quod  paulo  post  adjungit, 
venturum  ut  glorificetur  in  sanctis  suis,  et  admirabilis  fiat  in  om-  j 
nibus  qui  crediderunt,  quia  fides  habita  fuerit  evangelio. 

5.  Etsi  autem  hominum  mentes  in  hoc  studio  assidue  occu¬ 
pari  decebat,  quasi  tamen  data  opera  abolere  vellent  omnem  re¬ 
surrectionis  memoriam,  mortem  vocarunt  lineam  rerum  omnium, 
et  interitum  hominis.  Nam  certe  de  communi  et  recepta  opinione 
loquitur  Solomo  (Eccl.  9,  4),  quum  dicit  canem  vivum  meliorem 
esse  mortuo  leone.  Et  alibi  (Eccl.  3,  21):  quis  scit  an  hominis  j 

anima  ascendat  sursum,  et  anima  jumenti  descendat  deorsum?  t 

Omnibus  autem  saeculis  grassatus  est  hic  brutus  stupor,  adeoque 
in  ipsam  ecclesiam  perrupit;  quia  palam  ausi  sunt  profiteri  Sad-  1 
ducaei ,  nullam  esse  resurrectionem ,  imo  animas  esse  mortales.  Sed 
ne  quem  levaret  crassa  haec  ignorantia,  ipso  naturae  instinctu  in¬ 
creduli  semper  effigiem  resurrectionis  habuerunt  ante  oculos.  Quor¬ 
sum  enim  sacer  et  inviolabilis  mos  sepeliendi,  nisi  ut  arrha  esset  j 
novae  vitae?  Neque  excipere  licet,  ex  errore  hoc  esse  natum; 
quia  et  sepulturae  religio  apud  sanctos  patres  semper  viguit,  et  ;  I 
Deus  apud  gentes  manere  voluit  eundem  morem ,  ut  objecta  re-  j  > 
surrectionis  effigies  earum  torporem  expergefaceret.  Quamvis  autem 
profectu  caruerit  caeremonia  illa,  utilis  tamen  nobis  est  si  pru- 
denter  finem  spectamus :  quia  non  levis  est  incredulitatis  refutatio, 
omnes  simul  professos  esse  quod  nemo  credebat.  Atqui  non  modo 
obstupefecit  satan  hominum  sensus,  ut  sepelirent  una  cum  corpo¬ 
ribus  resurrectionis  memoriam;  sed  partem  hanc  doctrinae  variis 
figmentis  corrumpere  molitus  est,  ut  tandem  intercideret.  Omitto  j  p, 
quod  jam  Pauli  tempore  eam  convellere  coepit;  sed  paulo  post  ; 
sequuti  sunt  Chiliastae ,  qui  mille  annis  finierunt  Christi  regnum,  j 
Ac  eorum  quidem  commentum  puerilius  est  quam  ut  refutatione 
vel  indigeat,  vel  dignum  sit.  Nec  illis  suffragatur  Apocalypsis, 

ex  qua  (c.  20,  4)  errori  suo  colorem  induxisse  certum  est;  quando 
in  millenario  numero  non  agitur  de  aeterna  ecclesiae  beatitudine, 
sed  tantum  de  variis  agitationibus  quae  ecclesiam  adhuc  in  terris 
laborantem  manebant.  Caeterum  tota  scriptura  clamat  finem  nul¬ 
lum  fore  electorum  beatitudini  nec  reproborum  supplicio.  Om¬ 
nium  porro  rerum  quae  et  conspectum  nostrum  fugiunt,  et  mentis 
captum  longe  superant,  aut  fides  ex  certis  Dei  oraculis  petenda 
est,  aut  prorsus  abjicienda.  Qui  mille  annos  assignant  filiis  Dei, 
ad  futurae  vitae  haereditatem  fruendam,  non  animadvertunt  quan¬ 
tam  contumeliam  inurant  et  Christo  et  ejus  regno.  Nam  si  im¬ 
mortalitate  non  induentur,  ergo  nec  Christus  ipse,  ad  cujus  glo¬ 
riam  transformabuntur,  in  gloriam  immortalem  receptus  est;  si 
aliquem  habebit  finem  eorum  beatitudo,  ergo  regnum  Christi,  cu¬ 
jus  soliditati  innititur,  temporarium  est.  Denique  aut  imperitis¬ 
simi  sunt  rerum  omnium  divinarum.,  aut  obliqua  malignitate  to¬ 
tam  Dei  gratiam  Christique  virtutem  labefactare  moliuntur.  Qua¬ 
rum  complementum  non  aliter  constat  nisi  obliterato  peccato  et 
absorpta  morte  vita  aeterna  ad  plenum  instauretur.  Quam  vero 
stolide  ineptiant  qui  timent  nimiam  Deo  saevitiam  adscribere  si 
aeternis  poenis  reprobi  addicantur,  vel  caecis  perspicuum  est.  Sci¬ 
licet  injurius  erit  Dominus,  si  regno  suo  privaverit  qui  eo  se  in¬ 
dignos  per  ingratitudinem  reddiderint.  At  peccata  eorum  tempo¬ 
raria  sunt.  Fateor,  sed  Dei  majestas,  atque  etiam  justitia,  quam 
peccando  violarunt,  aeterna  est.  Merito  igitur  non  perit  iniqui¬ 
tatis  memoria.  At  ita  poena  modum  excedet  delicti.  Haec  vero 
est  non  ferenda  blasphemia,  dum  tam  parvo  aestimatur  Dei  ma¬ 
jestas  ,  dum  non  pluris  fit  ejus  contemptus  quam  animae  unius 
exitium.  Sed  omittamus  nugatores  istos,  ne  contra  quam  praefati 
sumus ,  videamur  eorum  deliramenta  refutatione  digna  judicare. 

6.  Duo  praeter  haec  deliria  invecta  sunt  ab  hominibus  per¬ 
peram  curiosis.  Alii  putarunt,  quasi  totus  homo  intereat,  animas 
resurrecturas  cum  corporibus:  alii,  quum  immortales  esse  spiritus 
concedant,  novis  corporibus  indutum  iri:  quo  negant  carnis  resur¬ 
rectionem.  De  priore  quoniam  aliquid  attigi  in  creatione  hominis, 
satis  mihi  erit  monere  iterum  lectores  quam  belluinus  sit  error, 
ex  spiritu  ad  imaginem  Dei  formato  flatum  evanidum  facere,  qui 
in  hac  tantum  caduca  vita  corpus  vegetet,  et  templum  spiritus 
sancti  redigere  in  nihilum;  eam  denique  partem  nostri,  in  qua 
maxime  refulget  divinitas,  et  insignes  sunt  immortalitatis  notae, 
hac  dote  spoliare :  ut  melior  atque  excellentior  sit  corporis  con¬ 
ditio  quam  animae.  Longe  aliter  scriptura,  quae  corpus  tugurio 
comparat  ex  quo  nos  migrare  dicit  quum  morimur;  quia  ab  ea 
parte  nos  aestimat  quae  nos  a  brutis  animalibus  discernit.  Sic 
Petrus  (2  Petr.  1,  14)  morti  propinquus  dicit  tempus  venisse  quo 
tabernaculum  suum  deponat.  Paulus  vero  de  fidelibus  loquens, 
postquam  dixit,  ubi  terrestris  domus  nostra  dissoluta  fuerit,  nobis 
esse  aedificium  in  coelis,  adjungit  nos  peregrinari  a  Domino  quam- 
diu  manemus  in  corpore,  sed  expetere  Dei  praesentiam  in  absen- 

tia  corporis  (2  Cor.  5,  1  seqq.).  Nisi  superstites  essent  animae 
corporibus,  quid  est  quod  habet  Deum  praesentem  ubi  est  a  cor¬ 
pore  separatum?  Dubitationem  yero  tollit  apostolus  (Hebr.  12,  23), 
dum  tradit  nos  esse  aggregatos  ad  spiritus  justorum.  Quibus  ver¬ 
bis  intelligit,  nos  sociari  sanctis  patribus,  qui  etiam  mortui  ean¬ 
dem  pietatem  nobiscum  colunt,  ut  non  possimus  esse  Christi  mem¬ 
bra  nisi  cum  ipsis  coalescamus.  Nisi  etiam  animae  corporibus 
exutae  retinerent  suam  essentiam,  ac  beatae  gloriae  capaces  essent, 
non  dixisset  Christus  latroni:  hodie  mecum  eris  in  paradiso  (Luc. 
23,  43).  Tam  claris  testimoniis  freti  ne  dubitemus,  Christi  exem¬ 
plo,  morientes  Deo  commendare  animas  nostras  (ibid.  46);  vel, 
exemplo  Stephani,  tradere  Christo  in  custodiam  (Act.  7,  59),  qui 
non  temere  vocatur  fidelis  earum  pastor  et  episcopus  (1  Petr.  2, 
25).  Porro  de  intermedio  earum  statu  curiosius  inquirere  neque 
fas  est,  neque  expedit.  Valde  se  torquent  multi  disputando  quem 
locum  occupent,  et  an  coelesti  gloria  jam  fruantur  necne.  Atqui 
stultum  et  temerarium  est  de  rebus  incognitis  altius  inquirere  quam 
Deus  nobis  scire  permittat.  Scriptura  (Matth.  5,  8.  26;  Joann. 
12,  32),  ubi  dixit  Christum  illis  praesentem  esse  et  eas  recipere 
in  paradisum  ut  consolationem  percipiant,  reproborum  vero  ani¬ 
mas  cruciatus  quales  meritae  sunt  perpeti,  non  ultra  progreditur. 
Quis  jam  doctor  aut  magister  quod  Deus  celavit  nobis  patefaciet? 
De  loco  non  minus  inepta  et  futilis  est  quaestio  :  quando  scimus 
non  eam  esse  animae  dimensionem  quam  corporis.  Quod  sinus 
Abrahae  dicitur  beata  sanctorum  spirituum  collectio,  nobis  abunde 
est  ex  hac  peregrinatione  excipi  a  communi  fidelium  patre,  ut 
nobiscum  fidei  suae  fructum  communicet.  Interea  quum  scriptura 
ubique  jubeat  pendere  ab  exspectatione  adventus  Christi ,  -  et  glo¬ 
riae  coronam  eo  usque  differat,  contenti  simus  his  finibus  divini¬ 
tus  nobis  praescriptis,  animas  piorum  militiae  labore  perfunctas 
in  beatam  quietem  concedere,  ubi  cum  felici  laetitia  fruitionem 
promissae  gloriae  exspectant,  atque  ita  omnia  teneri  suspensa,  do¬ 
nec  Christus  appareat  redemptor.  Reprobis  vero  eandem  esse  sor¬ 
tem  dubium  non  est  quam  Judas  (v.  6)  diabolis  assignat,  vinctos 
catenis  teneri  donec  ad  supplicium  cui  addicti  sunt  trahantur. 

7.  Aeque  prodigiosus  est  eorum  error,  qui  animas  non  re¬ 
cepturas  quibus  nunc  indutae  sunt  corpora,  sed  novis  et  aliis  prae¬ 
ditas  fore  imaginantur.  Ac  Manichaeorum  quidem  perquam  futilis 
ratio  fuit,  minime  consentaneum  esse  ut  caro  quae  immunda  est 
resurgat.  Quasi  vero  nulla  sit  animarum  immundities;  quas  ta¬ 
men  a  spe  coelestis  vitae  non  arcebant.  Perinde  igitur  fuit  ac 
si  dicerent,  purgari  divinitus  non  posse  quod  peccati  labe  infec¬ 
tum  est.  Nam  illud  delirium,  quod  naturaliter  immunda  esset 
caro,  quia  a  diabolo  creata,  nunc  praetereo.  Tantum  ostendo, 
quidquid  nunc  coelo  indignum  in  nobis  est,  resurrectioni  non  ob¬ 
stare.  Atqui  primo  quum  jubeat  Paulus  (2  Cor.  7 ,  1)  fideles  se 
mundare  ab  omni  inquinamento  carnis  et  spiritus,  inde  sequitur 
quod  alibi  (2  Cor.  5,  10)  denuntiat  judicium,  ut  reportet  unus- 

quisque  per  corpus  sive  bonum  sive  malum.  Cui  consentit  quod 
scribit  ad  Corinthios  (2  Cor.  4,  10),  ut  yita  Jesu  Christi  mani¬ 
festetur  in  carne  nostra  mortali.  Qua  ratione  alibi  (1  Thess.  5, 
23)  non  minus  precatur  ut  Deus  integra  corpora  conservet  usque 
ad  diem  Christi,  quam  animas  et  spiritus.  Nec  mirum:  quia  cor¬ 
pora  quae  sibi  in  templa  dicavit  Deus  (1  Cor.  3,  11),  in  putre¬ 
dinem  sine  spe  resurrectionis  decidere,  absurdissimum  esset.  Quid 
quod  etiam  membra  sunt  Christi  (1  Cor.  6,  15)?  Quid  quod  sin¬ 
gulas  eorum  partes  sibi  Deus  sanctificari  praecipit?  quod  vult  lin¬ 
guis  nomen  suum  celebrari,  tolli  ad  se  puras  manus,  sacrificia 
offerri  (1  Tim.  2,  8)?  Quam  igitur  hominis  partem  tam  prae¬ 
claro  honore  dignatur  coelestis  judex,  cujus  amentiae  est  ab  ho¬ 
mine  mortali  in  pulverem  redigi  absque  ulla  spe  instaurationis  ? 
Similiter  Paulus  (1  Cor.  6,  20),  quum  nos  ad  ferendum  Domi¬ 
num  hortatur  tam  in  corpore,  quam  in  anima,  quia  utrum  que 
Dei  est,  non  patitur  certe  quod  Deo  tanquam  sacrum  vendicat 
aeternae  putredini  adjudicari.  Nec  vero  ulla  de  re  clarior  suppe¬ 
tit  scripturae  definitio ,  quam  de  carnis  quam  gestamus  resurrec¬ 
tione.  Oportet,  inquit  Paulus  (1  Cor.  15,  53),  corruptibile  hoc 
induere  incorruptionem ,  et  mortale  hoc  induere  immortalitatem. 
Si  nova  corpora  formaret  Deus ,  ubi  haec  qualitatis  mutatio  ?  Si 
dictum  esset  oportere  nos  renovari,  ambigua  loquutio  forte  occa¬ 
sionem  cavillo  dedisset;  nunc  ubi  corpora,  quibus  sumus  circum¬ 
dati,  digito  monstrans,  incorruptionem  illis  promittit,  nova  fabri¬ 
cari  satis  aperte  negat.  Imo  magis  expresse,  inquit  Tertullianus1), 
non  poterat  loqui,  nisi  cutem  suam  manibus  teneret.  Nec  ullo 
cavillo  effugient  quod  alibi  (Rom.  14,  11)  Christum  fore  mundi 
judicem  dicens,  Jesaiae  (49,  18)  testimonium  citat:  vivo  ego,  di¬ 
cit  Dominus,  mihi  flectetur  omne  genu:  quando  aperte  obnoxios 
ad  rationem  vitae  reddendam  quos  alloquitur  fore  denuntiat.  Quod 
non  quadraret  si  nova  corpora  ad  tribunal  sisterentur.  Porro  in 
verbis  Danielis  (12,  2)  nihil  est  perplexum:  multique  dormien¬ 
tium  in  terra  pulveris  expergiscentur ,  hi  ad  vitam  aeternam,  et 
illi  ad  opprobria  et  ad  contemptum  sempiternum ;  quando  non  ex 
quatuor  elementis  novam  materiam  ad  conflandos  homines,  sed 
ex  sepulcris  mortuos  evocat.  Atque  hoc  dictat  aperta  ratio.  Nam 
si  mors,  quae  originem  habet  a  lapsu  hominis,  accidentalis  est, 
instauratio ,  quam  attulit  Christus ,  ad  idem  illud  corpus  pertinet 
quod  mortale  esse  coepit.  Et  sane  quod  rident  Athenienses  dum 
asseritur  a  Paulo  resurrectio ,  hinc  colligere  licet  qualis  ejus  prae¬ 
dicatio  fuerit;  ac  omnino  risus  ille  non  parum  ad  confirmandam 
fidem  nostram  valet.  Digna  etiam  observatu  est  Christi  sententia 
(Matth.  10,  28):  nolite  metuere  eos  qui  occidunt  corpus,  animam 
occidere  non  possunt;  sed  eum  metuite  qui  potest  et  animam  et 
corpus  perdere  in  gehennam  ignis.  Neque  enim  timendi  causa, 
nisi  supplicio  obnoxium  esset  quod  nunc  gestamus  corpus.  Nec 


1)  Libr.  de  resurr.  carnis ,  c.  51. 

vero  obscurior  est  altera  ejusdem  Christi  sententia  (Joann.  5,  28) 
venit  hora  in  qua  omnes  qui  in  monumentis  sunt,  audient  vocem 
filii  Dei,  et  prodibunt  qui  bona  fecerunt,  in  resurrectionem  vitae; 
qui  vero  mala  egerunt,  in  resurrectionem  judicii.  An  dicemus 
animas  in  sepulcris  quiescere,  ut  illinc  Christum  exaudiant?  ac 
non  potius  ad  ejus  imperium  corpora  in  vigorem  a  quo  excide¬ 
rant  reditura?  Ad  haec  si  novis  corporibus  donandi  sumus,  ubi 
capitis  et  membrorum  conformitas?  Resurrexit  Christus:  an  no¬ 
vum  sibi  corpus  fingendo  ?  imo ,  ut  praedixerat :  destruite  templum 
hoc,  et  triduo  erigam  illud  (Joann.  2,  19).  Quod  prius  gestave¬ 
rat  mortale  corpus,  iterum  recepit.  Neque  enim  multum  nobis 
profuisset,  subrogato  novo  corpore,  aboleri  illud  quod  in  sacri¬ 
ficium  expiationis  oblatum  fuerat.  Tenenda  est  etiam  illa  societas 
quam  praedicat  apostolus  (1  Cor.  15,  12):  nos  resurgere,  quia 
Christus  resurrexit.  Quia  nihil  minus  probabile  quam  ut  privetur 
Christi  resurrectione  caro  nostra  in  qua  circumferimus  mortifica¬ 
tionem  ipsius  Christi.  Quod  quidem  illustri  documento  patuit, 


dum  resurgente  Christo  multa  corpora  sanctorum  exierunt  e  se¬ 


pulcris  (Matth.  27,  52).  Neque  enim  negari  potest,  hoc  ultimae 
quam  speramus  resurrectionis  praeludium  fuisse ,  vel  potius  arrham  ; 
qualis  ante  in  Henoch  et  Elia  jam  exstabat,  quos  Tertullianus 
resurrectionis  candidatos  vocat,  quia  corpore  et  anima  a  corrup¬ 
tione  exempti,  in  Dei  custodiam  recepti  fuerint. 

8.  Pudet  me  in  re  tam  clara  tantum  verborum  consumere; 
sed  hanc  molestiam  placide  mecum  vorabunt  lectores,  ne  qua  rima 
ad  decipiendos  simplices  perversis  et  audacibus  ingeniis  pateat. 
Cerebri  sui  commentum  proferunt  volatici  spiritus  quibuscum  nunc 
disputo,  in  resurrectione  novorum  corporum  fore  creationem.  Qua 
ratione  impulsi  ita  sentiunt,  nisi  quia  incredibile  illis  videtur,  ca¬ 
daver  tam  longa  putredine  consumptum  posse  in  pristinum  statum 
redire  ?  Ergo  sola  in  illis  incredulitas  hujus  sententiae  est  mater. 
Nos  contra  spiritus  Dei  ad  sperandam  carnis  nostrae  resurrectio¬ 
nem  in  scriptura  passim  hortatur.  Hac  ratione  baptismus ,  teste 
Paulo  (Coi.  2,  12),  sigillum  nobis  est  futurae  resurrectionis;  nec 
minus  sacra  coena  ad  ejus  fiduciam  nos  invitat,  dum  symbola 
spiritualis  gratiae  ore  percipimus.  Et  certe  tota  Pauli  exhortatio 
(Rom.  6,  13),  ut  membra  nostra  exhibeamus  arma  in  obedien- 
tiam  justitiae,  frigeret,  nisi  accederet  quod  postea  subjungit  (Rom. 
8,  11),  qui  suscitavit  Christum  a  mortuis,  vivificabit  et  mortalia 
corpora  vestra.  Quid  enim  juvaret,  applicare  pedes,  manus,  ocu¬ 
los  et  linguas  in  obsequium  Dei,  nisi  fructus  et  mercedis  essent 
participes?  Quod  suis  verbis  aperte  confirmat  Paulus  (1  Cor.  6, 
13.  15.  19):  corpus  non  scortationi,  sed  Domino,  et  Dominus  cor¬ 
pori;  qui  vero  suscitavit  Christum,  et  nos  suscitabit  per  virtutem 
suam.  Clariora  sunt  quae  sequuntur :  ea  esse  templa  spiritus  sancti 
et  membra  Christi.  Interea  videmus  ut  resurrectionem  cum  casti¬ 
tate  et  sanctimonia  conjungat;  sicuti  paulo  post  pretium  redemptio¬ 
nis  ad  corpora  extendit.  Jam  rationi  consentaneum  non  esset, 

Pauli  corpus,  in  quo  stigmata  Christi  portavit  (Gal.  6,  17),  et  in 
quo  magnifice  Christum  glorificavit,  orbari  coronae  praemio.  Unde 
et  illa  gloriatio :  exspectamus  redemptorem  e  coelis,  qui  corpus 
nostrum  abjectum  conforme  reddet  corpori  claritatis  suae  (Phil. 
3,  21).  Ac  si  verum  est  illud  (Act.  14,  22),  per  multas  afflic¬ 
tiones  oportere  nos  ingredi  in  regnum  Dei,  ab  hoc  ingressu  cor¬ 
pora  prohibere  nulla  ratio  sustinet,  quae  et  sub  crucis  vexillo 
exercet  Deus,  et  victoriae  laude  ornat.  Itaque  nulla  ejus  rei  du¬ 
bitatio  inter  sanctos  orta  est,  quin  se  Christi  comites  fore  spera¬ 
rent;  qui  omnes  quibus  probamur  afflictiones  in  personam  suam 
transfert,  ut  vivificas  esse  doceat.  Imo  et  sanctos  patres  sub  lege, 
externa  caeremonia  Deus  in  hac  fide  exercuit.  Quorsum  enim  se¬ 
peliendi  ritus,  sicuti  ante  visum  est,  nisi  ut  reconditis  corporibus 
scirent  paratam  esse  novam  vitam?  Huc  aromata  quoque,  alia¬ 
que  immortalitatis  symbola  spectarunt,  quibus  sub  lege  adjuta  fuit 
non  aliter  quam  sacrificiis  doctrinae  obscuritas.  Nec  morem  illum 
peperit  superstitio;  quando  videmus  spiritum  in  narrandis  sepul¬ 
turis  non  minus  diligenter  insistere  quam  in  praecipuis  fidei  myste¬ 
riis.  Et  Christus  officium  hoc  tanquam  non  vulgare  commendat 
(Matth.  26,  10),  non  alia  certe  de  causa  nisi  quia  a  sepulcri, 
quod  omnia  corrumpit  et  abolet,  intuitu  in  spectaculum  renova¬ 
tionis  oculos  attollit.  Praeterea  tam  sedula  observatio  caeremoniae 
quae  laudatur  in  patribus,  satis  comprobat  rarum  illis  fuisse  et 
pretiosum  fidei  adminiculum.  Neque  enim  adeo  sollicite  curasset 
Abraham  uxoris  sepulcrum  (Gen.  23,  4.  19),  nisi  religio  illi  pro¬ 
posita  fuisset  ante  oculos,  et  utilitas  mundo  superior,  nempe  ut 
mortuum  uxoris  corpus  insignibus  resurrectionis  exornans  suam 
et  familiae  fidem  confirmaret.  Clarior  vero  hujus  rei  probatio 
eminet  in  exemplo  Jacob,  qui  ut  posteris  testetur  ne  morte  qui¬ 
dem  spem  terrae  promissae  animo  suo  excidisse,  jubet  ossa  sua 
illuc  referri  (Gen.  47,  30).  Quaeso,  si  novo  corpore  induendus 
erat,  nonne  ridiculum  dedisset  mandatum  de  pulvere  in  nihilum 
redigendo?  Quare  si  qua  apud  nos  viget  scripturae  autoritas, 
nullius  doctrinae  clarior  vel  certior  desiderari  potest  probatio.  Hoc 
ipsum  pueris  sonant  resurrectionis  et  suscitandi  voces ;  neque  enim 
resurgere  dicemus  quod  nunc  primum  creatur ;  nec  staret  illud 
Christi  (Joann.  6,  39):  quidquid  dedit  mihi  pater  non  peribit,  sed 
suscitabo  illud  in  novissimo  die.  Eodem  tendit  dormiendi  verbum, 
quod  nonnisi  in  corpora  competit.  Unde  et  coemeteriis  nomen 
impositum.  Superest  ut  de  resurrectionis  modo  aliquid  delibem. 
Hoc  verbo  utor:  quia  Paulus  mysterium  vocans  (1  Cor.  15,  51), 
ad  sobrietatem  nos  hortatur,  et  liberius  argutiusque  philosophandi 
licentiam  fraenat.  Primo  tenendum  est  quod  diximus,  nos  in 
eadem  quam  gestamus  carne  resurrecturos  quoad  substantiam;  sed 
qualitatem  aliam  fore.  Sicuti  quum  eadem  Christi  caro,  quae  in 
victimam  oblata  fuerat,  suscitata  fuerit,  aliis  tamen  dotibus  excel- 
luit  ac  si  alia  prorsus  foret.  Quod  Paulus  (ibid.  39)  familiaribus 
exemplis  declarat.  Nam  sicut  humanae  et  belluinae  carnis  eadem 

Calvini  Institutio  II.  i  o 


194  LIBER  III.  DE  MODO  PERCIPIENDAE  CHRISTI  GRATIAE. 


est  substantia,  non  qualitas;  stellis  omnibus  eadem  est  materia 
claritas  diversa:  ita  quanquam  retinebimus  substantiam  corporis 
mutationem  fore  docet,  ut  longe  praestantior  sit  conditio.  Corpus 
ergo  corruptibile,  ut  suscitemur,  non  peribit  nec  evanescet;  sed 
induet,  deposita  corruptione,  incorruptionem.  Quoniam  vero  ele¬ 
menta  Deus  omnia  praesto  habet  ad  suum  nutum,  nulla  eum  dif¬ 
ficultas  impediet  quominus  et  terrae  et  aquis  et  igni  imperet,  ut 
quod  videtur  ab  illis  consumptum  reddant.  Quod  etiam ,  licet 
non  absque  figura,  Jesaias  (26,  21)  testatur:  ecce  Dominus  egre 
dietur  de  loco  suo  ut  visitet  iniquitatem  terrae,  et  terra  discoo 
periet  sanguinem  suum ,  neque  teget  amplius  interfectos  suos.  Sed 
notandum  est  discrimen  inter  eos  qui  pridem  mortui  fuerint,  et 
quos  dies  ille  superstites  reperiet.  Neque  enim  omnes  dormiemus, 
teste  Paulo  (1  Cor.  15,  51),  sed  omnes  immutabimur;  hoc  est, 
necesse  non  erit  distantiam  temporis  inter  mortem  et  initium  se¬ 
cundae  vitae  intercedere;  quia  in  puncto  temporis  et  nictu  oculi 
penetrabit  clangor  tubae  qui  mortuos  excitet  incorruptibiles,  et 


vivos  subita  mutatione  reformet  in  eandem  gloriam.  Sic  alibi 


(1  Thess.  4,  15)  fideles  quibus  mors  obeunda  est  consolatur:  quia 
non  praevenient  mortuos  qui  tunc  erunt  superstites,  quin  potius 
resurgent  priores  qui  dormierunt  in  Christo.  Si  quis  objiciat  il 
lud  apostoli  (Hebr.  9,  27),  statutum  esse  cunctis  mortalibus  se 


Ubi  mutatur  naturae  status,  speciem 


mei  mori :  facilis  solutio  est 

esse  mortis,  et  apposite  sic  nominari;  ac  proinde  haec  inter  se 
conveniunt,  morte  renovatum  iri  omnes  dum  exuent  mortale  cor¬ 
pus  ;  non  fore  tamen  necessarium  corporis  et  animae  dissidium 
ubi  erit  subita  immutatio. 

9.  Sed  hic  difficilior  quaestio  exoritur,  quo  jure  communis 
sit  impiis  et  a  Deo  maledictis  resurrectio,  quae  singulare  est  Christi 
beneficium  ?  Scimus  omnes  in  Adam  morti  fuisse  addictos ;  venit 
Christus  resurrectio  et  vita  (Joann.  11,  25):  an  ut  promiscue  to¬ 
tum  genus  humanum  vivificet?  Sed  quid  minus  consentaneum 
quam  eos  in  obstinata  sua  caecitate  consequi,  quod  sola  fide  re 
cuperant  pii  Dei  cultores?  Manet  tamen  illud  fixum,  aliam  fore 
judicii,  aliam  vitae  resurrectionem,  et  Christum  venturum  ut  se¬ 
greget  agnos  ab  hoedis  (Matth.  25,  32).  Respondeo,  non  debere 
videri  tam  insolitum,  cujus  similitudinem  in  quotidiano  usu  cer¬ 
nimus.  Nos  totius  mundi  haereditate  scimus  in  Adam  fuisse  pri¬ 
vatos;  nec  minus  aequa  ratione  ab  alimentis  communibus  nos  ar¬ 
ceri,  quam  ab  esu  arboris  vitae.  Unde  igitur  fit  ut  Deus  nor 
solum  oriri  faciat  solem  suum  super  bonos  et  malos  (Matth.  5,  45) 
sed  quoad  praesentis  vitae  usus,  inaestimabilis  ejus  liberalitas  larg£ 
copia  assidue  profluat?  Hinc  certe  cognoscimus,  quae  proprh 
sunt  Christi  et  membrorum  ejus,  ad  impios  quoque  exundare;  nor  Ille 
ut  legitima  sit  possessio ,  sed  quo  magis  reddantur  inexcusabiles 
Sic  Deum  impii  saepe  experiuntur  beneficum,  non  vulgaribus  do 
cumentis,  sed  quae  omnes  piorum  benedictiones  interdum  obscu 
rent,  illis  tamen  cedant  in  majorem  damnationem.  Si  quis  exci 

piat,  caducis  et  terrenis  beneficiis  resurrectionem  non  apte  con¬ 
ferri  ,  hic  quoque  respondeo :  ubi  primum  alienati  sunt  a  Deo  vi¬ 
tae  fonte,  diaboli  interitum  fuisse  promeritos  quo  prorsus  abole¬ 
rentur  ;  admirabili  tamen  Dei  consilio  repertum  fuisse  medium 
statum,  ut  extra  vitam  in  morte  viverent.  Nihilo  absurdius  vi¬ 
deri  debet,  si  accidentalis  est  impiis  resurrectio  quae  invitos  trahat 
ad  tribunal  Christi ,  quem  nunc  audire  magistrum  et  doctorem  re¬ 
cusant.  Levis  enim  esset  poena,  morte  absumi,  nisi  poenas  suae 
contumaciae  daturi  coram  judice  sisterentur,  cujus  in  se  vindictam 
sine  fine  et  modo  provocarunt.  Caeterum  quanquam  tenendum 
quod  diximus,  et  quod  celebris  illa  Pauli  (Act.  24,  15)  confessio 
apud  Felicem  continet,  se  futuram  exspectare  resurrectionem  ju¬ 
storum  et  impiorum;  saepius  tamen  scriptura  resurrectionem  solis 
Dei  filiis  una  cum  coelesti  gloria  proponit;  quia  non  venit  pro¬ 
prie  Christus  in  mundi  exitium ,  sed  in  salutem.  Ideo  et  in  sym¬ 
bolo  sola  fit  mentio  beatae  vitae. 

10.  Quoniam  autem  tum  demum  implebitur  prophetia  (Hos. 
13,  14;  1  Cor.  15,  54)  de  absorpta  per  victoriam  morte,  sem- 
per  nobis  in  mentem  veniat  aeterna  felicitas ,  resurrectionis  finis ; 
de  cujus  excellentia  si  omnia  dicta  fuerint  quibus  omnium  homi¬ 
num  linguae  sufficiant,  vix  tamen  infima  ejus  particula  delibata 
fuerit.  Nam  utcunque  vere  audiamus,  regnum  Dei  claritate,  gau¬ 
dio,  felicitate,  gloria  fore  refertum,  illa  tamen  quae  nominantur, 
a  sensu  nostro  remotissima  et  quasi  aenigmatibus  involuta  manent, 
donec  venerit  dies  ille,  quo  nobis  suam  gloriam  ipse  facie  ad  fa¬ 
ciem  conspiciendam  exhibebit.  Scimus  nos  esse  Dei  filios,  inquit 
Joannes  (1  Joann.  3,  2),  sed  nondum  apparuit;  ubi  autem  simi¬ 
les  ei  erimus ,  videbimus  eum  qualis  est.  Quamobrem  prophetae, 
quia  spiritualem  illam  beatitudinem  in  se  ipsa  nullis  verbis  ex¬ 
primere  poterant,  sub  rebus  corporeis  eam  fere  delinearunt.  Quia 
tamen  rursum  aliquo  suavitatis  illius  gustu  accendi  in  nobis  desi¬ 
derii  fervorem  oportet,  in  hoc  praecipue  cogitando  immoremur: 
si  Deus  bonorum  omnium  plenitudinem ,  ceu  fons  quidam  inex¬ 
haustus,  in  se  continet,  nihil  ultra  eum  expetendum  iis  qui  ad 
summum  bonum  et  omnes  felicitatis  numeros  contendunt,  si  cuti 
pluribus  locis  docemur :  Abraham ,  ego  merces  tua  magna  valde 
(Gen.  15,  2).  Cui  sententiae  succinit  David  (Psal.  16,  5):  portio 
mea  Jehova;  sors  mihi  praeclare  cecidit.  Item  alibi  (Psal.  17,  15): 
satiabor  vultu  tuo.  Atqui  Petrus  (2  Petr.  1 ,  4)  denuntiat  in  hoc 
vocatos  fideles  ut  divinae  fiant  consortes  naturae.  Quomodo  istud  ? 
quia  glorificabitur  in  omnibus  sanctis  suis,  et  admirabilis  fiet  in 
iis  qui  crediderunt  (2  Thess.  1,  10).  Si  Dominus  gloriam,  vir¬ 
tutem,  justitiam  suam  cum  electis  participabit,  imo  se  ipsum  illis 
fruendum  dabit,  et  quod  praestantius,  quodammodo  in  unum  cum 
ipsis  coalescet ,  meminerimus  sub  hoc  beneficio  omne  felicitatis 
genus  contineri.  Et  quum  multum  in  hac  meditatione  profeceri¬ 
mus,  recognoscamus  tamen  nos  in  imis  adhuc  radicibus  subsidere, 
si  mentis  nostrae  conceptio  cum  mysterii  hujus  sublimitate  confe- 

ratur.  Quo  nobis  in  hac  parte  magis  colenda  est  sobrietas,  ne 
moduli  nostri  immemores,  quo  majore  audacia  in  sublime  trans¬ 
volabimus,  fulgor  coelestis  gloriae  nos  obruat.  Sentimus  etiam 
uti  immodica  cupido  plus  quam  fas  est  sciendi  nos  titillet.  Unde 
subinde  et  frivolae  et  noxiae  quaestiones  scaturiunt.  Frivolas 
voco ,  cx  quibus  nulla  potest  elici  utilitas.  Sed  hoc  secundum 
deterius,  quod  qui  sibi  in  illis  indulgent,  perniciosis  speculationi¬ 
bus  sese  implicant.  Quamobrem  voco  noxias.  Quod  scripturae 
docent,  ab  omni  controversia  exemptum  apud  nos  esse  debet: 
nempe  sicuti  varie  Deus  sua  dona  sanctis  in  hoc  mundo  distri¬ 
buens  eos  inaequaliter  irradiat,  ita  non  fore  aequalem  gloriae  mo¬ 
dum  in  coelis  ubi  dona  sua  coronabit  Deus.  Neque  enim  com¬ 
petit  indifferenter  in  omnes  quod  dicit  Paulus  (1  Thess.  2,  19): 
vos  estis  gloria  mea  et  corona  in  die  Christi.  Et  illud  Christi 
ad  apostolos  (Matth.  19,  28):  sedebitis  judicantes  duodecim  tribus 
Israel.  Sed  Paulus  (qui  sciebat,  prout  sanctos  locupletat  Deus 
spiritualibus  donis  in  terra,  ita  in  coelo  gloria  decorare)  peculia¬ 
rem  sibi  coronam  pro  laborum  ratione  repositam  esse  non  dubi¬ 
tat.  Christus  autem,  ut  apostolis  dignitatem  muneris  quo  praediti 
erant  commendet,  fructum  ejus  admonet  in  coelo  esse  reconditum. 
Sic  et  Daniel  (12,  3):  intelligentes  autem  fulgebunt  ut  splendor 
firmamenti,  et  justificantes  multos  tanquam  stellae  in  saeculum  et 
in  aeternum.  Ac  si  quis  attente  scripturas  consideret,  non  modo 
vitam  aeternam  promittunt  fidelibus,  sed  specialem  cuique  merce- 
dem.  Unde  et  illud  Pauli  (2  Tim.  4,  14):  rependat  illi  Deus  in 
illa  die.  Quod  promissio  Christi  confirmat:  centuplum  recipietis 
in  vita  aeterna  (Matth.  19,  29).  Denique  sicuti  corporis  sui  glo¬ 
riam  multiplici  donorum  varietate  inchoat  Christus  in  mundo,  et 
amplificat  per  suos  gradus,  ita  etiam  in  coelo  perficiet. 

11.  Quemadmodum  autem  hoc  uno  consensu  recipient  om¬ 
nes  pii,  quia  verbo  Dei  satis  testatum  est,  sic  rursum  spinosis 
quaestionibus,  quas  sibi  obstaculo  esse  cognoscent,  valere  jussis, 
metas  sibi  propositas  non  transsilient.  Quantum  ad  me  spectat, 
non  solum  privatim  mihi  a  supervacua  rerum  inutilium  investiga¬ 
tione  tempero ;  sed  cavendum  mihi  arbitror  ne  aliorum  levitatem 
respondendo  foveam.  Sciscitantur  vanae  scientiae  jejuni  homines, 
quanta  inter  prophetas  et  apostolos,  rursus  inter  apostolos  et  mar¬ 
tyres  futura  sit  distantia ;  quod  gradibus  different  a  conjugatis 
virgines;  denique  nullum  coeli  angulum  ab  excutiendo  intactum 
relinquunt.  Deinde  subit  illis  in  mentem,  quorsum  pertineat  or¬ 
bis  reparatio;  quando  ex  tanta  et  incomparabili  copia  nullius  rei 
indigi  erunt  filii  Dei,  sed  erunt  similes  angelis,  quorum  inedia 
aeternae  beatitudinis  symbolum  est.  Ego  autem  respondeo,  in  ipso 
aspectu  tantam  fore  amoenitatem,  tantam  sine  usu  suavitatem  in 
sola  notitia,  ut  haec  felicitas  omnia  quibus  nunc  juvamur  admini¬ 
cula  longe  exsuperet.  Fingamus  in  opulentissima,  et  ubi  nulla 
nos  voluptas  deficiat,  mundi  plaga  esse  positos:  quem  non  sui 
morbi  ab  usu  beneficiorum  Dei  subinde  impediunt  ac  prohibent? 

Icui  non  sua  intemperies  cursum  saepe  abrumpit?  Unde  consequi¬ 
tur  liquidam  et  puram  ab  omni  vitio  fruitionem,  quamvis  nullus 
i  sit  corruptibilis  vitae  usus,  felicitatis  esse  cumulum.  Alii  se  trans¬ 
ferunt  longius,  et  quaerunt  annon  scoria  et  aliae  corruptelae  in 
s  metallis  procul  a  restitutione  absint,  et  ab  ea  dissideant.  Quod 
i  ut  illis  aliquatenus  concedam,  exspecto  cum  Paulo  (Rom.  8,  22) 
vitiorum  reparationem  quae  initium  sumpserunt  a  peccato ,  ad  quam 
;  gemunt  et  parturiunt.  Longius  iterum  progrediuntur,  quaenam 
j  melior  conditio  maneat  genus  humanum,  quum  sobolis  benedictio 
finem  tunc  sumptura  sit.  Facilis  est  illius  quoque  nodi  solutio. 
Quod  tam  magnifice  eam  commendat  scriptura,  ad  incrementa  per- 

Itinet  quibus  Deus  assidue  naturae  ordinem  provehit  ad  suam  me¬ 
tam:  in  perfectione  vero  ipsa  aliam  rationem  esse  notum  est.  Sed 
quia  incautos  statim  captant  illecebrae,  et  labyrinthus  deinde  pro¬ 
si  fundius  trahit,  tandem,  ubi  sua  cuique  placita  arrident,  nullus 
est  concertationum  modus:  hoc  sit  nobis  viae  compendium,  con¬ 
tentos  esse  speculo  et  aenigmate  donec  cernemus  facie  ad  faciem. 
Nam  pauci  ex  ingenti  multitudine  qua  in  coelos  eundum  sit  cu¬ 
rant;  omnes  autem  quid  illic  agatur  scire  ante  tempus  appetunt. 

;  Omnes  fere  ad  obeundum  certamina  pigri  et  lenti  triumphos  ima¬ 
ginarios  sibi  jam  depingunt. 

12.  Porro  quia  divinae  in  reprobos  ultionis  gravitatem  nulla 
descriptio  aequare  potest,  per  res  corporeas  eorum  tormenta  et 
cruciatus  nobis  figurantur :  nempe  per  tenebras ,  fletum  et  strido¬ 
rem  dentium,  ignem  inexstinguibilem,  vermem  sine  fine  cor  ar¬ 
rodentem  (Matth.  8,  12  et  22,  13;  ibid.  3,  12;  Mare.  9,  43; 
Jes.  66,  24  et  30,  33).  Talibus  enim  loquendi  modis  certum 
:  est  spiritum  sanctum  voluisse  sensus  omnes  horrore  conturbare; 
ut  quum  dicitur  praeparatam  esse  ab  aeterno  gehennam  profun¬ 
dam,  nutrimenta  ejus  esse  ignem  et  ligna  multa,  flatum  Domini, 
i  ceu  torrentem  sulphuris,  eam  succendere.  Quibus  ut  nos  adju- 
,  vari  oportet  ad  concipiendam  utcunque  impiorum  miseram  sor- 
,  tem,  ita  nos  in  eo  potissimum  defigere  cogitationem  oportet,  quam 
sit  calamitosum  alienari  ab  omni  Dei  societate.  Neque  id  modo: 
i  sed  majestatem  Dei  ita  sentire  tibi  adversam,  ut  effugere  nequeas 
,  quin  ab  ipsa  urgearis.  Nam  primum  ejus  indignatio  instar  ignis 
•  est  violentissimi,  cujus  attactu  omnia  devorentur  et  absorbeantur, 
i  Deinde  illi  ad  exercendum  judicium  sic  serviunt  omnes  creaturae, 
i  ut  coelum,  terram,  mare,  animalia,  et  quidquid  est,  velut  dira 
.  indignatione  adversum  se  inflammata  et  in  perniciem  suam  ar- 
i  mata  sensuri  sint;  quibus  iram  suam  ita  Dominus  palam  faciet, 
i  Quare  non  vulgare  aliquid  pronuntiavit  apostolus ,  quum  dicit 
)  (2  Thess.  1 ,  9)  infideles  daturos  poenas  interitu  aeternas  a  facie 
i  Domini  et  a  gloria  virtutis  ejus.  Et  quoties  metum  corporeis 
.  figuris  incutiunt  prophetae ,  quamvis  nihil  pro  tarditate  nostra 
i  hyperbolicum  afferant,  praeludia  tamen  admiscent  futuri  judicii 
i  in  sole  et  luna  totoque  mundi  opificio.  Quare  nullam  requiem 
?  inveniunt  infelices  conscientiae,  quin  diro  turbine  vexentur  ac 

dissipentur,  qui  ab  infesto  Deo  se  discerpi  sentiant,  et  confixae 
mortiferis  aculeis  lancinentur,  quin  ad  Dei  fulmen  expavescant, 
et  conterantur  onere  manus  ejus;  ut  abyssos  et  voragines  quas¬ 
libet  subire  levius  sit  quam  in  illis  terroribus  stare  ad  momen¬ 
tum.  Quale  hoc  et  quantum  est,  aeterna  et  nusquam  desitura 
illius  obsidione  urgeri?  Qua  de  re  Psalmus  nonagesimus  continet 
memorabilem  sententiam :  quamvis  solo  aspectu  cunctos  mortales 
dissipet  ac  in  nihilum  redigat,  cultores  tamen  suos,  quo  magis 
sunt  timidi  in  hoc  mundo ,  urgere ,  ut  cruce  oneratos  ad  prope¬ 
randum  incitet,  donec  sit  ipse  omnia  in  omnibus. 

LIBER  QUARTUS, 


DE 

EXTERNIS  MEDIIS  VEL  ADMINICULIS 

QUIBUS  DEUS  IN  CHRISTI  SOCIETATEM  NOS  INVITAT 
ET  IN  EA  RETINET. 


ARGUMENTUM. 

Prioribus  libris  Symboli  Apostolici ,  de  Deo  Creatore ,  Redemptore ,  et 
Sanctificatore,  tres  partes  explicatae  sunt.  Quarta  superest,  de  Sancta  Ecclesia 
et  Sanctorum  communione  sive  de  externis  mediis,  vel  adminiculis, 
quibus  Deus  in  Christi  societatem  nos  invitat,  et  in  ea  retinet:  quae  omnia 
postremo  hoc  libro  absolvuntur. 

Ad  tres  autem  praecipuos  locos  viginti  illa,  quibus  constat,  capita  com¬ 
mode  revocabimus:  I.  d e  Ecclesia,  II.  de  Sacramentis,  III.  de  poli¬ 
tica  administratione. 

Primus  locus,  qui  usque  ad  fin.  decimi  tertii  cap.  extenditur  multa  con¬ 
tinet  ,  quae  tamen  omnia  ad  quatuor  praecipua  capita  referri  possunt.  1)  D  e 
notis  Ecclesiae  seu  de  ratione ,  qua  ecclesia  dignosci  potest,  quoniam  uni¬ 
tas  cum  ea  necessario  colenda  nobis  est,  agitur  capp.  1.  et  2.  —  2)  De  re¬ 
gimine  vel  gubernatione  Ecclesiae,  capp.  3 — 7.  —  Quis  sit  ordo 
gubernandae  ecclesiae ,  cap.  3.  —  Quae  forma  apud  veteres  in  usu  fuerit, 
cap.  4.  —  Quae  sit,  quae  sub  Papatu  hodie  viget,  cap.  5.,  et  de  Papae  pri¬ 
matu,  cap.  6.,  et  quibus  gradibus  se  in  hanc  tyrannidem  extulit,  cap.  7.  — 
3)  De  potestate  Ecclesiae,  capp.  8 — 11.  —  Quoad  dogmata  fidei,  quae 
vel  in  singulis,  cap.  8,  vel  in  universis,  utpote  Conciliis,  residet  cap.  9.  — 
Deinde  in  legibus  ferendis,  cap.  10.  —  Postremo  in  ecclesiastica  jurisdictione, 
cap.  11.  — ■  4)  De  disciplina  Ecclesiae,  capp.  12.  et  13.  —  De  hujus 
praecipuo  usu,  cap.  12.  —  De  ejusdem  abusu,  cap.  13. 

Secundus  locus  de  Sacramentis  tres  partes  continet:  1)  De  Sacra¬ 
mentis  in  genere,  cap.  14.  2)  De  utroque  sigillatlm,  capp.  15  — 18.  —  De 
Baptismo,  cap.  15.,  qua  occasione  de  Paedobaptismo  seorsim,  cap.  16.  — 
Deinde  de  Coena  Domini,  cap.  17.  et  ejusdem  profanatione,  cap.  18.  —  3)  De 
illis  quinque  quae  Sacramenta  falso  habita  sunt,  cap.  19. 

Tertius  locus  de  politica  administratione  cap.  20.  —  De  hac 
primum  in  genere :  deinde  de  singulis  ejus  partibus ,  Magistratu ,  Legibus, 
Populo. 

CAPUT  I. 

De  vera  ecclesia  cum  qua  nobis  colenda  est  unitas,  quia 
piorum  omnium  mater  est. 

Partes  hujus  Capitis  tres:  1)  Articulus  Symboli,  de  sancta  Ecclesia  Catho¬ 
lica  et  Sanctorum  communione  ,  breviter  explicatur ,  simulque  ostenditur ,  qui¬ 
bus  nominibus  nobis  commendata  sit  ecclesia,  sect.  1 — 6.  —  2)  De  notis  ec¬ 
clesiae  ,  sect.  7 — 9.  —  3)  A  sancta  Ecclesia  Catholica  et  Sanctorum  communione 
non  est  ullo  modo  discedendum:  ea  propter  Novatianorum,  Anabaptistarum,  ac 
ejusmodi  schismaticorum  et  male  feriatorum  hominum  circa  hanc  doctrinam  er¬ 
rores  a  sect.  10.  usque  ad  fin.  cap.  abunde  refelluntur. 

1.  Eide  eyangelii  Christum  fieri  nostrum,  et  allatae  ab  eo 
salutis  aeternaeque  beatitudinis  nos  fieri  participes,  proximo  libro 
expositum  fuit.  Quia  autem  ruditas  nostra  et  segnities,  addo 
etiam  ingenii  vanitatem,  externis  subsidiis  indigent,  quibus  fides 
in  nobis  et  gignatur  et  augescat,  et  suos  faciat  progressus  usque 
ad  metam,  ea  quoque  Deus  addidit,  quo  infirmitati  nostrae  con¬ 
suleret,  atque,  ut  vigeret  evangelii  praedicatio,  thesaurum  hunc 
apud  ecclesiam  deposuit.  Pastores  instituit  ac  doctores  (Eph.  4, 
11),  quorum  ore  suos  doceret;  eos  autoritate  instruxit;  nihil  de¬ 
nique  omisit  quod  ad  sanctum  fidei  consensum  et  rectum  ordinem 
faceret.  In  primis  sacramenta  instituit,  quae  nos  experimento 
sentimus  plus  quam  utilia  esse  adjumenta  ad  fovendam  et  confir¬ 
mandam  fidem.  Nam  quia  ergastulo  carnis  nostrae  inclusi  ad 
gradum  angelicum  nondum  pervenimus,  Deus  se  ad  captum  no¬ 
strum  accommodans,  pro  admirabili  sua  providentia  modum  prae¬ 
scripsit,  quo  procul  disjuncti  ad  eum  accederemus.  Quare  postu¬ 
lat  docendi  ratio  ut  nunc  de  ecclesia  ejusque  regimine,  ordinibus, 
potestate,  item  de  sacramentis  tractemus,  et  postremo  de  politico 
etiam  ordine;  ac  simul  pios  lectores  revocemus  a  corruptelis,  qui¬ 
bus  satan  in  papatu  adulteravit  quaecunque  Deus  in  salutem  no¬ 
stram  destinaverat.  Incipiam  autem  ab  ecclesia:  in  cujus  sinum 
aggregari  vult  Deus  filios  suos,  non  modo  ut  ejus  opera  et  mi¬ 
nisterio  alantur  quam  diu  infantes  sunt  ac  pueri,  sed  cura  etiam 
materna  regantur  donec  adolescant,  ac  tandem  perveniant  ad  fidei 
metam.  Haec  enim  quae  Deus  conjunxit  separari  fas  non  est 
(Matth.  10,  9),  ut,  quibus  ipse  est  pater,  ecclesia  etiam  mater 
sit ;  neque  id  sub  lege  modo ,  sed  etiam  post  Christi  adventum, 
teste  Paulo  (Gal.  4,  26) ,  qui  novae  et  coelestis  Hierosolymae  nos 
esse  filios  docet. 

2.  In  symbolo,  ubi  profitemur  nos  credere  ecclesiam,  id 
non  solum  ad  visibilem,  de  qua  nunc  agimus,  refertur,  sed  ad 
omnes  quoque  electos  Dei  in  quorum  numero  comprehenduntur 
etiam  qui  morte  defuncti  sunt.  Ideo  et  credendi  verbum  poni¬ 
tur:  quia  nullum  saepe  discrimen  inter  filios  Dei  et  profanos, 

inter  proprium  ejus  gregem  et  fera  animalia  notari  potest.  Nam 
quod  particula  IN  a  multis  interponitur,  probabili  ratione  caret. 
Fateor  quidem  esse  usitatius,  et  vetustatis  etiam  suffragio  non 
destitui;  quando  et  symbolum  nicaenum,  qualiter  in  ecclesiastica 
I  historia  recitatur,  praepositionem  addit.  Simul  tamen  ex  scriptis 
'  veterum  animadvertere  licet,  fuisse  olim  citra  controversiam  re- 
j  ceptum  ut  dicerent  se  ecclesiam  credere,  non  in  ecclesiam.  Non 
enim  sic  modo  loquuntur  Augustinus  et  quisquis  ille  est  vetustus 
scriptor  cujus  opusculum  exstat  sub  nomine  Cypriani,  de  symboli 
expositione,  sed  diserte  quoque  annotant,  loquutionem  fore  im¬ 
propriam  si  praepositio  attexatur ,  ac  suam  sententiam  ratione  non 
frivola  confirmant.  Ideo  enim  credere  in  Deum  nos  testamur, 
quod  et  in  ipsum  ut  veracem  animus  noster  se  reclinat,  et  fidu¬ 
cia  nostra  in  ipso  acquiescit;  quod  in  ecclesiam  non  ita  conve¬ 
niret,  quemadmodum  nec  in  remissionem  peccatorum,  aut  carnis 
resurrectionem.  Itaque,  tametsi  nolim  de  verbis  litigare,  malim 
tamen  loquendi  proprietatem  sequi,  quae  aptior  sit  rei  exprimendae, 
quam  formulas  affectare  quibus  res  sine  causa  obscuretur.  Finis 
autem  est,  ut  sciamus,  quamvis  ad  diruendam  Christi  gratiam 
i  omnes  lapides  moveat  diabolus,  et  eodem  etiam  ferantur  vesano  im¬ 
petu  Dei  hostes ,  non  posse  tamen  exstingui ,  nec  sterilem  posse 
reddi  Christi  sanguinem,  quin  fructum  aliquem  producat.  Ita  et 
arcana  electio  Dei  et  interior  vocatio  spectanda  est:  quia  solus 
;  novit  qui  sui  sint,  et  sub  signaculo,  ut  loquitur  Paulus  (2  Tim. 

i  2,  19),  inclusos  tenet:  nisi  quod  insignia  ejus  gestant,  quibus 
dignoscantur  a  reprobis.  Sed  quia  exiguus  numerus  et  contempti- 

1  bilis  latet  sub  ingenti  turba,  et  grana  tritici  pauca  teguntur  pa- 

•  leae  congerie,  soli  Deo  permittenda  est  cognitio  suae  ecclesiae, 

•  cujus  fundamentum  est  arcana  illius  electio.  Nec  vero  satis  est 
-  electorum  turbam  cogitatione  animoque  complecti,  nisi  talem  ec- 
,  clesiae  unitatem  cogitemus,  in  quam  nos  esse  insitos  vere  simus 
)  persuasi.  Nisi  enim  sub  capite  nostro  Christo  coadunati  simus 

■  reliquis  omnibus  membris,  nulla  nos  manet  spes  haereditatis  fu- 

•  turae.  Ideo  catholica  dicitur,  seu  universalis,  quia  non  duas  aut 
a  tres  invenire  liceat  quin  discerpatur  Christus:  quod  fieri  non 

■  potest.  Quin  sic  electi  Dei  omnes  in  Christo  sunt  connexi,  ut 
a  quemadmodum  ab  uno  capite  pendent,  ita  in  unum  velut  corpus 

ii  coalescant,  ea  inter  se  compage  cohaerentes  qua  ejusdem  corporis 
it  membra;  vere  unum  facti,  qui  una  fide,  spe,  caritate,  eodem 

i  Dei  spiritu  simul  vivunt,  non  in  eandem  modo  vitae  aeternae 
i,  haereditatem ,  sed  in  unius  Dei  ac  Christi  participationem  etiam 
is  vocati.  Quamvis  ergo  tristis  vastitas,  quae  nobis  undique  occur¬ 
rit,  nihil  ecclesiae  residuum  esse  clamet,  sciamus  fructuosam  esse 

id  Christi  mortem,  Deumque  mirabiliter  ecclesiam  suam  quasi  in 
id  latebris  servare.  Sicuti  Eliae  dictum  est:  servavi  mihi  septem 

ii  millia  virorum  qui  non  flexerunt  genu  coram  Baal  (1  Regg. 
i-  19,  18). 

3.  Quanquam  articulus  symboli  ad  externam  quoque  eccle- 

siam  aliquatenus  pertinet,  ut  se  quisque  nostrum  in  fraterno  con¬ 
sensu  cum  omnibus  Dei  filiis  contineat;  ecclesiae  deferat  quam 
meretur  autoritatem;  denique  se  ita  gerat  ut  ovis  ex  grege.  At¬ 
que  ideo  adjungitur  sanctorum  communicatio.  Quae  particula 
licet  a  veteribus  fere  praetermissa  sit,  non  tamen  negligenda  est, 
quia  ecclesiae  qualitatem  optime  exprimit.  Quasi  dictum  esset 
hac  lege  aggregari  sanctos  in  societatem  Christi,  ut  quaecunque 
in  eos  beneficia  Deus  confert,  inter  se  mutuo  communicent.  Quo 
tamen  non  tollitur  gratiarum  diversitas,  sicuti  scimus  varie  dis¬ 
tribui  spiritus  dona;  neque  etiam  convellitur  ordo  politicus,  quo 
suas  unicuique  facultates  privatim  possidere  licet,  ut  necesse  est, 
pacis  inter  homines  conservandae  causa,  rerum  dominia  inter  ipsos 
propria  et  distincta  esse.  Sed  asseritur  communitas  qualem  Lucas 
describit  (Act.  4,  32),  quod  multitudinis  credentium  esset  cor 
unum  et  anima  una;  et  Paulus  quum  hortatur  Ephesios  (4,  4)  ut 
sint  unum  corpus,  unus  spiritus,  sicuti  vocati  sunt  in  una  spe. 
Neque  enim  fieri  potest,  si  vere  persuasi  sint  Deum  communem 
sibi  omnibus  patrem  esse,  et  Christum  commune  caput,  quin  fra¬ 
terno  inter  se  amore  conjuncti  ultro  citroque  sua  communicent. 
Jam  plurimum  nostra  interest  scire  quis  inde  ad  nos  fructus  re¬ 
deat.  Hac  enim  lege  credimus  ecclesiam,  ut  certo  persuasi  simus 
nos  esse  ejus  membra.  Hoc  enim  modo  nititur  salus  nostra  certis 
solidisque  fulcris,  ut  etiamsi  tota  orbis  machina  labefactetur,  cor¬ 
ruere  ipsa  et  concidere  nequeat.  Primum  stat  cum  Dei  electione, 
nec  nisi  cum  aeterna  illius  providentia  variare  aut  deficere  potest. 
Deinde  quodammodo  conjuncta  est  cum  firmitudine  Christi;  qui 
non  magis  patietur  a  se  divelli  suos  fideles,  quam  membra  sua 
discerpi  ac  dilaniari.  Accedit  quod  veritatem,  dum  in  ecclesiae 
sinu  continemur,  semper  nobis  constaturam  securi  sumus.  Post¬ 
remo  quod  promissiones  istas  sentimus  ad  nos  pertinere:  salus 
erit  in  Sion ;  Deus  in  aeternum  commorabitur  in  medio  Jerusalem, 
ne  unquam  commoveatur  (Joel.  2,  32;  Obad.  17;  Psal.  46,  6). 
Tantum  potest  ecclesiae  participatio,  ut  nos  in  Dei  societate  con¬ 
tinet.  In  ipso  quoque  nomine  communionis  plurimum  est  conso¬ 
lationis  :  quod  dum  ad  nos  pertinere  fixum  est,  quidquid  membris 
suis  ac  nostris  largitur  Dominus,  omnibus  eorum  bonis  spes  no¬ 
stra  confirmatur.  Caeterum  ad  amplexandam  eo  modo  ecclesiae 
unitatem,  nihil,  ut  diximus,  opus  est  ecclesiam  ipsam  oculis  cer¬ 
nere,  vel  manibus  palpare;  quin  potius  eo,  quod  in  fide  sita  est, 
admonemur  nihilo  minus  cogitandam  esse,  dum  intelligentiam  no¬ 
stram  praeterit,  quam  si  palam  appareat.  Neque  ideo  deterior 
est  fides  nostra  quod  incognitam  apprehendit:  quando  hic  non 
jubemur  reprobos  ab  electis  discernere  (quod  Dei  est  solius ,  non 
nostrum),  sed  certo  statuere  in  animis  nostris,  omnes  eos  qui 
Dei  patris  clementia  per  spiritus  sancti  efficaciam  in  Christi  par¬ 
ticipationem  venerunt ,  in  Dei  peculium  ac  propriam  possessionem 
segregatos,  ac  quum  simus  in  eorum  numero,  tantae  gratiae  nos 
esse  consortes. 

4.  Verum  quia  nunc  de  visibili  ecclesia  disserere  proposi¬ 
tum  est,  dicamus  vel  uno  matris  elogio  quam  utilis  sit  nobis 
ejus  cognitio,  imo  necessaria;  quando  non  alius  est  in  vitam  in¬ 
gressus  nisi  nos  ipsa  concipiat  in  utero,  nisi  pariat,  nisi  nos 
alat  suis  uberibus,  denique  sub  custodia  et  gubernatione  sua  nos 
tueatur,  donec  exuti  carne  mortali  similes  erimus  angelis.  Neque 
enim  patitur  nostra  infirmitas  a  schola  nos  dimitti ,  donec  toto 
vitae  cursu  discipuli  fuerimus.  Adde  quod  extra  ejus  gremium 
nulla  est  speranda  peccatorum  remissio,  nec  ulla  salus  teste  Je- 
saia  (37,  32)  et  Joele  (3,  5).  Quibus  subscribit  Ezechiel  (13,  9) 
quum  denuntiat,  in  catalogo  populi  Dei  non  fore  quos  a  coelesti 
vita  abdicat.  Sicuti  ex  opposito  dicuntur  nomen  suum  inscribere 
inter  cives  Hierosolymae,  qui  se  ad  pietatis  cultum  convertunt. 
Qua  ratione  et  alio  Psalmo  (106,  4)  dicitur:  memento  mei  Jeliova 
in  beneplacito  populi  tui;  visita  me  in  salute  tua,  ut  videam  be¬ 
neficentiam  electorum  tuorum,  laeter  in  laetitia  gentis  tuae,  gau¬ 
deam  cum  haereditate  tua.  Quibus  verbis  paternus  Dei  favor  et 
peculiare  spiritualis  vitae  testimonium  ad  gregem  ejus  restringitur, 
ut  semper  exitialis  sit  ab  ecclesia  discessio. 

5.  Caeterum  quod  hujus  loci  proprium  est  exsequi  pergamus. 
Scribit  Paulus  (Eph.  4,  11),  Christum,  ut  impleret  omnia,  de¬ 
disse  alios  quidem  apostolos,  alios  vero  prophetas,  alios  autem 
evangelistas,  alios  autem  pastores  ac  doctores,  ad  instaurationem 
sanctorum  in  opus  administrationis,  in  aedificationem  corporis  Chri¬ 
sti,  donec  perveniamns  omnes  in  unitatem  fidei  et  agnitionis  filii 
Dei,  in  virum  perfectum,  in  mensuram  aetatis  plene  adultae  Christi. 
Videmus  ut  Deus,  qui  posset  momento  suos  perficere,  nolit  tamen 
eos  adolescere  in  virilem  aetatem  nisi  educatione  ecclesiae.  Vide¬ 
mus  modum  exprimi :  quia  pastoribus  injuncta  est  coelestis  doctri¬ 
nae  praedicatio.  Videmus  omnes  ad  unum  cogi  in  eundem  ordi¬ 
nem  ,  ut  mansueto  et  docili  spiritu  regendos  se  doctoribus  in  hunc 
usum  creatis  permittant.  Et  hac  nota  pridem  regnum  Christi 
insignierat  Jesaias  (59,  21):  spiritus  meus  qui  in  te  est,  et  verba 
quae  posui  in  ore  tuo ,  nunquam  discedent  neque  ex  ore  tuo, 
neque  ex  ore  seminis  tui  et  nepotum.  Unde  sequitur  dignos 
esse  qui  fame  et  inedia  pereant,  qui  cunque  spiritualem  animae 
cibum  divinitus  sibi  per  manus  ecclesiae  porrectum  respuunt. 
Eidem  nobis  Deus  inspirat,  sed  evangelii  sui  organo.  Sicuti  ad¬ 
monet  Paulus  fidem  esse  ex  auditu  (Rom.  10,  17).  Sicuti  etiam 
penes  Deum  sua  residet  potentia  ad  servandum;  sed  eam  in  evan¬ 
gelii  praedicatione,  eodem  Paulo  teste,  depromit  atque  explicat. 
Hoc  consilio  voluit  olim  sacros  haberi  conventus  ad  sanctuarium, 
ut  fidei  consensum  aleret  doctrina  per  os  sacerdotis  prolata.  Nec 
alio  spectant  magnifici  illi  tituli,  ubi  templum  vocatur  requies 
Dei,  sanctuarium  ejus  domicilium,  ubi  dicitur  sedere  inter  Che- 
rubim  (Psal.  132,  14  et  80,  2),  quam  ut  pretium,  amorem,  re¬ 
verentiam  ac  dignitatem  coelestis  doctrinae  ministerio  concilient: 
quibus  alioqui  non  parum  derogaret  mortalis  et  contempti  hominis 

adspectus.  Ergo  ut  sciamus  ex  vasis  testaceis  nobis  proferri 
inaestimabilem  thesaurum,  Deus  ipse  in  medium  prodit,  et  qua¬ 
tenus  hujus  ordinis  autor  est,  vult  se  praesentem  in  sua  institu¬ 
tione  agnosci.  Itaque  postquam  auguriis,  divinationibus,  artibus 
magicis,  necromantiae ,  aliisque  superstitionibus  suos  vetuit  dare 
operam,  subjicit  se  daturum  quod  pro  omnibus  sufficere  debeat, 
nempe  prophetis  nunquam  destitutum  iri  (Deut.  18,  10  seqq.). 
Sicuti  autem  veterem  populum  non  ablegavit  ad  angelos,  sed 
doctores  excitavit  e  terra,  qui  vere  praestarent  munus  angelicum, 
ita  et  nos  hodie  humanitus  vult  docere.  Ac  sicut  olim  non  con¬ 
tentus  fuit  sola  lege,  sed  sacerdotes  addidit  interpretes,  ex  quo¬ 
rum  labiis  populus  inquireret  verum  illius  sensum,  ita  hodie  non 
tantum  vult  nos  esse  lectioni  attentos,  sed  magistros  etiam  prae¬ 
ficit  quorum  opera  adjuvemur.  Cujus  rei  duplex  est  utilitas. 
Nam  ab  una  parte  optimo  examine  obedientiam  nostram  probat, 
ubi  ejus  ministros,  non  secus  atque  ipsum,  loquentes  audimus; 
ex  opposito  etiam  nostrae  infirmitati  consulit,  dum  per  interpretes 
humano  more  nos  mavult  alloqui,  ut  ad  se  alliciat,  quam  tonando 
a  se  abigere.  Et  certe,  quam  nobis  expediat  haec  familiaris  do¬ 
cendi  ratio,  sentiunt  omnes  pii  ex  formidine  qua  merito  illos 
consternat  Dei  majestas.  Quibus  autem  videtur  ex  hominum,  qui 
ad  docendum  vocati  sunt,  contemptu  exinaniri  doctrinae  autoritas, 
hi  ingratitudinem  suam  produnt:  quia  inter  tot  praeclaras  dotes 
quibus  ornavit  Deus  humanum  genus,  haec  praerogativa  singu¬ 
laris  est,  quod  dignatur  ora  et  linguas  hominum  sibi  consecrare, 
ut  in  illis  sua  vox  personet.  Quare  ne  vicissim  et  nos  obedienter 
amplecti  pigeat  salutis  doctrinam  ejus  mandato  et  ore  propositam: 
quia  etsi  externis  mediis  alligata  non  est  Dei  virtus,  nos  tamen 
ordinario  docendi  modo  alligavit:  quem  dum  recusant  tenere  fa¬ 
natici  homines,  multis  se  exitialibus  laqueis  involvunt.  Multos 
impellit  vel  superbia,  vel  fastidium,  vel  aemulatio,  ut  sibi  per¬ 
suadeant  privatim  legendo  et  meditando  se  posse  satis  proficere, 
atque  ita  contemnant  publicos  coetus,  et  praedicationem  super¬ 
vacuam  ducant.  Quoniam  autem  sacrum  unitatis  vinculum,  quan¬ 
tum  in  se  est,  solvunt  vel  abrumpunt,  nemo  justam  impii  hujus 
divortii  poenam  effugit  quin  se  pestiferis  erroribus  ac  teterrimis 
deliriis  fascinet.  Quare  ut  vigeat  apud  nos  pura  fidei  simplicitas, 
ne  uti  gravemur  hoc  pietatis  exercitio,  quod  Deus  nobis  sua  in¬ 
stitutione  monstravit  esse  necessarium,  et  tantopere  commendat. 
Deo  qui  aures  diceret  claudendas  esse,  nemo  unquam  vel  ex  pe- 
tulantissimis  canibus  inventus  est ;  sed  omnibus  saeculis  difficile 
fuit  certamen  prophetis  et  piis  doctoribus  contra  impios,  quorum 
pervicacia  nunquam  jugum  hoc  subire  potest  ut  ore  et  ministerio 
hominum  doceantur.  Quod  perinde  est  ac  Dei  faciem ,  quae  no¬ 
bis  in  doctrina  affulget,  delere.  Neque  enim  fideles  olim  alia  de 
causa  faciem  Dei  in  sanctuario  quaerere  jussi  sunt,  idque  toties 
repetitur  in  lege,  nisi  quia  legis  doctrina  et  propheticae  exhor¬ 
tationes  erant  illis  viva  Dei  imago,  sicuti  Paulus  in  sua  praedi- 

catione  lucere  asserit  gloriam  Dei  in  facie  Christi  (2  Cor.  4,  6). 
Quo  magis  detestabiles  sunt  apostatae,  qui  scindendis  ecclesiis  in¬ 
hiant,  perinde  ac  si  oyes  abigerent  a  caulis,  ac  projicerent  in 
fauces  luporum.  Nobis  vero  quod  ex  Paulo  citavimus  tenendum 
est,  ecclesiam  non  aliter  aedificari  quam  externa  praedicatione, 
nec  alio  vinculo  inter  se  retineri  sanctos,  nisi  dum  uno  consensu 
discendo  et  proficiendo  ordinem  ecclesiae  a  Deo  praescriptum  co¬ 
lunt.  In  hunc  praecipue  finem,  ut  dixi,  jussi  sunt  olim  fideles 
sub  lege  confluere  ad  sanctuarium;  quia  dum  Moses  de  habitaculo 
Dei  loquitur,  simul  locum  nominis  Dei  appellat,  ubi  Deus  me¬ 
moriam  nominis  sui  posuit  (Exod.  20 ,  24).  Quo  aperte  docet, 
nullum  sine  pietatis  doctrina  esse  illius  usum.  Nec  dubium  est 
quin  eadem  etiam  ratione  David  ingenti  spiritus  amaritudine  que¬ 
ratur,  se  tyrannica  hostium  saevitia  prohiberi  tabernaculi  ingressu 
(Psal.  84,  1  seqq.).  Multis  fere  videtur  puerilis  lamentatio,  quod 
minimum  jacturae  fieret,  non  multum  etiam  voluptatis  periret, 
carere  templi  atrio ,  modo  suppeterent  aliae  deliciae.  Hac  tamen 
una  molestia,  anxietate  et  moestitia  se  uri  et  cruciari  et  prope 
absumi  deplorat:  nempe  quod  fidelibus  nihil  pluris  est  hoc  ad¬ 
miniculo,  quo  Deus  suos  gradatim  in  sublime  attollit.  Nam  et 
hoc  notandum  est,  Deum  in  speculo  suae  doctrinae  ita  semper  se 
ostendisse  sanctis  patribus,  ut  spiritualis  esset  cognitio.  Unde 
et  templum  non  modo  facies  ejus ,  sed  (omnis  superstitionis  tol¬ 
lendae  causa)  scabellum  pedum  vocatur  (Psal.  132,  7;  99,  5; 
1  Paral.  28,  2).  Atque  hic  est  felix  ille  occursus  in  unitatem 
fidei,  dum  a  summo  usque  ad  infimum  omnes  ad  caput  adspirant. 
Quidquid  templorum  alio  consilio  aedificarunt  Deo  gentes,  mera 
fuit  cultus  ejus  profanatio;  ad  quam  etsi  non  pari  crassitie,  ali¬ 
quatenus  tamen  prolapsi  sunt  Judaei.  Quod  illis  ex  ore  Jesaiae 
Stephanus  exprobrat  (Act.  7,  48),  Deum  scilicet  non  habitare  in 
templis  manu  factis,  etc.  Quia  solus  Deus  templa  sibi  suo  ser¬ 
mone  in  legitimum  usum  sanctificat.  Et  si  quid  temere  tentamus 
ejus  injussu ,  protinus  malo  principio  adhaerescunt  adventitia 
figmenta,  quibus  malum  sine  modo  propagatur.  Inconsiderate  ta¬ 
men  Xerxes,  dum  consilio  magorum  omnia  Graeciae  templa  exussit 
vel  diruit:  quod  absurdum  putaret  deos,  quibus  omnia  libere  pa¬ 
tere  debent,  parietibus  et  tegulis  includi.  Quasi  vero  non  sit  in 
Dei  potestate,  ut  nobis  propinquus  sit,  quodammodo  ad  nos  de¬ 
scendere,  et  tamen  neque  mutare  locum,  neque  nos  affigere  ter¬ 
renis  mediis;  sed  potius  vehiculis  quibusdam  nos  sursum  efferre 
ad  coelestem  suam  gloriam,  quae  sua  immensitate  omnia  replet, 
tum  vero  coelos  altitudine  superat. 

6.  Porro,  quia  hoc  tempore  magna  fuit  concertatio  de  effi¬ 
cacia  ministerii ,  dum  ejus  dignitatem  hyperbolice  amplificant  alii, 
alii  contendunt  perperam  transferri  ad  hominem  mortalem  quod 
proprium  est  spiritus,  si  ministros  et  doctores  censemus  pene¬ 
trare  ad  mentes  et  corda,  ut  tam  illarum  caecitatem  quam  horum 
duritiem  corrigant:  recta  hujus  controversiae  definitio  tradenda 

est.  Quod  utrinque  disceptant,  nullo  negotio  facile  transigetur, 
locos  diserte  observando ,  ubi  Deus  autor  praedicationis  spiritum 
suum  cum  ea  conjungens,  fructum  inde  promittit;  vel  rursum, 
ubi  se  ab  externis  subsidiis  separans,  tam  initia  fidei  quam  totum 
cursum  sibi  uni  vendicat.  Officium  secundi  Eliae  fuit,  teste  Ma- 
lacbia  (4,  6) ,  illuminare  mentes ,  et  convertere  corda  patrum  ad 
filios,  et  incredulos  ad  prudentiam  justorum.  Christus  se  aposto¬ 
los  mittere  pronuntiat  (Joann.  15,  16),  ut  fructum  afferant  ex 
labore  suo.  Quis  autem  sit  fructus  ille  breviter  definit  Petrus 
(1  Petr.  1,  23),  nos  regigni  dicens  semine  incorruptibili.  Itaque 
gloriatur  Paulus  (1  Cor.  4,  15)  se  per  evangelium  genuisse  Co¬ 
rinthios,  eosque  apostolatus  sui  sigillum  esse  (1  Cor.  9,  2);  imo 

se  non  esse  literalem  ministrum,  qui  tantum  sonitu  vocis  aures 
percusserit ,  sed  datam  sibi  efficaciam  spiritus ,  ne  inutilis  sit  doc¬ 
trina  (2  Cor.  3 ,  6).  Quo  sensu  etiam  alibi  (1  Cor.  2,  4)  evan¬ 
gelium  suum  fuisse  negat  tantum  in  sermone,  sed  in  virtute. 
Affirmat  etiam  Galatas  ex  auditu  fidei  spiritum  accepisse  (3,  2). 
Denique  pluribus  locis  non  modo  se  cooperarium  Dei  facit,  sed 
partes  sibi  assignat  conferendae  salutis  (1  Cor.  3,  9).  Haec  certe 

omnia  nunquam  eo  protulit  ut  vel  tantillum  sibi  seorsum  a  Deo 

tribueret.  Sicuti  breviter  alibi  exponit  (1  Thess.  3,  5):  labor 
noster  non  fuit  inutilis  in  Domino  secundum  potentiam  ejus  po¬ 
tenter  in  me  efficacem.  Item  alibi  (Gal.  2 ,  8) :  qui  efficax  fuit 
in  Petro  erga  circumcisionem ,  in  me  etiam  efficax  fuit  apud  gen¬ 
tes.  Caeterum  quam  nihil  separatim  ministris  residuum  faciat, 
ex  aliis  locis  patet:  qui  plantat  nihil  est,  et  qui  rigat  nihil  est; 
sed  Deus  qui  dat  incrementum  (1  Cor.  3,  7).  Item :  plus  omni¬ 
bus  laboravi;  non  ego,  sed  gratia  Dei  quae  mihi  aderat  (1  Cor. 
15,  10).  Et  certe  retinere  sententias  illas  oportet,  ubi  Deus  sibi 
adscribens  mentis  illuminationem  et  renovationem  cordis,  sacrile¬ 
gium  esse  admonet  si  quam  utriusque  partem  homo  sibi  arrogat. 
Interim  si  ministris,  quos  Deus  praeficit,  se  quisque  docilem  of¬ 
ferat,  ex  fructu  cognoscet  non  frustra  placuisse  Deo  hunc  docendi 
modum,  nec  frustra  etiam  fidelibus  jugum  hoc  modestiae  imposi¬ 
tum  esse. 

7.  Enimvero  de  ecclesia  visibili,  et  quae  sub  cognitionem 
nostram  cadit,  quale  judicium  facere  conveniat,  ex  superioribus 
jam  liquere  existimo.  Diximus  enim  bifariam  de  ecclesia  sacras 
literas  loqui.  Interdum  quum  ecclesiam  nominant,  eam  intelli- 
gunt  quae  re  vera  est  coram  Deo,  in  quam  nulli  recipiuntur  nisi 
qui  et  adoptionis  gratia  filii  Dei  sunt,  et  spiritus  sanctificatione 
vera  Christi  membra.  Ac  tnnc  quidem  non  tantum  sanctos  qui 
in  terra  habitant  comprehendit,  sed  electos  omnes  qui  ab  origine 
mundi  fuerunt.  Saepe  autem  ecclesiae  nomine  universam  hominum 
multitudinem  in  orbe  diffusam  designat,  quae  unum  se  Deum  et 
Christum  colere  profitetur,  baptismo  initiatur  in  ejus  fidem,  coenae 
participatione  unitatem  in  vera  doctrina  et  caritate  testatur,  con¬ 
sensionem  habet  in  verbo  Domini,  atque  ad  ejus  praedicationem 

ministerium  conservat  a  Christo  institutum.  In  hac  autem  plu¬ 
rimi  sunt  permixti  hypocritae,  qui  nihil  Christi  habent  praeter 
titulum  et  speciem;  plurimi  ambitiosi,  avari,  invidi,  maledici, 
aliqui  impurioris  vitae,  qui  ad  tempus  tolerantur,  vel  quia  legi¬ 
timo  judicio  convinci  nequeunt,  vel  quia  non  semper  ea  viget 
disciplinae  severitas  quae  debebat.  Quemadmodum  ergo  nobis 
invisibilem,  solius  Dei  oculis  conspicuam  ecclesiam  credere  necesse 
est,  ita  hanc,  quae  respectu  hominum  ecclesia  dicitur,  observare 
ejusque  communionem  colere  jubemur. 

8.  Proinde,  quatenus  eam  agnoscere  nostra  intererat,  Do¬ 
minus  certis  notis  et  quasi  symbolis  nobis  designavit.  Haec  qui¬ 
dem  singularis  est  Dei  ipsius  praerogativa,  nosse  qui  sui  sint,  ut 
supra  citavimus  ex  Paulo.  Et  certe  ne  hominum  temeritas  eo 
se  proriperet  provisum  est,  ipso  quotidie  eventu  admonente,  quam 
longe  sensum  nostrum  superent  arcana  illius  judicia.  Nam  et  qui 
perditissimi  videbantur,  planeque  deplorati  fuerant,  ejus  bonitate 
in  viam  revocantur;  et  qui  prae  aliis  stare  videbantur,  saepe 
corruunt.  Itaque  secundum  occultam  Dei  praedestinationem ,  ut 
inquit  Augustinus  1) ,  plurimae  sunt  foris  oves ,  plurimi  lupi  in¬ 
tus.  Novit  enim  ac  signatos  habet  qui  nec  eum  nec  se  norunt. 
Ex  iis  autem  qui  palam  ejus  ferunt  signum,  ipsius  unius  oculi 
vident  qui  et  sine  fictione  sancti  sint,  et  in  finem  usque  perse¬ 
veraturi:  quod  demum  est  salutis  caput.  Bursum  tamen,  quia 
aliquatenus  expedire  providebat,  ut  sciremus  qui  nobis  habendi 
pro  ipsius  filiis  essent,  hac  in  parte  se  captui  nostro  accommo¬ 
davit.  Et  quoniam  fidei  certitudo  necessaria  non  erat,  quoddam 
caritatis  judicium  ejus  loco  substituit:  quo  pro  ecclesiae  membris 
agnoscamus ,  qui  et  fidei  confessione ,  et  vitae  exemplo ,  et  sacra¬ 
mentorum  participatione  eundem  nobiscum  Deum  ac  Christum  pro¬ 
fitentur.  Ipsius  autem  corporis  notitiam,  quo  magis  saluti  nostrae 
necessariam  esse  noverat,  eo  certioribus  notis  commendavit. 

9.  Hinc  nascitur  nobis  et  emergit  conspicua  oculis  nostris 
ecclesiae  facies.  Ubi  enim  cunque  Dei  verbum  sincere  praedicari 
atque  audiri,  ubi  sacramenta  ex  Christi  instituto  administrari  vi¬ 
demus,  illic  aliquam  esse  Dei  ecclesiam  nullo  modo  ambigendum 
est;  quando  ejus  promissio  fallere  non  potest:  ubicunque  duo  aut 
tres  congregati  fuerint  in  nomine  meo,  ibi  in  medio  eorum  sum 
(Matth.  18,  20).  Sed  ut  summam  hujus  rei  liquido  teneamus, 
his  veluti  gradibus  progrediendum  est:  ecclesiam  universalem  esse 
collectam  ex  quibuscunque  gentibus  multitudinem ,  quae  inter¬ 
vallis  locorum  dissita  et  dispersa,  in  unam  tamen  divinae  doctri¬ 
nae  veritatem  consentit,  et  ejusdem  religionis  vinculo  colligata 
est.  Sub  hac  ita  comprehendi  singulas  ecclesias,  quae  oppidatim 
et  vicatim  pro  necessitatis  humanae  ratione  dispositae  sunt,  ut 
unaquaeque  nomen  et  autoritatem  ecclesiae  jure  obtineat ;  singulos 
homines,  qui  pietatis  professione  inter  ecclesias  ejusmodi  censen- 


1)  Homil.  45.  in  Joann.  c.  12. 

tur,  etiamsi  ab  ecclesia  sint  revera  extranei,  ad  ipsam  tamen 
quodammodo  pertinere ,  donec  publico  judicio  exterminati  fuerint. 
Quanquam  paulo  diversa  est  in  privatis  hominibus  atque  in  eccle¬ 
siis  aestimandis  ratio.  Usu  enim  venire  potest,  ut  quos  non  om¬ 
nino  putabimus  dignos  esse  piorum  consortio,  tractare  tamen  in¬ 
star  fratrum,  et  fidelium  loco  habere  debeamus,  propter  commu¬ 
nem  ecclesiae  consensum,  quo  feruntur  et  tolerantur  in  Christi 
corpore.  Tales  suffragio  nostro  non  approbamus  esse  ecclesiae 
membra;  sed  quem  in  populo  Dei  locum  tenent,  illis  relinquimus, 
donec  legitimo  jure  adimatur.  At  de  ipsa  multitudine  aliter  sen¬ 
tiendum  est:  quae  si  ministerium  habet  verbi,  et  honorat,  si  sa¬ 
cramentorum  administrationem,  ecclesia  procul  dubio  haberi  et 
censeri  meretur:  quia  sine  fructu  illa  non  esse  certum  est.  Ita 
et  ecclesiae  universali  suam  servamus  unitatem ,  quam  dissecare 
semper  studuerunt  diabolici  spiritus;  nec  conventus  legitimos,  qui 
pro  locorum  opportunitate  distributi  sunt,  sua  autoritate  fraudamus. 

10.  Symbola  ecclesiae  dignoscendae,  verbi  praedicationem 
sacramentorumque  observationem  posuimus.  Nam  haec  nusquam 
esse  possunt  quin  fructificent,  et  Dei  benedictione  prosperentur. 
Non  dico,  ubicunque  praedicatur  verbum,  illic  fructum  mox  exo¬ 
riri;  sed  nullibi  recipi  et  statam  habere  sedem,  nisi  ut  suam  ef¬ 
ficaciam  proferat.  Utcunque,  ubi  reverenter  auditur  evangelii  prae¬ 
dicatio,  neque  sacramenta  negliguntur,  illic  pro  eo  tempore,  ne¬ 
que  fallax  neque  ambigua  ecclesiae  apparet  facies;  cujus  vel  auto- 
ritatem  spernere,  vel  monita  respuere,  vel  consiliis  refragari,  vel 
castigationes  ludere  nemini  impune  licet;  multo  minus  ab  ea  de¬ 
ficere,  ac  ejus  abrumpere  unitatem.  Tanti  enim  ecclesiae  suae 


communionem  facit  Dominus,  ut  pro  transfuga  et  desertore  reli¬ 


gionis  habeat,  quicunque  se  a  qualibet  christiana  societate,  quae 
modo  verum  verbi  ac  sacramentorum  ministerium  colat,  contuma¬ 
citer  alienarit.  Sic  ejus  autoritatem  commendat,  ut  dum  illa  vio¬ 
latur,  suam  ipsius  imminutam  censeat.  Neque  enim  parvi  mo¬ 
menti  est,  quod  vocatur  columna  et  firmamentum  veritatis,  et  do¬ 
mus  Dei  (1  Tim.  3,  15).  Quibus  verbis  significat  Paulus,  ne 
intercidat  veritas  Dei  in  mundo,  ecclesiam  esse  fidam  ejus  custo¬ 
dem;  quia  ejus  ministerio  et  opera  voluit  Deus  puram  verbi  sui 
praedicationem  conservari,  et  se  nobis  ostendere  patrem  familias, 
dum  nos  spiritualibus  alimentis  pascit,  et  quaecunque  ad  salutem 
nostram  faciunt  procurat.  Non  vulgaris  etiam  laus,  quod  electa 
segregataque  dicitur  a  Christo  in  sponsam,  quae  esset  sine  ruga 
et  macula,  corpus  et  plenitudo  ejus  (Eph.  1,  23  et  5,  27).  Unde 
sequitur,  discessionem  ab  ecclesia,  Dei  et  Christi  abnegationem 
esse:  quo  magis  a  tam  scelerato  dissidio  cavendum  est;  quia  dumfe 
veritatis  Dei  ruinam,  quantum  in  nobis  est,  molimur,  digni  su¬ 
mus  ad  quos  conterendos  toto  irae  suae  impetu  fulminet.  Nec! 
ullum  actrocius  fingi  crimen  potest,  quam  sacrilega  perfidia  vio¬ 
lare  conjugium,  quod  nobiscum  unigenitus  Dei  filius  contraherej 


luis, 


diguatus  est. 

11.  Quare  notas  illas  diligenter  animis  impressas  teneamus, 
et  pro  Domini  arbitrio  aestimemus.  Nihil  est  enim  quod  magis 
satan  moliatur  quam  istorum  alterutrum  vel  utrumque  tollere  et 

■  abolere:  nunc  ut  notis  istis  abolitis  et  deletis,  veram  germanam- 
!  que  tollat  ecclesiae  distinctionem;  nunc  ut,  injecto  earum  con¬ 
temptu,  manifesta  defectione  nos  ab  ecclesia  abripiat.  Ejus  arte 
factum  est,  ut  pura  verbi  praedicatio  aliquot  saeculis  evanuerit, 
et  nunc  eadem  improbitate  incumbit  ad  labefactandum  ministe¬ 
rium  :  quod  tamen  sic  in  ecclesia  Christus  ordinavit ,  ut  illo  sub¬ 
lato  hujus  aedificatio  pereat.  Jam  vero  quam  periculosa,  imo 
quam  exitialis  tentatio  est,  ubi  vel  in  mentem  venit  discessionem 
facere  ab  ea  congregatione  in  qua  signa  conspiciuntur  ac  tesserae, 

.  quibus  sufficienter  ecclesiam  descriptam  Dominus  putavit?  Vide¬ 
mus  quanta  utrinque  adhibenda  sit  cautio.  Nam  ne  sub  ecclesiae 
titulo  impostura  nobis  fiat,  ad  illam  probationem,  ceu  ad  lydium 
,  lapidem,  exigenda  est  omnis  congregatio  quae  ecclesiae  nomen 
i  j  obtendit.  Si  ordinem  habet  in  verbo  et  sacramentis  a  Domino 
i  commendatum,  non  fallet:  secure  illi  honorem  ecclesiis  debitum 
.  deferamus;  rursum  vero  si  absque  verbo  et  sacramentis  se  vendi- 

•  tat,  a  talibus  praestigiis  non  minus  religiose  cavendum,  quam  in 

•  altera  parte  temeritas  superbiaque  fugienda. 

12.  Quod  dicimus,  purum  verbi  ministerium  et  purum  in 
-  celebrandis  sacramentis  ritum  idoneum  esse  pignus  et  arrhabonem, 
i-  ut  tuto  possimus  societatem,  in  qua  utrumque  exstiterit,  pro  ec- 
1  clesia  amplexari,  usque  eo  valet  ut  nusquam  abjicienda  sit  quam- 
;•  diu  in  illis  perstiterit,  etiamsi  multis  alioqui  vitiis  scateat.  Quin 
ie  etiam  poterit  vel  in  doctrinae  vel  in  sacramentorum  administra- 
i-  tione  vitii  quidpiam  obrepere,  quod  alienare  nos  ab  ejus  commu- 
le  nione  non  debeat.  Non  enim  unius  sunt  formae  omnia  verae 
i-  doctrinae  capita.  Sunt  quaedam  ita  necessaria  cognitu,  ut  fixa 
o-  esse  et  indubitata  omnibus  oporteat,  ceu  propria  religionis  placita, 
o-  Qualia  sunt,  unum  esse  Deum ;  Christum  deum  esse,  ac  Dei  filium ; 
o-  in  Dei  misericordia  salutem  nobis  consistere,  et  similia.  Sunt 
ue  alia,  quae  inter  ecclesias  controversa,  fidei  tamen  unitatem  non 
o-  dirimant.  Quae  enim  ob  hoc  unum  ecclesiae  dissideant,  si  altera 
ini  citra  contentionis  libidinem,  citra  pervicaciam  asserendi,  animas  a 
as,  corporibus  demigrantes  in  coelum  convolare  putet;  altera  nihil 
sin  ausit  definire  de  loco,  caeterum  vivere  tamen  Domino  certo  sta¬ 
cta  tuat?  Verba  sunt  apostoli  (Phil.  3,  15):  quicunque  perfecti  su- 
iga  mus,  idem  sentiamus;  si  quid  aliter  sapitis,  hoc  quoque  vobis 
ide  Dominus  revelabit.  Annon  satis  indicat,  dissensionem  de  rebus 
em  istis  non  ita  necessariis,  dissidii  materiam  esse  non  debere  inter 
am  Christianos?  Primum  quidem  est,  ut  per  omnia  consentiamus; 
sar  sed  quoniam  nemo  est  qui  nou  aliqua  ignorantiae  nubecula  obvo- 
\ee  lutus  sit,  aut  nullam  relinquamus  ecclesiam  oportet,  aut  halluci- 
rio*  nationem  condonemus  in  iis  rebus,  quae  et  inviolata  religionis 

re  summa  et  citra  salutis  jacturam  ignorari  possint.  Hic  autem  pa¬ 
trocinari  erroribus  vel  minutissimis  nolim,  ut  blandiendo  et  con- 

nivendo  censeam  fovendos;  sed  dico,  non  temere  ob  quaslibet  dis- 
sentiunculas  deserendam  nobis  ecclesiam,  in  qua  duntaxat  ea  sal¬ 
va  et  illibata  doctrina  retineatur  qua  constat  incolumitas  pietatis, 
et  sacramentorum  usus  a  Domino  institutus  custodiatur.  Interim 
si  nitimur  emendare  quod  displicet,  facimus  id  ex  officio  nostro. 
Et  huc  pertinet  illud  Pauli  (1  Cor.  14,  30):  si  melius  quid  se¬ 
denti  revelatum  fuerit,  prior  taceat.  TTnde  constat,  singulis  eccle¬ 
siae  membris  demandatum  publicae  aedificationis  studium  pro  men¬ 
sura  gratiae  suae ,  modo  decenter  et  secundum  ordinem ,  hoc  est, 
ne  vel  ecclesiae  communionem  renuntiemus,  vel  in  ea  permanen¬ 
tes  pacem  et  disciplinam  rite  compositam  turbemus. 

13.  In  vitae  autem  imperfectione  toleranda  multo  longius 


procedere  indulgentia  nostra  debet.  Hic  enim  valde  lubricus  est 


lapsus,  neque  vulgaribus  machinamentis  hic  satan  nobis  insidia 
tur.  Fuerunt  enim  semper  qui  falsa  absolutae  sanctimoniae  per¬ 
suasione  imbuti  tanquam  aerii  quidam  daemones  jam  facti  essent, 
omnium  hominum  consortium  aspernarentur,  in  quibus  humanum 
adhuc  aliquid  subesse  cernerent.  Tales  olim  erant  Cathari,  et  qui 
ad  eorum  vesaniam  accedebant  Donatistae.  Tales  hodie  sunt  ex 
Anabaptistis  nonnulli,  qui  supra  alios  volunt  videri  profecisse. 
Alii  sunt  qui  inconsiderato  magis  justitiae  zelo  quam  insana  illa 
superbia  peccant.  Dum  enim  apud  eos  quibus  evangelium  annun¬ 
tiatur,  ejus  doctrinae  non  respondere  vitae  fructum  vident,  nul¬ 
lam  illic  esse  ecclesiam  statim  judicant.  Justissima  quidem  est 
offensio ,  et  cui  plus  satis  occasionis  hoc  miserrimo  saeculo  prae¬ 
bemus.  Nec  excusare  licet  maledictam  nostram  ignaviam,  quam 
Dominus  impunitam  non  sinet;  ut  jam  gravibus  flagellis  castigare 
incipit.  Vae  ergo  nobis,  qui  tam  dissoluta  flagitiorum  licentia 
committimus,  ut  propter  nos  vulnerentur  imbecilles  conscientiae. 
Sed  in  hoc  vicissim  peccant  illi  quos  diximus,  quod  offensioni 
suae  modum  statuere  nesciunt.  Nam  ubi  Dominus  clementiam 
exigit,  omissa  illa,  totos  se  immoderatae  severitati  tradunt.  Quia 
enim  non  putant  esse  ecclesiam  ubi  non  est  solida  vitae  puritas 


Icci 


come 


et  integritas,  scelerum  odio  a  legitima  ecclesia  discedunt,  dum 


factione  improborum  declinare  se  putant.  Allegant,  ecclesiam 
Christi  sanctam  esse.  Verum,  ut  simul  intelligant  esse  ex  bonis 
et  malis  permixtam,  illam  ex  ore  Christi  parabolam  (Matth.  13 
47)  audiant,  in  qua  reti  comparatur,  quo  pisces  omne  genus  coi 
liguntur,  neque  seliguntur  donec  in  litore  sint  expositi.  Audianl 
agri  esse  similem  (ibid.  v.  24) ,  qui  bona  fruge  consitus  zizaniis 
inimici  fraude  inficitur;  quibus  non  expurgatur,  donec  in  arearc 
advecta  fuerit  messis.  Audiant  denique  aream  esse  (Matth.  3,  12 
in  qua  sic  collectum  est  triticum,  ut  sub  palea  delitescat,  donec 
vanno  et  cribro  repurgatum,  in  horreum  tandem  reconditur.  Quoc 
si  hoc  malo  ad  diem  usque  judicii  laboraturam  ecclesiam  pronunj 
tiat  Dominus,  ut  improborum  permixtione  oneretur,  frustra  nulle 
naevo  inspersam  quaerunt. 

14.  Sed  enim  rem  intolerabilem  esse  clamant,  quod  vitio 

i  rum  pestis  ita  passim  grassatur.  Quid  si  apostoli  sententia  hic 
quoque  occurrit?  Inter  Corinthios  non  pauculi  erraverant,  sed 
totum  prope  corpus  labes  occuparat;  non  una  erat  peccati  species, 
i  sed  plurimae;  neque  levia  erant  errata,  sed  horrenda  quaedam 
tlagitia ;  non  sola  erat  morum  corruptio ,  sed  doctrinae.  Quid  hic 
sanctus  apostolus,  hoc  est,  coelestis  spiritus  organum ,  cujus  testi¬ 
monio  stat  et  cadit  ecclesia?  an  divisionem  ab  illis  quaerit?  an 
eos  a  Christi  regno  abdicat?  an  ultimo  anathematis  fulmine  ferit? 
i  Non  modo  nihil  horum  agit:  sed  ecclesiam  Christi  sanctorumque 
'  societatem  et  agnoscit  et  praedicat.  Si  inter  Corinthios  manet 
ecclesia,  ubi  fervent  contentiones,  sectae,  aemulationes,  ubi  lites 
8  vigent  et  jurgia  cum  habendi  cupiditate,  ubi  palam  approbatur 

I  scelus  quod  gentibus  ipsis  foret  exsecrabile,  ubi  petulanter  pro- 
■  scinditur  Pauli  nomen  quem  ceu  patrem  colere  debuerant,  ubi 
•  quidam  mortuorum  resurrectionem  ludibrio  habent  cum  cujus  ruina 
\  totum  corruit  evangelium ,  ubi  Dei  gratiae  ambitioni  non  caritati 

II  serviunt,  ubi  permulta  indecenter  et  inordinate  geruntur;  et  ideo 
11  manet  quod  ministerium  verbi  et  sacramentorum  illic  non  repu- 
x  diatur :  quis  audeat  ecclesiae  titulum  eripere  iis  quibus  decima 
e-  pars  istorum  criminum  impingi  nequeat?  Qui  tanta  morositate 
a  saeviunt  in  praesentes  ecclesias ,  quid  quaeso  Galatis  fecissent  tan- 
!*  tum  non  evangelii  desertoribus,  apud  quos  tamen  idem  apostolus 
1-  ecclesias  reperiebat  ? 

15.  Objiciunt  etiam  quod  Paulus  graviter  Corinthios  objur- 
e-  gat  (1  Cor.  5,  2),  quia  flagitiosum  hominem  in  suo  contubernio 
■®  ferant,  deinde  generalem  sententiam  ponit,  qua  nefas  esse  pro- 
$  nuntiat  cum  homine  probrosae  vitae  vel  panem  comedere.  Hic 
ia  exclamant:  si  vulgarem  panem  comedere  non  licet,  panem  Domini 
&  comedere  qui  liceat?  Pateor  certe  magnum  probrum  esse  si  in- 

•ui  ter  filios  Dei  locum  habeant  porci  et  canes ;  multo  etiam  majus 

i®  si  illis  prostituatur  sacrosanctum  Christi  corpus.  Neque  vero ,  si 
bene  moratae  erunt  ecclesiae,  sceleratos  in  sinu  suo  ferent,  nec 
tas  ad  sacrum  illud  epulum  dignos  simul  ac  indignos  promiscue  ad- 
i>  mittent.  Verum  quia  non  ita  sedulo  semper  advigilant  pastores, 
a®  interdum  etiam  indulgentiores  sunt  quam  oporteat,  vel  impediun- 
18  tur  quominus  eam  quam  vellent  severitatem  exercere  possint:  fit 
13)  ut  non  semper  submoveantur  etiam  palam  mali  a  sanctorum  con- 

ol*  tubernio.  Hoc  vitium  esse  fateor;  neque  extenuare  volo,  quum 

aut  Paulus  acriter  in  Corinthiis  reprehendat.  Verum  etiamsi  ecclesia 
liifl  in  officio  cesset,  non  ideo  protinus  uniuscujusque  privati  erit  ju¬ 
ta®  dicium  separationis  sibi  sumere.  Non  equidem  nego  quin  pii  ho- 
12)  minis  sit  ab  omni  privata  improborum  consuetudine  se  subducere, 
0  nulla  se  voluntaria  cum  ipsis  necessitudine  implicare;  sed  aliud 
iod  est  malorum  fugere  contubernium,  aliud  ipsorum  odio  ecclesiae 
,iib-  communionem  renuntiare.  Quod  autem  sacrilegium  esse  putant 
participare  cum  illis  panem  Domini ,  in  eo  rigidiores  multo  sunt 
quam  Paulus.  Nam  quum  ad  sanctam  et  puram  participationem 
itio;  nos  hortatur,  non  exigit  ut  unus  alium  examinet,  aut  unusquis- 

que  totam  ecclesiam,  sed  ut  singuli  se  probent  (1  Cor.  11,  28). 
Si  cum  indigno  communicare  nefas  esset,  juberet  certe  Paulus  nos 
circumspicere,  annon  aliquis  in  multitudine  esset  cujus  immunditia 
pollueremur.  Nunc  quum  probationem  sui  ipsorum  solum  a  sin¬ 
gulis  requirit,  ostendit  minime  nobis  obesse  si  qui  indigni  se  no- 
biscum  ingerant.  Nec  alio  spectat  quod  postea  subjicit  (ibid.  29): 
qui  indigne  manducat,  judicium  sibi  manducat  et  bibit.  Non  di¬ 
cit  aliis,  sed  sibi.  Et  merito:  neque  enim  in  singulorum  arbitrio 
situm  esse  debet,  qui  recipiendi  et  qui  repellendi  sint.  Totius 
ecclesiae  haec  cognitio  est,  quae  exerceri  sine  legitimo  ordine  non 
potest,  ut  fusius  postea  dicetur.  Iniquum  ergo  erit  privatum  ali¬ 
quem  alterius  indignitate  pollui,  quem  arcere  ab  accessu  nec  po¬ 
test  nec  debet. 

16.  Quanquam  autem  ex  inconsiderato  justitiae  zelo  haec 
tentatio  bonis  etiam  interdum  oboritur,  hoc  tamen  reperiemus, 
nimiam  morositatem  ex  superbia  magis  et  fastu  falsaque  sanctita¬ 
tis  opinione,  quam  ex  vera  sanctitate  veroque  ejus  studio  nasci. 
Itaque  qui  ad  faciendam  ab  ecclesia  defectionem  sunt  aliis  auda- 
ciores,  et  quasi  antesignani,  ii  ut  plurimum  nihil  aliud  causae 
habent  nisi  ut  omnium  contemptu  ostentent  se  aliis  esse  meliores. 
Bene  ergo  et  prudenter  Augustinus1):  quum  pia,  inquit,  ratio  et 
modus  ecclesiasticae  disciplinae  unitatem  spiritus  in  vinculo  pacis 
maxime  debeat  intueri ,  quod  apostolus  sufferendo  invicem  praeci¬ 
pit  custodiri,  et,  quo  non  custodito,  medicinae  vindicta  non  tan¬ 
tum  superflua,  sed  etiam  perniciosa,  et  propterea  jam  nec  medi¬ 
cina  esse  convincitur:  illi  filii  mali,  qui  non  odio  iniquitatum  alie¬ 
narum,  sed  studio  contentionum  suarum  infirmas  plebes,  jactantia 
sui  nominis  irretitas,  vel  totas  trahere,  vel  certe  dividere  affec 
tant,  superbia  tumidi,  pervicacia  vesani,  calumniis  insidiosi,  se¬ 
ditionibus  turbulenti,  ne  luce  veritatis  carere  ostendantur,  umbram, 
rigidae  severitatis  obtendunt;  et  quae  in  scripturis  sanctis,  salva 
dilectionis  sinceritate,  et  custodita  pacis  unitate,  ad  corrigenda 
fraterna  vitia,  moderatiori  curatione  fieri  praecepta  sunt,  ad  sa¬ 
crilegium  schismatis,  et  occasionem  praecisionis  usurpant.  Pii 
autem  et  placidis  hominibus  hoc  consilium  dat2),  ut  misericordi-! 
ter  corripiant  quod  possunt;  quod  non  possunt,  patienter  ferant 
et  cum  dilectione  gemant  atque  lugeant;  donec  aut  emendet  Deusi 
ac  corrigat,  aut  in  messe  eradicet  zizania,  et  paleas  ventilet.  Hi 
armis  praemunire  se  pii  omnes  studeant,  ne,  dum  strenui  et  ani¬ 
mosi  justitiae  vindices  sibi  videntur,  a  regno  coelorum,  quod  esi 
unicum  justitiae  regnum,  desciscant.  Nam  quia  in  hac  externf 
societate,  ecclesiae  suae  communionem  Deus  coli  voluit,  qui  odic 
improborum  tesseram  ejus  societatis  frangit,  viam  ingreditur  qm 
proclivis  est  a  sanctorum  communione  lapsus.  Cogitent  in  magn 
multitudine  complures  esse  vere  sanctos  et  innocentes  coram  oculi 
Domini,  qui  aspectum  suum  fugiant.  Cogitent,  et  ex  iis  qui  mor 

bidi  videntur  multos  esse  qui  in  vitiis  suis  nequaquam  sibi  pla¬ 
cent  aut  blandiuntur,  sed  serio  timore  Domini  identidem  experge¬ 
facti  ad  integritatem  majorem  adspirant.  Cogitent  non  ferendum 
esse  de  homine  judicium  ab  uno  facto;  quando  sanctissimi  inter¬ 
dum  gravissimo  casu  excidunt.  Cogitent  plus  subesse  ad  colligen¬ 
dam  ecclesiam  momenti,  tum  verbi  ministerio  tum  sacrorum  my¬ 
steriorum  participationi,  quam  ut  quorundam  impiorum  culpa  vis 
illa  tota  evanescere  queat.  Postremo  reputent,  in  censenda  eccle¬ 
sia  pluris  esse  divinum  quam  humanum  judicium. 

17.  Quod  etiam  obtendunt  non  abs  re  sanctam  vocari  eccle¬ 
siam  ,  perpendere  convenit  qua  excellat  sanctitate ;  ne ,  si  eccle¬ 
siam  nolimus  admittere  nisi  numeris  omnibus  absolutam,  nullam 
relinquamus.  Verum  quidem  est  quod  ait  Paulus  (Eph.  5,  25), 
Christum  se  ipsum  tradidisse  pro  ecclesia,  ut  illam  sanctificaret; 
mundasse  lavacro  aquae  in  verbo  vitae,  ut  sibi  exhiberet  glorio¬ 
sam  sponsam,  non  habentem  maculam  aut  rugam,  etc.  Nihilo 
tamen  et  istud  verius  est,  Dominum  quotidie  operari  in  rugis  ejus 
expoliendis  maculisque  abstergendis.  Unde  sequitur  nondum  per¬ 
actam  esse  ejus  sanctitatem.  Sic  ergo  sancta  est  ecclesia  ut  quo¬ 
tidie  proficiat,  nondum  perfecta  sit;  quotidie  procedat,  nondum 
pervenerit  ad  sanctitatis  metam,  quemadmodum  alibi  quoque  fu¬ 
sius  explicabitur.  Quod  ergo  sanctam  fore  Jerusalem  vaticinantur 
prophetae  (Joel.  4,  17;  Jes.  35,  8),  per  quam  alieni  non  sint 
transituri;  sacrosanctum  templum,  quo  impuri  non  sint  ingressuri: 
non  accipiamus  perinde  ac  si  nullus  in  ecclesiae  membris  naevus 
resideret;  sed  quia  toto  studio  ad  sanctimoniam  et  solidam  puri¬ 
tatem  adspirant,  mundities  illis  quam  nondum  plene  consequuti 
sunt,  Dei  benignitate  tribuitur.  Et  quanquam  rara  saepius  indicia 
ejusmodi  sanctificationis  exstant  inter  homines,  statuendum  tamen 
est,  nullum  fuisse  ab  orbe  condito  tempus  quo  ecclesiam  suam 
Dominus  non  habuerit;  nullum  etiam  fore  ad  consummationem 
usque  saeculi,  quo  non  sit  habiturus.  Nam  etsi  statim  a  princi¬ 
pio  universum  genus  hominum  Adae  peccato  corruptum  ac  vitia¬ 
tum  est:  ex  hac  tamen  ceu  polluta  massa  semper  vasa  aliqua  in 
honorem  sanctificat,  ne  ulla  sit  aetas  quae  non  suam  misericor¬ 
diam  experiatur.  Quod  certis  promissionibus  testatum  fecit,  qua¬ 
les  sunt  istae:  ordinavi  testamentum  electis  meis;  juravi  David 
servo  meo,  usque  in  aeternum  propagabo  semen  tuum;  in  gene¬ 
ratione  et  generatione  aedificabo  sedem  tuam  (Psal.  89,  4).  Item: 
elegit  Dominus  Sion,  elegit  eam  in  habitationem  sibi;  haec  re¬ 
quies  mea  in  saeculum  saeculi,  etc.  (Psal.  132,  13).  Item:  haec 
dicit  Dominus  qui  dat  solem  in  lumen  diei,  lunam  et  stellas  in 
lumen  noctis;  si  defecerint  leges  istae  coram  me,  tunc  et  semen 
Israel  deficiet  (Jer.  31,  35). 

18.  Hujus  rei  Christus  ipse,  apostoli,  et  fere  omnes  pro¬ 
phetae  exemplum  nobis  praebuerunt.  Horrendae  sunt  illae  de¬ 
scriptiones  quibus  Jesaias,  Jeremias,  Joel,  Habacuc,  et  alii  eccle¬ 
siae  ierosolymitanae  morbos  deplorant.  In  plebe,  in  magistratu, 

in  sacerdotibus  omnia  usque  adeo  corrupta  erant,  ut  non  dubitet 
Jesaias  aequare  Ierosolymam  Sodomae  et  Gomorrhae  (1,  10).  Re¬ 
ligio  partim  contempta,  partim  contaminata;  in  moribus  passim  refe¬ 
runtur  furta,  rapinae,  perfidiae,  caedes,  et  similia  scelera.  Neque 
tamen  propterea  aut  novas  sibi  ecclesias  erigebant ,  aut  nova  altaria 
exstruebant  prophetae,  in  quibus  separata  sacrificia  haberent;  sed 
qualescunque  essent  homines,  quia  tamen  reputabant  Dominum  apud 
eos  verbum  suum  deposuisse,  et  caeremonias  instituisse  quibus  illic 
colebatur,  in  medio  impiorum  coetu  puras  manus  ad  illum  extende¬ 
bant.  Certe  si  putassent  aliquid  inde  contagionis  se  contrahere, 
centies  potius  mortui  fuissent  quam  passi  fuissent  illuc  se  pertrahi. 
Nihil  ergo  eos  retinebat  quominus  discessionem  facerent,  quam  ser¬ 
vandae  unitatis  studium.  Quod  si  religio  sanctis  prophetis  fuit,  ob 
plurima  et  maxima  scelera  non  unius  aut  alterius  hominis,  sed  pro- 
pemodum  totius  populi,  se  ab  ecclesia  alienare,  nimium  nobis  arro¬ 
gamus,  si  protinus  audemus  ab  ecclesiae  communione  deficere,  ubi 
non  omnium  mores  vel  nostro  judicio  vel  Christianae  etiam  profes¬ 
sioni  satisfaciunt. 

19.  Jam  Christi  et  apostolorum  saeculum  quale  fuit?  Neque 
tamen  impedire  potuit  desperata  illa  Pharisaeorum  impietas,  et  quae 
tunc  passim  regnabat  dissoluta  vivendi  licentia,  quin  iisdem  sacris 
cum  populo  uterentur,  et  in  unum  cum  reliquis  templum  ad  publica 
religionis  exercitia  convenirent.  Unde  id,  nisi  quia  sciebant  ma¬ 
lorum  societate  minime  pollui  qui  pura  conscientia  iisdem  sacris 
communicarent?  Si  quem  parum  movent  prophetae  et  apostoli, 
ille  saltem  Christi  autoritati  acquiescat.  Bene  ergo  Cyprianus1): 
etsi  videntur,  inquit,  in  ecclesia  zizania,  aut  vasa  impura,  non  est 
tamen  cur  ipsi  de  ecclesia  recedamus;  nobis  modo  laborandum  ut 
frumentum  esse  possimus;  nobis  danda  opera  et  quantum  licet  in¬ 
nitendum,  ut  vas  aureum  vel  argenteum  simus:  caeterum  fictilia 
vasa  confringere  solius  Domini  est,  cui  et  virga  ferrea  data  est;  nec 
quisquam  sibi  quod  proprium  est  soli  filio  vendicet,  ut  ad  aream 
ventilandam  et  purgandam  paleam  sufficiat,  zizaniaque  omnia  hu¬ 
mano  judicio  segreganda :  superba  est  ista  obstinatio ,  et  sacrilega 
praesumptio,  quam  sibi  furor  pravus  assumit,  etc.  .Fixum  igitur 
utrumque  istorum  maneat,  nihil  excusationis  eum  habere  qui  ex¬ 
ternam  ecclesiae  communionem  sponte  deserit,  ubi  Dei  verbum  prae¬ 
dicatur,  et  sacramenta  administrantur;  deinde  nihil  obstare  vel  pau¬ 
corum  vel  multorum  vitia  quominus  illic  rite  caeremoniis  a  Deo  in¬ 
stitutis  fidem  nostram  profiteamur:  quia  nec  alterius  sive  pastoris 
sive  privati  indignitate  laeditur  pia  conscientia,  nec  minus  pura  sunt 
ac  salutaria  mysteria  homini  sancto  et  recto,  quia  simul  ab  impuris 
attrectentur. 

20.  Ultra  etiam  progreditur  eorum  morositas  et  fastus:  quia 
ecclesiam  non  agnoscunt  nisi  minimis  quibusque  naevis  puram,  imo 
probis  doctoribus  succensent,  quia  fideles  ad  profectum  hortando, 

tota  vita  sub  vitiorum  onere  gemere  doceant,  et  ad  veniam  confu¬ 
gere.  Hoc  enim  modo  jactant  a  perfectione  abduci.  Fateor  qui¬ 
dem  in  urgenda  perfectione  non  lente  vel  frigide  laborandum,  ac 
multo  minus  cessandum  esse;  sed  ejus  fiducia,  dum  adhuc  in  cursu 
sumus,  imbuere  animos,  diabolicum  esse  commentum  dico.  Itaque 
in  symbolo  ecclesiae  peccatorum  remissio  apposite  subnectitur.  Hanc 
enim  non  consequuntur  nisi  soli  illius  cives  ac  domestici,  quemad¬ 
modum  legitur  apud  prophetam  (Jes.  33,  24).  Praecedere  ergo  de¬ 
bet  aedificatio  coelestis  Jerusalem,  in  qua  deinde  indulgentia  haec 
Dei  locum  habeat,  ut  quicunque  ad  eam  concesserint,  eorum  delea¬ 
tur  iniquitas.  Dico  autem  aedificari  primum  oportere,  non  quod 
ecclesia  sine  peccatorum  remissione  ulla  esse  queat,  sed  quia  mise¬ 
ricordiam  suam  Dominus  non  promisit  nisi  in  sanctorum  commu¬ 
nione.  Est  ergo  primus  nobis  in  ecclesiam  ac  regnum  Dei  ingres¬ 
sus,  peccatorum  remissio;  sine  qua  nihil  est  nobis  cum  Deo  foederis 
aut  conjunctionis.  Sic  enim  per  prophetam  (Hos.  2,  18)  loquitur: 
in  illa  die  percutiam  vobis  foedus  cum  bestia  agri,  cum  volucre  coeli 
et  reptili  terrae ;  arcum ,  gladium  et  bellum  conteram  de  terra  et 
dormire  faciam  homines  absque  terrore;  desponsabo  vos  mihi  in 
sempiternum,  desponsabo ,  inquam  ,  in  justitia ,  in  judicio ,  in  mise¬ 
ricordia  et  miserationibus.  Videmus  qualiter  per  suam  misericor¬ 
diam  nos  sibi  Dominus  reconciliet.  Sic  et  alibi  (Jer.  33,  8)  dum 
praedicit  recolligendum  populum,  quem  in  ira  dissipaverat,  mun¬ 
dabo,  inquit,  eos  ab  omni  iniquitate  qua  peccarunt  mihi.  Quare  in 
ecclesiae  societatem  ablutionis  signo  initiamur,  quo  doceamur  non 
patere  nobis  in  Dei  familiam  aditum,  nisi  primum  ejus  bonitate  sor¬ 
des  nostrae  abstergantur. 

21.  Neque  vero  per  peccatorum  remissionem  nos  in  ecclesiam 
modo  semel  recipit  et  cooptat  Dominus,  sed  per  eandem  nos  in  ipsa 
conservat  ac  tuetur.  Quorsum  enim  attineret,  veniam  nobis  fieri 
quae  nulli  usui  futura  esset?  Irritam  autem  et  delusoriam  fore  Do¬ 
mini  misericordiam,  si  semel  duntaxat  obtingeret,  unusquisque  pio¬ 
rum  sibi  testis  est;  quia  nemo  non  sibi  conscius  est  per  totam  vi¬ 
tam  multarum  infirmitatum,  quae  Dei  misericordia  indigent.  Et 
sane  non  frustra  suis  domesticis  peculiariter  hanc  gratiam  Deus  pro¬ 
mittit,  nec  frustra  quotidie  eundem  reconciliationis  nuntium  illis 
deferri  jubet.  Itaque ,  ut  per  totam  vitam  peccati  reliquias  circum¬ 
ferimus,  nisi  assidua  in  remittendis  delictis  Domini  gratia  sustente¬ 
mur,  momentum  unum  in  ecclesia  vix  persistemus.  Vocavit  autem 
suos  Dominus  in  aeternam  salutem;  suis  ergo  illi  peccatis  veniam 
semper  paratam  esse  cogitare  debent.  Quare  certo  statuendum ,  di¬ 
vina  liberalitate,  intercedente  Christi  merito,  per  spiritus  sanctifica¬ 
tionem  ,  peccatorum  gratiam  nobis  factam  esse  ac  quotidie  fieri ,  qui 
in  ecclesiae  corpus  asciti  et  inserti  sumus. 

22.  Ad  hoc  bonum  nobis  impartiendum  claves  ecclesiae  datae 
sunt.  Non  enim  quum  apostolis  mandatum  dedit  Christus  (Matth. 
16,  19  et  18,  18;  Joann.  20,  23)  et  potestatem  contulit  remittendi 
peccata,  hoc  tantum  voluit  ut  eos  solverent  a  peccatis  qui  ab  impie- 

tate  ad  Christi  fidem  converterentur,  sed  magis  ut  hoc  officio  funge¬ 
rentur  perpetuo  inter  fideles.  Quod  Paulus  docet,  quum  scribit 
(2  Cor.  5,  20)  legationem  reconciliationis,  depositam  esse  apud  ec-  j 
clesiae  ministros,  quo  subinde  populum  nomine  Christi  exhortentur 
ad  se  reconciliandum  Deo.  Ergo  in  sanctorum  communione  ipsius 
ecclesiae  ministerio  nobis  assidue  remittuntur  peccata,  quum  pres¬ 
byteri  vel  episcopi,  quibus  hoc  munus  commissum  est,  pias  conscien¬ 
tias  evangelicis  promissionibus  in  spe  veniae  et  remissionis  confir¬ 
mant.  Idque  tam  publice  quam  privatim,  prout  necessitas  postulat. 
Sunt  enim  permulti  qui  pro  sua  infirmitate  singulari  pacificatione 
indigent.  Et  Paulus  (Act.  20,  20)  non  tantum  pro  communi  con-  \ 
cione,  sed  etiam  per  domos  testificatum  se  refert  fidem  in  Christum, 
et  unumquemque  sigillatim  admonuisse  de  salutis  doctrina.  Tria  j 
igitur  hic  nobis  observanda  sunt:  primum,  quantalibet  sanctitate 
polleant  filii  Dei,  hac  tamen  conditione  semper  esse,  quamdiu  in 
mortali  corpore  habitant,  ut  sine  peccatorum  remissione  consistere 
nequeant  coram  Deo.  Deinde,  hoc  beneficium  sic  esse  ecclesiae 
proprium,  ut  non  aliter  eo  fruamur  quam  si  permanemus  in  illius 
communione.  Tertio,  per  ecclesiae  ministros  et  pastores  nobis  dis¬ 
pensari  ,  vel  evangelii  praedicatione  vel  sacramentorum  administra- 
tione,  atque  hac  in  parte  maxime  eminere  clavium  potestatem  quam 
Dominus  fidelium  societati  contulit.  Proinde  unusquisque  nostrum 
hoc  officii  sui  esse  cogitet,  non  alibi  quaerere  remissionem  peccato¬ 
rum  quam  ubi  Dominus  eam  posuit.  De  publica  reconciliatione,  1 
quae  ad  disciplinam  spectat,  suo  loco  dicetur. 

23.  Quoniam  autem  phrenetici  illi,  quos  dixi,  spiritus  hanc  !j 
unicam  salutis  anchoram  eripere  ecclesiae  conantur,  adversus  tam  I 
pestilentem  opinionem  fortius  roborandae  sunt  conscientiae.  Nova- 
tiani  olim  isto  dogmate  ecclesias  exagitarunt;  sed  Novatianis  non 
multum  dissimiles  nostrum  quoque  saeculum  habet  quosdam  ex  Ana-  . 
baptistis,  qui  ad  eadem  deliramenta  relabuntur.  Pingunt  enim  re¬ 
generari  Dei  populum  in  baptismo  in  puram  et  angelicam  vitam, 
quae  nullis  carnis  sordibus  vitietur.  Quod  si  post  baptisma  quis  de¬ 
linquat,  nihil  praeter  inexorabile  Dei  judicium  illi  relinquunt.  Bre¬ 
viter,  peccatori  post  acceptam  gratiam  lapso  spem  veniae  nullam 
faciunt :  quia  non  aliam  agnoscunt  peccatorum  remissionem  nisi  qua  . 
primum  regeneramur.  Etsi  autem  mendacium  nullum  a  scriptura 
clarius  refutatur,  quia  tamen  reperiunt  isti  quibus  imponant,  quem-  * 
admodum  et  Novatus  olim  plurimos  habuit  sectatores,  breviter  osten¬ 
damus  quantopere  in  suam  aliorumque  perniciem  insaniant.  Prin¬ 
cipio,  quum  Domini  jussu  quotidie  sancti  repetant  hanc  precem :  re-  j 
mitte  nobis  debita  nostra,  se  nimirum  debitores  confitentur.  Neque 
frustra  petunt,  quia  Dominus  non  aliud  ubique  petendum  praescrip-  j 
sit  quam  quod  ipse  daturus  esset.  Imo  quum  totam  orationem  ex- 
auditum  iri  a  patre  sit  testatus,  hanc  tamen  absolutionem  peculiari 
etiamnum  promissione  obsignavit.  Quid  ultra  volumus?  peccato- 
rum  confessionem  a  sanctis,  et  eam  quidem  assiduam,  tota  vita  re¬ 
quirit  Dominus  et  veniam  pollicetur.  Quae  audacia  est  aut  a  pec- 

cato  illos  eximere,  aut,  si  impegerint,  a  gratia  prorsus  excludere? 
Jam  quibus  vult  nos  condonare  septuagesies  septies  (Mattii.  18,  22)? 
annon  fratribus?  Quorsum  praecepit  nisi  ut  suam  clementiam  imi¬ 
temur?  Condonat  igitur  non  semel  aut  bis;  sed  quoties  delictorum 
agnitione  consternati  ad  eum  suspirant. 

24.  Atque ,  ut  ab  ipsis  paene  incunabulis  ecclesiae  ordiamur, 
patriarchae  circumcisi  erant,  in  foederis  participationem  allecti, 
edocti  haud  dubie  patris  diligentia  justitiam  et  integritatem,  quum 
in  fratricidium  conspirarunt.  Scelus  erat  vel  perditissimis  latroni¬ 
bus  abominandum.  Tandem  mansuefacti  Judae  monitionibus  ven¬ 
diderunt.  Haec  quoque  intolerabilis  fuit  immanitas.  Simeon  et 
Levi,  nefaria  ultione  et  patris  quoque  judicio  damnata,  in  Sichimi- 
tas  saevierunt.  Ruben  cubile  paternum  spurcissima  libidine  conta¬ 
minavit.  Judas  dum  scortationi  vult  indulgere,  praeter  naturae 
legem  ad  nurum  ingreditur.  Atqui  tantum  abest  quin  expungantur 
e  populo  electo,  ut  potius  in  capita  erigantur.  Quid  porro  David? 
quum  praeses  esset  justitiae,  quanto  cum  flagitio,  per  innocentis  san¬ 
guinis  effusionem,  viam  caecae  libidini  patefecit?  Jam  regeneratus 
erat,  ac  inter  regeneratos  insignibus  elogiis  Domini  ornatus.  Quod 
tamen  vel  inter  gentes  horribile  est  flagitium  perpetravit,  et  veniam 
tamen  est  consequutus.  Et,  ne  singularibus  exemplis  immoremur, 
quo^  in  lege  et  prophetis  erga  Israelitas  exstant  divinae  misericor¬ 
diae  promissiones,  toties  comprobatur  Dominus  se  placabilem  exhi¬ 
bere  populi  sui  offensis.  Quid  enim  Moses  promittit  fore  ubi  po¬ 
pulus  in  apostasiam  prolapsus  redierit  ad  Dominum?  Reducet  te 
Deus  e  captivitate,  et  miserebitur  tui,  et  congregabit  te  ex  populis 
ad  quos  fueris  dispersus;  si  ad  cardines  coeli  fueris  dissipatus,  inde 
ego  te  recolligam  (Deut.  30,  3). 

25.  Sed  nolo  enumerationem  inchoare  quae  nunquam  finienda 
esset.  Pleni  enim  sunt  prophetae  ejusmodi  promissionibus,  quae 
populo  infinitis  sceleribus  cooperto  misericordiam  tamen  offerant. 
Quod  gravius  est  fiagitium  rebellione?  divortium  enim  inter  Deum 
et  ecclesiam  vocatur.  At  hoc  Dei  bonitate  superatur.  Quis  est  vir, 
inquit  per  Jeremiam  (3,  1  et  12),  cujus  si  uxor  corpus  suum  adul¬ 
teris  prostituerit,  cum  ea  redire  in  gratiam  sustineat?  tuis  autem 
scortationibus  omnes  viae  pollutae  sunt,  Juda,  repleta  fuit  terra  foe¬ 
dis  amoribus  tuis :  revertere  tamen  ad  me ,  et  ego  te  suscipiam ;  re¬ 
vertere  aversatrix,  non  avertam  a  te  faciem  meam,  quia  sanctus 
sum,  et  non  irascor  in  perpetuum.  Et  sane  non  alius  esse  affectus 
ejus  potest,  qui  affirmat  (Ez.  18,  23  et  32)  se  nolle  mortem  pecca¬ 
toris,  sed  magis  ut  convertatur  et  vivat.  Ideo  quum  templum  Solo- 
mon  dedicaret,  in  hunc  quoque  usum  destinabat,  ut  orationes  pro 
impetranda  peccatorum  venia  factae  inde  exaudirentur.  Si  pecca¬ 
verint,  dicebat  (1  Regg.  8,  46),  tibi  filii  tui  (non  est  enim  homo  qui 
non  peccet),  et  iratus  tradideris  eos  inimicis  suis,  et  egerint  poeni¬ 
tentiam  in  corde  suo ,  et  conversi  deprecati  te  fuerint  in  captivitate 
sua ,  dicentes :  peccavimus ,  inique  egimus ;  et  oraverint  versus  ter¬ 
ram  quam  dedisti  patribus  eorum ,  et  versus  templum  hoc  sanctum : 

exaudies  in  coelo  preces  eorum,  et  propitiaberis  populo  tuo  qui  pec¬ 
cavit  tibi ,  et  omnibus  iniquitatibus  eorum  quibus  praevaricati  sunt 
in  te.  Nec  frustra  in  lege  (Num.  28,  3)  quotidiana  pro  peccatis 
sacrificia  Dominus  ordinavit.  Nisi  enim  assiduis  peccatorum  morbis 
populum  suum  laborare  Dominus  praevidisset,  nunquam  illi  consti¬ 
tuisset  haec  remedia. 

26.  An  adventu  Christi,  quo  plenitudo  gratiae  exserta  fuit, 
hoc  ademptum  est  fidelibus  beneficium,  ne  pro  delictorum  venia  au¬ 
deant  supplicare?  ne,  si  Dominum  offenderint,  ullam  misericordiam 
consequantur?  Quid  hoc  erit  aliud  quam  Christum  dicere  in  suo¬ 
rum  perniciem  venisse,  non  salutem,  si  quae  in  veteri  testamento 
assidue  sanctis  parata  erat  Dei  indulgentia  in  peccatis  condonandis, 
nunc  e  medio  sublata  dicitur?  Quod  si  scripturis  fidem  habemus 
diserte  clamantibus ,  in  Christo  demum  gratiam  et  humanitatem  Do- 
mini  ad  plenum  apparuisse,  effusam  misericordiae  opulentiam,  re¬ 
conciliationem  Dei  et  hominum  adimpletam  (Tit.  3,  4;  2  Tim.  1,  9): 
ne  dubitemus  quin  multo  benignior  nobis  clementia  coelestis  patris 
exuberet  potius  quam  abscissa  aut  decurtata  fuerit.  Neque  vero 
desunt  illius  documenta.  Petrus,  qui  audierat  (Matth.  10,  33)  abne¬ 
gatum  iri  coram  angelis  qui  apud  homines  nomen  Christi  non  esset 
confessus,  ter  una  nocte,  nec  sine  exsecratione,  abnegavit:  non  ta- 
men  a  venia  depellitur.  Qui  inordinate  vivebant  apud  Thessaloni- 
censes,  sic  castigantur  ut  invitentur  ad  poenitentiam  (2  Thess.  3,  14). 
Ne  ipsi  quidem  Simoni  mago  desperatio  injicitur,  quin  potius  jube¬ 
tur  bene  sperare,  quum  ad  preces  confugere  suadet  illi  Petrus  (Act.  ; 
8,  22). 

27.  Quid  quod  totas  interdum  ecclesias  gravissima  peccata  oc-  J 
cuparunt,  a  quibus  tamen  eas  Paulus  clementer  potius  extricavit 
quam  earum  capita  devoveret?  Galatarum  defectio  non  mediocre  i 
erat  delictum;  Corinthii  eo  minus  illis  erant  excusabiles,  quod  plu-l| 
ribus  neque  levioribus  flagitiis  abundabant :  neutri  tamen  a  miseri-  ' ' 
cordia  Domini  excluduntur.  Imo  illi  ipsi  qui  prae  aliis  immunditia, 
fornicatione  et  impudicitia  deliquerant ,  nominatim  invitantur  ad 
poenitentiam  (2  Cor.  12,  21).  Manet  enim  aeternumque  manebit  in¬ 
violabile  pactum  Domini ,  quod  solenniter  cum  Christo ,  vero  Solo- 
mone,  ejusque  membris  sancivit  his  verbis  (Psal.  89,  31  seqq.):  si 
dereliquerint  filii  ejus  legem  meam  et  in  judiciis  meis  non  ambula¬ 
verint;  si  justitias  meas  profanarint,  mandata  mea  non  custodierint, 
visitabo  in  virga  iniquitates  eorum,  in  verberibus  peccata  eorum: 
misericordiam  autem  meam  non  auferam  ab  eo.  Denique  ipsa  sym¬ 
boli  dispositione  admonemur  perpetuam  residere  in  ecclesia  Christi 
delictorum  gratiam:  quod,  ecclesia  velut  constituta,  remissio  pecca- 1; 
torum  adhuc  subjungitur. 

28.  Quidam  aliquanto  prudentiores ,  ubi  vident  tanta  scriptu¬ 
rae  perspicuitate  Novati  dogma  refutari,  non  quodlibet  delictum  ir-j  1 
remissibile  faciunt,  sed  voluntariam  legis  transgressionem,  in  quam 
sciens  quis  ac  volens  impegerit.  Porro  sic  loquentes  peccatum  nul¬ 
lum  venia  dignantur,  nisi  si  cubi  aberratum  ignorantia  fuerit.  Yerum 

quum  Dominus  in  lege ,  alia  pro  expiandis  fidelium  voluntariis  pec¬ 
catis,  alia  pro  ignorantiis  redimendis  mandarit  offerri  sacrificia,  quan¬ 
tae  est  improbitatis  voluntario  peccato  nullum  concedere  piaculum? 
Dico  nihil  esse  apertius  quam  unicum  Christi  sacrificium  valere  ad 
remittenda  sanctorum  voluntaria  peccata:  quando  Dominus  carnali¬ 
bus  hostiis,  veluti  signaculis,  id  testatum  fecit.  Deinde  quis  ab 
ignorantia  Davidem  excuset,  quem  tantopere  constat  fuisse  in  lege 
eruditum  ?  An  nesciebat  David  quantum  foret  adulterii  et  homicidii 
crimen,  qui  quotidie  ipsum  in  aliis  puniebat?  An  fratricidium  res 
legitima  patriarchis  videbatur?  An  ita  male  profecerant  Corinthii, 
ut  lasciviam,  impuritatem,  scortationem,  odia,  contentiones  placere 
Deo  putarent  ?  An  Petrus  tam  diligenter  admonitus  ignorabat  quanti 
esset  magistrum  ejurare?  Ergo  Dei  misericordiae  tam  benigne  se 
exserenti  viam  nostra  malignitate  ne  praecludamus. 

29.  Equidem  non  me  latet  veteres  scriptores  peccata  quae 
quotidie  remittuntur  fidelibus  interpretatos  esse  quae  ex  infirmitate 
carnis  obrepunt  leviora  errata;  poenitentiam  vero  solennem,  quae 
pro  gravioribus  flagitiis  tum  exigebatur,  illis  visam  esse  non  magis 
iterandam  quam  baptismum.  Quae  sententia  non  ita  est  accipienda 
quasi  aut  praecipitare  in  desperationem  voluerint  qui  a  prima  poe¬ 
nitentia  iterum  recidissent,  aut  illa  errata  elevare,  perinde  atque 
coram  Deo  exilia.  Sciebant  enim  infidelitate  saepius  titubare  sanc¬ 
tos,  juramenta  supervacua  interdum  excidere,  in  iram  nonnunquam 
effervere,  imo  prorumpere  ad  manifesta  usque  convitia,  aliis  prae¬ 
terea  malis  laborare  quae  Dominus  non  leviter  abominatur;  sed  ita 
vocabant,  ut  distinguerent  a  publicis  criminibus,  quae  cum  magno 
offendiculo  in  ecclesiae  cognitionem  veniebant.  Quod  autem  adeo 
difficulter  ignoscebant  iis  qui  dignum  aliquid  animadversione  eccle¬ 
siastica  perpetrarant ,  non  ideo  fiebat  quod  difficilem  illis  apud  Do¬ 
minum  veniam  putarent;  sed  hac  severitate  volebant  alios  deterrere 
ne  temere  proruerent  in  flagitia ,  quorum  merito  ab  ecclesiae  com¬ 
munione  alienarentur.  Quanquam  verbum  Domini,  quod  hic  pro 
unica  regula  nobis  esse  debet,  majorem  certe  moderationem  praescri¬ 
bit.  Siquidem  eousque  intendendum  docet  disciplinae  rigorem,  ne 
absorbeatur  a  tristitia  is  cui  praecipue  consultum  oportet :  ut  fusius 
supra  disseruimus. 


CAPUT  II. 

Comparatio  falsae  ecclesiae  cum  vera. 

Partes  Capitis:  1)  Falsae  ecclesiae  descriptio,  accommodata  ad  Papismum, 
successione  personali  tumentem,  cujus  refutatio  subjicitur,  sect.  1—4.  —  2)  Ad 
criminationes  Papistarum  de  schismate  et  haeresi.  Orthodoxarum  ecclesiarum 
nomine  responsio,  et  quales  hodie  habendae  sint  ecclesiae  sub  Papatu  degentes, 
a  quinta  sect.  a  fin.  cap. 

1.  Quanti  apud  nos  valere  verbi  et  sacramentorum  ministe¬ 
rium,  et  quousque  procedere  ejus  reverentia  debeat,  ut  sit  nobis 

perpetua  tessera  dignoscendae  ecclesiae,  explicatum  est.  Nempe 
ubicunque  integrum  exstat  et  illibatum,  nullis  morum  vitiis  aut 
morbis  impediri,  quominus  ecclesiae  nomen  sustineat.  Deinde, 
illud  ipsum  leviusculis  erroribus  non  vitiari,  quominus  legitimum 
aestimetur.  Porro  errores  quibus  talis  debeatur  venia,  eos  esse 
indicatum  est  quibus  praecipua  religionis  doctrina  non  laedatur, 
quibus  non  opprimantur  quae  inter  fideles  omnes  convenire  de¬ 
bent  religionis  capita ;  in  sacramentis  vero ,  qui  legitimam  autoris 
institutionem  non  aboleant  nec  labefactent.  Atqui,  simul  ac  in 
arcem  religionis  mendacium  irrupit,  summa  necessariae  doctrinae 
inversa  est,  sacramentorum  usus  corruit:  certe  ecclesiae  interitus 
consequitur;  perinde  atque  de  vita  hominis  actum  est,  jugulo 
transfixo,  vel  praecordiis  lethaliter  sauciatis.  Atque  id  ex  Pauli 
verbis  liquido  evincitur,  quum  docet  (Eph.  2,  20),  ecclesiam  fun¬ 
datam  esse  super  doctrinam  apostolorum  et  prophetarum,  ipso 
Christo  summo  angulari  lapide.  Si  ecclesiae  fundamentum  est 
prophetarum  et  apostolorum  doctrina,  qua  salutem  suam  in  uno 
Christo  reponere  fideles  jubentur,  illam  doctrinam  tolle,  quomodo 
amplius  aedificium  constabit?  Corruat  ergo  ecclesia  necesse  est, 
ubi  intercidit  illa  religionis  summa  quae  sola  sustinere  eam  potest. 
Deinde,  si  vera  ecclesia  columna  est  ac  firmamentum  veritatis 
(1  Tim.  3,  15),  certum  est  non  esse  ecclesiam  ubi  regnum  occu¬ 
pavit  mendacium  et  falsitas. 

2.  In  eum  modum  quum  res  habeat  sub  papismo,  intelli- 
gere  licet  quid  ecclesiae  illic  supersit.  Pro  verbi  ministerio  per¬ 
versa  et  mendaciis  conflata  illic  regnat  gubernatio,  quae  puram 
lucem  partim  exstinguit,  partim  suffocat.  In  locum  coenae  Do¬ 
mini  foedissimum  sacrilegium  subiit.  Cultus  Dei  varia  et  non 
ferenda  superstitionum  congerie  deformatus.  Doctrina,  citra  quam 
christianismus  non  constat,  tota  sepulta  et  explosa.  Publici  con-  • 
ventus ,  idololatriae  et  impietatis  scholae.  Quare  nullum  est  peri-  j 
culum,  ne  ab  exitiali  tot  flagitiorum  partitione  desciscendo  ab  j 
ecclesia  Christi  divellamur.  Ecclesiae  communio  non  ea  lege  in¬ 
stituta  est  ut  vinculum  sit  quo  idololatria,  impietate,  ignorantia  j 
Dei  aliisque  malorum  generibus  irretiamur;  sed  potius,  quo  in 
timore  Dei  et  veritatis  obedientia  retineamur.  Magnifice  illi  qui-  | 
dem  suam  nobis  ecclesiam  commendant,  ne  qua  alia  in  mundo 
esse  videatur;  postea,  quasi  re  confecta,  omnes  schismaticos  esse 
constituunt,  qui  ab  ejus  quam  pingunt  ecclesiae  obedientia  sub¬ 
ducere  se,  omnes  haereticos,  qui  contra  ejus  doctrinam  mutire 
audent.  Sed  quibus  rationibus  veram  se  ecclesiam  habere  confir¬ 
mant?  Allegant  ex  vetustis  annalibus  quid  olim  in  Italia,  in 
Gallia,  in  Hispania  fuerit;  a  sanctis  illis  viris  qui  sana  doctrina 
fundarunt  excitaruntque  ecclesias ,  doctrinamque  ipsam  et  ecclesiae  i 
aedificationem  suo  sanguine  stabilierunt,  se  originem  ducere;  ec¬ 
clesiam  vero  sic  et  spiritualibus  donis,  et  martyrum  sanguine  apud 
se  consecratam ,  perpetua  episcoporum  successione  conservatam 
fuisse  ne  intercideret.  Commemorant  quanti  hanc  successionem 

fecerint  Irenaeus,  Tertullianus,  Origenes,  Augustinus,  et  alii. 
Quam  frivola  sint  ista  et  plane  ludicra,  faciam  ut  nullo  negotio 
intelligant  ii  qui  mecum  ea  paululum  expendere  volent.  Equidem 
eos  quoque  hortarer  ut  huc  animum  serio  adverterent,  si  quid 
docendo  proficere  me  apud  eos  posse  confiderem.  Sed  quando 
illis,  omissa  veritatis  ratione,  hoc  unum  propositum  est,  qua¬ 
cunque  possunt  via  rem  suam  agere,  pauca  tantum  dicam  quibus 
sese  boni  viri  et  veri  studiosi  ab  eorum  captionibus  expedire 
queant.  Primum  ab  illis  quaero  cur  non  Africam  citent,  et 
Aegyptum,  et  totam  Asiam.  Nempe  quia  in  omnibus  illis  regio¬ 
nibus  desiit  sacra  haec  episcoporum  successio,  cujus  beneficio  se 
ecclesias  retinuisse  gloriantur.  Eo  igitur  recidunt,  se  ideo  veram 
habere  ecclesiam,  quia  ex  quo  esse  coepit,  non  fuerit  episcopis 
destituta:  perpetua  enim  serie  alios  aliis  successisse.  Sed  quid, 
si  Graeciam  illis  regeram?  Quaero  igitur  iterum  ab  ipsis,  cur 
apud  Graecos  periisse  ecclesiam  dicant,  apud  quos  nunquam  inter¬ 
rupta  fuit  illa  episcoporum  successio,  unica,  eorum  opinione,  ec¬ 
clesiae  custos  et  conservatrix.  Graecos  faciunt  schismaticos.  Quo 
jure?  quia  a  sede  apostolica  desciscendo  privilegium  perdiderunt. 
Quid?  annon  multo  magis  perdere  merentur  qui  a  Christo  ipso 
deficiunt?  Sequitur  ergo  evanidum  esse  praetextum  successionis, 
nisi  Christi  veritatem,  quam  a  patribus  per  manum  acceperint, 
salvam  et  incorruptam  posteri  retineant  ac  in  ea  permaneant. 

3.  Ergo  non  aliud  hodie  praetendunt  Eomanenses  quam 
Judaeos  olim  obtendisse  apparet,  quum  caecitatis,  impietatis,  ido¬ 
lolatriae  a  prophetis  Domini  arguerentur.  Nam  ut  illi  templum, 
caeremonias,  sacerdotia  gloriose  jactabant,  quibus  rebus  ecclesiam 
magno,  ut  sibi  videbantur,  argumento  metiebantur,  ita  pro  eccle¬ 
sia  externae  quaedam  larvae  ab  his  opponuntur,  quae  longe  saepe 
absunt  ab  ecclesia,  et  citra  quas  ecclesia  optime  constare  potest. 
Quare  neque  alio  argumento  refutandi  nobis  sunt,  quam  quo  ad¬ 
versus  stultam  illam  Judaeorum  confidentiam  pugnabat  Jeremias 
(7,  4),  nempe  ne  glorientur  in  verbis  mendacibus,  dicentes:  tem¬ 
plum  Domini,  templum  Domini,  templum  Domini  est.  Quando 
nihil  Dominus  uspiam  suum  agnoscit  nisi  ubi  verbum  suum  audi¬ 
tur  ac  religiose  observatur.  Ita  quum  gloria  Dei  inter  Cherubim 
in  sanctuario  sederet,  eamque  sedem  sibi  statam  fore  pollicitus 
esset  ipsis  (Ez.  10,  4):  ubi  cultum  ejus  pravis  superstitionibus 
corrumpunt  sacerdotes,  alio  transmigrat  et  locum  sine  ulla  sancti¬ 
tate  relinquit.  Si  templum  illud  quod  videbatur  perpetuae  Dei 
habitationi  consecratum,  derelinqui  a  Deo  ac  profanescere  potuit, 
non  est  quod  nobis  isti  fingant  Deum  ita  personis  aut  locis  alli¬ 
gatum,  et  affixum  externis  observationibus,  ut  manere  apud  eos 
oporteat  qui  titulum  modo  et  speciem  ecclesiae  habent.  Atque 
haec  est  contentio  quam  habet  Paulus  in  epistola  ad  Eomanos, 
a  nono  capite  usque  ad  duodecimum.  Hoc  enim  vehementer  tur¬ 
babat  infirmas  conscientias,  quod,  quum  viderentur  esse  populus 
Dei,  evangelii  doctrinam  non  modo  respuebant,  sed  etiam  perse- 

quebantur.  Postquam  ergo  doctrinam  exposuit,  hanc  difficulta¬ 
tem  removet,  ac  negat  Judaeos  illos,  veritatis  hostes,  esse  eccle¬ 
siam:  utcunque  nihil  eis  deesset  quod  posset  ad  externam  eccle¬ 
siae  formam  alias  desiderari,  ideoque  negat,  quia  Christum  non 
amplecterentur.  Aliquanto  etiam  expressius  in  epistola  ad  Galatas 
(4,  22):  ubi  Ismaelem  cum  Isaac  comparando  multos  dicit  in  ec¬ 
clesia  tenere  locum  ad  quos  non  pertinet  haereditas,  quia  primo¬ 
geniti  non  sunt  ex  libera  matre.  Unde  etiam  ad  comparationem 
duplicis  Ierosolymae  descendit:  quia  sicuti  in  monte  Sina  lex  est 
lata,  evangelium  vero  ex  Jerusalem  prodiit,  sic  multi  serviliter 
nati  et  educati  filios  Dei  et  ecclesiae  se  esse  non  dubitanter  jactant; 
imo  superbe  despiciunt  genuinos  Dei  filios,  quum  sint  ipsi  dege¬ 
neres.  Nos  quoque  ex  opposito,  dum  audimus  semel  e  coelo  pro¬ 
nuntiatum  esse:  ejice  ancillam  et  filium  ejus  (Gen.  21,  10),  hoc 
inviolabili  decreto  freti  fortiter  spernamus  insipidas  eorum  jactan¬ 
tias.  Nam  si  externa  professione  superbiunt,  Ismael  quoque  cir¬ 
cumcisus  erat ;  si  antiquitate  pugnant ,  ille  erat  primogenitus :  vi¬ 
demus  tamen  abdicari.  Si  causa  quaeritur,  eam  Paulus  (Rom. 
9 ,  6)  assignat ,  non  censeri  inter  filios  nisi  qui  geniti  sunt  ex 
puro  et  legitimo  doctrinae  semine.  Secundum  hanc  rationem  ne¬ 
gat  se  Deus  (Mal.  2,  4)  impiis  sacerdotibus  obstrictum  esse,  quia 
pepigerit  cum  patre  eorum  Levi  ipsum  sibi  angelum  vel  inter¬ 
pretem  fore;  imo  in  eos  retorquet  falsam  eorum  gloriationem, 
qua  solebant  insurgere  contra  prophetas:  quod  scilicet  dignitas 
sacerdotii  in  singulari  pretio  habenda  foret.  Hoc  ipse  libenter 
admittit,  et  hac  conditione  cum  ipsis  disceptat,  quia  pactum  ser¬ 
vare  paratus  sit;  dum  autem  ipsi  mutuo  non  respondent,  repu¬ 
diari  merentur.  En  quid  valeat  successio,  nisi  imitatio  etiam 
conjuncta  sit  atque  aequabilis  tenor:  nempe  ut  posteri,  simul  ac 
convicti  fuerint  descivisse  a  sua  origine,  omni  honore  priventur. 
Nisi  forte  quia  Caiphas  multis  piis  sacerdotibus  successit  (imo  ab 
Aarone  usque  ad  illum  continua  fuit  series),  ideo  sceleratus  ille 
coetus  ecclesiae  titulo  dignus  fuit.  Atqui  ne  in  terrenis  quidem 
imperiis  hoc  ferri  posset,  ut  verus  reipublicae  status  dicatur  tyran¬ 
nis  Caligulae,  Neronis,  Heliogabili  et  similium,  quia  Brutis,  Sci¬ 
pionibus  et  Camillis  successerint.  Praesertim  vero  in  ecclesiae 
regimine  nihil  magis  frivolum,  quam  omissa  doctrina  successionem 
in  ipsis  personis  locare.  Nec  vero  quidquam  minus  sanctis  docto- 
ribus,  quos  falso  nobis  obtrudunt,  propositum  fuit,  quam  praecise 
quasi  haereditario  jure  probare,  esse  ecclesias  ubicunque  episcopi 
alii  aliis  subrogati  fuerant.  Sed  quum  extra  controversiam  esset, 
nihil  a  principio  usque  ad  illam  aetatem  mutatum  fuisse  in  doc¬ 
trina,  sumebant  quod  omnibus  novis  erroribus  conficiendis  suffi¬ 
ceret,  illis  oppugnari  doctrinam  ab  ipsis  usque  apostolis  con¬ 
stanter  et  unanimi  consensu  retentam.  Non  est  igitur  cur  fucum 
amplius  facere  pergant  ex  ecclesiae  nomine,  quam  nos  ut  decet 
reverenter  colimus;  sed  ubi  ad  definitionem  ventum  est,  non  modo 
aqua,  ut  dicitur,  illis  haeret,  sed  haerent  in  suo  luto:  quia  foe- 

tidam  meretricem  substituunt  pro  sacra  Christi  sponsa.  Quae 
suppositio  ne  nos  fallat,  praeter  alias  admonitiones  haec  quoque 
Augustini x)  nobis  succurrat.  Nam  de  ecclesia  loquens,  ipsa  est, 
inquit,  quae  aliquando  obscuratur  et  tanquam  obnubilatur  multi¬ 
tudine  scandalorum ;  aliquando  tranquillitate  temporis  quieta  et 
libera  apparet;  aliquando  tribulationum  et  tentationum  fluctibus 
operitur  atque  turbatur.  Exempla  profert,  quod  saepius  firmissi¬ 
mae  columnae  vel  pro  fide  exsularent  fortiter,  vel  toto  orbe  lati¬ 
tarent. 

4.  In  hunc  modum  hodie  nos  vexant  Romanenses,  ac  im¬ 
peritos  terrefaciunt  ecclesiae  nomine,  quum  capitales  sint  Christi 
adversarii.  Quamvis  igitur  templum,  sacerdotium,  et  reliquas 
hujusmodi  larvas  obtendant,  minime  permovere  nos  debet  inanis 
hic  fulgor,  quo  simplicium  oculi  perstringuntur,  ut  ecclesiam  esse 
recipiamus  ubi  verbum  Dei  non  apparet.  Haec  enim  perpetua 
est  nota,  qua  signavit  suos  Dominus  noster:  qui  est  ex  veritate, 
inquit  (Joann.  18,  37),  audit  vocem  meam.  Item  (Joann.  10,  14): 
ego  sum  pastor  ille  bonus  et  cognosco  oves  meas  et  cognoscor  a 
meis;  oves  meae  vocem  meam  audiunt  et  ego  cognosco  eas  et 
sequuntur  me.  Paulo  autem  ante  (ibid.  4)  dixerat:  oves  pastorem 
suum  sequi,  quia  noverunt  vocem  ejus;  alienum  autem  non  se¬ 
qui,  sed  effugere  ab  eo,  quia  non  noverunt  vocem  alienorum. 
Quid  igitur  sponte  in  censenda  ecclesia  insanimus ,  quum  eam 
minime  dubio  symbolo  designarit  Christus  ?  quod  ubicunque  specta¬ 
tur,  fallere  non  potest  quin  illic  ecclesiam  certo  ostendat;  ubi 
vero  abest,  nihil  restat  quod  veram  ecclesiae  significationem  dare 
possit.  Non  enim  super  hominum  judicia,  non  super  sacerdotia 
fundatam  esse  ecclesiam,  sed  super  doctrinam  apostolorum  et  pro¬ 
phetarum,  commemorat  Paulus  (Eph.  2,  20).  Quin  potius  Jeru- 
salem  a  Babylone,  Christi  ecclesia  a  satanae  conjuratione  hoc 
discrimine  dignoscenda  est,  quo  eas  inter  se  Christus  distinxit: 
qui  ex  Deo  est,  inquit  (Joann.  8,  47),  verba  Dei  audit;  propte- 
rea  non  auditis  quia  ex  Deo  non  estis.  In  summa,  quum  eccle¬ 
sia  regnum  sit  Christi,  regnet  autem  ille  nonnisi  per  verbum 
suum,  an  ullis  jam  obscurum  erit  quin  illa  mendacii  verba  sint, 
quibus  Christi  regnum  absque  ejus  sceptro,  id  est  sacrosancto  ipsius 
verbo,  esse  fingitur? 

5.  Jam  vero  quod  reos  schismatis  et  haereseos  nos  agunt, 
quia  et  dissimilem  praedicemus  doctrinam  et  suis  legibus  non 
pareamus,  et  seorsum  conventus  ad  preces,  ad  baptismum,  ad 
coenae  administrati onem  aliasque  sacras  actiones  habeamus :  gra¬ 
vissima  quidem  est  accusatio,  sed  quae  nequaquam  longa  aut  la¬ 
boriosa  defensione  opus  habet.  Haeretici  et  schismatici  vocantur, 
qui  dissidio  facto  ecclesiae  communionem  dirimunt.  Haec  porro 
duobus  vinculis  continetur,  sanae  doctrinae  consensione  et  fra¬ 
terna  caritate.  Unde  inter  haereticos  et  schismaticos  hoc  discri- 

minis  ponit  Augustinus  x) ,  quod  illi  quidem  falsis  dogmatibus  fidei 
sinceritatem  corrumpant;  hi  autem  interdum  etiam  in  fidei  simi¬ 
litudine  societatis  vinculum  disrumpant.  Yerum  id  quoque  no¬ 
tandum  est,  hanc  caritatis  conjunctionem  sic  a  fidei  unitate  pen¬ 
dere,  ut  haec  illius  initium,  finis,  unica  denique  regula  esse  de¬ 
beat.  Meminerimus  ergo,  quoties  ecclesiastica  unitas  nobis  com¬ 
mendatur,  hoc  quaeri  ut  dum  mentes  in  Christo  consentiunt,  vo¬ 
luntates  etiam  nostrae  mutua  in  Christo  benevolentia  inter  se 
conjunctae  sint.  Itaque  Paulus  (Eph.  4,  5),  dum  ad  illam  nos 
hortatur,  pro  fundamento  sumit,  unum  esse  Deum,  unam  fidem 
et  unum  baptismum.  Imo  ubicunque  nos  idem  sentire  et  idem 
velle  docet,  continuo  addit,  in  Christo,  vel  secundum  Christum; 
significans  impiorum  esse  factionem,  non  conspirationem  fidelium, 
quae  fit  extra  verbum  Domini. 

6.  Paulum  quoque  sequutus  Cyprianus  totius  ecclesiasticae 
concordiae  fontem  ab  unico  Christi  episcopatu  ducit1  2).  Postea 
subjicit:  ecclesia  una  est,  quae  in  multitudinem  latius  incremento 
foecunditatis  extenditur;  quo  modo  solis  radii  multi  sed  lumen 
unum,  et  rami  arboris  multi  sed  robur  unum  tenaci  radice  fun¬ 
datum;  et  quum  de  fonte  uno  rivi  plurimi  defluunt,  numerositas 
licet  diffusa  videatur  exundantis  copiae  largitate,  unitas  tamen 
manet  in  origine:  avehe  radium  solis  a  corpore,  divisionem  uni¬ 
tas  non  capit;  ab  arbore  frange  ramum,  fractus  germinare  non 
poterit;  a  fonte  praecide  rivum,  praecisus  arescit:  sic  et  ecclesia 
Domini  luce  perfusa  per  totum  orbem  porrigitur;  unum  tamen 
lumen  est  quod  ubique  diffunditur.  Nihil  elegantius  dici  potuit 
ad  exprimendam  individuam  illam  connexionem  quam  habent  inter 
se  omnia  Christi  membra.  Yidemus  ut  ad  caput  ipsum  perpetuo 
nos  revocet.  Proinde  haereses  et  schismata  inde  oriri  pronuntiat, 
quod  ad  veritatis  originem  non  reditur,  nec  caput  quaeritur,  nec 
coelestis  magistri  doctrina  servatur.  Eant  nunc  et  clamitent  hae¬ 
reticos  nos  esse  qui  ab  ipsorum  ecclesia  recesserimus :  quum  nulla 
alienationis  causa  fuerit  nisi  haec  una,  quod  puram  veritatis  pro¬ 
fessionem  nullo  modo  ferre  possunt.  Taceo  autem  quod  anathe¬ 
matibus  et  diris  nos  expulerunt.  Quod  tamen  ipsum  satis  super- 
que  nos  absolvit,  nisi  apostolos  quoque  schismatis  damnare  velint, 
quibuscum  similem  habemus  causam.  Praedixit,  inquam,  Chri¬ 
stus  apostolis  suis,  fore  ut  a  synagogis  propter  nomen  suum  eji¬ 
cerentur  (Joann.  16,  2).  Illae  porro  synagogae  de  quibus  loqui¬ 
tur,  tunc  habebantur  legitimae  ecclesiae.  Quum  ergo  ejectos  esse 
nos  constet,  idque  propter  Christi  nomen  fuisse  factum  parati 
simus  ostendere,  de  causa  certe  prius  quaerendum  est  quam  ali¬ 
quid  de  nobis  in  hanc  vel  illam  partem  definiatur.  Sed  hoc  illis, 
si  ita  volunt,  sponte  remitto:  abunde  enim  mihi  est,  oportuisse 
nos  ab  ipsis  recedere  ut  ad  Christum  accederemus. 


1)  Libr.  quaest.  evang.  sec.  Matth.  11. 

2)  De  simplicitate  praelatorum. 

7.  Sed  apparebit  etiamnum  certius  quo  loco  nobis  esse 
debeant  ecclesiae  omnes  quas  romani  illius  idoli  tyrannis  occupa¬ 
vit,  si  cum  israelitica  illa  veteri,  qualis  apud  prophetas  delineata 
est,  conferatur.  Yera  tum  exstabat  apud  Judaeos  et  Israelitas 
ecclesia,  quum  in  foederis  legibus  perstarent:  ea  scilicet  obtinen¬ 
tes  ,  Dei  beneficio ,  quibus  ecclesia  continetur.  Doctrinam  veri¬ 
tatis  habebant  in  lege,  ejus  ministerium  penes  sacerdotes  erat  et 
prophetas.  Circumcisionis  symbolo  in  religionem  initiabantur; 
aliis  sacramentis  exercebantur  ad  fidei  confirmationem.  Non  du¬ 
bium  quin  competerent  in  eorum  societatem  elogia  quibus  eccle¬ 
siam  Dominus  honoravit.  Postquam  deserta  lege  Domini  degene¬ 
rarunt  ad  idololatriam  et  superstitionem ,  illa  praerogativa  pro 
parte  exciderunt.  Quis  enim  ausit  ecclesiae  titulum  iis  praeri¬ 
pere  apud  quos  verbi  sui  praedicationem  et  mysteriorum  obser¬ 
vationem  deposuit  Deus?  Rursum,  quis  ausit  eum  coetum  nulla 
cum  exceptione  ecclesiam  appellare,  ubi  verbum  Domini  palam 
et  impune  conculcatur,  ubi  ejus  ministerium,  praecipuus  nervus 
atque  adeo  anima  ecclesiae,  dissipatur? 

8.  Quid  ergo?  dicet  quispiam,  nullane  igitur  reliqua  erat 
in  Judaeis  ecclesiae  particula  ex  quo  ad  idololatriam  defecerunt? 
Facilis  est  responsio.  Primum  dico ,  in  ipsa  defectione  fuisse 
gradus  quosdam;  neque  enim  dicemus  eundem  fuisse  lapsum  Ju- 
dae  et  Israelis,  quo  primum  tempore  uterque  a  puro  Dei  cultu 

!  deflexit.  Jarobeam,  quum  vitulos  fabricaret  contra  apertam  Dei 
prohibitionem,  et  adorationi  locum  non  licitum  dedicaret,  reli¬ 
gionem  prorsus  corrupit.  Judaei  prius  se  impiis  moribus  et  super¬ 
stitiosis  inquinarunt  quam  statum  in  externa  religionis  forma  per¬ 
peram  mutarent.  Quanquam  enim  sub  Rechabeam  multas  jam 
perversas  caeremonias  vulgo  sibi  asciverant,  quia  tamen  Ieroso- 
lymis  manebant  et  legis  doctrina  et  sacerdotium  et  ritus  quales 
Deus  instituerat,  habebant  illic  pii  tolerabilem  ecclesiae  statum. 
Apud  Israelitas  usque  ad  regnum  Achab  res  minime  in  melius 
restitutae,  tunc  vero  etiam  in  deterius  prolapsae  sunt.  Qui  postea 
successerunt,  usque  ad  interitum  regni,  partim  ejus  fuerunt  simi¬ 
les,  partim,  quum  aliquanto  meliores  esse  vellent,  exemplum 
Jarobeam  sequuti  sunt,  omnes  autem  ad  unum  impii  et  idolola¬ 
trae.  In  Judaea  variae  subinde  mutationes  fuerunt,  dum  alii  re¬ 
ges  cultum  Dei  falsis  et  commentitiis  superstitionibus  pervertunt, 
alii  dissipatam  religionem  instaurant;  donec  ipsi  quoque  sacer¬ 
dotes  templum  Dei  profanis  abominandis  que  ritibus  polluerunt. 

9.  Age  nunc,  negent  papistae  si  possunt,  ut  sua  vitia 
maxime  extenuent,  religionis  statum  ita  apud  se  corruptum  vitia- 
tumque  esse  ut  fuit  in  regno  israelitico  sub  Jarobeam.  Atqui 
idololatriam  habent  crassiorem,  neque  in  doctrina  guttula  una 
sunt  puriores ;  nisi  forte  in  hac  quoque  ipsa  magis  sint  impuri. 
Deus,  imo  quicunque  mediocri  judicio  praediti  sunt,  mihi  erunt 
testes,  et  res  etiam  ipsa  declarat  quam  nihil  hic  amplificem.  Jam 
quum  ad  ecclesiae  suae  communionem  adigere  nos  volunt,  duo 

postulant  a  nobis:  primum  ut  precibus  sacrisque  et  caeremoniis 
suis  omnibus  communicemus;  deinde  ut  quidquid  honoris,  pote¬ 
statis,  jurisdictionis  ecclesiae  suae  tribuit  Christus,  id  ecclesiae 
suae  deferamus.  Quod  ad  primum  attinet,  fateor  prophetas  omnes 
qui  Ierosolymis  fuerunt,  quum  res  illic  essent  admodum  corruptae, 
nec  seorsum  sacrificasse,  nec  separatos  habuisse  ab  aliis  ad  oran¬ 
dum  coetus.  Habebant  enim  Dei  mandatum,  quo  in  templum 
Solomonis  convenire  jubebantur;  sacerdotes  leviticos,  quos,  quia 
sacrorum  antistites  ordinati  erant  a  Domino ,  necdum  abdicati, 
utcunque  indigni  eo  honore  essent,  locum  illum  jure  adhuc  te¬ 
nere  noverant.  Quod  vero  caput  est  totius  quaestionis,  ad  nul¬ 
lum  superstitiosum  cultum  adigebantur;  imo  nihil  suscipiebant 
quod  non  esset  a  Deo  institutum.  Apud  hos  autem,  papistas  dico, 
quid  simile?  Yix  enim  ullum  cum  ipsis  conventum  possumus 
habere  in  quo  non  aperta  idololatria  nos  polluamus.  Certe  prae¬ 
cipuum  communionis  vinculum  in  missa  est,  quam  nos  ut  maxi¬ 
mum  sacrilegium  abominamur.  Atque  id  merito  an  temere  a  no¬ 
bis  fiat,  alibi  videbitur.  Nunc  satis  est  ostendere  aliam  in  hac 
parte  causam  nostram  esse  quam  fuerit  prophetarum,  qui  ut  im¬ 
piorum  sacris  interessent,  nullas  caeremonias  vel  spectare  vel 
usurpare  cogebantur  nisi  a  Deo  institutus.  Ac,  si  exemplum 
omnino  simile  habere  libet,  sumamus  ex  regno  israelitico.  Secun¬ 
dum  institutum  Jarobeam  manebat  circumcisio,  fiebant  sacrificia, 
lex  sancta  habebatur,  invocabatur  Deus  ille  quem  a  patribus 
acceperant;  sed  propter  commentitios  ac  vetitos  cultus,  quidquid 
illic  agebatur,  Deus  improbabat  ac  damnabat.  Cedo  mihi  pro¬ 
phetam  unum,  vel  pium  aliquem  virum,  qui  semel  adoraverit  in 
Bethel,  aut  sacrum  fecerit.  Noverant  enim  se  id  non  facturos 
quin  aliquo  sacrilegio  se  contaminarent.  Habemus  ergo,  non 
eousque  valere  apud  alios  debere  ecclesiae  communionem ,  ut  si 
illa  ad  profanos  pollutosque  ritus  degeneraret,  sequi  protinus  ne- 
cesse  sit. 

10.  Yerum  de  altera  parte  magis  etiamnum  contendimus 
Nam  si  ecclesia  secundum  eum  modum  consideratur,  cujus  reve¬ 
reri  judicium,  cujus  autoritati  deferre,  cujus  monitionibus  parere, 
cujus  castigationibus  commoveri,  cujus  communionem  religiose  in 
omnibus  colere  oporteat,  ecclesiam  illis  concedere  non  possumus 
quin  subjectionis  et  obedientiae  necessitas  nos  maneat.  Libenter 
tamen  eis  concedemus  quod  Judaeis  et  Israelitis  sui  saeculi  de¬ 
derunt  prophetae,  quum  res  aut  in  pari  statu  aut  etiam  meliore 
illic  essent.  Yidemus  autem  ut  passim  clament  profana  esse  con¬ 
venticula,  quibus  non  magis  consentire  liceat  quam  Deum  abne 
gare.  Et  certe  si  illae  ecclesiae  fuerunt,  sequitur  ab  ecclesia 
Dei  alienos  fuisse,  in  Israele  quidem  Heliam,  Michaeam  et  simi 
les;  in  Juda  autem  Jesaiam,  Jeremiam,  Oseam  et  reliquos  ejus! 
notae,  quos  pejus  quibusvis  incircumcisis  oderant  et  exsecraban¬ 
tur  sui  saeculi  prophetae,  sacerdotes  et  populus.  Si  illae  eccle 
siae,  ergo  ecclesia  non  columna  veritatis,  sed  firmamentum  men 

dacii;  non  tabernaculum  Dei  viventis,  sed  idolorum  receptaculum. 
Necesse  igitur  habebant  ab  eorum  coetuum  consensione  desciscere, 
quae  nihil  aliud  erat  quam  impia  adversus  Deum  conspiratio. 
Eadem  ratione  si  quis  praesentes  coetus  idololatria,  superstitione, 
impia  doctrina  contaminatos  pro  ecclesiis  agnoscat,  in  quarum 
plena  communione  perstandum  sit  homini  Christiano  usque  ad 
doctrinae  consensionem,  valde  errabit.  Nam  si  ecclesiae  sunt, 
potestas  clavium  penes  ipsas  est;  atqui  claves  individuum  habent 
nexum  cum  verbo,  quod  illinc  profligatum  est.  Deinde  si  eccle¬ 
siae  sunt ,  valet  apud  eas  Christi  promissio :  quodcunque  ligave¬ 
ritis,  etc.  Contra  autem,  abdicant  a  sua  communione  quicunque 
se  Christi  servos  non  ficte  profitentur.  Ergo  aut  evanida  est 
Christi  promissio,  aut  non  sunt,  hoc  saltem  intuitu,  ecclesiae. 
Denique  pro  verbi  ministerio  habent  scholas  impietatis  et  erro¬ 
rum  omne  genus  sentinam.  Proinde  aut  ecclesiae,  secundum  hanc 
rationem,  non  sunt;  aut  nullum  restabit  symbolum  quo  legitimi 
fidelium  coetus  a  Turearum  conventibus  discernantur. 

11.  Ut  tamen  manebant  olim  inter  Judaeos  peculiares  quae¬ 
dam  ecclesiae  praerogativae,  ita  nec  hodie  papistis  adimimus  quae 
superesse  ex  dissipatione  vestigia  ecclesiae  inter  eos  Dominus  vo¬ 
luit.  Cum  illis  foedus  suum  semel  pepigerat  Deus;  id  sua  magis 
ipsius  firmitate  subnixum  contra  eorum  impietatem  eluctando  per¬ 
sistebat,  quam  ab  illis  conservabatur.  Quae  itaque  certitudo  est 
ac  constantia  divinae  bonitatis,  residebat  illic  foedus  Domini ;  nec 
obliterari  illorum  perfidia  poterat  ejus  fides,  nec  impuris  eorum 
manibus  profanari  ita  circumcisio  poterat,  quin  simul  verum  esset 
signum  et  sacramentum  ejus  foederis.  Unde  liberos  qui  illis 
nascebantur,  suos  Dominus  vocabat  (Ez.  16,  20),  qui,  nisi  spe¬ 
ciali  benedictione,  nihil  a  eum  pertinerent.  Sic  quum  foedus 
suum  in  Gallia,  Italia,  Germania,  Hispania,  Anglia  deposuerit, 
ubi  illae  provinciae  anti christi  tyrannide  oppressae  sunt,  quo  ta¬ 
men  foedus  suum  inviolabile  maneret,  baptismum  primo  illic  con¬ 
servavit,  foederis  testimonium,  qui  ejus  ore  consecratus,  invita 
humana  impietate,  vim  suam  retinet;  deinde  sua  providentia  effe¬ 
cit  ut  aliae  quoque  reliquiae  exstarent,  ne  ecclesia  prorsus  in¬ 
teriret.  Ac  quemadmodum  ita  saepe  diruuntur  aedificia  ut  fun¬ 
damenta  et  ruinae  maneant,  ita  non  passus  est  ecclesiam  suam 
ab  antichristo  vel  a  fundamento  subverti,  vel  solo  aequari,  ut¬ 
cunque  ad  puniendam  hominum  ingratitudinem,  qui  verbum  suum 
contempserant,  horribilem  quassationem  ac  disjectionem  fieri  per¬ 
miserit  ;  sed  ab  ipsa  quoque  vastatione  semirutum  aedificium 
superesse  voluit. 

12.  Quum  ergo  ecclesiae  titulum  non  simpliciter  volumus 
concedere  papistis,  non  ideo  ecclesias  apud  eos  esse  infitiamur; 
sed  tantum  litigamus  de  vera  et  legitima  ecclesiae  constitutione, 
quae  in  communione  cum  sacrorum,  quae  signa  sint  professionis, 
tum  vero  potissimum  doctrinae  requiritur.  Antichristum  in  templo 
Dei  sessurum  praedixerunt  Daniel  (9,  27)  et  Paulus  (2  Thess.  2,  4). 

Illius  scelerati  et  abominandi  regni  ducem  et  antesignanum  apud 
nos  facimus  romanum  pontificem.  Quod  sedes  ejus  in  templo  Dei 
collocatur,  ita  innuitur,  tale  fore  ejus  regnum  quod  nec  Christi 
nec  ecclesiae  nomen  aboleat.  Hinc  igitur  patet,  nos  minime  ne¬ 
gare  quin  sub  ejus  quoque  tyrannide  ecclesiae  maneant,  sed  quas 
sacrilega  impietate  profanarit,  quas  immani  dominatione  afflixerit, 
quas  malis  et  exitialibus  doctrinis,  ceu  venenatis  potionibus,  cor¬ 
ruperit  et  propemodum  enecarit;  in  quibus  semisepultus  lateat 
Christus,  obrutum  evangelium,  profligata  pietas,  cultus  Dei  fere 
abolitus;  in  quibus  denique  omnia  sic  sint  conturbata,  ut  Baby¬ 
lonis  potius  quam  civitatis  Dei  sanctae  facies  illic  appareat.  In 
summa,  ecclesias  esse  dico  quatenus  populi  sui  reliquias,  utcun¬ 
que  misere  dispersas  ac  disjectas,  illic  mirabiliter  Dominus  con¬ 
servat,  qnatenus  permanent  aliquot  ecclesiae  symbola,  atque  ea 
praesertim  quorum  efficaciam  nec  diaboli  astutia,  nec  humana  pra¬ 
vitas  destruere  potest.  Sed  quia  e  converso  deletae  sunt  illic  no¬ 
tae  quas  praecipue  in  hac  disputatione  respicere  debemus,  dico 
unumquemque  coetum  et  totum  corpus  carere  legitima  ecclesiae 
forma. 

De  ecclesiae  doctoribus  et  ministris ,  eorum  electione  et  officio.  1 

i 

Partes  hujus  Capitis  tres:  1)  In  genere  quaedam  de  ordine  ecclesiae,  de  m 
ministerii  ecclesiastici  fine ,  utilitate ,  necessitate ,  dignitate  praemittuntur  ,  sect.  sj 
1 — 3.  —  2)  Seorsim  deinde  agitur  de  personis  ministerio  ecclesiastico  fungen-  m 
tibus,  sect.  4 — 10.  —  3)  A  decima  ad  finem  cap.  de  ordinatione  vel  vocatione  E, 


ministrorum  ecclesiae. 

1.  Jam  de  ordine  dicendum  est  quo  ecclesiam  suam  guber¬ 
nari  voluit  Dominus.  Tametsi  enim  solum  ipsum  regere  ac  reg¬ 
nare  in  ecclesia,  in  ea  quoque  praeesse  vel  eminere,  et  imperium 
hoc  solo  ejus  verbo  exerceri  atque  administrari  oportet,  quia  ta¬ 
men  visibili  praesentia  inter  nos  non  habitat,  ut  voluntatem  no¬ 
bis  suam  ore  coram  declaret,  hominum  ministerium  in  hoc  adhi¬ 
bere  diximus,  et  quasi  vicariam  operam,  non  ad  eos  jus  suum 
honoremque  transferendo,  sed  tantum  ut  per  os  ipsorum  suum 
ipse  opus  agat,  qualiter  ad  opus  quoque  faciendum  instrumento 
utitur  artifex.  Quae  jam  ante  exposui 1),  iterum  repetere  cogor. 
Posset  id  quidem  vel  per  se  ipsum  sine  alio  quovis  aut  admini¬ 
culo  aut  organo ,  vel  etiam  per  angelos  facere ;  sed  complures  sunt 
causae  cur  per  homines  malit.  Hoc  enim  modo  primum  digna¬ 
tionem  erga  nos  suam  declarat,  quum  ex  hominibus  sumit  qui 
pro  se  in  mundo  legatione  fungantur,  qui  arcanae  suae  volunta¬ 
tis  sint  interpretes,  qui  personam  denique  suam  repraesentent. 
Sicque  experimento  comprobat  non  vanum  esse  quod  passim  nos 

vocat  templa  sua,  dum  ex  ore  hominum  velut  ex  sanctuario,  re¬ 
sponsa  hominibus  reddit x).  Deinde  hoc  optimum  ac  utilissimum 
ad  humilitatem  exercitium  est ,  dum  nos  ad  obediendum  verbo  suo 
assuefacit,  utcunque  per  homines  similes  nobis,  interdum  etiam 
dignitate  inferiores,  praedicetur.  Si  de  coelo  ipse  loqueretur,  ni¬ 
hil  mirum  foret  si  sacra  ejus  oracula  omnium  auribus  atque  ani¬ 
mis  reverenter  sine  mora  exciperentur.  Quis  enim  praesentem 
ejus  potestatem  non  horreret?  quis  non  ad  primum  tantae  maje¬ 
statis  aspectum  prosterneretur?  quis  non  immenso  illo  fulgore  con¬ 
funderetur?  Verum  ubi  homuncio  quispiam  ex  pulvere  emersus 
in  nomine  Dei  loquitur,  hic  nostram  erga  Deum  ipsum  pietatem 
et  observantiam  optimo  testimonio  declaramus,  si  dociles  nos  ex¬ 
hibemus  ejus  ministro,  quum  nulla  tamen  in  re  nos  excellat.  Hac 
igitur  etiam  causa  coelestis  suae  sapientiae  thesaurum  in  vasis  fra¬ 
gilibus  ac  luteis  abscondit,  quo  certius  experimentum  capiat,  quanti 
a  nobis  fiat.  Ad  haec  nihil  ad  fovendam  mutuam  caritatem  aptius 
erat ,  quam  hoc  vinculo  homines  inter  se  colligari ,  dum  unus  con¬ 
stituitur  pastor  qui  reliquos  simul  doceat;  qui  vero  discipuli  esse 
jubentur,  communem  ex  uno  ore  doctrinam  excipiunt.  Si  enim 
sibi  quisque  sufficeret,  nec  indigeret  alterius  opera,  quae  superbia 
est  humani  ingenii,  contemneret  quisque  alios  et  ab  illis  contem¬ 
neretur.  Quem  igitur  firmissimum  retinendae  unitatis  nodum  fore 
providit  Dominus,  eo  ecclesiam  suam  adstrinxit,  dum  salutis  ac 
vitae  aeternae  doctrinam  apud  homines  deposuit,  ut  per  eorum 
manus  reliquis  communicaret.  Huc  respexit  Paulus,  quum  Ephe¬ 
siis  (4,  4  seqq.)  scriberet:  unum  corpus,  unus  spiritus,  quemad¬ 
modum  et  vocati  estis  in  una  spe  vocationis  vestrae ;  unus  Domi¬ 
nus,  una  fides,  unum  baptisma,  unus  Deus  et  pater  omnium,  qui 
est  super  omnia,  et  per  omnia,  et  in  omnibus  nobis:  verum  uni¬ 
cuique  nostrum  data  est  gratia  secundum  mensuram  donationis 
Christi.  Quapropter  dicit:  quum  ascendisset  in  altum,  captivam 
duxit  captivitatem,  dedit  dona  hominibus;  qui  descendit,  idem 
ille  est  qui  ascendit  ut  impleret  omnia;  et  idem  dedit  alios  qui¬ 
dem  apostolos,  alios  vero  prophetas,  alios  autem  evangelistas, 
alios  pastores  ac  doctores,  ad  instaurationem  sanctorum,  in  opus 
administrationis,  in  aedificationem  corporis  Christi;  donec  per¬ 
veniamus  omnes  in  unitatem  fidei,  et  agnitionis  filii  Dei,  in 
virum  perfectum,  in  mensuram  aetatis  plene  adultae;  ut  non 
amplius  simus  pueri ,  qui  circumferamur  omni  ventu  doctrinae ; 
sed  veritatem  sectantes  in  caritate,  adolescamus  in  illum  per  om¬ 
nia,  qui  est  caput,  nempe  Christum,  in  quo  totum  corpus  coag¬ 
mentatum  et  compactum  per  omnem  commissuram  subministratio¬ 
nis,  juxta  actum  in  mensura  uniuscujusque  partis,  incrementum 
corporis  facit,  in  aedificationem  sui  ipsius  per  caritatem. 

2.  His  verbis  illud  ostendit  hominum  ministerium,  quo  Deus 
in  gubernanda  ecclesia  utitur,  praecipuum  esse  nervum  quo  fide- 


1)  Lege  August.  libr.  1.  de  doctrin.  Christ.  c.  32  seqq. 

les  in  uno  corpore  cohaereant;  tum  vero  etiam  indicat,  non  aliter 
incolumem  servari  ecclesiam  posse,  quam  si  his  praesidiis  fulcia¬ 
tur  in  quibus  salutem  ejus  reponere  Domino  placuit.  Ascendit 
Christus  in  altum,  inquit,  ut  omnia  impleret.  Haec  autem  im¬ 
plendi  ratio,  quod  per  ministros,  quibus  officium  hoc  mandavit 
et  muneris  obeundi  gratiam  contulit,  sua  dona  dispensat  ac  distri¬ 
buit  ecclesiae,  seque  adeo  ipsum  praesentem  quodammodo  exhibet, 
spiritus  sui  virtutem  in  sua  hac  institutione  exserendo,  ne  inanis 
sit  vel  otiosa.  Sic  instauratio  sanctorum  peragitur;  sic  aedificatur 
corpus  Christi;  sic  adolescimus  per  omnia  in  eum  qui  est  caput, 
et  inter  nos  coalescimus;  sic  redigimur  omnes  in  unitatem  Christi, 
si  prophetia  inter  nos  viget,  si  apostolos  recipimus,  si  doctrinam 
nobis  administratam  non  aspernamur.  Ecclesiae  ergo  dissipatio¬ 
nem,  vel  ruinam  potius  et  exitium  molitur  quisquis  ordinem  hunc 
de  quo  disputamus,  et  hoc  genus  regiminis  vel  abolere  studet, 
vel  quasi  minus  necessarium  elevat.  Neque  enim  vel  solis  lumen 
ac  calor,  vel  cibus  ac  potus  tam  sunt  praesenti  vitae  fovendae  ac 
sustinendae  necessaria,  quam  est  conservandae  in  terris  ecclesiae 
apostolicum  ac  pastorale  munus. 

3.  Proinde  supra  admonui ,  Deum  quibus  potuit  elogiis  ejus 
dignitatem  nobis  saepe  commendasse,  ut  in  summo  honore  ac 
pretio,  tanquam  res  omnium  praestantissima ,  apud  nos  esset.  Sin¬ 
gulare  beneficium  se  hominibus  largiri ,  doctores  eis  excitando, 
testatur,  ubi  jubet  prophetam  (Jes.  52,  7)  exclamare,  pulchros 
esse  pedes  et  beatum  adventum  annuntiantium  pacem;  quum  apo¬ 
stolos  lucem  mundi  et  salem  terrae  nominat  (Matth.  5,  13.  14). 
Nec  splendidius  ornari  poterat  hoc  officium ,  quam  quum  dixit 
(Luc.  10,  16):  qui  vos  audit,  me  audit;  qui  vos  spernit,  me  sper¬ 
nit.  Sed  nullus  est  illustrior  locus  quam  apud  Paulum  in  secunda 
ad  Corinthios  (c.  3  et  4),  ubi  hanc  quaestionem  velut  ex  professo 
tractat.  Contendit  ergo  nihil  evangelii  ministerio  in  ecclesia  ma¬ 
gis  praeclarum  aut  gloriosum  esse ,  quum  sit  administratio  spiri¬ 
tus  et  justitiae  et  vitae  aeternae.  Haec  et  similia  eo  pertinent 
ne  illa  gubernandae  ac  retinendae  per  ministros  ecclesiae  ratio,  i 
quam  Dominus  in  perpetuum  sancivit,  apud  nos  vilescat,  ac  ipso 
tandem  contemptu  obsolescat.  Ac  ejus  quidem  necessitas  quanta 
sit,  non  verbis  modo  sed  exemplis  quoque  declaravit.  Cornelio 
quum  plenius  affulgere  vellet  veritatis  suae  luce,  angelum  e  coelo 
misit  qui  ad  eum  Petrum  amandaret  (Act.  10,  3).  Paulum  quum 
ad  notitiam  sui  vocare  ac  in  ecclesiam  inserere  vellet,  non  sua 
ipsius  voce  alloquitur  (Act.  9,  6)  sed  ad  hominem  remittit  a  quo 
et  salutis  doctrinam  et  baptismi  sanctificationem  percipiat.  Si  non 
temere  fit  quod  angelus,  qui  Dei  est  interpres,  ab  enarranda  Dei  ; 
voluntate  ipse  abstinet,  hominem  vero  jubet  accersiri  qui  eam 
enarret;  quod  Christus,  unicus  fidelium  magister,  hominis  magi¬ 
sterio  Paulum  committit,  et  Paulum  illum  quem  in  tertium  coe¬ 
lum  rapere  et  mirifica  rerum  ineffabilium  revelatione  dignari  con¬ 
stituerat:  quis  nunc  contemnere  ministerium  illud  audeat,  vel  quasi  , 

supervacuum  praeterire,  cujus  usum  talibus  documentis  testatum 
facere  Deus  voluit? 

4.  Qui  ecclesiae  regimini  secundum  Christi  institutionem  prae¬ 
sunt,  nominantur  a  Paulo  primum  apostoli,  deinde  prophetae,  tertio 
evangelistae ,  quarto  pastores,  postremo  doctores.  Ex  quibus  duo 
tantum  ultimi  ordinarium  in  ecclesia  munus  habent ;  alios  tres  initio 
regni  sui  Dominus  excitavit,  et  suscitat  etiam  interdum,  prout  tem¬ 
porum  necessitas  postulat.  Quae  sit  apostolica  functio  ex  mandato 
illo  constat:  ite,  praedicate  evangelium  omni  creaturae  (Mare.  16, 
15).  Non  attribuuntur  illis  certi  fines;  sed  totus  orbis  assignatur 
redigendus  in  obedientiam  Christi:  ut  evangelium  ubicunque  gen¬ 
tium  poterunt  spargendo  regnum  ejus  ubique  erigant.  Proinde 
Paulus,  quum  suum  apostolatum  approbare  vellet,  se  non  unam 
aliquam  urbem  Christo  acquisivisse ,  sed  longe  lateque  propagasse 
evangelium  commemorat  (Rom.  15,  19.  20);  neque  alienis  funda¬ 
mentis  apposuisse  manus,  sed  ubi  inauditum  fuerat  Domini  no¬ 
men,  ecclesias  plantasse.  Missi  ergo  sunt  apostoli  qui  orbem  a 
defectione  in  veram  Dei  obedientiam  reducerent,  regnumque  ejus 
ubique  evangelii  praedicatione  constituerent;  vel,  si  mavis,  qui 
tanquam  primi  ecclesiae  architecti ,  ejus  fundamenta  in  toto  mundo 
jacerent.  Prophetas  vocat  non  quoslibet  divinae  voluntatis  inter¬ 
pretes,  sed  qui  singulari  revelatione  excellebant;  quales  nunc  vel 
nulli  exstant,  vel  minus  sunt  conspicui.  Per  evangelistas  eos  in- 
telligo  qui  quum  dignitate  essent  apostolis  minores,  officio  tamen 
proximi  erant,  adeoque  vices  eorum  gerebant.  Quales  fuerunt 
Lucas,  Timotheus,  Titus  et  reliqui  similes;  ac  fortassis  etiam  sep¬ 
tuaginta  discipuli,  quos  secundo  ab  apostolis  loco  Christus  desig¬ 
navit.  Secundum  hanc  interpretationem,  quae  mihi  et  verbis  et 
sententiae  Pauli  consentanea  videtur,  tres  illae  functiones  non 
ideo  institutae  in  ecclesia  fuerunt  ut  perpetuae  forent,  sed  ad  id 
modo  tempus  quo  erigendae  erant  ecclesiae  ubi  nullae  ante  fue¬ 
rant,  vel  certe  a  Mose  ad  Christum  traducendae.  Quanquam  non 
nego  quin  apostolos  postea  quoque,  vel  saltem  eorum  loco  evan¬ 
gelistas  interdum  excitarit  Deus,  ut  nostro  tempore  factum  est. 
Talibus  enim  qui  ecclesiam  ab  antichristi  defectione  reducerent 
opus  fuit.  Munus  tamen  ipsum  nihilominus  extraordinarium  ap¬ 
pello  ,  quia  in  ecclesiis  rite  constitutis  locum  non  habet.  Sequun¬ 
tur  pastores  ac  doctores,  quibus  carere  nunquam  potest  ecclesia; 
inter  quos  hoc  discriminis  esse  puto,  quod  doctores  nec  discipli¬ 
nae,  nec  sacramentorum  administrationi ,  nec  monitionibus  aut  ex¬ 
hortationibus  praesunt,  sed  scripturae  tantum  interpretationi,  ut 
sincera  sanaque  doctrina  inter  fideles  retineatur.  Pastorale  autem 
munus  haec  omnia  in  se  continet. 

5.  Habemus  quae  in  ecclesiae  regimine  temporaria  ministe¬ 
ria  fuerint,  et  quae  ideo  instituta  ut  perpetuo  durent.  Quod  si 
evangelistas  apostolis  jungamus,  restabunt  nobis  duo  paria  quo¬ 
dammodo  inter  se  respondentia  (Luc.  6,  13;  Gal.  1,  1).  Quam 
enim  similitudinem  habent  nostri  doctores  cum  veteribus  prophe- 

tis,  eam  habent  cum  apostolis  pastores.  Excellentius  fuit  prophe¬ 
ticum  munus,  propter  singulare  revelationis  donum  quo  pollebant; 
sed  doctorum  officium  similem  fere  rationem  et  unum  prorsus 
finem  habet.  Ita  duodecim  illi,  quos  Dominus  elegit  ut  novam 
evangelii  praedicationem  orbi  promulgarent,  ordine  et  dignitate 
caeteros  antecesserunt.  Tametsi  enim  ex  ratione  et  etymo  verbi 
rite  apostoli  possunt  vocari  omnes  ministri  ecclesiastici,  quia  a 
Domino  omnes  mittuntur  ejusque  sunt  nuntii,  quia  tamen  magni 
referebat,  certam  haberi  de  eorum  missione  notitiam,  qui  rem  no¬ 
vam  et  inauditam  afferrent,  duodecim  illos  (quorum  numero  postea 
accessit  Paulus)  peculiari  titulo  ante  alios  insigniri  oportuit.  Hoc 
nomen  tribuit  quidem  alicubi  (Rom.  16,  7)  Paulus  ipse  Andro¬ 
nico  et  Juniae,  quos  dicit  fuisse  insignes  inter  apostolos;  sed  quum 
proprie  loqui  vult,  nonnisi  ad  primarium  illum  ordinem  refert. 
Atque  hic  est  communis  scripturae  usus.  Pastores  tamen  (excepto 
quod  certas  singuli  ecclesias  sibi  attributas  regunt)  eandem  susti¬ 
nent  cum  apostolis  provinciam.  Porro  quale  illud  sit,  clarius  ad¬ 
huc  audiamus. 

6.  Dominus,  quum  apostolos  mitteret,  mandatum  illis  dedit 
(sicut  dictum  est  nuper)  de  praedicando  evangelio,  et  baptizandis 
credentibus  in  remissionem  peccatorum.  Antea  autem  mandaverat 
ut  sacra  symbola  corporis  et  sanguinis  sui  ad  exemplum  suum 
distribuerent.  En  sanctam ,  inviolabilem  perpetuamque  legem  im¬ 
positam  iis  qui  in  apostolorum  locum  succedunt,  qua  mandatum 
accipiunt  de  evangelii  praedicatione  et  sacramentorum  administra- 
tione.  Unde  colligimus,  eos  qui  utrumque  istorum  negligunt,  falso 
praetexere  apostolorum  personam.  Quid  autem  pastores?  Paulus 
non  de  se  ipso  tantum,  sed  de  omnibus  illis  loquitur,  quum  in¬ 
quit  (1  Cor.  4,  1):  sic  nos  aestimet  homo,  ut  ministros  Christi 
et  dispensatores  mysteriorum  Dei.  Item  alibi  (Tit.  1 ,  9) :  oportet 
episcopum  tenacem  esse  ejus  qui  secundum  doctrinam  est  fidelis 
sermonis,  ut  potens  sit  exhortari  per  doctrinam  sanam,  et  con¬ 
tradicentes  refellere.  Ex  his  et  similibus  locis  qui  passim  occur¬ 
runt  colligere  licet,  in  pastorum  quoque  functione  has  esse  duas 
praecipuas  partes,  evangelium  annuntiare  et  sacramenta  admini¬ 
strare.  Docendi  autem  ratio  non  in  publicis  tantum  concionibus 
consistit,  sed  ad  privatas  etiam  admonitiones  pertinet.  Ita  Paulus 
testes  citat  Ephesios  (Act.  20 ,  20) ,  quod  nihil  suffugerit  eorum 
quae  in  rem  ipsorum  erant,  quin  annuntiaret  ac  doceret  eos  pu¬ 
blice  et  per  singulas  domos,  testificans  Judaeis  simul  ac  Graecis 
poenitentiam  et  fidem  in  Christum.  Item  paulo  post,  quod  non 
destiterit  cum  lacrymis  monere  unumquemque  eorum.  Neque  ta¬ 
men  praesentis  instituti  est  singulas  boni  pastoris  dotes  persequi, 
sed  tantum  indicare  quid  profiteantur  qui  se  pastores  appellant: 
nempe  ita  se  praeesse  ecclesiae,  non  ut  otiosam  habeant  dignita¬ 
tem,  sed  ut  Christi  doctrina  populum  ad  veram  pietatem  insti¬ 
tuant,  sacra  mysteria  administrent,  rectam  disciplinam  conservent 
atque  exerceant.  Quicunque  enim  speculatores  positi  sunt  in  ec- 

clesia,  illis  Dominus  annuntiat  (Ez.  3,  17),  si  quis  per  ignoran¬ 
tiam  eorum  negligentia  pereat,  sanguinem  se  de  ipsorum  manibus 
requisiturum.  In  eos  quoque  omnes  competit  quod  de  se  ait  Pau¬ 
lus  (1  Cor.  9,  16):  vae  mihi,  nisi  evangelizem,  quum  dispensatio 
mihi  sit  commissa.  Denique,  quod  orbi  universo  praestiterunt 
apostoli,  id  gregi  suo,  cui  destinatus  est,  debet  pastor  unusquisque. 

7.  Etsi  dum  singulis  assignamus  suas  ecclesias ,  interim  non 
negamus  quin  alias  ecclesias  juvare  is  possit  qui  uni  est  alligatus, 
sive  quid  inciderit  turbarum,  quod  ejus  praesentiam  requirat,  sive 
ab  ipso  petatur  de  re  aliqua  obscuriore  consilium.  Sed  quia  ad 
retinendam  ecclesiae  pacem  necessaria  est  ista  politia,  unicuique 
esse  propositum  quod  agat,  ne  simul  omnes  tumultuentur,  sine 
vocatione  incerti  discurrant,  in  unum  omnes  locum  temere  con¬ 
fluant,  et  ne  vacuas  ecclesias  pro  libidine  deserant,  qui  de  sua 
commoditate  magis  quam  de  ecclesiae  aedificatione  sunt  solliciti : 
haec  distributio  quoad  licet  observari  communiter  debet,  ut  suis 
quisque  finibus  contentus  in  alienam  provinciam  non  irrumpat. 
Nec  humanum  est  inventum,  sed  Dei  ipsius  institutum.  Legimus 
enim  (Act.  14,  23)  Paulum  et  Barnabam  creasse  per  singulas  Ly- 
strensium,  Antiochenorum,  Iconium  ecclesias  presbyteros;  et  Pau¬ 
lus  ipse  Tito  praecipit  ut  oppidatim  presbyteros  constituat  (Tit. 
1,  5).  Sic  alibi  (Phil.  1,  1)  Philippensium  episcopos,  et  alibi 
(Coi.  4,  17)  Archippum  Colossensium  episcopum  commemorat.  Et 
exstat  (Act.  20,  18  seqq.)  insignis  ejus  concio  apud  Lucam,  ad 
presbyteros  ecclesiae  ephesinae.  Quisquis  ergo  ecclesiae  unius  re¬ 
gimen  ac  curam  susceperit,  huic  divinae  vocationis  legi  obligatum 
se  esse  sciat:  non  quod  veluti  glebae  addictus,  ut  jurisconsulti 
dicunt,  id  est  mancipatus  et  quasi  affixus,  pedem  inde  movere 
nequeat,  si  ita  publica  utilitas  postularit,  modo  id  rite  et  ordine 
fiat.  Sed  is  qui  in  unum  locum  vocatus  est,  non  debet  ipse  de 
migratione  cogitare,  nec  prout  sibi  commodum  putarit ,  quaerere 
liberationem.  Deinde,  si  quem  expediat  alio  transferri,  non  ta¬ 
men  debet  hoc  privato  consilio  tentare,  sed  exspectare  publicam 
autoritatem. 

8.  Caeterum  quod  episcopos  et  presbyteros  et  pastores  et 
ministros  promiscue  vocavi  qui  ecclesias  regunt,  id  feci  ex  scrip¬ 
turae  usu  quae  vocabula  ista  confundit.  Quicunque  enim  verbi 
ministerio  funguntur,  iis  titulum  episcoporum  tribuit.  Sic  apud 
Paulum  ubi  jussus  est  Titus  constituere  presbyteros  oppidatim, 
continuo  subjicitur:  oportet  enim  episcopum  esse  inculpabilem,  * 
etc.  (Tit.  1 ,  5.  7).  Sic  alibi  plures  in  una  ecclesia  episcopos  sa¬ 
lutat  (Phil.  1,  1).  Et  in  Actis  refertur  (20,  17.  28)  convocasse 
presbyteros  ephesinos,  quos  ipse  episcopos  sua  oratione  nominat. 
Hic  jam  observandum  est,  nos  hactenus  non  nisi  ea  officia  re¬ 
censuisse,  quae  in  verbi  ministerio  consistunt;  nec  de  aliis  Pau¬ 
lus  meminit  illo  quarto  ad  Ephesios  capite  quod  citavimus.  Ye- 
rum  in  epistola  ad  Pomanos  (12,  7)  et  priore  ad  Corinthios  (12, 
28)  alia  enumerat,  ut  potestates,  donum  sanationum,  interpreta- 

tionem,  gubernationem,  pauperum  curationem.  Ex  quibus  quae 
temporaria  fuerunt  omitto;  quia  nullum  operae  pretium  est  in  iis 
immorari.  Duo  autem  sunt  quae  perpetuo  manent:  gubernatio  et 
cura  pauperum.  Gubernatores  fuisse  existimo  seniores  e  plebe  de¬ 
lectos,  qui  censurae  morum  et  exercendae  disciplinae  una  cum 
episcopis  praeessent.  Neque  enim  secus  interpretari  queas  quod 
dicit  (Rom.  12,  8):  qui  praeest,  id  faciat  in  sollicitudine.  Ha¬ 
buit  igitur  ab  initio  unaquaeque  ecclesia  suum  senatum,  conscrip¬ 
tum  ex  viris  piis,  gravibus  et  sanctis,  penes  quem  erat  illa,  de 
qua  postea  loquemur,  jurisdictio  in  corrigendis  vitiis.  Porro  ejus¬ 
modi  ordinem  non  unius  saeculi  fuisse,  experientia  ipsa  declarat. 
Est  igitur  et  hoc  gubernationis  munus  saeculis  omnibus  neces¬ 
sarium. 

9.  Cura  pauperum  diaconis  mandata  fuit.  Quanquam  ad 
Romanos  duo  ponuntur  genera.  Qui  largitur,  inquit  illic  Paulus, 
id  faciat  in  simplicitate;  qui  miseretur,  in  hilaritate.  Quum  de 
publicis  ecclesiae  muneribus  eum  loqui  certum  sit,  oportet  duos 
fuisse  gradus  distinctos.  Nisi  me  fallit  judicium,  priore  membro 
diaconos  designat,  qui  eleemosynas  administrabant,  altero  autem 
eos  qui  pauperibus  et  aegrotis  curandis  sese  dedicaverant;  quales 
erant  viduae,  quarum  mentionem  facit  ad  Timotheum  (1  Tim.  5,  9). 
Nullum  enim  aliud  publicum  officium  obire  mulieres  poterant,  quam 
si  in  obsequium  pauperum  se  darent.  Si  hoc  recipimus  (ut  om¬ 
nino  recipiendum  est),  duo  erunt  genera  diaconorum:  quorum  al¬ 
teri  in  rebus  p^iperum  administrandis,  alteri  in  pauperibus  ipsis 
curandis  ecclesiae  servient.  Tametsi  autem  nomen  ipsum  diccKovLctg 
latius  patet,  hos  specialiter  tamen  diaconos  scriptura  nuncupat 
quos  eleemosynis  dispensandis  gerendaeque  pauperum  curae  prae¬ 
fecit  ecclesia,  et  velut  publici  pauperum  aerarii  oeconomos  consti¬ 
tuit  :  quorum  origo ,  institutio  ac  functio  a  Luca  in  Actis  (c.  6) 
describitur.  Quum  enim  murmur  a  Graecis  excitatum  esset,  quod 
in  pauperum  ministerio  eorum  viduae  negligerentur ,  apostoli  ex¬ 
cusantes  se  non  posse  sufficere  utrique  muneri,  et  praedicationi 
verbi  et  mensarum  ministerio,  petierunt  a  multitudine  ut  elige¬ 
rentur  viri  probi  septem ,  quibus  id  operae  demandarent.  En  qua¬ 
les  habuerit  diaconos  apostolica  ecclesia,  quales  ad  ejus  exemplum 
habere  nos  conveniat. 

10.  Jam  vero  quum  ordine  omnia  et  decenter  in  sacro  coetu 
gerenda  sint,  nihil  est  in  quo  id  servari  diligentius  oporteat,  quam 
in  constituenda  gubernatione;  quia  nusquam  majus  periculum  est 
si  quid  inordinate  geritur.  Itaque,  ne  homines  inquieti  ac  tur¬ 
bulenti  (quod  alias  futurum  erat)  temere  se  ad  docendum  vel  re¬ 
gendum  ingererent,  nominatim  cautum  est  ne  quis  sine  vocatione 
publicum  in  ecclesia  munus  sibi  sumat.  Ergo  ut  quis  censeatur 
verus  ecclesiae  minister,  primo  rite  vocatus  sit  oportet;  deinde 
ut  suae  vocationi  respondeat,  id  est  injunctas  sibi  partes  suscipiat 
et  exsequatur.  Hoc  apud  Paulum  animadvertere  saepius  licet: 
qui  ubi  suum  apostolatum  vult  approbare,  cum  sua  in  munere 

obeundo  fidelitate  vocationem  semper  fere  allegat.  Si  tantus  Christi 
minister  autoritatem  sibi  arrogare  non  audet  ut  in  ecclesia  audia¬ 
tur,  nisi  quia  et  Domini  mandato  in  hoc  est  constitutus,  et  fide- 
ij  liter  peragit  quod  sibi  commissum  est,  quanta  impudentia  erit  si 
!  quispiam  mortalium,  utroque  vel  altero  istorum  destitutus,  ejus¬ 
modi  honorem  sibi  postulet?  Verum  quia  de  obeundi  muneris 
i  necessitate  superius  attigimus,  nunc  de  vocatione  tantum  agamus. 

11.  Ejus  autem  tractatio  in  quatuor  versatur:  ut  sciamus 
[i  quales  pt  qualiter  et  a  quibus  instituendi  sint  ministri,  et  quo 

ritu  quave  caeremonia  initiandi.  De  externa  et  solenni  vocatione 
i  loquor ,  quae  ad  publicum  ecclesiae  ordinem  spectat ;  arcanam  vero 
illam,  cujus  sibi  quisque  minister  eoram  Deo  conscius  est,  eccle¬ 
siam  testem  non  habet,  omitto.  Est  autem  bonum  cordis  nostri 
testimonium,  quod  neque  ambitione,  neque  avaritia,  neque  ulla 
t  alia  cupiditate,  sed  sincero  Dei  timore  et  aedificandae  ecclesiae 
studio  oblatum  munus  recipiamus.  Id  quidem  unicuique  nostrum, 
ut  dixi)  si  volumus  ministerium  nostrum  Deo  approbare,  neces¬ 
sarium  est.  Coram  ecclesia  tamen  rite  nihilo  minus  vocatus  est 
qui  mala  conscientia  eo  accessit,  modo  non  sit  aperta  ejus  ne- 
;  quitia.  Solent  etiam  dicere  ad  ministerium  vocatos  etiam  priva¬ 
tos  homines,  quos  aptos  et  idoneos  ad  id  obeundum  vident;  quia 
scilicet  eruditio  conjuncta  cum  pietate  et  reliquis  boni  pastoris 
;  dotibus  quaedam  sit  ad  ipsum  praeparatio.  Quos  enim  tanto  mu¬ 
neri  destinavit  Dominus,  eos  prius  iis  armis  instruit  quae  ad  id 
implendum  requiruntur,  ne  inanes  et  imparati  veniant.  Unde  et 
!  Paulus  ad  Corinthios  (1  Cor.  12,  7),  quum  de  ipsis  officiis  vel- 
’  let  disputare,  dona  prius  recensuit  quibus  pollere  debent  qui  of¬ 
ficiis  funguntur.  Sed  quia  hoc  est  primum  ex  quatuor  capitibus 
i  quae  proposui,  eo  jam  pergamus. 

12.  Quales  eligere  episcopos  deceat,  Paulus  duobus  locis 

(Tit.  1,7;  1  Tim.  3 ,  1)  copiose  exsequitur.  Summa  tamen  huc 
redit,  non  esse  eligendos  nisi  qui  sint  sanae  doctrinae  et  sanctae 

i  vitae,  nec  aliquo  vitio  notabiles  quod  et  illis  adimat  autoritatem 

et  ministerio  ignominiam  afferat.  De  diaconis  et  senioribus  simi¬ 
lis  prorsus  est  ratio.  Videndum  semper  ne  ad  onus,  quod  illis 

i  imponitur,  sustinendum  impares  sint  aut  inepti,  hoc  est,  ut  in¬ 

structi  sint  iis  facultatibus  quae  ad  implendum  suum  munus  erunt 
a  necessariae.  Sic  Christus,  quum  apostolos  missurus  esset,  eos  ar- 
i  mis  et  instrumentis  quibus  carere  non  poterant  exornavit.  Et 
t  Paulus,  depicta  boni  ac  veri  episcopi  imagine,  Timotheum  admo¬ 
net  ne  quem  ab  ea  alienum  eligendo  se  ipsum  contaminet  (1  Tim. 
5,  22).  Particulam:  qualiter,  non  ad  ritum  eligendi,  verum  ad 
-  religiosum  timorem,  qui  in  electione  servandus  est,  refero.  Hinc 
n  jejunia  et  orationes,  quibus  usos  fuisse  fideles  narrat  Lucas  quum 
i®  presbyteros  crearent.  Ham  quum  intelli gerent  se  rem  agere  om- 
t  nium  maxime  seriam,  nihil  tentare  audebant  nisi  cum  summa  re- 
:  verentia  et  sollicitudine.  Potissimum  vero  incubuerunt  in  preces, 
e  quibus  spiritum  consilii  et  discretionis  a  Deo  peterent. 

13.  Tertium  quod  in  partitione  posuimus  erat,  a  quibus 
eligendi  sint  ministri.  Hujus  autem  rei  certa  regula  ex  apostolo¬ 
rum  institutione  peti  non  potest,  quae  nonnihil  habuit  a  com¬ 
muni  reliquorum  vocatione  dissimile.  Quia  enim  extraordinarium 
ministerium  erat,  ut  aliqua  insigniori  nota  conspicuum  redderetur, 
ipsius  Domini  ore  vocari  et  constitui  oportuit  qui  ipso  fungeren¬ 
tur.  Illi  ergo  nulla  humana  electione,  sed  solo  Dei  et  Christi 
mandato  instructi  se  ad  opus  accinxerunt.  Hinc  est  quod,  quum 
alium  substituere  in  locum  Judae  volunt  apostoli  (Act.  1 ,  23), 
non  audent  unum  aliquem  certo  nominare,  sed  duos  in  medium 
producunt,  ut  Dominus  sorte  declaret  utrum  ex  iis  velit  succe¬ 
dere.  In  hunc  quoque  modum  accipere  convenit,  quod  negat 
Paulus  (Gal.  1,  1),  se  ab  hominibus  vel  per  hominem  creatum 
fuisse  apostolum ,  sed  per  Christum  et  Deum  patrem.  Prius  illud 
scilicet,  ab  hominibus,  cum  piis  omnibus  verbi  ministris  commune 
habuit.  Neque  enim  potuit  quispiam  hanc  administrationem  rite 
sustinere,  nisi  qui  esset  a  Deo  vocatus.  Alterum  autem  proprium 
et  singulare  illi  fuit.  Hoc  ergo  dum  gloriatur,  non  tantum  se 
habere  jactat  quod  vero  ac  legitimo  pastori  conveniat,  sed  insignia 
quoque  sui  apostolatus  profert.  Quum  enim  essent  apud  Galatas 
qui  ejus  autoritatem  studentes  elevare  gregarium  aliquem  discipu¬ 
lum  ipsum  facerent  a  primariis  apostolis  subrogatum,  quo  salvam 
praedicationi  suae  dignitatem  vendicaret,  cui  insidias  istas  inten¬ 
tari  noverat,  omni  ex  parte  nihilo  se  reliquis  apostolis  inferiorem 
ostendere  necesse  habuit.  Proinde  se  non  hominum  judicio ,  in¬ 
star  vulgaris  unius  episcopi,  delectum  esse  affirmat,  sed  ipsius 
Domini  ore  et  manifesto  oraculo. 

14.  At  vero,  ut  ab  hominibus  designentur  episcopi,  omnino 
ex  ordine  legitimae  vocationis  esse  nemo  sobrius  infitiabitur,  quando 
in  hanc  rem  exstant  tot  scripturae  testimonia.  Nec  reclamat  il¬ 
lud  Pauli,  ut  dictum  est,  se  non  ab  hominibus  neque  per  homi¬ 
nes  fuisse  missum :  quum  de  ordinaria  ministrorum  electione  illic 
non  loquatur,  sed  quod  erat  speciale  apostolis  sibi  asserat.  Quan- 
quam  sic  Paulum  quoque  singulari  praerogativa  Dominus  per  se 
ipsum  designavit,  ut  disciplina  ecclesiasticae  vocationis  interim  ute¬ 
retur.  Sic  enim  refert  Lucas  (Act.  13,  2):  jejunantibus  et  oran¬ 
tibus  apostolis ,  dicit  spiritus  sanctus ,  segregate  mihi  Paulum  et 
Barnabam  in  opus  ad  quod  selegi  eos.  Quorsum  isthaec  segrega¬ 
tio  et  manuum  impositio ,  postquam  suam  electionem  testatus  est 
spiritus  sanctus,  nisi  ut  ecclesiastica  disciplina  in  designandis  per 
homines  ministris  conservaretur?  Nullo  igitur  illustriore  documento 
ejusmodi  ordinem  approbare  Deus  potuit,  quam  dum  Paulum  gen¬ 
tibus  apostolum  se  destinasse  praefatus  eum  tamen  ab  ecclesia  vult 
designari.  Quod  ipsum  in  Matthiae  electione  cernere  licet.  Nam 
quia  tanti  erat  munus  apostolicum,  ut  unum  aliquem  suo  judicio 
iu  eum  gradum  cooptare  non  ausint,  duos  in  medio  constituunt, 
quorum  in  alterum  sors  casura  sit,  ut  ita  et  electio  compertum  e 

coelo  testimonium  habeat,  neque  tamen  omnino  praetereatur  ec¬ 
clesiae  politia. 

15.  Quaeritur  nunc  a  totane  ecclesia  eligi  debeat  minister, 
an  a  collegis  tantum  et  senioribus  qui  censurae  praesunt,  an  vero 
unius  autoritate  constitui  possit.  Qui  hoc  jus  ad  unum  hominem 
deferunt,  citant  quod  ait  Paulus  ad  Titum  (1,  5):  propterea  reli¬ 
qui  te  in  Creta,  ut  constituas  oppidatim  presbyteros.  Item  ad 
Timotheum  (1  Tim.  5,  22):  manus  nemini  cito  imposueris.  Sed 
falluntur,  si  putant  vel  Timotheum  Ephesi,  vel  Titum  in  Creta 
regnum  exercuisse,  ut  suo  uterque  arbitrio  omnia  disponeret.  Prae¬ 
fuerunt  enim  tantum  ut  bonis  et  salutaribus  consiliis  populo  praei¬ 
rent  ;  non  ut  soli ,  exclusis  aliis  omnibus ,  agerent  quod  placeret. 
Ac  ne  quid  fingere  videar,  planum  id  faciam  simili  exemplo.  Re¬ 
fert  enim  Lucas  (Act.  14,  23)  constitutos  esse  per  ecclesias  pres¬ 
byteros  a  Paulo  et  Barnaba;  sed  rationem  vel  modum  simul  no¬ 
tat,  quum  dicit  factum  id  esse  suffragiis:  xsiQOTovijaccvTSs ,  inquit, 
7tQ£Gfivi£Qovg  nux  £%K\r}6lav.  Creabant  ergo  ipsi  duo;  sed  tota 
multitudo,  ut  mos  Graecorum  in  electionibus  erat,  manibus  sub¬ 
latis  declarabat  quem  habere  vellet.  Nempe  sic  romani  historici 
non  raro  loquuntur,  consulem,  qui  comitia  habuerit,  creasse  no¬ 
vos  magistratus,  non  aliam  ob  causam  nisi  quia  suffragia  recepe¬ 
rit  et  populum  moderatus  sit  in  eligendo.  Non  est  certe  credi¬ 
bile  Paulum  plus  concessisse  Timotheo  et  Tito  quam  sibi  ipse 
sumpserit.  Videmus  autem  ipsum  ex  populi  suffragiis  episcopos 
creare  solitum.  Sic  ergo  intelligendi  sunt  superiores  loci,  ne  quid 
de  communi  ecclesiae  jure  ac  libertate  imminuant.  Bene  ergo 
Cyprianus1),  dum  contendit,  ex  divina  autoritate  descendere,  ut 
sacerdos  plebe  praesente  sub  omnium  oculis  deligatur,  et  dignus 
atque  idoneus  publico  judicio  ac  testimonio  comprobetur.  Siqui¬ 
dem  hoc  videmus  jussu  Domini  in  sacerdotibus  leviticis  fuisse  ob¬ 
servatum  ,  ut  ante  consecrationem  in  conspectum  populi  produce¬ 
rentur  (Lev.  8,  6;  Num.  20,  26).  Non  aliter  adscribitur  Mat- 
thias  apostolorum  collegio,  nec  aliter  septem  diaconi  creantur  quam 
populo  vidente  et  approbante.  Haec  exempla,  inquit  Cyprianus, 
ostendunt  sacerdotis  ordinationem  non  nisi  sub  populi  assistentis 
conscientia  fieri  oportere;  ut  sit  ordinatio  justa  et  legitima,  quae 
omnium  testimonio  fuerit  examinata.  Habemus  ergo,  esse  hanc 
ex  verbo  Dei  legitimam  ministri  vocatiouem,  ubi  ex  populi  con¬ 
sensu  et  approbatione  creantur  qui  visi  fuerint  idonei.  Praeesse 
autem  electioni  debere  alios  pastores,  ne  quid  per  levitatem,  vel 
per  mala  studia,  vel  per  tumultum  a  multitudine  peccetur. 

16.  Superest  ritus  ordinandi,  cui  ultimum  locum  in  voca¬ 
tione  dedimus.  Constat  autem  apostolos  non  alia  caeremonia  usos 
esse,  quum  aliquem  ministerio  admovebant,  quam  manuum  impo¬ 
sitione.  Hunc  autem  ritum  fluxisse  arbitror  ab  Hebraeorum  more, 
qui  quod  benedictum  ac  consecratum  volebant,  manuum  impositione 


1)  Libr.  1.  epist.  3. 


238  LIBER  IV.  DE  EXTERNIS  MEDIIS  AD  SALUTEM. 


Deo  quasi  repraesentabant.  Sic  Jacob  benedicturus  Ephraim  et 
Manasse,  eorum  capitibus  manus  imposuit  (Gen.  48 ,  14).  Quod 
sequutus  est  Dominus  noster,  quum  super  infantes  precationem 
faceret  (Matth.  19,  15).  Eodem,  ut  arbitror,  significatu  Judaei 
ex  legis  praescripto  suis  sacrificiis  manus  imponebant.  Quare  apo¬ 
stoli  per  manuum  impositionem  eum  se  Deo  offerre  significabant, 
quem  initiabant  in  ministerium.  Quanquam  usi  sunt  etiam  super 
eos  quibus  visibiles  spiritus  gratias  conferebant  (Act.  19,  6).  Ut¬ 
cunque  sit,  fuit  hic  solennis  ritus  quoties  ad  ministerium  eccle¬ 
siasticum  aliquem  vocabant.  Sic  pastores  et  doctores,  sic  diaco¬ 
nos  consecrabant.  Licet  autem  nullum  exstet  certum  praeceptum 
de  manuum  impositione,  quia  tamen  fuisse  in  perpetuo  usu  apo¬ 
stolis  videmus,  illa  tam  accurata  eorum  observatio  praecepti  vice 
nobis  esse  debet.  Et  certe  utile  est  ejusmodi  symbolo  cum  mini¬ 
sterii  dignitatem  populo  commendari,  tum  eum  qui  ordinatur  ad¬ 
moneri  ,  ipsum  jam  non  esse  sui  juris ,  sed  Deo  et  ecclesiae  in 
servitutem  addictum.  Praeterea  non  erit  inane  signum ,  si  in  ger¬ 
manam  suam  originem  restitutum  fuerit.  Nam  si  nihil  frustra  spi¬ 
ritus  Dei  in  ecclesia  instituit,  hanc  caeremoniam,  quum  ab  eo 
profecta  sit,  sentiemus  non  esse  inutilem,  modo  in  superstitiosum 
abusum  non  vertatur.  Hoc  postremo  habendum  est,  non  univer¬ 
sam  multitudinem  manus  imposuisse  suis  ministris  sed  solos  pasto¬ 
res.  Quanquam  incertum  est  an  plures  semper  manus  imposue¬ 
rint  necne.  Illud  quidem  in  diaconis,  Paulo  et  Barnaba,  et  pau¬ 
cis  quibusdam  aliis  factum  fuisse  constat.  Sed  Paulus  ipse  alibi 
se,  non  alios  complures,  Timotheo  manus  imposuisse  commemorat 
(2  Tim.  1,  6).  Admoneo  te,  inquit,  ut  gratiam  suscites  quae  in 
te  est  per  impositionem  manuum  mearum.  Nam  quod  in  altera 
epistola  de  impositione  manuum  presbyterii  dicitur  (1  Tim.  4,  14), 
non  ita  accipio,  quasi  Paulus  de  seniorum  collegio  loquatur,  sed 
hoc  nomine  ordinationem  ipsam  intelligo;  quasi  diceret:  fac  ut 
gratia  quam  per  manuum  impositionem  recepisti ,  quum  te  pres¬ 
byterum  crearem  f  non  sit  irrita. 


CAPUT  IV. 

De  statu  veteris  ecclesiae  et  ratione  gubernandi  quae  in  usu 
fuit  ante  papatum. 

Partes  Capitis :  1)  Qualis  fuerit  haec  veteris  ecclesiae  gubernandi  ratio ,  a 
sect.  1 — 10.  —  2)  De  sollenni  episcoporum  et  ministrorum  veteris  ecclesiae  or¬ 
dinatione,  a  10.  sect.  usque  ad  fin.  cap. 

1.  Hactenus  de  ordine  gubernandae  ecclesiae,  ut  nobis  ex 
puro  Dei  verbo  traditus  est,  et  de  ministeriis,  ut  sunt  a  Christo 
instituta,  disseruimus.  Nunc  quo  ista  omnia  clarius  ac  familiarius 
patefiant,  ac  melius  etiam  in  animis  nostris  figantur,  utile  erit  in 
iis  rebus  veteris  ecclesiae  formam  recognoscere,  quae  nobis  divi- 

nae  institutionis  imaginem  quandam  oculis  repraesentabit.  Tametsi 
enim  multos  canones  ediderunt  illorum  temporum  episcopi,  quibus 
plus  viderentur  exprimere  quam  sacris  literis  expressum  esset,  ea 
tamen  cautione  totam  suam  oeconomiam  composuerunt  ad  unicam 
illam  verbi  Dei  normam,  ut  facile  videas  nihil  fere  hac  parte  ha¬ 
buisse  a  verbo  Dei  alienum.  Verum  etiam  si  quid  possit  in  ipso¬ 
rum  institutis  desiderari,  quia  tamen  sincero  studio  conati  sunt 
Dei  institutionem  conservare,  et  ab  ea  non  multum  aberrarunt, 
plurimum  conducet  hic  breviter  colligere  qualem  observationem 
habuerint.  Quemadmodum  tradidimus ,  triplices  ministros  nobis 
commendari  in  scriptura,  ita  quidquid  ministrorum  habuit  vetus 
ecclesia,  in  tres  ordines  distinxit.  Nam  ex  ordine  presbyterorum 
partim  eligebantur  pastores  ac  doctores ;  reliqua  pars  censurae  mo¬ 
rum  et  correctionibus  praeerat.  Diaconis  commissa  erat  cura  pau¬ 
perum  et  eleemosynarum  dispensatio.  Lectores  autem  et  acoluthi 
nomina  non  erant  certorum  munerum;  verum  quos  clericos  voca¬ 
bant,  eos  ab  adulescentia  certis  exercitiis  assuefaciebant  ad  ser¬ 
viendum  ecclesiae,  quo  melius  intelligerent  quorsum  essent  desti¬ 
nati,  et  paratiores  in  tempore  ad  officium  accederent:  ut  copiosius 
mox  ostendam.  Itaque  Hieronymus1),  ubi  quinque  proposuit  ec¬ 
clesiae  ordines ,  enumerat  episcopos,  presbyteros,  diaconos,  fide¬ 
les,  catechumenos;  reliquo  clero  et  monachis  locum  proprium  nul¬ 
lum  tribuit. 

2.  Quibus  ergo  docendi  munus  injunctum  erat,  eos  omnes 
nominabant  presbyteros.  Illi  ex  suo  numero  in  singulis  civitati¬ 
bus  unum  eligebant,  cui  specialiter  dabant  titulum  episcopi,  ne 
ex  aequalitate,  ut  fieri  solet,  dissidia  nascerentur.  Neque  tamen 
sic  honore  et  dignitate  superior  erat  episcopus  ut  dominium  in 
collegas  haberet;  sed  quas  partes  habet  consul  in  senatu,  ut  re¬ 
ferat  de  negotiis,  sententias  roget,  consulendo,  monendo,  hortando 
aliis  praeeat,  autoritate  sua  totam  actionem  regat,  et  quod  decre¬ 
tum  communi  consilio  fuerit  exsequatur ,  id  muneris  sustinebat 
episcopus  in  presbyterorum  coetu.  Atque  id  ipsum  pro  temporum 
necessitate  fuisse  humano  consensu  inductum,  fatentur  ipsi  vete¬ 
res.  Ita  Hieronymus  in  epistolam  ad  Titum:  idem,  inquit,  pres¬ 
byter  qui  episcopus.  Et  antequam  diaboli  instinctu  dissidia  in 
religione  fierent,  et  in  populis  diceretur,  ego  Pauli,  ego  Cephae, 
communi  consilio  presbyterorum  ecclesiae  gubernabantur.  Postea, 
ut  dissensionum  semina  evellerentur,  ad  unum  omnis  sollicitudo 
est  delata.  Sicut  ergo  presbyteri  sciunt  se,  ex  ecclesiae  consue¬ 
tudine,  ei  qui  praeest  subjectos,  ita  episcopi  noverint  se  magis 
consuetudine  quam  dominicae  dispositionis  veritate  presbyteris  esse 
majores,  et  in  commune  debere  ecclesiam  regere.  Alibi2)  tamen 
docet  quam  fuerit  antiquum  institutum.  Dicit  enim,  Alexandriae, 
a  Marco  evangelista  usque  ad  Heraclam  et  Dionysium,  presbyte¬ 
ros  semper  unum  ex  se  electum  in  excelsiori  gradu  collocasse, 


1)  In  Jesaiam  c.  9. 


2)  Epist.  ad  Evagrium. 

quem  episcopum  nominabant.  Habebant  ergo  singulae  civitates 
presbyterorum  collegium  qui  pastores  erant  ac  doctores.  Nam  et 
apud  populum  munus  docendi,  exhortandi  et  corrigendi,  quod  Pau¬ 
lus  episcopis  injungit,  omnes  obibant;  et,  quo  semen  post  se  re¬ 
linquerent,  junioribus  qui  sacrae  militiae  nomen  dederant  erudien¬ 
dis  navabant  operam.  Unicuique  civitati  erat  attributa  certa  regio, 
quae  presbyteros  inde  sumeret,  et  velut  corpori  ecclesiae  illius  ac- 
censeretur.  Singula,  ut  dixi,  collegia  politiae  tantum  et  pacis  con¬ 
servandae  gratia  uni  episcopo  suberant,  qui  sic  alios  dignitate  an¬ 
tecedebat,  ut  fratrum  coetui  subjiceretur.  Quod  si  amplior  erat 
ager  qui  sub  ejus  episcopatu  erat,  quam  ut  sufficere  omnibus  epis¬ 
copi  muniis  ubique  posset,  per  ipsum  agrum  designabantur  certis 
locis  presbyteri,  qui  in  minoribus  negotiis  ejus  vices  obirent.  Eos 
vocabant  chorepiscopos,  quod  per  ipsam  provinciam  episcopum  re¬ 
praesentabant. 

3.  Sed  quantum  ad  officium  attinet  de  quo  nunc  agimus,  tam 
episcopum  quam  presbyteros  verbi  et  sacramentorum  dispensationi 
incumbere  oportuit.  Nam  Alexandriae  tantum  (quoniam  illic  Arius 
ecclesiam  turbaverat)  institutum  fuit  ne  presbyter  concionem  ad 
populum  haberet,  ut  ait  Socrates  libro  9.  tripertitae  historiae.  Quod 
tamen  ipsum  Hieronymus  x)  sibi  displicere  non  dissimulat.  Certe 
instar  portenti  habitum  esset,  si  quis  se  pro  episcopo  venditasset, 
qui  non  etiam  re  ipsa  exhibuisset  verum  episcopum.  Ea  igitur 
fuit  temporum  illorum  severitas,  ut  ministri  omnes  ad  implendum 
munus,  quale  ab  ipsis  Dominus  requirit,  adigerentur.  Nec  unius 
tantum  aetatis  morem  refero;  siquidem  ne  Gregorii  quidem  tem¬ 
pore,  quo  ecclesia  jam  fere  collapsa  erat  (certe  multum  ab  antiqua 
puritate  degeneraverat)  tolerabile  fuisset  episcopum  aliquem  a  con¬ 
cionibus  abstinere.  Sacerdos,  inquit  ipse  alicubi 2),  moritur,  si  de 
eo  sonitus  non  audiatur,  quia  iram  contra  se  occulti  judicis  exi¬ 
git,  si  sine  sonitu  praedicationis  incedit.  Et  alibi  3) :  quum  testa¬ 
tur  Paulus  se  mundum  esse  a  sanguine  omnium,  in  hac  voce  nos 
convincimur,  nos  constringimur,  nos  rei  esse  ostendimur,  qui  sa¬ 
cerdotes  vocamur,  qui  super  ea  mala  quae  propria  habemus,  alie¬ 
nas  quoque  mortes  addimus;  quia  tot  occidimus  quot  ad  mortem 
ire  quotidie  tepidi  et  tacentes  videmus.  Tacentes  se  et  alios  vo¬ 
cat,  quia  minus  assidui  essent  in  opere  quam  conveniret.  Quum 
ne  iis  quidem  parcat  qui  officium  dimidia  ex  parte  agebant,  quid 
facturum  fuisse  putas  si  quis  in  totum  cessasset?  Valuit  ergo  diu 
illud  in  ecclesia,  ut  primae  episcopi  partes  essent,  populum  verbo 
Dei  pascere,  seu  aedificare  ecclesiam  publice  ac  privatim  sana  doc¬ 
trina. 

4.  Quod  autem  singulae  provinciae  unum  habebant  inter  epi¬ 
scopos  archiepiscopum,  quod  item  in  nicaena  synodo  constituti  sunt 
patriarchae,  qui  essent  ordine  et  dignitate  archiepiscopis  superio¬ 
res,  id  ad  disciplinae  conservationem  pertinebat.  Quanquam  in 

hac  disputatione  praeteriri  non  potest  quod  rarissimi  erat  usus. 
Ob  hanc  igitur  causam  potissimum  instituti  sunt  illi  gradus,  ut  si 
quid  in  ecclesia  qualibet  incideret  quod  non  posset  bene  a  paucis 
expediri,  ad  synodum  provincialem  referretur.  Si  magnitudo  aut 
difficultas  causae  majorem  quoque  discussionem  postularet,  adhi¬ 
bebantur  patriarchae  una  cum  synodis,  a  quibus  non  esset  provo¬ 
catio  nisi  ad  universale  concilium.  Gubernationem  sic  constitutam 
nonnulli  hierarchiam  vocarunt,  nomine  (ut  mihi  videtur)  impro¬ 
prio,  certe  scripturis  inusitato.  Cavere  enim  voluit  spiritus  sanctus 
ne  quis  principatum  aut  dominationem  somniaret,  quum  de  eccle¬ 
siae  gubernatione  agitur.  Verum  si  rem  omisso  vocabulo  intue¬ 
mur,  reperiemus  veteres  episcopos  non  aliam  regendae  ecclesiae 
formam  voluisse  fingere  ab  ea  quam  Deus  verbo  suo  praescripsit. 

5.  Nec  alia  tunc  fuit  diaconorum  ratio  quam  sub  apostolis.  , 
Oblationes  enim  fidelium  quotidianas  et  annuos  ecclesiae  proventus 
recipiebant,  ut  conferrent  in  veros  usus,  id  est,  partim  ministris, 
partim  pauperibus  alendis  distribuerent,  episcopi  tamen  arbitrio, 
cui  et  oeconomiae  suae  rationes  quotannis  reddebant.  Nam  quod 
canones  episcopum  ubique  faciunt  bonorum  omnium  ecclesiae  dis¬ 
pensatorem,  non  ita  intelligendum  est,  quasi  ipse  per  se  eam  sol¬ 
licitudinem  gesserit;  sed  quia  ipsius  erat  praescribere  diacono,  qui 
in  publicam  ecclesiae  alimoniam  recipiendi  essent,  de  eo  quod  re¬ 
siduum  erat,  quibus  et  quantum  cuique  erogandum  esset:  quia 
inspectionem  habebat  an  hic  fideliter  exsequeretur  quod  officii  sui 
esset.  Sic  enim  in  canonibus  quos  apostolis  adscribunt  legitur : 
praecipimus  ut  in  sua  potestate  res  ecclesiae  habeat  episcopus.  Si 
enim  animae  hominum  pretiosiores  illi  creditae  sunt,  multo  magis 
decet  eum  curam  de  pecuniis  agere:  ita  ut  ejus  potestate  omnia 
pauperibus  dispensentur  per  presbyteros  et  diaconos;  ut  cum  timore 
et  omni  sollicitudine  ministrentur.  Et  in  concilio  antiocheno  J) 
decretum  est  ut  coerceantur  episcopi,  qui  sine  presbyterorum  et 
diaconorum  conscientia  res  ecclesiae  pertractant.  Sed  de  eo  non 
est  longius  disputandum,  quum  ex  plurimis  Gregorii  epistolis  con¬ 
stet,  illo  quoque  tempore,  quo  alias  ecclesiasticae  ordinationes  mul¬ 
tum  vitiatae  erant,  hanc  tamen  observationem  durasse,  ut  diaconi 
sub  episcopo  pauperum  essent  oeconomi.  Hypodiaconos  verisimile 
est  fuisse  initio  diaconis  attributos,  ut  eorum  opera  circa  pauperes 
uterentur;  sed  illud  discrimen  paulatim  confusum  fuit.  Archidia- 
coni  autem  creari  tunc  coeperunt,  quum  amplitudo  facultatum  no¬ 
vam  et  exactiorem  administrandi  rationem  postularet;  quanquam 
Hieronymus2)  jam  aetate  sua  fuisse  commemorat.  Erat  autem  pe¬ 
nes  eos  summa  redituum,  possessionum,  supellectilis,  et  quotidia¬ 
narum  oblationum  procuratio.  Unde  Gregorius  3)  Salonitano  archi- 
diacono  denuntiat,  reatu  constrictum  teneri  ipsum,  si  quid  ex  bonis 
ecclesiae  vel  negligentia,  vel  ullius  fraude  deperierit.  Quod  autem 
evangelii  ad  populum  lectio  illis  dabatur,  et  exhortatio  ad  precan- 


1)  Cap.  35. 
Calvini  Institutio  II. 


2)  Epist.  ad  Nepotianum. 


3)  Epist.  10.  libr.  1. 
16 

dura;  quod  item  ad  porrigendum  in  sacra  coena  calicem  adhibeban¬ 
tur,  id  muneris  ornandi  causa  fiebat,  quo  majori  religione  ipsum 
obirent,  quum  admonerentur  talibus  symbolis  non  esse  profanam 
aliquam  villicationem  quam  gererent,  sed  spiritualem  et  Deo  dica¬ 
tam  functionem. 

6.  Hinc  etiam  judicare  licet,  quis  bonorum  ecclesiasticorum 
usus  fuerit,  et  qualis  dispensatio.  Passim  tum  in  synodorum  de¬ 
cretis,  tum  apud  vetustos  scriptores  reperias,  quidquid  possidet 
ecclesia  vel  in  fundis,  vel  in  pecunia,  pauperum  esse  patrimonium. 


Itaque  subinde  illic  haec  cantilena  episcopis  et  diaconis  canitur, 
ut  meminerint  se  non  proprias  opes,  sed  pauperum  necessitati  de¬ 


stinatas  attrectare;  quas  si  mala  fide  supprimant  aut  dilapident, 
rei  sanguinis  futuri  sint.  Unde  admonentur  cum  summo  tremore 
et  reverentia,  velut  in  conspectu  Dei,  sine  personarum  acceptione, 
eas  distribuere  quibus  debentur.  Hinc  et  illae  apud  Chrysostomum, 
Ambrosium,  Augustinum,  et  alios  similes  episcopos,  graves  obte¬ 
stationes,  quibus  suam  integritatem  ad  populum  asseverant.  Quum 
autem  aequum  sit,  et  Domini  etiam  lege  sancitum,  ut  qui  suam 
ecclesiae  operam  impendunt,  publicis  ecclesiae  sumptibus  alantur, 
et  nonnulli  etiam  eo  saeculo  presbyteri,  patrimoniis  suis  Deo  con¬ 
secratis,  voluntarii  pauperes  facti  essent,  talis  erat  distributio  ut 
nec  ministris  deessent  alimenta ,  et  pauperes  non  negligerentur. 
Cavebatur  tamen  interim  ne  ministri  ipsi,  qui  frugalitatis  exem¬ 
plum  dare  aliis  debent,  tantum  haberent  unde  ad  luxum  aut  de¬ 
licias  abuterentur ,  sed  duntaxat  quo  suam  inopiam  sustinerent. 
Qui  enim  bonis  parentum  sustentari  possunt  clerici,  inquit  Hiero¬ 
nymus  x),  si  quod  pauperum  est  accipiunt,  sacrilegium  committunt, 
et  per  abusionem  ejusmodi  judicium  sibi  manducant  et  bibunt. 

7.  Principio  libera  et  voluntaria  fuit  administratio,  quum 
sponte  fideles  essent  episcopi  ac  diaconi,  et  conscientiae  integritas 


vitaeque  innocentia  pro  legibus  foret.  Deinde,  quum  ex  quorun- 


sen 


dam  cupiditate  vel  pravis  studiis  nascerentur  mala  exempla,  ad| 
haec  vitia  corrigenda  compositi  sunt  canones,  qui  ecclesiae  reditus 
in  quatuor  partes  diviserunt,  quarum  unam  assignarunt  clericis, j 


alteram  pauperibus ,  tertiam  sacris  aedibus  et  aliis  aedificiis  sartis! 


|uai 


mini 


tectis  tuendis,  quartam  vero  tam  advenis  quam  indigenis  pauperi¬ 
bus.  Nam  quod  hanc  postremam  episcopo  attribuunt  alii  canones  J  bim 
id  nihil  variat  ab  ea  quam  dixi  partitione.  Neque  enim  propriam!  irm 
ejus  esse  volunt,  ut  vel  solus  ipse  ingurgitet,  vel  quo  libuerit  pro¬ 
fundat,  sed  ut  hospitalitati,  quam  ab  ordine  illo  Paulus  exigit,  suf¬ 
ficiat.  Atque  ita  interpretantur  Gelasius  et  Gregorius2).  Non  enim 
aliam  rationem  adducit  Gelasius  cur  sibi  quidquam  episcopus  ven- 
dicet,  nisi  ut  captivis  et  peregrinis  largiri  queat.  Et  clarius  etiam-' 
num  loquitur  Gregorius.  Mos  est,  inquit,  apostolicae  sedis,  ordi-! 
nato  episcopo  praecepta  dare,  ut  de  omni  stipendio  quod  provenit 


1)  Refertur  ca.  1.  qu.  2.  Clericos. 

2)  Ca.  16.  qu.  3.  Praesulum.  Ca.  12.  qu.  2.  Mos  est. 

quatuor  fiant  portiones:  una  videlicet  episcopo  et  familiae  ejus, 
propter  hospitalitatem  atque  susceptionem;  altera  clero;  tertia  pau¬ 
peribus;  quarta  reparandis  ecclesiis.  Nihil  ergo  episcopo  in  suum 
usum  capere  licuit,  nisi  quod  ad  moderatum  frugalemque  victum 
ac  vestitum  satis  esset.  Quod  si  quis  insolescere  coepisset,  vel 
luxu,  vel  ostentatione  ac  pompa,  statim  a  collegis  reprimebatur; 
nisi  paruisset,  honore  abdicabatur. 

8.  Porro,  quod  in  ornatum  sacrorum  conferebant,  perquam 
exiguum  primo  erat;  deinde,  quum  paulo  ditior  ecclesia  facta  esset, 
servarunt  tamen  ea  in  re  mediocritatem.  Et  tamen  quidquid  pe¬ 
cuniae  illic  collocabatur,  salvum  pauperibus  manebat,  si  qua  major 
necessitas  incidisset.  Ita  Cyrillus,  quum  fames  Hierosolymorum 
provinciam  occupasset,  nec  posset  aliter  inopiae  subveniri,  vasa  et 
vestes  distraxit,  ac  insumpsit  in  pauperum  alimoniam  x).  Similiter 
Acatius  Amidae  episcopus,  quum  magna  Persarum  multitudo  fame 
propemodum  interiret,  convocatis  clericis,  et  habita  praeclara  illa 
oratione :  Deus  noster  neque  discis  neque  calicibus  opus  habet, 
quia  neque  comedit  neque  bibit;  vasa  confiavit  unde  miseris  et 
cibum  et  redemptionis  pretium  conficeret.  Hieronymus2)  quoque, 
dum  in  nimium  templorum  splendorem  invehitur,  honoris  causa 
Exuperium  Tolosae  episcopum  sui  temporis  refert,  qui  corpus  Do¬ 
mini  in  canistro  vimineo  portabat,  et  sanguinem  in  vitro;  nullum 
vero  pauperem  esurire  patiebatur.  Id  quod  nuper  de  Acatio  dixi, 
Ambrosius  de  se  ipso  recitat3).  Nam  quum  illum  gravarent Ariani, 
quod  in  redemptionem  captivorum  sacra  vasa  confregisset,  pul¬ 
cherrima  hac  excusatione  usus  est :  qui  sine  auro  misit  apostolos, 
et  ecclesias  sine  auro  congregavit;  aurum  habet  ecclesia,  non  ut 
servet,  sed  ut  eroget  et  subveniat  in  necessitatibus:  quid  opus  est 
custodire  quod  nihil  adjuvat?  an  ignoramus  quantum  auri  atque 
argenti  de  templo  Domini  Assyrii  sustulerint?  nonne  melius  con¬ 
fiat  sacerdos  propter  alimoniam  pauperum ,  si  alia  subsidia  desint, 
quam  sacrilegus  asportat  hostis?  nonne  dicturus  est  Dominus:  cur 
passus  es  tot  inopes  fame  emori  et  certe  habebas  aurum,  unde 
ministrasses  alimoniam?  cur  tot  captivi  abducti  sunt,  nec  redempti? 
cur  tot  ab  hoste  occisi  sunt?  melius  fuerat,  ut  vasa  viventium 
servares  quam  metallorum:  his  non  poteris  responsum  dare;  quid 
enim  diceres?  timui  ne  templo  Dei  ornatus  deesset?  responderet, 
aurum  sacramenta  non  quaerunt,  neque  auro  placent  quae  auro 
non  emuntur ;  ornatus  sacramentorum ,  redemptio  captivorum  est. 
In  summa,  videmus  verissimum  fuisse  quod  idem  alibi  dicit4), 
quidquid  tunc  ecclesia  possideret,  sumptum  fuisse  egenorum.  Item : 
nihil  episcopum  habere  quod  pauperum  non  esset. 

9.  Haec  quae  recensuimus  veteris  ecclesiae  ministeria  fue¬ 
runt.  Alia  enim,  de  quibus  mentionem  faciunt  ecclesiastici  scrip¬ 
tores  ,  magis  exercitia  fuerunt  et  quaedam  praeparationes ,  quam 


2)  Ad  Nepotian. 

4)  Libr.  5.  epist.  31  et  33. 

16* 


1)  Tripart.  hist.  libr.  5  et  11, 

3)  De  offic.  libr.  2.  c.  28. 

certa  munera.  Nam  sancti  illi  viri,  ut  ecclesiae  seminarium  post 
se  relinquerent,  adulescentes,  qui  ex  parentum  consensu  et  auto- 
ritate  militiae  spirituali  nomen  dabant,  recipiebant  in  suam  fidem 
ac  tutelam  atque  etiam  disciplinam,  eosque  sic  formabant  a  tenera 
aetate,  ne  rudes  ac  novi  ad  obeundum  munus  accederent.  Omnes 
autem  qui  ejusmodi  tirociniis  imbuebantur,  generali  nomine  voca¬ 
bantur  clerici.  Vellem  equidem  aliud  nomen  magis  proprium  in¬ 
ditum  illis  fuisse.  Haec  enim  appellatio  ex  errore,  vel  certe  prava 
affectione  nata  est:  quum  tota  ecclesia  clerus,  hoc  est  haereditas 
Domini,  a  Petro  dicatur  (1  Petr.  5,  3).  Ipsum  tamen  institutum 
sanctum  ac  salutare  imprimis  fuit,  ut  qui  se  ac  suam  operam  ec¬ 
clesiae  consecrare  vellent,  ita  sub  episcopi  custodia  educarentur, 
ne  quis  nisi  bene  praeformatus  ecclesiae  ministraret,  et  qui  a  prima 
adulescentia  tum  sanctam  doctrinam  imbibisset,  tum  ex  severiore 
disciplina  gravitatis  sanctiorisque  vitae  habitum  quendam  induis¬ 
set,  tum  a  curis  profanis  fuisset  alienus,  curisque  ac  studiis  spi¬ 
ritualibus  assuefactus.  Quemadmodum  autem  militiae  tirones  um¬ 
bratilibus  pugnis  instituuntur  ad  verum  seriumque  certamen,  sic 
erant  certa  rudimenta  quibus  exercebantur  in  clericatu,  priusquam 
ad  ipsa  munia  promoverentur.  Illis  ergo  primum  aperiendi  clau- 
dendique  templi  curam  mandabant,  ac  eos  nominabant  ostiarios. 
Postea  vocabant  acoluthos,  qui  episcopo  in  domesticis  obsequiis 
adessent,  eumque  perpetuo  comitarentur,  primum  honoris  causa, 
deinde  ne  qua  suspicio  nasceretur.  Praeterea,  ut  sensim  populo 
innotescerent  et  commendationem  sibi  acquirerent,  simul  ut  disce¬ 
rent  ferre  omnium  conspectum  et  coram  omnibus  loqui,  ne  pres 
byteri  facti,  quum  ad  docendum  prodirent,  pudore  confunderentur, 
locus  legendi  ipsis  dabatur  in  suggestu.  In  hunc  modum  grada- 
tim  promovebantur,  ut  suam  sedulitatem  in  singulis  exercitiis  ap¬ 
probarent,  donec  hypodiaconi  fiebant.  Hoc  tantum  volo,  fuisse 
haec  tironum  rudimenta  magis,  quam  functiones,  quae  veris  eccle 
siae  ministeriis  accenserentur. 

10.  Quod  primum  et  secundum  in  ministrorum  vocatione  esse 
diximus,  quales  eligere,  et  quantam  religionem  in  ea  re  adhibere 
oporteat,  in  eo  Pauli  praescriptum  et  apostolorum  exempla  vetus 
ecclesia  sequuta  est.  Solebant  enim  ad  eligendos  pastores  cum 
summa  reverentia  ac  sollicita  nominis  Dei  invocatione  convenire, 
Ad  haec  formulam  examinis  habebant,  qua  eligendorum  vitam  et; 
doctrinam  ad  illam  Pauli  amussim  exigebant.  Tantum  peccarunt 
hic  nonnihil  immodica  severitate,  quod  plus  requirere  voluerunt 
in  episcopo  quam  Paulus  requirat,  ac  praesertim  successu  tempo¬ 
ris  caelibatum.  Verum  in  caeteris  consentanea  fuit  ipsorum  ob¬ 
servatio  cum  Pauli  descriptione.  In  eo  autem  quod  tertio  loco 
posuimus,  quinam  scilicet  ministros  instituere  debeant,  non  unum! 
semper  tenuerunt  ordinem.  Antiquitus  ne  in  clericorum  quidem, 
coetum  recipiebatur  quispiam  sine  consensu  totius  plebis,  ut  Cy 
prianus 1 )  diligenter  excuset  quod  Aurelium  quendam  inconsulti! 

ecclesia  lectorem  constituerit:  quia  id  praeter  morem,  tametsi  non 
sine  ratione  factum  fuerat.  Sic  autem  praefatur:  in  ordinandis 
clericis,  fratres  carissimi,  solemus  vos  ante  consulere  et  mores  ac 
merita  singulorum  communi  consilio  ponderare.  Yerum  quia  in 
minoribus  illis  exercitiis  non  multum  erat  periculi,  quod  ad  diu¬ 
turnam  probationem  et  non  magnam  functionem  assumerentur,  ro¬ 
gari  consensus  plebis  desiit.  Postea  in  reliquis  quoque  ordinibus, 
excepto  episcopatu,  plebs  episcopo  ac  presbyteris  judicium  delec¬ 
tumque  fere  permisit,  ut  cognoscerent  quinam  idonei  ac  digni  fo¬ 
rent;  nisi  forte  quum  parochiis  novi  presbyteri  destinabantur.  Tunc 
enim  loci  multitudinem  nominatim  consentire  oportuit.  Nec  mi¬ 
rum  est  quod  retinendo  suo  jure  populus  hac  in  parte  minus  sol¬ 
licitus  fuerit.  Nemo  enim  hypodiaconus  fiebat  qui  non  longum 
sui  experimentum  in  clericatu,  sub  ea  quae  tunc  erat  disciplinae 
severitate,  dedisset.  Postquam  in  eo  gradu  probatus  fuerat,  dia¬ 
conus  constituebatur;  inde  ad  presbyterii  honorem  perveniebat,  si 
fideliter  se  gessisset.  Ita  nullus  promovebatur  de  quo  non  re  vera 
multis  annis  habitum  esset  sub  populi  oculis  examen.  Et  erant 
multi  canones  ad  punienda  eorum  vitia;  ut  ecclesia  malis  presby¬ 
teris  aut  diaconis  non  gravaretur,  nisi  remedia  negligeret.  Quan- 
quam  in  presbyteris  quoque  semper  exigebatur  civium  consensus. 
Quod  etiam  testatur  canon  primus  dist.  67.  qui  Anacleto  tribuitur. 
Denique  omnes  ordinationes  ideo  statis  anni  temporibus  fiebant, 
ne  quis  clanculum  sine  fidelium  consensu  obreperet,  aut  nimia  fa¬ 
cilitate  absque  testibus  promoveretur. 

11.  In  eligendis  episcopis  diu  sua  populo  libertas  fuit  con¬ 
servata,  ne  quis  obtruderetur  qui  non  omnibus  acceptus  esset.  Hoc 
igitur  in  concilio  antiocheno  vetitum  est,  ne  quis  invitis  ingera¬ 
tur.  Quod  et  Leo  primus  diligenter  confirmat  (Epist.  90.  c.  2). 
Hinc  istae  sententiae:  is  eligatur  quem  clerus  et  plebs  aut  major 
numerus  postularint.  Item:  qui  praefuturus  est  omnibus,  ab  omni¬ 
bus  eligatur.  Qui  enim  ignotus  et  non  examinatus  praeficitur,  ne- 
cesse  est  ut  per  vim  intrudatur.  Item :  is  eligatur  qui  a  clericis 
electus,  a  plebe  expetitus  fuerit,  et  a  provincialibus  cum  metropo- 
litani  judicio  consecretur.  Adeo  autem  caverunt  sancti  patres  ne 
ullo  pacto  imminueretur  haec  populi  libertas,  ut  quum  synodus 
universalis  Constantinopoli  congregata  Nectarium  ordinaret,  id  fa¬ 
cere  noluerit  sine  totius  cleri  et  populi  approbatione;  ut  sua  ad 
synodum  romanam  epistola  testata  est.  Proinde,  quum  episcopus 
quispiam  successorem  sibi  designaret,  non  aliter  ratum  erat,  quam 
si  totus  populus  scisceret.  Cujus  rei  non  modo  exemplum,  sed 
formulam  quoque  habes  apud  Augustinum  x)  in  nominatione  Era- 
dii.  Et  Theodoritus  2),  quum  refert  Petrum  ab  Athanasio  succes¬ 
sorem  nominatum,  continuo  adjungit,  sacerdotalem  ordinem  ratum 
id  habuisse,  magistratum  et  primores  populumque  universum  sua 
acclamatione  approbasse. 


1)  Epist.  110  (213). 


2)  Libr.  4.  c.  20. 

12.  Est  quidem  et  illud,  fateor,  optima  ratione  sancitum 
in  laodicensi  concilio  4),  ne  turbis  electio  permittatur.  Yix  enim 
unquam  evenit  ut  tot  capita  uno  sensu  rem  aliquam  bene  com¬ 
ponant,  et  fere  illud  verum  est,  incertum  scindi  studia  in  con¬ 
traria  vulgus.  Yerum  huic  periculo  adhibitum  erat  optimum  re¬ 
medium.  Primum  enim  soli  clerici  eligebant.  Quem  elegerant, 
offerebant  magistratui  vel  senatui  ac  primoribus.  Illi,  habita  de¬ 
liberatione,  electionem,  si  justa  videbatur,  consignabant;  sin  mi¬ 
nus,  eligebant  alium  quem  magis  probarent,  tum  ad  multitudinem 
res  deferebatur,  quae,  tamesti  praejudiciis  illis  non  alligaretur, 
minus  tamen  tumultuari  poterat.  Aut  si  a  multitudine  incipieba¬ 
tur,  tantum  id  fiebat  ut  sciretur  quem  potissimum  expeteret. 
Auditis  popularium  votis,  clerici  demum  eligebant.  Ita  nec  cle¬ 
ricis  licebat  quem  vellent  praeficere,  nec  tamen  stultis  populi 
desideriis  obsequi  necesse  habebant.  Hunc  ordinem  ponit  alibi 
Leo2),  quum  dicit:  expetenda  sunt  vota  civium,  testimonia  po¬ 
pulorum,  honoratorum  arbitrium,  electio  clericorum.  Item:  tenea¬ 
tur  honoratorum  testimonium,  subscriptio  clericorum,  ordinis  con¬ 
sensus  ac  plebis.  Aliter,  inquit,  fieri  nulla  ratio  sinit.  Nec 
aliud  sibi  vult  illud  decretum  synodi  laodicensis,  quam  ne  ab  in¬ 
considerata  multitudine  patiantur  se  abripi  clerici  et  primores; 
sed  potius  sua  prudentia  et  gravitate  stultas  ejus  cupiditates,  si 
quando  opus  fuerit,  reprimant. 

13.  Haec  eligendi  ratio  adhuc  aetate  Gregorii  valebat,  et 
verisimile  est  diu  postea  durasse.  Exstant  apud  eum  plurimae 
epistolae  quae  luculentum  hujus  rei  testimonium  dant.  Qnoties 
enim  de  creando  alicubi  novo  episcopo  agitur,  scribere  solet  ad 
clerum,  ordinem  et  plebem,  interdum  etiam  ad  ducem,  prout  est 
regimen  civitatis  constitutum.  Quod  si  ob  incompositum  eccle 
siae  statum  vicino  alicui  episcopo  inspectionem  in  electione  man¬ 
dat,  semper  tamen  requirit  solenne  decretum,  omnium  subscriptio¬ 
nibus  roboratum.  Quin  etiam  quum  creatus  Mediolani  episcopus 
esset  Constantius  quidam,  et  ob  incursiones  barbarorum  multi 
Mediolanensium  Genuam  confugissent,  non  aliter  fore  legitiman 
electionem  putat,  quam  si  ipsi  quoque,  in  commune  convocati 
assensi  fuerint3).  Imo  nondum  anni  quingenti  effluxerunt,  ex 
quo  Nicolaus  papa  de  romani  pontificis  electione  in  hunc  modum 
statuit4),  ut  praeirent  cardinales  episcopi,  deinde  reliquum  cle¬ 
rum  sibi  adjungerent,  postremo  plebis  consensu  electio  firma  es¬ 
set.  Et  in  fine  recitat  illud  quod  nuper  citavi  Leonis  decretum, 
ac  in  posterum  valere  praecipit.  Quod  si  ita  invaluerit  impro¬ 
borum  malitia,  ut  clerici  ad  puram  electionem  faciendam  urbe 
egredi  cogantur,  aliquos  tamen  e  populo  simul  adesse  jubet.  Im 
peratoris  vero  suffragium ,  quantum  intelligere  licet ,  in  duabus 
tantum  ecclesiis  requirebatur,  romana  et  constantinopolitana :  quodj 

3)  Libr.  2.  epist.  69. 

illic  duae  imperii  sedes  essent.  Nam  quod  Mediolanum  ad  guber¬ 
nandam  novi  episcopi  electionem  missus  fuit  Ambrosius  cum  po¬ 
testate  a  Yalentiniano ,  id  propter  graves  factiones  quibus  inter 
se  cives  flagrabant,  extraordinarium  fuit.  Romae  autem  tantum 
olim  valuit  imperatoris  autoritas  in  episcopo  creando,  ut  Grego- 
rius  se  ipsius  jussu  in  ecclesiae  gubernaculis  constitutum  esse  di¬ 
cat  1) ;  quum  tamen  solenni  ritu  a  populo  fuisset  expetitus.  Hoc 
autem  moris  fuit,  ut  quum  aliquem  designassent  ordo,  clerus  ac 
populus,  ad  imperatorem  statim  referret  ille,  ut  vel  scisceret  elec¬ 
tionem  sua  approbatione,  vel  improbando  abrogaret.  Neque  huic 
consuetudini  repugnant  decreta  quae  a  Gratiano  colliguntur,  ubi 
nihil  aliud  dicitur  quam  nullo  modo  ferendum  esse,  ut  sublata 
canonica  electione  rex  pro  sua  libidine  episcopum  constituat,  et 
a  metropolitis  non  esse  consecrandum  qui  per  violenta  imperia 
sic  fuerit  promotus.  Aliud  enim  est,  spoliare  ecclesiam  jure  suo, 
ut  totum  ad  unius  hominis  libidinem  transferatur;  aliud  hoc  ho¬ 
noris  regi  aut  imperatori  dare,  ut  sua  autoritate  legitimam  elec¬ 
tionem  confirmet. 

14.  Sequitur  jam  ut  tractemus  quo  ritu  post  electionem 
initiarentur  veteris  ecclesiae  ministri  in  suum  officium.  Hanc 
Latini  ordinationem  vel  consecrationem,  Graeci  % siQozovlav ,  inter¬ 
dum  etiam  lEiQo&eoUiv  vocarunt;  licet  xELQ0T0V^(X  id  genus  elec¬ 
tionis  proprie  dicatur,  ubi  declarantur  suffragia  manuum  eleva¬ 
tione.  Exstat  autem  decretum  nicaeni  concilii,  ut  metropolites 
cum  omnibus  provinciae  episcopis  conveniat  ad  eum  qui  electus 
fuerit  ordinandum.  Si  autem  itineris  longitudine,  aut  valetudine, 
aut  alia  necessitate  pars  impeditur,  ut  tamen  tres  minimum  conve¬ 
niant;  qui  autem  absunt,  suam  consensionem  per  literas  testen- 
tur.  Atque  hic  canon,  quum  desuetudine  obsolesceret,  pluribus 
deinde  synodis  renovatus  fuit.  Omnes  autem,  aut  saltem  quicun¬ 
que  excusationem  non  haberent,  ideo  adesse  jubebantur  quo  gra¬ 
vius  de  doctrina  et  moribus  ordinandi  haberetur  examen.  Neque 
enim  sine  examine  res  peragebatur.  Et  apparet  ex  Cypriani  ver¬ 
bis,  non  post  electionem  vocari,  sed  electioni  interesse  olim  so¬ 
litos;  atque  in  eum  finem,  ut  essent  quasi  moderatores,  ne  quid 
in  ipsa  turba  fieret  turbulenti.  Ubi  enim  dixit,  plebi  esse  po¬ 
testatem  vel  dignos  eligendi  sacerdotes,  vel  indignos  recusandi, 
aliquanto  post  subjungit2):  propter  quod  diligenter  de  traditione 
divina  atque  apostolica  servandum  est  et  tenendum  (quod  apud 
nos  quoque  et  fere  per  provincias  universas  tenetur),  ut  ad  ordi¬ 
nationes  rite  celebrandas,  ad  eam  plebem,  cui  praepositus  ordi¬ 
natur  ,  episcopi  ejusdem  provinciae  proximi  quique  conveniant, 
et  episcopus  deligatur  plebe  praesente.  Sed  quum  tardius  inter¬ 
dum  cogerentur,  et  periculum  esset  ne  illa  mora  abuterentur 
quidam  ad  ambiendi-  occasionem,  satis  fore  visum  est  si  desig- 


1)  Epist.  5.  libr.  1. 

2)  Epist.  4.  libr.  1. 

natione  facta  ipsi  accederent,  ac  legitima  inquisitione  probatum 
consecrarent. 

15.  Hoc  quum  ubique  sine  exceptione  fieret,  paulatim  mos 
diversus  inolevit,  ut  metropolim  ad  petendam  ordinationem  electi 
concederent.  Quod  ambitione  magis  et  veteris  instituti  deprava¬ 
tione  factum  est,  quam  bona  aliqua  ratione.  Nec  multo  post, 
aucta  jam  romanae  sedis  autoritate ,  obtinuit  altera  adhuc  deterior 
consuetudo ,  ut  totius  fere  Italiae  episcopi  consecrationem  inde 
peterent.  Quod  animadvertere  licet  ex  epistolis  Gregorii 1).  Pau¬ 
cis  tantum  civitatibus,  quae  non  ita  facile  cesserant,  antiquum 
jus  servatum  erat,  ut  de  Mediolano  exemplum  illic  habetur.  For¬ 
tassis  solae  metropoles  retinuerunt  suum  privilegium.  Solebant 
enim  ad  archi episcopum  consecrandum  omnes  provinciales  episcopi 
convenire  in  ipsam  primariam  civitatem.  Caeterum  ritus  erat 
manuum  impositio.  Nihil  enim  praeterea  caeremoniarum  adhibi¬ 
tum  lego :  nisi  quod  aliquem  ornatum  in  solenni  coetu  habebant 
episcopi ,  quo  a  reliquis  presbyteris  distinguerentur.  Presbyteros 
quoque  et  diaconos  sola  manuum  impositione  ordinabant;  sed  suos 
presbyteros  quisque  episcopus  cum  presbyterorum  collegio  ordinabat. 
Quanquam  autem  idem  agebant  omnes,  quia  tamen  praeibat  epi¬ 
scopus,  et  quasi  ejus  auspiciis  res  gerebatur,  ideo  ipsius  diceba¬ 
tur  ordinatio.  IJnde  veteres  hoc  saepe  habent,  non  differre  alia 
re  ab  episcopo  presbyterum,  nisi  quia  ordinandi  potestatem  non 
habeat. 

CAPUT  V. 

Antiquam  regiminis  formam  omnino  pessumdatam  fuisse 
tyrannide  papatus. 

Capitis  hujus  duae  sunt  partes :  1)  Qui ,  quales ,  qua  ratione  sub  Papatu 

vocentur  ad  ministerium  ecclesiasticum,  sect.  1 — 7.  —  2)  Quam  fideliter  munus 
suum  adimpleant,  a  sect.  octava  usque  ad  fin.  cap. 

1.  Nunc  ordinem  gubernandae  ecclesiae,  quem  hodie  tenet 
romana  sedes  ac  omnes  ejus  satellites,  totamque  hierarchiae  il¬ 
lius,  quam  perpetuo  in  ore  habent,  imaginem  ob  oculos  ponere 
operae  pretium  est,  ac  cum  illo,  quem  descripsimus,  primae  ac 
veteris  ecclesiae  conferre:  quo  ex  comparatione  eluceat  qualem 
ecclesiam  habeant  qui  hoc  solo  titulo  ad  nos  gravandos  vel  po¬ 
tius  obruendos  ferociunt.  Praestat  autem  a  vocatione  incipere, 
ut  videamus  qui  et  quales  et  qua  ratione  vocentur  ad  hoc  mini¬ 
sterium.  Tum  deinde  considerabimus  quam  fideliter  munus  suum 
impleant.  Dabimus  autem  primum  locum  episcopis:  quibus  uti- 
nam  hoc  honori  esse  posset,  in  hac  disputatione  primum  tenere 


1)  Libr.  2.  epist.  69  et  76. 

ordinem.  Sed  res  ipsa  non  patitur  me  vel  leviter  attingere  hoc 
argumentum  sine  summo  ipsorum  dedecore.  Et  tamen  meminero 
in  quo  scripti  genere  nunc  verser;  nec  orationem  meam,  quae 
ad  simplicem  doctrinam  composita  esse  debet,  ultra  suas  metas 
diffluere  patiar.  Sed  tamen  respondeat  mihi  quispiam  eorum  qui 
non  prorsus  frontem  perdiderunt,  quales  hodie  episcopi  passim 
eligantur.  Sane  examen  haberi  de  doctrina  nimis  obsoletum  est. 
Quod  si  quis  habetur  doctrinae  respectus,  jurisconsultum  aliquem 
deligunt,  qui  in  foro  magis  litigare  noverit  quam  in  ecclesia 
concionari.  Hoc  constat,  a  centum  annis  vix  centesimum  quem¬ 
que  fuisse  electum  qui  sacrae  doctrinae  aliquid  teneret.  Superio¬ 
ribus  saeculis  non  ideo  parco,  quod  multo  meliora  fuerint,  sed 
quod  de  praesenti  modo  ecclesia  nobis  quaestio  est.  Si  de  mori¬ 
bus  fiat  censura,  paucos  aut  propemodum  nullos  fuisse  reperie- 
mus  quos  non  indignos  veteres  canones  judicassent.  Qui  non 
fuit  ebriosus,  fuit  scortator;  qui  ab  hoc  quoque  scelere  purus  fuit, 
aut  aleo  fuit,  aut  venator,  aut  in  aliqua  parte  vitae  dissolutus. 
Sunt  enim  leviora  vitia  quae,  secundum  vetustos  canones,  ho¬ 
minem  ab  episcopatu  excludunt.  Hoc  vero  longe  absurdissimum, 
quod  pueri  quoque  vix  decennes ,  papae  concessione ,  episcopi 
sunt  facti.  Eo  impudentiae  ac  stuporis  provecti  sunt,  ut  ne  illud 
quidem  extremum  et  adeo  prodigiosum  flagitium  horrerent,  quod 
ab  ipso  naturae  sensu  penitus  abhorret.  Hinc  apparet  quam  re¬ 
ligiosae  fuerint  electiones,  ubi  tam  supina  negligentia  fuit. 

2.  Jam  in  eligendo  totum  illud  jus  populi  sublatum  est. 
Vota,  assensus,  subscriptiones  et  omnia  ejusmodi  evanuerunt.  Ad 
solos  canonicos  integra  potestas  translata  est.  Illi  in  quem  vo¬ 
lunt,  conferunt  episcopatum,  eum  mox  in  conspectum  plebis  pro¬ 
ducunt,  sed  adorandum,  non  examinandum.  Atqui  reclamat  Leo  1), 
nullam  rationem  id  sinere,  ac  violentam  impositionem  esse  pro¬ 
nuntiat.  Cyprianus2),  quum  fluere  ex  jure  divino  testatur  ne 
fiat  nisi  ex  consensu  populi ,  pugnare  diversum  morem  cum  verbo 
Dei  ostendit.  Tot  synodorum  decreta  ne  secus  fiat  severissime 
prohibent;  ac,  si  factum  sit,  jubent  esse  irritum.  Si  haec  vera 
sunt,  nulla  hodie,  neque  divino  neque  ecclesiastico  jure,  cano¬ 
nica  electio  in  toto  papatu  superest.  Verum  etiamsi  nihil  aliud 
mali  foret,  qui  tamen  hoc  excusare  poterunt  quod  ita  spoliave¬ 
rint  suo  jure  ecclesiam?  Atqui  ita,  inquiunt,  exigebat  temporum 
corruptio ,  ut  quoniam  apud  plebem  et  magistratus  plus  valebant 
odia  et  studia  in  assumendis  episcopis,  quam  rectum  sanumque 
judicium,  ejus  rei  arbitrium  paucis  deferretur.  Euerit  sane  hoc 
extremum  mali  in  rebus  deploratis  remedium.  Verum  ubi  medi¬ 
cina  morbo  ipso  nocentior  apparuit,  cur  non  et  novo  huic  malo 
succurritur?  Sed  est,  inquiunt,  ipsis  canonicis  exacte  praescriptum 
quid  sequi  in  electione  debeant.  Sed  an  dubitamus  quin  sanctis¬ 
simis  legibus  olim  plebs  se  astringi  intelligeret ,  quum  videret  sibi 

regulam  e  verbo  Dei  propositam,  dum  ad  episcopum  eligendum 
conveniret?  Siquidem  illa  una  vox  Dei,  qua  describit  veram 
episcopi  effigiem,  merito  pluris  esse  debebat  quam  infinitae  ca¬ 
nonum  myriades.  Sed  nihilominus  pessimo  affectu  corrupta  nul¬ 
lam  habebat  legis  aut  aequitatis  rationem.  Sic  hodie,  etsi  opti¬ 
mae  scriptae  sunt  leges,  manent  tamen  in  chartis  sepultae.  In- 
terim  ut  plurimum  moribus  receptum  est,  et,  quasi  ratione  fiat, 
etiam  approbatum,  ut  ebriosi,  scortatores,  aleones  passim  ad  hunc 
honorem  promoveantur,  parum  dico,  ut  episcopatus  adulteriorum 
et  lenociniorum  sint  praemia.  Nam  quum  venatoribus  et  aucu- 
pibus  dantur,  praeclare  res  cecidisse  existimanda  est.  Tantam 
indignitatem  ullo  modo  excusare,  nimis  improbum  est.  Habebat, 
inquam ,  olim  optimum  canonem  populus ,  cui  praescribebat  Dei 
verbum  (1  Tim.  3,  2),  oportere  episcopum  esse  irreprehensibilem, 
doctorem,  non  pugnacem,  etc.  Cur  ergo  eligendi  provincia  a 
populo  ad  istos  translata  est?  Quia  scilicet  inter  populi  tumultus 
et  factiones  verbum  Dei  non  exaudiebatur.  Et  cur  hodie  ab  istis 
rursum  non  transferatur,  qui  non  modo  leges  omnes  violant,  sed 
abjecto  pudore  libidinose,  avare,  ambitiose  humana  divinis  com¬ 
miscent  et  confundunt? 

3.  Sed  mentiuntur  quum  ajunt  hoc  remedii  loco  fuisse  in¬ 
ventum.  Saepe  in  episcopis  eligendis  tumultuatas  olim  fuisse  ur¬ 
bes  legimus;  nemo  tamen  unquam  de  auferendo  civibus  jure  co¬ 
gitare  ausus  est.  Alias  enim  habebant  vias  quibus  vel  obviarent 
his  vitiis,  vel  jam  admissa  corrigerent.  Yerum  dicam  quid  sit. 
Quum  populus  in  delectu  habendo  negligentior  esse  coepisset,  et 
hanc  curam,  quasi  minus  sibi  congruentem,  in  presbyteros  reji¬ 
ceret,  illi  hac  occasione  ad  tyrannidem  sibi  usurpandam  abusi 
sunt,  quam  postea  novis  canonibus  editis  stabilierunt.  Ordinatio 
autem  nihil  aliud  est  quam  merum  ludibrium.  Species  enim  exa¬ 
minis,  quam  illic  ostentant,  adeo  inanis  est  et  jejuna,  ut  omni 
etiam  fuco  careat.  Itaque  quod  alicubi  pactione  impetrarunt  prin¬ 
cipes  a  romanis  pontificibus,  ut  nominarent  ipsi  episcopos,  in  eo 
nihil  novi  damni  fecit  ecclesia;  quia  canonicis  duntaxat  electio, 
quam  nullo  jure  rapuerant,  vel  certe  furati  erant,  adempta  est. 
Est  hoc  sane  foedissimum  exemplum,  quod  ex  aula  mittuntur 
episcopi  ad  occupandas  ecclesias,  et  piorum  principum  esset  a 
tali  corruptela  abstinere.  Est  enim  impia  ecclesiae  spoliatio,  quo¬ 
ties  alicui  populo  ingeritur  episcopus  quem  non  petierit,  vel  sal¬ 
tem  libera  voce  approbarit.  Yerum  inordinatus  ille  mos  qui  in 
ecclesiis  jampridem  fuit,  occasionem  principibus  dedit,  ut  prae¬ 
sentationem  episcoporum  sibi  sumerent.  Maluerunt  enim  suum 
esse  beneficium,  quam  eorum  in  quos  nihilo  plus  id  competebat, 
et  qui  non  minus  perperam  eo  abutebantur. 

4.  En  praeclara  vocatio,  cujus  causa  episcopi  apostolorum 
successores  se  esse  jactant.  Presbyteros  autem  creandi  jus  sibi 
solis  competere  dicunt.  Sed  in  hoc  pessime  corrumpunt  vetus 
institutum,  quod  non  presbyteros  sua  ordinatione  creant  qui  po- 

pulum  regant  ac  pascant,  sed  sacerdotes  qui  sacrificent.  Similiter, 
quum  diaconos  consecrant,  nihil  agunt  de  vero  ac  proprio  ipso¬ 
rum  officio ;  sed  ad  certas  modo  caeremonias  circa  calicem  et 
patinam  ordinant.  At  in  synodo  chalcedonensi *)  contra  sancitum 
est,  ne  fiant  absolutae  ordinationes,  hoc  est,  quin  locus  simul 
assignetur  ordinatis  ubi  munus  suum  exerceant.  Hoc  decretum 
duplici  nomine  utilissimum  est:  ne  onerentur  ecclesiae  supervacuo 
sumptu,  et  in  homines  otiosos  expendatur  quod  erogari  paupe¬ 
ribus  debet ;  deinde  ut  ii  qui  ordinantur ,  cogitent  non  se  ad  ho¬ 
norem  promoveri ,  sed  munus  sibi  mandari  ad  quod  obeundum 
solenni  testificatione  obligentur.  At  romanenses  magistri ,  qui 
nihil  in  religione  curandum  putant  praeter  ventrem,  primo  titu¬ 
lum  interpretantur  reditum  qui  ad  alimoniam  sufficiat,  sive  ex 
patrimonio  sit,  sive  ex  sacerdotio.  Itaque,  quum  diaconum  vel 
presbyterum  ordinant,  nihil  solliciti  ubi  debeant  ministrare,  ordi¬ 
nem  illis  conferunt,  si  modo  satis  divites  sint  ad  se  alendos. 
Verum  quis  hominum  hoc  recipiat,  ut  titulus  quem  requirit  con¬ 
cilii  decretum,  sit  annuus  proventus  ad  alimoniam?  Jam  vero 
quia  recentiores  canones  episcopos  damnabant  eorum  alimonia, 
quos  sine  idoneo  titulo  ordinassent,  quo  sic  reprimerent  nimiam 
eorum  facilitatem,  etiam  cautio  excogitata  est  qua  eluderent  poe¬ 
nam.  Nam  qui  ordinatur,  nominato  qualicunque  titulo  promittit 
eo  se  fore  contentum.  Eo  pacto  ab  alimentorum  actione  depelli¬ 
tur.  Taceo  mille  fraudes  quae  hic  fiunt.  Ut  quum  alii  inanes 
sacerdotiorum  titulos  mentiuntur,  unde  quinque  asses  annuatim 
conficere  nequeant;  alii  sub  arcana  stipulatione  sacerdotia  com¬ 
modato  accipiunt,  quae  statim  reddituros  se  pollicentur,  sed  inter¬ 
dum  non  reddunt,  et  alia  ejus  generis  mysteria. 

5.  Verum  etiamsi  illi  abusus  crassiores  tollerentur,  annon 
illud  semper  absurdum  est,  presbyterum  constituere  cui  locum 
nullum  assignes  ?  neminem  enim  ordinant  nisi  ad  sacrificandum. 
Atqui  legitima  presbyteri  ordinatio  est,  ad  ecclesiae  gubernationem, 
diaconi,  ad  eleemosynae  procurationem  vocari.  Multis  quidem 
pompis  adumbrant  id  quod  agunt,  quo  specie  ipsa  venerationem 
apud  simplices  habeat.  Sed  apud  sanos  quid  valere  possunt  istae 
larvae,  ubi  nihil  solidi  aut  veri  subest?  Nam  caeremonias  adhi¬ 
bent  vel  ex  judaismo  accersitas ,  vel  ex  se  ipsis  confictas ,  quibus 
abstinere  satius  foret.  De  vero  autem  examine  (umbram  enim 
illam  quam  retinet  nihil  moror),  de  populi  consensu,  de  aliis 
rebus  necessariis,  nulla  mentio.  Umbram  voco  ridiculas  illas 
gesticulationes ,  ad  ineptam  ac  frigidam  vetustatis  imitationem  com¬ 
positas.  Habent  episcopi  suos  vicarios,  qui  ante  ordinationem  de 
doctrina  inquirant.  Sed  quid?  an  legere  suas  missas  possint? 
an  vulgare  aliquod  nomen,  quod  in  lectione  occurret,  declinare? 
an  conjugare  verbum?  an  vocis  unius  significationem  noverint? 
neque  enim  necesse  est,  ut  vel  unius  versiculi  sensum  reddere 

sciant.  Neque  tamen  adhuc  sacerdotio  repelluntur  qui  in  his 
quoque  puerilibus  elementis  deficiunt,  modo  aliquam  pecuniae  yel 
gratiae  commendationem  attulerint.  Ejusdem  farinae  est  quod 
quum  ad  altare  admoventur  ordinandi,  quaeritur  ter  voce  non 
intellecta,  sintne  digni  honore.  Respondet  unus  (qui  eos  nun¬ 
quam  vidit,  sed  ne  quid  formulae  desit,  has  partes  habet  in  fa¬ 
bula):  digni  sunt.  Quid  in  venerandis  istis  patribus  accuses,  nisi 
quod  in  tam  apertis  sacrilegiis  ludendo  Deum  et  homines  nullo 
pudore  rident?  At  quia  in  diuturna  ejus  rei  possessione  sunt, 
putant  id  sibi  jam  licere.  Quisquis  enim  contra  haec  tam  clara 
tamque  atrocia  flagitia  hiscere  audet,  quasi  quid  sacra  Cereris  in 
apertum  olim  protulerat,  ad  capitale  judicium  ab  ipsis  rapitur. 
An  hoc  facerent  si  quem  putarent  esse  Deum? 

6.  Jam  in  beneficiorum  collationibus  (quae  res  olim  con¬ 
juncta  erat  cum  ordinatione,  nunc  prorsus  est  separata)  quanto 
melius  se  gerunt?  Est  autem  apud  eos  multiplex  ratio.  Neque 
enim  soli  episcopi  conferunt  sacerdotia,  et  in  his  etiam  quorum 
vocantur  collatores,  non  semper  plenum  jus  habent;  sed  alii  prae¬ 
sentationem  habent,  ipsi  autem  collationis  titulum  retinent,  ho¬ 
noris  causa.  Accedunt  etiam  nominationes  ex  scholis,  resignatio- 
nes,  vel  simplices,  vel  permutationis  causa  factae,  rescripta  com- 
mendatitia,  praeventiones  et  quidquid  tale  est.  Verum  ita  se 
omnes  gerunt,  ut  nullus  eorum  possit  alteri  quidpiam  exprobrare. 
Sic  contendo :  vix  centesimum  quodque  beneficium  hodie  in  pa- 
patu  sine  simonia  conferri,  qualiter  simoniam  veteres  definierunt. 
Non  dico  omnes  numerato  pretio  emere;  sed  cedo  mihi  unum  ex 
viginti  qui  nulla  obliqua  commendatione  ad  sacerdotium  perve¬ 
niat.  Alios  cognatio  vel  affinitas  promovet,  alios  parentum  auto- 
ritas,  alii  obsequiis  favorem  sibi  conciliant.  Denique  in  hunc 
finem  conferuntur  sacerdotia,  non  ut  ecclesiis  sit  prospectum,  sed 
iis  qui  accipiunt.  Itaque  beneficia  appellant,  quo  nomine  satis 
declarant  se  non  alio  loco  ea  habere  quam  principum  donativa, 
quibus  vel  conciliant  favorem  militum,  vel  eorum  labores  remu¬ 
nerantur.  Omitto  quod  in  tonsores,  coquos,  muliones,  atque 
ejus  faecis  homines  haec  praemia  conferuntur.  Jam  vero  nullis 
fere  litibus  magis  hodie  perstrepunt  judicia  quam  ob  sacerdotia: 
ut  dicas  nihil  aliud  quam  praedam  esse  canibus  objectam  ad 
venationem.  An  hoc  vel  auditu  tolerabile  est,  pastores  vocari 
qui  in  ecclesiae  possessionem,  quasi  in  hostile  praedium  irrupe¬ 
rint?  qui  forensibus  jurgiis  evicerint?  qui  pretio  redemerint? 
qui  sordidis  obsequiis  emeruerint?  qui  pueri  vixdum  balbutientes, 
eam  *),  ceu  haereditariam  a  patruis  et  cognatis,  interdum  etiam  a 
patribus  spurii  creverint. 

7.  An  unquam  eo  progressa  esset  populi,  quantumvis  cor¬ 
rupti  et  exlegis,  licentia?  Sed  hoc  quoque  majus  portentum  est, 
quod  unus  homo  (non  dico  qualis,  certe  qui  se  ipsum  regere  non 

potest)  quinque  aut  sex  ecclesiis  gubernandis  praeficitur.  Videre 
est  hodie  in  aulis  principum  adulescentes  ter  abbates,  bis  episco¬ 
pos,  semel  archiepiscopos.  Passim  vero  sunt  canonici,  quinque, 
sex,  septem  sacerdotiis  onusti;  quorum  nullam  prorsus  nisi  in 
recipiendo  proventu  curam  habent.  Non  objiciam,  yerbum  Dei 
ubique  reclamare:  quod  jampridem  desiit  apud  eos  habere  tantil¬ 
lum  momenti.  Non  objiciam,  multas  severissimas  sanctiones  in 
pluribus  conciliis  contra  hanc  improbitatem  esse  factas:  nam  has 
quoque  quoties  libet  fortiter  contemnunt.  Sed  dico  utrumque  esse 
prodigiosum  flagitium,  quod  Deo,  naturae,  et  ecclesiastico  regi¬ 
mini  prorsus  adversetur,  ut  unus  praedo  pluribus  simul  ecclesiis 
incubet;  ut  pastor  nominetur,  qui  gregi  suo  adesse,  etiamsi  velit, 
nequeat;  et  tamen,  qua  sunt  impudentia,  tam  abominandas  foe¬ 
ditates  ecclesiae  nomine  praetexunt,  quo  ab  omni  reprehensione 
eximant.  Quin  etiam,  si  Deo  placet,  in  istis  nequitiis  contine¬ 
tur  sacrosancta  illa  successio ,  cujus  merito  effectum  esse  jactant 
ne  ecclesia  periret. 

8.  Nunc  (quae  secunda  nota  est  in  aestimando  legitimo 
pastore)  videamus  quam  fideliter  munus  suum  exerceant.  Ex  sa¬ 
cerdotibus,  qui  illic  creantur,  alii  sunt  monachi,  alii  quos  vocant 
saeculares.  Prior  ille  grex  incognitus  fuit  veteri  ecclesiae.  Et 
habere  talem  in  ecclesia  locum  adeo  cum  monastica  professione 
pugnat,  ut  quum  olim  ex  monasteriis  in  clerum  cooptarentur, 
monachi  esse  desinerent.  Atque  adeo  Gregorius1),  cujus  tempus 
multum  faecis  habuit,  hanc  tamen  confusionem  fieri  passus  non 
est.  Vult  enim  clericatu  abdicari  qui  abbates  facti  fuerint,  quod 
monachus  simul  esse  et  clericus  rite  nemo  queat,  quum  alterum 
alteri  sit  impedimento.  Nunc  si  interrogem,  quomodo  munus 
suum  bene  impleat  quem  canones  non  esse-  idoneum  declarant, 
quid  obsecro  responsuri  sunt?  Citabunt  mihi  scilicet  abortiva 
illa  decreta  Innocentii  et  Bonifacii,  quibus  monachi  ad  sacerdotii 
honorem  et  potestatem  sic  recipiuntur,  ut  in  monasteriis  suis 
maneant.  Sed  quae  ista  est  ratio,  ut  indoctus  quivis  asinus,  si¬ 
mul  ac  romanam  sedem  occupaverit,  totam  antiquitatem  verbulo 
uno  evertat?  Verum  de  hac  re  postea.  Istud  nunc  sufficiat,  pro 
magna  absurditate  habitum  esse  in  ecclesia  puriori,  si  monachus 
sacerdotio  fungeretur..  Nam  Hieronymus  se  officium  sacerdotis 
agere  negat,  quum  inter  monachos  degit;  seque  unum  ex  plebe 
facit  qui  a  sacerdotibus  regatur.  Verum  ut  hoc  illis  demus,  quid 
tamen  officii  faciunt?  Ex  mendicantibus  nonnulli  concionantur ; 
reliqui  omnes  monachi  vel  cantillant  vel  demurmurant  missas  in 
suis  latibulis.  Quasi  ad  hoc  fieri  presbyteros  aut  Christus  vo¬ 
luerit,  aut  muneris  natura  patiatur.  Quum  scriptura  palam  teste- 
tur,  presbyteri  esse  propriam  ecclesiam  regere,  annon  impia  est 
profanatio  alio  transferre,  imo  penitus  immutare  sacrum  Dei  in¬ 
stitutum  ?  Nam  quum  ordinantur,  nominatim  vetantur  facere  quae 

Deus  presbyteris  omnibus  injungit.  Siquidem  illis  haec  cantilena 
canitur:  monachus,  suo  claustro  contentus,  nec  sacramenta  ad¬ 
ministrare,  nec  aliud  quidpiam  publici  muneris  gerere  praesumat. 
Negent,  si  poterunt,  apertum  esse  Dei  ludibrium,  in  hoc  aliquem 
presbyterum  fieri,  ut  a  yero  et  germano  officio  abstineat,  et 
eum  qui  nomen  habet,  rem  non  posse  habere. 

9.  Yenio  ad  saeculares:  qui  partim  beneficiarii  sunt  (ut 
loquuntur),  id  est,  habent  sacerdotia  quibus  alantur;  partim  quo¬ 
tidianas  operas  locant  missando  vel  canendo,  et  quasi  collecta 
inde  stipe  victitant.  Beneficia  aut  curam  animarum  habent,  ut 
episcopatus  et  parochiae,  aut  stipendia  sunt  hominum  delicatorum, 
qui  cantillando  victum  acquirunt,  ut  praebendae,  canonicatus,  per¬ 
sonatus,  ac  dignitates,  capellaniae,  et  similia.  Quanquam,  re¬ 
bus  sursum  deorsum  jam  conversis,  abbatiae  et  prioratus  non 
tantum  saecularibus  presbyteris ,  sed  pueris  quoque  privilegio ,  id 
est  vulgari  et  usitata  consuetudine,  conferuntur.  Quantum  ad 
mercenarios  attinet,  qui  in  diem  victum  quaerunt,  quid  aliud  fa¬ 
cerent  quam  quod  faciunt?  nempe  ut  illiberali  ac  pudendo  modo 
sese  prostituant  ad  quaestum :  praesertim  in  tanta  multitudine 
quanta  nunc  orbis  scatet.  Itaque  quum  palam  mendicare  non 
audeant,  vel  hac  via  reputent  se  parum  profecturos,  velut  canes 
famelici  circumeunt,  et  sua  importunitate  non  secus  ac  latratu  ex¬ 
torquent  ab  invitis  hominibus  quod  in  aridum  ventrem  ingerant. 
Hic  si  verbis  persequi  coner  quantum  sit  dedecus  ecclesiae,  eo 
rediisse  honorem  et  munus  presbyterii,  nullus  erit  finis.  Non  est 
igitur  cur  a  me  exspectent  lectores  orationem  quae  tam  flagitiosae 
indignitati  respondeat.  Breviter  dico:  si  presbyteri  officium  est 
(quod  et  verbum  Dei  praescribit,  et  vetusti  canones  requirunt) 
ecclesiam  pascere,  et  spirituale  Christi  regnum  administrare:  ta¬ 
les  omnes  sacrifici  qui  nullum  nisi  in  missarum  nundinatione 
opus  aut  stipendium  habent ,  non  modo  cessant  in  officio ,  sed 
nullum  quod  exerceant  legitimum  habent  officium.  Locus  enim 
docendi  illis  nullus  datur,  nullam  plebem  habent  quam  guber¬ 
nent.  Denique  nihil  illis  reliquum  est  praeter  altare  in  quo 
Christum  sacrificent.  Quod  non  est  Deo,  sed  daemoniis  litare, 
ut  alibi  videbimus. 

10.  Non  attingo  hic  extranea  vitia,  sed  duntaxat  intestinum 
malum ,  quod  in  ipsorum  institutione  radicitus  haeret.  Addam 
vocem,  quae  male  sonabit  in  eorum  auribus;  sed  quia  vera  est, 
dicere  oportet :  eodem  loco  habendos  esse  canonicos,  decanos,  capel- 
lanos,  praepositos,  et  quicunque  otiosis  sacerdotiis  aluntur.  Quale 
enim  ecclesiae  ministerium  praestare  queunt?  Nam  verbi  praedi¬ 
cationem,  curam  disciplinae,  et  sacramentorum  administrationem, 
tanquam  onera  nimis  molesta  a  se  depulerunt.  Quid  ergo  habent 
reliquum  quo  se  veros  presbyteros  esse  jactent?  Cantum  scilicet 
et  caeremoniarum  pompam.  At  quid  hoc  ad  rem?  Si  consuetu¬ 
dinem,  si  usum,  si  longi  temporis  praescriptionem  allegant,  ego 
contra  Christi  definitionem  regero,  qua  et  veros  presbyteros  nobis 


CAPUT  y. 


255 


expressit,  et  quid  habere  debeant  qui  tales  haberi  volunt.  Quod 
si  tam  duram  legem  ferre  nequeunt,  ut  se  Christi  regulae  subji¬ 
ciant,  patiantur  saltem  hanc  causam  ex  autoritate  primae  ecclesiae 
decidi.  At  nihilo  melior  erit  ipsorum  conditio,  si  ex  vetustis  ca¬ 
nonibus  de  eorum  statu  judicetur.  Qui  in  canonicos  degenerarunt, 
presbyteri  esse  debuerant,  ut  fuerunt  olim,  qui  ecclesiam  cum 
episcopo  in  commune  regerent,  et  veluti  collegae  ejus  essent  in 
munere  pastorali.  Dignitates  illae  capitulares  quas  vocant,  nihil 
prorsus  spectant  ad  veram  ecclesiae  gubernationem;  multo  minus 
capellaniae ,  et  reliqua  faex  talium  nominum.  Quo  igitur  loco 
eos  omnes  habebimus  ?  Certe  et  verbum  Christi ,  et  veteris  eccle¬ 
siae  observatio  eos  a  presbyterii  honore  excludit.  Presbyteros  ta¬ 
men  se  esse  contendunt;  sed  detrahenda  est  larva:  sic  reperiemus, 
totam  eorum  professionem  alienissimam  esse  ac  remotissimam  ab 
illo  munere  presbyterorum  quod  et  apostoli  nobis  describunt,  et 
in  prima  ecclesia  requisitum  fuit.  Omnes  ergo  ejusmodi  ordines 
quibuscunque  titulis  insigniantur,  novitii  quum  sint,  certe  nec 
Dei  institutione,  nec  antiqua  ecclesiae  observatione  suffulti,  locum 
nullum  habere  debent  in  descriptione  regiminis  spiritualis,  quod 
ore  Domini  ipsius  consecratum  ecclesia  recepit.  Aut,  si  rudius 
ac  crassius  me  loqui  malunt,  quando  capellani,  canonici,  decani, 
praepositi,  et  ejus  farinae  otiosi  ventres  ne  minimo  quidem  digito 
particulam  ullam  attingunt  ejus  officii  quod  in  presbyteris  neces¬ 
sario  requiritur,  non  est  ferendum  ut  falso  sibi  honorem  usur¬ 
pando  sanctam  Christi  institutionem  violent. 

11.  Supersunt  episcopi  et  parochiarum  rectores:  qui  utinam 
de  retinendo  officio  contenderent.  Libenter  enim  illis  concedere¬ 
mus,  eos  habere  pium  et  eximium  munus,  siquidem  eo  defunge¬ 
rentur;  sed  quum  ecclesias  sibi  commissas  deserendo  earum  que 
curam  in  alios  rejiciendo  haberi  pastores  volunt,  perinde  faciunt 
ac  si  munus  pastoris  esset  nihil  agere.  Si  quis  foenerator,  qui 
nunquam  pedem  urbe  moveret,  aratorem  se  aut  vinitorem  esse 
profiteretur ;  si  miles ,  qui  assiduus  fuisset  in  acie  et  castris ,  fo¬ 
rum  aut  libros  nunquam  vidisset,  pro  jurisconsulto  se  venditaret, 
quis  ferret  tam  putidas  ineptias?  Atqui  aliquanto  absurdius  isti 
faciunt,  qui  videri  volunt  et  nominari  legitimi  ecclesiae  pastores, 
et  tamen  esse  nolunt.  Quotus  enim  quisque  est  qui  vel  in  spe¬ 
ciem.  ecclesiae  suae  regimen  obeat?  Plurimi  ecclesiarum  reditus 
tota  vita  devorant,  ad  quas  ne  inspiciendi  quidem  causa  unquam 
accedunt.  Alii  semel  quotannis  aut  veniunt  ipsi,  aut  oeconomum 
mittunt,  ne  quid  in  locatione  depereat.  Quum  haec  corruptela 
primum  obreperet,  privilegiis  se  eximebant  qui  frui  volebant  hoc 
genere  vacationis;  nunc  rarum  exemplum  est  ut  quis  in  ecclesia 
sua  resideat.  Aestimant  enim  non  secus  ac  villas,  quibus  vica¬ 
rios  suos  tanquam  villicos  aut  colonos  praeficiunt.  Atqui  hoc  ipse 
quoque  naturae  sensus  repudiat,  pastorem  esse  gregis,  qui  ovem 
ex  eo  nullam  unquam  viderit. 

12.  Jam  aetate  Gregorii  apparet  quaedam  hujus  mali  semina 


256  LIBER  IV.  DE  EXTERNIS  MEDIIS  AD  SALUTEM. 

exstitisse,  ut  ecclesiarum  rectores  negligentiores  in  docendo  esse 
inciperent,  quia  id  graviter  alicubi  conqueritur 1).  Mundus,  inquit, 
sacerdotibus  plenus  est;  sed  tamen  in  messe  rarus  invenitur  ope¬ 
rator:  quia  officium  quidem  sacerdotale  suscipimus,  sed  opus  of¬ 
ficii  non  implemus.  Item:  quia  caritatis  viscera  non  habent,  do¬ 
mini  videri  volunt:  patres  se  minime  recognoscunt;  humilitatis 
locum  in  elationem  dominationis  mutant.  Item :  sed  nos,  o  pasto¬ 
res,  quid  agimus,  qui  mercedem  consequimur,  et  operarii  non 
sumus?  ad  exteriora  negotia  delapsi  sumus,  et  aliud  suscipimus, 
aliud  praestamus;  ministerium  praedicationis  relinquimus,  et  ad 
poenam  nostram,  ut  video,  episcopi  vocamur,  qui  honoris  no¬ 
men,  non  virtutis,  tenemus.  Quum  tanta  verborum  asperitate 
utatur  adversus  eos  qui  tantum  erant  in  officio  minus  assidui  vel 
seduli,  quid,  quaeso,  dicturus  esset  si  videret  ex  episcopis  fere 
nullum,  aut  certe  paucissimos,  ex  reliquis  vix  centesimum  quem¬ 
que  suggestum  semel  tota  vita  conscendere?  Nam  eo  furoris  ven¬ 
tum  est  ut  vulgo  existimetur  res  episcopali  dignitate  inferior,  con¬ 
cionem  ad  populum  habere.  Tempore  Bernardi  res  aliquanto  ma¬ 
gis  prolapsae  erant;  sed  videmus  etiam  quam  acerbis  objurgationi¬ 
bus  invehatur  in  totum  ordinem,  quem  tamen  credibile  est  fuisse 
tunc  non  paulo  integriorem  quam  nunc  sit. 

13.  Quod  si  quis  totam  hanc  gubernationis  ecclesiasticae 
faciem  quae  hodie  sub  papismo  est,  rite  perpendat  ac  excutiat, 
reperiet  nullum  esse  spoliarium,  in  quo  licentiosius  sine  lege  et 
modo  latrones  grassentur.  Certe  omnia  illic  a  Christi  institutione 
adeo  dissimilia  sunt,  imo  aliena,  adeo  ab  antiquis  ecclesiae  insti¬ 
tutis  ac  moribus  degenerarunt,  adeo  cum  natura  et  ratione  pug¬ 
nant,  ut  nulla  major  Christo  fieri  injuria  possit  quam  dum  ejus 
nomen  ad  defensionem  tam  inordinati  regiminis  obtendunt.  Nos, 
inquiunt,  sumus  ecclesiae  columnae,  religionis  antistites,  Christi 
vicarii,  fidelium  capita,  quia  potestas  apostolica  per  successionem 
ad  nos  pervenit.  Quasi  apud  stipites  loquantur,  istis  ineptiis  per¬ 
petuo  superbiunt.  Quoties  vero  istuc  jactabunt,  quaeram  ab  iis 
vicissim  quid  habeant  cum  apostolis  commune?  Non  enim  de  hae- 
reditario  aliquo  honore  agitur,  qui  dormientibus  deferri  queat; 
sed  de  praedicationis  munere,  quod  ipsi  tantopere  defugiunt.  Si¬ 
militer,  quum  ipsorum  regnum  tyrannidem  antichristi  esse  asseri¬ 
mus,  continuo  excipiunt,  esse  venerabilem  illam  toties  a  magnis 
et  sanctis  viris  laudatam  hierarchiam.  Quasi  vero  sancti  patres, 
quum  ecclesiasticam*  hierarchiam  aut  spirituale  regimen,  ut  ipsis 
per  manus  ab  apostolis  traditum  erat,  commendarent,  hoc  deforme 
et  vastitatis  plenum  chaos  somniarent,  ubi  episcopi  vel  rudes,  ut 
plurimum,  asini  sunt,  qui  ne  prima  quidem  et  plebeja  fidei  rudi¬ 
menta  tenent,  aut  interdum  pueri  a  nutrice  adhuc  recentes;  et  si 
qui  doctiores  sunt,  quod  tamen  rarum  est  exemplum,  episcopatum 
nihil  aliud  esse  putant  quam  splendoris  et  magnificentiae  titulum; 
ubi  ecclesiarum  rectores  non  magis  de  pascendo  grege  cogitant 

quam  sutor  de  arando ;  ubi  omnia  plus  quam  babylonica  dissipa¬ 
tione  sic  confusa  sunt,  ut  nullum  integrum  vestigium  paternae  il¬ 
lius  ordinationis  amplius  appareat. 

14.  Quid  si  ad  mores  descendamus?  ubi  erit  illa  lux  mundi 
quam  Christus  requirit  ?  ubi  sal  terrae  ?  ubi  illa  sanctitas  quae  ve- 
lut  perpetua  censura  esse  possit?  Nullus  hodie  est  hominum  ordo 
magis  infamis  luxu,  mollitie,  deliciis,  omni  denique  genere  libi¬ 
dinum  ;  nullo  ex  ordine  aptiores  aut  peritiores  omnis  imposturae, 
fraudis,  proditionis,  perfidiae  magistri;  nusquam  tantum  ad  no¬ 
cendum  vel  solertiae ,  vel  audaciae.  Taceo  fastum ,  superbiam,  ra¬ 
pacitatem,  saevitiam.  Taceo  dissolutam  in  omnibus  vitae  partibus 
licentiam.  Quibus  ferendis  ita  fatigatus  est  mundus,  ut  verendum 
non  sit  ne  quid  nimium  exaggerare  videar.  Unum  dico  quod  in¬ 
fitiari  ne  ipsi  quidem  poterunt.  Ex  episcopis  fere  nullum ,  ex 
parochiarum  praefectis  non  esse  centesimum  quemque,  cujus  si  de 
moribus  ferenda  sit  secundum  veteres  canones  sententia,  non  sit 
vel  excommunicandus,  vel  minimum  a  munere  abdicandus.  Vi¬ 
deor  aliquid  incredibile  dicere,  adeo  prisca  illa  disciplina,  quae 
exactiorem  censuram  de  moribus  cleri  fieri  praecipiebat,  obsolevit; 
sed  omnino  ita  res  habet.  Eant  nunc  qui  sub  romanae  sedis  ve¬ 
xillis  et  auspiciis  militant,  et  de  sacerdotali  apud  se  ordine  glo- 
rientur.  Certe  quem  habent,  neque  a  Christo,  neque  ab  ejus  apo¬ 
stolis,  neque  a  patribus,  neque  ab  ecclesia  veteri  esse  constat. 

15.  Prodeant  nunc  in  medium  diaconi,  et  illa  sanctissima 
quam  habent  bonorum  ecclesiasticorum  distributio.  Quanquam  dia¬ 
conos  suos  ad  eam  rem  minime  jam  creant.  Nihil  enim  aliud 
ipsis  injungunt  nisi  ut  ministrent  ad  altare,  evangelium  recitent 
aut  canant,  et  nescio  quas  agant  nugas.  Nihil  de  eleemosynis, 
nihil  de  cura  pauperum,  nihil  de  tota  illa  functione  quam  olim 
gerebant.  De  ipsa  institutione  loquor;  nam  si  spectemus  quod  fa¬ 
ciunt,  re  ipsa  non  munus  illis  est,  sed  gradus  dun taxat  ad  pres¬ 
byterium.  Una  in  re,  qui  locum  diaconi  in  missa  tenent,  inane 
simulacrum  antiquitatis  repraesentant.  Recipiunt  enim  oblationes 
ante  consecrationem.  Fuit  autem  id  antiqui  moris  ut  ante  coenae 
communionem  se  mutuo  oscularentur  fideles  et  eleemosynas  ad  al¬ 
tare  offerrent;  ita  symbolo  prius,  deinde  ipsa  beneficentia  carita¬ 
tem  suam  declarabant.  Diaconus,  qui  oeconomus  erat  pauperum, 
recipiebat  quod  dabatur  ut  distribueret.  Nunc  ex  illis  eleemosy¬ 
nis  nihilo  plus  pervenit  ad  pauperes  quam  si  in  mare  projiceren¬ 
tur.  Ludunt  ergo  ecclesiam  cum  isto  mendaci  diaconatu.  Certe 
in  eo  nec  cum  apostolica  institutione,  nec  cum  veteri  observatione 
simile  quidpiam  habent.  Ipsam  vero  bonorum  dispensationem  alio 
transtulerunt,  et  ita  composuerunt  ut  nihil  fingi  queat  magis  in¬ 
ordinatum.  Quemadmodum  enim  latrones  jugulatis  hominibus  prae¬ 
dam  inter  se  dividunt,  ita  isti  post  exstinctum  verbi  Dei  lumen, 
quasi  jugulata  ecclesia,  putarunt  expositum  esse  praedae  ac  direp¬ 
tioni,  quidquid  in  sanctos  usus  dicatum  erat.  Itaque  facta  divi¬ 
sione  rapuit  ad  se  quisque  quantum  potuit. 

Calvini  Institutio  II. 

16.  Hic  totae  illae  veteres  rationes,  quas  exposuimus,  non 
tantum  conturbatae,  sed  prorsus  expunctae  et  inductae  sunt.  Po¬ 
tissimam  partem  episcopi  et  presbyteri  urbani,  qui  facti  hac  praeda 
divites  versi  sunt  in  canonicos,  inter  se  diripuerunt.  Partitionem 
tamen  fuisse  tumultuariam  ex  eo  apparet,  quod  de  finibus  ad  hunc 
usque  diem  litigant.  Quidquid  sit,  hac  decisione  provisum  est  ne 
obolus  unus  ex  omnibus  ecclesiae  bonis  ad  pauperes  rediret,  quo¬ 
rum  dimidia  saltem  ex  parte  fuerant.  Nominatim  enim  quartam 
partem  canones  illis  attribuunt;  alteram  vero  quartam  ideo  desti¬ 
nant  episcopis,  ut  in  hospitalitatem  et  alia  benignitatis  officia  ero¬ 
gent.  Taceo  quid  sua  portione  facere  clerici,  et  quem  in  usum 
illam  conferre  debuerint.  Nam  reliquum  quod  templis,  aedificiis, 
et  aliis  sumptibus  deputatur,  debere  pauperibus  in  necessitate  pa¬ 
tere,  satis  demonstratum  est.  Quaeso,  si  scintillam  unam  timoris 
Dei  in  corde  haberent,  sustinerentne  hanc  conscientiam,  quod 
quidquid  comedunt  ac  vestiuntur ,  ex  furto ,  imo  ex  sacrilegio  pro¬ 
venit?  Sed  quia  Dei  judicio  parum  commoventur,  saltem  cogita¬ 
rent  homines  esse,  sensu  et  ratione  praeditos,  quibus  persuadere 
volunt  se  habere  tam  pulchros  et  dispositos  in  ecclesia  sua  ordi¬ 
nes  quam  jactare  solent.  Despondeant  mihi  breviter,  an  diaconia 
sit  furandi  ac  latrocinandi  licentia?  Hoc  si  negant,  fateri  etiam 
cogentur,  nullam  se  diaconiam  reliquam  habere,  quando  apud  eos 
tota  opum  ecclesiasticarum  administratio  in  sacrilegam  depraeda¬ 
tionem  palam  conversa  est. 

17.  Sed  hic  utuntur  pulcherrimo  colore.  Dicunt  enim  ec¬ 
clesiae  dignitatem  non  indecenter  hac  magnificentia  sustineri.  Et 
habent  ex  sua  secta  quosdam  ita  impudentes  ut  audeant  palam 
jactare ,  sic  demum  adimpleri  vaticinia  illa  quibus  splendorem  regni 
Christi  describunt  veteres  prophetae,  ubi  regius  ille  apparatus  in 
ordine  sacerdotali  visitur.  Non  frustra,  inquiunt,  haec  Deus  ec¬ 
clesiae  suae  promisit:  venient  reges,  adorabunt  in  conspectu  tuo, 
tibi  afferent  munera;  consurge,  consurge,  induere  fortitudine  tua 
Sion,  induere  vestimentis  gloriae  tuae  Jerusalem;  omnes  de  Saba 
venient,  aurum  et  thus  deferentes,  et  laudem  Domino  annuntiam 
tes ;  omne  pecus  Cedar  congregabitur  tibi  (Psal.  72,  10;  Jes.  52 
1  et  60 ,  6).  In  hac  improbitate  confutanda  si  multum  insistam, 
vereor  ne  ineptus  videar.  Proinde  verba  temere  perdere  non  li¬ 
bet.  Quaero  tamen,  si  quis  Judaeus  istis  testimoniis  abuteretur, 
quam  solutionem  daturi  essent?  Nempe  reprehenderent  ejus  stu¬ 
porem,  quod  quae  de  spirituali  Christi  regno  spiritualiter  dicta 
sunt,  ad  carnem  et  mundum  transferret.  Scimus  enim  prophetas 
sub  imagine  rerum  terrestrium,  coelestem  Dei  gloriam,  quae  lu¬ 
cere  in  ecclesia  debet,  nobis  delineasse.  His  enim  benedictioni¬ 
bus,  quas  exprimunt  eorum  verba,  nunquam  minus  abundavit  ec¬ 
clesia,  quam  sub  apostolis:  et  tamen  vim  regni  Christi  tunc  ma¬ 
xime  effloruisse  omnes  fatentur.  Quid  ergo  sibi  volunt  illae  sen¬ 
tentiae?  Quidquid  uspiam  est  pretiosum,  sublime,  praeclarum, 
id  oportere  Domino  subjici.  Quod  autem  nominatim  de  regibus 

dicitur,  fasces  submissuros  Christo,  diademata  sua  projecturos  ad 
ejus  pedes,  opes  suas  consecraturos  ecclesiae,  quando  verius  ac 
plenius  exhibitum  fuisse  dicent,  quam  quum  Theodosius,  abjecta 
purpura,  relictis  imperii  insignibus,  tanquam  unus  quilibet  ex 
plebe  coram  Deo  et  ecclesia  se  ad  solennem  poenitentiam  submi¬ 
sit?  quam  quum  ipse  et  alii  similes  pii  principes  sua  studia  et 
suas  curas  ad  puram  in  ecclesia  doctrinam  conservandam,  ad  fo¬ 
vendos  et  protegendos  sanos  doctores  contulerunt?  At  vero  quam 
non  luxuriarint  tunc  supervacuis  opibus  sacerdotes,  una  illa  vox 
synodi  aquilejensis ,  cui  praeerat  Ambrosius,  satis  declarat:  glo¬ 
riosa  in  sacerdotibus  Domini  paupertas.  Habebant  certe  tunc 
episcopi  nonnullas  facultates,  quibus  conspicuum  ecclesiae  decus 
reddere  poterant,  si  putassent  haec  esse  vera  ecclesiae  ornamenta. 
Sed  quum  scirent  pastorum  officio  nihil  esse  magis  adversum, 
quam  mensuram  deliciis ,  vestium  nitore ,  magno  famulitio ,  magni¬ 
ficis  palatiis  splendere  ac  superbire ,  humilitatem  ac  modestiam, 
imo  paupertatem  ipsam,  quam  Christus  inter  suos  ministros  con¬ 
secravit,  sequebantur  et  colebant. 

18.  Yerum  ne  hic  simus  longiores,  iterum  in  brevem  sum¬ 
mam  colligamus,  quam  procul  absit  ea  quae  nunc  est  opum  eccle¬ 
siasticarum  vel  dispensatio,  vel  dissipatio,  a  vera  diaconia  quam 
et  verbum  Dei  nobis  commendat,  et  vetus  ecclesia  observavit. 
Quod  in  templorum  ornatum  confertur,  perperam  collocari  dico, 
si  non  adhibeatur  is  modus  quem  et  ipsa  natura  sacrorum  prae¬ 
scribit,  et  apostoli  alii  que  sancti  patres,  tum  doctrina  tum  exem¬ 
plis  praescripserunt.  At  quid  tale  hodie  in  templis  conspicitur? 
Quidquid,  non  dico  ad  priscam  illam  frugalitatem,  sed  ad  hone¬ 
stam  aliquam  mediocritatem  est  compositum ,  respuitur.  Nihil  om- ' 
nino  placet,  nisi  quod  luxum  et  temporum  corruptelam  sapiat. 
Interim  tantum  abest  ut  vivorum  templorum  justam  habeant  cu¬ 
ram,  ut  potius  multa  pauperum  millia  fame  perire  passuri  sint, 
quam  minimum  calicem  aut  urceolum  confringant  ad  inopiam  eorum 
sublevandam.  Ne  quid  gravius  a  me  ipso  pronuntiem,  hoc  tan¬ 
tum  pios  lectores  cogitare  velim :  si  nunc  Exuperium  illum  To¬ 
losae  episcopum,  quem  retulimus,  si  Acatium,  si  Ambrosium,  aut 
similem  quempiam  excitari  a  mortuis  contingat,  quidnam  sint 
dicturi?  Certe  non  probabunt,  in  tanta  pauperum  necessitate, 
quasi  superfiuas  opes  alio  transferri.  Ut  taceam,  hos  usus  qui¬ 
bus  impenduntur,  etiamsi  nulli  sint  pauperes,  multis  modis  no¬ 
xios,  utiles  vero  nulla  ex  parte  esse.  Sed  homines  omitto.  Bona 
haec  Christo  sunt  dicata;  ejus  itaque  arbitrio  dispensanda  sunt. 
Frustra  autem  partem  hanc  impensam  Christo  ferent,  quam  prae¬ 
ter  ejus  mandatum  profuderunt.  Quanquam ,  ut  verum  fatear,  non 
multum  de  ordinario  ecclesiae  reditu  his  sumptibus  deciditur.  Nulli 
enim  sunt  taiq  opulenti  episcopatus,  nullae  tam  opimae  abbatiae, 
nulla  denique  neque  tam  multa  neque  tam  ampla  sacerdotia,  quae 
ad  explendam  sacerdotum  ingluviem  sufficiant.  Yerum  dum  sibi 
voluut  parcere,  populum  superstitione  inducunt  ut  quod  erat  in 

pauperes  erogandum,  ad  exstruenda  templa,  ad  erigendas  statuas, 
ad  emenda  vasa,  ad  pretiosas  vestes  comparandas  convertant.  Ita 
hoc  gurgite  quotidianae  eleemosynae  absumuntur. 

19.  De  reditu  quem  ex  agris  et  possessionibus  percipiunt, 
quid  aliud  dicam  quam  quod  jam  dixi,  et  est  ante  omnium  ocu¬ 
los?  Maximam  portionem  videmus  qua  fide  administrent,  qui 
episcopi  vocantur  et  abbates.  Quae  insania  est  ecclesiasticum  or¬ 
dinem  hic  quaerere?  An  in  satellitii  numero,  aedium  splendore, 
vestitus  et  epularum  deliciis,  principum  lautitias  aemulari  eos  de¬ 
cebat,  quorum  vitam  oportuerat  singulare  frugalitatis,  modestiae, 
continentiae,  humilitatis  esse  exemplar  ?  Quantum  et  hoc  ab  eorum 
officio  abhorrebat  quos  aeternum  inviolabileque  Dei  edictum  tur¬ 
pis  lucri  appetentes  esse  vetat,  et  simplici  victu  contentos  esse 
jubet,  non  modo  vicis  et  arcibus  manum  injicere,  sed  in  amplis¬ 
simas  satrapias  involare,  demum  imperia  ipsa  occupare?  Si  ver¬ 
bum  Dei  contemnunt,  quid  respondebunt  ad  vetusta  illa  synodo¬ 
rum  decreta  quibus  statuitur,  ut  episcopus  non  procul  ab  ecclesia 
hospitiolum  habeat,  vilem  mensam,  et  supellectilem1).  Quid  ad 
illud  synodi  aquilejensis  elogium ,  quo  in  sacerdotibus  Domini  glo¬ 
riosa  paupertas  praedicatur?  Nam  illud  forte  quod  Hieronymus 
Nepotiano  praecipit,  ut  mensulam  ejus  pauperes  et  peregrini  et 
cum  illis  Christus  convivia2)  noverit,  tanquam  nimis  austerum 
repudiabunt.  Yerum  quod  statim  subjicit  pudebit  eos  diffiteri, 
gloriam  esse  episcopi,  pauperum  opibus  providere;  ignominiam 
omnium  sacerdotum,  propriis  studere  divitiis.  Hoc  autem  recipere 
nequeunt,  quin  se  omnes  ignominiae  condemnent.  Sed  non  est 
necesse  durius  hic  eos  persequi,  quum  nihil  aliud  voluerim  quam 
demonstrare,  sublatum  esse  jampridem  de  medio  apud  ipsos  legi¬ 
timum  diaconatus  ordinem,  ne  amplius  hoc  titulo  ad  ecclesiae  suae 
commendationem  superbiant.  Quod  me  abunde  fecisse  existimo. 


CAPUT  vi. 

*  De  primatu  romanae  sedis. 

Partes  hujus  Capitis:  1)  Statu  quaestionis  proposito,  argumenti  pro  pri¬ 
matu  Pontificis  Romani  ex  veteri  Testamento  desumpti  refutatio,  sect.  1.  et  2. 
—  2)  Ad  varia  argumenta,  quae  ex  novi  Testamenti  verbis :  ,,Tu  es  Petrus “ 
etc.  ad  fulciendum  hunc  primatum  proferuntur,  responsiones  a  sect.  3.  usq. 
ad  fin.  cap. 

1.  Hactenus  eos  recensuimus  ecclesiae  ordines  qui  in  vete¬ 
ris  ecclesiae  gubernatione  fuerunt,  sed  postea  temporibus  corrupti, 
magis  deinde  ac  magis  vitiati ,  nunc  in  ecclesia  papali  titulum 
duntaxat  retinent,  re  vera  nihil  aliud  sunt  quam  larvae,  ut  ex 
comparatione  judicaret  pius  lector  qualem  habeant  ecclesiam  Ro- 


1)  Concil.  carthag.  IV.  c.  14  et  15.  2)  Legendum:  conviva. 

manenses,  in  cujus  gratiam  reos  schismatis  nos  faciunt,  quoniam 
ab  ea  discesserimus.  Caput  autem  ac  fastigium  totius  ordinis,  hoc 
est,  primatum  romanae  sedis,  unde  probare  contendunt  penes  se 
solos  esse  catholicam  ecclesiam,  non  attigimus,  quia  neque  ex 
Christi  instituto,  neque  ex  ecclesiae  veteris  usu  sumpsit  originem, 
ut  illae  superiores  partes,  quas  ostendimus  ita  ab  antiquitate  or¬ 
tas  esse,  ut  temporum  vitio  prorsus  degeneraverint,  imo  prorsus 
novam  formam  induerint  Et  tamen  persuadere  mundo  conantur, 
hoc  esse  praecipuum  ac  prope  unicum  ecclesiasticae  unitatis  vin¬ 
culum  ,  si  romanae  sedi  adhaereamus ,  ac  in  ejus  obedientia  per¬ 
severemus.  Hac,  inquam,  fultura  potissimum  nituntur,  quum  no¬ 
bis  ecclesiam  adimere  et  sibi  vendicare  volunt,  quod  retinent  ca¬ 
put  ex  quo  pendet  ecclesiae  unitas,  et  sine  quo  dissilire  eam  ac 
disrumpi  necesse  est.  Sic  enim  existimant,  ecclesiam  corpus  esse 
quodammodo  mutilum  ac  truncum,  nisi  romanae  sedi,  tanquam 
capiti,  sit  subjecta.  Itaque  quum  de  hierarchia  sua  disputant,  ab 
hoc  semper  axiomate  sumunt  exordium :  romanum  pontificem,  tan¬ 
quam  Christi,  qui  caput  est  ecclesiae,  vicarium,  ejus  loco  eccle¬ 
siae  universali  praesidere,  nec  aliter  bene  constitutam  ecclesiam, 
nisi  sedes  illa  super  alias  omnes  primatum  teneat.  Quamobrem 
hoc  quoque  quale  sit,  excutiendum  est,  ne  quid  omittamus  quod 
ad  justum  ecclesiae  regimen  pertineat. 

2.  Hic  igitur  sit  quaestionis  status:  utrum  ad  veram  hierar- 
chiae,  ut  vocant,  seu  ecclesiastici  ordinis  rationem  necesse  sit, 
sedem  unam  inter  alias  et  dignitate  et  potestate  eminere,  ut  sit 
totius  corporis  caput.  Nos  vero  nimis  iniquis  legibus  subjicimus 
ecclesiam,  si  hanc  ei  necessitatem  sine  verbo  Dei  injicimus.  Ergo 
si  volunt  evincere  adversarii  quod  postulant,  ostendere  eos  pri¬ 
mum  oportet,  oeconomiam  hanc  a  Christo  esse  institutam.  In 
hanc  rem  citant  ex  lege  summum  sacerdotium ,  summum  item  ju¬ 
dicium,  quod  Deus  Hierosolymis  instituit.  At  facilis  est  solutio, 
eaque  multiplex ,  siquidem  una  illis  non  satisfaciat.  Primum,  quod 
in  natione  una  fuit  utile,  id  in  universum  orbem  extendere  nulla 
ratio  cogit;  imo  gentis  unius  et  totius  orbis  longe  diversa  erit 
ratio.  Quia  undique  ab  idololatris  septi  erant  Judaei,  ne  religio¬ 
num  varietate  distraherentur,  cultus  sui  sedem  in  medio  terrae 
sinu  Deus  collocavit;  illic  unum  antistitem  praefecit,  quem  omnes 
respicerent,  quo  melius  in  unitate  continerentur.  Nunc  ubi  vera 
religio  in  totum  orbem  diffusa  est,  uni  dari  orientis  et  occidentis 
moderationem,  quis  non  videat  esse  prorsus  absurdum?  Perinde 
enim  est  ac  si  quis  contendat,  totum  mundum  a  praefecto  uno 
debere  regi,  qui  ager  unus  non  plures  praefectos  habeat.  Sed 
est  altera  etiamnum  ratio ,  cur  illud  in  imitationem  trahi  non  de¬ 
beat.  Summum  illum  pontificem  typum  fuisse  Christi  nemo  igno¬ 
rat,  nunc,  translato  sacerdotio,  jus  illud  transferri  convenit.  Ad 
quem  porro  translatum  est?  Non  ad  papam  sane,  ut  ipse  impu¬ 
denter  jactare  audet,  quum  hoc  ad  se  elogium  trahit;  sed  ad  Chri¬ 
stum,  qui  ut  solus  munus  ipsum  sine  vicario  aut  successore  susti- 

net,  ita  honorem  alteri  nemini  resignat.  Non  enim  in  doctrina 
modo ,  sed  in  propitiatione  Dei ,  quam  morte  sua  peregit  Christus, 
et  illa  intercessione  qua  nunc  apud  patrem  fungitur,  consistit  hoc 
sacerdotium. 

3.  Non  est  igitur  quod  exemplo  isto,  quod  temporarium 
fuisse  videmus,  quasi  perpetua  lege,  nos  obstringant.  Ex  novo 
testamento  nihil  habent  quod  in  sententiae  suae  confirmationem 
proferant  nisi  quod  uni  dictum  est:  tu  es  Petrus,  et  super  hanc 
petram  aedificabo  ecclesiam  meam  (Matth.  16,  18).  Item:  Petre 
amas  me?  pasce  oves  meas  (Joann.  21,  15).  Verum  ut  firmae 
sint  istae  probationes,  ostendant  in  primis  oportet,  ei  mandari 
potestatem  in  omnes  ecclesias ,  qui  pascere  Christi  gregem  jubetur ; 
nec  aliud  esse  ligare  et  solvere,  quam  toti  mundo  praesidere. 
Atqui  ut  mandatum  Petrus  a  Domino  acceperat,  ita  alios  omnes 
presbyteros  hortatur  ut  pascant  ecclesiam  (1  Petr.  5,  2).  Hinc 
colligere  licet  aut  illa  Christi  voce  nihil  prae  aliis  datum  esse 
Petro;  aut  Petrum,  jus  quod  acceperat,  cum  aliis  ex  aequo  com¬ 
municasse.  Verum,  ne  frustra  litigemus,  habemus  alibi  (Joann.  20, 

22)  claram  ex  ore  Christi  expositionem,  quid  sit  ligare  et  sol¬ 
vere:  nempe  retinere  et  remittere  peccata.  Modum  vero  ligandi 
et  solvendi  cum  scriptura  tota  passim  ostendit,  tum  Paulus  optime 
declarat,  quum  dicit  evangelii  ministros  habere  mandatum  recon¬ 
ciliandi  homines  Deo ,  et  simul  potestatem  habere  exercendae  vin¬ 
dictae  in  eos  qui  beneficium  hoc  respuerint  (2  Cor.  5,  18  et  10,  6). 

4.  Quam  indigne  torqueant  locos  illos  qui  ligandi  et  sol¬ 
vendi  mentionem  faciunt,  cum  alibi  perstrinxi,  tum  fusius  paulo 
post  explicandum  erit.  Nunc  tantum  quid  ex  celebri  illo  Christi 
ad  Petrum  responso  eliciant,  videre  operae  pretium  est.  Promisit 
ei  claves  regni  coelorum;  dixit,  quodcunque  ligaret  in  terra,  liga¬ 
tum  fore  in  coelis.  Si  de  clavium  voce  et  ligandi  modo  inter  nos 
conveniat,  statim  cessabit  omnis  contentio.  Nam  et  papa  libenter 
injunctam  apostolis  provinciam  omittet,  quae  laboris  et  molestiae 
plena  suas  ei  delicias  absque  lucro  excuteret.  Quoniam  evangelii  I 
doctrina  nobis  coeli  aperiuntur,  eleganti  metaphora  insignitur  cla¬ 
vium  nomine.  Jam  non  alio  modo  ligantur  et  solvuntur  homines,  ' 
nisi  dum  fides  alios  reconciliat  Deo,  alios  sua  incredulitas  magis 
constringit.  Si  hoc  tantum  sibi  sumeret  papa,  neminem  fore  puto  ; 
qui  vel  invideat  vel  certamen  moveat.  Sed  quia  haec  successio 
laboriosa  et  minime  lucrosa  nequaquam  papae  arridet,  jam  inde 
nascitur  litis  principium,  quid  Petro  Christus  promiserit.  Ego  ex 

re  ipsa  colligo  non  nisi  muneris  apostolici  dignitatem  notari,  quae  { 
ab  onere  disjungi  non  potest.  Nam  si  recipitur  illa  quam  posui 
definitio  (quae  non  nisi  impudenter  rejici  potest),  nihil  Petro  hic 
datur  quod  non  fuerit  collegis  etiam  commune,  quia  alioqui  non 
modo  personis  fieret  injuria,  sed  claudicaret  ipsa  doctrinae  ma- 
jestas.  Reclamant  illi;  sed  quid  juvat,  obsecro,  ad  hanc  rupem 
impingere?  Neque  enim  efficient  quin,  si  cuti  omnibus  apostolis 
ejusdem  evangelii  injuncta  fuit  praedicatio,  ita  etiam  communiter 


CAPUT  VI. 


263 


ligandi  et  solvendi  potestate  instructi  fuerint.  Christus,  inquiunt, 
Petrum  ecclesiae  universae  principem  constituit,  quum  daturum 
se  illi  promisit  claves.  Atqui  quod  uni  tunc  promisit,  alibi  reli¬ 
quis  simul  omnibus  confert,  et  quasi  in  manum  tradit.  Si  idem 
juris  concessum  est  omnibus  quod  uni  promissum,  qua  in  re  erit 
ille  collegis  superior?  In  eo,  inquiunt,  excellit,  quod  et  commu¬ 
niter  et  seorsum  accipit,  quod  aliis  non  datur  nisi  in  commune. 
Quid  si  cum  Cypriano  et  Augustino  respondeam,  non  ideo  id  fe¬ 
cisse  Christum  ut  hominem  unum  aliis  praeferret,  sed  ut  ecclesiae 
unitatem  sic  commendaret?  Sic  enim  loquitur  Cyprianus1):  in 
persona  unius  hominis  Dominum  dedisse  omnibus  claves,  ut  om¬ 
nium  unitatem  denotaret;  hoc  utique  fuisse  reliquos  quod  erat 
Petrus;  pari  consortio  praeditos  et  honoris  et  potestatis:  sed  exor¬ 
dium  ab  unitate  fieri ,  ut  ecclesia  Christi  una  monstretur.  Augusti¬ 
nus2)  vero:  si  in  Petro  non  esset  ecclesiae  mysterium,  non  ei 
diceret  Dominus,  tibi  dabo  claves;  si  enim  hoc  Petro  dictum  est, 
non  habet  ecclesia;  si  autem  ecclesia  habet,  Petrus,  quando  cla¬ 
ves  accepit,  ecclesiam  totam  designavit.  Et  alibi3):  quum  inter¬ 
rogati  essent  omnes,  solus  Petrus  respondet,  tu  es  Christus;  et 
ei  dicitur,  tibi  dabo  claves,  quasi  ligandi  et  solvendi  solus  acce¬ 
perit  potestatem;  quum  et  illud  unus  pro  omnibus  dixerit,  et  hoc 
cum  omnibus,  tanquam  personam  gerens  ipsius  unitatis,  acceperit: 
ideo  unus  pro  omnibus  quia  unitas  est  in  omnibus. 

5.  At  illud:  tu  es  Petrus,  et  super  hanc  petram  aedificabo 
ecclesiam  meam,  nusquam  alteri  dictum  legitur.  Quasi  vero  aliud 
de  Petro  illic  Christus  praedicet  quam  quod  Paulus  et  Petrus  ipse 
de  omnibus  Christianis.  Ille  enim  (Eph.  2,  20)  Christum  lapidem 
summum  et  angularem  facit,  in  quo  superstruantur  qui  crescunt 
in  templum  sanctum  Domino;  hic  autem  (1  Petr.  2,  5)  nos  lapi¬ 
des  vivos  esse  jubet,  qui  illo  electo  et  pretioso  lapide  fundati, 
hac  junctura  et  compagine  cum  Deo  nostro  et  inter  nos  cohae¬ 
reamus.  Die,  inquiunt,  prae  aliis:  quia  peculiariter  nomen  habet. 
Hunc  certe  honorem  Petro  libenter  concedo ,  ut  in  aedificio  eccle¬ 
siae  inter  primos  collocetur:  vel,  si  hoc  quoque  velint,  primus 
omnium  fidelium ;  verum  ut  primatum  in  alios  eum  habere  ex  eo 
deducant,  non  permittam.  Quae  enim  est  isthaec  ratio  colligendi? 
Alios  fervore  studii,  doctrina,  animi  magnitudine  praecedit;  ergo 
potestatem,  in  eos  habet.  Quasi  vero  non  meliori  praetextu  col¬ 
ligere  liceat,  Andream  esse  ordine  priorem  Petro,  quia  tempore 
ipsum  antecessit,  et  Christo  adduxit  (Joann.  1,  40).  Sed  hoc 
omitto.  Priores  sane  habeat  Petrus:  multum  tamen  interest  inter 
honorem  ordinis  et  potestatem.  Yidemus  apostolos  hoc  fere  Petro 
detulisse,  ut  in  coetu  verba  faceret  et  quodammodo  praeiret,  re¬ 
ferendo,  hortando,  monendo;  sed  de  potestate  nihil  omnino  le¬ 
gimus. 


1)  De  simpl.  Praelat. 

3)  Hom.  J  24,  5  seqq. 


2)  Homil.  in  Joann.  50,  12. 

6.  Quanquam  nondum  in  ea  disputatione  sumus,  tantum  hoc 
in  praesentia  habere  volo,  nimis  futiliter  eos  argumentari,  quum 
ex  solo  Petri  nomine  imperium  in  ecclesiam  universam  struere 
volunt.  Nam  illae  veteres  ineptiae,  quibus  fucum  initio  facere 
tentarunt,  relatu  quoque,  nedum  refutatione,  indignae  sunt:  in 
Petro  fundatam  esse  ecclesiam,  quia  dictum  sit,  super  hanc  pe¬ 
tram,  etc.  At  nonnulli  ex  patribus  sic  exposuerunt.  Sed  quum 
reclamet  tota  scriptura,  quid  eorum  autoritas  adversus  Deum  prae¬ 
tenditur?  Imo  quid  de  verborum  istorum  sensu,  quasi  obscurus 
sit  aut  ambiguus,  certamus,  quum  nihil  dici  queat  magis  liqui¬ 
dum  nec  certum?  Confessus  erat  Petrus  suo  et  fratrum  nomine 
Christum  esse  filium  Dei.  Super  hanc  petram  aedificat  suam  eccle¬ 
siam  Christus:  quia  unicum  est,  ut  ait  Paulus  (1  Cor.  3,  11), 
fundamentum,  praeter  quod  statui  aliud  non  potest.  Neque  hic 
patrum  autoritatem  ideo  repudio,  quia  eorum  testimoniis  destituar 
ad  probandum  quod  dico,  si  citare  libeat:  sed,  quemadmodum  dixi, 
nolo  de  re  tam  clara  disceptando  frustra  molestus  esse  lectoribus; 
praesertim  quum  haec  res  a  nostris  hominibus  satis  diligenter 
pridem  tractata  et  explicata  fuerit. 

7.  Et  tamen  revera  nullus  quaestionem  hanc  solvere  melius 
potest  quam  scriptura  ipsa,  si  locos  omnes  conferamus  ubi  docet 
quid  muneris  et  potestatis  habuerit  Petrus  inter  apostolos,  qua¬ 
liter  se  gesserit,  qualiter  etiam  fuerit  ab  ipsis  acceptus.  Percurre 
quidquid  exstat:  nihil  aliud  reperies  quam  fuisse  unum  ex  numero 
duodecim,  parem  reliquis,  et  socium,  non  dominum.  Eefert  qui¬ 
dem  ad  concilium  si  quid  faciendum  est,  et  quid  factu  opus  sit 
admonet;  sed  alios  simul  audit,  nec  locum  tantum  concedit  di¬ 
cendae  sententiae,  sed  arbitrium  illis  permittit;  ubi  statuerunt, 
sequitur  et  obtemperat  (Act.  15,  7).  Quum  ad  pastores  scribit 
(1  Petr.  5,  1),  non  mandat  ex  imperio,  quasi  superior;  sed  colle¬ 
gas  suos  facit  et  comiter  hortatur,  ut  inter  aequales  fieri  solet. 
Quum  accusatur  quod  ad  gentes  ingressus  fuerit,  etiamsi  id  fit 
immerito,  respondet  tamen  et  sese  purgat  (Act.  11,  4).  Jussus 
a  collegis  ire  cum  Joanne  in  Samariam,  non  detrectat  (ibid.  8,  14). 
Quod  eum  mittunt  apostoli,  eo  declarant  se  minime  eum  habere 
pro  superiori;  quod  obsequitur  et  legationem  sibi  mandatam  sus¬ 
cipit,  eo  fatetur  sibi  cum  illis  esse  societatem,  non  adversus  eos 
imperium.  Quod  si  nihil  istorum  exstaret,  una  tamen  epistola  ad 
Galatas  omnem  dubitationem  eximere  nobis  facile  potest:  ubi  duo¬ 
bus  fere  capitibus  nihil  aliud  contendit  Paulus  quam  se  honore 
apostolatus  Petro  esse  parem.  Hinc  commemorat  se  ad  Petrum 
venisse,  non  ut  subjectionem  profiteretur,  sed  tantum  ut  testatam 
omnibus  faceret  doctrinae  consensionem.  Petrum  quoque  ipsum 
nihil  tale  postulasse,  sed  dedisse  sibi  dexteram  societatis,  ut  com¬ 
muniter  in  vinea  Domini  laborarent.  Sibi  non  minorem  gratiam 
collatam  esse  inter  gentes  quam  Petro  inter  Judaeos.  Denique 
quum  minus  fideliter  ageret  Petrus,  fuisse  a  se  correctum,  et  re¬ 
prehensioni  paruisse.  Haec  omnia  palam  faciunt,  aut  fuisse  aequa- 

litatem  inter  Panium  et  Petrum,  aut  certe  nihilo  plus  potestatis 
fuisse  Petro  in  reliquos  quam  ipsi  in  illum  habuerint.  Atqui  id, 
sicuti  jam  dixi,  ex  professo  agit  Paulus,  ne  quis  sibi  in  aposto- 
latu  vel  Petrum  vel  Joannem  anteferat,  qui  collegae  erant,  non 
domini. 

8.  Verum  ut  de  Petro  illis  concedam  quod  petunt,  fuisse 
scilicet  apostolorum  principem,  et  dignitate  reliquos  antecelluisse, 
non  est  tamen  causa  cur  ex  singulari  exemplo  universalem  faciant 
regulam ,  et  quod  semel  factum  fuit  ad  perpetuitatem  trahant,  quum 
longe  diversa  sit  ratio.  TJnus  inter  apostolos  summus  fuit:  nempe 
quia  pauci  erant  numero.  Si  unus  duodecim  hominibus  praefuit, 
an  propterea  consequetur,  unum  debere  centum  millibus  hominum 
praefici?  Quod  duodecim  unum  habuerint  inter  se  qui  omnes  re¬ 
geret,  nihil  mirum.  Hoc  enim  fert  natura,  hoc  hominum  inge¬ 
nium  postulat,  ut  in  quovis  coetu,  etiamsi  aequales  sint  omnes 
potestate,  unus  tamen  sit  veluti  moderator,  in  quem  alii  respi- 
ciant.  Hulla  est  curia  sine  consule,  nullus  consessus  judicum  sine 
praetore  seu  quaesitore,  collegium  nullum  sine  praefecto,  nulla 
sine  magistro  societas.  Sic  nihil  absurdi  esset  si  fateremur  apo¬ 
stolos  detulisse  Petro  talem  primatum.  Sed  quod  inter  paucos 
valet,  non  protinus  trahendum  ad  universum  orbem  terrarum,  ad 
quem  regendum  nemo  unus  sufficit.  Atqui  illud,  inquiunt,  non 
minus  in  naturae  universitate  quam  in  singulis  partibus  locum 
habet,  ut  sit  unum  summum  omnium  caput.  Et  hujus  rei,  si 
Deo  placet,  probationem  sumunt  a  gruibus  et  apibus,  quae  sibi 
ducem  unum  semper  eligunt,  non  plures.  Recipio  sane  quae  pro¬ 
ferunt  exempla;  sed  an  ex  toto  orbe  confluunt  apes  ut  regem  unum 
eligant?  suis  alvearibus  contenti  sunt  reges  singuli.  Ita  in  grui¬ 
bus  unaquaeque  caterva  proprium  regem  habet.  Quid  inde  aliud 
evincent  quam  singulis  ecclesiis  debere  suos  episcopos  attribui? 
Ad  civilia  deinde  exempla  nos  vocant;  citant  homericum  illud, 
Ovk  aya&ov  nolvvioiQavirj ,  et  quae  eodem  sensu  in  monarchiae 
commendationem  leguntur  apud  profanos  scriptores.  Facilis  est 
responsio :  non  enim  hoc  sensu  vel  ab  homerico  Ulysse  vel  ab  aliis 
laudatur  monarchia,  quasi  unus  debeat  totum  orbem  imperio  re¬ 
gere;  sed  indicare  volunt,  regnum  duos  non  capere,  et  potestatem, 
ut  ait  ille,  impatientem  esse  consortis. 

9.  Verum  sit  sane,  ut  volunt,  bonum  atque  utile  orbem  to¬ 
tum  monarchia  contineri  (quod  est  tamen  absurdissimum;  sed  ita 
sit),  non  tamen  propterea  concedam  id  ipsum  in  ecclesiae  guber¬ 
natione  valere.  Habet  enim  illa  Christum  unicum  suum  caput, 
sub  cujus  principatu  omnes  inter  nos  cohaeremus,  secundum  eum 
ordinem  et  eam  politiae  formam  quam  ipse  praescripsit.  Insignem 
itaque  injuriam  Christo  faciunt ,  quum  eo  praetextu  volunt  homi¬ 
nem  unum  praeesse  ecclesiae  universae,  quia  haec  capite  carere 
non  possit.  Christus  enim  caput  est,  ex  quo  totum  corpus  com¬ 
pactum  et  connexum  per  omnem  juncturam  subministrationis,  se¬ 
cundum  operationem  in  mensura  cujusque  membri  augmentum  cor- 

poris  facit  (Eph.  4,  15).  Yides  ut  omnes  mortales  sine  exceptione 
in  corpore  collocet,  honorem  et  nomen  capitis  relinquat  uni  Christo  ? 
Yides  ut  singulis  membris  tribuat  certam  mensuram,  et  finitam  ac 
limitatam  functionem,  quo  tum  gratiae  perfectio  tum  summa  gu¬ 
bernandi  potestas  penes  Christum  unum  resideat?  Nec  me  latet 
quid  cavillari  soleant  quum  hoc  illis  objicitur,  Christum  scilicet 
proprie  vocari  unicum  caput,  quia  sua  autoritate  suoque  nomine 
solus  regnet,  sed  istud  nihil  obstare  quominus  sub  ipso  sit  alte¬ 
rum  caput  ministeriale ,  ut  loquuntur,  quod  ejus  vices  in  terris 
gerat.  Yerum  hoc  cavillo  nihil  proficiunt,  nisi  prius  ostenderint 
hoc  ministerium  a  Christo  esse  ordinatum.  Apostolus  enim  totam 
subministrationem  per  membra  diffusam  esse  docet,  virtutem  ab 
uno  illo  coelesti  capite  fluere.  Aut ,  si  quid  volunt  apertius,  quum 
scriptura  testetur  Christum  esse  caput,  et  hunc  ei  soli  honorem 
vendicet,  non  debet  in  alium  transferri,  nisi  quem  Christus  ipse 
vicarium  suum  fecerit.  Atqui  non  modo  id  nusquam  legitur,  sed 
refelli  abunde  ex  multis  locis  potest  (Eph.  1,  22  et  4,  15  et  5,  23; 
Coi.  1 ,  18  et  2,  10). 

10.  Aliquoties  vivam  ecclesiae  imaginem  nobis  Paulus  de¬ 
pingit.  De  uno  capite  nulla  illic  mentio.  Quin  potius  ex  ejus 
descriptione  colligere  licet  a  Christi  institutione  id  esse  alienum. 
Christus  ascensu  suo  visibilem  sui  praesentiam  nobis  abstulit;  as¬ 
cendit  tamen  ut  impleret  omnia  (Eph.  4,  10).  Nunc  igitur  ipsum 
adhuc  praesentem  habet  ecclesia  et  semper  habitura  est.  Ratio¬ 
nem  qua  se  exhibet  dum  vult  Paulus  ostendere,  ad  ministeria  qui¬ 
bus  utitur  nos  revocat  (Eph.  4,  7  et  1 1).  In  omnibus  nobis,  in¬ 
quit,  est  Dominus,  secundum  mensuram  gratiae  quam  unicuique 
membro  contulit;  ideo  constituit  alios  quidem  apostolos,  alios  vero 
pastores,  alios  evangelistas ,  alios  doctores,  etc.  Cur  non  dicit, 
unum  omnibus  praefecisse  qui  vices  suas  gereret?  Id  enim  locus 
maxime  postulabat,  nec  ullo  modo  debuit  omitti,  si  verum  esset. 
Christus,  inquit,  nobis  adest.  Quomodo?  Per  ministerium  ho¬ 
minum,  quos  gubernandae  ecclesiae  praefecit.  Cur  non  potius  per 
caput  ministeriale,  cui  vices  suas  mandavit?  Unitatem  nominat; 
sed  in  Deo  et  in  Christi  fide.  Hominibus  nihil  tribuit  nisi  com¬ 
mune  ministerium,  et  unicuique  modum  particularem.  Cur  in  illa 
commendatione  unitatis,  postquam  dixerat  (Eph.  4,  4)  unum  cor¬ 
pus  ,  unum  spiritum ,  unam  spem  vocationis ,  unum  Deum ,  unam 
fidem,  unum  baptisma,  non  etiam  continuo  addidit,  unum  sum¬ 
mum  pontificem,  qui  ecclesiam  in  unitate  contineat?  Nihil  enim 
aptius  dici  poterat ,  si  quidem  ita  res  haberet.  Expendatur  dili¬ 
genter  locus  ille :  non  dubium  quin  repraesentare  illic  penitus  vo¬ 
luerit  sacrum  et  spirituale  ecclesiae  regimen,  quod  posteri  hier- 
archiam  dixerunt.  Monarchiam  inter  ministros  non  modo  nullam 
ponit,  sed  etiam  indicat  nullam  esse.  Non  dubium  est  etiam  quin 
modum  conjunctionis  exprimere  voluerit,  quo  fideles  cum  Christo 
capite  cohaerent.  Illic  non  modo  nullum  ministeriale  caput  com¬ 
memorat,  sed  operationem  singulis  membris  particularem  attribuit, 

pro  modo  gratiae  unicuique  distributae.  Nec  est  quod  de  com¬ 
paratione  coelestis  et  terrenae  hierarchiae  subtiliter  philosopbentur. 
Nam  nec  de  illa  tutum  est  ultra  modum  sapere ;  et  in  hac  con¬ 
stituenda  non  alium  typum  sequi  oportet  quam  Dominus  ipse  suo 
■verbo  delineavit. 

11.  Jam  ut  alterum  illis  largiar,  quod  nunquam  apud  sanos 
homines  obtinebunt,  sic  constitutum  in  Petro  ecclesiae  primatum, 
ut  perpetua  successione  semper  maneret:  unde  tamen  evincent, 
sedem  Romae  ita  collocatam,  ut  quicunque  sit  urbis  illius  epi¬ 
scopus,  orbi  universo  praesideat?  Quo  jure  hanc  loco  dignitatem 
alligant,  quae  sine  loci  mentione  data  est?  Petrus,  inquiunt,  Ro¬ 
mae  vixit  et  mortuus  est.  Quid  Christus  ipse?  nonne  Hierosoly¬ 
mis  functus  est  episcopatu  dum  vixit,  et  moriendo  sacerdotii  mu¬ 
nus  implevit?  Princeps  pastorum,  summus  episcopus,  caput  eccle¬ 
siae,  non  potuit  honorem  loco  acquirere:  Petrus  longe  ipso  in¬ 
ferior  potuit?  Nonne  sunt  ineptiae  istae  magis  quam  pueriles? 
Christus  honorem  primatus  contulit  Petro ;  Petrus  Romae  sedit : 
ergo  illic  collocavit  sedem  primatus.  Nempe  hac  ratione  sedem 
primatus  debuerant  olim  Israelitae  constituere  in  deserto,  ubi  Mo¬ 
ses  summus  doctor  et  princeps  prophetarum  ministerio  suo  func¬ 
tus  erat  et  mortuus. 

12.  Videamus  tamen  quam  eleganter  ratiocinentur.  Petrus, 
inquiunt,  principatum  habuit  inter  apostolos.  Ergo  ecclesia  in 
qua  sedit  hoc  privilegii  habere  debet.  Ubi  autem  primum  •  sedit  ? 
Antiochiae ,  inquiunt.  Ergo  antiochena  ecclesia  primatum  sibi  jure 
vendicat.  Eatentur  fuisse  olim  primam;  sed  Petrum  inde  migrando 
Romam  transtulisse  quem  secum  honorem  attulerat.  Exstat  enim 
sub  nomine  Marcelli  papae  ad  presbyteros  antiochenos  epistola, 
ubi  sic  loquitur1):  Petri  sedes  initio  apud  vos  fuit,  quae  postea 
jubente  Domino  huc  translata  est.  Sic  antiochena  ecclesia,  quae 
olim  prima  erat,  romanae  cessit  sedi.  Verum  quo  oraculo  habuerat 
bonus  ille  vir,  Dominum  sic  jussisse?  Nam  si  jure  definienda  sit 
haec  causa,  necesse  est  respondeant,  velintne  privilegium  perso¬ 
nale  esse,  an  reale,  an  mixtum.  Unum  enim  ex  his  tribus  esse 
oportet.  Si  dixerint  personale,  nihil  igitur  ad  locum;  sin  reale, 
ergo  ubi  semel  datum  est  loco,  non  adimitur  propter  personae  vel 
mortem,  vel  discessum.  Superest  igitur  ut  mixtum  esse  dicant, 
tunc  autem  non  simplex  erit  loci  consideratio,  nisi  persona  simul 
respondeat.  Eligant  quidquid  volent ,  protinus  inferam ,  et  facile 
evincam,  Romam  nulla  ratione  primatum  sibi  arrogare. 

13.  Esto  tamen:  translatus  fuerit,  ut  nugantur,  primatus 
Antiochia  Romam.  Cur  tamen  non  retinuit  Antiochia  secundum 
locum?  Nam  si  ideo  primas  habet  Roma,  quod  illic  usque  ad 
extremum  vitae  sedit  Petrus:  cui  secundae  potius  dabuntur  quam 
ubi  sedem  primam  habuerat?  Qui  factum  est  igitur  ut  Antiochiam 
Alexandria  praecederet?  Qui  convenit  discipuli  unius  ecclesiam 


1)  Dist.  12.  quaest.  1.  ca.  Rogamus. 

superiorem  esse  sede  Petri?  Si  cuique  ecclesiae  pro  fundatoris 
sui  dignitate  honor  debetur,  quid  de  reliquis  etiam  ecclesiis  di¬ 
cemus  ?  Paulus  (Gal.  2,  9)  nominat  tres  qui  videbantur  columnae 
esse,  Jacobum,  Petrum  et  Joannem.  Si  in  honorem  Petri  ro- 
manae  sedi  primus  locus  tribuitur,  nonne  proximum  et  tertium 
merentur  ephesina  et  hierosolymitana,  ubi  sederunt  Joannes  et 
Jacobus?  Atqui  inter  patriarchias  ultimum  locum  habuit  olim 
Hierosolyma,  Ephesus  ne  ultimo  quidem  angulo  haerere  potuit. 
Praeteritae  sunt  et  aliae  ecclesiae,  tum  quascunque  fundavit  Pau¬ 
lus,  tum  quibus  alii  apostoli  praefuerunt.  Sedes  Marci,  qui  unus 
tantum  ex  discipulis  fuit,  honorem  adepta  est.  Aut  praeposterum 
illum  ordinem  fateantur  fuisse;  aut  nobis  concedant,  non  esse 
hoc  perpetuum,  ut  cuique  ecclesiae  debeatur  honoris  gradus  quem 
quisque  fundator  habuit. 

14.  Quanquam  quod  de  sessione  Petri  in  romana  ecclesia 
referunt,  non  video  quid  fidei  habere  debeat.  Certe  quod  est 
apud  Eusebium,  praefuisse  illic  viginti  quinque  annos,  nullo  ne¬ 
gotio  refellitur.  Constat  enim  ex  primo  et  secundo  capite  ad 
Galatas,  circiter  viginti  annos  a  Christi  morte  fuisse  Hierosoly¬ 
mis,  venisse  deinde  Antiochiam;  ubi  quamdiu  fuerit  incertum  est. 
Gregorius  septem ,  Eusebius  autem  viginti  quinque  annos  numerat. 
Atqui  a  morte  Christi  usque  ad  finem  imperii  Neronis  (sub  quo 
ipsum  caesum  fuisse  memorant)  reperientur  tantum  triginta  septem 
anni.  Passus  enim  est  Dominus  sub  Tiberio ,  anno  imperii  ejus 
decimo  octavo.  Si  viginti  annos  decidas,  quibus  habitasse  Pe¬ 
trum  Hierosolymis  testis  est  Paulus ,  restabunt  septemdecim  ad  j 
summum;  quos  nunc  inter  duos  episcopatus  partiri  oportet.  Si 
diu  Antiochiae  moratus  est,  non  potuit  Romae  sedere,  nisi  per 
exiguum  tempus.  Quod  ipsum  clarius  adhuc  demonstrare  licet. 
Scripsit  Paulus  Romanis  ex  itinere ,  quum  Hierosolymam  profi¬ 
cisceretur,  ubi  captus  fuit  et  Romam  adductus.  Yerisimile  ergo 
est ,  epistolam  hanc  quadriennio  ante  scriptam  esse  quam  Romam 
veniret.  Illic  nulla  adhuc  Petri  mentio :  quae  minime  omittenda 
erat,  si  ecclesiam  illam  rexisset.  Quin  etiam  in  fine,  dum  lon¬ 
gum  piorum  catalogum  recitat  quos  salutari  jubet,  ubi  scilicet 
omnes  sibi  notos  colligit,  de  Petro  prorsus  adhuc  silet.  Neque j' 
hic  longa  aut  subtili  demonstratione  opus  est  apud  sanioris  ju¬ 
dicii  homines;  res  enim  ipsa  et  totum  epistolae  argumentum  cla¬ 
mat,  non  debuisse  Petrum  praeterire1),  si  Romae  fuisset. 

15.  Adducitur  deinde  vinctus  Romam.  Exceptum  fuisse  a 
fratribus  narrat  Lucas  (Act.  28,  16).  De  Petro  nihil.  Scribit  j 
illinc  ad  multas  ecclesias.  Alicubi  etiam  quorundam  nomine  sa¬ 
lutationes  adscribit.  Non  uno  verbo  indicat  Petrum  illic  tunc] 
fuisse.  Cui  obsecro  credibile  erit,  silere  potuisse  si  adfuisset? 
Imo  ad  Philippenses  (2,  20),  ubi  dixit  neminem  se  habere  qui 
ita  fideliter  curet  opus  Domini  ut  Timotheus,  conqueritur,  omnes) 


1)  Legendum  videtur  :  praeteriri. 

quaerere  quae  sua  sunt.  Et  ad  eundem  Timotheum  (2  Tim.  4, 
16)  gravior  est  querimonia,  quod  nullus  illi  adfuerit  in  prima 
defensione,  sed  omnes  eum  dereliquerint.  Ubi  tunc  igitur  Pe¬ 
trus?  Nam  si  Romae  fuisse  ajunt,  quantam  illi  ignominiam  inurit 
Paulus,  quod  desertor  fuerit  evangelii?  Siquidem  de  fidelibus 
loquitur,  quia  subjungit:  Deus  illis  non  imputet.  Quamdiu  igi¬ 
tur  et  quo  tempore  sedem  illam  tenuit  Petrus  ?  At  constans  est 
scriptorum  opinio,  usque  ad  mortem  ecclesiam  illam  gubernasse. 
At  inter  ipsos  scriptores  non  constat  quis  fuerit  successor;  quia 
alii  Linum,  alii  Clementem  faciunt.  Et  multas  absurdas  fabulas 
narrant  de  disputatione  inter  eum  et  Simonem  magum  habita. 
Nec  dissimulat  Augustinus1),  de  superstitionibus  disputans,  ex 
opinione  temere  concepta  morem  Romae  inolevisse,  ne  eo  die 
jejunarent  quo  palmam  retulerat  Petrus  de  Simone  mago.  Deni¬ 
que  res  illius  temporis  ita  sunt  opinionum  varietate  implicitae,  ut 
non  temere  adhibenda  sit  fides,  ubi  aliquid  scriptum  legimus.  Et 
tamen  propter  hunc  scriptorum  consensum,  non  pugno  quin  illic 
mortuus  fuerit:  sed  episcopum  fuisse,  praesertim  longo  tempore, 
persuaderi  nequeo.  Neque  id  etiam  multum  moror:  quando  testa¬ 
tur  Paulus,  Petri  apostolatum  peculiariter  ad  Judaeos  pertinere, 
suum  vero  ad  nos.  Proinde  ut  societas  illa  quam  inter  se  pacti 
sunt  rata  apud  nos  sit,  imo,  ut  spiritus  sancti  ordinatio  firma 
apud  nos  habeatur,  in  Pauli  apostolatum  magis  quam  Petri  respi¬ 
cere  nos  convenit,  siquidem  ita  inter  eos  provincias  divisit  spi¬ 
ritus  sanctus,  ut  Petrum  Judaeis,  nobis  Paulum  destinaret.  Nunc 
itaque  suum  primatum  alibi  quaerant  Romanenses  quam  in  verbo 
Dei ,  ubi  minime  fundatus  invenitur. 

16.  Yeniamus  nunc  ad  ecclesiam  veterem,  ut  palam  quo¬ 
que  fiat,  ejus  suffragio  non  minus  temere  et  falso  superbire  no¬ 
stros  adversarios ,  quam  testimonio  verbi  Dei.  Quum  itaque  suum 
illud  axioma  jactant,  non  aliter  contineri  ecclesiae  unitatem  posse 
quam  si  unum  sit  in  terris  supremum  caput ,  cui  membra  omnia 
pareant,  ideoque  Dominum  Petro,  et  deinde  successionis  jure  sedi 
romanae  dedisse  primatum,  ut  in  ea  usque  ad  finem  resideat: 
asserunt  id  fuisse  ab  initio  semper  observatum.  Quoniam  autem 
multa  testimonia  perperam  detorquent,  hoc  primum  praefari  volo, 
me  non  negare  quin  magnum  romanae  ecclesiae  honorem  ubique 
deferant  veteres,  reverenterque  de  ea  loquantur.  Quod  tribus 
maxime  de  causis  fieri  arbitror.  Opinio  enim  illa,  quae  nescio 
quo  modo  invaluerat,  fundatam  et  constitutam  eam  fuisse  Petri 
ministerio ,  ad  conciliandam  gratiam  et  autoritatem  plurimum  va¬ 
lebat.  Itaque  in  occidente  sedes  apostolica  honoris  causa  voca¬ 
batur.  Deinde  quum  illic  esset  caput  imperii,  et  hac  ratione 
credibile  esset  praestantiores  tum  doctrina,  tum  prudentia,  tum 
peritia,  et  multarum  rerum  usu,  viros  illic  esse  quam  alibi  us¬ 
quam,  ejus  rei  merito  habebatur  ratio,  ne  et  urbis  nobilitas  et 


1)  Epist.  2.  ad  Januar. 

alia  etiam  Dei  dona  multo  excellentiora  contemni  viderentur.  Ac¬ 
cessit  ad  haec  et  tertium,  quod,  quum  orientales  et  graecae  ec-  I 
clesiae,  africanae  etiam,  multis  opinionum  dissensionibus  inter  se  t 
tumultuarentur,  haec  sedatior  aliis  et  minus  turbulenta  fuerit. 
Ita  factum  est  ut  pii  et  sancti  episcopi  sedibus  suis  pulsi,  illuc 
se  veluti  in  asylum  aut  portum  quendam  saepe  reciperent.  Nam 
quo  minus  acuto  et  celeri  ingenio  sunt  Occidentales  Asiaticis  et 
Afris,  eo  etiam  sunt  rerum  novarum  minus  cupidi.  Hoc  ergo  1 
romanae  ecclesiae  plurimum  addidit  autoritatis,  quod  non  ita  du¬ 
biis  illis  temporibus  tumultuata  est  ut  reliquae,  ac  doctrinae  se¬ 
mel  traditae  fuit  aliis  omnibus  tenacior,  quemadmodum  melius 
statim  explicabimus.  Has,  inquam,  tres  ob  causas  non  vulgari 
in  honore  habita  fuit,  et  multis  praeclaris  veterum  testimoniis  | 
commendata.  f  ( 

17.  Yerum  quum  primatum  inde  et  summam  in  alias  eccle-  j  i 
sias  potestatem  ei  astruere  volunt  nostri  adversarii,  nimis  per-  j:  i 
peram,  ut  dixi,  faciunt.  Quod  ut  melius  constet,  primum  bre-  j;  j 
viter  ostendam  quid  de  hac ,  quam  tantopere  urgent,  unitate  sen-  j  n 
serint  veteres.  Hieronymus  ad  Nepotianum,  postquam  multa ;!  e 
unitatis  exempla  recensuit,  descendit  tandem  ad  ecclesiasticam  u 
hierarchiam.  Singuli,  inquit,  ecclesiarum  episcopi,  singuli  archi- ! :.m 
presbyteri ,  singuli  archidiaconi ,  et  omnis  ordo  ecclesiasticus  suis  p 
rectoribus  nititur.  Hic  loquitur  romanus  presbyter;  unitatem  ini  ei 
ordine  ecclesiastico  commendat.  Cur  non  commemorat,  uno  ca- 1  ci 
pite ,  tanquam  vinculo ,  omnes  inter  se  ecclesias  esse  colligatas  ?  |  n 
Nihil  erat  quod  praesenti  causae  magis  serviret;  nec  dici  potest !  et 
oblivione  factum  ut  praeterierit:  nihil  enim  fecisset  libentius  sil  st 
res  passa  esset.  Vidit  itaque  procul  dubio ,  illam  esse  veram  uni-  cr 
tatis  rationem  quam  Cyprianus1)  pulcherrime  describit  his  ver- l  is 
bis:  episcopatus  unus  est,  cujus  a  singulis  in  solidum  pars  tene-jl 
tur;  et  ecclesia  una  est,  quae  in  multitudine  latius  incremento1 
foecun ditatis  extenditur:  quo  modo  multi  radii  sunt  solis  et  lu-  (at 
men  unum,  et  rami  arboris  multi,  robur  autem  unum,  radice  J  nt 
tenaci  fundatum;  et  quo  modo  de  fonte  uno  rivi  plurimi  defluunt,!  pj 
et  numerositas  licet  diffusa  videatur  exundantis  copiae  largitate,  sii 
unitas  tamen  servatur  integra  in  origine:  sic  et  ecclesia  Dominii  as 
luce  perfusa  per  totum  orbem  radios  suos  porrigit,  unum  lumen |  pr 
tamen  est,  quod  ubique  diffunditur,  nec  unitas  corporis  separa-  io: 
tur ;  ramos  suos  per  universum  orbem  extendit,  perfluentes  largi-  !  01 
tur  rivos,  unum  tamen  caput  est  et  una  origo,  etc.  Deinde  :'|sei 
adulterari  non  potest  sponsa  Christi;  unam  domum  novit,  unius  |cil 
cubiculi  sanctitatem  casto  pudore  custodit.  Vides  ut  Christi  unius  ;  v 
episcopatum  universalem  faciat,  qui  totam  sub  se  ecclesiam  ca-!  s 
piat;  illius  partes  in  solidum  ab  omnibus  teneri  dicat,  qui  sub 
hoc  capite  episcopatu  funguntur.  Ubi  primatus  sedis  romanae,  > 
si  penes  Christum  solum  integer  residet  episcopatus,  a  singulis  a, 

pars  ejus  in  solidum  tenetur?  Haec  eo  pertinent  ut  obiter  in- 
telligat  lector,  axioma  illud  quod  Romanenses  pro  confesso  et 
indubio  sumunt,  de  unitate  terreni  capitis  in  hierarchia,  veteribus 
fuisse  prorsus  ignotum. 


CAPUT  VIL 

De  exordio  et  incrementis  romani  papatus,  donec  se  in  hanc 
altitudinem  extulit,  qua  et  ecclesiae  libertas  oppressa 
et  omnis  moderatio  eversa  fuit. 

Partes  hujus  Capitis  quinque :  1)  Patriarchatus  a  synodo  Nicaena ,  deinde 
Chalcedonensi  Romano  Episcopo  tributus  ac  confirmatus,  minime  tamen  pro¬ 
batus  a  caeteris  episcopis,  fuit  papatus  initium,  sect.  1 — 4.  —  2)  Deinde  Ro¬ 
mana  ecclesia  pios  exsules ,  praesidii  causa ,  impios  etiam  eo  confugientes  in¬ 
justo  patrocinio  fovens,  iniquitatis  mysterio  dedit  incrementum:  tametsi  tunc 
neque  ordinatio  episcoporum ,  neque  admonitiones  vel  censurae ,  neque  jus 
i  convocandi  synodos,  neque  jus  audiendarum  appellationum  ad  episcopos  Roma- 
i  nos  pertineret,  et  a  Gregorio  profana  istorum  uoXuTCpayfroauvTQ  damnaretur,  a 
sect.  5 — 13.  —  3)  Sequuta  sunt  certamina  post  Taurinense  concilium  de  Metro- 
I  politanorum  auctoritate ,  et  turpes  illae  conflictationes  inter  Constantinopolitanum 
i  et  Romanum  Patriarchas,  quibus  rixis  impurus  latro  Phocas ,  Bonifacio  pro¬ 
curante,  finem  imposuit,  sect.  14 — 18.  —  4)  Bonifacii  malis  artibus  successe- 
}  runt  horrendae  fraudes  a  recentioribus  excogitatae ,  et  a  veteribus  ,  Gregorio 
t  et  Bernardo ,  expressis  verbis  damnatae,  sect.  19 — 21.  —  5)  Tandem  numeris 
i  suis  absolutus  prodiit  Papatus  Antichristi  sedes,  cujus  sedis  impietas,  exse¬ 
cranda  tyrannis ,  et  scelerata  capita  vivis  coloribus  depinguntur ,  a  sect.  23. 
usque  ad  fin.  cap. 

j  1 .  Quantum  ad  primatus  sedis  romanae  vetustatem ,  nihil 

ad  eam  stabiliendam  habetur  antiquius  decreto  illo  synodi  nicae- 
e  nae,  quo  et  primus  inter  patriarchas  tribuitur  locus  romano 
■,f  episcopo ,  et  suburbanas  ecclesias  jubetur  curare.  Ubi  concilium 
■  sic  inter  ipsum  et  alios  patriarchas  dividit,  ut  singulis  suos  fines 

i  assignet,  certe  non  eum  constituit  omnium  caput,  sed  unum  ex 
a  praecipuis  facit.  Aderant  Yitus  et  Yincentius  Julii  nomine,  qui 
romanam  ecclesiam  tunc  gubernabat;  iis  datus  est  quartus  locus. 
Obsecro,  si  caput  ecclesiae  agnosceretur  Julius,  an  in  quartam 
:  sedem  rejicerentur  ejus  legati  ?  An  praesideret  Athanasius  in  con¬ 
is  cilio,  ubi  maxime  elucere  debet  effigies  ordinis  hierarchici?  In 
is  synodo  ephesina  apparet  Coelestinum  (qui  tunc  pontifex  erat  ro- 
i*  manus),  obliquo  artificio  usum  esse  ut  sedis  suae  dignitati  caveret, 
.b  Nam  quum  mitteret  illuc  suos,  Cyrillo  Alexandrino,  qui  alioqui 
e,  praefuturus  erat ,  vices  suas  mandavit.  Quorsum  istud  mandatum, 
is  nisi  ut  quovis  modo  nomen  suum  in  prima  sede  haereret?  Se¬ 
dent  enim  ejus  legati  loco  inferiore,  sententiam  inter  alios  ro¬ 
gantur,  suo  ordine  subscribunt:  interim  alexandrinus  patriarcha 

nomen  ejns  suo  admiscet.  Quid  dicam  de  concilio  ephesino  se¬ 
cundo  ,  ubi  quum  adessent  Leonis  legati ,  alexandrinus  tamen  pa¬ 
triarcha  Dioscorus  velut  suo  jure  praesidebat?  Excipient  non 
fuisse  orthodoxum  concilium  a  quo  sanctus  vir  Elayianus  damna¬ 
tus  et  Eutyches  absolutus  ejusque  impietas  comprobata.  At  quum 
synodus  cogeretur,  quum  sessiones  inter  se  episcopi  distribuerent, 
illic  certe  inter  alios  romanae  ecclesiae  legati  non  aliter  quam  in 
sancto  et  legitimo  concilio  sedebant.  Non  contendunt  tamen  de 
primo  loco,  sed  eum  alteri  cedunt:  nequaquam  id  facturi  si  suum 
jure  esse  crederent.  Nunquam  enim  puduit  romanos  episcopos 
maximas  quasque  contentiones  pro  suis  honoribus  suscipere,  et 
hanc  solam  ob  causam  multis  saepe  et  perniciosis  certaminibus 
yexare  et  turbare  ecclesiam.  Sed  quia  yidebat  Leo  nimis  impro¬ 
bum  fore  postulatum,  si  legatis  suis  primam  sedem  ambiret,  eo 
supersedit. 

2.  Sequutum  est  chalcedonense  concilium,  in  quo  primam 
sedem,  imperatoris  concessione,  occuparunt  romanae  ecclesiae  le¬ 
gati.  Sed  hoc  fuisse  extraordinarium  privilegium  Leo  ipse  con¬ 
fitetur.  Nam  quum  id  petit  a  Marciano  imperatore  et  Pulcheria 
Augusta,  non  contendit  sibi  deberi,  sed  tantum  praetexit,  orien¬ 
tales,  qui  ephesino  concilio  praefuerant,  turbasse  tunc  omnia  et 
sua  potestate  male  abusos.  Quum  itaque  gravi  moderatione  opus 
esset,  nec  esset  verisimile  eos,  qui  tam  leves  et  tumultuarii  semel 
fuissent,  ad  hanc  rem  fore  idoneos,  rogat  ut  propter  aliorum 
vitium  et  ineptitudinem,  gubernandi  vices  ad  se  transferantur. 
Quod  singulari  privilegio  et  extra  ordinem  petitur,  non  est  certe 
ex  communi  lege.  Ubi  hoc  tantum  praetexitur,  opus  esse  novo 
alio  praeside,  quia  se  male  gesserant  priores,  constat  neque  ante 
fuisse  factum,  neque  perpetuum  esse  debere,  sed  praesentis  dun- 
taxat  periculi  intuitu  fieri.  Primum  igitur  locum  habet  in  chal- 
cedonensi  concilio  pontifex  romanus,  non  quod  sedi  hoc  debeatur, 
sed  quia  synodus  gravi  et  apto  moderatore  destituitur,  dum  ii 
quos  praeesse  decuerat,  per  suam  intemperiem  et  libidinem  sese 
loco  excludunt.  Atque  id  quod  dico  successor  Leonis  re  ipsa 
comprobavit.  Siquidem  quum  ad  quintam  synodum  constantino- 
politanam,  quae  longo  post  tempore  est  habita,  legatos  suos  mit¬ 
teret,  non  rixatus  est  de  prima  sede,  sed  Mennam  patriarcham 
constantinopolitanum  praesidere  facile  passus  est.  Ita  in  concilio 
carthaginensi ,  cui  interfuit  Augustinus,  videmus  non  legatos  ro¬ 
manae  sedis,  sed  Aurelium  loci  archiepiscopum  praefuisse,  quum 
tamen  lis  esset  de  romani  pontificis  autoritate.  Quin  etiam  ha¬ 
bitum  in  ipsa  Italia  fuit  concilium  universale 1) ,  cui  romanus 
episcopus  non  interfuit.  Praeerat  Ambrosius,  qui  tunc  insigni 
autoritate  pollebat  apud  Caesarem.  Nulla  illic  pontificis  romani 
fit  mentio.  Ergo  tunc  Ambrosii  dignitate  factum  est  ut  illustrior 
esset  mediolanensis  sedes  quam  romana. 


1)  Aquilejense  concilium. 

3.  Quantum  ad  ipsum  titulum  primatus,  et  alios  superbiae 
titulos,  quibus  nunc  mirabiliter  se  jactat,  non  est  difficile  judicare 
quando  et  qualiter  obrepserint.  Cyprianus  saepe  meminit  Corne¬ 
lii  *).  Non  alio  nomine  ipsum  insignit  quam  fratris,  aut  coepi- 
scopi,  aut  collegae.  Ad  Stephanum  vero  quum  scribit,  Cornelii  suc¬ 
cessorem,  non  modo  eum  sibi  et  reliquis  aequalem  facit,  sed  durius 
etiam  compellat,  nunc  arrogantiam,  nunc  inscitiam  ei  objiciens. 
Post  Cyprianum  habemus  quid  de  ea  re  censuerit  tota  ecclesia  afri- 
cana.  Vetuit  enim  concilium  carthaginense  2)  ne  quis  princeps  sa¬ 
cerdotum  vocaretur  aut  primus  episcopus,  sed  tantum  primae  sedis 
episcopus.  Quod  si  vetustiora  monumenta  quis  evolvat,  reperiet 
communi  fratris  appellatione  contentum  tunc  fuisse  romanum  epi¬ 
scopum.  Certe  quamdiu  duravit  ecclesiae  vera  et  pura  facies,  ista 
omnia  superbiae  nomina,  quibus  insolescere  postea  coepit  romana 
sedes,  prorsus  erant  inaudita :  quid  esset  summus  pontifex,  et  uni¬ 
cum  ecclesiae  in  terris  caput,  nesciebatur.  Quod  si  tale  quid  sumere 
sibi  ausus  fuisset  romanus  episcopus,  erant  cordati  viri  qui  mox  ejus 
stultitiam  reprimerent.  Hieronymus,  quum  romanus  esset  presby¬ 
ter,  non  malignus  fuit  in  praedicanda  ecclesiae  suae  dignitate,  quan¬ 
tum  res  et  temporum  status  patiebantur;  videmus  tamen  qualiter 
ipsam  quoque  in  ordinem  redigat.  Si  autoritas  quaeritur,  inquit  3), 
orbis  major  est  urbe.  Quid  mihi  profers  unius  urbis  consuetudi¬ 
nem?  quid  paucitatem,  de  qua  ortum  est  supercilium,  in  leges  ec¬ 
clesiae  vendicas?  ubicunque  fuerit  episcopus,  sive  Romae,  sive  Eu- 
gubii,  sivi  Constantinopoli,  sive  Rhegii,  ejusdetn  meriti  est  et  ejus¬ 
dem  sacerdotii:  potentia  divitiarum  et  paupertatis  humilitas  supe¬ 
riorem  vel  inferiorem  episcopum  non  facit. 

4.  De  titulo  universalis  episcopi  Gregorii  demum  tempore 
exorta  est  contentio ;  cui  occasionem  praebuit  ambitio  Joannis  Con- 
stantinopolitani.  Ille  enim  (quod  nemo  unquam  alius  tentaverat) 
sese  volebat  facere  universalem.  In  ea  contentione  non  causatur 
Gregorius  sibi  jus  adimi  quod  in  se  competeret;  sed  fortiter  recla¬ 
mat,  appellationem  esse  profanam,  imo  sacrilegam ,  imo  antichristi 
praenuntiam.  Corruit  universa  ecclesia  a  statu  suo,  inquit4),  si 
is  qui  universalis  dicitur  cadit.  Alibi5):  triste  valde  est  patienter 
ferre ,  ut  omnibus  despectis  frater  et  coepiscopus  noster  solus  no¬ 
minetur  episcopus:  sed  in  hac  ejus  superbia,  quid  aliud  nisi  pro¬ 
pinqua  jam  esse  antichristi  tempora  designatur?  quia  illum  vide¬ 
licet  imitatur  qui  spreta  angelorum  societate,  ascendere  conatus  est 
culmen  singularitatis.  Alibi  Eulolio  Alexandrino  et  Anastasio  An¬ 
tiocheno6):  nullus  unquam  decessorum  meorum  hoc  profano  voca¬ 
bulo  uti  voluit;  quia  videlicet  si  unus  patriarcha  universalis  dici¬ 
tur,  patriarcharum  nomen  caeteris  derogatur.  Sed  absit  hoc  a  Chri¬ 
stiana  mente,  id  sibi  velle  quempiam  arrogare,  unde  fratrum  suo- 


1)  Libr.  2.  epist.  2.  et  libr.  4.  epist.  6.  2)  Can.  47. 

3)  In  epist.  ad  Evagrium.  4)  Libr.  4.  epist.  76. 

5)  Epist.  78.  ejusdem  libr.  6)  Ejusdem  libr.  epist.  80. 

rum  honorem  ex  quantulacunque  parte  imminuat;  in  isto  scelesto 
vocabulo  consentire,  nihil  aliud  quam  fidem  perdere  est.  Aliud 
est,  inquit 1),  quod  conservandae  unitati  fidei,  aliud  quod  debemus 
comprimendae  elationi ;  ego  autem  fidenter  dico ,  quia  quisquis  se 
universalem  sacerdotem  vocat,  vel  vocari  desiderat,  in  elatione  sua 
antichristum  praecurrit ,  quia  superbiendo  se  caeteris  praeponit. 
Item2),  rursum  Anastasio  Alexandrino:  dixi  pacem  nobiscum  ha¬ 
bere  non  posse,  nisi  elationem  superstitiosi  ac  superbi  vocabuli 
corrigeret,  quam  primus  apostata  invenit:  atque  (ut  de  honoris 
vestri  injuria  taceam)  si  unus  episcopus  vocatur  universalis,  uni¬ 
versa  ecclesia  corruit  ubi  ille  universus  cadit.  Quod  autem  scri¬ 
bit,  oblatum  fuisse  Leoni  hunc  honorem  in  synodo  cbalcedonensi, 
nullam  habet  veri  speciem.  Nec  enim  tale  quidpiam  in  actis  illius 
synodi  legitur.  Et  Leo  ipse,  qui  multis  epistolis  decretum  illic  in 
honorem  constantinopolitanae  sedis  factum  impugnat,  non  praeter¬ 
isset  procul  dubio  hoc  argumentum  quod  erat  omnium  maxime 
plausibile,  si  verum  fuisset  ipsum  repudiasse  quod  sibi  dabatur; 
et  homo  alioqui  honoris  plus  satis  cupidus  non  libenter  omisisset 
quod  ad  suam  laudem  faceret.  Falsus  est  igitur  in  eo  Gregorius 
quod  titulum  illum  putavit  sedi  romanae  fuisse  delatum  a  synodo 
chalcedonensi ;  ut  taceam  ridiculum  esse  quod  a  sancta  synodo  pro¬ 
fectum  testatur,  et  simul  scelestum,  profanum,  nefandum,  superbum 
et  sacrilegum  nuncupat,  imo  a  diabolo  excogitatum  et  ab  anti- 
christi  praecone  publicatum.  Et  tamen  subjungit  3) ,  praecessorem 
suum  recusasse ,  ne  dum  privatim  aliquid  daretur  uni ,  sacerdotes 
honore  debito  privarentur  universi.  Alibi4):  nullus  unquam  tali 
vocabulo  appellari  voluit,  nullus  sibi  hoc  temerarium  nomen  arri¬ 
puit:  ne  si  in  pontificatus  gradu  sibi  gloriam  singularitatis  arri¬ 
peret,  hanc  fratribus  omnibus  denegasse  videretur. 

5.  Venio  nunc  ad  jurisdictionem  quam  sine  controversia  se, 
habere  in  omnes  ecclesias  pontifex  romanus  asserit.  Scio  quantae 
fuerint  olim  de  hac  disceptationes.  Nullum  enim  fuit  tempus  quo 
non  romana  sedes  imperium  in  alias  ecclesias  appetiverit.  Atque 
hoc  loco  non  erit  intempestivum,  quibus  modis  sensim  tunc  emer¬ 
serit  ad  aliquam  potentiam ,  investigare.  Nondum  de  hoc  infinito 
imperio  loquor,  quod  non  ita  pridem  sibi  arripuit;  nam  id  in  suum 
locum  differemus.  Verum  hic  paucis  indicare  operae  pretium  est, 
qualiter  olim  et  quibus  rationibus  se  extulerit,  ut  aliquid  juris  sibi: 
in  alias  ecclesias  sumeret.  Quum  orientales  ecclesiae  divisae  essent 
ac  turbatae  Arianorum  factionibus,  sub  Constantio  et  Constante 
Caesaribus,  Constantini  magni  filiis,  ac  sede  sua  pulsus  esset  Atha- 
nasius  fidei  orthodoxae  praecipuus  illic  defensor,  ejusmodi  calami¬ 
tas  ipsum  Romam  venire  coegit,  ut  romanae  sedis  autoritate  tum 
hostium  suorum  rabiem  utcunque  reprimeret,  tum  pios  laborantes 

1)  Epist.  83.  ejusdem  libr.,  epist.  194.  libr.  7. 

2)  Libr.  6.  epist.  188.  3)  Libr.  4.  epist.  76. 

4)  Epist.  69.  libr.  7. 

confirmaret.  Susceptus  est  ipse  honorifice  a  Julio  tunc  episcopo, 
ac  obtinuit  ut  causae  suae  defensionem  occidentales  susciperent. 
Uuum  ergo  pii  externo  praesidio  magnopere  indigerent,  in  romana 
autem  ecclesia  cernerent  sibi  optimum  esse  praesidium,  libenter 
ei  deferebant  quam  plurimum  poterant  autoritatis.  Yerum  id  totum 
nihil  aliud  erat,  nisi  ut  magni  aestimaretur  ejus  communio,  ab  ea 
autem  excommunicari  ignominiosum  duceretur.  Postea  mali  et  im¬ 
probi  multum  ipsi  quoque  addiderunt.  Nam  ut  legitima  judicia 
effugerent,  ad  hoc  asylum  se  conferebant.  Itaque  si  quis  presby¬ 
ter  a  suo  episcopo,  si  quis  episcopus  a  synodo  suae  provinciae 
damnatus  erat,  statim  provocabant  Romam.  Et  has  appellationes 
romani  episcopi  cupidius  quam  par  erat  recipiebant:  quod  vide¬ 
batur  esse  species  extraordinariae  potestatis ,  se  longe  lateque  ita 
negotiis  interponere.  Sic  'quum  Eutyches  a  Flaviano  Constantino- 
politano  damnatus  esset,  apud  Leonem  conquestus  est  factam  sibi 
esse  injuriam.  Ille  nihil  moratus,  patrocinium  malae  causae  non 
minus  temere  quam  subito  suscepit;  in  Flavianum  graviter  invec¬ 
tus  est,  quasi  incognita  causa  hominem  innoxium  damnasset,  atque 
hac  sua  ambitione  effecit  ut  eutychiana  impietas  spatio  temporis 
se  confirmaret.  In  Africa  id  saepius  accidisse  constat;  simul  enim 
ac  nebulo  quispiam  in  ordinario  judicio  succubuerat,  advolabat  Ro¬ 
mam  ,  multis  calumniis  suos  gravabat :  romana  autem  sedes  inter¬ 
ponere  se  semper  erat  parata.  Quae  improbitas  coegit  africanos 
episcopos  sancire  ne  quis,  sub  poena  excommunicationis,  ultra  mare 
provocaret. 

6.  Quidquid  tamen  fuerit,  inspiciamus  quid  juris  aut  pote¬ 
statis  habuerit  tunc  romana  sedes.  Continetur  autem  potestas  ec¬ 
clesiastica  his  quatuor  capitibus,  ordinatione  episcoporum,  concilio¬ 
rum  indictione,  audiendis  appellationibus  aut  jurisdictione,  moni¬ 
tionibus  castigatoriis  aut  censuris.  Ordinari  episcopos  a  suis  me¬ 
tropoli  tis  jubent  omnes  veteres  synodi.  Nusquam  advocari  roma- 
num  episcopum  jubent  nisi  in  sua  patriarchia.  Sensim  autem  mos 
obtinuit  ut  italici  episcopi  ad  petendam  consecrationem  omnes  Ro¬ 
mam  venirent,  exceptis  metropolitis ,  qui  se  in  hanc  servitutem 
redigi  passi  non  sunt;  sed  quum  ordinandus  erat  aliquis  metropo- 
lita,  mittebat  illuc  unum  ex  suis  presbyteris  romanus  episcopus, 
qui  tantum  adesset,  non  autem  praeesset.  Cujus  rei  exemplum  ex¬ 
stat  apud  Gregorium  1)  in  consecratione  Constantii  Mediolanensis, 
post  Laurentii  obitum.  Quanquam  non  puto  illud  fuisse  vetustis¬ 
simum  institutum;  sed  quum  honoris  et  benevolentiae  causa  initio 
mitterent  ultro  et  citro  legatos,  qui  testes  forent  ordinationis,  ad 
communionem  testandam:  quod  voluntarium  erat,  pro  necessario 
haberi  postea  coepit.  Utcunque  sit,  constat  ordinandi  potestatem 
non  fuisse  olim  romano  episcopo  nisi  in  provincia  suae  patriar- 
chiae,  hoc  est  in  ecclesiis  suburbicariis,  ut  canon  synodi  nicaenae 
loquitur.  Ordinationi  annexa  erat  epistolae  synodicae  missio,  in 


1)  Libr.  2.  epist.  68  et  170. 

qua  nihilo  superior  erat  aliis.  Solebant  patriarchae  statim  post 
suam  consecrationem  solenni  scripto  fidem  suam  consignare,  quo 
profitebantur  se  sanctis  et  orthodoxis  conciliis  subscribere.  Ita, 
reddita  fidei  suae  ratione,  mutuo  se  alii  aliis  approbabant.  Si  hanc 
confessionem  recepisset  ab  aliis  romanus  episcopus,  non  dedisset, 
eo  fuisset  agnitus  superior ,  sed  quum  oportuerit  non  minus  dare 
quam  ab  aliis  exigere,  et  communi  legi  esse  subjectum,  certe  so¬ 
cietatis  signum  id  fuit,  non  dominii.  Ejus  rei  exemplum  habetur 
in  epistola  Gregorii  ad  Anastasium  et  Cyriacum  Constantinopolita- 
num,  et  alibi  ad  omnes  simul  patriarchas  x). 

7.  Sequuntur  admonitiones  vel  censurae,  quibus  ut  olim  usi 
sunt  romani  episcopi  erga  alios,  sic  eas  vicissim  pertulerunt.  Ire- 
naeus  Victorem  graviter  corripuit,  quod  temere  ob  rem  nihili  per¬ 
nicioso  dissidio  turbaret  ecclesiam.  Paruit  ille,  non  reclamavit. 
Ea  libertas  tunc  usitata  fuit  sanctis  episcopis,  ut  fraterno  jure  ute¬ 
rentur  in  romanum  praesulem,  admonendo  et  castigando,  si  quando 
peccaret.  Ille  vicissim,  ubi  res  postulabat,  alios  admonebat  officii, 
et  si  quid  erat  vitii  reprehendebat.  Nam  Cyprianus 1  2),  quum  Ste- 
phanum  hortatur  ut  moneat  Galliae  episcopos,  non  sumit  argumen¬ 
tum  ex  ampliori  potestate ,  sed  ex  communi  jure  quod  habent  in¬ 
ter  se  sacerdotes.  Quaeso ,  si  Galliae  tunc  praefuisset  Stephanus, 
annon  dicturus  erat  Cyprianus:  coerceas  istos,  quia  tui  sunt?  sed 
longe  aliter  loquitur.  Hoc  fraterna,  inquit,  societas,  qua  inter  nos 
devincti  sumus,  requirit,  ut  mutuo  moneamus.  Et  videmus  etiam 
quanta  verborum  acerbitate  vir  alioqui  mansueti  ingenii  in  ipsum 
Stephanum  invehatur,  ubi  nimis  eum  insolescere  existimat3).  Ergo 
hac  etiam  in  parte  nondum  apparet,  ulla  jurisdictione  praeditum 
fuisse  romanum  episcopum  adversus  eos  qui  suae  provinciae  non 
essent. 

8.  Quantum  ad  synodos  convocandas ,  hoc  erat  metropolitae 
cujusque  officium,  ut  provincialem  synodum  statis  temporibus  co¬ 
geret.  Illic  nihil  juris  habuit  romanus  episcopus.  Universale  au¬ 
tem  concilium  indicere  solus  imperator  poterat.  Si  quis  enim  epi¬ 
scoporum  hoc  tentasset,  non  modo  vocationi  non  paruissent  qui  ex¬ 
tra  provinciam  erant,  sed  tumultus  statim  exortus  esset.  Ergo  im¬ 
perator  omnibus  ex  aequo  ut  adessent  denuntiabat.  Refert  qui¬ 
dem  Socrates  Julium  cum  orientalibus  episcopis  expostulasse  quod 
se  ad  synodum  antiochenam  non  vocassent,  quum  vetitum  esset 
canonibus  sine  romani  pontificis  conscientia  quidpiam  decerni.  Sed 
quis  non  videt  hoc  de  iis  decretis  intelligendum  quae  universam 
ecclesiam  obstringunt?  Porro  nihil  mirum  si  cum  urbis  antiqui¬ 
tati  et  amplitudini,  tum  sedis  dignitati  id  datur,  ne  absente  romano 
episcopo  universale  de  religione  decretum  fiat,  si  quidem  interesse 
non  recuset.  Verum  quid  hoc  ad  totius  ecclesiae  dominium?  Ne- 

1)  Libr.  1.  epist.  24  et  25;  item  libr.  6.  epist.  169. 

2)  Epist.  13.  libr.  3. 

3)  Ad  Pompejum  contra  epist.  Stephani. 

que  enim  unum  ex  praecipuis  fuisse  negamus :  sed  recipere  nolu¬ 
mus,  quod  nunc  contendunt  Romanenses,  habuisse  in  omnes  im¬ 
perium. 

9.  Superest  quarta  species  potestatis,  quae  appellationibus 
constat.  Summum  imperium  penes  eum  esse  constat  ad  cujus  tri¬ 
bunal  provocatur.  Multi  saepe  romanum  pontificem  appellarunt; 
ipse  quoque  causarum  cognitionem  ad  se  trahere  conatus  est:  sed 
semper  fuit  derisus,  quoties  suos  fines  excessit.  Nihil  dicam  de 
oriente  aut  Graecia;  sed  constat  Galliae  episcopos  fortiter  restitisse, 
quum  sibi  imperium  in  eos  sumere  videretur.  In  Africa  diu  fuit 
de  ea  re  disceptatum.  Nam  quum  in  milevitano  concilio,  ubi 
aderat  Augustinus ,  excommunicati  essent  qui  provocarent  ultra 
mare ,  conatus  est  romanus  pontifex  efficere  ut  id  decretum  corri¬ 
geretur.  Legatos  misit  qui  id  privilegii  sibi  a  nicaeno  concilio 
datum  esse  ostenderent.  Proferebant  legati  acta  nicaeni  concilii, 
quae  ex  ecclesiae  suae  armario  sumpserant.  Restiterunt  Africani, 
negaruntque  fidem  romano  episcopo  habendam  esse  in  causa  pro¬ 
pria;  proinde  se  Constantinopolim  missuros  et  in  alias  Graeciae 
urbes ,  ubi  exemplaria  minus  suspecta  haberentur.  Compertum 
est  nihil  illic  tale  scriptum  quale  obtenderant  Romani.  Ita  ratum 
fuit  decretum  illud  quod  romano  pontifici  summam  cognitionem 
abrogaverat.  Qua  in  re  flagitiosa  ipsius  romani  pontificis  impu¬ 
dentia  apparuit.  Nam  quum  fraude  sardicensem  synodum  pro  ni- 
caena  supposuisset ,  turpiter  in  manifesta  falsitate  deprehensus  fuit. 
Sed  major  etiamnum  ac  impudentior  fuit  eorum  nequitia  qui  ficti- 
tiam  epistolam  ad  concilium  addiderunt,  qua  nescio  quis  episco¬ 
pus  carthaginensis ,  Aurelii  decessoris  sui  arrogantiam  damnans, 
quod  a  sedis  apostolicae  obedientia  subducere  se  ausus  esset,  ac 
sui  suaeque  ecclesiae  deditionem  faciens  suppliciter  veniam  preca¬ 
tur.  Haec  sunt  egregia  vetustatis  monumenta,  quibus  fundata  est 
romanae  sedis  majestas :  dum  ita  pueriliter  sub  praetextu  antiqui¬ 
tatis  mentiuntur,  ut  vel  caeci  palpare  queant.  Aurelius,  inquit, 
diabolica  audacia  et  contumacia  elatus,  Christo  et  sancto  Petro 
rebellis  fuit:  proinde  anathemate  damnandus.  Quid  Augustinus? 
Quid  vero  tot  patres  qui  milevitano  concilio  interfuerunt?  Sed 
quid  opus  est  insulsum  illud  scriptum  multis  verbis  refellere,  quod 
ne  ipsi  quidem  Romanenses ,  si  quid  frontis  habent  reliquum,  sine 
magno  pudore  inspicere  possint?  Sic  Gratianus1),  malitiane  an 
inscitia  nescio,  ubi  decretum  illud  retulit,  ut  communione  priven¬ 
tur  qui  trans  mare  provocaverint ,  adjungit  exceptionem ,  nisi  forte 
romanam  sedem  appellarint.  Quid  facias  istis  bestiis,  quae  adeo 
sensu  communi  carent ,  ut  illud  unum  a  lege  excipiant  cujus  causa 
legem  esse  positam  nemo  non  videt?  Siquidem  concilium,  quum 
transmarinas  appellationes  damnat,  hoc  tantum  prohibet  ne  quis 
Romam  provocet.  Hic  bonus  interpres  Romam  a  communi  lege 
excipit. 


1)  2  quaest.  4.  cap.  Placuit. 

10.  Verum  (ut  semel  quaestionem  hanc  finiamus)  qualis  olim 
fuerit  romani  episcopi  jurisdictio ,  una  historia  palam  faciet.  Ac¬ 
cusaverat  Caecilianum  carthaginensem  episcopum  Donatus  a  Casis 
nigris.  Damnatus  fuerat  reus  indicta  causa.  Nam  quum  sciret 
conjurationem  contra  se  ab  episcopis  factam,  comparere  noluit. 
Ventum  inde  est  ad  Constantinum  imperatorem.  Ille  quum  vellet 
causam  ecclesiastico  judicio  finiri,  cognitionem  mandavit  Melciadi 
romano  episcopo,  cui  addidit  collegas  nonnullos  ex  Italia,  ex  Gal¬ 
lia  ,  ex  Hispania  episcopos.  Si  id  erat  ex  ordinaria  romanae  se¬ 
dis  jurisdictione,  audire  appellationem  in  causa  ecclesiastica,  cur 
alios  sibi  adjungi  patitur  imperatoris  arbitrio?  imo  cur  ipse,  jussu 
magis  imperatoris  quam  ex  officio  suo,  suscipit  judicium?  Sed 
audiamus  quid  postea  contigerit 1).  Vincit  illic  Caecilianus,  Dona¬ 
tus  a  Casis  nigris  cadit  actione  calumniosa.  Provocat.  Constan¬ 
tinus  appellationis  judicium  demandat  episcopo  arelatensi.  Sedet 
ille  judex,  ut  post  romanum  pontificem  quod  visum  fuerit  pro¬ 
nuntiet.  Si  romana  sedes  summam  habet  potestatem  sine  provo¬ 
catione  ,  cur  sibi  tam  insignem  ignominiam  irrogari  patitur  Mel- 
ciades,  ut  sibi  episcopus  arelatensis  praeferatur?  Et  quis  impe¬ 
rator  hoc  facit?  Constantinus  scilicet,  quem  jactant  non  modo 
omne  suum  studium,  sed  opines  fere  imperii  opes  contulisse  ad 
amplificandam  sedis  suae  dignitatem.  Videmus  ergo  jam  quantum 
modis  omnibus  abfuerit  tunc  romanus  pontifex  ab  illa  suprema 
dominatione  quam  sibi  in  omnes  ecclesias  datam  esse  a  Christo 
asserit,  et  quam  saeculis  omnibus  se  totius  orbis  consensu  obti¬ 
nuisse  mentitur. 

11.  Scio  quam  multae  sint  epistolaa,  quam  multa  rescripta 
et  edicta,  quibus  pontifices  ei  nihil  non  tribuunt  et  confidenter 
vendicant.  Sed  hoc  quoque  omnes,  qui  vel  minimum  habent  in¬ 
genii  et  doctrinae,  sciunt  ita  insulsa  esse  pleraque  ex  ipsis,  ut 
primo  gustu  facile  sit  deprehendere  ex  qua  officina  prodierint. 
Quis  enim  sanus  ac  sobrius  Anacleti  esse  putet  egregiam  illam 
interpretationem ,  quae  sub  Anacleti  nomine  in  Gratiano  2)  refer¬ 
tur,  nempe  quod  Cephas  sit  caput?  Plurimis  ejus  farinae  nugis, 
quas  sine  judicio  consarcinavit  Gratianus,  Romanenses  hodie  con¬ 
tra  nos  abutuntur  ad  sedis  suae  defensionem;  et  tales  fumos,  qui¬ 
bus  imperitos  olim  in  tenebris  ludebant,  adhuc  in  tanta  luce  ven¬ 
dere  volunt.  Sed  ego  multum  operae  ponere  in  iis  refellendis 
nolo,  quae  se  ipsa  propter  nimiam  insulsitatem  palam  refellunt. 
Eateor  exstare  etiam  veras  epistolas  priscorum  pontificum,  quibus 
sedis  suae  amplitudinem  magnificis  elogiis  venditant:  quales  sunt 
aliquae  Leonis.  Euit  enim  vir  ille,  ut  eruditus  ac  facundus,  ita 
gloriae  et  dominationis  supra  modum  cupidus;  sed  an  ecclesiae 
fidem  tunc  habuerint  ejus  testimonio ,  dum  ita  se  extollit,  id  vero 
est  quod  quaeritur.  Apparet  autem  multos  ejus  ambitione  offen- 


1)  Aug.  ep.  162  (43),  tum  in  brevi  collat.  contra  Donat,  et  alibi. 

2)  Dist.  22.  cap.  Sacrosancta. 

sos,  ejus  quoque  cupiditati  restitisse.  Alicubi1)  vices  suas  thes- 
salonicensi  episcopo  demandat  per  Graeciam  et  alias  regiones  vi¬ 
cinas;  alibi2)  arelatensi,  aut  alteri  cuipiam  per  Gallias.  Sic  Hor- 
misdam  episcopum  hispalensem  vicarium  suum  per  Hispanias  con¬ 
stituit;  sed  ubique  excipit,  ea  lege  se  dare  ejusmodi  mandata  ut 
salva  et  integra  maneant  antiqua  privilegia  metropoli tis.  Atqui 
hoc  unum  esse  ex  illis  privilegiis  declarat  Leo  ipse 3) ,  ut  si  qua 
de  re  inciderit  dubitatio,  metropolitanus  primo  loco  consulatur. 
Hac  ergo  conditione  erant  istae  vices,  ne  aut  episcopus  quispiam 
in  ordinaria  sua  jurisdictione,  aut  metropolita  in  cognoscendis  ap¬ 
pellationibus,  aut  provinciale  concilium  in  constituendis  ecclesiis 
impediretur.  Hoc  autem  quid  aliud  erat  quam  omni  jurisdictione 
abstinere,  sed  se  ad  sedandas  discordias  interponere,  duntaxat 
quantum  fert  lex  et  natura  ecclesiasticae  communionis? 

12.  Gregorii  tempore  jam  multum  mutata  erat  prisca  illa 
ratio.  Convulso  enim  ac  lacerato  imperio,  quum  Galliae  et  Hi¬ 
spaniae  multis  subinde  acceptis  cladibus  afflictae  essent,  vastatum 
Illyricum ,  vexata  esset  Italia ,  Africa  vero  assiduis  calamitatibus 
fere  perdita :  quo  in  tanta  rerum  civilium  convulsione  fidei  saltem 
integritas  maneret,  aut  certe  non  prorsus  interiret,  omnes  undi¬ 
que  episcopi  se  ad  romanum  pontificem  magis  adjunxerunt.  Eo 
factum  est  ut  sedis  non  modo  dignitas,  sed  etiam  potentia  vehe¬ 
menter  cresceret.  Quanquam  non  adeo  moror  quibus  rationibus 
id  factum  sit.  Majorem  certe  tunc  fuisse  constat  quam  superio¬ 
ribus  saeculis.  Et  tamen  multum  interest  quin  fuerit  effraenis 
dominatio,  ut  imperare  unus  aliis  pro  sua  libidine  potuerit.  Sed 
hanc  reverentiam  habebat  sedes  romana,  ut  improbos  et  contu¬ 
maces,  qui  a  suis  collegis  in  officio  contineri  non  poterant,  sua 
autoritate  compesceret  ac  reprimeret;  siquidem  hoc  diligenter  sub¬ 
inde  testatur  Gregorius,  se  non  minus  fideliter  servare  aliis  eorum 
jura,  quam  ab  aliis  ipse  sua  requirat4).  Nec  ulli,  inquit,  quod 
sui  juris  est,  ambitu  stimulante  derogo;  sed  fratres  meos  per  om¬ 
nia  honorare  cupio.  Nulla  est  vox  in  ejus  scriptis,  qua  super¬ 
bius  jactet  primatus  sui  amplitudinem  quam  ista5):  nescio  quis 
episcopus  non  subjectus  sit  sedi  apostolicae,  ubi  in  culpa  inve¬ 
nitur.  Continuo  tamen  subjungit:  ubi  culpa  non  exigit,  omnes 
secundum  rationem  humilitatis  aequales  sunt.  Tribuit  sibi  jus  cor¬ 
rigendi  eos  qui  peccarunt ;  si  omnes  faciunt  officium ,  aliis  se  pa¬ 
rem  facit.  Atque  ipse  quidem  id  juris  sibi  tribuit;  assentiebantur 
autem  qui  volebant :  aliis  autem ,  quibus  non  placebat ,  licebat 
impune  reclamare.  Quod  fecisse  etiam  plerosque  notum  est.  Adde 
quod  illic  de  primate  bysanceno  loquitur;  qui  quum  esset  a  pro¬ 
vinciali  synodo  damnatus,  repudiaverat  totum  judicium.  Hanc 
hominis  contumaciam  ad  imperatorem  detulerant  ejus  collegae.  Im- 

1)  Vide  epist.  85.  2)  Epist.  83.  3)  Epist.  89. 

4)  Ad  Mediolan.  clerum,  epist.  68.  libr.  2;  ad  Dominicum  carthag.  epi¬ 
scopum,  epist.  ult.  libr.  2. 

5)  Epist.  64.  libr.  7. 

perator  Gregorium  cognitorem  esse  voluerat.  Videmus  ergo  eum 
nec  tentare  aliquid ,  quo  violet  ordinariam  jurisdictionem ,  et  id 
ipsum  quod  facit,  ut  aliis  sit  subsidio,  non  nisi  mandato  impera¬ 
toris  facere. 

13.  Haec  igitur  tunc  tota  fuit  romani  episcopi  potestas,  op¬ 
ponere  se  praefractis  et  indomitis  capitibus,  ubi  extraordinario 
aliquo  remedio  opus  erat:  idque  ut  adjuvaret  alios  episcopos,  non 
impediret.  Itaque  nihilo  sibi  plus  in  alios  sumit  quam  omnibus 
in  se  alibi  concedit,  quum  fatetur  se  paratum  ab  omnibus  corrigi, 
ab  omnibus  emendari.  Sic  alibi  aquilejensem  episcopum  jubet 
quidem  Eomam  venire,  ad  causam  dicendam  in  controversia  fidei 
quae  inter  ipsum  et  alios  exorta  erat:  non  tamen  ex  sua  potestate 
jubet,  sed  quia  id  imperator  mandaverat.  Neque  se  solum  judi¬ 
cem  fore  denuntiat,  sed  synodum  se  coacturum  promittit,  a  qua 
negotium  totum  judicetur.  Quanquam  autem  ea  adhuc  erat  mode¬ 
ratio,  ut  suos  certos  fines  haberet  potestas  romanae  sedis,  quos 
excedere  non  liceret,  atque  ipse  romanus  episcopus  non  magis 
praeesset  aliis,  quam  subesset;  apparet  tamen  quantopere  Gregorio 
displicuerit  ejusmodi  status;  subinde  enim  conqueritur1),  se  sub 
colore  episcopatus  ad  saeculum  fuisse  reductum,  seque  magis  im¬ 
plicitum  esse  curis  terrenis,  quam  in  vita  laica  unquam  serviis¬ 
set;  premi  se  in  illo  honore  tumultu  saecularium  negotiorum. 
Alibi2):  tanta  me,  inquit,  occupationum  onera  deprimunt,  ut  ad 
superna  animus  nullatenus  erigatur;  multis  causarum  fluctibus  qua¬ 
tior,  et  post  illa  quietis  otia,  tumultuosae  vitae  tempestatibus  af¬ 
fligor,  ita  ut  recte  dicam,  veni  in  altitudinem  maris,  et  tempestas 
demersit  me.  Hinc  collige  quid  dicturus  fuerit  si  in  haec  tem¬ 
pora  incidisset.  Officium  pastoris  si  non  explebat,  faciebat  tamen. 
Ab  imperii  civilis  gubernatione  abstinebat,  ac  se  una  cum  aliis 
fatebatur  imperatori  subjectum.  In  curam  aliarum  ecclesiarum  non 
se  ingerebat  nisi  necessitate  coactus.  Et  tamen  sibi  in  labyrintho 
videtur  esse,  quia  simpliciter  episcopi  officio  totus  vacare  nequit. 

14.  Litigabat  eo  tempore  de  primatu  constantinopolitanus 
episcopus  cum  romano,  ut  jam  dictum  est.  Postquam  enim  im¬ 
perii  sedes  Constantinopoli  firmata  fuit,  id  postulare  visa  est  im¬ 
perii  majestas,  ut  ecclesia  quoque  illa  secundum  a  romana  hono¬ 
ris  locum  haberet.  Et  certe  initio  nihil  magis  valuerat  ad  prima¬ 
tum  Hornae  deferendum ,  nisi  quod  tunc  illic  erat  imperii  caput. 
Exstat  apud  Gratianum 3)  rescriptum  sub  nomine  Lucini  papae, 
ubi  dicit  non  aliter  esse  distinctas  urbes,  ubi  metropolitae  et  pri¬ 
mates  praesidere  debeant,  quam  ex  ratione  civilis  gubernationis, 
quae  ante  fuerat.  Alterum  etiam  simile  sub  nomine  Clementis 
papae,  ubi  dicit:  in  iis  urbibus  quae  olim  primos  flamines  habue¬ 
rant,  fuisse  constitutos  patriarchas.  Quod  tametsi  vanum  est,  ta¬ 
men  ex  vero  est  sumptum.  Constat  enim,  quo  minimum  fieret 


1)  Theotistae,  ep.  5.  lib,  1. 

3)  Dist.  80.  c.  Urbes. 


2)  Anastas.  Antioch.  ep.  7.  25.  lib.  1. 

mutationis,  pro  statu  rerum  qui  tunc  erat,  distributas  fuisse  pro¬ 
vincias,  primatesque  et  metropolitas  in  iis  urbibus  collocatos  quae 
honoribus  et  potestate  reliquas  antecedebant.  Itaque  in  concilio 
taurinensi  decretum  fuit,  ut  quae  in  civili  gubernatione  primae 
urbes  essent  cujusque  provinciae,  primae  essent  episcoporum  se¬ 
des.  Quod  si  honorem  civilis  regiminis  ex  una  urbe  in  alteram 
transferri  contigisset,  ut  jus  metropoleos  una  illuc  transferretur. 
Innocentius  vero  romanus  pontifex,  quum  antiquam  urbis  dignita¬ 
tem  obsolescere  videret  ex  quo  sedes  imperii  Constantinopolim 
translata  erat,  sedi  suae  metuens,  contrariam  legem  sancivit,  in 
qua  negat  necesse  esse  metropoles  ecclesiasticas  mutari  prout  im¬ 
peratoriae  metropoles  mutantur.  Verum  merito  synodi  autoritas 
unius  hominis  sententiae  praeferenda  est.  Tum  suspectus  esse 
nobis  debet  Innocentius  ipse  in  propria  causa.  Utcunque  sit,  sua 
tamen  cautione  ostendit,  ab  initio  sic  fuisse  comparatum,  ut  se¬ 
cundum  externum  imperii  ordinem  metropoles  disponerentur. 

15.  Ex  hoc  veteri  instituto  sancitum  est  in  synodo  constan- 
tinopolitana  prima,  ut  civitatis  illius  episcopus  honoris  privilegia 
haberet  post  romanum  pontificem ,  eo  quod  esset  nova  Roma 1). 
Atqui  longo  post  tempore,  quum'  simile  decretum  Chalcedone  fac¬ 
tum  esset,  Leo  acriter  reclamavit.  Nec  modo  sibi  permisit  pro 
nihilo  ducere  quod  sexcenti  episcopi  aut  supra  decreverant;  sed 
gravibus  etiam  conviciis  eos  exagitavit,  quod  aliis  sedibus  dero- 
gassent  id  honoris  quod  in  constantinopolitanam  ecclesiam  con¬ 
ferre  ausi  essent.  Obsecro,  quid  aliud  hominem  incitare  potuit 
ad  turbandum  orbem  pro  re  tantula ,  nisi  mera  ambitio  ?  Ait  in¬ 
violabile  esse  oportere  quod  semel  sancivit  nicaena  synodus.  Quasi 
vero  periclitetur  fides  christiana  si  una  ecclesia  alteri  praeferatur, 
aut  quasi  in  alium  finem  distinctae  illic  essent  patriarchiae  quam 
politiae  causa.  Scimus  autem  politiam  pro  varietate  temporum  re¬ 
cipere  ,  imo  exigere  varias  mutationes.  Eutile  igitur  est  quod  ob¬ 
tendit  Leo ,  non  esse  deferendum  honorem  constantinopolitanae 
sedi  qui  synodi  nicaenae  autoritate  alexandrinae  datus  foret.  Hoc 
enim  dictat  communis  sensus,  fuisse  ejusmodi  decretum  quod  pro 
temporum  ratione  tolli  posset.  Quid  quod  orientalium  nemo  re¬ 
pugnabat,  quorum  intererat  id  maxime?  Aderat  certe  Proterius, 
quem  Alexandriae  in  locum  Dioscori  praefecerant;  aderant  alii  pa¬ 
triarchae,  quorum  honor  imminuebatur.  Illorum  erat  intercedere, 
non  Leonis,  qui  suo  loco  integer  manebat.  Quum  vero  tacent 
illi  omnes,  imo  quum  assentiuntur ,  unus  romanus  resistit;  promp¬ 
tum  est  judicare  quidnam  eum  moveat:  scilicet  providebat  quod 
non  multo  post  accidit,  decrescente  veteris  Romae  gloria,  fore  ut 
Constantinopolis,  secundo  loco  non  contenta,  de  primatu  cum  ea 
litigaret.  Neque  tamen  clamando  tantum  profecit  quin  ratum  es¬ 
set  concilii  decretum.  Itaque  successores  ejus,  quum  fractos  se 


1)  Socrat.  hist.  tripart.  libr.  9.  cap.  13.  Decret.  dist.  22.  c.  Constanti- 
nopol. 

viderent,  ab  illa  pervicacia  placide  destiterunt.  Tulerunt  enim  ut 
secundus  patriarcha  haberetur. 

16.  Yerum  paulo  post  eousque  erupit  Joannes,  qui  Gregorii 
tempore  constantinopolitanam  ecclesiam  regebat  ut  se  universalem 
patriarcham  diceret.  Hic  Gregorius ,  ne  in  optima  causa  sedis 
suae  defensioni  deesset,  constanter  se  opposuit.  Et  erat  certe  in¬ 
tolerabilis  cum  superbia  tum  insania  Joannis,  qui  episcopatus  sui 
fines  aequare  imperii  finibus  volebat.  Neque  tamen  quod  alteri 
negat  Gregorius,  sibi  ipsi  vendicat;  sed  vocem  illam,  a  quocun¬ 
que  tandem  usurpetur,  ut  scelestam  et  impiam  et  nefandam  abo¬ 
minatur.  Quin  etiam  Eulogio  alexandrino  episcopo  alicubi  suc- 
censet1),  a  quo  fuerat  ejusmodi  titulo  honoratus.  Ecce,  inquit, 
in  praefatione  epistolae,  quam  ad  me  ipsum,  qui  prohibui,  dire¬ 
xistis,  superbae  appellationis  verbum,  papam  me  universalem  ap¬ 
pellando,  imprimere  curastis;  quod,  peto,  sanctitas  vestra  ulterius 
non  faciat;  quia  vobis  subtrahitur,  quod  alteri  plus  quam  Exigit 
ratio  datur :  ego  honorem  non  deputo ,  in  quo  fratrum  meorum 
honorem  minui  video;  meus  enim  honor  est  honor  universalis  ec¬ 
clesiae,  fratrumque  meorum  solidus  vigor;  si  autem  universalem 
me  papam  sanctitas  vestra  dicit,  negat  se  hoc  esse  quod  me  fa¬ 
tetur  universum.  Bona  quidem  erat  et  honesta  Gregorii  causa; 
sed  Joannes,  Mauri tii  imperatoris  favore  adjutus,  dimoveri  a  pro¬ 
posito  non  potuit.  Cyriacus  quoque  ejus  successor  nunquam  de 
ea  re  passus  est  se  exorari. 

17.  Tandem  Phocas,  qui  caeso  Mauritio  in  ejus  locum  suf¬ 
fectus  est  (nescio  qua  de  causa  Romanis  amicior,  imo  quia  illic 
absque  certamine  coronatus  fuerat)  Bonifacio  tertio  concessit  quod 
minime  postulabat  Gregorius,  ut  Roma  caput  esset  omnium  eccle¬ 
siarum.  In  hunc  modum  dirempta  est  controversia.  Neque  ta¬ 
men  adeo  profuisset  hoc  imperatoris  beneficium  sedi  romanae,  nisi 
alia  deinde  accessissent.  Nam  Graecia  et  tota  Asia  paulo  post  ab 
ejus  communione  abscissae  sunt.  Gallia  sic  ipsum  reverebatur,  ut 
non  pareret  nisi  quoad  libebat.  Tunc  vero  primum  in  servitutem 
redacta  est  ubi  Pipinus  regnum  occupavit.  Nam  quum  Zacharias, 
pontifex  romanus,  ei  adiutor  fuisset  ad  perfidiam  ac  latrocinium, 
ut  pulso  legitimo  rege  regnum  quasi  praedae  expositum  raperet, 
hoc  mercedis  tulit,  ut  in  ecclesias  gallicanas  jurisdictionem  habe¬ 
ret  romana  sedes.  Quemadmodum  praedones  commune  spolium 
solent  partiendo  diripere,  ita  boni  isti  viri  inter  se  compararunt, 
ut  Pipino  quidem  cederet  terrenum  ac  civile  dominium,  spoliato 
vero  rege;  Zacharias  autem  caput  fieret  omnium  episcoporum,  ac 
spiritualem  potestatem  haberet.  Quae  quum  initio  infirma  foret 
(ut  solet  usu  venire  in  rebus  novis),  Caroli  inde  autoritate  confir¬ 
mata  fuit,  simili  fere  de  causa.  Erat  enim  ipse  quoque  romano 
pontifici  obnoxius,  quod  ejus  studio  ad  honorem  imperii  pervene¬ 
rat.  Quanquam  autem  credibile  est,  prius  valde  deformatas  fuisse 

ubique  ecclesias ,  constat  tamen  veterem  ecclesiae  formam  tunc 
j  demum  in  Gallia  et  Germania  fuisse  prorsus  obliteratam.  Exstant 

I  adhuc  in  archivis  curiae  parisiensis  breves  illorum  temporum  com¬ 
mentarii,  qui,  ubi  de  rebus  ecclesiasticis  agitur,  mentionem  pac¬ 
tionum  faciunt ,  tum  Pipini  tum  Caroli ,  cum  romano  pontifice. 
Inde  colligere  licet,  factam  tunc  fuisse  veteris  status  mutationem. 

18.  Ex  eo  tempore,  quum  res  passim  in  deterius  quotidie 
prolaberentur ,  stabilita  quoque  subinde  et  aucta  est  romanae  se¬ 
dis  tyrannis;  idque  episcoporum  partim  inscitia,  partim  ignavia. 
Nam  quum  unus  omnia  sibi  sumeret,  ac  sine  modo  se  contra  jus 
et  fas  extollere  magis  magisque  pergeret,  nec  zelo  quo  debuerant, 
i  incubuerunt  episcopi  ad  arcendam  ejus  libidinem ,  atque  ut  animus 
■  non  defuisset,  destituebantur  tamen  vera  doctrina  et  peritia,  ut 
,  ad  tantam  rem  tentandam  essent  minime  idonei.  Itaque  videmus 
qualis  fuerit  et  quam  prodigiosa  Romae  omnium  sacrorum  profa- 
i  natio,  et  totius  ecclesiastici  ordinis  dissipatio  Bernardi  aetate. 
Conqueritur1)  ex  toto  orbe  Romam  confluere  ambitiosos,  avaros, 
simoniacos,  sacrilegos,  concubinarios ,  incestuosos,  et  quaeque  is- 
tiusmodi  monstra,  ut  apostolica  autoritate  vel  obtinerent  honores 
ecclesiasticos  vel  retinerent:  fraudem,  et  circumventionem  et  vio¬ 
lentiam  invaluisse.  Eum  judicandi  modum,  qui  tunc  usitatus  erat, 
exsecrabilem  esse  dicit,  nec  modo  ecclesiae  sed  foro  indecorum. 
Clamat  plenam  esse  ambitiosis  ecclesiam,  nec  esse  qui  magis  ex¬ 
horreat  flagitia  perpetrare  quam  latrones  in  spelunca  quum  spolia 
viatorum  distribuunt.  Pauci,  inquit2),  ad  os  legislatoris,  ad  ma¬ 
nus  omnes  respiciunt.  Non  immerito  tamen:  omne  papale  nego¬ 
tium  illae  agunt.  Quale  est  quod  de  spoliis  ecclesiarum  emuntur, 
qui  dicunt  tibi,  euge,  euge?  pauperum  vita  in  plateis  divitum  se¬ 
minatur;  argentum  micat  in  luto;  accurritur  undique;  tollit  illud 
non  pauperior,  sed  fortior,  aut  qui  forte  citius  praecurrit.  A  te 
tamen  mos  iste,  vel  potius  mors  ista,  non  venit:  utinam  in  te 
desinat.  Inter  haec  tu  pastor  procedis,  multo  et  pretioso  circum¬ 
datus  ornatu.  Si  auderem  dicere,  daemonum  magis  quam  ovium 
pascua  haec.  Scilicet  sic  factitabat  Petrus ;  sic  Paulus  ludebat. 
Curia  tua  recipere  bonos  magis  quam  facere  consuevit.  Mali  enim 
illic  non  proficiunt,  sed  boni  deficiunt.  Jam  quos  appellationum 
abusus  refert,  nemo  pius  sine  magno  horrore  legat.  Tandem  sic 
de  effraeni  illa  romanae  sedis  cupiditate  in  jurisdictione  usurpanda 
concludit 3) :  murmur  loquor  et  querimoniam  communem  ecclesia¬ 
rum  ;  truncari  se  clamitant  ac  demembrari :  vel  nullae  vel  paucae 
admodum  sunt  quae  plagam  istam  aut  non  doleant,  aut  non  ti¬ 
meant.  Quaeris  quam?  subtrahuntur  abbates  episcopis,  episcopi 
archiepiscopis,  etc.  Mirum  si  excusari  hoc  queat.  Sic  factitando, 
probatis  vos  habere  plenitudinem  potestatis;  sed  justitiae  non  ita: 
facitis  hoc  quia  potestis,  sed  utrum  etiam  debeatis  quaestio  est; 


1)  Libr.  I.  de  consider.  ad  Eugenium. 

2)  Circa  finem  Libr.  4.  3)  Libr.  3, 

ad  honorem  quibusque  suum  gradumque  conservandum  positi  estis, 
non  invidendum.  Haec  pauca  ex  multis  referre  libuit,  ut  partim 
videant  lectores  quam  graviter  tunc  ecclesia  concidisset,  partim 
etiam  ut  agnoscant,  quanto  in  moerore  ac  gemitu  pios  omnes  te¬ 
nuerit  isthaec  calamitas. 

19.  Jam  vero  ut  romano  pontifici  hodie  concedamus  eminen¬ 
tiam  illam  et  jurisdictionis  amplitudinem  quam  mediis  temporibus, 
ut  Leonis  et  Gregorii,  habuit  haec  sedes,  quid  hoc  ad  praesen¬ 
tem  papatum?  Nondum  loquor  de  terreno  dominio,  nec  de  civili 
potestate,  de  quibus  postea  suo  loco  videbimus;  sed  ipsum  spiri¬ 
tuale  regimen  quod  jactant,  quid  simile  cum  illorum  temporum 
conditione  habet?  Papam  enim  non  aliter  definiunt  quam  sum¬ 
mum  in  terris  ecclesiae  caput,  et  universalem  totius  orbis  episco¬ 
pum.  Ipsi  vero  pontifices,  quum  de  sua  autoritate  loquuntur, 
magno  supercilio  pronunciant  penes  se  esse  imperandi  potestatem, 
alios  manere  obediendi  necessitatem;  sic  sanctiones  omnes  suas 
habendas  esse  quasi  divina  Petri  voce  firmatas;  provinciales  syn¬ 
odos,  quia  papae  non  habeant  praesentiam,  vigore  carere;  se  posse 
de  qualibet  ecclesia  clericos  ordinare,  et  qui  alibi  fuerint  ordinati, 
eos  posse  ad  sedem  suam  vocare.  Innumera  ejus  generis  haben¬ 
tur  in  farragine  Gratiani,  quae  non  recenseo,  ne  nimis  molestus 
sim  lectoribus.  Summa  tamen  huc  redit,  penes  unum  pontificem 
romanum  esse  supremam  ecclesiasticarum  omnium  causarum  cogni¬ 
tionem,  sive  in  dijudicandis  definiendisque  doctrinis,  sive  in  fe¬ 
rendis  legibus,  sive  in  constituenda  disciplina,  sive  in  exercendis 
judiciis.  Privilegia  quoque  quae  sibi  sumunt  in  reservationibus, 
ut  vocant ,  et  longum  esset  recensere  et  supervacuum.  Quod  autem 
omnium  maxime  intolerabile  est,  nullum  in  terris  judicium  relin¬ 
quunt  coercendae  ac  refraenandae  suae  libidini,  si  tam  immensa 
potestate  abutantur.  Nemini,  inquiunt,  judicium  sedis  hujus  li¬ 
ceat  retractare,  propter  romanae  ecclesiae  primatum.  Item:  neque 
ab  Augusto ,  neque  a  regibus ,  neque  ab  omni  clero ,  neque  a  po¬ 
pulo  judex  judicabitur1).  Id  quidem  plus  satis  imperiose,  quod 
unus  homo  omnium  se  judicem  constituit,  nullius  autem  judicio 
parere  sustinet.  Sed  quid  si  tyrannidem  in  populum  Dei  exer¬ 
ceat?  si  dissipet  ac  vastet  regnum  Christi?  si  totam  ecclesiam  con¬ 
turbet,  si  munus  pastorale  in  latrocinium  convertat  ?  Imo  ut  sit 
sceleratissimus,  se  ad  reddendam  rationem  astringi  negat.  Sunt 
enim  istae  pontificum  voces :  aliorum  hominum  causas  voluit  Deus 
per  homines  terminare,  sed  sedis  hujus  praesulem  suo,  sine  quae¬ 
stione,  servavit  arbitrio.  Item:  facta  subditorum  judicantur  a  no¬ 
bis;  nostra  autem  a  solo  Deo2). 

20.  Ac  quo  ejusmodi  edicta  plus  haberent  ponderis,  falso 
supposuerunt  veterum  pontificum  nomina,  quasi  res  a  primordio 
sic  fuissent  institutae,  quum  certo  certius  sit  novum  esse  et  nu- 

1)  Nicolaus,  cujus  sententia  haec  in  Decretis  17.  q.  4.  c.  Nemini.  Inno- 
centii  9.  q.  3.  c.  Nemo. 

2)  Symmach.  9.  q.  3.  c.  Aliorum.  Antherius  ibid.  c.  Facta. 

per  fabricatum  quidquid  romano  pontifici  plus  tribuit  quam  ei  a 
vetustis  conciliis  datum  fuisse  retulimus.  Quin  etiam  eo  impu¬ 
dentiae  venerunt  ut  rescriptum  ediderint  *)  sub  nomine  Anastasii 
patriarchae  Constantinopolitani ,  in  quo  testatur  antiquis  regulis 
fuisse  sancitum,  ne  quid  vel  in  remotissimis  provinciis  ageretur, 
quod  non  ad  romanam  sedem  prius  relatum  foret.  Praeterquam 
quod  vanissimum  id  esse  constat,  cui  hominum  credibile  erit,  tale 
romanae  sedis  elogium  ab  adversario  et  honoris  dignitatisque  aemulo 
profectum  esse?  Sed  oportuit  scilicet  eo  dementiae  ac  caecitatis 
provehi  istos  antichristos ,  ut  omnibus  sanae  mentis  hominibus, 
qui  modo  oculos  aperire  volunt,  conspicua  esset  ipsorum  nequitia. 
Decretales  autem  epistolae  a  Gregorio  nono  congestae,  item  Cle- 
mentinae,  et  Extravagantes  Martini,  apertius  adhuc  et  plenioribus 
buccis  immanem  ferociam,  et  veluti  barbarorum  regum  tyrannidem 
ubique  spirant.  Atqui  haec  sunt  oracula  ex  quibus  volunt  Ro- 
manenses  papatum  suum  aestimari.  Hinc  orta  sunt  praeclara  illa 
axiomata  quae  vim  oraculorum  passim  hodie  in  papatu  obtinent: 
papam  errare  non  posse,  papam  esse  superiorem  conciliis,  papam 
esse  universalem  omnium  ecclesiarum  episcopum  et  summum  in 
terris  ecclesiae  caput.  Taceo  ineptias  multo  absurdiores,  quas 
stulti  canonistae  in  scholis  suis  deblaterant:  quibus  tamen  roma- 
nenses  theologi  non  modo  assentiuntur ,  sed  etiam  applaudunt  ut 
idolo  suo  adulentur. 

21.  Non  agam  cum  illis  summo  jure.  Hic  tantae  insolen¬ 
tiae  opponeret  quispiam  alius  Cypriani  sententiam,  qua  usus  est 
apud  episcopos  quorum  concilio  praesidebat:  nemo  nostrum  epi¬ 
scopum  se  episcoporum  dicit,  aut  tyrannico  terrore  collegas  ad  ob¬ 
sequendi  necessitatem  adigit.  Objiceret  quod  aliquando  post  Car¬ 
thagine  decretum  fuit:  ne  quis  vocaretur  princeps  sacerdotum,  aut 
primus  episcopus.  Colligeret  ex  historiis  multa  testimonia,  ex 
synodis  canones,  ex  veterum  libris  multas  sententias,  quibus  ro- 
manus  pontifex  in  ordinem  cogeretur.  Sed  ego  istis  supersedeo, 
ne  videar  nimis  praecise  eos  urgere.  Respondeant  tamen  mihi 
i  optimi  patroni  romanae  sedis,  qua  fronte  titulum  universalis  epi¬ 
scopi  defendere  audeant,  quem  vident  toties  anathemate  damnari 
•  a  Gregorio?  Si  valere  debet  Gregorii  testimonium,  eo  declarant 
t  antichristum  esse  suum  pontificem,  quod  eum  universalem  faciunt, 
t  Nomen  etiam  capitis  nihilo  magis  fuit  usitatum.  Sic  enim  alicubi 
3!  loquitur2):  Petrus  praecipuum  in  corpore  membrum,  Joannes, 
Andreas,  Jacobus  particularium  plebium  capita;  omnes  tamen  sub 
.  uno  capite  membra  ecclesiae  sunt;  imo  sancti  ante  legem,  sancti 
sub  lege,  sancti  in  gratia,  omnes  perficientes  corpus  Domini,  in 
0  membris  sunt  constituti ,  et  nemo  se  unquam  universalem  dici  vo- 
0  luit.  Quod  autem  jubendi  potestatem  sibi  arrogat  pontifex,  pa- 
.  rum  consentaneum  est  cum  eo  quod  alibi  dicit  Gregorius3).  Nam 
quum  Eulolius  alexandrinus  episcopus  se  ab  eo  jussum  dixisset, 


1)  Ibid.  c.  Antiquis.  2)  Epist.  92.  libr.  4. 


3)  Libr.  7.  epist.  28. 

respondet  in  hunc  modum :  hoc  verbum  jussionis ,  peto ,  a  meo 
auditu  removete;  scio  enim  qui  sim  et  qui  sitis:  loco  mihi  fratres 
estis,  moribus  patres;  non  ergo  jussi,  sed  quae  utilia  visa  sunt, 
indicare  curavi.  Quod  jurisdictionem  suam  ita  sine  fine  extendit, 
in  eo  gravem  et  atrocem  facit  injuriam,  non  tantum  reliquis  epi¬ 
scopis,  sed  etiam  singulis  eeclesiis:  quas  eo  modo  discerpit  ac  la¬ 
cerat,  ut  ex  earum  ruinis  sedem  suam  aedificet.  Quod  autem  om¬ 
nibus  se  judiciis  eximit,  ac  tyrannico  more  sic  vult  regnare,  ut 
suam  unius  libidinem  pro  lege  habeat,  id  certe  magis  indignum 
est,  et  alienum  ab  ecclesiastica  ratione  quam  ut  sustineri  ullo  modo 
queat.  Prorsus  enim  abhorret  non  modo  a  sensu  pietatis,  sed 
etiam  humanitatis. 

22.  Verum  ne  singula  persequi  et  excutere  cogar,  iterum 
istos  appello  qui  hodie  romanae  sedis  patroni  et  optimi  et  fidelis¬ 
simi  haberi  volunt,  ecquid  pudeat  ipsos  praesentem  statum  papa- 
tus  defendere  ?  quem  constat  centuplo  corruptiorem  esse  quam  Gre- 
gorii  et  Bernardi  saeculis  fuerit,  qui  tamen  tunc  sanctis  illis  viris 
tantopere  displicebat.  Conqueritur  passim  Gregorius,  se  alienis 
occupationibus  supra  modum  distrahi;  se  sub  colore  episcopatus 
ad  saeculum  esse  reductum,  ubi  tantis  terrae  curis  inserviret  quan¬ 
tis  se  nunquam  in  vita  laica  deserviisse  reminisceretur;  se  premi 
tumultu  saecularium  negotiorum,  ut  ad  superna  animus  nullatenus 
erigatur;  se  multis  causarum  fluctibus  quati  et  tumultuosae  vitae 
tempestatibus  affligi,  ut  merito  dicat:  veni  in  altitudinem  maris. 
Certe  inter  illas  terrenas  occupationes  poterat  tamen  plebem  pro 
concionibus  docere,  privatim  admonere  et  corrigere  quos  oportebat, 
ecclesiam  ordinare,  collegis  dare  consilium  eosque  ad  officium  hor¬ 
tari;  super  haec,  restabat  aliquid  temporis  ad  scribendum;  et  ta¬ 
men  calamitatem  suam  deplorat,  quod  sit  in  profundissimo  mari 
demersus.  Si  administratio  illius  temporis  mare  fuit:  quid  de  prae¬ 
senti  papatu  dicendum  erit?  Quid  enim  simile  inter  se  habent? 
Hic  nullae  sunt  conciones,  nulla  disciplinae  cura,  nullum  ecclesia¬ 
rum  studium,  nulla  spiritualis  functio:  nihil  denique  nisi  mundus. 
Perinde  tamen  laudatur  hic  labyrinthus,  quasi  nihil  inveniri 
queat  magis  ordinatum  ac  dispositum.  Bernardus  vero  quas  fun¬ 
dit  querimonias,  quos  edit  gemitus  dum  suae  aetatis  vitia  intue¬ 
tur?  Quid  igitur,  si  hoc  nostrum  ferreum  saeculum  et  si  quid 
est  ferro  deterius,  inspiceret?  Quae  ista  est  improbitas,  non  modo 
pertinaciter  tueri,  velut  sacrosanctum  ac  divinum,  quod  uno  ore 
sancti  omnes  semper  improbarunt;  sed  eorum  quoque  testimonio 
abuti  ad  defensionem  papatus,  quem  constat  fuisse  illis  prorsus 
incognitum?  Quanquam  de  tempore  Bernardi  fateor,  tantam  fuisse 
tunc  corruptionem  rerum  omnium,  ut  non  fuerit  multum"  nostro 
dissimile.  Verum  omni  pudore  carent  qui  ex  medio  illo  saeculo, 
Leonis  scilicet  et  Gregorii  et  similium ,  praetextum  aliquem  pe- 
tunt.  Perinde  enim  faciunt  ac  si  quis,  ad  stabiliendam  Caesarum 
monarchiam,  antiquum  romani  imperii  statum  laudaret,  hoc  est, 
libertatis  laudes  ad  ornandam  tyrannidem  mutuaretur. 


i 

i 

i 

I 

i 


fi 


g1 

st 

P> 

ili 

oi; 
sc 
be 
ao 
pe 
fac 
1  lini 
vel 

non 

fitii 

lati 

mih 

Ipon 


potii 
an  a 
!lico 
tus  i 
eatns 
1  puod 


CAPUT  VII. 


23.  Postremo,  etiamsi  haec  darentur  omnia,  exoritur  tamen 
!i  illis  noyum  de  integro  certamen,  quum  negamus  esse  Romae  ec- 

Ii  clesiam  in  qua  ejusmodi  beneficia  residere  queant:  quum  negamus 
esse  episcopum  qui  haec  dignitatis  privilegia  sustineat.  Sint  igi- 
j  tur  vera  illa  omnia  (quae  tamen  illis  jam  extorsimus)  Petrum  voce 
I  Christi  constitutum  fuisse  universae  ecclesiae  caput,  ipsum  que  ho- 
I  norem  sibi  collatum  in  romana  sede  deposuisse;  id  veteris  eccle¬ 
siae  autoritate  fuisse  sancitum,  longo  usu  confirmatum;  romano 
pontifici  summam  potestatem  fuisse  semper  uno  consensu  ab  om¬ 
nibus  delatam;  ipsum  fuisse  omnium  et  causarum  et  hominum  ju¬ 
dicem,  nullius  judicio  subjectum  fuisse.  Habeant  etiam  plura  si 
I  velint:  respondeo  tamen  uno  verbo,  nihil  istorum  valere,  nisi  Ro¬ 
mae  sit  ecclesia  et  episcopus.  Hoc  mihi  concedant  necesse  est, 
l  non  posse  ecclesiarum  matrem  esse,  quae  ipsa  non  sit  ecclesia; 
i  non  posse  episcoporum  esse  principem,  qui  ipse  non  sit  episco- 
i  pus.  Yolunt  igitur  sedem  apostolicam  habere  Romae?  Dent  mihi 
verum  et  legitimum  apostolatum.  Yolunt  habere  summum  ponti- 
j  ficem?  Dent  mihi  episcopum.  Quid  autem?  ubi  ullam  ecclesiae 
I  faciem  nobis  ostendent?  Nominant  quidem,  et  subinde  in  ore 

S  habent.  Certe  ecclesia  suis  certis  notis  cognoscitur,  et  episcopa¬ 
tus  nomen  officii  est.  Hic  non  de  populo  loquor,  sed  de  ipso  re¬ 
gimine,  quod  lucere  in  ecclesia  perpetuo  debet.  Ubi  illic  mini¬ 
sterium,  quale  requirit  Christi  institutio?  Meminerimus  quod  de 
presbyterorum  et  episcopi  officio  ante  dictum  est.  Si  ad  regulam 
illam  exigemus  officium  cardinalium,  fatebimur  nihil  minus  esse 
quam  presbyteros.  Ipse  vero  pontifex  quid  omnino  habeat  epi¬ 
scopale,  scire  velim.  Primum  in  munere  episcopi  caput  est,  ple¬ 
bem  Dei  verbo  docere ;  alterum  et  proximum  huic ,  sacramenta 
administrare;  tertium,  monere  et  hortari,  corrigere  etiam  eos  qui 
peccant,  ac  in  sancta  disciplina  populum  continere.  Quid  istorum 
facit?  imo  quid  facere  se  simulat?  Dicant  igitur,  qua  ratione  ve¬ 
lint  haberi  episcopum,  qui  nullam  officii  partem  minimo  digito, 
vel  in  speciem  saltem,  attingit. 

24.  Non  ita  de  episcopo  est  ut  de  rege.  Hic  enim,  etsi 
|  non  exsequatur  quod  proprium  est  regis,  honorem  nihilominus  ac 
titulum  retinet.  At  in  episcopo  dijudicando  respicitur  Christi  man¬ 
datum,  quod  semper  in  ecclesia  valere  debet.  Hunc  ergo  nodum 
mihi  solvant  Romanenses.  Nego  ipsorum  pontificem  esse  episco¬ 
porum  principem,  quum  non  sit  episcopus.  Istud  proximum  ne¬ 
cesse  est  probent  falsum  esse,  si  vincere  in  illo  priore  volent. 
Quid  quod  non  modo  nihil  habet  episcopi  proprium,  sed  omnia 
potius  contraria?  Sed  hic,  o  Deus,  unde  incipiam?  a  doctrinane, 
j  an  a  moribus?  Quid  dicam,  aut  quid  tacebo?  ubi  desinam?  Hoc 
dico :  quum  mundus  hodie  tot  perversis  impiisque  doctrinis  refer¬ 
tus  sit,  tot  superstitionum  generibus  plenus,  tot  erroribus  excae- 
catus,  in  tanta  idololatria  demersus:  nihil  uspiam  istorum  esse 
|  quod  non  illinc  vel  emanarit,  vel  saltem  fuerit  confirmatum.  Nec 
alia  est  causa  cur  tanta  rabie  ferantur  pontifices  in  renascentem 

evangelii  doctrinam,  ad  eam  opprimendam  nervos  omnes  suos  in¬ 
tendant,  reges  omnes  ac  principes  ad  saevitiam  accendant,  nisi 
quod  collabi  ac  corruere  totum  suum  regnum  vident,  ubi  primum 
Christi  evangelium  obtinuerit.  Crudelis  fuit  Leo,  sanguinarius  Cle¬ 
mens,  truculentus  est  Paulus.  Sed  non  tam  natura  eos  ad  im¬ 
pugnandam  veritatem  impulit,  quam  quod  una  haec  illis  ratio  erat 
tuendae  suae  potentiae.  Salvi  igitur  quum  esse  non  possint  nisi 
profligato  Christo,  non  aliter  laborant  in  hac  causa  quam  si  pro 
aris  ac  focis  suisque  ipsorum  capitibus  pugnarent.  Quid  ergo? 
num  illic  nobis  erit  sedes  apostolica  ubi  nihil  cernimus  nisi  hor¬ 
rendam  apostasiam?  Erit  Christi  vicarius,  qui  furiosis  conatibus 
evangelium  persequendo  antichristum  se  esse  palam  profitetur  ? 
Erit  Petri  successor,  qui  ad  demoliendum  quidquid  aedificavit  Pe¬ 
trus  ferro  et  igni  grassatur?  Erit  caput  ecclesiae,  qui  ecclesiam 
a  Christo  solo  vero  capite  rescissam  ac  truncatam  in  se  ipsa  dis¬ 
cerpit  ac  lacerat?  Fuerit  sane  olim  Roma  omnium  ecclesiarum 
mater:  verum  ex  quo  anti christi  sedes  fieri  coepit,  desiit  esse  id 
quod  erat. 

25.  Videmur  nonnullis  nimis  maledici  ac  petulantes,  quum 
romanum  pontificem  vocamus  antichristum.  Sed  qui  hoc  sentiunt, 
non  intelligunt  se  Paulum  immodestiae  insimulare,  post  quem  nos 
loquimur,  imo  ex  cujus  ore  sic  loquimur.  Ac  ne  quis  objiciat 
nos  Pauli  verba,  quae  alio  pertineant,  perperam  torquere  in 
romanum  pontificem,  breviter  ostendam  non  aliter  quam  de  pa- 
patu  posse  intelligi.  Antichristum  in  templo  Dei  sessurum  Pau¬ 
lus  scribit  (2  Thess.  2,  4).  Alibi  quoque  spiritus ,  describens  ejus 
imaginem  in  Antiochi  persona,  ostendit  regnum  ejus  in  magnilo¬ 
quentia  et  Dei  blasphemiis  situm  fore  (Dan.  7,  25).  Hinc  colli¬ 
gimus  tyrannidem  esse  in  animas  magis  quam  in  corpora,  quae 
adversus  spirituale  Christi  regnum  erigatur.  Deinde  talem  esse 
quae  nec  Christi  nec  ecclesiae  nomen  aboleat,  sed  potius  Christi 
praetextu  abutatur  et  sub  ecclesiae  titulo  velut  larva  delitescat. 
Tametsi  autem  omnes  quae  ab  initio  exstiterunt  haereses  ac  sectae 
ad  regnum  antichristi  pertineant,  quum  tamen  praedicit  Paulus 
venturam  defectionem,  hac  descriptione  significat,  sedem  illam  abo¬ 
minationis  tunc  erigendam,  ubi  universalis  quaedam  defectio  ec¬ 
clesiam  occuparit,  utcunque  multa  ecclesiae  membra  in  vera  fidei 
unitate  sparsim  perseverent.  Quum  vero  addit  suo  tempore  coe¬ 
pisse  moliri  in  mysterio  opus  iniquitatis,  quod  postea  palam  fac¬ 
turus  esset,  ex  eo  intelligimus ,  calamitatem  hanc  neque  per  unum 
hominem  fuisse  inferendam,  neque  in  uno  homine  finiendam.  Porro, 
quum  hac  nota  designet  antichristum,  quod  suum  Deo  honorem 
praerepturus  sit  ut  sibi  sumat,  hoc  praecipuum  indicium  est 
quod  sequi  debemus  in  quaerendo  antichristo;  praesertim  ubi  ejus¬ 
modi  superbia  ad  publicam  usque  ecclesiae  dissipationem  procedit. 
Quum  ergo  constet,  pontificem  romanum  impudenter  ad  se  trans¬ 
tulisse  quod  Dei  unius  et  Christi  maxime  proprium  erat,  dubitan¬ 
dum  non  est  quin  impii  et  abominandi  regni  dux  sit  et  antesignanus. 

26.  Eant  nunc  Romanenses  et  antiquitatem  nobis  opponant. 
Quasi  in  tanta  rerum  omnium  conversione  sedis  honor  stare  pos¬ 
sit  ubi  nulla  est  sedes.  Narrat  Eusebius  1)  Deum ,  ut  vindictae 
suae  locus  fieret,  ecclesiam  quae  Hierosolymis  erat  Pellam  transtu¬ 
lisse.  Quod  semel  factum  fuisse  audimus,  fieri  saepius  potuit. 
Proinde,  sic  loco  alligare  honorem  primatus,  ut  qui  re  vera  in¬ 
festissimus  est  hostis  Christi,  summus  evangelii  adversarius,  maxi¬ 
mus  ecclesiae  vastator  ac  dissipator,  crudelissimus  sanctorum 
omnium  mactator  et  carnifex,  vicarius  nihilominus  Christi,  Petri 
successor,  primus  ecclesiae  antistes  habeatur,  tantummodo  quia 
sedem  occupat  quae  olim  prima  omnium  fuit:  id  vero  nimis  ridi¬ 
culum  est  ac  ineptum.  Taceo  quantum  sit  discriminis  inter  pa¬ 
pae  cancellariam ,  et  bene  compositum  ecclesiae  ordinem.  Quan- 
quam  haec  una  res  omnem  de  hac  quaestione  dubitationem  potest 
optime  tollere.  Nemo  enim  sanae  mentis  episcopatum  in  plumbo 
et  bullis  includet,  multo  minus  in  illo  captionum  omnium  ac  cir¬ 
cumscriptionum  magisterio,  quibus  rebus  censetur  spirituale  pa¬ 
pae  regimen.  Eleganter  igitur  a  quodam  dictum  est,  illam  quae 
jactatur,  romanam  ecclesiam  pridem  conversam  fuisse  in  curiam, 
quae  sola  nunc  Romae  visitur.  Neque  hic  accuso  hominum  vi¬ 
tia  ;  sed  papatum  ipsum  ex  diametro  cum  ecclesiastiea  ratione 
pugnare  demonstro. 

27.  Ad  homines  autem  si  veniamus,  satis  scitur  quales  re- 
perturi  simus  Christi  vicarios:  Julius  scilicet,  et  Leo ,  et  Clemens, 
et  Paulus  Christianae  fidei  columnae  erunt,  primique  religionis 
interpretes ,  qui  nihil  aliud  de  Christo  tenuerunt ,  nisi  quod  di¬ 
dicerant  in  schola  Luciani.  Sed  quid  tres  aut  quatuor  pontifices 
enumero?  Quasi  vero  dubium  sit,  qualem  religionis  speciem  pro¬ 
fessi  sint  jampridem  pontifices  cum  toto  cardinalium  collegio,  et 
hodie  profiteantur.  Primum  enim  arcanae  illius  theologiae,  quae 
inter  eos  regnat,  caput  est:  nullum  esse  Deum.  Alterum,  quae¬ 
cunque  de  Christo  scripta  sunt  ac  docentur,  mendacia  esse  et 
imposturas.  Tertium,  doctrinam  de  futura  vita  et  ultima  resur¬ 
rectione,  meras  esse  fabulas.  Non  omnes  ita  sentiunt,  et  pauci 
ita  loquuntur,  fateor.  Jampridem  tamen  haec  ordinaria  esse  coe¬ 
pit  pontificum  religio.  Hoc  quum  sit  notissimum  omnibus  qui 
Romam  noverunt,  non  cessant  tamen  romanenses  theologi  jactare, 
Christi  privilegio  cautum  esse  ne  papa  errare  possit,  quia  Petro 
dictum  sit:  oravi  pro  te,  ne  deficiat  fides  tua  (Luc.  22,  32). 
Quid  obsecro,  tam  impudenter  ludendo  proficiunt,  nisi  ut  totus 
mundus  intelligat,  eos  ita  ad  extremum  improbitatis  venisse,  ut 
neque  Deum  timeant,  neque  homines  revereantur? 

28.  Sed  fingamus  latere  eorum  quos  dixi  pontificum  impie¬ 
tatem,  quod  eam  neque  concionibus  neque  scriptis  publicarint, 
sed  in  mensa  duntaxat  et  cubiculo ,  aut  saltem  inter  parietes 
prodiderint.  Atqui ,  si  privilegium  quod  obtendunt  ratum  esse 


1)  Libr.  3.  c.  5. 
Calvini  Institutio  II. 

velint,  expungant  e  numero  pontificum  oportet  Joannem  vicesi¬ 
mum  secundum,  qui  palam  asseruit,  animas  esse  mortales,  una- 
que  cum  corporibus  interire  usque  ad  diem  resurrectionis.  Atque 
ut  videas  totam  sedem  cum  praecipuis  suis  fulturis  tunc  prorsus 
concidisse:  nemo  cardinalium  huic  se  tantae  insaniae  opposuit,  sed 
schola  parisiensis  regem  Galliae  impulit,  ut  ad  palinodiam  homi¬ 
nem  cogeret.  Rex  ejus  communionem  suis  interdixit,  nisi  mox 
resipisceret,  idque  de  more  publicavit  per  praeconem.  Hac  ne¬ 
cessitate  adactus  ille,  errorem  abjuravit.  Hoc  exemplum  facit  ne 
me  oporteat  cum  adversariis  amplius  de  eo  disputare  quod  dicunt, 
sedem  romanam  ejusque  pontifices  labi  in  fide  non  posse,  quia 
Petro  dictum  sit:  oravi  pro  te,  ne  deficiat  fides  tua.  Certe  ille 
tam  foedo  lapsus  genere  a  recta  fide  excidit,  ut  sit  insigne  poste¬ 
ris  documentum,  non  omnes  esse  Petros  qui  Petro  in  episcopa¬ 
tum  succedunt.  Quanquam  istud  quoque  magis  per  se  puerile 
est  quam  ut  responsione  egeat.  Nam  si  volunt  ad  Petri  succes¬ 
sores  trahere  quidquid  Petro  dictum  est,  sequetur  omnes  illos 
esse  satanas,  quum  istud  quoque  Petro  dixerit  Dominus:  vade 
retro  satan,  quia  offendiculum  es  mihi  (Matth.  16,  23).  Tam 
enim  facile  nobis  erit  retorquere  hoc  posterius,  quam  illis  alterum 
objicere. 

29.  Yerum  certare  ineptiendo  non  libet;  redeo  igitur  unde 
digressus  eram.  Sic  alligare  loco  et  Christum,  et  spiritum  sanc¬ 
tum,  et  ecclesiam,  ut  quicunque  illic  praesideat,  etiamsi  sit  dia¬ 
bolus,  Christi  tamen  vicarius  et  caput  ecclesiae  censeatur,  quia  j 
fuerit  olim  Petri  sedes,  non  modo  impium  et  Christro  contume-  j 
liosum,  sed  nimis  absurdum  et  a  sensu  communi  alienum  esse  j 
dico.  Jam  pridem  romani  pontifices  aut  omni  prorsus  carent  re-  * 
ligione ,  aut  maximi  sunt  religionis  hostes.  Nihilo  igitur  magis 
fiunt ,  ob  sedem  quam  occupant,  Christi  vicarii ,  quam  idolum, 
ubi  in  templo  Dei  collocatur,  pro  Deo  habendum  est.  Jam  si  i 
de  moribus  fiat  censura,  ipsi  pro  se  pontifices  respondeant,  quid 
omnino  sit  in  quo  episcopi  agnosci  queant.  Primum,  quod  Ro¬ 
mae  sic  vivitur,  ipsis  non  modo  conniventibus  ac  tacentibus,  sedi 
tacito  etiam  quasi  nutu  approbantibus,  id  prorsus  indignum  est; 
episcopis:  quorum  officium  est  plebis  licentiam  disciplinae  seve¬ 
ritate  coercere.  Sed  ego  tam  rigidus  in  eos  non  ero,  ut  alienis  i 
delictis  ipsos  gravem.  Quod  autem  ipsi  cum  sua  familia,  cum 
toto  fere  cardinalium  collegio,  cum  toto  cleri  sui  grege,  ad  omnemi 
nequitiam,  obscoenitatem,  spurcitiam,  ad  omne  scelerum  et  fla- 
gitiorum  genus  adeo  sunt  prostituti,  ut  monstra  referant  magis 
quam  homines;  in  eo  sane  produnt  se  nihil  minus  esse  quam; 
episcopos.  Neque  tamen  vereri  debent  ne  suam  turpitudinem 
ulterius  detegam.  Nam  et  in  tam  putido  coeno  versari  piget,  et 
parcendum  est  pudicis  auribus;  et  mihi  videor  satis  ac  super  de¬ 
monstrasse  quod  volebam :  etiam  si  caput  ecclesiarum  olim  fuisset 
Roma,  non  tamen  hodie  esse  dignam  quae  in  minimis  pedum; 
digitis  censeatur. 

30.  Quantum  ad  cardinales,  quos  vocant,  attinet,  nescio 
quid  factum  sit  ut  ita  subito  in  tantam  amplitudinem  emerserint. 
Hic  titulus  Gregorii  aetate  in  solos  episcopos  competebat.  Nam 
quoties  meminit  cardinalium,  non  romanae  ecclesiae,  sed  aliis 
quibuslibet  eos  attribuit,  ut  in  summa  nihil  aliud  sit  sacerdos 
cardinalis  quam  episcopus  *).  Apud  superioris  saeculi  scriptores 
nomen  huc  non  reperio.  Yideo  tamen  fuisse  tunc  episcopis  mi¬ 
nores,  quo  nunc  longe  antecellunt.  Notum  est  illud  Augustini 1  2) : 
quanquam  secundum  honorum  vocabula  quae  jam  ecclesiae  usus 
obtinuit,  episcopatus  presbyterio  major  sit,  tamen  in  multis  rebus 
Augustinus  Hieronymo  minor  est.  Hic  certe  romanae  ecclesiae 
presbyterum  ab  aliis  minime  discernit,  sed  omnes  ex  aequo  post¬ 
ponit  episcopis.  Idque  eousque  fuit  observatum,  ut  in  concilio 
carthaginensi ,  quum  duo  adessent  legati  romanae  sedis,  unus 
episcopus,  secundus  presbyter,  his  in  ultimum  locum  rejectus 
fuerit.  Verum  ne  nimis  vetera  persequamur,  exstat  concilium3) 
sub  Gregorio  habitum  Hornae,  in  quo  presbyteri  ultimo  loco  se¬ 
dent  et  seorsum  subscribunt;  diaconi  locum  nullum  in  subscriptione 
habent.  Et  sane  nihil  officii  tunc  habebant,  nisi  ut  in  doctrinae 
et  sacramentorum  administratione  episcopo  adessent  ac  subessent. 
Nunc  adeo  mutata  sors  est,  ut  facti  sint  regum  et  Caesarum 
cognati.  Nec  dubium  est  quin  una  cum  suo  capite  sensim  cre¬ 
verint  ,  donec  ad  hoc  dignitatis  fastigium  evecti  fuerunt.  Verum 
hoc  quoque  paucis  verbis  quasi  obiter  attingere  placuit,  quo 
melius  intelligerent  lectores,  sedem  romanam,  qualis  hodie  est, 
plurimum  differre  ab  illa  veteri  cujus  praetextu  haec  se  tuetur 
ac  defendit.  Verum  qualescunque  fuerint  olim,  quando  nihil  ha¬ 
bent  veri  ac  legitimi  in  ecclesia  muneris ,  fucum  duntaxat  et 
inanem  larvam  retinent;  imo  quando  omnia  habent  penitus  con¬ 
traria,  neeesse  fuit  illis  evenire  quod  tam  saepe  scribit  Grego- 
rius 4).  Elens,  inquit,  dico,  gemens  denuntio:  quia  quum  sacer¬ 
dotalis  ordo  intus  cecidit,  foris  quoque  diu  stare  non  poterit. 
Quin  potius  impleri  in  illis  oportuit  quod  de  talibus  ait  Malachias 
(2,  8):  vos  recessistis  de  via  et  offendere  fecistis  in  lege  pluri¬ 
mos;  itaque  irritum  fecistis  pactum  Levi,  dicit  Dominus :  propte- 
rea  ecce  ego  dedi  vos  contemptibiles  ac  viles  omni  populo.  Jam 
relinquo  piis  omnibus  cogitandum ,  quale  supremum  sit  romanae 
hierarchiae  fastigium:  cui  ipsum  quoque  Dei  verbum  quod  coelo 
et  terrae,  hominibus  et  angelis  venerabile  ac  sacrosanctum  esse 
oportuerat,  subjicere  nefaria  impudentia  papistae  non  dubitant. 


1)  Epist.  15  et  77  et  79;  Libr.  2.  epist.  6.  25  et  multis  aliis. 

2)  Epist.  19.  ad  Hieronym.  3)  Libr.  4.  regist. 

4)  Libr.  4.  epist.  52  et  55 ;  Libr.  5.  epist.  7  et  alibi. 


19* 


292  LIBER  IV.  DE  EXTERNIS  MEDIIS  AD  SALUTEM. 


CAPUT  VIII. 

De  potestate  ecclesiae  quoad  fidei  dogmata;  et  quam  effraeni 
licentia  ad  vitiandam  omnem  doctrinae  puritatem  tracta 
fuerit  in  papatu. 

Duabus  praecipuis  partibus  constat  hoc  Caput :  1)  Novem  prioribus  sectio¬ 
nibus  ,  quinam  termini  sint ,  quos  ecclesia  sibi  debet  in  hujusmodi  rebus  con¬ 
stituere,  ostenditur,  sect.  1 — 9.  —  2)  Deinde  coarguitur  ecclesia  Romana,  quod 
hos  limites  transgredi  ausa  sit,  a  sect.  10.  usque  ad  fin.  cap. 

1.  Sequitur  nunc  tertius  locus,  de  ecclesiae  potestate,  quae 
partim  in  episcopis  singulis,  partim  in  conciliis,  et  iis  vel  pro¬ 
vincialibus  vel  generalibus  spectatur.  De  spirituali  tantum  po¬ 
testate  loquor,  quae  propria  est  ecclesiae.  Ea  autem  consistit 
vel  in  doctrina,  vel  in  jurisdictione,  vel  in  legibus  ferendis. 
Locus  de  doctrina  duas  habet  partes,  autoritatem  dogmatum  tra¬ 
dendorum  et  eorum  explicationem.  Antequam  incipimus  de  sin¬ 
gulis  in  specie  disserere ,  pios  lectores  volumus  admonitos ,  ut 
quidquid  de  ecclesiae  potestate  docetur,  meminerint  ad  eum  finem 
referre  in  quem  teste  Paulo  (2  Cor.  10,  8  et  13,  10)  data  est: 
nempe  ad  aedificationem  et  non  in  destructionem;  qua  qui  legi¬ 
time  utuntur,  nihil  plus  se  esse  existimant  quam  ministros  Chri¬ 
sti  simulque  ministros  populi  in  Christo.  Porro  aedificandae  ec¬ 
clesiae  una  haec  ratio  est,  si  ministri  ipsi  suam  Christo  autori¬ 
tatem  conservare  student,  quae  salva  aliter  esse  non  potest  quam 
si  id  ei  relinquatur  quod  a  patre  accepit,  nempe  ut  sit  unicus 
ecclesiae  magister.  Non  enim  de  alio  quopiam,  sed  de  ipso  solo 
scriptum  est:  ipsum  audite  (Matth.  17,  5).  Est  igitur  ecclesiastica 
potestas  non  maligne  quidem  ornanda ,  sed  tamem  includenda 
certis  finibus,  ne  pro  hominum  libidine  huc  atque  illuc  trahatur. 
Ad  id  plurimum  proderit  observare  qualiter  a  prophetis  et  apo¬ 
stolis  describatur.  Nam  si  simpliciter  hominibus  concedimus  quam 
sumere  ipsis  visum  fuerit  potestatem,  omnibus  in  promptu  est, 
quam  sit  proclivis  in  tyrannidem  lapsus,  quae  procul  a  Christi 
ecclesia  abesse  debet. 

2.  Proinde  hinc  meminisse  oportet,  quidquid  autoritatis  ac 
dignitatis  spiritus  in  scriptura,  sive  sacerdotibus,  sive  prophetis, 
sive  apostolis,  sive  apostolorum  successoribus  defert,  id  totum  non 
proprie  hominibus  ipsis,  sed  ministerio  cui  praefecti  sunt  dari; 
vel  (ut  expeditius  loquamur)  verbo,  cujus  ministerium  illis  est 
commissum.  IJt  enim  ordine  omnes  persequamur,  non  reperie- 
mus,  ulla  docendi  aut  respondendi  autoritate  fuisse  praeditos, 
nisi  in  nomine  et  verbo  Domini.  Ubi  enim  vocantur  ad  munus, 
simul  illis  injungitur  ne  quid  afferant  ex  se  ipsis,  sed  loquantur 
ex  ore  Domini.  Nec  eos  ante  producit  ipse  in  medium,  ut  a 
populo  audiantur,  quam  praeceperit  quidnam  loqui  debeant,  ne 

quid  praeter  verbum  suum  loquantur.  Moses  ipse,  prophetarum 
omnium  princeps,  audiendus  prae  aliis  fuit;  sed  ante  instruitur 
suis  mandatis,  ne  quid  omnino  nuntiare  queat  nisi  a  Domino. 
Itaque  populus,  doctrinam  ejus  amplexus,  in  Deum  et  in  ejus 
servum  Mosen  dicitur  credidisse.  Sacerdotum  quoque  autoritas, 
ne  contemptui  foret,  gravissimis  poenis  sancita  est.  Yerum  si¬ 
mul  ostendit  Dominus  qua  lege  audiendi  essent,  quum  dicit  (Ma- 
lach.  2,  4  et  6)  se  percussisse  foedus  suum  cum  Levi,  ut  lex 
veritatis  esset  in  ore  ejus.  Et  paulo  post  addit:  labia  sacerdotis 
custodient  scientiam,  et  legem  requirent  ex  ore  ejus;  quia  ange¬ 
lus  Domini  exercituum  est.  Ergo  si  audiri  velit  sacerdos,  prae¬ 
stet  se  Dei  nuntium;  id  est,  mandata  quae  ab  autore  suo  accepit, 
fideliter  referat.  Atque  ubi  de  iis  audiendis  agitur  nominatim 
hoc  ponitur,  ut  secundum  legem  Dei  respondeant  (Deut.  17,  10). 

3.  Prophetarum  qualis  in  universum  fuerit  potestas,  ele¬ 
ganter  apud  Ezechielem  (3,  17)  describitur:  fili  hominis,  ait  Do¬ 
minus,  speculatorem  dedi  te  domui  Israel;  audies  igitur  ex  ore 
meo  verbum  et  annuntiabis  illis  ex  me.  Qui  audire  jubetur  ex 
ore  Domini,  nonne  quidquam  ex  se  comminisci  prohibetur?  Quid 
vero  est,  nuntiare  a  Domino,  nisi  sic  loqui  ut  confidenter  jac¬ 
tare  ausit,  non  suum  esse  sed  Domini  verbum  quod  attulerit? 
Tantumdum  est  apud  Jeremiam  (23,  28)  aliis  verbis;  Propheta, 
inquit,  apud  quem  est  somnium,  narret  somnium,  et  qui  habet 
verbum  meum,  loquatur  verbum  meum  verum.  Certe  illis  uni¬ 
versis  legem  dicit.  Est  autem  ejusmodi,  quod  non  patitur  quem¬ 
piam  plus  docere  quam  jussus  fuerit.  Et  postea  paleam  vocat 
quidquid  a  se  uno  profectum  non  est.  Itaque  nemo  ex  ipsis 
prophetis  os  aperuit,  nisi  Domino  verba  praeeunte.  Dnde  illa 
toties  apud  eos  occurrunt:  verbum  Domini,  onus  Domini,  sic  ait 
Dominus,  os  Domini  loquutum  est.  Et  merito:  exclamabat  enim 
Jesaias  (6,  5),  polluta  sibi  esse  labia;  Jeremias  (1,  6)  se  nescire 
loqui  fatebatur,  quia  puer  esset.  Quid  ab  illius  polluto,  ab  hu¬ 
jus  fatuo  ore  prodire  poterat  nisi  immundum  aut  insulsum,  si 
suum  ipsi  sermonem  loquuti  essent?  Sancta  vero  et  pura  illis 
labia  fuerunt  quum  spiritus  sancti  coeperunt  esse  organa.  "Ubi 
hac  religione  obstricti  sunt  prophetae,  ne  quid  tradant  nisi  quod 
acceperint,  tunc  insigni  potestate  ac  eximiis  titulis  ornantur.  Nam 
quum  Dominus  testatur  (ibid.  v.  10)  se  praefecisse  illos  gentibus 
ac  regnis,  ut  evellant  et  exstirpent,  perdant  et  destruant,  aedifi¬ 
cent  ac  plantent,  continuo  subjungit  causam:  quia  verba  sua  in 
eorum  ore  posuerit. 

4.  Jam  si  in  apostolos  respicias,  multis  quidem  et  insigni¬ 
bus  elogiis  commendantur,  quod  lux  sint  mundi  et  sal  terrae 
(Matth.  5,  13);  quod  pro  Christo  audiendi  (Luc.  10,  16);  quod 
quaecunque  in  terra  ligaverint  aut  solverint  ligata  erunt  aut  so¬ 
luta  in  coelo  (Joann.  20,  23).  Yerum  suo  nomine  prae  se  ferunt 
quantum  sibi  in  suo  munere  permissum  sit:  nempe  si  apostoli 
sunt,  ne  garriant  quidquid  collibitum  fuerit;  sed  mandata  ejus 

a  quo  missi  sunt  bona  fide  perferant.  Et  satis  clara  sunt  Christi 
yerba ,  quibus  eorum  legationem  terminavit :  quum  mandavit  illis 
ut  irent  ac  docerent  omnes  gentes  quaecunque  praeceperat  (Mattii. 
28,  19).  Quin  ipse  quoque  hanc  in  se  legem  (ne  cui  eam  de¬ 
trectare  fas  esset)  recepit,  sibique  imposuit.  Doctrina,  inquit 
(Joann.  7,  16),  mea  non  est  mea,  sed  ejus  qui  me  misit,  patris. 
Is  qui  unicus  ac  aeternus  patris  consiliarius  semper  fuit,  quique 
dominus  ac  magister  omnium  est  constitutus  a  patre,  quia  tamen 
docendi  ministerio  fungitur,  ministris  omnibus  suo  exemplo  prae¬ 
scribit  quam  in  docendo  regulam  sequi  debeant.  Non  est  igitur 
ecclesiae  potestas  infinita,  sed  subjecta  verbo  Domini  et  in  eo 
quasi  inclusa. 

5.  Atqui  quum  hoc  ab  initio  in  ecclesia  valuerit,  hodieque 
valere  debeat,  ne  quid  doceant  servi  Dei  quod  non  ab  ipso  didi¬ 
cerint,  pro  temporum  tamen  varietate  diversas  habuerunt  discendi 
rationes.  Ea  vero  quae  nunc  est,  plurimum  a  superioribus  dif¬ 
fert.  Principio,  si  verum  est  quod  ait  Christus,  quod  nemo  pa¬ 
trem  viderit  nisi  filius,  et  cui  voluerit  filius  revelare  (Matth.  11, 
27),  oportuit  certe  ab  aeterna  illa  sapientia  semper  dirigi,  qui 
ad  Dei  notitiam  pervenire  vellent.  Quomodo  enim  Dei  mysteria 
aut  animo  comprehendissent  aut  eloquuti  essent,  nisi  docente  eo 
cui  soli  patent  arcana  patris  ?  Deum  igitur  non  aliter  cognove¬ 
runt  olim  sancti  homines,  quam  ipsum  in  filio  velut  in  speculo 
intuiti.  Hoc  quum  dico,  intelligo  Deum  non  alia  se  unquam  ra¬ 
tione  manifestasse  hominibus  quam  per  filium,  hoc  est  unicam 
suam  sapientiam,  lucem  ac  veritatem.  Ex  hoc  fonte  hauserunt 
Adam,  Noe,  Abraham,  Isaac,  Jacob  et  alii  quidquid  habuerunt 
coelestis  doctrinae.  Ex  eodem  prophetae  omnes  hauserunt  et  ipsi 
quoque  quidquid  coelestium  oraculorum  ediderunt.  Enimvero  haec 
sapientia  non  uno  modo  semper  se  exseruit.  Apud  patriarchas 
arcanis  revelationibus  est  usus;  sed  simul  ad  eas  confirmandas 
ejusmodi  signa  adhibuit,  ut  miuime  dubium  illis  esse  posset,  Deum 
esse  qui  loquebatur.  Patriarchae  quod  acceperant,  ad  posteros 
per  manus  transmiserunt;  ea  enim  lege  apud  ipsos  deposuerat 
Deus,  ut  ita  propagarent.  Eilii  vero  ac  nepotes,  Deo  intus  dic¬ 
tante,  sciebant  e  coelo  esse,  non  ex  terra,  quod  audiebant. 

6.  IJbi  autem  Deo  visum  est  illustriorem  ecclesiae  formam 
excitare,  verbum  suum  mandari  scripto  ac  consignari  voluit,  ut 
inde  peterent  sacerdotes  quod  populo  traderent,  utque  ad  eam  re¬ 
gulam  omnis  quae  traderetur  doctrina  exigeretur.  Itaque  post  legis 
promulgationem  quum  jubentur  sacerdotes  docere  ex  ore  Domini, 
sensus  est,  ne  quid  extraneum  aut  alienum  ab  eo  doctrinae  ge¬ 
nere  doceant,  quod  Deus  in  lege  comprehenderat;  addere  vero  ac 
minuere  nefas  illis  fuit.  Sequuti  sunt  deinde  prophetae  per  quos 
nova  quidem  oracula  publicavit  Deus  quae  ad  legem  adderentur: 
non  sic  tamen  nova  quin  ex  lege  manarent,  et  in  ipsam  respice¬ 
rent.  Quantum  enim  ad  doctrinam,  legis  duntaxat  interpretes  fue¬ 
runt;  nec  aliquid  ad  eam  addiderunt  nisi  vaticinia  de  rebus  futu- 


CAPUT  VIII. 


295 


ris.  His  exceptis,  nihil  aliud  prodiderunt  quam  puram  legis  ex¬ 
plicationem.  Verum  quia  Domino  placebat  illustriorem  exstare  doc¬ 
trinam  et  ampliorem,  quo  melius  infirmis  conscientiis  satisfieret, 
prophetias  quoque  scriptis  mandari  praecepit,  et  haberi  verbi  sui 
partem.  His  simul  accesserunt  historiae,  quae  et  ipsae  propheta¬ 
rum  sunt  lucubrationes,  sed  dictante  spiritu  sancto  compositae. 
Psalmos  prophetiis  adnumero,  quando  his  commune  est  quod  illis 
tribuimus.  Totum  ergo  illud  corpus  ex  lege,  prophetiis,  psalmis 
et  historiis  compactum  verbum  Domini  fuit  veteri  populo,  ad  cu¬ 
jus  regulam  sacerdotes  et  doctores  usque  ad  Christi  adventum,  suam 
doctrinam  exigere  debuerunt;  nec  fas  illis  fuit  vel  ad  dexteram, 
vel  ad  sinistram  deflectere;  quia  totum  ipsorum  munus  his  finibus 
inclusum  erat,  ut  ex  ore  Dei  populo  responderent.  Quod  ex  in¬ 
signi  loco  Malachiae  (4,  4)  colligitur,  ubi  jubet  memores  esse  legis 
et  ad  eam  attendere  usque  ad  evangelii  praedicationem.  Nam  ita 
eos  arcet  ab  omnibus  adventitiis  doctrinis ,  nec  concedit  vel  tan¬ 
tillum  a  via  deflectere  quam  Moses  fideliter  illis  monstraverat.  At¬ 
que  haec  ratio  est  cur  tam  magnifice  praedicet  David  legis  excel¬ 
lentiam,  totque  ejus  encomia  recenseat:  ne  scilicet  Judaei  quid¬ 
quam  appeterent  extraneum,  quum  tota  perfectio  illic  inclusa  esset. 

7.  Verum  ubi  demum  in  carne  manifestata  est  Dei  sapien¬ 
tia,  quidquid  humana  mente  de  patre  coelesti  comprehendi  potest 
et  cogitari  debet,  pleno  ore  nobis  edisseruit.  Nunc  itaque,  ex  quo 
illuxit  sol  justitiae  Christus,  perfectum  habemus  divinae  veritatis 
fulgorem,  qualis  in  meridie  claritas  esse  solet,  quum  ante  sub¬ 
obscura  lux  fuerit.  Non  enim  profecto  vulgare  aliquid  praedicare 
voluit  apostolus  (Hebr.  1,1),  quum  scripsit,  Deum  olim  multifa¬ 
riam  multisque  modis  patribus  loquutum  esse  per  prophetas,  at 
extremis  his  diebus  nobis  per  dilectum  filium  loqui  coepisse.  Sig¬ 
nificat  enim,  imo  aperte  declarat,  Deum  non  posthac,  ut  antea,  per 
alios  subinde  atque  alios  loquuturum,  nec  prophetias  additurum 
prophetiis,  aut  revelationes  revelationibus;  sed  sic  omnes  docendi 
partes  in  filio  complevisse,  ut  hoc  ultimum  aeternumque  ab  eo  ha¬ 
bendum  sit  testimonium.  Qua  ratione  totum  hoc  novi  testamenti 
tempus,  ex  quo  cum  evangelii  sui  praedicatione  nobis  apparuit  Chri¬ 
stus  ad  diem  usque  judicii,  per  horam  novissimam,  novissima  tem¬ 
pora,  novissimos  dies  designatur:  quo  scilicet  doctrinae  Christi  per¬ 
fectione  contenti  discamus  nullam  ultra  novam  aut  nobis  fingere, 
aut  ab  aliis  confictam  admittere.  Itaque  non  temere  filium  sin¬ 
gulari  praerogativa  nobis  doctorem  pater  ordinavit:  ipsum,  non 
hominum  quempiam,  praecipiens  audiri.  Paucis  quidem  verbis  ejus 
nobis  magisterium  commendavit,  quum  dicit:  ipsum  audite;  sed 
quibus  inest  plus  quiddam  ponderis  ac  energiae  quam  vulgo  exi¬ 
stimetur.  Perinde  enim  est  ac  si  ab  omnibus  hominum  doctrinis 
abductos,  huic  uni  nos  sisteret,  ab  uno  omnem  salutis  doctrinam 
petere  jubet,  ab  uno  pendere,  in  uno  haerere,  denique  (quod  verba 
sonant)  unius  voci  auscultare.  Et  sane  quid  jam  ab  homine  aut 
exspectari  aut  expeti  debeat,  ubi  verbum  ipsum  vitae  familiariter 

se  nobis  ac  coram  explicavit?  Quin  omnium  hominum  ora  clausa 
esse  convenit,  postquam  semel  loquutus  est  ille  in  quo  coelestis 
pater  omnes  scientiae  et  sapientiae  thesauros  voluit  esse  abscon¬ 
ditos,  et  sic  quidem  loquutus  est  ut  et  Dei  sapientiam  (quae  nulla 
in  parte  hiulca  est)  et  Messiam  (a  quo  omnium  revelatio  sperabatur) 
decebat,  hoc  est,  ut  post  se  nihil  aliis  dicendum  reliquerit. 

8.  Esto  igitur  hoc  firmum  axioma,  non  aliud  habendum  esse  » 
Dei  verbum  cui  detur  in  ecclesia  locus,  quam  quod  lege  primum  et 
prophetis,  deinde  scriptis  apostolicis  continetur,  nec  alium  esse  rite  'c 
docendi  in  ecclesia  modum  nisi  ex  ejus  verbi  praescripto  et  norma. 
Hinc  etiam  colligimus:  non  aliud  permissum  fuisse  apostolis  quam  j 
quod  olim "habuerant  prophetae ,  nempe  ut  veterem  scripturam  ex-  j 
ponerent,  ac  ostenderent  in  Christo  completa  esse  quae  illic  tradun-  d 
tur;  id  ipsum  tamen  non  facerent  nisi  ex  Domino,  hoc  est,  prae-  j  n 
eunte  et  verba  quodammodo  dictante  Christi  spiritu.  Hac  enim  lege  j| 
eorum  legationem  definivit  Christus,  quum  jussit  ut  irent  ac  doce-  |  li 
rent,  non  quae  temere  ipsi  essent  fabricati,  sed  quaecunque  ipsis  j  si 
praeceperat.  Et  nihil  apertius  dici  poterat  quam  quod  alibi  dicit  i 
(Matth.  23,  8) :  vos  autem  nolite  vocari  rabbi ;  unus  enim  magister  j  d 
vester,  Christus.  Deinde,  quo  altius  hoc  eorum  animis  infigeret,  bis  ;{  v 
eodem  loco  repetit.  Et  quia  quae  audierant  ac  didicerant  ex  ore  It  . 
magistri,  capere  pro  sua  ruditate  non  poterant,  spiritus  veritatis  illis  !: 
promittitur,  a  quo  dirigantur  in  veram  omnium  intelligentiam  (Joann. 

14,  26  et  16,  13).  Illa  enim  restrictio  attente  notanda,  ubi  partes  I  ai 
spiritui  sancto  assignat,  suggerere  quaecunque  ante  ore  docuit. 

9.  Proinde  nihil  aliud  vel  sibi  vel  aliis  reliquum  facit  Pe-  , 
trus  (1  Petr.  4,  11),  optime  a  magistro  edoctus  quantum  sibi  lice-  ! 
ret,  nisi  ut  traditam  a  Deo  doctrinam  dispensent.  Qui  loquitur,  i  r 
inquit,  loquatur  tanquam  sermones  Dei,  hoc  est,  non  dubitanter,  : 
ut  trepidare  solent  sibi  male  conscii ,  sed  alta  confidentia ,  quae  j  m 
servum  Dei  certis  mandatis  instructum  decet.  Quid  hoc  aliud  est  ; 
quam  omnes  humanae  mentis  inventiones,  a  quocunque  tandem  ca-  ! 
pite  profectae  sint,  arcere,  ut  purus  Dei  sermo  in  fidelium  eccle¬ 
sia  doceatur  ac  discatur?  omnium  hominum,  cujuscunque  sint  or¬ 
dinis,  placita  vel  potius  figmenta  tollere,  ut  solius  Dei  decreta  rata 
maneant?  Haec  sunt  arma  illa  spiritualia  potentia  Deo  ad  demo¬ 
litionem  munitionum  (2  Cor.  10,  4),  quibus  consilia  demoliantur  fidi  | 
Dei  milites,  et  omnem  celsitudinem  quae  extollitur  adversus  cogni-  I 
tionem  Dei,  et  captivam  ducant  omnem  cognitionem  ad  obedien-  j 
dum  Christo.  En  summam  potestatem,  qua  ecclesiae  pastores,  quo-  | 
cunque  demum  nomine  vocentur,  praeditos  esse  convenit,  nempe  ■ 
ut  verbo  Dei  confidenter  1)  omnia  audeant;  ejus  majestati  omnem 
mundi  virtutem,  gloriam,  sapientiam,  altitudinem  cedere  atque  obe-  j 
dire  cogant;  ejus  potentia  fulti  omnibus  a  summo  usque  ad  no¬ 
vissimum  imperent;  Christi  domum  aedificent,  satanae  subvertant;  ; 
oves  pascant,  lupos  profligent;  dociles  instituant  et  exhortentur;  ! 
— 

1)  Vide  an  legendum :  confidentes. 


CAPUT  VIII. 


297 


rebelles  et  pervicaces  arguant,  increpent,  subigant;  ligent  ac  sol¬ 
vant  ;  fulgurent  denique ,  si  opus  est,  ac  fulminent :  sed  omnia  in 
verbo  Dei.  Quanquam  inter  apostolos  et  eorum  successores  hoc, 
ut  dixi,  interest,  quod  illi  fuerunt  certi  et  authentici  spiritus  sancti 
amanuenses,  et  ideo  eorum  scripta  pro  Dei  oraculis  habenda  sunt; 
alii  autem  non  aliud  habent  officii  nisi  ut  doceant  quod  sacris 
scripturis  proditum  est  ac  consignatum.  Constituimus  igitur,  non 
esse  jam  fidelibus  ministris  relictum  ut  novum  aliquod  dogma  ex¬ 
cudant,  sed  simpliciter  inhaerendum  esse  doctrinae  cui  Deus  omnes 
sine  exceptione  subjecit.  Hoc  quum  dico,  non  tantum  ostendere 
volo  quid  singulis  hominibus  liceat,  sed  quid  etiam  universae  ec¬ 
clesiae.  Quantum  ad  singulos  attinet,  Paulus  certe  Corinthiis  or¬ 
dinatus  erat  a  Domino  apostolus;  fidei  tamen  eorum  dominari  se 
negat  (2  Cor.  1,  24).  Quis  jam  dominium  sibi  arrogare  audeat 
quod  sibi  non  competere  testatur  Paulus?  Quod  si  hanc  docendi 
licentiam  agnovisset,  ut  quidquid  tradiderit  pastor,  in  eo  certam 
sibi  fidem  haberi  jure  postulet:  nunquam  hanc  disciplinam  tradi¬ 
disset  iisdem  Corinthiis  (1  Cor.  14,  29),  ut  loquentibus  prophetis 
duobus  vel  tribus,  caeteri  dijudicarent;  quod  si  alicui  sedenti  re¬ 
velatum  esset,  primus  taceret.  Sic  enim  nemini  pepercit,  cujus 
autoritatem  verbi  Dei  censurae  non  subjiceret.  At  de  universa  ec¬ 
clesia,  dicet  quispiam,  alia  ratio  est.  Despondeo,  Paulum  huic  quo¬ 
que  dubitationi  alibi  occurrere,  quum  dicit  fidem  esse  ex  auditu, 
auditum  autem  ex  verbo  Dei  (Rom.  10,  17).  Scilicet  si  a  solo  Dei 
verbo  pendet  fides,  si  in  illud  solum  respicit  et  recumbit,  quis  jam 
totius  mundi  verbo  locus  relinquitur?  Neque  hic  haesitare  poterit 
quicunque  bene  noverit  quid  sit  fides.  Ea  enim  firmitudine  sub¬ 
nixam  esse  oportet ,  qua  adversus  satanam  et  omnes  inferorum  ma¬ 
chinas,  totumque  mundum  invicta  et  intrepida  consistat.  Hanc  fir¬ 
mitudinem  non  nisi  in  uno  Dei  verbo  reperiemus.  Deinde  univer¬ 
salis  est  ratio,  quam  hic  respicere  convenit:  Deum  idcirco  adimere 
hominibus  proferendi  novi  dogmatis  facultatem,  ut  solus  ipse  no¬ 
bis  sit  in  spirituali  doctrina  magister;  ut  solus  est  verax,  qui  nec 
mentiri  nec  fallere  potest.  Haec  ratio  non  minus  ad  totam  eccle¬ 
siam,  quam  ad  unumquemque  fidelium  pertinet. 

10.  Isthaec  vero  quam  diximus  ecclesiae  potestas,  si  cum 
ea  conferatur  qua  se  aliquot  jam  saeculis  in  populo  Dei  vendita¬ 
runt  spirituales  tyranni,  qui  episcopos  se  et  religionis  praesules 
falso  vocarunt,  nihilo  melior  erit  consensus  quam  Christo  cum  Be- 
lial.  Neque  hic  mihi  propositum  est  exponere,  qualiter  et  quam 
indignis  modis  suam  tyrannidem  exercuerint;  tantum  referam  doc¬ 
trinam,  quam  scriptis  primum,  deinde  ferro  et  igni  hodie  tuentur. 
Quoniam  pro  confesso  sumunt,  universale  concilium  esse  veram 
ecclesiae  imaginem,  hoc  principio  sumpto  simul  absque  dubio  sta¬ 
tuunt,  regi  immediate  a  spiritu  sancto  ejusmodi  concilia  ideoque 
errare  non  posse.  Quum  vero  ipsi  concilia  regant,  imo  constituant, 
re  vera  sibi  vendicant  quidquid  contendunt  deberi  conciliis.  Fi¬ 
dem  igitur  nostram  suo  arbitrio  stare  volunt  et  cadere,  ut  quid- 

quid  ipsi  utramque  in  partem  constituerint,  firmum  animis  nostris 
statumque  sit:  ut  sive  quid  probaverint,  ipsum  nobis  nulla  dubi¬ 
tatione  probari,  sive  quid  damnaverint,  id  quoque  pro  damnato 
esse  oporteat.  Interim  sua  libidine  contemptoque  Dei  verbo  cu¬ 
dunt  dogmata,  quibus  postea  fidem  hac  ratione  haberi  postulant. 
Nec  enim  Christianum  esse,  nisi  qui  in  omnia  sua  dogmata,  tam  af¬ 
firmativa  quam  negativa,  certo  consentiat;  si  non  explicita  fide,  ta¬ 
men  implicita:  quia  penes  ecclesiam  sit  condere  novos  fidei  articulos. 

11.  Primum  audiamus  quibus  argumentis  hanc  ecclesiae  da¬ 
tam  autoritatem  confirment;  deinde  videbimus  quantum  eos  juvet 
quod  de  ecclesia  allegant.  Praeclaras,  inquiunt,  promissiones  ha¬ 
bet  ecclesia,  quod  nunquam  a  sponso  suo  Christo  sit  deserenda, 
quin  ejus  spiritu  ducatur  in  omnem  veritatem.  At  vero  ex  pro¬ 
missionibus  quas  allegare  solent,  multae  non  minus  fidelibus  sin¬ 
gulis,  quam  toti  ecclesiae  datae  sunt.  Nam  tametsi  duodecim 
apostolis  loquebatur  Dominus,  quum  dicebat  (Matth.  28,  20): 
ecce  ego  vobiscum  sum  usque  ad  consummationem  saeculi;  item 
(Joann.  14,  16):  ego  rogabo  patrem,  et  alium  paracletum  dabit 
vobis,  spiritum  scilicet  veritatis,  non  tantum  numero  duodenario 
id  promittebat,  sed  illis  quoque  singulis;  imo  aliis  similiter  disci¬ 
pulis  vel  quos  jam  assumpserat,  vel  qui  postea  accessuri  erant. 
Quum  autem  ejusmodi  promissiones,  eximiae  consolationis  plenas, 
sic  interpretantur,  quasi  nemini  Christianorum  datae  sint,  sed  uni¬ 
versae  simul  ecclesiae :  quid  aliud  quam  Christianis  omnibus  fidu¬ 
ciam  tollunt  quae  inde  ad  ipsos  animandos  redire  debuerat?  Ne¬ 
que  hic  nego  quin  tota  fidelium  societas,  multiplici  donorum  va¬ 
rietate  instructa,  longe  ampliori  et  uberiori  coelestis  sapientiae 
thesauro  praedita  sit,  quam  seorsum  singuli;  neque  hoc  ita  fideli¬ 
bus  communiter  dictum  esse  volo ,  quasi  spiritu  intelligentiae  et 
doctrinae  ex  aequo  omnes  polleant;  sed  quia  concedendum  non 
est  adversariis  Christi,  ut  ad  defensionem  malae  causae  scriptu¬ 
ram  in  alienum  sensum  detorqueant.  Yerum,  hoc  omisso,  sim¬ 
pliciter  fateor  id  quod  res  habet,  Dominum  perpetuo  suis  adesse 
et  eos  spiritu  suo  regere  (1  Cor.  2,  12).  Hunc  spiritum  non  esse 
erroris,  ignorantiae,  mendacii  aut  tenebrarum;  sed  certae  revela¬ 
tionis,  sapientiae,  veritatis,  ac  lucis,  a  quo  non  fallaciter  discant 
quae  sibi  donata  sint;  hoc  est,  quae  sit  spes  vocationis  suae,  et 
quae  divitiae  gloriae  haereditatis  Dei  in  sanctis  (Eph.  1 ,  18).  i 
Yerum  quum  primitias,  et  quendam  duntaxat  gustum  ejus  spiri¬ 
tus  percipiant  in  hac  carne  fideles,  etiam  qui  excellentioribus  gra¬ 
tiis  prae  aliis  donati  sunt;  nihil  illis  potius  restat  quam  imbecil¬ 
litatis  suae  conscios  sese  intra  verbi  Dei  fines  sollicite  continere; 
ne  si  proprio  sensu  longius  evagentur,  a  recta  via  protinus  aber-  j 
rent,  quatenus  scilicet  spiritu  illo  adhuc  vacui  sunt,  quo  solo  do¬ 
cente  verum  a  falso  discernitur.  Omnes  enim  cum  Paulo  (Phil. 

3,  12)  fatentur,  se  nondum  ad  metam  pertigisse.  Itaque  ad  quo¬ 
tidianum  profectum  magis  contendunt  quam  perfectione  gloriantur. 

12.  Sed  excipient,  quidquid  partim  sanctorum  unicuique  tri- 

buitnr,  id  penitus  et  ad  plenum  competere  in  ipsam  ecclesiam. 
Hoc  tametsi  habet  nonnullam  veri  speciem,  verum  tamen  esse 
nego.  Sic  quidem  singulis  membris  distribuit  Deus  dona  spiritus  * 
!  sua  ad  mensuram ,  ut  corpori  universo  nihil  desit  necessarium, 
ubi  dona  in  commune  conferuntur.  Verum  tales  sunt  semper  ec¬ 
clesiae  divitiae,  ut  multum  desit  ad  summam  illam  perfectionem 
quam  adversarii  nostri  jactant.  Nec  ideo  ulla  in  parte  destituitur 
ecclesia,  quin  semper  habeat  quantum  satis  sit;  novit  enim  Do- 
i  minus  quid  ejus  necessitas  requirat.  Verum  ut  eam  sub  humili¬ 
tate  et  pia  modestia  contineat,  non  plus  ei  largitur  quam  novit 
expedire.  Scio  quid  hic  quoque  objectare  soleant,  ecclesiam  sci- 
»  licet  mundatam  esse  lavacro  aquae  in  verbo  vitae,  ut  esset  sine 
ruga  et  macula  (Eph.  5,  26);  et  ideo  alibi  vocari  columnam  et 
firmamentum  veritatis  (1  Tim.  3,  15).  Verum  priore  loco  magis 
docetur  quid  quotidie  operetur  in  ea  Christus,  quam  quid  jam 
perfecerit.  Nam  si  omnes  in  dies  sanctificat,  expurgat,  expolit, 

;  ;  maculis  abstergit,  certe  adhuc  naevis  ac  rugis  quibusdam  aspersos 
esse  eorumque  sanctificationi  deesse  nonnihil  constat.  Ecclesiam 
vero  sanctam  et  immaculatam  jam  penitus  ac  omni  ex  parte  cen¬ 
sere,  cujus  membra  omnia  maculosa  et  nonnihil  impura  sint,  quam 
inane  ac  fabulosum  est?  Verum  est  igitur  sanctificatam  esse  ec¬ 
clesiam  a  Christo ;  at  ejus  sanctificationis  initium  hic  duntaxat  vi¬ 
situr;  finis  vero  et  solidum  complementum  exstabit  quum  sanctus 
sanctorum  Christus  sua  eam  sanctitate  vere  et  in  solidum  imple¬ 
bit.  Verum  est  etiam  deletas  esse  ejus  maculas  et  rugas;  sed  ita 
I  ut  quotidie  adhuc  deleantur,  donec  suo  adventu  Christus  quidquid 
!  residuum  est,  penitus  auferat.  Nisi  enim  hoc  recipimus,  necesse 
erit  ut  cum  Pelagianis  asseramus,  perfectam  esse  fidelium  justi¬ 
tiam  in  hac  vita;  cum  Catharis  et  Donatistis,  nullam  in  ecclesia 
infirmitatem  feramus.  Alter  locus,  ut  alibi  vidimus,  prorsus  alium 
habet  sensum  quam  intendunt.  TJbi  enim  Timotheum  instituit 
Paulus,  et  ad  verum  episcopi  officium  formavit,  dicit  se  ideo  fe- 
:  cisse,  ut  sciat  qualiter  oporteat  ipsum  versari  in  ecclesia.  Ac 

quo  majore  religione  et  studio  in  eam  rem  intentus  esset,  sub¬ 
jungit  ecclesiam  ipsam  esse  columnam  ac  stabilimentum  veritatis. 
Quid  autem  aliud  sibi  volunt  haec  verba,  quam  in  ecclesia  con¬ 
servari  Dei  veritatem ,  praedicationis  scilicet  ministerio  ?  Quemad¬ 
modum  alibi  (Eph.  4,  11)  docet,  Christum  dedisse  apostolos,  pa¬ 
stores  atque  doctores,  ne  amplius  circumferamur  quolibet  vento 
doctrinae,  aut  ab  hominibus  deludamur;  sed  vera  filii  Dei  cogni¬ 
tione  illuminati  omnes  simul  occurramus  in  fidei  unitatem.  Quod 
ergo  non  exstinguitur  in  mundo  veritas  sed  salva  perstat,  id  fit 
quod  fidam  habet  custodem  ecclesiam ,  cujus  opera  et  ministerio 
sustinetur.  Atqui  si  haec  custodia  in  ministerio  prophetico  et 
apostolico  sita  est,  sequitur  totam  inde  pendere,  si  verbum  Do¬ 
mini  fideliter  conservetur  suamque  puritatem  retineat. 

13.  Atque  ut  melius  intelligant  lectores,  in  quo  potissimum 
cardine  versetur  haec  quaestio,  quid  postulent  nostri  adversarii, 

et  in  quo  ipsis  resistamus,  paucis  exponam.  Quod  illi  negant 
errare  posse  ecclesiam,  huc  spectat,  atque  ita  interpretantur: 
quando  spiritu  Dei  gubernatur,  tuto  incedere  sine  verbo  posse; 
quocunque  pergat,  non  posse  sentire  aut  loqui  nisi  verum;  pro¬ 
inde,  si  quid  extra  aut  praeter  Dei  verbum  statuerit,  id  haben¬ 
dum  esse  non  alio  loco  quam  certum  Dei  oraculum.  Nos  si  de¬ 
mus  illud  primum ,  errare  non  posse  ecclesiam  in  rebus  ad  salu¬ 
tem  necessariis,  hic  sensus  noster  est,  ideo  hoc  esse,  quod  abdi¬ 
cata  omni  sua  sapientia  a  spiritu  sancto  doceri  se  per  verbum 
Dei  patitur.  Hoc  igitur  est  discrimen:  illi  ecclesiae  autoritatem 
extra  verbum  Dei  collocant;  nos  autem  volumus  verbo  annexam, 
nec  ab  eo  separari  patimur.  Et  quid  mirum,  si  sponsa  ac  disci¬ 
pula  Christi  suo  sponso  magistroque  subjicitur,  ut  ab  ejus  ore  as¬ 
sidue  ac  sedulo  pendeat?  Haec  enim  est  domus  bene  compositae 
ratio,  ut  mariti  imperio  uxor  obtemperet;  haec  scholae  bene  mo¬ 
ratae  regula,  ut  magistri  solius  doctrina  illic  audiatur.  Quam- 
obrem  non  ex  se  sapiat  ecclesia,  non  ex  se  cogitet  quidquam; 
sed  sapientiae  suae  terminum  statuat,  ubi  loquendi  finem  ille  fe¬ 
cerit.  In  hunc  modum  et  omnibus  rationis  suae  inventis  diffidet; 
in  quibus  autem  verbo  Dei  nititur,  nulla  diffidentia  aut  haesita¬ 
tione  vacillabit,  sed  magna  certitudine  firmaque  constantia  con¬ 
quiescet.  Sic  etiam  earum  quas  habet  promissionum  amplitudine 
confisa  habebit  unde  fidem  suam  praeclare  sustineat,  ut  nihil  ad¬ 
dubitet,  spiritum  sanctum  sibi  semper  adesse,  optimum  rectae  viae 
ducem;  sed  memoria  simul  tenebit  quem  e  suo  spiritu  usum  per¬ 
cipi  Deus  velit.  Spiritus,  inquit,  quem  a  patre  mittam,  ducet 
vos  in  omnem  veritatem  (Joann.  14,  26  et  16,  13).  Sed  quo¬ 
modo?  quia  suggeret,  inquit,  omnia  quae  dixi  vobis.  Nihil  ergo 
plus  ex  suo  spiritu  denuntiat  exspectandum,  quam  ut  mentes 
nostras  illuminet,  ad  percipiendam  doctrinae  suae  veritatem.  Pro¬ 
inde  scitissime  Chrysostomus  J) :  multi,  inquit,  spiritum  sanctum 
jactant;  sed  qui  propria  loquuntur,  falso  illum  praetendunt;  ut 
Christus  non  a  se  ipso  loqui  se  testabatur,  quia  ex  lege  loque¬ 
batur  et  prophetis,  ita  si  quid  praeter  evangelium  sub  titulo  spi¬ 
ritus  obtruditur ,  ne  credamus :  quia  sicut  Christus  legis  et  pro¬ 
phetarum  impletio  est,  ita  spiritus  evangelii.  Haec  ille.  Jam 
colligere  in  promptu  est  quam  perperam  faciant  nostri  adversarii, 
qui  non  alio  fine  jactant  spiritum  sanctum,  nisi  ut  peregrinas  et 
extraneas  a  verbo  Dei  doctrinas  ejus  titulo  commendent:  quum 
ipse  individuo  nexu  cum  verbo  Dei  conjunctus  esse  velit,  idque 
de  eo  profiteatur  Christus,  dum  ecclesiae  suae  eum  promittit.  Sic 
est  sane.  Quam  sobrietatem  semel  ecclesiae  suae  praescripsit  Do¬ 
minus,  eam  perpetuo  vult  observari.  Yetuit  autem  ne  quid  verbo 
suo  adderet,  ne  quid  ex  eo  detraheret.  Hoc  inviolabile  est  Dei 
ac  spiritus  sancti  decretum,  quod  abrogare  conantur  nostri  adver¬ 
sarii  quum  ecclesiam  sine  verbo  regi  a  spiritu  fingunt. 


1)  Serm.  de  sancto  et  adorando  spiritu. 

14.  Hic  iterum  obmurmurant,  oportuisse  ecclesiam  nonnulla 
addere  scriptis  apostolorum,  vel  illos  ipsos  supplere  postea  viva 
voce  quod  minus  clare  tradidissent;  nempe  quum  illis  dixerit  Chri¬ 
stus:  multa  habeo  vobis  dicenda,  quae  non  potestis  portare  modo 
(Joann.  16,  12);  atque  haec  esse  placita  quae  sine  scriptura,  usu 
dun taxat  et  moribus,  recepta  fuerunt.  At  quaenam  isthaec  est 
impudentia?  Rudes  adhuc,  fateor,  et  prope  indociles  erant  disci¬ 
puli  quum  istud  a  Domino  audirent,  verum  hacne  tarditate  tum 
etiam  tenebantur,  quum  doctrinam  suam  scriptis  commendarent, 
ut  postea  viva  voce  supplere  necesse  habuerint,  quod  in  scriptis 
suis  ignorantiae  vitio  omiserant?  Si  vero  jam  a  spiritu  veritatis 
ducti  in  omnem  veritatem  sua  scripta  ediderunt,  quid  obfuit  quo¬ 
minus  perfectam  evangelicae  doctrinae  cognitionem  complexi  sint 
illic,  consignatamque  reliquerint?  Sed  age,  demus  illis  quod  pe¬ 
tunt:  designent  modo  ea  quae  revelari  sine  scripto  debuerunt.  Id 
si  tentare  audeant,  agam  cum  ipsis  Augustini  J)  verbis.  Hoc  est: 
quum  Dominus  tacuerit,  quis  nostrum  dicat,  illa  vel  illa  sunt? 
aut  si  dicere  audeat,  unde  probat?  Sed  quid  de  re  supervacua 
contendo?  Nam  vel  puero  notum  est,  in  scriptis  apostoli  cis  quae 
isti  mutila  quodammodo  et  dimidia  faciunt,  fructum  exstare  ejus 
revelationis  quam  tunc  eis  Dominus  promittebat. 

15.  Quid?  inquiunt,  annon  extra  controversiam  posuit  Chri¬ 
stus  quidquid  docet  ac  decernit  ecclesia,  quum  jubet  (Mattii.  18, 
17)  haberi  pro  ethnico  et  publicano  qui  contradicere  audeat?  Pri¬ 
mum  illic  non  fit  doctrinae  mentio,  sed  tantum  censuris  asseritur 
sua  autoritas  ad  corrigenda  vitia,  ne  se  ejus  judicio  opponant  qui 
admoniti  vel  objurgati  fuerint.  At  hoc  omisso  valde  mirum  est, 
tam  nihil  esse  frontis  istis  nebulonibus  ut  ferocire  inde  non  du¬ 
bitent.  Quid  enim  tandem  obtinebunt,  nisi  non  spernendum  ec¬ 
clesiae  consensum,  quae  nunquam  nisi  in  veritatem  verbi  Dei  con¬ 
sentit?  Ecclesia  audienda  est,  inquiunt.  Quis  negat?  quando¬ 
quidem  nihil  pronuntiat  nisi  ex  verbo  Domini.  Si  plus  aliquid 
postulant,  sciant  nihil  sibi  in  eo  suffragari  haec  Christi  verba. 
Nec  videri  debeo  nimis  contentiosus  quod  adeo  vehementer  in  hoc 
insisto ,  non  licere  ecclesiae  condere  ullam  novam  doctrinam ,  hoc 
est,  plus  docere,  et  pro  oraculo  tradere,  quam  quod  Dominus 
verbo  suo  revelavit.  Vident  enim  sani  homines  quantum  sit  pe¬ 
riculum  si  hominibus  semel  concessum  fuerit  tantum  juris.  Vi¬ 
dent  etiam  quanta  fenestra  aperiatur  impiorum  sannis  et  cavillis, 
si  dicamus,  id  pro  oraculo  habendum  esse  inter  Christianos  quod 
homines  censuerint.  Adde,  quod  pro  temporis  sui  ratione  loquens 
Christus,  synedrio  tribuit  hoc  nomen,  ut  postea  discipuli  sui  sa¬ 
cros  ecclesiae  conventus  revereri  discant.  Ita  fieret  ut  singulis 
urbibus  et  pagis  par  esset  in  dogmatibus  cudendis  libertas. 

16.  Exempla  quibus  utuntur,  nihil  eos  juvant.  Ajunt  pae- 
dobaptismum  non  tam  ex  aperto  scripturae  mandato ,  quam  ex 


1)  Homil.  in  Joann.  96 ,  1. 


302  LIBER  IV.  DE  EXTERNIS  MEDIIS  AD  SALUTEM. 

ecclesiae  decreto  emanasse.  At  miserrimum  asylum  foret  si  pro 
defensione  paedobaptismi  ad  nudam  ecclesiae  autoritatem  suffugere 
cogeremur:  verum  satis  alibi  patebit,  longe  secus  esse.  Similiter, 
quod  objiciunt  nusquam  haberi  in  scripturis  quod  in  synodo  ni- 
caena  pronuntiatum  fuit,  filium  esse  consubstantialem  patri:  in 
eo  gravem  faciunt  patribus  injuriam,  quasi  temere  damnarint  Arium 
quod  in  sua  verba  jurare  noluerit,  quum  totam  eam  doctrinam 
profiteretur  quae  propheticis  et  apostolicis  scriptis  est  compre¬ 
hensa.  Non  exstat,  fateor,  hoc  vocabulum  in  scriptura:  sed  quum 
illic  toties  asseratur  unum  esse  Deum ,  rursum  toties  vocetur  Chri¬ 
stus  verus  et  aeternus  Deus,  unus  cum  patre,  quid  aliud  faciunt 
patres  nicaeni,  quum  declarant  esse  unius  essentiae,  nisi  quod 
nativum  scripturae  sensum  simpliciter  enarrant?  Atque  hac  prae¬ 
fatione  in  eorum  coetu  usum  fuisse  Constantinum  refert  Theodo¬ 
ri  tus  A).  In  disputationibus,  inquit,  rerum  divinarum,  habetur 

praescripta  spiritus  sancti  doctrina;  evangelici  et  apostolici  libri, 
cum  prophetarum  oraculis,  plene  nobis  ostendunt  sensum  numinis. 
Proinde,  discordia  posita,  sumamus  ex  verbis  spiritus  quaestionum 
explicationes.  His  sanctis  monitionibus  nemo  tunc  fuit  qui  refra¬ 
garetur.  Nemo  excepit,  ecclesiam  aliquid  adjicere  posse  de  suo;  j 
spiritum  non  omnia  revelasse  apostolis,  vel  saltem  ad  posteros 
non  prodidisse,  aut  tale  aliquid.  Si  verum  est  quod  volunt  nostri 
adversarii ,  primum  perperam  egit  Constantinus ,  qui  ecclesiae  suam 
potestatem  eripuit;  deinde  quod  nemo  episcoporum  tum  surrexit, 
ut  eam  contra  vindicaret,  hoc  silentium  perfidia  non  carebat:  sic  |  i 
erant  proditores  juris  ecclesiastici.  Sed  quum  Theodori  tus  referat,  ' 
libenter  amplexos  esse  quod  dicebat  imperator,  constat  novum  hoc 
dogma  tunc  fuisse  omnino  incognitum. 

■ 

CAPUT  IX.  j 

De  conciliis  eorumque  auctoritate. 

Quoniam  ecclesiae  sensum  et  consensum ,  praecipue  quod  ad  auctoritatem 
dogmatum  tradendorum  et  eorum  explicationem ,  Papistae  Conciliis  suis  tribuunt : 
necessario  fuit  de  illis  prius  agendum,  quam  de  priori  illa  parte  potestatis  ec¬ 
clesiasticae  circa  doctrinam  versanti  instituta  esset  tractatio.  1)  Primum  igitur 
de  Conciliorum  auctoritate  in  dogmatibus  tradendis  habetur  disputatio ,  et  ostendi¬ 
tur  Spiritum  Dei  ecclesiae  pastoribus  non  esse  ita  alligatum ,  ut  adversarii  sen-  j 
tiunt,  quorum  objectiones  diluuntur,  sect.  1  — 7.  —  2)  Quorundam  Conciliorum 
errores ,  antilogiae ,  infirmitates  deteguntur,  et  refellitur  effugium  illud ,  Praepo¬ 
sitis  sine  distinctione  esse  obediendum,  sect.  8  — 12.  —  3)  Postremo  de  Concilio¬ 
rum  auctoritate  circa  Scripturae  S.  interpretationem  agitur,  sect.  13.  et  14. 

#  ;  '  ■ 

1.  Nunc  ut  omnia  illis  de  ecclesia  concedam,  pro  sua  tamen 
intentione  ne  sic  quidem  multum  adhuc  profecerint.  Nam  quid- 

-  '  i 

1)  Libr.  1.  c.  6  (7)  hist.  eccles. 

quid  de  ecclesia  dicitur,  id  mox  ad  concilia  transferunt,  quum 
eorum  opinione  ecclesiam  repraesentent.  Imo  quod  tam  pertina¬ 
citer  contendunt  de  ecclesiae  potestate,  non  alio  consilio  faciunt, 
nisi  ut  romano  pontifici  et  ejus  satellitio  totum  deferant  quod  ex¬ 
torserint.  Antequam  vero  hanc  quaestionem  expedire  incipiam, 
duo  hic  mihi  breviter  praefari  necesse  est.  Quod  hic  rigidior  sum 
futurus,  non  ideo  esse  quod  vetusta  concilia  minoris  faciam  quam 
decet.  Veneror  enim  ea  ex  animo,  suoque  in  honore  apud  om¬ 
nes  esse  cupio.  Sed  hic  est  aliquis  modus:  ut  nihil  scilicet  Christo 
derogetur.  Porro  hoc  est  Christi  jus,  ut  conciliis  omnibus  prae¬ 
sideat,  nec  socium  habeat  hominem  in  ista  dignitate.  Tunc  autem 
demum  praesidere  dico,  ubi  totum  consessum  verbo  et  spiritu  suo 
moderatur.  Deinde,  quod  minus  conciliis  tribuo  quam  adversarii 
petunt,  non  ea  causa  facere  quod  a  conciliis  metuam,  quasi  illo¬ 
rum  causae  suffragentur,  nostrae  vero  sint  contraria.  Nam  sicuti 
ad  plenam  doctrinae  nostrae  approbationem  et  totius  papismi  ever¬ 
sionem  abunde  verbo  Domini  instructi  sumus,  ut  nihil  praeterea 
requirere  magnopere  opus  sit,  ita,  si  res  flagitet,  magna  ex  parte 
quod  satis  sit  ad  utrumque  vetera  concilia  nobis  subministrant. 

2.  Jam  de  re  ipsa  loquamur.  Si  ex  scripturis  quae  sit  con¬ 
ciliorum  autoritas  quaeritur,  nulla  exstat  illustrior  promissio  quam 
in  hac  Christi  sententia:  ubi  duo  aut  tres  congregati  in  nomine 
meo  fuerint,  illic  in  medio  eorum  sum  (Matth.  18,  20).  Verum 
id  nihilo  minus  in  particularem  quemvis  coetum  competit  quam 
in  concilium  universale.  Neque  tamen  in  eo  haeret  quaestionis 
nodus,  sed  quod  addita  est  conditio,  ita  demum  fore  Christum  in 
medio  concilii,  si  in  suo  nomine  congregetur.  Quare  ut  millies  epi¬ 
scoporum  concilia  nominent  adversarii,  parum  promovebunt;  nec 
ante  efficient  ut  credamus  quod  contendunt,  regi  a  spiritu  sancto, 
quam  fidem  fecerint,  congregari  in  Christi  nomine.  Siquidem  tam 
possunt  impii  improbique  episcopi  adversus  Christum  conspirare, 
quam  boni  et  probi  in  ejus  nomine  coire.  Hujus  rei  luculento 
nobis  documento  sunt  plurima  decreta  quae  a  talibus  conciliis  pro¬ 
diere.  Sed  hoc  postea  videbitur.  Nunc  tantum  uno  verbo  re¬ 
spondeo,  Christum  nihil  polliceri  nisi  iis  qui  in  suo  nomine  con¬ 
gregantur.  Quid  ergo  illud  sit  definiamus.  Nego  in  Christi  no¬ 
mine  congregari  eos  qui  abjecto  Dei  mandato,  quo  vetat  quidquam 
addi  verbo  suo  aut  detrahi  (Deut.  4 ,  2 ;  Apoc.  22 ,  18),  proprio 
arbitrio  quidvis  statuunt;  qui  non  contenti  scripturae  oraculis,  hoc 
est  unica  perfectae  sapientiae  regula,  de  suo  capite  novum  aliquid 
comminiscuntur.  Certe  quum  non  conciliis  quibuslibet  se  adfutu- 
rum  promiserit  Christus,  sed  peculiarem  notam  apposuerit  qua  vera 
et  legitima  ab  aliis  discerneret,  nos  hanc  discretionem  minime 
negligere  convenit.  Hoc  est  pactum  quod  olim  cum  leviticis  sacer¬ 
dotibus  Deus  pepigit:  ut  docerent  ex  ore  suo  (Mal.  2,  7).  Hoc 
semper  a  prophetis  requisivit;  hanc  quoque  legem  videmus  apo¬ 
stolis  fuisse  impositam.  Qui  hoc  pactum  violant,  eos  nec  honore 
sacerdotii,  nec  ulla  autoritate  dignatur  Deus.  Hunc  nodum  mihi 

solvant  adversarii,  si  velint  fidem  meam  hominum  placitis  citra 
Dei  verbum  mancipare. 

3.  Nam  quod  in  ecclesia  remanere  veritatem  non  putant 
nisi  inter  pastores  constet,  nec  ecclesiam  ipsam  consistere  nisi  in 
conciliis  generalibus  emineat,  multum  abest  quin  id  verum  semper 
fuerit,  si  vera  de  suis  temporibus  testimonia  nobis  reliquerunt 
prophetae.  Erat  Jesaiae  tempore  ecclesia  Hierosolymis,  quam  Deus 
nondum  deseruerat.  De  pastoribus  vero  sic  loquitur  (Jes.  56,  10): 
speculatores  ejus  caeci  omnes,  neque  quidquam  noverunt;  omnes 
canes  muti,  nec  valent  latrare;  jacentes  dormiunt  et  amant  dor¬ 
mitionem,  et  pastores  ipsi  nihil  sciunt  nec  intelligunt  et  in  uni¬ 
versum  respiciunt  ad  vias  suas.  In  eundem  modum  Oseas  (9,  8): 
speculator  Ephraim  cum  Deo,  laqueus  aucupis,  odium  in  domo 
Dei.  Ubi  ironice  eos  Deo  conjungens,  evanidum  sacerdotii  prae¬ 
textum  esse  docet.  Durabat  quoque  ecclesia  ad  tempus  Jeremiae. 
Audiamus  quid  de  pastoribus  dicat  (6,  13  et  14,  14):  a  pro¬ 
pheta  usque  ad  sacerdotem  quisque  sectatur  mendacium.  Item: 
prophetae  mendacium  prophetant  in  nomine  meo,  quum  ego  non 
miserim  eos ,  neque  praeceperim  eis.  Ac  ne  prolixi  nimium  in 
recitandis  ejus  verbis  simus,  legantur  quae  toto  vicesimo  tertio 
capite  et  quadragesimo  scripsit.  Tunc  ex  altera  parte  nihilo  mi¬ 
tius  in  eosdem  invehebatur  Ezechiel.  Conjuratio,  inquit  (22,  25), 
prophetarum  in  medio  ejus  sicut  leo  rugiens  et  qui  rapit  praedam ; 
sacerdotes  ejus  violaverunt  legem  meam,  et  profanaverunt  sancta 
mea,  nec  discrimen  fecerunt  inter  sanctum  et  profanum.  Et  cae- 
tera  quae  subjungit  in  eum  sensum.  Similes  querimoniae  passim 
exstant  in  prophetis:  ut  nihil  illic  frequentius  recurrat. 

4.  Sed  enim  id  forte  inter  Judaeos  valuerit;  nostrum  vero 
saeculum  a  tanto  malo  immune  est.  Utinam  quidem  esset;  verum 
aliter  fore  spiritus  sanctus  denuntiavit.  Clara  enim  sunt  Petri 
verba  (2  Petr.  2,  1):  quemadmodum,  inquit,  fuerunt  in  populo 
veteri  pseudoprophetae,  sic  et  inter  vos  erunt  falsi  doctores,  sec¬ 
tas  perditionis  insinuantes.  Yiden’  ut  non  a  plebejis  imminere 
periculum  praedicat,  sed  ab  iis  qui  doctorum  et  pastorum  titulo 
se  venditabunt?  Praeterea,  quoties  a  Christo  et  ejus  apostolis 
est  praedictum  fore  ut  a  pastoribus  summa  ecclesiae  pericula  im¬ 
penderent?  Imo  palam  ostendit  Paulus  (2  Thess.  2,  4),  non  alibi 
sessurum  antichristum  quam  in  templo  Dei.  Quo  significat,  non 
aliunde  venturam  horrendam  illam  calamitatem,  de  qua  ibi  loqui¬ 
tur,  nisi  ab  iis  qui  pro  pastoribus  in  ecclesia  sedebunt.  Et  alibi 
(Act.  20,  29),  tanti  mali  exordia  jam  prope  instare  demonstrat. 
Nam  dum  ephesinos  episcopos  alloquitur:  scio,  inquit,  quod  post 
discessum  meum  intrabunt  in  vos  lupi  rapaces,  non  parcentes 
gregi;  et  ex  vobis  ipsis  erunt  qui  loquantur  perversa,  ut  abdu¬ 
cant  discipulos  post  se.  Quantum  inter  pastores  afferre  corrup¬ 
tionis  potuit  longa  annorum  series,  quum  tantulo  temporis  spatio 
degenerare  sic  potuerint?  Ac,  ne  enumerando  multum  chartarum 
impleam,  omnium  fere  saeculorum  exemplis  monemur,  nec  verita- 

tem  semper  in  sinu  pastorum  ali,  nec  ecclesiae  incolumitatem  ab 
eorum  statu  pendere.  Decebat  quidem  illos  ecclesiasticae  pacis  ac 
I  salutis,  cui  conservandae  destinati  sunt,  praesides  esse  ac  custodes; 

-  sed  aliud  est  praestare  quod  debeas,  aliud,  debere  quod  non  praestes. 

5.  Neque  tamen  nostra  ista  verba  in  eam  partem  quis  ac- 
;  cipiat,  quasi  pastorum  autoritatem  passim  ac  temere  nulloque  de¬ 
lectu  labefactare  velim.  Tantum  inter  eos  ipsos  delectum  haben¬ 
dum  esse  moneo,  ne,  qui  dicuntur,  esse  quoque  pastores  continuo 

i  existimemus.  At  papa  cum  toto  episcoporum  suorum  grege,  non 
:  alia  ratione  nisi  quia  pastores  nuncupantur,  excussa  verbi  Dei 
obedientia,  volvunt  omnia  versantque  pro  libidine;  interim  persua- 
i  dere  contendunt,  sese  luce  veritatis  destitui  non  posse;  spiritum 
Dei  perpetuo  in  se  residere;  ecclesiam  in  se  subsistere,  et  secum 
|  emori.  Quasi  vero  jam  nulla  sint  Domini  judicia:  ut  eodem  poe- 
I  nae  genere  in  mundum  hodie  animadvertat  quo  populi  veteris  in¬ 
gratitudinem  aliquando  ultus  est;  nempe  ut  pastores  percutiat  cae¬ 
citate  et  stupore  (Zach.  12,  4).  Nec  intelligunt  stolidissimi  ho¬ 
mines,  eandem  se  canere  cantilenam  quam  canebant  olim  illi  qui 
cum  verbo  Dei  belligerabantur.  Sic  enim  sese  contra  veritatem 
instruebant  hostes  Jeremiae:  venite  et  cogitabimus  contra  Jere- 
I  miam  cogitationes;  quandoquidem  non  peribit  lex  a  sacerdote,  nec 
I  consilium  a  sapiente,  nec  verbum  a  propheta  (Jer.  18,  18). 

6.  Hinc  facile  est  respondere  ad  illud  alterum  de  conciliis 
generalibus.  Quin  Judaei  veram  ecclesiam  sub  prophetis  habue¬ 
rint,  negari  non  potest.  Quod  si  generale  concilium  tunc  ex  sa¬ 
cerdotibus  coactum  fuisset,  qualis  apparuisset  ecclesiae  facies? 

|  Audimus  quid  Deus  non  uni  aut  alteri  eorum,  sed  ordini  universo 
!  denuntiet:  obstupescent  sacerdotes  et  prophetae  terrebuntur  (Jer.  4, 

!  9).  Item:  lex  peribit  a  sacerdote  et  consilium  a  senioribus  (Ezech. 

;  7,  26).  Item:  nox  vobis  pro  visione  erit  et  tenebrae  pro  divi- 
j  natione,  et  occumbet  sol  super  prophetas  et  obtenebrabitur  super 
j  eos  dies,  etc.  (Mich.  3,  6).  Age,  si  coacti  in  unum  tunc  fuissent 
!  omnes  ejusmodi,  quis  spiritus  in  eorum  coetu  praefuisset?  Ejus 
!  rei  insigne  specimen  habemus  in  eo  concilio  quod  convocavit  Acliab 
.  i  (1  Reg.  22,  5  et  22).  Aderant  quadringenti  prophetae.  Sed  quia 
|  non  alio  animo  convenerant  nisi  ut  regi  impio  adularentur,  mit- 
i  titur  a  Domino  satan ,  qui  sit  spiritus  mendax  in  ore  omnium. 
Illic  omnium  suffragiis  damnatur  veritas;  Micha  pro  haeretico  dam¬ 
natur,  percutitur,  conjicitur  in  carcerem.  Sic  Jeremiae  factum 
est,  sic  aliis  prophetis. 

7.  Sed  unum  exemplum,  quod  est  prae  aliis  memorabile, 
pro  omnibus  sufficiat.  In  eo  concilio  quod  collegerunt  pontifices 
et  Pharisaei  Hierosolymis  adversus  Christum  (Joann.  11,  47),  quid 

.  desideres,  quod  quidem  ad  externam  speciem  attinet?  Nisi  enim 
tunc  fuisset  Hierosolymis  ecclesia,  nunquam  sacrificiis  aliisque  cae¬ 
remoniis  communicasset  Christus.  Eit  solennis  convocatio  ;  praeibat 
summus  pontifex;  totus  ordo  sacerdotalis  assidebat;  damnatur  ta¬ 
men  illic  Christus  et  ejus  doctrina  e  medio  profligatur.  Hoc  fa- 

cinus  documento  est,  inclusam  minime  fuisse  in  illo  concilio  ec¬ 
clesiam.  At  non  est  periculum  ne  quid  tale  nobis  eveniat.  Quis 
nobis  fidem  fecit?  Nam  in  re  tanta  nimis  securos  esse,  socordiae 
culpa  non  caret.  Quin  ubi  disertis  verbis  vaticinatur  spiritus  per 
os  Pauli  (2  Thess.  2,  3),  venturam  defectionem  (quae  venire  non 
potest  quin  pastores  Deum  primi  derelinquant),  quid  sponte  hic 
in  exitium  nostrum  caecutimus?  Quare  nullo  modo  concedendum 
est,  ecclesiam  in  pastorum  coetu  consistere,  quos  Dominus  nus¬ 
quam  recepit  bonos  perpetuo  fore,  malos  autem  interdum  fore 
pronuntiavit.  Ubi  autem  de  periculo  admonet,  ideo  facit  ut  nos 
cautiores  reddat. 

8.  Quid  ergo?  inquies,  nullane  erit  in  definiendo  conciliorum 
autoritas?  Imo  vero:  neque  enim  hic  omnia  concilia  damnanda, 
aut  omnium  acta  rescindenda,  et  (quod  dicitur)  una  litura  esse 
inducenda  disputo.  At  cogis  tamen,  inquies,  omnia  in  ordinem: 
ut  cuilibet  in  medio  positum  sit  recipere  vel  repudiare  quod  sta¬ 
tuerint  concilia.  Minime  vero ;  sed  enim  quoties  concilii  ali  cujus 
decretum  profertur,  expendi  primum  diligenter  velim  quo  tempore 
habitum  sit,  qua  de  causa  habitum  et  quo  consilio,  quales  homi¬ 
nes  interfuerint;  deinde  illud  ipsum  de  quo  agitur  ad  scripturae 
amussim  examinari ;  idque  in  eum  modum  ut  concilii  definitio 
pondus  suum  habeat,  sitque  instar  praejudicii,  neque  tamen  exa¬ 
men,  quod  dixi,  impediat.  Utinam  eum  omnes  servarent  quem 
praescribit  Augustinus  libro  adversus  Maximinum  tertio.  Nam 
quum  hunc  haereticum  de  synodorum  decretis  litigantem  breviter 
vult  compescere:  nec  ego,  inquit,  nicaenam  synodum  tibi,  nec  tu 
mihi  ariminensem  debes  tanquam  praejudicaturus  objicere;  nec 
ego  hujus  autoritate,  nec  tu  illius  detineris:  scripturarum  autori- 
tatibus,  non  quorumque  propriis,  sed  quae  utrisque  sunt  communes, 
res  cum  re,  causa  cum  causa,  ratio  cum  ratione  certet.  Sic  fieret  ut 
conciliis  sua  esset  quae  esse  debet  majestas;  interim  tamen  supe¬ 
riore  loco  emineret  scriptura,  ne  quid  esset  quod  non  illius  regu¬ 
lae  subjiceretur.  Sic  priscas  illas  synodos,  ut  nicaenam,  constan- 
tinopolitanam,  ephesinam  primam;  chalcedonensem  ac  similes,  quae 
confutandis  erroribus  habitae  sunt,  libenter  amplectimur,  revere- 
murque  ut  sacrosanctas,  quantum  attinet  ad  fidei  dogmata.  Nihil 
enim  continent  quam  puram  et  nativam  scripturae  interpretatio¬ 
nem,  quam  sancti  patres  spirituali  prudentia,  ad  frangendos  re¬ 
ligionis  hostes  qui  tunc  emerserant  accommodarunt.  In  posteriori¬ 
bus  quoque  nonnullis  videmus  elucere  verum  pietatis  studium,  no¬ 
tas  ad  haec  ingenii,  doctrinae,  prudentiae  non  obscuras.  Sed 
quemadmodum  solent  res  in  deterius  fere  prolabi,  ex  recentioribus 
conciliis  videre  est  quantum  subinde  ecclesia  a  puritate  illius 
aurei  saeculi  degeneraverit.  Nec  dubito  quin  istis  quoque  cor¬ 
ruptioribus  saeculis  habuerint  concilia  suos  melioris  notae  episco¬ 
pos.  Sed  in  his  accidit  quod  in  romanis  senatusconsultis  non 
recte  fieri  olim  conquerebantur  ipsi  senatores.  Dum  enim  nume¬ 
rantur,  non  appenduntur  sententiae,  meliorem  partem  a  majore 


1 

i 

e 

c 

l 

I 

d 

DI 

ai 

•f 

if 

m 

aii 

poi 

ini 

fci 

[cuji 

k 

fei 

k 

lilii 


CAPUT  IX. 


307 


vinci  saepius  necesse  fuit.  Certe  multas  impias  sententias  protu¬ 
lerunt.  Neque  hic  opus  est  species  colligere;  vel  quod  nimis  lon¬ 
gum  foret,  vel  quod  hoc  alii  fecerunt  diligentius  quam  ut  mul¬ 
tum  addere  liceat. 

9.  Porro  quid  concilia  cum  conciliis  pugnantia  recenseam? 
Nec  est  quod  mihi  quispiam  obmurmuret,  ex  his  quae  pugnant, 
alterutrum  non  esse  legitimum.  Unde  enim  id  aestimabimus  ? 
Nempe  ex  eo,  nisi  fallor,  quod  ex  scripturis  judicabimus,  non 
esse  orthodoxa  illius  decreta.  Haec  enim  una  est  certa  lex  dis¬ 
cretionis.  Jam  nongenti  circiter  anni  sunt  quum  synodus  constan- 
tinopolitana,  sub  Leone  imperatore  congregata,  subvertendas  et 
confringendas  imagines  in  templis  collocatas  censuit.  Paulo  post 
concilium  nicaenum,  quod  in  ejus  invidiam  Irene  coegit,  resti¬ 
tuendas  decrevit.  Utrum  ex  duobus  agnoscemus  pro  legitimo  ? 
Yulgo  obtinuit  hoc  posterius,  quod  in  templis  locum  imaginibus 
dedit.  At  Augustinus  id  fieri  posse  negat  sine  praesentissimo  ido¬ 
lolatriae  periculo.  Epiphanius,  aetate  superior,  asperius  multo 
loquitur.  Nefas  enim  et  abominationem  esse  tradit,  aspici  in 
templo  Christianorum  imagines.  Qui  sic  loquuntur,  an  approba¬ 
rent  concilium  illud  si  hodie  essent  superstites?  Quod  si  et  vera 
narrant  historici,  et  actis  ipsis  creditur,  non  imagines  tantum  ip¬ 
sae,  sed  earum  cultus  illic  receptus  fuit.  Tale  vero  placitum  pa¬ 
lam  est  a  satana  manasse.  Quid  quod  totam  scripturam  depra¬ 
vando  et  lacerando  ludibrio  eam  sibi  fuisse  demonstrant?  Quod 
ego  superius  abunde  planum  feci.  Quidquid  sit,  non  aliter  dis¬ 
cernere  inter  contrarias  et  dissentientes  synodos,  quae  multae 
fuerunt,  poterimus,  nisi  omnes  illa  quam  dixi  omnium  hominum 
et  angelorum  statera,  id  est  verbo  Domini  examinemus.  Sic  chal- 

!  cedonensem  amplectimur,  repudiata  ephesina  secunda,  quod  in 
hac  eutychiana  impietas  confirmata  fuit,  quam  illa  altera  damnavit, 
i  Ejus  rei  judicium  non  nisi  ex  scripturis  fecerunt  sancti  viri,  quos 
i  sic  in  judicando  sequimur,  ut  Dei  verbum  quod  illis  praeluxit, 

!  nobis  nunc  quoque  praeluceat.  Eant  nunc  Romanenses,  et  affixum 
|  alligatumque  suis  conciliis  spiritum  sanctum  pro  more  jactent. 

10.  Quanquam  in  illis  quoque  antiquis  et  purioribus  est 
i  quod  jure  desideres,  vel  quod  eruditi  alioqui  et  prudentes  viri, 

■  qui  tum  aderant,  praesentibus  negotiis  districti  multa  alia  non 

■  prospiciebant,  vel  quod  gravioribus  et  magis  seriis  occupatos  non- 

■  nulla  levioris  momenti  subterfugiebant,  vel  quod  simpliciter,  ut 

■  homines,  imperitia  falli  poterant,  vel  quod  nimio  affectu  non- 
d  nunquam  praecipites  ferebantur.  Hujus  postremi  (quod  omnium 
j  durissimum  videtur)  exemplum  illustre  exstitit  in  nicaena  synodo, 
is!  cujus  dignitas  omnium  consensu  summa  veneratione,  ut  mereba- 
f-  tur,  excepta  est.  Nam  quum  primarium  fidei  nostrae  caput  illic 
)•  periclitaretur,  adesset  hostis  Arius  in  procinctu,  quocum  manus 
in  conserendae  essent,  summum  vero  momentum  in  eorum  concor- 
6*|  dia  esset  qui  ad  oppugnandum  Arii  errorem  parati  venerant,  ipsi 
re  nihilominus  tantorum  discriminum  securi ,  imo  velut  gravitatis, 

modestiae  et  omnis  humanitatis  obliti,  omisso  quod  in  manibus 
erat  certamine  (quasi  ex  destinato  Ario  gratificaturi  eo  conces¬ 
sissent)  intestinis  dissidiis  sese  proscindere  coeperunt,  stylum  qui 
in  Arium  stringendus  erat,  in  se  ipsos  dirigere.  Foedae  crimi¬ 
nationes  audiebantur;  libelli  accusatorii  volitabant;  nec  contentio¬ 
num  finis  ullus  factus  esset  donec  mutuis  vulneribus  se  confodis¬ 
sent,  nisi  imperator  Constantinus  occurrisset,  qui  inquisitionem 
in  eorum  vitam  rem  esse  supra  suam  cognitionem  professus  talem 
intemperiem  laude  magis  quam  objurgatione  castigavit.  Quam 
multis  partibus  et  alia  quae  deinde  sequuta  sunt  concilia  lapsa 
fuisse  verisimile  est?  Nec  longa  demonstratione  opus  haec  res 
habet.  Si  quis  enim  acta  perlegat,  multas  illic  infirmitates  ani¬ 
madvertet,  ne  quid  dicam  gravius. 

11.  Et  Leo  romanus  pontifex  non  dubitat  synodo  chalce- 
donensi,  quam  in  dogmatibus  orthodoxam  fatetur,  ambitionem  et 
inconsultam  temeritatem  objicere.  Legitimam  quidem  esse  non 
negat,  sed  errare  potuisse  palam  asserit.  Ineptus  forte  alicui 
videar  qui  de  commonstrandis  hujusmodi  erroribus  laborem,  quum 
fateantur  adversarii,  errare  concilia  posse  in  iis  quae  ad  salutem 
non  sunt  necessaria.  Sed  neque  supervacuus  est  hic  labor.  Ta¬ 
metsi  enim  coacti  verbo  quidem  id  fatentur,  quum  tamen  omnium r 
conciliorum  determinationem  in  re  qualibet,  nullo  discrimine,  pro 
spiritus  sancti  oraculo  nobis  obtrudant,  plus  exigunt  quam  initio 
sumpserant.  Quid  sic  agendo  contendunt,  nisi  errare  non  posse 
concilia;  aut,  si  errant,  nefas  esse  tamen  verum  cernere,  aut 
non  assentari  erroribus?  Neque  aliud  intendo,  quam  inde  posse 
colligi,  spiritum  sanctum  sic  pias  alioqui  et  sanctas  synodos  gu¬ 
bernasse,  ut  interim  aliquid  eis  humanitus  accidere  sineret,  ne 
nimium  hominibus  confideremus.  Haec  multo  melior  est  sententia, 
quam  illa  Gregorii  Nazianzeni x) :  nullius  unquam  concilii  se  vi¬ 
disse  bonum  finem.  Nam  qui  asserit  omnia  sine  exceptione  male 
desiisse,  non  multum  autoritatis  illis  relinquit.  De  provincialibus 
conciliis  mentionem  seorsum  facere,  nihil  jam  necesse  est ;  quando 
ex  generalibus  aestimare  promptum  est  quantum  autoritatis  ad 
condendos  fidei  articulos,  et  quodcunque  visum  fuerit  doctrinae 
genus  recipiendum  habere  £ebeant. 

12.  At  nostri  Romanenses,  ubi  in  causae  suae  defensione 
omnia  rationis  praesidia  labascere  sibi  vident,  ad  extremum  illud 
miserumque  suffugium  concedunt:  etiamsi  mente  et  consilio  stu¬ 
pidi  ipsi  sint,  animo  vero  et  voluntate  nequissimi,  manere  tamen 
verbum  Domini,  quod  praepositis  obedire  jubet  (Hebr.  13,  17). 
Itane  vero?  quid  si  praepositos  esse  negem  qui  tales  sunt?  Non 
enim  plus  sibi  arrogare  debent  quam  habuerit  Josue,  qui  et  pro¬ 
pheta  Domini  fuit  et  eximius  pastor.  Audiamus  autem  quibus 
verbis  inauguretur  in  suum  munus  a  Domino.  Non  recedat,  in¬ 
quit  (Jos.  1,  7.  8),  volumen  legis  ab  ore  tuo,  sed  meditaberis  in 


1)  Epist.  55.  ad  Procopium. 

eo  diebus  ac  noctibus;  neque  ad  dexteram  neque  ad  sinistram 
declinabis;  tunc  diriges  viam  tuam,  et  intelliges  eam.  Illi  igitur 

(spirituales  nobis  erunt  praefecti  qui  a  lege  Domini  neque  huc 
neque  illuc  deflectent.  Quod  si  nulla  haesitatione  accipienda  est 
I  quorumvis  pastorum  doctrina,  quorsum  attinebat  toties  tamque 
!  sollicite  Domini  voce  nos  admoneri ,  ne  pseudoprophetarum  ser¬ 
moni  auscultemus?  Polite,  inquit  per  Jeremiam  (23,  16),  audire 
j  verba  prophetarum  qui  prophetant  vobis;  vanitatem  enim  vos  do- 

Icent,  et  non  ex  ore  Domini.  Item  (Matth.  7,  15):  cavete  vobis 
a  falsis  prophetis,  qui  veniunt  ad  vos  in  vestitu  ovium,  intrin¬ 
secus  autem  sunt  lupi  rapaces.  Frustra  et  Joannes  nos  hortare¬ 
tur  ut  probemus  spiritus  numquid  ex  Deo  sint  (1  Joann.  4,  1). 
Cui  judicio  ne  angeli  quidem  eximuntur,  nedum  satan  cum  suis 
mendaciis.  Quid  autem  istud:  si  caecus  caecum  ducat,  ambo  in 
foveam  cadent  (Matth.  15,  14)?  Annon  satis  declarat  multum 
interesse  quales  pastores  audiantur,  nec  temere  omnes  audiendos? 
Quare  non  est  quod  suis  nos  titulis  absterreant,  quo  in  partici¬ 
pationem  trahant  suae  caecitatis:  quum  videamus  contra  singula¬ 
rem  Domino  curam  fuisse  absterrendi,  ne  alieno  errore  duci  nos 
pateremur,  sub  quacunque  nominis  larva  lateat.  Nam  si  verum 
est  Christi  responsum,  caeci  quique  duces,'  sive  antistites,  sive 
praesules,  sive  pontifices  dicantur,  nihil  possunt  quam  suos  con¬ 
sortes  in  idem  rapere  praecipitium.  Quare  nulla  conciliorum, 
pastorum ,  episcoporum  nomina ,  quae  tam  falso  obtendi  quam  vere 
usurpari  possunt,  nos  impediant  quominus  et  verborum  et  rerum 
documentis  moniti  omnes  omnium  spiritus  ad  divini  verbi  regulam 
exigamus,  quo  probemus  num  ex  Deo  sint. 

13.  Quoniam  probavimus  non  esse  datam  ecclesiae  pote¬ 
statem  erigendae  novae  doctrinae ,  dicamus  nunc  de  potestate 
quam  illi  tribuunt  in  scripturae  interpretatione.  Nos  certe  liben¬ 
ter  concedimus,  si  quo  de  dogmate  incidat  disceptatio,  nullum 
esse  nec  melius  nec  certius  remedium  quam  si  verorum  episco¬ 
porum  synodus  conveniat,  ubi  controversum  dogma  excutiatur. 
i  Multo  enim  plus  ponderis  habebit  ejusmodi  definitio  in  quam  com¬ 
muniter  ecclesiarum  pastores,  invocato  Christi  spiritu,  consense¬ 
rint,  quam  si  quisque  seorsum  domi  conceptam  populo  traderet, 
vel  pauci  homines  privati  eam  conficerent.  Deinde  ubi  collecti 
in  unum  sunt  episcopi,  commodius  in  commune  deliberant  quid 
sibi  et  qua  forma  docendum  sit,  ne  diversitas  offendiculum  pariat. 
Tertio,  hanc  rationem  praescribit  Paulus  (1  Cor.  14,  29)  in  di- 
|  judicandis  doctrinis.  Nam  quum  singulis  ecclesiis  attribuat  diju- 
cationem,  ostendit  quis  in  gravioribus  causis  sit  ordo  agendi: 
nempe  ut  ecclesiae  inter  se  communem  cognitionem  suscipiant. 
Atque  ita  nos  ipse  pietatis  sensus  instituit,  ut  si  quis  turbet  ec¬ 
clesiam  dogmate  inusitato,  atque  eo  res  perveniat  ut  sit  pericu¬ 
lum  a  graviore  dissidio ,  conveniant  primum  ecclesiae ;  quaestio¬ 
nem  propositam  examinent;  demum,  justa  discussione  habita,  de¬ 
finitionem  ex  scriptura  sumptam  proferant,  quae  et  dubitationem 

in  plebe  tollat,  et  os  obstruat  improbis  et  cupidis  hominibus,  ne 
pergere  amplius  audeant.  Sic  exorto  Ario  coacta  est  ni  caena 
synodus,  quae  sua  autoritate  et  sceleratos  impii  hominis  conatus 
fregit,  et  pacem  restituit  ecclesiis  quas  vexaverat,  et  aeternam 
Christi  divinitatem  contra  sacrilegum  ejus  dogma  asseruit.  Quum 
deinde  novas  turbas  moverent  Eunomius  et  Macedonius,  simili 
remedio  eorum  insaniae  occursum  est  per  constantinopolitanam 
synodum.  Ephesino  concilio  profligata  est  Nestorii  impietas.  Haec 
denique  ab  initio  fuit  ordinaria  in  ecclesia  ratio  conservandae 
unitatis,  quoties  satan  aliquid  machinari  coeperat.  Sed  memine¬ 
rimus,  non  omnibus  saeculis  vel  locis  haberi  Athanasios,  Basi- 
lios,  Cyrillos,  et  similes  verae  doctrinae  vindices,  quos  tunc  Do¬ 
minus  excitavit.  Imo  cogitemus  quid  Ephesi  secunda  synodo  ac¬ 
ciderit,  ubi  eutychiana  haeresis  obtinuit:  sanctae  memoriae  vir 
Flavianus,  in  exilium  ejectus  cum  aliquot  piis  viris;  multa  ejus¬ 
modi  flagitia  designata.  Nempe  quia  illic  Dioscorus,  homo  fac¬ 
tiosus  et  pessimi  animi,  non  autem  spiritus  Domini  praesidebat. 
At  non  erat  illic  ecclesia.  Fateor;  sic  enim  omnino  statuo,  non 
ideo  interire  in  ecclesia  veritatem,  etiamsi  ab  uno  concilio  oppri¬ 
matur;  sed  mirabiliter  a  Domino  servari,  ut  iterum  suo  tempore 
emergat  et  superet.  Hoc  autem  perpetuum  esse  nego,  ut  vera 
sit  et  certa  scripturae  interpretatio  quae  concilii  suffragiis  fuerit 
recepta. 

14.  Yerum  alio  spectant  Bomanenses,  quum  potestatem  inter¬ 
pretandi  scripturam  penes  concilia  esse  tradunt,  et  eam  sine  pro¬ 
vocatione.  Hoc  enim  colore  abutuntur,  ut  scripturae  interpre¬ 
tationem  vocent  quidquid  in  conciliis  statutum  sit.  De  purga¬ 
torio  ,  de  sanctorum  intercessione ,  de  confessione  auriculari ,  et 
similibus,  non  reperietur  una  syllaba  in  scripturis.  Yerum  quia 
ecclesiae  autoritate  sancita  sunt  haec  omnia,  hoc  est  (ut  verius 
loquamur)  opinione  et  usu  recepta,  pro  scripturae  interpretatione 
unumquodque  habendum  erit.  Neque  id  modo :  sed  si  quid  re¬ 
clamante  scriptura  statuerit  concilium  interpretationis  habebit  no¬ 
men.  Jubet  Christus  (Matth.  26,  26)  omnes  de  calice  quem  in 
coena  porrigit,  bibere:  constantiense  concilium  vetuit  ne  plebi 
daretur,  sed  solum  sacerdotem  bibere  voluit.  Quod  sic  ex  dia¬ 
metro  pugnat  cum  institutione  Christi,  pro  ejus  interpretatione 
haberi  volunt.  Paulus  (1  Tim.  4,  1)  conjugii  prohibitionem  vocat 
hypocrisin  daemoniorum;  sanctum  vero  in  omnibus  conjugium  et 
honorabile  spiritus  alibi  (Hebr.  13,  4)  pronuntiat.  Quod  postea 
sacerdotibus  interdixerunt  conjugium,  id  veram  et  nativam  scriptu¬ 
rae  interpretationem  haberi  postulant:  quum  nihil  magis  alienum 
fingi  queat.  Si  quis  hiscere  contra  ausit,  haereticus  judicabitur: 
quando  sine  provocatione  est  ecclesiae  dfeterminatio,  et  de  ejus 
interpretatione,  quin  vera  sit,  dubitari  nefas  est.  Tantam  im¬ 
pudentiam  quid  insecter?  demonstrasse  enim,  vicisse  est.  Quod 
de  potestate  approbandae  scripturae  docent,  prudens  omitto.  Sub¬ 
jicere  enim  in  eum  modum  Dei  oracula  hominum  censurae,  ut 


CAPUT  X. 


311 


ideo  rata  sint  quia  placuerint  hominibus,  blasphemia  indigna  est 
quae  commemoretur ;  et  ego  jam  superius  hoc  ipsum  attigi.  Unum 
tamen  eos  rogabo :  si  in  ecclesiae  approbatione  fundata  est  scriptu¬ 
rae  autoritas,  cujus  concilii  citabunt  de  ea  re  decretum  ?  Nullum, 
opinor,  habent.  Cur  igitur  Nicaeae  vinci  se  patiebatur  Arius  testi¬ 
moniis  ex  Joannis  evangelio  adductis  ?  Erat  enim,  secundum  istos, 
liberum  repudiare:  quando  nulla  universalis  concilii  praecesserat 
approbatio.  Allegant  veterem  catalogum,  qui  canon  vocatur,  quem 
dicunt  ex  ecclesiae  dijudicatione  manasse.  Sed  rogo  iterum,  quo 
in  concilio  canon  ille  editus  fuerit?  Hic  obmutescant  oportet. 
Quanquam  scire  praeterea  cupio,  qualem  esse  illum  canonem 
arbitrantur.  Yideo  enim  inter  veteres  id  parum  constitisse.  Et 
si  valere  debet  quod  ait  Hieronymus,  libri  Machabaeorum  Tobias, 
Ecclesiasticus,  et  similes  in  ordinem  apocryphorum  rejicientur: 
quod  isti  nullo  modo  facere  sustinent. 


CAPUT  X. 

De  potestate  in  legibus  ferendis,  in  qua  saevissimam  tyran- 
nidem  in  animas  et  carnificinam  exercuit  papa  cum  suis. 

Partes  praecipuae  hujus  Capitis:  1)  De  constitutionibus  humanis  in  ge¬ 
nere  ,  ubi  de  discrimine  legum  politicarum  et  ecclesiasticarum ,  de  conscientia, 
cur  et  quo  sensu  ministri  ecclesiae  conscientiis  leges  imponere  nequeant ,  sect. 
1  —  8.  —  2)  De  traditionibus  seu  constitutionibus  papisticis,  ceremonias  et 
disciplinam  spectantibus,  quas  multis  vitiis  scatere  probat,  a  sect.  9.  ad  17; 
deinde  refelluntur  argumenta ,  quibus  se  harum  traditionum  defensores  tueri 
solent,  a  sect.  17.  usque  ad  26.  —  3)  Ab  sect.  27.  usque  ad  fin.  de  bonis  ac 
legitimis  constitutionibus  ecclesiasticis  agitur. 

1.  Sequitur  pars  secunda,  quam  in  legibus  ferendis  sitam 
esse  volunt:  ex  qua  scaturigine  ortae  sunt  innumerae  traditiones 
humanae ,  totidem  ad  strangulandas  miseras  animas  laquei.  Ne¬ 
que  enim  major  illis  religio  fuit  quam  scribis  et  pharisaeis,  im¬ 
ponere  aliorum  humeris  onera  quae  digito  noluissent  attingere 
(Matth.  23,  4).  Alibi  x)  docui  quam  crudelis  sit  carnificina,  quod 
de  auriculari  confessione  praecipiunt.  In  aliis  legibus  tanta  vio¬ 
lentia  non  apparet;  sed  quae  videntur  omnium  maxime  tolera¬ 
biles  tyrannice  conscientias  premunt.  Taceo  quod  adulterant  cul¬ 
tum  Dei,  et  Deum  ipsum,  qui  unicus  est  legislator,  suo  jure 
spoliant.  Haec  potestas  tractanda  nunc  est,  an  ecclesiae  liceat 
conscientias  obstringere  suis  legibus.  In  qua  disputatione  non 
attingitur  ordo  politicus,  sed  tantum  hoc  agitur  ut  rite  colatur 
Deus  secundum  praescriptam  a  se  regulam,  et  spiritualis  libertas, 
quae  Deum  respicit,  salva  nobis  maneat.  Usus  obtinuit  ut  tra- 


1)  Libr.  3.  cap.  4.  sect.  4  et  seqq.  max.  sect.  17. 

ditiones  humanae  vocentur  quaecunque  de  cultu  Dei,  praeter  ejus 
verbum,  profecta  sunt  ab  hominibus  edicta.  Contra  has  nobis 
est  certamen,  non  contra  sanctas  et  utiles  ecclesiae  constitutiones,  j 
quae  vel  ad  disciplinam  vel  honestatem  vel  pacem  conservandam 
faciunt.  Pinis  autem  certandi,  ut  coerceatur  immensum  et  bar¬ 
barum  imperium,  quod  sibi  usurpant  in  animas  qui  pastores  ec¬ 
clesiae  haberi  volunt,  re  autem  vera  saevissimi  sunt  carnifices. 
Quas  enim  leges  condunt,  spirituales  esse  ajunt,  ad  animas  per¬ 
tinentes,  et  eas  ad  vitam  aeternam  necessarias  affirmant.  Sic 
autem  regnum  Christi,  ut  nuper  attigi,  invaditur;  sic  libertas,  ab 
ipso  fidelium  conscientiis  data,  opprimitur  penitus  ac  disjicitur. 
Taceo  nunc  quanta  impietate  legum  suarum  observationem  sanciant, 
dum  ex  ipsa  et  peccatorum  remissionem  et  justitiam  et  salutem 
quaerere  docent ,  dum  totam  religionis  et  pietatis  summam  in  ipsa 
statuunt.  Hoc  unum  contendo,  necessitatem  imponi  conscientiis 


non  debere  in  quibus  rebus  a  Christo  liberantur,  nec  nisi  libe¬ 
ratae,  ut  antea  docuimus,  quiescere  apud  Deum  possunt.  Uni¬ 
cum  regem  agnoscant,  suum  liberatorem  Christum;  et  una  liber¬ 
tatis  lege,  nempe  sacro  evangelii  verbo,  regantur  oportet,  si  gra¬ 
tiam  quam  in  Christo  semel  obtinuerunt,  retinere  volunt;  nulla 
servitute  teneantur,  nullis  vinculis  astringantur. 

2.  Fingunt  quidem  Solones  isti,  suas  constitutiones  leges 

esse  libertatis ,  suave  jugum ,  onus  leve ;  sed  mera  esse  mendacia 
quis  non  videat?  Nullam  ipsi  quidem  legum  suarum  gravitatem 
sentiunt,  qui  abjecto  Dei  timore  tam  suas  quam  divinas  leges 
secure  ac  strenue  negligunt.  Qui  vero  aliqua  salutis  suae  cura 
tanguntur,  plurimum  abest  quin  se  liberos  existiment,  quamdiu 
his  laqueis  implicantur.  Videmus  quanta  cautione  versatus  sit 
in  hac  parte  Paulus,  ut  ne  una  quidem  in  re  laqueum  injicere 
ausus  fuerit  (1  Cor.  7,  35).  Neque  id  nulla  causa.  Prospiciebat 

certe  quantum  vulnus  infligeretur  conscientiis,  si  earum  rerum 

necessitas  illis  imponeretur,  quarum  relicta  esset  a  Domino  liber¬ 
tas.  Contra  numerari  vix  possunt  constitutiones  quas  isti  gravis¬ 
sime  aeternae  mortis  denuntiatione  sanxerunt;  quas  severissime 

exigunt  tanquam  ad  salutem  necessarias.  Et  in  his  permultae 
sunt  observatu  difficillimae ;  omnes  vero,  si  in  turbam  suam  con¬ 
gerantur,  impossibiles:  tantus  est  acervus.  Qui  ergo  fieri  poterit 
ut  non  extrema  anxietate  et  terrore  perplexi  urantur,  quibus 
tanta  difficultatis  moles  incumbit?  Hujus  generis  ergo  constitutio¬ 
nes  hic  impugnare  animus  est:  quae  in  hoc  feruntur  ut  animas 
intus  coram  Deo  ligent,  et  religionem  injiciant,  ac  si  de  rebus 
ad  salutem  necessariis  praeciperent. 

3.  Haec  quaestio  plerosque  ideo  impedit  quod  inter  exter¬ 
num,  ut  vocant,  et  conscientiae  forum  non  satis  subtiliter  discer¬ 
nunt.  Praeterea  difficultatem  auget  quod  Paulus  obediendum  esse 
magistratui  praecipit,  non  poena  solum  metu,  sed  propter  con¬ 
scientiam  (Rom.  13,  5).  Unde  sequitur,  politicis  quoque  legibus 
obstringi  conscientias.  Quod  si  ita  esset,  caderet  quidquid  proximo 

capite  diximus ,  ac  jam  dicturi  sumus  de  spirituali  regimine.  TJt 
hic  nodus  solvatur,  primo  operae  pretium  est  tenere  quid  sit 
conscientia.  Ac  definitio  quidem  ex  etymo  vocis  petenda  est. 
Nam  sicuti,  quum  mente  intelligentiaque  homines  apprehendunt 
rerum  notitiam,  ex  eo  dicuntur  scire,  unde  et  scientiae  nomen 
ducitur:  ita,  quum  sensum  habent  divini  judicii  quasi  sibi  ad¬ 
junctum  testem,  qui  sua  peccata  eos  occultare  non  sinit,  quin 
ad  judicis  tribunal  rei  pertrahantur,  sensus  ille  vocatur  conscien¬ 
tia.  Est  enim  quiddam  inter  Deum  et  hominem  medium:  quia 
hominem  non  patitur  in  se  ipso  supprimere  quod  novit,  sed  eous- 
que  persequitur,  donec  ad  reatum  adducat.  Hoc  est  quod  intel- 
ligit  Paulus  (Kom.  2,  15),  quum  tradit  conscientiam  simul  atte¬ 
stari  hominibus,  ubi  cogitationes  eos  accusant  vel  absolvunt  in 
judicio  Dei.  Simplex  notitia  in  homine  residere  posset  veluti 
inclusa.  Ergo  sensus  hic,  qui  hominem  sistit  ad  Dei  judicium, 
est  quasi  appositus  homini  custos,  qui  omnia  ejus  arcana  obser¬ 
vet  ac  speculetur,  ne  quid  in  tenebris  sepultum  maneat.  Unde 
et  vetus  illud  proverbium :  conscientia  mille  testes.  Eadem  ra¬ 
tione  et  Petrus  (1  Petr.  3,  21)  bonae  erga  Deum  conscientiae 
interrogationem  posuit  pro  tranquillitate  animi,  quum  persuasi  de 
Christi  gratia  nos  intrepide  coram  Deo  offerimus.  Et  autor  epi¬ 
stolae  ad  Hebraeos  (10,  2),  non  habere  amplius  conscientiam 
peccati,  pro  liberatos  vel  absolutos  esse,  ut  peccatum  non  am¬ 
plius  nos  arguat. 

4.  Itaque  sicut  opera  respectum  ad  homines  habent,  ita  con¬ 
scientia  ad  Deum  refertur :  ut  conscientia  bona  nihil  aliud  sit  quam 
interior  cordis  integritas.  In  quem  sensum  Paulus  (1  Tim.  1,  5) 
scribit,  complementum  legis  esse  caritatem,  ex  pura  conscientia 
et  fide  non  ficta.  Postea  etiam  eodem  capite  quantum  ab  in- 
telligentia  differat  ostendit,  dicens  quosdam  a  fide  naufragium 
fecisse,  quia  bonam  conscientiam  dereliquerant.  His  enim  ver¬ 
bis  vivum  esse  colendi  Dei  affectum  sincerumque  pie  et  sancte 
vivendi  studium  indicat.  Interdum  quidem  ad  homines  quoque 
extenditur,  ut  quum  testatur  apud  Lucam  (Act.  24,  16)  idem 
Paulus ,  se  operam  dedisse  ut  bona  conscientia  ambularet  erga 
Deum  et  homines.  Sed  hoc  ideo  dictum  est  quod  bonae  conscien¬ 
tiae  fructus  ad  homines  usque  manant  ac  perveniunt.  Proprie 
autem  loquendo  solum  Deum  respicit,  ut  jam  dixi.  Hinc  fit  ut 
obstringere  conscientiam  lex  dicatur  quae  simpliciter  hominem  li¬ 
gat,  sine  hominum  intuitu,  vel  non  habita  eorum  ratione.  Exem¬ 
pli  gratia :  non  modo  castum  servare  animum  purumque  ab  omni 
libidine  Deus  praecipit,  sed  quamlibet  verborum  obscoenitatem  et 
externam  lasciviam  prohibet.  Hujus  legis  observationi,  etiamsi 
nullus  in  mundo  homo  viveret,  conscientia  mea  subjicitur.  Ita 
qui  se  intemperanter  gerit,  non  eo  tantum  peccat  quod  malum 
exemplum  praebet  fratribus ,  sed  conscientiam  reatu  obstrictam 
habet  apud  Deum.  Alia  in  rebus  per  se  mediis  est  ratio.  Abs¬ 
tinere  enim  debemus  si  quod  pariant  offendiculum,  sed  libera  con- 

scientia.  Ita  de  carne  idolis  consecrata  Paulus  loquitur  (1  Cor. 
10,  28):  si  quis  injiciat  scrupulum,  inquit,  noli  attingere,  prop¬ 
ter  conscientiam ;  dico  autem  conscientiam ,  non  tuam ,  sed  alte¬ 
rius.  Peccaret  homo  fidelis,  qui  prius  admonitus  ejusmodi  carnem 
nihilominus  ederet.  Sed  utcunque  fratris  respectu  necessaria  illi 
sit  abstinentia,  ut  a  Deo  praescribitur,  non  tamen  conscientiae 
libertatem  retinere  desinit.  Videmus  ut  lex  ista  externum  opus 
ligans  conscientiam  solutam  relinquat. 

5.  Nunc  ad  humanas  leges  redeamus.  Si  in  hunc  finem 
latae  sint  ut  religionem  nobis  injiciant,  quasi  per  se  necessaria 
sit  earum  observatio,  dicimus  conscientiae  imponi  quod  fas  non 
erat.  Neque  enim  cum  hominibus,  sed  cum  uno  Deo  negotium 
est  conscientiis  nostris.  Quo  pertinet  illud  vulgare  discrimen  in¬ 
ter  terrenum  et  conscientiae  forum.  Quum  totus  orbis  densissima 
ignorantiae  caligine  obvolutus  esset,  haec  tamen  exigua  lucis  scin¬ 
tilla  residua  mansit,  ut  humanis  omnibus  judiciis  superiorem  esse 
hominis  conscientiam  agnoscerent.  Quanquam  quod  uno  verbo 
fatebantur,  postea  re  ipsa  labefactabant:  voluit  tamen  Deus  testi¬ 
monium  aliquod  christianae  libertatis  tunc  quoque  exstare,  quod 
ab  hominum  tyrannide  conscientias  eximeret.  Sed  nondum  expe¬ 
dita  est  illa  difficultas  quae  ex  Pauli  verbis  nascitur:  nam  si  prin¬ 
cipibus  obediendum  est  non  poenae  tantum ,  sed  conscientiae  causa, 
inde  consequi  videtur,  in  conscientiam  quoque  dominari  princi- 
pum  leges.  Quod  si  verum  est,  idem  et  de  ecclesiasticis  dicen¬ 
dum  erit.  Respondeo ,  primum  inter  genus  et  speciem  hic  esse 
distinguendum.  Nam  etsi  leges  singulae  conscientiam  non  attin¬ 
gant,  generali  tamen  praecepto  Dei  tenemur,  quod  magistratuum 
autoritatem  nobis  commendat.  Atque  in  hoc  cardine  versatur 
Pauli  disputatio  (Rom.  13,  1),  magistratus,  quoniam  a  Deo  sint 
ordinati,  honore  prosequendos  esse.  Interea  minime  docet,  quae 
ab  illis  scribuntur  leges,  ad  interiorem  animae  gubernationem  per¬ 
tinere:  quum  ubique  et  Dei  cultum,  et  spiritualem  juste  vivendi 
regulam  supra  quaelibet  hominum  placita  extollat.  Alterum  quo¬ 
que  notatu  dignum  est,  quod  tamen  ex  superioribus  pendet,  le¬ 
ges  humanas,  sive  a  magistratu,  sive  ab  ecclesia  ferantur,  tametsi 
sint  observatu  necessariae  (de  probis  et  justis  loquor) ,  ideo  tamen 
non  ligare  per  se  conscientiam ,  quia  tota  observandi  necessitas 
ad  generalem  finem  respicit,  non  autem  consistit  in  rebus  prae¬ 
ceptis.  Ab  hoc  ordine  procul  distant  quae  et  novam  formam  prae¬ 
scribunt  colendi  Dei,  et  necessitatem  constituunt  in  rebus  liberis. 

6.  Tales  autem  sunt  quae  hodie  vocantur  ecclesiasticae  con¬ 
stitutiones  in  papatu,  quae  pro  vero  ac  necessario  Dei  cultu  in¬ 
geruntur.  Atque  ut  sunt  innumerae ,  ita  infinita  sunt  ad  captan¬ 
das  illaqueandasque  animas  vincula.  Etsi  autem  in  legis  exposi¬ 
tione  nonnihil  attigimus ,  quia  tamen  justae  tractationi  hic  oppor¬ 
tunior  erat  locus,  nunc  studebo  totam  summam  quo  potero  optimo 
ordine  colligere.  Et  quia  de  tyrannide,  quam  sibi  in  licentia  do¬ 
cendi  quidquid  libuerit  arrogant  pseudoepiscopi ,  nuper  disserui- 

mus  quantum  satis  esse  videbatur ,  totam  illam  partem  omittam ; 
in  explicanda  tantum  quam  se  habere  dicunt  legum  ferendarum 
potestate,  hic  immorabor.  Hoc  igitur  praetextu  pseudoepiscopi 
nostri  conscientias  novis  legibus  onerant,  quod  sint  spirituales  le¬ 
gislatores  a  Domiuo  constituti ,  ex  quo  illis  commissa  est  ecclesiae 
gubernatio.  Itaque  quidquid  jubent  ac  praescribunt,  id  necessa¬ 
rio  observandum  esse  contendunt  a  populo  christiano :  qui  viola¬ 
verit,  eum  duplicis  inobedientiae  reum  esse,  quod  Deo  et  eccle¬ 
siae  sit  rebellis.  Sane  si  veri  episcopi  essent,  aliquid  eis  in  hac 
parte  autoritatis  tribuerem ,  non  quantum  sibi  postulant ,  sed  quan¬ 
tum  ad  politiam  ecclesiae  rite  ordinandam  requiritur.  Nunc  quum 
nihil  minus  sint  quam  quod  haberi  volunt,  non  possunt  tantillum 
sibi  sumere  quin  modum  excedant.  Sed  quia  hoc  quoque  alibi 
visum  est,  demus  eis  in  praesentia,  quidquid  potestatis  habent 
veri  episcopi,  id  jure  in  eos  competere.  Nego  tamen,  propterea 
legislatores  esse  fidelibus  impositos,  qui  praescribere  a  se  ipsis 
possint  vivendi  regulam,  vel  ad  sua  placita  plebem  sibi  commis¬ 
sam  adigere.  Quum  hoc  dico,  intelligo  ipsis  minime  licere,  quod 
ipsi  a  se  absque  Dei  verbo  excogitaverint,  ecclesiae  observandum 
pro  necessario  mandare.  Id  jus  quum  et  apostolis  fuerit  incogni¬ 
tum,  et  toties  ecclesiae  ministris  ore  Domini  ademptum,  miror 
quinam  praeter  apostolorum  exemplum  et  contra  manifestam  Dei 
prohibitionem  arripere  ausi  fuerint  et  hodie  defendere  audeant. 

7.  Quod  ad  perfectam  bene  vivendi  regulam  pertinebat,  id 
totum  sic  complexus  est  Dominus  lege  sua,  ut  nihil  hominibus 
reliquerit  quod  ad  summam  illam  adderent.  Idque  eo  effecit  pri¬ 
mum,  ut,  quia  tota  vivendi  rectitudo  in  hoc  sita  est,  si  omnia 
nostra  opera  ad  ejus  voluntatem,  tanquam  ad  normam,  exigantur, 
unicus  vitae  magister  ac  director  a  nobis  haberetur;  deinde  ut 
testatum  faceret,  se  a  nobis  nihil  magis  requirere  quam  obedien- 
tiam.  Hac  ratione  Jacobus  (4,  11):  qui  judicat  fratrem,  inquit, 
judicat  legem;  qui  legem  judicat,  non  est  observator  legis,  sed 
judex :  unus  autem  legislatur  qui  potest  servare  et  perdere.  Audi¬ 
mus  ,  Deum  hoc  sibi  uni  velut  proprium  asserere ,  ut  verbi  sui 
imperio  ac  legibus  nos  regat.  Atque  id  ipsum  ante  ab  Jesaia 
(33,  22)  dictum  fuerat,  quamvis  paulo  obscurius:  Dominus  rex 
noster,  Dominus  legislator  noster,  Dominus  judex  noster,  ipse 
salvabit  nos.  Utroque  sane  loco  ostenditur  vitae  et  mortis  ei  esse 
arbitrium  qui  jus  habet  in  animam.  Imo  Jacobus  hoc  clare  pro¬ 
nuntiat.  Id  porro  sibi  nemo  hominum  sumere  potest.  Deum  igi¬ 
tur  unicum  animarum  regem  agnosci  oportet,  penes  quem  unum 
servandi  perdendique  potestas  est1),  ut  illa  Jesaiae  verba  sonant: 
et  regem  et  judicem  et  legislatorem  et  servatorem.  Itaque  Petrus 
(1  Petr.  5,  3),  dum  pastores  officii  sui  admonet,  sic  gregem  pas¬ 
cant  hortatur  ne  dominium  exerceant  adversus  cleros:  quo  nomine 
haereditatem  Dei,  hoc  est  fidelium  populum,  significat.  Id  si  rite 


1)  Fortasse  legendum:  aut,  ut. 

expendimus,  nefas  esse  ad  hominem  transferri  quod  Deus  suum 
unius  facit,  intelligemus  ita  praecisum  quidquid  sibi  potestatis 
vendicant  qui  se  ad  aliquid  in  ecclesia  jubendum  sine  verbo  Dei 
efferre  volunt. 

8.  Porro  quoniam  tota  causa  inde  pendet,  si  Deus  est  uni¬ 
cus  legislator,  non  licere  hominibus  id  sibi  honoris  sumere,  simul 
duas  illas  rationes  quas  posuimus  memoria  tenere  convenit,  cur 
hoc  sibi  uni  Dominus  asserat.  Prior  autem  est,  ut  ejus  voluntas 
perfecta  sit  nobis  omnis  justitiae  et  sanctitatis  regula,  atque  ita 
in  ejus  cognitione  perfecta  sit  bene  vivendi  scientia.  Altera,  ut 
ipse  unus  (ubi  ejus  rite  probeque  colendi  quaeritur  modus)  impe¬ 
rium  habeat  in  animas  nostras,  cui  parere  et  a  cujus  nutu  pen¬ 
dere  debeamus.  His  duabus  rationibus  observatis,  facilis  erit  di¬ 
judicatio  quae  hominum  constitutiones  sint  verbo  Domini  contra¬ 
riae.  Sunt  autem  ejus  generis  omnes  quae  ad  verum  Dei  cultum  ! 
finguntur  pertinere,  et  quibus  servandis  conscientiae  obligantur, 
quasi  observatu  necessariae  essent.  Hac  ergo  lance  meminerimus 
ponderandas  esse  omnes  humanas  leges,  si  volumus  habere  certum 
examen,  quod  nusquam  aberrare  nos  sinat.  Priore  contendit  Pau-  j 
lus  in  epistola  ad  Colossenses  adversus  pseudoapostolos ,  qui  novis  j 
oneribus  premere  ecclesias  tentabant.  Secunda  magis  utitur  in 
Galatis  in  simili  causa.  Hoc  ergo  in  epistola  ad  Colossenses  ex-  I 
sequitur,  non  esse  de  vero  Dei  cultu  petendam  ab  hominibus  doc¬ 
trinam,  quia  Dominus  fideliter  nos  et  ad  plenum  instituit  qualiter 

sit  colendus.  Quo  hoc  demonstret,  primo  capite  dicit  in  evangelio  ! 
contineri  omnem  sapientiam,  qua  perfectus  reddatur  homo  Dei  in 
Christo.  Initio  secundi  dicit,  omnes  sapientiae  et  intelligentiae 
thesauros  in  Christo  esse  absconditos;  inde  postea  concludit,  ca-  ! 
veant  fideles  ne  per  inanem  philosophiam  abducantur  a  grege 
Christi,  secundum  constitutiones  hominum.  In  fine  autem  capitis 
majore  adhuc  fiducia  damnat  omnes  s&sXo&QriGxeiag ,  hoc  est  ficti- 
tios  cultus,  quos  homines  sibi  ipsi  comminiscuntur  vel  ab  aliis 
accipiunt,  et  quaecunque  de  cultu  Dei  tradere  praecepta  ex  se 
audent.  Habemus  ergo,  impias  esse  omnes  constitutiones,  in  qua- 
rum  observatione  cultus  Dei  situs  esse  fingitur.  Loci  vero  quibus 
in  Galatis  urget  non  esse  laqueos  conscientiis  induendos  (quas  a 
solo  Deo  regi  convenit),  satis  sunt  aperti,  praesertim  capite  quinto. 
Ideo  sufficiat  annotasse. 

9.  Sed  quia  exemplis  res  tota  melius  patefiet,  antequam  ul¬ 
tra  progredimur,  operae  pretium  est  hanc  doctrinam  ad  nostra 
tempora  accommodare.  Constitutiones  quas  vocant  ecclesiasticas, 
quibus  papa  cum  suis  onerat  ecclesiam,  dicimus  perniciosas  esse 
et  impias:  adversarii  nostri  sanctas  esse  et  salutares  defendunt. 
Sunt  autem  duo  earum  genera:  nam  aliae  sunt  de  caeremoniis  et 
ritibus ,  aliae  ad  disciplinam  magis  spectant.  Estne  igitur  justa 
causa  quae  nos  ad  utrasque  impugnandas  moveat?  Justior  certe 
quam  vellemus.  Primum,  nonne  autores  ipsi  clara  voce  definiunt,  1 
ipsissimum,  ut  ita  loquar,  Dei  cultum  in  ipsis  contineri?  In 

quem  finem  conferunt  suas  caeremonias,  nisi  ut  per  illas  Deus 
colatur?  Neque  id  fit  solo  errore  imperitae  multitudinis:  sed 
eorum  approbatione  qui  locum  docendi  habent.  Nondum  crassas 
abominationes  attingo,  quibus  totam  pietatem  moliti  sunt  pessum- 
dare;  sed  apud  eos  non  tam  atrox  fingeretur  crimen,  in  minima 
quaque  traditiuncula  esse  lapsum,  nisi  Dei  cultum  suis  commentis 
subjicerent.  Quod  ergo  tolerabile  non  esse  docuit  Paulus,  legiti¬ 
mum  colendi  Dei  ritum  ad  hominum  arbitrium  redigi,  si  hodie 
ferre  non  possumus,  quid  peccamus?  praesertim  yero  quum  se¬ 
cundum  elementa  mundi  hujus  colere  praecipiunt,  quod  Paulus 
(Coi.  2,  20)  adversari  Christo  testatur.  Eursum  quam  praecisa 
necessitate  astringant  conscientias  ad  servandum  quidquid  jubent, 
non  est  ignotunv  Hic  dum  reclamamus,  causam  habemus  cum 
Paulo  communem,  qui  nullo  modo  patitur  fideles  conscientias  in 
hominum  servitutem  redigi  (Gal.  5,  1). 

10.  Porro  istud  pessimum  accedit,  quod  ubi  talibus  va¬ 
nis  figmentis  definiri  religio  semel  coepta  est,  perversitatem  il¬ 
lam  perpetuo  sequitur  et  altera  exsecrabilis  pravitas,  quam  Pha- 
risaeis  exprobrabat  Christus,  ut  irritum  fiat  praeceptum  Dei  pro¬ 
pter  hominum  traditiones  (Matth.  15,  3).  Nolo  contra  praesen¬ 
tes  nostros  nomothetas  verbis  meis  pugnare.  Vicerint  sane,  si 
quo  modo  ab  hac  Christi  accusatione  purgare  se  poterunt.  Sed 
quomodo  excusarent,  quum  immenso  apud  eos  sceleratius  sit  auri¬ 
cularem  confessionem  vertente  anno  praetermisisse,  quam  nequis¬ 
simam  vitam  in  solidum  annum  produxisse?  linguam  die  veneris 
infecisse  modico  carnis  gustu,  quam  totum  corpus  diebus  omnibus 
scortando  foedasse?  manum,  die  sanctulis  nescio  quibus  consecrato, 
admovisse  honesto  operi,  quam  pessimis  facinoribus  assidue  mem¬ 
bra  omnia  exercuisse?  sacrificum  legitimo  uno  connubio  copulari, 
quam  illigari  mille  adulteriis;  votivam  peregrinationem  non  per¬ 
solvisse,  quam  in  promissis  omnibus  fidem  fallere?  in  prodigiosos 
:  nec  minus  supervacuos  ac  inutiles  templorum  luxus  non  aliquid 
i  profudisse,  quam  defuisse  ultimis  pauperum  necessitatibus?  idolum 
sine  honore  praeteriisse ,  quam  hominum  omne  genus  contume- 
:  liose  tractasse?  non  demurmurasse  certis  horis  longa  sine  sensu 
verba,  quam  legitimam  orationem  animo  nunquam  concepisse? 
Quid  est  irritum  facere  propter  suas  traditiones  Dei  praeceptum, 
S:  nisi  hoc  est?  quum  observationes  mandatorum  Dei  frigide  tantum 
|  et  defunctorie  commendantes  suorum  exactam  obedientiam  nihilo 
minus  studiose  et  anxie  urgent,  quam  si  totam  pietatis  vim  in  se 
:  continerent;  quum  divinae  legis  transgressionem  levibus  satisfac¬ 
tionum  mulctis  ulciscentes  unius  sui  decreti  vel  minimam  offensio¬ 
nem  nulla  leviore  poena  plectunt  quam  carcere,  exsilio,  incendio 
aut  gladio.  In  Dei  contemptores  non  ita  asperi  et  inexorabiles, 
suos  contemptores  implacabili  odio  ad  extremum  persequuntur;  ac 
eos  omnes  sic  instituunt,  quorum  simplicitatem  captivam  tenent, 

I  ut  aequiore  animo  universam  Dei  legem  subversam  visuri  sint, 
i  quam  apiculum  in  praeceptis  (ut  vocant)  ecclesiae  violatum.  Pri- 

mum  graviter  in  eo  delinquitur  quod  ob  res  leviculas,  et  (si  Dei 
judicio  staretur)  liberas,  alter  alterum  contemnit,  judicat,  abjicit.  ' 
Nunc  vero  quasi  id  parum  mali  esset,  pluris  appenduntur  frivola 
illa  hujus  mundi  elementa,  ut  Paulus  Galatis  (4,  9)  scribens  nun¬ 
cupat,  quam  coelestia  Dei  oracula.  Et  qui  prope  in  adulterio  ab¬ 
solvitur,  judicatur  in  cibo;  cui  scortum  permittitur,  interdicitur 
uxor.  Hoc  scilicet  praevaricatrice  illa  obedi  entia  proficitur,  quae  j 
tantum  a  Deo  avertitur  quantum  ad  homines  inclinat. 

11.  Sunt  alia  quoque  duo  non  levia  vitia  quae  in  iisdem 

constitutionibus  improbamus.  Primum  quod  magna  ex  parte  iuu-  ! 

tiles,  interdum  etiam  ineptas  observationes  praescribunt;  deinde  j 
quod  immensa  earum  multitudine  opprimuntur  piae  conscientiae,  | 
et  in  judaismum  quendam  revolutae  umbris  sic  adhaerescunt,  ut 
ad  Christum  nequeant  pervenire.  Ineptas  quod  dico  et  inutiles,  j| 
scio  carnis  prudentiae  credibile  non  futurum:  cui  tantopere  arri-  j 
dent  ut  ecclesiam  prorsus  deformari  putent  ubi  auferuntur.  Sed  j 
hoc  est  quod  Paulus  scribit  (Coi.  2,  23),  habere  speciem  sapien-  j 
tiae  in  commentitio  cultu ,  in  humilitate ,  et  eo  quod  austeritate  ; 
sua  valere  ad  domandam  carnem  videntur.  Saluberrima  certe  ad-  j 
monitio,  quae  excidere  nobis  nunquam  debet.  Fallunt,  inquit,  j 
humanae  traditiones  sub  specie  sapientiae.  Unde  hunc  colorem 

habent?  Nempe  quia  confictae  sunt  ab  hominibus.  Humanum  j 

ingenium  quod  suum  est  illic  recognoscit,  et  recognitum  libentius 
amplectitur,  quam  optimum  aliquid  quod  suae  vanitati  minus  con¬ 
veniret.  Deinde  quia  videntur  apta  esse  rudimenta  ad  humilita-  : 
tem,  quod  hominum  mentes  jugo  suo  depressas  humi  detinent,  it 
hinc  alteram  habent  commendationem.  Postremo  quia  videntur 
eo  spectare  ut  carnis  delicias  cohibeant  et  abstinentiae  rigore  il¬ 
lam  subigant,  ideo  videntur  prudenter  excogitatae.  Quid  autem 
ad  haec  Paulus?  num  larvas  illas  excutit,  ne  falso  praetextu  sim¬ 
plices  deludantur?  Quoniam  hoc  satis  ad  refellendum  esse  cen- 
suerat,  quod  dixerat  esse  hominum  commenta,  haec  omnia,  tan- 
quam  pro  nihilo  habeat,  sine  refutatione  praeterit.  Imo  quia  no¬ 
verat,  in  ecclesia  omnes  commentitios  cultus  esse  damnatos,  et  eo 
magis  suspectos  esse  fidelibus  quo  humanum  ingenium  magis  ob¬ 
lectant;  quia  noverat,  falsam  illam  externae  humilitatis  imaginem 

a  vera  humilitate  tantum  distare ,  ut  facile  discerneretur ;  quia  de¬ 
nique  noverat,  illam  paedagogiam  non  pluris  aestimari  quam  cor¬ 
poris  exercitationem:  ea  ipsa  pro  humanarum  traditionum  refuta¬ 
tione  voluit  esse  fidelibus,  quorum  gratia  illae  apud  imperitos 
commendabantur. 

12.  Sic  hodie  caeremoniarum  spectaculo  non  modo  vulgus  j: 
indoctum,  sed  ut  quisque  mundana  prudentia  maxime  inflatus  est, 
mirifice  capitur.  Hypocritae  vero  et  fatuae  mulierculae  nihil  nec  j 
speciosius  nec  melius  cogitari  posse  existimant.  At  qui  penitius  | 
discutiunt  et  verius  expendunt ,  secundum  pietatis  regulam ,  quid  j  i 
tot  ac  tales  caeremoniae  valeant,  intelligunt  primum  nugas  esse,  j 
quod  nihil  utilitatis  habeant;  deinde  praestigias,  quod  spectantium  \ 

oculos  inani  pompa  deludunt.  De  iis  caeremoniis  loquor  quibus 
subesse  magna  mysteria  volunt  romanenses  magistri :  nos  nihil 
quam  mera  ludibria  experimur.  Nec  mirum  est,  earum  autores  eo 
delapsos  esse,  ut  frivolis  ineptiis  et  se  et  alios  luderent :  quia  par- 
tim  ex  gentium  deliriis  exemplar  sibi  sumpserunt,  partim  simia¬ 
rum  more  temere  imitati  sunt  veteres  mosaicae  legis  ritus,  qui  ni¬ 
hilo  magis  ad  nos  pertinebant  quam  pecudum  victimae,  et  reliqua 
his  similia.  Sane  etiamsi  nullum  aliud  sit  argumentum,  tamen  ex 
farragine  tam  male  consuta  nemo  sanus  aliquid  boni  sperabit.  Et 
res  ipsa  palam  demonstrat,  plurimas  caeremonias  non  alium  ha¬ 
bere  usum,  nisi  ut  populum  obstupefaciant  magis  quam  doceant. 
Sic  et  in  novitiis  istis  canonibus,  qui  disciplinam  invertunt  magis 
quam  conservant,  multum  momenti  reponunt  hypocritae:  si  quis 
introspiciat  melius,  reperiet  nihil  esse  praeter  umbratile  et  evani¬ 
dum  disciplinae  spectrum. 

13.  Jam  vero  (ut  ad  alterum  veniam),  quis  non  videt  tra¬ 
ditiones,  alias  aliis  coacervando,  in  tantum  numerum  excrevisse,  ut 
christianae  ecclesiae  nullo  modo  sint  tolerabiles  ?  Hinc  factum  est, 
ut  in  caeremoniis  appareat  judaismus  nescio  quis;  aliae  observa¬ 
tiones  gravem  piis  animis  carnificinam  afferant.  Conquerebatur 
Augustinus  *),  quod  suo  tempore,  neglectis  Dei  praeceptis,  tam  mul¬ 
tis  praesumptionibus  plena  essent  omnia  ut  gravius  corriperetur 
qui  per  octavas  suas  terram  nudo  pede  tetigerat,  quam  qui  men¬ 
tem  vinolentia  sepelierat.  Conquerebatur,  ecclesiam  quam  Dei  mi¬ 
sericordia  liberam  esse  voluit,  sic  premi  ut  tolerabilior  fuerit  Ju¬ 
daeorum  conditio.  Si  in  saeculum  nostrum  incidisset  sanctus  ille 
vir,  quibus  querelis  deplorasset  eam,  quae  nunc  est,  servitutem? 
Nam  et  numerus  est  decuplo  major,  et  singuli  apices  centuplo  ri¬ 
gidius  quam  tunc  exiguntur.  Ita  fieri  solet:  ubi  semel  perversi 
isti  legislatores  imperium  occuparunt,  nullum  finem  jubendi  et  ve¬ 
tandi  faciunt,  donec  ad  extremum  morositatis  perveniant.  Quod 
Paulus  etiam  eleganter  indicavit  his  verbis  (Coi.  2,  20) :  si  mor¬ 
tui  estis  mundo,  quid  quasi  viventes  decretis  tenemini?  ne  man¬ 
ducaris,  ne  gustaveris,  ne  attrectaris.  Nam  quum  verbum  anrsa&ai 
et  manducare  et  tangere  significet,  in  priore  significatu  hic  pro¬ 
cul  dubio  accipitur ,  ne  supervacua  sit  repetitio.  Hic  ergo  pseu- 
doapostolorum  progressus  pulcherrime  describit.  Initium  a  super¬ 
stitione  est,  quod  non  tantum  edere  vetant,  sed  etiam  tenuiter 
esitare.  Ubi  hoc  obtinuerunt,  jam  gustare  etiam  prohibent.  Post¬ 
quam  hoc  quoque  illis  concessum  est,  ne  digito  quidem  contrec¬ 
tare  fas  esse  ducunt. 

14.  Hanc  tyrannidem  in  humanis  constitutionibus  merito  ho¬ 
die  reprehendimus,  qua  factum  est  ut  innumeris  edictis  et  immo¬ 
dica  eorum  exactione  miserae  conscientiae  mirabiliter  torqueantur. 
De  canonibus  ad  disciplinam  pertinentibus  alibi  dictum  est.  De 
caeremoniis  quid  dicam,  quibus  hoc  perfectum  est,  ut  semisepulto 


1)  Ad  Januar.  epist.  119  (55). 

Christo  ad  judaicas  figuras  redierimus?  Dominus  noster  Christus, 
inquit  Augustinus  1),  sacramentis  numero  paucissimis,  significatione 
praestantissimis,  observatione  facillimis,  novi  populi  societatem  col¬ 
ligavit.  Ab  hac  simplicitate  quantum  absit  rituum  multitudo  et 
varietas  quibus  hodie  implicari  ecclesiam  cernimus,  satis  enarrari 
non  potest.  Scio  quo  artificio  nonnulli  acuti  homines  hanc  per¬ 
versitatem  excusent.  Ajunt  inter  nos  esse  plurimos  peraeque  ru¬ 
des  atque  fuerunt  in  populo  israelitico :  illorum  causa  institutam 
esse  ejusmodi  paedagogiam,  qua  tametsi  firmiores  carere  possunt, 
negligere  tamen  eam  non  debent,  quum  videant  infirmis  fratribus 
esse  utilem.  Respondeo,  nos  non  nescire  quid  fratrum  infirmitati 
debeatur;  sed  ex  adverso  excipimus,  non  esse  hanc  rationem  qua 
consulatur  infirmis,  ut  magnis  caeremoniarum  acervis  obruantur. 
Non  frustra  hoc  discrimen  posuit  Deus  inter  nos  et  veterem  po¬ 
pulum,  quod  illum  voluit  pueriliter  erudire  signis  et  figuris,  nos 
simplicius,  sine  tanto  externo  apparatu.  Quemadmodum,  inquit 
Paulus  (Gal.  4,  1),  puer  a  paedagogo  pro  aetatis  captu  regitur  et 
sub  custodia  continetur,  ita  sub  lege  custodiebantur  Judaei.  Nos 
autem  adultis  similes  sumus,  qui  a  tutela  et  curatione  liberati, 
puerilibus  rudimentis  opus  non  habent.  Dominus  certe  quale  fu¬ 
turum  esset  in  ecclesia  sua  vulgus  providebat,  et  qualiter  regen¬ 
dum  foret.  Hoc  tamen,  quo  dictum  est,  modo  inter  nos  et  Ju¬ 
daeos  discrevit.  Stulta  igitur  ratio  est  si  volumus  imperitis  con¬ 
sulere,  judaismum  a  Christo  abrogatum  erigendo.  Hanc  quoque 
dissimilitudinem  veteris  et  novi  populi  notavit  Christus  suis  verbis 
(Joann.  4,  23),  quum  diceret  mulieri  Samaritanae,  venisse  tempus 
quo  veri  cultores  adorarent  Deum  in  spiritu  et  veritate.  Hoc  pro¬ 
fecto  semper  factum  fuerat,  sed  in  hoc  differunt  novi  cultores  a 
veteribus,  quod  sub  Mose  spiritualis  Dei  adoratio  multis  caeremo¬ 
niis  adumbrata  et  quodammodo  implicita  erat,  quibus  abolitis  nunc 
simplicius  adoratur.  Proinde,  qui  hanc  dissimilitudinem  confun¬ 
dunt,  ordinem  evertunt  a  Christo  institutum  et  sancitum.  Ergone, 
inquies,  nihil  caeremoniarum  rudioribus  dabitur  ad  juvandam  eo¬ 
rum  imperitiam?  Id  ego  non  dico:  omnino  enim  utile  illis  esse 
sentio  hoc  genus  adminiculi.  Tantum  hic  contendo  ut  is  modus 
adhibeatur  qui  Christum  illustret,  non  obscuret.  Caeremoniae  ideo 
nobis  divinitus  paucae  datae  sunt  et  minime  laboriosae,  quo  prae¬ 
sentem  Christum  demonstrent;  Judaeis  plures  datae  sunt,  quo  es¬ 
sent  absentis  imagines.  Absentem  autem  fuisse  dico,  non  virtute, 
sed  significandi  modo.  Proinde  modus  ut  retineatur,  illam  in  nu¬ 
mero  paucitatem,  in  observatione  facilitatem,  in  significatione  dig¬ 
nitatem  quae  etiam  claritate  constat,  retinere  necesse  est.  Id  non 
esse  factum,  quid  attinet  dicere?  res  enim  est  in  omnium  oculis. 

15.  Hic  praetereo  quam  perniciosis  opinionibus  imbuantur 
hominum  mentes :  sacrificia  esse  quibus  rite  litetur  Deo ,  quibus 
expientur  peccata,  quibus  justitia  et  salus  comparetur.  Negabunt 


1)  Epist.  118  ad  Januar.  (54,  1). 

extraneis  ejusmodi  erroribus  vitiari  res  bonas,  quum  in  operibus 
quoque  a  Deo  praeceptis  hac  parte  non  minus  peccari  queat.  Hoc 
tamen  plus  indignitatis  habet,  operibus  temere  humano  arbitrio 
confictis  tantum  honoris  tribui  ut  meritoria  vitae  aeternae  credan¬ 
tur.  Ideo  enim  opera  a  Deo  mandata  remunerationem  habent,  quod 
legislator  ipse  obedientiae  respectu  ea  accepta  habet.  Non  igitur 
a  propria  dignitate  propriove  merito  pretium  accipiunt;  sed  quod 
Deus  obedientiam  erga  se  nostram  tanti  aestimat.  De  ea  operum 
perfectione  hic  loquor  quae  a  Deo  mandatur,  non  ab  hominibus 
praestatur.  Ideo  enim  nec  opera  legis  quae  facimus,  nisi  ex  gra¬ 
tuita  Dei  benignitate,  gratiam  habent,  quia  in  ipsis  infirma  et  mu¬ 
tila  obedientia  est.  Sed  quia  hic  non  disputatur  quid  opera  sine 
Christo  valeant,  quaestionem  illam  omittamus.  Quod  praesentis 
argumenti  proprium  est  iterum  repeto:  quidquid  in  se  commenda¬ 
tionis  habent  opera,  habere  obedientiae  intuitu,  quam  solam  Deus 
respicit,  ut  testatur  per  prophetam  (Jer.  7,  22):  non  praecepi  de 
sacrificiis  et  victimis;  sed  tantum  ut  audiendo  audiatis  vocem  meam. 
De  fictitiis  autem  operibus  alibi  loquitur  (Jes.  55,  2  et  29,  13): 
appenditis  argentum  vestrum,  et  non  in  panibus.  Item:  (Matth. 
15,  8)  frustra  me  colunt  praeceptis  hominum.  Hoc  itaque  nullo 
modo  excusabunt,  quod  patiuntur  miseram  plebem  in  externis  illis 
nugis  justitiam,  quam  Deo  opponant,  et  qua  se  ante  coeleste  tri¬ 
bunal  sustineant,  quaerere.  Praeterea  annon  hoc  dignum  insecta¬ 
tione  vitium  est,  quod  non  intellectas  caeremonias,  velut  histrio¬ 
nicam  scenam  aut  magicam  incantationem,  ostentant?  Certum  enim 
est  caeremonias  omnes  corruptas  esse  et  noxias,  nisi  per  eas  ho¬ 
mines  ad  Christum  dirigantur.  Quae  autem  in  usu  sunt  caeremo¬ 
niae  sub  papatu,  a  doctrina  separantur,  ut  homines  in  signis  omni 
significatione  carentibus  retineant.  Postremo  (ut  ingeniosus  artifex 
est  venter)  apparet  multas  ab  avaris  sacrificulis  inventas  esse,  ut 
essent  captandae  pecuniae  aucupia.  Quamcunque  autem  habeant 
originem,  sic  omnes  sunt  ad  foedum  quaestum  prostitutae,  ut  bo¬ 
nam  partem  rescindere  necesse  sit,  si  efficere  volumus,  quominus 
profana  et  sacrilega  nundinatio  in  ecclesia  exerceatur. 

16.  Tametsi  videor  non  perpetuam  doctrinam  de  humanis 
constitutionibus  tradere,  quod  aetati  nostrae  prorsus  accommodata 
est  haec  oratio,  nihil  tamen  dictum  est  quod  non  sit  omnibus  sae¬ 
culis  futurum  utile.  Nam  quoties  obrepit  haec  superstitio,  ut  Deum 
suis  figmentis  colere  homines  velint,  quaecunque  in  eum  finem  fe¬ 
runtur  leges,  statim  ad  crassos  istos  abusus  degenerant.  Hanc 
enim  maledictionem  non  uni  aut  alteri  aetati,  sed  omnibus  saecu¬ 
lis  minatur  Deus  (Jes.  29,  13),  quod  caecitate  et  stupore  percutiet 
eos  a  quibus  colitur  doctrinis  hominum.  Haec  excaecatio  perpetuo 
facit  ut  nullum  absurditatis  genus  fugiant,  qui  contemptis  tot  Dei 
monitis  sponte  se  in  exitiales  istos  laqueos  induunt.  Quod  si  re¬ 
motis  circumstantiis  simpliciter  habere  libet,  quae  sint  omnium  tem¬ 
porum  humanae  traditiones,  quas  ab  ecclesia  repudiari  et  a  piis 
omnibus  improbari  convenit,  erit  illa,  quam  superius  posuimus, 

certa  et  clara  definitio :  esse  omnes  leges  sine  Dei  verbo  in  hunc 
finem  ab  hominibus  positas,  ut  vel  modum  colendi  Dei  praescribant, 
vel  conscientias  religione  obstringant,  quasi  de  rebus  praecipiant 
ad  salutem  necessariis.  Si  ad  alterum  vel  ad  utrumque  istorum 
accedunt  alia  vitia,  quod  sua  multitudine  evangelii  claritatem  ob¬ 
scurent;  quod  nihil  aedificent,  sed  inutiles  sint  ac  lusoriae  occu¬ 
pationes  potius  quam  vera  pietatis  exercitia;  quod  sint  ad  sordes 
ac  turpem  quaestum  expositae;  quod  sint  observatu  nimium  dif¬ 
ficiles;  quod  sint  malis  superstitionibus  inquinatae:  haec  erunt  ad¬ 
jumenta  ut  facilius  deprehendamus  quantum  sit  in  ipsis  mali. 

17.  Audio  quid  ipsi  pro  se  respondeant,  suas  traditiones  non 
a  se,  sed  a  Deo  esse.  Ecclesiam  enim,  ne  errare  possit,  a  spiritu 
sancto  regi;  ejus  vero  autoritatem  penes  se  residere.  Hoc  impe¬ 
trato,  simul  conficitur,  eorum  traditiones  spiritus  sancti  esse  reve¬ 
lationes,  quae  nisi  impie  ac  contempto  Deo  contemni  nequeant. 
Et  ne  quid  tentasse  sine  magnis  autoribus  videantur,  bonam  sua¬ 
rum  observationum  partem  fluxisse  ab  apostolis  credi  volunt,  et 
satis  uno  exemplo  ostendi  contendunt,  quid  in  aliis  fecerint  apo¬ 
stoli  :  quando  in  unum  concilium  coacti,  ex  concilii  sententia  gen¬ 
tibus  omnibus  denuntiarunt,  ut  se  ab  idolothytis,  sanguine  et  suf¬ 
focato  abstinerent.  Jam  alibi  exposuimus  quam  falso  ad  se  ven¬ 
ditandos  ementiantur  ecclesiae  titulum.  Quantum  interest  praesen¬ 
tis  causae,  si  detractis  larvis  ac  fucis  omnibus  id  vere  quod  nobis 
curae  in  primis  esse  debet,  ac  nostra  etiam  potissimum  refert,  in¬ 
tuemur,  qualem  scilicet  ecclesiam  habere  velit  Christus,  ut  ad  ip¬ 
sius  regulam  nos  formemus  ac  comparemus:  facile  nobis  constabit, 
ecclesiam  non  esse  quae,  praeteritis  verbi  Dei  finibus,  ferendis  no¬ 
vis  legibus  lascivit  ac  luxuriat.  Annon  enim  illa  semel  ecclesiae 
dicta  lex  aeterna  manet?  Quod  praecipio  tibi  hoc  observabis  ut 
facias:  non  addes  quidquam  nec  detrahes  (Deut.  12,32).  Et  alibi 
(Prov.  30,  6):  non  addas  ad  verbum  Domini,  neque  minuas  ex  eo: 
ne  te  forte  arguat,  inveniarisque  mendax.  Id  quum  ecclesiae  dic¬ 
tum  negare  non  possint,  quid  aliud  quam  ipsius  contumaciam  prae¬ 
dicant,  quam  post  talia  interdicta  addere  nihilo  minus  et  admis¬ 
cere  de  suo  doctrinae  Dei  ausam  fuisse  jactant?  Absit  autem  ut 
eorum  mendaciis  assentiamur,  quibus  tantam  ecclesiae  contumeliam 
irrogant;  sed  falso  ecclesiae  nomen  praetendi  intelligamus,  quoties 
de  ista  humanae  temeritatis  libidine  agitatur,  quae  sese  intra  Dei 
praescripta  continere  non  potest,  quin  procaciter  exsultet,  ac  in 
suas  inventiones  excurrat.  Nihil  in  verbis  istis  involutum,  nihil 
obscurum,  nihil  ambiguum,  quibus  addere  verbo  Dei  aut  detrahere 
quidquam  vetatur  ecclesia  universa,  quum  de  Domini  cultu  et  salu¬ 
taribus  praeceptis  agitur.  Yerum  de  lege  sola  id  dictum  fuit  quam 
subsequutae  sunt  prophetiae  et  tota  evangelii  administratio.  Ea-' 
teor  certe:  et  simul  addo,  quae  legis  complementa  sunt  potius 
quam  vel  additamenta,  vel  desectiones.  Quod  si  vero  Dominus 
ministerio  Mosis  plurimis  involucris,  ut  ita  dicam,  obscuro,  nihil 
tamen  addi  nec  detrahi  sustinet,  donec  per  servos  suos  prophetas, 

ac  tandem  per  dilectum  filium  clariorem  doctrinam  administret : 
cnr  non  multo  nobis  severius  vetitum  arbitremur  ne  quid  legi, 
prophetis,  psalmis,  evangelio  addamus  ?  Non  a  semetipso  degene¬ 
ravit  Dominus,  qui  nulla  re  tantopere  se  offendi  jampridem  decla¬ 
ravit,  quam  dum  humanis  inventionibus  colitur.  Unde  illae  apud 
prophetas  praeclarae  voces,  quae  auribus  nostris  continenter  inso¬ 
nare  debuerant:  non  sum  loquutus  patribus  vestris,  quo  die  eduxi 
eos  ex  Aegypto,  verba  de  sacrificio  et  holocausto;  sed  hoc  verbum 
praecepi  eis  dicens :  audiendo  audite  vocem  meam ,  et  ero  vobis 
Deus,  et  eritis  mihi  populus,  et  ambulabitis  in  omni  via  quam 
J  mandavero  vobis  (Jer.  7,  22).  Item :  contestando  contestatus  sum 
11  patres  vestros,  audite  vocem  meam  (ibid.  11,  7).  Aliaeque  ejus¬ 
dem  generis;  sed  haec  prae  aliis  insignis  (1  Sam.  15,  22):  num- 
quid  vult  Dominus  holocausta  et  victimas,  et  non  potius  ut  obe- 
diatur  voci  suae?  melior  enim  est  obedientia  quam  victimae,  et 
'  auscultare  magis  quam  offerre  adipem  arietum;  quoniam  quasi  pec- 
:t  catum  ariolandi,  repugnare,  et  quasi  idololatriae  iniquitas,  non  ac- 
|  quiescere.  Quidquid  igitur  humanarum  inventionum  hac  in  parte 
H  ecclesiae  autoritate  defenditur,  quum  ab  impietatis  crimine  excu- 
'  i  sari  nequeat,  falso  ecclesiae  id  imputari,  arguere  promptum  est. 

18.  Hac  ratione  in  istam  humanarum  traditionum  tyranni- 
^  dem,  quae  sub  ecclesiae  titulo  superciliose  nobis  ingeritur,  libere 
13  invehimur.  Neque  enim  (quod  nostri  adversarii  ad  faciendam  no- 
a|bis  invidiam  inique  mentiuntur)  ecclesiam  ludibrio  habemus;  sed 
lP* | obedientiae  laudem,  qua  majorem  nullam  agnoscit,  illi  tribuimus, 
‘‘illpsi  potius  vehementer  sunt  ecclesiae  injurii,  qui  adversus  Domi¬ 
ti  num  suum  contumacem  illam  faciunt,  dum  ultra  progressam  fin- 
ie|gunt  quam  per  verbum  Dei  licuerit.  Ut  taceam,  insignem  esse 
impudentiam  cum  pari  malitia  conjunctam,  assidue  de  ecclesiae 
i  potestate  vociferari,  interim  et  quid  illi  a  Domino  mandatum  sit, 

:  jet  quam  Domini  mandato  obedientiam  debeat,  dissimulare.  At  si 
■  nobis,  ut  par  est,  animus  fuerit  cum  ecclesia  consentire,  hoc  ma- 
^  gis  ad  rem  pertinet,  spectare  ac  meminisse  quid  nobis  ac  eccle- 
b®?-  siae  a  Domino  praecipiatur,  ut  illi  uno  consensu  obediamus.  Non 
enim  dubium  est  quin  cum  ecclesia  optime  consensuri  simus,  si 
nos  Domino  per  omnia  obedientes  praestemus.  Jam  vero  referre 
ad  apostolos  traditionum  originem,  quibus  hactenus  oppressa  est 
ecclesia,  merae  fuit  imposturae ;  quando  tota  in  hoc  incumbit  aposto¬ 
lorum  doctrina  ne  novis  observationibus  onerentur  conscientiae, 
1  >aut  Dei  cultus  nostris  inventionibus  contaminetur.  Deinde  si  qua 
're  historiis  vetustisque  monumentis  inest  fides,  apostolis  non  igno¬ 
tum  modo,  sed  inauditum  fuit  quod  illis  tribuunt.  Nec  garriant, 
pleraque  eorum  placita  usu  et  moribus  recepta  fuisse  quae  scriptis 
itradita  non  fuerunt.  Illa  scilicet  quae  Christo  adhuc  vivente  in- 
18  telligere  non  poterant,  post  ejus  autem  ascensum  spiritus  sancti 
revelatione  didicerint.  De  ejus  loci  interpretatione  alibi  visum 
est.  Quod  ad  praesentem  causam  satis  est,  ridiculos  profecto  se 
faciunt,  quum  ingentia  illa  mysteria,  quae  tanto  tempore  apostolis 

incomperta  fuerint,  partim  observationes  esse  fingunt1)  aut  judai- 
cas  aut  gentiles,  quarum  illae  inter  Judaeos,  hae  vero  apud  gen¬ 
tes  omnes  promulgatae  multo  ante  fuerant;  partim  ineptas  gesti¬ 
culationes  et  inanes  caeremoniolas,  quas  insulsi  sacrificuli,  qui 
nec  nare  sciunt,  nec  literas,  perquam  rite  peragunt,  imo  quas 
pueri  et  moriones  adeo  apposite  effingunt,  ut  videri  possit  nullos 
esse  magis  idoneos  talium  sacrorum  antistites.  Si  nullae  essent 
historiae,  ex  re  tamen  ipsa  aestimarent  sani  homines,  non  subito 
erupisse  in  ecclesiam  tantam  rituum  et  observationum  congeriem, 
sed  sensim  obrepsisse.  Nam  quum  sanctiores  illi  episcopi,  qui 
apostolis  aetate  proximi  fuerunt,  nonnulla  instituissent  quae  ad 
ordinem  ac  disciplinam  pertinebant;  subsequuti  postea  sunt  homi¬ 
nes,  alii  post  alios,  neque  satis  considerati  et  nimis  curiosi  ac 
cupidi,  quorum  ut  quisque  posterior  erat,  ita  stulta  aemulatione 
cum  suis  decessoribus  certavit  ne  rerum  novarum  inventione  ce¬ 
deret.  Et  quia  periculum  erat  ne  brevi  obsolescerent  sua  inventa, 
ex  quibus  laudem  ad  posteros  affectabant,  in  exigenda  eorum  ob¬ 
servatione  erant  multo  rigidiores.  Haec  xcato^rjMa  bonam  istorum 
rituum  partem  nobis  peperit,  quos  isti  pro  apostolicis  nobis  ven¬ 
ditant.  Atque  id  quoque  historiae  testantur. 

19.  Ne  omnium  catalogum  texendo  simus  nimium  prolixi, 
uno  exemplo  contenti  erimus.  In  coena  Domini  administranda 
fuit  sub  apostolis  magna  simplicitas.  Proximi  successores  ad  or¬ 
nandam  mysterii  dignitatem  aliquid  addiderunt  quod  non  esset  im¬ 
probandum.  Sed  postea  supervenerunt  stulti  illi  imitatores,  qui 
varia  frustula  subinde  consuendo  hunc  quem  in  missa  videmus 
sacerdotis  vestitum,  haec  altaris  ornamenta,  has  gesticulationes  et 
totam  rerum  inutilium  supellectilem  nobis  composuerunt.  Atqui 
objiciunt  fuisse  hanc  olim  persuasionem,  quae  in  ecclesia  universa 
uno  consensu  fierent,  ab  ipsis  apostolis  prodiisse.  Cujus  rei  Augu¬ 
stinum  citant  testem.  Ego  vero  non  aliunde  quam  ex  ipsius  Augu¬ 
stini  verbis  solutionem  afferam.  Quae  toto,  inquit2),  terrarum 
orbe  servantur,  vel  ab  ipsis  apostolis,  vel  conciliis  generalibus, 
qnorum  est  saluberrima  in  ecclesia  autoritas,  statuta  esse  intelli- 
gere  licet;  sicuti  quod  Domini  passio  et  resurrectio  et  in  coelum 
ascensus  et  adventus  spiritus  sancti  anniversaria  solennitate  cele¬ 
brantur,  et  si  quid  aliud  tale  occurrerit  quod  servatur  ab  uni¬ 
versa,  quacunque  se  diffundit,  ecclesia.  Quum  tam  pauca  enume¬ 
ret  exempla,  quis  non  videat  eum  ad  autores  fide  et  reverentia 
dignos  referre  voluisse  usitatas  tunc  observationes,  non  nisi  sim¬ 
plices  illas  et  raras  et  sobrias  quibus  ecclesiae  ordinem  contineri 
utile  est?  Quantum  autem  hoc  ab  eo  distat  quod  romanenses 
magistri  extorquere  volunt,  ut  nulla  sit  apud  eos  caeremoniola 
quae  non  pro  apostolica  censeatur? 

20.  Ne  longior  sim,  unum  tantum  exemplum  proferam.  Si 
quis  eos  interroget  unde  aquam  suam  lustralem  habeant,  protinus 

respondent,  ab  apostolis.  Quasi  non  hanc  inventionem  nescio  cui 
romano  episcopo  tribuant  historiae,  qui  si  apostolos  adhibuisset 
in  consilium,  nunquam  profecto  contaminasset  baptismum  alieno 
et  intempestivo  symbolo.  Etsi  nec  mihi  verisimile  est,  tam  ve¬ 
tustam  esse  ejus  consecrationis  originem  quam  illic  scribitur.  Quod 
enim  dicit  Augustinus1),  quasdam  suo  tempore  ecclesias  solennem 
Christi  imitationem  in  lotione  pedum  refugisse,  ne  ad  baptismum 
ritus  ille  pertinere  videretnr,  subindicat  nullum  fuisse  lotionis  ge¬ 
nus  quod  cum  baptismo  ullam  haberet  similitudinem.  Quidquid 
sit,  hoc  a  spiritu  apostolico  profectum  fuisse  minime  concedam, 
ut,  dum  quotidiano  signo  baptismus  in  memoriam  reducitur,  quo¬ 
dammodo  repetatur.  Nec  moror  quod  alibi  ipse  idem  Augustinus 
alia  quoque  apostolis  adscribit.  Nam  quum  nihil  praeter  conjec¬ 
turas  habeat,  non  debet  ab  ipsis  de  re  tanta  judicium  fieri.  Po¬ 
stremo,  ut  etiam  demus  illa  quae  commemorat  ab  aetate  aposto¬ 
lorum  fluxisse,  multum  tamen  interest  instituasne  aliquod  pietatis 
exercitium  quo  libera  conscientia  utantur  fideles,  si  autem  non 
erit  illis  utilis  usus,  abstineant;  an  legem  feras  quae  conscientias 
servitute  illaqueet.  Nunc  vero  a  quocunque  autore  emanarint, 
postquam  videmus  in  tantum  abusum  prolapsas  esse,  nihil  obstat 
quominus  sine  ulla  ejus  contumelia  abrogemus;  quando  nunquam 
ita  sunt  commendatae  ut  perpetuo  immobiles  esse  oporteat. 

21.  Nec  magnopere  eos  juvat  quod  ad  excusandam  suam 
tyrannidem  praetexunt  apostolorum  exemplum.  Apostoli,  inquiunt, 
et  seniores  primae  ecclesiae  decretum  praeter  Chrisii  mandatum 
sanxerunt,  quo  praecipiebant  gentibus  omnibus,  se  abstinere  ab 
idolothytis,  suffocato,  et  sanguine  (Act.  15,  20).  Id  si  illis  licuit, 
cur  non  et  successoribus,  quoties  ita  res  postulat,  idem  imitari 
liceat:  Utinam  vero  cum  semper  alias,  tum  in  hac  re  eos  imi¬ 
tarentur.  Nam  (quod  valida  ratione  confirmare  promptum  est) 
apostolus  novum  illic  quidquam  instituisse  aut  decrevisse  nego. 
Siquidem  quum  in  eo  concilio  Petrus  tentari  Deum  pronuntiet,  si 
jugum  imponitur  cervicibus  discipulorum,  suam  ipse  sententiam 
subvertit,  si  jugum  postea  aliquod  consentit  imponi.  Imponitur 
autem,  si  sua  autoritate  decernant  apostoli,  prohibendum  gentibus 
ne  idolothyta,  sanguinem  et  suffocatum  attingant.  Manet  quidem 
adhuc  scrupulus,  quod  nihilo  minus  videantur  prohibere.  Atqui 
facile  dissolvetur,  si  quis  propius  decreti  ipsius  sensum  animad¬ 
vertat:  cujus  primum  ordine  et  momento  praecipuum  caput  est, 
relinquendam  esse  gentibus  suam  libertatem ,  nec  illis  obturban¬ 
dam  esse,  aut  de  legis  observationibus  exhibendam  molestiam. 
Hactenus  nobis  egregie  patrocinatur.  Quae  autem  proxime  se¬ 
quitur  exceptio,  nec  nova  lex  est  ab  apostolis  lata,  sed  divinum 
aeternumque  Dei  mandatum  de  non  violanda  caritate,  nec  punc¬ 
tum  ex  illa  libertate  delibat:  sed  gentes  duntaxat  admonet  qua 
ratione  sese  fratribus  attemperent,  ne  sua  libertate  in  eorum  offen- 

sionem  abutantur.  Sit  hoc  igitur  secundum  caput,  ut  innoxia  li-  i 
bertate  utantur  gentes,  ac  citra  fratrum  offensionem.  At  certum 
tamen  aliquid  praescribunt:  nempe,  quatenus  pro  tempore  expe¬ 
diebat,  docent  ac  designant  quibus  rebus  in  fratrum  offensionem 
possint  incurrere,  quo  ab  illis  caveant;  nihil  tamen  novum  ad  ! 
aeternam  Dei  legem,  quae  fratrum  offensionem  prohibet,  de  suo 
afferunt. 

22.  Quemadmodum  si,  qui  ecclesiis  nondum  bene  constitu¬ 
tis  praesunt,  fideles  pastores,  omnibus  suis  edicant  ne,  donec  im¬ 
becilles  quibuscum  vivunt  adolescant,  palam  die  veneris  carnibus  l 
vescantur,  aut  feriis  in  publico  laborent,  aut  simile  quidpiam. 
Haec  enim  tametsi,  seposita  superstitione,  indifferentia  per  se  sint, 
ubi  tamen  accedit  fratrum  offensio ,  sine  delicto  admitti  nequeunt. 
Sic  autem  sunt  tempora,  ut  spectaculum  hoc  infirmis  fratribus  1 
proponere  non  possint  fideles,  quin  eorum  conscientias  gravissime 
vulnerent.  Quis,  nisi  calumniator,  sic  novam  ferri  ab  iis  legem 
dicat,  quos  constat  duntaxat  scandalis  occurrere,  quae  sunt  a  Do¬ 
mino  satis  diserte  prohibita?  Nihilo  autem  magis  et  de  apostolis 
dici  potest,  quibus  nihil  aliud  propositum  erat,  offensionum  ma¬ 
teriam  tollendo,  quam  divinam  urgere  legem  de  vitanda  offensione. 
Ac  si  dixissent:  praeceptum  Domini  est  ne  fratrem  infirmum  lae¬ 
datis;  quae  idolis  oblata  sunt,  suffocatum,  et  sanguinem  mandu- ; 
care  non  potestis  quin  offendantur  infirmi  fratres:  edicimus  igitur 
vobis  in  verbo  Domini,  ne  cum  scandalo  manducetis.  Idque  ip¬ 
sum  spectasse  apostolos ,  Paulus  optimus  est  testis ,  qui  certe  non 
nisi  ex  concilii  sententia  sic  scribit  (1  Cor.  8,  1):  de  escis  quae  li 
idolis  immolantur,  scimus  quia  simulacrum  nihil  est;  quidam  autem  j 
cum  conscientia  idoli,  quasi  idolis  immolatum,  manducant,  et  con¬ 
scientia  eorum,  infirma  quum  sit,  polluitur:  videte  ne  facultas 
vestra  offendiculum  fiat  infirmis.  Cui  isthaec  probe  perpensa  fue¬ 
rint,  ei  posthac  fucus  non  fiet,  qualem  faciunt  qui  suae  tyrannidi 
apostolos  praetexunt,  ac  si  ecclesiae  libertatem  suo  decreto  in¬ 
fringere  coepissent.  Yerum,  ut  effugere  nequeant  quin  sua  etiam 
confessione  solutionem  hanc  approbent ,  respondeant  mihi  quo  jure 
illud  ipsum  decretum  ausi  sint  abrogare.  Nempe  quia  ab  illis 
offensionibus  ac  dissidiis,  quibus  occurrere  voluerant  apostoli,  ni-; 
hil  amplius  periculi  erat;  legem  vero  a  suo  fine  aestimandam  no-[ 
verant.  Quum  igitur  lex  ista  respectu  caritatis  lata  sit,  in  ea  i 
nihil  praescribitur  nisi  quantum  caritatis  interest.  Quum  faten-  i 
tur  nihil  aliud  esse  legis  hujus  transgressionem  quam  violationem 
caritatis,  nonne  simul  agnoscunt  non  commentitium  aliquod  esse 
additamentum  ad  legem  Dei,  sed  germanam  simplicemque  accom- 
modationem  ad  tempora  et  mores  quibus  destinabatur? 

23.  At  vero,  ut  iniquae  centies  sint  nobis  et  injuriae  ejus¬ 
modi  leges ,  esse  tamen  sine  exceptione  audiendas  contendunt.! 
Non  enim  hic  agi  ut  erroribus  consentiamus;  sed  tantum  ut  dura 
praefectorum  imperia  subditi  perferamus,  quae  detrectare  non  est 
nostrum.  Yerum  hic  quoque  optime  verbi  sui  veritate  occurrit 

Dominus,  nosque  a  tali  servitute  in  libertatem  vendi cat  quam 
sacro  suo  sanguine  nobis  acquisivit,  cujus  beneficium  verbo  suo 
non  semel  obsignavit.  Non  enim  (quod  malitiose  fingunt)  id  so¬ 
lum  agitur,  ut  gravem  aliquam  oppressionem  in  corpore  nostro 
perferamus,  sed  ut  conscientiae  libertate  sua,  hoc  est  sanguinis  Christi 
beneficio,  spoliatae  serviliter  crucientur.  Quanquam  istud  etiam, 
ac  si  parum  ad  rem  faceret,  omittamus.  At  quanti  putamus  re¬ 
ferre,  suum  Domino  regnum  eripi,  quod  tanta  severitate  sibi  as¬ 
serit  ?  Eripitur  autem  quoties  humanarum  inventionum  legibus 
colitur;  quum  solus  ipse  cultus  sui  velit  haberi  legislator.  Ac  ne 
rem  esse  nihili  quis  existimet,  audiamus  quanti  reputetur  a  Do¬ 
mino.  Quoniam,  inquit  (Jes.  29,  13),  timuit  me  populus  iste 
mandato  et  doctrinis  hominum,  ecce  ego  stupefaciam  eum  mira¬ 
culo  grandi  et  stupendo;  peribit  enim  sapientia  a  sapientibus  ejus, 
et  intelligentia  a  senioribus  recedet.  Alibi :  frustra  me  colunt, 
docentes  doctrinas,  praecepta  hominum  (Matth.  15,  9).  Et  sane 
quod  se  filii  Israel  pluribus  idololatriis  inquinarunt,  totius  mali 
causa  adscribitur  impurae  huic  mixturae,  quod  transgressi  Dei 
mandata  cultus  novos  fabricarint.  Ideoque  refert  sacra  historia 
(2  Eeg.  17,  24  seqq.),  novos  advenas  qui  ad  incolendam  Samariam 
traducti  fuerant  a  rege  babylonio,  fuisse  discerptos  et  consumptos 
a  feris  bestiis,  eo  quod  nescirent  judicia  vel  statuta  Dei  terrae 
illius.  Quamvis  in  caeremoniis  nihil  peccassent,  non  tamen  pro¬ 
bata  fuisset  Deo  inanis  pompa;  sed  interim  cultus  sui  violationem, 
quod  homines  aliena  a  verbo  suo  commenta  ingererent,  ulcisci 
non  destitit.  Unde  postea  dicitur,  poena  illa  territos  ritus  in  lege 
praescriptos  suscepisse;  sed  quia  nondum  pure  colebant  verum 
Deum,  bis  repetitur,  timuisse  ipsum  et  non  timuisse.  Unde  colli¬ 
gimus,  partem  reverentiae  quae  illi  defertur,  in  eo  esse  positam, 
dum  in  illo  colendo  simpliciter  quod  mandat,  nullas  nostras  in¬ 
ventiones  miscendo  sequimur.  Atque  ideo  saepius  laudantur  pii 
reges,  quod  fecerint  secundum  omnia  praecepta,  nec  declinaverint 
vel  ad  dexteram  vel  ad  sinistram.  Ultra  progredior,  etiamsi  in 
commentitio  aliquo  cultu  palam  non  apparet  impietas,  severe  ta¬ 
men  a  spiritu  damnatur,  ex  quo  a  Dei  praecepto  discessum  est. 
Altare  Achaz,  cujus  exemplar  e  Samaria  illatum  erat,  videri  po¬ 
tuit  augere  templi  ornatum,  quum  ejus  consilium  esset  soli  Deo 
illic  sacrificia  offerre,  quod  splendidius  facturus  erat  quam  in 
primo  et  vetusto  altari:  videmus  tamen  ut  spiritus  audaciam  illam 
detestetur ,  non  alia  de  causa ,  nisi  quod  hominum  inventa  in  Dei 
cultu  impurae  sunt  corruptelae  (2  Eeg.  16,  10).  Et  quo  nobis 
clarius  patefacta  est  Dei  voluntas,  minus  excusabilis  quidquam 
tentandi  protervia.  Ac  proinde  merito  aggravatur  hac  circum¬ 
stantia  crimen  Manasse  (2  Eeg.  21,  3),  quod  altare  novum  ex¬ 
struxerit  in  Jerusalem ;  de  qua  pronuntiaverat  Deus:  ponam  illic 
nomen  meum;  quia  nunc  quasi  ex  professo  respuitur  Dei  autoritas. 

24.  Mirantur  plerique  cur  adeo  acriter  interminetur  Domi¬ 
nus  se  facturum  stupenda  populo  a  quo  mandatis  hominum  cole- 


328  LIBER  IV.  DE  EXTERNIS  MEDIIS  AD  SALUTEM. 


batur,  et  se  frustra  coli  pronuntiet  hominum  praeceptis.  At  si 
spectarent  quid  sit  in  religionis,  hoc  est,  coelestis  sapientiae  causa 
ab  uno  Dei  ore  pendere,  simul  viderent  non  levem  esse  rationem 
cur  perversa  hujusmodi  obsequia  sic  abominetur  Dominus,  quae 
pro  humani  ingenii  libidine  sibi  praestantur.  Nam  tametsi  spe¬ 
ciem  habent  quandam  humilitatis  in  sua  hac  obedientia,  qui  ejus¬ 
modi  legibus  in  Dei  cultum  parent,  minime  tamen  sunt  coram 
Deo  humiles ,  cui  easdem  praescribunt  leges  quas  ipsi  servant. 
Haec  vero  ratio  est  cur  nos  tam  diligenter  cavere  vult  Paulus 
(Coi.  2,  4) ,  ne  decipiamur  per  traditiones  hominum ,  et  illam  quam 
vocat  i&eXo&QrjGHEictv ,  id  est  voluntarium  cultum,  et  praeter  Dei 
doctrinam  ab  hominibus  excogitatum.  Sic  est  profecto:  stultescere 
et  nostram  nobis  ipsis  et  omnium  hominum  sapientiam  oportet, 
quo  solum  illum  sapere  permittamus.  Quam  viam  minime  tenent 
qui  confictis  hominum  arbitrio  observatiunculis,  illi  se  approbare 
meditantur,  et  quasi  invito  praevaricatricem  erga  eum  obedientiam, 
quae  hominibus  defertur,  obtrudunt.  Qualiter  et  aliquot  ante  sae¬ 
culis  et  nostra  memoria  factum  est,  et  fit  hodie  quoque  in  iis 
locis  in  quibus  creaturae  pluris  est  quam  creatoris  imperium;  ubi 
religio  (si  tamen  religio  vocari  ea  meretur)  pluribus  magisque  in¬ 
sulsis  superstitionibus  conspurcata  est,  quam  ulla  unquam  paga¬ 
nitas.  Quid  enim  posset  parere  hominum  sensus  quam  carnalia 
fatuaque  omnia,  et  quae  suos  autores  vere  referant? 

25.  Quod  etiam  obtendunt  superstitionum  patroni,  Samuelem 
sacrificasse  in  Eamatha,  et  quamvis  praeter  legem  id  fieret  pla¬ 
cuisse  tamen  Deo  (1  Sam.  7,  17),  facilis  solutio  est:  non  fuisse 
secundum  aliquod  altare  quod  unico  opponeret;  sed  quia  nondum 
arcae  foederis  destinatus  erat  locus,  oppidum  ubi  habitabat  sacri¬ 
ficiis  destinasse  tanquam  maxime  commodum.  Certe  animus  sancti 
prophetae  non  fuit  quidquam  novare  in  sacris ,  ubi  Deus  tam  arcte 
vetabat  addi  vel  minui.  Quod  ad  exemplum  Menoha  spectat  (Jud. 
13,  19),  extraordinarium  et  singulare  fuisse  dico.  Obtulit  ille  Deo 
sacrificium  homo  privatus,  nec  sine  Dei  approbatione*  nempe  quia 
non  temerario  animi  sui  motu,  sed  coelesti  instinctu  hoc  suscepit. 
Quantopere  autem  abominetur  Deus  quae  mortales  ex  se  ipsis  ex¬ 
cogitant  ad  eum  colendum ,  alter  non  inferior  Menoha  Gedeon  in¬ 
signi  documento  est,  cujus  ephod  non  modo  ei  et  familiae,  sed 
toti  populo  cessit  in  ruinam  (Jud.  8,  27).  Denique  adventitia 
quaelibet  inventio,  qua  Deum  homines  colere  appetunt,  nihil  aliud 
est  quam  verae  sanctimoniae  pollutio. 

26.  Cur  igitur,  inquiunt,  ferri  voluit  Christus  onera  illa 
importabilia  quae  alligabant  scribae  et  Pharisaei  (Matth.  23,  3)? 
Imo  cur  alibi  (ibid.  16,  6)  idem  Christus  caveri  voluit  a  fermento 
Pharisaeorum ?  fermentum,  interprete  Matthaeo  evangelista,  appel¬ 
lans  quidquid  propriae  doctrinae  verbi  Dei  puritati  admiscerent. 
Quid  apertius  volumus,  quam  quod  totam  eorum  doctrinam  jube¬ 
mur  fugere  et  cavere?  Unde  nobis  certissimum  fit,  neque  altero 
loco  Domiuum  voluisse  suorum  conscientias  propriis  Pharisaeorum 

traditionibus  vexari.  Et  verba  ipsa,  si  modo  non  torqueantur, 
nihil  tale  sonant.  Illic  siquidem  Dominus,  acerbe  in  Pharisae- 
orum  mores  invehi  instituens,  simpliciter  suos  auditores  ante  eru¬ 
diebat,  ut  quanquam  nihil  in  illorum  vita  cernerent  quod  seque¬ 
rentur,  non  tamen  ea  facere  desinerent  quae  verbo  docebant,  quum 
in  cathedra  Mosis,  hoc  est,  ad  enarrandam  legem,  sederent.  Non 
ergo  aliud  voluit  quam  praecavere,  ne  malis  docentium  exemplis 
plebs  ad  contemptum  doctrinae  induceretur.  Verum  quia  nonnulli 
rationibus  minime  permoventur,  autoritatem  semper  requirunt,  sub¬ 
jiciam  Augustini1)  verba,  quibus  idem  prorsus  dicitur:  habet  ovile 
Domini  praepositos  partim  fidos,  partim  mercenarios;  praepositi 
qui  fidi  sunt,  veri  sunt  pastores:  audite  tamen,  quod  et  merce¬ 
narii  necessarii  sunt;  multi  quippe  in  ecclesia,  commoda  terrena 
sectantes,  Christum  praedicant,  et  per  eos  vox  Christi  auditur,  et 
sequuntur  oves  non  mercenarium,  sed  pastorem  per  mercenarium. 
Audite  mercenarios  ab  ipso  Domino  demonstratos:  scribae,  inquit, 
et  Pharisaei  cathedram  Mosis  insident;  quae  dicunt,  facite;  quae 
autem  faciunt,  facere  nolite.  Quid  aliud  dixit,  nisi  per  mercena¬ 
rios  vocem  pastoris  audite?  sedendo  enim  in  cathedra  legem  Dei 
docent:  ergo  per  illos  Deus  docet;  sua  vero  si  illi  docere  velint, 
nolite  audire,  nolite  facere.  Haec  Augustinus. 

27.  Quando  vero  imperiti  plerique,  dum  humanis  traditio¬ 
nibus  impie  ligari  hominum  conscientias  et  frustra  Deum  coli  audiunt, 
eadem  litura  leges  omnes  inducunt  quibus  ecclesiae  ordo  consti¬ 
tuitur,  illorum  quoque  errori  commodum  hic  occurrendum  est. 
Ealli  hic  sane  perquam  est  lubricum,  quia  non  prima  statim  facie 
apparet  quantum  inter  illas  et  has  intersit.  Sed  ego  ita  dilucide 
rem  totam  paucis  expediam,  ne  cui  imponat  similitudo.  Hoc  pri¬ 
mum  habeamus:  si  in  omni  hominum  societate  necessariam  esse 
politiam  aliquam  videmus,  quae  ad  alendam  communem  pacem, 
et  retinendam  concordiam  valeat;  si  in  rebus  agendis  vigere  sem¬ 
per  aliquem  ritum,  quem  non  respui  publicae  honestatis  interest, 
atque  adeo  humanitatis  ipsius:  id  in  ecclesiis  praesertim  observan¬ 
dum  esse,  quae  cum 'bene  composita  rerum  omnium  constitutione 
optime  sustinentur,  tum  vero  sine  concordia  nullae  sunt  prorsus. 
Quamobrem  si  ecclesiae  incolumitati  bene  prospectum  volumus, 
diligenter  omnino  curandum  est  quod  Paulus  jubet,  ut  decenter 
omnia  et  secundum  ordinem  fiant  (1  Cor.  14,  40).  At  quum  in 
hominum  moribus  tanta  insit  diversitas,  tanta  in  animis  varietas, 
tanta  in  judiciis  ingeniisque  pugna:  neque  politia  ulla  satis  firma 
est,  nisi  certis  legibus  constituta;  nec  sine  stata  quadam  forma 
servari  ritus  quispiam  potest.  Huc  ergo  qUae  conducunt  leges, 
tantum  abest  ut  damnemus,  ut  his  ablatis  dissolvi  suis  nervis  ec¬ 
clesias  totasque  deformari  ac  dissipari  contendamus.  Neque  enim 
haberi  potest  quod  Paulus  exigit,  ut  decenter  omnia  et  ordine 
fiant,  nisi  additis  observationibus,  tanquam  vinculis  quibusdam, 


1)  August.  in  Joann.  tract.  46,  5  seq. 

ordo  ipse  et  decorum  consistat.  Id  tantum  semper  in  istis  obser¬ 
vationibus  excipiendum  est,  ne  aut  ad  salutem  credantur  necessa¬ 
riae  ,  atque  ita  conscientias  religione  obstringant ;  aut  ad  Dei  cul¬ 
tum  conferantur,  atque  ita  in  illis  reponatur  pietas. 

28.  Habemus  ergo  optimam  et  fidelissimam  notam,  quae 

inter  impias  illas  constitutiones  distinguat  (quibus  veram  obscu¬ 
rari  religionem  et  conscientias  subverti  dictum  est)  et  legitimas 
ecclesiae  observationes,  si  his  meminerimus  alterum  semper  ex 
duobus  esse  propositum,  aut  utrumque  simul:  ut  in  sacro  fidelium 
coetu  decenter  peragantur  omnia  et  qua  convenit  dignitate;  ut 
ipsa  hominum  communitas  velut  quibusdam  humanitatis  et  mode¬ 
rationis  vinculis  in  ordine  retineatur.  IJbi  enim  semel  publicae 
honestatis  causa  posita  lex  intelligitur ,  jam  sublata  est  superstitio, 
in  quam  incidunt  qui  humanis  inventis  Dei  cultum  metiuntur. 
Bursum,  ubi  ad  communem  usum  spectare  cognoscitur,  eversa  est 
falsa  illa  obligationis  et  necessitatis  opinio,  quae  ingentem  terro-  | 
rem  conscientiis  injiciebat,  quum  putarentur  traditiones  ad  salutem 
necessariae.  Siquidem  hic  nihil  quaeritur,  nisi  ut  communi  offi¬ 
cio  alatur  inter  nos  caritas.  Sed  operae  pretium  est  clarius  adhuc 
definire  quid  sub  illo  decoro  quod  Paulus  commendat,  quid  item 
sub  ordine  comprehendatur.  Ac  decori  quidem  finis  est,  partim 
ut,  dum  adhibentur  ritus  qui  venerationem  rebus  sacris  concilient, 
talibus  adminiculis  ad  pietatem  excitemur;  partim  etiam  ut  mo¬ 
destia  et  gravitas,  quae  in  omnibus  honestis  actionibus  spectari  j 
debet,  illic  maxime  eluceat.  In  ordine  hoc  primum  est,  ut  qui  i 
praesunt,  regulam  ac  legem  bene  regendi  noverint;  plebs  vero  !  ( 
quae  regitur,  ad  obedientiam  Dei  rectam  que  disciplinam  assuefiat.  :  j 
Deinde  ut  bene  composito  ecclesiae  statu  paci  et  tranquillitati  j  \ 
consulatur.  I  i 

29.  Decorum  ergo  non  vocabimus  in  quo  nihil  praeter  inane  i  f 

oblectamentum  inerit,  quale  exemplum  videmus  in  illo  theatrico  j  g 
apparatu  quo  utuntur  papistae  in  suis  sacris,  ubi  nihil  quam  in-  D 

utilis  elegantiae  larva  et  luxus  sine  fructu  apparet.  Sed  illud 

nobis  decorum  erit,  quod  ita  erit  ad  sacrorum  mysteriorum  re-  i;  i 
verentiam  aptum,  ut  sit  idoneum  ad  pietatem  exercitium,  vel  sal-  j  0 
tem  quod  ad  ornatum  faciet  actioni  congruentem;  neque  id  ipsum  , 
sine  fructu:  sed  ut  fideles  admoneat  quanta  modestia,  religione,  j,  |a 

observantia,  sacra  tractare  debeant.  Porro  ut  pietatis  exercitia  L 

sint  caeremoniae,  ad  Christum  recta  nos  deducant  necesse  est.  j  ?f 
Similiter  ordinem  non  constituemus  in  illis  nugatoriis  pompis,  jj( 
quae  nihil  habent  praeter  evanidum  splendorem;  sed  in  ea  com-  U 
positione  quae  omnem  confusionem,  barbariem,  contumaciam,  tur-  |  je; 
bas  omnes  et  dissidia  tollat.  Prioris  generis  exempla  sunt  apud  ? 
Paulum  (1  Cor.  11),  ut  ne  profana  symposia  cum  sacra  Domini  j  ca: 
coena  commisceantur;  ne  mulieres  in  publicum  nisi  velatae  pro- 
cedant.  Et  alia  plurima  in  quotidiano  usu  habemus:  quale  est, 
quod  flexis  genibus  nudoque  capite  oramus;  quod  Domini  sacra-  ■ 
menta  non  sordide,  sed  cum  aliqua  dignitate  administramus;  quod  ! 

in  sepeliendis  mortuis  quandam  honestatem  adhibemus,  et  quae 
alia  eodem  pertinent.  In  altero  genere  sunt  horae  publicis  pre¬ 
cationibus,  concionibus  et  mysticis  actionibus  destinatae;  in  ipsis 
concionibus  quies  ac  silentium,  loca  destinata,  hymnorum  con¬ 
centus,  dies  celebrandae  Domini  coenae  praefixi,  quod  Paulus 
vetat  ne  mulieres  in  ecclesia  doceant  (1  Cor.  14,  34),  et  si  qua 
sunt  similia.  In  primis  vero  quae  disciplinam  conservant,  ut 
catechesis,  censurae  ecclesiasticae,  excommunicatio,  jejunia,  et 
quae  in  eundem  catalogum  referri  possunt.  Ita  omnes  eccle¬ 
siasticas  constitutiones,  quas  pro  sanctis  et  salutaribus  recipimus, 
in  duo  capita  referre  licet.  Alterae  enim  ad  ritus  et  caeremonias, 
alterae  ad  disciplinam  et  pacem  respiciunt. 

30.  Sed  quia  hic  periculum  est,  ne  ab  una  parte  pseudo- 
episcopi  praetextum  inde  captent  ad  impias  suas  et  tyrannicas 
leges  excusandas,  ab  altera  sint  quidam  nimis  meticulosi,  qui 
superioribus  malis  admoniti  nullum  quamlibet  sanctis  legibus  lo¬ 
cum  relinquant:  hic  testari  operae  pretium  est,  eas  demum  hu¬ 
manas  constitutiones  me  probare,  quae  et  Dei  autoritate  fundatae 
et  ex  scriptura  desumptae  adeoque  prorsus  divinae  sint.  Exem¬ 
plum  sit  in  geniculatione  quae  fit  dum  solennes  habentur  preca¬ 
tiones.  Quaeritur,  sitne  humana  traditio,  quam  repudiare  vel 
negligere  cuivis  liceat.  Dico  sic  esse  humanam,  ut  simul  sit  di¬ 
vina.  Dei  est  quatenus  pars  est  decori  illius  cujus  cura  et  obser¬ 
vatio  nobis  per  apostolum  commendatur;  hominum  autem,  qua¬ 
tenus  specialiter  designat  quod  in  genere  fuerat  indicatum  magis 
quam  expositum.  Ab  hoc  uno  exemplo  aestimare  licet  quid  de 
toto  hoc  genere  sit  sentiendum:  nempe  quia  Dominus  et  totam 
verae  justitiae  summam,  et  omnes  cultus  numinis  sui  partes,  et 
quidquid  ad  salutem  necessarium  erat,  sacris  suis  oraculis  tum 
fideliter  complexus  est,  tum  perspicue  enarravit,  in  his  solus  ma¬ 
gister  est  audiendus.  Quia  autem  in  externa  disciplina  et  caere¬ 
moniis  non  voluit  sigillatim  praescribere  quid  sequi  debeamus 
(quod  istud  pendere  a  temporum  conditione  provideret,  neque  ju¬ 
dicaret  unam  saeculis  omnibus  formam  convenire),  confugere  hic 
oportet  ad  generales  quas  dedit  regulas,  ut  ad  eas  exigantur  quae¬ 
cunque  ad  ordinem  et  decorum  praecipi  necessitas  ecclesiae  postu¬ 
labit.  Postremo,  quia  ideo  nihil  expressum  tradidit,  quia  nec 
ad  salutem  haec  necessaria  sunt,  et  pro  moribus  uniuscujusque 
gentis  ac  saeculi  varie  accommodari  debent  ad  ecclesiae  aedifica¬ 
tionem,  prout  ecclesiae  utilitas  requiret,  tam  usitatas  mutare  et 
abrogare  quam  novas  instituere  conveniet.  Fateor  equidem,  non 
temere,  nec  subinde,  nec  levibus  de  causis  ad  novationem  esse 
decurrendum.  Sed  quid  noceat  vel  aedificet,  caritas  optime  judi¬ 
cabit:  quam  si  moderatricem  esse  patiemur,  salva  erunt  omnia. 

31.  Jam  vero  christiani  populi  officium  est,  quae  secundum 
hunc  canonem  fuerint  instituta,  libera  quidem  conscientia,  nulla¬ 
que  superstitione,  pia  tamen  et  facili  ad  obsequendum  propensione 
servare,  non  contemptim  habere,  non  supina  negligentia  praeter- 

ire;  tantum  abest  ut  per  fastum  et  contumaciam  violare  aperte 
debeat.  Qualis,  inquies,  in  tanta  observantia  et  cautione  con¬ 
scientiae  libertas  esse  poterit?  Imo  vero  praeclare  constabit  ubi 
reputabimus,  non  fixas  esse  et  perpetuas  sanctiones  quibus  astricti 
simus,  sed  externa  humanae  infirmitatis  rudimenta;  quibus  tametsi 
non  indigemus  omnes,  tamen  omnes  utimur,  quia  alii  aliis  ad 
fovendam  inter  nos  caritatem  mutuo  sumus  obnoxii.  Hoc  in 
exemplis  superius  positis  recognoscere  licet.  Quid?  an  in  mu¬ 
lieris  carbaso  sita  religio  est,  ut  nudo  capite  egredi  sit  nefas? 
an  sanctum  de  ejus  silentio  decretum,  quod  violari  sine  summo 
scelere  non  possit?  an  aliquid  in  genuflexione,  in  humando  ca¬ 
davere  mysterium,  quod  praeteriri  sine  piaculo  non  possit?  Mi¬ 
nime.  Nam  si  tali  festinatione  opus  sit  mulieri  in  juvando  proximo 
quae  velare  caput  non  sinat,  nihil  delinquit  si  aperto  capite  ac¬ 
currat.  Et  est  ubi  loqui  non  minus  opportunum  illi  sit,  quam 
alibi  tacere.  Stantem  quoque  orare  qui  morbo  impeditus  cur¬ 
vare  genua  nequit,  nihil  vetat.  Denique  satius  est  mature  hu¬ 
mare  mortuum,  quam  ubi  linteum  deest,  ubi  non  adsunt  qui  de¬ 
ducant,  exspectare  dum  inhumatus  putrescat.  Sed  est  nihilomi¬ 
nus  in  istis  rebus  quod  agendum  aut  cavendum  mos  regionis, 
instituta,  ipsa  denique  humanitas  et  modestiae  regula  dictet;  ubi 
si  imprudentia  et  oblivione  quid  erratum  fuerit,  nullum  admissum 
crimen  est;  sin  contemptu,  improbanda  est  contumacia.  Similiter 
dies  ipsi  qui  sint,  et  horae,  quae  locorum  structura,  qui  quo  die 
canantur  psalmi,  nihil  interest.  Yerum  et  certos  dies  et  statas 
esse  horas  convenit,  et  locum  recipiendis  omnibus  idoneum,  si 
qua  servandae  pacis  ratio  habetur.  Nam  quantarum  rixarum  se¬ 
men  futura  sit  earum  rerum  confusio ,  si  prout  cuique  libitum 
sit,  mutare  liceat  quae  ad  communem  statum  pertinent?  quando 
nunquam  futurum  est  ut  omnibus  idem  placeat,  si  res,  velut  in 
medio  positae,  singulorum  arbitrio  relictae  fuerint.  Quod  si  quis 
obstrepat  et  plus  sapere  hic  velit  quam  oportet,  viderit  ipse  qua 
morositatem  suam  ratione  Domino  approbet.  Nobis  tamen  istud 
Pauli  (1  Cor.  11,  16)  satis  facere  debet,  nos  contendendi  morem 
non  habere,  neque  ecclesias  Dei. 

32.  Porro  summa  diligentia  incumbendum  est,  ne  quis  irre¬ 
pat  error  qui  purum  hunc  usum  vel  inficiat  vel  obscuret.  Quod 
quidem  obtinebitur  si  quaecunque  erunt  observationes  manifestam 
utilitatem  prae  se  ferant;  si  parcissimae  admittantur;  potissimum 
vero  si  accedat  fidelis  pastoris  doctrina,  quae  pravis  opinionibus 
viam  praecludat.  Haec  autem  cognitio  facit,  ut  sua  cuique  in 
his  rebus  omnibus  libertas  constet;  et  quandam  nihilominus  suae 
quisque  libertati  necessitatem  ultro  imponat,  quatenus  aut  illud, 
quod  diximus,  to  tzqstvov  aut  caritatis  ratio  exiget.  Deinde,  ut 
et  in  earum  rerum  observatione  nulla  superstitione  versemur  ipsi, 
nec  morose  nimium  ipsam  ab  aliis  requiramus,  ne  potiorem  Dei 
cultum  caeremoniarum  multitudine  aestimemus ;  ne  ecclesia  ec¬ 
clesiam  ob  externae  disciplinae  varietatem  contemnat.  Postremo, 

ut  nullam  hic  perpetuam  legem  nobis  statuentes  totum  observa¬ 
tionum  usum  et  finem  ad  ecclesiae  aedificationem  referamus;  qua 
postulante,  non  modo  mutari  aliquid,  sed  quidquid  ante  in  usu 
nobis  observationum  fuerit,  inverti  nulla  offensione  feramus.  Hoc 
enim  ferre  temporum  rationem ,  ut  ritus  quosdam ,  non  impios 
alioqui  nec  indecoros,  pro  rei  opportunitate  abrogari  conveniat, 
praesenti  experimento  est  haec  aetas.  Nam,  quae  superiorum 
temporum  caecitas  fuit  et  ignorantia,  tam  corrupta  opinione  tam- 
que  pertinaci  studio  antehac  in  caeremoniis  haeserunt  ecclesiae, 
ut  vix  satis  repurgari  a  prodigiosis  superstitionibus  queant,  quin 
multae  caeremoniae  tollantur  nec  abs  re  olim  forte  institutae,  et 
nulla  per  se  impietate  notabiles. 


CAPUT  XI. 

De  ecclesiae  jurisdictione  ejusque  abusu,  qualis  cernitur 
in  papatu. 

Caput  hoc  ad  duas  partes  praecipuas  commode  revocari  potest.  1)  Juris¬ 
dictionis  ecclesiasticae  necessitas ,  origo  ,  descriptio  ,  partes  essentiales  ,  nempe 
sacrum  Verbi  ministerium  et  excommunicationis  disciplina  perpetua,  cujus  sco¬ 
pus,  usus  item  ac  abusus  declaratur,  sect.  1 — 8.  —  2)  Argumenta,  quae  Pa- 
pistae  proferunt  in  defensionem  Pontificiae  tyrannidis,  jus  utriusque  gladii,  im¬ 
peratoriam  pompam  ac  dignitatem ,  ditiones  alienas ,  et  immunitatem  (quam  vo¬ 
cant)  usurpantis,  refelluntur  a  nona  sect.  usque  ad  fin.  cap. 

1.  Restat  tertia  pars,  et  quidem  in  statu  bene  composito 
praecipua,  ecclesiasticae  potestatis,  quam  in  jurisdictione  positam 
esse  diximus.  Tota  autem  ecclesiae  jurisdictio  pertinet  ad  morum 
disciplinam,  de  qua  mox  tractandum  erit.  Quemadmodum  enim 
nulla  urbs  nullusve  pagus  sine  magistratu  et  politia  stare  potest; 
sic  ecclesia  Dei  (quod  jam  docui,  sed  nunc  iterum  cogor  repe¬ 
tere)  sua  quadam  spirituali  politia  indiget;  quae  tamen  a  civili 
prorsus  distincta  est,  eamque  adeo  nihil  impedit  aut  immunit,  ut 
potius  multum  juvet  ac  promoveat.  Ista  igitur  jurisdictionis  po¬ 
testas  nihil  aliud  erit  in  summa  quam  ordo  comparatus  ad  spiri¬ 
tualis  politiae  conservationem.  In  hunc  finem  fuerunt  ab  initio 
constituta  in  ecclesiis  judicia  quae  censuram  de  moribus  agerent, 
animadverterent  in  vitia,  et  exercendo  clavium  officio  praeessent. 
Hunc  ordinem  designat  Paulus  in  epistola  ad  Corinthios  (1  Cor. 
12,  28),  quum  gubernationes  nominat;  item  ad  Romanos  (12,  8), 
quum  dicit:  qui  praeest  in  sollicitudine  praesit.  Non  enim  allo¬ 
quitur  magistratus,  qui  nulli  tunc  erant  christiani,  sed  eos  qui 
ad  spirituale  ecclesiae  regimen  erant  adjuncti  pastoribus.  Ad  Ti¬ 
motheum  quoque  (1  Tim.  5,  17)  duplices  facit  presbyteros:  alios 
qui  laborant  in  verbo,  alios  qui  verbi  praedicatione  non  fungun¬ 
tur  et  tamen  bene  praesunt.  Hoc  posteriore  genere  non  dubium 

est  quin  eos  intelligat  qui  ad  inspectionem  morum  et  totum  cla¬ 
vium  usum  constituti  erant.  Nam  potestas  haec,  de  qua  loqui¬ 
mur,  tota  pendet  a  clavibus  quas  Christus  ecclesiae  contulit,  Mat¬ 
thaei  decimo  octavo  capite  (v.  18),  ubi  jubet  graviter  publico  no¬ 
mine  admoneri  eos  qui  privatas  monitiones  contempserint;  quod 
si  in  sua  contumacia  pergant,  a  societate  fidelium  abdicandos 
docet.  Porro  monitiones  istae  et  correctiones  sine  causae  cogni¬ 
tione  fieri  nequeunt:  proinde  opus  est  et  judicio  et  ordine  ali¬ 
quo.  Quamobrem,  nisi  velimus  irritam  facere  clavium  promissio¬ 
nem  et  excommunicationem,  solennes  monitiones  et  quidquid  tale 
est  de  medio  tollere,  aliquam  ecclesiae  jurisdictionem  demus  ne- 
cesse  est.  Observent  lectores  non  agi  illo  loco  de  generali  doc¬ 
trinae  autoritate,  sicuti  Matthaei  cap.  16  et  Joannis  20,  sed  jus 
synedrii  in  posterum  transferri  ad  Christi  gregem.  Ad  illum  us¬ 
que  diem  Judaeis  sua  fuerat  gubernandi  ratio,  quam  in  ecclesia 
sua  stabilit  Christus  quoad  puram  institutionem  atque  id  gravi 
sanctione.  Sic  enim  oportuit,  quum  ecclesiae  ignobilis  et  con¬ 
temptae  judicium  a  temerariis  et  fastuosis  hominibus  sperni  alio- 
qui  posset.  Ac  ne  lectores  impediat,  quod  Christus  iisdem  verbis 
res  aliquantum  inter  se  diversas  notat,  hunc  nodum  solvere  utile 
erit.  Duo  igitur  sunt  loci  qui  de  ligando  et  solvendo  loquuntur. 
Alter  est  Matthaei  decimo  sexto  (v.  19),  ubi  Christus,  postquam 
se  claves  regni  coelorum  Petro  daturum  promisit,  continuo  sub¬ 
jungit:  quodcunque  ipse  in  terra  ligaverit  aut  solverit,  ratum  in 
coelo  fore.  Quibus  verbis  nihil  aliud  significat,  quam  aliis  quae 
habentur  apud  Joannem  (20,  23),  quum  discipulos  missurus  ad 
praedicandum,  postquam  insufflavit  in  eos:  quorum,  inquit,  re¬ 
miseritis  peccata,  remissa  erunt,  et  quorum  retinueritis,  retenta 
erunt  in  coelo.  Adferam  interpretationem  non  argutam,  non 
coactam,  non  detortam,  sed  germanam,  fluentem,  obviam.  Hoc 
de  remittendis  et  retinendis  peccatis  mandatum  et  illa  de  ligando 
et  solvendo  Petro  facta  promissio  non  alio  debent  referri  quam 
ad  verbi  ministerium,  quod  dum  apostolis  committebat  Dominus, 
simul  et  hoc  solvendi  ligandique  munere  ipsos  instruebat.  Quae 
enim  est  summa  evangelii ,  nisi  quod  omnes  servi  peccati  et  mor¬ 
tis  solvimur  ac  liberamur  per  redemptionem,  quae  est  in  Christo 
Jesu?  qui  vero  Christum  liberatorem  ac  redemptorem  non  susci¬ 
piunt  nec  agnoscunt,  eos  aeternis  vinculis  damnatos  addictosque 
esse?  Hanc  legationem  quum  apostolis  suis  in  omnes  nationes 
perferendam  traderet  Dominus,  ut  suam  esse  et  a  se  profectam 
approbaret,  hoc  praeclaro  testimonio  eam  honoravit;  idque  in 
eximiam  confirmationem  tum  apostolorum  ipsorum,  tum  eorum 
quoque  omnium  ad  quos  perventura  erat.  Deferebat,  ut  apostoli 
constantem  ac  solidam  suae  praedicationis  certitudinem  haberent; 
quam  non  modo  infinitis  laboribus,  curis,  molestiis,  periculis  obi¬ 
turi  erant,  sed  suo  demum  sanguine  obsignaturi.  Ipsam,  inquam, 
ut  scirent  non  vanam  esse  nec  inanem,  sed  potentiae  plenam  ac 
virtutis,  referebat  ut  in  tanta  anxietate  et  rerum  difficultate  tan- 

tisque  discriminibus,  Dei  se  negotium  agere  persuasi  essent;  ut 
toto  mundo  adversante  et  repugnante,  Deum  pro  se  stare  cognosce¬ 
rent;  ut  Christum,  doctrinae  suae  autorem,  aspectu  in  terra  prae¬ 
sentem  non  habentes,  ipsum  esse  in  coelo  intelligerent ,  ad  fir¬ 
mandam  ejus  quam  sibi  tradiderat  doctrinae  veritatem.  Oportebat 
rursum  et  auditoribus  certissime  testificatum  esse,  illam  evangelii 
doctrinam  non  apostolorum  esse  sermonem,  sed  Dei  ipsius;  non 
i  vocem  in  terra  natam,  sed  e  coelo  delapsam.  Non  enim  in  ho¬ 
minis  potestate  haec  esse  possunt,  peccatorum  remissio,  promissio 
vitae  aeternae,  salutis  nuntium.  Testificatus  est  ergo  Christus 
nihil  in  evangelii  praedicatione  apostolorum  esse  praeter  ministe¬ 
rium;  se  esse  qui  per  eorum  ora,  velut  per  organa,  loqueretur 
omnia  et  promitteret.  Itaque  peccatorum  remissionem  quam  an¬ 
nuntiarent,  veram  esse  Dei  promissionem;  damnationem  quam 
pronuntiarent,  certum  esse  Dei  judicium.  Haec  autem  testificatio 
'  saeculis  omnibus  data  est,  firmaque  manet,  quae  certiores  omnes 
;  securosque  reddat,  evangelii  verbum,  a  quocunque  tandem  ho¬ 
mine  praedicetur,  ipsissimam  esse  Dei  sententiam,  apud  summum 
|  tribunal  promulgatam,  in  libro  vitae  scriptam,  in  coelo  ratam 
firmam  ac  fixam.  Habemus,  potestatem  clavium  esse  simpliciter 
in  illis  locis  evangelii  praedicationem;  nec  tam  potestatem  esse 
quam  ministerium,  si  ad  homines  respicimus.  Non  enim  homi¬ 
nibus  hanc  potestatem  proprie  Christus  dedit,  sed  verbo  suo, 
cujus  homines  ministros  fecit. 

2.  Alter,  quem  de  ligandi  et  solvendi  potestate  exstare  di- 
tj  ximus ,  locus  Matthaei  18,  18  habetur ,  ubi  ait  Christus :  si  frater 
aliquis  ecclesiam  non  audierit,  sit  tibi  sicut  ethnicus  et  publica- 
i  nus:  amen  dico  vobis,  quaecunque  ligaveritis  super  terram,  erunt 
i  ligata  et  in  coelo;  quaecunque  solveritis,  soluta  erunt.  Hic  locus 
non  omnino  est  priori  similis,  sed  paulo  in  diversam  partem  in- 
i  telligendus  est.  Non  autem  sic  diversos  facio,  ut  non  multam 
habeant  inter  se  affinitatem.  Hoc  primum  ubique  simile  est,  quod 
utraque  est  generalis  sententia,  eadem  semper  ligandi  solvendi  que 
i  potestas,  nempe  per  verbum  Dei,  idem  mandatum,  eadem  pro- 
!  missio.  Eo  autem  differunt,  quod  prior  locus  peculiariter  de  prae- 
.  dicatione  est  qua  verbi  ministri  funguntur;  hic  ad  disciplinam 
I  excommunicationis  pertinet,  quae  ecclesiae  permissa  est.  Ligat 
l  autem  ecclesia  quem  excommunicat;  non  quod  in  perpetuam  rui- 
i  nam  ac  desperationem  conjiciat,  sed  quia  ejus  vitam  ac  mores 
■  damnat,  ac,  nisi  resipuerit,  jam  eum  suae  damnationis  admonet, 
i  Solvit  quem  in  communionem  recipit,  quia  velut  participem  eum 
!  facit  unitatis  quam  habet  in  Christo  Jesu.  Ne  quis  ergo  contu- 
i  maciter  ecclesiae  judicium  contemnat,  aut  parvi  faciat  se  fidelium 
;  suffragiis  damnatum,  testatur  Dominus  tale  fidelium  judicium  non 
aliud  esse  quam  sententiae  suae  promulgationem,  ratumque  haberi 
in  coelis  quod  illi  in  terra  egerint.  Habent  enim  verbum  Dei, 
quo  perversos  damnent;  habent  verbum  quo  resipiscentes  in  gra¬ 
tiam  recipiant.  Errare  autem  non  possunt,  nec  a  Dei  judicio  dis- 

sentire,  quia  non  nisi  ex  lege  Dei  judicant,  quae  non  incerta  est 
aut  terrena  opinio,  sed  sancta  Dei  voluntas  et  coeleste  oraculum. 
Ex  istis  duobus  locis,  quos  ut  breviter,  ita  et  familiariter  et  vere 
enarrasse  mihi  videor ,  furiosi  illi ,  nullo  discrimine,  prout  sua  ver¬ 
tigine  feruntur,  nunc  confessionem,  nunc  excommunicationem,  nunc 
jurisdictionem,  nunc  jus  condendi  leges,  nunc  indulgentias  statuere 
conantur.  Priorem  vero  ad  astruendum  romanae  sedis  primatum 
allegant.  Ita  norunt  claves  suas  quibus  visum  est  aptare  seris  et 
ostiis:  ut  dicas  tota  vita  eos  artem  fabrilem  exercuisse. 

3.  Nam  quod  nonnulli  omnia  illa  temporaria  fuisse  imagi¬ 
nantur,  quum  magistratus  a  religionis  nostrae  professione  alieni 
adhuc  forent,  in  eo  falluntur,  quod  non  animadvertunt  quantum 
sit  discrimen  et  qualis  dissimilitudo  ecclesiasticae  et  civilis  pote¬ 
statis.  Neque  enim  jus  gladii  habet  ecclesia  quo  puniat  vel  coer¬ 
ceat,  non  imperium  ut  cogat,  non  carcerem,  non  poenas  alias 
quae  solent  infligi  a  magistratu.  Deinde  non  hoc  agit,  ut  qui 
peccavit  invitus  plectatur,  sed  ut  voluntaria  castigatione  poeni¬ 
tentiam  profiteatur.  Est  igitur  longe  diversa  ratio :  quia  nec  quid¬ 
quam  sibi  sumit  ecclesia  quod  sit  proprium  magistratus,  neque 
hoc  efficere  potest  magistratus  quod  ab  ecclesia  peragitur.  Exem¬ 
plo  fiet  hoc  facilius.  Inebriatus  est  aliquis?  in  urbe  bene  consti¬ 
tuta,  poena  erit  carcer.  Scortatus  est?  aut  similis,  aut  potius 
major.  Ita  erit  satisfactum  et  legibus,  et  magistratui,  et  externo 
judicio.  At  fieri  poterit  ut  nullam  det  poenitentiae  significatio¬ 
nem,  quin  potius  ut  obmurmuret  vel  fremat.  An  illic  cessabit 
ecclesia?  At  recipi  ad  coenam  tales  nequeunt,  quin  fiat  et  Christo 
et  sacrae  ejus  institutioni  injuria.  Et  hoc  postulat  ratio ,  ut  qui 
ecclesiam  offendit  malo  exemplo,  solenni  poenitentiae  declaratione 
offendiculum,  quod  excitavit,  tollat.  Ratio  quam  adducunt  illi 
qui  contra  sentiunt,  nimis  est  frigida.  Mandabat,  inquiunt,  Chri¬ 
stus  has  partes  ecclesiae,  quum  non  esset  magistratus  qui  exse¬ 
queretur.  Sed  accidit  saepenumero,  ut  sit  negligentior  magistra¬ 
tus;  imo  nonnunquam  forte  ut  sit  ipsemet  castigandus,  quod  et 
Theodosio  Caesari  contigit.  Ad  haec  tantundem  dici  poterit  de 
toto  fere  verbi  ministerio.  Nunc  ergo  secundum  eos  desinant  re¬ 
prehendere  pastores  manifesta  flagitia ;  desinant  objurgare ,  arguere, 
increpare.  Sunt  enim  christiani  magistratus,  qui  legibus  et  gladio 
debent  haec  corrigere.  At  quemadmodum  magistratus  puniendo 
et  manu  coercendo  purgare  debet  ecclesiam  offendiculis,  ita  verbi 
minister  vicissim  sublevare  debet  magistratum,  ne  tam  multi  pec¬ 
cent.  Sic  conjunctae  debent  esse  operae,  ut  altera  sit  adjumento 
alteri,  non  impedimento. 

4.  Et  sane,  si  quis  propius  expendat  Christi  verba,  facile 
perspiciet,  statum  et  perpetuum  ecclesiae  ordinem  non  tempora¬ 
rium  illic  describi.  Neque  enim  consentaneum  est,  ut  qui  moni¬ 
tionibus  nostris  obtemperare  noluerint,  eos  ad  magistratum  defe¬ 
ramus,  quod  tamen  necesse  foret  si  in  vicem  ecclesiae  ille  succe¬ 
deret.  Q-uid  ista  promissio?  an  unius  anni  dicenda  erit,  vel  pau- 

eorum :  amen  amen  dico  vobis,  quidquid  ligaveritis  in  terra  ?  Prae¬ 
terea  Christus  nihil  hic  novum  instituit;  sed  consuetudinem  in  ve¬ 
teri  gentis  suae  ecclesia  semper  observatam  sequutus  est :  quo 
significavit,  non  posse  carere  ecclesiam  spirituali  jurisdictione, 
quae  ab  initio  fuisset.  Atque  id  omnium  temporum  consensu  fuit 
confirmatum.  Neque  enim  ubi  coeperunt  imperatores  et  magistra¬ 
tus  Christo  nomen  dare,  protinus  abrogata  est  spiritualis  jurisdic¬ 
tio;  sed  ita  duntaxat  ordinata,  ne  quid  civili  derogaret  aut  cum 
ea  confunderetur.  Et  merito;  non  enim  magistratus,  si  pius  est, 
eximere  se  volet  communi  filiorum  Dei  subjectione,  cujus  non 
postrema  pars  est,  ecclesiae  ex  verbo  Dei  judicanti  se  subjicere; 
tantum  abest  ut  judicium  illud  tollere  debeat.  Quid  enim  hono¬ 
rificentius,  inquit  Ambrosius1),  quam  ut  ecclesiae  filius  dicatur 
imperator?  Imperator  enim  bonus  intra  ecclesiam,  non  supra  ec¬ 
clesiam  est.  Quare  illi  qui  magistratum  ornent,  ecclesiam  spoliant 
hac  potestate,  non  modo  falsa  interpretatione  corrumpunt  Christi 
sententiam,  sed  sanctos  omnes  episcopos,  qui  tam  multi  a  tem¬ 
pore  apostolorum  exstiterunt,  non  leviter  damnant,  quod  honorem 
officiumque  magistratus  falso  praetextu  sibi  usurpaverint. 

5.  Sed  hoc  quoque  ex  adverso  operae  pretium  est  videre, 
quis  fuerit  olim  verus  usus  ecclesiasticae  jurisdictionis,  et  quantus 
abusus  obrepserit:  ut  sciamus  quid  abrogandum  sit,  et  quid  ex 
antiquitate  restituendum ,  si  volumus ,  everso  regno  antichristi,  ve¬ 
rum  Christi  regnum  iterum  erigere.  Primum  hic  scopus  est,  ut 
scandalis  obviam  eatur;  quod  si  quid  scandali  exortum  sit,  abo¬ 
leatur.  In  usu  duo  sunt  consideranda:  ut  a  jure  gladii  prorsus 
separetur  haec  spiritualis  potestas;  deinde  ne  unius  arbitrio,  sed 
per  legitimum  consessum  administretur.  Utrumque  in  puriore  ec¬ 
clesia  observatum  fuit  (1  Cor.  5 ,  4).  Neque  enim  vel  mulctis, 
vel  carceribus,  vel  aliis  civilibus  poenis  potestatem  suam  exer¬ 
cuerunt  sancti  episcopi,  sed  solo  Domini  verbo,  ut  decebat,  usi 
sunt.  Severissima  enim  ecclesiae  vindicta,  et  quasi  ultimum  ful¬ 
men,  est  excommunicatio,  quae  non  nisi  in  necessitate  adhibetur. 
Illa  porro  nec  vim,  nec  manum  desiderat,  sed  verbi  Dei  potentia 
contenta  est.  Denique  veteris  ecclesiae  jurisdictio  nihil  aliud  fuit 
quam  practica,  ut  ita  loquar,  declaratio  ejus  quod  docet  Paulus 
(2  Cor.  10,  4)  de  spirituali  pastorum  potestate.  Data  est,  inquit, 
nobis  potestas,  qua  demoliamur  munitiones,  qua  humiliemus  om¬ 
nem  altitudinem  quae  se  extollit  adversus  cognitionem  Dei,  qua 
subigamus  omnem  cogitationem,  et  captivam  ducamus  in  obedien- 
tiam  Christi;  in  promptu  vero  habemus  vindictam  adversus  om¬ 
nem  inobedientiam.  Quemadmodum  hoc  fit  praedicatione  doctri¬ 
nae  Christi,  ita,  ne  doctrina  sit  ludibrio,  secundum  id  ipsum  quod 
docetur  judicari  debent  qui  se  profitentur  fidei  domesticos.  Id 
porro  fieri  nequit  nisi  una  cum  ministerio  conjunctum  sit  jus  vo¬ 
candi  eos  qui  privatim  monendi  sunt  vel  acrius  corrigendi,  jus 


1)  Epist.  32.  ad  Valentianum. 
Calviui  Institutio  II. 

etiam  arcendi  eos  a  coenae  communione ,  qui  recipi  sine  tanti 
mysterii  profanatione  nequeunt.  Itaque  dum  alibi  (1  Cor.  5,  12) 
negat,  non  esse  nostrum  extraneos  judicare,  filios  ecclesiae  cen¬ 
suris  subjicit,  quae  eorum  vitia  castigent,  ac  tunc  viguisse  judicia 
innuit,  a  quibus  nemo  fidelium  esset  immunis. 

6.  Ejusmodi  vero  potestas,  ut  proposuimus,  non  penes  unum 
erat,  ut  pro  sua  libidine  quidvis  ageret;  sed  penes  consessum  se¬ 
niorum  ,  qui  erat  in  ecclesia  quod  in  urbe  est  senatus.  Cypria¬ 
nus  x),  quum  meminit  per  quos  suo  tempore  exerceretur,  adjun¬ 
gere  solet  totum  clerum  episcopo.  Sed  alibi 1  2)  quoque  demon¬ 
strat,  sic  praefuisse  clerum  ipsum,  ut  plebs  interim  a  cognitione 
non  excluderetur.  Sic  enim  scribit :  ab  initio  episcopatus  mei 
statui  sine  cleri  consilio  et  plebis  consensu  nihil  agere.  Verum 
haec  erat  communis  et  usitata  ratio,  ut  per  senatum  presbytero¬ 
rum  ecclesiae  jurisdictio  exerceretur,  quorum  duo,  ut  dixi,  erant 
genera.  Alii  enim  ad  docendum  erant  ordinati,  alii  morum  cen¬ 
sores  duntaxat  erant.  Paulatim  degeneravit  hoc  institutum  a  suo 
primordio;  ut  jam  Ambrosii  saeculo  soli  clerici  in  judiciis  eccle¬ 
siasticis  essent  cognitores.  Quod  ipse  conqueritur  his  verbis3): 
synagoga  vetus,  inquit,  et  postea  ecclesia  seniores  habuit,  quo¬ 
rum  sine  consilio  nihil  agebatur;  quod  qua  negligentia  obsoleverit 
nescio,  nisi  forte  doctorum  desidia,  vel  magis  superbia,  dum  soli 
volunt  aliquid  videri.  Videmus  quantopere  sanctus  vir  indignetur 
aliquid  de  meliore  statu  concidisse,  quum  tamen  adhuc  illis  staret 
ordo  saltem  tolerabilis.  Quid  igitur,  si  has  deformes  ruinas  in¬ 
tueretur  quae  nullum  prope  vestigium  referunt  vetusti  aedificii? 
qua  deploratione  uteretur?  Principio  contra  jus  et  fas,  quod  ecclesiae 
datum  erat,  sibi  uni  vendicavit  episcopus.  Perinde  enim  est  ac 
si  senatu  expulso  consul  imperium  solus  occuparet.  Atqui,  ut 
est  reliquis  honore  superior,  ita  in  ipso  collegio  plus  est  auto- 
ritatis  quam  in  uno  homine.  Fuit  igitur  facinus  nimis  impro¬ 
bum,  quod  unus  homo,  translata  ad  se  communi  potestate,  et 
tyrannicae  libidini  patefecit  aditum ,  et  ecclesiae  quod  suum  erat 
eripuit,  et  consessum  a  Christi  spiritu  ordinatum  suppressit  et 
abdicavit. 

7.  Verum,  ut  aliud  malum  semper  ex  alio  nascitur,  epi¬ 
scopi  velut  rem  sua  cura  indignam  fastidientes,  ad  alios  ablegarunt. 
Inde  creati  officiales,  qui  locum  illum  sustinerent:  nondum  dico 
quale  genus  hominum;  hoc  tantum  dico,  nihil  differre  a  profanis 
judicibus.  Et  tamen  spiritualem  jurisdictionem  adhuc  vocant,  ubi 
non  nisi  de  rebus  terrenis  litigatur.  Ut  nihil  sit  aliud  mali,  fo¬ 
rum  litigiosum  qua  fronte  vocare  audent  judicium  ecclesiae?  At 
illic  sunt  monitiones,  est  excommunicatio.  Scilicet  ita  cum  Deo 
luditur.  Debet  pauperculus  aliquis  pecuniam  ?  citatur ;  si  compa¬ 
ret,  damnatur;  damnatus  nisi  satisfaciat,  monetur;  a  monitione 


1)  Epist.  14.  libr.  3  et  ejusd.  libr.  epist.  19  et  alibi. 

2)  Epist.  10.  libr.  3.  3)  In  cap.  5.  primae  ad  Timoth. 

secunda  gradus  fit  ad  excommunicationem ;  si  non  comparet ,  mo¬ 
netur  ut  se  sistat  judicio;  si  moram  facit,  monetur,  et  mox  ex¬ 
communicatur.  Quaeso,  quid  omnino  simile  vel  cum  instituto 
Christi,  vel  cum  more  prisco,  vel  cum  ratione  ecclesiastica?  At 
fit  etiam  illic  de  vitiis  censura.  Nempe  scortationes,  lascivias, 
ebrietates  et  ejus  generis  flagitia  non  tantum  tolerant,  sed  tacita 
quodammodo  approbatione  fovent  ac  confirmant;  neque  id  in  plebe 
modo ,  sed  in  ipsis  quoque  clericis.  Ex  multis  paucos  ad  se  vo¬ 
cant,  vel  ne  videantur  nimis  socordes  in  connivendo,  vel  ut  pe¬ 
cuniam  emulgeant.  Taceo  praedas,  rapinas,  peculatus,  sacrilegia 
quae  inde  colliguntur.  Taceo  quales,  ut  plurimum,  deligantur  ad 
hoc  munus.  Hoc  satis  superque  est,  quod  quum  jurisdictionem 
suam  spiritualem  jactant  Romanenses,  ostendere  promptum  est  in¬ 
stitutae  a  Christo  rationi  nihil  esse  magis  contrarium;  cum  prisca 
vero  consuetudine  nihilo  plus  habere  similitudinis  quam  tenebras 
cum  luce. 

8.  Tametsi  non  omnia  diximus  quae  huc  adferri  poterant, 
et  ea  quoque  ipsa  quae  diximus,  paucis  perstricta  sunt,  sic  ta¬ 
men  debellatum  esse  confido  ut  nihil  jam  sit  cur  quisquam  ambi¬ 
gat,  spiritualem  potestatem,  qua  papa  cum  toto  suo  regno  super¬ 
bit,  impiam  esse  contra  Dei  verbum  ac  iniustam  in  ejus  populum 
tyrannidem.  Ac  spiritualis  quidem  potestatis  nomine  tum  auda¬ 
ciam  complector  in  fabricandis  novis  doctrinis,  quibus  miseram 
plebem  a  germana  verbi  Dei  puritate  averterunt,  tum  iniquas  tra¬ 
ditiones  quibus  ipsam  illaquearunt,  tum  pseudoecclesiasticam  ju¬ 
risdictionem,  quam  per  suffraganeos  et  officiales  exercent.  Nam 
si  Christo  regnum  inter  nos  permittimus,  fieri  non  potest  quin 
totum  istud  dominationis  genus  extemplo  prosternatur  ac  corruat. 
Jus  autem  gladii  quod  sibi  quoque  tribuunt,  quia  in  conscientias 
non  exercetur,  tractare  praesentis  negotii  non  est.  Qua  tamen 
etiam  in  parte  animadvertere  operae  pretium  est,  sui  semper  esse 
similes;  nihil  scilicet  minus  quam  quod  haberi  volunt,  ecclesiae 
pastores.  Nec  peculiaria  hominum  vitia,  sed  commune  totius  or¬ 
dinis  scelus,  adeoque  ipsam  ordinis  pestem  arguo:  quando  mutilus 
ille  fore  creditur,  nisi  opulentia  et  superbis  titulis  spectabilis  fue¬ 
rit.  Si  hac  de  re  Christi  autoritatem  quaerimus,  non  dubium  quin 
verbi  sui  ministros  a  civili  dominatione  ac  terreno  imperio  arcere 
voluerit,  quum  diceret  (Matth.  20,  25;  Luc.  22,  25):  reges  gen¬ 
tium  dominantur  illis,  vos  autem  non  sic.  Significat  enim  non 
modo  pastoris  officium  distinctum  esse  ab  officio  principis,  sed 
res  esse  magis  separatas  quam  ut  in  unum  hominem  coire  queant. 
Nam  quod  Moses  utrumque  simul  sustinuit,  primum  raro  id  mi¬ 
raculo  factum  est;  deinde  fuit  temporarium,  donec  res  melius  com¬ 
ponerentur.  Ubi  autem  certa  forma  a  Domino  praescribitur,  civi¬ 
lis  gubernatio  ei  relinquitur ;  sacerdotium  jubetur  fratri  resignare. 
Et  merito:  est  enim  supra  naturam  ut  unus  homo  utrique  oneri 
sufficiat.  Ique  fuit  saeculis  omnibus  diligenter  in  ecclesia  obser¬ 
vatum.  Nec  quisquam  exstitit  episcoporum ,  quamdiu  duravit  vera 

aliqua  ecclesiae  facies,  qui  de  usurpando  jure  gladii  cogitaret;  ut 
istud  esset  vulgare  proverbium  Ambrosii1)  aetate,  imperatores 
magis  sacerdotium  optasse  quam  imperium  sacerdotes.  Erat  enim 
in  omnium  mentibus  infixum  quod  postea  dicit:  ad  imperatorem 
pertinere  palatia,  ad  sacerdotem  ecclesias. 

9.  Posteaquam  vero  excogitata  fuit  ratio  qua  episcopi  titu¬ 
lum,  honorem,  opes  sui  muneris  tenerent  sine  onere  ac  sollicitu¬ 
dine:  ne  otiosi  prorsus  relinquerentur,  jus  illis  gladii  datum  est, 
vel  potius  ipsi  sibi  usurparunt.  Hanc  impudentiam  quo  tandem 
praetextu  defendent?  An  judiciorum  cognitionibus,  civitatumque 
et  provinciarum  administrationibus  sese  involvere,  et  occupationes 
a  se  tam  alienas  latissime  amplecti,  id  episcoporum  erat?  quibus 
tantum  in  suo  munere  operae  ac  negotii  est,  ut  si  illic  toti  assi¬ 
duique  sint,  nec  ullis  avocamentis  distrahantur,  vix  tamen  suffi¬ 
cere  queant.  At  vero,  qua  sunt  pervicacia,  jactare  non  dubitant, 
sic  pro  dignitate  florere  gloriam  regni  Christi,  nec  se  interim  ni¬ 
mium  abstrahi  a  vocationis  suae  partibus.  Quantum  ad  prius  il¬ 
lud  attinet,  si  hoc  decorum  est  sacri  muneris  ornamentum,  eo 
fastigii  evectos  esse  ut  summis  quibusque  monarchis  sint  formida¬ 
biles,  est  cur  cum  Christo  expostulent,  a  quo  graviter  eo  modo 
laesus  est  eorum  honor.  Quid  enim  contumeliosius,  eorum  qui¬ 
dem  opinione,  dici  poterat  istis  verbis:  reges  gentium  et  princi¬ 
pes  dominantur  illis,  vos  autem  non  sic?  Nec  tamen  duriorem 
legem  servis  suis  imponit  quam  ipse  primus  sibi  tulit  ac  recepit. 
Quis  me,  inquit  (Luc.  12,  14),  judicem  constituit  aut  divisorem 
inter  vos?  Videmus  judicandi  munus  simpliciter  a  se  rejicere, 
quod  non  faceret,  si  res  esset  suo  muneri  consentanea.  In  or¬ 
dinem  cui  se  Dominus  subjecit,  non  patientur  servi  se  cogi?  Al¬ 
terum  vellem  tam  experimento  probarent  quam  dictitare  facile  est. 
Atqui  quum  apostolis  visum  non  fuerit  (Act.  6 ,  2) ,  derelicto  Dei 
sermone,  ministrare  mensis,  ex  eo,  quia  doceri  nolunt,  convin¬ 
cuntur,  non  ejusdem  esse,  et  bonum  episcopum  praestare  et  bo¬ 
num  principem.  Nam  si  illi  qui,  pro  donorum  quibus  praediti 
erant  amplitudine,  pluribus  longe  et  gravioribus  curis  sufficere 
poterant,  quam  ulli  post  eos  nati  homines,  confessi  sunt  tamen 
se  verbi  et  mensarum  ministerio  incumbere  simul  non  posse  quin 
oneri  succumberent:  quomodo  isti  prae  apostolis  nihili  homuncio¬ 
nes  possent  eorum  industriam  centuplo  superare  ?  Id  quidem  ten- 
tare  impudentissimae  nimiumque  audacis  confidentiae  fuit.  Sed 
tamen  factum  videmus:  quo  successu,  palam  est.  Neque  enim 
aliter  evenire  poterat  quam  ut  deserta  sua  functione  in  aliena 
castra  commigrarent. 

10.  Nec  dubium  quin  ex  tenuibus  initiis  paulatim  tantos 
progressus  fecerint.  Neque  enim  primo  passu  hucusque  poterant 
conscendere;  sed  nunc  vafritie  et  obliquis  artibus  sese  clanculum 
extulerunt,  ita  ut  nemo  futurum  prospiceret,  donec  factum  esset; 

nunc  per  occasionem,  terrore  et  minis  extorserunt  a  principibus 
aliquod  potentiae  suae  auctarium ;  nunc  quum  viderent  principes 
ad  largiendum  non  difficiles,  stulta  et  inconsiderata  eorum  facili¬ 
tate  sunt  abusi.  Olim  pii,  si  quid  controversiae  inciderat,  ut  li¬ 
tigandi  necessitatem  effugerent,  episcopo  mandabant  arbitrium; 
quod  de  ejus  integritate  non  dubitabant.  Talibus  arbitriis  saepe 
implicabantur  veteres  episcopi,  quod  ipsis  quidem  summopere  dis¬ 
plicebat  (quemadmodum  alicubi  testatur  Augustinus),  sed  ne  par¬ 
tes  ad  contentiosum  judicium  prosilirent,  hanc  molestiam  inviti  obi¬ 
bant.  Isti  ex  voluntariis  arbitriis ,  quae  prorsus  a  forensi  strepitu 
abhorrebant,  fecerunt  ordinariam  jurisdictionem.  Quum  urbes  ac 
regiones  aliquanto  post  tempore  variis  difficultatibus  premerentur, 
ad  episcoporum  patrocinium  se  contulerunt,  ut  ipsorum  fide  pro¬ 
tegerentur:  isti  miro  artificio  ex  patronis  dominos  se  fecerunt. 
Quin  violentis  factionibus  bonam  partem  occuparint,  negari  non 
potest.  Qui  vero  episcopis  jurisdictionem  sponte  contulerunt  prin¬ 
cipes,  variis  ad  id  studiis  impulsi  sunt.  Yerum  ut  aliquam  pie¬ 
tatis  speciem  habuerit  ipsorum  indulgentia,  non  optime  tamen  hac 
praepostera  sua  largitate  consuluerunt  ecclesiae  commodis,  cujus 
antiquam  veramque  disciplinam  sic  corruperunt,  imo,  ut  vere  di¬ 
cam,  penitus  aboleverunt.  Qui  vero  tali  principum  bonitate  abusi 
sunt  in  suum  commodum  episcopi,  hoc  uno  specimine  edito  satis 
superque  testati  sunt,  se  minime  esse  episcopos.  Nam  si  quam 
scintillam  habuissent  apostolici  spiritus,  respondissent  procul  dubio 
ex  ore  Pauli  (2  Cor.  10,  4),  arma  militiae  nostrae  non  carnalia, 
sed  spiritualia  sunt.  Yerum  caeca  cupiditate  rapti  et  se  et  poste¬ 
ros  et  ecclesiam  perdiderunt. 

11.  Tandem  romanus  pontifex,  mediocribus  satrapiis  non 
contentus,  regnis  primum,  deinde  imperio  quoque  manum  injecit. 
Atque  ut  possessionem  mero  latrocinio  occupatam  qualicunque  co¬ 
lore  retineat,  nunc  jure  divino  se  habere  gloriatur,  nunc  Constan¬ 
tini  donationem,  nunc  alium  titulum  praetendit.  Primum  cum 
Bernardo  *■)  respondeo :  esto  ut  alia  quacunque  ratione  hoc  sibi 
vendicet,  non  tamen  apostolico  jure;  neque  enim  Petrus  quod  non 
habuit  dare  potuit:  sed  dedit  successoribus  quod  habebat,  sollici¬ 
tudinem  ecclesiarum;  quum  vero  dicat  Dominus  ac  magister,  se 
non  esse  constitutum  inter  duos  judicem,  non  debet  servo  ac  dis¬ 
cipulo  indignum  videri ,  si  non  judicet  universos.  Loquitur  autem 
Bernardus  de  judiciis  civilibus ;  subjungit  enim :  ergo  in  crimini¬ 
bus,  non  in  possessionibus,  potestas  vestra;  quoniam  propter  illa, 
non  propter  has  accepistis  claves  regni  coelorum;  quaenam  tibi 
videtur  major  dignitas,  dimittendi  peccata,  an  praedia  dividendi? 
nulla  comparatio ;  habent  haec  infirma  et  terrena  judices  suos,  re¬ 
ges  et  principes  terrae:  quid  fines  alienos  invaditis?  etc.  Item: 
factus  es  superior  (Eugenium  papam  alloquitur)  ad  quid?  non 
enim  ad  dominandum,  opinor;  nos  igitur,  ut  multum  sentiamus 

de  nobis,  meminerimus  impositum  ministerium,  non  dominium  da¬ 
tum  :  disce  sarculo  tibi  opus  esse ,  non  sceptro ,  ut  opus  facias 
prophetae.  Item:  planum  est,  apostolis  interdicitur  dominatus; 
i  ergo  tu,  et  tibi  usurpare  aude  aut  dominans  apostolatum,  aut 
apostolicus  dominatum.  Et  continuo  post:  forma  apostolica  haec 
est,  dominatio  interdicitur,  indicitur  ministratio.  Haec  quum  ab 
homine  sic  dicta  sint  ut  ipsam  veritatem  loqui  omnibus  palam  sit, 
imo  quum  sine  ullis  verbis  res  ipsa  pateat,  nihil  tamen  puduit 
romanum  pontificem  in  concilio  arelatensi  decernere,  supremum 
jus  utriusque  gladii  sibi  competere  jure  divino. 

12.  Quantum  ad  Constantini  donationem  pertinet,  qui  me¬ 
diocriter  in  illorum  temporum  historiis  versati  sunt,  non  opus  ha¬ 
bent  doceri  quam  sit  hoc  non  modo  fabulosum,  sed  etiam  ridicu¬ 
lum.  Sed  ut  omittamus  historias,  unus  Gregorius  x)  hujus  rei  et 
idoneus  et  locupletissimus  est  testis.  Nam  quoties  de  imperatore 
loquitur,  serenissimum  dominum  vocat,  et  se  indignum  ejus  ser¬ 
vum.  Item  alibi :  sacerdotibus  autem  non  ex  terrena  potestate  do¬ 
minus  noster  citius  indignetur,  sed  excellenti  consideratione,  prop¬ 
ter  eum  cujus  servi  sunt,  eis  ita  dominetur  ut  etiam  debitam  re¬ 
verentiam  impendat.  Videmus  ut  in  subjectione  communi  velit 
haberi  tanquam  unus  e  populo.  Non  enim  alterius  cujuspiam,  sed 
suam  illic  causam  agit.  Alibi 1  2) :  in  omnipotenti  Deo  confido  quod 
longam  piis  dominis  vitam  tribuet,  et  nos  sub  manu  vestra  secun¬ 
dum  suam  misericordiam  disponet.  Neque  haec  ideo  adduxi  quod 
mihi  propositum  sit  hanc  de  Constantini  donatione  quaestionem 
penitus  excutere;  sed  tantum  ut  obiter  videant  lectores  quam  pue¬ 
riliter  mentiantur  Romanenses,  quum  terrenum  imperium  suo  pon¬ 
tifici  asserere  conantur.  Quo  foedior  Augustini  Steuchi  impuden¬ 
tia  fuit,  qui  in  causa  tam  deplorata  operam  suam  et  linguam  ro- 
mano  pontifici  venditare  ausus  est.  Valla,  quod  homini  docto  et 
acris  ingenii  difficile  non  erat,  valide  refutaverat  fabulam  illam. 
Neque  tamen  (ut  homo  parum  in  rebus  ecclesiasticis  exercitatus) 
omnia  dixerat  quae  ad  rem  factura  erant.  Irrumpit  Steuchus;  ac 
putidas  naenias  spargit  ad  claram  lucem  obruendam.  Et  certe  non 
minus  frigide  domini  sui  causam  agit  quam  si  facetus  quispiam, 
idem  se  agere  simulans,  Vallae  suffragaretur;  sed  digna  est  causa 
scilicet  cui  tales  patronos  mercede  redimat  papa;  aeque  autem  digni 
conductitii  rabulae  quos  spes  lucri  frustretur,  sicuti  Eugubino  con¬ 
tigit. 

13.  Caeterum  si  quis  tempus  requirat  ex  quo  commentitium 
hoc  imperium  coepit  emergere,  nondum  elapsi  sunt  anni  quingenti 
quum  in  subjectione  principum  adhuc  manebant  pontifices,  nec 
pontifex  sine  imperatoris  autoritate  creabatur.  Hujus  ordinis  no¬ 
vandi  occasionem  praebuit  Gregorio  septimo  imperator  Henrichus, 
ejus  nominis  quartus,  homo  levis  et  temerarius,  nullius  consilii, 


1)  Epist.  5.  libr.  2  ;  epist.  20.  libr.  3  ;  epist.  61.  libr.  2  ;  epist.  31.  libr.  4. 

magnae  audaciae  et  vitae  dissolutae.  Nam  quum  episcopatus  totius 
Germaniae  haberet  in  aula  sua  partim  venales,  partim  praedae  ex- 
|  positos,  Hildebrandus,  qui  lacessitus  ab  eo  fuerat,  plausibilem  prae- 
1  textum  arripuit,  quo  se  vendicaret.  Quia  autem  videbatur  bonam 
et  piam  causam  agere,  multorum  favore  adjuvabatur.  Et  erat  allo¬ 
qui  Henrichus,  propter  insolentiorem  administrandi  rationem,  ple- 
|  risque  principum  exosus.  Tandem  Hildebrandus,  qui  se  Grego- 
i  rium  septimum  vocabat,  ut  erat  homo  impurus  et  nequam,  animi 
sui  malitiam  prodidit.  Quae  causa  fuit  ut  a  multis  qui  cum  eo 
i  conspiraverant  destitueretur.  Hoc  tamen  profecit,  ut  impune  lice- 
j  ret  successoribus  non  modo  jugum  excutere  sed  imperatores  quo- 
!  que  obnoxios  sibi  facere.  Huc  accessit  quod  multi  deinde  fuerunt 
i  imperatores  Henricho  similiores  quam  Julio  Caesari :  quos  subigere 
i  non  fuit  difficile,  quum  domi  rerum  omnium  securi  et  ignavi  de¬ 
siderent,  ubi  maxime  opus  erat  pontificum  cupiditatem  virtute  et 
legitimis  modis  reprimere.  Videmus  quo  colore  praetexta  sit  egre¬ 
gia  illa  donatio  Constantini,  qua  imperium  occidentale  papa  tradi¬ 
tum  sibi  fingit. 

14.  Interea  temporis  non  cessarunt  pontifices,  nunc  fraude, 

*  nunc  perfidia,  nunc  armis,  in  alienas  ditiones  invadere;  urbem  quo- 
i  que  ipsam,  quae  tunc  libera  erat,  ante  annos  centum  circiter  et 
)  triginta  in  potestatem  suam  redegerunt;  donec  in  eam  potentiam 
;  venerunt  quam  hodie  obtinent,  et  pro  qua  vel  retinenda  vel  au- 
I  genda  Christianum  orbem  ita  ducentis  annis  (coeperant  enim  ante- 
;  quam  sibi  raperent  urbis  dominatum)  turbarunt  ut  propemodum 
perdiderint.  Olim  quum  sub  Gregorio  1)  bonorum  ecclesiasticorum 
I  custodes  manum  injicerent  praediis  quae  censebant  ecclesiae  esse, 
ac  fiscali  more  titulos  imprimerent  in  signum  vendicationis,  Gre- 
gorius  coacto  episcoporum  concilio,  graviter  in  morem  illum  pro¬ 
fanum  invectus,  rogavit  annon  pro  anathemate  haberent  clericum 
qui  sua  sponte  inscriptione  tituli  possessionem  aliquam  occupare 
tentaret;  similiter  episcopum,  qui  id  vel  fieri  praeciperet,  vel  suo 
injussu  factum  non  plecteret.  Omnes  pronuntiarunt,  anathema.  Si 
tituli  inscriptione  fundum  vendicare,  facinus  est  anathemate  dig- 
;  num  in  clerico;  ubi  totos  ducentos  annos  nihil  aliud  meditantur 
pontifices  quam  proelia,  sanguinis  effusionem,  exercituum  interitus, 

■  urbium  direptiones,  aliarum  excidia,  gentium  clades,  vastationes 
regnorum,  tantummodo  ut  alienis  dominiis  manum  injiciant,  quae 
talibus  exemplis  puniendis  sufficere  possunt  anathemata  ?  Certe  ni¬ 
hil  eos  minus  quaerere  quam  Christi  gloriam ,  minime  obscurum 
est.  Nam  si  in  universum  quidquid  habent  saecularis  potestatis 
sponte  resignent,  nullum  gloriae  Dei,  nullum  sanae  doctrinae,  nul¬ 
lum  ecclesiasticae  salutis  periculum  vertitur,  sed  una  dominandi 
cupiditate  caeci  ac  praecipites  feruntur :  quia  nihil  salvum  esse  pu¬ 
tant  nisi  cum  austeritate,  ut  propheta  ait  (Ez.  34,  4),  et  cum  po¬ 
tentia  imperent. 


1)  Habetur  libr.  4.  Regist.  c.  88. 

15.  Jurisdictioni  annexa  est  immunitas,  quam  sibi  sumunt 
clerici  romanenses.  Rem  enim  indignam  esse  putant  si  in  causis  1  1 
personalibus  coram  civili  judice  respondeant;  atque  in  eo  positam  ; 

esse  arbitrantur  ecclesiae  tum  libertatem  tum  dignitatem ,  si  com-  i 

munibus  judiciis  ac  legibus  eximantur.  Atqui  veteres  episcopi,  j  j 
qui  alias  in  asserendo  ecclesiae  jure  rigidissimi  erant,  nihil  laedi  j  i 
se  ac  suum  ordinem  judicarunt  si  subjicerentur.  Pii  quoque  im-  i 

peratores,  nullo  reclamante,  ad  sua  tribunalia,  quoties  opus  erat,  ! 

clericos  semper  vocarunt.  Sic  *)  enim  loquitur  Constantinus  in  epi-  j  i 
stola  ad  Nicomedenses:  si  quis  episcoporum  inconsulte  tumultua¬ 
tus  sit,  ministri  Dei,  hoc  est,  mea  exsequutione,  illius  audacia  coer-  j 
cebitur.  Et  Valentinianus :  boni  episcopi  potentiae  imperatoris  non  Ii 
obloquuntur;  sed  sincere  et  Dei  magni  regis  mandata  custodiunt  i 
et  nostris  legibus  parent.  Hoc  sine  ulla  controversia  tunc  erat  j  i 
omnibus  persuasum.  Ecclesiasticae  quidem  causae  ad  episcopale  j 
judicium  referebantur.  Quemadmodum  si  quis  clericus  nihil  in  !  i 
leges  deliquisset,  canonibus  tantum  reus  agebatur,  non  citabatur  ;  ' 
ad  commune  tribunal,  sed  episcopum  habebat  in  ea  causa  judicem,  t 
Similiter,  si  fidei  quaestio  agitabatur,  aut  quae  ad  ecclesiam  pro-  j  i 
prie  pertineret,  cognitio  deferebatur  ecclesiae.  Sic  intelligendum  i 
est  quod  scribit  Ambrosius2)  ad  Valentinianum:  augustae  memo-  i 
riae  pater  tuus  non  modo  sermone  respondit,  sed  legibus  quoque  i 

sanxit,  in  causa  fidei  eum  judicare  debere  qui  nec  munere  sit  im¬ 
par,  nec  jure  dissimilis.  Item:  si  scripturas  aut  vetera  exempla  ii 

intuemur,  quis  est  qui  abnuat,  in  causa  fidei,  in  causa  inquam 

fidei,  episcopos  solere  de  imperatoribus  christianis,  non  imperato¬ 
res  de  episcopis  judicare?  Item:  venissem,  imperator,  ad  consi-  1  i 
storium  tuum,  si  me  vel  episcopi,  vel  populus  ire  passus  foret,  ;  i 
dicentes,  causam  fidei  in  ecclesia  coram  populo  debere  tractari. 
Contendit  quidem  spiritualem  causam,  hoc  est,  religionis,  ad  civile  | 
forum  non  esse  trahendam,  ubi  profanae  controversiae  agitantur.  ) 
Merito  in  hac  re  ejus  constantiam  laudant  omnes.  Et  tamen  in 
bona  causa  eo  usque  progreditur,  ut  si  ad  vim  et  manum  ventum 
fuerit,  cessurum  se  dicat.  Volens,  inquit3),  locum  mihi  commis¬ 
sum  non  deseram;  coactus  repugnare  non  novi,  arma  enim  nostra 
preces  sunt  et  lacrvmae.  Observemus  singularem  sancti  hominis  \\ 
moderationem  ac  prudentiam  cum  animi  magnitudine  fiduciaque 
conjunctam.  Justina  imperatoris  mater,  quia  in  partes  Arianorum  i 
pertrahere  eum  non  poterat,  expellere  ab  ecclesiae  gubernatione  i 
moliebatur.  Atque  id  futurum  erat,  si  in  palatium  ad  causam  di¬ 
cendam  vocatus  venisset.  Negat  igitur  imperatorem  idoneum  esse  i 
cognitorem  tantae  controversiae.  Id  quod  et  illius  temporis  ne-  t 
cessitas  postulabat,  et  ipsa  etiam  perpetua  rei  natura.  Moriendum  ' 
enim  sibi  potius  judicabat,  quam  ut  tale  exemplum  ad  posteros, 
se  consentiente,  transmitteretur;  et  tamen  si  vis  afferatur,  de  re- 


1)  Refertur  libr.  1.  Theodorit.  cap.  20;  libr.  4.  Theodor.  cap.  8. 

2)  Epist.  32.  3)  Homil.  de  basilic.  tradendis. 

sistendo  non  cogitat.  Negat  enim  id  episcopale  esse,  fidem  et  ec¬ 
clesiae  jus  armis  tueri.  Caeterum  in  aliis  causis  quidvis  se  facere 
paratum  ostendit  quod  jusserit  imperator.  Si  tributum  petit,  non 
negamus,  inquit:  agri  ecclesiae  tributum  solvunt.  Si  agros  petit, 
potestatem  habet  vendicandi:  nemo  nostrum  intervenit.  In  eum 
modum  loquitur  et  Gregorius  J).  Serenissimi,  inquit,  domini  ani¬ 
mum  non  ignoro,  quod  se  in  causis  sacerdotalibus  miscere  non  so¬ 
leat:  ne  nostris  in  aliquo  peccatis  gravetur.  Non  generaliter  a 
sacerdotibus  judicandis  excludit  imperatorem ;  sed  certas  causas  esse 
dicit,  quas  ecclesiastico  judicio  relinquere  debeat. 

16.  Atque  adeo  hac  ipsa  exceptione  nihil  aliud  quaesierunt 
sancti  viri,  quam  ne  principes  minus  religiosi  tyrannica  violentia 
et  libidine  ecclesiam  in  suo  munere  peragendo  impedirent.  Neque 
enim  improbabant  si  quando  suam  autoritatem  interponerent  prin¬ 
cipes  in  rebus  ecclesiasticis,  modo  conservando  ecclesiae  ordini,  non 
j  turbando,  disciplinaeque  stabiliendae,  non  dissolvendae,  hoc  fieret, 
j  Nam  quum  ecclesia  cogendi  non  habeat  potestatem ,  neque  expe- 
i  tere  debeat  (de  civili  coercitione  loquor),  piorum  regum  ac  princi- 
:  pum  partes  sunt,  legibus,  edictis,  judiciis  religionem  sustinere.  Hac 
ratione,  quum  Mauritius  imperator  episcopis  quibusdam  mandasset 
ut  vicinos  collegas  a  barbaris  expulsos  susciperent,  eam  jussionem 
j  confirmat  Gregorius  2) ,  hortaturque  ipsos  ut  pareant.  Ipse  vero 
ab  eodem  admonitus  ut  cum  Joanne  episcopo  constantinopolitano 
rediret  in  gratiam,  rationem  quidem  reddit  3),  cur  non  debeat  cul¬ 
ti  pari;  non  tamen  fori  saecularis  immunitatem  jactat,  quin  potius 
se  obsequentem  fore  promittit,  quoad  licebit  per  conscientiam,  et 
simul  hoc  dicit  fecisse  Mauritium  quod  religiosum  principem  de- 
»  ceret,  quum  talia  sacerdotibus  praeceperat. 


CAPUT  XII. 

'  De  ecclesiae  disciplina,  cujus  praecipuus  usus  in  censuris  et 

excommunicatione. 

Constat  duabus  praecipuis  partibus  hoc  Caput.  1)  Prima  pars  disciplinae 
ecclesiasticae  plebem  respiciens ,  communis  dicta ,  duas  partes  obtinet :  quarum 
i  prior  pendet  a  potestate  clavium,  de  qua  sect.  1.  usque  ad  14.;  posterior  in 
indicendis  jejuniis  et  oratione  consistit,  de  qua  sect.  14.  usque  ad  21. —  2)  Al- 
\  tera  pars  ejusdem  disciplinae  ad  clerum  pertinens  ,  explicatur  a  sect.  22.  usque 
ad  fin.  cap. 

1.  Disciplina  ecclesiae,  cujus  tractationem  in  hunc  usque  lo- 
j  cum  distulimus,  paucis  expedienda  est,  ut  aliquando  ad  reliqua 
transeamus.  Ea  autem  maxima  ex  parte  a  potestate  clavium  et 

I  - _ 

1)  Libr.  3.  epist.  20.  2)  Libr.  1.  epist.  43. 

3)  Libr.  4.  epist.  32  et  34 ;  Libr.  7.  epist.  39. 

spirituali  jurisdictione  pendet.  Quod  ut  facilius  intelligatur,  divi¬ 
damus  ecclesiam  in  duos  ordines  praecipuos :  clerum  scilicet  et  ple¬ 
bem.  Clericos  appello  usitato  nomine  qui  publico  ministerio  in 
ecclesia  funguntur.  Loquemur  primum  de  communi  disciplina,  cui 
subesse  omnes  debent;  deinde  veniemus  ad  clerum,  qui  praeter 
illam  communem,  suam  propriam  habet.  Sed  quia  nonnulli,  in 
odium  disciplinae,  ab  ipso  quoque  nomine  abhorrent,  hi  sic  ha¬ 
beant:  si  nulla  societas,  imo  nulla  domus  quae  vel  modicam  fa¬ 
miliam  habeat,  contineri  in  recto  statu  sine  disciplina  potest,  eam 
esse  multo  magis  necessariam  in  ecclesia,  cujus  statum  quam  or¬ 
dinatissimum  esse  decet.  Proinde,  quemadmodum  salvifica  Christi 
doctrina  anima  est  ecclesiae,  ita  illic  disciplina  pro  nervis  est :  qua 
fit  ut  membra  corporis,  suo  quodque  loco  inter  se  cohaereant. 
Quamobrem  quicunque  vel  sublatam  disciplinam  cupiunt,  vel  ejus 
impediunt  restitutionem,  sive  hoc  faciant  data  opera,  sive  per  in¬ 


cogitantiam,  ecclesiae  certe  extremam  dissipationem  quaerunt.  Quid 
enim  futurum  est  si  unicuique  liceat  quod  libuerit  ?  Atqui  id  fie¬ 
ret,  nisi  ad  doctrinae  praedicationem  accederent  privatae  monitio¬ 
nes,  correctiones  et  alia  ejusmodi  adminicula,  quae  doctrinam  sus¬ 
tinent  et  otiosam  esse  non  sinunt.  Disciplina  igitur  veluti  frae- 
num  est  quo  retineantur  et  domentur  qui  adversus  Christi  doctri¬ 
nam  ferociunt;  vel  tanquam  stimulus  quo  excitentur  parum  volun¬ 
tarii;  interdum  etiam  velut  paterna  ferula,  qua  clementer  et  pro 
spiritus  Christi  mansuetudine  castigentur  qui  gravius  lapsi  sunt. 
Quum  ergo  jam  imminere  cernamus  initia  quaedam  horrendae  in 
ecclesia  vastitatis,  ex  eo  quod  nulla  est  cura  nec  ratio  continendi 
populi,  ipsa  necessitas  clamat  remedio  opus  esse.  Porro  hoc  uni¬ 
cum  est  remedium  quod  et  Christus  praecipit,  et  semper  usitatum 
inter  pios  fuit. 

2.  Primum  disciplinae  fundamentum  est,  ut  privatae  moni¬ 
tiones  locum  habeant:  hoc  est,  si  quis  officium  sponte  non  faciat, 
aut  insolenter  se  gerat,  aut  minus  honeste  vivat,  aut  aliquid  ad¬ 
miserit  reprehensione  dignum ,  ut  patiatur  se  moneri :  atque  ut 
quisque  fratrem  suum,  dum  res  postulabit,  monere  studeat.  Prae¬ 
sertim  vero  in  hoc  advigilent  pastores  ac  presbyteri,  quorum  par¬ 
tes  sunt  non  modo  concionari  ad  populum,  sed  per  singulas  domos 
monere  et  exhortari,  sicubi  universali  doctrina  non  satis  profece¬ 
rint;  quemadmodum  docet  Paulus,  quum  refert  se  docuisse  priva- 
tim  et  per  domos;  et  se  mundum  a  sanguine  omnium  attestatur, 
quia  non  cessaverit  cum  lacrymis  nocte  et  die  monere  unumquem¬ 
que.  Tunc  enim  vim  ac  autoritatem  obtinet  doctrina,  ubi  mini¬ 
ster  non  tantum  omnibus  simul  exponit  quid  Christo  debeant,  sed 
jus  et  rationem  habet  id  ipsum  exigendi  ab  iis  quos  vel  parum 
doctrinae  obsequentes,  vel  segniores  animadverterit.  Si  quis  ejus¬ 
modi  monitiones  vel  pervicaciter  respuat,  vel  pergendo  in  suis  vi¬ 
tiis  contemnere  se  ostendat,  ubi  secundo  testibus  adhibitis  moni¬ 
tus  fuerit,  ad  ecclesiae  judicium,  qui  est  seniorum  consessus,  vo 
cari  Christus  praecipit  (Matth,  18,  15  et  17):  illic  gravius  admo 

neri,  quasi  publica  autoritate,  ut  si  revereatur  ecclesiam ,  subjiciat 
se  et  pareat.  Si  ne  sic  quidem  frangatur,  sed  in  sua  nequitia 
perseveret,  tum  jubet,  tanquam  ecclesiae  contemptorem,  a  societate 
fidelium  abdicari. 

3.  Verum  quia  de  occultis  modo  vitiis  illic  loquitur,  ponenda 
est  ista  divisio:  peccata  esse  alia  privata,  alia  publica  vel  palam 
manifesta.  De  prioribus  dicit  Christus  unicuique  privato :  argue 
inter  te  et  ipsum  solum.  De  manifestis  dicit  Paulus  Timotheo : 
coram  omnibus  argue,  ut  reliqui  timorem  habeant  (1  Tim.  5,  20). 
Nam  praedixerat  Christus:  si  frater  tuus  in  te  peccaverit.  Qnam 
particulam  aliter  (nisi  contentiosus  esse  velis)  accipere  non  potes, 
quam :  sub  tua  conscientia,  ita  ut  non  sint  plures  conscii.  Quod 
autem  Timotheo  praecipit  apostolus  de  arguendis  palam  iis  qui  pa¬ 
lam  peccant,  ipse  in  Petro  sequutus  est.  Nam  quum  ille  ad  pu¬ 
blicum  usque  offendiculum  peccaret,  non  monuit  seorsum,  sed  in 
conspectum  ecclesiae  produxit  (Gal.  2,  14).  Erit  igitur  haec  legi¬ 
tima  agendi  series,  si  in  occultis  corrigendis  progrediamur  secun¬ 
dum  illos  gradus  a  Christo  positos;  in  manifestis  statim  proceda¬ 
mus  ad  solennem  ecclesiae  correptionem,  si  quidem  offendiculum 
sit  publicum. 

4.  Sit  altera  quoque  distinctio :  ex  peccatis  alia  esse  delicta, 
alia  scelera  vel  flagitia.  His  posterioribus  corrigendis  non  tantum 
adhibenda  est  admonitio  vel  objurgatio,  sed  severius  remedium; 
quemadmodum  demonstrat  Paulus  (1  Cor.  5,  4),  qui  Corinthium 
incestum  non  modo  verbis  castigat,  sed  excommunicatione  punit, 
simul  atque  de  scelere  factus  est  certior.  Nunc  ergo  melius  in¬ 
cipimus  cernere  quomodo  spiritualis  ecclesiae  jurisdictio,  quae  ex 
verbo  Domini  in  peccata  animadvertit,  optimum  sit  et  sanitatis 
subsidium  et  fundamentum  ordinis  et  vinculum  unitatis.  Ergo  dum 
ecclesia  manifestos  adulteros,  scortatores,  fures,  praedones,  sedi¬ 
tiosos,  perjuros,  falsos  testes,  et  ejus  generis  reliquos,  item  con¬ 
tumaces,  qui  de  levioribus  etiam  vitiis  rite  admoniti  Deum  et  ejus 
judicium  ludibrio  habent,  e  consortio  suo  exterminat,  nihil  sibi 
praeter  rationem  usurpat,  sed  jurisdictione  sibi  a  Domino  delata 
fungitur.  Porro,  ne  quis  tale  ecclesiae  judicium  spernat,  aut  parvi 
aestimet  se  fidelium  suffragiis  damnatum,  testatus  est  Dominus 
istud  ipsum  nihil  aliud  esse  quam  sententiae  suae  promulgationem, 
ratumque  haberi  in  coelis  quod  illi  in  terra  egerint.  Habent  enim 
verbum  Domini  quo  perversos  damnent;  habent  verbum  quo  resi¬ 
piscentes  in  gratiam  recipiant.  Sine  hoc,  inquam,  disciplinae  vin¬ 
culo  qui  diu  stare  posse  ecclesias  confidunt,  opinione  falluntur : 
nisi  forte  carere  impune  possimus  eo  adminiculo,  quod  Dominus 
fore  nobis  necessarium  providit.  Et  sane ,  quanta  sit  ejus  neces¬ 
sitas,  ex  multiplici  usu  melius  perspicietur. 

5.  Sunt  autem  tres  fines  quos  spectat  ecclesia  in  ejusmodi 
correctionibus  et  excommunicatione.  Primus  est,  ne  cum  Dei  con¬ 
tumelia  inter  Christianos  nominentur,  qui  turpem  ac  flagitiosam 
vitam  agunt,  ac  si  sancta  ejus  ecclesia  foret  improborum  et  scele- 

ratorum  hominum  conjuratio.  Nam  quum  ipsa  Christi  sit  corpus,  e 
ejusmodi  foetidis  et  putridis  membris  inquinari  non  potest,  quin 
aliqua  ignominia  in  caput  recidat.  Ne  quid  ergo  tale  exstet  in  ei 

ecclesia  unde  probrum  sacrosancto  ejus  nomini  inuratur,  abigendi  Ii' 

sunt  ex  ejus  familia  quorum  ex  turpitudine  ad  christianum  no-  si 

men  infamia  redundaret.  Atque  hic  quoque  habenda  est  coenae  c( 

dominicae  ratio,  ne  promiscua  exhibitione  profanetur.  Verissimum  n 

est  enim,  eum,  cui  commissa  est  dispensatio,  si  sciens  ac  volens 
indignum  admiserit  quem  repellere  jure  poterat,  perinde  reum  esse  tc 

sacrilegii  ac  si  corpus  Domini  canibus  prostitueret.  Qnamobrem  ni 

Chrysostomus  x)  graviter  invehitur  in  sacerdotes,  qui  dum  magno-  C 

rum  potentiam  formidant,  neminem  audent  arcere.  Sanguis,  in-  es 

quit,  e  manibus  vestris  requiretur:  si  hominem  timetis,  ille  vos  bi 

deridebit;  sin  Deum,  eritis  hominibus  quoque  ipsis  venerabiles;  jcs 

non  fasces  horreamus,  non  purpuram,  non  diademata,  major  hic  m 

est  nobis  potestas :  ego  certe  corpus  meum  potius  tradam  in  mor-  re 

tem,  ac  sanguinem  meum  fundi  patiar,  quam  pollutionis  istius  eo 

fiam  particeps.  Ergo,  ne  sacratissimum  hoc  mysterium  afficiatur  ci 

ignominia,  in  eo  dispensando  magnopere  delectus  requiritur:  qui  pi 

tamen  haberi  nequit,  nisi  per  ecclesiae  jurisdictionem.  Alter  finis  su 

est,  ne  assidua  malorum  consuetudine,  ut  fieri  solet,  boni  corrum-  m 

pantur.  Nam,  quae  nostra  est  ad  deviandum  proclivitas,  nihil  C( 

facilius  est  quam  ut  malis  exemplis  a  recto  vitae  cursu  abducamur,  to 

Hunc  usum  notavit  apostolus,  quum  incestum  a  consortio  suo  ec 

amandare  Corinthiis  praeciperet.  Modicum,  inquit  (1  Cor.  5,  6  1  pn 
et  11),  fermentum  totam  massam  corrumpit.  Ac  tantum  hic  pe-  ra 
riculum  prospiciebat,  ut  vel  ab  omni  sodalitate  interdiceret.  Si  ha 

quis,  ait,  frater  inter  vos  nominatur  vel  scortator,  vel  avarus,  es 
vel  idolorum  cultor,  vel  ebriosus,  vel  maledicus,  cum  hujusmodi  j  |c 
nec  cibum  sumere  permitto.  Tertius,  ut  eos  ipsos  pudore  confu-  gr 
sos  suae  turpitudinis  poenitere  incipiat.  Ita  conducit  et  illis  suam  (et 
nequitiam  castigari  ,  quo  expergefiant  sensu  ferulae  qui  indulgentia  ■ 
obstinatiores  futuri  erant.  Id  significat  apostolus  quum  in  hunc  "t 

modum  loquitur  (2  Thess.  3,  14):  si  quis  non  obedit  doctrinae  no-  § 

strae,  hunc  notate,  et  ne  commisceamini  cum  illo,  ut  pudore  suf-  |t 

fundatur.  Item  alibi  (1  Cor.  5,  5),  quum  se  tradidisse  scribit  Co- 
rinthium  satanae,  ut  spiritus  salvus  fieret  in  die  Domini.  Hoc  |  | 
est,  ut  ego  quidem  interpretor,  concessisse  in  damnationem  tem-  f  p 
poraneam,  ut  aeternum  salvus  fieret.  Ideo  autem  satanae  tradere  fe 
dicit,  quia  extra  ecclesiam  diabolus  est,  quemadmodum  in  eccle- 
sia  Christus.  Nam  quod  quidam  ad  certam  carnis  vexationem  re¬ 
ferunt,  mihi  videtur  incertissimum2). 

6.  His  finibus  propositis,  superest  videre  qualiter  hanc  par- 
tem  disciplinae,  quae  in  jurisdictione  posita  est,  ecclesia  exsequa¬ 
tur.  Principio  retineamus  illam  partitionem  superius  positam,  pec- 


1)  Homil.  in  Matth.  3. 

2)  August.  de  verb.  Apost.  serm.  68. 

catorum  alia  esse  publica,  alia  privata  vel  occultiora.  Publica 
sunt,  quae  non  unum  vel  alterum  modo  testem  habent,  sed  palam 
et  cum  totius  ecclesiae  offensione  designantur.  Occulta  voco,  non 
quae  liomines  prorsus  latent,  qualia  sunt  hypocritarum,  nam  illa 
sub  ecclesiae  judicium  non  cadunt,  sed  medii  generis,  quae  scili¬ 
cet  testibus  non  carent,  neque  tamen  sunt  publica.  Prior  species 
non  requirit  gradus  illos  quos  Christus  enumerat,  sed  ecclesia,  ubi 
tale  quid  emergit,  facere  officium  suum  debet  in  vocando  pecca¬ 
tore  et  corrigendo  pro  modo  delicti.  In  secundo  genere  non  ve¬ 
nitur  ad  ecclesiam  donec  accesserit  contumacia,  secundum  illam 
Christi  regulam.  Ubi  ad  cognitionem  ventum  est,  tunc  observanda 
est  altera  divisio  inter  scelera  et  delicta.  Neque  enim  in  leviori¬ 
bus  peccatis  adhibenda  est  tanta  severitas,  sed  sufficit  verborum 
castigatio,  eaque  lenis  et  paterna,  quae  non  exasperet  peccatorem 
nec  confundat,  sed  reducat  ad  se  ipsum,  ut  magis  gaudeat  se  cor¬ 
rectum,  quam  tristetur.  Flagitia  autem  acriore  remedio  castigari 
convenit.  Neque  enim  satis  est  si  is  qui  edito  mali  exempli  fa¬ 
cinore,  graviter  ecclesiam  laesit,  verbis  tantum  castigetur;  sed 
privari  ad  tempus  coenae  communione  debet,  donec  resipiscentiae 
suae  fidem  fecerit.  Neque  enim  Paulus  in  Corinthium  verborum 
modo  objurgatione  utitur,  sed  ab  ecclesia  eliminat,  reprehenditque 
Corinthios  quod  tamdiu  eum  tulissent.  Hanc  rationem  tenuit  ve¬ 
tus  ac  melior  ecclesia,  quum  vigeret  legitima  gubernatio.  Si  quis 
enim  flagitium  aliquod  perpetraverat  unde  exortum  esset  offendicu¬ 
lum,  primum  a  sacrae  coenae  participatione  abstinere,  deinde  et  co¬ 
ram  Deo  sese  humiliare,  et  coram  ecclesia  poenitentiam  testari  jube¬ 
batur.  Erant  autem  solennes  ritus  qui  injungi  lapsis  solebant,  ut 
essent  poenitentiae  indicia.  Ubi  sic  defunctus  erat  ut  satisfactum 
ecclesiae  foret,  tum  per  manuum  impositionem  recipiebatur  in 
gratiam,  quae  receptio  saepius  a  Cypriano1)  pax  vocatur,  qui 
etiam  ejusmodi  ritum  breviter  describit.  Poenitentiam ,  inquit, 
agunt  justo  tempore;  deinde  ad  exomologesin  veniunt,  et  per  ma¬ 
nuum  impositionem  episcopi  et  cleri  jus  communionis  accipiunt. 
Quanquam  sic  praeerat  reconciliationi  episcopus  cum.  suo  clero, 
ut  simul  plebis  consensum  requireret,  quemadmodum  alibi  tradit. 

7.  Hac  disciplina  adeo  nemo  eximebatur,  ut  principes  quo¬ 
que,  una  cum  plebejis,  se  ad  eam  ferendam  subjicerent.  Et  me¬ 
rito  :  quum  Christi  esse  constaret ,  cui  omnia  regum  sceptra  et  dia¬ 
demata  submitti  aequum  est.  Sic  Theodosius,  quum  ab  Ambrosio  2) 
ob  caedem  Thessalonicae  perpetratam  jure  communionis  privatus 
esset,  stravit  omne  quo  circumdatus  erat  insigne  regium;  deflevit 
in  ecclesia  publice  peccatum  suum,  quod  aliorum  fraude  obrepse¬ 
rat;  gemitu  et  lacrymis  oravit  veniam.  Neque  enim  dedecori  id 
sibi  esse  debent  judicare  magni  reges,  si  coram  Christo  rege  re¬ 
gum  suppliciter  se  prosternant,  nec  illis  displicere  debet  quod  per 


1)  Epist.  2.  libr.  1 ;  Epist.  14.  libr.  3  et  ejusdem  libr.  epist.  26. 

2)  Ambros.  lib.  1.  epist.  3.  in  orat,  habita  in  funere  Theodosii. 

ecclesiam  judicentur.  Nam  quum  in  aula  sua  nihil  fere  audiant 
praeter  meras  assentationes,  plus  quam  necessarium  illis  est,  per 
os  sacerdotum  a  Domino  corripi.  Quin  potius  optare  debent  ne 
sibi  sacerdotes  parcant,  quo  parcat  Dominus.  Hoc  loco  praetereo 
per  quos  exercenda  isthaec  jurisdictio  sit,  quia  alibi  dictum  est. 
Hoc  tantum  addo,  illam  esse  legitimam  in  excommunicando  ho¬ 
mine  progressionem,  quam  demonstrat  Paulus,  si  non  soli  senio¬ 
res  seorsum  id  faciant,  sed  conscia  et  approbante  ecclesia:  in  eum 
scilicet  modum  ut  plebis  multitudo  non  regat  actionem,  sed  ob¬ 
servet  ut  testis  et  custos,  ne  quid  per  libidinem  a  paucis  geratur. 
Tota  vero  actionis  series,  praeter  nominis  Dei  invocationem,  eam 
gravitatem  habere  debet  quae  Christi  praesentiam  prae  se  ferat, 
ut  dubium  non  sit  quin  ipse  suo  judicio  praesideat. 

8.  Hoc  tamen  praeteriri  non  debet,  talem  severitatem  de¬ 
cere  ecclesiam  quae  cum  spiritu  mansuetudinis  conjuncta  sit.  Sem- 
per  enim  diligenter  cavendum  est,  quemadmodum  praecipit  Paulus 
(2  Cor.  2,  7),  ne  absorbeatur  a  tristitia  is  in  quem  animadver¬ 
titur.  Sic  enim  ex  remedio  fieret  exitium.  Yerum  ex  fine  me¬ 
lius  sumi  poterit  moderationis  regula.  Nam  quum  hoc  in  ex¬ 
communicatione  quaeratur,  ut  ad  poenitentiam  perducatur  peccator 
et  mala  exempla  tollantur  e  medio,  ne  vel  male  audiat  Christi 
nomen  vel  ad  imitationem  alii  provocentur,  haec  si  intuebimur, 
licebit  facile  judicare  quousque  progredi  et  ubi  desinere  debeat  se¬ 
veritas.  Ergo ,  ubi  poenitentiae  suae  testimonium  ecclesiae  dat 
peccator,  et  hoc  testimonio  scandalum,  quantum  in  se  est,  obli- 
terat,  nequaquam  ultra  urgendus  est:  quod  si  urgetur,  modum 
jam  excedit  rigor.  Qua  in  parte  excusari  nullo  modo  potest  im¬ 
modica  veterum  austeritas,  quae  et  prorsus  a  Domini  praescripto 
dissidebat,  et  erat  mirum  in  modum  periculosa.  Nam  quum  pec¬ 
catori  poenitentiam  solennem  et  privationem  a  sacra  communione 
nunc  in  septem,  nunc  in  quatuor,  nunc  in  tres  annos,  nunc  in 
totam  vitam  indicerent,  quid  inde  sequi  potuit  nisi  vel  magna 
hypocrisis,  vel  maxima  desperatio?  Similiter  quod  nemo  qui  ite¬ 
rum  lapsus  esset,  ad  secundam  poenitentiam  admitteretur,  sed 
usque  ad  finem  vitae  ejiceretur  ab  ecclesia,  id  nec  utile  erat,  nec 
rationi  consentaneum.  Qui  cunque  igitur  sano  judicio  rem  aestimabit, 
desiderabit  hic  eorum  prudentiam.  Quanquam  publicum  hic  potius 
morem  improbo  quam  eos  omnes  accuso  qui  eo  usi  sunt,  quorum 
nonnullis  displicuisse  certum  est:  sed  ideo  ferebant  quia  non  po¬ 
terant  corrigere.  Certe  Cyprianus1)  declarat,  quam  non  sponte 
fuerit  tam  rigidus.  Patientia,  inquit,  et  facilitas  et  humanitas 
nostra  venientibus  praesto  est;  opto  omnes  in  ecclesiam  regredi, 
opto  omnes  commilitones  nostros  intra  Christi  castra  et  Dei  patris 
domicilia  concludi :  remitto  omnia,  multa  dissimulo ,  studio  et  voto 
colligendae  fraternitatis,  etiam  quae  in  Deum  commissa  sunt,  non 
pleno  judicio  examino;  delictis  plus  quam  oportet  remittendis  paene 


1)  Ad  Cornelium  epist.  3.  libr.  1. 

ipse  delinquo ;  amplector  prompta  et  plena  dilectione  cum  poeni¬ 
tentia  revertentes,  peccatum  suum  satisfactione  humili  et  simplici 
confitentes.  Chrysostomus  aliquanto  durior,  sic  tamen  loquitur: 
si  Deus  tam  benignus  est,  ut  quid  sacerdos  ejus  austerus  vult 
videri?  Scimus  praeterea  qua  facilitate  usus  sit  Augustinus  erga 
Donatistas,  ut  non  dubitaverit  in  episcopatum  recipere  qui  a  schis¬ 
mate  redierant,  idque  statim  post  resipiscentiam.  Yerum  quia 
contraria  ratio  invaluerat,  coacti  sunt  proprio  judicio  cedere  ut 
eam  sequerentur. 

9.  Quemadmodum  autem  in  toto  ecclesiae  corpore  haec  man¬ 
suetudo  requiritur,  ut  clementer  nec  usque  ad  summum  rigorem 
animadvertat  in  lapsos,  sed  potius,  secundum  Pauli  praeceptum, 
caritatem  in  eos  confirmet,  ita  pro  se  quisque  privatus  ad  hanc 
clementiam  et  humanitatem  attemperare  se  debet.  Non  ergo  no¬ 
strum  est,  tales,  qui  ab  ecclesia  sunt  expulsi  expungere  ex  elec¬ 
torum  numero ,  aut  desperare  quasi  jam  perditos.  Alienos  quidem 
ab  ecclesia  judicare  fas  est ,  et  proinde  a  Christo :  sed  pro  eo  tem¬ 
pore  quo  in  divortio  manent.  Quod  si  tum  quoque  majorem  per¬ 
vicaciae  quam  humanitatis  speciem  praeferunt,  eos  tamen  judicio 
Domini  commendemus,  meliora  de  iis  in  posterum  sperantes  quam 
videmus  in  praesens,  nec  propterea  desinamus  pro  iis  Deum  pre¬ 
cari.  Et,  ut  verbo  uno  complectar,  non  personam  ipsam,  quae 
in  manu  atque  arbitrio  Dei  solius  est,  in  mortem  addicamus,  sed 
tantum  qualia  sint  cujusque  opera  aestimemus  ex  lege  Domini. 
Quam  regulam  dum  sequimur,  stamus  potius  divino  judicio  quam 
nostrum  proferimus.  Plus  licentiae  ne  nobis  in  judicando  arroge¬ 
mus,  nisi  volumus  Dei  virtutem  limitare,  ac  misericordiae  ejus 
legem  dicere:  cui  quoties  visum  est,  pessimi  in  optimos  mutantur, 
alieni  inseruntur,  extranei  cooptantur  in  ecclesiam.  Idque  Domi¬ 
nus  agit  ut  sic  hominum  opinionem  eludat,  et  temeritatem  retun¬ 
dat:  quae  nisi  coerceatur,  sibi  judicandi  jus  supra  quam  decet  usur¬ 
pare  audet. 

10.  Nam  quod  promittit  Christus  (Matth.  18,  18),  ligatum 
in  coelo  fore  quod  sui  in  terra  ligaverint,  ligandi  vim  ad  ecclesiae 
censuram  limitat:  qua  non  conjiciuntur  in  perpetuam  ruinam  ac 
damnationem  qui  excommunicantur,  sed  vitam  moresque  suos  dam¬ 
nari  audientes,  suae  etiam  ipsorum  perpetuae  damnationis,  nisi 
resipuerint,  certi  fiunt.  Siquidem  hoc  differt  ab  anathemate  ex¬ 
communicatio  ,  quod  illud ,  adempta  omni  venia ,  hominem  devovet 
et  addicit  aeterno  exitio;  haec  in  mores  magis  vindicat  atque  ani¬ 
madvertit.  Et  quanquam  plectit  etiam  ipsa  hominem,  sic  tamen 
plectit  ut  futurae  suae  damnationis  ipsum  praemonendo  in  salutem 
revocet.  Quod  si  obtineatur,  parata  est  reconciliatio  et  in  com¬ 
munionem  restitutio.  Anathematis  porro  aut  perquam  rarus  aut 
nullus  omnino  usus  est.  Proinde,  tametsi  familiarius  versari  aut 
interiorem  consuetudinem  habere  cum  excommunicatis  non  liceat 
per  ecclesiasticam  disciplinam,  debemus  tamen  contendere,  quibus 
possumus  modis,  ut  ad  meliorem  frugem  conversi  in  societatem 

ac  unitatem  ecclesiae  se  recipiant.  Quemadmodum  apostolus  quo¬ 
que  docet  (2  Thess.  3,  15):  nolite,  inquit,  existimare '  quasi  ini¬ 
micos,  sed  corripite  ut  fratres.  Haec  humanitas  nisi  tam  privatim 
quam  communiter  servetur,  periculum  est  ne  ex  disciplina  mox 
delabamur  ad  carnificinam. 

11.  Hoc  quoque  ad  disciplinae  moderationem  in  primis  re¬ 
quiritur,  quod  Augustinus  contra  Donatistas  disputat,  ne  vel  pri¬ 
vati  homines,  si  viderent  minus  diligenter  a  seniorum  concilio 
vitia  corrigi,  discessionem  propterea  continuo  ab  ecclesia  faciant; 
aut  ipsi  pastores,  si  nequeant  ex  animi  sui  voto  omnia  repurgare 
quae  correctione  indigent,  ideo  abjiciant  ministerium,  vel  inusitata 
asperitate  totam  ecclesiam  perturbent.  Est  enim  verissimum  quod 
scribit1),  nempe:  quisquis  vel  quod  potest  arguendo  corrigit,  vel 
quod  corrigere  non  potest  salvo  pacis  vinculo  excludit,  vel  quod 
salvo  pacis  vinculo  excludere  non  potest,  aequitate  improbat,  fir¬ 
mitate  supportat,  hunc  a  maledictione  liberum  ac  solutum  esse. 
Bationem  alibi  reddit2),  quia  omnis  pia  ratio,  et  modus  ecclesia¬ 
sticae  disciplinae,  unitatem  spiritus  in  vinculo  pacis  intueri  semper 
debet,  quod  apostolus  sufferendo  nos  invicem  praecipit  custodiri, 
et  quo  non  custodito  vindictae  medicina  non  tantum  supervacua, 
sed  etiam  perniciosa  esse  incipit,  ideoque  medicina  esse  desinit. 
Haec,  inquit,  qui  diligenter  cogitat,  nec  in  conservatione  unitatis 
negligit  disciplinae  severitatem,  nec  intemperie  correctionis  dis- 
rumpit  vinculum  societatis.  Eatetur  quidem,  non  pastores  modo 
debere  in  hanc  partem  incumbere,  ne  quid  in  ecclesia  vitii  rema¬ 
neat,  sed  unicuique  eodem  enitendum  pro  sua  virili;  nec  dissi¬ 
mulat,  eum  qui  malos  monere,  arguere,  corrigere  negligit,  etiamsi 
iis  non  faveat,  nec  cum  iis  peccet,  reum  esse  coram  Domino:  quod 
si  talem  gerit  personam  ut  etiam  a  sacramentorum  participatione 
possit  separare,  et  non  facit,  jam  non  alieno  malo  peccare,  sed 
suo.  Tantum  id  fieri  vult  adhibita  prudentia  quam  Dominus  quo¬ 
que  requirit,  ne,  dum  eradicantur  zizania,  frumenta  laedantur. 
Inde  colligit  ex  Cypriano:  misericorditer  igitur  corripiat  homo 
quod  potest;  quod  autem  non  potest,  patienter  ferat,  et  cum  di¬ 
lectione  gemat  atque  lugeat. 

12.  Hoc  autem  dicit  propter  Donastistarum  morositatem,  qui 
quum  cernerent  in  ecclesiis  vitia  quae  verbis  quidem  reprehen¬ 
derent  episcopi ,  sed  excommunicatione  non  plecterent  (quia  non 
putabant  se  hac  via  quidquam  profecturos),  in  episcopos  atrociter 
invehebantur  tanquam  disciplinae  proditores,  et  a  Christi  grege, 
impio  schismate  se  dividebant.  Qualiter  hodie  faciunt  Anabaptistae, 
qui  dum  nullum  coetum  Christi  esse  agnoscunt  nisi  angelica  per¬ 
fectione  omni  ex  parte  conspicuum,  sub  praetextu  sui  zeli  quid¬ 
quid  est  aedificationis  subvertunt.  Tales,  inquit  Augustinus,  non 
odio  iniquitatis  alienae,  sed  studio  suarum  contentionum,  infir¬ 
mas  plebes  jactantia  sui  nominis  irretitas,  vel  totas  trahere,  vel 

certe  dividere  affectant:  superbia  tumidi,  pervicacia  vesani,  ca¬ 
lumniis  insidiosi,  seditionibus  turbulenti,  ne  luce  veritatis  carere 
eos  pateat,  umbram  rigidae  severitatis  obtendunt;  et  quae  in 
scripturis,  salva  dilectionis  sinceritate,  et  custodita  pacis  unitate, 
ad  corrigenda  fraterna  vitia  moderatiori  curatione  fieri  jubentur, 
ad  sacrilegium  schismatis  et  occasionem  praecisionis  usurpant.  Ita 
se  transfigurat  satan  in  angelum  lucis,  dum  per  occasionem  quasi 
justae  severitatis  crudelem  saevitiam  persuadet,  nihil  aliud  appe¬ 
tens  nisi  ut  corrumpat  atque  dirumpat  vinculum  pacis  et  unita¬ 
tis:  quo  firmo  inter  Christianos  vires  ejus  omnes  invalidae  fiunt 
ad  nocendum,  miitscipulae  insidiarum  comminuuntur,  et  consilia 
eversionis  evanescunt. 

13.  Unum  istud  praecipue  commendat,  si  contagio  peccandi 
multitudinem  invaserit,  vividae  disciplinae  severam  misericordiam 
esse  necessariam.  Nam  et  consilia,  inquit,  separationis  inania 
sunt,  ac  perniciosa,  ac  sacrilega:  quia  impia  atque  superba  fiunt, 
et  plus  perturbant  infirmos  bonos  quam  corrigant  animosos  ma¬ 
los.  Ac  quod  aliis  ibi  praecipit,  ipse  quoque  fideliter  sequutus 
est.  Nam  Aurelio  episcopo  carthaginensi  scribens1),  conqueritur 
ebrietatem  impune  grassari  in  Africa,  quae  adeo  graviter  in 
scripturis  damnatur;  suadetque  ut  coacto  episcoporum  concilio  re¬ 
medium  adhibeatur.  Subjungit  deinde:  non  aspere,  quantum  exi¬ 
stimo,  non  duriter,  non  modo  imperioso  ista  tolluntur;  magis 
docendo  quam  jubendo,  magis  monendo  quam  minando:  sic  enim 
agendum  est  cum  multitudine  peccantium;  severitas  autem  exer¬ 
cenda  est  in  peccata  paucorum.  Neque  tamen  intelligit  conni- 
vendum  propterea  aut  tacendum  episcopis,  quod  severius  punire 
publica  flagitia  nequeant;  quemadmodum  ipse  postea  exponit.  Sed 
corrigendi  modum  ita  vult  temperari,  ut  quoad  licet  sanitatem 
potius  quam  exitium  corpori  afferat.  Atque  ideo  sic  tandem  con¬ 
cludit  2) :  quamobrem  et  illud  praeceptum  apostoli  nullo  modo 
negligendum  est,  de  malis  segregandis,  quum  sine  periculo  vio¬ 
landae  pacis  fieri  potest,  quia  nec  aliter  fieri  voluit;  et  istud 
quoque  servandum  est,  ut  sufferentes  invicem  studeamus  servare 
unitatem  spiritus  in  vinculo  pacis. 

14.  Ueliqua  pars  disciplinae,  quae  clavium  potestate  pro¬ 
prie  non  continetur,  in  eo  est  ut  pro  temporum  necessitate  ple¬ 
bem  exhortentur  pastores  vel  ad  jejunia  vel  ad  solennes  suppli¬ 
cationes  ,  vel  ad  alia  humilitatis ,  poenitentiae  ac  fidei  exercitia, 
quorum  nec  tempus,  nec  modus,  nec  forma  praescribitur  verbo 
Dei,  sed  in  ecclesiae  judicio  relinquitur.  Hujus  quoque  partis 
observatio ,  sicuti  est  utilis ,  ita  veteri  ecclesiae  ab  ipsis  usque 
apostolis  semper  fuit  usitata.  Quanquam  ne  ipsi  quidem  apostoli 
primi  fuerunt  autores,  sed  exemplum  sumpserunt  ex  lege  et  pro¬ 
phetis.  Videmus  enim  illic,  quoties  grave  aliquod  incidebat  ne-r 
gotium ,  convocatam  fuisse  plebem ,  supplicationes  indictas ,  in- 


2)  Cap.  2.  libr.  3.  contra  Parmen. 

23 


1)  Epist.  64  (22). 
Calvini  Institutio  II. 

dictum  jejunium.  Id  ergo  sequuti  sunt  apostoli  quod  et  populo 
Dei  novum  non  erat,  et  utile  fore  providebant.  Similis  est  ratio 
de  aliis  exercitiis  quibus  plebs,  vel  ad  officium  excitari,  vel  in 
officio  ac  obedientia  contineri  potest.  Exempla  passim  exstant 
in  sacris  historiis,  quae  non  opus  est  colligere.  Sic  in  summa 
habendum  est :  quoties  de  religione  incidit  controversia  quam  vel 
synodo  vel  ecclesiastico  judicio  finire  oportet,  quoties  de  eligendo 
ministro  agitur,  quoties  denique  tractatur  res  aliqua  difficilis  ac 
magni  momenti;  rursum  quum  apparent  judicia  irae  Domini,  ut 
sunt  pestilentia  et  bellum  et  fames,  hoc  sanctum  esse  et  saeculis 
omnibus  salutare  institutum,  ut  pastores  ad  ^publicum  jejunium 
et  extraordinarias  preces  plebem  hortentur.  Si  quis  testimonia 
quae  ex  veteri  testamento  adduci  possunt,  non  recipiat,  quasi 
Christianae  ecclesiae  minus  conveniant,  constat  apostolos  quoque 
sic  fecisse.  Tametsi  de  precibus  vix  puto  reperietur  aliquis  qui 
moveat  quaestionem.  De  jejunio  ergo  dicamus  nonnihil:  quia 
plurimi,  dum  non  intelligunt  quid  utilitatis  habeat,  non  adeo  ne¬ 
cessarium  esse  judicant;  alii  etiam,  ut  supervacuum,  prorsus  re¬ 
jiciunt,  et  usu  ejus  non  bene  cognito  facilis  est  in  superstitionem 
lapsus. 


1 5 .  Sanctum 
enim  utimur ,  vel 


ac  legitimum  jejunium  tres  habet  fines.  Eo 
ad  macerandam  ac  subigendam  carnem,  ne 
lasciviat,  vel  ut  ad  preces  ac  sanctas  meditationes  melius  simus 
comparati,  vel  ut  testimonium  sit  nostrae  coram  Deo  humiliatio¬ 
nis,  dum  volumus  reatum  nostrum  coram  ipso  confiteri.  Primus 
finis  non  ita  saepe  locum  habet  in  publico  jejunio,  quod  non 
una  est  omnibus  corporis  constitutio,  non  una  valetudo.  Privato 
itaque  jejunio  magis  convenit.  Secundus  utriusque  communis  est: 
tam  enim  universa  ecclesia  ejusmodi  praeparatione  ad  preces  opus 
habet,  quam  privatim  fidelium  unusquisque.  Tertius  quoque  si¬ 
militer.  Eiet  enim  interdum  ut  bello,  vel  peste,  vel  calamitate 
aliqua  gentem  unam  percutiat  Deus.  In  hac  communi  ferula 
ream  se  tota  plebs  faciat  oportet  ac  reatum  profiteatur.  Si  quem 
vero  privatum  feriat  manus  Domini,  id  ipsum  faciat  vel  solus 
vel  cum  sua  familia.  Id  quidem  praecipue  situm  est  in  animi 
affectu.  Sed  enim  ubi  animus  afficitur  ut  debet,  fieri  vix  potest 
quin  erumpat  in  externam  testificationem,  idque  tum  maxime  si 
in  communem  aedificationem  cedit,  ut  omnes  simul,  peccatum 
suum  palam  confitendo ,  laudem  justitiae  Deo  reddant,  et  se  mutuo 
singuli  exemplo  suo  cohortentur. 

16.  Unde  jejunium,  ut  est  signum  humiliationis,  frequen- 
tiorem  usum  habet  in  publico,  quam  inter  homines  privatos:  ut¬ 
cunque  sit  commune,  ut  dictum  est.  Quod  ergo  ad  disciplinam 
de  qua  nunc  tractamus  pertinet,  quoties  de  re  aliqua  magna  Deo 
supplicandum  est,  jejunium  una  cum  oratione  indicere  expediret. 
Sic  (Act.  13,  3),  quum  Paulo  et  Barnabae  manus  imponunt  An¬ 


tiocheni,  quo  eorum  ministerium,  quod  tanti  momenti  erat,  me- ! 
lius  Deo  commendent,  orationi  jejunium  conjungunt.  Sic  (ibid. 

14,  23)  ambo  ipsi  postea,  quum  ministros  praeficerent  ecclesiis, 
soliti  sunt  orare  cum  jejunio.  In  genere  hoc  jejunii  non  aliud 
spectarunt,  nisi  ut  redderentur  alacriores  et  magis  expediti  ad 
precandum.  Hoc  certe  experimur,  ventre  pleno  mentem  non  ita 
esse  in  Deum  erectam,  ut  et  serio  ardentique  affectu  ferri  in  pre¬ 
cationem,  et  in  ea  perseverare  possit.  Sic  intelligendum  est  quod 
refert  Lucas  (2,  37)  de  Anna,  eam  serviisse  Domino  jejuniis  et 
obsecrationibus.  Neque  enim  cultum  Dei  reponit  in  jejunio,  sed 
significat  sanctam  mulierem  se  hoc  modo  exercuisse  ad  precandi 
assiduitatem.  Tale  fuit  jejunium  Nehemiae  (1,  4),  quum  inten¬ 
tiore  studio  Deum  pro  liberatione  populi  sui  precaretur.  Hanc 
ob  causam  dicit  Paulus  (1  Cor.  7,  5),  fideles  recte  facere  si  ad 
tempus  abstineant  a  thoro  conjugali,  ut  liberius  vacent  orationi 
et  jejunio:  ubi  jejunium  precationi  vice  adminiculi  conjungens, 
nullius  per  se  momenti  esse  admonet,  nisi  quatenus  refertur  in 
hunc  finem.  Deinde,  quum  praecipiat  (ibid.  v.  3)  eo  loco  con- 
jugibus,  ut  alii  aliis  mutuam  benevolentiam  reddant,  clarum  est 
non  de  quotidianis  precibus  eum  loqui ,  sed  quae  attentionem 
magis  seriam  exigunt. 

17.  Rursum,  si  grassari  incipit  vel  pestilentia,  vel  fames, 
vel  bellum,  aut  si  qua  clades  imminere  alias  regioni  ac  populo 
videtur,  pastorum  tunc  quoque  officium  est  hortari  ad  jejunium 
ecclesiam,  quo  suppliciter  iram  Domini  deprecetur.  Se  enim  ad 
ultionem  apparari  et  quodammodo  armari  denuntiat,  ubi  pericu¬ 
lum  apparere  facit.  Qualiter  igitur  promissa  barba,  impexo  ca¬ 
pillo,  pulla  veste,  suppliciter  se  olim  demittere  rei  solebant  ad 
3  conciliandam  judicis  misericordiam,  ita  nos,  quum  rei  agimur 
‘  coram  Dei  tribunali,  ejus  severitatem  miserabili  habitu  deprecari, 

5  tum  ejus  gloriae  interest  ac  publicae  aedificationis,  tum  nobis  quo¬ 
que  ipsis  utile  est  ac  salutare.  Atque  id  quidem  usitatum  fuisse 
;  in  populo  israelitico,  ex  verbis  Joelis  (2,  15)  colligere  promptum 
1  est.  Nam  quum  jubet  cani  tuba,  convocari  coetum,  indici  jeju- 
nium,  et  ea  quae  sequuntur,  loquitur  ut  de  rebus  communi  con- 
^  suetudine  receptis.  Paulo  ante  dixerat,  de  flagitiis  populi  con- 
31  stitutam  esse  quaestionem,  ac  jam  imminere  judicii  diem  nuntia- 
'■'[  verat,  reosque  citaverat  ad  dicendam  causam;  deinde  vociferatur 
sl  ut  properent  ad  saccum  et  cinerem,  ad  fletum  et  jejunium,  hoc 
31  est,  ut  externis  quoque  testificationibus  se  coram  Domino  pro- 
0 1 sternant.  Cinis  quidem  et  saccus  illis  forte  temporibus  magis  con- 
j veniebant;  sed  convocatio  et  fletus  et  jejunium,  et  quae  sunt 
his  similia,  non  dubium  quin  ad  nostram  quoque  aetatem  simi- 
'  ! liter  pertineant,  quoties  ita  rerum  nostrarum  conditio  postulat. 
J  Nam  quum  sanctum  sit  exercitium  cum  ad  humiliandos  homines, 
tum  ad  humilitatem  confitendam,  cur  eo  minus  utamur  quam  ve- 
u  teres  in  simili  necessitate?  Legimus  jejunasse  in  signum  moesti- 
tiae  non  modo  israeliticam  ecclesiam  (1  Sam.  7,  6  et  31,  13; 
2  Sam.  1,  12),  verbo  Dei  formatam  ac  constitutam,  sed  Ninivitas 
1  quoque  (Jonae  3,  5),  qui  nihil  doctrinae  praeter  unicam  Jonae 

praedicationem  habebant.  Quid  causae  est  igitur  cur  nos  non 
idem  agamus?  At  externa  est  caeremonia,  quae  finem  in  Christo 
una  cum  aliis  accepit.  Imo  hodieque  optimum  fidelibus  admini¬ 
culum  est  (ut  semper  fuit)  et  utilis  admonitio,  ad  se  ipsos  exci¬ 
tandos,  ne  sua  nimia  securitate  et  socordia  Deum  magis  ac  ma¬ 
gis  provocent,  dum  ejus  flagellis  castigantur.  Proinde  Christus 
(Matth.  9,  15;  Luc.  5,  34),  quum  apostolos  suos  excusat  quod 
non  jejunent,  non  dicit  abrogatum  esse  jejunium;  sed  calamitosis 
temporibus  ipsum  destinat,  et  conjungit  cum  luctu.  Yeniet,  in¬ 
quit,  tempus,  quum  auferetur  ab  illis  sponsus. 

18.  Ne  quis  autem  error  sit  in  nomine,  definiamus  quid 
sit  jejunium.  Non  enim  simpliciter  continentiam  ac  parsimoniam 
in  victu  hic  intelligimus ,  sed  quiddam  aliud.  Piorum  quidem 
vita  frugalitate  et  sobrietate  temperata  esse  debet,  ut  quandam 
jejunii  speciem,  quoad  fieri  potest,  toto  suo  decursu  prae  se  ferat. 
Sed  est  praeterea  jejunium  aliud  temporale,  quum  aliquid  ex  con¬ 
sueta  vivendi  ratione  retrahimus ,  vel  ad  diem  unum ,  vel  ad  cer¬ 
tum  tempus,  et  nobis  continentiam  indicimus  in  victu,  ordinaria 
illa  arctiorem  ac  severiorem.  Hoc  in  tribus  situm  est,  in  tem¬ 
pore,  in  ciborum  qualitate,  et  parsimonia.  Tempus  dico,  ut  je¬ 
juni  defungamur  iis  actionibus  quarum  causa  instituitur  jejunium. 
Quemadmodum,  exempli  causa,  si  ob  solennem  precationem  quis 
jejunet,  ut  eo  impransus  accedat.  Qualitas  in  eo  sita  est  ut 
absint  omnes  lautitiae,  ac  plebejis  vilioribusque  cibis  contenti  pa¬ 
latum  delicatis  non  irritemus.  Quantitatis  ratio  in  hoc  est,  ut 
parcius  ac  levius  solito  vescamur;  tantum  ad  necessitatem,  non 
etiam  ad  voluptatem. 

19.  At  vero  semper  in  primis  cavendum  ne  quid  obrepat 
superstitionis,  quemadmodum  antehac  magno  ecclesiae  malo  acci¬ 
dit.  Multo  enim  satius  fuerit  nullum  prorsus  esse  jejuniorum 
usum,  quam  diligenter  observari,  et  interim  corruptum  esse  fal¬ 
sis  perniciosisque  opinionibus ,  ad  quas  mundus  subinde  delabitur, 
nisi  summa  fide  ac  prudentia  obviam  eant  pastores.  Primum  est 
ut  semper  urgeant  quod  docet  Joel  (2,  13),  scindenda  esse  corda, 
non  vestimenta;  hoc  est,  admoneant  plebem,  non  magni  per  se 
aestimari  a  Deo  jejunium,  nisi  adsit  interior  cordis  affectus,  vera 
peccati  et  sui  ipsius  displicentia,  vera  humiliatio,  verusque  dolor 
ex  timore  Dei.  Imo  jejunium  non  aliam  ob  causam  utile  esse, 
nisi  quod  istis  accedit  velut  inferius  adminiculum.  Nihil  enim 
magis  exsecratur  Deus  quam  dum  homines,  signa  et  externam 
speciem  pro  cordis  innocentia  objiciendo,  fucum  sibi  facere  co¬ 
nantur.  Itaque  in  hanc  hypocrisin  severissime  invehitur  Jesaias 
(58,  5),  quod  Judaei  satisfactum  Deo  putarent  ubi  jejunaverant 
duntaxat,  utcunque  impietatem  et  impuras  cogitationes  in  animo 
foverent.  Numquid  tale  est,  inquit,  jejunium  quod  Dominus  ele¬ 
git?  et  quae  sequuntur.  Non  igitur  inutilis  modo  ac  supervacua 
fatigatio  est  hypocriticum  jejunium,  sed  maxima  abominatio.  Al¬ 


terum  malum  huic  affine  summopere  cavendum  est,  ne  pro  opere 

meritorio  aut  specie  divini  cultus  censeatur.  Nam  quum  sit  res 
per  se  media,  nec  quidquam  habeat  momenti  nisi  propter  eos 
fines  in  quos  respicere  debet,  perniciosissima  superstitio  est,  con¬ 
fundere  cum  operibus  a  Deo  mandatis,  et  per  se  necessariis,  non 
alio  respectu.  Tale  fuit  olim  delirium  Manichaeorum:  quos  dum 
refellit  Augustinus  1),  satis  clare  docet,  jejunium  non  nisi  ab  iis 
quos  dixi  finibus  aestimandum,  nec  Deo  aliter  probari  nisi  eo 
referatur.  Tertius  error  non  adeo  quidem  impius ,  periculosus 
tamen:  tanquam  unum  ex  praecipuis  officiis  morosius  ac  rigidius 
exigere,  ac  immodicis  encomiis  sic  extollere  ut  homines  se  ali¬ 
quid  eximium  fecisse  putent  quum  jejunaverint.  Qua  in  parte 
non  in  totum  excusare  audeo  veteres  quin  et  superstitionis  quae¬ 
dam  semina  jecerint,  et  occasionem  praebuerint  tyrannidi  quae 
postea  exorta  est.  Occurrunt  quidem  interdum  sanae  ac  pruden¬ 
tes  de  jejunio  sententiae;  sed  postea  occurrunt  subinde  immodicae 
jejunii  laudes,  quae  ipsum  inter  praecipuas  virtutes  extollunt. 

20.  Et  tunc  passim  invaluerat  superstitiosa  quadragesimae 
observatio:  quia  et  vulgus  eximium  aliquod  obsequium  Deo  se 
in  ea  praestare  existimabat,  et  pastores  eam  commendabant  pro 
sancta  Christi  imitatione;  quum  planum  sit  non  ideo  jejunasse 
Christum  ut  aliis  exemplum  praescriberet,  sed  ut  evangelii  prae¬ 
dicationem  sic  auspicando  non  humanam  doctrinam  esse,  sed  e 
coelo  profectam  re  ipsa  comprobaret.  Ac  mirum  est  tam  crassam 
hallucinationem  hominibus  acuti  judicii  obrepere  potuisse,  quae 
tot  ac  tam  claris  rationibus  refellitur.  Non  enim  saepius  jejunat 
Christus,  quod  fieri  oportuit  si  anniversarii  jejunii  legem  tradere 
vellet,  sed  semel  tantum,  quum  se  ad  evangelii  promulgationem 
accingit.  Nec  jejunat  humano  more,  ut  par  erat  si  homines  ad 
imitationem  provocare  vellet;  sed  magis  exemplum  designat  quo 
in  sui  potius  admirationem  omnes  rapiat  quam  ad  aemulandi 
studium  excitet.  Denique  non  alia  est  istius  jejunii  ratio  quam 
ejus  quo  defunctus  erat  Moses,  quum  legem  e  manu  Domini  ac¬ 
ciperet  (Exod.  34,  28).  Nam  quum  illud  in  Mose  editum  esset 
miraculum  ad  stabiliendam  legis  autoritatem,  non  debuit  in  Chri¬ 
sto  praetermitti,  ne  legi  evangelium  cedere  videretur.  Atqui  ab 
eo  tempore  nemini  unquam  venit  in  mentem,  praetextu  imitatio¬ 
nis  Mosis,  talem  jejunii  formam  in  populo  israelitico  erigere. 
Nec  ullus  ex  sanctis  prophetis  ac  patribus  id  sequutus  est  quum 
tamen  ad  omnes  pias  exercitationes  satis  aninqti  ac  zeli  haberent. 
Nam  quod  de  Elia  habetur  (1  Reg.  19,  8),  eum  sine  cibo  et  potu 
quadraginta  dies  transegisse,  non  alio  pertinebat  quam  ut  popu¬ 
lus  agnosceret  eum  excitatum  esse  legis  vindicem,  a  qua  vulgo 
prope  totus  Israel  desciverat.  Euit  igitur  mera  jc axo£r}Xict ,  et 
superstitionis  plena,  quod  titulo  ac  colore  imitationis  Christi  je¬ 
junium  ornabant.  Quanquam  in  modo  jejunii  mira  tunc  erat  di¬ 
versitas,  ut  refert  Cassiodorus  ex  Socrate,  historiae  suae  libro 


1)  Libr.  2.  de  morib.  Manich.  c.  13.  et  libr.  30.  contra  Faustam. 

nono.  Romani  enim,  inquit,  non  nisi  tres  habebant  septimanas; 
sed  illis  continuum  erat  jejunium,  excepto  die  dominico  et  sab¬ 
bato.  Illyrici  et  Graeci  sex,  alii  septem;  sed  jejunium  per  inter¬ 
valla.  Nec  minus  in  ciborum  discrimine  dissidebant.  Alii  non 
nisi  pane  et  aqua  vescebantur,  alii  addebant  olera;  piscibus  alii 
et  volatilibus  non  abhorrebant;  alii  nullum  habebant  in  cibis 
discrimen.  Hujus  etiam  differentiae  meminit  Augustinus,  poste¬ 
riore  epistola  ad  Januarium  A). 

21.  Sequuta  sunt  deinde  deteriora  tempora,  et  ad  prae¬ 
posterum  vulgi  studium  accessit  episcoporum  tum  inscitia  et  ru¬ 
ditas ,  tum  libido  dominandi  et  tyrannicus  rigor.  Latae  sunt  im¬ 
piae  leges  quae  conscientias  exitialibus  vinculis  stringunt.  Inter¬ 
dictus  carnium  esus  quasi  hominem  contaminaret.  Additae  sacri¬ 
legae  opiniones  aliae  super  alias,  donec  in  profundum  omnium 
errorum  ventum  est.  Ac  ne  quid  pravitatis  omitteretur,  ineptis¬ 
simo  abstinentiae  praetextu  cum  Deo  ludere  coeperunt.  Nam  in 
exquisitissimis  quibusque  deliciis  laus  jejunii  quaeritur:  nullae 
tunc  lautitiae  sufficiunt,  nunquam  major  ciborum  vel  copia,  vel 
varietas ,  vel  suavitas.  In  tali  ac  tam  splendido  apparatu  putant 
se  rite  servire  Deo.  Taceo  quod  nunquam  foedius  se  ingurgitant 
qui  volunt  haberi  sanctissimi.  In  summa,  his  summus  est  Dei 
cultus ,  a  carnibus  abstinere ,  et  illis  exceptis  affluere  omni  ge¬ 
nere  lautitiarum.  Rursum  haec  ultima  est  impietas ,  et  vix  morte 
expiabilis,  si  quis  minimum  laridi  aut  rancidae  carnis  cum  pane 
cibario  gustaverit.  Narrat  Hieronymus2),  jam  suo  saeculo  quos¬ 
dam  exstitisse  qui  talibus  ineptiis  cum  Deo  luderent :  qui ,  ne 
oleo  vescerentur,  cibos  delicatissimos  undique  advehi  sibi  cura¬ 
bant;  imo  ut  naturae  vim  inferrent,  ab  aquae  potu  abstinebant, 
sed  suaves  pretiosasque  sorbitiunculas  fieri  sibi  curabant,  quas 
non  ex  calice  hauriebant,  sed  concha.  Quod  vitium  tunc  in  pau¬ 
cis  erat,  hodie  vulgare  est  inter  omnes  divites:  ut  scilicet  non 
alio  fine  jejunent  nisi  ut  lautius  nitidiusque  epulentur.  Sed  nolo 
multum  verborum  profundere  in  re  non  adeo  dubia.  Hoc  tan¬ 
tum  dico,  cum  in  jejuniis,  tum  in  omnibus  aliis  disciplinae  par¬ 
tibus  adeo  nihil  recti,  nihil  sinceri,  nihil  bene  compositi  ac  or¬ 
dinati  habere  papistas ,  ut  superbiendi  occasionem  ullam  habeant, 
quasi  aliquid  reliquum  sit  apud  eos  laude  dignum. 

22.  Sequitur  altera  pars  disciplinae,  quae  ad  clerum  pecu¬ 
liariter  pertinet.  Ea  canonibus  continetur  quos  sibi  veteres  epi¬ 
scopi  suoque  ordini  imposuerunt.  Quales  sunt:  ne  quis  clericus 
venationi,  ne  quis  aleae,  ne  quis  comessationibus  vacaret ;  ne  quis 
exerceret  foenus  aut  mercaturam ;  ne  quis  lascivis  saltationibus  in- 
teresset,  aliique  ejus  generis.  Adjiciebantur  et  poenae,  quibus 
ipsa  canonum  autoritas  sanciebatur,  ne  quis  eos  impune  violaret. 
In  hunc  finem  unicuique  episcopo  committebatur  cleri  sui  guber¬ 
natio  ,  ut  secundum  canones  suos  clericos  regeret  ac  in  officio  re- 


1)  Ep.  118  (54). 


2)  Ad  Nepotianum. 

tineret.  In  hunc  finem  institutae  erant  annuae  inspectiones  ac 
synodi,  ut,  si  quis  foret  in  officio  negligentior,  admoneretur;  si 
quis  peccasset,  pro  modo  delicti  in  eum  animadverteretur.  Ipsi 
quoque  episcopi  quotannis  suas  habebant  provinciales  synodos,  an¬ 
tiquitus  etiam  binas,  a  quibus  judicabantur  si  quid  praeter  offi¬ 
cium  admiserant.  ISTam  si  quis  episcopus  durior  erat  aut  violen¬ 
tior  in  suum  clerum,  illuc  erat  provocatio,  etiamsi  unus  tantum 
conquerebatur.  Animadversio  severissima  erat,  ut  deponeretur  ab 
officio  qui  peccaverat,  ac  communione  ad  tempus  privaretur.  Quia 
autem  erat  ille  perpetuus  ordo,  synodum  dimittere  nunquam  sole¬ 
bant,  quin  locum  ac  tempus  proximae  indicerent.  Nam  universale 
cogere  concilium  solius  erat  imperatoris,  quemadmodum  testantur 
omnes  vetustae  indictiones.  Quamdiu  vigebat  haec  severitas,  non 
plus  verbo  exigebant  clerici  a  plebe,  quam  exemplo  et  opere 
praestarent.  Quin  multo  rigidiores  erant  in  se  ipsos  quam  in  vul¬ 
gus.  Et  sane  ita  decet  ut  humaniore  et  laxiore,  ut  ita  loquar, 
disciplina  plebs  regatur;  clerici  inter  se  acriores  exerceant  censu¬ 
ras,  minusque  longe  sibi  quam  aliis  indulgeant.  Istud  totum  ut 
obsoleverit  nihil  opus  est  referre ,  quum  nihil  hodie  fingi  queat 
hoc  ordine  magis  effraene  ac  dissolutum;  ac  eo  licentiae  prorupit 
ut  totus  orbis  vociferetur.  Ne  apud  ipsos  videatur  prorsus  sepulta 
esse  omnis  antiquitas,  umbris,  fateor,  quibusdam  decipiunt  sim¬ 
plicium  oculos,  sed  quae  ad  vetustos  mores  nihilo  propius  acce¬ 
dunt  quam  simiae  aemulatio  ad  id  quod  ratione  et  consilio  faciunt 
homines.  Memorabilis  est  apud  Xenophontem1)  locus,  ubi  docet, 
quum  turpiter  degenerassent  Persae  a  majorum  institutis,  et  ab 
austero  vivendi  genere  ad  mollitiem  et  delicias  prolapsi  essent,  ut 
tamen  dedecus  hoc  tegerent,  priscos  ritus  sedulo  servasse.  Nam 
quum  Cyri  tempore  eousque  vigeret  sobrietas  et  temperantia,  ut 
emungi  opus  non  esset,  atque  etiam  probri  loco  duceretur,  apud 
posteros  duravit  religio  ne  quis  mucum  e  naribus  traheret,  sor¬ 
bere  vero  et  intus  alere  ad  putredinem  usque  foetidos  humores 
quos  ex  ingluvie  contraxerant,  permissum.  Ita  ex  vetere  prae¬ 
cepto  urceos  adferre  ad  mensam  nefas;  merum  ingurgitare,  ut 
ebrios  auferri  necesse  foret,  tolerabile.  Semel  comedere  praescrip¬ 
tum:  hoc  non  abrogaverant  boni  isti  successores,  sed  ut  a  meridie 
usque  ad  mediam  noctem  continuarent  suas  crapulas.  Conficere 
diurnum  iter  jejunos,  quia  lex  jubebat,  perpetui  apud  eos  moris 
fuit:  sed  lassitudinis  vitandae  causa  iter  ad  duas  horas  contrahere, 
liberum  et  usitatum  ex  consuetudine  fuit.  Quoties  degeneres  suas 
regulas  obtendent  papistae  ut  se  ostendant  affines  esse  sanctis  pa¬ 
tribus  ,  ridiculam  eorum  imitationem  hoc  exemplum  satis  coarguet, 
ut  nullus  pictor  magis  ad  vivum  possit  exprimere. 

23.  XJna  in  re  plus  quam  rigidi  sunt  et  inexorabiles,  ne 
conjugium  sacerdotibus  permittant.  Quanta  apud  eos  scortandi 
grassetur  impunitas  dicere  nihil  attinet.  Ac  foetido  suo  caelibatu 


1)  Libr.  8.  Paed.  Cyri. 

freti  occalluerunt  ad  omnia  fiagitia.  Haec  tamen  prohibitio  clare 
ostendit  quam  pestiferae  sint  omnes  traditiones;  utpote  quae  non 
solum  orbavit  ecclesiam  probis  et  idoneis  pastoribus,  sed  horren¬ 
dam  invexit  scelerum  colluviem ,  multasque  animas  in  gurgitem 
desperationis  projecit.  Certe  quod  sacerdotibus  interdictum  fuit 
conjugium,  id  factum  est  impia  tyrannide,  non  modo  contra  ver¬ 
bum  Dei ,  sed  etiam  contra  omnem  aequitatem.  Primum  vetare, 
quod  Dominus  liberum  reliquisset,  nulla  ratione  hominibus  licuit. 
Deinde  nominatim  Deum  cavisse  verbo  suo  ne  haec  libertas  in¬ 
fringeretur,  clarius  est  quam  ut  longa  demonstratione  uti  necesse 
sit.  Omitto  quod  Paulus  pluribus  locis  episcopum  vult  esse  unius 
uxoris  virum  (1  Tim.  3,  2;  Tit.  1,  6).  Sed  quid  potuit  vehe¬ 
mentius  dici  quam  ubi  ex  spiritu  sancto  denuntiat,  fore  novissi¬ 
mis  temporibus  homines  impios  qui  conjugium  prohibeant,  eosque 
non  modo  impostores  nuncupat,  sed  daemones?  (1  Tim.  4,  3). 
Hoc  igitur  vaticinium,  hoc  sacrum  oraculum  est  spiritus  sancti, 
quo  ecclesiam  ab  initio  praemunire  adversus  pericula  voluit,  doc¬ 
trinam  daemoniorum  esse  conjugii  prohibitionem.  Verum  belle  se 
elapsos  esse  putant  quum  hanc  sententiam  detorquent  ad  Monta¬ 
num,  Tatianos,  Encratitas  aliosque  veteres  haereticos.  Illi  ,  in¬ 
quiunt,  soli  matrimonium  damnarunt;  nos  minime  damnamus,  sed 
ecclesiasticum  ordinem  tantum  ab  eo  arcemus,  cui  putamus  non 
satis  convenire.  Quasi  vero  etiamsi  in  illis  superioribus  comple¬ 
tum  sit  primo  loco  hoc  vaticinium,  non  in  istos  etiam  competat; 
aut  quasi  auditu  digna  sit  puerilis  ista  argutiola,  quod  prohibere 
se  negant,  quia  non  omnibus  prohibent.  Perinde  enim  est  ac  si 
tyrannus  iniquam  non  esse  legem  contendat,  cujus  iniquitate  pars 
duntaxat  civitatis  prematur. 

24.  Objiciunt,  aliqua  nota  differre  oportere  a  plebe  sacer¬ 
dotem.  Quasi  non  providerit  hoc  quoque  Dominus  quibus  orna¬ 
mentis  excellere  deberent  sacerdotes.  Ita  apostolum  perturbati 
ordinis  confusique  decoris  ecclesiastici  insimulant,  qui  quum  abso¬ 
lutam  boni  episcopi  ideam  delinearet,  inter  reliquas  dotes  quas 
in  eo  requirebat,  ausus  sit  conjugium  ponere.  Scio  qualiter  hoc 
interpretentur,  nempe  eligendum  non  esse  qui  secundam  habuerit 
uxorem.  Atque  hanc  interpretationem  non  esse  novam  concedo; 
sed  falsam  esse  ex  ipso  contextu  palam  est:  quia  statim  praescri¬ 
bit  quales  episcoporum  et  diaconorum  uxores  esse  oporteat.  Pau¬ 
lus  inter  episcopi  virtutes  numerat  conjugium :  isti  intolerabile  vi¬ 
tium  in  ordine  ecclesiastico  esse  docent.  Et,  si  Deo  placet,  hac 
generali  vituperatione  non  contenti  immunditiem  et  pollutionem 
carnis  in  suis  canonibus  vocant 1).  Cogitet  quisque  apud  se  ex 
qua  officina  haec  prodierint.  Christus  eo  honore  dignatur  conju¬ 
gium,  ut  imaginem  esse  velit  sacrae  suae  cum  ecclesia  conjunctio¬ 
nis.  Quid  splendidius  dici  poterat  ad  commendandam  conjugii 


X)  Siricius  ad  episcopos  Hispaniarum. 

dignitatem?  Qua  igitur  fronte  immundum  yel  pollutum  vocabitur 
in  quo  similitudo  spiritualis  Christi  gratiae  elucet? 

25.  Jam  vero  quum  ita  clare  cum  verbo  Dei  pugnet  eorum 
prohibitio,  inveniunt  tamen  in  scripturis  quo  eam  defendant.  Sa¬ 
cerdotes  leviticos,  quoties  ad  eos  ministrandi  vices  redibant,  opor¬ 
tuit  ab  uxoribus  secubare,  quo  puri  et  immaculati  sacra  tractarent. 
Nostra  ergo  sacra,  quum  et  multo  nobiliora  sint  et  quotidiana,  a 
conjugatis  tractari  valde  fuerit  indecorum.  Quasi  vero  eadem  sit 
evangelici  ministerii  persona  quae  fuit  sacerdotii  levitici.  Illi  enim 
tanquam  ccvtltvtcol  Christum  repraesentabant,  qui  mediator  Dei 
et  hominum  absolutissima  sua  puritate  reconciliaturus  patrem  no¬ 
bis  erat.  Quum  vero  omni  ex  parte  exhibere  peccatores  typum 
sanctitatis  ejus  non  possent,  quibusdam  tamen  lineamentis  ut  ad¬ 
umbrarent,  jussi  sunt  ultra  humanum  morem  se  purificare,  dum 
ad  sanctuarium  accederent:  quia  tum  scilicet  proprie  Christum 
figurabant,  quod  veluti  pacificatores,  ad  reconciliandum  Deo  po¬ 
pulum,  apparebant  ad  tabernaculum,  coelestis  tribunalis  simula¬ 
crum.  Hanc  personam  quia  hodie  non  sustinent  ecclesiastici  pa¬ 
stores,  frustra  cum  illis  comparantur.  Quare  apostolus  (Hebr.  13, 
4)  citra  exceptionem  secure  pronuntiat ,  honorabile  esse  inter  om¬ 
nes  conjugium,  scortatores  autem  et  adulteros  manere  Dei  judi¬ 
cium.  Et  ipsi  apostoli  suo  exemplo  comprobarunt,  nullius  quam¬ 
libet  excellentis  functionis  sanctitate  indignum  esse  conjugium. 
Nam  eos  non  tantum  uxores  retinuisse,  sed  secum  etiam  circum¬ 
duxisse  testis  est  Paulus  (1  Cor.  9,  5). 

26.  Deinde  mira  fuit  impudentia,  quod  decorum  istud  ca¬ 
stitatis  pro  necessaria  re  venditarunt,  in  summam  veteris  ecclesiae 
ignominiam :  quae  quum  abundarit  eximia  Dei  eruditione ,  plus 
tamen  sanctimonia  excelluit.  Nam  si  apostolos  nihil  morantur  (ut 
solent  eos  interdum  strenue  contemnere),  quid,  amabo,  facient 
omnibus  vetustis  patribus,  quos  certum  est  non  modo  conjugium 
in  episcoporum  ordine  tolerasse,  sed  etiam  approbasse?  Alebant 
scilicet  foedam  sacrorum  profanationem,  quando  ita  non  rite  apud 
eos  Domini  mysteria  colebantur.  Agitatum  quidem  fuit  in  nicaena 
synodo  de  indicendo  caelibatu;  ut  nunquam  desunt  superstitiosuli, 
qui  semper  novum  aliquid  comminiscuntur  unde  admirationem  sibi 
concilient.  Sed  quid  constitutum  fuit *)  ?  nempe  in  sententiam 
Paphnutii  discessum  est,  qui  pronuntiavit  castitatem  esse  cum 
propria  uxore  concubitum.  Mansit  ergo  inter  ipsos  sacrum  con¬ 
jugium  ;  neque  aut  ipsis  dedecori  cessit ,  aut  maculam  ullam  asper¬ 
gere  ministerio  creditum  est. 

27.  Sequuta  sunt  deinde  tempora  quibus  invaluit  nimis  su¬ 
perstitiosa  caelibatus  admiratio.  Hinc  illa  subinde  et  sine  modo 
decantata  virginitatis  encomia,  ut  vix  ulla  alia  virtus  cum  ea  con¬ 
ferenda  vulgo  crederetur.  Et  quanquam  non  damnabatur  impuri¬ 
tatis  conjugium  ,  sic  tamen  extenuabatur  ejus  dignitas  et  sanctitas 

obscurabatur,  ut  non  videretur  satis  forti  animo  ad  perfectionem 
adspirare  qui  non  ab  ipso  sibi  temperaret.  Hinc  illi  canones  qui¬ 
bus  primo  vetitum  est  ne  matrimonium  contraherent  qui  perve¬ 
nissent  ad  sacerdotii  gradum;  deinde  ne  in  eum  ordinem  assume¬ 
rentur  nisi  caelibes,  aut  qui  thoro  conjugali  una  cum  uxoribus 
renuntiarent.  Haec,  quia  videbantur  reverentiam  sacerdotio  con¬ 
ciliare,  magno  plausu  etiam  antiquitus  recepta  esse  fateor.  Sed 
si  mihi  antiquitatem  objiciant  adversarii ,  primum  respondeo,  hanc 
libertatem  et  sub  apostolis  et  aliquot  postea  saeculis  exstitisse,  ut 
conjuges  essent  episcopi ;  hac ,  sine  difficultate ,  usos  esse  ipsos 
apostolos  et  alios  primariae  autoritatis  pastores,  qui  in  eorum  lo¬ 
cum  successerunt.  Illius  antiquioris  ecclesiae  exemplum  pluris 
merito  nobis  debere  esse  quam  ut  illicitum  vel  indecorum  nobis 
putemus  quod  tunc  cum  laude  receptum  usitatumque  fuit.  Deinde 
illam  aetatem,  quae  immodica  virginitatis  affectione  coepit  esse 
conjugio  iniquior,  non  ita  imposuisse  sacerdotibus  legem  caeliba¬ 
tus  quasi  res  per  se  necessaria  esset,  sed  quia  caelibes  conjugatis 
anteferret.  Postremo  non  ita  exegisse  ut  necessitate  ac  vi  adigeret 
ad  continentiam  qui  ad  eam  servandam  idonei  non  essent.  Nam 
quum  severissimis  legibus  in  scortationes  vindicaret,  de  iis  qui 
matrimonium  contraherent  hoc  tantum  statuebat  ut  a  functione 
supersederent. 

28.  Ergo  quoties  caelibatui  suo  defendendo  praetextum  an¬ 
tiquitatis  quaerent  novae  istius  tyrannidis  defensores,  toties  exci¬ 
piendum  erit  ut  veterem  illam  castimoniam  in  suis  sacerdotibus 
restituant,  amoveant  adulteros  ac  scortatores:  ne  eos,  in  quibus 
honestum  ac  pudicum  thori  usum  non  sustinent,  in  omne  libidi¬ 
nis  genus  impune  ruere  sinant;  revocent  illam  obsoletam  discipli¬ 
nam,  qua  omnes  lasciviae  coerceantur;  liberent  ecclesiam  hac  tam 
flagitiosa  turpitudine,  qua  jamdiu  deformata  est.  IJbi  hoc  con¬ 
cesserint,  tum  rursus  admonendi  erunt  ne  eam  rem  pro  necessaria 
venditent,  quae  per  se  libera  ex  ecclesiae  utilitate  pendet.  Ne¬ 
que  tamen  haec  dico  quod  ulla  omnino  conditione  dandum  esse 
locum  iis  canonibus  censeam,  qui  vinculum  caelibatus  ecclesiastico 
ordini  injiciunt;  sed  ut  intelligant  cordatiores  qua  fronte  hostes 
nostri  sanctum  conjugium ,  objecto  antiquitatis  nomine ,  in  sacer¬ 
dotibus  infament.  Quantum  ad  patres  attinet,  quorum  scripta  ex¬ 
stant,  neque  ipsi,  quum  ex  suo  judicio  loquebantur,  excepto  Hie¬ 
ronymo,  tanta  malignitate  conjugii  honestati  obtrectarunt.  Con¬ 
tenti  erimus  uno  Chrysostomi x)  elogio:  quod  is,  quum  praecipuus 
fuerit  virginitatis  admirator,  non  potest  in  matrimonii  commenda¬ 
tionem  videri  fuisse  aliis  profusior.  Sic  autem  loquitur:  primus 
gradus  castitatis  est,  sincera  virginitas;  secundus,  fidele  conjugium. 
Ergo  species  secunda  virginitatis  est  matrimonii  casta  dilectio. 


1)  Homil.  de  inventione  crucis. 

CAPUT  XIII. 

De  votis  quorum  temeraria  nuncupatione  quisque  se  misere 

implicuit. 

Constat  hoc  Caput  duabus  partibus.  1)  Primum  in  genere  de  votis  agitur 
a  prima  sect.  ad  octavam.  2)  Deinde  vero  usque  ad  finem  nominatim  de  vo¬ 
tis  monasticis:  nempe  de  monastica  professione  et  moribus,  a  sect.  8  — 16. 
Postea  de  monachorum  votis,  et  praecipue  de  voto  caelibatus,  sect.  17 — 21. 

1.  Deploranda  quidem  res  est,  ecclesiam,  cui  inaestimabili 
sanguinis  Christi  pretio  empta  erat  libertas,  crudeli  tyrannide  sic 
fuisse  oppressam,  et  ingenti  traditionum  congerie  fere  obrutam; 
sed  privata  interim  cujusque  amentia  ostendit,  non  sine  justissima 
causa  tantum  fuisse  divinitus  satanae  ejusque  ministris  permissum. 
Neque  enim  satis  fuit,  neglecto  Christi  imperio,  quaelibet  onera 
a  falsis  doctoribus  imposita  perferre,  nisi  propria  etiam  singuli 
sibi  accerserent,  adeoque  cavernas  sibi  fodiendo  se  profundius  de¬ 
mergerent.  Id  factum  est  dum  certatim  excogitant  vota,  ex  qui¬ 
bus  ad  communia  vincula  major  et  arctior  obligatio  accederet. 
Quando  itaque  docuimus  eorum  audacia  qui  sub  pastorum  titulo 
dominati  sunt  in  ecclesia,  vitiatum  fuisse  Dei  cultum,  ubi  iniquis 
suis  legibus  miseras  animas  illaquearunt,  hic  malum  affine  annec¬ 
tere  non  intempestivum  erit,  ut  appareat,  mundum  pro  ingenii 
sui  pravitate,  quibus  potuit  obstaculis  semper  adjumenta  repulisse 
quibus  ad  Deum  adduci  debuerat.  Porro,  quo  melius  pateat  gra¬ 
vissimam  perniciem  ex  votis  invectam  esse,  principia  jam  ante 
posita  teneant  lectores.  Docuimus  enim  primum,  quidquid  ad  vi¬ 
tam  pie  sancteque  instituendam  desiderari  potest,  in  lege  esse 
comprehensum.  Docuimus  rursus  Dominum,  quo  melius  nos  ab 
excogitandis  novis  operibus  avocaret,  totam  justitiae  laudem  in 
simplici  voluntatis  suae  obedientia  inclusisse.  Haec  si  vera  sunt, 
judicare  promptum  est,  fictitios  omnes  cultus,  quos  nobis  ipsi  ad 
promerendum  Deum  comminiscimur,  minime  esse  illi  acceptos, 
quantumvis  nobis  arrideant.  Et  certe  Dominus  ipse  multis  locis 
non  tantum  aperte  eos  respuit,  sed  graviter  abominatur.  Hinc 
exoritur  de  votis  dubitatio  quae  praeter  expressum  Dei  verbum 
fiunt,  quo  loco  sint  habenda,  an  nuncupari  rite  possint  ab  homi¬ 
nibus  Christianis,  et  quatenus  eos  obstringant.  Nam  quod  inter 
homines  dicitur  promissio  ,  id  Dei  respectu  votum  appellatur.  Ho¬ 
minibus  autem  pollicemur  ea  quae  vel  putamus  illis  fore  grata, 
vel  quae  ex  officio  debemus.  Longe  igitur  majorem  in  votis  ob¬ 
servantiam  esse  decet ,  quae  ad  ipsum  Deum ,  cum  quo  maxime 
serio  agendum  est,  diriguntur.  Hic  mirum  in  modum  omnibus 
saeculis  grassata  est  superstitio  :  ut  homines  sine  judicio ,  sine  de¬ 
lectu,  quidquid  in  mentem,  vel  etiam  in  buccam  veniret,  Deo 
protinus  voverent.  Hinc  illae  votorum  ineptiae,  imo  prodigiosae 
absurditates  apud  ethnicos,  quibus  nimis  insolenter  cum  diis  suis 

luserunt.  Atque  utinam  hanc  illorum  audaciam  non  imitati  essent  ll! 
etiam  Christiani.  Minime  id  quidem  decuit;  sed  videmus  aliquot  prs 
saeculis  nihil  fuisse  hac  improbitate  usitatius :  ut  populus  con-  ®e 
tempta  passim  Dei  lege,  vovendi  quidquid  per  somnium  arrisisset 
insano  studio  totus  flagraret.  Nolo  odiose  exaggerare,  nec  sigil-  $ 
latim  recensere  quam  graviter  ac  quot  modis  hic  peccatum  sit;  tei 
sed  hoc  obiter  dicere  visum  est,  quo  melius  appareat,  nos  ne- 
quaquam  de  re  supervacua  quaestionem  instituere  quum  de  votis  tui 
tractamus.  w 

2.  Porro  si  nolumus  errare  judicando  quae  vota  sint  legi-  ob 
tima,  quae  praepostera,  tria  expendere  convenit:  nempe  quis  sit  $ 
is  cui  votum  nuncupatur;  qui  simus  nos  qui  vovemus;  quo  animo  ea 
denique  voveamus.  Primum  eo  spectat  ut  cogitemus  nobis  cum  ce 
Deo  esse  negotium:  quem  adeo  delectat  nostra  obedientia,  ut  i&s-  at 
A o&QrjGnelag  omnes,  quamlibet  in  oculis  hominum  speciosae  sint  rc 
ac  splendidae,  maledictas  esse  pronuntiet  (Coi.  2,  23).  Si  volun-  es 
tarii  omnes  cultus,  quos  ipsi  sine  mandato  excogitamus,  Deo  sunt  pi 
abominabiles,  sequitur,  nullum  ei  acceptum  esse  posse,  nisi  qui  ;Ii 
ejus  verbo  approbetur.  Ergo  ne  tantum  licentiae  nobis  sumamus,  ri 
ut  audeamus  Deo  vovere  quod  nullum  testimonium  habeat  quali-  ta 
ter  ab  ipso  aestimetur.  Nam  quod  Paulus  (Eom.  14,  23)  docet,  JJ 
peccatum  esse  quidquid  fit  absque  fide,  quum  ad  actiones  quasli-  ii 
bet  extendatur,  tunc  certe  praecipue  locum  habet  ubi  cogitatio-  \ 
nem  tuam  recta  in  Deum  dirigis.  Imo  si  in  minimis  quibusque  o 
(ut  illic  de  ciborum  discrimine  disputat  Paulus)  labimur  vel  erra-  1 
mus,  ubi  non  praelucet  fidei  certitudo,  quanto  plus  modestiae  ad-  |  \ 
hibendum  est  ubi  rem  maximi  ponderis  aggredimur?  Siquidem  !  v 
nihil  magis  serium  esse  nobis  decet  religionis  officiis.  Sit  igitur  1 
haec  prima  in  votis  cautio,  ut  nunquam  ad  aliquid  vovendum  de-  li 
scendamus  quin  certo  prius  conscientia  constituerit,  se  nihil  te-  |i 
mere  tentare.  Tunc  autem  a  temeritatis  periculo  tuta  erit  quum 
Deum  sibi  habebit  praeeuntem,  et  quaesi  ex  verbo  suo  dictan- 
tem  quid  factu  bonum  sit  vel  inutile. 

3.  In  altero  quod  hic  diximus  considerandum,  id  continetur, 
ut  metiamur  vires  nostras,  ut  vocationem  nostram  intueamur,  ne 
beneficium  libertatis,  quod  nobis  Deus  contulit,  negligamus.  Nam 
qui  vovet  quod  vel  non  est  suae  facultatis,  vel  cum  vocatione 
sua  pugnat,  temerarius  est;  et  qui  Dei  beneficentiam,  qua  rerum 
omnium  dominus  constituitur,  contemnit,  ingratus.  Quum  ita  lo¬ 
quor,  non  intelligo  quidquam  esse  sic  in  manu  nostra  positum, 
ut  propriae  virtutis  fiducia  subnixi  illud  Deo  promittamus.  Ve¬ 
rissime  enim  in  arausicano  concilio  decretum  fuit,  nihil  rite  Deo 
voveri  nisi  quod  de  manu  ejus  acceperimus ,  quando  omnia  quae 
illi  offeruntur  mera  sunt  ejus  dona.  Sed  quum  Dei  benignitate 
alia  nobis  data  sint,  ejus  aequitate  alia  negata,  mensuram  collatae 
sibi  quisque  gratiae,  ut  jubet  Paulus  (Rom.  12,  3;  1  Cor.  12,  11), 
respiciat.  Nihil  ergo  hic  aliud  volo,  quam  vota  esse  attemperanda  j 
ad  eum  modum  quem  tibi  sua  donatione  Deus  praescribit;  ne  si 

inf*  ultra  coneris  quam  ille  permittat,  te  ipsum  nimis  tibi  arrogando 
lot  praecipites.  Exempli  gratia,  quum  voverent  sicarii  illi,  quorum 
'n-  mentio  fit  apud  Lucam  (Act.  23,  12),  se  nihil  cibi  gustaturos 
set  nisi  occiso  Paulo:  etiamsi  non  fuisset  sceleratum  consilium,  teme- 
ik  ritas  tamen  ipsa  minime  erat  ferenda,  quod  hominis  vitam  et  mor- 
it|  tem  subjicerent  suae  potestati.  Sic  Jephthe  stultitiae  suae  poenas 
e|  dedit  (Judic.  11,  30),  quum  praecipiti  fervore  inconsideratum  vo- 
is  tum  concepit.  In  quo  genere  primatum  vesanae  audaciae  tenet 
caelibatus.  Sacrifici  enim,  monachi  et  moniales  suae  infirmitatis 
;i-  obliti ,  caelibatui  se  pares  esse  confidunt.  Quo  autem  oraculo 
it  edocti  sunt,  constaturam  sibi  tota  vita  castitatem,  in  cujus  finem 

10  eam  vovent?  Audiunt  de  universali  hominum  conditione  Dei  vo- 
m  cem :  non  est  bonum  homini  esse  soli  (Gen.  2,  18).  Intelligunt, 
:  atque  utinam  non  sentirent,  peccatum  in  nobis  manens  non  ca- 

11  rere  acerrimis  aculeis.  Illam  generalem  vocationem  qua  fiducia 
!•  excutere  audent  in  totam  vitam  ?  quum  donum  continentiae  sae- 
it  pius  in  certum  tempus,  prout  opportunitas  requirit,  concedatur, 
ii  In  tali  pervicacia  ne  Deum  auxiliatorem  exspectent;  sed  memine- 

,  i  rint  potius  ejus  quod  dictum  est :  Dominum  Deum  tuum  non  ten- 
- 1  tabis.  Hoc  vero  Deum  tentare  est ,  contra  inditam  ab  eo  natu- 
,  i  ram  niti ,  ac  praesentia  ejus  dona  spernere  ac  si  nihil  ad  nos  per- 
-  tinerent.  Quod  isti  non  modo  faciunt,  sed  matrimonium  etiam, 
quod  instituere  non  alienum  sua  majestate  censuit  Deus,  quod  in 
omnibus  honorabile  pronuntiavit  (Hebr.  13,  4),  quod  Christus 
Dominus  noster  sua  praesentia  sanctificavit  (Joann.  2,  2  seqq.), 

■  quod  primo  suo  miraculo  cohonestare  dignatus  est,  pollutionem 
vocare  audent :  tantum  ut  qualemcunque  caelibatum  miris  encomiis 

■  tollant.  Quasi  vero  non  aliud  caelibatum  esse,  aliud  virginitatem, 
luculentum  ipsi  documentum  praebeant  in  sua  vita;  quam  tamen 
impudentissime  angelicam  vocant.  In  hoc  certe  angelis  Dei  ni¬ 
mium  injurii,  quibus  scortatores,  adulteros,  et  aliquid  multo  pejus 
ac  foedius  comparant.  Et  sane  argumentis  hic  minime  opus  est, 
ubi  re  ipsa  palam  revincuntur.  Videmus  enim  palam,  quam  hor¬ 
rendis  poenis  hujusmodi  arrogantiam,  et  ex  praefidentia  donorum 
suorum  contemptum  passim  ulciscatur  Dominus.  Et  occultioribus 
prae  pudore  parco :  de  quibus  hoc  ipsum  quod  intelligitur  nimium 
est.  Nihil  esse  vovendum  quod  nobis  sit  impedimento  quominus 
vocationi  nostrae  serviamus,  extra  controversiam  est.  Quemadmo¬ 
dum  si  paterfamilias  voveat,  relictis  liberis  et  uxore,  se  alia  onera 
suscepturum;  vel  qui  ad  gerendum  magistratum  idoneus  est,  ubi 
eligitnr,  voveat  se  privatum  fore.  Quid  autem  sibi  velit  quod  de 
libertate  nostra  non  spernenda  diximus,  nonnihil  habet  difficulta¬ 
tis,  nisi  explicetur.  Itaque  sic  paucis  accipe.  Quum  rerum  om¬ 
nium  dominos  constituerit  nos  Deus,  et  eas  sic  nobis  subjecerit 
ut  omnibus  pro  nostra  commoditate  uteremur,  non  est  quod  spe¬ 
remus  gratum  Deo  fore  officium,  si  rebus  externis,  quae  nobis 
adminiculo  esse  debent,  nos  in  servitutem  addicamus.  Hoc  ideo 
dico,  quod  nonnulli  laudem  humilitatis  ex  eo  captant  si  se  illa- 


366  LIBER  IV.  DE  EXTERNIS  MEDIIS  AD  SALUTEM. 


queent  multis  observationibus,  a  quibus  non  frustra  nos  liberos 
atque  immunes  Deus  esse  voluit.  Proinde  si  hoc  periculum  vo¬ 
lumus  effugere,  semper  meminerimus,  ab  ea  oeconomia,  quam 
Dominus  in  ecclesia  christiana  instituit,  nobis  minime  esse  disce¬ 
dendum. 

4.  Nunc  venio  ad  illud  quod  tertio  loco  posui :  multum  sci¬ 
licet  referre  quo  animo  votum  nuncupes  si  velis  ipsum  Deo  ap¬ 
probari.  Nam  quia  Dominus  cor,  non  externam  speciem  intuetur, 
fit  ut  eadem  res,  mutato  animi  proposito,  nunc  placeat  ei  accep¬ 
taque  sit,  nunc  vehementer  displiceat.  Vini  abstinentiam  si  ita 
voves  quasi  in  ea  subsit  aliquid  sanctimoniae,  superstitiosus  es; 
si  in  alium  finem  non  perversum  respicis,  nemo  potest  improbare. 
Sunt  autem,  quantum  possum  judicare,  quatuor  fines  ad  quos  vota 
nostra  rite  dirigentur;  quorum  duos,  docendi  causa,  ad  praeteri¬ 
tum  tempus  refero,  duos  reliquos  ad  futurum.  Ad  praeteritum 
tempus  pertinent  vota  quibus  vel  nostram  erga  Deum  gratitudi- 
nem  pro  acceptis  beneficiis  testamur,  vel  ad  iram  ejus  deprecan¬ 
dam  ipsi  a  nobis  poenam  ob  admissa  delicta  exigimus.  Priora 
vocemus,  si  placet,  exercitia  gratiarum  actionis;  altera,  poeniten¬ 
tiae.  Prioris  generis  exemplum  habemus  in  decimis  quas  vovebat 
Jacob,  si  Dominus  eum  incolumem  ab  exsilio  in  patriam  reduce¬ 
ret  (Gen.  28 ,  20).  Praeterea  in  sacrificiis  veteribus  pacificorum, 
quae  pii  reges  ac  duces  justum  bellum  suscepturi  vovebant,  se 
reddituros  si  victoria  potiti  essent;  aut  certe  quum  majori  aliqua 
difficultate  premebantur,  si  Dominus  eos  liberasset.  Sic  intelli- 
gendi  sunt  omnes  loci  in  Psalmis  qui  de  votis  loquuntur  (Ps.  22, 
26  et  56,  13  et  116,  14  et  18).  Ejusmodi  vota  hodie  quoque 
nobis  in  usu  esse  possunt,  quoties  nos  Dominus  vel  a  clade  ali¬ 
qua,  vel  a  morbo  difficili,  vel  ab  alio  quovis  discrimine  eripuit. 
Neque  enim  a  pii  hominis  officio  tunc  abhorret  votivam  oblatio¬ 
nem  ,  velut  solenne  recognitionis  symbolum ,  Deo  consecrare ,  ne 
ingratus  erga  ejus  benignitatem  videatur.  Secundum  genus  quale 
sit,  uno  duntaxat  familiari  exemplo  ostendere  sufficiet.  Si  quis 
in  aliquod  flagitium  gulae  vitio  prolapsus  sit,  nihil  obstabit  quo¬ 
minus  ad  castigandam  intemperiem  lautitiis  omnibus  possit  ad  ali¬ 
quod  tempus  renuntiare,  idque  facere  voto  adhibito,  quo  arctiore 
vinculo  se  astringat.  Neque  tamen  sic  perpetuam  legem  iis  statuo 
qui  similiter  deliquerint;  sed  ostendo  quid  facere  illis  liceat,  qui 
tale  votum  sibi  utile  esse  censuerint.  Sic  igitur  ejusmodi  votum 
licitum  facio,  ut  liberum  interim  relinquam. 

5.  Quae  in  futurum  tempus  conferuntur  votapartim,  ut  di¬ 
ximus,  eo  tendunt  ut  reddamur  cautiores;  partim  ut  quibusdam 
veluti  stimulis  ad  officium  excitemur.  Videt  aliquis  se  adeo  pro¬ 
clivem  esse  in  certum  vitium,  ut  in  re  alias  non  mala  sibi  tem¬ 
perare  nequeat,  quin  protinus  in  malum  delabatur:  nihil  absur¬ 
dum  faciet,  si  ejus  rei  usum  ad  aliquod  tempus  sibi  voto  praeci¬ 
dat.  Quemadmodum  si  quis  periculosum  sibi  esse  hunc  vel  illum 
corporis  ornatum  agnoscat,  et  tamen  cupiditate  illectus  vehemen¬ 

ter  appetat,  quid  melius  faciat  quam  ut  fraenum  sibi  injiciendo, 
lioc  est  necessitatem  abstinendi  imponendo,  sese  omni  dubitatione 
liberet?  Similiter  si  quis  vel  obliviosus  sit,  vel  piger  ad  neces¬ 
saria  pietatis  officia,  cur  non  suscepto  voto,  et  memoriam  exper¬ 
gefaciat,  et  pigritiam  excutiat?  In  utroque  speciem  esse  paeda- 
gogiae  fateor;  sed  eo  ipso  quod  sunt  infirmitatis  adminicula,  a 
rudibus  et  imperfectis  non  sine  utilitate  usurpantur.  Proinde  quae 
ad  unum  ex  his  finibus  respiciunt  vota,  praesertim  in  rebus  ex¬ 
ternis,  legitima  esse  dicemus,  si  modo  et  Dei  approbatione  sint 
suffulta,  et  vocationi  nostrae  conveniant,  et  ad  facultatem  gratiae 
nobis  a  Deo  datae  sint  limitata. 

6.  Jam  nec  difficile  est  colligere  quid  de  votis  in  univer¬ 
sum  sentiendum  sit.  Unum  est  votum  fidelium  omnium  commune, 
quod  in  baptismo  nuncupatum  cathechismo  ac  coenae  sumptione 
confirmamus  et  quasi  sancimus.  Sunt  enim  sacramenta  tanquam 
syngraphae  quibus  Dominus  misericordiam  nobis  suam  atque  ex 
ea  vitam  aeternam  defert,  nos  vicissim  illi  obedientiam  pollicemur. 
Haec  tamen  voti  formula  vel  certe  summa,  quod  satanae  renun¬ 
tiantes  Deo  nos  in  servitutem  addicimus,  ut  sanctis  ejus  mandatis 
obediamus,  non  autem  obsequamur  pravis  carnis  nostrae  desideriis. 
Hoc  votum  quum  a  scriptura  testimonium  habeat,  imo  a  filiis  Dei 
omnibus  exigatur,  quin  sanctum  sit  et  salutare  dubitari  non  de¬ 
bet.  Nec  obstat  quod  perfectam  legis  obedientiam,  quam  exigit 
Deus  a  nobis,  nemo  in  hac  vita  praestat.  Quando  enim  haec  sti¬ 
pulatio  in  foedere  gratiae  est  inclusa,  sub  quo  et  remissio  pecca¬ 
torum  et  spiritus  sanctificationis  continetur,  pollicitatio  quam  illic 
facimus  et  cum  veniae  deprecatione  et  cum  auxilii  postulatione 
conjuncta  est.  In  judicandis  particularibus  votis  tres  superiores 
regulas  memoria  tenere  necesse  est;  unde  tuto  licebit,  quale  sit 
unumquodque  votum,  aestimare.  Neque  tamen  ea  ipsa  vota,  quae 
sancta  esse  assero,  sic  commendare  me  putes,  ut  quotidiana  esse 
velim.  Nam  etsi  nihil  praecipere  de  numero  aut  tempore  audeo, 
si  quis  tamen  consilio  meo  obtemperet,  non  nisi  sobria  et  tem¬ 
poraria  suscipiet.  Si  enim  ad  multa  vota  nuncupanda  subinde 
erumpas,  tota  religio  ipsa  assiduitate  vilescet,  et  proclivis  erit  in 
superstitionem  lapsus.  Si  perpetuo  voto  te  obstringas,  aut  magna 
molestia  taedioque  solves,  aut  etiam  diuturnitate  fatigatus  violare 
aliquando  audebis. 

7.  Jam  nec  obscurum  est,  quanta  superstitione  in  hac  parte 
laboraverit  mundus  aliquot  saeculis.  Alius  se  abstemium  fore  vo¬ 
vebat,  quasi  vini  abstinentia  cultus  esset  per  se  Deo  gratus.  Alius 
jejunio,  alius  carnis  abstinentiae  se  astringebat  ad  certos  dies, 
quibus  singularem  aliquam  prae  aliis  religionem  subesse  sibi  vana 
opinione  finxerat.  Quaedam  etiam  longe  magis  puerilia  nuncupa¬ 
bantur,  etsi  non  e  pueris.  Duit  enim  hoc  pro  magna  sapientia 
habitum,  votivas  peregrinationes  ad  sanctiora  loca  suscipere,  ac 
interdum  vel  pedibus  iter  conficere,  vel  corpore  seminudo,  quo 
plus  meriti  ex  lassitudine  acquireretur.  Haec  et  similia,  quorum 

incredibili  studio  mundus  aliquamdiu  aestuavit,  si  secundum  eas  1 
quas  antea  posuimus  regulas  examinentur,  non  tantum  inania  de-  11 
prehendentur  ac  nugatoria,  sed  plena  manifestae  impietatis.  Ut-  P 
cunque  enim  judicet  caro,  nihil  magis  abominatur  Deus  quam  cui-  s( 
tus  fictitios.  Accedunt  perniciosae  illae  et  damnatae  opiniones:  ^ 
quod  hypocritae,  ubi  talibus  nugis  defuncti  sunt,  credunt  se  non  81 
vulgarem  justitiam  sibi  comparasse;  summam  pietatis  in  externis  r! 
observationibus  reponunt;  alios  omnes  despiciunt  qui  apparent 
earum  rerum  minus  curiosi.  n' 

8.  Singulas  formas  enumerare  nihil  attinet.  Sed  quia  vota 
monastica  majori  in  veneratione  habentur  quod  videntur  publico  P' 
ecclesiae  judicio  approbata,  de  iis  breviter  dicendum  est.  Prin-  ,1( 
cipio  ne  quis  longi  temporis  praescriptione  defendat  monachismum  P' 
qualis  hodie  est,  notandum  est,  fuisse  olim  in  monasteriis  longe 
aliud  vivendi  institutum.  Qui  se  ad  summam  austeritatem  et  pa-  'P 
tientiam  volebant  exercere,  eo  concedebant.  Qualem  enim  sub  85 
Lycurgi  legibus  fuisse  Lacedaemoniorum  disciplinam  narrant,  tunc  h 
talis  erat  apud  monachos,  ac  multo  etiam  rigidior.  Humi  dor-  P( 
miebant;  potus  erat  aqua,  cibus  panis,  herbae  ac  radiculae,  prae-  P( 
cipuae  lautitiae  in  oleo  et  ciceribus.  Ab  omni  delicatiore  victu  i  h 
et  corporis  cultu  abstinebant.  Haec  hyperbolica  videri  possent  P< 
nisi  ab  oculatis  et  expertis  testibus  traderentur,  Gregorio  Nazian-  81 
zeno ,  Basilio  et  Chrysostomo.  Talibus  vero  rudimentis  se  ad  ma-  111 
jora  munera  praeparabant.  Monastica  enim  collegia  fuisse  tunc  8a 
veluti  seminaria  ordinis  ecclesiastici,  cum  illi  quos  nuper  nomi- 
navimus  satis  claro  documento  sunt  (nam  omnes  in  monasteriis  ® 
educati,  illinc  ad  episcopale  munus  vocati  sunt),  tum  alii  com-  f 
plures  eorum  aetate  magni  ac  praestantes  viri.  Et  Augustinus  *)  88 

illud  suo  quoque  tempore  fuisse  usitatum  ostendit,  ut  ecclesiae  .  il 
clericos  coenobia  ministrarent.  Nam  monachos  Caprariae  insulae  sic  h 
alloquitur:  vos  autem  fratres  exhortamur  in  Domino,  ut  proposi-  ]m 
tum  vestrum  custodiatis  et  in  finem  perseveretis;  ac  si  quando  # 
operam  vestram  mater  ecclesia  desideraverit,  nec  elatione  avida  f 
suscipiatis,  nec  blandi  ente  desidia  respuatis,  sed  miti  corde  ob-  et 
temperetis  Deo;  nec  vestrum  otium  necessitatibus  ecclesiae  prae-  i 
ponatis;  cui  parturienti  si  nulli  boni  ministrare  vellent,  quomodo  ft 
nasceremini  non  inveniretis.  Loquitur  autem  de  ministerio  quo  ie 
fideles  spiritualiter  renascuntur.  Item  ad  Aurelium2):  et  ipsis  j! 
lapsus  occasio,  et  ordini  clericorum  fit  indignissima  injuria,  si  ;  (n 
desertores  monasteriorum  ad  militiam  clericatus  eliguntur;  quum  iti 
ex  iis  qui  in  monasterio  permanent,  non  tamen  nisi  probatiores  '  fti 
ac  meliores  in  clerum  assumere  soleamus:  nisi  forte,  sicut  vulgus  j  ii 
dicit,  malus  choraules  bonus  est  symphoniacus,  ita  et  de  nobis  ne 
jocabitur:  malus  monachus  bonus  clericus  est;  nimis  dolendum,  si 
ad  tam  ruinosam  superbiam  monachos  surrigamus  et  tam  gravi 
contumelia  clericos  dignos  putemus:  quum  aliquando  etiam  bonus  | 


1)  Epist.  81  (48). 


2)  Epist.  76  (60). 

monachus  yix  bonum  clericum  faciat,  si  adsit  ei  sufficiens  conti¬ 
nentia,  et  tamen  desit  necessaria  doctrina.  Ex  his  locis  apparet, 
pios  homines  sese  ad  ecclesiae  gubernationem  monastica  disciplina 
solitos  fuisse  praeparare,  quo  aptiores  et  melius  formati  tantum 
munus  subirent.  Non  quod  omnes  ad  hunc  finem  pervenirent, 
aut  etiam  tenderent,  quum  majori  ex  parte  essent  homines  illite- 
rati;  sed  qui  idonei  erant,  seligebantur. 

9.  Duobus  tamen  praecipue  locis  veteris  monastices  formam 
nobis  depingit.  Libro  de  moribus  ecclesiae  catholicae,  ubi  ad¬ 
versus  Manichaeorum  calumnias  ejus  professionis  sanctimoniam  op¬ 
ponit,  et  altero  cui  titulum  fecit,  de  opere  monachorum;  ubi  in 
degeneres  quosdam  monachos,  qui  institutum  illud  corrumpere  coe¬ 
perant,  invehitur.  Ego  hic  eorum  quae  tradit  summam  ita  colli¬ 
gam,  ut  verbis  quoque  ejus,  quoad  licebit,  utar.  Contemptis,  in¬ 
quit1),  mundi  hujus  illecebris,  in  communem  vitam  castissimam 
sanctissimam  que  congregati,  simul  aetatem  agunt,  viventes  in  ora¬ 
tionibus,  lectionibus,  disputationibus;  nulla  superbia  tumidi,  nulla 
pervicacia  turbulenti,  nulla  invidentia  lividi.  Nemo  quidquam 
possidet  proprium;  nemo  cuiquam  onerosus  est.  Operantur  mani¬ 
bus  ea  quibus  et  corpus  pasci  possit,  et  mens  a  Deo  impediri  non 
possit.  Opus  autem  suum  tradunt  eis  quos  decanos  vocant.  Illi 
autem  decani  cum  magna  sollicitudine  omnia  disponentes  rationem 
uni  reddunt  quem  patrem  vocant.  Hi  vero  patres  non  solum 
sanctissimi  moribus,  sed  etiam  divina  doctrina  excellentissimi,  om¬ 
nibus  rebus  excelsi,  nulla  superbia  consulunt  iis  quos  filios  vo¬ 
cant,  magna  sua  in  jubendo  autoritate,  magna  ipsorum  in  obtem¬ 
perando  voluntate.  Conveniunt  autem  diei  tempore  extremo  de 
suis  quisque  habitaculis,  dum  adhuc  jejuni  sunt,  ad  audiendum 
illum  patrem;  et  conveniunt  ad  singulos  patres,  terna  ut  minimum 
hominum  millia  (de  Aegypto  potissimum  et  oriente  loquitur),  cor¬ 
pus  deinde  reficitur,  quantum  saluti  et  salubritati  sat  est;  coer¬ 
cente  unoquoque  concupiscentiam  ne  se  profundat  vel  in  ea  ipsa 
quae  praesto  sunt,  parca  et  vilissima.  Ita  non  solum  a  carnibus 
et  vino  abstinent  pro  sufficientia  domandarum  libidinum,  sed  ab 
iis  quae  tanto  concitatius  ventris  et  gutturis  provocant  appetitum, 
quanto  quasi  mundiora  nonnullis  videntur.  Quo  nomine  solet  turpe 
desiderium  exquisitorum  ciborum  quod  a  carnibus  alienum  est,  ri¬ 
dicule  turpiterque  defendi.  Quidquid  necessario  victui  redundat 
(redundat  autem  plurimum  ex  operibus  manuum  et  epularum  re¬ 
strictione)  ,  tanta  cura  egentibus  distribuitur  quanta  non  ab  ipsis 
qui  distribuunt  comparatum  est.  Nullo  enim  modo  sataguut  ut 
haec  sibi  abundent;  sed  omni  modo  agunt  ut  non  apud  se  rema¬ 
neat  quod  abundaverit.  Deinde  commemorata  austeritate,  cujus 
ipse  exempla  et  Mediolani  et  alibi  viderat:  inter  haec,  inquit2), 
nemo  urgetur  in  aspera  quae  ferre  non  potest;  nulli  quod  recusat 
imponitur;  nec  ideo  condemnatur  a  caeteris,  quod  in  eorum  imi- 


1)  De  moribus  eccl.  cath.  eap.  31. 

tatione  se  fatetur  invalidum:  meminerunt  enim  quantopere  com¬ 
mendata  sit  caritas;  meminerunt  omnia  muuda  mundis,  etc.  Ita¬ 
que  non  rejiciendis  generibus  ciborum,  quasi  pollutis,  sed  concu¬ 
piscentiae  perdomandae,  et  dilectioni  fratrum  retinendae  invigilat 
omnis  industria.  Meminerunt,  esca  ventri  et  venter  escis,  etc. 
Multi  tamen  firmi  propter  infirmos  abstinent.  Multis  non  est  causa 
ista  faciendi;  sed  quod  viliore  victu  et  minime  sumptuoso  se  sus¬ 
tentare  placet.  Itaque  iidem  ipsi,  qui  sani  sibi  temperant,  si  ratio 
valetudinis  cogat,  aegroti  sine  ulla  formidine  accipiunt.  Multi 
vinum  non  bibunt,  nec  tamen  se  eo  inquinari  putant;  nam  langui¬ 
dioribus,  et  qui  sine  ipso  nequeunt  salutem  corporis  obtinere, 
humanissime  praeberi  faciunt;  et  nonnullos  stulte  recusantes  fra¬ 
terne  admonent  ne  vana  superstitione  debiliores  citius  quam  sanctio¬ 
res  fiant.  Ita  pietatem  sedulo  exercent;  corporis  vero  exercita¬ 
tionem  ad  exiguum  tempus  pertinere  noverunt.  Caritas  praecipue 
custoditur;  caritati  victus,  caritati  sermo,  caritati  habitus,  caritati 
vultus  aptatur.  Coitur  in  unam  conspiraturque  caritatem;  hanc 
violare,  tanquam  Deum,  nefas  ducitur;  huic  si  quis  resistit,  ejici¬ 
tur  atque  vitatur;  hanc  si  quis  offendit,  uno  die  durare  non  sini¬ 
tur.  Quoniam  his  verbis,  veluti  in  tabula,  qualis  olim  fuerit  mo¬ 
nastice,  repraesentasse  visus  est  sanctus  ille  vir,  ea,  tametsi  lon¬ 
giora,  huc  inserere  non  piguit:  quod  me  longiorem  aliquanto  fore 
cernebam,  si  ex  diversis  eadem  colligerem,  quantumvis  studerem 
compendio. 

10.  Hic  autem  mihi  propositum  non  est  totum  istud  argu¬ 
mentum  persequi,  sed  obiter  tantum  indicare  non  modo  quales 
habuerit  vetus  ecclesia  monachos,  sed  qualis  tunc  fuerit  monastica 
professio:  ut  ex  comparatione  judicare  possint  sani  lectores,  quid 
frontis  habeant  qui  ad  sustinendum  praesentem  monachismum,  an- 
tiquitatem  allegant.  Augustinus,  dum  sanctum  ac  legitimum  mo¬ 
nachismum  nobis  deformat,  omnem  rigidam  exactionem  vult  ab¬ 
esse  earum  rerum  quae  nobis  verbo  Domini  liberae  relinquuntur. 
Atqui  nihil  est  quod  hodie  severius  exigatur.  Scelus  enim  inex- 
piabile  esse  ducunt,  si  quis  in  colore  aut  specie  vestis,  si  quis  |{ 
in  genere  cibi,  si  quis  in  aliis  frivolis  ac  frigidis  caeremoniis  vel  Jj 
minimum  a  praescripto  deflexerit.  Augustinus  fortiter  contendit,  j  , 
non  licere  monachis  de  alieno  otiosis  vivere.  Tale  exemplum  suo  , 
tempore  exstitisse  negat  bene  constituti  monasterii.  Nostri  prae-  ( 

cipuam  sanctimoniae  suae  partem  in  otio  collocant.  Nam  si  otium  ( 

illis  tollas,  ubi  erit  illa  contemplativa  vita,  qua  se  alios  omnes  t 
excellere  et  ad  angelos  propius  accedere  gloriantur?  Augustinus 
denique  monachismum  requirit  qui  nihil  aliud  sit  quam  exercitium  t 
adjumentumque  ad  pietatis  officia,  quae  Christianis  omnibus  com¬ 
mendantur.  Quid?  quum  summam,  adeoque  prope  unam  ejus  re-  ,  t 
gulam  facit  caritatem,  an  putamus  conspirationem  laudare  qua  s 
pauci  homines  inter  se  devincti  ab  universo  ecclesiae  corpore  se-  j  t 


1)  De  opere  monachorum  cap.  17. 

parentur?  Imo  vero  eos  exemplo  suo  reliquis  vult  praelucere  ad 
servandam  ecclesiae  unitatem.  In  utroque  adeo  diversa  est  prae¬ 
sentis  monachismi  ratio,  ut  vix  quidquam  magis  dissimile,  ne  di¬ 
cam  contrarium,  reperias.  Siquidem  monachi  nostri,  non  contenti 
ea  pietate  cujus  unius  studio  suos  esse  perpetuo  intentos  Christus 
jubet,  novam  nescio  quam  imaginantur,  cujus  meditatione  sint 
aliis  omnibus  perfectiores. 

11.  Hoc  si  negant,  scire  ab  illis  velim,  cur  ordinem  suum 
perfectionis  titulo  unum  dignentur,  et  eundem  omnibus  Dei  voca¬ 
tionibus  adimant.  Neque  me  latet  illa  sophistica  solutio:  non  ideo 
sic  vocari  quia  perfectionem  in  se  contineat,  sed  quia  ad  acqui¬ 
rendam  perfectionem  sit  omnium  optimus.  Quum  se  apud  plebem 
venditare,  quum  rudibus  ac  ignaris  adulescentulis  laqueum  injicere, 
quum  privilegia  sua  asserere ,  quum  in  aliorum  contumeliam  suam 
dignitatem  extollere  volunt,  jactant  se  esse  in  statu  perfectionis. 
Quum  propius  urgentur  quam  ut  inanem  hanc  arrogantiam  tueri 
queant,  ad  istum  cuniculum  suffugiunt,  se  nondum  perfectionem 
esse  consequutos,  in  eo  tamen  statu  esse  quo  ad  ipsam  prae  aliis 
aspirant.  Interim  manet  illa  in  plebe  admiratio,  quasi  sola  vita 
monastica  sit  angelica,  perfecta,  ab  omni  vitio  repurgata.  Hoc 
praetextu  quaestuosissimas  nundinas  exercent.  Illa  autem  mode¬ 
ratio  in  paucis  libris  sepulta  manet.  Hanc  esse  intolerandam  lu¬ 
dificationem  quis  non  videt?  Sed  perinde  cum  ipsis  agamus,  ac 
si  nihil  plus  tribuerent  suae  professioni  quam  vocando  statum  adi¬ 
piscendae  perfectionis.  Sane  hoc  illis  nomen  deferendo  tanquam 
speciali  nota  ab  aliis  vitae  generibus  distinguunt.  Et  quis  hoc 
ferat  ut  tantus  honor  transferatur  ad  institutum ,  nusquam  vel 
una  syllaba  approbatum?  eodem  indignae  censeantur  omnes  Dei 
vocationes,  sacro  ejus  ore  non  modo  praeceptae,  sed  insignibus 
elogiis  ornatae?  Et  quanta,  obsecro,  injuria  fit  Deo,  quum  om¬ 
nibus  vitae  generibus  ab  eo  ordinatis,  ejus  testimonio  laudatis, 
commentitium  nescio  quod  antefertur? 

12.  Age,  calumniam  esse  dicant  quod  antea  tradidi,  non 
esse  contentos  praescripta  a  Deo  regula.  Atqui  etiamsi  taceam, 
ipsi  plus  satis  se  accusant.  Aperte  enim  docent  se  plus  oneris 
suscipere,  quam  suis  Christus  imposuerit:  quoniam  scilicet  evan- 
gelica  consilia  de  diligendis  inimicis,  de  non  appetenda  vindicta, 
de  non  jurando,  etc.  se  servaturos  promittant,  quibus  non  sunt 
communiter  astricti  Christiani.  In  eo  quam  nobis  antiquitatem 
obtendent?  Nulli  unquam  veterum  hoc  venit  in  mentem:  omnes 
una  voce  clamant,  nullam  penitus  voculam  a  Christo  emissam,  cui 
non  sit  necessario  obtemparandum.  Et  haec  ipsa  nominatim,  quae 
isti  boni  interpretes  Christum  consuluisse  duntaxat  nugantur,  jussa 
esse,  nulla  dubitatione  ubique  docent.  Sed  quia  hunc  pestilentis¬ 
simum  errorem  esse  supra  docuimus,  satis  hic  sit  breviter  notasse, 
ea  opinione  fundatum  esse  monachismum  qui  nunc  est,  quam  me¬ 
rito  pii  omnes  exsecrari  debent:  ut  scilicet  fingatur  aliqua  esse 
perfectior  vivendi  regula,  quam  ista  communis  universae  ecclesiae 

a  Deo  tradita.  Huic  fundamento  quidquid  superstruitur,  non  nisi 
abominabile  esse  potest. 

13.  Yerum  aliud  suae  perfectionis  argumentum  afferunt,  quod 
sibi  firmissimum  esse  putant.  Dixit  enim  Dominus  (Mattii.  19, 
21;  Luc.  10,  26)  adulescenti  de  perfectione  justitiae  interroganti: 
si  vis  perfectus  esse,  vende  omnia  quae  habes,  et  da  pauperibus. 
Id  an  faciant  ipsi,  nondum  disputo.  Demus  hoc  illis  in  prae¬ 
sentia.  Perfectos  igitur  se  factos  jactant,  omnia  sua  relinquendo. 
Si  in  hoc  sita  est  perfectionis  summa,  quid  sibi  vult  quod  Pau¬ 
lus  docet  (1  Cor.  13,  3),  eum  qui  omnia  sua  distribuerit  paupe¬ 
ribus,  nisi  caritatem  habet,  nihil  esse?  Qualis  ista  est  perfectio 
quae,  si  abest  caritas,  in  nihilum  cum  homine  redigitur?  Hic 
respondeant  necesse  est,  summum  hoc  quidem,  sed  non  unicum 
esse  perfectionis  opus.  Yerum  hic  quoque  reclamat  Paulus  (Coi. 
3,  14),  qui  non  dubitat  caritatem,  sine  ejusmodi  renuntiatione, 
facere  vinculum  perfectionis.  Si  certum  est,  inter  magistram  et 
discipulum  'nihil  esse  dissensionis,  alter  autem  clare  negat,  homi¬ 
nis  perfectionem  in  eo  consistere  ut  suis  omnibus  renuntiet,  et 
rursum  sine  eo  constare  asserit,  videndum  est  qualiter  accipien¬ 
dum  sit  illud  Christi:  si  vis  perfectus  esse,  vende  omnia  quae 
habes.  Porro  minima  obscurus  erit  sensus,  si  expendamus  (quod 
in  omnibus  Christi  concionibus  observare  semper  convenit)  ad  quem 
dirigantur  haec  verba.  Adulescens  interrogat  quibus  operibus  in¬ 
gredietur  in  vitam  aeternam.  Christus,  quia  de  operibus  rogaba¬ 
tur  ,  eum  remittit  ad  legem.  Et  merito ;  est  enim  via  aeternae 
vitae,  si  in  se  consideretur;  nec  aliunde  invalida  est  ad  salutem 
nobis  afferendam,  quam  ex  nostra  pravitate.  Hoc  responso  de¬ 
claravit  Christus,  se  non  aliam  vitae  formandae  rationem  tradere, 
quam  quae  in  lege  Domini  tradita  olim  fuerat.  Ita  et  testimo¬ 
nium  legi  divinae  reddebat,  quod  esset  perfectae  justitiae  doctrina, 
et  simul  calumniis  occurrebat,  ne  videretur  nova  aliqua  vivendi  re¬ 
gula  ad  legis  defectionem  populum  incitare.  Juvenis  non  mali 
quidem  animi,  sed  vana  confidentia  tumidus,  se  omnia  legis  prae¬ 
cepta  a  puero  servasse  respondet.  Certo  certius  est  immenso  spa¬ 
tio  procul  ab  eo  abfuisse ,  quo  se  pervenisse  jactabat.  Et ,  si  vera 
fuisset  gloriatio,  nihil  illi  defuisset  ad  summam  perfectionem.  Supra 
enim  demonstratum  est,  quod  in  se  contineat  lex  perfectam  justi¬ 
tiam;  et  hoc  ipsum  inde  patet,  quod  via  aeternae  salutis  vocatur 
ejus  observatio.  Ut  edoceretur  quantulum  in  ea  justitia  profecis¬ 
set,  quam  se  implevisse  nimis  audacter  responderat,  operae  pre¬ 
tium  fuit  familiare  ejus  vitium  excutere.  Divitiis  autem  quum 
abundaret,  cor  illis  affixum  habebat.  Ergo  quia  vulnus  hoc  se¬ 
cretum  non  sentiebat,  a  Christo  lancinatur.  Yade,  inquit,  vende 
omnia  quae  habes.  Si  tam  bonus  fuisset  custos  legis  quam  puta¬ 
bat,  non  discederet  moestus,  hoc  verbo  audito.  Uam  qui  Deum 
diligit  ex  toto  corde,  quidquid  cum  ejus  dilectione  pugnat,  non 
tantum  habet  pro  stercore,  sed  tanquam  exitiale  abominatur.  Ergo, 
quod  divitem  avarum  relinquere  jubet  Christus  omnia  quae  habet 

perinde  est  ac  si  ambitiosum  omnibus  honoribus,  voluptuosum  om¬ 
nibus  deliciis,  impudicum  omnibus  libidinis  instrumentis  juberet 
renuntiare.  Sic  ad  particularem  mali  sui  sensum  revocandae  snnt 
conscientiae,  quae  nullo  generalis  admonitionis  sensu  tanguntur. 
Frustra  igitur  hypothesin  istam  ad  generalem  interpretationem 
trahunt,  ac  si  Christus  hominis  perfectionem  in  renuntiatione  bono¬ 
rum  statueret;  quum  nihil  aliud  voluerit  hoc  dicto,  quam  juvenem, 
sibi  ultra  modum  placentem,  ad  sentiendum  ulcus  suum  adigere, 
ut  intelligeret  se  longo  adhuc  intervallo  abesse  a  perfecta  legis 
obedientia,  quam  sibi  alias  falso  arrogabat.  Fateor  hunc  locum 
fuisse  a  quibusdam  ex  patribus  male  intellectum  atque  hinc  na¬ 
tam  esse  voluntariae  paupertatis  affectationem,  qua  illi  demum 
beati  putabantur,  qui  abdicatis  omnibus  rebus  terrenis  nudi  se 
Christo  devoverent.  Sed  confido  bonis  omnibus  et  non  conten- 
siosis  satisfactum  iri  hac  mea  explicatione,  ut  de  mente  Christi  ni¬ 
hil  ambigant. 

1 4.  Quanquam  nihil  minus  cogitarunt  patres,  quam  stabilire 
ejusmodi  perfectionem  quae  postea  a  cucullatis  sophistis  fabrefacta 
fuit,  ut  duplicem  christianismum  sic  erigerent.  Nondum  enim  na¬ 
tum  erat  sacrilegum  illud  dogma  quod  professionem  monastices 
baptismo  comparat,  imo  palam  asserit,  formam  esse  secundi  bap¬ 
tismi.  Ab  hac  blasphemia  quis  dubitet  patres  toto  animo  abhor¬ 
ruisse?  Jam  illud  extremum  quod  apud  veteres  monachos  fuisse 
dicit  Augustinus,  ut  scilicet  totos  se  ad  caritatem  accommodarent, 
quid  opus  est  verbis  demonstrare,  esse  ab  hac  novitia  professione 
alienissimum?  Res  ipsa  loquitur,  eos  omnes  qui  in  coenobia  con¬ 
cedunt,  discessionem  ab  ecclesia  facere.  Quid  enim?  annon  se  a 
legitima  fidelium  societate  separant,  peculiare  sibi  ministerium  et 
privatam  sacramentorum  administrationem  asciscendo  ?  Quid  est 
ecclesiae  communionem  dissipare,  si  hoc  non  est?  Atque  (ut  eam 
quam  coepi  facere  comparationem  persequar  et  semel  claudam)  quid 
simile  hac  in  parte  habent  cum  veteribus  monachis?  Illi,  tametsi 
separatim  ab  aliis  habitabant,  non  tamen  habebant  separatam  ec¬ 
clesiam:  sacramenta  participabant  cum  aliis;  ad  solennes  conven¬ 
tus  se  sistebant;  illic  pars  plebis  erant.  Isti  privatum  sibi  altare 
erigendo  quid  aliud  quam  vinculum  unitatis  abruperunt?  Nam  et 
se  ab  universo  ecclesiae  corpore  excommunicarunt ,  et  ordinarium 
contempserunt  ministerium,  quo  pacem  ac  caritatem  voluit  Domi¬ 
nus  inter  suos  conservari.  Itaque  quot  sunt  hodie  monasteria,  tot 
esse  dico  schismaticorum  conventicula,  qui  turbato  ecclesiastico  or¬ 
dine  a  societate  fidelium  legitima  sunt  exsecti.  Et  ne  obscura  es¬ 
set  ista  discessio,  varia  factionum  nomina  sibi  indiderunt.  Nec 
ipsos  puduit  in  eo  gloriari  quod  sic  exsecratur  Paulus  (1  Cor.  1, 
12  et  3,  4),  ut  satis  exaggerare  non  possit.  Nisi  forte  Christum 
fuisse  a  Corinthiis  divisum  arbitramur ,  quum  alius  alio  doctore 
superbiret;  et  nunc  sine  ulla  Christi  injuria  fieri  quod  pro  Chri¬ 
stianis  alios  Benedictinos,  alios  Franciscanos,  alios  Dominicanos 
vocari  audimus,  et  ita  vocari,  ut  ipsi,  dum  affectant  a  vulgo  Chri- 

stianorum  distingui,  hos  titulos  pro  religionis  professione  fastuose 
sibi  sumant. 

15.  Haec,  quae  hactenus  inter  veteres  et  nostrae  aetatis  mo¬ 

nachos  discrimina  recensui,  non  in  moribus  sunt,  sed  in  ipsa  pro¬ 
fessione.  Proinde  meminerint  lectores,  fuisse  me  de  monachismo 
potius  quam  de  monachis  loquutum,  et  ea  vitia  notasse  non  quae 
in  paucorum  vita  haerent,  sed  quae  ab  ipso  vivendi  instituto  se¬ 
parari  nequeunt.  In  moribus  autem  quanta  sit  discrepantia,  quid 
attinet  sigillatim  exponere?  Hoc  constat,  nullum  esse  hominum 
ordinem  magis  omni  vitiorum  turpitudine  inquinatum ;  nusquam 
magis  fervent  factiones,  odia,  studia  partium,  ambitus.  In  paucis 
quidem  coenobiis  pudice  vivitur,  si  pudicitia  vocanda  est,  ubi  ea- 
tenus  reprimitur  libido  ne  palam  sit  infamis;  decimum  tamen  quod¬ 
que  vix  reperias,  quod  non  lupanar  sit  potius  quam  castitatis  sa¬ 
crarium.  At  in  victu  qualis  frugalitas?  Non  aliter  porci  in  haris 
saginantur.  Sed  ne  querantur  se  nimis  inclementer  a  me  tractari, 
non  ulterius  pergo.  Quanquam  in  his  paucis  quae  attigi,  nihil 
esse  accusatorie  dictum,  fatebitur  quicunque  rem  ipsam  novit.  Au¬ 
gustinus  l),  quum  tanta  castitate,  secundum  ejus  testimonium,  ex-  | 
cellerent  monachi,  queritur  tamen  multos  esse  errones,  qui  malis 
artibus  et  imposturis  simpliciores  pecunia  emungant,  qui  reliquias  | 
martyrum  circumferendo  turpes  nundinationes  exerceant,  imo  pro 
martyrum  reliquiis  quorumlibet  mortuorum  ossa  venditent;  qui  mul¬ 
tis  similibus  tlagitiis  ignominiam  ordini  inurant.  Ut  se  nullos  vi¬ 
disse  meliores  praedicat,  quam  qui  in  monasteriis  profecerint,  ita 
deplorat  nullos  se  deteriores  vidisse,  quam  qui  in  monasteriis  de¬ 
fecerint.  Quid  diceret,  si  hodie  conspiceret  tot  ac  tam  deploratis 
vitiis  exundare,  et  quodammodo  crepare  omnia  fere  coenobia?  Ego 
nihil  nisi  quod  omnibus  est  notissimum  dico.  Neque  tamen  ad 
omnes  sine  ulla  prorsus  exceptione  pertinet  haec  vituperatio.  Quem- 
admodum  enim  nunquam  adeo  bene  constituta  fuit  in  monasteriis 
sancte  vivendi  regula  et  disciplina,  quin  exstarent  aliqui  fuci  longe  j 
aliis  dissimiles,  ita  non  sic  hodie  a  sancta  illa  antiquitate  mona¬ 
chos  degenerasse  dico,  quin  aliquos  in  suo  grege  bonos  adhuc  ha-  1 
beant;  sed  hi  pauci  et  dispersi  in  illa  ingenti  malorum  et  impro¬ 
borum  multitudine  delitescunt;  nec  contemnuntur  modo,  sed  etiam  i 
petulanter  incessuntur,  interdum  etiam  crudeliter  tractantur  ab  aliis,  < 
qui  (ut  est  in  Milesiorum  proverbio)  nemini  apud  se  bono  locum  ( 
esse  debere  credunt.  j  i 

16.  Hac  veteris  et  hodierni  monachismi  comparatione  effe-  s 
cisse  me  quod  volui  confido,  ut  appareat,  cucullatos  nostros  ad  pro¬ 
fessionis  suae  defensionem  primae  ecclesiae  exemplum  falso  prae-  \  t 
texere;  quandoquidem  ab  illis  non  minus  differunt  quam  simiae 

ab  hominibus.  Interim  non  dissimulo,  vel  in  illa  quam  Augusti¬ 
nus  commendat  prisca  forma  esse  nonnihil  quod  mihi  parum  pla¬ 
ceat.  In  externis  rigidioris  disciplinae  exercitiis  non  fuisse  su-  i 


1)  De  opere  monachorum,  in  fine. 

perstitiosos  concedo ;  at  immodicam  affectationem  et  ytano^kiav 
non  abfuisse  dico.  Pulchrum  fuit,  abdicatis  facultatibus  omni  ter¬ 
rena  sollicitudine  carere ;  at  pluris  a  Deo  fit  familiae  pie  regendae 
cura,  ubi  sanctus  paterfamilias ,  omni  avaritia,  ambitione  aliisque 
j  carnis  cupiditatibus  solutus  et  liber,  hoc  habet  sibi  propositum,  ut 
in  certa  vocatione  Deo  serviat.  Pulchrum  est  in  secessu,  procul 
hominum  consuetudine,  philosophari;  at  christianae  mansuetudinis 
1  non  est,  quasi  odio  humani  generis,  in  desertum  et  solitudinem 
i  confugere,  et  simul  ea  officia  deserere  quae  Dominus  in  primis 

i  mandavit.  Etiam  si  demus,  nihil  aliud  fuisse  mali  in  ea  profes¬ 

sione,  hoc  certe  non  mediocre  malum  fuit,  quod  exemplum  inutile 
et  periculosum  in  ecclesiam  induxit. 

17.  Nunc  igitur  videamus  cujusmodi  sint  vota,  quibus  in 
praeclarum  hunc  ordinem  hodie  initiantur  monachi.  Primum,  quia 
novum  et  fictitium  cultum ,  promerendi  Dei  causa ,  instituere  illis 
animus  est,  abominationi  esse  apud  Deum  quidquid  vovent,  ex 
superioribus  concludo.  Deinde,  quia  nullo  vocationis  Dei  intuitu, 
nullaque  ejus  approbatione,  vivendi  genus  quale  libet  sibi  ipsi  com¬ 
miniscuntur,  temerarium  ideoque  illicitum  ausum  esse  dico;  quia 
i  nihil  habet  ipsorum  conscientia  quo  se  apud  Deum  sustineat,  et 
quidquid  non  est  ex  fide,  peccatum  est.  Praeterea,  quum  ad  mul- 
i  tos  simul  perversos  atque  impios  cultus,  quos  hodiernus  monacha- 
i  tus  sub  se  continet,  se  ipsos  astringant,  eos  non  Deo  consecrari, 
i  sed  daemonio,  contendo.  Cur  enim  prophetae  dicere  licuerit  (Deut. 

132,  17),  Israelitas  filios  suos  immolasse  daemoniis  et  non  Deo,  tan¬ 
tum  ob  id  quod  verum  Dei  cultum  profanis  caeremoniis  corrupe- 
fl  rant:  idem  de  monachis  dicere  non  liceat,  qui  una  cum  cucullo 
j  mille  impiarum  superstitionum  laqueum  sibi  induunt  ?  Jam  quae  vo¬ 
torum  species?  Virginitatem  Deo  perpetuam  promittunt,  quasi  cum 
Deo  ante  pepigerint  ut  se  a  conjugii  necessitate  liberaret.  Non 
est  quod  causentur,  se  non  nisi  gratia  Dei  fretos  votum  hoc  nun¬ 
cupare.  Nam  quum  ipse  non  omnibus  dari  pronuntiet  (Matth.  19, 
11),  fiduciam  specialis  doni  concipere  nostrum  non  est.  Qui  ha¬ 
bent,  eo  utantur.  Si  quando  se  a  carne  sua  inquietari  sentiunt, 
confugiant  ad  ejus  Opem  cujus  sola  virtute  possunt  resistere.  Si 
non  proficiunt,  ne  remedium  quod  ipsis  offertur  contemnant.  Certa 
enim  Dei  voce  citantur  ad  conjugium,  quibus  continendi  facultas 
denegatur  (1  Cor.  7,  9).  Continentiam  appello ,  non  qua  corpus 
solum  a  scortatione  purum  servatur,  sed  qua  mens  impollutam  ca¬ 
stitatem  servat.  Neque  enim  externam  tantum  lasciviam,  sed  animi 
quoque  ustionem  caveri  Paulus  praecipit.  Hoc,  inquiunt,  ab  ul¬ 
tima  memoria  fuit  observatum,  ut  se  alligarent  continentiae  voto, 
qui  totos  se  Domino  dicare  vellent.  Fateor  certe  antiquitus  quo¬ 
que  receptum  fuisse  hunc  morem;  sed  eam  aetatem  sic  ab  omni 
vitio  liberam  fuisse  non  concedo,  ut  pro  regula  habendum  sit  quid¬ 
quid  tunc  factum  est.  Et  paulatim  irrepsit  inexorabilis  illa  seve¬ 
ritas,  ut  post  conceptum  votum,  nullus  poenitentiae  locus  fieret. 

Quod  ex  Cypriano  x)  constat:  si  se  ex  fide  Christo  dicaverunt  vir¬ 
gines,  pudice  et  caste,  sine  ulla  fabula,  perseverent;  ita  fortes  et 
stabiles  praemium  virginitatis  exspectent;  si  autem  perseverare  no¬ 
lunt,  vel  non  possunt,  melius  est  nubant,  quam  in  ignem  deliciis 
suis  cadant.  Quibus  probris  non  lacerarent  nunc  eum,  qui  conti¬ 
nentiae  votum  tali  aequitate  temperare  vellet?  Longe  ergo  ab  illo 
vetusto  more  discesserunt,  qui  non  modo  nullam  admittunt  mode¬ 
rationem  aut  veniam,  si  quis  praestando  voto  impar  deprehenda¬ 
tur,  sed  gravius  peccare  nullo  pudore  pronuntiant,  si  accepta  uxore 
carnis  intemperantiae  medetur,  quam  si  scortando  corpus  et  ani¬ 
mam  contaminet. 

18.  Verum  instant  adhuc,  et  sub  apostolis  usitatum  fuisse 
tale  votum  ostendere  conantur:  quia  Paulus  (1  Tim.  5,  12)  viduas, 
quae  semel  in  publicum  ministerium  receptae  nuberent,  primam 
fidem  abnegare  dicat.  Ego  vero  illis  minime  nego ,  viduas  quae 
sese  suasque  ecclesiae  operas  addicerent,  perpetui  caelibatus  legem 
simul  suscepisse:  non  quia  in  eo  religionem  aliquam  statuerent, 
ut  postea  fieri  coeptum  est;  sed  quoniam,  nisi  sui  juris,  et  jugo 
maritali  solutae,  functionem  illam  sustinere  non  possent.  Quod  si 
data  fide  ad  novas  nuptias  respectarent,  quid  hoc  erat  aliud,  quam 
Dei  vocationem  excutere?  Non  igitur  mirum  quod  talibus  desi¬ 
deriis  lascivire  in  Christum  eas  dicit.  Postea  vero  amplificandi 
causa  subjungit,  adeo  ipsas  quod  ecclesiae  pollicitae  sunt  non  prae¬ 
stare,  ut  primam  quoque  fidem  in  baptismo  datam  violent  ac  irri¬ 
tam  faciant;  in  qua  hoc  comprehenditur  ut  vocationi  quisque  suae 
respondeat.  Nisi  forte  hoc  mavis  intelligere,  quod,  veluti  amisso 
pudore,  omnem  deinde  honestatis  curam  abjicerent,  ad  omnem  las¬ 
civiam  et  petulantiam  se  prostituerent,  licentiosa  dissolutaque  vita 
nihil  minus  quam  christianas  mulieres  prae  se  ferrent:  qui  sensus 
mihi  perplacet.  Respondemus  ergo,  quae  tunc  ad  publicum  mini¬ 
sterium  recipiebantur  viduae,  eas  sibi  perpetui  caelibatus  conditio¬ 
nem  imposuisse;  si  postea  nuberent;  facile  intelligimus  accidisse 
quod  dicit  Paulus,  ut,  projecto  pudore,  insolentiores  fierent  quam 
deceret  mulieres  christianas.  Ita  non  solum  peccasse,  fidem  eccle¬ 
siae  datam  fallendo,  sed  a  communi  piarum  mulierum  lege  desci¬ 
visse.  Sed  primum  nego,  alia  ratione  professas  esse  caelibatum, 
nisi  quia  conjugium  cum  ea  quam  subibant  functione  minime  con¬ 
veniret;  ac  omnino  se  ad  caelibatum  astrinxisse,  nisi  quatenus  fer¬ 
ret  vocationis  suae  necessitas.  Deinde  ita  obligatas  non  concedo 
fuisse,  quin  illis  tunc  quoque  satius  esset  nubere  quam  vel  carnis 
aculeis  sollicitari,  vel  in  aliquam  prolabi  obscoenitatem.  Tertio, 
eam  aetatem  dico  a  Paulo  praescribi,  quae  sit  communiter  extra 
periculum;  praesertim  quum  eas  tantum  deligi  jubeat,  quae  unico 
matrimonio  contentae,  continentiae  specimen  jam  ante  praebuerint. 
Votum  autem  caelibatus  non  alia  ratione  improbamus,  nisi  quia 
et  pro  cultu  perperam  aestimatur,  et  temere  ab  iis  nuncupatur 
quibus  continendi  potestas  facta  non  est. 

19.  Ad  moniales  vero  qui  trahere  licuit  hunc  Pauli  locum? 
Creabantur  enim  diaconissae,  non  ut  cantionibus  aut  murmure  non 
intellecto  Deum  demulcerent ,  reliquum  temporis  viverent  otiosae ; 

>8  Ised  ut  publico  ecclesiae  ministerio  erga  pauperes  defungerentur, 
ut  omni  studio,  sedulitate,  diligentia,  in  officia  caritatis  incumbe- 
o  rent.  Non  vovebant  caelibatum,  ut  cultum  inde  aliquem  exhibe- 
-  rent  Deo  quod  a  nuptiis  abstinerent;  sed  tantum  quod  essent  ad 
exsequendum  suum  munus  expeditiores.  Denique  non  vovebant 
'e  vel  ineunte  adulescentia,  vel  medio  adhuc  aetatis  flore,  ut  sero 
postea  experimento  discerent  quantum  se  in  praecipitium  dedis¬ 
sent;  sed  quum  omne  periculum  superasse  viderentur,  non  minus 
ie  tutum  quam  sanctum  votum  nuncupabant.  Yerum,  ut  duo  priora 
,  non  urgeam,  dico  nefas  fuisse  ad  vovendam  continentiam  recipi 
a  mulieres  ante  annum  sexagesimum;  quum  apostolus  solas  sexage- 
ie  narias  admittat,  juniores  nubere  et  liberos  parere  jubeat.  Ergo 
n  nec  illa  primum  duodecim,  deinde  viginti,  postea  triginta  annorum 
t,  facta  relaxatio  ullo  modo  excusari  potest;  et  multo  minus  tolera¬ 
bile  est  quod  miserae  puellae,  antequam  vel  per  aetatem  se  nosse 
si  potuerint,  vel  ullum  sui  experimentum  capere,  ut  in  illos  male- 
n  dictos  laqueos  se  induant,  non  tantum  fraude  inducuntur,  sed  vi 
ac  minis  compelluntur.  In  reliquis  duobus  votis  impugnandis  non 
insistam.  Hoc  tantum  dico:  praeterquam  quod  non  paucis  super¬ 
stitionibus  sunt  implicita,  ut  hodie  res  habent,  in  hoc  composita 

■  i  esse  videntur,  ut  qui  ea  nuncupant,  Deo  illudant  et  hominibus. 
ie  Sed  ne  videamur  singulas  particulas  nimis  maligne  exagitare ,  illa 

generali,  quae  superius  posita  est,  confutatione  contenti  erimus. 

20.  Cujusmodi  legitima  sint  et  accepta  Deo  vota,  satis  ex- 
a  positum  esse  arbitror.  Quia  tamen  interdum  rudes  ac  timidae  con¬ 
is  scientiae,  etiam  ubi  votum  aliquod  displicet  ac  improbatur,  de  obli- 
i-  gatione  nihilominus  dubitant,  et  graviter  excruciantur,  quum  et 
)•  violare  datam  Deo  fidem  horrent,  et  verentur  e  converso  ne  ser¬ 
ie  vando  magis  peccent,  hic  succurrendum  illis  est,  quo  se  possint 
m  ab  hac  difficultate  eripere.  Ut  autem  semel  omnem  scrupulum  tol- 
•  lam,  dico  omnia  non  legitima  nec  rite  concepta  vota,  ut  apud 

Deum  nihili  sunt,  sic  nobis  irrita  esse  debere.  Nam  si  in  huma¬ 
nis  contractibus  ea  tantum  promissa  nos  obligant,  in  quibus  is, 
cum  quo  contrahimus,  vult  nos  habere  obligatos,  absurdum  est,  ad 
i  ea  praestanda  nos  adigi,  guae  a  nobis  minime  Deus  requirit;  prae¬ 
sertim  quum  non  aliter  recta  sint  opera  nostra,  nisi  ubi  Deo  pla- 

■  cent,  et  hoc  conscientiae  testimonium  habent  quod  placeant.  Ma- 
i  net  enim  illud  fixum :  quidquid  non  est  ex  fide,  peccatum  est  (Rom. 

14,  23).  Quo  intelligit  Paulus,  quod  cum  dubitatione  susceptum 
est  opus,  propterea  vitiosum  esse,  quod  omnium  bonorum  operum 
i  radix  est  fides,  qua  certi  sumus  illa  Deo  accepta  esse.  Ergo  si 
i  nihil,  nisi  hac  certitudine,  aggredi  licet  homini  christiano,  cur  non, 
i  si  quid  temere  susceperint,  ignorationis  vitio,  ab  errore  postea 
liberati  desistant?  Ejusmodi  quum  sint  vota  inconsiderate  suscepta, 
non  modo  nihil  obligant,  sed  necessario  sunt  rescindenda.  Quid 

autem,  quod  non  tantum  pro  nihilo  aestimantur  in  conspectu  Dei, 
sed  abominationi  quoque  sunt?  ut  prius  demonstratum  est.  Su¬ 
pervacuum  est  de  re  non  necessaria  longius  disserere.  Hoc  unum 
argumentum  ad  pacandas  et  omni  scrupulo  liberandas  pias  con¬ 
scientias  abunde  esse  mihi  videtur :  quaecunque  non  ex  puro  fonte 
emanant  opera,  et  in  legitimum  finem  diriguntur,  a  Deo  repudiari, 
et  ita  repudiari  ut  non  minus  in  illis  pergere,  quam  ipsa  inchoare 
nos  vetet.  Inde  enim  conficitur,  quae  ab  errore  et  superstitione 
profecta  sunt  vota,  et  nullius  esse  apud  Deum  momenti,  et  a  no¬ 
bis  deserenda. 

21.  Habebit  praeterea  qui  hanc  tenebit  solutionem,  quo 
adversus  improborum  calumnias  eos  defendat  qui  ex  monachismo 
ad  honestum  aliquod  vivendi  genus  concedunt.  Fractae  fidei  et 
perjurii  graviter  accusantur,  quod  vinculum,  ut  vulgo  creditur, 
insolubile,  quo  erant  Deo  et  ecclesiae  obligati,  abruperint.  At 
ego  nullum  fuisse  vinculum  dico,  ubi  quod  homo  confirmat,  Deus 
abrogat.  Deinde,  ut  demus  fuisse  obligatos,  quum  ignoratione 
Dei  et  errore  impliciti  tenerentur,  nunc,  postquam  veritatis  no¬ 
titia  sunt  illuminati,  simul  Christi  gratia  liberos  esse  dico.  Nam 
si  tantam  efficaciam  habet  crux  Christi,  ut  a  legis  divinae  male¬ 
dictione,  qua  vincti  detinebamur,  nos  absolvat,  quanto  magis  ab 
extraneis  vinculis  (quae  nihil  sunt  quam  captiosa  satanae  retia) 
nos  eruet?  Quibuscunque  ergo  Christus  evangelii  sui  luce  afful¬ 
get  ,  non  dubium  est ,  quin  ab  omnibus  eos  laqueis  expediat ,  qui¬ 
bus  se  per  superstitionem  induerant.  Quanquam  nec  illis  deest 
altera  defensio,  si  ad  caelibatum  non  fuerunt  idonei.  Nam  si  » 
votum  impossibile  certum  est  animae  exitium,  quam  servatam  j 
vult  Deus,  non  perditam,  sequitur  in  eo  minime  esse  permanen- !  \ 
dum.  Quam  autem  impossibile  sit  votum  continentiae  iis  qui'  f 
singulari  dono  praediti  non  sunt,  antea  docuimus,  et  experientia,  j  D 
me  tacente,  loquitur.  Neque  enim  est  ignotum  quanta  obscoeni-l  j 
tate  scateant  omnia  fere  monasteria.  Et  si  qua  videntur  ho-  j  D 
nestiora  magisque  verecunda  esse  aliis ,  non  ideo  tamen  casta  d 
sunt,  quod  impudicitiae  malum  intus  premunt  ac  continent.  Ita; 
scilicet  horrendis  exemplis  hominum  audaciam  ulciscitur  Deus,  t 
quum  suae  infirmitatis  immemores,  repugnante  natura  id  affectant; 
quod  est  illis  denegatum,  et  contemptis  remediis  quae  Dominus  d 
illis  ad  manum  dederat,  contumacia  et  obstinatione  incontinentiae  j  t 
morbum  superare  se  posse  confidunt.  Quid  enim  aliud  quam  con- ;  s 
tumaciam  esse  dicemus,  ubi  quis  admonitus  conjugio  sibi  opusj  , 
esse,  idque  sibi  a  Domino  remedii  loco  dari,  non  modo  id  con-;  f 
temnit,  sed  etiam  sacramento  se  adigit  ad  contemptum? 

e  De  Sacramentis. 

Hoc  Caput  constat  duabus  praecipuis  partibus:  1)  De  Sacramentis  in  ge- 
e  nere:  ubi  primum  doctrinae  summa  proponitur,  sect.  1 — 6.  Deinde  contra 
e  adversarios  utrinque  munitur,  nempe  adversus  eos  qui  vim  Sacramentorum 
’’  enervant,  sect.  7 — 13.  Tum  adversus  alios,  qui  nimium  Sacramentis  tribuunt, 
sect.  14  — 17.  —  2)  De  Sacramentis  speciatim,  tum  veteris  tum  novi  Testa- 
0  menti,  de  quorum  scopo  et  re  significata  agitur,  refutatis  iis  qui  aut  veterum 
0  Sacramenta  nimium  extenuaverunt,  aut  nostra  nimium  extulerunt,  a  sect.  IS. 
^  usque  ad  fin.  cap. 
r, 

1.  Praedicationi  evangelii  alind  affine  est  fidei  nostrae  ad- 
18  jumentum  in  sacramentis,  de  quibus  certam  aliquam  doctrinam 
■e  tradi,  magnopere  nostra  refert;  unde  nos,  et  quem  in  finem  in- 

■  stituta  fuerint,  et  quis  eorum  nunc  usus  sit,  discamus.  Principio 
n  animadvertere  convenit  quid  sit  sacramentum.  Yidetur  autem  mihi 

■  haec  simplex  et  propria  fore  definitio,  si  dixerimus,  externum 
1)  esse  symbolum,  quo  benevolentiae  erga  nos  suae  promissiones 
}  conscientiis  nostris  Dominus  obsignat,  ad  sustinendam  fidei  no- 

•  strae  imbecillitatem,  et  nos  vicissim  pietatem  erga  eum  nostram 

•  tam  coram  eo  et  angelis  quam  apud  homines  testamur.  Licet 
etiam  majore  compendio  aliter  definire:  ut  vocetur  divinae  in  nos 
gratiae  testimonium  externo  signo  confirmatum,  cum  mutua  no- 

n  strae  erga  ipsum  pietatis  testificatione.  Utramlibet  ex  his  defini- 

•  tionibus  eligas,  ab  illa  Augustini,  quae  sacramentum  esse  tradit 
ii  rei  sacrae  visibile  signum,  aut  invisibilis  gratiae  visibilem  for- 
i,  mam,  sensu  nihil  differt;  rem  vero  ipsam  melius  ac  certius  ex- 
i-  plicat.  Nam  quum  in  illa  brevitate  sit  aliqua  obscuritas,  in  qua 
1  multi  rudiores  hallucinantur,  volui  pluribus  verbis  pleniorem  red¬ 
ii  dere  sententiam,  ne  quid  dubitationis  haereret. 

2.  Qua  ratione  vocabulum  hoc  usurpaverint  veteres  in  eo 
3,  sensu,  non  est  obscurum.  Nam  quoties  graecam  vocem  ixvotyiqlo v 
it  latine  reddere  voluit  vetus  interpres,  praesertim  ubi  de  rebus 
s  |  divinis  agebatur,  transtulit  sacramentum.  Sic  ad  Ephesios  (1,  9): 
■«  i  ut  notum  faceret  nobis  sacramentum  voluntatis  suae.  Item  (3,  2) : 

•  si  tamen  audistis  dispensationem  gratiae  Dei,  quae  data  est  mihi 
i  in  vobis,  quoniam  secundum  revelationem  notum  mihi  factum 
i- 1  est  sacramentum.  Ad  Colossenses  (1,  26):  mysterium  quod  abs¬ 
conditum  fuit  a  saeculis  et  generationibus ,  nunc  autem  manifesta- 

I  tum  est  sanctis  ejus,  quibus  voluit  Dominus  notas  facere  divitias 
:  sacramenti  hujus,  etc.  Item  ad  Timotheum  (1  Tim.  3,  16): 
magnum  pietatis  sacramentum,  Deus  manifestatus  est  in  carne. 
Noluit  autem  dicere  arcanum,  ne  quid  rerum  magnitudine  infe- 
j  rius  dicere  videretur.  Sacramentum  ergo  posuit  pro  arcano ,  sed 
rei  sacrae.  In  ea  significatione  apud  ecclesiasticos  scriptores  sub- 

inde  occurrit.  Et  satis  notum  est,  quae  sacramenta  vocantur 
apud  Latinos,  Graecis  esse  mysteria:  quae  synonymia  litem  om-  j 
nem  dirimit.  Atque  hinc  factum  est  ut  ad  signa  illa,  quae  augu-  i 
stam  sublimium  ac  spiritualium  rerum  repraesentationem  haberent,  : 
deduceretur.  Quod  etiam  notat  alicubi  Augustinus 1) :  longum, 
inquit,  esset  disputare  de  varietate  signorum;  quae  quum  ad  res  ! 
divinas  pertinent,  sacramenta  appellantur. 

3.  Porro  ex  hac  quam  posuimus  definitione  intelligimus, 
nunquam  sine  praeeunte  promissione  esse  sacramentum,  sed  ei  i 
potius  tanquam  appendicem  quandam  adjungi,  eo  fine  ut  pro-  ! 
missionem  ipsam  confirmet  ac  obsignet,  nobisque  testatiorem,  imo  | 
ratam  quodammodo  faciat;  quo  modo  nostrae  ignorantiae  ac  tar-  ;  i 
ditati  primum,  deinde  infirmitati  opus  esse  Deus  providet;  neque  i 
tamen  (proprie  loquendo)  tam  ut  sacrum  suum  sermonem  firmet, 
quam  ut  nos  in  ipsius  fide  stabiliat.  Siquidem  Dei  veritas  per 
se  satis  solida  certaque  est,  nec  aliunde  meliorem  confirmationem  j 
quam  a  se  ipsa  accipere  potest.  Verum  ut  exigua  est  et  imbe-  ! 
cilia  nostra  fides,  nisi  undique  fulciatur  ac  modis  omnibus  sus-  j 
tentetur,  statim  concutitur,  fluctuatur,  vacillat,  adeoque  labascit,  i 
Atque  ita  quidem  hic  se  captui  nostro  pro  immensa  sua  indul¬ 
gentia  attemperat  misericors  Dominus,  ut  quando  animales  sumus, 
qui  humi  semper  adrepentes  et  in  carne  haerentes,  nihil  spiri¬ 
tuale  cogitamus,  ac  ne  concipimus  quidem,  elementis  etiam  istis  i 
terrenis  nos  ad  se  deducere  non  gravetur,  atque  in  ipsa  carne 
proponere  bonorum  spiritualium  speculum.  Nam  si  incorperei  es-  j 
semus,  ut  Chrysostomus 2)  ait,  nuda  et  incorporea  nobis  haec 
ipsa  daret.  Nunc  quia  corporibus  insertas  habemus  animas,  sub 
visibilibus  spiritualia  tradit.  Non  quia  tales  inditae  sunt  dotes 
naturis  rerum  quae  in  sacramentis  nobis  proferuntur :  sed  quia 
in  hanc  significationem  a  Deo  signatae  sunt. 

4.  Atque  hoc  est  quod  vulgo  dicunt,  constare  sacramentum 
verbo  et  externo  signo.  Verbum  enim  intelligere  debemus,  non 
quod  sine  sensu  et  fide  insusurratum ,  solo  strepitu ,  velut  magica  j 
incantatione,  consecrandi  elementi  vim  habeat;  sed  quod  praedi¬ 
catum  intelligere  nos  faciat  quid  visibile  signum  sibi  velit.  Quod 
ergo  sub  papae  tyrannide  factitatum  est,  non  caruit  ingenti  my-  | 
steriorum  profanatione.  Putarunt  enim  satis  esse  si  sacerdos, 
populo  sine  intelligentia  obstupente,  consecrationis  formulam  de- j 
murmuraret.  Imo  id  data  opera  caverunt,  ne  quid  doctrinae  inde; 
ad  plebem  perveniret.  Omnia  enim  latine  pronuntiarunt  apud  ho¬ 
mines  illiteratos.  Postea  eousque  erupit  superstitio,  ut  conse¬ 
crationem  non  nisi  rauco  murmure,  quod  a  paucis  exaudiretur, 
rite  peragi  crederent.  At  longe  aliter  de  verbo  sacramentali  do¬ 
cet  Augustinus3).  Accedat,  inquit,  verbum  ad  elementum,  et: 


1)  Epist.  5.  ad  Marcell.  (138). 

2)  Homil.  60.  ad  populum. 

3)  Homil.  in  Joann.  80,  3. 

fiet  sacramentum:  unde  enim  ista  tanta  virtus  aquae  ut  corpus 
tangat,  et  cor  abluat,  nisi  faciente  verbo?  non  quia  dicitur,  sed 
quia  creditur;  nam  et  in  ipso  verbo  aliud  est  sonus  transiens, 
aliud  virtus  manens.  Hoc  est  verbum  fidei  quod  praedicamus, 
inquit  apostolus;  unde  in  Actis  apostolorum:  fide  mundans  corda 
eorum;  et  Petrus  apostolus:  sic  et  nos  baptisma  salvos  facit,  non 
depositio  sordium  carnis,  sed  conscientiae  bonae  interrogatio.  Hoc 
est  verbum  fidei  quod  praedicamus:  quo  sine  dubio,  ut  mundare 
possit,  consecratur  et  baptismus.  Yides  ut  praedicationem  requi¬ 
rat  unde  nascatur  fides.  Nec  est  quod  in  hac  probatione  labo¬ 
remus,  quando  minime  obscurum  est  quid  Christus  fecerit,  quid 
nobis  facere  mandaverit,  quid  sequuti  sint  apostoli,  quid  purior 
ecclesia  observaverit.  Imo  ab  initio  usque  mundi  notum  est, 
quoties  signum  aliquod  obtulit  Deus  sanctis  patribus,  inseparabi¬ 
lem  fuisse  doctrinae  copulam,  sine  qua  attoniti  nudo  aspectu  sen¬ 
sus  nostri  redderentur.  Ergo,  quum  de  verbo  sacramentali  fieri 
mentionem  audimus,  promissionem  intelligamus ,  quae  clara  voce 
a  ministro  praedicata  plebem  eo  manu  ducat  quo  signum  tendit 
ac  nos  dirigit. 

5.  Nec  audiendi  sunt  quidam  qui  contra  pugnare  conantur 
arguto  magis  quam  solido  dilemmate.  Aut  verbum,  inquiunt, 
Dei,  quod  sacramentum  praecedit,  scimus  esse  veram  Dei  volun¬ 
tatem,  aut  nescimus.  Si  scimus,  nihil  ex  sacramento  quod  postea 
sequitur  novum  discimus.  Si  nescimus,  neque  id  docebit  sacra¬ 
mentum,  cujus  vis  omnis  in  verbo  sita  est.  Quibus  breviter  re¬ 
sponsum  sit:  sigilla,  quae  diplomatibus  aliisque  publicis  actis  ap¬ 
penduntur  ,  per  se  accepta  nihil  sunt ,  utpote  quae  frustra  appensa 
forent  si  membrana  nihil  haberet  descriptum;  neque  tamen  ideo 
non  confirmant  atque  obsignant  quod  scriptum  est,  dum  scriptis 
adduntur.  Neque  hanc  similitudinem  nuper  a  nobis  confictam 
jactare  possunt,  quam  Paulus  ipse  usurpavit,  circumcisionem  vo¬ 
cans  Gcpqayi^a  (Kom.  4,  11).  Ubi  ex  professo  contendit,  non 
fuisse  circumcisionem  Abraliae  in  justitiam,  sed  ejus  pacti  obsigna¬ 
tionem,  cujus  fide  fuerat  jam  ante  justificatus.  Et  quid  est,  obse¬ 
cro,  quod  aliquem  magnopere  offendat,  si  promissionem  doceamus 
obsignari  sacramentis,  quum  ex  ipsis  promissionibus  palam  sit 
alteram  altera  confirmari?  Nempe  ut  quaeque  est  manifestior, 
ita  est  ad  fulciendam  fidem  magis  idonea.  Sacramenta  vero  et 
promissiones  afferunt  clarissimas,  et  hoc  habent  prae  verbo  pecu¬ 
liare,  quod  eas  veluti  in  tabula  depictas  nobis  ad  vivum  reprae¬ 
sentant.  Neque  nos  movere  debet  quae  inter  sacramenta  et  diplo¬ 
matum  sigilla  objectari  solet  distinctio :  quod  quum  utraque  car¬ 
nalibus  hujus  mundi  elementis  constent,  illa  ad  promissiones  Dei 
obsignandas  sufficere  vel  paria  esse  nequeant,  quae  sunt  spiri¬ 
tuales  et  aeternae;  quemadmodum  haec  ad  obsignanda  principum 
edicta  de  rebus  fluxis  ac  caducis  appendi  solent.  Siquidem  vir 
fidelis,  dum  oculis  sacramenta  obversantur,  non  in  illo  carnali 
spectaculo  haeret;  sed  illis  quos  indicavi  analogiae  gradibus  ad 

sublimia  mysteria  quae  in  sacramentis  latent  pia  consideratione  I  alie 
assurgit. 

6.  Et  quando  Dominus  promissiones  suas  foedera  nuncupat, 
sacramenta  symbola  foederum,  ab  ipsis  hominum  foederibus  simile 
adduci  potest.  Porca  caesa  quid  efficiat  nisi  verba  intercederent  ? 
imo  nisi  praeirent?  Nam  porcae  saepius  caeduntur  citra  ullum 
interius  aut  sublimius  mysterium.  Quid  dextera  data,  quum  ma¬ 
nus  hostiliter  non  raro  conserantur?  At  ubi  verba  praeierint, 
talibus  sane  symbolis  foederum  leges  sanciuntur,  quamvis  prius  |l 
verbis  conceptae,  conditae,  decretae.  Sacramenta  igitur  exercitia  I 
sunt  quae  certiorem  verbi  Dei  fidem  nobis  faciunt;  et  quia  car-  I 
nales  sumus,  sub  rebus  carnalibus  exhibentur:  ut  ita  pro  tardi¬ 
tatis  nostrae  captu  nos  erudiant,  et  perinde  ac  pueros  paedagogi 
manu  ducant.  Hac  ratione  Augustinus x)  sacramentum  verbum 
visibile  nuncupat;  quod  Dei  promissiones  velut  in  tabula  depictas 
repraesentet,  et  sub  aspectum  graphice  atque  sUovixcog  expressas 
statuat.  Aliae  quoque  similitudines  afferri  possunt  quibus  sacra¬ 
menta  planius  designentur,  ut  si  vocemus  fidei  nostrae  columnas. 

Quo  enim  modo  aedificium  suo  quidem  fundamento  stat  et  in¬ 
cumbit,  subjectis  tamen  columnis  certius  stabilitur,  ita  fides  in 
verbo  Dei,  non  secus  ac  fundamento  residet;  sed  quum  accedunt 
sacramenta,  ipsis  adhuc  ceu  columnis  solidius  innititur.  Aut  si 
dicamus  specula  in  quibas  gratiae  Dei  divitias,  quas  nobis  elar¬ 
gitur,  contemplari  liceat.  Illic  enim  sese  nobis  (ut  jam  dictum 
est)  manifestat  quantum  nostrae  hebetudini  agnoscere  datum  est, 
suamque  erga  nos  benevolentiam  et  amorem  expressius  quam  verbo 
testatur. 

7.  Nec  satis  apposite  ratiocinantur,  dum  ex  eo  contendunt 
non  esse  testimonia  gratiae  Dei,  quia  impiis  quoque  porriguntur, 
qui  tamen  Deum  nihilo  sibi  magis  propitium  inde  sentiunt,  sed 
graviorem  potius  damnationem  contrahunt.  Nam  eodem  argu¬ 
mento  nec  evangelium  esset  testimonium  gratiae  Dei,  quod  a 
multis  auditur  ac  spernitur;  nec  Christus  demum  ipse,  qui  a 
compluribus  visus  est  ac  cognitus,  quorum  paucissimi  eum  rece- 

perunt.  Simile  etiam  in  diplomatibus  spectare  licet.  Siquidem 
bona  pars  multitudinis  av&EvTixo v  illud  sigillum,  utcunque  a  prin¬ 
cipe  ad  consignandam  voluntatem  suam  profectum  esse  noverit, 
irridet  tamen  atque  eludit;  alii,  velut  rem  ad  se  minime  perti¬ 
nentem,  susque  deque  habent,  alii  etiam  exsecrantur,  ut  con¬ 
specta  hac  tam  pari  amborum  conditione  magis  ac  magis  illa  su¬ 
perius  a  me  usurpata  similitudo  arridere  debeat.  Itaque  certum 
est  nobis  a  Domino  misericordiam ,  ac  gratiae  suae  pignus  cum  ion  ■ 
sacro  suo  verbo,  tum  sacramentis  offerri.  Yerum  non  apprehen-;  tera n 
ditur  nisi  ab  his  qui  verbum  et  sacramenta  certa  fide  accipiunt. 
Qualiter  omnibus  in  salutem  oblatus  a  patre  ac  propositus  Chri- 
stus ,  non  tamen  ab  omnibus  agnitus  exceptusque  est.  Id  quum 

alicubi  indicare  Augustinus  vellet,  dixit,  verbi  efficaciam  in  sa¬ 
cramento  proferri,  non  quia  dicitur,  sed  quia  creditur.  Proinde 
Paulus,  dum  apud  fideles  verba  facit,  sic  de  sacramentis  disserit 
ut  in  illis  Christi  communionem  includat.  Ut  quum  dicit  (Gal. 
3,  27):  quicunque  baptizati  estis,  Christum  induistis.  Item  (1  Cor. 
12,  13):  unum  corpus  et  unus  spiritus  sumus  omnes  qui  in  Chri¬ 
sto  baptizati  sumus.  Quum  vero  de  praepostero  sacramentorum 
usu  loquitur,  nihilo  plus  illis  tribuit  quam  frigidis  et  inanibus 
figuris,  quo  significat,  utcunque  impii  ac  hypocritae  sua  perver¬ 
sitate  divinae  gratiae  in  sacramentis  effectum  vel  opprimant,  vel 
obscurent,  vel  impediant,  id  tamen  minime  obstare,  quominus 
ubi  et  quoties  Deo  placet,  et  verum  de  Christi  communicatione 
testimonium  afferant,  et  hoc  ipsum  quoque  exhibeat  praestetque 
spiritus  ipsius  Dei  quod  promittunt.  Constituimus  ergo  sacra¬ 
menta  vere  nominari  testimonia  gratiae  Dei,  ac  veluti  quaedam 
benevolentiae,  qua  erga  nos  affectus  est,  sigilla:  quae  ipsam  no¬ 
bis  obsignando  fidem  nostram  hoc  modo  sustinent,  alunt,  confir¬ 
mant,  adaugent.  Quae  vero  contra  hanc  sententiam  objectari  a 
nonnullis  solent  rationes,  nimis  frivolae  enervesque  sunt.  Ajunt 
meliorem  fidem  nostram  fieri  non  posse,  si  bona  est,  non  enim 
esse  fidem  nisi  quae  inconcusse,  firmiter,  indistracte  Dei  miseri¬ 
cordiae  innititur.  Quibus  satius  fuerat  cum  apostolis  orare  ut 
Dominus  sibi  augeret  fidem  (Luc.  17,  5),  quam  talem  fidei  per¬ 
fectionem  secure  obtendere,  quam  nemo  unquam  ex  filiis  homi¬ 
num  assequutus  est,  nemo  assequetur  in  hac  vita.  Respondeant 
qualem  ei  fuisse  fidem  existiment  qui  dicebat:  credo  Domine,  ad¬ 
juva  incredulitatem  meam  (Mare.  9,  24).  Nam  et  illa,  utcunque 
inchoata,  fides  bona  erat,  et  melior  sublata  incredulitate  fieri 
poterat.  Sed  nullo  certiore  argumento  quam  sua  ipsorum  con¬ 
scientia  refelluntur.  Nam  si  peccatores  se  fatentur,  quod  velint 
nolint  infitiari  nequeunt,  id  ipsum  fidei  suae  imperfectioni  impu¬ 
tent  necesse  est. 

8.  At  respondit,  inquiunt,  Philippus  eunucho,  baptizari 
eum  licere  si  ex  toto  corde  crederet  (Act.  8,  37).  Quem  hic  lo¬ 
cum  habet  baptismi  confirmatio ,  ubi  fides  totum  cor  implet  ? 
Rursum  ipsos  interrogo,  annon  bonam  cordis  sui  partem  fide  va¬ 
cuam  sentiunt,  annon  nova  quotidie  incrementa  agnoscunt?  Glo¬ 
riabatur  ille,  se  discendo  fieri  senem.  Nos  igitur  ter  miseri 
Christiani,  si  nihil  proficiendo  senes  fimus,  quorum  fides  per  om¬ 
nes  aetatum  gradus  progredi  debet,  donec  adolescat  in  virum  per¬ 
fectum  (Eph.  4,  13).  Itaque  in  hoc  loco  ex  toto  corde  credere, 
non  est  perfecte  Christo  credere,  sed  ex  animo  duntaxat  et  sin¬ 
cera  mente  illum  amplecti;  non  eo  saturum  esse,  sed  ardenti  af¬ 
fectu  esurire ,  sitire  et  ad  eum  suspirare.  Hic  mos  est  scripturae, 
ut  toto  corde  fieri  dicat,  quod  sincere  et  ex  animo  fieri  significat. 
Cujus  rationis  sunt  ista:  in  toto  corde  meo  exquisivi  te;  confite¬ 
bor  tibi  in  toto  corde  meo,  et  similia  (Psal,  119,  10  et  111,  1  et 
138,  1).  Quemadmodum  contra,  ubi  fraudulentos  ac  fallaces  ob- 

jurgat,  illis  cor  et  cor  exprobrare  solet  (ibid.  12,  3).  SuKjiciunt 
deinde:  si  fides  per  sacramenta  augeatur,  frustra  datum  esse 
spiritum  sanctum,  cujus  virtus  atque  opus  est  inchoare,  tueri, 
consummare  fidem.  Quibus  equidem  fateor,  proprium  ac  solidum 
spiritus  sancti  opus  fidem  esse;  a  quo  illuminati  Deum  ac  benig¬ 
nitatis  ejus  thesauros  agnoscimus,  et  sine  cujus  lumine  mens  no¬ 
stra  adeo  caeca  est  ut  nihil  conspicere,  adeo  stupida  ut  nihil 
subodorari  rerum  spiritualium  possit.  Yerum  pro  uno  Dei  be¬ 
neficio  quod  ipsi  praedicant,  nos  tria  perpendimus.  Nam  primum 
verbo  suo  nos  docet  et  instituit  Dominus;  deinde  sacramentis  con¬ 
firmat;  postremo  sancti  sui  spiritus  lumine  mentibus  nostris  illu- 
cet,  et  aditum  in  corda  nostra  verbo  ac  sacramentis  aperit,  quae 
alioqui  aures  duntaxat  percellerent,  et  oculis  obversarentur,  in¬ 
teriora  minime  afficerent. 

9.  Quamobrem  de  confirmatione  augmentoque  fidei  monitum 
velim  lectorem,  quod  jam  minime  dubiis  verbis  expressisse  mihi 
videor,  id  ministerium  .  sic  me  sacramentis  assignare,  non  quasi 
arcanam  vim  nescio  quam  illis  perpetuo  insitam  putem,  qua  fidem 
per  se  promovere  aut  confirmare  valeant;  sed  quia  sunt  in  hoc 
a  Domino  instituta,  ut  stabiliendae  augendaeque  fidei  serviant. 
Caeterum  munere  suo  tum  rite  demum  perfunguntur,  ubi  interior 
ille  magister  spiritus  accesserit,  cujus  unius  virtute  et  corda  pe¬ 
netrantur,  et  affectus  permoventur,  et  sacramentis  in  animas  no¬ 
stras  aditus  patet.  Si  desit  ille,  nihil  sacramenta  plus  praestare 
mentibus  nostris  possunt,  quam  si  vel  solis  splendor  caesis  oculis 
affulgeat,  vel  surdis  auribus  vox  insonet.  Itaque  sic  inter  spiri¬ 
tum  sacramentaque  partior,  ut  penes  illum  agendi  virtus  resideat, 
his  ministerium  duntaxat  relinquatur:  idque  sine  spiritus  actione 
inane  ac  frivolum;  illo  vero  intus  agente  vimque  suam  exserente, 
multae  energiae  refertum.  Nunc  clarum  est,  qualiter  secundum 
hanc  sententiam  pia  mens  in  fide  per  sacramenta  confirmetur: 
nempe  quo  modo  solis  fulgore  vident  oculi,  vocis  sono  aures  | 
audiunt;  e  quibus,  neque  illi  quovis  lumine  quidquam  afficeren-  i 
tur,"nisi  inditam  haberent  aciem  quae  suapte  sponte  illustraretur; 
et  hae  clamore  quolibet  nequidquam  pulsarentur,  nisi  ad  audien-  j 
dum  natae  aptaeque  forent.  Atqui,  si  verum  est  quod  semel  i 
inter  nos  definitum  esse  convenit,  quod  in  oculis  nostris  visus 
efficit  ad  lucem  conspiciendam ,  quod  in  auribus  auditus  ad  per- 
cipiendam  vocem,  id  esse  in  cordibus  nostris  spiritus  sancti  opus, 
ad  fidem  et  concipiendam,  et  sustinendam,  et  fovendam,  et  sta¬ 
biliendam,  utrumque  perinde  consequitur:  neque  sacramenta  hi¬ 
lum  proficere  sine  spiritus  sancti  virtute ,  et  nihil  obstare  quo- 
minus  in  cordibus  jam  ante  a  praeceptore  illo  edoctis ,  fidem  et 
robustiorem  et  auctiorem  reddant.  Hoc  tantum  interest,  quod ) 
audiendi  videndique  facultas  naturaliter  auribus -et  oculis  indita  j! 
est:  Christus  autem  praeter  naturae  modum  speciali  gratia  idem  i 
in  animis  nostris  agit. 

10.  Quo  et  illae  quae  nonnullos  anxios  tenent  objectiones  i 

simul  dissolvuntur.  Si  fidei  seu  incrementum  seu  confirmationem 
creaturis  adscribimus,  injuriam  fieri  spiritui  Dei,  quem  solum 
ejus  autorem  agnoscere  decebat.  Neque  enim  interim  illi  et  con¬ 
firmationis  et  incrementi  laudem  eripimus;  quin  potius  id  ipsum 
quod  fidem  auget  atque  firmat  nihil  esse  aliud  asserimus,  quam 
interiori  sua  illustratione  mentes  nostras  comparare,  ad  suscipien¬ 
dam  eam  quae  a  sacramentis  proponitur  confirmationem.  Quod 
si  adhuc  nimium  obscure  dictum  est,  similitudine  hac  quam  ad¬ 
ducam,  fiet  plane  dilucidum.  Si  quem  verbis  ad  aliquid  agen¬ 
dum  persuadere  instituas,  rationes  omnes  excogitabis  quibus  in 
tuam  sententiam  pertrahatur  ac  paene  subigatur,  consilio  tuo  ut 
obtemperet.  Verum  nihildum  actum  est,  nisi  ipse  vicissim  per- 
:  spicaci  sit  acutoque  judicio,  quo  in  rationibus  tuis  quantum  insit 
momenti  expendere  queat;  nisi  docili  etiam  sit  ingenio,  et  ad 
i  auscultandum  doctrinae  parato ;  nisi  postremo  eam  de  fide  pruden- 

i  tiaque  tua  opinionem  conceperit,  quae  ad  subscribendum  cujus- 

ii  dam  sit  illi  instar  praejudicii.  Nam  et  sunt  praefracta  plurima 
a  capita  quae  nullis  unquam  rationibus  flectas;  et  ubi  suspecta  fuerit 
e  fides,  ubi  contempta  autoritas,  parum «.  apud  dociles  proficitur, 
t  Adsint  rursum  illa  omnia:  efficient  profecto  ut  illis  ipsis  consiliis 
r  auditor  cui  consulis  acquiescat,  quae  erat  alioqui  irrisurus.  Id 
■'  quoque  operis  agit  in  nobis  spiritus.  Nam  ne  verbum  frustra 
)•  aures  percellat,  ne  frustra  oculos  sacramenta  verberent,  Deum 
e  esse  ostendit  qui  nobis  istic  loquitur,  cordis  nostri  pervicaciam 
is  emollit,  atque  ad  eam  quae  'Domini  verbo  debetur  obedientiam 
i-  componit.  Denique  externa  illa  et  verba  et  sacramenta  ab  auri- 
it,  bus  in  animam  transmittit.  Confirmant  ergo  fidem  nostram  et 
)6i  verbum  et  sacramenta,  dum  bonam  patris  coelestis  erga  nos  vo- 
e,  luntatem  nobis  ob  oculos  ponunt,  cujus  cognitione  et  tota  fidei 
m  nostrae  firmitudo  consistit  et  robur  augescit;  confirmat  spiritus, 

.r: :  dum  eam  animis  nostris  confirmationem  insculpendo  efficacem  red- 
es  dit.  Interea  prohiberi  non  potest  pater  luminum,  quin,  sicut 
n-  corporeos  oculos  solis  radiis,  ita  mentes  nostras  sacramentis,  quasi 
iri  intermedio  fulgore  illustret. 

11.  Quam  externo  verbo  proprietatem  subesse  docuit  Do- 
ael  minus,  quum  in  parabola  semen  appellavit  (Matth.  13,  4).  Quem- 
3us  admodum  enim  semen,  si  in  desertam  neglectamque  agri  partem 
er-  deciderit,  nihil  aliud  quam  emorietur;  si  vero  in  segetem  apte 
as,  laboratam  atque  excultam  jactum  fuerit,  suum  cum  optimo  foe¬ 
to-  nore  fructum  referet:  ita  verbum  Dei,  si  in  duram  aliquam  cer- 
bi-  vicem  inciderit,  velut  in  arenam  projectum  sterilescet;  si  animam 
uo-  nactum  fuerit  coelestis  spiritus  manu  subactam,  fructuosissimum 
et  erit.  Atqui  si  eadem  est  seminis  verbique  ratio,  ut  e  semine  fru-  * 
uod  mentum  et  nasci  et  augescere  et  conscendere  ad  maturitatem  di¬ 
diti  cimus,  cur  non  et  fidem  e  verbo  initium,  incrementum,  perfec- 
1  tionem  accipere  dicamus?  Utrumque  Paulus  diversis  locis  optime 
explicat.  Nam  dum  Corinthiis  (1  Cor.  2,  41  reducere  in  memo- 
nesjriam  vult,  quam  efficaciter  usus  sit  Deus  sua  opera,  gloriatur 

Calvini  Institutio  II.  9  c 


386  LIBER  IV.  DE  EXTERNIS  MEDIIS  AD  SALUTEM. 

se  habere  ministerium  spiritus,  perinde  ac  si  individuo  nexu  cum 
sua  praedicatione  conjuncta  esset  vis  spiritus  sancti,  ad  mentem 
intus  illuminandam  et  permovendam.  At  vero,  quum  alibi  (1  Cor. 
3,  6)  admonere  vult,  quid  per  se  valeat  Dei  verbum  ab  homine 
praedicatum,  ipsos  ministros  agricolis  comparat,  qui  ubi  laborem 
ac  industriam  in  excolenda  terra  posuerint,  nihil  amplius  quod 
faciant  habent.  Quid  autem  aratio  et  satio  et  rigatio  prodessent* 
nisi  quod  satum  est  coelesti  beneficio  vegetaretur  ?  Itaque  con¬ 
cludit,  et  eum  qui  plantat,  et  eum  qui  rigat,  nihil  esse;  sed 
omnia  esse  Deo  adscribenda  qui  solus  dat  incrementum.  Spiritus 
ergo  potentiam  exserunt  in  sua  praedicatione  apostoli,  quatenus 
Deus  ordinatis  a  se  organis  ad  spiritualis  gratiae  suae  explicatio¬ 
nem  utitur.  Ea  tamen  retinenda  est  distinctio ,  ut  quid  homo 
per  se  valeat,  quid  Dei  proprium  sit,  meminerimus. 

12.  Adeo  autem  sacramenta  confirmationes  sunt  fidei  no¬ 
strae,  ut  nonnunquam  Dominus,  quando  rerum  ipsarum,  quae  in 
sacramentis  ab  eo  promissae  erant,  fiduciam  tollere  vult,  sacra¬ 
menta  ipsa  auferat.  Quum  Adam  immortalitatis  dono  spoliat  et 
abdicat,  non  colligat,  inquit,  de  fructu  vitae,  ne  vivat  in  aeter¬ 
num  (Gen.  3 ,  22).  Quid  audimus  ?  an  suam  Adae  incorruptio- 
nem,  a  qua  jam  deciderat,  restituere  poterat  fructus  ille?  Mi¬ 
nime;  sed  hoc  perinde  est  ac  si  dixisset:  ne  vana  fiducia  fruatur 
si  promissionis  meae  symbolum  teneat;  excutiatur  illi  quod  spem 
aliquam  immortalitatis  facere  posset.  Hac  ratione  quum  aposto¬ 
lus  Ephesios  (Eph.  2,  12)  hortatur,  ut  se  meminerint  fuisse  hos¬ 
pites  testamentorum,  alienos  a  consortio  Israelis,  sine  Deo,  sine 
Christo,  dixit  non  fuisse  participes  circumcisionis.  Quo  meto- 
nymice  significat,  a  promissione  ipsa  exclusos  qui  tesseram  pro¬ 
missionis  non  accepissent.  Ad  eorum  vero  alterum  objectum,  Dei 
gloriam  ad  creaturas  derivari,  quibus  tantum  virtutis  attribuitur, 
sicque  eatenus  diminui,  respondere  promptum  est,  nullam  in  crea¬ 
turis  virtutem  a  nobis  reponi.  Hoc  duntaxat  dicimus,  Deum  me¬ 
diis  ac  instrumentis,  quae  expedire  ipse  prospicit,  uti,  ut  ejus 
gloriae  omnia  obsequantur,  quando  omnium  ipse  Dominus  est 
et  arbiter.  Ergo  ut  per  panem  caeteraque  alimenta  corpora  no¬ 
stra  pascit,  ut  per  solem  mundum  illuminat,  ut  per  ignem  cale¬ 
facit,  nec  tamen  aut  panis,  aut  sol,  aut  ignis  aliquid  sunt,  nisi 
quatenus  sub  iis  instrumentis  benedictiones  suas  nobis  dispensat: 
ita  spiritualiter  per  sacramenta  fidem  alit,  quorum  unicum  offi¬ 
cium  est,  ejus  promissiones  oculis  nostris  spectandas  subjicere, 
imo  nobis  earum  esse  pignora.  Et  ut  nostrum  est  in  caeteris 
creaturis,  quae  Dei  liberalitate  et  beneficentia  usibus  nostris  de¬ 
stinatae  sunt,  quarumque  ministerio  bonitatis  suae  munera  nobis 
largitur,  nihil  fiduciae  defigere,  nec  quasi  boni  nostri  causas  ad¬ 
mirari  et  praedicare ,  ita  neque  in  sacramentis  haerere  fiducia 
nostra  debet,  nec  Dei  gloria  in  ipsa  transferri;  sed  omissis  omni- i 
bus ,  ad  ipsum  et  sacramentorum  et  rerum  omnium  autorem  sur- 
gere,  et  fides  et  confessio  debent. 

13.  Quod  autem  ex  ipso  demum  sacramenti  nomine  argu¬ 
mentum  nonnulli  afferunt,  minime  firmum  est.  Sacramentum,  in¬ 
quiunt,  quum  multas  habeat  apud  probatos  autores  significationes, 
unam  tantum  habet  quae  signis  conveniat:  nempe  qua  solenne  il¬ 
lud  juramentum  significat,  quod  miles  imperatori  praestat  quum 
militiae  initiatur.  Ut  enim  militari  illo  sacramento  fidem  suam 
obstringunt  imperatori  novi  milites  et  militiam  profitentur,  ita 
nostris  signis  Christum  imperatorem  profitemur  et  sub  ejus  signis 
nos  militare  testamur.  Addunt  similitudines  quibus  rem  magis 
dilucidam  reddant.  Ut  toga  Romanos  a  palliatis  Graecis  discerne¬ 
bat  ;  ut  ipsi  inter  se  ordines  Romae  suis  symbolis  distingueban- 

j  tur,  senatorius  ab  equestri  purpura  et  lunatis  calceis,  rursum  a 
<  plebejo  equester  annulo :  ita  nos  symbola  nostra  gestamus  quae 
nos  a  profanis  discernant.  At  ex  superioribus  abunde  liquet,  ve- 

•  t  teres  qui  sacramentorum  nomen  signis  indiderunt ,  minime  respe- 
i ;  xisse  quis  fuisset  verbi  hujus  usus  latinis  scriptoribus ;  sed  novam 

hanc  significationem  pro  suo  commodo  affinxisse,  qua  simpliciter 
t  sacra  signa  designarent.  Quod  si  altius  argutari  volumus,  videri 

•  possunt  eadem  analogia  nomen  hoc  ad  ejusmodi  significationem 
transtulisse,  qua  nomen  fidei  ad  eum  sensum  in  quo  nunc  usur- 

-  patur.  Quum  enim  fides  sit  in  praestandis  promissis  veritas,  fidem 
r  tamen  dixerunt  certitudinem,  seu  certam  persuasionem  quae  de 
a  ipsa  veritate  haberetur.  Ad  hunc  modum,  quum  sacramentum  sit 

•  militis,  quo  se  suo  imperatori  vovet,  fecerunt  imperatoris,  quo 

•  milites  in  ordines  recipiat.  Dominus  enim  per  sacramenta  se  no- 
ie  bis  in  Deum  fore  pollicetur,  et  nos  sibi  fore  in  populum.  Ve- 

-  rum  tales  argutias  omittimus:  quando  satis  planis  argumentis  pro- 
>  basse  mihi  videor,  nihil  aliud  spectasse,  quam  ut  significarent 
ei  signa  haec  sanctarum  et  spiritualium  rerum  esse.  Similitudines 
r,  quas  afferunt  de  externis  insignibus,  recipimus  quidem,  sed  non 
a-  ferimus,  quod  posterius  est  in  sacramentis,  ab  illis  primum  atque 
e-  adeo  unum  constitui.  Est  autem  hoc  primum,  ut  fidei  nostrae 
ii8  apud  Deum  serviant;  posterius,  ut  confessionem  nostram  apud 
4  homines  testentur.  Secundum  hanc  posteriorem  rationem  valent 
o*  illae  similitudines.  Maneat  interea  prius  illud:  quia  alioqui  fri- 
[«.  gerent  mysteria  (ut  visum  est),  nisi  fidei  nostrae  adminicula  es- 
isi  sent  doctrinaeque  appendices  in  eundem  usum  et  finem  destinatae. 

14.  Rursum  admonendi  sumus,  ut  isti  vim  sacramentorum 
enervant,  usum  que  prorsus  evertunt,  ita  ab  adversa  parte  stare 

re,  alios  qui  arcanas  nescio  quas  virtutes  sacramentis  affingunt  quae 
ris  nusquam  illis  a  Deo  insitae  leguntur.  Quo  errore  periculose  fal¬ 
le-  luntur  simpliciores  et  imperiti,  dum  et  Dei  dona  quaerere  doeen- 
13 1  tur  ubi  reperiri  minime  possunt,  et  a  Deo  sensim  abstrahuntur, 
•  ut  pro  ejus  veritate  meram  amplexerentur  vanitatem.  Magno 
eia  enim  consensu  sophisticae  scholae  tradiderunt,  sacramenta  novae 
legis,  hoc  est,  quae  nunc  in  usu  sunt  christianae  ecclesiae,  justi- 
jr*  ficare  et  conferre  gratiam,  modo  non  ponamus  obicem  peccati 
mortalis.  Quae  sententia  dici  non  potest  quam  sit  exitialis  et 

pestilens,  eoqne  magis  quod  multis  ante  saeculis  magna  ecclesiae 
jactura  in  bona  orbis  parte  obtinuit.  Plane  certe  diabolica  est. 
Nam  dum  justitiam  citra  fidem  pollicetur,  animas  in  exitium  prae¬ 
cipites  agit;  deinde  quia  justitiae  causam  a  sacramentis  ducit,  mi¬ 
seras  hominum  mentes,  in  terram  suapte  sponte  plus  satis  incli¬ 
natas,  hac  superstitione  illigat,  ut  in  spectaculo  rei  corporeae  po¬ 
tius  quam  in  Deo  ipso  acquiescant.  Quae  duo  utinam  adeo  com¬ 
perta  non  haberemus:  tantum  abest  ut  longa  probatione  indigeant. 
Quid  vero  est  sacramentum  citra  fidem  sumptum,  nisi  certissimum 
ecclesiae  exitium?  Nam  quum  nihil  inde  extra  promissionem  sit 
exspectandum,  promissio  autem  non  minus  iram  incredulis  mine¬ 
tur  quam  fidelibus  gratiam  offerat :  fallitur  qui  plus  aliquid  per 
sacramenta  sibi  conferri  putat,  quam  quod  verbo  Dei  oblatum 
vera  fide  percipiat.  Ex  quo  alterum  etiam  conficitur,  non  pen¬ 
dere  ex  sacramenti  participatione  salutis  fiduciam,  ac  si  justificatio 
sita  illic  foret :  quam  in  uno  Christo  repositam ,  nihilo  minus  evan- 
gelii  praedicatione  quam  sacramenti  obsignatione,  nobis  commu¬ 
nicari  scimus,  ac  sine  hac  posse  in  solidum  constare.  Usque  adeo 
verum  est  quod  ab  Augustino1)  quoque  scribitur,  invisibilem 
sanctificationem  sine  visibili  signo  esse  posse,  et  visibile  rursum 
signum  sine  vera  sanctificatione.  Induunt  enim  (ut  ipse  quoque 
alibi 2)  scribit)  homines  Christum  aliquando  usque  ad  sacramenti 
perceptionem,  aliquando  usque  ad  vitae  sanctificationem.  Atque 
illud  primum  et  bonis  et  malis  potest  esse  commune ;  hoc  autem 
alterum,  proprium  est  bonorum  ac  piorum. 

15.  Hinc  illa,  si  rite  intelligatur,  inter  sacramentum  et  rem 
sacramenti  ab  eodem  Augustino  saepius  notata  distinctio.  Neque 
enim  significat  dun taxat,  figuram  et  veritatem  illic  contineri;  sed 
non  ita  cohaerere  quin  separari  queant,  ac  in  ipsa  etiam  conjunc¬ 
tione  oportere  semper  discerni  rem  a  signo,  ne  ad  alterum  trans¬ 
feramus  quod  alterius  est.  De  separatione  loquitur  quum  scribit3), 
in  solis  electis  efficere  sacramenta  quod  figurant.  Item  ubi  de 
Judaeis  sic  scribit4):  sacramenta  quum  essent  omnibus  communia, 
non  erat  communis  gratia;  quae  virtus  est  sacramentorum:  sic  et 
nunc  commune  est  omnibus  lavacrum  regenerationis;  sed  ipsa 
gratia  qua  membra  Christi  cum  suo  capite  regenerantur,  non  om¬ 
nibus  est  communis.  Rursus  alibi  5)  de  coena  Domini :  nos  quo¬ 
que  visibilem  cibum  hodie  accipimus;  sed  aliud  est  sacramentum, 
aliud  virtus  sacramenti :  quid  est  quod  multi  de  altari  accipiunt 
et  moriuntur  et  accipiendo  moriuntur?  nam  et  buccella  dominica 
venenum  fuit  Judae;  non  quia  malum  accepit,  sed  quia  bonum 
male  malus  accepit.  Paulo  post:  hujus  rei  sacramentum,  id  est 
unitatis  corporis  et  sanguinis  Christi,  alicubi  quotidie,  alicubi  cer-  1 
tis  dierum  intervallis  in  mensa  dominica  praeparatur,  et  de  ea 

1)  Libr.  3.  de  quaest.  vet.  test.  (Lev.  83). 

2)  Libr.  5.  de  Baptism.  contra  Donat,  cap.  24. 

3)  De  Baptism.  parvulorum.  4)  In  Ps.  78. 

5)  In  Joann.  homil.  26,  11.  15. 

sumitur  quibusdam  ad  vitam,  quibusdam  ad  exitium;  res  vero 
ipsa,  cujus  et  sacramentum  est,  omnibus  ad  vitam,  nulli  ad  exi¬ 
tium,  qui  cunque  ejus  particeps  fuerit.  Et  aliquanto  ante  dixerat: 
non  morietur ,  qui  manducaverit ,  sed  qui  pertinet  ad  virtutem 
sacramenti ,  non  ad  visibile  sacramentum ;  qui  manducat  intus,  non 
foris;  qui  manducat  corde,  non  qui  premit  dente.  Hic  ubique 
audis ,  sacramentum  sic  a  sua  veritate  separari  indignitate  sumentis, 
ut  nihil  maneat  praeter  inanem  et  inutilem  figuram.  Ut  autem 
non  signum  veritate  vacuum,  sed  rem  cum  signo  habeas,  verbum 
quod  illic  inclusum  est,  fide  apprehendas  oportet.  Sic  quantum 
in  Christi  communicatione  proficies  per  sacramenta,  tantum  ex 
illis  capies  utilitatis. 

16.  Id  si  est  obscurius  propter  brevitatem,  pluribus  verbis 
exponam.  Christum  sacramentorum  omnium  materiam ,  vel ,  si 
mavis,  substantiam  esse  dico:  quando  in  ipso  totam  habent  suam 
soliditatem,  nec  quidquam  extra  ipsum  promittunt.  Quo  minus 
tolerabilis  error  est  Petri  Lombardi 1) ,  qui  diserte  ea  justitiae  et 
salutis  causas  facit  quorum  partes  sunt.  Itaque  causis  omnibus, 
quas  sibi  fingit  hominis  ingenium,  valere  jussis,  nos  in  hac  unica 
retineri  decet.  Quantum  igitur  tum  ad  veram  Christi  notitiam  in 
nobis  fovendam,  confirmandam,  augendam,  tum  ad  eum  plenius 
possidendum ,  fruendasque  ejus  divitias  illorum  ministerio  adjuva¬ 
mur,  tantum  apud  nos  efficaciae  habent.  Id  autem  fit  ubi  quod 
illic  offertur,  vera  fide  suscipimus.  Ergone,  inquies,  id  efficiunt 
sua  ingratitudine  impii,  ut  irrita  sit  Dei  ordinatio,  ac  in  nihilum 
cedat?  Respondeo,  non  sic  intelligendum  quod  dixi,  quasi  ab 
ejus  qui  recipit  conditione  aut  arbitrio  vis  et  veritas  sacramenti 
pendeat.  Manet  enim  firmum  quod  Deus  instituit,  naturamque 
suam  retinet,  utcunque  varient  homines;  sed  quum  aliud  sit  of¬ 
ferre,  aliud  recipere,  nihil  obstat  quo  minus  consecratum  verbo 
Domini  symbolum  sit  re  vera  quod  dicitur,  vimque  suam  conser¬ 
vet,  nulla  tamen  inde  utilitas  ad  hominem  scelestum  ac  impium 
perveniat.  Sed  hanc  quaestionem  paucis  verbis  bene  solvit  Augu¬ 
stinus2):  si  carnaliter,  inquit,  accipis,  spirituale  esse  non  desinit; 
sed  tibi  non  est.  Quemadmodum  vero  sacramentum  rem  esse  ni¬ 
hili,  si  a  veritate  sua  separatur,  superioribus  locis  ostendit  Augu¬ 
stinus,  sic  alibi3)  in  ipsa  quoque  conjunctione,  distinctione  opus 
esse  admonet,  ne  in  externo  signo  nimis  haereamus.  Ut  literam 
sequi,  inquit,  et  signa  pro  rebus  accipere  servilis  infirmitatis  est, 
sic  inutiliter  signa  interpretari  male  vagantis  erroris  est.  Duo 
ponit  vitia  quae  hic  cavenda  sint:  alterum,  dum  ita  accipimus 
signa  ac  si  frustra  data  essent,  nostraque  malignitatae  arcanas 
eorum  significationes  elevando  aut  extenuando  efficimus  ne  quem 
nobis  fructum  afferant.  Alterum,  dum  mentes  ultra  visibile  sig¬ 
num  non  erigendo  ad  ipsum  transferimus  eorum  bonorum  laudem, 


1)  Libr.  4.  Sent.  dist.  1.  2)  Homll.  in  Joann.  26. 

3)  Libr.  3.  De  doctr.  christ.  cap.  9. 

quae  non  nisi  ab  uno  Christo  nobis  conferuntur,  idque  per  spiri¬ 
tum  sanctum,  qui  nos  facit  Christi  ipsius  participes,  et  quidem 
adjuvantibus  externis  signis,  quae,  si  nos  ad  Christum  invitant, 
ubi  alio  torquentur,  indigne  evertitur  tota  eorum  utilitas. 

17.  Quamobrem  fixum  maneat,  non  esse  alias  sacramento¬ 
rum  quam  verbi  Dei  partes:  quae  sunt,  offerre  nobis  ac  propo¬ 
nere  Christum,  et  in  eo  coelestis  gratiae  thesauros.  Nihil  autem 
conferunt  aut  prosunt  nisi  fide  accepta.  Non  secus  ac  vinum,  vel 
oleum,  vel  alius  liquor  quamlibet  large  infundas,  effluet  tamen 
ac  peribit  nisi  aperto  vasis  ore :  vas  autem  ipsum  undique  perfu¬ 
sum,  inane  nihilominus  ac  vacuum  manebit.  Cavendum  praeterea 
ne  in  errorem  hujus  affinem  nos  abducant  quae  ad  amplificandam 
sacramentorum  dignitatem  paulo  magnificentius  a  veteribus  scripta 
sunt :  ut  scilicet  arbitremur  latentem  aliquam  virtutem  sacramentis 
annexam  affixamque  esse,  quo  ipsa  per  se  spiritus  sancti  gratias 
nobis  conferant,  quemadmodum  vinum  in  cratere  propinatur;  quum 
hoc  tantum  illis  divinitus  injunctum  sit  munus,  testificari  nobis 
ac  sancire  Dei  in  nos  benevolentiam,  nec  ulterius  proficiant  nisi 
accesserit  spiritus  sanctus  qui  mentes  ac  corda  nostra  aperiat,  nos- 
que  hujus  testimonii  capaces  reddat.  Ubi  etiam  variae  distinctae- 
que  Dei  gratiae  luculenter  eminent.  Sacramenta  enim,  ut  supra 
attigimus,  id  sunt  nobis  a  Deo  quod  ab  hominibus  rerum  laeta¬ 
rum  nuntii,  vel  arrhae  in  pactis  sanciendis:  utpote  quae  non  a 
se  quidem  largiantur  aliquid  gratiae,  sed  renuntient  et  ostendant, 
atque  (ut  sunt  arrhae  et  tesserae)  rata  apud  nos  faciant  quae  di¬ 
vina  largitate  nobis  data  sunt.  Spiritus  sanctus  quem  non  omni¬ 
bus  promiscue  sacramenta  advehunt,  sed  quem  Dominus  peculia¬ 
riter  suis  confert,  is  est  qui  Dei  gratias  secum  affert,  qui  dat 
sacramentis  in  nobis  locum,  qui  efficit  ut  fructificent.  Quanquam 
autem  Deum  ipsum  praesentissima  spiritus  sui  virtute,  suae  insti¬ 
tutioni  adesse  non  infitiamur,  ne  infructuosa  sit  et  inanis  quam 
ordinavit  sacramentorum  administratio,  interiorem  tamen  spiritus 
gratiam,  ut  ab  externo  ministerio  distincta  est,  seorsum  reputan¬ 
dam  et  cogitandam  asserimus.  Praestat  igitur  vere  Deus  quidquid 
signis  promittit  ac  figurat;  nec  effectu  suo  carent  signa,  ut  verax 
et  fidelis  probetur  eorum  autor.  Tantum  hio»  quaeritur ,  propriane 
et  intrinseca  (ut  loquuntur)  virtute  operetur  Deus,  an  externis 
symbolis  resignet  suas  vices.  Nos  vero  contendimus,  quaecunque 
adhibeat  organa,  primariae  ejus  operationi  nihil  decedere.  Id 
quum  docetur  de  sacramentis,  et  eorum  dignitas  praeclare  com¬ 
mendatur,  et  usus  aperte  indicatur,  et  utilitas  abunde  praedica¬ 
tur,  et  modus  in  iis  omnibus  optimus  retinetur,  ut  neque  defe¬ 
ratur  illis  quidquam  quod  non  oportet,  neque  rursum  quod  illis 
convenit  detrahatur.  Interim  illud  tollitur  figmentum  quo  justifi¬ 
cationis  causa  virtusque  spiritus  sancti  elementis  ceu  vasculis  ac 
plaustris  includitur,  et  praecipua  illa  vis  quae  ab  aliis  praeter¬ 
missa  fuit  diserte  explicatur.  Hic  quoque  notandum  est,  quod 
externa  actione  figurat  ac  testatur  minister,  Deum  intus  peragere : 

ne  ad  hominem  mortalem  trahatur  quod  Deus  sibi  uni  vendicat. 
Id  etiam  prudenter  admonet  Augustinus1):  quomodo,  inquit,  et 
Moses  sanctificat  et  Deus  ?  non  Moses  pro  Deo ,  sed  Moses  visi¬ 
bilibus  sacramentis  per  ministerium  suum,  Deus  autem  invisibili 
gratia  per  spiritum  sanctum :  ubi  totus  etiam  fructus  est  visibi¬ 
lium  sacramentorum.  Nam  sine  ista  sanctificatione  invisibilis  gra¬ 
tiae,  visibilia  ista  sacramenta  quid  prosunt? 

18.  Sacramenti  nomen,  ut  de  ejus  ratione  hactenus  disse¬ 
ruimus,  omnia  generaliter  signa  complectitur  quae  unquam  homi¬ 
nibus  mandavit  Deus,  ut  certiores  securosque  de  promissionum 
suarum  veritate  redderet.  Ea  vero  in  rebus  naturalibus  nonnun- 
quam  exstare  voluit,  nonnunquam  in  miraculis  exhibuit.  Prioris 
generis  exempla  sunt,  ut  quum  Adae  et  Hevae  arborem  vitae  in 
arrhabonem  immortalitatis  dedit,  ut  eam  secure  sibi  promitterent, 
quamdiu  ederent  ex  illius  fructu  (Gen.  2 ,  1 7  et  3 ,  3).  Et  quum 
coelestem  arcum  Noe  et  ejus  posteritati  in  monumentum  statuit, 
posthac  se  diluvio  non  dissipaturum  terram  (Gen.  9,  13).  Haec 
Adam  et  Noe  pro  sacramentis  habuerunt.  Non  quod  arbor  prae¬ 
staret  illis  immortalitatem,  quam  sibi  ipsa  dare  non  poterat,  aut 
arcus  coercendis  aquis  foret  efficax  qui  solaris  duntaxat  radii  re¬ 
percussio  est  in  oppositas  nubes,  sed  quia  notam  a  verbo  Dei 
insculptam  habebant,  ut  documenta  essent  testamentorum  ejus  ac 
sigilla.  Et  antea  quidem  arbor  erat  arbor,  arcus  arcus;  ubi  in¬ 
scripta  fuerunt  verbo  Dei,  indita  est  nova  forma,  ut  inciperent 
esse  quod  prius  non  erant.  Haec  ne  frustra  dici  quis  existimet, 
arcus  ipse  hodie  quoque  nobis  testis  est  ejus  foederis  quod  pepi¬ 
git  Dominus  cum  Noe;  quem  quoties  intuemur,  hanc  Dei  promis¬ 
sionem  in  eo  legimus,  terram  diluvio  nunquam  perditum  iri.  Ita¬ 
que,  si  quis  philosophaster,  quo  fidei  nostrae  simplicitatem  rideat, 
talem  colorum  varietatem  ex  reflexis  radiis  et  opposita  nube  oriri 
naturaliter  contendat,  fateamur  quidem;  sed  ipsius  stuporem  ri¬ 
deamus,  qui  Deum  naturae  dominum  et  praesidem  non  agnoscat, 
qui  pro  suo  arbitrio  elementis  omnibus  in  obsequium  gloriae  suae 
utatur.  Quod  si  soli,  stellis,  terrae,  lapidibus,  hujusmodi  monu¬ 
menta  impressisset,  illa  omnia  sacramenta  nobis  forent.  Cur  enim 
rude  ac  signatum  argentum  non  ejusdem  sunt  pretii,  quum  idem 
prorsus  sit  metallum?  nempe  quia  illud  nihil  habet  praeter  natu¬ 
ram;  forma  publica  percussum,  nummus  fit,  et  novam  taxationem 
recipit.  Et  Deus  suas  creaturas  verbo  suo  signare  non  poterit, 
ut  fiant  sacramenta,  quae  prius  nuda  erant  elementa?  Secundi 
generis  exempla  fuerunt,  quum  Abrahae  lucem  in  clibano  fumi¬ 
gante  ostendit  (Gen.  15,  17);  quum  vellus  rore  irrigavit,  sicca 
terra;  rursum  terram  irroravit,  intacto  vellere,  ad  pollicendam 
Gedeoni  victoriam  (Jud.  6,  37);  quum  umbram  horologii  retror¬ 
sum  decem  lineis  retraxit,  ad  promittendam  Ezechiae  incolumita¬ 
tem  (Jes.  88,  7;  2  Eeg.  20,  9).  Haec  quando  fiebant  ad  suble- 


1)  Quaest.  vet.  test.  libr.  3.  cap.  84, 

vandam  ac  stabiliendam  fidei  illorum  imbecillitatem,  sacramenta 
quoque  erant. 

19.  Yerum  praesentis  instituti  est,  de  his  sacramentis  pecu¬ 
liariter  disserere  quae  Dominus  ordinaria  esse  voluit  in  sua  ec¬ 
clesia,  ad  alendos  in  unam  fidem  uniusque  fidei  confessionem  suos 
cultores  ac  servos.  Nam,  ut  verbis  Augustini  utar  1),  in  nullum 
nomen  religionis,  seu  verum,  seu  falsum,  coagulari  homines  pos¬ 
sunt,  nisi  aliquo  signaculorum  vel  sacramentorum  visibilium  con¬ 
sortio  colligentur.  Hanc  ergo  necessitatem  quum  optimus  pater 
provideret,  certa  pietatis  exercitia  instituit  ab  initio  servis  suis; 
quae  postea  satan  ad  impios  et  superstitiosos  cultus  transferendo 
multis  modis  depravavit  ac  corrupit.  Hinc  illae  gentilium  initia¬ 
tiones  in  sua  sacra,  et  caeteri  degeneres  ritus;  qui  tametsi  erro¬ 
ris  erant  ac  superstitionis  pleni,  indicio  tamen  ipsi  quoque  simul 
erant,  non  posse  in  professione  religionis  homines  externis  ejus¬ 
modi  signis  carere.  Yerum  quia  nec  verbo  Dei  subnixa  erant, 
nec  ad  eam  veritatem  referebantur  quae  omnibus  signis  proposita 
esse  debet,  indigna  sunt  quae  commemorentur  ubi  mentio  fit  de 
sacris  symbolis  quae  a  Deo  sunt  instituta,  nec  a  suo  fundamento 
deflexerunt :  nempe  ut  sint  verae  pietatis  adiumenta.  Constant 
autem  non  simplicibus  signis ,  qualia  erant  arcus  et  arbor ,  sed 
caeremoniis;  aut,  si  mavis,  signa  quae  hic  dantur,  caeremoniae 
sunt.  Quemadmodum  autem  superius  dictum  est,  esse  a  Domino 
testimonia  gratiae  ac  salutis,  ita  a  nobis  vicissim  sunt  professio¬ 
nis  notae,  quibus  palam  in  Dei  nomen  juramus,  fidem  illi  vicis¬ 
sim  nostram  obstringentes.  Scite  ergo  Chrysostomus  ipsa  alicubi 
pactiones  nuncupat,  quibus  et  Deus  nos  sibi  confoederat,  et  nos 
in  vitae  puritatem  ac  sanctimoniam  obstringimur;  quia  hic  mutua 
inter  Deum  et  nos  interponitur  stipulatio.  Ut  enim  illic  se  pol¬ 
licetur  Dominus  inducere  ac  delere  si  quid  delinquendo  noxae  ac 
poenae  contractum  a  nobis  fuerit,  nosque  sibi  reconciliat  in  filio 
unigenito ,  ita  ad  pietatis  ac  innocentiae  studium  hac  professione 
illi  nos  vicissim  obligamus,  ut  dicere  merito  possis  sacramenta 
hujusmodi  caeremonias  esse,  quibus  exercere  vult  populum  suum 
Deus  ad  fidem  intus  primum  fovendam,  excitandam,  confirman¬ 
dam,  deinde  testandam  apud  homines  religionem. 

20.  Haec  etiam  ipsa  diversa  fuerunt  pro  varia  temporis  ra¬ 
tione,  secundum  dispensationem  qua  Domino  visum  est  his  aut 
illis  modis  sese  hominibus  exhibere.  Abrahae  enim  et  ejus  poste¬ 
ritati  mandata  est  circumcisio,  cui  postea  purificationes  et  sacri¬ 
ficia  aliique  ritus  ex  lege  mosaica  addita  sunt.  Haec  Judaeorum 
fuerunt  sacramenta  ad  Christi  usque  adventum ;  quo  abrogatis  illis, 
sacramenta  duo  instituta,  quibus  nunc  christiana  ecclesia  utitur, 
baptismus  et  coena  Domini.  Loquor  autem  de  iis  quae  in  usum 
totius  ecclesiae  sunt  instituta.  Nam  impositionem  manuum,  qua 
ecclesiae  ministri  in  suum  munus  initiantur,  ut  non  invitus  patior 


1)  Libr.  9.  contra  Faustum  Manich.  cap.  11. 

ta  I  yocari  sacramentum,  ita  inter  ordinaria  sacramenta  non  numero. 

i  Reliqua  autem  quae  vulgo  recensentur,  quo  loco  habenda  sint, 
a-  I  mox  videbimus.  Quanquam  in  eundem,  in  quem  nunc  nostra  in- 

I  tendunt,  scopum,  et  vetera  illa  spectarunt,  nempe  ut  ad  Christum 
dirigerent,  et  paene  manu  ducerent,  aut  ipsum  potius  ceu  imagi- 
®  I  nes  repraesentarent,  ac  cognoscendum  proferrent.  Quum  enim  jam 
i  ante  docuerimus,  esse  quaedam  sigilla  quibus  promissiones  Dei 
■  S  obsignantur,  sit  autem  certissimum,  nullam  unquam  Dei  promis- 
r  sionem  hominibus  oblatam  nisi  in  Christo,  ut  de  aliqua  Dei  pro¬ 
missione  nos  doceant,  Christum  ostendant  necesse  est.  Quo  per- 
o  tinet  coeleste  illud  tabernaculi  et  legalis  cultus  exemplar,  quod 
Mosi  objectum  fuit  in  monte.  Unum  duntaxat  discrimen  est,  quod 
-  !  illa  Christum  promissum,  quum  adhuc  exspectaretur,  adumbrarunt, 
il  I  haec  jam  praestitum  et  exhibitum  testantur. 

21.  Haec  ubi  per  partes  ac  sigillatim  declarata  fuerint,  multo 
,  J  clariora  fient.  Circumcisio  Judaeis  symbolum  erat  quo  admone- 
a  c  rentur,  quidquid  ex  hominis  semine  prodit,  hoc  est  universam 
!  hominum  naturam  corruptam  esse,  putationeque  habere  opus ;  prae- 

j  I1  terea  documentum  ac  memoriale ,  quo  sese  confirmarent  in  pro- 

f  missione  Abrahae  data  (Gen.  22,  18),  de  semine  benedicto  in  quo 
1 1  benedicendae  essent  omnes  nationes  terrae :  a  quo  et  sua  ipsis 
benedictio  expectanda  erat.  Porro  salutare  illud  semen,  quemad- 
i  modum  a  Paulo  docemur  (Gal.  3,  16),  erat  Christus,  in  quo  solo 

■  |  recepturos  se  confidebant  quod  in  Adam  perdiderant.  Quare  illis 

Ierat  circumcisio,  quod  Abrahae  fuisse  tradit  Paulus  (Rom.  4,  11), 
signaculum  scilicet  justitiae  fidei :  hoc  est  sigillum  quo  certius  con- 
I  firmarentur,  suam  fidem,  qua  semen  ipsum  exspectabant,  sibi  a 

IDeo  pro  justitia  acceptam  ferri.  Sed  nos  meliore  alibi  occasione 
circumcisionis  baptismique  comparationem  longius  prosequemur. 
Baptismata  et  purificationes  suam  illis  immunditiem ,  spurcitiam, 
pollutionem  ante  oculos  ponebant,  qua  in  sua  natura  contaminati 

ierant;  aliud  vero  lavacrum  pollicebantur,  quo  omnes  extergeren¬ 
tur  et  abluerentur  eorum  sordes  (Hebr.  9,  1  et  14).  Et  hoc  la¬ 
vacrum  Christus  erat:  cujus  sanguine  abluti  ejus  puritatem  affe- 

Irimus  in  conspectum  Dei,  ut  inquinamenta  omnia  nostra  tegat 
(1  Joann.  1,  7;  Apoc.  1,  5).  Sacrificia  illos  suae  iniquitatis  ar¬ 
guebant,  simulque  docebant,  necessariam  esse  aliquam  satisfactio¬ 
nem  quae  judicio  Dei  solveretur.  Pore  ergo  summum  quendam 
pontificem,  inter  Deum  et  homines  mediatorem,  qui  Deo  satisfa¬ 
ceret  per  sanguinis  effusionem,  ac  hostiae  immolationem,  quae 
in  remissionem  peccatorum  sufficeret.  Hic  summus  sacerdos  fuit 
Christus  (Hebr.  4,  14  et  5,  5  et  9,  11;  Phil.  2,  8;  Rom.  5,  19): 
proprium  ipse  sanguinem  effudit,  victima  ipse  fuit.  Se  enim  patri 
obedientem  in  mortem  obtulit:  qua  obedientia  hominis  inobedien- 
tiam  abolevit  quae  Dei  indignationem  provocaverat. 

22.  Quantum  ad  nostra  attinet,  Christum  eo  clarius  nobis 
offerunt  quo  propius  manifestatus  est  hominibus;  ex  quo  a  patre 
vere,  qualis  promissus  fuerat,  exhibitus  fuit.  Baptisma  enim  no- 

bis  quod  purgati,  et  abluti  simus  testificatur;  coena  eucharistiae, 
quod  redempti.  In  aqua  figuratur  ablutio ;  in  sanguine  satisfactio. 
Haec  duo  in  Christo  reperiuntur,  qui,  ut  ait  Joannes  (1  Joann. 
5,  6),  venit  in  aqua  et  sanguine;  hoc  est,  ut  purgaret  et  redi¬ 
meret.  Cujus  rei  testis  quoque  est  spiritus  Dei.  Imo  tres  in  uno 
sunt  testes,  aqua,  sanguis  et  spiritus.  In  aqua  et  sanguine  pur¬ 
gationis  et  redemptionis  habemus  testimonium;  spiritus  yero  pri¬ 
marius  testis  hujusmodi  testimonii  certam  nobis  fidem  facit.  Sub¬ 
lime  istud  mysterium  praeclare  nobis  in  Christi  cruce  ostensum 
est,  quum  aqua  et  sanguis  effluxerunt  ex  sacro  ejus  latere  (Joann. 
19,  34);  quod  eam  ob  causam  jure  Augustinus1)  sacramentorum 
nostrorum  fontem  vocavit.  De  quibus  tamen  paulo  fusius  disse¬ 
rendum  erit.  Quin  uberior  etiam  spiritus  gratia  hic  se  proferat, 
si  tempus  cum  tempore  compares,  non  dubium  est.  Nam  id  ad 
regni  Christi  gloriam  pertinet;  sicuti  ex  pluribus  locis,  ac  prae¬ 
sertim  ex  septimo  Joannis  capite  colligimus.  Quo  sensu  accipere 
oportet  illud  Pauli,  umbras  fuisse  sub  lege,  corpus  in  Christo 
(Coi.  2,  17).  Neque  ejus  consilium  est  exinanire  suo  effectu  testi¬ 
monia  gratiae,  in  quibus  olim  patribus  se  veracem  probare  Deus 
voluit,  non  secus  ac  hodie  nobis  in  baptismo  et  sacra  coena,  sed 
comparative,  magnifacere  quod  nobis  datum  est,  ne  cui  mirum 
esset  Christi  adventu  abolitas  esse  legis  caeremonias. 

23.  Scholasticum  autem  illud  dogma,  ut  hoc  quoque  obiter 
perstringam,  quo  tam  longum  discrimen  inter  veteris  ac  novae  le¬ 
gis  sacramenta  notatur,  perinde  ac  si  illa  non  aliud  quam  Dei 
gratiam  adumbrarint,  haec  vero  praesentem  conferant,  penitus  ex¬ 
plodendum  est.  Siquidem  nihilo  splendidius  de  illis  apostolus  quam 
de  his  loquitur,  quum  docet  (1  Cor.  10,  3),  patres  eandem  no- 
biscum  spiritualem  escam  manducasse,  et  escam  illam  Christum 
interpretatur.  Quis  inane  ausit  facere  signum  illud  quod  veram 
Christi  communionem  Judaeis  exhibebat?  Et  status  causae  quam 
illic  agit  apostolus,  pro  nobis  non  obscure  militat;  nam  ne  quis 
frigida  Christi  cognitione,  inani  que  christianismi  titulo,  ac  exter¬ 
nis  insignibus  fretus,  Dei  judicium  contemnere  audeat,  divinae 
severitatis  exempla  in  Judaeis  spectanda  exhibet;  ut  easdem  quas 
illi  dederunt,  poenas  sciamus  nobis  imminere,  si  iisdem  vitiis  in- 
dulgeamus.  Jam  ut  apta  esset  comparatio,  oportuit  ostendere  ni¬ 
hil  esse  inaequalitatis  inter  nos  et  ipsos  in  iis  bonis  quibus  falso 
gloriari  nos  vetabat.  Ergo  primum  in  sacramentis  pares  nobis 
facit;  nec  ullam  praerogativae  particulam  nobis  relinquit  quae  ani¬ 
mos  ad  spem  impunitatis  facere  queat.  Nec  vero  baptismo  nostro 
plus  tribuere  fas  est  quam  ipse  alibi  circumcisioni  tribuit,  quum 
vocat  sigillum  justitiae  fidei  (Rom.  4,  11).  Quidquid  ergo  nobis 
hodie  in  sacramentis  exhibetur,  id  in  suis  olim  recipiebant  Judaei, 
Christum  scilicet  cum  spiritualibus  suis  divitiis.  Quam  habent 
nostra  virtutem,  eam  quoque  in  suis  sentiebant:  ut  scilicet  essent 

1)  Homil.  in  Joannem  15,  8  et  saepe  alias. 

illic  divinae  erga  se  benevolentiae  sigilla  in  spem  aeternae  salutis. 
Si  dextri  fuissent  interpretes  epistolae  ad  Hebraeos ,  non  ita  fuis¬ 
sent  hallucinati;  sed  quum  illic  legerent  (Hebr.  10,  1)  legalibus 
caeremoniis  expiata  non  fuisse  peccata,  imo  veteres  umbras  nihil 
habuisse  momenti  ad  justitiam,  neglecta  comparatione  quae  illic 
tractatur,  dum  hoc  unum  arripiunt,  legem  per  se  nihil  profuisse 
suis  cultoribus,  putarunt  simpliciter  figuras  veritate  vacuas  fuisse. 
Apostoli  vero  consilium  est  legem  caeremonialem  in  nihilum  re¬ 
digere,  donec  ad  Christum  ventum  fuerit,  a  quo  solo  pendet  tota 
illius  efficacia. 

24.  At  objicient  quae  de  circumcisione  literae  apud  Pau¬ 
lum  leguntur,  eam  nullo  loco  esse  apud  Deum,  nihil  conferre, 
inanem  esse.  Ejusmodi  enim  sententiae  illam  longe  infra  baptis¬ 
mum  nostrum  deprimere  videntur.  Minime  vero.  Id  enim  ipsum 
de  baptismo  jure  diceretur.  Quin  etiam  dicitur,  primum  a  Paulo 
ipso  (1  Cor.  10,  5),  ubi  ostendit  Deum  nihil  morari  externam 
ablutionem  qua  in  religionem  initiamur,  nisi  animus  intus  et  re¬ 
purgetur,  et  in  puritate  ad  ultimum  perseveret;  deinde  a  Petro 
(1  Petr.  3,  21),  dum  baptismi  veritatem  non  in  externa  positam 
ablutione  testatur,  sed  bono  conscientiae  testimonio.  At  videtur 
alio  etiam  loco  circumcisionem  manu  factam  penitus  contemnere, 
dum  eam  cum  Christi  circumcisione  comparat  (Coi.  2 ,  11).  De¬ 
spondeo  ,  neque  hoc  loco  aliquid  extenuari  de  ejus  dignitate.  Illic 
contra  eos  disputat  Paulus ,  qui  eam  velut  necessariam  requirebant, 
quum  esset  jam  abrogata.  Monet  igitur  fideles  ut  omissis  veteri¬ 
bus  umbris,  in  veritate  insistant.  Urgent,  inquit,  isti  magistri, 
ut  corpora  vestra  circumcidantur.  Atqui  spiritualiter  circumcisi 
estis  secundum  animam  et  corpus.  Habetis  igitur  rei  exhibitio¬ 
nem,  quae  longe  potior  est  quam  umbra.  Poterat  autem  quispiam 
contra  excipere,  non  ideo  spernendam  esse  figuram,  quia  rem  ha¬ 
berent;  quando  et  apud  patres  fuisset  illa  depositio  veteris  homi¬ 
nis  de  qua  loquebatur,  quibus  tamen  non  fuisset  externa  circum¬ 
cisio  supervacua.  Hanc  objectionem  praevertit,  quum  addit  con¬ 
tinuo,  fuisse  Colossenses  Christo  consepultos  per  baptismum.  Quo 
significat  id  hodie  esse  baptismum  Christianis  quod  veteribus  erat 
circumcisio,  ideoque  sine  illius  injuria  non  posse  hanc  injungi 
Christianis. 

25.  At  quod  sequitur,  et  jam  nuper  citavi,  difficilius  est 
ad  solvendum,  judaicas  omnes  caeremonias  fuisse  umbras  rerum 
futurarum,  corpus  esse  in  Christo;  longe  vero  difficillimum  quod 
multis  capitibus  epistolae  ad  Hebraeos  tractatur,  sanguinem  pecu¬ 
dum  non  pertigisse  ad  conscientias;  legem  habuisse  umbram  futu¬ 
rorum  bonorum,  non  imaginem  rerum;  cultores  ex  caeremoniis 
mosaicis  nihil  perfectionis  fuisse  consequutos,  'et  similia.  Repeto 
quod  jam  attigi,  Paulum  non  ideo  umbratiles  facere  caeremonias 
quod  nihil  haberent  solidi;  sed  quia  eorum  complementum,  usque 
ad  Christi  exhibitionem,  quodammodo  suspensum  erat.  Deinde 
non  de  efficacia,  sed  potius  de  modo  significandi  hoc  intelligen- 

dum  esse  dico.  Donec  enim  manifestatus  est  in  carne  Christus, 
omnia  signa  yelut  absentem  eum  adumbrabant,  utcunque  virtutis 
suae  suique  adeo  ipsius  praesentiam  fidelibus  intus  exsereret.  Sed 
hoc  maxime  observare  convenit,  in  his  omnibus  locis  Paulum  non 
simpliciter,  sed  per  contentionem  loqui.  Quoniam  illi  certamen 
erat  cum  pseudoapostolis,  qui  in  caeremoniis  solis,  nullo  Christi 
respectu,  pietatem  sitam  esse  volebant,  ad  eos  confutandos  satis 
erat  duntaxat  tractare  quid  per  se  valeant  caeremoniae.  Hunc 
quoque  scopum  sequutus  est  autor  epistolae  ad  Hebraeos.  Memi¬ 
nerimus  ergo  hic  de  caeremoniis,  non  in  sua  vera  et  nativa  signi¬ 
ficatione  acceptis,  sed  ad  falsam  pravam  que  interpretationem  de¬ 
tortis,  non  de  legitimo  earum  usu,  sed  de  superstitionis  abusu 
disputari.  Quid  igitur  mirum,  si  separatae  a  Christo  caeremoniae 
omni  virtute  exuuntur?  In  nihilum  enim  redigitur  quidquid  est 
signorum  ubi  res  signata  tollitur.  Sic  Christus,  ubi  negotium  ha¬ 
bebat  cum  iis  qui  manna  nihil  aliud  quam  cibum  ventris  fuisse 
cogitabant,  sermonem  accommodat  crassae  eorum  opinioni,  dicit- 
que  (Joann.  6,  27),  se  meliorem  cibum  administrare  qui  animas 
ad  spem  immortalitatis  pascat.  Quod  si  clariorem  solutionem  re¬ 
quiris  ,  huc  tendit  omnium  summa.  Primo ,  totum  illum  caere¬ 
moniarum  apparatum,  qui  in  lege  mosaica  fuit,  nisi  ad  Christum 
dirigatur,  rem  esse  evanidam  ac  nihili.  Deinde,  sic  in  Chri¬ 
stum  respexisse  ut,  eo  demum  in  carne  manifestato,  complemen¬ 
tum  suum  habuerint.  Postremo,  ejus  adventu  oportuisse  abrogari, 
non  secus  atque  umbra  in  perspicua  solis  luce  evanescit.  Sed 
quia  longiorem  adhuc  de  ea  re  sermonem  in  eum  locum  differo 
quo  baptismum  cum  circumcisione  conferre  institui,  parcius  nunc 
attingo. 

26.  Porte  miseros  istos  sophistas  deceperunt  immodica  etiam 
illa  sacramentorum  encomia,  quae  de  signis  nostris  apud  veteres 
leguntur.  Quale  est  illud  Augustini1),  quod  veteris  legis  sacra¬ 
menta  salvatorem  tantum  promittebant,  nostra  vero  dant  salutem. 
Has  et  similes  dicendi  figuras  quum  non  animadverterent  hyper- 
bolicas  esse,  et  ipsi  hyperbolica  sua  dogmata  promulgarunt;  sed 
prorsus  alieno  sensu  a  veterum  scriptis.  Hon  enim  aliud  illic  vo¬ 
luit  Augustinus,  quam  quod  idem  alibi2)  scribit,  sacramenta  mo- 
saicae  legis  Christum  praenuntiasse,  nostra  vero  annuntiare.  Et 
contra  Eaustum3),  fuisse  illas  promissiones  rerum  complendarum, 
haec  indicia  completarum;  ac  si  diceret,  illa  figurasse  quum  adhuc  ; 
exspectaretur,  nostra  velut  praesentem  exhibere  qui  jam  praestitus  j 
est.  Porro  de  modo  significandi  loquitur,  sicut  et  alibi  indicat4),  ii 
Lex,  inquit,  et  prophetae  sacramenta  habebant  praenuntiantia  rem 
futuram;  nostri  vero  temporis  sacramenta  venisse  contestantur  quod 
illa  venturum  praedicabant.  Quid  autem  de  re  et  efficacia  sense¬ 
rit,  pluribus  locis  explicat.  IJt  quum  dicit5),  sacramenta  Judaeo- 

1)  In  prooemio  enarr.  Psal.  73.  c.  2. 

3)  Libr.  19.  c.  14. 

5)  Homil.  in  Joann.  26,  12. 


2)  Quaest.  sup.  Num.  c.  33. 

4)  Libr.  2.  contra  lit.  Petii,  c.  37. 

rum  in  signis  fuisse  diversa,  in  re  quae  significatur,  paria;  di¬ 
versa  specie  visibili,  paria  virtute  spirituali.  Item1):  in  signis 
diversis  eadem  fides;  sic  in  signis  diversis,  ut  in  verbis  diversis, 
quia  verba  sqnos  mutant  per  tempora,  et  utique  nihil  aliud  sunt 
verba  quam  signa;  bibebant  patres  eundem  spiritualem  potum,  nam 
corporalem  non  eundem:  videte  ergo,  fide  manente,  signa  variata; 
ibi  petra  Christus,  nobis  Christus  quod  in  altari  ponitur;  et  illi 
pro  magno  sacramento  biberunt  aquam  profluentem  e  petra,  nos 
quid  bibamus  norunt  fideles :  si  visibilem  speciem  intendas ,  aliud 
est;  si  intelligibilem  significationem,  eundem  potum  spiritualem 
biberunt.  Alibi 2) :  idem  in  mysterio  cibus  et  potus  illorum  qui 
noster;  sed  significatione  idem,  non  specie,  quia  idem  ipse  Chri- 
fetus  illis  in  petra  figuratus,  nobis  in  carne  manifestatus.  Quan- 
quam  hac  quoque  in  parte  aliquid  differentiae  esse  concedimus. 
Utraque  enim  paternam  Dei  in  Christo  benevolentiam  ac  spiritus 
sancti  gratias  nobis  offerri  testantur,  sed  nostra  illustrius  ac  lucu¬ 
lentius.  In  utrisque  Christi  exhibitio,  sed  in  his  uberior  ac  ple¬ 
nior,  nempe  prout  fert  illud  de  quo  supra  disseruimus,  veteris 
et  novi  testamenti  discrimen.  Atque  id  est  quod  voluit  idem 
Augustinus  (quem  ut  optimum  ex  tota  antiquitate  et  fidelissimum 
testem  saepius  citamus),,  quum  tradit3),  Christo  revelato  sacra¬ 
menta  fuisse  instituta,  numero  pauciora,  significatione  augustiora, 
virtute  praestantiora.  Hujus  quoque  rei  breviter  admonitos  esse 
lectores  expedit,  quidquid  de  opere  operato  nugati  sunt  sophistae, 
non  modo  falsum  esse,  sed  pugnare  cum  sacramentorum  natura, 
quae  instituit  Deus  ut  fideles,  vacui  bonorum  omnium  et  inopes, 
nihil  praeter  mendicitatem  eo  afferant.  Unde  sequitur,  ea  reci¬ 
piendo  nihil  istos  agere  unde  laudem  mereantur,  vel  in  hac  actione 
(quae  eorum  respectu  mere  passiva  est)  nullum  illis  posse  opus 
adscribi. 


caput  xv. 

De  Baptismo. 

Duae  sunt  partes  hujus  Capitis:  1)  De  duobus  finibus  Baptismi  dissertatio : 
de  priore  a  sect.  1  — 12.  de  posteriore,  sect.  13.  —  2)  Altera  pars  ad  quatuor 
capita  referri  potest.  De  usu  Baptismi,  sect  14.  et  15.  —  De  ministri  dignitate 
vel  indignitate,  sect.  16  — 18.  — -  De  corruptelis,  quibus  hoc  Sacramentum  fuit 
inquinatum,  sect.  19.  —  Ad  quos  spectet  ejus  administratio,  sect.  20 — 22. 

1.  Baptismus  signum  est  initiationis  quo  in  ecclesiae  coop¬ 
tamur  societatem,  ut  Christo  insiti  inter  filios  Dei  censeamur.  Porro 
in  hunc  finem  nobis  a  Deo  datus  est  (quod  mysteriis  omnibus  com¬ 
mune  esse  docui),  primum  ut  fidei  nostrae  apud  se,  deinde  ut 


1)  Homil.  in  Joann.  45,  9.  2)  In  Psal.  77,  c.  2.  3)  Contra  Faustum 

libr.  19.  c.  13.  De  doctrina  Christ.  libr.  3,  13.  Epist.  ad  Januarium  118  (54). 

confessioni  apud  homines  serviret.  Utriusque  institutionis  rationem 
ordine  prosequemur.  Tria  autem  affert  fidei  nostrae  baptismus, 
quae  et  ipsa  sigillatim  pertractanda  sunt.  Hoc  primum  est  quod 
nobis  a  Domino  proponitur  ut  symbolum  sit  nostrae  purgationis 
ac  documentum;  vel  (ut  melius  explicem  quod  volo)  instar  signati 
cujusdam  diplomatis,  quo  nobis  confirmet,  peccata  nostra  omnia 
sic  deleta,  inducta,  obliterata  esse,  ne  unquam  in  conspectum  suum 
veniant,  ne  commemorentur,  ne  imputentur.  Yult  enim  omnes 
qui  crediderunt  baptizari  in  remissionem  peccatorum.  Proinde, 
quibus  visum  est  baptismum  non  aliud  esse  quam  tesseram  ac  no¬ 
tam  qua  religionem  nostram  apud  homines  profitemur,  quo  modo 
imperatoris  sui  insignia  praeferunt  milites  in  suae  professionis  no¬ 
tam,  ii  quod  primum  erat  in  baptismo  non  perpenderuut.  Id 
vero  est,  quod  a  nobis  accipiendus  sit  cum  hac  promissione,  qui¬ 
cunque  crediderint  et  baptizati  fuerint  salvos  fore  (Mare.  16,  16). 

2.  In  hunc  sensum  intelligendum  quod  a  Paulo  scribitur 
(Eph.  5,  26),  ecclesiam  a  sponso  Christo  sanctificatam  esse  et 
mundatam  lavacro  aquae,  in  verbo  vitae.  Et  alibi  (Tit.  3,  5), 
nos  secundum  ejus  misericordiam  salvos  factos  esse  per  lavacrum 
regenerationis  et  renovationis  spiritus  sancti.  Et  a  Petro  (1  Petr. 
3,  21),  quod  baptisma  nos  salvos  facit.  Non  enim  significare  vo¬ 
luit  ille,  ablutionem  et  salutem  nostram  aqua  perfici,  aut,  aquam 
purgandi,  regenerandi,  renovandi  virtutem  in  se  continere,  neque 
hic  salutis  causam,  sed  duntaxat  talium  donorum  cognitionem  et 
certitudinem  in  hoc  sacramento  percipi ;  quod  verbis  ipsis  satis  evi¬ 
denter  explicatur.  Nam  verbum  vitae  et  baptismum  aquae  simul 
connectit  Paulus :  ac  si  diceret ,  per  evangelium  nobis  nostrae  ablu¬ 
tionis  et  sanctificationis  nuntium  afferri,  per  baptismum  hujusmodi 
nuntium  obsignari.  Et  subdit  continuo  Petrus,  baptisma  illud  non 
esse  depositionem  sordium  carnis,  sed  conscientiam  bonam  apud 
Deum,  quae  ex  fide  est.  Imo  non  aliam  nobis  purificationem  bap¬ 
tismus  pollicetur  quam  per  aspersionem  sanguinis  Christi :  qui  per 
aquam,  propter  mundandi  abluendique  similitudinem,  figuratur. 
Quis  ergo  nos  aqua  ista  mundari  dicat,  quae  certo  testatur  Christi 
sanguinem  verum  esse  atquae  unicum  nostrum  lavacrum?  Ut  non 
aliunde  peti  queat  certior  ratio  ad  refellendam  eorum  hallucina¬ 
tionem,  qui  ad  aquae  virtutem  referunt  omnia,  quam  ab  ipsius 
baptismi  significatione,  quae  tam  ab  elemento  illo  visibili,  quod 
oculis  nostris  objicitur,  abstrahit,  quam  ab  aliis  omnibus  mediis, 
ut  uni  Christo  mentes  nostras  devinciat. 

3.  Neque  vero  existimandum  est,  baptisma  in  praeteritum 
duntaxat  tempus  conferri,  ut  novis  lapsibus,  in  quos  a  baptismate 
recidimus,  quaerenda  sint  alia  nova  expiationis  remedia  in  aliis 
nescio  quibus  sacramentis,  perinde  ac  si  illius  vis  obsoleta  esset. 
Hoc  quidem  errore  olim  factum  est  ut  nonnulli  nisi  in  ultimo  vi¬ 
tae  discrimine,  atque  adeo  inter  ultimos  spiritus  baptismo  initiari 
nollent,  ut  sic  totius  vitae  obtinerent  veniam.  In  quam  praepo¬ 
steram  cautionem  veteres  episcopi  toties  in  scriptis  suis  invehun- 


CAPUT  XV. 


399 


tur.  Sic  autem  cogitandum  est,  quocunque  baptizemur  tempore, 
nos  semel  in  omnem  vitam  ablui  et  purgari.  Itaque  quoties  lapsi 
1  fuerimus  repetenda  erit  baptismi  memoria,  et  hac  armandus  ani- 

i  mus,  ut  de  peccatorum  remissione  semper  certus  securusque  sit. 

Nam  etsi  semel  administratus  praeteriisse  visus  est,  posterioribus 
i  tamen  peccatis  non  est  abolitus.  Puritas  enim  Christi  in  eo  nobis 
i  oblata  est:  ea  semper  viget,  nullis  maculis  opprimitur,  sed  omnes 
i  nostras  sordes  obruit  et  extergit.  Neque  hinc  tamen  peccandi  in 
futurum  licentia  captanda  est  (ut  certe  hinc  ad  talem  audaciam 
minime  instruimur),  sed  haec  doctrina  iis  tantum  traditur  qui,  ubi 
i  peccaverunt,  sub  peccatis  suis  fatigati  et  oppressi  gemunt,  ut  ha¬ 
beant  quo  se  erigant  ac  consolentur,  ne  in  confusionem  ac  despe- 
I  rationem  ruant.  Sic  Paulus  (Rom.  3,  25)  ait,  Christum  factum 
nobis  esse  propitiatorem ,  in  remissionem  praecedentium  delictorum. 
Quo  non  negat  perpetuam  assiduamque  peccatorum  remissionem 
ad  mortem  usque  in  eo  obtineri;  sed  datum  eum  a  patre  miseris 
t  tantum  peccatoribus  significat,  qui  conscientiae  cauterio  vulnerati 
,  ad  medicum  suspirant.  His  offertur  misericordia  Dei.  Qui  pec- 

i  candi  materiam  et  licentiam  ex  impunitate  aucupantur,  nihil  sibi 

praeter  iram  et  judicium  Dei  provocant. 

4.  Equidem  scio  aliud  communiter  receptum  esse,  poeniten¬ 
tiae  et  clavium  beneficio  nos  obtinere  post  baptismum  remissio¬ 
nem,  quae  prima  regeneratione  per  solum  baptismum  nobis  datur. 
Sed  qui  hoc  comminiscuntur,  in  eo  errant  quod  non  cogitant  po¬ 
testatem  clavium  de  qua  loquuntur,  a  baptismo  sic  pendere  ut 
nullo  modo  separari  debeat.  Remissionem  accipit  peccator  eccle¬ 
siae  ministerio,  nempe  non  sine  evangelii  praedicatione.  Qualis 
autem  illa  est?  Nos  sanguine  Christi  emundari  a  peccatis.  Atqui 
lavacri  illius  signum  ac  testimonium  quod  est  nisi  baptismus?  Vi¬ 
demus  igitur  ut  ad  baptismum  absolutio  illa  referatur.  Et  hic  er¬ 
ror  commentitium  poenitentiae  sacramentum  nobis  peperit,  de  quo 
aliquid  ante  attigi,  et  quod  residuum  est  suo  loco  absolvam.  Ni¬ 
hil  autem  mirum  si  homines,  qui  pro  ingenii  sui  crassitie  rebus 
externis  immodice  sunt  affixi,  hac  quoque  in  parte  vitium  illud 
prodiderunt;  ut  pura  Dei  institutione  non  contenti  nova  subsidia 
a  se  ipsis  conficta  ingererent.  Quasi  vero  baptismus  ipse  non  es- 

|  set  poenitentiae  sacramentum.  Quod  si  haec  in  totam  vitam  no¬ 
bis  commendatur,  vis  quoque  baptismi  ad  eosdem  usque  fines  ex¬ 
tendi  debet.  Quare  nec  dubium  quin  pii  omnes  toto  vitae  cur¬ 
riculo,  quoties  vitiorum  suorum  conscientia  vexantur,  sese  ad 
n  baptismi  memoriam  revocare  audeant,  ut  se  inde  confirment  in 
:e  illius  unicae  ac  perpetuae  ablutionis  fiducia  quam  habemus  in 
Christi  sanguine. 

5.  Alterum  etiam  fructum  affert,  quia  nostram  in  Christo 
i-  mortificationem  nobis  ostendit,  et  novam  in  eo  vitam.  Siquidem, 

ut  ait  Apostolus  (Rom.  6,  3),  in  mortem  ejus  baptizati  sumus,  con- 
.  i  sepulti  ipsi  in  mortem ,  ut  in  novitate  vitae  ambulemus.  Quibus 
verbis  non  ad  imitationem  ejus  nos  solum  exhortatur  (ac  si  dice- 

ret,  admoneri  nos  per  baptismum,  ut  quodam  mortis  Christi  exem¬ 
plo,  concupiscentiis  nostris  moriamur,  et  exemplo  resurrectionis, 
ut  in  justitiam  suscitemur),  sed  rem  longe  altius  repetit:  nempe 
quod  per  baptismum  Christus  nos  mortis  suae  fecerit  participes, 
ut  in  eam  inseramur.  Et  quemadmodum  surculus  substantiam  ali¬ 
mentumque  ducit  a  radice  cui  insitus  est,  ita  qui  baptismum  ea 
qua  debent  fide  accipiunt,  vere  efficaciam  mortis  Christi  sentiunt, 
in  mortificatione  carnis  suae;  simul  etiam  resurrectionis,  in  vivi¬ 
ficatione  spiritus.  Inde  exhortationis  materiem  desumit:  quod  si 
Christiani  sumus,  debemus  mortui  esse  peccato,  et  justitiae  vivere. 
Hoc  eodem  argumento  alibi  utitur  (Coi.  2,  12):  quod  circumcisi 
sumus  et  exuimus  veterem  hominem,  postquam  per  baptismum  in 
Christo  sepulti  sumus.  Et  hoc  sensu,  eo  quem  ante  citavimus  loco, 
vocavit  lavacrum  regenerationis  et  renovationis.  Itaque  primum 
gratuita  peccatorum  venia  et  justitiae  imputatio  nobis  promittitur, 
deinde  spiritus  sancti  gratia,  quae  nos  in  vitae  novitatem  reformet. 

6.  Postremo  et  hanc  e  baptismo  utilitatem  fides  nostra  ac¬ 
cipit,  quod  certo  nobis  testificatur,  non  modo  in  mortem  et  vitam 
Christi  nos  insitos  esse,  sed  sic  ipsi  Christo  unitos  ut  omnium  ejus 
bonorum  participes  simus.  Ideo  enim  baptismum  in  suo  corpore 
dedicavit  et  sanctificavit,  ut  communem  eum  nobiscum  haberet, 
ceu  firmissimum  unionis  ac  societatis  quam  nobiscum  inire  digna¬ 
tus  est  vinculum.  Ut  Paulus  ex  eo  probet  (Gal.  3,  27),  nos  esse 
filios  Dei,  quia  Christum  in  baptismo  induimus.  Ita  videmus  bap¬ 
tismi  complementum  in  Christo  esse,  quem  etiam  hac  ratione  vo¬ 
camus  proprium  baptismi  objectum.  Proinde  mirum  non  est,  si 
in  ejus  nomen  baptizasse  narrantur  apostoli,  qui  tamen  in  patris 
quoque  et  spiritus  nomen  baptizare  jussi  fuerant.  Quidquid  enim 
in  baptismo  proponitur  donorum  Dei,  in  Christo  uno  reperitur. 
Neque  tamen  fieri  potest  quin  patris  simul  et  spiritus  nomen  in¬ 
vocet  qui  in  Christum  baptizat.  Ideo  enim  ejus  sanguine  emun¬ 
damur,  quia  misericors  pater  nos  pro  sua  incomparabili  clementia 
recipere  in  gratiam  volens  mediatorem  hunc  in  medio  statuit,  qui 
nobis  favorem  apud  ipsum  conciliet.  Regenerationem  vero  ita  de¬ 
mum  ab  ejus  morte  et  resurrectione  consequimur,  si  per  spiritum 
sanctificati  imbuamur  nova  et  spirituali  natura.  Quamobrem  no¬ 
strae  tum  purgationis  tum  regenerationis  in  patre  causam,  in  filio 
materiam,  in  spiritu  effectum  consequimur  et  quodammodo  distincte 
cernimus.  Sic  primum  Joannes  baptizavit,  sic  deinde  apostoli,  bap¬ 
tismo  poenitentiae,  in  remissionem  peccatorum;  poenitentiae  verbo, 
hujusmodi  regenerationem  intelligentes ;  remissione  peccatorum, 
ablutionem. 

7.  Quo  etiam  certissimum  fit,  idem  fuisse  prorsus  Joannis 
ministerium,  quod  apostolis  postea  delegatum  est.  Non  enim  alium 
baptismum  faciunt  diversae  manus  quibus  administratur;  sed  eun¬ 
dem  esse  eadem  doctrina  ostendit.  In  unam  doctrinam  Joannes 
et  apostoli  consenserunt:  utrique  in  poenitentiam,  utrique  in  re¬ 
missionem  peccatorum,  utrique  in  nomen  Christi,  a  quo  poeniten- 

tia  et  peccatorum  remissio  esset,  baptizarunt.  Joannes  dixit,  ag¬ 
num  esse  Dei  per  quem  tollerentur  peccata  mundi  (Joann.  1,  29); 
ubi  eum  hostiam  fecit  patri  acceptam ,  propitiatorem  justitiae ,  sa¬ 
lutisque  autorem.  Quid  ad  hanc  confessionem  addere  poterant  apo¬ 
stoli?  Quare  neminem  perturbet  quod  alterum  ab  altero  discer¬ 
nere  veteres  contendunt,  quorum  non  tanti  esse  nobis  debet  cal¬ 
culus  ut  scripturae  certitudinem  quatefaciat.  Quis  enim  Chrvso- 
stomo  x)  potius  auscultet,  neganti  in  Joannis  baptismo  comprehen¬ 
sam  fuisse  peccatorum  remissionem,  quam  Lucae  (3,  3)  contra  as¬ 
serenti,  Joannem  baptismum  poenitentiae  praedicasse  in  peccato¬ 
rum  remissionem?  Nec  recipienda  est  illa  Augustini1 2)  argutia, 
in  spe  dimissa  fuisse  peccata  baptismo  Joannis,  Christi  baptismo 
re  ipsa  dimitti.  Quum  enim  evangelista  clare  testetur,  Joannem 
in  suo  baptismo  remissionem  peccatorum  pollicitum  fuisse,  quid 
extenuare  hoc  elogium  opus  est,  quum  nulla  necessitas  ad  id  co¬ 
gat?  Si  quis  autem  differentiam  e  Dei  verbo  quaerat,  non  aliam 
inveniet  quam  quod  in  eum  qui  venturus  erat,  Joannes  baptiza¬ 
bat,  apostoli  in  eum  qui  jam  se  exhibuerat  (Luc.  3,  16;  Act.  19,  4). 

8.  Quod  luculentiores  spiritus  gratiae  a  Christi  resurrectione 
effusae  sunt,  nihil  ad  statuendam  baptismatum  diversitatem  atti¬ 
net.  Siquidem  baptismus,  quem  ipso  adhuc  in  terris  agente  apo¬ 
stoli  administrabant,  ejus  vocabatur;  neque  tamen  largiorem  spiri¬ 
tus  opulentiam  habebat  quam  baptismus  Joannis.  Quin  ne  post 
ascensionem  quidem  spiritu  supra  vulgarem  priorum  fidelium  mo¬ 
dum  donantur  Samaritani,  etiamsi  in  nomen  Jesu  baptizati  fuerint, 
donec  ad  eos  Petrus  et  Joannes  mittuntur  qui  manus  imponant 
(Act.  8,  14.  17).  Hoc  solum  veteribus  imposuisse  arbitror,  ut  hunc 
ad  illum  praeparationem  duntaxat  esse  dicerent,  quod  legebant  rur¬ 
sum  a  Paulo  baptizatos  qui  Joannis  baptismum  semel  susceperant 
(Act.  19,  3  seqq.).  Sed  quam  hic  sint  hallucinati,  alibi  suo  loco 
clarissime  explicabitur.  Quid  ergo  est  quod  Joannes  dixit  (Matth. 
3,  11),  se  quidem  aqua  baptizare;  venturum  autem  Christum  qui 
baptizaret  spiritu  sancto  et  igni?  Paucis  expediri  hoc  potest.  Non 
enim  baptismum  a  baptismo  distinguere  voluit,  sed  personam  suam 
cum  Christi  persona  contulit,  se  ministrum  esse  aquae,  illum  spi¬ 
ritus  sancti  datorem,  et  hanc  virtutem  visibili  miraculo  declaratu¬ 
rum,  quo  die  spiritum  sanctum  apostolis  sub  linguis  igneis  mitte¬ 
ret.  Quid  apostoli  jactare  ultra  potuerunt?  Quid  et  qui  hodie 
baptizant?  sunt  enim  exterioris  duntaxat  signi  ministri,  Christus 
interioris  gratiae  autor,  ut  iidem  illi  veteres  ubique  docent,  in 
primisque  Augustinus,  cui  haec  praecipua  est  fultura  contra  Do- 
natistas ,  qualiscunque  sit  qui  baptizat ,  unum  tamen  Christum 
praeesse. 

9.  Haec  quae  tum  de  mortificatione,  tum  de  ablutione  dixi¬ 
mus,  in  populo  Israel  adumbrata  sunt,  quem  eam  ob  causam  apo- 


1)  Homil.  in  Matth.  14. 

2)  Libr.  5.  de  Baptism.  contra  Donatist.  cap.  10. 

stolus  dicit  in  nube  et  in  mari  fuisse  baptizatum  (1  Cor.  10,  2). 
Mortificatio  figurata  est,  quum  Dominus  e  manu  Pharaonis  et  cru¬ 
deli  servitute  eos  asserens  viam  illis  stravit  per  mare  rubrum,  et 
Pharaonem  ipsum  et  Aegyptios  hostes,  qui  a  tergo  illis  instabant 
et  cervicibus  imminebant,  submersit.  Nam  et  ad  hunc  modum  in 
baptismo  pollicetur  nobis  et  dato  signo  ostendit,  nos  ex  Aegypti 
captivitate,  hoc  est  e  peccati  servitute,  sua  virtute  eductos  et  vin¬ 
dicatos  ;  submersum  Pharaonem  nostrum ,  id  est  diabolum :  quan- 
quam  nec  sic  etiam  exercere  nos  et  fatigare  desinat.  Verum  ut 
Aegyptius  ille  non  in  profundum  maris  dejectus  fuerat,  sed  in  li- 
tore  prostratus  terribili  aspectu  adhuc  Israelitas  terrebat,  nocere 
tamen  non  poterat:  ita  hic  noster  adhuc  quidem  minatur,  arma 
ostendit,  sentitur,  sed  vincere  non  potest.  In  nube  purgationis 
symbolum  fuit.  Nam  ut  tum  illos  Dominus  opposita  nube  operuit 
et  refrigerium  praestitit,  ne  inclementiore  solis  ardore  deficerent 
et  tabescerent,  ita  in  baptismo  nos  Christi  sanguine  opertos  esse 
et  protectos  agnoscimus ,  ne  Dei  severitas ,  quae  vere  est  flamma 
intolerabilis ,  nobis  incumbat.  Etsi  vero  tunc  obscurum  et  paucis 
cognitum  fuit  mysterium:  quia  tamen  non  alia  est  salutis  adipis¬ 
cendae  ratio  quam  in  illis  duabus  gratiis ,  noluit  Deus  utriusque 
tessera  vetustos  patres,  quos  haeredes  adoptaverat,  privare. 

10.  Jam  perspicuum  est  quam  falsum  sit  quod  docuerunt  pri¬ 
dem  nonnulli,  in  quo  alii  persistunt,  per  baptismum  solvi  nos  et 
eximi  ab  originali  peccato,  et  a  corruptione  quae  ab  Adam  in  uni¬ 
versam  posteritatem  propagata  est,  atque  in  eandem  justitiam  na¬ 
turaeque  puritatem  restitui  quam  obtinuisset  Adam,  si  in  ea,  qua 
primum  creatus  fuerat,  integritate  stetisset.  Tale  enim  doctorum 
genus  nunquam  quid  peccatum  originale ,  quid  justitia  originalis, 
quae  gratia  baptismi  esset,  assequutum  est.  Jam  vero  ante  dispu- 
tatum  est,  peccatum  originale  esse  icturae  nostrae  pravitatem  ac 
corruptionem ,  quae  primum  reos  facit  nos  irae  Dei ,  tum  etiam 
opera  in  nobis  profert  quae  scriptura  vocat  opera  carnis  (Gal.  5, 
19).  Haec  itaque  duo  distincte  observanda:  nempe  quod  sic  omni- i  (j, 
bus  naturae  nostrae  partibus  vitiati  perversique,  jam  ob  talem  dun- 
taxat  corruptionem  damnati  merito  convictique  coram  Deo  tene¬ 
mur,  cui  nihil  est  acceptum  nisi  justitia,  innocentia,  puritas.  At¬ 
que  adeo  infantes  quoque  ipsi  suam  secum  damnationem  a  matris 
utero  afferunt;  qui  tametsi  suae  iniquitatis  fructus  nondum  pro¬ 
tulerint,  habent  tamen  in  se  inclusum  semen.  Imo  tota  eorum  na¬ 
tura  quoddam  est  peccati  semen;  ideo  non  odiosa  et  abominabilis 
Deo  esse  non  potest.  Hanc  damnationem  sublatam  et  a  se  depul¬ 
sam  esse  certi  per  baptismum  fideles  fiunt,  quando  (ut  dictum  fuit) 
Dominus  hoc  signo  nobis  pollicetur,  plenam  solidamque  remissio¬ 
nem  factam  esse,  et  culpae  quae  imputanda  nobis  erat,  et  poenae 
quae  ob  culpam  luenda :  justitiam  quoque  apprehendunt,  sed  qua¬ 
lem  in  hac  vita  obtinere  populus  Dei  potest,  nempe  imputatione 
duntaxat;  quia  pro  justis  et  innocentibus  eos  sua  misericordia  Do¬ 
minus  habet. 

11.  Alterum  est,  quod  haec  perversitas  nunquam  in  nobis 
cessat,  sed  novos  assidue  fructus  parit,  ea  scilicet  quae  ante  de¬ 
scripsimus  opera  carnis ;  non  secus  atque  incensa  fornax  flammam 
et  scintillas  perpetuo  efflat,  aut  scaturigo  aquam  sine  fine  egerit. 
Nam  concupiscentia  nunquam  plane  in  hominibus  interit  et  ex- 

1  stinguitur,  donec  per  mortem  e  corpore  mortis  liberati  semetipsos 
'  prorsus  exuerint.  Baptismus  quidem  promittit  nobis  submersum 
'  esse  nostrum  Pharaonem  et  peccati  mortificationem ;  non  tamen  ita 
^  ut  amplius  non  sit,  aut  nobis  negotium  non  facessat,  sed  tantum 
'  ne  superet.  Nam  quamdiu  in  hoc  carcere  corporis  nostri  clausi 
degemus,  habitabunt  in  nobis  reliquiae  peccati;  sed  si  promissio¬ 
nem  in  baptismo  nobis  a  Deo  datam  fide  tenemus,  non  domina¬ 
buntur  nec  regnabunt.  Nemo  autem  se  fallat,  nemo  sibi  in  suo 
malo  blandiatur ,  quum  audit  peccatum  semper  in  nobis  habitare. 
Non  in  hoc 'fliguntur  ista,  ut  peccatis  suis  secure  indormiant  qui 
alioqui  plus  satis  propensi  sunt  ad  peccandum ;  sed  tantum  ne  la¬ 
bascant  et  animum  despondeant,  qui  a  carne  sua  titillantur  et  pun¬ 
guntur.  Magis  cogitent  se  in  via  adhuc  esse,  et  multum  se  pro¬ 
fecisse  credant,  quum  e  sua  concupiscentia  aliquantulum  minui  in 
dies  senserint,  donec  eo  pertigerint  quo  tendunt:  nempe  ad  ulti¬ 
mum  interitum  carnis  suae,  qui  in  hujus  vitae  mortalis  interitu 
perficietur.  Interea  et  strenue  certare ,  et  ad  progressum  se  ani¬ 
mare,  et  ad  plenam  victoriam  stimulare  non  desinant.  Nam  et 
hoc  magis  acuere  debet  eorum  conatus,  quod  sibi,  postquam  diu 
enixi  fuerint,  non  parum  adhuc  negotii  restare  vident.  Sic  ha¬ 
bendum  est:  baptizamur  in  mortificationem  carnis  nostrae,  quae  a 
baptismo  in  nobis  inchoatur,  quam  quotidie  prosequimur;  perficie¬ 
tur  autem  quum  ex  hac  vita  migrabimus  ad  Dominum. 

12.  Hic  nihil  aliud  dicimus  quam  quod  apostolus  Paulus, 
septimo  ad  Romanos  capite,  clarissime  exponit.  Postquam  enim 
de  gratuita  justitia  disputaverat,  quia  nonnulli  impii  inde  infere- 
bant  vivendum  esse  pro  libidine,  quia  non  essemus  operum  meri- 
tis  accepti  Deo,  subjungit,  eos  omnes  qui  justitia  Christi  induun- 

;ltur  simul  spiritu  regenerari,  et  hujus  regenerationis  nos  arrham 
habere  in  baptismo.  Hinc  hortatur  fideles,  ne  dominium  peccato 
permittant  in  suis  membris.  Jam  quia  noverat  semper  aliquid  esse 
iinfirmitatis  in  fidelibus ;  ne  propterea  dejicerentur,  adjicit  consola- 
citionem,  quod  non  sint  sub  lege.  Quia  iterum  videri  poterat,  in- 
jsolescere  posse  Christianos,  eo  quod  non  sint  sub  jugo  legis,  trac- 
tat  qualis  sit  illa  abrogatio,  et  simul  quis  sit  legis  usus,  quam 
quaestionem  jam  secundo  distulerat.  Summa  est,  nos  esse  libera¬ 
tos  a  rigore  legis  ut  Christo  cohaereamus.  Legis  vero  officium 
esse,  ut  pravitatis  nostrae  convicti  nostram  impotentiam  et  mise- 
Iriam  confiteamur.  Porro,  quia  pravitas  illa  naturae  non  tam  fa¬ 
cile  apparet  in  homine  profano,  qui  sine  timore  Dei  cupiditatibus 
suis  indulget,  exemplum  in  homine  regenerato  ponit,  hoc  est  in 
se  ipso.  Dicit  igitur  perpetuam  sibi  luctam  esse  cum  reliquiis  car¬ 
nis  suae,  seque  vinctum  misera  servitute  detineri,  quominus  se  to- 

tum  divinae  legis  obedientiae  consecret.  Itaque  cum  gemitu  cogi¬ 
tur  exclamare  (Rom.  7,  24):  infelix  ego!  quis  me  liberabit  de  cor¬ 
pore  hoc  morti  obnoxio?  Quod  si  filii  Dei  captivi  in  carcere  de¬ 
tinentur  quamdiu  vivunt,  magnopere  anxios  esse  necesse  est  pe¬ 
riculi  sui  cogitatione,  nisi  huic  timori  obviam  eatur.  Attexit  ergo 
in  hunc  usum  consolationem,  nihil  esse  damnationis  amplius  iis 
qui  sunt  in  Christo  Jesu.  Ubi  docet,  eos  quos  semel  Dominus  re¬ 
cepit  in  gratiam,  in  Christi  sui  communionem  inseruit,  in  eccle¬ 
siae  societatem  per  baptismum  cooptavit,  dum  in  Christi  fide  per¬ 
severant,  etiamsi  a  peccato  obsideantur,  atque  adeo  peccatum  in 
se  circumferant,  reatu  tamen  et  damnatione  esse  absolutos.  Haec 
si  simplex  est  ac  genuina  Pauli  interpretatio,  non  est  quod  inusi¬ 
tatum  aliquid  tradere  videamur. 

13.  Confessioni  autem  nostrae  apud  homines  sic  servii 
baptismus.  Siquidem  nota  est  qua  palam  profitemur  nos  popule 
Dei  accenseri  velle;  qua  testamur  nos  in  unius  Dei  cultum,  in 
unam  religionem  cum  Christianis  omnibus  consentire;  qua  deni¬ 
que  fidem  nostram  publice  affirmamus,  ut  non  modo  laudem  Dei 
spirent  corda  nostra,  sed  linguae  etiam  et  omnia  corporis  mem¬ 
bra  quibus  possunt  significationibus  personent.  Ita  enim,  ut  de¬ 
cet,  nostra  omnia  in  obsequium  gloriae  Dei  conferuntur,  qua 
nihil  vacuum  esse  debet,  et  caeteri  nostro  exemplo  ad  eadem 
studia  incitantur.  Huc  respiciebat  Paulus  ,  quum  interrogaret  Co¬ 
rinthios  annon  in  Christi  nomen  baptizati  fuissent  (1  Cor.  1,  13) 
Innuens  scilicet,  eo  ipso,  quod  in  ejus  nomen  fuissent  baptizati, 
sese  illi  devovisse ,  in  ejus  nomen  jurasse ,  et  fidem  illi  suam 
apud  homines  obstrinxisse,  ut  confiteri  amplius  alium  non  possenl 
praeter  solum  Christum,  nisi  confessionem  abnegare  vellent  quam 
in  baptismo  ediderant. 

14.  Hunc  postquam  enarratum  est  quid  spectaverit  Dominus 
noster  in  institutione  baptismi,  quae  sit  nobis  utendi  accipiendi-; 
que  ratio  judicare  promptum  est.  Nam  quatenus  erigendae,  alen-; 
dae,  confirmandaeque  fidei  nostrae  datur,  sumendus  est  quasi  € 
manu  ipsius  autoris ;  certum  persuasumque  habere  convenit,  ipsum 
esse  qui  nobis  per  signum  loquitur;  ipsum  esse  qui  nos  purgat) 
abluit,  delictorum  memoriam  abolet;  ipsum  esse  qui  mortis  suae 
participes  facit,  qui  satanae  regnum  adimit,  qui  concupiscentiae! 
nostrae  vires  enervat:  imo  qui  in  unum  coalescit  nobiscum,  u1| 
eum  induti  filii  Dei  censeamur.  Haec,  inquam,  tam  vere  certo- 
que  animae  nostrae  intus  praestare,  quam  certo  videmus  corpus 
nostrum  extra  ablui,  submergi,  circumdari.  Isthaec  enim  sive 
analogia,  sive  similitudo,  certissima  est  sacramentorum  regula: 
ut  in  rebus  corporeis  spirituales  conspiciamus,  perinde  ac  si  coram 
oculis  nostris  subjectae  forent;  quando  istiusmodi  figuris  reprae¬ 
sentare  Domino  visum  est.  Non  quia  sacramento  tales  gratiae 
illigatae  inclusaeque  sint,  quo  ejus  virtute  nobis  conferantur;  sed! 
duntaxat  quia  hac  tessera  voluntatem  suam  nobis  Dominus  testi-! 
ficatur:  nempe  se  haec  omnia  nobis  velle  largiri.  Neque  tantum|| 

nudo  spectaculo  pascit  oculos,  sed  in  rem  praesentem  nos  adducit, 
et  quod  figurat,  efficaciter  simul  implet. 

15.  Hujus  documentum  sit  Cornelius  centurio  (Act.  10,  48), 
qui  peccatorum  remissione,  qui  gratiis  spiritus  sancti  visibilibus 
jam  antea  donatus  baptizatus  est,  non  largiorem  remissionem  e 
baptismo  petens,  sed  certiorem  fidei  exercitationem,  imo  fiduciae 
augmentum  ex  pignore.  Objecerit  forte  aliquis:  cur  igitur  Paulo 
dicebat  Ananias  (Act.  9,  17),  ut  peccata  sua  per  baptismum  ab¬ 
lueret,  si  baptismi  ipsius  virtute  peccata  non  abluuntur  ?  Eespon- 
deo:  dicimur  accipere,  obtinere,  impetrare,  quod,  quantum  ad 
fidei  nostrae  sensum,  nobis  a  Domino  exhibetur,  sive  id  tum 
primum  testatur,  sive  testatum  magis  ac  certius  confirmat.  Hoc 
itaque  tantum  voluit  Ananias:  ut  certus  sis,  Paule,  remissa  tibi 
esse  peccata,  baptizare;  promittit  enim  Dominus  in  baptismo  re¬ 
missionem  peccatorum;  hanc  accipe,  et  securus  esto.  Quanquam 
mihi  animus  non  est  baptismi  vim  extenuare,  quin  signo  accedat 
res  et  veritas,  quatenus  per  externa  media  Deus  operatur.  Cae- 
terum,  ex  hoc  sacramento,  quemadmodum  ex  aliis  omnibus,  nihil 
assequimur  nisi  quantum  fide  accipimus.  Si  fides  desit,  erit  in 
testimonium  ingratitudinis  nostrae,  quo  rei  coram  Deo  peraga¬ 
mur,  quia  promissioni  illic  datae  increduli  fuerimus.  Quatenus 
vero  confessionis  nostrae  symbolum  est,  testari  eo  debemus  fidu¬ 
ciam  nostram  in  Dei  misericordia  esse,  et  puritatem  nostram  in 
peccatorum  remissione,  quae  parta  nobis  est  per  Jesum  Christum, 
nosque  in  ecclesiam  Dei  ingredi,  ut  uno  fidei  et  caritatis  con¬ 
sensu  cum  fidelibus  omnibus  vivamus  unanimes.  Hoc  postremum 
voluit  Paulus  (1  Cor.  12,  13),  quum  inquit,  in  uno  nos  omnes  spi¬ 
ritu  baptizatos  esse,  ut  unum  corpus  simus. 

16.  Porro,  si  verum  est  quod  constituimus,  sacramentum  non 
ex  ejus  manu  aestimandum  esse  a  quo  administratur,  sed  velut 
ex  ipsa  Dei  manu,  a  quo  haud  dubie  profectum  est,  inde  colli¬ 
gere  licet  nihil  illi  afferri  vel  auferri  ejus  dignitate  per  cujus 
manum  traditur.  Ac  perinde  atque  inter  homines,  si  qua  missa 
epistola  fuerit,  modo  satis  et  manus  et  signum  agnoscatur,  mi¬ 
nime  refert  quis  aut  qualis  tabellarius  fuerit,  ita  nobis  sufficere 
debet  manum  et  signum  Domini  nostri  in  sacramentis  suis  agno¬ 
scere,  a  quocunque  tandem  tabellario  deferantur.  His  Donatista- 
rum  error  pulchre  refutatur,  qui  vim  ac  pretium  sacramenti  me¬ 
tiebantur  ministri  dignitate.  Tales  hodie  sunt  Catabaptistae  no¬ 
stri ,  qui  rite  nos  baptizatos  pernegant,  quod  ab  impiis  et  idolo- 
latris  in  regno  papali  baptizati  sumus,  itaque  anabaptismum  furiose 
urgent.  Adversus  quorum  ineptias  satis  valida  ratione  muniemur, 
si  cogitemus  nos  baptismo  initiatos,  non  in  nomen  ali  cujus  ho¬ 
minis,  sed  in  nomen  patris  et  filii  et  spiritus  sancti,  ideoque 
baptismum  non  esse  hominis,  sed  Dei,  a  quocunque  tandem  ad¬ 
ministratus  fuerit.  Ut  maxime  Dei  et  totius  pietatis  ignari  aut 
contemptores,  fuerint  qui  nos  baptizabant,  non  tamen  in  suae 
ignorantiae  vel  sacrilegii  consortium  nos  tinxerunt,  sed  in  fidem 

Jesu  Christi;  quia  non  suum,  sed  Dei  nomen  invocaverunt,  nec 
in  aliud  nomen  nos  baptizarunt.  Quod  si  baptisma  Dei  erat, 
habuit  certe  inclusam  promissionem  de  peccatorum  remissione, 
mortificatione  carnis,  vivificatione  spirituali,  participatione  Christi. 
Sic  Judaeis  nihil  obfuit,  ab  impuris  sacerdotibus  et  apostatis 
fuisse  circumcisos;  neque  propterea  irritum  fuit  signum,  ut  iterari 
necesse  foret,  sed  ad  genuinam  originem  redire  satis  fuit.  Quod 
objiciunt,  in  conventu  piorum  debere  baptismum  celebrari,  non 
efficit  ut  totam  ejus  vim  quod  in  parte  vitiosum  est  exstinguat. 
Nam  quum  docemus  quid  fieri  deceat  ut  purus  sit  baptismus  omni- 
que  inquinamento  vacuus,  non  abolemus  Dei  institutionem,  quam¬ 
vis  eam  idololatrae  corrumpant.  Nam  quum  olim  multis  super¬ 
stitionibus  vitiata  esset  circumcisio ,  pro  gratiae  tamen  symbolo 
haberi  non  desiit;  nec  Josias  et  Ezechias,  quum  ex  toto  Israele 
colligerent  qui  defecerant  a  Deo ,  ad  alteram  eos  circumcisionem 
vocarunt. 

17.  Jam  vero  quod  nos  interrogant,  quae  tamen  fides  no¬ 
stra  baptismum  aliquot  annis  sequuta  sit,  ut  inde  evincant  irri¬ 
tum  esse  baptismum,  qui  nobis  non  sanctificatur  nisi  verbo  pro¬ 
missionis  fide  accepto,  ad  id  postulatum  respondemus,  nos  quidem 
caecos  et  incredulos,  longo  tempore  promissionem,  quae  in  bap¬ 
tismo  nobis  data  erat,  non  tenuisse;  promissionem  tamen  ipsam, 
quando  a  Deo  erat,  statam  semper  et  firmam  veracemque  man¬ 
sisse.  Etiamsi  omnes  homines  mendaces  et  perfidi ,  Deus  tamen 
verax  esse  non  desinit;  etiamsi  omnes  perditi,  Christus  tamen 
salus  manet.  Fatemur  ergo  baptismum  pro  eo  tempore  non  pro¬ 
fuisse  nobis  hilum,  quando  in  eo  nobis  oblata  promissio,  sine 
qua  baptismus  nihil  est,  neglecta  jacebat.  Nunc  ubi,  Dei  gratia, 
resipiscere  coepimus,  caecitatem  nostram  et  duritiem  cordis  accu¬ 
samus,  qui  tantae  ejus  bonitati  tam  diu  ingrati  fuerimus.  Caete- 
rum  promissionem  ipsam  non  evanuisse  credimus;  quin  potius  sic 
reputamus:  Deus  per  baptismum  peccatorum  remissionem  pollice¬ 
tur,  et  promissam  indubie  omnibus  credentibus  praestabit.  Ea 
promissio  nobis  in  baptismo  fuit  oblata;  fide  igitur  amplectamur. 
Diu  quidem  nobis  propter  infidelitatem  sepulta  fuit;  nunc  igitur 
eam  per  fidem  recipiamus.  Quamobrem  ubi  ad  resipiscentiam  ju- 
daicum  populum  Dominus  invitat,  de  altera  circumcisione  nil  iis 
praecipit,  qui  impia  (ut  diximus)  et  sacrilega  manu  circumcisi, 
eadem  aliquamdiu  impietate  impliciti  vixerant,  sed  solam  cordis 
conversionem  urget.  Quoniam ,  utcunque  foedus  ab  illis  violatum 
foret,  symbolum  tamen  foederis  ex  Domini  institutione  firmum 
inviolabileque  semper  manebat.  Sola  ergo  resipiscentiae  condi¬ 
tione  in  foedus  restituebantur,  quod  semel  cum  illis  in  circum¬ 
cisione  Deus  percusserat;  quam  tamen  per  foedifragi  sacerdotis 
manum  acceptam,  quantum  in  se  erat,  rursum  polluerant,  et 
cujus  affectum  exstinxerant. 

18.  Yerum  igneum  sibi  videntur  telum  vibrare  quum  alle¬ 
gant,  Paulum  rebaptizasse  eos  qui  Joannis  baptismo  semel  bapti- 

zati  erant  (Act.  19,  3  seqq.).  Nam  si,  nostra  confessione,  idem 
prorsus  fuit  Joannis  baptismus  qui  nunc  noster  est,  quemadmodum 
illi  antea  perverse  instituti,  ubi  rectam  fidem  edocti  sunt,  in 
eam  sunt  rebaptizati ,  ita  baptismus  ille  qui  sine  vera  doc¬ 
trina  fuit  pro  nihilo  reputandus  est,  et  ex  integro  baptizari 
debemus  in  veram  religionem  qua  nunc  primum  imbuti  su¬ 
mus.  Nonnullis  videtur,  quempiam  fuisse  Joannis  xctxo^rjlov,  qui 
priori  baptismate  in  vanam  potius  superstitionem  illos  initiasset. 
Cujus  rei  videntur  hinc  conjecturam  sumere,  quod  se  ignaros 
prorsus  spiritus  sancti  esse  confitentur:  cujus  scilicet  ruditatis 
nunquam  discipulos  a  se  Joannes  dimisisset.  Yerum  nec  verisi¬ 
mile  est  Judaeos,  etiamsi  minime  fuissent  baptizati ,  omni  spiri¬ 
tus  cognitione  fuisse  destitutos,  qui  tot  scripturae  testimoniis  ce¬ 
lebratur.  Quod  ergo  respondent,  se  nescire  an  sit  spiritus,  in- 
telligendum  est  ac  si  dicerent,  se  necdum  audivisse,  an  gratiae 
spiritus,  de  quibus  rogabantur  a  Paulo,  Christi  discipulis  daren¬ 
tur.  Ego  autem  concedo ,  fuisse  illud  verum  Joannis  baptisma, 
et  unum  idemque  cum  Christi  baptismate ;  sed  rebaptizatos  nego. 
Quid  igitur  sibi  volunt  verba:  baptizati  sunt  in  nomine  Jesu? 
Quidam  interpretantur,  tantum  sincera  doctrina  eruditos  a  Paulo 
fuisse.  Sed  simplicius  intelligere  malim  baptismum  spiritus  sancti, 
hoc  est,  gratias  spiritus  visibiles  per  manuum  impositionem  da¬ 
tas  :  quas  baptismi  nomine  significari  non  novum  -est.  Qualiter 
in  die  pentecostes,  recordati  apostoli  dicuntur  (Act.  1,  5)  verbo¬ 
rum  Domini  de  baptismo  ignis  et  spiritus.  Et  Petrus  eadem  sibi 
in  memoriam  redii  sse  commemorat  (Act.  11,  16),  ubi  gratias  illas 
in  Cornelium  ejusque  familiam  et  cognationem  effusas  vidisset. 
Nec  repugnat  quod  postea  subditur:  quum  imposuisset  illis  ma¬ 
nus,  descendebat  spiritus  sanctus  super  eos.  Non  enim  duo  di¬ 
versa  narrat  Lucas :  sed  formam  narrationis  sequitur  Hebraeis  fa¬ 
miliarem,  qui  primum  rei  summam  proponunt,  deinde  fusius  ex¬ 
plicant.  Quod  ex  ipso  verborum  contextu  animadvertere  quivis 
potest.  Dicit  enim :  his  auditis  baptizati  sunt  in  nomine  Jesu, 
et  quum  imposuisset  illis  manus  Paulus,  spiritus  sanctus  descen¬ 
debat  super  illos.  Hac  posteriori  loquutione  describitur,  qualis 
ille  fuerit  baptismus.  Quod  si  priorem  baptismum  ignorantia  vi¬ 
tiat,  ut  sit  altero  baptismo  corrigenda,  primi  omnium  rebaptizandi 
erant  apostoli,  qui  toto  post  baptismum  suum  triennio  vix  modi¬ 
cam  sincerioris  doctrinae  particulam  degustaverant.  Jam  et  quae 
inter  nos  flumina  sufficerent  tot  repetendis  tinctionibus ,  quot  igno¬ 
rantiae,  Domini  misericordia,  quotidie  in  nobis  corriguntur? 

19.  Mysterii  vis,  dignitas,  utilitas  et  finis  satis  jam,  nisi 
fallor,  liquere  debent.  Quod  ad  externum  symbolum  pertinet, 
utinam  genuina  Christi  institutio  valuisset  quantum  par  erat  ad 
cohibendam  hominum  audaciam.  Quasi  enim  res  esset  contempti¬ 
bilis,  ex  Christi  praecepto,  aqua  baptizari,  inventa  est  benedictio, 
vel  potius  incantatio ,  quae  veram  aquae  consecrationem  pollueret. 
Additus  postea  cereus  cum  chrismate;  exsufflatio  vero  januam  ad 

baptismum  aperire  visa  est.  Etsi  autem  me  non  latet,  quam  si 
vetusta  sit  adventitiae  hujus  farraginis  origo ,  respuere  tamen  o 
mihi  et  piis  omnibus  fas  est,  quidquid  ad  Christi  institutionem  n 
addere  ausi  sunt  homines.  Quum  autem  videret  satan,  stulta  I 
mundi  credulitate,  absque  negotio  fere,  inter  ipsa  evangelii  ex-  p 
ordia  receptas  esse  suas  imposturas,  ad  crassiora  ludibria  prorupit,  i! 
Hinc  sputum  et  similes  nugae  palam  in  baptismi  probrum  effraeni  a 
licentia  invectae.  Quibus  experimentis  discamus ,  nihil  vel  sane-  o 
tius  esse  vel  melius  vel  tutius  quam  unius  Christi  autoritate  con-  § 
tentos  esse.  Quanto  igitur  satius  erat,  omissis  theatricis  pompis,  t 
quae  simplicium  oculos  perstringunt  et  mentes  hebetant,  quoties  t 
baptizandus  aliquis  esset,  in  coetum  fidelium  ipsum  repraesentari,  !  i 
et  tota  ecclesia  velut  teste  spectante  et  orante  super  eum,  Deo  ( 
offerri;  recitari  fidei  confessionem  qua  sit  instituendus  catechu- 
menusj  enarrari  quae  in  baptismo  habentur  promissiones;  cate-  j 
chumenum  baptizari  in  nomen  patris  et  filii  et  spiritus  sancti;  i 
remitti  demum  cum  precibus  et  gratiarum  actione.  Sic  nihil  1 
omitteretur  quod  ad  rem  faceret,  et  una  illa  caeremonia  quae  a 
Deo  autore  profecta  est,  nullis  exoticis  sordibus  obruta,  claris-  i 
sime  effulgeret.  Caeterum  mergaturne  totus  qui  tingitur,  idque 
ter  an  semel,  an  infusa  tantum  aqua  aspergatur,  minimum  re¬ 
fert;  sed  id  pro  regionum  diversitate  ecclesiis  liberum  esse  debet. 
Quanquam  et  ipsum  baptizandi  verbum  mergere  significat,  et 
mergendi  ritum  veteri  ecclesiae  observatum  fuisse  constat. 

20.  Hoc  etiam  scire  ad  rem  pertinet,  perperam  fieri  si  j 
privati  homines  baptismi  administrationem  sibi  usurpent :  est  enim 
pars  ecclesiastici  ministerii,  tam  hujus  quam  coenae  dispensatio. 
NeqUe  enim  aut  mulieribus  aut  hominibus  quibuslibet  mandavit 
Christus  ut  baptizarent;  sed  quos  apostolos  constituerat,  iis  man-  ] 
datum  hoc  dedit.  Et  quum  discipulos  jussit  facere  in  coenae  ad- 
ministratione  quod  fieri  ab  ipso  viderant,  quum  ipse  legitimi  dis-  ? 
pensatoris  officio  functus  esset ,  voluit  procul  dubio  ut  in  eo  suum 
exemplum  imitarentur.  Quod  autem  multis  adhinc  saeculis,  adeo- 
que  ab  ipso  fere  ecclesiae  exordio  usu  receptum  fuit,  ut  in  peri¬ 
culo  mortis  laici  baptizarent,  si  minister  in  tempore  non  adesset,  | 
non  video  quam  firma  ratione  defendi  queat.  Ne  ipsis  quidem 
veteribus,  qui  hunc  morem,  vel  tenebant,  vel  patiebantur,  con- 
stabat  an  recte  id  fieret.  Hanc  enim  dubitationem  prae  se  fert 
Augustinus,  quum  dicit1):  etsi  laicus  necessitate  compulsus  bap¬ 
tismum  dederit,  nescio  an  pie  quisquam  dixerit  esse  repetendum; 
nulla  enim  cogente  necessitate  si  fiat,  alieni  muneris  usurpatio 
est;  si  autem  necessitas  urgeat,  aut  nullam  aut  veniale  delictum 
est.  De  mulieribus  porro ,  citra  ullam  exceptionem ,  sancitum 
fuit  in  concilio  carthaginensi 2),  ne  baptizare  omnino  praesumant. 

At  periculum  est  ne  is  qui  aegrotat,  si  absque  baptismo  deces¬ 
serit,  regenerationis  gratia  privetur.  Minime  vero.  Infantes  no- 


1)  Libr.  contra  epist.  Parm.  2.  c.  13. 


2)  Cap.  100. 


CAPUT  XV. 


409 


stros,  antequam  nascantur,  se  adoptare  in  suos  pronuntiat  Deus, 
quum  se  nobis  in  Deum  fore  promittit,  seminique  nostro  post 
nos.  Hoc  yerbo  continetur  eorum  salus.  Nec  quisquam  in 
Deum  tam  contumeliosus  esse  audebit,  ut  ejus  promissionem  ef¬ 
fectui  suo  sufficere  per  se  neget.  Quantum  damni  invexerit  dogma 
illud  male  expositum,  baptisma  esse  de  necessitate  salutis,  pauci 
animadvertunt,  ideoque  minus  sibi  cavent.  Nam  ubi  invaluit 
opinio,  perditos  esse  omnes  quibus  aqua  tingi  non  contigit,  no¬ 
stra  conditio  deterior  est  quam  veteris  populi,  quasi  restrictior 
esset  Dei  gratia  quam  sub  lege.  Yenisse  enim  Christus  censebi¬ 
tur  non  ad  implendas  promissiones,  sed  abolendas:  quando  pro¬ 
missio,  quae  tunc  ante  octavum  diem  saluti  conferendae  per  se 
erat  satis  efficax,  nunc  absque  signi  adminiculo  rata  non  esset. 

21.  Qualis  vero  ante  natum  Augustinum  consuetudo  fuerit, 
primum  ex  Tertulliano  colligitur,  non  permitti  mulieri  loqui  in 
ecclesia,  sed  nec  docere,  nec  tingere,  nec  offerre:  ne  ullius  viri¬ 
lis,  nedum  sacerdotalis  officii  sortem  sibi  vendicet.  Ejusdem  rei 
locuples  testis  est  Epiphanius *) ,  ubi  Marcioni  exprobrat  quod 
mulieribus  daret  baptizandi  licentiam.  Nec  vero  me  latet  eorum 
qui  contra  sentiunt  responsio,  multum  scilicet  differre  communem 
usum  ab  extraordinario  remedio  quum  ultima  urget  necessitas ; 
sed  quum,  ludibrium  esse  pronuntians,  dare  foeminis  baptizandi 
licentiam,  nihil  excipiat,  satis  apparet,  corruptelam  hanc  ab  eo 
damnari,  ut  nullo  praetextu  sit  excusabilis.  Libro  etiam  tertio, 
ubi  ne  sanctae  quidem  Christi  matri  fuisse  permissum  docens  nul¬ 
lam  restrictionem  addit. 

22.  Intempestive  citatur  Sephorae  exemplum  (Exod.  4,  25). 
Nam  quod  placatus  fuit  Dei  angelus,  postquam  illa  arrepto  lapide 
filium  circumcidit,  inde  perperam  colligitur  factum  illius  proba¬ 
tum  fuisse  Deo.  Alioqui  dicendum  esset,  placuisse  Deo  quem 
gentes  ab  Assyria  traductae  erexerant  cultum.  Sed  aliis  validis 
rationibus  probatur,  inscite  ad  imitationem  trahi  quod  egit  stulta 
mulier.  Si  dicerem,  fuisse  aliquid  singulare  quod  in  exemplum 
trahi  non  debet,  ac  praesertim  quum  nusquam  legatur  olim  cir¬ 
cumcidendi  speciale  datum  fuisse  sacerdotibus  mandatum,  dissi¬ 
milem  esse  rationem  circumcisionis  et  baptismi,  hoc  ad  refutatio¬ 
nem  satis  valeret.  Aperta  enim  sunt  Christi  verba:  ite,  docete 
omnes  gentes,  ac  baptizate.  Quando  eosdem  constituit  evangelii 
praecones  et  ministros  baptismi,  nemo  vero  in  ecclesia,  teste  apo¬ 
stolo  (Hebr.  5,  4),  honorem  sibi  usurpat,  sed  qui  vocatus  est  ut 
Aaron:  quisquis  sine  legitima  vocatione  baptizat,  in  alienum  in¬ 
volat  munus.  In  rebus  etiam  minutissimis,  ut  in  cibo  et  potu, 
quidquid  dubia  conscientia  aggredimur,  Paulus  aperte  clamat  esse 
peccatum  (Rom.  14,  23).  In  muliebri  igitur  baptismo  multo  gra¬ 
vius  peccatur,  ubi  regulam  a  Christo  traditam  violari  palam  est, 
quandoquidem  divellere,  quae  Deus  conjungit,  nefas  esse  scimus. 


1)  Libr.  contra  haeres.  1. 

Sed  hoc  totum  omitto ;  tantum  lectores  attendere  velim,  nihil  mi¬ 
nus  Sephorae  fuisse  propositum  quam  ut  Deo  ministerium  prae¬ 
staret.  Pilium  periclitari  videns,  fremit,  et  obmurmurat,  nec 
sine  indignatione  praeputium  in  terram  projicit;  marito  sic  con¬ 
viciatur,  ut  Deo  quoque  succenseat.  Denique  hoc  totum  ab  animi 
impotentia  profectum  esse  palam  est:  quia  Deo  et  marito  obstrepit 
quod  filii  sanguinem  fundere  cogitur.  Adde  quod  si  in  aliis  om¬ 
nibus  probe  se  gessisset,  haec  tamen  est  inexcusabilis  temeritas 
quod  praesente  marito  circumcidit  filium ,  non  privato  quopiam 
homine,  sed  Mose  primario  Dei  propheta,  quo  nullus  unquam 
major  in  Israele  surrexit;  quod  nihilo  magis  ei  licebat  quam  ho¬ 
die  mulieribus  sub  episcopi  oculis.  Sed  hanc  controversiam  mox 
nullo  negotio  dirimet  hoc  principium:  non  arceri  a  regno  coelo¬ 
rum  infantes  quos  e  praesenti  vita  migrare  continget,  antequam 
aqua  mergi  datum  fuerit.  Atqui  jam  visum  est,  fieri  non  levem 
injuriam  Dei  foederi,  nisi  in  eo  acquiescimus,  ac  si  per  se  in¬ 
firmum  esset;  quum  ejus  effectus  neque  a  baptismo  neque  ab  ullis 
accessionibus  pendeat.  Accedit  postea  sacramentum  sigilli  instar, 
non  quod  efficaciam  Dei  promissioni,  quasi  per  se  invalidae,  con¬ 
ferat,  sed  eam  duntaxat  nobis  confirmet.  Unde  sequitur,  non 
ideo  baptizari  fidelium  liberos,  ut  filii  Dei  tunc  primum  fiant  qui 
ante  alieni  fuerint  ab  ecclesia,  sed  solenni  potius  signo  ideo  re¬ 
cipi  in  ecclesiam,  quia  promissionis  beneficio  jam  ante  ad  Christi 
corpus  pertinebant.  Proinde,  si  in  omittendo  signo  nec  socordia 
est,  nec  contemptus,  nec  negligentia,  tuti  ab  omni  periculo  su¬ 
mus.  Multo  igitur  sanctius  est,  hanc  Dei  ordinationi  reverentiam 
deferre,  ut  non  aliunde  sacramenta  petamus  quam  ubi  Dominus 
deposuit.  Ubi  ab  ecclesia  sumere  non  licet,  non  sic  illis  alligata 
est  Dei  gratia,  quin  eam  fide  ex  verbo  Domini  consequamur. 

CAPUT  XVI. 

Paedobaptismum  cum  Christi  institutione  et  signi  natura  optime 

congruere. 

Partes  hujus  Capitis :  1)  Orthodoxae  de  paedobaptismo  doctrinae  confir¬ 
matio  ,  sect.  1 — 9.  —  2)  Dilutio  argumentorum  ,  quae  Anabaptistae  adversus 
paedobaptismum  proponunt,  sect.  10 — 30.  —  3)  Serveti  speciales  objectiones 
refelluntur,  sect.  31.  et  32. 

1.  Quoniam  autem  hoc  saeculo  phrenetici  quidam  spiritus 
ob  paedobaptismum  graves  excitarunt  in  ecclesia  turbas,  nec  tu¬ 
multuari  etiamnum  desinunt,  facere  nequeo  quin  ad  cohibendas 
eorum  furias  appendicem  hic  subjiciam.  Quae  si  cui  impendio 
prolixior  forte  visa  fuerit,  is,  quaeso,  secum  reputet  tanti  esse 
nobis  debere  doctrinae  in  re  maxima  puritatem  una  cum  ecclesiae 
pace,  ut  nihil  fastidiose  sit  excipiendum  quod  ad  utramque  redi¬ 
mendam  conducat.  Adde  quod  disputationem  hanc  ita  studebo 

;  componere,  ut  mysterio  baptismi  clarius  explicando  non  parum 
habitura  sit  momenti.  Argumento  sane  in  speciem  favorabili  pae- 
dobaptismum  impugnant,  nulla  Dei  institutione  fundatum  esse  jac- 
I  tando,  sed  hominum  duntaxat  audacia,  pravaque  curiositate  in¬ 
vectum  ,  stulta  deinde  facilitate  usu  temere  receptum.  Sacramen¬ 
tum  enim  nisi  certo  verbi  Dei  fundamento  nitatur ,  de  filo  pen¬ 
det.  Verum  quid  si  re  probe  animadversa  ejusmodi  calumniam 
falso  ac  inique  sanctae  Domini  ordinationi  inuri  apparebit?  Dis¬ 
quiramus  ergo  primum  ejus  ortum.  Et  si  quidem  constiterit,  sola 
hominum  temeritate  excogitatum,  eo  valere  jusso,  veram  baptismi 
observationem  sola  Dei  voluntate  metiamur.  Sin  vero  certa  ejus 
autoritate  nequaquam  destitui  comprobatum  fuerit,  cavendum  ne 
|  sacrosancta  Dei  instituta  convellendo  in  ipsum  quoque  autorem 
;  simus  contumeliosi. 

2.  Principio  dogma  est  satis  notum ,  et  inter  pios  omnes 
i  confessum,  rectam  signorum  considerationem  non  in  externis  dun- 
j  taxat  caeremoniis  sitam  esse,  verum  a  promissione  pendere  potis¬ 
simum,  ac  mysteriis  spiritualibus,  quibus  figurandis  caeremonias 

|  ipsas  Dominus  ordinat.  Itaque  qui  perdiscere  voluerit  quid  valeat 
baptismus,  quorsum  spectet,  quid  denique  omnino  sit,  ne  cogita¬ 
tionem  suam  in  elemento  sistat  et  corporeo  spectaculo,  sed  eam 
potius  ad  Dei  promissiones,  quae  nobis  illic  offeruntur,  et  ad  in¬ 
teriora,  quae  illic  repraesentantur,  arcana  erigat.  Haec  qui  te- 
|  net,  solidam  baptismi  veritatem  et  totam,  ut  ita  loquar,  ejus  sub¬ 
stantiam  est  assequutus ;  atque  inde  etiam  docebitur  quae  sit  ratio 
et  quis  usus  externae  aspersionis.  Eursum ,  qui  his  contemptim 
praeteritis,  visibili  caeremoniae  mentem  penitus  affixam  habuerit 
et  alligatam,  nec  vim,  nec  proprietatem  baptismi  intelliget;  neque 
id  quidem,  quid  sibi  aqua  velit,  aut  quem  usum  habeat.  Quae 
sententia  pluribus  et  luculentioribus  scripturae  testimoniis  compro¬ 
bata  est,  quam  ut  longius  eam  in  praesens  persequi  necesse  sit. 
Superest  ergo  jam  ut  ex  promissionibus  in  baptismo  datis  quae¬ 
ramus  quae  vis  ejus  sit  et  natura.  Scriptura  ostendit,  peccato¬ 
rum  purgationem,  quam  a  Christi  sanguine  obtinemus,  hic  primo 
demonstrari.  Deinde  carnis  mortificationem,  quae  mortis  ejus  par¬ 
ticipatione  constat,  per  quam  in  vitae  novitatem  regenerantur 
fideles,  atque  adeo  Christi  societatem.  Ad  hanc  summam  referri 
potest  quidquid  in  scripturis  de  baptismo  traditum  est;  nisi  quod 
etiam  praeterea  testandae  apud  homines  religionis  est  symbolum. 

3.  Quoniam  autem  ante  institutum  baptismum,  ejus  vice, 
populo  Dei  circumcisio  erat,  quid  inter  se  differant,  et  qua  simi¬ 
litudine  conveniant  haec  duo  signa,  inspiciamus:  unde  pateat  quae 
sit  alterius  ad  alterum  anagoge.  Ubi  Dominus  circumcisionem 
Abrahae  servandam  mandat,  praefatur  se  illi  et  semini  illius  in 
Deum  fore;  addens  penes  se  affluentiam  sufficientiam  que  esse  re¬ 
rum  omnium,  quo  Abraham  manum  ejus,  omnis  boni  scaturigi¬ 
nem  fore  sibi  duceret.  Quibus  verbis  aeternae  vitae  promissio 
continetur:  quemadmodum  interpretatur  Christus,  argumentum  hinq 

ducens  ad  evincendam  fidelium  immortalitatem  et  resurrectionem 
(Matth.  22,  32;  Luc.  20,  38).  Neque  enim,  inquit,  Deus  mor¬ 
tuorum  est,  sed  viventium.  Quare  et  Paulus  Ephesiis  (2,  12)  de¬ 
monstrans  ex  quo  exitio  liberasset  eos  Dominus,  ex  eo  quod  in 
circumcisionis  foedus  admissi  non  fuerant,  eos  sine  Christo,  sine 
Deo,  sine  spe,  extraneos  a  testamentis  promissionis  fuisse  colli¬ 
git,  quae  omnia  foedus  ipsum  comprehendebat.  Primus  autem 
ad  Deum  accessus,  primus  ad  immortalem  vitam  ingressus,  est 
peccatorum  remissio.  Unde  conficitur ,  promissioni  baptismi  de 
nostra  purgatione  hanc  respondere.  Post  ab  Abrahamo  Dominus 
stipulatur  (Deut.  10,  16),  ut  ambulet  coram  se  in  sinceritate  et 
innocentia  cordis,  quod  ad  mortificationem  pertinet  seu  regenera¬ 
tionem.  Ac  ne  quis  ambigeret,  signum  mortificationis  esse  cir¬ 
cumcisionem,  Moses  alibi  (Deut.  30,  6)  clarius  explicat,  dum  is- 
raeliticum  populum  exhortatur  ad  praeputium  cordis  Domino  cir¬ 
cumcidendum,  propterea  quod  selectus  sit  in  populum  Dei  ex  om¬ 
nibus  terrae  nationibus.  Quemadmodum  Deus,  ubi  Abrahae  poste¬ 
ritatem  in  populum  sibi  cooptat,  circumcidi  praecipit,  ita  Moses 
corde  circumcidi  oportere  pronuntiat,  enarrans  scilicet  quae  sit 
istius  carnalis  circumcisionis  veritas.  Deinde ,  ne  quis  ad  eam 
suis  ipsius  viribus  eniteretur,  opus  gratiae  Dei  esse  docet.  Haec 
omnia  toties  a  prophetis  inculcantur,  ut  multa  huc  testimonia  con¬ 
gerere  non  sit  opus  quae  sponte  passim  occurrunt.  Habemus 
ergo  spiritualem  promissionem  in  circumcisione  patribus  editam, 
qualis  in  baptismo  nobis  datur;  quandoquidem  peccatorum  remis¬ 
sionem  et  carnis  mortificationem  illis  figuravit.  Praeterea,  ut  fun¬ 
damentum  baptismi  Christum  esse  docuimus,  in  quo  utrumque 
istorum  residet,  ita  et  circumcisionis  esse  constat.  Ipse  enim 
Abrahae  promittitur,  atque  in  ipso  gentium  omnium  benedictio. 
Cui  gratiae  obsignandae  circumcisionis  signum  additur. 

4.  Jam  nullo  negotio  videre  est,  quid  simile  sit  in  his  duo¬ 
bus  signis,  aut  quid  diversum.  Promissio,  in  qua  signorum  vir¬ 
tutem  consistere  exposuimus,  in  utroque  una  est,  nempe  paterni 
Dei  favoris,  remissionis  peccatorum,  vitae  aeternae.  Deinde  res 
figurata  etiam  una  et  eadem,  nempe  regeneratio.  Fundamentum 
quo  istarum  rerum  complementum  nititur,  in  utroque  unum.  Quare 
nihil  in  mysterio  interiore  est  discriminis,  e  quo  tota  sacramen¬ 
torum  vis  et  proprietas  aestimanda  est.  Quae  restat  dissimilitudo, 
ea  in  caeremonia  exteriore  jacet,  quae  minima  est  portio;  quum 
potissima  pars  a  promissione  et  re  signata  pendeat.  Itaque  con¬ 
stituere  licet,  quidquid  circumcisioni  convenit,  ad  baptismum  si¬ 
mul  pertinere,  excepta  visibilis  caeremoniae  differentia.  Ad  hanc 
anagogen  et  comparationem  nos  manu  ducit  apostoli  regula,  qua 
omnem  scripturae  interpretationem  ad  proportionem  fidei  exigere 
jubemur  (Rom.  12,  3  et  6).  Et  sane  paene  se  palpandam  hac 
in  parte  veritas  praebet.  Perinde  enim  ac  circumcisio,  quia  tes¬ 
sera  Judaeis  quaedam  erat  qua  se  in  populum  familiamque  Dei 
adoptari  fiebant  certiores,  ac  ipsi  etiam  vicissim  nomen  se  Deo 

;  dare  profitebantur,  primus  illis  erat  in  ecclesiam  ingressus,  nunc 
quoque  per  baptismum  Deo  initiamur,  ut  ejus  populo  adscribamur, 
et  ipsi  mutuo  in  ejus  nomen  juremus.  Quo  extra  controversiam 
apparet,  baptismum  in  circumcisionis  locum  subiisse,  ut  easdem 
apud  nos  partes  obeat. 

5.  Jam  si  vestigare  placet  an  jure  infantibus  baptisma  com- 

Imunicetur,  nonne  nimium  illum  ineptire,  imo  delirare  dicemus, 
qui  in  elemento  aquae  duntaxat  et  externa  observatione  immorari 
velit,  ad  spirituale  vero  mysterium  mentem  advertere  non  susti¬ 
neat?  Cujus  si  qua  habeatur  ratio,  constabit  procul  dubio  infan¬ 
tibus  merito  administrari  baptismum,  ut  qui  illis  debeatur.  Non 
enim  Dominus  olim  circumcisione  dignatus  est,  quin  eorum  om¬ 
nium  participes  faceret  quae  per  circumcisionem  signata  tunc  fue¬ 
runt  Alioqui  meris  praestigiis  ludificatus  esset  populum  suum, 
si  fallacibus  symbolis  eos  lactasset,  quod  solo  auditu  horrendum 
est.  Diserte  namque  pronuntiat,  circumcisionem  infantuli  loco 
sigilli  futuram  ad  obsignandam  foederis  promissionem.  Quod  si 
foedus  firmum  et  fixum  manet,  Christianorum  liberis  non  minus 
hodie  competit,  quam  sub  veteri  testamento  ad  Judaeorum  infan¬ 
tes  spectabat.  Atqui  si  rei  signatae  sunt  participes,  cur  a  signo 
arcebuntur?  si  veritatem  obtinent,  cur  a  figura  depellentur?  Quan- 
quam  signum  exterius  in  sacramento  ita  cum  verbo  cohaeret,  ut 
divelli  nequeat;  si  tamen  discernatur,  utrum,  quaeso,  pluris  cen¬ 
sebimus?  Sane  quum  signum  videamus  verbo  servire,  subesse 
illi  dicemus,  et  inferiore  loco  statuemus.  Quum  ergo  ad  infantes 
destinetur  baptismi  verbum,  cur  signum,  hoc  est  verbi  appendix, 
ab  illis  prohibebitur?  Haec  una  ratio,  si  nullae  aliae  suppete¬ 
rent,  abunde  sufficeret  ad  confutandos  omnes  qui  reclamare  vo¬ 
luerint.  Quod  objicitur  statum  fuisse  diem  circumcisioni,  plane 
tergi versatorium  est.  Nos  jam  certis  diebus  non  esse  Judaeorum 
instar  alligatos  concedimus;  verum  quando  Dominus,  utcunque 
nullum  diem  praescribat,  declarat  tamen  sibi  placere  ut  solenni 
ritu  in  suum  foedus  recipiantur  infantes,  quid  ultra  quaerimus? 

6.  Quanquam  scriptura  certiorem  adhuc  veritatis  notitiam 
nobis  aperit.  Siquidem  evidentissimum  est,  quod  semel  cum  Abra- 
hamo  Dominus  foedus  percussit,  non  minus  hodie  Christianis  con¬ 
stare,  quam  olim  judaico  populo,  adeoque  verbum  istud  non  mi¬ 
nus  Christianos  respicere,  quam  Judaeos  tum  respiciebat.  Nisi 
forte  arbitramur,  Christum  suo  adventu,  patris  gratiam  imminuisse 
aut  decurtasse,  quod  exsecrabili  blasphemia  non  vacat.  Quam- 
obrem  et  Judaeorum  liberi ,  quod  ejus  foederis  haeredes  facti  ab 
impiorum  liberis  discernerentur ,  semen  sanctum  vocabantur;  eadem 
etiamnum  ratione  sancti  censentur  Christianorum  liberi,  vel  altero 
duntaxat  fideli  parente  geniti:  et  apostoli  (1  Cor.  7,  14)  testimo¬ 
nio  differunt  ab  immundo  idololatrarum  semine.  Jam  quum  Do¬ 
minus,  statim  post  foedus  cum  Abrahamo  percussum,  ipsum  in 
infantibus  consignari  exteriori  sacramento  praeceperit  (Gen.  17,  12), 
quid  causae  dicent  Christiani  quominus  hodieque  ipsum  testificen- 

tur,  atque  obsignent  in  suis  liberis  ?  Neque  mihi  objiciat  quis¬ 
piam  ,  non  alio  quam  circumcisionis  symbolo ,  quod  jampridem 
abolitum  est,  Dominum  praecepisse  foedus  suum  confirmari.  Re¬ 
spondere  enim  promptum  est  ipsum,  pro  veteris  testamenti  tem¬ 
pore  ,  circumcisionem  instituisse  confirmando  suo  foederi ;  ea  vero 
abrogata,  manere  tamen  semper  eandem  confirmandi  rationem  quam 
cum  Judaeis  communem  habemus.  Proinde  diligenter  perpetuo 
intueri  convenit  quid  utrisque  sit  commune,  quid  illi  separatum 
a  nobis  habeant.  Foedus  commune  est.,  communis  ejus  confir¬ 
mandi  causa.  Modus  confirmandi  tantum  diversus  est,  quod  erat 
illis  circumcisio,  in  cujus  vicem  baptismus  nobis  successit.  Alio- 
qui  si  testimonium ,  quo  Judaei  de  seminis  sui  salute  confirmati 
fuerunt,  nobis  eripitur,  Christi  adventu  factum  fuerit  ut  obscurior 
et  minus  testata  sit  nobis  Dei  gratia  quam  ante  Judaeis  erat.  Id 
si  dici  non  potest  citra  extremam  Christi  contumeliam,  per  quem 
infinita  patris  bonitas  luculentius  ac  benignius  quam  unquam  in 
terras  effusa  fuit,  et  hominibus  declarata,  fateri  necesse  est,  non 
malignius  saltem  supprimendam,  nec  minore  testimonio  illustran¬ 
dam  quam  sub  obscuris  legis  umbris. 

7.  Quamobrem  Dominus  Jesus  specimen  editurus,  unde  mun¬ 
dus  intelligat  ipsum  amplificandae  potius  quam  limitandae  patris 
misericordiae  advenisse,  comiter  oblatos  sibi  infantes  amplectitur, 
discipulos  objurgans  qui  aditu  illos  prohibere  conabantur;  quando 
eos,  quorum  esset  regnum  coelorum,  a  se  abducerent,  per  quem 
solum  patet  in  coelum  ingressus.  Verum  quid  simile  (dixerit  quis¬ 
piam)  baptismo  cum  hoc  Christi  amplexu  ?  neque  enim  baptizasse 
illos  narratur,  sed  excepisse,  amplexus  esse,  et  illis  bene  preca¬ 
tus.  Proinde,  si  ejus  exemplum  imitari  libet,  precibus  infantes 
adjuvemus,  non  autem  baptizemus.  Verum  nos  Christi  gesta  paulo 
attentius  reputemus,  quam  tale  genus  hominum.  Neque  enim  hoc 
leviter  est  praetereundum  quod  infantes  sibi  offerri  Christus  jubet, 
addita  ratione,  quoniam  talium  sit  regnum  coelorum.  Ac  postea 
voluntatem  suam  opere  testatur,  dum  ipsos  amplexus,  precatione 
benedictioneque  sua  patri  commendat.  Si  adduci  Christo  infantes 
aequum  est,  cur  non  et  ad  baptismum  recipi,  symbolum  nostrae 
cum  Christo  communionis  ac  societatis?  Si  eorum  est  regnum 
coelorum,  cur  signum  negabitur,  quo  velut  aditus  aperitur  in  ec¬ 
clesiam  ,  ut  in  eam  cooptati  haeredibus  regni  coelestis  adscriban- 
tur?  Quam  iniqui  erimus,  si  abigamus  quos  Christus  ad  se  in¬ 
vitat?  si  quos  suis  donis  ornat,  spoliemus?  si  excludamus  quos 
ipse  ultro  admittit  ?  Quod  si  discutere  volumus  quantum  a  bap¬ 
tismo  absit  quod  illic  egit  Christus,  quanto  tamen  majore  in  pre¬ 
tio  habebimus  baptismum,  quo  testificamur  infantes  in  Dei  foe¬ 
dere  contineri,  quam  susceptionem,  amplexum,  manuum  imposi¬ 
tionem,  precationem,  quibus  Christus  ipse  praesens  et  suos  esse 
et  a  se  sanctificari  declarat?  Aliis  cavillis,  quibus  eludere  hunc 
locum  nituntur,  nihil  quam  suam  ignorantiam  produnt.  Argutan¬ 
tur  enim  ex  eo  quod  dicit  Christus,  sinite  venire  parvulos,  jam 

grandiusculos  annis  fuisse,  qui  ad  ingrediendum  jam  essent  idonei. 
Sed  ab  evangelistis  fiQEcprj  x cci  Ttcudicc  nominantur;  quibus  verbis 
significant  Graeci  infantulos  ab  uberibus  pendentes.  Venire  ergo 
positum  est  simpliciter  pro  accedere.  En  quales  cogantur  deci¬ 
pulas  texere  qui  adversus  veritatem  obduruerunt.  Porro  quod 
jactant  regnum  coelorum  infantibus  non  esse  attributum,  sed  eo-^ 
rum  similibus ,  quoniam  dicatur  talium  esse ,  non  ipsorum ,  nihilo 
est  solidius.  Id  enim  si  recipitur,  qualis  futura  est  Christi  ratio, 
qua  ostendere  vult  aetate  infantes  a  se  non  alienos?  Quum  ju¬ 
bet  ut  ad  se  infantes  accedere  sinantur,  nihil  est  clarius  quam 
veram  infantiam  notari.  Quod  ne  absurdum  videretur,  subjungit: 
talium  est  regnum  coelorum.  Quod  si  infantes  comprehendi  ne¬ 
cessarium  est ,  minime  obscurum  erit ,  per  dictionem  talium ,  in¬ 
fantes  ipsos  ac  eorum  similes  designari. 

8.  Nemo  jam  est  qui  non  videat,  paedobaptismum  nequa¬ 
quam  humanitus  fabrefactum  fuisse,  qui  tanta  scripturae  approba¬ 
tione  fulciatur.  Nec  satis  speciose  nugantur  qui  objiciunt  nus¬ 
quam  reperiri ,  vel  infantem  unum  per  apostolorum  manus  fuisse 
baptizatum.  Etsi  enim  id  nominatim  ab  evangelistis  non  narra¬ 
tur,  quia  tamen  neque  rursum  excluduntur  illi  quoties  familiae 
alicujus  baptizatae  incidit  mentio ,  quis  inde ,  nisi  insanus  ratio- 
cinetur  non  fuisse  baptizatos?  Si  quid  valerent  id  genus  argu¬ 
menta,  mulieres  pariter  coena  Domini  interdicendae  essent,  quas 
apostolorum  saeculo  ad  eam  fuisse  admissas  non  legimus.  Sed 
enim  hic  fidei  regula  contenti  sumus.  Dum  enim  reputamus  quid 
ferat  coenae  institutio ,  ex  eo  etiam ,  quibus  communicandus  sit 
illius  usus,  facile  judicium  est.  Quod  et  in  baptismo  observamus. 
Siquidem  ubi  animadvertimus  quem  in  finem  institutus  fuerit,  evi¬ 
denter  conspicimus ,  et  infantibus  non  minus  competere  quam  natu 
grandioribus.  Eo  itaque  privari  nequeunt  quin  Dei  autoris  volun¬ 
tati  fraus  manifesta  fiat.  Quod  autem  apud  simplicem  vulgum 
disseminant,  longam  annorum  seriem  post  Christi  resurrectionem 
praeteriisse,  quibus  incognitus  erat  paedobaptismus ,  in  eo  foe¬ 
dissime  mentiuntur.  Siquidem  nullus  est  scriptor  tam  vetustus 
qui  non  ejus  originem  ad  apostolorum  saeculum  pro  certo  referat. 

9.  Superest  ut  breviter  indicemus  quisnam  ex  hac  observa¬ 
tione  fructus  redeat  cum  ad  fideles  qui  liberos  suos  ecclesiae  tin¬ 
gendos  sistunt,  tum  ad  ipsos  qui  sacra  aqua  tinguntur  infantes, 
ne  quis  ceu  inutilem  ac  otiosam  aspernetur.  Quanquam  si  cui  in 
mentem  venit  paedobaptismum  hoc  praetextu  irridere,  circumci¬ 
sionis  praeceptum  a  Domino  positum  ludibrio  habet.  Quid  enim 
ad  illum  impugnandum  proferent,  quod  non  in  hanc  retorqueatur? 
Sic  Dominus  ulciscitur  eorum  arrogantiam  qui  protinus  damnant 
quod  carnis  suae  sensu  non  comprehendunt.  Verum  aliis  armis 
nos  instruit  Deus  quibus  eorum  stoliditas  retundatur.  Neque  enim 
sancta  haec  ejus  institutio ,  qua  fidem  nostram  eximia  consolatione 
juvari  sentimus,  supervacua  meretur  dici.  Siquidem  Dei  signum 
puero  communicatum,  velut  impresso  sigillo,  promissionem  pio 

parenti  datam  confirmat,  ae  ratum  esse  declarat  quod  Dominus  e: 

non  illi  modo,  sed  semini  ejus  in  Deum  sit  futurus,  neque  eum  n 

modo  bonitate  gratiaque  sua  prosequi  velit,  sed  ejus  posteros  in 
millesimam  usque  generationem.  Ubi  quum  ingens  sese  proferat  il 
Dei  benignitas,  primum  amplissimam  gloriae  ejus  praedicandae  n 
materiam  suppeditat,  et  pia  pectora  laetitia  non  vulgari  perfundit,  C 
qua  simul  ad  redamandum  tam  pium  patrem  vehementius  incitan-  p 
tur,  cui  propter  se  posteritatem  suam  curae  esse  conspiciunt.  Ne-  ili 
que  moror  si  quispiam  excipiat,  confirmandae  filiorum  nostrorum  $ 
saluti  sufficere  debere  promissionem;  quando  secus  Deo  visum  est,  vi 
qui  prout  imbecillitatem  nostram  perspectam  habet,  tantum  illi  in  si 
hac  re  indulgere  voluit.  Proinde,  qui  promissionem  de  miseri-  k 
cordia  Dei  in  liberos  suos  propaganda  amplexantur,  officii  sui  f 
esse  cogitent,  ipsos  misericordiae  symbolo  signandos  ecclesiae  of-  tji 

ferre;  atque  inde  se  ad  certiorem  animare  fiduciam,  quod  prae-  pi 

senti  oculo  foedus  Domini  filiorum  suorum  corporibus  insculptum  ii 

cernunt.  Nonnihil  rursum  emolumenti  pueri  e  suo  baptismo  ca-  re 
piunt,  quod  in  corpus  ecclesiae  insiti  aliis  membris  sunt  aliquanto  si 

commendatiores.  Deinde,  ubi  adoleverint,  eo  ad  serium  Dei  co-  j  ci 
lendi  studium  non  mediocriter  stimulantur,  a  quo  in  filios  solenni  ci 

adoptionis  symbolo  accepti  fuerint,  antequam  per  aetatem  eum  n 
agnoscere  patrem  possent.  Denique  terrere  nos  summopere  debet  m 
illa  damnatio,  vindicem  fore  Deum,  si  quis  foederis  symbolo  filium  ac 
insignire  contemnat,  quod  eo  contemptu  oblata  gratia  respuatur  jiil 
et  quasi  ejuretur.  lac 

10.  Jam  argumenta  discutiamus  quibus  sanctam  hanc  Dei  [in 
institutionem  furiosae  quaedam  belluae  impetere  non  cessant.  Prin-  |k 
cipio,  quoniam  similitudine  baptismi  et  circumcisionis  ultra  mo-  ;  U 
dum  urgeri  se  ac  constringi  sentiunt,  longo  discrimine  distrahere  k 
haec  duo  signa  contendunt,  ne  quid  alteri  cum  altero  commune  la 
esse  videatur.  Nam  et  res  signari  varias,  et  foedus  omnino  di-  h 
versum ,  et  appellationem  puerorum  non  eandem  esse  dicunt.  At-  ico 
qui  dum  illud  primum  instituunt  probare ,  circumcisionem  obten-  !  sj 
dunt  mortificationis  non  baptismi  fuisse  figuram.  Quod  profecto  fu 
libentissime  illis  damus.  Nobis  enim  optime  patrocinatur.  Neque  !|  i 
alia  sententiae  nostrae  probatione  utimur  quam  baptismum  et  cir¬ 
cumcisionem  mortificationis  esse  signa.  Hinc  constituimus,  in  hu-  ili 
jus  vicem  illum  esse  suffectum,  quo  id  ipsum  nobis  repraesentet  L 
quod  olim  Judaeis  signabat.  In  asserenda  foederis  differentia  quam 
barbara  audacia  scripturam  dissipant  et  corrumpunt!  neque  uno  in  :i 
loco,  sed  ita  ut  nihil 'salvum  aut  integrum  relinquant.  Judaeos  h 
enim  adeo  carnales  nobis  depingunt,  ut  pecudum  similiores  sint  lil 
quam  hominum:  quibuscum  scilicet  percussum  foedus  ultra  tempo-  ty 
rariam  vitam  non  procedat,  quibus  datae  promissiones  in  bonis  L 
praesentibus  ac  corporeis  subsidant.  Quod  dogma  si  obtineat,  quid 
restat  nisi  ut  gentem  judaicam  fuisse  ad  tempus  Dei  beneficio  sa-  i 
turatam,  non  secus  ac  porcorum  gregem  in  hara  saginant,  ut  U 
aeterno  demum  exitio  periret?  Simul  enim  ac  circumcisionem  ijl } 

eique  annexas  promissiones  citamus,  circumcisionem  literale  sig¬ 
num,  promissiones  ejus  carnales  fuisse  respondent. 

11.  Sane  si  literale  signum  erat  circumcisio,  nihilo  secius 
de  baptismo  censendum  est.  Quandoquidem  apostolus  (Coi.  2,  11) 
inihilo  magis  alterum  altero  spirituale  facit.  Dicit  enim  nos  in 
ijChristo  circumcisos  circumcisione  non  manu  facta ,  deposito  cor¬ 
pore  peccati  quod  in  carne  nostra  habitabat:  quam  circumcisio¬ 
nem  Christi  vocat.  Post  in  ejus  sententiae  explicationem  subjun- 
Igit,  nos  per  baptismum  Christo  consepultos.  Quid  sibi  vult  istis 
verbis ,  nisi  baptismi  complementum  et  veritatem  esse  veritatem 
i  simul  et  complementum  circumcisionis,  quoniam  rem  unam  figu¬ 
rent  ?  Demonstrare  enim  contendit  esse  id  Christianis  baptismum, 
quod  ante  fuerat  Judaeis  circumcisio.  Quoniam  autem  jam  ad  li¬ 
quidum  exposuimus,  promissiones  utriusque  signi  et  quae  illis  re¬ 
praesentantur  mysteria  inter  se  convenire ,  longius  in  praesens  non 
immorabimur.  Tantum  fideles  admonebo,  me  tacente  ut  secum 
reputent  an  terrenum  ac  literale  habendum  sit  signum  cui  nihil 
subest  nisi  spirituale  et  coeleste.  Verum,  ne  fumos  suos  simpli- 
qcibus  vendant,  objectum  unum,  quo  impudentissimum  hoc  menda- 
jcium  praetexunt,  in  transcursu  diluemus.  Certo  certius  est,  pri- 
Imarias  promissiones,  quibus  continebatur  quod  sub  veteri  testa- 
|  mento  cum  Israelitis  foedus  Deus  sancivit ,  spirituales  fuisse  et  ad 

I aeternam  vitam  respexisse.  Tum  vicissim  a  patribus  spiritualiter, 
ut  par  erat,  acceptas,  quo  fiduciam  inde  conciperent  futurae  vitae, 
ad  quam  toto  animi  affectu  aspirarent.  Interim  vero  nequaquam 
infitiamur,  quin  suam  illis  benevolentiam  terrenis  ac  carnalibus 
beneficiis  testatus  sit,  quibus  etiam  dicimus  spem  illam  promissio¬ 
num  spiritualium  fuisse  confirmatam.  Quo  modo  ubi  aeternam 
beatitudinem  servo  suo  Abrahae  pollicitus  est,  quo  manifestum 
favoris  sui  indicium  illi  ob  oculos  subjiciat,  addit  alteram  de  pos¬ 
sessione  terrae  Chanaan  promissionem.  In  hunc  modum  accipere 
convenit  quaecunque  genti  judaicae  terrenae  promissiones  datae 
sunt:  ut  spiritualis  promissio,  ceu  caput,  primas  semper  teneat 
quo  illae  referantur.  Atque  haec  quoniam  uberius  in  discrimine 
novi  et  veteris  testamenti  tractavi,  nunc  levius  perstringo. 

12.  In  puerorum  appellatione  hanc  varietatem  reperiunt: 
filios  Abrahae  sub  veteri  testamento  dictos  qui  ab  ejus  semine 
originem  ducerent;  hoc  nomine  nunc  appellari  qui  fidem  ejus  imi¬ 
tantur.  Ideo  infantiam  illam  carnalem ,  quae  in  societatem  foede¬ 
ris  per  circumcisionem  inserebatur,  spirituales  novi  testamenti  in- 
jfantes  figurasse,  qui  Dei  verbo  regenerati  sint  ad  vitam  immor¬ 
talem.  In  quibus  verbis  exiguam  quidem  veritatis  scintillam  in¬ 
tuemur:  sed  in  hoc  graviter  peccant  leves  isti  spiritus,  quod  dum 
arripiunt  quidquid  primo  in  manum  illis  venit,  ubi  ultra  progre- 
jdiendum  foret,  et  multa  inter  se  conferenda,  in  verbum  unum 
pertinaciter  insistunt.  Unde  fieri  aliter  nequit,  quin  subinde  hal- 
hicinentur:  quia  in  nullius  rei  solidam  cognitionem  incumbunt. 
Fatemur  certe  carnale  Abrahae  semen  locum  ad  tempus  tenuisse 

spiritualis  seminis,  quod  per  fidem  illi  inseritur.  Illius  enim  filii 
nuncupamur,  utcunque  nulla  cum  illo  nobis  naturalis  cognatio  in¬ 
tercedat.  Verum  si  intelligunt,  quod  non  obscure  demonstrant, 
carnali  Abrahae  semini  nunquam  spiritualem  Dei  benedictionem 
promissam,  hic  vero  longe  falluntur.  Proinde  in  meliorem  sco¬ 
pum  collimare  nos  oportet:  ad  quem  certissimo  scripturae  ductu 
dirigimur.  Dominus  ergo  Abrahae  pollicetur  futurum  illi  semen 
in  quo  benedicendae  sint  omnes  terrae  nationes,  ac  simul  fidem 
dat,  se  illi  et  semini  ejus  in  Deum  fore.  Quicunque  Christum 
benedictionis  autorem  fide  recipiunt,  hujus  promissionis  sunt  hae¬ 
redes  :  ideo  que  Abrahae  filii  nominantur. 

13.  Quanquam  autem  post  Christi  resurrectionem,  fines  regni 
Dei  longe  lateque  in  quaslibet  nationes  indiscriminatim  prorogari 
coeperunt,  ut  secundum  Christi  sententiam  (Matth.  8,  11)  unde- 
quaque  fideles  colligerentur,  qui  in  gloria  coelesti  accumberent 
cum  Abraham,  Isaac  et  Jacob,  multis  tamen  ante  saeculis  tanta! 
illa  misericordia  Judaeos  complexus  fuerat.  Et  quia,  cunctis  aliis 
praeteritis,  unam  hanc  gentem  selegerat,  in  qua  gratiam  suam 
pro  tempore  contineret,  peculium  suum  et  populum  acquisitum 
dicebat.  Ad  testandam  ejusmodi  beneficentiam  data  fuit  circum¬ 
cisio  ,  cujus  symbolo  docerentur  Judaei ,  Deum  sibi  esse  salutis 
praesidem.  Qua  cognitione  in  spem  vitae  aeternae  erigebantur!  tiai 
eorum  animi.  Quid  enim  defuturum  est  ei  quem  semel  in  fidem 
Deus  acceperit?  Quare  apostolus  (Rom.  4,  10)  probaturus  genti¬ 
les  una  cum  Judaeis  esse  Abrahae  filios,  in  hanc  formam  loquitur: 
Abraham,  inquit,  fide  justificatus  fuit  in  praeputio.  Post  signum 
accepit  circumcisionis,  sigillum  justitiae  fidei,  ut  pater  esset  om¬ 
nium  fidelium  et  praeputii  et  circumcisionis,  non  eorum  qui  sola 
circumcisione  gloriantur,  sed  qui  sequuntur  fidem  quam  pater  no¬ 
ster  Abraham  in  praeputio  habuit.  Annon  videmus  dignitate  utros¬ 
que  adaequari?  ISTam  ad  tempus  Dei  decreto  constitutum  pateij 
fuit  circumcisionis.  Ubi  diruto  pariete,  quemadmodum  alibi  scri¬ 
bit  Apostolus  (Eph.  2,  14),  quo  gentes  a  Judaeis  secernebantur, 
illis  quoque  patefactus  aditus  fuit  in  regnum  Dei,  factus  est  illa¬ 
rum  pater;  idque,  citra  circumcisionis  signum,  quod  baptismum 
vice  circumcisionis  habent.  Quod  autem  nominatiin  Abraham  iis' 
esse  patrem  negat,  qui  sunt  ex  circumcisione  tantum,  id  positum 
est  ad  retundendum  quorundam  supercilium,  qui  omissa  pietatis 
cura,  solis  caeremoniis  se  venditabant.  Qualiter  hodieque  refutari 
possit  eorum  vanitas,  qui  in  baptismo  nihil  praeter  aquam  quaerunt. 

14.  Sed  alter  apostoli  locus  ex  epistola  ad  Romanos  (9,  7^ 
contra  proferetur,  ubi  eos  qui  ex  carne  sunt,  non  esse  Abrahae 
filios  docet:  sed  eos  modo  in  semine  censeri  qui  sunt  filii  promis 
sionis.  Innuere  namque  videtur,  nihil  esse  carnalem  Abrahae  cog 
nationem,  quam  nos  aliquo  gradu  ponimus.  At  enim  diligentius 
animadvertendum  est  quam  illic  causam  tractet  apostolus.  ISTam 
Judaeis  ostensurus  quam  non  esset  alligata  semini  Abrahae  Dei 
bonitas,  imo  quam  nihil  per  se  conferat,  ejus  rei  documento  Is 

maelem  et  Esau  profert;  quibus  rejectis,  non  secus  ac  si  extranei 
fuissent,  tametsi  secundum  carnem  germana  erant  Abrahae  proge¬ 
nies,  in  Isaac  et  Jacob  residet  benedictio.  Unde  conficitur  id  quod 
postea  affirmat,  pendere  salutem  a  Dei  misericordia,  qua  prose¬ 
quitur  quem  illi  visum  fuerit;  causam  vero  non  esse  cur  Judaei 
foederis  nomine  sibi  placeant  aut  glorientur,  nisi  foederis  legem 
servent,  id  est,  verbo  obediant.  ltursum  ubi  vana  generis  sui 
confidentia  illos  dejecit,  quia  tamen  altera  ex  parte  cernebat  foe¬ 
dus  quod  semel  cum  Abrahae  posteritate  initum  fuerat  a  Deo,  ir¬ 
ritum  nullo  modo  fieri  posse;  cap.  11.  carnalem  Abrahae  cognatio¬ 
nem  non  esse  sua  dignitate  spoliandam  disserit,  cujus  beneficio 
Judaeos  docet  primos  ac  nativos  esse  evangelii  haeredes,  nisi  qua¬ 
tenus  sua  ingratitudine,  ceu  indigni,  abdicati  fuerunt.  Sic  tamen, 
ut  non  penitus  ab  eorum  gente  coelestis  benedictio  demigrarit. 
Qua  ratione  illos  quamlibet  contumaces  ac  foedifragos,  sanctos 
nihilominus  appellat.  Tantum  honoris  defert  sanctae  generationi, 
quam  Deus  sacro  suo  foedere  dignatus  fuerat.  Nos  vero,  si  cum 
illis  componamur,  velut  posthumus,  aut  etiam  abortivos  Abrahae 
filios;  idque  adoptione,  non  natura.  Quemadmodum  si  defractus 
a  sua  arbore  surculus  in  alienum  stipitem  inseratur.  Ergo  sua 
praerogativa  ne  fraudarentur,  evangelium  illis  primo  loco  annun¬ 
tiari  oportuit.  Sunt  enim  in  Dei  familia  velut  primogeniti.  Quare 
hic  honor  deferendus  illis  fuit,  donec  oblatum  rejecerunt,  et  sua 
ingratitudine  effecerunt,  ut  ad  gentes  traduceretur.  Neque  vero 
quantacunque  contumacia  cum  evangelio  bellum  gerere  persistant, 
ideo  tamen  nobis  sunt  despiciendi;  si  reputamus,  in  promissionis 
gratiam,  Dei  benedictionem  inter  eos  etiamnum  residere,  ut  certe 
nunquam  inde  prorsus  abscessuram  apostolus  testatur:  quoniam 
sine  poenitentia  sunt  dona  et  vocatio  Dei. 

15.  En  quid  valeat,  et  qua  lance  metienda  sit  promissio 
Abrahae  posteritati  data.  Proinde  quanquam  in  discernendis  regni 
haeredibus  a  spuriis  et  extraneis,  unam  Dei  electionem  libero  jure 
dominari  nihil  dubitamus,  simul  tamen  perspicimus  ei  placuisse, 
semen  Abrahae  peculiariter  misericordia  sua  complecti,  ac  quo  te¬ 
statior  haberetur,  circumcisione  obsignare.  Porro  eadem  omnino 
est  christianae  ecclesiae  ratio.  Nam  ut  illic  Paulus  sanctificari  a 
parentibus  suis  Judaeos  disputat,  ita  alibi  (1  Cor.  7,  14)  docet, 
eandem  a  parentibus  sanctificationem  Christianorum  liberos  ducere. 
Unde  colligitur ,  ab  aliis  merito  segregari ,  qui  impuritatis  e  con¬ 
verso  damnantur.  Jam  quis  ambigere  possit  quin  falsissimum  sit 
quod  deinde  subnectunt:  qui  olim  infantes  circumcidebantur,  eos 
infantiam  dun taxet  spiritualem  figurasse,  quae  ex  verbi  Dei  re¬ 
generatione  emergit?  Neque  enim  tam  argute  philosophatur  apo¬ 
stolus  (Pom.  15,  8),  ubi  Christum  circumcisionis  ministrum  esse 
scribit,  ad  implendas  quae  patribus  editae  fuerant  promissiones, 
ac  si  in  hunc  modum  loqueretur:  quandoquidem  foedus  cum  Abra- 
hamo  percussum  ad  semen  ejus  respicit,  Christum,  ut  fidem  a 
patre  semel  datam  praestaret  ac  solveret,  in  salutem  advenisse 

genti  judaicae.  Videsne  nt  post  Christi  resurrectionem  quoque, 
promissionem  foederis  non  allegorice  tantum,  sed,  ut  verba  sonant!3 
carnali  Abrahae  semini  implendam  censeat?  Eodem  pertinet  quod  p 
Petrus  (Act.  2,  39)  Judaeis  denuntiat,  illis  ac  semini  eorum,  foe-P 
deris  jure,  evangelii  beneficium  deberi;  ac  proxime  sequenti  ca-P 
pite  (3,  25)  eos  testamenti  filios,  hoc  est  haeredes  nuncupat.  AP 
quo  etiam  non  longe  abludit  alter  apostoli  supra  citatus  locus! 
(Eph.  2,  11),  ubi  impressam  infantibus  circumcisionem  pro  testi- j  p1 
monio  ejus  quam  cum  Christo  habent  communionis  ducit  et  ponit, I* 


FI 


Et  vero,  si  eorum  naenias  auscultamus,  quid  illa  promissione  fiet 
qua  Dominus  in  secundo  legis  suae  capite,  servis  suis  recipit  se 
eorum  semini  propitium  fore  in  millessimam  usque  generationem? 
hiccine  ad  allegorias  confugiemus?  at  nimium  nugatoria  fuerit  ter¬ 
giversatio.  An  id  dicemus  abolitum?  Verum  ita  lex  dissiparetur, 
cui  potius  stabiliendae  Christus  venit,  quatenus  in  bonum  ad  vi 
tam  nobis  cedit.  Sit  itaque  extra  controversiam,  Deum  suis  adeo 
bonum  esse  ac  liberalem ,  ut  in  eorum  gratiam  liberos  etiam,  quo 
procrearint,  populo  suo  accenseri  velit. 

16.  Quae  praeterea  inter  baptismum  ac  circumcisionem  in¬ 
jicere  discrimina  moliuntur,  non  ridicula  modo  sunt,  et  omni  ra 
tionis  specie  vacua,  sed  inter  se  pugnantia.  Nam  ubi  baptismum  r 
ad  primum  spiritualis  certaminis  diem  spectare  affirmarunt,  cir¬ 
cumcisionem  autem  ad  octavum,  jam  peracta  mortificatione;  ex¬ 
templo  illius  obliti  cantilenam  invertunt;  ac  circumcisionem  qui¬ 
dem  figuram  appellant  mortificandae  carnis,  baptismum  vero  se¬ 
pulturam,  in  quam  nulli  nisi  jam  mortui  tradendi  sint.  Quae 
phreneticorum  deliria  tanta  levitate  dissiliant?  Nam  priore  sen 
tentia  baptismus  circumcisioni  praeire  debet;  per  alteram  in  poste 
riorem  locum  relegatur.  Neque  tamen  novum  exemplum  est,  ui 
hominum  ingenia,  ubi  pro  certissimo  Dei  verbo  adorant  quid  qui  a  I: 
somniarint,  sursum  deorsum  ita  volutentur.  Nos  ergo  priorem 
illam  differentiam  merum  esse  somnium  dicimus.  Si  in  octavo  die 
libebat  «A XrjyoQslv,  non  tamen  eo  modo  conveniebat.  Multo  satiuf 
fuerit  post  veteres  numerum  octonarium  in  resurrectionem  octavo  die 
factam  referre,  unde  vitae  novitatem  pendere  scimus ;  aut  ad  totun 
praesentis  vitae  cursum,  quo  procedere  semper  debet  mortificatio 
donec,  eo  peracto,  ipsa  quoque  perfecta  fuerit.  Quanquam  vider: 
queat  Deus  aetatis  teneritudini  prospicere  voluisse,  circumcisionen 
in  diem  octavum  differendo,  quoniam  vulnus  recens  natis  et  ad; 
huc  a  matre  rubentibus  periculosius  futurum  erat.  Quanto  ner 
vosius  est  illud,  nos  jam  ante  mortuos  per  baptismum  sepeliri; 
quum  scriptura  diserte  reclamet,  nos  ea  conditione  in  mortem  se 
peliri,  ut  emoriamur,  ac  mortificationem  istam  exinde  meditemur; 
Jam  ejusdem  est  dexteritatis  quod  feminas  non  esse  baptizanda 
cavillantur,  si  baptismum  circumcisioni  conformari  oporteat.  Nam 
si  compertissimum  est  circumcisionis  signo  testatam  fuisse  semini: 
israelitici  sanctificationem,  ex  eo  neque  dubium  est  quin  maribui 
pariter  ac  feminis  sanctificandis  datum  fuerit.  Sola  autem  mascu 

f  lorum  corpora  ipso  imprimebantur,  quae  per  naturam  poterant; 
ut  Isic  tamen  ut  feminae  per  eos  circumcisionis  quodammodo  sociae 
ii  ac  consortes  essent.  Itaque  talibus  eorum  ineptiis  procul  ablega- 
\ti  tis,  in  baptismi  ac  circumcisionis  similitudine  haereamus,  quam 
■a-  amplissime  in  mysterio  interiori,  in  promissionibus,  in  usu,  in 
i  efficacia  quadrare  conspicimus. 

17.  Rationem  quoque  firmissimam  obtendere  sibi  videntur, 
I  cur  arcendi  sint  a  baptismo  pueri,  dum  causantur,  non  esse  per 
iit  aetatem  adhuc  idoneos  qui  signatum  illic  mysterium  assequantur. 

Id  autem  est  spiritualis  regeneratio,  quae  cadere  in  primam  in- 
$  fantiam  non  potest.  Itaque  colligunt,  non  alio  loco  habendos  quam 
ni  pro  Adae  filiis,  donec  in  aetatem  adoleverint  secundae  nativitati 
Jcongruentem.  Atqui  his  omnibus  ubique  refragatur  Dei  veritas. 
Nam  si  inter  filios  Adae  sinendi  sunt,  in  morte  relinquuntur;  quando 
in  Adam  nihil  quam  mori  possumus.  Contra  vero  Christus  sibi 
adduci  jubet.  Quid  ita?  quia  vita  est.  Eos  ergo  ut  vivificet,  sui 
jparticipes  facit;  quum  interim  isti  longe  abactos  morti  adjudicant. 
Nam  si  tergiversantur,  non  ideo  perire  infantes  si  filii  Adae  re¬ 
putentur,  satis  superque  scripturae  testimonio  eorum  error  revin¬ 
citur.  Nam  quum  in  Adam  omnes  mori  pronuntiet  (1  Cor.  15,  22), 
sequitur  nullam  nisi  in  Christo  vitae  spem  restare.  Quo  igitur 
tdtae  haeredes  fiamus,  nos  cum  eo  communicare  oportet.  Rursum, 
quum  scriptum  alibi  sit,  natura  nos  irae  Dei  omnes  esse  obnoxios 
Eph.  2,  3),  ac  in  peccato  conceptos  (Psal.  51,  7),  cui  damnatio 
perpetuo  adhaeret,  e  natura  nostra  demigremus  oportet,  antequam 
in  regnum  Dei  aditus  nobis  pateat.  Et  quid  dici  clarius  potest 
quam  carnem  et  sanguinem  regnum  Dei  possidere  non  posse  (1  Cor. 
15,  50)?  Aboleatur  ergo  quidquid  nostrum  est,  quod  non  citra 
regenerationem  fiet;  tum  possessionem  hanc  regni  cernemus.  De¬ 
nique  si  vere  loquitur  Christus,  quum  se  vitam  esse  praedicat, 
nos  in  ipsum  inseri  necesse  est,  quo  e  mortis  servitute  asseramur. 
At  quomodo,  inquiunt,  regenerantur  infantes,  nec  boni  nec  mali 
cognitione  praediti?  Nos  autem  respondemus,  opus  Dei,  etiam 
si  captui  nostro  non  subjaceat,  non  tamen  esse  nullum.  Porro 
infantes  qui  servandi  sint,  ut  certe  ex  ea  aetate  omnino  aliqui 
servantur,  ante  a  Domino  regenerari  minime  obscurum  est.  Nam 
si  ingenitam  sibi  corruptionem  e  matris  utero  secum  afferunt,  ea 
repurgatos  esse  oportet,  antequam  in  regnum  Dei  admittantur: 
quo  nihil  ingreditur  pollutum  aut  inquinatum.  Si  peccatores  n,as- 
cuntur,  quomodo  et  David  et  Paulus  affirmant,  aut  Deo  ingrati 
jinvisique  manent,  aut  justificentur  necesse  est.  Et  quid  ultra 
quaerimus  quum  palam  ipse  judex  affirmet  (Joann.  3 ,  3) ,  nullis 
ipatere  in  vitam  coelestem  ingressum  nisi  renatis?  Atque  ut  oblo- 
quutores  hoc  genus  compesceret,  documentum  praebuit  in  Joanne 
Raptista,  quem  in  matris  utero  sanctificavit ,  quid  in  reliquis  pos¬ 
set.  Nec  qua  hic  ludunt  tergiversatione  quidquam  proficiunt:  id 
semel  duntaxat  factum;  unde  non  statim  consequatur,  Dominum 
ita  solere  passim  cum  infantibus  agere.  Neque  enim  nos  eum  in 

modum  ratiocinamur.  Tantum  ostendere  animus  est,  inique  ac 
maligne  intra  eas  angustias  limitari  ab  eis  Dei  virtutem,  quibus 
ipsa  includi  se  non  sustinet.  Tantundem  habet  ponderis  et  alte¬ 
rum  suffugium.  Usitato  scripturae  more  perinde  valere  allegant 
particulam,  ab  utero,  ac  si  diceretur,  e  pueritia.  Sed  videre  per¬ 
spicue  licet,  angelum  quum  id  Zachariae  denuntiaret,  aliud  vo¬ 
luisse;  nempe  nondum  natum  spiritu  sancto  repletum  iri.  Ne  ergo 
legem  Deo  imponere  tentemus,  quin  sanctificet  quos  visum  fuerit 
quo  modo  hunc  sanctificavit ,  quando  nihil  ejus  virtuti  decessit. 

18.  Et  sane  ideo  a  prima  infantia  sanctificatus  fuit  Chri¬ 
stus,  ut  ex  aetate  qualibet  sine  discrimine  electos  suos  in  se  ipso 
sanctificaret.  Nam  quemadmodum  ad  delendam  inobedientiae  cul¬ 
pam,  quae  in  carne  nostra  perpetrata  fuerat,  eam  ipsam  carnem 
sibi  induit,  in  qua  perfectam  causa  viceque  nostra  obedientiam 
praestaret,  ita  ex  spiritu  sancto  conceptus  fuit,  ut  ejus  sanctitate 
in  assumpta  carne  ad  plenum  perfusus  ipsam  ad  nos  transfunderet. 
Si  absolutissimum  in  Christo  habemus  gratiarum  omnium  exemplar, 
quibus  filios  suos  Deus  prosequitur,  hac  quoque  parte  scilicet  do¬ 
cumento  nobis  erit,  infantiae  aetatem  non  usque  adeo  a  sancti¬ 
ficatione  abhorrere.  Utcunque,  hoc  tamen  extra  controversiam 
ponimus ,  neminem  electorum  e  praesenti  vita  evocari ,  qui  non 
prius  sanctificetur  ac  regeneretur  Dei  spiritu.  Quod  contra  ob¬ 
jectant,  spiritum  in  scripturis  nullam  nisi  ex  incorruptibili  semine, 
id  est,  Dei  verbo  regenerationem  agnoscere,  perperam  illam  Petri 
(1  Petr.  1  ,  23)  sententiam  interpretantur,  qua  fideles  modo  com¬ 
prehendit,  qui  evangelii  praedicatione  edocti  fuerant.  Talibus  qui¬ 
dem  fatemur,  verbum  Domini  spiritualis  esse  regenerationis  semen 
unicum;  sed  ex  eo  negamus  colligendum,  non  posse  Dei  virtute 
regenerari  infantes:  quae  illi  tam  facilis  et  prompta  est,  quam 
nobis  incomprehensa  et  admirabilis.  Deinde  non  satis  tutum  fuerit 
hoc  adimere  Domino,  ne  sese  illis  quoquo  modo  exhibere  cognos¬ 
cendum  queat. 

19.  At  fides,  inquiunt,  per  auditum,  cujus  nondum  usum 
adepti  sunt,  nec  Deo  cognoscendo  pares  esse  queunt,  quos  boni 
simul  et  mali  notitia  destitutos  docet  Moses  (Deut.  1 ,  39).  Ve¬ 
rum  non  animadvertunt  apostolum,  quum  auditum  fidei  principium 
facit,  ordinariam  tantum  Domini  oeconomiam  et  dispensationem, 
quam  tenere  in  vocandis  suis  solet,  describere;  non  autem  per¬ 
petuam  ei  regulam  praestituere,  ne  alia  uti  ratione  possit.  Quo 
modo  certe  in  multorum  vocatione  usus  est:  quos  interiore  modo 
spiritus  illuminatione,  nulla  intercedente  praedicatione,  vera  sui 
cognitione  donavit.  Quoniam  autem  valde  absurdum  fore  putant, 
si  infantibus  tribuatur  ulla  cognitio  Dei,  quos  boni  et  mali  intel- 
ligentia  Moses  privat,  respondeant,  quaeso,  mihi,  quid  periculi  sit, 
si  aliquam  ejus  gratiae  partem  nunc  accipere  dicantur,  cujus  plena 
largitate  paulo  post  perfruentur?  Nam  si  vitae  plenitudo  perfecta 
Dei  cognitione  constat,  quum  eorum  nonnulli,  quos  prima  statim 
infantia  hinc  mors  abripit,  in  vitam  aeternam  transeant,  ad  con- 

i  templandam  certe  Dei  faciem  praesentissimam  recipiuntur.  Quos 
I  ergo  pleno  lucis  suae  fulgore  illustraturus  est  Dominus,  cur  non 
■  iis  quoque  in  praesens,  si  ita  libuerit,  exigua  scintilla  irradiaret; 
! praesertim,  si  non  ante  exuit  ipsos  ignorantia,  quam  eripit  ex 
| carnis  ergastulo?  Non  quod  eadem  esse  fide  praeditos,  temere 
8 affirmare  velim,  quam  in  nobis  experimur,  aut  omnino  babere 

! notitiam  fidei  similem;  quod  in  suspenso  relinquere  malo;  verum 
ut  istorum  stolidam  arrogantiam  paululum  coerceam,  qui,  prout 
inflata  illis  bucca  fuerit,  secure  quidvis  aut  negant  aut  asserunt. 
20.  Yerum  quo  adhuc  validius  hac  parte  insistant,  subnec- 
I  tunt,  baptismum  poenitentiae  ac  fidei  sacramentum  esse;  quare 
Iquum  neutra  in  tenellam  infantiam  cadat,  cavendum  ne,  si  in  bap- 
Itismi  communionem  admittatur,  inanis  et  evanida  reddatur  signi- 
I ficatio.  At  enim  haec  tela  in  Deum  magis  quam  in  nos  dirigun- 
Itur.  Siquidem  et  circumcisionem  fuisse  poenitentiae  signum,  mul- 
tis  scripturae  testimoniis  compertissimum  est.  Deinde  a  Paulo 
I(Rom.  4,  11)  nuncupatur  sigillum  justitiae  fidei.  Ab  ipso  itaque 
■  Deo  ratio  exigatur,  cur  eam  infantium  corporibus  inscribi  jusserit. 
|  Postquam  enim  in  eadem  sunt  causa  baptismus  et  circumcisio,  huic 
Inihil  dare  possunt  quod  non  alteri  simul  concedant.  Si  ad  soli- 
[tum  cuniculum  respectant,  figuratos  tum  fuisse  per  infantiae  aeta- 
Item  spirituales  infantes,  jam  obstructa  est  illis  via.  Dicimus  ergo, 
iquum  circumcisionem  poenitentiae  fideique  sacramentum  infantibus 
ii  Deus  communicant,  non  videri  absurdum  si  nunc  baptismi  parti¬ 
li  cipes  fiant;  nisi  palam  in  Dei  institutionem  debacchari  placet.  Ve¬ 
li  rum  cum  in  Dei  factis  omnibus  tum  in  hoc  quoque  ipso  satis  sa- 
\  pientiae,  justitiae,  ad  retundendas  impiorum  obtrectationes,  relucet. 
[Nam  etsi  infantes,  quo  circumcidebantur  momento,  quid  sibi  vel- 
jlet  signum  illud  intelligentia  non  comprehendebant,  vere  tamen 
|  circumcidebantur  in  naturae  suae  corruptae  ac  contaminatae  mor- 
|  tificationem,  quam  adulti  postea  meditarentur.  Denique  nullo  ne- 
j|  gotio  solvi  potest  objectio  haec,  baptizari  in  futuram  poenitentiam 
[et  fidem:  quae  etsi  nondum  in  illis  formatae  sunt,  arcana  tamen 
[j  spiritus  operatione  utriusque  semen  in  illis  latet.  Hac  responsione 
I!  semel  evertitur  quidquid  adversum  nos  torquent  a  baptismi  signi- 
[  ficatione  petitum.  Quale  est  elogium  quo  a  Paulo  insignitur,  ubi 
i  vocat  lavacrum  regenerationis  et  renovationis  (Tit.  3,  5).  Unde  ra- 
1  tiocinantur  nemini  nisi  earum  rerum  capaci  conferendum.  Sed 
E  enim  nobis  ex  adverso  excipere  licet,  neque  circumcisionem  aliis 
|  quam  regeneratis  fuisse  conferendam ,  quae  regenerationem  desig- 
|{  nabat.  Atque  ita  Dei  institutum  a  nobis  condemnabitur.  Proinde 
(quod  jam  aliquoties  attigimus),  quaecunque  ad  quatefaciendam  cir- 
|  cumcisionem  argumenta  inclinant,  vim  nullam  habent  in  oppug- 
|  nando  baptismo.  Neque  elabuntur,  si  dixerint  statum  esse  nobis 
ac  fixum  quod  Dei  autoritate  certo  nititur,  etiamsi  nulla  ejus  ratio 
exstet;  quae  reverentia  neque  paedobaptismo  debetur,  neque  aliis 
similibus ,  quae  expresso  Dei  verbo  non  sunt  nobis  commendata  : 
quando  hoc  dilemmate  deprehensi  semper  tenentur.  Aut  enim  le- 

gitimura  nullisque  cavillis  obnoxium,  aut  reprehensione  dignum  fuit 
de  circumcidendis  infantibus  Dei  praeceptum.  Si  nihil  absoni  nec 
absurdi  in  ijlo  fuit,  nec  in  paedobaptismi  observatione  quidpiam 
absurdi  notari  poterit. 

21.  Quam  vero  conantur  hoc  loco  inurere  absurditatis  ma-  1 

culam,  sic  eluimus.  Quos  electione  sua  dignatus  est  Dominus,  si 
accepto  regenerationis  signo,  praesenti  vita  ante  demigrent  quam 
adoleverint,  eos  virtute  sui  spiritus  nobis  incomprehensa  renovat,  e 
quo  modo  expedire  solus  ipse  providet.  Si  grandescere  in  aeta¬ 
tem  contingat,  qua  baptismi  veritatem  edoceri  queant,  hinc  magis  | 
ad  renovationis  studium  accendentur,  cujus  tessera  se  a  prima  sta-  : 
tim  infantia  donatos  esse  discent,  quo  eam  toto  vitae  decursu  me-  iS 

ditarentur.  Eodem  referatur  quod  duobus  locis  Paulus  docet,  nos  li 
Christo  per  baptismum  consepeliri  (Rom.  6,  4;  Coi.  2,  12).  Nam 

eo  non  intelligit,  consepultum  Christo  jam  prius  eum  esse  oportere  ■ 
qui  baptismo  sit  initiandus;  sed  quae  baptismo  subest  doctrina,  j.  : 
simpliciter  declarat,  idque  jam  baptizatis;  ut  ne  insani  quidem  j  [ 
baptismo  praeire  ex  hoc  loco  pugnaturi  sint.  In  hunc  modum  Mo¬ 
ses  et  prophetae  populum  admonebant,  quid  sibi  vellet  circumci-  1 
sio,  qua  tamen  infantes  signati  fuerant.  Tantundem  valet  quod  et  1 
Galatis  scribit  (3,  27),  eos  dum  baptizati  fuerunt,  Christum  in- 
duisse.  Quorsum  id?  Nempe  ut  Christo  in  posterum  viverent,  quia 
non  ante  vixissent.  Et  quanquam  in  natu  grandioribus  mysterii 
intelligentiam  signi  susceptio  consequi  debet,  parvulos  tamen  alio  : 
loco  ac  numero  habendos,  mox  exponetur.  Nec  aliud  statuendum  '\ 
est  de  loco  Petri  (1  Petr.  3,  21),  in  quo  sibi  magnum  praesidium  ? 
statuunt;  quum  dicit,  non  esse  ablutionem  ad  abstergendas  corpo-  j  ^ 
ris  sordes ,  sed  bonae  conscientiae  testimonium  coram  Deo ,  per  ; 
Christi  resurrectionem.  Contendunt  quidem  illi  ex  eo  nihil  pae-  |  f 
dobaptismo  reliquum  fieri,  nisi  ut  inanis  sit  fumus;  nempe  a  quo  : 
longe  seposita  sit  haec  veritas.  Yerum  hallucinatione  ista  iden- 
tidem  peccant,  quod  rem  temporis  ordine  semper  signo  praeire  ve-  !  a 
lint.  Nam  et  circumcisionis  veritas  eodem  conscientiae  bonae  te-  }'  • 
stimonio  constabat.  Quod  si  necessario  praecedere  debuisset,  nun-  1 
quam  infantes  Dei  mandato  fuissent  circumcisi.  Yerum  ipse  bo¬ 
nae  conscientiae  testimonium  circumcisionis  veritati  subesse  osten-  n 
dens,  simul  tamen  praecipiens  parvulos  circumcidi,  ea  parte  in  fu¬ 
turum  tempus  circumcisionem  conferri  satis  indicat.  Quare  nihil 
plus  in  paedobaptismo  praesentis  efficaciae  requirendum  est,  quam 
ut  foedus  cum  illis  a  Domino  percussum  obfirmet  et  sanciat.  Re-  j 
liqua  ejus  sacramenti  significatio,  quo  tempore  Deus  ipse  provide¬ 
rit,  postea  consequetur. 

22.  Neminem  jam  esse  puto,  qui  non  perspicue  cernat  omnes 
hujus  notae  rationes  meras  esse  scripturae  inversiones.  Quae  su¬ 
persunt  his  affines,  cursim  persequemur.  Baptismum  in  peccato- ; 
rum  remissionem  dari  objiciunt.  Quod  ubi  concessum  fuerit,  sen¬ 
tentiae  nostrae  abunde  patrocinabitur.  Peccatores  enim  quum  nas¬ 
camur,  remissione  et  venia  jam  a  matris  utero  opus  habemus. 

Porro  quum  spem  misericordiae  huic  aetati  non  praecidat  Deus, 
sed  potius  certam  faciat,  cur  signum  re  ipsa  multo  inferius  prae¬ 
riperemus?  Quare  quod  in  nos  vibrare  moliuntur,  hoc  ita  retor¬ 
quemus  in  eos  ipsos.  Parvuli  peccatorum  remissione  donantur: 
ergo  signo  privandi  non  sunt.  Proferunt  simul  illud  ex  epistola 
ad  Ephesios  (5,  26),  ecclesiam  a  Domino  mundatam  lavacro  aquae 
in  verbo  vitae.  Quo  ad  errorem  eorum  evertendum  nihil  aptius 
citari  poterat.  Nam  inde  nobis  facilis  nascitur  probatio :  si  testa¬ 
tam  baptismo  vult  Christus  ablutionem,  qua  ecclesiam  suam  emun¬ 
dat,  aequum  non  videri  ut  suo  in  parvulis  testimonio  careat,  qui 
in  ecclesiae  parte  jure  censentur,  quum  haeredes  regni  coelestis 
sint  nuncupati.  Universam  enim  ecclesiam  Paulus  complectitur, 
ubi  dicit  mundatam  lavacro  aquae.  Nihilo  secius  et  ex  eo  quod 
alibi  dicit  (1  Cor.  12,  13),  nos  in  Christi  corpus  per  baptismum 
esse  insertos,  colligimus  infantes,  quos  membris  suis  annumerat, 
baptizandos  esse,  ne  a  suo  corpore  divellantur.  En  quo  impetu 
cum  tot  machinis  in  fidei  nostrae  praesidia  impressionem  faciant. 

23.  Jam  ad  saeculi  apostolici  praxin  atque  consuetudinem 
descendunt,  quo  nemo,  nisi  fidem  ante  poenitentiamque  professus, 
ad  baptismum  admissus  comperitur.  Nam  ubi  rogatur  Petrus  (Act. 
2,  37)  ab  iis  quibus  erat  resipiscendi  animus,  quid  factu  sit  opus, 
ut  poenitentiam  primum  agant  consulit,  deinde  ut  baptizentur  in 
remissionem  peccatorum.  Similiter  Philippus  (Act.  8,  37),  quum 
baptizari  eunuchus  ille  postularet,  respondit  id  licere,  modo  toto 
corde  crederet.  Hinc  sibi  obtinere  posse  videntur,  baptismum,  nisi 
praeeunte  fide  ac  poenitentia,  cuiquam  concedi  minime  fas  esse. 
Enimvero,  si  huic  rationi  locum  damus,  prior  locus,  ubi  nulla  fidei 
mentio  auditur,  solam  sufficere  poenitentiam  evincet;  alter,  quo 
poenitentia  minime  requiritur,  solam  satis  esse  fidem.  Excipient, 
puto,  locum  alterum  altero  adjuvari,  ideoque  simul  esse  connecten- 
dos.  Ego  quoque  vicissim  conferendos  dico  alios  locos  qui  ad  istius 
nodi  solutionem  aliquid  valent.  Quandoquidem  multae  in  scrip¬ 
tura  sententiae  habentur,  quarum  intelligentia  a  loci  circumstantia 
pendeat.  Quale  in  praesentia  exemplum  occurrit.  Nam  quibus 
haec  dicuntur  a  Petro  et  Philippo,  aetate  sunt  ad  poenitentiam 
meditandam  fidemque  concipiendam  idonea.  Tales,  nisi  perspecta 
eorum  conversione  et  fide,  saltem  quantum  hominum  judicio  ex¬ 
plorari  potest,  baptizandos  esse  fortiter  negamus.  Verum  in  alium 
catalogum  relegandos  esse  infantes,  plus  satis  perspicuum  est.  Nam 
si  quis  olim  se  Israeli  adjungebat  in  religionis  communionem,  ante 
et  foedus  Domini  edoceri  et  lege  erudiri  oportebat  quam  circum¬ 
cisione  signaretur;  quod  natione  erat  aUoqpvhog,  hoc  est,  alieni¬ 
gena  ab  israelitico  populo,  quocum  foedus,  quod  circumcisio  san¬ 
ciebat,  percussum  fuerat. 

24.  Quemadmodum  nec  Dominus,  quum  Abrahamum  sibi  coop¬ 
tat  ,  a  circumcisione  sumit  exordium ,  interim  quid  illo  signo  sibi 
velit  dissimulans,  verum  quod  ferire  cum  ipso  foedus  instituat,  pri¬ 
mum  denuntiat,  tum  deinde  post  fidem  promissioni  habitam  sacra- 

menti  facit  participem.  Cur  in  Abrahamo  fidem  sacramentum  se¬ 
quitur,  in  Isaaco  filio  intelligentiam  omnem  praecedit?  Quoniam 
eum  qui  adulta  demum  aetate  in  foederis  societatem  recipitur  a 
quo  fuerat  hactenus  alienus,  ejus  conditiones  antea  perdiscere  ae¬ 
quum  est,  infantem  vero  ex  eo  progenitum ,  non  item ;  qui  haere- 
ditario  jure,  secundum  promissionis  formulam ,  jam  a  matris  utero 
in  foedere  continetur.  Aut  (quo  res  clarius  ac  brevius  indicetur) 
si  fidelium  liberi,  citra  intelligentiae  adminiculum,  foederis  sunt  par¬ 
ticipes,  non  est  cur  ob  id  a  signo  arceantur,  quia  in  foederis  sti¬ 
pulationem  jurare  nequeunt.  Haec  certe  ratio  est  cur  aliquoties 
Deus  infantes  qui  ab  Israelitis  oriuntur,  sibi  genitos  et  natos  fuisse 
asserit  (Ez.  16,  20  et  23,  37).  Nam  filiorum  haud  dubie  loco  ha¬ 
bet  eorum  filios  quorum  semini  in  patrem  se  fore  pollicitus  est. 
Qui  vero  infidelis  est,  impiis  ortus  parentibus,  donec  per  fidem 
Deo.  uniatur,  a  foederis  communione  extraneus  censetur.  Itaque 
nihil  mirum,  si  nec  signo  communicet,  cujus  significatio  in  eo  fal¬ 
lax  inanisque  foret.  In  eam  sententiam  Paulus  quoque  scribit 
(Eph.  2,  12),  gentes  quamdiu  in  sua  idololatria  immersae  fuerunt, 
extra  testamentum  fuisse.  Hoc  compendio  tota  res,  nisi  fallor, 
perspicue  expediri  queat:  qui  adulta  demum  aetate  Christi  fidem 
amplectuntur,  eos,  quum  hactenus  alieni  a  foedere  fuerint,  non 
esse  baptismo  insigniendos  nisi  fide  ac  poenitentia  intercedente, 
quae  aditum  illis  in  foederis  societatem  patefacere  solae  possunt; 
qui  vero  a  Christianis  originem  ducunt  infantes ,  ut  in  foederis 
haereditatem  statim  ac  nati  sunt,  a  Deo  excipiuntur,  ita  in  bap¬ 
tismum  recipiendos.  Eo  referendum  est  quod  narrat  evangelista 
(Matth.  3,  6),  baptizatos  a  Joanne  fuisse  qui  peccata  sua  confite¬ 
rentur;  quod  exemplum  observandum  hodieque  censemus.  Turea 
enim  si  se  ad  baptismum  offerat,  non  temere  a  nobis  intingeretur 
nisi  confessione  scilicet  edita  qua  ecclesiae  satisfaciat. 

25.  Ad  haec  Christi  verba  quae  Joannis  tertio  (v.  5)  reci¬ 
tantur  proferunt,  quibus  praesentem  in  baptismo  regenerationem 
existimant  requiri :  nisi  quis  renatus  fuerit  ex  aqua  et  spiritu,  non 
potest  ingredi  in  regnum  Dei.  En,  inquiunt,  ut  baptismus  ore 
Domini  regeneratio  vocetur.  Quos  igitur  regenerationis  minime 
capaces  esse  satis  superque  notum  est,  quo  praetextu  baptismo  ini¬ 
tiamus  qui  sine  ipsa  constare  nequit?  Primum  in  eo  falluntur 
quod  baptismi  mentionem  fieri  hoc  loco  putant,  quia  aquae  nomen 
audiunt.  Postquam  enim  naturae  corruptionem  Nicodemo  exposuit 
Christus,  ac  renasci  oportere  docuit,  quia  ille  renascentiam  corpo¬ 
ralem  somniabat,  modum  hic  indicat  quo  regenerat  nos  Deus,  nempe 
per  aquam  et  spiritum;  quasi  diceret,  per  spiritum,  qui  purgando 
et  irrigando  fideles  animas  vice  aquae  fungitur.  Aquam  ergo  et 
spiritum  simpliciter  accipio  pro  spiritu,  qui  aqua  est.  Neque  haec 
nova  est  loquutio;  prorsus  enim  cum  illa  quae  tertio  Matthaei  ca¬ 
pite  (v.  11)  habetur  convenit:  qui  sequitur  me,  ille  est  qui  bap¬ 
tizat  in  spiritu  sancto  et  igni.  Quemadmodum  ergo  spiritu  sancto 
et  igni  baptizare,  est  spiritum  sanctum  conferre,  qui  in  regenera- 

tione  ignis  officium  naturamque  habet,  ita  renasci  aqua  et  spiritu 
nihil  aliud  est  quam  vim  illam  spiritus  recipere,  quae  in  anima 
id  facit  quod  aqua  in  corpore.  Scio,  alios  aliter  interpretari ;  sed 
hunc  esse  germanum  sensum  non  dubito :  quia  consilium  Christi 
non  aliud  est  quam  ut  doceat,  exuendum  esse  proprium  ingenium 
omnibus  qui  ad  coeleste  regnum  aspirant.  Quanquam  si  putide 
eorum  more  cavillari  libeat,  regerere  illis  promptum  esset  (ubi  con¬ 
cesserimus  quod  volunt)  baptismum  priorem  esse  fide  et  poeniten¬ 
tia;  quando  in  Christi  verbis  spiritum  praecedit.  De  spiritualibus 
donis  hoc  intelligi  certum  est;  quae  si  baptismum  sequuntur,  adep¬ 
tus  sum  quod  volo.  Sed  omissis  cavillis,  tenenda  simplex  est  in¬ 
terpretatio  quam  attuli,  neminem,  donec  renovatus  fuerit  aqua  viva, 
hoc  est  spiritu,  posse  ingredi  in  regnum  Dei. 

26.  Jam  et  ex  eo  explodendum  esse  eorum  commentum 
palam  est  qui  omnes  non  baptizatos  aeternae  morti  adjudicant. 
Solis  ergo  adultis  administrari  baptismum  ex  eorum  postulato 
fingamus :  quid  puero  fieri  dicent  qui  pietatis  rudimentis  rite 
probeque  imbuitur,  dum  tinctionis  dies  appetit,  si  subita  morte 
praeter  spem  omnium  abripi  contingat?  Clara  est  Domini  pro¬ 
missio,  quicunque  in  filium  credidit,  non  visurum  mortem,  nec 
in  judicium  venturum,  sed  transiisse  a  morte  in  vitam;  nondum 
baptizatum  nullibi  damnasse  comperitur.  Quod  in  eam  a  me  par¬ 
tem  accipi  nolo ,  perinde  ac  si  baptismum  contemni  impune  posse 
innuerem  (quo  contemptu  violatum  iri  Domini  foedus  affirmo : 
tantum  abest  ut  excusare  sustineam);  tantum  evincere  sufficit, 
non  esse  adeo  necessarium,  ut  periisse  protinus  existimetur  cui 
ejus  obtinendi  adempta  fuerit  facultas.  Atqui  si  eorum  commento 
assentimur,  eos  omnes  citra  exceptionem  damnabimus  quos  a 
baptismo  casus  aliquis  prohibuerit,  quantacunque  alioqui  fide  prae¬ 
ditos,  per  quam  Christus  ipse  possidetur.  Insuper  infantes  om¬ 
nes  aeternae  mortis  reos  peragunt,  quibus  baptismum  negant,  sua 
ipsorum  confessione  ad  salutem  necessarium.  Viderint  nunc  quam 
belle  sibi  cum  Christi  verbis  conveniat,  quibus  regnum  coelorum 
illi  aetati  adjudicatur.  Atque  ut  nihil  illis  non  concedamus,  quan¬ 
tum  ad  hujus  loci  intelligentiam  attinet,  nihil  tamen  inde  elicient, 
nisi  prius  quod  jam  constitutum  est  a  nobis  dogma  de  infantium 
regeneratione  everterint. 

27.  Sed  propugnaculum  omnium  munitissimum  in  ipsa  bap¬ 
tismi  institutione  se  habere  gloriantur,  quam  ex  capite  Matthaei 
ultimo  (v.  19)  petunt.  Ubi  Christus  apostolos  mittens  ad  gentes 
universas,  de  illis  docendis  primum,  alterum  de  baptizandis  man¬ 
datum  dat.  Tum  et  ex  Marci  ultimo  (v.  16)  istud  annectunt: 
qui  crediderit  et  baptizatus  fuerit,  salvus  erit.  Quid  ultra,  in¬ 
quiunt,  quaerimus,  quum  verba  Domini  aperte  sonent,  prius  do¬ 
cendum  quam  baptizandum,  et  baptismo  secundum  a  fide  locum 
assignent  ?  Cujus  ordinis  specimen  Dominus  etiam  Jesus  in  se 
praebuit,  qui  anno  demum  tricesimo  baptizari  voluit.  Hic  vero 
quot  modis,  bone  Deus,  et  se  implicant,  et  inscitiam  suam  pro- 

dunt.  Nam  in  eo  jam  plus  quam  pueriliter  labuntur,  quod  pri¬ 
mam  baptismi  institutionem  inde  derivant,  quem  ab  exordio  prae¬ 
dicationis  suae  apostolis  Christus  administrandum  mandaverat.  Non 
est  igitur  cur  legem  ac  regulam  baptismi  ex  istis  duobus  locis 
petendam  contendant,  ac  si  primam  institutionem  continerent. 
Hoc  ut  illis  indulgeamus  erratum ,  quam  nervosa  tamen  est  ist- 
haec  argumentatio?  Equidem  si  tergiversari  libeat,  non  latebra, 
sed  latissimus  campus  ad  effugiendum  se  aperit.  Nam  quando 
ita  mordicus  verborum  ordiDi  insistunt,  ut  quoniam  dictum  est 
(Mare.  16,  15):  ite,  praedicate  et  baptizate;  item:  qui  crediderit 
et  baptizatus  fuerit:  praedicandum  prius  quam  baptizandum,  et 
credendum  prius  quam  baptismum  appetendum  ratio cinentur,  cur 
non  et  nos  vicissim  excipiamus,  baptizandum  antequam  docendam 
eorum  quae  Christus  mandavit  observationem?  nempe  quum  dica¬ 
tur,  baptizate,  docentes  servare  quaecunque  praecepi  vobis.  Quod 
idem  annotavimus  in  illa  Christi  sententia  quae  de  aquae  et  spi¬ 
ritus  regeneratione  nuper  citata  fuit.  Nam  si  ita  intelligitur  ut 
postulant,  illic  certe  priorem  spirituali  regeneratione  baptismum 
esse  conveniet,  quando  priore  loco  nominatur.  Non  enim  nos 
ex  spiritu  et  aqua,  sed  ex  aqua  et  spiritu  regenerandos  docet 
Christus. 

28.  Jam  aliquantum  concussa  videtur  inexpugnabilis  haec 
ratio,  qua  tantopere  confidunt;  verum  quia  satis  habet  in  simpli¬ 
citate  praesidii  veritas,  levibus  ejusmodi  argutiis  elabi  nolo.  So¬ 
lidam  ergo  responsionem  sibi  habeant.  Potissimum  hic  a  Christo 
de  praedicando  evangelio  datur  mandatum  cui  baptizandi  ministe¬ 
rium,  instar  appendicis,  subnectit.  Deinde  non  aliter  de  bap¬ 
tismo  sermo  habetur,  nisi  quatenus  docendi  functioni  ejus  ad¬ 
ministratio  subest.  Apostolos  enim  mittit  Christus  ad  evangelium 
universis  orbis  nationibus  promulgandum,  ut  undique  in  regnum 
suum  perditos  ante  homines  doctrina  salutis  colligant.  Quos  autem 
illos,  aut  quales?  Certum,  nullam  nisi  de  iis  qui  doctrinae  re¬ 
cipiendae  pares  sint,  esse  mentionem.  Post  adjungit,  tales,  ubi 
instituti  fuerint,  esse  baptizandos,  addita  promissione,  qui  credi¬ 
derint  et  baptizati  fuerint  salvos  fore.  An  de  infantibus  toto  illo 
sermone  vel  una  est  syllaba?  Quae  igitur  haec,  qua  nos  impe¬ 
tunt,  argumentationis  erit  formula?  Qui  adulta  sunt  aetate,  ante 
instituendi  sunt,  ut  credant,  quam  baptizandi.  Baptismum  ergo 
infantibus  communem  facere  nefas  est.  Non,  si  se  rumpant, 
aliud  ex  hoc  loco  ostendent,  nisi  ante  praedicandum  esse  evan¬ 
gelium  iis  qui  sunt  audiendi  capaces,  quam  baptizentur;  quando 
de  illis  modo  agitur.  Inde,  si  possunt,  obicem  struant  impe¬ 
diendis  a  baptismo  infantibus. 

29.  At  vero,  quo  caecis  quoque  palpabiles  sint  eorum  fal¬ 
laciae,  eas  admodum  perspicua  similitudine  indicabo.  Si  quis  ali¬ 
mentis  privandos  infantes  cavilletur ,  hoc  praetextu  quod  aposto¬ 
lus  (2  Thess.  3,  10)  non  permittit,  ut  edant  nisi  qui  laborant, 
nonne  dignus  erit  qui  ab  omnibus  conspuatur?  Cur  ita?  Quia, 

quod  de  certo  genere  hominum  ac  certa  aetate  dictum  fuerat,  ad 
omnes  indifferenter  rapit.  Nihilo  istorum  in  praesenti  causa  ma¬ 
jor  est  dexteritas.  Quod  enim  ad  adultam  duntaxat  aetatem  per¬ 
tinere  nemo  non  videt,  ad  infantes  trahunt;  ut  haec  quoque 
aetas  subjaceat  regulae  quae  nonnisi  grandioribus  posita  fuerat. 
Quantum  ad  Christi  exemplum  attinet,  eorum  causam  nequaquam 
fulcit.  Non  ante  tricesimum  annum  est  baptizatus.  Yerum  id 
quidem,  sed  in  promptu  ratio  est,  quia  tum  solidum  baptismi 
fundamentum  sua  praedicatione  jacere  instituebat  (Luc.  3,  23),  vel 
potius  stabilire,  quod  paulo  ante  ab  Joanne  jactum  fuerat.  Bap¬ 
tismum  ergo  quum  sua  doctrina  instituere  vellet,  quo  majorem 
suae  institutioni  autoritatem  conciliaret,  suo  ipsius  corpore  ipsum 
sanctifica vit ,  idque  qua  maxime  decebat  temporis  opportunitate, 
nempe  quum  suam  praedicationem  auspicaretur.  Denique  nihil 
aliud  conficient,  nisi  baptismum  originem  et  exordium  sumpsisse 
ab  evangelii  praedicatione.  Quod  si  annum  tricesimum  praefigere 
libet,  cur  eum  non  observant,  sed  ut  quisque  eorum  judicio  satis 
profecit,  eum  ad  baptismum  recipiunt?  Quin  etiam  Servetus, 
unus  ex  eorum  magistris,  quum  tempus  hoc  pertinaciter  urgeret, 
jam  vicesimo  primo  aetatis  anno  coeperat  prophetam  se  jactare. 
Quasi  vero  ferendus  sit  qui  doctoris  locum  in  ecclesia  sibi  arro¬ 
gat,  antequam  sit  ipsius  ecclesiae  membrum. 

30.  Tandem  objiciunt,  non  majorem  esse  causam  cur  in¬ 
fantibus  baptismus  communicetur,  quam  coena  Domini,  quae  ta¬ 
men  illis  minime  conceditur.  Quasi  vero  scriptura  latum  modis 
omnibus  discrimen  non  notaret.  Euit  quidem  id  in  veteri  eccle¬ 
sia  factitatum,  ut  ex  Cypriano  et  Augustino  constat;  sed  merito 
mos  ille  obsolevit.  Nam  si  ingenium  ac  proprietatem  baptismi 
reputamus,  quidam  certe  est  in  ecclesiam  ingressus  ac  veluti  ini¬ 
tiatio  per  quam  in  Dei  populum  accensemur;  signum  spiritualis 
nostrae  regenerationis,  per  quam  in  filios  Dei  renascimur.  Quum 
e  converso  coena  grandiusculis  attributa  sit,  qui  superata  tene¬ 
riore  infantia,  jam  ferendo  sint  solido  cibo.  Quae  distinctio 
perquam  evidenter  in  scriptura  demonstratur.  Nam  illic  Domi¬ 
nus,  quantum  ad  baptismum  attinet,  nullum  aetatum  delectum 
facit.  Coenam  vero  non  omnibus  perinde  participandam  exhibet, 
sed  iis  modo  qui  discernendo  corpori  ac  sanguini  Domini,  qui 
suae  ipsorum  examinandae  conscientiae,  qui  morti  Domini  an¬ 
nuntiandae,  qui  virtuti  ejus  expendendae  sint  idonei.  Yolumus 
apertius  quidpiam,  quam  quod  apostolus  tradit  (1  Cor.  11,  28), 
dum  exhortatur  ut  se  quisque  ipsum  probet  atque  excutiat,  tum 
edat  ex  hoc  pane  et  e  calice  bibat?  Examen  igitur  praeire 
oportet,  quod  ab  infantibus  frustra  exspectetur.  Item:  qui  in¬ 
digne  manducat,  damnationem  sibi  manducat  et  bibit,  non  discer¬ 
nens  corpus  Domini.  Si  digne  participare  nequeunt,  nisi  qui 
sanctitatem  corporis  Christi  rite  distinguere  noverint,  cur  vene¬ 
num  pro  vivifico  alimento  tenellis  nostris  liberis  porrigamus? 
Quid  illud  Domini  praeceptum:  in  mei  commemorationem  facietis? 

quid  alterum,  quod  inde  apostolus  deducit:  quoties  panem  hunc 
manducabitis,  mortem  Domini  annuntiabitis  donec  veniat?  Quam, 
obsecro,  ab  infantibus  recordationem  exigemus  ejus  rei,  quam 
sensu  nunquam  assequuti  sunt?  quam  praedicationem  crucis  Chri¬ 
sti,  cujus  vim  ac  beneficium  nondum  mente  comprehendunt?  Ni¬ 
hil  istorum  in  baptismo  praescribitur;  quare  inter  haec  duo  signa 
plurimum  est  discriminis,  quod  sub  veteri  quoque  testamento  in 
similibus  signis  animadvertimus.  Circumcisio  quidem,  quam  bap¬ 
tismo  nostro  respondere  notum  est,  infantibus  destinata  erat. 
Pascha  vero,  in  cujus  vicem  nunc  coena  subiit,  non  quoslibet 
promiscue  convivas  admittebat,  sed  ab  iis  rite  demum  edebatur 
qui  de  ejus  significatione  rogare  per  aetatem  possent.  Si  mica 
sani  cerebri  istis  restaret,  an  ad  rem  usque  adeo  perspicuam  et 
obviam  caecutirent  ? 

31.  Tametsi  nugarum  congerie  lectores  onerare  piget,  quas 
tamen  Servetus,  non  minimus  inter  Anabaptistas ,  imo  hujus  ca¬ 
tervae  magnum  decus,  ad  proelium  se  accingens,  speciosas  ratio¬ 
nes  adducere  sibi  visus  est,  breviter  diluere  operae  pretium  erit. 
Obtendit,  Christi  symbola,  ut  sunt  perfecta,  exigere  etiam  perfectos, 
vel  perfectionis  capaces.  Atqui  solutio  est  expedita:  baptismi  per¬ 
fectionem,  quae  ad  mortem  usque  extenditur,  perperam  restringi  ad 
unum  temporis  articulum.  Addo  etiam,  stulte  primo  die  in  ho¬ 
mine  quaeri  perfectionem  ad  quam  baptismus  tota  vita  per  con¬ 
tinuos  gradus  nos  invitat.  Objicit  Christi  symbola  ad  memoriam 
instituta  esse,  ut  quisque  recolat  se  Christo  fuisse  consepultum. 
Despondeo ,  quod  ex  capite  suo  confinxit ,  refutatione  non  egere ; 
imo  quod  ad  baptismum  trahit,  sacrae  coenae  proprium  esse 
ostendunt  Pauli  verba,  ut  se  quisque  examinet.  De  baptismo 
nusquam  aliquid  tale.  Unde  colligimus,  rite  baptizari,  qui  non¬ 
dum  pro  aetatis  modulo  examinis  sunt  capaces.  Quod  tertio  ad¬ 
ducit,  manere  in  morte  omnes  qui  filio  Dei  non  credunt,  et  iram 
Dei  manere  super  eos,  ideoque  infantes,  qui  credere  nequeunt, 
jacere  in  sua  damnatione:  respondeo,  Christum  illic  non  de  ge¬ 
nerali  reatu  loqui  quo  impliciti  sunt  omnes  posteri  Adae,  sed 
tantum  minari  evangelii  contemptoribus,  qui  oblatam  sibi  gratiam 
superbe  et  contumaciter  respuunt.  Hoc  vero  nihil  ad  infantes. 
Simul  contrarium  rationem  oppono :  quemcunque  benedicit  Chri¬ 
stus,  eum  ab  Adae  maledictione  et  ira  Dei  eximi.  Quum  ergo 
infantes  ab  eo  benedictos  esse  notum  sit,  sequitur  a  morte 
exemptos  esse.  Ealso  deinde  citat  quod  nusquam  legitur:  quis¬ 
quis  natus  est  ex  spiritu,  vocem  spiritus  audire.  Quod  etsi  de¬ 
mus  esse  scriptum,  nihil  tamen  aliud  eliciet  quam  fideles,  prout 
operatur  in  illis  spiritus,  ad  obsequium  formari.  Atqui,  quod 
de  certo  numero  dictum  est,  ad  omnes  aeque  trahere  vitiosum 
est.  Objicit  quarto:  quia  praecedit  quod  animale  est,  exspectan¬ 
dum  esse  tempus  maturum  baptismo  qui  est  spiritualis.  Ego 
antem,  etsi  fateor  omnes  posteros  Adae  ex  carne  genitos  ab  ipso 
utero  gestare  suam  damnationem,  id  tamen  obstare  nego  quomi- 

nus  statim  remedium  Deus  afferat.  Neque  enim  ostendet  Serve- 
tus  plures  annos  divinitus  fuisse  praescriptos,  quo  incipiat  spiri¬ 
tualis  vitae  novitas.  Paulo  quidem  teste  (1  Cor.  7,  14),  licet 
natura  perditi  sint  qui  nascuntur  ex  fidelibus,  supernaturali  ta¬ 
men  gratia  sancti  sunt.  Allegoriam  deinde  profert,  quod  David 
in  arcem  Sion  conscendens ,  nec  caecos  nec  claudos  secum  duxe¬ 
rit,  sed  strenuos  milites  (2  Sam.  5,  8).  Quid  autem  si  parabo¬ 
lam  (Luc.  14,  21)  oppono,  in  qua  Deus  ad  coeleste  epulum  in¬ 
vitat  caecos  et  claudos,  hoc  se  nodo  quomodo  expediet  Servetus ? 
Quaero  etiam  annon  prius  cum  Davide  militassent  claudi  et  mu¬ 
tili  ?  Longius  tamen  in  hac  ratione  insistere  supervacuum  est, 
quam  ex  mera  falsitate  conflatam,  ex  sacra  historia  deprehendent 
lectores.  Sequitur  altera  allegoria,  apostolos  piscatores  hominum 
fuisse,  non  parvulorum.  Ego  autem  quaero  quid  sibi  velit  illud 
Christi:  in  rete  evangelii  colligi  omne  piscium  genus  (Matth.  13, 
47).  Sed  quia  allegoriis  ludere  non  placet,  respondeo,  quum 
apostolis  injunctum  fuit  docendi  munus ,  non  fuisse  tamen  prohi¬ 
bitos  ab  infantibus  baptizandis.  Quanquam  scire  adhuc  velim, 
quum  dv&QcoTiovg  nominet  evangelista  (qua  voce  absque  exceptione 
j  comprehenditur  humanum  genus),  cur  infantes  neget  esse  homi¬ 
nes  ?  Obtendit  septimo :  quum  spiritualibus  quadrent  spiritualia, 
infantes  qui  spirituales  non  sunt,  neque  ad  baptismum  aptos  esse. 
Sed  primo  quam  perverse  torqueat  locum  Pauli  (1  Cor.  2,  13), 
plane  liquet.  Agitur  de  doctrina;  quum  sibi  in  vano  acumine 
plus  aequo  placerent  Corinthii ,  eorum  socordiam  coarguit  Paulus, 
quod  primis  doctrinae  coelestis  rudimentis  adhuc  imbuendi  essent. 
Quis  inde  colliget,  negandum  esse  infantibus  baptismum,  quos  ex 
carne  progenitos  Deus  sibi  gratuita  adoptione  consecrat?  Quod 
excipit,  pascendos  esse  spirituali  cibo,  si  novi  sunt  homines,  so¬ 
lutio  facilis  est,  baptismo  eos  admitti  in  Christi  gregem,  et  suf¬ 
ficere  illis  adoptionis  symbolum,  donec  adulti  pares  sint  ferendo 
solido  cibo.  Exspectandum  ergo  esse  tempus  examinis  quod  Deus 
in  sacra  coena  diserte  flagitat.  Objicit  postea,  Christum  vocare 
omnes  suos  ad  sacram  coenam.  Atqui  satis  constat  eum  nullos 
admittere ,  nisi  qui  ad  celebrandam  mortis  suae  memoriam  jam 
sunt  praeparati.  Unde  sequitur,  infantes,  quos  amplexu  suo  dig¬ 
natus  est,  distincto  et  proprio  in  gradu  subsistere,  donec  ado¬ 
lescant,  neque  tamen  exteros  esse.  Quod  excipit,  portentum  esse, 
si  homo  postquam  natus  est  non  comedat,  respondeo  aliter  pasci 
animas  quam  externo  coenae  esu:  ideoque  Christum  infantibus 
cibum  nihilominus  esse,  licet  a  symbolo  abstineant.  Baptismi  di¬ 
versam  esse  rationem,  quo  illis  tantum  janua  in  ecclesiam  ape¬ 
ritur.  Bursum  objicit,  bonum  oeconomum  distribuere  cibum  fa¬ 
miliae  tempore  suo.  Quod  etsi  libenter  fateor,  quo  tamen  jure 
definiet  nobis  baptismi  tempus,  ut  probet  non  dari  tempestive 
infantibus?  Adducit  praeterea  illud  Christi  mandatum  ad  apo¬ 
stolos  (Joann.  4,  35),  ut  properent  ad  messem  dum  albescunt 
agri.  Nempe  hoc  tantum  vult  Christus,  ut  apostoli,  praesentem 

laboris  fructum  cernentes,  alacrius  se  ad  docendum  accingant. 
Quis  inde  colliget,  solum  messis  tempus  baptismo  esse  maturum? 
Undecima  ratio  est,  quod  in  prima  ecclesia  iidem  erant  Chri¬ 
stiani  et  discipuli;  sed  jam  vidimus  eum  inscite  ratiocinari  a  parte 
ad  totum.  Discipuli  vocantur  justae  aetatis  homines,  qui  jam 
fuerant  edocti  et  Christo  nomen  dederant:  sicuti  Judaeos  sub  lege 
Mosis  discipulos  esse  oportuit:  nemo  tamen  inde  recte  inferet, 
extraneos  fuisse  infantes,  quos  Deus  testatus  est  pro  domesticis 
sibi  esse.  Ad  haec  obtendit,  Christianos  omnes  esse  fratres,  quo 
in  numero  infantes  nobis  non  sunt,  quamdiu  a  coena  eos  repel¬ 
limus.  Ego  vero  ad  principium  illud  redeo ,  non  esse  haeredes 
regni  coelorum,  nisi  qui  Christi  sunt  membra:  deinde  Christi 
amplexum  veram  fuisse  tesseram  adoptionis,  qua  infantes  adultis 
communiter  junguntur,  nec  abstinentiam  temporalem  a  coena  ob¬ 
stare  quominus  pertineant  ad  ecclesiae  corpus.  Nec  vero  latro 
in  cruce  conversus  desiit  esse  frater  piorum,  quamvis  ad  coenam 
nunquam  accesserit.  Addit  postea ,  neminem  fieri  fratrem  nostrum 
nisi  per  spiritum  adoptionis,  qui  tantum  ex  auditu  fidei  confer¬ 
tur.  Respondeo:  semper  in  eundem  relabi  paralogismum ;  quia 
praepostere  ad  infantes  trahit  quod  de  solis  adultis  dictum  est; 
docet  illic  Paulus,  hunc  esse  Deo  ordinarium  vocationis  modum, 
ut  electos  suos  ad  fidem  adducat  dum  illis  suscitat  fidos  doctores, 
quorum  ministerio  et  opera  manum  porrigit.  Quis  inde  legem 
imponere  ei  audeat,  quominus  arcana  alia  ratione  infantes  Chri¬ 
sto  inserat?  Quod  objicit,  Cornelium  accepto  spiritu  sancto  bap- 
tizatum  fuisse ,  quam  perperam  ex  uno  exemplo-  generalem  regu¬ 
lam  eliciat,  patet  ex  Eunucho  et  Samaritanis,  in  quibus  diversum 
ordinem  Deus  tenuit,  ut  baptismus  dona  spiritus  praecederet. 
Decima  quinta  ratio  plus  quam  insulsa  est;  dicit  nos  regeneratione 
deos  fieri :  esse  autem  deos  ad  quos  sermo  Dei  factus  est  (Psal. 
82,  6),  quod  non  competit  in  pueros  infantes.  Quod  deitatem 
affingit  fidelibus,  unum  est  ex  ejus  deliriis,  quod  excutere  non 
est  praesentis  loci;  sed  locum  Psalmi  torquere  in  tam  alienum 
sensum,  perditae  impudentiae  est.  Dicit  Christus,  reges  et  ma¬ 
gistratus  vocari  a  propheta  deos,  quia  munus  sustineant  divinitus 
sibi  injunctum.  Hic  vero  dexter  interpres,  quod  de  speciali  guber¬ 
nandi  mandato  ad  certos  homines  dirigitur,  ad  evangelii  doctri¬ 
nam  trahit,  ut  infantes  ab  ecclesia  exterminet.  Objicit  rursum, 
infantes  non  posse  novos  homines  censeri,  quia  non  gignuntur 
per  sermonem.  Ego  vero  quod  saepius  jam  dixi  nunc  quoque 
repeto,  ad  nos  regenerandos  doctrinam  semen  esse  incorruptibile, 
siquidem  ad  eam  percipiendam  sumus  idonei:  ubi  vero  nondum 
per  aetatem  nobis  inest  docilitas,  Deum  tenere  suos  regenerandi 
gradus.  Postea  ad  allegorias  suas  redit,  quod  ovis  et  capra  in 
lege  non  statim  ac  egressae  erant  ex  utero  fuerint  oblatae  in 
sacrificium.  Si  figuras  huc  trahere  libet,  mihi  promptum  est  re¬ 
gerere,  primogenita  omnia,  simul  ac  vulvam  aperuerant,  fuisse 
Deo  sacra;  deinde  oportuisse  agnum  anniculum  mactari.  Unde 

sequetur,  virile  robur  minime  esse  exspectandum,  quin  potius  et 
foetus  recentes  et  adhuc  teneros  a  Deo  in  sacrificia  deligi.  Con¬ 
tendit  praeterea,  non  posse  venire  ad  Christum  nisi  qui  a  Joanne 
fuerint  praeparati.  Quasi  vero  non  fuerit  temporale  Joannis  offi¬ 
cium.  Sed  ut  hoc  omittam,  illa  certe  praeparatio  non  fuit  in 
pueris,  quos  amplexus  est  Christus  ac  benedixit.  Quare  valeat 
cum  falso  suo  principio.  Patronos  tandem  accersit  Trismegistum 
et  Sibyllas,  quod  sacrae  ablutiones  non  conveniant  nisi  adultis. 
En  quam  honorifice  sentiat  de  Christi  baptismo ,  quem  exigit  ad 
profanos  gentium  ritus,  ne  aliter  administretur  quam  Trismegisto 
placuerit.  Nobis  vero  pltfris  Dei  autoritas,  cui  visum  est  in¬ 
fantes  sibi  consecrare,  ac  initiare  sacro  symbolo  cujus  nondum 
per  aetatem  vim  tenebant.  Nec  fas  esse  ducimus  a  gentium  ex¬ 
piationibus  mutuari  quod  aeternam  et  inviolabilem  Dei  legem, 
quam  de  circumcisione  sanxit,  in  baptismo  nostro  mutet.  Ultimo 
loco  ratiocinatur,  si  infantes  liceat  sine  intellectu  baptizare,  bap¬ 
tismum  a  pueris  ludentibus  mimice  et  per  jocum  posse  admi¬ 
nistrari.  Atqui  de  hac  re  cum  Deo  litiget,  ex  cujus  praecepto 
circumcisio  communis  fuit  infantibus  antequam  intelligentiam  adepti 
essent.  Euitne  igitur  res  ludicra,  vel  obnoxia  puerorum  ineptiis, 
ut  potuerint  sanctam  Dei  institutionem  evertere?  Sed  nihil  mi¬ 
rum  est,  reprobos  istos  spiritus,  quasi  phrenitide  agitarentur,  cras¬ 
sissimas  quasque  absurditates  in  errorum  suorum  defensionem  in¬ 
gerere  :  quia  Deus  eorum  fastum  et  pertinaciam  tali  vertigine 
juste  ulciscitur.  Certe  quam  debilibus  suppetiis  fraterculos  suos 
Anabaptistas  Servetus  adjuverit,  planum  me  fecisse  confido. 

32.  Jam  nemini  sobrio  ambiguum  fore  arbitror ,  quam  temere 
ecclesiam  Christi  conturbent  qui  rixas  ac  contentiones  movent  ob 
paedobaptismum.  Sed  enim  operae  pretium  est  observare  quid  tanta 
ista  vafritia  satan  moliatur :  nempe  ut  singularem  fiduciae  et  spiritua¬ 
lis  gaudii  fructum,  qui  hinc  colligendus  est,  nobis  eripiat,  ac  de  bo¬ 
nitatis  etiam  divinae  gloria  tantundem  delibet.  Quam  enim  suave 
piis  animis,  non  verbo  tantum,  sed  oculari  etiam  spectaculo  cer¬ 
tiores  fieri,  tantum  se  gratiae  apud  patrem  coelestem  obtinere,  ut 
posteritas  sua  illi  curae  sit?  Hic  enim  videre  est,  ut  providen- 
tissimi  erga  nos  patrisfamilias  personam  suscipit  qui  ne  post  mor¬ 
tem  quidem  nostram  sollicitudinem  nostri  deponit,  quin  liberis 
nostris  consulat  ac  prospiciat.  Annon  hic  exemplo  Davidis  toto 
corde  ad  gratiarum  actionem  debemus  exsultare,  ut  tali  bonitatis 
specimine  ejus  nomen  sanctificetur?  Hoc,  hoc  certe  agit  satan 
paedobaptismum  tantis  copiis  impetendo :  quo  scilicet ,  testificatione 
ista  gratiae  Dei  e  medio  sublata,  quae  per  ipsam  oculis  nostris 
obversatur  promissio  sensim  tandem  evanescat.  Unde  non  impia 
tantum  adversus  Dei  misericordiam  ingratitudo  nasceretur,  sed  in 
liberis  ad  pietatem  erudiendis  ignavia  quaedam.  Neque  enim  pa¬ 
rum  incitamur  hoc  aculeo  ad  eos  in  serio  Dei  timore  legisque  ob¬ 
servatione  educandos,  dum  reputamus,  statim  a  partu  filiorum  loco 
esse  ab  ipso  habitos  et  agnitos.  Quamobrem,  nisi  maligne  Dei 

beneficentiam  obscurare  libet,  infantes  illi  nostros  offeramus,  qui¬ 
bus  locum  inter  suos  familiares  ac  domesticos,  id  est  ecclesiae 
membra,  attribuit. 


CAPUT  XVII. 

De  sacra  Christi  coena,  et  quid  nobis  conferat. 

Constat  hoc  Caput  duabus  partibus  praecipuis.  Prima  pars  primum  osten¬ 
dit,  quidnam  sit,  quod  Deus  in  S.  Coena  exhibet,  sect.  1 — 4.  Deinde  quo¬ 
modo  et  quatenus  id  nostrum  fit,  sect.  5 — 11.  —  Secunda  pars  continet  potis¬ 
simum  refutationes  errorum ,  quos  circa  Coenam  Domini  superstitio  invexit. 
Primum  autem  Transsubstantiatio  refellitur,  sect.  12 — 15.  Deinde  Consubstan- 
tiatio  et  Ubiquitas ,  sect.  16 — 19.  Tertio  institutionem  ipsam  contra  hyperboli- 
cos  istos  doctores  facere  ostenditur,  sect.  20  —  25.  Quarto  aliis  rationibus  e 
verbo  Dei  desumptis  confirmatur  orthodoxa  sententia,  sect.  26.  et  27.  Quinto 
auctoritas  Patrum  adversariis  excutitur,  sect.  28.  Sexto  evertitur  praesentia  illa, 
quam  ipsi  statuunt,  aliaque  stabilitur,  sect.  29 — 32.  Septimo  agitur  de  com¬ 
munione -nostra ,  qualis  esse  debeat,  sect.  33.  et  34.  Octavo  refellitur  adoratio 
ab  adversariis  invecta ,  et  ostenditur ,  quorsum  instituta  sit  Coena  Domini,  sect. 
35 — 39  Postremo  de  examine  communicantium,  sect.  40 — 42.  De  externae 
actionis  ritibus  ,  de  frequenti  communione  sub  utraque  specie  instituitur  discep¬ 
tatio ,  dilutis  adversariorum  objectis,  sect.  43 — 50. 

1.  Postquam  nos  semel  in  familiam  suam  recepit  Deus,  nec 
tantum  ut  servorum  loco  nos  habeat,  sed  filiorum,  ut  partes  im¬ 
pleat  optimi  patris  et  de  sua  progenie  solliciti ,  continuo  etiam 
vitae  cursu  nos  alendos  suscipit.  Nec  eo  contentus,  dato  pignore 
nos  hujus  continuae  liberalitatis  certiores  reddere  voluit.  In  hunc 
ergo  finem  alterum  ecclesiae  suae  sacramentum  dedit  per  manum 
unigeniti  filii,  spirituale  epulum  scilicet,  ubi  se  Christus  vivificum 
esse  panem  testatur  (Joann.  6,  51),  quo  animae  nostrae  ad  ve¬ 
ram  et  beatam  immortalitatem  pascuntur.  Quoniam  vero  apprime 
necessaria  est  tanti  mysterii  cognitio,  et  pro  sua  magnitudine  ac¬ 
curatam  explicationem  postulat;  et  satan,  ut  hoc  inaestimabili 
thesauro  ecclesiam  privaret,  pridem  nebulas,  deinde  tenebras  ob¬ 
scurandae  ejus  luci  induxit,  tum  contentiones  et  pugnas  movit 
quae  ab  hujus  sacri  alimenti  gustu  alienarent  simplicium  mentes, 
et  nostra  etiam  aetate  idem  artificium  tentavit :  ubi  summam  pro 
rudium  captu  complexus  fuero ,  nodos  illos  quibus  mundum  illa¬ 
queare  satan  molitus  est,  expediam.  Primo  signa  sunt  panis  et 
vinum,  quae  invisibile  alimentum,  quod  percipimus  ex  carne  et 
sanguine  Christi,  nobis  repraesentant.  Sicut  enim  in  baptismo 
nos  regenerans  Deus,  in  ecclesiae  suae  societatem  inserit  et  adop¬ 
tione  suos  facit,  ita  diximus  officium  providi  patrisfamilias  in  eo 
praestare,  quod  cibum  assidue  ministrat,  quo  nos  in  ea  vita  sus¬ 
tineat  ac  conservet  in  quam  nos  verbo  suo  genuit.  Porro  uni¬ 
cus  animae  nostrae  cibus  Christus  est,  ideoque  ad  eum  nos  invi- 

tat  coelestis  Pater,  ut  ejus  communicatione  refecti  vigorem  subinde 
colligamus,  donec  ad  coelestem  immortalitatem  perventum  fuerit. 
Quoniam  vero  mysterium  hoc  arcanae  Christi  cum  piis  unionis 
natura  incomprehensibile  est,  figuram  ejus  et  imaginem  in  signis 
visibilibus  exhibet,  ad  modulum  nostrum  aptissimis;  imo  velut  da¬ 
tis  arrhis  ac  tesseris  tam  certum  nobis  facit  quam  si  oculis  cer¬ 
neretur;  quia  in  crassissimas  quasque  mentes  haec  tam  familiaris 
similitudo  penetrat,  non  secus  animas  Christo  pasci,  quam  panis 
et  vinum  corporalem  vitam  sustentant.  Jam  ergo  habemus  in 
quem  finem  spectet  mystica  haec  benedictio.  Nempe  quo  nobis 
confirmet,  corpus  Domini  sic  pro  nobis  semel  esse  immolatum,  ut 
nunc  eo  vescamur,  ac  vescendo  unici  illius  sacrificii  efficaciam  in 
nobis  sentiamus;  sanguinem  ejus  sic  pro  nobis  semel  fusum,  ut 
sit  nobis  perpetuus  potus.  Atque  ita  sonant  verba  promissionis 
illic  additae:  accipite,  hoc  est  corpus  meum  quod  pro  vobis  tra¬ 
ditur  (Matth.  26,  26;  Mare.  14,  22;  Luc.  22,  19;  1  Cor.  11,  24). 
Corpus  ergo,  quod  oblatum  semel  est  in  salutem  nostram,  jube¬ 
mur  accipere  et  comedere ;  ut  dum  hujus  fieri  nos  videmus  par- 
-ticipes,  vivificae  illius  mortis  virtutem  certo  statuamus  in  nobis 
efficacem  fore.  Unde  et  calicem  foedus  vocat  in  suo  sanguine. 
Foedus  enim  quod  sanguine  suo  semel  san civit,  quodammodo  re¬ 
novat,  vel  potius  continuat,  quantum  ad  fidei  nostrae  confirma¬ 
tionem  attinet,  quoties  sacrum  illum  sanguinem  libandum  nobis 
porrigit. 

2.  Magnum  vero  fiduciae  ac  suavitatis  fructum  ex  hoc  sa¬ 
cramento  colligere  possunt  piae  animae,  quod  testimonium  habent 
in  unum  corpus  nos  cum  Christo  coaluisse,  ut  quidquid  ipsius  est, 
nostrum  vocare  liceat.  Hinc  sequitur  ut  nobis  secure  spondere 
audeamus,  vitam  aeternam  nostram  esse,  cujus  ipse  est  haeres; 
nec  regnum  coelorum,  quo  jam  ingressus  est,  posse  magis  nobis 
excidere  quam  ipsi ;  rursum ,  peccatis  nostris  non  posse  nos  dam¬ 
nari,  a  quorum  reatu  nos  absolvit,  quum  ea  sibi  imputari  volue¬ 
rit  ac  si  sua  essent.  Haec  est  mirifica  commutatio,  qua  pro  im¬ 
mensa  sua  benignitate  nobiscum  usus  est:  quod  filius  hominis  no- 
biscum  factus  nos  secum  Dei  filios  fecerit;  quod  suo  in  terras 
descensu  ascensum  nobis  in  coelum  straverit;  quod  accepta  nostra 
mortalitate  suam  nobis  immortalitatem  contulerit;  quod  suscepta 
nostra  imbecillitate  sua  nos  virtute  confirmaverit;  quod  nostra  in 
se  recepta  paupertate,  suam  ad  nos  opulentiam  transtulerit;  quod 
recepta  ad  se  qua  premebamur  injustitiae  nostrae  mole  sua  nos 
justitia  induerit. 

3.  Horum  omnium  adeo  solidam  habemus  testificationem  in 
hoc  sacramento,  ut  certo  statuendum  sit,  vere  nobis  exhiberi, 
non  secus  ac  si  Christus  ipse  praesens  aspectui  nostro  objiceretur 
ac  manibus  attrectaretur.  Hoc  enim  verbum  nec  mentiri,  nec  il¬ 
ludere  nobis  potest:  accipite,  edite,  bibite;  hoc  est  corpus  meum, 
quod  pro  vobis  traditur;  hic  est  sanguis,  qui  in  remissionem  pec¬ 
catorum  effunditur.  Quod  accipere  jubet,  significat  nostrum  esse; 

28  * 

quod  edere  jubet,  significat  unam  nobiscum  substantiam  fieri;  quod 
de  corpore  praedicat  pro  nobis  esse  traditum,  de  sanguine,  pro 
nobis  effusum,  in  eo  docet  utrumque  non  tam  suum  esse  quam 
nostrum :  quia  utrumque  non  suo  commodo ,  sed  in  salutem  no¬ 
stram  et  sumpsit  et  posuit.  Ac  diligenter  quidem  observandum 
est,  potissimam  et  paene  totam  sacramenti  energiam  in  his  verbis 
sitam  esse :  quod  pro  vobis  traditur,  qui  pro  vobis  effunditur.  Alio- 
qui  non  magnopere  nobis  conduceret,  corpus  et  sanguinem  Do¬ 
mini  nunc  distribui,  nisi  in  redemptionem  ac  salutem  nostram  ex¬ 
posita  semel  fuissent.  Itaque  sub  pane  et  vino  repraesentantur, 
quo  discamus  non  modo  nostra  esse ,  sed  nobis  destinata  in  spiri¬ 
tualis  vitae  alimentum.  Id  est  quod  antea  admonuimus,  a  rebus 
corporeis  quae  in  sacramento  proferuntur,  quadam  analogia  nos 
ad  spirituales  deduci.  Sic  quum  panis  nobis  in  symbolum  corpo¬ 


ris  Christi  datur ,  haec  statim  concipienda  est  similitudo :  ut  cor¬ 


poris  nostri  vitam  panis  alit,  sustinet,  tuetur,  ita  corpus  Christi 
vegetandae  ac  vivificandae  animae  unicum  esse  cibum.  Quum  vi¬ 
num  in  symbolum  sanguinis  propositum  intuemur,  cogitandum, 
quos  corpori  usus  vinum  afferat,  ut  eosdem  spiritualiter  afferri 
nobis  Christi  sanguine  reputemus;  sunt  autem,  fovere,  reficere, 
confirmare,  exhilarare.  Eam  si  satis  perpendimus  quid  nobis  sa¬ 
crosancti  hujus  corporis  traditio ,  quid  sanguinis  effusio  profuerit, 
non  obscure  perspiciemus,  haec  panis  et  vini  attributa,  secundum 
ejusmodi  analogiam,  optime  illis  erga  nos  convenire  dum  nobis 
communicantur. 

4.  Eon  ergo  praecipuae  sunt  sacramenti  partes,  corpus  Christi 
simpliciter  et  sine  altiori  consideratione  nobis  porrigere;  sed  ma¬ 
gis  promissionem  illam  qua  carnem  suam  vere  cibum  testatur,  et 
sanguinem  suum  potum,  quibus  in  vitam  aeternam  pascimur,  qua 
se  panem  vitae  affirmat,  de  quo  qui  manducaverit  vivet  in  aeter¬ 
num:  illam,  inquam,  promissionem  obsignare  et  confirmare,  et 
quo  id  efficiat,  ad  Christi  crucem  mittere,  ubi  ea  promissio  vere 
praestita  et  numeris  omnibus  impleta  fuit.  Eeque  enim  Christo 
rite  et  salutariter  vescimur  nisi  crucifixo,  dum  efficaciam  mortis 
ejus  vivo  sensu  apprehendimus.  Eam  quod  se  panem  vitae  nun¬ 
cupavit,  non  eam  a  sacramento  sumpsit  appellationem,  ut  quidam 
perverse  interpretantur;  sed  quia  talis  a  patre  datus  nobis  fuerat 
talemque  sese  praestitit,  quum  humanae  nostrae  mortalitatis  par¬ 
ticeps  factus  nos  divinae  suae  immortalitatis  consortes  fecit;  quum 
in  sacrificium  se  offerens,  maledictionem  in  se  nostram  sustulit, 
ut  sua  nos  benedictione  perfunderet;  quum  morte  sua  mortem  de- 
glutivit  et  absorbuit ;  quum  in  sua  resurrectione  carnem  hanc 
nostram  corruptibilem,  quam  induerat,  in  gloriam  et  incorruptio- 
nem  suscitavit. 

5.  Restat  ut  applicatione  id  totum  ad  nos  perveniat :  id  fit 
cum  per  evangelium,  tum  illustrius  per  sacram  coenam,  ubi  et 
se  ipse  cum  bonis  suis  omnibus  nobis  offert,  et  nos  fide  eum  re¬ 
cipimus.  Eon  ergo  facit  sacramentum  ut  Christus  panis  vitae  esse 

'  primum  incipiat;  sed  dum  in  memoriam  revocat,  panem  vitae  esse 
J  i  factum ,  quo  assidue  vescamur ,  ejusque  panis  gustum  et  saporem 
11  nobis  praebet,  ut  vim  panis  illius  sentiamus  facit.  Pollicetur  enim 
nobis,  quidquid  fecit  aut  passus  est  Christus,  id  ad  nos  vivifi- 
1 1  candos  factum  esse.  Deinde  hanc  vivificationem  aeternam  esse, 
qua  sina  fine  alamur,  sustineamur  et  conservemur  in  vita.  Si- 
1  quidem  ut  panis  vitae  nobis  non  fuisset  Christus,  nisi  nobis  na- 
"  tus  et  mortuus  fuisset,  nisi  nobis  resurrexisset:  ita  nunc  minime 
esset,  nisi  ejus  nativitatis,  mortis,  resurrectionis  efficacia  et  fruc- 
!’  tus  res  aeterna  foret  ac  immortalis.  Quod  totum  eleganter  his 
verbis  expressit  Christus  (Joann.  6,  51):  panis  quem  ego  dabo, 
4  caro  mea  est,  quam  ego  dabo  pro  mundi  vita.  Quibus  haud  du- 
bie  innuit,  suum  nobis  corpus  ideo  pro  pane  futurum  ad  spiri- 
i  tualem  animae  vitam,  quia  in  mortem  pro  salute  nostra  exponen- 
'  dum  erat;  nobis  autem  porrigi  ut  vescamur,  quum  fide  nos  facit 
|  ejus  participes.  Semel  itaque  ipsum  dedit  quo  panis  fieret,  quum 
in  mundi  redemptionem  crucifigendum  exposuit;  quotidie  dat,  ubi 
;  !  participandum,  quatenus  crucifixum  est,  evangelii  verbo  nobis  of¬ 
fert;  ubi  eam  exhibitionem  sacro  coenae  mysterio  obsignat;  ubi 
‘  id  ipsum  intus  complet  quod  exterius  designat.  Porro  nobis  hic 
!  dua  cavenda  sunt  vitia:  ne  aut  in  extenuandis  signis  nimii,  a  suis 
|  mysteriis  ea  divellere  quibus  quodammodo  annexa  sunt;  aut  in 
I  iisdem  extollendis  immodici,  mysteria  interim  etiam  ipsa  nonnihil 
obscurare  videamur.  Christum  esse  panem  vitae,  quo  in  salutem 
aeternam  nutriantur  fideles,  nemo  est,  nisi  prorsus  irreligiosus, 
qui  non  fateatur.  Sed  hoc  non  perinde  inter  omnes  convenit, 
qualis  sit  ejus  participandi  ratio.  Sunt  enim  qui  manducare  Chri¬ 
sti  carnem  et  sanguinem  ejus  bibere,  uno  verbo  definiunt,  nihil 
esse  aliud  quam  in  Christum  ipsum  credere.  Sed  mihi  expressius 
quiddam  ac  sublimius  videtur  voluisse  docere  Christus  in  praeclara 
illa  concione,  ubi  carnis  suae  manducationem  nobis  commendat: 
nempe  vera  sui  participatione  nos  vivificari;  quam  manducandi 
!  etiam  ac  bibendi  verbis  ideo  designavit ,  ne  quam  ab  ipso  vitam 
!  percipimus,  simplici  cognitione  percipi  quispiam  putaret.  Quem¬ 
admodum  enim  non  aspectus  sed  esus  panis  corpori  alimentum 
|  sufficit,  ita  vere  ac  penitus  participem  Christi  animam  fieri  con- 
|  venit,  ut  ipsius  virtute  in  vitam  spiritualem  vegetetur.  Interim 
vero,  hanc  non  aliam  esse  quam  fidei  manducationem  fatemur; 
ut  nulla  alia  fingi  potest.  Yerum  hoc  inter  mea  et  istorum  verba 
interest,  quod  illis  manducare  est  duntaxat  credere;  ego  credendo 
manducari  Christi  carnem,  quia  fide  noster  efficitur,  eamque  man- 
i  ducationem  fructum  effectumque  esse  fidei  dico.  Aut  si  clarius 
!  velis,  illis  manducatio  est  fides;  mihi  ex  fide  potius  consequi  vi- 
i  detur.  In  verbis  quidem  parvum ,  sed  in  re  non  mediocre  est 
discrimen.  Nam  etsi  docet  apostolus  (Eph.  3,  17),  Christum  in 
!  cordibus  nostris  habitare  per  fidem ,  nemo  tamen  habitationem 
istam,  fidem  interpretabitur;  sed  eximium  fidei  effectum  explicari 
omnes  sentiunt,  quod  per  ipsam  fideles  consequuntur  ut  Christum 

in  se  habeant  manentem.  In  hunc  modum  voluit  Dominus,  pa¬ 
nem  vitae  se  nuncupando,  non  tantum  docere  in  mortis  resurrec¬ 
tionisque  suae  fide  repositam  esse  nobis  salutem ;  sed  vera  etiam 
sui  communicatione  fieri,  ut  vita  sua  in  nos  transeat,  ac  nostra 
fiat:  non  secus  ac  panis,  dum  in  alimentum  sumitur,  vigorem  cor¬ 
pori  administrat. 

6.  Nec  alio  sensu  Augustinus,  quem  illi  patronum  sibi  ad¬ 
vocant,  credendo  nos  manducare  scripsit,  quam  ut  manducationem 
istam  fidei  esse,  non  oris,  indicaret.  Quod  neque  ipse  nego;  sed 
simul  tamen  addo ,  nos  fide  complecti  Christum  non  eminus  appa¬ 
rentem  ,  sed  se  nobis  unientem ,  ut  ipse  caput  nostrum ,  nos  vero 
ejus  membra  simus.  Neque  tamen  loquutionem  illam  simpliciter 
improbo;  sed  tantum  nego  plenam  esse  interpretationem,  si  defi¬ 
nire  volunt  quid  sit  Christi  carnem  edere.  Alioqui  video  Augu- 
stiuum  hac  loquendi  forma  saepius  usum  esse.  Ut  quum  dicit 
libro  de  doctrina  christiana  tertio :  nisi  manducaveritis  carnem  filii 
hominis;  figura  est,  praecipiens  passioni  Domini  esse  communi¬ 
candum  ,  et  suaviter  atque  utiliter  recondendum  in  memoria,  quod 
pro  nobis  caro  ejus  crucifixa  et  vulnerata  sit.  Item  quum  dicit, 
tria  illa  millia  hominum,  qui  Petri  concione  conversi  sunt,  san¬ 
guinem  Christi,  quem  saeviendo  fuderant,  credendo  bibisse1). 
Verum  plurimis  aliis  locis  illud  fidei  beneficium  egregie  commen¬ 
dat,  quod  per  ipsam  non  minus  reficiuntur  carnis  Christi  commu¬ 
nione  animae  nostrae  quam  corpora  pane  quo  vescuntur.  Atque 
id  ipsum  est  quod  alicubi  scribit  Chrysostomus 2),  Christum  non 
fide  tantum,  sed  re  ipsa  nos  suum  efficere  corpus.  Neque  enim 
aliunde  quam  a  fide  tale  bonum  consequi  intelligit;  sed  hoc  tan¬ 
tum  vult  excludere,  ne  quis,  dum  fidem  nominari  audit,  nudam- 
imaginationem  concipiat.  Eos  vero  qui  coenam  volunt  externae 
solum  professionis  notam  esse ,  nunc  praetereo :  quia  satis  eorum 
errorem  refutasse  mihi  videor  quum  agerem  de  sacramentis  in  ge¬ 
nere.  Hoc  solum  observent  lectores:  dum  calix  vocatur  foedus  in 
sanguine,  promissionem  exprimi  quae  ad  fidem  confirmandam  va¬ 
leat.  Unde  sequitur,  nisi  in  Deum  respicimus,  et  amplectimur 
quod  offert,  nos  sacra  coena  recte  non  uti. 

7.  Neque  illi  praeterea  mihi  satisfaciunt  qui  nonnullam  no¬ 
bis  esse  cum  Christo  communionem  agnoscentes,  eam  dum  osten¬ 
dere  volunt,  nos  spiritus  modo  participes  faciunt,  praeterita  car¬ 
nis  et  sanguinis  mentione.  Quasi  vero  illa  omnia  de  nihilo  dicta 
forent,  carnem  ejus  vere  esse  cibum ,  sanguinem  ejus  vere  esse 
potum;  non  habere  vitam  nisi  qui  carnem  illam  manducaverit  et 
sanguinem  biberit,  et  quae  eodem  pertinent.  Quare,  si  ultra  eo¬ 
rum  descriptionem  (ut  nimis  restricta  est)  solidam  Christi  commu¬ 
nionem  progredi  constat,  quousque  pateat  et  sese  proferat,  paucis 
perstringere  aggrediar,  antequam  de  contrario  vitio  excessus  verbs 


1)  Homil.  in  Joann.  31  ,  9  et  40,  2  et  alibi. 

2)  Homil.  60  et  61  ad  popul.  antioch.  Homil.  in  Mare.  83. 

faciam.  Erit  enim  mihi  longior  cum  hyperbolicis  doctoribus  dis¬ 
putatio  ,  qui  dum  pro  sua  crassitie  absurdum  edendi  et  bibendi 
modum  fabricant ,  Christum  quoque  carne  sua  exutum  in  phan¬ 
tasma  transfigurant.  Si  tamen  ullis  verbis  complecti  tantum  my¬ 
sterium  liceat,  quod  ne  animo  quidem  satis  me  comprehendere 
video,  et  libenter  ideo  fateor,  ne  quis  ejus  sublimitatem  infantiae 
meae  modulo  metiatur.  Quin  potius  lectores  hortor,  ne  intra 
istos  nimium  angustos  fines,  mentis  sensum  contineant;  sed  multo 
altius  assurgere  contendant,  quam  meo  ductu  possint.  Nam  ego 
ipse,  quoties  hac  de  re  sermo  est,  ubi  omnia  dicere  conatus  sum, 
parum  adhuc  mihi  pro  ejus  dignitate  dixisse  videor.  Quanquam 
autem  cogitando  animus  plus  valet,  quam  lingua  exprimendo,  rei 
tamen  magnitudine  ille  quoque  vincitur  et  obruitur.  Itaque  nihil 
demum  restat  nisi  ut  in  ejus  mysterii  admirationem  prorumpam, 
cui  nec  mens  plane  cogitando ,  nec  lingua  explicando  par  esse 
potest.  Sententiae  tamen  meae  summam  exponam  utcunque:  quam 
ut  nihil  dubito  veram  esse,  ita  piis  pectoribus  non  improbatum 
iri  confido. 

8.  Primum  omnium  e  scripturis  docemur,  Christum  ab  initio 
vivificum  illud  patris  verbum  fuisse,  vitae  fontem  et  originem, 
unde  omnia  ut  viverent  semper  acceperunt.  Quare  Joannes  nunc 
sermonem  vitae  nuncupat  (1  Joann.  1  ,  1),  nunc  in  ipso  vitam 
fuisse  scribit  (Joann.  1,4),  significans  illum  etiam  tum  creaturas 
omnes  influentem,  vim  spirandi  ac  vivendi  eis  instillasse.  Idem 
tamen  postea  subjicit,  manifestatam  tunc  demum  fuisse  vitam, 
quum  assumpta  nostra  carne ,  filius  Dei  se  visendum  oculis  inaui- 
busque  palpandum  praebuit.  Nam  etsi  virtutem  prius  quoque 
suam  in  creaturas  diffundebat,  quia  tamen  homo,  per  peccatum 
a  Deo  alienatus,  communicatione  vitae  perdita,  mortem  undique 
cernebat  sibi  imminentem,  ut  spem  immortalitatis  reciperet,  in 
ejus  verbi  communionem  recipi  oportebat.  Quantulam  enim  fidu¬ 
ciam  inde  concipias,  si  Dei  quidem  verbum,  a  quo  remotissimus 
sis,  vitae  plenitudinem  in  se  continere  audias,  in  te  autem  ipso 
ac  circumquaque  nihil  praeter  mortem  occurrat  et  ante  oculos  ver¬ 
setur?  At  vero,  ubi  fons  ille  vitae  habitare  in  carne  nostra  coe¬ 
pit,  jam  non  procul  nobis  absconditus  latet,  sed  coram  se  parti¬ 
cipandum  exhibet.  Quin  et  ipsam,  in  qua  residet,  carnem  vivi¬ 
ficam  nobis  reddit,  ut  ejus  participatione  ad  immortalitatem  pasca¬ 
mur.  Ego  sum ,  inquit ,  panis  vitae  qui  de  coelo  descendi ;  et  pa¬ 
nis  quem  ego  dabo,  caro  mea  est,  quam  ego  dabo  pro  mundi 
vita  (Joann.  6,  48  et  51).  Quibus  verbis  docet,  non  modo  se 
vitam  esse,  quatenus  sermo  est  Dei  aeternus,  qui  e  coelo  ad  nos 
descendit,  sed  descendendo  vim  istam  in  carnem  quam  induit,  dif¬ 
fudisse,  ut  inde  ad  nos  vitae  communicatio  promanaret.  Hinc  et 
illa  jam  consequuntur,  quod  caro  ejus  vere  est  cibus,  sanguis  ejus 
vere  est  potus,  quibus  alimentis  in  vitam  aeternam  fideles  edu¬ 
cantur.  In  hoc  ergo  sita  piis  eximia  consolatio,  quod  vitam  in 
propria  carne  nunc  reperiunt.  Sic  enim  non  modo  facili  ad  eam 

aditu  penetrant,  sed  ultro  sibi  expositam  et  obviam  habent.  Cor¬ 
dis  sinum  tantum  protendant  quo  praesentem  amplexentur ,  et 
eam  obtinebunt. 

9.  Etsi  autem  tantam  a  se  ipsa  virtutem  non  habet  Christi 
caro,  ut  nos  vivificet,  quae  et  prima  sua  conditione  mortalitati 
obnoxia  fuit,  et  nunc  immortalitate  praedita  per  se  non  vivit; 
jure  tamen  vivifica  dicitur  quae  vitae  plenitudine  perfusa  est,  quam 
ad  nos  transmitteret.  In  quem  sensum  illud  Christi  dictum  cum 
Cyrillo  interpretor:  sicut  pater  vitam  habet  in  semetipso,  ita  et 
filio  dedit  vitam  habere  in  semetipso  (Joann.  5,  26).  Illic  enim 
proprie  de  suis  dotibus  disserit,  non  quas  ab  initio  apud  patrem 
possidebat,  sed  quibus  ornatus  fuit  in  ea  ipsa  carne  in  qua  ap¬ 
paruit;  proinde  in  sua  quoque  humanitate  vitae  plenitudinem  ha¬ 
bitare  ostendit :  ut  quisquis  carni  suae  ac  sanguini  communicant, 
vitae  participatione  simul  fruatur.  Id  quale  sit,  familiari  exem¬ 
plo  explicare  licet.  Quemadmodum  enim  e  fonte  aqua  nunc  bi¬ 
bitur,  nunc  hauritur,  nunc  per  canales  irrigandis  agris  deducitur, 
qui  tamen  non  a  se  ipso  exuberat  in  tot  usus,  sed  ab  ipsa  sca¬ 
turigine,  quae  perenni  fluxu  novam  subinde  largitatem  illi  sufficit 
ac  subministrat,  ita  Christi  caro  instar  fontis  est  divitis  et  inex¬ 
hausti  ,  quae  vitam  a  divinitate  in  se  ipsam  scaturientem  ad  nos 
transfundit.  Jam  quis  non  videt,  communionem  carnis  et  sangui¬ 
nis  Christi  necessariam  esse  omnibus  qui  ad  coelestem  vitam  aspi¬ 
rent?  Huc  spectant  illae  apostoli  sententiae  (Eph.  1,23  et  4, 
15;  1  Cor.  6,  15):  ecclesiam  corpus  esse  Christi  et  ejus  comple¬ 
mentum,  ipsum  vero  esse  caput,  ex  quo  totum  corpus,  coagmen¬ 
tatum  et  compactum  per  commissuras,  incrementum  corporis  facit; 
corpora  nostra  membra  esse  Christi.  Quae  omnia  non  posse  ali¬ 
ter  effici  intelligimus,  quin  totus  spiritu  et  corpore  nobis  adhae¬ 
reat.  Sed  arctissimam  illam  societatem ,  qua  ejus  carni  copulamur, 
splendidiore  adhuc  elogio  illustravit  quum  dixit,  nos  esse  membra 
corporis  ejus,  ex  ossibus  ejus  et  ex  carne  ejus  (Eph.  5,  30). 
Tandem  ut  rem  omnibus  verbis  majorem  testetur,  sermonem  ex¬ 
clamatione  finit:  magnum,  inquit,  istud  arcanum.  Extremae  ergo 
dementiae  fuerit,  nullam  agnoscere  cum  carne  et  sanguine  Do¬ 
mini  fidelium  communionem ,  quam  tantam  esse  declarat  apostolus, 
ut  eam  admirari  quam  explicare  malit. 

10.  Summa  sit,  non  aliter  animas  nostras  carne  et  sanguine 
Christi  pasci ,  quam  panis  et  vinum  corporalem  vitam  tuentur  et 
sustinent.  Neque  enim  aliter  quadraret  analogia  signi,  uisi  ali¬ 
mentum  suum  animae  in  Christo  reperirent.  Quod  fieri  non  po¬ 
test  nisi  nobiscum  Christus  vere  in  unum  coalescat,  nosque  re¬ 
ficiat  carnis  suae  esu  et  sanguinis  potu.  Etsi  autem  incredibile 
videtur  in  tanta  locorum  distantia  penetrare  ad  nos  Christi  car¬ 
nem  ut  nobis  sit  in  cibum,  meminerimus  quantum  supra  sensus 
omnes  nostros  emineat  arcana  spiritus  sancti  virtus,  et  quam  stul¬ 
tum  sit  ejus  immensitatem  modo  nostro  velle  metiri.  Quod  ergo 
mens  nostra  non  comprehendit,  concipiat  fides,  spiritum  vere  unire 

quae  locis  disjuncta  sunt.  Jam  sacram  illam  carnis  et  sanguinis 
sui  communicationem,  qua  vitam  suam  in  nos  transfundit  Christus, 
non  secus  ac  si  in  ossa  et  medullas  penetraret,  in  coena  etiam 
testatur  et  obsignat;  et  quidem  non  objecto  inani  aut  vacuo  signo, 
sed  efficaciam  spiritus  sui  illic  proferens,  qua  impleat  quod  pro¬ 
mittit.  Et  sane  rem  illic  signatam  offert  et  exhibet  omnibus  qui. 
ad  spirituale  illud  epulum  accumbunt;  quanquam  a  fidelibus  solis 
cum  fructu  percipitur,  qui  tantam  benignitatem  vera  fide  animi¬ 
que  gratitudine  suscipiunt.  Qua  ratione  dixit  apostolus  (1  Cor.  10, 
16):  panem  quem  frangimus  communionem  esse  corporis  Christi, 
calicem  quem  verbo  et  precibus  in  hoc  consecramus,  communio¬ 
nem  esse  sanguinis  ipsius.  Nec  est  quod  objiciat  quispiam,  figu¬ 
ratam  esse  loquutionem,  qua  signatae  rei  nomen  signo  deferatur. 
Eateor  sane  fractionem  panis  symbolum  esse,  non  rem  ipsam, 
j  Verum  hoc  posito,  a  symboli  tamen  exhibitione  rem  ipsam  exhi- 
!  beri,  rite  colligemus.  Nisi  enim  quis  fallacem  vocare  Deum  vo¬ 
let,  inane  ab  ipso  symbolum  proponi,  nunquam  dicere  audeat. 
Itaque  si  per  fractionem  panis  Dominus  corporis  sui  participatio¬ 
nem  vere  repraesentat,  minime  dubium  esse  debet,  quin  vere  prae¬ 
stet  atque  exhibeat.  Atque  omnino  isthaec  piis  tenenda  regula 
est,  ut  quoties  symbola  vident  a  Domino  instituta,  illic  rei  signa¬ 
tae  veritatem  adesse  certo  cogitent,  ac  sibi  persuadeant.  Quor¬ 
sum  enim  corporis  sui  symbolum  tibi  Dominus  in  manum  poprigat, 
nisi  ut  de  vera  ejus  participatione  te  certiorem  faciat?  Quod  si 
verum  est  praeberi  nobis  signum  visibile,  ad  obsignandam  invisi¬ 
bilis  rei  donationem,  accepto  corporis  symbolo,  non  minus  corpus 
etiam  ipsum  nobis  dari  certo  confidamus. 

11.  Dico  igitur  (quod  et  semper  in  ecclesia  receptum  fuit, 
et  hodie  docent  quicunque  recte  sentiunt)  duabus  rebus  constare 
sacrum  coenae  mysterium:  corporeis  signis,  quae  ob  oculos  pro¬ 
posita,  res  invisibiles  secundum  imbecillitatis  nostrae  captum  no¬ 
bis  repraesentant;  et  spirituali  veritate,  quae  per  symbola  ipsa 
|  figuratur  simul  et  exhibetur.  Ea  qualis  sit  dum  familiariter  de¬ 
monstrare  volo ,  tria  soleo  ponere :  significationem ,  materiam  quae 
ex  ea  dependet,  virtutem  seu  effectum  qui  ex  utraque  consequitur. 
Significatio  in  promissionibus  est  sita,  quae  quodammodo  sunt 
signo  implicitae.  Materiam  aut  substantiam  voco  Christum  cum 
sua  morte  et  resurrectione.  Per  effectum  autem,  redemptionem, 
justitiam,  sanctificationem,  vitamque  aeternam,  et  quaecunque  alia 
nobis  beneficia  affert  Christus,  intelligo.  Porro,  tametsi  fidem 
haec  omnia  respiciunt,  nullum  tamen  locum  relinquo  huic  cavillo, 
quasi  dum  fide  percipi  Christum  dico ,  intelligentia  duntaxat  ac 
imaginatione  velim  concipi.  Offerunt  enim  illum  promissiones, 
non  ut  in  aspectu  modo  nudaque  notitia  haereamus,  sed  ut  vera 
ejus  communicatione  fruamur.  Et  sane  non  video  quomodo  in 
cruce  Christi  redemptionem  ac  justitiam,  in  ejus  morte  vitam  ha¬ 
bere  se  quis  confidat,  nisi  vera  Christi  ipsius  communione  in  pri¬ 
mis  fretus.  Non  enim  ad  nos  bona  illa  pervenirent,  nisi  se  prius 

nostrum  Christus  faceret.  Dico  igitur,  in  coenae  mysterio  per 
symbola  panis  et  vini  Christum  vere  nobis  exhiberi,  adeoque  cor¬ 
pus  et  sanguinem  ejus,  in  quibus  omnem  obedientiam  pro  com¬ 
paranda  nobis  justitia  adimplevit;  quo  scilicet  primum  in  unum 
corpus  cum  ipso  coalescamus,  deinde  participes  substantiae  ejus 
facti  in  bonorum  omnium  communicatione  virtutem  quoque  sen¬ 
tiamus. 

12.  Jam  ad  hyperbolicas  mixturas  quas  superstitio  invexit, 
descendo;  mira  enim  astutia  hic  lusit  satan,  ut  mentes  hominum 
e  coelo  abstractas  perverso  errore  imbueret,  ac  si  panis  elemento 
affixus  esset  Christus.  Ac  primo  quidem  praesentia  Christi  in  sacra¬ 
mento  minime  talis  somnianda  nobis  est  qualem  romanae  curiae 
artifices  confinxerunt:  ac  si  locali  praesentia,  corpus  Christi  ma¬ 
nibus  attrectandum,  atterendum  dentibus,  ore  deglutiendum  siste¬ 
retur.  Hanc  enim  palinodiae  formulam  dictavit  Berengario  Nico¬ 
laus  papa,  quae  poenitentiae  testis  foret:  verbis  scilicet  eousque 
prodigiosis,  ut  glossae  autor  exclamet,  periculum  esse,  nisi  pru¬ 
denter  sibi  caveant  lectores,  ne  haeresin  inde  hauriant  pejorem 
quam  fuerit  Berengarii J).  Petrus  vero  Lombardus,  etsi  in  excu¬ 
sanda  absurditate  multum  laborat,  magis  tamen  inclinat  in  diver¬ 
sam  sententiam.  Siquidem  ut  finitum  esse,  pro  perpetua  corporis 
humani  ratione,  minime  ambigimus,  coeloque  contineri,  quo  se¬ 
mel  receptum  est,  donec  ad  judicium  redeat:  ita  sub  haec  cor¬ 
ruptibilia  elementa  retrahere  ipsum,  aut  ubique  praesens  imagi¬ 
nari,  prorsus  ducimus  nefas  esse.  Neque  id  sane  opus  est,  quo 
ipsius  participatione  fruamur;  quando  hoc  beneficii  per  spiritum 
suum  nobis  Dominus  largitur,  ut  unum  corpore,  spiritu  et  anima 
secum  fiamus.  Vinculum  ergo  istius  conjunctionis  est  spiritus 
Christi,  cujus  nexu  copulamur;  et  quidam  veluti  canalis,  per 
quem  quidquid  Christus  ipse  et  est  et  habet,  ad  nos  derivatur. 
Nam  si  solem  conspicimus  radiis  in  terram  emicantem,  ad  gene¬ 
randos,  fovendos,  vegetandos  ejus  foetus  suam  quodammodo  sub¬ 
stantiam  ad  eam  trajicere:  cur  inferior  spiritus  Christi  esset  irra-  ; 
diatio,  ad  communionem  carnis  et  sanguinis  ejus  in  nos  traducendam  ?  | 
Quapropter  scriptura,  ubi  de  nostra  cum  Christo  participatione  lo-  * 
quitur,  vim  ejus  universam  ad  spiritum  refert.  Pro  multis  tamen  [ 
unus  locus  sufficiet.  Paulus  enim  ad  Bomanos,  capite  octavo, 
Christum  non  aliter  in  nobis  quam  per  spiritum  suum  habitare 
disserit:  quo  tamen  illam,  de  qua  nunc  sermo  est  carnis  et  san¬ 
guinis  communionem  non  tollit,  sed  ab  uno  spiritu  effici  docet, 
ut  totum  Christum  possideamus  et  habeamus  in  nobis  manentem. 

13.  Verecundius  Scholastici,  quos  tam  barbarae  impietatis 
horror  tenuit;  nihil  tamen  ipsi  quoque  quam  subtilioribus  prae-  I 
stigiis  ludunt.  Non  circumscriptive ,  nec  corporali  modo  contineri  j 
illic  Christum  concedunt;  sed  rationem  deinde  comminiscuntur, 
quam  nec  ipsi  intelligunt,  nec  aliis  possunt  explicare,  quae  ta-  ; 

men  eo  recidit,  ut  Christus  in  specie  panis  quam  vocant  quaera¬ 
tur.  Quid  enim?  quum  substantiam  panis  in  Christum  converti 
dicunt,  annon  affigunt  albedini ,  quam  illic  reliquam  faciunt?  At 
sic  continetur  in  sacramento  ut  in  coelo  maneat,  inquiunt;  nec 
aliam  quam  habitudinis  praesentiam  statuimus.  Verum  quaecun¬ 
que  faciendo  fuco  vocabula  obtendant,  hic  omnium  finis  est,  per 
consecrationem  Christum  fieri  qui  antea  panis  erat,  ut  deinde  sub 
illo  panis  colore  lateat  Christus.  Quod  etiam  diserte  exprimere 
eos  non  pudet.  Sunt  enim  Lombardi  verba1),  corpus  Christi, 
quod  in  se  visibile  est,  sub  specie  panis,  facta  consecratione,  latere 
et  operiri.  Ita  illius  panis  figura  nihil  aliud  quam  larva  est,  quae 
carnis  conspectum  auferat  oculis.  Neque  vero  multis  conjecturis 
opus  est,  ut  deprehendamus  quas  istis  verbis  insidias  tendere  vo¬ 
luerint,  quum  res  ipsa  clare  loquatur.  Quanta  enim  superstitione 
jam  saeculis  aliquot,  non  tantum  hominum  vulgus,  sed  primores 
quoque  ipsi  detenti  fuerint,  ac  hodie  in  papisticis  ecclesiis  deti¬ 
neantur,  videre  est.  Nam  de  vera  fide  parum  solliciti,  qua  sola 
et  in  Christi  pervenimus  societatem,  et  cum  ipso  cohaeremus, 
modo  carnalem  ejus  praesentiam  habeant,  quam  ultra  verbum  fa¬ 
bricarunt,  satis  illum  praesentem  habere  se  putant.  Proinde  hoc 
in  summa  profectum  videmus  ista  ingeniosa  subtilitate,  ut  panis 
pro  Deo  haberetur. 

14.  Hinc  prodiit  fictitia  illa  transsubstantiatio ,  pro  qua  ho¬ 
die  acrius  depugnant  quam  pro  omnibus  aliis  fidei  suae  capitibus. 
Neque  enim  se  expedire  primi  localis  praesentiae  architecti  pote¬ 
rant,  quomodo  Christi  corpus  panis  substantiae  permixtum  foret, 
quin  protinus  occurrerent  multa  absurda.  Ergo  ad  hoc  figmentum 
confugere  necesse  fuit,  fieri  conversionem  panis  in  corpus:  non 
quod  proprie  ex  pane  corpus  fiat,  sed  quia  Christus,  ut  sub  figura 
se  occultet,  substantiam  in  nihilum  redigit.  Mirum  autem  est  eo 
inscitiae  imo  stuporis  fuisse  prolapsos,  ut  non  solum  repugnante 
scriptura,  sed  etiam  veteris  ecclesiae  consensu,  monstrum  illud 
in  medium  proferrent.  Eateor  quidem  nonnullos  veterum  conver¬ 
sionis  voce  interdum  fuisse  usos:  non  quod  abolere  vellent  in  ex¬ 
ternis  signis  substantiam,  sed  ut  docerent  panem  mysterio  dicatum 
longe  a  vulgari  distare,  ac  jam  alium  esse.  Ubique  autem  clare 
praedicant  omnes,  sacram  coenam  duabus  partibus  constare,  ter¬ 
rena  et  coelesti ;  ac  terrenam  sine  controversia  interpretantur  pa¬ 
nem  et  vinum.  Certe  quidquid  garriant,  vetustatis  patrocinio,  quod 
evidenti  Dei  verbo  saepe  opponere  audent,  in  confirmando  isto 
dogmate  destitui  palam  est.  Nec  enim  ita  pridem  excogitatum 
fuit,  ignoratum  quidem  non  melioribus  illis  saeculis  modo,  quibus 
purior  adhuc  vigebat  religionis  doctrina;  sed  quum  jam  admodum 
inquinata  esset  illa  puritas.  Nemo  est  veterum  qui  sacra  coenae 
symbola  non  fateatur  disertis  verbis  panem  et  vinum  esse;  etsi, 
ut  dictum  est,  variis  epithetis  illa  interdum  insigniunt,  ad  com- 
_ 

mendandam  mysterii  dignitatem.  Nam  quod  dicunt,  in  consecra¬ 
tione  fieri  arcanam  conversionem,  ut  jam  aliud  sit  quam  panis 
et  vinum,  nuper  admonui  eo  non  significare,  in  nihilum  ipsa  re¬ 
digi,  sed  jam  alio  loco  habenda  esse  quam  communes  cibos,  qui 
duntaxat  ad  pascendum  ventrem  sunt  destinati :  quum  in  iis  no¬ 
bis  exhibeatur  spiritualis  animae  cibus  ac  potus.  Id  neque  nos 
negamus.  Si  conversio  est,  inquiunt  isti,  necesse  est  aliud  ex 
alio  fieri.  Si  intelligunt,  fieri  aliquid  quod  prius  non  erat,  assen- 
tior.  Si  ad  suam  illam  imaginationem  trahere  volunt,  respondeant 
mihi  quam  mutationem  fieri  sentiant  in  baptismo.  Nam  patres 
hic  quoque  mirificam  conversionem  statuunt,  quum  dicunt  ex  cor¬ 
ruptibili  elemento  fieri  spirituale  animae  lavacrum.  Aquam  tamen 
manere  nemo  negat.  At  nihil,  inquiunt,  tale  in  baptismo  habe¬ 
tur  quale  illud  est  in  coena:  hoc  est  corpus  meum.  Quasi  de 
verbis  illis  agatur,  quae  satis  expeditum  sensum  habent,  ac  non 
potius  de  illa  voce  conversionis,  quae  nihil  amplius  in  coena  sig¬ 
nificare  debet  quam  in  baptismo.  Yaleant  igitur  cum  istis  sylla¬ 
barum  aucupiis,  quibus  nihil  aliud  quam  suam  jejunitatem  produnt. 
Nec  vero  significatio  aliter  quadraret,  nisi  veritas  quae  illic  figu¬ 
ratur,  vivam  effigiem  haberet  in  externo  signo.  Yoluit  Christus 
externo  symbolo  testari ,  carnem  suam  esse  cibum.  Si  inane  dun¬ 
taxat  panis  spectrum,  non  panem  verum  proponeret,  ubi  analogia, 
vel  similitudo,  quae  deducere  nos  a  re  visibili  ad  invisibilem  de¬ 
bet?  Nam  ut  omnia  inter  se  conveniant,  non  longius, se  exten¬ 
det  significatio  quam  nos  specie  carnis  Christi  pasci.  Quemad¬ 
modum  si  in  baptismo  figura  aquae  oculos  falleret,  nobis  certum 
non  esset  ablutionis  nostrae  pignus;  imo  fallaci  illo  spectaculo 
vacillandi  nobis  occasio  daretur.  Evertitur  ergo  sacramenti  na¬ 
tura,  nisi  in  modo  significandi  terrenum  signum  rei  coelesti  re¬ 
spondeat.  Ac  proinde  perit  nobis  mysterii  hujus  veritas,  nisi  ve¬ 
rus  panis  verum  Christi  corpus  repraesentet.  Iterum  repeto:  quum 
coena  nihil  aliud  sit  quam  conspicua  ejus  promissionis  testificatio 
quae  Joannis  sexto  habetur,  nempe  Christum  esse  panem  vitae 
qui  e  coelo  descendit :  panem  visibilem  intercedere  oportet  quo 
spiritualis  ille  figuretur;  nisi  nobis  perire  volumus  omnem  fructum 
quem  in  hac  parte  sustinendae  nostrae  imbecillitati  Deus  indul- 
get.  Jam  qua  ratione  colligeret  Paulus  (1  Cor.  10,  17),  nos  om¬ 
nes  panem  unum  ac  corpus  unum  esse  qui  panem  unum  simul 
participamus,  si  spectrum  panis  duntaxat,  ac  non  potius  naturalis 
veritas  maneret? 

15.  Nec  vero  satanae  praestigiis  tam  foede  unquam  delusi 
fuissent,  nisi  quia  jam  fascinati  erant  illo  errore,  corpus  Christi 
sub  pane  inclusum  ore  corporeo  in  ventrem  transmitti.  Tam  bru¬ 
tae  imaginationis  causa  fuit,  quod  consecratio  tantundem  apud  eos 
valebat  ac  magica  incantatio.  Principium  autem  illud  eos  latebat, 
panem  non  nisi  hominibus  ad  quos  dirigitur  sermo  esse  sacra¬ 
mentum;  sicuti  aqua  baptismi  in  se  non  mutatur,  sed  nobis  esse 
incipit  quod  prius  non  erat,  simul  atque  annexa  est  promissio 

(Exod.  17,  6).  Exemplo  similis  sacramenti  hoc  melius  liquebit. 
Aqua  e  rupe  profluens  in  deserto  ejusdem  rei  tessera  et  signum 
erat  patribus,  quam  nobis  figurat  vinum  in  coena.  Docet  enim 
Paulus  (1  Cor.  10,  4),  eundem  potum  spiritualem  eos  bibisse.  At¬ 
que  jumentis  populi  et  pecori  communis  erat  aquatio.  Unde  fa¬ 
cile  colligitur,  in  elementis  terrenis,  dum  ad  spiritualem  usum 
adhibentur,  non  aliam  fieri  conversionem  quam  hominum  respectu, 
quatenus  illis  promissionum  sunt  sigilla.  Ad  haec  quum  Dei 
consilium  sit,  ut  jam  saepius  inculco,  nos  commodis  vehiculis 
sursum  ad  se  tollere,  illud  impie  sua  pervicacia  frustrantur,  qui 
ad  Christum  quidem  nos  vocant,  sed  sub  pane  invisibiliter  laten¬ 
tem.  Neque  enim  fieri  potest  ut  mens  hominum,  a  locorum  im¬ 
mensitate  se  expediens,  ad  Christum  usque  supra  coelos  penetret. 
Quod  illis  negabat  natura,  magis  noxio  pharmaco  corrigere  ten- 
tarunt:  ut  manendo  in  terris  nulla  coelesti  Christi  propinquitate 
egeamus.  En  necessitas  quae  ipsos  adegit  ad  transfigurandum 
Christi  corpus.  Bernardi  quidem  aetate,  etsi  durior  invaluerat 
loquendi  ratio,  transsubstantiatio  tamen  nondum  agnita  erat.  Ac 
omnibus  retro  saeculis  similitudo  illa  in  ore  omnium  volitabat, 
(.  pani  et  vino  rem  spiritualem  conjunctam  esse  in  hoc  mysterio. 
De  vocibus  acute,  ut  sibi  videntur,  respondent,  sed  nihil  afferendo 
causae  praesenti  consentaneum.  Yirga,  inquiunt,  Mosis  in  ser¬ 
pentem  conversa,  quamvis  asciscat  nomen  serpentis,  pristinum 
tamen  retinet,  virgaque  dicitur  (Exod.  4,  3  et  7,  10).  Ita  se¬ 
cundum  eos  aeque  probabile  est,  quamvis  in  novam  substantiam 
transeat  panis,  naraiQrjGTLKcog ,  sed  tamen  non  inepte,  vocari  quod 
apparet  oculis.  Sed  quid  simile  aut  vicinum  reperiunt  inter  illustre 
miraculum  et  fictitiam  eorum  illusionem  cujus  nullus  in  terra  ocu- 
lus  testis  est?  Praestigiis  luserant  magi,  ut  Aegyptiis  persuasum 
j  esset,  divina  virtute  ad  mutandas  creaturas  supra  naturae  ordinem 
pollere.  Prodit  Moses,  ac  profligatis  eorum  fallaciis,  insuperabi¬ 
li  lem  Dei  potentiam  a  sua  parte  stare  ostendit,  quia  una  ejus  virga 
■  omnes  reliquas  absumit.  Sed  quia  ocularis  fuit  illa  conversio,  ni- 
!  hil  ad  praesentem  causam,  ut  diximus;  ut  exiguo  post  tempore 
visibiliter  rediit  virga  ad  suam  formam.  Adde  quod  nescitur,  sub- 
stantiaene  fuerit  illa  extemporalis  conversio.  Spectanda  etiam  est 
i  allusio  ad  virgas  magorum;  quas  ideo  colubros  dicere  noluit  pro¬ 
pheta,  ne  videretur  innuere  conversionem  quae  nulla  erat:  quia 
praestigiatores  illi  nihil  aliud  quam  tenebras  spectantium  oculis 
offuderant.  Quid  autem  cum  eo  simile  habent  istae  loquutiones.: 
j  panis  quem  frangimus,  quoties  ederitis  panem  hunc,  communica- 
bant  in  fractione  panis,  et  alia  ejusmodi?  Incantatione  quidem 
I  magorum  oculos  tantum  fuisse  deceptos  certum  est.  Quod  ad  Mo- 
j  sen,  magis  ambigua  res  est,  per  cujus  manum  Deo  nihilo  magis 
difficile  fuit  ex  virga  facere  serpentem,  et  rursus  virgam  ex  ser- 
!  pente,  quam  induere  angelos  carneis  corporibus,  et  paulo  post 
j  exuere.  Si  eadem  vel  affinis  esset  hujus  mysterii  ratio,  esset  ali- 
!  quis  color  eorum  solutioni.  Hoc  igitur  fixum  maneat,  non  vere 

nec  apte  promitti  nobis  in  coena  carnem  Christi  vere  esse  in  ci¬ 
bum,  nisi  vera  externi  symboli  substantia  respondeat.  Atque  (ut 
error  unus  ex  alio  nascitur)  locus  Jeremiae  (11,  19)  tam  insulse 
detortus  est  ad  probandam  transsubstantiationem,  ut  referre  pigeat. 
Conqueritur  propheta  lignum  positum  in  pane  suo:  significans  ho¬ 
stium  saevitia  panem  suum  infectum  esse  amaritudine.  Quemad¬ 
modum  David  (Psal.  69 ,  22)  simili  figura  cibum  suum  fuisse  felle 
corruptum  et  potum  aceto  deplorat.  Isti  allegorice  corpus  Christi 
ligno  crucis  fuisse  affixum  volunt.  At  ita  senserunt  nonnulli  ve¬ 
terum.  Quasi  vero  non  magis  ignoscendum  sit  eorum  inscitiae, 
et  sepeliendum  dedecus,  quam  addenda  impudentia,  ut  cogantur 
cum  genuino  prophetae  sensu  hostiliter  adhuc  confligere. 

16.  Alii  qui  vident  non  posse  analogiam  signi  et  rei  signatae 
convelli  quin  mysterii  veritas  concidat,  fatentur  panem  coenae 
vere  substantiam  esse  terreni  et  corruptibilis  elementi,  nec  quid¬ 
quam  in  se  pati  mutationis,  sed  sub  se  habere  inclusum  Christi 
corpus.  Si  ita  sensum  suum  explicarent,  dum  panis  in  mysterio 
porrigitur,  annexam  esse  exhibitionem  corporis,  quia  inseparabi-  i 
lis  est  a  signo  suo  veritas,  non  valde  pugnarem.  Sed  quia  in 
pane  corpus  ipsum  locantes ,  ubiquitatem  illi  affingunt  naturae 
suae  contrariam,  addendo  autem:  sub  pane,  illic  occultum  latere 
volunt,  tales  astutias  e  suis  latebris  paulisper  extrahere  necesse  i 
est.  Neque  enim  adhuc  ex  professo  totam  hanc  causam  absolvere 
in  animo  est:  sed  tantum  ut  disputationis,  quae  mox  suo  loco 
sequetur,  fundamenta  jaciam.  Yolunt  ergo  Christi  corpus  invisi¬ 
bile  esse  et  immensum,  ut  sub  pane  lateat:  quia  se  cum  eo  com¬ 
municare  aliter  non  putant  quam  si  in  panem  descendat;  modum  1 
vero  descensus,  quo  nos  ad  se  sursum  evehit,  non  comprehendunt. 
Obtendunt  quoscunque  possunt  colores;  sed  ubi  omnia  dixerunt,  j 
satis  apparet  locali  Christi  praesentiae  insistere.  Unde  id?  nempe 
quia  non  aliam  carnis  et  sanguinis  participationem  concipere  sus¬ 
tinent,  nisi  quae  vel  loci  conjunctione  atque  contactu,  vel  crassa 
aliqua  inclusione  constet. 

17.  Ac  quo  errorem  semel  temere  susceptum  obstinate  tue¬ 
antur,  non  dubitant  aliqui  ex  ipsis  jactare,  non  alias  unquam  di¬ 
mensiones  habuisse  Christi  carnem,  nisi  quam  longe  lateque  coelum 
et  terra  patent.  Quod  autem  puer  ex  utero  natus  sit,  quod  cre¬ 
verit,  quod  in  cruce  expansus,  quod  sepulcro  inclusus,  id  dispen¬ 
satione  quadam  factum,  ut  nascendi,  moriendi,  caeterisque  humanis 
officiis  defungeretur.  Quod  solita  corporis  specie  post  resurrectio¬ 
nem  conspectus  fuerit,  quod  in  coelum  assumptus,  quod  postremo 
etiam  post  ascensionem  Stephano  et  Paulo  visus ,  eadem  id  dispen-  j 
satione  factum,  ut  regem  in  coelo  constitutum  hominum  aspectui 
pateret1).  Quid  hoc  est  nisi  Marcionem  ex  inferis  excitare?  Nemo 
enim  dubitet,  corpus  Christi  phantasma  vel  phantasticum  fuisse,  ; 
si  ea  conditione  fuit.  Alii  paulo  argutius  elabuntur;  corpus  hoc 

quod  in  sacramento  datur,  gloriosum  esse  et  immortale;  itaque 
nihil  esse  absurdi  si  pluribus  in  locis,  si  nullo  loco,  si  nulla  forma, 
sub  sacramento  continetur.  Sed  quaero ,  quale  dabat  discipulis 
Christus  pridie  quam  pateretur?  annon  verba  sonant,  mortale  illud, 
quod  paulo  post  tradendum  erat,  dedisse?  Jam  ante,  inquiunt, 
suam  gloriam  tribus  discipulis  in  monte  conspiciendam  praebuerat 
(Matth.  17,  1  seqq.).  Verum  id  quidem,  sed  ea  claritate  gustum 
immortalitatis  ad  horam  praebere  illis  yoluit.  Interea  non  repe- 
rient  illic  duplex^  corpus ,  sed  unum  illud,  quod  Christus  gestabat, 
noya  gloria  ornatum.  Quum  yero  corpus  suum  in  prima  coena 
distribueret,  imminebat  jam  hora  qua  a  Deo  percussus  et  humi¬ 
liatus  sine  decore  ut  leprosus  jaceret:  tantum  abest  ut  tunc  glo¬ 
riam  resurrectionis  proferre  yellet.  Et  hic  quanta  Marcioni  fe¬ 
nestra  aperitur,  si  Christi  corpus  uno  in  loco  mortale  et  humile 
yidebatur,  in  alio  immortale  et  gloriosum  tenebatur?  Quanquam 
si  yaleat  eorum  opinio,  idem  quotidie  accidit:  quia  fateri  cogun¬ 
tur,  corpus  Christi  in  se  yisibile  invisibiliter  latere  sub  panis  sym¬ 
bolo.  Et  tamen  qui  ejusmodi  portenta  evomunt,  adeo  eos  non 
pudet  sui  dedecoris,  ut  nos  ultro  atrocibus  convitiis  impetant  quia 
non  subscribimus. 

18.  Age,  si  corpus  et  sanguinem  Domini  pani  ac  vino 
affigere  libet,  alterum  ab  altero  necessario  divelletur.  Nam  ut 
panis  seorsum  a  calice  porrigitur,  ita  corpus  pani  unitum  a  san¬ 
guine  in  calicem  incluso  divisum  esse  oportebit.  Quum  enim  cor¬ 
pus  in  pane,  sanguinem  in  calice  esse  affirment,  panis  autem  et 
vinum  locorum  spatiis  inter  se  distent,  nulla  tergiversatione  elabi 
possint,  quin  a  sanguine  corpus  sit  secernendum.  Quod  autem 
obtendere  solent,  per  concomitantiam ,  ut  fingunt,  in  corpore  esse 
sanguinem,  et  in  sanguine  vicissim  corpus,  nimis  sane  frivolum 
est;  quum  symbola,  quibus  includuntur,  ita  distincta  sint.  Caete- 
rum  si  oculis  animisque  in  coelum  evehimur,  ut  Christum  illic 
in  regni  sui  gloria  quaeramus,  quemadmodum  symbola  nos  ad  eum 
integrum  invitant,  ita  sub  panis  symbolo  pascemur  ejus  corpore, 
sub  vini  symbolo  distincte  ejus  sanguine  potabimur,  ut  demum 
toto  ipso  perfruamur.  Nam  tametsi  carnem  suam  a  nobis  sustu¬ 
lit,  et  corpore  in  coelum  ascendit,  ad  dexteram  tamen  patris  se¬ 
det:  hoc  est,  in  potentia  et  majestate  et  gloria  patris  regnat.  Hoc 
regnum  nec  ullis  locorum  spatiis  limitatum,  nec  ullis  dimensioni¬ 
bus  circumscriptum,  quin  Christus  virtutem  suam,  ubicunque  pla¬ 
cuerit,  in  coelo  et  in  terra  exserat:  quin  se  praesentem  potentia 
et  virtute  exhibeat;  quin  suis  semper  adsit,  vitam  ipsis  suam  in¬ 
spirans,  in  iis  vivat,  eos  sustineat,  confirmet,  vegetet,  conservet 
incolumes,  non  secus  ac  si  corpore  adesset;  quin  denique  suo  ip¬ 
sius  corpore  eos  pascat,  cujus  communionem  spiritus  sui  virtute 
in  eos  transfundit.  Secundum  hanc  rationem  corpus  et  sanguis 
Christi  in  sacramento  nobis  exhibetur. 

19.  Nos  vero  talem  Christi  praesentiam  in  coena  statuere 
oportet,  quae  nec  panis  elemento  ipsum  affigat,  nec  in  panem 

includat,  nec  ullo  modo  circumscribat,  quae  omnia  derogare  coe¬ 
lesti  ejus  gloriae  palam  est;  deinde  quae  nec  mensuram  illi  suam 
auferat,  vel  pluribus  simul  locis  distrahat,  yel  immensam  illi  magni¬ 
tudinem  affingat,  quae  per  coelum  et  terram  diffundatur.  Haec 
enim  naturae  humanae  veritati  non  obscure  repugnant.  Istas,  in-  j 
quam ,  duas  exceptiones  nunquam  patiamur  nobis  eripi :  ne  quid  j 
coelesti  Christi  gloriae  derogetur,  quod  fit  dum  sub  corruptibilia 
hujus  mundi  elementa  reducitur,  vel  alligatur  ullis  terrenis  crea¬ 
turis  ;  ne  quid  ejus  corpori  affingatur  humanae  naturae  minus  con- 
sentaneum:  quod  fit  dum  vel  infinitum  esse  dicitur,  vel  in  pluri-  ■ 
bus  simul  locis  ponitur.  Caeterum,  his  absurditatibus  sublatis, 
quidquid  ad  exprimendam  veram  substantialemque  corporis  ac  san¬ 
guinis  Domini  communicationem,  quae  sub  sacris  coenae  symbolis 
fidelibus  exhibetur,  facere  potest,  libenter  recipio;  atque  ita  ut 
nou  imaginatione  duntaxat  aut  mentis  intelligentia  percipere,  sed 
ut  re  ipsa  frui  in  alimentum  vitae  aeternae  intelligantur.  Cur  tam 
odiosa  mundo  sit  haec  sententia  et  tam  iniquis  multorum  judiciis 
praeripiatur  ejus  defensio,  nihil  causae  est,  nisi  quod  horribili 
fascino  satan  dementavit  eorum  mentes.  Certe  quod  docemus, 
scripturis  optime  per  omnia  convenit:  nihil  continet  vel  absurdi, 
vel  obscuri ,  vel  ambigui ;  a  vera  pietate  et  solida  aedificatione 
non  abhorret;  nihil  denique  in  se  habet  quod  offendat,  nisi  quod 
saeculis  aliquot,  quum  in  ecclesia  regnaret  illa  sophistarum  insci¬ 
tia  et  barbaries,  indigne  oppressa  fuit  tam  perspicua  lux  et  ex- 
posita  veritas.  Quia  tamen  satan  per  turbulentos  spiritus  hodie  i 
quoque  molitur  quibuscunque  potest  calumniis  et  probris  foedare, 
nec  in  ullam  aliam  rem  majori  conatu  incumbit,  accuratius  eam 
tueri  et  asserere  operae  pretium  est. 

20.  Porro,  antequam  ultra  progredimur,  tractanda  est  ipsa 
Christi  institutio:  praesertim  quia  adversariis  haec  maxime  plau¬ 
sibilis  est  objectio ,  nos  discedere  a  Christi  verbis.  Ergo  ut  falsa 
invidia,  qua  nos  gravant,  levemur,  aptissimum  exordium  erit  a  ; 
verborum  interpretatione.  Narrant  tres  evangelistae  et  Paulus 
(Matth.  26,  26;  Mare.  14,  22;  1  Cor.  11,  24;  Luc.  22,  17.  19), 
Christum  accepisse  panem,  fregisse  gratiis  actis,  dedisse  suis  disci¬ 
pulis  ac  dixisse:  accipite,  comedite;  hoc  est  corpus  meum  quod 
pro  vobis  traditur,  vel  frangitur.  De  calice  ita  Matthaeus  et  Mar¬ 
cus:  hic  calix  est  sanguis  novi  testamenti,  qui  pro  multis  funde¬ 
tur  in  remissionem  peccatorum.  Paulus  vero  et  Lucas:  hic  calix 
novum  testamentum  est  in  meo  sanguine.  Transsubstantiationis 
patroni  per  pronomen  HOC  speciem  panis  notari  volunt:  quia 
toto  complexu  orationis  peragitur  consecratio,  et  nulla  est  sub¬ 
stantia  quae  demonstrari  queat.  Atqui  si  eos  tenet  verborum  re¬ 
ligio  ,  quia  Christus  quod  in  manum  porrigebat  discipulis ,  corpus 
suum  esse  testatus  est,  ab  eorum  sane  proprietate  alienissimum 
est  istud  commentum,  quod  fuit  panis,  jam  esse  corpus.  Quod 
in  manus  sumptum  apostolis  praebet  Christus,  corpus  suum  asse-  j 
verat;  sumpserat  vero  panem:  quis  ergo  non  intelligat,  panem 

etiamnum  ostendi,  ac  proinde  nihil  absurdius  quam  ad  speciem 
transferre  quod  de  pane  praedicatur?  Alii,  dum  particulam  EST 
pro  transsub  stanti  ari  positam  interpretantur,  ad  glossam  suffugiunt 
magis  coactam  et  violenter  detortam.  Ideoque  non  est  cur  se  ver¬ 
borum  reverentia  moveri  obtendant.  Est  enim  hoc  gentibus  ac 
linguis  omnibus  inauditum,  ut  verbum  EST  in  hunc  sensum  usur¬ 
petur,  nempe  pro  converti  in  aliud.  Quantum  ad  eos  spectat  qui 
panem  in  coena  relinquunt,  et  affirmant  esse  Christi  corpus,  multa 
illis  est  inter  se  varietas.  Qui  modestius  loquuntur,  quanquam 
praecise  urgent  literam:  hoc  est  corpus  meum,  postea  tamen  de¬ 
flectunt  a  rigore;  ac  $mtundem  valere  dicunt  atque  corpus  Christi 
esse  cum  pane,  in  pane  et  sub  pane.  De  re  ipsa,  quam  affir¬ 
mant,  aliquid  jam  attigimus,  et  mox  plura  adhuc  dicenda  erunt. 

1  Nunc  tantum  de  verbis  disputo,  quibus  se  constringi  dicunt,  ne 
admittant  panem  vocari  corpus,  quia  signum  sit  corporis.  Atqui 
si  tropum  omnem  refugiunt,  cur  a  simplici  Christi  demonstratione 
s  |  transsiliunt  ad  suas  loquutiones  longe  diversas?  Multum  enim 
differunt,  panem  esse  corpus,  et  corpus  esse  cum  pane.  Sed  quia 
videbant  fieri  non  posse  ut  simplex  haec  propositio  staret,  panem 
esse  corpus:  per  illas  loquendi  formas,  quasi  per  obliquos  flexus, 
elabi  tentarunt.  Alii  vero  audaciores  asserere  non  dubitant,  pro¬ 
prie  loquendo,  panem  esse  corpus:  atque  hoc  modo  vere  se  lite- 
rales  esse  probant.  Si  objicitur,  panem  igitur  esse  Christum  et 
esse  Deum,  negabunt  id  quidem,  quia  verbis  Christi  expressum 
non  est.  Sed  nihil  proficient  negando:  quando  omnes  consentiunt 
totum  Christum  nobis  offerri  in  coena.  Intolerabilis  autem  blas- 
phemia  est,  sine  figura  praedicari  de  elemento  caduco  et  corrup¬ 
tibili,  quod  sit  Christus.  Quaero  jam  ex  ipsis,  idemne  valeant 
duae  istae  propositiones :  Christus  est  filius  Dei,  et  panis  est  Christi 
corpus.  Si  diversas  esse  concedant  (quod  ab  invitis  extorquebitur) 
respondeant  unde  differentia?  Non  aliam,  arbitror,  adducent,  nisi 
quod  sacramentali  modo  panis  vocatur  corpus.  Unde  sequitur, 
s  Christi  verba  non  subjici  communi  regulae,  nec  debere  ad  gram¬ 
maticam  exigi.  Ex  omnibus  etiam  morosis  et  praefactis  literae 
•  |  exactoribus  quaero ,  ubi  Lucas  et  Paulus  calicem  dicunt  testamen¬ 
tum  in  sanguine,  annon  idem  exprimant  quod  priore  membro,  ubi 
panem  nominant  corpus?  Eadem  certe  religio  fuit  in  una  parte 
mysterii,  quae  in  altera;  et  quia  obscura  est  brevitas,  sensum 
melius  elucidat  longior  sermo.  Quoties  ergo  ex  verbo  uno  con- 
|  tendent,  panem  esse  corpus:  ego  ex  pluribus  verbis  commodam 
interpretationem  afferam,  esse  testamentum  in  corpore.  Quid  enim  ? 
an  quaerendus  erit  interpres  Paulo  et  Luca  fidelior  aut  certior? 
Neque  tamen  huc  tendo,  ut  quidquam  delibem  de  ea  quam  con¬ 
fessus  sum  corporis  Christi  communicatione;  stultam  modo  pervi¬ 
caciam,  qua  tam  hostiliter  litigant  de  verbis,  refellere  propositum 
est.  Panem,  autoribus  Paulo  et  Luca,  corpus  Christi  esse  intelligo, 
quia  foedus  est  in  corpore.  Quod  si  impugnant,  non  mecum,  sed 
cum  spiritu  Dei  certamen  illis  est.  Utcunque  verborum  Christi 

reverentia  tangi  se  quiritentur,  quominus  figurate  intelligere  ausint 
quae  sunt  aperte  dicta,  non  est  tamen  hic  satis  justus  praetextus, 
cur  omnes  quas  contra  objicimus  rationes  ita  respuant.  Interea 
quale  sit  istud  in  Christi  corpore  et  sanguine  testamentum,  ut 
jam  admonui ,  tenere  convenit :  quia  non  aliter  prodesset  nobis 
foedus  sacrificio  mortis  sancitum,  nisi  accederet  arcana  illa  com¬ 
municatio  qua  in  unum  cum  Christo  coalescimus. 

21.  Restat  igitur  ut  propter  affinitatem  quam  habent  cum 
suis  symbolis  res  signatae,  nomen  ipsum  rei  fateamur  attributum 
fuisse  symbolo;  figurate  id  quidem,  sed  non  sine  aptissima  ana¬ 
logia.  Allegorias  et  parabolas  omitto ,  ne  quis  subterfugia  me 
quaerere,  et  extra  praesentem  causam  egredi  causetur.  Dico  me- 
tonymicum  esse  hunc  sermonem,  qui  usitatus  est  passim  in  scrip¬ 
tura,  ubi  de  mysteriis  agitur.  Neque  enim  aliter  accipere  possis 
quod  dicitur,  circumcisionem  esse  foedus,  agnum  esse  transitum, 
sacrificia  legis  esse  expiationes;  denique  petram,  ex  qua  in  deserto 
aqua  profluebat,  fuisse  Christum ,  nisi  translatitie  dictum  accipias. 
Nec  modo  a  superiore  ad  inferius  nomen  transfertur;  sed  contra, 
etiam  rei  signatae  tribuitur  nomen  signi  visibilis:  ut  quum  dicitur 
Deus  apparuisse  Mosi  in  rubo  (Exod.  3,  2);  arca  foederis  vocatur 
Deus  et  Dei  facies  (Psal.  84,  8  et  42,  3),  et  columba,  spiritus  sanc¬ 
tus  (Matth.  3,  16).  Nam  etsi  essentia  symbolum  a  re  signata  dif¬ 
fert,  quod  haec  spiritualis  est  et  coelestis,  illud  corporeum  et  vi¬ 
sibile,  quia  tamen  rem  cui  repraesentandae  consecratum  est,  non 
figurat  'tantum  ceu  nuda  et  inanis  tessera,  sed  vere  etiam  exhi¬ 
bet:  cur  non  ejus  appellatio  in  ipsum  jure  competat?  Quod  si 
humanitus  excogitata  symbola,  quae  imagines  sunt  rerum  absen¬ 
tium  potius  quam  notae  praesentium,  quas  etiam  ipsas  fallaciter 
saepissime  adumbrant,  earum  tamen  titulis  interdum  ornantur,  quae 
a  Deo  sunt  instituta,  multo  majori  ratione  rerum  nomina  mutuan¬ 
tur,  quarum  et  certam  minimeque  fallacem  significationem  semper 
gerunt,  et  adjunctam  habent  secum  veritatem.  Tanta  est  simili¬ 
tudo  et  vicinitas  alterius  ad  alterum,  ut  proclivis  ultro  citroque 
sit  deductio.  Desinant  itaque  adversarii  insulsas  facetias  in  eos 
congerere,  tropistas  vocando:  quando  ex  communi  scripturae  usu 
sacramentalem  loquendi  modum  exponimus.  Nam  quum  in  multis 
sacramenta  simul  conveniunt,  tum  in  hac  metonymia  quaedam  est 
ipsis  omnibus  inter  se  communitas.  Ut  ergo  lapidem,  e  quo  Is- 
raelitis  spiritualis  potus  scaturiebat,  Christum  fuisse  apostolus  docet 
(1  Cor.  10,  4),  quod  visibile  symbolum  foret,  sub  quo  spiritualis 
ille  potus  vere  quidem,  sed  non  ad  oculum  percipiebatur:  ita  cor¬ 
pus  Christi  panis  hodie  nuncupatur,  quando  symbolum  est  quo  ve¬ 
ram  corporis  sui  manducationem  offert  nobis  Dominus.  Neque  ali¬ 
ter  vel  sensit  vel  loquutus  est  Augustinus  *) ;  ne  quis  hoc  asper- 
netur  tanquam  novum  commentum.  Si  sacramenta,  inquit,  quan- 
dam  similitudinem  earum  rerum  quarum  sacramenta  sunt,  non  ha- 


1)  Epist.  23.  ad  Bonif.  (98). 

berent,  utique  sacramenta  non  essent;  ex  hac  autem  similitudine 
plerumque  etiam  ipsarum  rerum  nomina  accipiunt:  sicut  ergo  se¬ 
cundum  quendam  modum  sacramentum  corporis  Christi  corpus  Chri¬ 
sti  est,  sacramentum  sanguinis  Christi  sanguis  Christi  est,  ita  sa¬ 
cramentum  fidei  fides  est.  Multi  sunt  apud  eum  similes  loci,  quos 
supervacuum  foret  congerere,  quum  unus  ille  sufficiat;  nisi  quod 
monendi  sunt  lectores  idem  a  sancto  viro  tradi  in  epistola  ad  Evo- 
dium.  Eri  vola  autem  tergiversatio  est,  ubi  docet  Augustinus,  fre¬ 
quentem  ac  tritam  esse  metonymiam  in  mysteriis,  non  fieri  men¬ 
tionem  coenae.  Quia  hoc  recepto,  ratiocinari  a  genere  ad  speciem 
non  liceret,  nec  valeret  argumentum:  omne  animal  motu  praedi¬ 
tum  est,  ergo  bos  et  equus  motu  praeditus  est.  Quanquam  lon¬ 
gior  disceptatio  alibi  ejusdem  sancti  verbis  dirimitur,  ubi  dicit1), 
Christum  non  dubitasse  vocare  corpus  suum,  quum  signum  daret 
i  corporis  sui.  Et  alibi2):  miranda,  inquit,  Christi  patientia,  quod 
Judam  adhibuit  ad  convivium,  in  quo  corporis  et  sanguinis  sui 
j  figuram  discipulis  commendavit  et  tradidit. 

22.  Si  quis  tamen  morosus,  ad  alia  omnia  caecutiens,  huic 
|  tantum  verbo  insistat,  HOC  EST,  quasi  mysterium  hoc  ab  omni¬ 
bus  aliis  separet,  facilis  solutio  est.  Yerbi  substantivi  tantam  esse 
j  emphasim  dicunt,  ut  nullum  schema  admittat.  Quod  si  illis  con- 
|  cedimus,  nempe  in  verbis  Pauli  (1  Cor.  10,  16)  substantivum  ver- 
|  bum  legitur ,  ubi  panem  vocat  kolvcovlccv  corporis  Christi.  Aliud 
I  autem  est  communicatio  quam  corpus  ipsum.  Imo  fere,  ubi  de 
i  sacramentis  agitur,  idem  verbum  occurrit:  hoc  erit  vobis  foedus 
j  mecum  (Gen.  17,  13);  agnus  hic  erit  vobis  Pesach  (Exod.  12,  43). 
ISTe  plura,  quum  dicit  Paulus  (1  Cor.  10,  4)  petram  fuisse  Christum, 
cur  illis  minus  emphaticum  est  eo  loco  substantivum  verbum  quam 
j  in  Christi  sermone?  Respondeant  etiam,  ubi  dicit  Joannes  (7,  39): 

;  nondum  erat  spiritus  sanctus  quia  Jesus  nondum  erat  glorificatus, 
quid  valeat  substantivum  verbum  ?  Nam  si  regulae  suae  affixi  ma- 
j  nent ,  abolebitur  aeterna  spiritus  essentia ,  quasi  initium  acceperit 
;  a  Christi  ascensione.  Respondeant  demum  quid  significet  illud  Pauli 
(Tit.  3,  5) ,  baptismum  esse  lavacrum  regenerationis  et  renovatio¬ 
nis,  quem  constat  multis  esse  inutilem.  Sed  nihil  ad  eos  refellen¬ 
dos  validius  est  quam  illud  Pauli  (1  Cor.  12,  12),  ecclesiam  esse 
Christum.  Nam  similitudine  corporis  humani  adducta  subnectit: 
sic  est  Christus.  Ubi  non  intelligit  unigenitum  Dei  filium  in  se, 
sed  in  membris.  His  jam  me  adeptum  esse  arbitror,  ut  sanis  et 
integris  hominibus  foeteant  hostium  nostrorum  calumniae,  dum  spar¬ 
gunt,  fidem  nos  abrogare  Christi  verbis :  quae  nos  non  minus  obe- 
dienter  amplectimur  quam  ipsi,  et  majori  religione  expendimus. 
Imo  supina  eorum  securitas  indicio  est  non  magnopere  eos  curare 
quid  voluerit  Christus,  modo  clypeum  illis  suppeditet  ad  tuendam 
obstinationem;  sicuti  nostra  disquisitio  testis  esse  debet,  quanti  sit 


1)  Contra  Adimantum  Manichaeum  Cap.  12. 

2)  In  Psal.  3. 

nobis  Christi  autoritas.  Odiose  jactant,  humanum  sensum  nobis 
obstare,  quominus  credamus  quod  Christus  sacro  suo  ore  protulit; 
sed  quam  improbe  hanc  ignominiam  nobis  inurant,  magna  ex  parte  I 
jam  planum  feci,  et  clarius  deinde  liquescet.  Nihil  ergo  nos  im¬ 
pedit  quominus  loquenti  Christo  credamus ,  et  simul  ac  hoc  vel 
illud  annuerit,  acquiescamus.  Tantum  hoc  agitur,  an  nefas  sit  de 
genuino  sensu  sciscitari. 

23.  Vetant  boni  isti  magistri,  ut  literati  appareant,  vel  tan¬ 
tillum  a  litera  discedere.  Ego  contra,  ubi  scriptura  Deum  nomi¬ 
nat  virum  bellicosum,  quia  sine  translatione  nimis  asperam  loquu- 
tionem  fore  video,  non  dubito  sumptam  esse  ab  hominibus  com¬ 
parationem.  Et  sane  non  alio  praetextu  molesti  olim  fuerunt  or¬ 
thodoxis  patribus  Anthropomorphitae,  nisi  quod  vocibus  illis  mor¬ 
dicus  arreptis:  oculi  Dei  vident,  ascendit  ad  ejus  aures,  manus 
ejus  extenta,  terra  scabellum  pedum  ejus,  clamitabant  eripi  Deo  i 
corpus  suum  quod  ei  scriptura  assignat.  Hac  lege  recepta,  im- 
manis  barbaries  totam  fidei  lucem  obruet.  Quae  enim  absurdita- 
tum  monstra  fanaticis  hominibus  elicere  non  licebit,  si  illis  per¬ 
mittitur  singulos  apices  stabiliendis  suis  placitis  objicere?  Quod 
objiciunt,  non  esse  verisimile,  quum  Christus  apostolis  singulare  ! 
pararet  in  rebus  adversis  solatium,  aenigmatice  loquutum  esse  vel 
obscure,  pro  nobis  facit.  Nisi  enim  apostolis  venisset  in  mentem, 
panem  vocari  figurate  corpus,  quia  symbolum  esset  corporis,  tur-  i 
bati  haud  dubie  fuissent  re  tam  prodigiosa.  Eodem  fere  momento 
narrat  Joannes,  in  minimis  quibusque  difficultatibus  perplexos  hae-  1 
sisse.  Qui  secum  disceptant,  quomodo  iturus  sit  Christus  ad  pa¬ 
trem,  et  quaestionem  movent  quomodo  abiturus  sit  e  mundo;  qui 
de  patre  coelesti  nihil  eorum  quae  dicuntur  intelligunt,  donec  eum 
viderint  (Joann.  14,  5.  8.  et  16,  17):  quomodo  tam  faciles  fuissent 
ad  credendum  quod  repudiat  omnis  ratio,  Christum  discumbere  in 
mensa  sub  conspectu  suo,  et  invisibilem  includi  sub  pane?  Quod 
ergo  panem  sine  dubitatione  edendo  consensum  suum  testantur, 
hinc  apparet  eodem  quo  nos  sensu  accepisse  Christi  verba,  quia 
illis  occurrit,  quod  in  mysteriis  non  debet  videri  insolens,  nomen 
rei  signatae  signo  transscribi.  Certa  igitur  et  dilucida  fuit  disci¬ 
pulis  consolatio,  ut  nobis  est,  nullo  aenigmate  implicita.  Nec  aliud 
causae  est  cur  a  nostra  interpretatione  quidam  resiliant,  nisi  quod 
eos  excaecavit  diaboli  incantatio ,  nempe  ut  aenigmatum  tenebras 
sibi  fingant,  ubi  obvia  est  concinnae  figurae  interpretatio.  Prae¬ 
terea  si  in  verbis  praecise  insistitur,  perperam  aliud  seorsum  de 
pane  praedicaret  Christus  quam  de  calice.  Panem  vocat  corpus, 
vinum  vocat  sanguinem :  aut  confusa  erit  battologia,  aut  erit  par-  \ 
titio  quae  corpus  a  sanguine  dividat.  Imo  tam  vere  dicetur  de  I 
calice,  hoc  est  corpus  meum,  quam  de  pane  ipso;  et  praedicari  | 
vicissim  poterit,  panem  esse  sanguinem.  Si  respondeant,  spectan¬ 
dum  esse  in  quem  finem  vel  usum  instituta  sint  symbola,  fateor 
id  quidem,  sed  interea  minime  se  expedient,  quin  eorum  error 
absurdum  hoc  secum  trahat,  panem  esse  sanguinem,  et  vinum  cor- 

pus.  Jam  quid  hoc  sibi  velit,  nescio,  quum  res  diversas  esse  con¬ 
cedant  panem  et  corpus,  asserere  tamen  alterum  de  altero  proprie 
et  sine  figura  praedicari;  ac  si  quis  diceret  vestem  quidem  diver¬ 
sam  esse  ab  homine ,  et  tamen  proprie  vocari  hominem.  Interea 
quasi  in  pertinacia  et  convitiis  victoria  illis  sita  esset,  Christum 
accusari  mendacii  dicunt,  si  quaeritur  verborum  interpretatio.  Jam 
lectoribus  judicare  promptum  erit,  quam  injustam  nobis  injuriam 
faciant  isti  syllabarum  aucupes,  dum  simplices  imbuunt  hac  opi¬ 
nione,  fidem  nos  detrahere  Christi  verbis,  quae  furiose  ab  illis 
perverti  ac  confundi ,  a  nobis  autem  fideliter  ac  dextre  explicari 
demonstravimus. 

24.  Sed  non  potest  hujus  mendacii  infamia  penitus  abstergi 
nisi  diluto  altero  crimine.  Nos  enim  rationi  humanae  ita  addic- 
’  tos  esse  jactant,  ut  nihilo  plus  tribuamus  Dei  potentiae  quam  na- 

)  turae  ordo  patitur,  et  dictat  communis  sensus.  A  tam  improbis 

calumniis  provoco  ad  ipsam  doctrinam  quam  tradidi:  quae  satis 
dilucide  ostendit,  me  hoc  mysterium  minime  rationis  humanae  modo 
metiri,  vel  naturae  legibus  subjicere.  Obsecro,  an  ex  physicis  di- 
i  dicimus,  Christum  perinde  animas  nostras  e  coelo  pascere  carne 

;  sua  atque  corpora  pane  et  vino  aluntur?  unde  haec  carni  virtus 

ut  animas  vivificet?  Naturaliter  non  fieri  omnes  dicent.  Humanae 
,  rationi  nihilo  magis  placebit,  penetrare  ad  nos  Christi  carnem,  ut 
nobis  sit  alimentum.  Denique  quisquis  doctrinam  nostram  gusta¬ 
verit,  rapietur  in  admirationem  arcanae  Dei  potentiae.  Isti  autem 
boni  ejus  zelotae  miraculum  sibi  fabricant,  quo  sublato  evanescit 
Deus  ipse  cum  sua  potentia.  Lectores  iterum  admonitos  cupio,  ut 
quid  ferat  nostra  doctrina  diligenter  aestiment,  pendeatne  a  sensu 
communi,  an  vero  fidei  alis,  superato  mundo,  transscendat  in  coe¬ 
los.  Dicimus  Christum  tam  externo  symbolo  quam  spiritu  suo  ad 
nos  descendere,  ut  vere  substantia  carnis  suae  et  sanguinis  sui 
animas  nostras  vivificet.  In  his  paucis  verbis  qui  non  sentit  multa 
subesse  miracula,  plus  quam  stupidus  est :  quando  nihil  magis  prae¬ 
ter  naturam,  quam  ut  vitam  spiritualem  et  coelestem  animae  mu¬ 
tuentur  a  carne  quae  originem  suam  e  terra  accepit,  et  quae  morti 
fuit  subjecta.  Nihil  magis  incredibile  quam  res  toto  coeli  et  terrae 
spatio  dissitas  ac  remotas,  in  tanta  locorum  distantia  non  solum 
conjungi,  sed  uniri,  ut  alimentum  percipiant  animae  ex  carne  Chri¬ 
sti.  Desinant  ergo  praeposteri  homines  invidiam  putida  calumnia 
nobis  facere,  ac  si  de  immensa  Dei  potentia  maligne  aliquid  re¬ 
stringeremus.  Ipsi  enim  vel  nimis  stulte  errant,  vel  improbe  men¬ 
tiuntur.  Non  enim  hic  quaeritur  quid  Deus  potuerit,  sed  quid 
voluerit.  Affirmamus  autem  id  factum  esse  quod  illi  placitum  erat. 
Placuit  autem,  Christum  fratribus  per  omnia  similem  fieri,  excepto 
peccato.  Qualis  est  nostra  caro  ?  nonne  quae  certa  sua  dimensione 
constat,  quae  loco  continetur,  quae  tangitur,  quae  videtur  ?  Et  cur, 
inquiunt,  non  faciat  Deus  ut  caro  eadem  plura  diversaque  loca  oc¬ 
cupet,  ut  nullo* loco  contineatur,  ut  modo  et  specie  careat?  In¬ 
sane,  quid  a  Dei  potentia  postulas  ut  carnem  faciat  simul  esse 

et  non  esse  carnem?  Perinde  ac  si  instes  ut  lucem  faciat  simul  esse 
lucem  et  tenebras.  At  lucem  vult  esse  lucem;  tenebras,  tenebras; 
carnem,  carnem.  Convertet  quidem  quum  volet  tenebras  in  lucem 
et  lucem  in  tenebras;  sed  quum  exigis  ut  lux  et  tenebrae  non 
differant,  quid  aliud  quam  ordinem  sapientiae  Dei  pervertis?  Car¬ 
nem  igitur  carnem  esse  oportet;  spiritum,  spiritum;  unumquodque 
qua  a  Deo  lege  et  conditione  creatum  est.  Ea  vero  est  carnis 
conditio  ut  uno  certoque  loco,  ut  sua  dimensione,  ut  sua  forma 
constet.  Ea  conditione  carnem  induit  Christus ,  cui ,  teste  Augu¬ 
stino1),  incorruptionem  quidem  et  gloriam  dedit,  naturam  et  ve¬ 
ritatem  non  abstulit. 

25.  Excipiunt,  se  verbum  habere  quo  palam  facta  est  Dei 
voluntas :  nempe  si  illis  conceditur,  donum  interpretationis  ex  ec¬ 
clesia  profligare  quod  lucem  verbo  afferat.  Fateor  illos  habere 
verbum:  sed  quale  olim  Anthropomorphitae ,  quum  Deum  corpo¬ 
reum  facerent;  quale  Marcion  et  Manichaei,  quum  fingerent  Christi 
corpus  vel  coeleste,  vel  phantasticum.  Citabant  enim  testimonia: 
primus  Adam  e  terra  terrestris,  secundus  Adam  e  coelo  coelestis. 
Item :  Christus  se  ipsum  exinanivit  forma  servi  accepta,  et  simili¬ 
tudine  repertus  ut  homo.  Verum  crassi  comestores  nullam  Dei 
potentiam  esse  existimant,  nisi  monstro  in  cerebris  suis  fabricato 
evertatur  totus  ordo  naturae ;  quod  potius  est  Deum  circumscribere, 
ubi  figmentis  nostris  appetimus  experiri  quid  possit.  Ex  quo  enim 
verbo  sumpserunt,  corpus  Christi  in  coelo  visibile  esse,  latere  au¬ 
tem  invisibile  in  terra  sub  innumeris  panis  frustulis?  Dicent  ne¬ 
cessitatem  hoc  flagitare,  ut  Christi  corpus  detur  in  coena.  Nempe 
quia  carnalem  esum  ex  Christi  verbis  elicere  libuit,  suo  ipsorum 
praejudicio  abrepti  necesse  habuerunt  argutiam  hanc  excudere,  cui 
reclamat  tota  scriptura.  Quidquam  vero  a  nobis  imminui  de  po¬ 
tentia  Dei,  usque  eo  falsum  est,  ut  nostra  doctrina  apprime  mag¬ 
nificum  sit  ejus  elogium.  Sed  quia  semper  nos  insimulant,  frau¬ 
dari  Deum  suo  honore,  dum  respuimus  quod  secundum  communem 
sensum  difficile  est  creditu,  licet  ore  Christi  promissum  fuerit:  ite¬ 
rum  respondeo  quod  nuper,  nos  in  fidei  mysteriis  sensum  commu¬ 
nem  non  consulere ,  sed  placida  docilitate  et  spiritu  mansuetudi¬ 
nis,  quem  commendat  Jacobus  (1,21),  suscipere  profectam  e  coelo 
doctrinam.  Sed  in  quo  ipsi  perniciose  errant,  nos  utilem  mode¬ 
rationem  sequi  non  diffiteor.  Illi  auditis  Christi  verbis,  hoc  est 
corpus  meum ,  miraculum  ab  ejus  mente  remotissimum  imaginan¬ 
tur.  Ubi  autem  ex  hoc  commento  emergunt  foedae  absurditates, 
quia  jam  praecipiti  festinatione  laqueos  induerunt,  demergunt  se 
in  abyssum  omnipotentiae  Dei,  ut  hoc  modo  veritatis  lucem  ex¬ 
stinguant.  Hinc  fastuosa  illa  morositas:  nolumus  scire  quomodo 
sub  pane  lateat  Christus,  hac  ipsius  voce  contenti:  hoc  est  corpus 
meum.  Nos  vero,  ut  in  tota  scriptura,  sanam  hujus  loci  intelli- 
gentiam  non  minore  obedientia  quam  cura  consequi  studemus;  ne¬ 
que  praepostero  fervore  temere  arripimus  et  sine  delectu  quod  pri- 


1)  Epist.  ad  Dardanum. 

mum  se  mentibus  nostris  ingerit;  sed  sedula  meditatione  adhibita, 
sensum  amplectimur  quem  spiritus  Dei  suggerit.  Quo  freti  despi¬ 
cimus  ex  alto  quidquid  terrenae  sapientiae  contra  opponitur.  Imo 
captivas  tenemus  mentes  nostras,  ne  verbulo  duntaxat  obstrepere, 
ac  humiliamus,  ne  insurgere  audeant.  Hinc  nata  est  expositio  ver¬ 
borum  Christi,  quam  ex  perpetuo  scripturae  usu  sacramentis  com¬ 
munem  esse,  omnes  in  ea  mediocriter  versati  norunt.  Nec  vero 
nefas  esse  nobis  ducimus,  sanctae  virginis  exemplo  (Luc.  1,  34), 
in  re  ardua  sciscitari  quomodo  fieri  possit. 

26;  Sed  quia  nihil  ad  -confirmandam  piorum  fidem  magis 
valebit,  quam  ubi  didicerint,  quam  posuimus  doctrinam  ex  puro 
Dei  verbo  sumptam  esse,  ejusque  autoritati  inniti,  hoc  quoque 
qua  potero  brevitate  planum  faciam.  Corpus  Christi ,  ex  quo  re¬ 
surrexit,  non  Aristoteles,  sed  spiritus  sanctus  tradit  finitum  esse, 
ac  coelo  comprehendi  usque  ad  ultimum  diem.  Nec  me  latet, 
locos,  qui  in  hanc  rem  citantur,  secure  ab  ipsis  eludi.  Quoties 
dicit  Christus  (Joann.  14,  12  et  28)  se  abiturum  relicto  mundo, 
excipiunt,  discessum  illum  nihil  aliud  esse  quam  mutationem 
mortalis  status.  Atqui  hoc  modo  non  substitueret  Christus  spiri¬ 
tum  sanctum,  supplendo,  ut  loquuntur,  absentiae  suae  defectui; 
quando  in  illius  locum  non  succedit,  nec  rursum  descendit  Chri¬ 
stus  ipse  ex  coelesti  gloria,  ut  conditionem  mortalis  vitae  susci¬ 
peret.  Certe  adventus  spiritus  et  ascensus  Christi  antitheta  sunt : 
ideoque  fieri  non  potest  ut  eodem  modo  secundum  carnem  no- 
biscum  habitet  Christus,  quo  spiritum  suum  mittit.  Adde  quod 
diserte  exprimit,  se  cum  discipulis  non  semper  fore  in  mundo. 
Hoc  etiam  dictum  pulchre  sibi  diluere  videntur:  quasi  neget  Chri¬ 
stus  se  pauperem  et  miserum  semper  fore,  vel  necessitatibus  ca¬ 
ducae  vitae  obnoxium.  Atqui  circumstantia  loci  palam  reclamat: 
quando  non  agitur  de  egestate  et  inopia,  vel  misero  terrenae  vi¬ 
tae  statu,  sed  de  cultu  et  honore.  Unctio  discipulis  non  place¬ 
bat,  quod  putarent  supervacuum  et  inutilem  esse  sumptum  et 
luxuriae  affinem,  ideoque  in  pauperes  impensum  maluissent  pre¬ 
tium  illud,  quod  male  profusum  fuisse  putabant.  Kespondet  Chri¬ 
stus  se  non  semper  fore  praesentem  ut  tali  honore  colatur  (Matth. 
26,  11).  Nec  aliter  exposuit  Augustinus,  cujus  haec  minime  am¬ 
bigua  sunt  verba1):  Quum  diceret  Christus,  me  non  semper  ha¬ 
bebitis  vobiscum,  loquebatur  de  praesentia  corporis.  Nam  secun¬ 
dum  majestatem  suam,  secundum  providentiam,  secundum  ineffa¬ 
bilem  et  invisibilem  gratiam,  impletur  quod  ab  eo  dictum  est: 
ecce ,  ego  vobiscum  sum  usque  ad  consummationem  saeculi  •  se¬ 
cundum  carnem  vero  quam  verbum  assumpsit,  secundum  id  quod 
de  virgine  natus  est,  secundum  id  quod  a  Judaeis  comprehensus 
est,  quod  ligno  confixus,  quod  de  cruce  depositus,  quod  linteis 
involutus,  quod  in  sepulcro  conditus,  quod  in  resurrectione  mani¬ 
festatus:  non  semper  habebitis  me  vobiscum.  Quare?  quoniam 


1)  Tract.  in  Joann.  50,  13. 

conversatus  est  secundum  corporis  praesentiam  quadraginta  diebus 
cum  discipulis  suis,  et  deducentibus  eis  videndo,  non  sequendo, 
ascendit.  Non  est  hic,  ibi  enim  sedet  ad  dexteram  patris.  Et 
tamem  hic  est,  quia  non  recessit  praesentia  majestatis.  Aliter 
secundum  praesentiam  majestatis,  semper  habemus  Christum;  se¬ 
cundum  praesentiam  carnis  recte  dictum  est:  me  autem  non  sem¬ 
per  habebitis.  Habuit  enim  ecclesia  secundum  praesentiam  carnis 
paucis  diebus;  modo  fide  tenet,  oculis  non  videt.  Ubi,  ut  hoc 
quoque  breviter  annotem,  tribus  modis  eum  nobis  praesentem 
facit,  majestate,  providentia,  ineffabili  gratia,  sub  qua  mirificam 
istam  corporis  et  sanguinis  ejus  communionem  comprehendo :  modo 
spiritus  sancti  virtute  fieri  intelligamus ,  non  fictitia  illa  corporis 
ipsius  sub  elemento  inclusione.  Siquidem  carnem  se  habere  et 
ossa  Dominus  noster  testatus  est  quae  palpari  et  videri  possent. 
Et  abire  ac  ascendere,  non  speciem  ascendentis  abeuntisque  dare 
significant,  sed  vere  id  facere  quod  verba  sonant.  Ergone,  dicet 
quispiam,  certam  coeli  regionem  Christo  assignabimus  ?  Ego  autem 
cum  Augustino  x)  respondeo ,  curiosissimam  esse  hanc  et  super¬ 
vacaneam  quaestionem,  modo  tamen  in  coelo  esse  credamus. 

27.  Quid  vero,  toties  repetitum  ascensus  nomen,  annon 
migrationem  ab  uno  loco  in  alterum  significat?  Negant:  quia 
per  altitudinem  secundum  eos  tantum  notatur  imperii  majestas. 
Sed  quid  ipse  ascendendi  modus?  annon  spectantibus  discipulis 
in  sublime  evehitur?  annon  clare  narrant  evangelistae  receptum 
fuisse  in  coelos  ?  Excipiunt  acuti  isti  sophistae ,  nube  interposita 
subductum  fuisse  e  conspectu,  ut  discerent  fideles  non  fore  postea 
in  mundo  visibilem.  Quasi  vero  non  debuerit  potius  momento 
evanescere,  ut  fidem  faceret  praesentiae  invisibilis;  vel  nubes  eum 
colligere  non  debuerit  antequam  pedem  moveret.  Dum  vero  sub¬ 
limis  fertur  in  aerem,  et  subjecta  nube  se  amplius  in  terra  quae¬ 
rendum  non  esse  docet,  tuto  colligimus  domicilium  nunc  ei  in 
coelis  esse:  sicut  etiam  asserit  Paulus  (Phil.  3,  20),  et  inde  a 
nobis  exspectari  jubet.  Hac  ratione  admonent  angeli  (Act.  1,  11) 
discipulos,  frustra  eos  in  coelum  suspicere;  quia  Jesus  qui  as¬ 
sumptus  est  in  coelum,  sic  veniet  quemadmodum  eum  viderant 
ascendere.  Hic  quoque  faceta,  ut  sibi  videntur,  tergiversatione 
effugiunt  sanae  doctrinae  adversarii ,  venturum  tunc  visibilem,  qui 
nunquam  e  terra  discessit,  quin  apud  suos  invisibilis  maneat. 
Quasi  vero  angeli  duplicem  illic  praesentiam  insinuent,  ac  non 
simpliciter  discipulos  faciant  oculatos  testes  ascensus,  ne  qua 
supersit  dubitatio;  perinde  ac  si  dicerent:  vobis  videntibus  in 
coelum  receptus  coeleste  sibi  imperium  asseruit;  superest  ut  pa¬ 
tienter  exspectetis  dum  rursus  adveniat  mundi  judex;  quia  nunc 
coelum  ingressus  non  est,  ut  illud  solus  occupet,  sed  ut  secum 
vos  et  omnes  pios  colligat. 

28.  Quoniam  vero  patronos  adulterini  dogmatis  veterum 


1)  Libr.  de  fide  et  symb.  cap.  6. 

suffragiis  nihil  pudet  illud  ornare,  ac  praesertim  Augustini ,  quam 
perverse  id  conentur,  paucis  expediam.  Nam  quum  a  doctis  et 
piis  viris  collecta  fuerint  eorum  testimonia,  nolo  rem  actam  agere ; 
ex  eorum  lucubrationibus  petat  qui  volet.  Ne  ex  Augustino  qui¬ 
dem  congeram  quaecunque  ad  rem  facerent;  sed  contentus  ero 
paucis  ostendere ,  sine  controversia  totum  esse  nostrum.  Quod 
adversarii,  ut  eum  nobis  extorqueant,  praetexunt,  passim  in  ejus 
libris  occurrere,  carnem  et  sanguinem  Christi  dispensari  in  coena, 
nempe  victimam  semel  in  cruce  oblatam,  frivolum  est:  quum  si¬ 
mul  vocet  vel  eucharistiam,  vel  sacramentum  corporis.  Caeterum 
quo  sensu  voces  carnis  et  sanguinis  usurpet,  non  est  quod  longo 
circuitu  quaeramus,  quando  se  ipsum  explicat,  dicens1),  sacra¬ 
menta  ex  similitudine  rerum  quas  signant  nomina  accipere;  ideo- 
que  secundum  quendam  modum  sacramentum  corporis  esse  cor¬ 
pus.  Cui  concinit  alter2)  locus  satis  vulgaris:  non  dubitavit 
Dominus  dicere,  hoc  est  corpus  meum,  quum  signum  daret. 
Iterum  objectant,  diserte  scribere  Augustinum,  corpus  Christi  ca¬ 
dere  in  terram  et  in  os  ingredi3):  nempe  eodem  sensu  quo  con¬ 
sumi  affirmat,  quia  utrum  que  simul  conjungit.  Nec  obstat  quod 
dicit,  peracto  mysterio  panem  consumi,  quia  paulo  ante  dixerat: 
quia  hominibus  haec  nota  sunt,  quando  per  homines  fiunt,  ho¬ 
norem  tanquam  religiosa  possunt  habere;  tanquam  mira,  non 
possunt.  Nec  alio  spectat  quod  adversarii  nimis  inconsiderate  ad 
se  trahunt,  Christum  se  quodammodo  portasse  manibus  suis,  quum 
panem  mysticum  discipulis  porrigeret4).  Nam  adverbio  similitu¬ 
dinis  interposito  satis  declarat,  non  vere  nec  realiter  fuisse  sub 
pane  inclusum.  Nec  mirum;  quando  alibi5)  aperte  contendit, 
corpora,  si  illis  tollantur  spatia  locorum,  nusquam  fore,  et  quia 
nusquam  erunt,  penitus  non  fore.  Jejuna  est  cavillatio,  illic  non 
agi  de  coena,  in  qua  Deus  specialem  virtutem  exserit:  quia  de 
Christi  carne  mota  erat  quaestio ,  et  sanctus  vir  ex  professo  re¬ 
spondens,  immortalitatem,  inquit,  carni  suae  dedit  Christus,  na¬ 
turam  non  abstulit ;  secundum  hanc  formam  non  putandus  est 
ubique  diffusus :  cavendum  enim  ne  ita  divinitatem  astruamus  ho¬ 
minis  ,  ut  veritatem  corporis  auferamus ;  non  est  autem  conse¬ 
quens  ut,  quod  in  Deo  est,  sit  ubique  ut  Deus.  Subjicitur  mox 
ratio:  una  enim  persona  Deus  et  homo  est,  et  utrumque  unus 
Christus ;  ubique  per  id  quod  est  Deus ,  in  coelo  per  id  quod  est 
homo.  Cujus  socordiae  fuisset  non  excipere  coenae  mysterium, 
rem  adeo  seriam  et  gravem,  si  quid  doctrinae  quam  tractabat 
illic  fuisset  adversum?  Et  tamen  si  quis  attente  quod  paulo  post 
sequitur  legat,  reperiet  sub  illa  generali  doctrina  coenam  quoque 
comprehendi,  Christum  unigenitum  Dei  filium,  eundemque  filium 
hominis,  ubique  totum  praesentem  esse,  tanquam  Deum :  in  templo 

1)  Ad  Bonif.  ep.  23. 

2)  Contra  Adimantum  Manich.  libr.  12. 

3)  Libr.  3.  de  Trinit.  cap.  10. 

4)  In  Ps.  33.  5)  Epist.  ad  Dardanum. 

Dei  (hoc  est  in  ecclesia)  esse  tanquam  inhabitantem  Denm,  et 
in  loco  aliquo  coeli,  propter  veri  corporis  modum.  Yidemus  ut 
ad  Christum  cum  ecclesia  uniendum,  corpus  ejus  e  coelo  non 
eliciat,  quod  certe  facturus  erat,  si  corpus  Christi  vere  cibus  no¬ 
bis  non  esset  nisi  sub  pane  inclusum.  Alibi x)  definiens  quomodo 
fideles  Christum  nunc  possideant:  habes,  inquit,  per  signum  cru¬ 
cis,  per  baptismatis  sacramentum,  per  altaris  cibum  et  potum. 
Quam  recte  superstitiosum  ritum  inter  symbola  praesentiae  Christi 
numeret,  non  disputo;  sed  qui  praesentiam  carnis  comparat  crucis 
signo,  satis  ostendit  se  Christum  bicorporem  non  fingere,  ut  oc¬ 
cultus  sub  pane  lateat  qui  in  coelo  visibilis  sedet.  Quod  si  ex¬ 
plicatione  indiget,  continuo  post  illic  adjungitur,  secundum  prae¬ 
sentiam  majestatis  nos  semper  habere  Christum;  secundum  prae¬ 
sentiam  carnis  recte  dictum  esse:  me  non  semper  habebitis.  Ex¬ 
cipiunt  simul  etiam  hoc  addi,  secundum  ineffabilem  et  invisibilem 
gratiam  impletur  quod  ab  eo  dictum  est:  ego  vobiscum  sum  us¬ 
que  ad  consummationem  saeculi.  Sed  nihil  in  eorum  commodum: 
quia  hoc  tandem  ad  majestatem  restringitur,  quae  semper  oppo¬ 
nitur  corpori,  ac  nominatim  caro  a  gratia  virtuteque  discernitur. 
Sicut  alibi  eadem  antithesis  apud  eum  legitur,  quod  reliquerit 
Christus  discipulos  praesentia  corporali,  ut  futurus  sit  cum  illis 
praesentia  spirituali:  ubi  clarum  est,  carnis  essentiam  distingui 
a  spiritus  virtute,  quae  nos  Christo  conjungit,  locorum  alioqui 
distantia  procul  dissitos.  Eodem  loquendi  genere  saepius  utitur, 
ut  quum  dicit:  venturus  est  ad  vivos  et  mortuos  praesentia  iti¬ 
dem  corporali,  secundum  fidei  regulam  sanamque  doctrinam;  nam 
praesentia  spirituali  ad  eos  utique  erat  venturus,  et  cum  tota  ec¬ 
clesia  futurus  in  mundo  usque  ad  consummationem  saeculi:  ergo 
ad  credentes  dirigitur  hic  sermo ,  quos  servare  jam  coeperat  prae¬ 
sentia  corporali,  et  quos  relicturus  erat  absentia  corporali,  ut  eos 
cum  patre  servaret  praesentia  spirituali.  Corporale  accipere  pro 
visibili,  nugatorium  est:  quando  et  corpus  opponit  divinae  po¬ 
tentiae;  et  addens,  cum  patre  servare,  clare  exprimit  gratiam 
suam  e  coelo  per  spiritum  ad  nos  diffundere. 

29.  Et  quoniam  tantum  fiduciae  ponunt  in  hac  latebra  prae¬ 
sentiae  invisibilis,  agedum  videamus  quam  bene  in  ea  se  occul¬ 
tent.  Primo  syllabam  non  proferent  ex  scripturis,  qua  probent 
invisibilem  esse  Christum;  sed  pro  confesso  sumunt,  quod  nemo 
sanus  illis  dabit,  non  posse  aliter  Christi  corpus  in  coena  dari 
nisi  opertum  panis  larva.  Atque  hoc  ipsum  est  de  quo  nobis- 
cum  litigant:  tantum  abest  ut  principii  locum  obtineat.  Ac  dum 
ita  garriunt,  coguntur  duplex  facere  Christi  corpus:  quia  in  se 
visibile  est  in  coelo  secundum  eos,  in  coena  autem  speciali  dis¬ 
pensationis  modo  invisibile.  Quam  vero  belle  hoc  conveniat,  tum 
ex  aliis  scripturae  locis,  tum  Petri  testimonio  facile  judicium  est. 
Dicit  Petrus  (Act.  3,  21),  oportere  Christum  in  coelo  capi  vel 


1)  Tract.  50.  in  Joannem. 

comprehendi,  donec  iterum  adveniat.  Docent  isti  ubique  locorum 
esse,  sed  absque  forma.  Excipiunt,  iniquum  esse  naturam  glo¬ 
riosi  corporis  subjicere  communis  naturae  legibus.  Atqui  Serve- 
ticum  illud  delirium,  quod  piis  omnibus  merito  detestabile  est, 
absorptum  fuisse  corpus  a  divinitate,  secum  trahit  haec  respon¬ 
sio.  Non  dico  eos  ita  sentire;  verum  si  inter  dotes  glorificati 
corporis  numeratur,  invisibili  modo  omnia  implere,  corpoream 
substantiam  aboleri  palam  est,  nec  discrimen  ullum  relinqui  dei¬ 
tatis  et  humanae  naturae.  Deinde,  si  ita  multiforme  et  varium 
est  Christi  corpus,  ut  uno  in  loco  appareat,  in  altero  sit  invisi¬ 
bile,  ubi  ipsa  corporis  natura,  quod  suis  dimensionibus  constat? 
et  ubi  unitas  ?  Longe  rectius  Tertullianus,  qui  verum  et  naturale 
Christi  corpus  fuisse  contendit :  quia  ejus  in  mysterio  coenae  figura 
nobis  proponitur  in  pignus  ac  certitudinem  vitae  spiritualis.  Et 
certe  de  corpore  glorioso  dicebat  Christus  (Luc.  24,  39):  videte 
et  palpate,  quia  spiritus  carnem  et  ossa  non  habet.  Ecce  ipsius 
Christi  ore  carnis  veritas  probatur,  quia  palpari  potest  ac  videri. 
Aufer  ista,  jam  caro  esse  desinet.  Semper  ad  latibulum  confu¬ 
giunt  suae  dispensationis  quam  sibi  fabricarunt.  Nostrum  vero 
est,  quod  absolute  pronuntiat  Christus  ita  amplecti,  ut  sine  ex¬ 
ceptione  apud  nos  valeat  quod  vult  asserere.  Se  non  spectrum 
esse  probat:  quia  sit  in  carne  sua  visibilis.  Tollatur  quod  tan- 
quam  proprium  corporis  sui  naturae  vendicat:  nonne  excudenda 
erit  nova  corporis  definitio?  Jam  quocunque  se  circumagant,  in 
loco  illo  Pauli  (Phil.  3,  21)  fictitia  eorum  dispensatio  locum  non 
habet,  ubi  dicit,  nos  exspectare  e  coelo  salvatorem,  qui  corpus 
nostrum  humile  configurabit  corpori  suo  glorioso.  Neque  enim 
!  speranda  nobis  est  conformi tas  in  illis,  quas  Christo  affingunt, 
|  qualitatibus,  ut  cuique  invisibile  sit  ac  immensum  corpus.  Nec 
|  vero  reperietur  quisquam  tam  bardus  cui  tantam  absurditatem 
!  persuadeant.  Ne  igitur  corpori  Christi  glorioso  hanc  adscribant 
I  dotem,  multis  in  locis  simul  esse,  nulloque  spatio  contineri.  De- 
i  nique  vel  aperte  negent  carnis  resurrectionem,  vel  concedant 
Christum  vestitum  coelesti  gloria  non  exuisse  carnem,  qui  nos 
in  carne  nostra  illius  ejusdem  gloriae  facturus  est  consortes  ac 
socios,  quando  nobis  futura  est  communis  cum  eo  resurrectio, 
i  Quid  enim  clarius  tradit  tota  scriptura,  quam  Christum,  ut  veram 
nostram  carnem  induit  quum  e  virgine  natus  est,  in  vera  carne 
!  nostra  passus  est,  quum  pro  nobis  satisfecit,  ita  eundem  veram 
|  carnem  et  resurgendo  recepisse ,  et  in  coelum  sustulisse  ?  Haec 
i  enim  nobis  nostrae  resurrectionis  et  in  coelum  ascensionis  spes 
est,  quod  Christus  resurrexit  et  ascendit;  atque,  ut  ait  Tertullia- 
t  nus,  arrham  nostrae  resurrectionis  secum  in  coelos  tulit.  Porro 
|  quam  infirma  et  fragilis  foret  spes  illa,  nisi  haec  ipsa  nostra 
>  caro  in  Christo  vere  suscitata  et  in  regnum  coelorum  ingressa 
esset?  Atqui  haec  est  propria  corporis  veritas,  ut  spatio  conti¬ 
neatur,  ut  suis  dimensionibus  constet,  ut  suam  faciem  habeat. 
Eacessat  igitur  stultum  illud  commentum  quod  tam  mentes  horni- 

num  quam  Christum  pani  affigit.  Quorsum  enim,  occulta  sub  ;  i 
pane  praesentia,  nisi  ut  qui  Christum  sibi  habere  conjunctum  t 
cupiunt,  in  symbolo  illo  subsidant?  Atqui  Dominus  ipse  non  j  t 
oculos  tantum,  sed  omnes  sensus  nostros  e  terra  subducere  vo-  |j 
luit,  se  attingi  a  mulieribus  vetans,  donec  ascendisset  ad  patrem  It 
(Joann.  20,  17).  Quum  pio  reverentiae  studio  Mariam  videat  |s 
properare  ad  osculandos  pedes,  cur  tactum  hunc  improbet  ac  pro-  1 
hibeat,  donec  in  coelum  receptus  fuerit,  nulla  causa  est,  nisi  !  ( 
quia  nusquam  alibi  vult  quaeri.  Quod  objiciunt,  postea  visum  [i 
fuisse  Stephano  (Act.  7,  55),  facilis  solutio  est.  Neque  enim  ideo  i  t 
necesse  fuit  Christo  locum  mutare,  qui  servi  sui  oculis  perspica-  ;  ( 
ciam  dare  potuit  quae  coelos  penetraret.  Idem  et  de  Paulo  di-  |  i 
cendum  (Act.  9 ,  4).  Quod  Christum  exiisse  e  sepulcro  clauso  t 
(Matth.  28,  6),  et  clausis  januis  ad  discipulos  ingressum  esse  ■  i 
(Joann.  20,  19)  objiciunt,  nihilo  magis  eorum  errori  suffragatur.  |  i 
Nam  sicut  aqua  non  secus  ac  solidum  pavimentum  Christo  iter  i  i 
praebuit  super  lacum  ambulanti ,  ita  nihil  mirum  si  ad  ejus  oc-  j 
cursum  se  flexit  lapidis  durities.  Etsi  probabilius  est,  ejus  im-  |j 
perio  amotum  fuisse  lapidem ,  et  mox  transitu  dato ,  in  suum  lo-  i! ; 
cum  rediisse.  Nec  januis  clausis  intrare  tantundem  valet  ac  pe-  i 
netrare  per  solidam  materiam,  sed  sibi  aditum  patefacere  divina  ! 
virtute,  ut  repente  steterit  inter  suos  discipulos,  plane  admirabili  !  i 
modo,  quum  obseratae  essent  fores.  Quod  citant  ex  Luca  (24,  i 
31),  Christum  subito  evanuisse  ex  discipulorum  oculis,  quibuscum 
Emaunta  profectus  erat,  nihil  illis  prodest,  et  nos  adjuvat.  Nam 
ut  sui  conspectum  illis  auferret ,  non  factus  est  invisibilis ,  sed 
tantum  disparuit.  Sieuti,  eodem  Luca  teste,  quum  simul  iter  fa-  1 
ceret,  non  induit  novam  faciem  ne  agnosceretur,  sed  tenuit  eorum 
oculos.  Isti  vero  non  modo  Christum  transformant,  ut  in  terra 
versetur,  sed  alium  alibi  suique  dissimilem  esse  fingunt.  Deni¬ 
que  ita  nugando,  non  uno  quidem  verbo,  sed  periphrasi,  ex 
carne  Christi  spiritum  faciunt,  nec  eo  contenti  qualitates  ei  peni¬ 
tus  contrarias  induunt.  Unde  necessario  sequitur  duplicem  esse. 

30.  Jam  ut  illis  demus  quod  garriunt  de  invisibili  prae¬ 
sentia,  nondum  tamen  probata  erit  immensitas,  sine  qua  frustra 
Christum  sub  pane  includere  tentabunt.  Nisi  ubique  simul  esse 
possit  Christi  corpus  nulla  loci  circumferentia,  sub  pane  in  coena 
latere  credibile  non  erit.  Qua  necessitate  ab  illis  inducta  est 
prodigiosa  ubiquitas.  Atqui  firmis  clarisque  scripturae  testimo¬ 
niis  demonstratum  est,  circumscribi  humani  corporis  mensura; 
deinde  suo  in  coelum  ascensu  palam  fecisse  non  omnibus  se  esse 
in  locis,  sed,  dum  in  unum  transit,  priorem  relinquere.  Nec 
vero  promissio  quam  adducunt,  ad  corpus  trahenda  est:  ego  vo- 
biscum  sum  usque  ad  consummationem  saeculi  (Matth.  28,  20).  || 
Primum  non  stabit  perpetua  conjunctio,  nisi  extra  coenae  usum  i 
Christus  in  nobis  corporaliter  habitet;  ideoque  justa  ratio  non  j 
est  cur  tam  acerbe  de  verbis  Christi  litigent,  ut  Christum  in  coena  ' 
includant  sub  pane.  Deinde  contextus  evincit,  Christum  nihil 

b  minus  quam  de  carne  sua  loqui,  sed  invictum  auxilium  promit- 
n  tere  discipulis,  quo  eos  adversus  omnes  satanae  mundique  insui - 
i  tus  tueatur  et  sustineat.  Nam  quum  difficilem  provinciam  in- 

■  jungeret,  ne  eam  aggredi  dubitent,  vel  trepide  obeant,  praesen- 
i  tiae  suae  fiducia  eos  confirmat,  ac  si  diceret,  non  defore  illis 
t  suum  praesidium,  quod  insuperabile  erit.  Nisi  omnia  confundere 

■  liberet,  annon  praesentiae  modum  distinguere  oportuit?  Et  certe 
i  quidam  cum  magno  dedecore  prodere  inscitiam  suam  malunt  quam 
i  vel  minimum  de  errore  cedere.  Non  loquor  de  papistis:  quorum 
)  tolerabilior,  vel  saltem  magis  verecunda  est  doctrina.  Sed  quos¬ 
dam  ita  abripit  contentio,  ut  dicant,  propter  unitas  in  Christo 

•  naturas,  ubicunque  est  divinitas  Christi,  illic  quoque  esse  carnem, 
)  quae  ab  illa  separari  nequit.  Quasi  vero  unio  illa  conflaverit 
3  ex  duabus  naturis  medium  nescio  quid,  quod  neque  Deus  esset, 

neque  homo.  Sic  quidem  Eutyches,  et  post  eum  Servetus.  Verum 
r  ex  scriptura  aperte  colligitur,  sic  unicam  Christi  personam  con- 

-  stare  ex  duabus  naturis,  ut  cuique  tamen  sua  maneat  salva  pro- 

•  prietas.  Ac  Eutychen  jure  fuisse  damnatum  negare  eos  pudebit; 

•  ad  damnationis  causam  mirum  est  eos  non  attendere:  quod  discri- 

-  mine  inter  naturas  sublato,  personae  unitatem  urgens,  ex  Deo 
i  hominem  faceret,  et  ex  homine  Deum.  Cujus  ergo  amentiae  est, 
i  coelum  terrae  potius  miscere  quam  non  extrahere  Christi  corpus 

e  coelesti  sanctuario  ?  Nam  quod  pro  se  testimonia  illa  addu¬ 
cunt:  nemo  ascendit  in  coelum  nisi  qui  descendit,  filius  hominis 
i  qui  in  coelo  est  (Joann.  3,  13);  item:  filius  qui  est  in  sinu  pa- 
1  tris,  ipse  enarravit  (idem  1,  18),  ejusdem  est  stuporis  spernere 
idiomatum  noivwviav  quae  non  frustra  olim  a  sanctis  patribus  in¬ 
venta  est.  Certe  quum  Dominus  gloriae  crucifixus  dicitur  (1  Cor. 
2,  8),  non  intelligit  Paulus  in  sua  divinitate  quidquam  fuisse 
passum;  sed  quia  Christus,  qui  abjectus  et  contemptus  in  carne 
patiebatur,  idem  Deus  erat  et  Dominus  gloriae.  Ad  hunc  modum 
et  filius  hominis  in  coelo  erat:  quia  ipse  idem  Christus,  qui  se¬ 
cundum  carnem  filius  hominis  habitabat  in  terris,  Deus  erat  in 
coelo.  Qua  ratione  eo  ipso  loco  descendisse  dicitur  secundum 
divinitatem:  non  quod  divinitas  coelum  reliquerit,  ut  in  ergastu¬ 
lum  corporis  se  abderet;  sed  quia,  tametsi  omnia  impleret,  in 
ipsa  tamen  Christi  humanitate  corporaliter,  id  est  naturaliter  ha- 
j  bitabat ,  et  ineffabili  quodam  modo.  Trita  est  in  scholis  distinctio, 
quam  me  referre  non  pudet:  quamvis  totus  Christus  ubique  sit, 
non  tamen  totum  quod  in  eo  est,  ubique  esse.  Atque  utinam 
Scholastici  ipsi  vim  hujus  sententiae  probe  expendissent;  quia  ita 
occursum  fuisset  insulso  commento  de  carnali  Christi  praesentia. 
Mediator  ergo  noster  quum  totus  ubique  sit,  suis  semper  adest; 
et  in  coena  speciali  modo  praesentem  se  exhibet,  sic  tamen  ut 
totus  adsit,  non  totum:  quia,  ut  dictum  est,  in  carne  sua  coelo 
comprehenditur  donec  judicium  appareat. 

31.  Longe  autem  falluntur  qui  nullam  carnis  Christi  prae¬ 
sentiam  in  coena  concipiunt  nisi  in  pane  sistatur.  Ita  enim  ar- 

canae  spiritus  operationi,  quae  nobis  Christum  ipsum  unit,  nihil 
reliquum  faciunt.  Christus  praesens  illis  non  videtur  nisi  ad  nos 
descendat.  Quasi  vero,  si  ad  se  nos  evehat,  non  aeque  potiamur 
ejus  praesentia.  Ergo  tantum  de  modo  quaestio  est:  quia  Chri¬ 
stum  ipsi  in  pane  locant,  nobis  autem  non  ducimus  fas  esse  eum 
e  coelo  detrahere.  Utrum  rectius  sit  judicent  lectores.  Tantum 
facessat  calumnia  illa,  auferri  Christum  a  sua  coena  nisi  sub  pa¬ 
nis  integumento  lateat.  Nam  quum  mysterium  hoc  coeleste  sit, 
necesse  non  est,  Christum  elicere  in  terras  ut  nobis  sit  conjunctus. 

32.  Porro  de  modo  si  quis  me  interroget,  fateri  non  pu¬ 
debit,  sublimius  esse  arcanum  quam  ut  vel  meo  ingenio  compre¬ 
hendi,  vel  enarrari  verbis  queat:  atque,  ut  apertius  dicam,  expe¬ 
rior  magis  quam  intelligam.  Itaque  veritatem  Dei  in  qua  ac¬ 
quiescere  tuto  licet,  hic  sine  controversia  amplector.  Pronuntiat 
ille  carnem  suam  esse  animae  meae  cibum ,  sanguinem  esse  po¬ 
tum.  Talibus  alimentis  animam  illi  meam  pascendam,  offero.  In 
sacra  sua  coena  jubet  me  sub  symbolis  panis  ac  vini  corpus  ac 
sanguinem  suum  sumere,  manducare  ac  bibere.  Nihil  dubito,  quin 
et  ipse  vere  porrigat,  et  ego  recipiam.  Tantum  absurda  rejicio 
quae  aut  coelesti  Christi  majestate  indigna,  aut1)  humanae  ejus 
naturae  veritate  aliena  esse  apparet:  quando  et  cum  Dei  verbo 
pugnare  necesse  est,  quod  et  sic  in  gloriam  regni  coelestis  recep¬ 
tum  fuisse  Christum  docet,  ut  supra  omnem  mundi  conditionem 
eum  evehat;  nec  minus  diligenter  in  humana  ejus  natura  com¬ 
mendat,  quae  propria  sunt  verae  humanitatis.  Neque  hoc  vel  in¬ 
credibile  vel  a  ratione  absonum  videri  debet:  quia  ut  spirituale 
est  totum  Christi  regnum,  ita  quidquid  agit  cum  sua  ecclesia,  ad 
rationem  saeculi  hujus  minime  exigendum  est.  Yel,  ut  Augustini 
verbis  utar,  per  hominem  hoc  mysterium  peragitur,  ut  reliqua, 
sed  divinitus;  in  terra,  sed  coelitus.  Ea,  inquam,  est  corporis 
praesentia,  quam  sacramenti  ratio  postulat:  quam  tanta  virtute 
tantaque  efficacia  hic  eminere  dicimus,  ut  non  modo  indubitatam 
vitae  aeternae  fiduciam  animis  nostris  afferat,  sed  de  carnis  etiam 
nostrae  immortalitate  securos  nos  reddat  2).  Siquidem  ab  immor¬ 
tali  ejus  carne  jam  vivificatur,  et  quodammodo  ejus  immortalitati 
communicat.  Qui  supra  haec  suis  hyperbolis  evehuntur ,  nihil 
aliud  quam  talibus  involucris  simplicem  et  planam  veritatem  ob¬ 
scurant.  Si  cui  nondum  satisfactum  fuerit,  hic  velim  paulisper 
mecum  reputet,  de  sacramento  nunc  haberi  sermonem,  cujus  om¬ 
nia  ad  fidem  referenda  sunt.  Fidem  vero  nos  ista  quam  enarra¬ 
vimus  corporis  participatione  non  minus  laute  affluenterque  pasci¬ 
mus,  quam  qui  ipsum  Christum  e  coelo  detrahunt.  Ingenue  in¬ 
terea  confiteor,  mixturam  carnis  Christi  cum  anima  nostra,  vel 
transfusionem  qualis  ab  ipsis  docetur  me  repudiare :  quia  nobis 
sufficit  Christum  e  carnis  suae  substantia  vitam  in  animas  nostras 
spirare ,  imo  propriam  in  nos  vitam  diffundere ,  quamvis  in  nos 


1)  Om.  ab. 


2)  Irenaeus  lib.  4.  cap.  34  (18,  5). 

non  ingrediatur  ipsa  Christi  caro.  Adde  quod  fidei  analogiam, 
ad  quem  omnem  scripturae  interpretationem  exigere  jubet  Paulus 
(Rom.  12,  6),  hac  in  parte  mihi  praeclare  constare  nihil  dubium 
est.  Qui  veritati  adeo  perspicuae  reclamant,  ad  quam  fidei  amus¬ 
sim  se  forment,  viderint.  Qui  non  confitetur  Jesum  Christum  in 
carne  venisse,  ex  Deo  non  est  (1  Joann.  4,  3).  Isti,  licet  dissi¬ 
mulent,  vel  non  advertant,  ipsum  carne  sua  spoliant. 

33.  De  communicatione  idem  sentiendum:  quae  nulla  ab 
ipsis  agnoscitur  nisi  Christi  carnem  sub  pane  deglutiant.  Atqui 
spiritui  sancto  non  levis  fit  injuria,  nisi  credimus  fieri  incompre¬ 
hensibili  ejus  virtute  ut  cum  carne  et  sanguine  Christi  communi¬ 
cemus.  Imo  si  vis  mysterii,  qualis  a  nobis  traditur,  et  cognita 
fuit  veteri  ecclesiae  ab  annis  quadringentis,  pro  dignitate  expensa 
esset,  satis  superque  erat  unde  nobis  satisfieret,  clausa  fuisset 
multis  foedis  erroribus  janua,  ex  quibus  accensae  sunt  horrendae 
dissensiones ,  quibus  tum  olim ,  tum  nostra  etiam  aetate  ecclesia 
misere  vexata  est,  dum  hyperbolicum  praesentiae  modum  exigunt 
curiosi  homines,  quem  scriptura  nunquam  ostendit.  Ac  de  re 
stulte  et  temere  concepta  perinde  tumultuantur  ac  si  inclusio  Chri¬ 
sti  sub  pane,  prora  et  puppis,  ut  ajunt,  pietatis  esset.  Quomodo 
Christi  corpus,  ut  semel  pro  nobis  traditum  est,  nostrum  fiat, 
quomodo  sanguinis  effusi  participes  fiamus,  scire  in  primis  refe¬ 
rebat,  quia  id  est  totum  Christum  crucifixum  possidere,  ut  bonis 
ejus  omnibus  fruamur.  Nunc  his  omissis,  quibus  tantum  inerat 
momenti,  imo  neglectis  et  paene  sepultis,  haec  una  spinosa  quae¬ 
stio  illis  placet,  quomodo  sub  pane,  vel  sub  specie  panis  lateat 
Christi  corpus.  Falso  jactant,  quidquid  docemus  de  spirituali  man¬ 
ducatione,  verae  et  reali  (ut  loquuntur)  opponi:  quandoquidem 
non  nisi  ad  modum  respicimus.  Qui  apud  eos  carnalis  est,  dum 
Christum  pane  includunt ;  nobis  spiritualis ,  quia  vis  arcana  spiri- 
j  tus  nostrae  cum  Christo  conjunctionis  vinculum  est.  Nihilo  ve- 
;  rior  est  altera  objectio,  nos  fructum  vel  effectum  duntaxat  quem 
j  ex  esu  carnis  Christi  capiunt  fideles,  attingere.  Diximus  enim 
|  antea  Christum  ipsum  coenae  esse  materiam;  inde  vero  sequi  ef¬ 
fectum,  quod  sacrificio  mortis  ejus  expiamur  a  peccatis,  sanguine 
I  abluimur,  resurrectione  erigimur  in  spem  coelestis  vitae.  Sed 
|  stulta  imaginatio,  cujus  autor  fuit  Lombardus,  pervertit  eorum 
mentes,  dum  esum  carnis  Christi  sacramentum  esse  putant.  Sic 
;  enim  ille1):  sacramentum  et  non  res,  sunt  species  panis  et  vini; 
j  sacramentum  et  res,  caro  et  sanguis  Christi;  res  et  non  sacra- 
I  mentum,  mystica  ejus  caro.  Item  paulo  post:  res  significata  et 
j  contenta  est  propria  caro  Christi ;  significata  et  non  contenta  my- 
!  sticum  corpus.  Quod  inter  carnem  Christi  distinguit  et  alendi 
efficaciam  qua  praedita  est,  assentior;  quod  autem  sacramentum 
esse  fingit,  et  quidem  sub  pane  contentum,  error  est  non  feren¬ 
dus.  Hinc  nata  est  sacramentalis  manducationis  falsa  interpreta,- 


1)  Libr.  4.  Dist.  8. 

tio :  quia  putarunt  impios  quoque  et  sceleratos  edere  Christi  cor¬ 
pus  ,  quamlibet  sint  ab  eo  alieni.  Atqui  ipsa  Christi  caro  in  my¬ 
sterio  coenae  non  minus  spiritualis  res  est,  quam  aeterna  salus. 
Unde  colligimus,  quicunque  vacui  sunt  Christi  spiritu,  carnem 
Christi  nihilo  magis  posse  edere  quam  vinum  bibere  cui  non  sit 
conjunctus  sapor.  Certe  nimis  indigne  laceratur  Christus,  quum 
prostituitur  incredulis  emortuum  et  nullius  vigoris  ejus  corpus;  et 
repugnant  aperta  ejus  verba  (Joann.  6,  56):  quisquis  ederit  car¬ 
nem  meam  et  biberit  sanguinem  meum,  in  me  manet  et  ego  in 
eo.  Excipiunt,  illic  non  agi  de  sacramentali  esu:  quod  ego  fa¬ 
teor,  modo  ne  ad  eundem  scopulum  subinde  impingant,  comedi 
carnem  ipsam  absque  ullo  fructu.  Scire  autem  ex  ipsis  velim 
quamdiu  eam  contineant  ubi  manducarunt.  Hic ,  meo  judicio,  exi¬ 
tum  non  reperient.  Sed  objiciunt,  non  posse  hominum  ingratitu¬ 
dine  quidquam  detrahi  vel  intercidere  de  fide  promissionum  Dei. 
Fateor  sane,  et  vim  mysterii  integram  manere  dico,  quantumvis 
impii  eam ,  quoad  in  se  est ,  exinanire  studeant.  Aliud  tamen  est 
offerri ,  aliud  recipi.  Spiritualem  hunc  cibum  omnibus  porrigit 
Christus ,  potumque  spiritualem  propinat :  alii  avide  vescuntur,  alii 
fastidiose  respuunt.  An  horum  rejectio  faciet  ut  cibus  et  potus 
suam  naturam  perdant?  Dicent  hac  similitudine  sententiam  suam 
juvari,  nempe  carnem  Christi,  licet  insipida  sit,  esse  nihilominus 
carnem.  Ego  vero  nego  posse  comedi  absque  fidei  gustu;  vel,  si 
cum  Augustino  loqui  magis  placet,  nego  plus  referre  homines  ex 
sacramento  quam  vase  fidei  colligunt.  Ita  sacramento  nihil  dece¬ 
dit:  imo  illibata  manet  ejus  veritas  et  efficacia,  quamvis  ab  ex¬ 
terna  ejus  participatione  inanes  discedant  impii.  Si  rursus  obji¬ 
ciant,  derogari  huic  verbo,  hoc  est  corpus  meum,  si  panem  cor¬ 
ruptibilem  et  nihil  praeterea  impii  recipiunt,  in  promptu  solutio 
est,  Deum  nolle  veracem  agnosci  in  ipsa  receptione,  sed  in  boni¬ 
tatis  suae  constantia,  ubi  indignis  praestare  quod  rejiciunt  para¬ 
tus  est,  imo  liberaliter  offert.  Atque  haec  est  sacramenti  inte¬ 
gritas,  quam  violare  totus  mundus  non  potest,  carnem  et  sangui¬ 
nem  Christi  non  minus  vere  dari  indignis  quam  electis  Dei  fide¬ 
libus;  simul  tamen  verum  est,  non  secus  atque  pluvia  super 
duram  rupem  decidens  effluit,  quia  nullus  in  lapidem  ingressus 
patet,  ita  impios  sua  duritie  repellere  Dei  gratiam  quominus  ad 
ipsos  penetret.  Adde  quod  Christum  absque  fide  recipi  nihilo 
magis  consentaneum  est  quam  semen  in  igne  germinare.  Quod 
autem  quaerunt,  quomodo  in  damnationem  quibusdam  venerit 
Christus  nisi  eum  indigne  recipiant,  frigidum  est:  quando  nus¬ 
quam  legimus,  Christum  indigne  recipiendo  mortem  sibi  accersere 
homines,  sed  potius  respuendo.  Nec  eos  juvat  Christi  parabola, 
ubi  dicit  (Matth.  13,  7)  semen  enasci  inter  spinas,  et  postea  suf¬ 
focatum  corrumpi:  quia  illic  disserit  quid  valeat  temporalis  fides, 
quam  edendae  Christi  carni  et  bibendo  sanguini  necessariam  esse 
non  putant  qui  Judam  hac  in  parte  aequaliter  faciunt  socium 
Petri.  Quin  potius  eadem  parabola  refellitur  eorum  error,  ubi 

dicit  Christus  aliud  semen  cadere  super  viam,  aliud  super  lapides, 
ac  neutrum  agere  radicem.  Unde  sequitur,  incredulis  suam  duri¬ 
tiem  esse  obstaculo  quominus  ad  eos  Christus  perveniat.  Quisquis 
salutem  nostram  hoc  mysterio  adjutam  cupit,  nihil  aptius  inveniet 
quam  ut  fideles  ad  fontem  deducti  vitam  hauriant  ex  Dei  filio. 
Dignitas  vero  satis  magnifice  commendatur ,  ubi  tenemus ,  admini¬ 
culum  esse  quo  inseramur  in  corpus  Christi,  vel  insiti  magis  ac 
magis  coalescamus,  donec  solide  nos  secum  uniat  in  coelesti  vita. 
Objiciunt,  non  debuisse  fieri  a  Paulo  (1  Cor.  11,  29)  reos  cor¬ 
poris  et  sanguinis  Christi,  nisi  eorum  essent  participes.  Ego  au¬ 
tem  respondeo ,  non  ideo  damnari  quod  comederint,  sed  tantum 
quod  mysterium  profanaverint,  pignus  sacrae  cum  Deo  conjunc¬ 
tionis,  quod  reverenter  suscipere  debebant,  calcando. 

34.  Porro  quia  Augustinus  inter  vetustos  scriptores  praeci¬ 
pue  asseruit  caput  illud  doctrinae,  sacramentis  nihil  decedere,  nec 
evacuari  quam  figurant  gratiam,  infidelitate  vel  malitia  hominum, 
utile  erit  ex  verbis  ejus  clare  probare ,  quam  inscite  et  perperam 
illud  ad  causam  praesentem  trahant  qui  canibus  edendum  proji¬ 
ciunt  Christi  corpus.  Sacramentalis  manducatio,  secundum  istos, 
est  qua  impii  Christi  corpus  et  sanguinem  absque  virtute  spiritus 
vel  ullo  gratiae  effectu  recipiunt.  Augustinus  1)  contra,  verba  illa 
(Joann.  6,  50)  prudenter  expendens:  qui  manducaverit  carnem 
meam  et  biberit  sanguinem  meum ,  non  morietur  in  aeternum : 
nempe,  inquit,  virtutem  sacramenti,  non  tantum  visibile  sacra¬ 
mentum,  et  quidem  intus,  non  foris;  qui  corde  comedit,  non  qui 
premit  dente.  Unde  tandem  concludit  hujus  rei  sacramentum ,  id 
est  unitatis  corporis  et  sanguinis  Christi,  in  coena  dominica  pro¬ 
poni,  quibusdam  i^i  vitam,  aliis  ad  exitium;  rem  vero  ipsam  cu¬ 
jus  sacramentum  est ,  omnibus  ad  vitam ,  nulli  ad  exitium ,  qui¬ 
cunque  fuerit  particeps.  Ne  quis  hic  cavilletur,  rem  vocari  non 
corpus,  sed  quae  ab  illo  separari  potest,  spiritus  gratiam,  has 
nebulas  discutit  antithesis  inter  epitheta  visibile  et  invisibile :  nam 
sub  priore  comprehendi  non  potest  Christi  corpus.  Unde  sequi¬ 
tur,  visibili  tantum  symbolo  incredulos  communicare.  Ac,  quo 
melius  tollatur  dubitatio,  postquam  dixerat,  panem  hunc  interioris 
hominis  quaerere  esuriem,  subjicit:  Moses  et  Aaron  et  Phinees, 
multique  alii  qui  manna  comederunt,  placuerunt  Deo ;  quare?  quia 
visibilem  cibum  spiritualiter  intelligebant,  spiritualiter  esuriebant, 
spiritualiter  gustabant,  ut  spiritualiter  satiarentur;  nam  et  nos 
hodie  accepimus  visibilem  cibum,  sed  aliud  est  sacramentum,  aliud 
virtus  sacramenti.  Paulo  post :  ac  per  hoc ,  qui  non  manet  in 
Christo,  et  in  quo  non  manet  Christus,  procul  dubio  nec  mandu¬ 
cat  spiritualiter  carnem  ejus,  nec  bibit  sanguinem,  licet  carnaliter 
et  visibiliter  premat  dentibus  signum  corporis  et  sanguinis.  Audi¬ 
mus  rursum  opponi  visibile  signum  spirituali  manducationi.  Quo 
refellitur  error  ille,  corpus  Christi  invisibile  sacramentaliter  re 


1)  Homil.  in  Joann.  26. 
Calvini  Institutio  II. 

vera  comedi,  quamvis  non  spiritualiter.  Audimus  etiam  profanis 
et  impuris  nihil  concedi  praeter  visibilem  signi  sumptionem.  Hinc 
celebre  ejus  dictum  1),  reliquos  discipulos  panem  Dominum  man¬ 
ducasse,  Judam  vero  panem  Domini.  Quo  incredulos  clare  ex¬ 
cludit  a  participatione  corporis  et  sanguinis.  Nec  alio  spectat 
quod  alibi2)  dicit:  quid  miraris  si  datus  est  Judae  panis  Christi, 
per  quem  manciparetur  diabolo,  quum  videas  e  contrario  (2  Cor. 
12,  7)  datum  Paulo  angelum  diaboli  per  quem  perficeretur  in 
Christo?  Dicit  quidem  alibi  3) ,  corpus  Christi  fuisse  illis  panem 
coenae  quibus  dicebat  Paulus :  qui  manducaverit  indigne ,  judicium 
sibi  manducat  et  bibit;  nec  ideo  nihil  accepisse,  quia  male  acce¬ 
perint.  Sed  quo  sensu,  plenius  alio  loco  explicat.  Nam  ex  pro¬ 
fesso  definiendum  suscipiens  quomodo  improbi  et  scelerati,  qui 
fidem  christianam  ore  profitentur,  factis  autem  abnegant,  Christi 
corpus  comedant,  et  quidem  adversus  quorundam  opinionem,  qui 
non  solo  sacramento  eos  edere ,  sed  re  ipsa  putabant :  sed  nec 
ipsi,  inquit4),  dicendi  sunt  manducare  corpus  Christi,  quia  in 
membris  Christi  computandi  non  sunt;  ut  enim  alia  taceam,  non 
possunt  simul  esse  membra  Christi  et  membra  meretricis:  denique 
ipse  dicens:  qui  manducat  carnem  meam  et  bibit  meum  sangui¬ 
nem,  in  me  manet  et  ego  in  eo,  ostendit  quid  sit,  non  sacra- 
maento  tenus,  sed  re  vera  corpus  Christi  edere;  hoc  enim  est  in 
Christo  manere,  ut  in  illo  Christus  maneat;  sic  enim  hoc  dixit 
tanquam  diceret :  qui  non  manet  in  me ,  et  in  quo  ego  non  maneo, 
non  se  dicat  aut  existimet  manducare  corpus  meum,  aut  sangui-  i 
nem  bibere.  Expendant  lectores  antitheta:  sacramento  tenus,  et 
re  vera  edere ,  et  nulla  restabit  dubitatio.  Idem  confirmat  non 
minus  clare  his  verbis5):  nolite  parare  fauces,  sed  cor;  inde  com- 
jnendata  est  ista  coena;  ecce  credimus  in  Christum  quum  fide  ac- 
cipimus;  in  accipiendo  novimus  quid  cogitemus;  modicum  accipi¬ 
mus  et  in  corde  saginamur;  non  ergo  quod  videtur,  sed  quod  i 
creditur,  pascit.  Hic  quoque  quod  sumunt  impii,  restringit  ad 
signum  visibile;  nec  aliter  Christum  quam  fide  recipi  docet.  Sic 
etiam  alio  loco,  diserte  pronuntians  bonos  et  malos  signaculis  com-  j 
municare,  hos  a  vera  carnis  Christi  manducatione  excludit.  Nam 
si  rem  ipsam  perciperent,  non  tacuisset  omnino  quod  causae  ma- 
gis  erat  consentaneum.  Alio  etiam  loco 6)  de  manducatione  ejus-  i 
que  fructu  disserens,  sic  concludit:  tunc  vita  unicuique  erit  cor¬ 
pus  et  sanguis  Christi ,  si  quod  in  sacramento  visibiliter  sumitur, 
in  ipsa  veritate  spiritualiter  manducetur,  spiritualiter  bibatur.  Ergo 
qui  incredulos  faciunt  participes  carnis  et  sanguinis  Christi,  ut 
cum  Augustino  consentiant,  nobis  repraesentent  corpus  Christi  vi-  j 
sibile :  quando  tota  veritas  secundum  eum  spiritualis  est.  Et  certo 
ex  ejus  verbis  colligitur,  sacramentalem  esum,  ubi  veritati  aditum 

1)  Homil.  in  Joann.  59.  2)  Homil.  62. 

3)  Libr.  5.  de  Baptism.  contra  Donatist. 

4)  Libr.  de  civit.  Dei  21.  c.  25. 

5)  Contra  Faustum  libr.  13.  c.  16.  6)  Serm.  2.  de  verb.  Apost. 

claudit  incredulitas,  tantundem  valere  ac  visibilem  vel  externum. 
Quod  si  vere  nec  tamen  spiritualiter  comedi  posset  Christi  corpus, 
quid  sibi  vellet  quod  alibi  tradit?  Non  hoc  corpus  quod  videtis, 
manducaturi  estis,  et  bibituri  sanguinem  quem  fundent  qui  me 
crucifigent:  sacramentum  aliquod  commendavi  vobis;  spiritualiter 
intellectum  vivificabit  vos.  Negare  certe  noluit  quin  idem  corpus 
quod  in  sacrificium  Christus  obtulit,  in  coena  porrigatur;  sed  man¬ 
ducationis  modum  notavit:  quod  scilicet  in  coelestem  gloriam  re¬ 
ceptum,  arcana  spiritus  virtute  vitam  nobis  inspiret.  Fateor  qui¬ 
dem,  saepius  apud  eum  occurrere  istam  loquendi  formam,  comedi 
corpus  Christi  ab  infidelibus;  sed  se  ipsum  explicat,  addens,  in 
sacramento.  Et  alibi  spiritualis  manducatio  ab  eo  describitur,  in 
qua  gratiam  morsus  nostri  non  consumunt.  Ac  ne  congerie  me 
pugnare  dicant  adversarii,  scire  velim  quomodo  ab  una  ejus  sen¬ 
tentia  se  expediant,  ubi  dicit,  sacramenta  in  solis  electis  efficere 
quod  figurant.  Certe  infitiari  non  audebunt,  quin  figuret  in  coena 
panis  Christi  corpus.  Unde  sequitur,  reprobos  ab  ejus  participa¬ 
tione  arceri.  Cyrillum  quoque  non  aliter  sensisse  declarant  haec 
verba:  perinde  ac  si  quis  liquefactae  cerae  aliam  ceram  infuderit, 
alteram  cum  altera  per  totum  commisceat,  ita  necesse  est,  si  quis 
carnem  et  sanguinem  Domini  recipit ,  cum  ipso  conjungi ,  ut  Chri¬ 
stus  in  eo  et  ipse  in  Christo  inveniatur.  His  verbis  liquere  ar¬ 
bitror,  vero  et  reali  esu  privari  qui  sacramentaliter  tantum  Christi 
corpus  comedunt,  quod  a  sua  virtute  separari  nequit;  nec  ideo 
labascere  fidem  promissionum  Dei,  qui  non  desinit  e  coelo  pluere, 
quamvis  pluviae  liquorem  saxa  et  rupes  non  concipiant. 

35.  Haec  cognitio  nos  facile  a  carnali  etiam  adoratione  abs¬ 
trahet,  quam  perversa  temeritate  quidam  in  sacramento  erexe¬ 
runt,  quod  secum  subducerent:  si  corpus  est,  et  anima  igitur  et 
divinitas  sunt  una  cum  corpore,  quae  jam  divelli  non  possunt; 
igitur  illic  adorandus  Christus.  Primum,  si  sua  illa  quam  obten¬ 
dunt  concomitantia  ipsis  negetur,  quid  facient?  Nam  ut  maxime 
absurditatem  urgeant,  si  corpus  ab  anima  et  divinitate  separetur, 
quis  tamen  sanus  et  sobrius  Christi  corpus  Christum  esse  sibi  per¬ 
suadeat?  Videntur  quidem  sibi  suis  id  syllogismis  pulchre  confi¬ 
cere.  Verum  quum  de  corpore  et  sanguine  suo  distincte  loquatur 
Christus,  modum  autem  praesentiae  non  describat,  quomodo  ex 
re  ambigua  certo  conficient  quod  volunt?  Quid  ergo?  nonne  si 
graviore  aliquo  sensu  eorum  conscientias  exerceri  contigerit,  pro¬ 
tinus  cum  suis  syllogismis  dissolventur  ac  liquescent?  nempe  ubi 
certo  Dei  verbo  defici  se  videbunt,  quo  uno  consistunt  animae 
nostrae  quum  ad  rationem  vocantur,  et  sine  quo  primo  quoque 
momento  labascunt,  ubi  apostolorum  doctrinam  et  exempla  sibi 
adversari ,  se  vero  solos  sibi  autores  esse  cogitabunt.  Accedent 
ad  tales  impulsus  et  alii  non  leves  stimuli.  Quid?  an  res  erat 
nullius  momenti ,  Deum  hac  forma  adorare  ut  nihil  nobis  praescri¬ 
beretur?  An  quum  de  vero  Dei  cultu  ageretur,  tanta  levitate 
fuerat  tentandum  de  quo  nullum  usquam  verbum  legebatur?  At 

si  qua  decet  humilitate  cogitationes  omnes  suas  sub  Dei  verbo 
continuissent,  auscultassent  certe  quod  ipse  dixit:  accipite,  man¬ 
ducate,  bibite;  huicque  mandato  paruissent,  quo  accipi  sacramen¬ 
tum  non  adorari  jubet.  Qui  vero,  ut  a  Deo  mandatum  est,  sine 
adoratione  accipiunt,  securi  sunt  se  a  mandato  Dei  non  deflectere : 
qua  securitate  nihil  melius  est  quum  quid  operis  instituimus.  Ha¬ 
bent  apostolorum  exemplum ,  quos  non  legimus  prostratos  adorasse, 
sed,  ut  erant  discumbentes,  accepisse  et  manducasse.  Habent 
apostolicae  ecclesiae  usum,  ubi  fideles  non  in  adoratione  sed  in 
fractione  panis  communicasse,  a  Luca  narratur  (Act.  2,  42).  Ha¬ 
bent  apostolicam  doctrinam  qua  Paulus  Corinthiorum  ecclesiam  in-  j 
stituit,  professus  se  a  Domino  accepisse  quod  tradebat  (1  Cor.  11,  23). 

36.  Atque  haec  quidem  eo  tendunt,  ut  expendant  pii  lecto¬ 
res  quam  non  tutum  sit  in  rebus  tam  arduis  a  simplici  Dei  verbo 
ad  cerebri  nostri  somnia  evagari.  Quae  autem  superius  dicta  sunt, 
omni  hac  in  re  scrupulo  liberare  nos  debent.  Nam  ut  Christum 
illic  rite  apprehendant  piae  animae,  in  coelum  erigantur  necesse 
est.  Quod  si  hoc  sacramenti  officium  est,  mentem  hominis  in¬ 
firmam  alioqui  adjuvare,  ut  ad  percipiendam  spiritualium  my-  ] 
steriorum  altitudinem  sursum  assurgat,  qui  in  signo  externo  de-  !  i 
tinentur,  a  recta  quaerendi  Christi  via  aberrant.  Quid  ergo?  su¬ 
perstitiosum  esse  cultum  negabimus,  quum  sese  homines  coram 
pane  prosternunt  ut  Christum  illic  adorent?  Huic  malo  procul 
dubio  voluit  obviare  ni  caena  synodus,  quum  vetuit  nos  humiliter  e 
attentos  esse  ad  proposita  symbola.  Nec  alia  causa  institutum  olim  c 
fuit  ut  ante  consecrationem  populus  alta  voce  admoneretur  habere  j  a 
sursum  corda.  Ipsa  quoque  scriptura,  praeterquam  quod  Christi  j  e 
ascensionem  diligenter  nobis  enarrat,  qua  corporis  sui  praesentiam  n 
a  conspectu  nostro  consuetudineque  subduxit,  quo  nobis  omnem  I  n 
de  eo  carnalem  cogitationem  excutiat,  quoties  ipsius  meminit,  men-  1  i 
tibus  sursum  erigi  jubet,  et  ipsum  in  coelo  quaerere  sedentem  in  j  ii 
patris  dextera  (Coi.  3,  1).  Secundum  hanc  regulam  erat  potius  ci 
spiritualiter  in  coelesti  gloria  adorandus,  quam  excogitandum  istud  i  ti 
tam  periculosum  adorationis  genus,  plenum  carnalis  crassaeque  de  it 
Deo  opinionis.  Quare  qui  sacramenti  adorationem  excogitarunt,  ;  ei 
eam  non  modo  a  se  ipsis  somniarunt  citra  scripturam,  ubi  nulla  j  « 
illius  mentio  ostendi  potest  (quae  tamen  non  fuisset  praetermissa  j  ii 
si  Deo  accepta  foret),  sed  reclamante  scriptura,  suae  sibi  libidinis 
arbitrio  Deum  fabricati  sunt,  derelicto  Deo  vivente.  Quid  enim  |  pi 
est  idololatria,  si  hoc  non  est,  dona  pro  datore  ipso  colere?  Ubi  Q 
dupliciter  peccatum  est.  Nam  et  honor  Deo  raptus  ad  creaturam  j  d 
traductus  est,  et  ipse  etiam  in  polluto  ac  profanato  suo  beneficio 
inhonoratus,  dum  ex  sancto  ejus  sacramento  factum  est  exsecra-  [ 
bile  idolum.  Nos  e  converso,  ne  in  eandem  incidamus  foveam,  i 
aures,  oculos,  corda,  mentes,  linguas  penitus  defigamus  in  sacra  ; 
Dei  doctrina.  Est  enim  ea  spiritus  sancti  optimi  magistri  schola, 
in  qua  sic  proficitur,  ut  nihil  sit  aliunde  asciscendum ;  ignorandum  j 
vero  libenter  quidquid  in  ea  non  docetur. 

37.  Jam  vero,  ut  superstitio  rectos  fines  semel  egressa  nul¬ 
lum  peccandi  finem  facit,  longe  ulterius  prolapsi  sunt.  Ritus  enim 
excogitarunt  a  coenae  institutione  prorsus  extraneos:  in  hoc  tan¬ 
tum  ut  divinis  honoribus  signum  afficerent.  Christo,  inquiunt, 
hanc  venerationem  deferimus.  Primum,  si  in  coena  hoc  fieret, 
dicerem  adorationem  eam  demum  esse  legitimam  quae  non  in  signo 
residet,  sed  ad  Christum  in  coelo  sedentem  dirigitur.  JSTunc  vero 
quo  praetextu  se  Christum  in  illo  pane  honorare  jactant,  quum 
nullam  habeant  hujus  rei  promissionem?  Consecrant  hostiam,  ut 
vocant,  quam  circumferant  in  pompa;  quam  spectandam,  colendam, 
invocandam  solenni  spectaculo  exhibebant.  Quaero,  qua  virtute 
putent  esse  rite  consecratam?  Nempe  verba  illa  proferent:  hoc 
est  corpus  meum.  Ego  vero  contra  objiciam,  simul  dictum  esse: 
accipite  et  manducate.  Neque  id  de  nihilo  faciam.  Quum  enim 
praecepto  annexa  sit  promissio,  dico  hanc  sub  illo  ita  inclusam, 
ut  separata  fiat  omnino  nulla.  Id  simili  exemplo  fiet  clarius. 
Mandatum  dedit  Deus  quum  diceret:  invoca  me;  promissionem 
addidit:  exaudiam  te.  Si  quis  invocato  Petro  aut  Paulo,  hac 
promissione  glorietur,  nonne  omnes  clamabunt  eum  perperam  fa¬ 
cere  ?  Et  quid  aliud ,  quaeso ,  faciunt  qui  omisso  mandato  de  man¬ 
ducatione,  mutilam  promissionem  abripiunt:  hoc  est  corpus  meum, 
ut  ea  in  alienos  a  Christi  institutione  ritus  abutantur?  Memine¬ 
rimus  ergo  hanc  promissionem  iis  esse  datam,  qui  mandatum  cum 
ea  conjunctum  observant;  eos  autem  omni  verbo  destitui,  qui  sa¬ 
cramentum  alio  transferunt.  Antea  disseruimus  quomodo  nostrae 
apud  Deum  fidei  serviat  sacrae  coenae  mysterium.  Quando  autem 
tantam  hic  suae  bonitatis  largitatem,  quantam  prius  enarravimus, 
non  solum  nobis  in  memoriam  Dominus  revocat,  sed  quasi  de 
manu  in  manum  profert  et  ad  eam  agnoscendam  nos  excitat,  si¬ 
mul  admonet  ne  tam  etfusae  beneficientiae  ingrati  simus:  quin  po¬ 
tius  eam  quibus  par  est  laudibus  praedicemus  et  gratiarum  actione 
celebremus.  Itaque  quum  sacramenti  ipsius  institutum  apostolis 
traderet,  ut  id  in  sui  memoriam  facerent,  docuit.  Quod  Paulus 
interpretatur,  mortem  Domini  nuntiare  (1  Cor.  11,  26).  Id  autem 
est  publice  atque  uno  omnes  simul  ore  palam  fateri,  totam  vitae 
ac  salutis  fiduciam  in  morte  Domini  positam  nobis  esse:  ut  nostra 
illum  confessione  glorificemus,  et  alios  nostro  exemplo  ad  dandam 
illi  gloriam  exhortemur.  Hic  apparet  rursum  quo  sacramenti  sco¬ 
pus  spectet:  nempe  ut  nos  in  mortis  Christi  memoria  exerceat. 
Quod  enim  jubemur  mortem  Domini  annuntiare  donec  ad  judican¬ 
dum  veniat,  non  aliud  est  nisi  ut  oris  confessione  praedicemus 
quod  fides  nostra  in  sacramento  agnovit:  mortem  scilicet  Christi 
nostram  esse  vitam.  Hic  secundus  est  sacramenti  usus,  qui  ad 
externam  confessionem  attinet. 

38.  Tertio  et  exhortationis  vice  nobis  Dominus  esse  voluit; 
qua  non  alia  vehementius  cum  ad  puritatem  et  sanctimoniam  vi¬ 
tae,  tum  vero  ad  caritatem,  pacem,  consensum  animare  nos  in- 
flammareque  posset.  Nam  sic  suum  illic  corpus  nobis  Dominus 

communicat,  ut  unum  prorsus  nobiscum  fiat,  nosque  cum  illo. 
Porro,  quum  nonnisi  unum  illi  corpus  sit,  cujus  nos  omnes  par¬ 
ticipes  facit,  necesse  est  et  nos  omnes  unum  corpus  hujusmodi 
participatione  fieri.  Quam  unitatem  repraesentat  panis  qui  in  sa¬ 
cramento  exhibetur,  qui  velut  ex  multis  granis  confectus  est,  sic 
inter  se  commixtis  ne  alterum  ab  altero  discernere  liceat:  in  hunc 
modum  et  nos  tanta  animorum  consensione  conjunctos  connexos- 
que  esse  decet,  ne  quid  dissidii  aut  divisionis  intercedat.  I*d  Pauli 
verbis  (1  Cor.  10,  16)  explicari  malo:  calix,  inquit,  benedictionis, 
cui  benedicimus,  communicatio  est  sanguinis  Christi;  et  panis  be¬ 
nedictionis  quem  frangimus,  participatio  est  corporis  Christi.  Ita¬ 
que  unum  corpus  sumus  omnes,  qui  de  uno  pane  participamus. 
Praeclare  vero  in  sacramento  profecerimus,  si  impressa  insculpta- 
que  animis  nostris  fuerit  haec  cogitatio,  non  posse  a  nobis  quem¬ 
quam  ex  fratribus  laedi,  contemni,  rejici,  violari,  aut  ullo  modo 
olfendi,  quin  simul  in  eo  Christum  laedamus,  spernamus,  violemus 
nostris  injuriis;  non  posse  nos  a  fratribus  dissidere,  quin  simul 
a  Christo  dissideamus;  Christum  a  nobis  diligi  non  posse,  quin 
diligatur  in  fratribus;  qualem  corporis  nostri  curam  gerimus,  ta¬ 
lem  fratrum  quoque  gerendam,  qui  membra  sunt  corporis  nostri; 
quomodo  nulla  corporis  nostri  pars  aliquo  doloris  sensu  tangitur, 
qui  non  in  alias  omnes  diffundatur,  ita  non  ferendum  esse  fratrem 
malo  aliquo  affici,  cujus  non  et  ipsi  compassione  tangamur.  Quam- 
obrem  non  abs  re  Augustinus  toties  sacramentum  hoc  appellat 
caritatis  vinculum.  Quis  enim  acrior  admoveri  stimulus  poterat 
ad  excitandam  mutuam  inter  nos  caritatem,  quam  dum  Christus 
se  ipsum  nobis  donans,  non  modo  suo  nos  exemplo,  ut  alter  alteri 
nos  mutuo  devoveamus  ac  tradamus,  invitat;  sed  quatenus  se  fa¬ 
cit  omnium  communem,  nos  quoque  omnes  unum  in  se  ipso  esse 
facit. 

39.  Hinc  autem  optime  confirmatur  quod  alibi  dixi,  rectam 
sacramenti  administrationem  non  absque  verbo  constare.  Quae¬ 
cunque  enim  ex  coena  nobis  provenit  utilitas,  verbum  requirit; 
sive  in  fide  confirmandi  sumus,  sive  in  confessione  exercendi,  sive 
excitandi  ad  officium,  praedicatione  opus  est.  Nihil  ergo  magis 
praeposterum  fieri  in  coena  potest,  quam  si  vertatur  in  mutam 
actionem,  quod  sub  papae  tyrannide  factum  est.  Totam  siquidem 
vim  consecrationis  a  sacerdotis  intentione  pendere  voluerunt,  quasi 
hoc  nihil  ad  populum  pertineret,  cui  mysterium  maxime  explicari 
oportuerat.  Inde  autem  natus  est  hic  error,  quod  non  observa¬ 
bant  promissiones  illas  quibus  conficitur  consecratio,  non  ad  ele¬ 
menta  ipsa,  sed  ad  eos  qui  recipiunt,  destinari.  Atqui  non  pa¬ 
nem  alloquitur  Christus,  ut  corpus  suum  fiat;  sed  discipulos  jubet 
manducare  atque  illis  corporis  et  sanguinis  sui  communicationem 
pollicetur.  Nec  alium  ordinem  docet  Paulus,  quam  ut  una  cum 
pane  et  calice  promissiones  fidelibus  offerantur.  Ita  est  sane.  Non 
hic  magicam  aliquam  incantationem  imaginari  nos  decet,  ut  satis 
sit  verba  demurmurasse,  quasi  ab  elementis  exaudiantur;  sed  verba 

j  illa  vivam  praedicationem  esse  intelligamus ,  quae  auditores  aedifi- 
I  cet,  quae  intus  penetret  in  eorum  animos  quae  cordibus  imprima- 
!  tur  ac  insideat,  quae  efficaciam  in  complemento  ejus  quod  pro- 
;  mittit  exserat.  His  rationibus  clare  patet,  repositionem  sacramenti, 
i  quam  nonnulli  urgent  ut  aegrotis  extra  ordinem  distribuatur,  inuti- 
|  lem  esse.  Aut  enim  sine  recitatione  institutionis  Christi  accipient, 
aut  minister  una  cum  signo  veram  mysterii  explicationem  con¬ 
junget.  In  silentio  est  abusus  ac  vitium.  Si  referuntur  promis¬ 
siones  et  mysterium  enarratur,  ut  cum  fructu  recipiant  qui  recep- 
f  turi  sunt,  non  est  quod  dubitemus  hanc  esse  veram  consecrati o- 
i  nem.  Quorsum  igitur  evadet  altera,  cujus  vis  ad  aegrotos  usque 
non  pervenit?  Sed  enim  qui  faciunt,  habent  veteris  ecclesiae 
;  exemplum.  Fateor;  verum  in  re  tanta,  et  in  qua  non  sine  magno 
;  periculo  erratur,  nihil  tutius  est  quam  ipsam  veritatem  sequi. 

40.  Porro,  quemadmodum  sacrum  hunc  panem  coenae  Do- 
i  mini  spiritualem  esse  cibum  videmus,  suavem  ac  delicatum  non 
I  minus  quam  salutiferum  piis  Dei  cultoribus,  cujus  gustu  sentiunt 
!  Christum  suam  esse  vitam ,  quos  ad  gratiarum  actionem  erigit, 
,  quibus  ad  mutuam  inter  se  caritatem  exhortatio  est,  ita  rursum 
in  nocentissimum  venenum  omnibus  vertitur  quorum  fidem  non 
:  alit  et  confirmat,  et  quos  ad  confessionem  laudis  caritatemque  non 
excitat.  Non  enim  aliter  ac  cibus  corporalis,  ubi  ventrem  offen¬ 
dit  vitiosis  humoribus  occupatum,  ipse  quoque  vitiatus  et  corrup- 
l  tus  nocet  magis  quam  nutrit;  cibus  etiam  hic  spiritualis,  si  in 
animam  inciderit  malitia  nequitiaque  pollutam,  majore  illam  ruina 
;  praecipitat.  Non  suo  id  quidem  vitio,  sed  quia  pollutis  et  infi- 
I  delibus  nihil  est  mundum  (Tit.  1,  15),  quamlibet  alioqui  sancti- 
i  ficatum  Domini  benedictione.  Nam,  ut  ait  Paulus  (1  Cor.  11,  29), 
i  qui  indigne  manducant  et  bibunt,  rei  sunt  corporis  et  sanguinis 
Domini,  judiciumque  sibi  manducant  et  bibunt,  non  dijudicantes 
corpus  Domini.  Tale  enim  hominum  genus,  quod  sine  ulla  fidei 
|  scintilla,  sine  ullo  caritatis  studio,  ad  usurpandam  coenam  Domini 
instar  porcorum  se  proripit,  minime  discernit  corpus  Domini.  Nam 
|  quatenus  corpus  illud  suam  esse  vitam  non  credunt,  qua  possunt 
i  contumelia  ipsum  afficiunt,  omni  sua  dignitate  spoliantes;  ac  de- 
;  mum  sic  accipiendo  profanant  et  contaminant.  Quatenus  vero  alie¬ 
nati  a  fratribus  ac  dissidentes,  sacrum  corporis  Christi  symbolum 
I  eum  suis  dissidiis  commiscere  audent,  non  stat  per  eos  quominus 
Christi  corpus  discerpatur  ac  membratim  dilanietur.  Itaque  non 
immerito  rei  sunt  corporis  et  sanguinis  Domini,  quod  sacrilega 
;  impietate  foede  adeo  polluunt.  Hac  ergo  indigna  manducatione 
|  damnationem  suam  sibi  accipiunt.  Nam  quum  nullam  in  Christo 
fidem  repositam  habeant,  sacramento  tamen  accepto  profitentur 
non  alibi  quam  in  eo  esse  sibi  salutem,  omnemque  aliam  fiduciam 
abjurant.  Quare  ipsi  sibi  sunt  accusatores,  testimonium  ipsi  ad¬ 
versum  se  pronuntiant,  damnationem  ipsi  suam  obsignant.  Deinde, 
quum  odio  ac  malevolentia  divisi  distracti  que  a  fratribus,  hoc  est 
Christi  membris,  partem  in  Christo  nullam  habeant,  testificantur 

tamen  hanc  unam  salutem  esse,  Christo  communicare  et  illi  uni¬ 
tum  esse.  Eam  ob  rem  praecipit  Paulus  ut  probet  se  ipsum  ho¬ 
mo  antequam  de  hoc  pane  edat,  aut  bibat  e  calice.  Quo,  ut 
ego  quidem  interpretor,  voluit  unumquemque  in  se  descendere, 
et  secum  reputare  an  interiore  cordis  fiducia  in  salutem  a  Christo 
partam  recumbat;  an  oris  confessione  agnoscat;  deinde  an  inno¬ 
centiae  ac  sanctitatis  studio  ad  Christi  imitationem  aspiret;  an 
ejus  exemplo  sese  fratribus  dare  paratus  sit,  ac  se  iis  communi¬ 
care,  quibuscum  Christum  communem  habet;  an  ut  ipse  a  Christo 
censetur,  ita  vicissim  fratres  omnes  pro  corporis  sui  membris  ha¬ 
beat;  an  eos  instar  membrorum  suorum  fovere,  tueri,  juvare  cu¬ 
piat.  Non  quia  haec  tum  fidei  tum  caritatis  officia  nunc  perfecta 
in  nobis  esse  possint;  sed  quia  huc  nos  contendere  et  votis  om¬ 
nibus  aspirare  oportet,  ut  inchoatam  fidem  magis  in  dies  ac  ma¬ 
gis  augeamus. 

41.  Yulgo  dum  homines  ad  eam  manducandi  dignitatem 
comparare  volunt,  miseras  conscientias  torserunt  ac  divexarunt 
diris  modis;  nec  tamen  quid  quam  eorum  quae  in  rem  essent  attu¬ 
lerunt.  Digne  manducare  eos  dixerunt  qui  in  statu  gratiae  essent. 
In  statu  gratiae  esse  interpretati  sunt,  purum  purgatumque  omni 
peccato  esse.  Quo  dogmate  omnes,  quotquot  in  terris  unquam 
fuerunt  et  sunt  homines,  ab  hujus  sacramenti  usu  arcebantur. 
Nam  si  hoc  agitur  ut  nostram  a  nobis  dignitatem  petamus,  actum 
de  nobis  est;  desperatio  tantum  et  exitialis  ruina  nos  manet.  To¬ 
tis  licet  viribus  adnitamur,  non  aliud  proficiemus  nisi  ut  tum  de¬ 
nique  indignissimi  futuri  simus  quum  de  quaerenda  dignitate  maxime 
laboratum  a  nobis  fuerit.  Quo  huic  ulceri  mederentur,  modum 
excogitarunt  acquirendae  dignitatis:  ut,  quantum  in  nobis  est  exa¬ 
mine  habito,  reposcitaque  a  nobis  factorum  omnium  ratione,  con¬ 
tritione,  confessione,  satisfactione,  nostram  indignitatem  expiaremus ; 
quae  expiandi  ratio  qualis  sit,  dictum  est  ubi  erat  aptior  dicendi 
locus.  Quod  ad  praesens  institutum  attinet,  dico  haec  nimium  esse 
jejuna  evanidaque  solatia  consternatis  dejectisque  conscientiis  et 
peccati  sui  horrore  perculsis.  Nam  si  Dominus  interdicto  neminem 
in  coenae  suae  participationem  admittit,  nisi  justum  et  innocentem, 
non  levi  cautione  opus  est,  quae  aliquem  suae  justitiae  securum 
reddat,  quam  a  Deo  requiri  audit.  Unde  vero  haec  nobis  confir¬ 
matur  securitas,  apud  Deum  defunctos  esse  qui  fecerunt  quod  in 
se  est?  Quod  si  etiam  ita  esset,  quando  tamen  erit  ut  spondere 
quis  sibi  audeat,  se  fecisse  quod  in  se  erat?  Ita  quum  nulla 
certa  nostrae  dignitatis  securitas  fiat,  manebit  semper  clausus  adi¬ 
tus,  horribili  illo  interdicto,  quo  edicitur  judicium  sibi  manducare 
et  bibere  qui  indigne  manducant  et  bibunt. 

42.  Nunc  judicare  promptum  est  qualis  sit  haec  quae  in 
papatu  regnat  doctrina,  et  a  quo  autore  profecta  sit,  quae  mise¬ 
ros  peccatores  et  trepidatione  moestitiaque  afflictos,  hujus  sacra 
menti  consolatione  immani  sua  austeritate  orbat  et  spoliat,  in  quo 
tamen  omnes  evangelii  deliciae  illis  proponebantur.  Certe  diabo- 

lus  nullo  majori  compendio  homines  perdere  poterat,  quam  sic 
eos  infatuando,  ne  gustum  et  saporem  talis  alimenti  perciperent, 
i  quo  eos  optimus  pater  coelestis  pascere  voluerat.  Ne  igitur  in 
J  hujusmodi  praecipitium  ruamus,  meminerimus  has  sacras  epulas 
j  aegrotis  esse  pharmacum,  peccatoribus  solatium,  pauperibus  largi- 

Itionem;  quae  sanis,  justis  et  divitibus,  si  qui  reperiri  possent, 
nullum  afferrent  operae  pretium.  Nam  quum  in  illis  Christus  no¬ 
bis  in  cibum  detur,  intelligimus ,  nos  sine  ipso  tabescere,  liqui, 
deficere,  qualiter  inedia  corporis  vigorem  exstinguit.  Deinde  quum 
in  vitam  detur,  intelligimus  nos  sine  ipso  in  nobis  plane  mortuos 
j  esse.  Quare  ea  est  dignitas,  quam  unam  et  optimam  afferre  Deo 
j  possumus,  si  nostram  ei  vilitatem  et,  ut  ita  loquar,  indignitatem 
I  offeramus,  ut  sua  misericordia  nos  se  dignos  faciat;  si  animos  in 
I  nobis  despondeamus,  ut  nos  in  ipso  consolemur;  si  nos  humilie- 
1  mus,  ut  ab  ipso  erigamur;  si  nos  accusemus,  ut  ab  ipso  justifice- 
t  mur;  praeterea,  si  ad  eam  quam  in  sua  coena  nobis  commendat 
i  unitatem  aspiremus;  et,  quemadmodum  nos  omnes  unum  in  se 
ipso  esse  facit,  ita  unam  omnino1)  animam,  cor  unum,  linguam 
j  unam  nobis  omnibus  optemus.  Haec  si  perpensa  et  meditata  ha- 
I  buerimus,  nunquam  nos  illae  cogitationes,  etiamsi  concutiant,  pro- 
j  sternent.  Nos  bonorum  omnium  egeni  et  nudi,  nos  peccatorum 
i  sordibus  inquinati,  nos  semimortui,  quomodo  corpus  Domini  digne 
[|  manducaremus?  Magis  cogitabimus  nos  pauperes  venire  ad  benig- 
rj  num  largitorem,  aegros  ad  medicum,  peccatores  ad  justitiae  auto- 
|  rem,  mortuos  denique  ad  eum  qui  vivificat;  dignitatem  illam,  quae 
i  a  Deo  mandatur,  fide  praecipue  constare,  quae  omnia  in  Christo, 
|  nihil  in  nobis  reponit;  deinde  caritate,  et  ea  quidem  ipsa  quam 
Deo  imperfectam  offerre  satis  sit,  ut  ipsam  in  melius  augeat,  quando 
a  praestari  solida  non  potest.  Alii  nobiscum  in  hoc  consentientes, 
i  dignitatem  ipsam  in  fide  et  caritate  positam  esse,  in  modo  tamen 
(1  ipso  dignitatis  longe  aberrarunt,  fidei  perfectionem  exigentes,  cui 
fj  nihil  omnino  accedere  possit,  et  caritatem  parem  ei  quam  Chri- 
j  stus  erga  nos  declaravit.  At  eo  ipso  omnes  ab  hujus  coenae  sa- 
j  crosanctae  accessu,  non  secus  ac  priores  illi,  abigunt.  Si  enim 


i  obtineret  eorum  sententia,  nemo  nisi  indigne  acciperet;  quando 


ad  unum  omnes  rei  convicti  que  suae  imperfectionis  tenerentur. 
Et  sane  nimii  stuporis,  ne  dicam  stoliditatis  fuerit,  eam  perfectio¬ 
nem  in  recipiendo  sacramento  requirere,  quae  sacramentum  irri¬ 
tum  supervacuum  que  faciat:  quod  non  perfectis  institutum  est, 
sed  infirmis  ac  debilibus  ad  vellicandum,  excitandum,  stimulandum, 
exercendum  fidei  et  caritatis  affectum,  defectum  vero  utriusque 
corrigendum. 

43.  Caeterum  quod  ad  externum  actionis  ritum  spectat,  in 
manum  accipiant  fideles  necne,  inter  se  dividant  an  singuli  quod 
sibi  datum  fuerit  edant,  calicem  in  diaconi  manu  reponant  an 
proximo  tradant,  panis  sit  fermentatus  an  azymus,  vinum  rubrum 


1)  Sic  libri  editi.  Legendum:  omnium. 


474  LIBER  IY.  DE  EXTERNIS  MEDIIS  AD  SALUTEM. 

an  album,  nihil  refert.  Haec  indifferentia  sunt,  et  in  ecclesiae 
libertate  posita.  Quanquam  certum  est,  veteris  ecclesiae  ritum 
fuisse  ut  omnes  in  manum  acciperent.  Et  Christus  dixit:  dividite 
inter  vos.  Fermentatum  et  vulgarem  panem  fuisse  ante  tempus 
Alexandri  romani  episcopi,  narrant  historiae;  qui  primus  azymo 
pane  delectatus  est:  qua  id  ratione,  non  video,  nisi  ut  plebis  ocu¬ 
los  novo  spectaculo  in  admirationem  traheret  magis  quam  ut  ani¬ 
mos  proba  religione  institueret.  Omnes  objuro,  qui  vel  levi  ali¬ 
quo  pietatis  studio  tanguntur,  annon  evidenter  perspiciant,  et 
quanto  praeclarius  Dei  gloria  hic  resplendeat,  et  quanto  affluen- 
tior  spiritualis  consolationis  suavitas  ad  fideles  redeat,  quam  in 
istis  frigidis  et  histrionicis  nugis,  quae  nullum  alium  usum  affe¬ 
runt  nisi  ut  stupentis  populi  sensum  fallant.  Id  populum  reli¬ 
gione  contineri  vocant,  quum  superstitione  stolidus  et  infatuatus 
quovis  trahitur.  Si  quis  vetustate  tueri  hujusmodi  inventiones 
velit,  nec  ipse  ignoro  quam  vetustus  sit  chrismatis  et  exsufflatio¬ 
nis  in  baptismo  usus;  quam  non  longe  ab  aetate  apostolorum 
coena  Domini  tacta  rubigine  fuerit;  sed  isthaec  scilicet  humanae 
confidentiae  procacitas  est,  quae  se  continere  nequit,  quin  semper 
in  Dei  mysteriis  ludat  et  lasciviat.  Hos  vero  meminerimus  tanti 
esse  Deo  verbi  sui  obedientiam,  ut  in  ea  et  angelos  suos  et  or¬ 
bem  universum  judicare  nos  velit.  Porro  tanta  caeremoniarum 
congerie  facessere  jussa,  sic  administrari  decentissime  poterat,  si 
saepissime  et  singulis  ad  minimum  hebdomadibus  proponeretur 
ecclesiae.  Initium  autem  fieret  a  publicis  precibus ;  haberetur 
deinde  concio;  tum  minister,  proposito  in  mensa  pane  et  vino, 
institutionem  coenae  referret;  deinde  promissiones  enarraret  quae 
in  ea  nobis  relictae  sunt ;  simul  eos  omnes  excommunicaret  qui 
interdicto  Domini  ab  ea  arcentur;  postea  oraretur,  ut  qua  Domi¬ 
nus  benignitate  sacrum  hoc  alimentum  nobis  largitus  est,  nos 
quoque  ad  id  suscipiendum  fide  et  animi  gratitudine  erudiret  et 
formaret,  et  quando  ex  nobis  non  sumus,  sua  misericordia  nos 
dignos  faceret  tali  convivio.  Hic  vero  aut  canerentur  psalmi,  aut 
aliquid  legeretur,  et  quo  decet  ordine  fideles  sacrosanctis  epulis 
communicarent,  ministris  panem  frangentibus  et  populo  praeben¬ 
tibus.  Finita  coena  exhortatio  haberetur  ad  sinceram  fidem  et 
fidei  confessionem,  ad  caritatem  et  mores  Christianis  dignos.  Post¬ 
remo  gratiarum  actio  referretur,  et  laudes  Deo  canerentur.  Qui¬ 
bus  finitis  ecclesia  dimitteretur  in  pace. 

44.  Quae  de  sacramento  hoc  hactenus  disseruimus  abunde 
ostendunt,  non  institutum  ideo  fuisse  ut  semel  quotannis  accipe¬ 
retur,  idque  perfunctorie,  ut  nunc  communiter  moris  est,  verum 
quo  frequenti  in  usu  Christianis  omnibus  esset,  ut  frequenti  me¬ 
moria  passionem  Christi  repeterent;  qua  recordatione  et  fidem 
suam  sustinerent  ac  roborarent,  et  sese  ad  confessionem  laudis 
Deo  canendam  bonitatemque  ejus  praedicandam  hortarentur,  et  qua 
postremo  mutuam  caritatem  alerent,  et  sibi  etiam  inter  se  testifi¬ 
carentur,  cujus  copulam  in  unitate  corporis  Christi  viderent.  Quo- 

ties  enim  symbolo  corporis  Domini  communicamus,  yelut  data  et 
accepta  tessera,  alter  alteri  nos  vicissim  obstringimus  ad  omnia 
dilectionis  officia,  ut  ne  quid  admittat  nostrum  quispiam  quo  fra¬ 
trem  laedat,  ne  quid  praetermittat  quo  eum  juvare  possit,  ubi 
necessitas  postulat  et  facultas  suppetit.  Talem  fuisse  ecclesiae 
apostolicae  usum ,  Lucas  in  Actis  (2,  42)  commemorat,  quum  fide¬ 
les  ait  perseverantes  fuisse  in  doctrina  apostolorum,  communica¬ 
tione,  fractione  panis  et  orationibus.  Sic  agendum  omnino  erat, 
ut  nullus  ecclesiae  conventus  fieret  sine  verbo ,  orationibus ,  parti¬ 
cipatione  coenae  et  eleemosynis.  Hunc  et  apud  Corinthios  fuisse 
institutum  ordinem,  satis  ex  Paulo  conjicere  licet;  et  multis  postea 
saeculis  in  usu  fuisse  constat.  Inde  enim  veteres  illi  canones, 
quos  Anacleto  et  Calixto  tribuunt,  ut  peracta  consecratione  omnes 
communicent,  qui  noluerint  ecclesiasticis  carere  liminibus.  Et  in 
vetustis  illis  canonibus  quos  apostolorum  vocant,  habetur:  qui  non 
perseverant  usque  ad  finem,  et  sacram  communionem  non  perci¬ 
piunt,  tanquam  inquietudinem  ecclesiae  moventes,  corrigendos. 
In  antiocheno  etiam  concilio  decretum  est,  ut  qui  ecclesiam  in¬ 
trant,  scripturas  audiunt,  et  a  communione  abstinent,  ab  ecclesia 
removeantur,  donec  vitium  hoc  correxerint.  Quod  tametsi  in  con- 
|  cilio  toletano  primo  vel  mitigatum  fuit,  vel  mitioribus  saltem  ver¬ 
bis  propositum,  tamen  illic  quoque  statuitur,  ut  qui  audita  con¬ 
cione  nunquam  communicare  deprehensi  fuerint,  admoneantur;  si 
post  monitionem  abstineant,  arceantur. 

45.  His  scilicet  constitutionibus  volebant  sancti  viri  retinere 
ac  tueri  frequentem  communionis  usum,  ab  ipsis  apostolis  tradi- 
!  tum,  quem  fidelibus  maxime  salutarem  esse,  vulgi  autem  negli- 
gentia  sensim  obsolescere  videbant.  De  aetate  autem  sua  testatur 
Augustinus1):  hujus,  inquit,  rei  sacramentum  unitatis  corporis 
:  Domini  alicubi  quotidie,  alicubi  certis  intervallis  dierum,  in  do- 
:  minica  mensa  praeparatur,  et  de  mensa  illa  sumitur,  quibusdam 
i  ad  vitam,  aliis  ad  exitium.  Et  in  Epistola  ad  Januarium  priore2): 
alii  quotidie  communicant  corpori  et  sanguini  dominico,  alii  certis 
diebus  accipiunt,  alibi  nullus  dies  intermittitur  quo  non  offeratur, 
alibi  sabbatho  tantum  et  dominico,  alibi  nonnisi  dominico.  Quo¬ 
niam  autem,  ut  diximus,  plebs  interdum  remissior  erat,  instabant 
sancti  viri  severis  objurgationibus,  ne  connivere  ad  hanc  socor¬ 
diam  viderentur.  Tale  exemplum  est  apud  Chrysostomum  in  epi¬ 
stolam  ad  Ephesios3):  non  est  dictum  ei  qui  convivium  dehone¬ 
stabat,  quare  recubuisti?  sed,  quare  ingressus  es?  quisquis  myste¬ 
riorum  particeps  non  est,  improbus  est,  et  impudens  quod  hic 
adstat;  quaeso,  si  quis  ad  convivium  vocatus  venerit,  manus  la- 
verit,  discubuerit,  visus  fuerit  se  ad  edendum  comparare,  deinde 
nihil  gustet,  nonne  contumelia  et  convivium  afficiet  et  convivato¬ 
rem?  sic  tu,  inter  eos  stans  qui  oratione  se  ad  sumendum  sacro- 


1)  In  c.  6.  Joann.  tract.  26  ,  15. 

2)  Ep.  118  (54).  3)  In  c.  1.  homil.  26. 

sanctum  cibum  praeparant,  te  unum  esse  ex  eorum  numero,  eo 
ipso  quod  non  abscessisti  confessus  es,  tandem  non  participas: 
nonne  satius  foret  te  non  comparuisse?  indignus  sum,  inquis; 
ergo  nec  communione  orationis  dignus  eras,  quae  est  ad  sumen¬ 
dum  sacrum  mysterium  praeparatio. 

46.  Et  sane  haec  consuetudo  quae  semel  quotannis  commu¬ 
nicare  jubet ,  certissimum  est  diaboli  inventum ,  cujuscunque  tan¬ 
dem  ministerio  invecta  fuerit.  Ajunt  Zepherinum  ejus  decreti 
fuisse  autorem,  quod  tale  fuisse  nequaquam  credibile  est  quale 
nunc  habemus.  Ille  enim  suo  instituto  non  forte  pessime  eccle¬ 
siae  consulebat,  ut  tum  erant  tempora.  Minime  enim  dubium  est  ; 
quin  tum  sacra  coena  proponeretur  fidelibus  quoties  in  coetum 
convenirent,  nec  dubium  etiam  quin  bona  eorum  pars  communi¬ 
caret.  Sed  quum  vix  unquam  eveniret  ut  omnes  simul  commu¬ 
nicarent,  esset  vero  necesse  eos  qui  permixti  erant  profanis  et 
idololatris,  externo  aliquo  symbolo  fidem  suam  testari:  diem  illum, 
ordinis  et  politiae  causa,  vir  sanctus  statuerat,  quo  totus  Christia¬ 
norum  populus  fidei  confessionem  participatione  coenae  Domini 
ederet.  Probum  alioqui  Zepherini  institutum  male  detorsit  poste¬ 
ritas,  quum  certa  lex  de  una  quotannis  communicatione  posita 
est;  qua  factum  est,  ut  fere  omnes,  quum  semel  communicave- 
ruut,  quasi  in  reliquum  anni  tempus  pulchre  defuncti,  in  utram¬ 
que  aurem  securi  dormiant.  Longe  aliter  factum  oportuit:  singu¬ 
lis  ad  minimum  hebdomadibus  proponenda  erat  Christianorum  coe¬ 
tui  mensa  Domini ;  declarandae  promissiones  quae  nos  in  ea  spi- 
ritualiter  pascerent;  nullus  quidem  necessitate  cogendus,  sed  co¬ 
hortandi  omnes  et  stimulandi;  objurgandus  etiam  ignavorum  torpor.  ,j 
Omnes  gregatim,  ut  famelici,  ad  tales  lautitias  convenirent.  hTon 
injuria  igitur  principio  conquestus  sum,  diaboli  arte  intrusam  hanc 
consuetudinem:  quae,  dum  unum  anni  diem  praescribit,  in  totum 
annum  socordes  reddit.  Videmus  quidem  perversum  hunc  abusum 
Chrysostomi  tempore  jam  obrepsisse;  sed  videre  simul  licet  quan¬ 
topere  ipsi  displicuerit.  Conqueritur  enim  gravibus  verbis  eo  quem 
nuper  citavi  loco ,  tantam  esse  hujus  rei  inaequalitatem ,  quod  aliis  ! 
anni  temporibus  saepenumero,  nec  quum  mundi  essent,  accede¬ 
rent;  in  paschate,  etiam  immundi.  Deinde  exclamat:  o  consuetu¬ 
dinem!  o  praesumptionem!  frustra  ergo  habetur  quotidiana  oblatio;  ;j 
frustra  stamus  ad  altare;  nemo  est  qui  simul  participet.  Tantum 
abest  ut  autoritate  sua  interposita  comprobarit. 

47.  Ex  eadem  prodiit  officina  et  altera  constitutio,  quae  l 
dimidiam  coenae  partem  meliori  populi  Dei  numero  vel  furata  est,  j 
vel  eripuit:  nempe  symbolum  sanguinis,  quod  laicis  et  profanis 
(his  scilicet  titulis  Dei  haereditatem  insigniunt)  interdictum,  pau¬ 
cis  rasis  et  unctis  in  peculium  cessit.  Edictum  aeterni  Dei  est 
ut  omnes  bibant:  quod  homo  nova  et  contraria  lege  antiquare  et 
abrogare  audet,  edicens  ne  omnes  bibant.  Ac  ne  sine  ratione 
adversus  Deum  suum  pugnent  tales  legislatores,  pericula  obten-  |’ 
dunt  quae  accidere  possent  si  omnibus  passim  exponeretur  sacer 

i  hic  calix.  Ac  si  ab  aeterna  Dei  sapientia  prospecta  ea  et  ani¬ 
li  madversa  non  essent.  Deinde,  argute  scilicet,  ratiocinantur,  unum 
;  pro  duobus  esse  satis.  Nam  si  corpus  est,  inquiunt,  totus  Chri- 
!  stus  est,  qui  a  suo  corpore  jam  divelli  non  potest.  Ergo  et  cor- 
|  pus  sanguinem  per  concomitantiam  complectitur.  En  sensus  nostri 
K  cum  Deo  consensum,  ubi  vel  tantillum  laxis  habenis  lascivire  fe- 
)  rocireque  coepit.  Dominus,  panem  ostendens,  corpus  suum  esse 
I  dicit;  calicem  dum  ostendit,  sanguinem  vocat.  Humanae  rationis 
audacia  contra  reclamat ,  panem  esse  sanguinem ,  vinum  esse  cor- 
i  pus.  Ac  si  Dominus  nulla  causa  corpus  suum  a  sanguine  et  ver- 
|  bis  et  signis  distinxisset,  et  unquam  fando  auditum  esset,  corpus 
|  Christi,  aut  sanguinem,  Deum  et  hominem  appellari.  Sane,  si 
I  designare  se  totum  voluisset,  dicere  poterat:  ego  sum;  qualiter 
loqui  in  scripturis  consuevit;  non  autem:  hoc  est  corpus  meum, 

'  hic  est  sanguis  meus.  Sed  fidei  nostrae  infirmitati  succurrere  vo- 
j  lens,  calicem  seorsum  a  pane  statuit,  ut  doceat  se  ad  potum  non 
i  minus  quam  cibum  sufficere.  Nunc  tollatur  pars  una,  non  nisi 
I  dimidium  alimentorum  in  eo  reperiemus.  Ergo ,  ut  verum  sit 
i  quod  obtendunt,  sanguinem  esse  in  pane  per  concomitantiam,  et 
I  corpus  rursum  in  calice,  confirmatione  tamen  fidei,  quam  Christus 
i  ut  necessariam  tradit,  pias  animas  fraudant.  Itaque,  argutiis  eo- 
j  rum  valere  jussis,  retinenda  nobis  est  utilitas  quae  in  duplici 
!  arrha  ex  Christi  ordinatione  percipitur. 

48.  Equidem  scio,  satanae  ministros,  ut  solenne  illis  est 
j  scripturas  ludibrio  habere,  hic  cavillari.  Primum  causantur,  ex 

I  simplici  facto  non  esse  ducendam  regulam  qua  ecclesia  ad  perpe¬ 
tuam  observationem  obligetur.  At  mentiuntur,  quum  simplex  fac¬ 
tum  esse  dicunt:  neque  enim  porrexit  tantum  calicem  Christus, 
sed  instituit  ut  apostoli  sic  in  posterum  facerent.  Praecipientis 
enim  verba  sunt:  bibite  ex  hoc  calice  omnes.  Et  Paulus  sic  fac¬ 
tum  esse  commemorat,  ut  pro  certo  instituto  commendet.  Alte¬ 
rum  effugium  est,  solos  apostolos  in  hujus  coenae  participationem 
i  a  Christo  admissos  quos  jam  in  sacrificorum  ordinem  allegerat  et 

I  cooptaverat.  Yelim  tamen  mihi  ad  quinque  postulata  respondeant, 
quibus  elabi  non  poterunt  quin  facile  cum  suis  mendaciis  revin¬ 
cantur.  Primum,  quo  oraculo  revelatam  habent  hanc  solutionem, 
tam  alienam  a  verbo  Dei?  Scriptura  duodecim  recenset  qui  accu¬ 
buerint  cum  Jesu;  sed  non  ita  Christi  dignitatem  obscurat,  ut 
sacrificos  eos  appellet.  De  quo  nomine  postea  suo  loco.  Etsi 
;  duodecim  tum  dedit,  praecepit  tamen  ut  sic  facerent,  nempe  ut 
j  sic  inter  se  distribuerent.  Secundo,  cur  meliore  illo  saeculo,  ab 
apostolis  ad  mille  usque  annos  postea,  sine  exceptione  omnes  fie¬ 
bant  utriusque  symboli  participes?  Ignorabatne  vetus  ecclesia 
quos  Christus  convivas  ad  coenam  suam  admisisset?  Perditissimae 
impudentiae  fuerit  hic  restitare  et  tergiversari.  Exstant  ecclesias¬ 
ticae  historiae,  exstant  veterum  libri,  qui  aperta  hujus  rei  testi¬ 
monia  suggerunt.  Caro ,  inquit  Tertullianus  1 )  corpore  et  sanguine 


1)  Libr.  de  resurr.  carnis  c.  8. 

Christi  pascitur,  ut  anima  de  Deo  saginetur.  Quomodo  hujusmodi 
manibus,  dicebat  Ambrosius  Theodosio1),  sacrum  Domini  corpus 
suscipies?  Qua  audacia  poculum  sanguinis  pretiosi  ore  tuo  parti¬ 
cipabis?  Hieronymus2):  sacerdotes,  qui  eucharistiam  conficiunt 
et  sanguinem  Domini  populo  distribuunt.  Chrysostomus 3):  non 
sicut  in  yeteri  lege  partem  quidem  sacerdos  comedebat,  partem 
vero  populus;  verum  omnibus  corpus  unum  proponitur  et  pocu¬ 
lum  unum.  Ea  quae  sunt  eucharistiae,  communia  sunt  inter  sa¬ 
cerdotem  et  populum.  Id  ipsum  Augustinus  plurimis  locis  testatur. 

49.  Sed  quid  de  re  notissima  disputo?  Legantur  omnes 
graeci  et  latini  scriptores :  passim  occurrent  ejusmodi  testimonia. 
Neque  obsolevit  haec  consuetudo,  dum  aliqua  integritatis  gutta  in 
ecclesia  superfuit.  Gregorius  quem  ultimum  Romae  episcopum 
fuisse  jure  dicere  possis,  sua  aetate  servatum  fuisse  docet:  quis 
sit  sanguis  agni,  jam  non  audiendo,  sed  bibendo  didicistis;  ejus 
sanguis  in  fidelium  ora  profunditur.  Imo  quadringentis  post  ejus 
mortem  annis,  quum  jam  omnia  degenerassent ,  adhuc  duravit. 
Neque  enim  id  pro  more  duntaxat,  sed  pro  lege  inviolabili  habe¬ 
batur.  Vigebat  enim  tunc  divinae  institutionis  reverentia:  nec  sa¬ 
crilegium  esse  dubitabant,  separare  quae  essent  a  Domino  con¬ 
juncta.  Sic  enim  loquitur  Gelasius 4) :  comperimus  quod  quidam 
sumpta  tantummodo  corporis  sacri  portione,  a  calice  abstineant; 
qui  procul  dubio,  quoniam  nescio  qua  superstitione  videntur  ad- 
stricti ,  aut  integra  sacramenta  percipiant ,  aut  ab  integris  arcean¬ 
tur;  divisio  enim  istius  mysterii  sine  grandi  sacrilegio  non  admit¬ 
titur.  Audiebantur  illae  Cypriani5)  rationes,  quae  sane  Christia¬ 
nam  mentem  permovere  debent.  Quomodo,  inquit,  docemus  aut 
provocamus  eos  in  confessione  Christi  sanguinem  fundere,  si  mi¬ 
litaturis  sanguinem  ejus  denegamus  ?  Aut  quomodo  facimus  ad 
martyrii  poculum  idoneos,  si  non  eos  ad  bibendum  Domini  pocu¬ 
lum  prius  in  ecclesia  jure  communionis  admittimus?  Quod  autem 
ad  sacerdotes  restringunt  canonistae  illud  Gelasii  decretum,  magis 
puerile  est  cavillum  quam  ut  refutari  debeat. 

50.  Tertio,  cur  de  pane  simpliciter  dixit  ut  ederent,  de  ca¬ 
lice,  ut  omnes  biberent?  Ac  si  satanae  calliditati  ex  destinato 
occurrere  voluisset.  Quarto,  si  sua  coena  Dominus  solos  sacrifi¬ 
cos  (ut  ipsi  volunt)  dignatus  est,  quis  unquam  hominum  ausus 
esset  vocare  in  participationem  extraneos,  qui  a  Domino  exclusi 
essent?  et  participationem  quidem  ejus  doni  cujus  penes  se  po¬ 
testas  non  esset,  nullo  ejns  mandato  qui  solus  dare  poterat?  Imo 
qua  id  fiducia  hodie  usurpant,  ut  plebeculae  symbolum  Christi 
corporis  distribuant,  si  nullum  habent  Domini  vel  mandatum  vel 
exemplum?  Quinto,  an  mentiebatur  Paulus,  quum  dicebat  Co¬ 
rinthiis,  se  accepisse  a  Domino  quod  illis  tradiderat?  Nam  po- 

1)  Refert  Theodoritus  1.  5.  e.  18  (al.  17). 

2)  Hier,  in  2.  Malach.  3)  Chrys.  in  2  Cor.  c.  8.  homil.  18. 

4)  Refertur  de  consecr.  dist.  2.  c.  Comperimus. 

5)  Serm.  5.  de  lapsis. 

stea  traditionem  declarat,  ut  omnes  promiscue  utroque  symbolo 
communicarent.  Quod  si  a  Domino  Paulus  acceperat,  omnes  sine 
discrimine  admittendos,  videant  a  quo  acceperint  qui  universam 
paene  Dei  plebem  abigunt;  quando  jam  Deum  autorem  praeten¬ 
dere  non  possunt,  apud  quem  non  est  est  et  non.  Et  adhuc  tales 
abominationes  nomine  ecclesiae  praetexere  audent,  et  hoc  prae¬ 
textu  defendere;  quasi  vero  aut  isti  antichristi  ecclesia  sint,  qui 
Christi  doctrinam  et  institutiones  tam  ex  facili  proterunt,  dissi¬ 
pant,  abrogant,  aut  apostolica  ecclesia  ecclesia  non  fuerit,  in  qua 
tota  vis  religionis  effloruit. 


CAPUT  XVIII. 

De  missa  papali,  quo  sacrilegio  non  modo  profanata  fuit 
coena  Christi  sed  in  nihilum  redacta. 


Partes  hujus  Capitis:  1)  Missae  abominatio,  sect.  1.  multiplex  impietas 
quinque  capitibus  comprehensa,  sect.  2 — 7.  ejusdemque  origo  describitur,  sect. 
8  et  9.  —  2)  De  nomine  sacrificii,  quod  S.  Coenae  veteres  tribuerunt,  sect. 
10—12.  et  de  sacrificiis  apposita  disputatio,  Papistarum  pro  missatico  sacri¬ 
ficio  argumenta  refellens,  sect.  13 — 18.  —  3)  Summa  doctrinae  de  Sacramentis 
ecclesiae  Christi,  qua  viam  sibi  munit  auctor  ad  sequentem  tractationem  de 
quinque  falso  nominatis  Sacramentis ,  sect.  19.  et  20. 


1.  His  et  similibus  inventis  conatus  est  satan,  velut  offusis 
tenebris,  sacram  Christi  coenam  infuscare  et  inquinare,  ne  sal¬ 
tem  ejus  puritas  in  ecclesia  retineretur.  Sed  horrendae  abomi¬ 
nationis  caput  fuit,  quum  signum  extulit,  quo  non  modo  obscu¬ 
raretur  et  perverteretur,  sed  penitus  obliterata  et  abolita  eva¬ 
nesceret,  et  ex  hominum  memoria  excideret:  nempe  quum  pesti¬ 
lentissimo  errore  totum  paene  orbem  obcaecavit,  ut  crederet 
missam  sacrificium  et  oblationem  esse  ad  impetrandum  peccatorum 
remissionem.  Quomodo  initio  dogma  istud  acceperint  saniores 
Scholastici,  nihil  moror.  Yaleant  ipsi  cum  spinosis  suis  argutiis: 
quae,  utcunque  cavillando  defendi  queant,  ideo  tamen  repudian¬ 
dae  sunt  bonis  omnibus,  quod  nihil  quam  coenae  claritatem  mul¬ 
tis  tenebris  inducunt.  Illis  ergo  valere  jussis,  congredi  me  hic 
lectores  intelligant  cum  ea  opinione  qua  romanus  an ti  christus  ac 
ejus  prophetae  totum  orbem  imbuerunt,  nempe  missam  esse  opus 
quo  sacerdos  qui  Christum  offert,  et  alii  qui  in  oblatione  parti¬ 
cipant,  Deum  promerentur,  vel  expiatoriam  esse . victimam ,  qua 
sibi  Deum  reconcilient.  Neque  id  communi  tantum  vulgi  opinione 
receptum  est,  sed  ipsa  quoque  actio  sic  est  instituta,  ut  genus 
sit  placationis  quo  pro  vivorum  et  mortuorum  expiatione  Deo 
satisfiat.  Hoc  quoque  sonant  verba  quibus  utuntur;  nec  aliud  ex 
quotidiano  usu  colligere  licet.  Quam  altas  radices  fixerit  haec 
pestis,  scio;  quanta  sub  specie  boni  lateat;  ut  nomen  Christi 

praeferat,  ut  uno  missae  nomine  totam  fidei  summam  complecti  i 
se  multi  credant.  Sed  ubi  verbo  Dei  clarissime  comprobatum 
fuerit,  hanc  quantumvis  fucatam  et  splendidam  x)  insigni  contu-  1 
melia  Christum  afficere,  crucem  ejus  sepelire  et  opprimere,  mor-  1 
tem  ejus  in  oblivionem  tradere,  fructum  qui  ex  ea  nobis  prove¬ 
niebat  tollere,  sacramentum,  quo  mortis  memoria  relicta  erat, 
enervare  et  dissipare:  an  erunt  ullae  tam  profundae  radices  quas 
non  validissima  haec  securis,  verbum  inquam  Dei,  conscindat  et 
evertat?  An  ulla  tam  speciosa  facies  sub  qua  latens  malum  lux 
haec  non  prodat? 

2.  Ostendamus  ergo  quod  primo  loco  propositum  est,  into¬ 
lerabilem  illic  blaphemiam  ac  contumeliam  Christo  irrogari.  Sa¬ 
cerdos  enim  et  pontifex  a  patre  consecratus  est,  non  ad  tempus, 
quomodo  illi  in  veteri  testamento  constituti  leguntur,  quorum 
quum  vita  mortalis  esset,  sacerdotium  immortale  esse  non  pote¬ 
rat.  Quare  et  successoribus  opus  erat  qui  subinde  in  demortuo¬ 
rum  locum  subrogarentur.  At  Christo,  qui  immortalis  est,  vica¬ 
rium  substituti  minime  necesse  est.  Itaque  a  patre  designatus 
est  sacerdos  in  aeternum,  secundum  ordinem  Melehisedec:  ut 
aeternum  permanente  sacerdotio  fungeretur  (Hebr.  5,  5.  10  et  7, 

17.  21  et  9,  11  et  10,  21;  Psal.  110,  4;  Gen.  14,  18).  Hoc 
mysterium  in  Melehisedec  ante  multo  figuratum  fuerat,  quem  ubi 
scriptura  semel  induxit  sacerdotum  Dei  viventis,  nunquam  postea 
ejus  meminit,  ac  si  nullum  vitae  finem  habuisset.  Hac  similitu¬ 
dine  Christus  secundum  ejus  ordinem  sacerdos  dictus  est.  Jam 
vero  qui  quotidie  sacrificant,  oblationibus  sacerdotes  praeficiant 
necesse  est,  quos  Christo  velut.  successores  et  vicarios  subrogent. 
Qua  subrogatione  non  modo  Christum  suo  honore  apoliant  et 
aeterni  sacerdotii  praerogativam  illi  rapiunt,  sed  e  dextera  patris 
deturbare  ipsum  conantur,  in  qua  sedere  immortalis  non  potest 
quin  simul  aeternus  sacerdos  maneat.  JSTeque  causentur,  non  suf-  | 
fici  suos  sacrificulos  Christo  quasi  demortuo,  sed  suffraganeos 
duntaxat  esse  aeterni  ejus  sacerdotii  quod  propterea  stare  non 
desinit.  Yerbis  enim  apostoli  (Hebr.  7,  23)  fortius  constringun-  i: 
tur  quam  ut  sic  elabi  possint:  nempe  alios  plures  esse  factos  sa- 
cerdotes  quia  morte  impedirentur  permanere.  Christus  ergo ,  qui  i 
morte  non  impeditur,  unus  est  nec  consortibus  indiget.  Quae  , 
tamen  eorum  est  improbitas,  ad  impietatem  suam  tuendam  exemplo 
Melehisedec  se  armant.  Quia  enim  obtulisse  dicitur  panem  et 
vinum,  colligunt  fuisse  praeludium  missae  suae,  ac  si  inter  eum 
et  Christum  similitudo  esset  in  panis  et  vini  oblatione.  Quod 
magis  jejunum  est  ac  frivolum  quam  ut  refutatione  egeat.  Pa-  i 
nem  et  vinum  dedit  Melehisedec  Abrahae  et  ejus  comitibus ,  ut 
lassos  ex  itinere  et  proelio  reficeret.  Quid  hoc  ad  sacrificium  ? 
Humanitas  sancti  regis  laudatur  a  Mose ;  mysterium  importune 
isti  excudunt  cujus  nulla  fit  mentio.  Pucant  tamen  suum  erro- 


1)  Adde  missam. 


CAPUT  XVIII. 


481 


rem  alio  colore,  quia  sequitur  continuo  post:  et  erat  sacerdos 
Dei  altissimi.  Respondeo,  perperam  eos  trahere  ad  panem  et 
yinum  quod  apostolus  ad  benedictionem  refert.  Quum  ergo  sa¬ 
cerdos  esset  Dei,  benedixit  Abrahae.  Unde  idem  apostolus,  quo 
melior  non  est  quaerendus  interpres,  colligit  (Hebr.  7,  7)  ejus 
praestantiam:  quia  minor  benedicitur  a  majore.  Quod  si  oblatio 
Melchisedec  sacrificii  missalis  figura  esset ,  an  apostolus ,  obsecro, 
qui  minima  quaeque  excutit,  rem  adeo  seriam  et  gravem  fuisset 
oblitus?  Jam  (quidquid  nugentur)  rationem  quae  ab  ipso  apo¬ 
stolo  adducitur,  frustra  convellere  tentabunt,  cessare  jus  et  ho¬ 
norem  sacerdotii  inter  homines  mortales,  quia  Christus,  qui  im¬ 
mortalis  est,  unicus  ac  perpetuus  est  sacerdos. 

3.  Altera  missae  virtus  proposita  erat,  quod  Christi  crucem 
et  passionem  opprimit  et  obruit.  Hoc  quidem  certissimum  est, 

I  everti  Christi  crucem  simul  ac  erigitur  altare.  Nam  si  in  cruce 
i  semet  ipsum  in  sacrificium  obtulit,  quo  nos  in  perpetuum  sancti¬ 
ficaret,  et  aeternam  redemptionem  nobis  acquireret  (Hebr.  9,  12), 
haud  dubie  vis  atque  efficacia  ejus  sacrificii  nullo  fine  perstat. 
Alioqui  nihilo  honorificentius  de  Christo  sentiremus  quam  de  bo¬ 
bus  et  vitulis  qui  sub  lege  immolabantur ;  quorum  oblationes  ex 
eo  inefficaces  arguuntur  et  imbecillae,  quod  saepius  iterabantur. 
Quare  aut  Christi  sacrificio,  quod  in  cruce  implevit,  purgationis 
aeternae  vim  defuisse  fatendum  erit ,  aut  uno  semel  sacrificio 
Christum  in  omnia  saecula  defunctum  esse.  Id  est  quod  dicit 
apostolus,  summum  hunc  pontificem  Christum  semel  per  immola¬ 
tionem  sui  apparuisse,  sub  consummationem  saeculi,  ad  peccati 
profligationem.  Item :  voluntate  Dei  nos  sanctificatos  esse  per 
oblationem  corporis  Jesu  Christi  semel.  Item:  Christum  una  ob¬ 
latione  in  perpetuum  consummasse  sanctificatos  (Hebr.  9,  26  et 
10,  10.  14.  16).  Quibus  insignem  sententiam  subnectit:  acqui¬ 
sita  semel  peccatorum  remissione,  nullam  amplius  restare  oblatio¬ 
nem.  Hoc  et  postrema  sua  voce  et  inter  ultimos  spiritus  edita 
Christus  significavit,  quum  dixit:  consummatum  est  (Joann.  19, 
30).  Solemus  extremas  morientium  voces  pro  oraculis  observare. 
Christus  moriens  testatur  uno  suo  sacrificio  perfectum  esse  et  im¬ 
pletum  quidquid  in  salutem  nostram  erat.  Nobis  hujusmodi  sacri¬ 
ficio,  cujus  perfectionem  luculenter  adeo  commendavit,  quasi  im¬ 
perfecto,  an  innumera  quotidie  assuere  licebit?  Quando  sacro¬ 
sanctum  Dei  verbum  non  affirmat  modo ,  sed  clamat  etiam  et  con¬ 
testatur,  hoc  sacrificium  semel  peractum  fuisse,  ejus  vim  aeternam 
permanere,  qui  aliud  postulant,  nonne  ipsum  imperfectionis  insi¬ 
mulant  et  infirmitatis  ?  At  vero  missa ,  quae  hac  lege  tradita 
est,  ut  millies  centena  sacrificia  in  singulos  dies  peragantur,  quo 
spectat,  nisi  ut  Christi  passio,  qua  unicam  hostiam  se  patri  ob¬ 
tulit,  sepulta  submersaque  jaceat?  Quis,  nisi  caecus,  non  videat, 
satanae  audaciam  fuisse  quae  veritati  adeo  apertae  ac  dilucidae 
obluctaretur  ?  Nec  me  latet  quibus  praestigiis  hanc  suam  frau¬ 
dem  praetexere  soleat  pater  ille  mendacii,  non  varia  esse  nec 
Calvini  Institutio  II.  o  -j 

diversa  sacrificia,  sed  unum  idem  saepius  repeti.  Yerum  tales 
fumi  nullo  negotio  discutiuntur.  Tota  enim  disputatione  conten¬ 
dit  apostolus  non  modo  nulla  alia  esse  sacrificia,  sed  unum  illud 
semel  oblatum  fuisse ,  nec  amplius  iterandum.  Subtiliores  occul¬ 
tiore  etiamnum  rima  effugiunt,  non  repetitionem  esse,  sed  appli¬ 
cationem.  Sed  nihilo  difficilius  hoc  quoque  sophisma  confutatur. 
Neque  enim  hac  lege  se  obtulit  semel  Christus,  ut  novis  quotidie 
oblationibus  ratum  fieret  suum  sacrificium;  verum  ut  evangelii 
praedicatione  ac  sacrae  coenae  administratione  fructus  ejus  nobis 
communicetur.  Sic  Paulus  dicit  (1  Cor.  5,  7)  Christum  pascha 
nostrum  immolatum  esse,  ac  nos  epulari  jubet.  Haec,  inquam, 
ratio  est  qua  nobis  rite  applicatur  crucis  sacrificium  dum  fruen- 
dum  nobis  communicatur  et  nos  vera  fide  recipimus. 

4.  Sed  operae  pretium  est  audire  quo  praeterea  fundamento 
missarium  sacrificium  fulciant.  Nam  huc  Malachiae  vaticinium 
trahunt,  quo  pollicetur  Dominus  futurum,  ut  incensum  per  or¬ 
bem  universum  offeratur  nomini  suo  et  oblatio  munda.  Quasi 
vero  novum  sit  aut  insolitum  prophetis,  quum  de  gentium  voca¬ 
tione  loquuntur,  spiritualem  Dei  cultum,  ad  quem  illas  hortantur, 
externo  legis  ritu  designare,  quo  familiarius  saeculi  sui  homini¬ 
bus  indicarent  in  veram  religionis  societatem  esse  vocandas.  Qua¬ 
liter  etiam  in  universum  rerum  veritatem ,  quae  per  evangelium 
exhibita  fuit ,  aetatis  suae  typis  describere  solent.  Sic  pro  con¬ 
versione  ad  Dominum,  ascensum  in  Jerusalem;  pro  Dei  adoratione, 
munerum  omne  genus  oblationem;  pro  ampliore  ejus  notitia,  qua 
in  regno  Christi  fideles  donandi  erant,  somnia  et  visiones  ponunt. 
Quod  ergo  citant,  alteri  Jesaiae  (19,  21  seqq.)  vaticinio  simile 
est,  ubi  propheta  de  tribus  altaribus  in  Assyria,  Aegypto  et  Ju¬ 
daea  erigendis  praedicit.  Primum  enim  quaero,  annon  hujus  pro¬ 
phetiae  complementum  in  regno  Christi  esse  concedant?  Deinde, 
ubi  sint  arae  illae,  aut  quando  unquam  sint  erectae?  Tertio, 
num  existiment  singulis  regnis  destinari  singula  templa,  quale 
illud  hierosolymitanum  fuit  ?  Haec  si  perpendunt ,  fatebuntur, 
opinor,  prophetam  sub  typis  aetati  suae  congruentibus  de  spiri¬ 
tuali  Dei  cultu  in  totum  orbem  propagando  vaticinari.  Quam 
nos  illis  solutionem  damus.  Hujus  tamen  rei  quia  passim  obvia 
exempla  occurrunt,  non  ero  in  enumeratione  longiori  sollicitus. 
Quanquam  in  hoc  quoque  misere  hallucinantur ,  quod  nullum 
agnoscunt  sacrificium  nisi  missarium;  quum  re  vera  nunc  sacri¬ 
ficent  Domino  fideles,  et  mundam  offerant  oblationem,  de  qua 
mox  dicetur. 

5.  Nunc  descendo  ad  tertias  missae  partes,  ubi  explicandum 
est  quomodo  veram  et  unam  mortem  Christi  obliteret,  et  ex  ho¬ 
minum  memoria  excutiat.  Nam  ut  inter  homines  testamenti  con¬ 
firmatio  a  morte  testatoris  pendet,  ita  etiam  testamentum,  quo 
nos  peccatorum  remissione  et  aeterna  justitia  donavit,  morte  sua 
confirmavit  Dominus  noster.  In  hoc  testamento  qui  variare  quid¬ 
quam  aut  innovare  audent,  mortem  ejus  abnegant,  et  tanquam 

nullius  momenti  habent.  Quid  yero  est  missa  nisi  novum  et 
prorsus  diversum  testamentum?  Quid  enim?  annon  singulae  mis¬ 
sae  novam  peccatorum  remissionem,  novam  justitiae  acquisitionem 
promittunt,  ut  jam  tot  sint  testamenta  quod  missae?  Yeniat 
ergo  rursum  Christus,  et  altera  morte  novum  hoc  testamentum, 
vel  potius  infinitis  mortibus  innumera  missarum  testamenta  rata 
faciat.  Annon  igitur  verum  principio  dixi,  unicam  et  veram 
Christi  mortem  obliterari  per  missas?  Quid,  quod  eo  directe 
spectat  missa,  ut  rursum,  si  fieri  possit,  trucidetur  Christus? 
Nam  ubi  testamentum  est,  inquit  apostolus  (Hebr.  9,  16),  mortem 
testatoris  intercedere  illic  necesse  est:  missa  novum  Christi  testa¬ 
mentum  prae  se  fert;  ejus  ergo  mortem  postulat.  Praeterea, 
hostiam  quae  offertur  occidi  et  immolari  necesse  est.  Si  Chri¬ 
stus  singulis  missis  sacrificatur,  eum  singulis  momentis  mille  in 
locis  crudeliter  interfici  oportet.  Non  id  meum  est,  sed  apostoli 
argumentum :  si  necesse  habuisset  offerre  saepius  semetipsum, 
oportuisse  illum  frequenter  pati  ab  origine  mundi  (ibid.  v.  26). 
Pateor  esse  illis  in  promptu  responsum  quo  nos  etiam  calumniae 
notant.  Ajunt  enim  sibi  objici  quod  nec  cogifcarint  unquam,  ac 
ne  possint  quidem.  Nos  vero  scimus,  mortem  ac  vitam  Christi 
nequaquam  in  eorum  manu  esse.  An  ipsum  interficere  instituant, 
non  respicimus;  tantum  ostendere  animus  est,  quale  absurdum 
consequatur  ex  impio  ac  scelesto  eorum  dogmate.  Quod  ipsum 
ex  ore  apostoli  demonstro,  Reclament  centies  licet,  sacrificium 
hoc  esse  aval^iaxov ,  negabo  ex  hominum  arbitrio  pendere,  ut  sa¬ 
crificia  naturam  mutent,  quia  hoc  modo  concideret  sacra  et  in¬ 
violabilis  Dei  institutio.  Unde  sequitur,  firmum  esse  illud  prin¬ 
cipium  apostoli,  requiri  sanguinis  effusionem  ne  desit  ablutio. 

6.  Jam  quartum  missae  munus  tractandum,  ut  scilicet  fruc¬ 
tum  qui  e  morte  Christi  ad  nos  redibat,  nobis  praeripiat,  dum 
ne  agnoscamus  et  cogitemus  facit.  Quis  enim  cogitet  se  morte 
Christi  redemptum  esse,  ubi  novam  in  missa  redemptionem  vide¬ 
rit?  Quis  peccata  sibi  remissa  confidat,  ubi  novam  remissionem 
viderit?  Neque  evadet  qui  dixerit,  non  alia  causa  nos  peccato¬ 
rum  remissionem  in  missa  obtinere,  nisi  quia  morte  Christi  jam 
acquisita  est.  Non  enim  aliud  affert  quam  si  jactet,  ea  lege  nos 
a  Christo  redemptos  esse,  ut  nos  ipsi  redimamus;  hujusmodi  enim 
a  satanae  ministris  doctrina  sparsa  est,  et  talem  hodie  clamori¬ 
bus,  ferro,  igni  tuentur.  Nos  quum  Christum  patri  in  missa  of¬ 
ferimus,  hoc  oblationis  opere  assequi  peccatorum  remissionem  et 
participes  fieri  passionis  Christi.  Quid  jam  passioni  Christi  super- 
est,  nisi  ut  sit  exemplum  redemptionis,  quo  discamus  nostri  esse 
redemptores?  Christus  ipse,  dum  in  coena  veniae  fiduciam  ob¬ 
signat,  non  jubet  discipulos  in  actione  illa  haerere,  sed  ablegat 
eos  ad  mortis  sacrificium;  coenam  monumentum  vel  memoriale 
(ut  vulgo  loquuntur)  esse  significans,  ex  quo  discant  victimam 
expiatricem,  qua  placandus  erat  Deus,  nonnisi  semel  offerri  de¬ 
buisse.  Neque  enim  sufficit  Christum  tenere  unicam  esse  yicti- 

31  * 


484  LIBER  IV.  DE  EXTERNIS  MEDIIS  AD  SALUTEM. 


mam,  nisi  et  nnica  immolatio  accedat,  ut  fides  nostra  cruci  ejus 
affixa  sit. 

7.  Ad  coronidem  nunc  venio:  nempe  sacram  coenam,  in 

qua  Dominus  passionis  suae  memoriam  insculptam  formatamque 
reliquerat,  erecta  missa  e  medio  sublatam,  inductam  et  deperdi¬ 
tam.  Siquidem  coena  ipsa  donum  Dei  est,  quod  cum  gratiarum 
actione  accipiendum  erat.  Sacrificium  missae  pretium  Deo  nume-  , 
rare  fingitur,  quod  ipse  in  satisfactionem  accipiat.  Quantum 
interest  inter  dare  et  accipere,  tantum  a  sacramento  coenae  sacri-  , 
ficium  differt.  Atque  haec  quidem  misserrima  hominis  ingrati-  i 
tudo  est,  quod  ubi  agnoscenda  erat  divinae  bonitatis  largitas  gra-  j 
tiaeque  agendae,  in  eo  Deum  sibi  debitorem  facit.  Sacramentum 
promittebat,  nos  Christi  morte  non  semel  duntaxat  restitutos  in  !  j 
vitam,  sed  assidue  vivificari,  quia  tunc  omnes  nostrae  salutis  ; 
numeri  impleti  sint.  Missae  sacrificium  longe  aliam  cantilenam  ( 
canit:  Christum  oportere  quotidie  sacrificari,  ut  aliquid  nobis  ( 
commodet.  Coena  in  publico  ecclesiae  coetu  distribuenda  erat,  ( 
quo  nos  de  communione  doceret  qua  omnes  cohaeremus  in  Chri-  i  c 
sto  Jesu.  Hanc  communitatem  dissolvit  ac  distrahit  missae  sacri-  j  ( 
ficium.  Postquam  enim  error  invaluit,  oportere  esse  sacerdotes  n 
qui  pro  populo  sacrificarent,  quasi  relegata  esset  ad  eos  coena,  a 
desiit  juxta  Domini  mandatum  fidelium  ecclesiae  communicari.  r 
Aditus  missis  privatis  est  patefactus,  quae  excommunicationem  a 
quandam  magis  referrent  quam  communitatem  illam  a  Domino  j  a 
institutam;  quum  sacrificulus,  suam  victimam  seorsim  voraturus,  q 
se  a  toto  fidelium  populo  segreget.  Missam  privatam  voco,  ne  Cl 
quis  fallatur,  ubicunque  nulla  est  inter  fideles  dominicae  coenae  ri 
participatio,  etiamsi  alias  magna  hominum  multitudo  intersit.  D, 

8.  Ac  ipsum  quidem  missae  nomen  unde  natum  sit  nun-  4 
quam  certo  potui  judicare;  nisi  quod  mihi  verisimile  est,  ab  ob-  fl 
lationibus  quae  conferebantur,  fuisse  sumptum.  Unde  et  veteres  D( 
plurali  fere  numero  usurpant.  Sed  ut  de  nomine  remittamus  con-  j 
troversiam,  dico  privatas  missas  cum  Christi  institutione  ex  dia-  e( 
metro  pugnare,  ideoque  impiam  esse  sacrae  coenae  profanationem.  cc 
Quid  enim  mandavit  nobis  Dominus?  nonne  accipere  et  dividere  | 
inter  nos?  Qualem  mandati  observationem  docet  Paulus  (1  Cor.  co 
10,  16)?  nonne  fractionem  panis,  quae  communio  sit  corporis  et  0, 
sanguinis?  Quum  igitur  unus  sine  distributione  accipit,  quid  si-  ^ 
mile  est?  At  ille  unus  totius  ecclesiae  nomine  facit.  Quo  man-  : 
dato  ?  annon  hoc  aperte  illudere  Deo  est,  quum  unus  privatim  j, 
ad  se  rapit  quod  non  nisi  inter  plures  fieri  debuerat?  Sed  quia  j  ^ 
satis  clara  Christi  et  Pauli  verba  sunt,  breviter  concludere  licet:  !  ]e| 
ubicunque  non  est  fractio  panis  ad  communionem  fidelium,  illic  !  pe 
non  coenam  Domini ,  sed  falsam  et  praeposteram  coenae  imitatio-  > 
nem  esse.  Palsa  autem  imitatio,  depravatio  est.  Porro  depra-  ■  j 
vatio  tanti  mysterii  impietate  non  caret.  In  missis  ergo  privatis  (; 
impius  est  abusus.  Atque,  ut  vitium  unum  in  religione  aliud 
subinde  parit,  postquam  semel  obrepsit  ille  mos  sine  communione  | 

offerendi,  paulatim  coeperunt  in  singulis  templorum  angulis  innu¬ 
merabiles  missas  facere,  et  populum  huc  atque  illuc  distrahere, 
quem  in  unum  coetum  coire  oportuerat,  ut  suae  unitatis  myste¬ 
rium  recognosceret.  Eant  nunc  et  idololatriam  esse  negent,  quod 
panem  in  suis  missis  ostendunt  pro  Christo  adorandum ;  frustra 
enim  promissiones  illas  de  Christi  praesentia  jactant;  quae,  ut¬ 
cunque  intelligantur ,  non  ideo  certe  datae  sunt  ut  homines  im¬ 
puri  et  profani,  quoties  velint  et  in  quemcunque  libeat  abusum, 
corpus  Christi  conficiant;  sed  ut  fideles,  dum  religiosa  observa¬ 
tione  sequuntur  Christi  mandatum  in  coena  celebranda,  vera  ejus 
participatione  fruantur. 

9.  Adde  quod  haec  perversitas  puriori  ecclesiae  incognita 
fuit.  Utcunque  enim  fucum  hic  facere  conentur  qui  sunt  inter 
adversarios  impudentiores,  certo  tamen  certius  est,  totam  anti¬ 
quitatem  ipsis  adversari,  ut  superius  in  aliis  demonstravimus,  et 
certius  ex  assidua  veterum  lectione  judicari  poterit.  Verum  ante¬ 
quam  finem  dicendi  faciam,  missarios  nostros  doctores  interrogo, 
quum  sciant  potiorem  esse  Deo  obedientiam,  quam  victimas 
(1  Sam.  15,  22),  et  magis  poscere  ut  voci  suae  auscultetur,  quam 
ut  sacrificia  offerantur,  quomodo  hanc  sacrificandi  rationem  Deo 
acceptam  credant,  cujus  nullum  illis  constat  mandatum,  et  quam 
ne  una  quidem  scripturae  syllaba  probari  vident  ?  Praeterea  quum 
apostolum  audiant  dicentem  (Hebr.  5,  4),  neminem  sibi  nomen 
atque  honorem  sacerdotii  usurpare  nisi  qui  vocatus  est,  utAaron; 
quin  nec  Christum  ipsum  sese  ingessisse,  sed  obedisse  patris  vo¬ 
cationi  :  aut  sacerdotii  sui  autorem  Deum  institutoremque  profe¬ 
rant  oportet,  aut  honorem  non  esse  a  Deo  fateantur,  in  quem 
non  vocati  improba  temeritate  irruperunt.  Atqui  ne  apicem  qui¬ 
dem  literae  obtendere  possunt  qui  suo  sacerdotio  patrocinetur. 
Cur  non  igitur  sacrificia  evanescent,  quae  sine  sacerdote  offerri 
non  possunt? 

10.  Si  quis  hinc  inde  concisas  veterum  sententias  obtrudat, 
et  eorum  autoritate  contendat,  aliter  intelligendum  esse  quod  in 
coena  peragitur  sacrificium,  quam  nos  exponamus,  huic  breviter 
responsum  sit:  si  de  approbando  sacrificii  commento,  quale  in  missa 
confinxerunt  papistae,  agitur,  ejusmodi  sacrilegio  veteres  nequa¬ 
quam  patrocinari.  Utuntur  quidem  illi  sacrificii  vocabulo ;  verum 
simul  exponunt  se  aliud  nihil  intelligere,  quam  memoriam  veri 
illius  et  unici  sacrificii  quod  in  cruce  peregit  Christus,  unicus  (ut 
ipsi  passim  praedicant)  noster  sacerdos.  Hebraei,  inquit  Augu¬ 
stinus  1),  in  victimis  pecudum  quas  offerebant  Deo,  prophetiam  ce¬ 
lebrabant  futurae  victimae  quam  Christus  obtulit;  Christiani  jam 
peracti  sacrificii  memoriam  celebrant  sacrosancta  oblatione  et  par¬ 
ticipatione  corporis  Christi.  Hic  certe  penitus  idem  docet  quod 
pluribus  verbis  in  libro  de  fide  ad  Petrum  Diaconum  habetur,  qui¬ 
cunque  tandem  sit  autor.  Verba  sunt:  firmissime  tene,  et  nulla- 


1)  Libr.  20.  contra  Faustum  c.  18. 

tenus  dubites,  ipsum  unigenitum,  carnem  pro  nobis  factum,  se  pro 
nobis  obtulisse  sacrificium  et  hostiam  Deo  in  odorem  suavitatis; 
cui  cum  patre  et  spiritu  sancto  tempore  veteris  testamenti  anima¬ 
lia  sacrificabantur,  et  cui  nunc  cum  patre  et  spiritu  sancto,  cum 
quibus  una  est  illi  divinitas,  sacrificium  panis  et  vini  sancta  ec¬ 
clesia  per  universum  orbem  offerre  non  cessat.  In  illis  enim  car¬ 
nalibus  victimis  figuratio  fuit  carnis  Christi ,  quam  pro  peccatis 
nostris  ipse  erat  oblaturus,  et  sanguinis,  quem  erat  effusurus  in 
remissionem  peccatorum.  In  isto  autem  sacrificio  gratiarum  actio 
atque  commemoratio  est  carnis  Christi,  quam  pro  nobis  obtulit, 
et  sanguinis,  quem  pro  nobis  idem  effudit.  Unde  Augustinus  ipse 
pluribus  locis  1)  nihil  aliud  quam  sacrificium  laudis  esse  interpre¬ 
tatur.  Denique  passim  apud  eum  reperies,  non  alia  ratione  vo¬ 
cari  coenam  Domini  sacrificium ,  nisi  quod  est  memoria ,  imago, 
testimonium  illius  singularis,  veri  et  unici  sacrificii  quo  nos  Chri¬ 
stus  expiavit.  Memorabilis  etiam  locus  est  libri  4.  de  Trinitate 
cap.  24.,  ubi  postquam  disseruit  de  unico  sacrificio,  ita  concludit: 
quoniam  in  sacrificio  quatuor  considerantur,  cui  offeratur,  et  a  quo, 
quid  offeratur,  et  pro  quibus,  idem  ipse  unus  verusque  mediator 
per  sacrificium  pacis  nos  reconcilians  Deo,  unum  cum  ipso  manet 
cui  obtulit,  unum  in  se  fecit  pro  quibus  offerebat,  unus  ipse  est 
qui  obtulit,  et  quod  obtulit.  In  eundem  quoque  sensum  loquitur 
Chrysostomus.  Honorem  vero  sacerdotii  ita  Christo  vendicant,  ut 
antichristi  vocem  fore  testetur  Augustinus2),  si  quis  episcopum 
inter  Deum  et  homines  intercessorem  faciat. 

11.  Neque  tamen  diffitemur  quin  ita  nobis  monstretur  illic 
Christi  immolatio,  ut  crucis  spectaculum  paene  ob  oculos  statuatur. 
Qualiter  in  oculis  Galatarum  Christum  fuisse  crucifixum  dicit  apo¬ 
stolus  (Gal.  3,  1),  dum  illis  proposita  crucis  praedicatio  fuerat.  Sed 
quia  veteres  quoque  illos  video  alio  hanc  memoriam  detorsisse, 
quam  institutioni  Domini  conveniebat  (quod  nescio  quam  repeti¬ 
tae,  aut  saltem  renovatae  immolationis  faciem  eorum  coena  prae 
se  ferebat) ,  nihil  tutius  piis  pectoribus  fuerit  quam  in  pura  sim- 
plicique  Dei  ordinatione  acquiescere,  cujus  etiam  ideo  vocatur  coena, 
quoniam  sola  hic  ejus  autoritas  vigere  debet.  Equidem  quum  pium 
atque  orthodoxum  de  toto  hoc  mysterio  sensum  retinuisse  eos  vi¬ 
deam,  neque  deprehendam  voluisse  unico  Domini  sacrificio  vel  mi¬ 
nimum  derogare,  ullius  impietatis  damnare  eos  non  sustineo.  Ex¬ 
cusari  tamen  non  posse  arbitror,  quin  aliquid  in  actionis  modo 
peccaverint.  Imitati  sunt  enim  propius  judaicum  sacrificandi  mo¬ 
rem,  quam  aut  ordinaverat  Christus,  aut  evangelii  ratio  ferebat. 
Sola  igitur  est  praepostera  illa  anagoge,  in  qua  merito  eos  quis 
redarguat,  quod  non  contenti  simplici  ac  germana  Christi  institu¬ 
tione,  ad  legis  umbras  nimis  deflexerunt. 

12.  Si  quis  diligenter  expendat,  hoc  discrimen  inter  mosaica 


1)  Contra  adversarium  legis,  saepius.  Ep.  120  (140). 

2)  Libr.  2.  contra  Parm.  c.  8. 

sacrificia  et  eucharistiam  nostram  verbo  Domini  statui  observabit, 
quod  quum  illa  eandem  mortis  Christi  efficaciam  populo  judaico 
repraesentarint ,  quae  nobis  in  coena  hodie  exhibetur,  diversa  ta¬ 
men  fuerit  repraesentationis  species.  Siquidem  illic  sacerdotes  levi- 
tici,  quod  peracturus  erat  Christus  sacrificium,  jubebantur  figurare : 
sistebatur  hostia,  quae  vicem  ipsius  Christi  subiret;  erat  altare,  in 
quo  immolaretur;  sic  denique  gerebantur  omnia,  ut  ob  oculos  po¬ 
neretur  sacrificii  effigies,  quod  Deo  in  expiatione  offerendum  erat. 
At  peracto  sacrificio  aliam  nobis  rationem  Dominus  instituit:  nempe 
ut  fructum  oblati  sibi  a  filio  sacrificii  ad  populum  fidelem  trans¬ 
mittat.  Mensam  ergo  nobis  dedit  in  qua  epulemur;  non  altare 
super  quod  offeratur  victima.  Non  sacerdotes  consecravit,  qui  im¬ 
molent;  sed  ministros,  qui  sacrum  epulum  distribuant.  Quo  sub¬ 
limius  est  ac  sanctius  mysterium,  eo  religiosius  ac  majore  reve¬ 
rentia  tractari  convenit.  Ergo  nihil  tutius  quam  ut,  ablegata  omni 
humani  sensus  audacia,  in  eo  solo  quod  scriptura  tradit  haerea¬ 
mus.  Et  certe  si  cogitamus,  Domini,  non  hominum,  coenam  esse, 
non  est  cur  ulla  hominum  autoritate  vel  annorum  praescriptione 
patiamur  nos  ab  illa  vel  latum  unguem  dimoveri.  Itaque  aposto¬ 
lus,  dum  vult  eam  vitiis  omnibus  repurgare  quae  jam  in  Corin¬ 
thiorum  ecclesiam  irrepserant,  quae  ad  id  expeditissima  via  erat, 
ad  unicam  illam  institutionem  revocat  (1  Cor.  11,  20),  unde  per¬ 
petuam  esse  petendam  regulam  ostendit. 

13.  Porro,  ne  quis  rixator  ex  sacrificii  ac  sacerdotis  nomi¬ 
nibus  nobis  pugnam  faciat,  id  quoque,  sed  compendio,  expediam, 
quid  per  sacrificium,  quid  per  sacerdotem  tota  disputatione  signi¬ 
ficaverim.  Qui  sacrificii  vocabulum  ad  sacras  omnes  caeremonias 
et  religiosas  actiones  extendunt,  qua  ratione  id  faciant  non  video. 
Nos  perpetuo  scripturae  usu  sacrificium  appellari  scimus,  quod 
Graeci  nunc  ffuemv ,  nunc  TCQogcpoQav,  nunc  zek^rjv  dicunt.  Quod 
generaliter  acceptum,  complectitur  quidquid  omnino  Deo  offertur. 
Quare  distinguamus  oportet :  sic  tamen  ut  haec  distinctio  anago¬ 
gen  a  sacrificiis  legis  mosaieae  habeat,  sub  quorum  umbris  uni¬ 
versam  sacrificiorum  veritatem  populo  suo  repraesentare  voluit  Do¬ 
minus.  Illorum  autem  quanquam  variae  fuerunt  formae,  tamen 
ad  duo  membra  referri  omnes  possunt.  Aut  enim  pro  peccato  fie¬ 
bat  oblatio  quadam  satisfactionis  specie,  qua  noxa  coram  Deo  re¬ 
dimebatur;  aut  symbolum  erat  divini  cultus  religionisque  testifi¬ 
catio  ;  nunc  vice  supplicationis,  ad  favorem  Dei  postulandum ;  nunc 
gratiarum  actionis,  ad  gratitudinem  animi  pro  acceptis  beneficiis 
testandam;  nunc  pro  simplici  pietatis  exercitatione,  ad  renovan¬ 
dam  foederis  sanctionem.  Ad  quod  posterius  membrum  holocausta 
et  libamenta,  oblationes,  primitiae,  pacificae  victimae  pertinebant. 
Proinde  et  nos  in  duo  genera  distribuamus,  ac  alterum,  docendi 
causa,  vocemus  haTQSvtixov  et  6£[3ci6tlxov,  quoniam  veneratione  cul¬ 
tuque  Dei  constat,  quem  illi  fideles  et  debent  et  reddunt;  vel  si 
mavis  £v%otQi6TLx6v :  quandoquidem  a  nullis  Deo  exhibetur  nisi  qui 
immensis  ejus  beneficiis  onusti  se  totos  cum  actionibus  suis  omni- 

bus  illi  rependunt.  Alterum  propitiatorium,  sive  expiationis.  Est 
autem  expiationis  sacrificium,  cui  propositum  est  iram  Dei  pla¬ 
care,  ipsius  judicio  satisfacere,  eoque  peccata  abluere  et  abster¬ 
gere;  quo  peccator  eorum  sordibus  repurgatus,  et  in  justitiae  pu¬ 
ritatem  restitutus,  in  gratiam  cum  Deo  ipso  redeat.  Sic  vocaban¬ 
tur  in  lege  victimae  quae  pro  peccatis  expiandis  offerebantur;  non 
quod  reconciliandae  Dei  gratiae  aut  delendae  iniquitati  pares  fo¬ 
rent,  sed  quod  verum  hujusmodi  sacrificium  adumbrarent  quod  tan¬ 
dem  ab  uno  Christo  re  ipsa  peractum  fuit;  ab  ipso  autem  uno, 
quia  ab  alio  nullo  poterat.  Et  semel,  quod  illius  unius  a  Christo 
peracti  efficacia  et  vis  aeterna  est,  ut  sua  ipse  voce  (Joann.  19, 
30)  testatus  est,  quum  dixit  perfectum  esse  et  impletum:  hoc  est, 
quidquid  reconciliandae  patris  gratiae,  impetrandae  peccatorum  re¬ 
missioni,  justitiae,  saluti  necessarium  erat,  id  totum  unica  illa  sua 
oblatione  praestitum  et  consummatum ,  adeo  que  nihil  deesse ,  ut 
nullus  postea  locus  alteri  hodie  relinqueretur. 

14.  Quamobrem  constituo,  sceleratissimum  probrum  et  non 


ferendam  esse  blasphemiam ,  tam  in  Christum  quam  in  sacrificium 


quo  per  mortem  suam  in  cruce  pro  nobis  defunctus  est,  si  quis, 
repetita  oblatione,  de  redimenda  peccatorum  venia,  de  propitiando 
Deo  et  obtinenda  justitia  cogitet.  At  quid  aliud  missando  agitur, 
nisi  ut  novae  oblationis  merito  passionis  Christi  fiamus  participes? 
Et  ne  ullus  esset  insaniendi  modus,  parum  esse  putaverunt,  si  di¬ 
cerent,  commune  ex  aequo  fieri  sacrificium  pro  tota  ecclesia ,  nisi 
adderent,  sui  arbitrii  esse,  huic  aut  illi,  cui  vellent,  peculiariter 
applicare;  vel  potius  cuicunque,  qui  talem  sibi  mercem  numerato 
pretio  emere  vellet.  Porro,  quoniam  ad  Judae  taxationem  accedere 
non  poterant,  ut  tamen  vel  aliqua  nota  autoris  sui  exemplum  re¬ 
ferrent,  numeri  similitudinem  retinuerunt.  Vendiderat  ille  triginta 
argenteis;  hi,  secundum  gallicam  quidem  supputationem,  triginta 
nummulis  aereis  vendunt;  sed  ille,  semel;  hi  quoties  emptor  oc¬ 
currit.  Hoc  sensu  et  sacerdotes  esse  negamus,  nempe  qui  tali  obla¬ 
tioni  apud  Deum  pro  populo  intercedant,  qui  propitiato  Deo  pec¬ 
catorum  expiationem  peragant.  Nam  Christus  unicus  est  novi  te¬ 
stamenti  pontifex  et  sacerdos,  in  quem  translata  sunt  omnia  sacer¬ 
dotia,  et  in  quo  clausa  ac  terminata.  Et  si  nihil  scriptura  de  ae¬ 
terno  Christi  sacerdotio  meminisset,  quia  tamen  Deus,  abrogatis 
illis  veteribus,  nullum  instituit,  manet  invictum  apostoli  argumen¬ 
tum,  neminem  sibi  honorem  usurpari  nisi  qui  a  Deo  vocatus  sit 
(Hebr.  5,  4).  Qua  ergo  fiducia  sacrilegi  isti,  qui  se  jactant  Christi 
carnifices,  audent  se  Dei  viventis  sacerdotes  appellare? 

15.  Est  apud  Platonem  libro  de  Republica  secundo  elegan- 
tissimus  locus.  Ubi  quum  de  veteribus  piaculis  disserit,  stultam- 
que  improborum  ac  scelestorum  hominum  confidentiam  ridet,  qui 
putarent  his  quasi  velis  obtegi  sua  flagitia,  ne  a  diis  cernerentur, 
et  tanquam  facta  cum  diis  pactione  securius  sibi  indulgerent,  pror¬ 
sus  videtur  ad  missariae  expiationis  usum,  qualis  hodie  in  mundo 
est,  alludere.  Fraudare  alium  et  circumvenire,  nefas  esse  omnes 

sciunt.  Vexare  injuriis  viduas,  pupillos  expilare,  molestiam  inferre 
pauperibus,  malis  artibus  aliorum  bona  ad  se  rapere,  perjuriis  et 
fraudibus  involare  in  cujusquam  fortunas,  vi  ac  tyrannico  terrore 
opprimere  quemquam,  impium  esse  fatentur  omnes.  Quomodo  igi¬ 
tur  haec  omnia  passim  audent  tara  multi,  tanquam  impune  ausuri? 
Sane,  si  rite  expendimus ,  non  alia  causa  tantum  illis  animi  facit, 
nisi  quia  missario  sacrificio,  tanquam  soluto  pretio,  satisfacturos 
se  Deo  confidunt,  aut  saltem  hauc  sibi  cum  eo  transigendi  facilem 
esse  viam.  Pergit  deinde  Plato  crassum  eorum  stuporem  ridere, 
qui  talibus  piaculis  poenas  redimi  opinantur ,  quas  alioqui  apud 
inferos  subituri  essent.  Et  quorsum  hodie  spectant  anniversaria 
et  major  pars  missarum,  nisi  ut  qui  tota  vita  crudelissimi  tyranni 
fuerunt,  aut  rapacissimi  praedones,  aut  ad  omne  flagitium  prosti¬ 
tuti,  tanquam  hac  mercede  redempti  purgatorium  ignem  evadant? 

16.  Sub  altero  sacrificii  genere,  quod  sviotQiOTixov  diximus, 
continentur  omnia  caritatis  officia,  quibus  dum  fratres  nostros  com¬ 
plectimur,  Dominum  ipsum  in  membris  suis  honoramus;  omnes 
deinde  nostrae  preces,  laudes,  gratiarum  actiones,  et  quidquid  in 
Dei  cultum  a  nobis  agitur.  Quae  demum  omnia  a  majore  sacri¬ 
ficio  dependent,  quo  anima  et  corpore  in  templum  sanctum  Do¬ 
mino  consecramur.  Neque  enim  satis  est,  si  externae  nostrae  actio¬ 
nes  ad  illius  obsequium  applicentur;  sed  nos  primo,  deinde  nostra 
omnia  consecrari  ac  dedicari  illi  convenit:  ut  quidquid  in  nobis 
est,  gloriae  ejus  serviat,  et  ejus  amplificandae  studium  spiret.  Haec 
sacrificii  'species  nihil  ad  iram  Dei  placandam,  nihil  ad  impetran¬ 
dam  peccatorum  remissionem,  nihil  ad  promerendam  justitiam  per¬ 
tinet;  sed  in  magnificando  duntaxat  et  exaltando  Deo  versatur. 

.  Siquidem  gratum  acceptumque  Deo  esse  non  potest,  nisi  ex  eorum 
manu,  quos  jam  accepta  peccatorum  remissione  sibi  aliunde  recon¬ 
ciliavit  ideoque  piaculo  absolvit.  Est  autem  adeo  ecclesiae  neces¬ 
saria  ut  abesse  ab  ea  non  possit.  Itaque  aeterna  futura  est  quam- 
diu  stabit  populus  Dei;  quemadmodum  jam  ex  propheta  supe¬ 
rius  visum  est;  siquidem  eo  sensu  accipere  libet  vaticinium  istud 
(Mal.  1,  11):  quoniam  a  solis  ortu  usque  ad  occasum  magnum  est 
nomen  meum  in  gentibus,  et  in  omni  loco  incensum  offeretur  no¬ 
mine  meo,  atque  oblatio  munda;  quoniam  terribile  est  nomen  meum 
in  gentibus,  dicit  Dominus:  tantum  abest  ut  submoveamus.  Sic 
Paulus  (Rom.  12,  1)  jubet  nos  offerre  corpora  nostra  hostiam  vi¬ 
ventem,  sanctam,  acceptam  Deo,  rationalem  cultum.  TJbi  signifi¬ 
canter  admodum  loquutus  est,  quum  hunc  esse  rationalem  nostrum 
cultum  subjecit.  Intellexit  enim  spiritualem  colendi  Dei  ritum, 
quem  carnalibus  legis  mosaicae  sacrificiis  tacite  opposuit.  Sic  be¬ 
neficentia  et  communicatio  victimae  appellantur  quibus  placetur 
Deo  (Hebr.  13,  16).  Sic  Philippensium  benignitas,  qua  Pauli  in¬ 
opiam  sublevarant,  hostia  bonae  fragrantiae  (Phil.  4,  18).  Sic  omnia 
fidelium  bona  opera,  spirituales  hostiae. 

17.  Et  quid  multa  persequor?  Subinde  enim  in  scripturis 
recurrit  haec  loquendi  forma.  Quin  etiam  dum  adhuc  sub  externa 

legis  paedagogia  Dei  populus  continebatur,  satis  tamen  exprime-  i 
bant  prophetae,  subesse  illis  carnalibus  sacrificiis  veritatem,  quae 
christianae  ecclesiae  cum  judaica  gente  communis  est.  Qua  ratione 
precabatur  David  (Psal.  141,  2)  ut  oratio  sua,  sicut  incensum,  in 
conspectum  Dei  ascenderet.  Et  Oseas  (14,  3)  gratiarum  actiones 
dicebat  vitulos  labiorum,  quas  alibi  David  (Psal.  50,  23)  sacrificia 
laudis  nuncupat.  Quem  apostolus  imitatus,  hostias  laudis  etiam 
ipse  vocat  (Hebr.  13,  15);  et  interpretatur  fructum  labiorum  con- 
fitentium  nomini  ejus.  Hujus  generis  sacrificio  carere  non  potest 
coena  Domini:  in  qua  dum  ejus  mortem  annuntiamus,  et  gratia¬ 
rum  actionem  referimus,  nihil  aliud  quam  offerimus  sacrificium  lau- 
dis.  Ab  hoc  sacrificandi  munere  regale  sacerdotium  nuncupamur 
omnes  Christiani  (1  Petr.  2,  9);  quod  per  Christum  offerimus  illam, 
de  qua  loquitur  apostolus,  hostiam  laudis  Deo,  fructum  labiorum 
confitentium  nomini  ejus.  Neque  enim  nos  cum  nostris  muneri- 
bus,  sine  intercessore,  in  conspectum  Dei  apparemus.  Christus  est,  I 
quo  mediatore  intercedente,  nos  ac  nostra  patri  offerimus.  Ille 
pontifex  noster,  qui  in  sanctuarium  coeli  ingressus  accessum  nobis 
aperit.  Ille  altare,  cui  donaria  nostra  imponimus,  ut  in  illo  au-  j  t 
deamus  quidquid  audeamus.  Ille,  inquam,  est  qui  nos  patri  reg-  i 
num  ac  sacerdotes  fecit  (Apoc.  1,6).  ] 

18.  Quid  superest,  nisi  ut  caeci  videant,  surdi  audiant,  pueri  ] 
ipsi  intelligant  hanc  missae  abominationem?  quae  in  calice  aureo 
propinata  omnes  reges  terrae  et  populos,  a  summo  'usque  ad  no-  i 
vissimum,  sic  inebriavit,  sic  percussit  sopore  ac  vertigine,  ut  bru-  ! 
tis  ipsis  stupidiores  proram  et  puppim  suae  salutis  in  hac  una  \  ( 
exitiali  voragine  statuerint.  Certe  nulla  unquam  validiore  machina  , 
satan  incubuit  ad  oppugnandum  expugnandumque  Christi  regnum.  . 
Haec  est  Helena,  pro  qua  veritatis  hostes  tanta  hodie  rabie,  tanto  :  j 
furore,  tanta  atrocitate  digladiantur.  Et  vere  Helena,  cum  qua  i  , 
spirituali  fornicatione  (quae  omnium  est  maxime  exsecrabilis)  ita  !  j 
se  conspurcant.  Non  hic  vel  minimo  digito  attingo  crassos  illos  j  , 
abusus  quibus  sacrae  suae  missae  profanatam  puritatem  praeten-  j  | 
dere  possent;  quam  turpes  nundinas  exerceant,  quam  sordidos  quae-  ;  E 
stus  faciant  suis  missationibus ,  quanta  rapacitate  avaritiam  suam  j  ; 
expleant.  Tantum  indico,  idque  paucis  et  simplicibus  verbis,  qua-  , 
lis  sit  sanctissima  ipsa  missae  sanctitas;  ob  quam  adeo  spectabilis  , 
esse  tantaque  in  veneratione  haberi  aliquot  saeculis  meruit.  Nam 

et  tanta  haec  mysteria  pro  dignitate  illustrari,  majoris  operis  fue¬ 
rit;  et  illas  obscoenas  sordes  quae  ante  oculos  oraque  omnium  ver-  j 
santur ,  admiscere  nolo :  ut  omnes  intelligant ,  missam  in  selectis-  .  , 
sima  sua,  et  qua  maxime  venditari  potest,  integritate  acceptam,  ;  J 
sine  suis  appendicibus,  a  radice  ad  fastigium,  omni  genere  impie-  i  ; 
tatis ,  blasphemiae  ,  idololatriae ,  sacrilegii  scatere. 

19.  Habent  lectores  in  compendium  collecta  ea  fere  omnia  j 
quae  sciri  de  duobus  istis  sacramentis  referre  duximus,  quorum  j 
usus  a  primordio  novi  testamenti  ad  consummationem  usque  saeculi 
christianae  ecclesiae  est  traditus :  ut  scilicet  baptismus  quidam  quasi 

ingressus  in  ipsam  esset,  et  fidei  initiatio;  coena  vero  assiduum 
velut  alimentum,  quo  Christus  fidelium  suorum  familiam  spiritua¬ 
li  ter  pascit.  Quare,  ut  non  nisi  unus  est  Deus,  una  fides,  unus 
Christus,  una  ecclesia  ejus  corpus:  ita  baptismus  non  nisi  unus 
est,  nec  saepe  iteratur.  Coena  autem  subinde  distribuitur,  ut  in- 
telligant  se  Christo  assidue  pasci,  qui  semel  in  ecclesiam  allecti 
sunt.  Praeter  haec  duo  ut  nullum  aliud  a  Deo  institutum  est, 
ita  nec  ullum  agnoscere  debet  fidelium  ecclesia.  Hem  enim  non 
esse  humani  arbitrii,  erigere  ac  statuere  nova  sacramenta,  facile 
intelliget  qui  meminerit  quod  supra  satis  plane  explicatum  fuit: 
sacramenta  in  hoc  a  Deo  posita  esse,  ut  de  aliqua  ejus  promis- 
!  sione  nos  edoceant,  et  bonam  erga  nos  voluntatem  nobis  testifi- 
!  centur;  qui  praeterea  cogitet,  nullum  fuisse  Deo  consiliarium,  qui 
nobis  certum  aliquid  de  ejus  voluntate  spondere  possit,  aut  cer- 
i  tiores  securosque  reddere  quo  sit  in  nos  affectu,  quid  dare,  quid 
negare  velit.  Simul  namque  constituitur,  neminem  signum  propo- 
!  nere  posse,  quod  ejus  voluntatis  et  promissionis  alicujus  testimo¬ 
nium  futurum  sit,  solus  ipse  est,  qui  signo  dato  de  se  apud  nos 
testari  potest.  Dicam  brevius,  et  forte  rudius,  sed  apertius:  sa- 
I  cramentum  sine  salutis  promissione  esse  nunquam  potest.  Omnes 
homines  in  unum  simul  coacti,  nihil  a  se  nobis  polliceri  de  sa¬ 
lute  nostra  possunt.  Ergo  nec  a  se  edere  aut  erigere  sacramentum. 

20.  His  ergo  duobus  contenta  sit  christiana  ecclesia;  nec 
modo  nullum  aliud  tertium  ad  praesens  admittat  aut  agnoscat;  sed 
|  ne  appetat  quidem,  aut  exspectet,  ad  consummationem  usque  sae- 
|  culi.  Nam  quod  diversa  aliquot  Judaeis,  pro  varia  temporum  in¬ 
clinatione,  praeter  sua  illa  ordinarie  data  sunt  (ut  man,  aqua  e 
i  petra  profluens,  serpens  aeneus,  et  similia)  hac  variatione  admo- 
;  nebantur  ne  talibus  figuris  insisterent,  quarum  status  parum  fir¬ 
mus  esset;  sed  melius  aliquid  a  Deo  exspectarent,  quod  nullo  in¬ 
teritu  nulloque  fine  perstaret.  Alia  longe  ratio  nobis  est,  quibus 
revelatus  est  Christus:  in  quo  thesauri  omnes  scientiae  et  sapien¬ 
tiae  sunt  absconditi,  tanta  affluentia  et  ubertate,  ut  novam  aliquam 
accessionem  ad  hos  thesauros  sperare  vel  postulare,  vere  Deum 
irritare  sit,  et  adversum  nos  provocare.  Unum  duntaxat  Christum 
esurire,  quaerere,  spectare,  discere,  ediscere  nos  oportet:  donec 
magnus  ille  dies  illuxerit,  quo  gloriam  regni  sui  Dominus  ad  ple¬ 
num  manifestabit,  et  se  qualis  est,  nobis  spectandum  ostendet 
(1  Joann.  3 ,  2).  Atque  hac  ratione  nostrum  hoc  saeculum  in 
scripturis ,  per  novissimam  horam,  novissimos  dies,  novissima  tem¬ 
pora  designatur  (1  Joann.  2,  18;  1  Petr.  1,  20),  ne  quis  vana  no¬ 
vae  alicujus  doctrinae  aut  revelationis  exspectatione  sese  fallat. 
Saepenumero  enim  multisque  modis  antea  loquutus  per  prophetas, 
ultimis  in  his  diebus  loquutus  est  coelestis  pater  in  dilecto  filio 
suo  (Hebr.  1,  2),  qui  solus  patrem  manifestare  potest  (Luc.  10,  22); 
et  re  vera  ad  plenum  manifestavit,  quantum  nostra  interest,  dum 
nunc  per  speculum  eum  conspicimus  (1  Cor.  13,  12).  Jam  vero, 
ut  hoc  hominibus  ablatum  est,  ne  nova  sacramenta  in  ecclesia 

Dei  condere  possint,  ita  optandum  esset,  iis  ipsis,  quae  a  Deo 
sunt,  quam  minimum  humanae  inventionis  admisceri.  Perinde 
enim  atque  infusa  aqua  vinum  fugit  et  diluitur,  aspersoque  fer¬ 
mento  tota  farinae  massa  acescit,  sic  mysteriorum  Dei  sinceritas 
nihil  aliud  quam  inquinatur  ubi  homo  quidquam  de  suo  adjicit. 
Et  tamen  videmus  quantum  a  germana  sua  puritate  degenerarint 
sacramenta,  ut  hodie  quidem  tractantur.  Plus  satis  ubique  pom¬ 
parum,  caeremoniarum,  gesticulationum:  at  verbi  Dei  interim  nulla 
neque  ratio ,  neque  mentio ,  sine  quo  sacramenta  etiam  ipsa  sa¬ 
cramenta  non  sunt.  Quin  nec  caeremoniae  ipsae  a  Deo  institutae 
in  tanta  turba  caput  exserere  possunt,  sed  tanquam  oppressae  ja¬ 
cent.  Quantulum  in  baptismo  aspicitur  quod  unum  illic  lucere 
et  spectari  debuerat,  ut  alibi  juste  conquesti  sumus,  nempe  bap¬ 
tismus  ipse?  Coena  prorsus  sepulta  est  quum  versa  fuit  in  mis¬ 
sam,  nisi  quod  semel  quotannis,  sed  concerpta  et  dimidiata  lace- 
raque  forma  visitur. 

CAPUT  XIX. 

De  quinque  falso  nominatis  sacramentis:  ubi  sacramenta  non 
esse  quinque  reliqua,  quae  pro  sacramentis  hactenus  vulgo 
habita  sunt,  declaratur,  tum  qualia  sint  ostenditur. 

Duae  sunt  partes  hujus  Capitis:  1)  In  genere  de  his  quinque  Sacramentis 
disseritur .  sect.  1  —  3.  —  2)  Deinde  speciatim ,  a  sect.  4.  usque  ad  finem  cap. 
Primum  de  confirmatione,  sect.  4  —  13.  Secundo  de  poenitentia,  sect.  14 — 17. 
Tertio  de  extrema  unctione,  sect.  18 — 21.  Quarto  de  ordine,  ex  quo  septem 
sacramentula  prodierunt,  sect.  22  —  33.  Quinto  de  matrimonio,  sect.  34  —  37. 

1.  Poterat  superior  de  sacramentis  disputatio  apud  dociles 
et  sobrios  hoc  obtinere,  ne  ultra  curiosius  progrederentur,  nec 
praeter  illa  duo,  quae  a  Domino  instituta  nossent,  ulla  alia  sa¬ 
cramenta  sine  Dei  verbo  amplecterentur.  Yerum  quoniam  illa  de 
septem  sacramentis  opinio,  omnium  fere  sermone  trita  scholasque 
et  conciones  omnes  pervagata,  vetustate  ipsa  radices  egit,  ac  ho¬ 
minum  animis  etiamnum  insidet,  visus  sum  mihi  operae  pretium 
facturus,  si  quinque  reliqua,  quae  veris  ac  germanis  Domini  sa¬ 
cramentis  vulgo  accensentur,  seorsum  ac  propius  excuterem,  om¬ 
ni  que  absterso  fuco  simplicibus  spectanda  proponerem,  qualia  sint, 
et  quam  falso  pro  sacramentis  hactenus  habita  fuerint.  Principio 
hic  testatum  volo  piis  omnibus ,  me  hanc  de  nomine  contentionem 
minime  litigandi  cupiditate  suscipere,  sed  gravibus  causis  adduci 
ad  impugnandum  ejus  abusum.  Non  me  latet,  Christianos,  ut 
verborum,  sic  rerum  omnium  esse  dominos.  Posse  igitur  pro  suo 
arbitrio  voces  rebus  accommodare,  modo  pius  sensus  retineatur, 
etiam  si  qua  sit  in  loquendo  improprietas.  Hoc  totum  concedo; 
etsi  melius  fuerit,  verba  rebus  subesse,  quam  res  verbis  subjici. 
Sed  in  nomine  sacramenti  alia  est  ratio.  Nam  qui  septem  ponunt, 

simul  illam  definitionem  omnibus  tribuunt,  ut  sint  gratiae  invisi¬ 
bilis  visibiles  formae;  omnia  simul  faciunt  vasa  spiritus  sancti, 
instrumenta  conferendae  justitiae,  causas  obtinendae  gratiae.  Adeo- 
que  ipse  Magister  sententiarum,  mosaicae  legis  sacramenta  negat 
proprie  vocari  hoc  nomine,  quia  non  exhibuerint  quod  figurabant. 
Estne,  obsecro,  tolerabile,  ut  quae  symbola  Dominus  ore  suo  con¬ 
secravit,  quae  eximiis  promissionibus  insignivit,  ea  pro  sacramen¬ 
tis  non  censeantur;  interim  hic  honor  transferatur  ad  eos  ritus 
quos  homines  vel  a  se  excogitarunt,  vel  saltem  sine  expresso  Dei 
mandato  observant?  Ergo  aut  definitionem  mutent,  aut  hac  verbi 
usurpatione  abstineant,  quae  falsas  et  absurdas  opiniones  post  ge¬ 
neret.  Est,  inquiunt,  extrema  unctio  invisibilis  gratiae  figura  et 
causa,  quia  est  sacramentum.  Quod  inferunt  si  nullo  modo  con¬ 
cedere  oportet,  in  ipso  certe  nomine  est  occurrendum,  ne  ea  mer- 
cede  recipiamus  ut  ejusmodi  errori  occasionem  praebeat.  Rursus 
quum  probant  sacramentum  esse,  causam  adiungunt:  quia  externo 
signo  constet  ac  verbo.  Si  nec  mandatum,  nec  promissionem  in¬ 
venimus,  quid  aliud  possumus  quam  reclamare? 

2.  Jam  apparet  non  de  vocabulo  nos  rixari,  sed  de  re  ipsa 
non  supervacuam  controversiam  movere.  Proinde  hoc  fortiter  re¬ 
tinendum  est,  quod  invicta  ratione  prius  confirmavimus :  sacra¬ 
menti  instituendi  arbitrium  non  nisi  penes  Deum  unum  esse.  Si¬ 
quidem  sacramentum  certa  Dei  promissione  erigere  fidelium  con¬ 
scientias  ac  consolari  debet,  quae  eam  certitudinem  nunquam  ab 
homine  acciperent.  Sacramentum  nobis  testimonium  esse  debet 
bonae  erga  nos  Dei  voluntatis,  cujus  nullus  hominum  aut  ange¬ 
lorum  testis  esse  potest,  quando  nemo  Dei  consiliarius  fuit  (Jes. 
40,  13;  Rom.  11,  34).  Solus  ergo  ipse  est  qui  de  se  nobis  per 
verbum  suum  testificatur  legitima  autoritate.  Sacramentum,  sigil¬ 
lum  est,  quo  Dei  testamentum  seu  promissio  obsignatur.  Obsig¬ 
nari  vero  non  posset  rebus  corporeis  et  elementis  hujus  mundi, 
nisi  virtute  Dei  ad  hoc  formentur  et  designentur.  Instituere  ergo 
sacramentum  homo  non  potest:  quia  facere,  ut  sub  rebus  tam  ab¬ 
jectis  tanta  Dei  mysteria  lateant,  id  vero  humanae  virtutis  non 
est.  Verbum  Dei  praeeat  oportet  quod  sacramentum  esse  sacra¬ 
mentum  faciat,  ut  Augustinus  1)  optime  docet.  Praeterea  retineri 
aliquod  discrimen  utile  est  inter  sacramenta  et  alias  caeremonias, 
nisi  volumus  in  multa  absurda  incidere.  Apostoli  orarunt  genibus 
flexis:  genua  igitur  non  flectentur  sine  sacramento.  Discipuli  fe¬ 
runtur  orasse  versus  orientem:  sit  nobis  sacramentum  orientis 
aspectus.  Paulus  vult  omni  loco  viros  tollere  puras  manus  (1  Tim. 
2,  8),  et  elevatis  manibus  oratio  saepius  a  sanctis  facta  memora¬ 
tur.  Et  manuum  quoque  extensio  sacramentum  fiat.  Omnes  de¬ 
nique  sanctorum  gestus  in  sacramenta  transeant.  Etsi  ne  haec 
quidem  admodum  morarer,  modo  non  essent  cum  majoribus  illis 
incommodis  conjuncta. 


1)  Homil.  in  Joann.  80,  3. 

3.  Si  veteris  ecclesiae  autoritate  premere  nos  velint,  dico 
eos  fucum  facere.  Nusquam  enim  apud  ecclesiasticos  scriptores 
numerus  hic  septenarius  invenitur.  Nec  satis  constat  quo  primum 
tempore  obrepserit.  Fateor  quidem,  iu  vocabulo  sacramenti  esse 
interdum  liberiores.  Sed  quid  eo  significant?  nempe  caeremonias 
omnes  et  externos  ritus  omniaque  pietatis  exercitia.  Quum  autem 
de  iis  signis  loquuntur  quae  divinae  in  nos  gratiae  testimonia 
esse  debent,  duobus  istis,  baptismo  et  eucharistia  contenti  sunt. 
Ne  quis  falso  jactari  hoc  a  me  putet,  pauca  Augustini  testimonia 
hic  referam.  Ad  Januarium1):  primo,  inquit,  tenere  te  volo, 
quod  est  hujus  disputationis  caput,  Dominum  nostrum  Christum, 
sicut  ipse  in  evangelio  loquitur,  leni  jugo  nos  subdidisse  et  sar¬ 
cinae  levi.  Unde  sacramentis  numero  paucissimis,  observatione 
facillimis,  significatione  praestantissimis,  societatem  novi  populi 
colligavit.  Sicuti  est  baptismus  trinitatis  nomine  consecratus,  et 
communicatio  corporis  et  sanguinis  Domini,  et  si  quid  aliud  in 
scripturis  canonicis  commendatur.  Item,  de  doctrina  Christiana2): 
a  resurrectione  Domini  quaedam  pauca  signa  pro  multis,  eadem- 
que  factu  facillima ,  intellectu  augustissima,  observatione  castissima 
ipse  Dominus  et  apostolica  tradidit  disciplina;  sicuti  est  baptismus 
et  celebratio  corporis  et  sanguinis  Domini.  Cur  nullam  hic  sacri 
numeri,  hoc  est  septenarii,  mentionem  facit?  An  verisimile  est 
praetermissurum  fuisse  si  tunc  fuisset  in  ecclesia  institutus?  prae¬ 
sertim  quum  sit  alias  in  observandis  numeris  curiosior  quam  ne- 
cesse  foret?  Imo  quum  baptismum  et  coenam  nominat,  alia  sub- 
ticet,  annon  satis  innuit,  haec  duo  mysteria  singulari  dignitate 
praestare,  alias  caeremonias  inferiore  loco  subsidere?  Quare  sa- 
cramentarios  istos  doctores  non  tantum  verbo  Domini ,  sed  veteris 
etiam  ecclesiae  consensione  destitui  dico,  utcunque  hoc  praetextu 
maxime  superbiant.  Sed  jam  ad  ipsas  species  descendamus. 

De  confirmatione. 

4.  Hic  mos  olim  fuit  ut  Christianorum  liberi,  postquam  ado¬ 
leverant,  coram  episcopo  sisterentur,  ut  officium  illud  implerent 
quod  ab  iis  exigebatur  qui  se  ad  baptismum  adulti  offerebant. 
Hi  enim  inter  catechumenos  sedebant,  donec  rite  fidei  mysteriis 
instituti  poterant  fidei  confessionem  coram  episcopo  ac  populo 
edere.  Qui  ergo  baptismo  initiati  erant  infantes,  quia  fidei  con¬ 
fessione  apud  ecclesiam  tunc  defuncti  non  erant,  sub  finem  pueri¬ 
tiae,  aut  ineunte  adolescentia,  repraesentabantur  iterum  a  paren¬ 
tibus,  ab  episcopo  examinabantur  secundum  formulam  catechismi, 
quam  tunc  habebant  certam  ac  communem.  Quo  autem  haec  actio, 
quae  alioqui  gravis  sanctaque  merito  esse  debebat,  plus  reveren¬ 
tiae  haberet  ac  dignitatis,  caeremonia  quoque  adhibebatur  manuum 
impositionis.  Ita  puer  ille,  fide  sua  approbata,  cum  solenni  bene¬ 
dictione  dimittebatur.  Hujus  moris  saepe  mentionem  faciunt  ve- 

2)  Libr.  3.  c.  9. 


1)  Epist.  118  (54). 

teres.  Leo  papa1):  si  quis  ab  haereticis  redit,  ne  iterum  bap¬ 
tizetur;  sed  quod  illic  ei  defuit,  per  episcopalem  manuum  impo¬ 
sitionem  virtus  spiritus  ei  conferatur.  Clamabunt  hic  nostri  adver¬ 
sarii,  sacramentum  jure  vocari  ,  in  quo  spiritus  sanctus  conferatur. 
Yerum  ipse  Leo  alibi2)  explicat  quid  his  verbis  sibi  velit.  Qui 
apud  haereticos  baptizatus  est,  inquit,  non  rebaptizetur,  sed  spi¬ 
ritus  sancti  invocatione  per  manuum  impositionem  confirmetur: 
quia  baptismi  tantum  formam  sine  sanctificatione  accepit.  Memi¬ 
nit  et  Hieronymus  contra  Luciferianos.  Quanquam  autem  non 
infitior,  in  eo  nonnihil  hallucinari  Hieronymum,  quod  apostolicam 
esse  observationem  dicit,  longissime  tamen  ab  istorum  ineptiis 
abest.  Et  illud  ipsum  mitigat  quum  addit,  hanc  benedictionem 
solis  episcopis  esse  datam,  magis  in  honorem  sacerdotii,  quam  ex 
legis  necessitate.  Talem  ergo  manuum  impositionem,  quae  sim¬ 
pliciter  loco  benedictionis  fiat,  laudo  et  restitutam  hodie  in  purum 
usum  velim. 

5.  Posterior  autem  aetas,  re  prope  obliterata,  fictitiam  ne¬ 
scio  quam  confirmationem  pro  Hei  sacramento  posuit.  Confirma¬ 
tionis  virtutem  esse  finxerunt,  spiritum  sanctum  conferre  ad  gra¬ 
tiae  augmentum,  qui  in  baptismo  collatus  sit  ad  innocentiam; 
confirmare  eos  ad  pugnam  qui  in  baptismo  regenerati  sint  ad  vi¬ 
tam.  Peragitur  haec  confirmatio  unctione,  et  hac  verborum  for¬ 
mula  :  consigno  te  signo  sanctae  crucis ,  et  confirmo  chrismate  sa¬ 
lutis,  in  nomine  patris,  et  filii,  et  spiritus  sancti.  Pulchre  omnia 
et  venuste.  Sed  ubi  Hei  verbum  quod  spiritus  sancti  praesentiam 
hic  promittat?  He  jota  quidem  obtendere  possunt.  Unde  ergo 
nos  certiores  facient,  chrisma  suum  esse  vas  spiritus  sancti?  Vi¬ 
demus  oleum,  crassum  scilicet  et  pinguem  liquorem:  praeterea 
nihil.  Accedat,  inquit  Augustinus,  verbum  ad  elementum,  et  fiet 
sacramentum.  Hoc,  inquam,  verbum  proferant,  si  quidquam  nos 
intueri  in  oleo  volunt  aliud  quam  oleum.  Quod  si  sacramentorum 
se  ministros,  ut  par  est,  agnoscerent,  non  diutius  pugnandum 
esset.  Haec  prima  ministri  lex  est  ne  quid  sine  mandato  obeat. 
Age,  mandatum  hujus  ministerii  aliquod  producant,  et  ver¬ 
bum  non  addam.  Si  mandato  deficiuntur,  sacrilegam  audaciam 
excusare  non  possunt.  Hac  ratione  Pharisaeos  Hominus  interro¬ 
gabat  (Matth.  21,  25),  essetne  baptismus  Joannis  e  coelo  an  ex 
hominibus.  Si  respondissent,  ex  hominibus,  obtinebat,  frivolum 
esse  et  vanum;  si  e  coelo,  doctrinam  Joannis  agnoscere  cogeban¬ 
tur.  Itaque  ne  essent  nimium  in  Joannem  contumeliosi,  non  ausi 
sunt  fateri  esse  ex  hominibus.  Si  itaque  ex  hominibus  est  confir¬ 
matio,  vana  et  frivola  esse  convincitur,  si  e  coelo3)  persuadere 
volunt,  probent. 

6.  Tuentur  se  quidem  apostolorum  exemplo,  quos  nihil  te¬ 
mere  fecisse  existimant.  Recte  id  sane:  nec  a  nobis  reprehende¬ 
rentur  si  se  apostolorum  imitatores  ostenderent.  Sed  quid  fecerunt 

1)  Epist.  39.  2)  Epist.  77.  3)  Adde:  esse. 


496  LIBER  IV.  DE  EXTERNIS  MEDIIS  AD  SALUTEM. 


apostoli?  Narrat  Lucas  in  Actis  (8,  15),  apostolos,  qui  Hiero¬ 
solymis  erant,  quum  audissent  Samariam  recepisse  verbum  Dei,  j 
misisse  illuc  Petrum  et  Joannem;  illos  pro  Samaritanis  orasse  ut  t 
spiritum  sanctum  acciperent,  qui  nondum  in  quemquam  illorum  i 
venerat,  sed  baptizati  tantum  erant  in  nomine  Jesu.  Oratione  = 
facta  manus  illis  imposuisse;  per  quam  impositionem  spiritum  i 
sanctum  Samaritani  acceperunt.  Et  de  hac  manuum  impositione  j 
aliquoties  meminit.  Audio  quid  apostoli  fecerint:  nempe  suum  j 
ministerium  fideliter  exsequuti  sunt.  Visibiles  illas  et  admirabiles  '  ] 
spiritus  sancti  gratias,  quas  tunc  in  populum  suum  effundebat,  t 
voluit  Dominus  a  suis  apostolis  per  manuum  impositionem  admi-  ;  i 
nistrari  et  distribui.  Huic  autem  impositioni  manuum  non  altius  ^ 
subesse  mysterium  cogito ; ,  sed  hujusmodi  caeremoniam  adhibitam  a 
ab  illis  interpretor,  ut  ipso  gestu  significarent,  se  Deo  commen-  r 
dare  et  velut  offerre  eum  cui  manus  imponebant.  Hoc  ministe-  s 
rium  quo  tunc  apostoli  fungebantur,  si  adhuc  in  ecclesia  maneret,  j 
manuum  quoque  impositionem  oporteret  servari;  sed  ubi  gratia  a 
illa  conferri  desiit,  quorsum  pertinet  manuum  impositio?  Adhuc  j 
certe  adest  populo  Dei  spiritus  sanctus :  quo  nisi  ductore  et  direc¬ 
tore  consistere  nequit  Dei  ecclesia.  Habemus  enim  aeternam  et  a 
perpetuo  constaturam  promissionem,  qua  Christus  sitientes  ad  se  j| 
vocat,  ut  bibant  aquas  vivas  (Joann.  7,  37).  Sed  cessarunt  illa  ;  a 
virtutum  miracula  et  manifestae  operationes,  quae  per  manuum  fj 
impositionem  distribuebantur,  nec  nisi  ad  tempus  esse  debuerunt.  » 
Oportuit  enim  novam  evangelii  praedicationem,  novum  Christi  ;  tj 
regnum,  inauditis  et  inusitatis  miraculis  illustrari  et  magnificari.  j  p, 
A  quibus  ubi  cessavit  Dominus,  non  protinus  ecclesiam  suam  de-  f 
seruit;  sed  regni  sui  magnificentiam  verbique  sui  dignitatem  satis  jr 
excellenter  manifestatam  docuit.  Qua  igitur  in  parte  histriones  rj 
isti  apostolos  se  imitari  dicent?  Hoc  agendum  erat  manuum  im-  ,• 
positione,  ut  evidens  spiritus  sancti  virtus  statim  se  exsereret.  (j 
Id  non  efficiunt.  Quid  igitur  pro  se  jactant  manuum  impositio-  ( 
nem,  quam  apostolis  quidem  in  usu  fuisse  legimus,  sed  prorsus  v,: 
in  alium  finem?  j  p, 

7.  Ejusdem  hoc  rationis  est  ac  si  quis  doceret  flatum  illum  j  |j 
quo  Dominus  discipulos  suos  afflavit  (Joann.  20,  22),  sacramen-  }, 
tum  esse  quo  detur  spiritus  sanctus.  Atqui  hoc  semel  Dominus  ta 
quum  fecit,  non  a  nobis  fieri  etiam  voluit.  Ad  eum  modum  et  , 
apostoli  manus  imponebant,  pro  eo  tempore  quo  visibiles  spiritus  l  b 
sancti  gratias  ad  eorum  preces  administrari  Domino  placebat;  non  0I 
ut  posteri  vacuum  et  frigidum  signum,  quod  simiae  istae  faciunt,  fe 
mimitice  tantum  et  sine  re  effingerent.  Quod  si  manuum  impo-  , 
sitione  apostolos  se  imitari  evincant  (in  qua  nihil  cum  apostolis  ;t 
simile  habent  praeter  nescio  quam  praeposteram  xaKo£r]Uctv),  unde  L 
tamen  oleum ,  quod  vocant  salutis  ?  Quis  eos  in  oleo  salutem  ; 

quaerere  docuit?  quis  vim  roborandi  illi  attribuere?  An  Paulus,  (j 

qui  nos  ab  /elementis  hujus  mundi  longe  abstrahit  (Gal.  4,9;  j 

Gol.  2,  20),  qui  nihil  magis  damnat  quam  talibus  observatiuncu-  jr 

lis  haerere?  Hoc  yero  non  a  me,  sed  a  Domino  audacter  pro¬ 
nuntio:  qui  oleum  vocant  oleum  salutis,  salutem  quae  in  Christo 
est  abjurant,  Christum  abnegant,  partem  in  regno  Dei  non  ha¬ 
bent.  Oleum  enim  ventri,  et  venter  oleo;  utrumque  Dominus  de¬ 
struet.  Omnia  enim  ista  infirma  elementa  quae  usu  ipso  intereunt, 
nihil  ad  regnum  Dei  pertinent,  quod  spirituale  est  et  nunquam 
interiturum.  Quid  igitur?  dixerit  aliquis:  eadem  linea  metiris 
aquam  qua  baptizamur,  et  panem  ac  vinum  sub  quibus  coena 
Domini  exhibetur?  Respondeo,  in  sacramentis  divinitus  traditis 
duo  spectanda  esse :  substantiam  rei  corporeae  quae  nobis  propo¬ 
nitur,  et  formam  quae  illi  a  verbo  Dei  impressa  est,  in  qua  tota 
vis  jacet.  Quatenus  ergo  substantiam  suam  retinent  panis,  vinum, 
aqua,  quae  aspectui  nostro  in  sacramentis  offeruntur,  valet  sem- 
per  illud  Pauli:  esca  ventri,  et  venter  escis;  Deus  utrumque  de¬ 
struet  (1  Cor.  6,  13).  Praetereunt  enim  et  evanescunt  cum  figura 
hujus  mundi.  Quatenus  autem  verbo  Dei  sanctificantur,  ut  sacra¬ 
menta  sint,  non  in  carne  nos  retinent,  sed  vere  et  spiritualiter 
docent. 

8.  Yerum  propius  adhuc  inspiciamus  quot  monstra  foveat 
alatque  haec  pinguedo.  Dicunt  isti  unctores ,  spiritum  sanctum 
in  baptismo  ad  innocentiam  dari,  in  confirmatione,  ad  gratiae 
augmentum;  in  baptismo  nos  regenerari  ad  vitam,  in  confirma¬ 
tione  nos  ad  pugnam  instrui.  Et  adeo  nihil  eos  pudet,  ut  ne¬ 
gent  baptismum  rite  sine  confirmatione  perfici  posse.  0  nequi¬ 
tiam!  Annon  igitur  in  baptismo  Christo  consepulti  sumus,  facti 
participes  mortis  ejus,  ut  et  resurrectionis  simus  consortes  (Rom. 
6,  4)  ?  Hanc  autem  societatem  cum  morte  et  vita  Christi  Paulus 
interpretatur  mortificationem  carnis  nostrae  et  vivificationem  spi¬ 
ritus;  quod  vetus  homo  noster  crucifixus  est,  quo  nos  in  novitate 
vitae  ambulemus.  Quid  est  instrui  ad  pugnam,  nisi  hoc  est? 
Quod  si  Dei  verbum  conculcare  pro  nihilo  ducebant,  cur  non  ec¬ 
clesiam  saltem  reverebantur,  cui  tam  ubique  obsequentes  videri 
volunt?  Quid  autem  gravius  in  hanc  ipsorum  doctrinam  proferri 
potest,  quam  illud  milevitani  concilii  decretum:  qui  dicit,  baptis¬ 
mum  in  remissionem  peccatorum  dari  tantum,  et  non  adjutorium 
futurae  gratiae,  anathema  sit?  Quod  autem  Lucas,  eo  quem  ci¬ 
tavimus  loco,  dicit  baptizatos  in  nomine  Jesu  Christi  fuisse,  qui 
non  accepissent  spiritum  sanctum:  non  simpliciter  negat,  uno  spi¬ 
ritus  dono  praeditos,  qui  in  Christum  corde  crederent  et  ipsum 
ore  confiterentur;  sed  acceptionem  spiritus  intelligit,  qua  mani¬ 
festae  virtutes  et  visibiles  gratiae  percipiebantur.  Sic  dicuntur 
apostoli  spiritum  accepisse  in  die  pentecostes,  quum  longe  antea 
illis  a  Christo  dictum  esset  (Matth.  10,  20):  non  vos  estis  qui 
loquimini ,  sed  spiritus  patris  vestri ;  qui  loquitur  in  vobis.  Vi¬ 
dete  malitiosam  et  sonticam  satanae  fraudem,  qui  ex  Deo  estis. 
Quod  vere  in  baptismo  dabatur,  in  sua  confirmatione  dari  menti¬ 
tur;  ut  furtim  incautos  a  baptismo  abducat.  Quis  jam  dubitet 
hanc  satanae  esse  doctrinam ,  quae  promissiones  baptismi  proprias, 

a  baptismo  abscissas,  alio  derivat  et  transfert?  Deprehenditur, 


inquam,  quali  nitatur  fundamento  praeclara  ista  unctio.  Dei  ver¬ 
bum  est:  omnes,  qui  in  Christo  baptizati  sunt,  Christum  induisse 
cum  suis  donis  (Gal.  3,  27).  Verbum  unctorum  i) :  nullam  pro¬ 
missionem  in  baptismo  percepisse,  qua  in  agonibus  instruautur. 
Illa  vox  est  veritatis,  hanc  mendacii  esse  oportet.  Verius  ergo 
definire  hanc  confirmationem  possum  quam  ipsi  hactenus  definie¬ 
rint:  nempe  insignem  esse  baptismi  contumeliam,  quae  usum  ip¬ 
sius  obscurat,  imo  abolet;  falsam  esse  diaboli  pollicitationem,  quae 
nos  a  veritate  Dei  abstrahit.  Aut,  si  mavis,  oleum  diaboli  men¬ 
dacio  pollutum,  quod  velut  offusis  tenebris  simplicium  mentes 
fallit. 

9.  Addunt  praeterea,  fideles  omnes  spiritum  sanctum  per 
manuum  impositionem  accipere  debere  post  baptismum ,  ut  pleni 
christiani  inveniantur;  quia  nunquam  erit  christianus  nisi  qui  con¬ 
firmatione  episcopali  fuerit  chrismatus.  Haec  illi  ad  verbum1  2). 
Atqui  putabam,  quaecuuque  ad  christianismum  pertinent,  omnia 
scripturis  perscripta  ac  comprehensa  esse.  Nunc,  ut  video,  aliunde 
quam  ex  scripturis,  vera  religionis  forma  petenda  discendaque  est. 
Dei  ergo  sapientia,  coelestis  veritas,  tota  Christi  doctrina,  Chri¬ 
stianos  duntaxat  inchoat:  oleum  perficit.  Hac  sententia  damnan¬ 
tur  omnes  apostoli  et  tot  martyres,  quos  nunquam  fuisse  chris- 
matos  certo  certius  est;  quando  nondum  erat  factum  oleum,  quo 
perfusi  omnes  christianismi  numeros  implerent,  vel  potius  chri¬ 
stiani  fierent,  qui  nondum  erant.  Verum,  ut  taceam,  abunde  se 
ipsi  refellunt.  Quotam  enim  populi  sui  partem  post  baptismum 
perungunt?  cur  igitur  patiuntur  in  suo  grege  tales  semichristianos, 
quorum  imperfectioni  mederi  facile  erat?  cur  tam  supina  negli- 
gentia  omittere  eos  sinunt  quod  omitti  sine  gravi  piaculo  non  li¬ 
cebat?  cur  non  severius  exigunt  rem  adeo  necessariam  et  sine  qua 
salus  obtineri  non  potest?  nisi  forte  quis  subita  morte  praepedi¬ 
tus  fuerit.  Scilicet,  dum  ita  licenter  contemni  patiuntur,  tacite 
fatentur  non  tanti  esse  quanti  venditant. 

10.  Postremo  constituunt3),  sacram  hanc  unctionem  majori 
in  veneratione  habendam  esse  quam  baptismum,  quod  illa  sum¬ 
morum  pontificum  manibus  peculiariter  administratur,  baptismus 
ab  omnibus  vulgariter  sacerdotibus  distribuitur.  Quid  hic  dicas 
nisi  plane  furiosos  esse ,  qui  suis  inventionibus  ita  blandiuntur  ut 
prae  ipsis  sacrosanctas  Dei  institutiones  secure  contemnant?  Os 
sacrilegum,  tune  pinguedinem  foetore  duntaxat  anhelitus  tui  in¬ 
quinatam,  et  verborum  murmure  incantatam,  audes  Christi  sacra¬ 
mento  opponere,  et  conferre  cum  aqua  verbo  Dei  sanctificata ? 
At  parum  hoc  ipsum  erat  tuae  improbitati,  nisi  etiam  praeferres. 
Haec  sunt  sanctae  sedis  responsa,  haec  apostolici  tripodis  oracula. 
Sed  quidam  eorum  hanc,  sua  quoque  opinione  effraenem,  insa- 


t  ! 


1)  De  consecr.  dist.  5.  c.  spir.  sanet. 

2)  Verba  c.  1.  De  consecr.  dist.  5.  Concil.  Aurei,  ca.  ut  jejun.  De  con¬ 

niam  coeperunt  paulum  moderari.  Majori,  inquiunt1),  venera¬ 
tione  colenda  est:  forte  non  ob  majorem  virtutem  et  utilitatem 
quam  conferat,  sed  quia  a  dignioribus  datur,  et  in  digniori  parte 
corporis  fit,  id  est  in  fronte;  vel  quia  majus  augmentum  virtu¬ 
tum  praestat,  licet  baptismus  plus  ad  remissionem  valeat.  Verum 
prima  ratione  nonne  se  Donatistas  produnt,  qui  vim  sacramenti 
a  ministri  dignitate  aestimant?  Faxo  tamen,  vocetur  dignior  con¬ 
firmatio  a  dignitate  episcopalis  manus.  Sed  si  quis  ab  illis  scisci¬ 
tetur  unde  tanta  praerogativa  episcopis  delata  fuerit,  quam  ratio¬ 
nem  afferent  praeter  suam  libidinem?  Soli  apostoli  eo  jure  usi 
sunt,  qui  soli  spiritum  sanctum  distribuerunt.  An  soli  episcopi 
apostoli?  imo  an  omnino  apostoli?  Demus  tamen  et  istud:  cur 
non  eodem  argumento  contendunt,  solis  episcopis  sacramentum 
sanguinis  in  coena  Domini  attingendum  esse?  quod  laicis  ideo  de¬ 
negant  quia  solis  apostolis  a  Domino  datum  fuerit.  Si  solis  apo¬ 
stolis,  cur  non  inferunt,  ergo  solis  episcopis?  Sed  apostolos  eo 
loco  simplices  presbyteros  faciunt;  nunc  capitis  vertigo  alio  eos 
rapit  ut  subito  episcopos  creent.  Postremo  non  erat  apostolus 
Ananias,  ad  quem  tamen  Paulus  missus  est  ut  visum  reciperet, 
baptizaretur,  et  impleretur  spiritu  sancto  (Act.  9,  17).  Addam 
et  hoc  ad  cumulum:  si  jure  divino  proprium  hoc  munus  episco¬ 
porum  fuerat,  cur  ausi  sunt  ad  plebejos  presbyteros  transferre? 
quemadmodum  in  quadam  Gregorii  epistola  legitur  2). 

11.  Altera  ratio  quam  frivola,  inepta  et  stolida  est:  dignio¬ 
rem  vocare  suam  confirmationem,  quam  Dei  baptismum,  quia  in 
ea  frons  oleo  inficiatur ,  in  baptismo  cranium  ?  quasi  vero  baptis¬ 
mus  oleo,  et  non  aqua  peragatur.  Testor  vero  pios  omnes,  an 
non  hoc  unum  admoliantur  isti  nebulones,  ut  sacramentorum  pu¬ 
ritatem  fermento  suo  vitient?  Dixi  hoc  alibi,  vix  in  sacramentis 
per  rimulas  interlucere  quod  Dei  est,  inter  humanarum  inventio¬ 
num  turbam.  Si  quis  ejus  rei  tum  fidem  mihi  non  habebat,  suis 
saltem  magistris  nunc  habeat.  Ecce  praeterita  aqua ,  et  nullo  nu¬ 
mero  habita,  unum  oleum  in  baptismo  magnifaciunt,  Nos  ergo 
contra  dicimus,  in  baptismo  quoque  frontem  aqua  tingi.  Prae 
hac,  vestrum  oleum  non  unius  stercoris  facimus,  sive  in  baptismo, 
sive  in  confirmatione.  Quod  si  quis  pluris  vendi  alleget,  hac 
pretii  accessione  si  quid  boni  alioqui  inesset  vitiatur,  tantum  ab¬ 
est  ut  furto  venditare  liceat  foedissimam  imposturam.  Tertia  ra¬ 
tione  impietatem  suam  traducunt,  dum  majus  virtutum  augmen¬ 
tum  conferri  in  confirmatione  garriunt,  quam  in  baptismo.  Im¬ 
positione  manuum  apostoli  visibiles  spiritus  gratias  administrarunt. 
Qua  in  re  istorum  pinguedo  se  foecundam  ostendit  ?  Sed  valeant 
isti  moderatores,  qui  sacrilegium  unum  multis  sacrilegiis  operiunt. 
Nodus  gordianus  est,  quem  abrumpere  satius  sit  quam  in  dissol¬ 
vendo  tantopere  laborare. 

12.  Jam  vero  quum  verbo  Dei  et  probabili  ratione  defici 


1)  Libr.  4.  Sent.  dist.  7.  c.  2. 


2)  Dist.  95.  ca.  pervenit. 

se  vident,  praetexunt  quod  solent,  vetustissimam  esse  hanc  obser¬ 
vationem,  et  multorum  saeculorum  consensu  firmatam.  Etiamsi 
id  verum  esset,  nihil  tamen  efficiunt:  non  e  terra  est  sacramen¬ 
tum,  sed  e  coelo;  non  ex  hominibus,  sed  ab  uno  Deo.  Deum 
suae  confirmationis  autorem  probent  oportet,  si  sacramentum  ha¬ 
beri  volunt.  Sed  quid  vetustatem  objectant,  quum  veteres,  dum 
proprie  loqui  volunt,  nusquam  plura  duobus  sacramentis  recen¬ 
seant?  Si  ab  hominibus  petendum  esset  fidei  nostrae  praesidium, 
habemus  arcem  inexpugnabilem,  nunquam  veteribus  agnita  fuisse 
pro  sacramentis  quae  isti  sacramenta  ementiuntur.  De  manuum 
impositione  loquuntur  veteres;  sed  an  sacramentum  vocant?  Augu¬ 
stinus  *)  aperte  affirmat,  nihil  aliud  esse  quam  orationem.  Neque 
hic  mihi  putidis  suis  distinctionibus  obganniant,  non  ad  confirma- 
toriam  Augustinum  illud  retulisse,  sed  curatoriam  vel  reconcilia- 
toriam.  Exstat  liber  et  in  hominum  manibus  versatur :  si  in  alium 
sensum  detorqueo  quam  Augustinus  ipse  scripsit ,  cedo ,  non  con- 
vitiis  modo,  pro  solenni  suo  more,  sed  sputis  me  obruant.  Lo¬ 
quitur  enim  de  iis  qui  a  schismate  ad  ecclesiae  unitatem  redibant. 
Eos  iteratione  baptismi  opus  habere  negat;  sufficere  enim  manuum 
impositionem ,  ut  per  vinculum  pacis  spiritum  sanctum  illis  Domi¬ 
nus  largiatur.  Quoniam  autem  absurdum  videri  poterat  manuum 
impositionem  repeti  potius  quam  baptismum,  discrimen  ostendit. 
Quid  enim,  inquit,  aliud  est  manuum  impositio,  quam  oratio  su¬ 
per  hominem?  Atque  hunc  esse  sensum  ex  altero  loco1 2)  apparet, 
ubi  dicit,  propter  caritatis  copulationem,  quod  est  maximum  do¬ 
num  spiritus  sancti,  sine  quo  non  valent  ad  salutem  quaecunque 
alia  sancta  in  homine  fuerint,  manus  haereticis  correctis  imponitur. 

13.  TJtinam  vero  morem  retineremus  quem  apud  veteres 
fuisse  admonui,  priusquam  abortiva  haec  sacramenti  larva  nasce¬ 
retur;  non  ut  esset  confirmatio  .talis  qualem  isti  fingunt,  quae 
sine  baptismi  injuria  nec  nominari  potest;  sed  catechesis,  qua 
pueri  aut  adolescentiae  proximi  fidei  suae  rationem  coram  ecclesia 
exponerent.  Esset  autem  optima  catechizandi  ratio ,  si  formula 
in  hunc  usum  conscripta  esset,  summam  continens  et  familiariter 
explicans  omnium  fere  religionis  nostrae  capitum,  in  quae  universa 
fidelium  ecclesia  consentire  sine  controversia  debet.  Puer  decen¬ 
nis  ecclesiae  se  offerret  ad  edendam  fidei  confessionem;  rogaretur 
de  singulis  capitibus,  ad  singula  responderet;  si  quid  ignoraret, 
aut  minus  intelligeret,  doceretur.  Ita  unicam,  veram  et  sinceram 
fidem,  qua  unanimiter  Deum  unum  colit  fidelium  populus,  teste 
et  spectante  ecclesia  profiteretur.  Haec  disciplina  si  hodie  vale¬ 
ret,  profecto  parentum  quorundam  ignavia  acueretur,  qui  libero¬ 
rum  institutionem,  quasi  rem  nihili  ad  se  pertinentem,  secure 
negligunt,  quam  tum  sine  publico  dedecore  omittere  non  possent, 
Major  esset  in  populo  Christiano  fidei  consensus,  nec  tanta  mul- 


1)  Libr.  3.  de  Baptismo  contra  Donatist.  c.  16. 

2)  Libr.  5.  c.  23. 

torum  inscitia  et  ruditas;  non  adeo  temere  quidam  novis  et  pe¬ 
regrinis  dogmatibus  abriperentur;  omnibus  denique  ^sset  quaedam 
velut  methodus  doctrinae  christianae 


De  poenitentia . 

14.  Proximo  loco  statuunt  poenitentiam,  de  qua  sic  con¬ 
fuse  et  perturbate  disserunt,  ut  nihil  certi  nec  solidi  ex  eorum 
doctrina  referre  possint  conscientiae.  Nos  alio  loco,  quae  de  poe¬ 
nitentia  didiceramus  ex  scripturis,  tum  deinde  quid  et  illi  doceant, 
prolixe  enarravimus ;  nunc  id  tantum  nobis  attingendum  erit,  quid 
rationis  habuerint,  qui  opinionem  de  sacramento,  quae  in  templis 
ac  scholis  diu  antehac  regnavit,  excitarunt.  Dicam  tamen  prius 
aliquid  breviter  de  veteris  ecclesiae  ritu,  cujus  praetextu  abusi 
sunt  illi  ad  stabiliendum  suum  commentum.  Hunc  ordinem  in 
publica  poenitentia  observabant,  ut  qui  injunctis  sibi  satisfactioni¬ 
bus  defuncti  erant,  solenni  manus  impositione  reconciliarentur. 
Symbolum  illud  erat  absolutionis,  quo  et  ipse  peccator  erigeba¬ 
tur  coram  Deo  veniae  fiducia,  et  ecclesia  admonebatur  ut  eum 
benigne,  abolita  offensae  memoria,  in  gratiam  reciperet.  Hoc  Cy¬ 
prianus  x)  saepenumero  appellat,  pacem  dare.  Quo  autem  et  gra¬ 
vior  esset,  et  plus  commendationis  apud  populum  haberet  ista 
actio,  constitutum  fuit  ut  semper  episcopi  autoritas  hic  intercede¬ 
ret.  Hinc  illud  decretum  concilii  carthaginensis  secundi :  recon¬ 
ciliare  publice  poenitentem  in  missa  presbytero  non  liceat.  Et 
alterum  concilii  arausicani :  qui  poenitentiae  tempore  ex  hac  vita 
migrant,  sine  reconciliatoria  manus  impositione  ad  communionem 
admittantur;  si  revaluerint  ex  morbo,  stent  in  ordine  poeniten- 
tium,  completoque  tempore  reconciliatoriam  manus  impositionem 
ab  episcopo  accipiant.  Item  carthaginensis  tertii:  presbyter  sine 
autoritate  episcopi  non  reconciliet  poenitentem.  Haec  omnia  eo 
spectabant,  ne  nimia  facilitate  severitas  quam  servari  in  ea  re 
volebant  collaberetur.  Episcopum  ergo  cognitorem  esse  voluerunt, 
quem  verisimile  erat  in  examine  habendo  circumspectiorem  fore. 
Quanquam  Cyprianus  alicubi 2)  tradit,  non  solum  episcopum  ma¬ 
num  imposuisse,  sed  totum  etiam  clerum.  Sic  enim  loquitur: 
poenitentiam  agunt  justo  tempore;  deinde  ad  communionem  ve¬ 
niunt  et  per  manuum  impositionem  episcopi  et  cleri  jus  commu¬ 
nionis  accipiunt.  Postea  successu  temporis  eo  delapsa  res  est,  ut 
extra  publicam  poenitentiam  in  privatis  quoque  absolutionibus  hac 
caeremonia  uterentur.  Hinc  illa  distinctio  apud  Gratianum  3)  inter 
publicam  et  privatam  reconciliationem.  Ego  veterem  illam  obser¬ 
vationem,  de  qua  Cyprianus  meminit,  sanctam  et  ecclesiae  salu¬ 
tarem  fuisse  judico,  ac  hodie  restitutam  esse  cuperem.  Recentio- 
rem  hanc  tametsi  improbare,  vel  saltem  acrius  insectari  non  audeo, 


1)  Libr.  epist.  1.  epist.  2. 

3)  In  Decret.  26.  quaest.  6. 


2)  Libr.  epist.  3.  epist.  14. 

minus  tamen  necessariam  arbitror.  Utcunque  sit,  videmus  tamen 
manuum  impositionem  in  poenitentia  caeremoniam  esse,  ab  homi¬ 
nibus,  non  a  Deo  institutam,  quae  inter  res  medias  et  externa 
exercitia  ponenda  sit :  non  illa  quidem  contemnenda ,  sed  quae 
inferiore  loco  esse  debeant  quam  quae  Domini  verbo  nobis  sunt 
commendata. 

15.  Romanenses  autem  et  Scholastici,  quibus  solenne  est 
omnia  perperam  interpretando  corrumpere,  anxie  in  reperiendo 
hic  sacramento  desudant.  Nec  mirum  videri  debet;  nodum  enim 
in  scirpo  quaerunt.  Quod  tamen  optimum  habent,  rem  implici¬ 
tam,  suspensam,  incertam,  opinionumque  varietate  confusam  ac 
turbatam  relinquunt.  Dicunt  ergo1),  vel  poenitentiam  exteriorem 
esse  sacramentum,  et  si  ita  est,  existimari  debere  signum  esse 
interioris  poenitentiae,  id  est  contritionis  cordis,  quae  erit  res 
sacramenti;  vel  utramque  simul  esse  sacramentum,  nec  duo,  sed 
unum  completum.  Verum  exteriorem  esse  sacramentum  duntaxat; 
interiorem,  rem  et  sacramentum.  Remissionem  autem  peccatorum, 
rem  tantum,  et  non  sacramentum.  Qui  sacramenti  definitionem 
supra  a  nobis  positam  memoria  tenent,  ad  eam  exigant  id  quod 
dicunt  esse  sacramentum,  et  invenient  non  esse  caeremoniam  ex¬ 
ternam  a  Domino  institutam  ad  fidei  nostrae  confirmationem.  Quod 
si  causentur,  definitionem  meam  legem  non  esse  cui  parere  ne- 
cesse  habeant,  audiant  Augustinum,  quem  sacrosanctum  se  habere 
fingunt.  Sacramenta,  inquit2),  propter  carnales,  visibilia  insti¬ 
tuta  sunt,  ut  ab  iis  quae  oculis  cernuntur  ad  ea  quae  intelligun- 
tur,  sacramentorum  gradibus  transferantur.  Quid  tale  aut  ipsi 
vident,  aut  aliis  queunt  ostendere  in  eo  quod  sacramentum  poe¬ 
nitentiae  vocant?  Idem  alibi3):  sacramentum  ideo  dicitur  quia 
in  eo  aliud  videtur,  aliud  intelligitur;  quod  videtur,  speciem  ha¬ 
bet  corporalem;  quod  intelligitur,  fructum  habet  spiritualem.  Ne¬ 
que  ullo  modo  sacramento  poenitentiae,  quale  fingunt  ipsi,  con¬ 
veniunt  haec,  ubi  nulla  species  est  corporalis  quae  spiritualem 
fructum  repraesentet. 

16.  Ac  (ut  istas  belluas  in  sua  arena  conficiam)  si  ullum 
hic  sacramentum  quaeratur,  nonne  longe  speciosius  jactari  pote¬ 
rat,  absolutionem  sacerdotis  sacramentum  esse,  quam  poenitentiam 
vel  interiorem  vel  exteriorem?  Promptum  enim  erat  dicere,  cae¬ 
remoniam  esse  ad  confirmandam  fidem  nostram  de  peccatorum  re¬ 
missione,  habereque  promissionem  clavium,  ut  vocant:  quodcun¬ 
que  ligaveritis  aut  solveritis  super  terram,  erit  solutum  et  liga¬ 
tum  in  coelis.  Sed  objecisset  quispiam :  plerosque  solvi  a  sacer¬ 
dotibus,  quibus  nihil  tale  accedit  tali  absolutione;  quum  ex  eorum 
dogmate  sacramenta  novae  legis  efficere  debeant  quod  figurant. 
Ridiculum.  Ut  in  eucharistia  duplicem  manducationem  statuunt, 
sacramentalem ,  quae  bonis  aeque  ac  malis  communis  est;  spiri- 


1)  Libr.  4.  Sentent.  dist.  22.  c.  2. 

2)  Libr.  3.  quaest.  Vet.  Test.  (Lev.  quaest.  84). 

3)  In  sermone  quodam  de  baptism.  infant. 

tualem  ,  quae  bonorum  tantum  est  propria :  cur  non  et  absolutio¬ 
nem  bifariam  percipi  fingerent?  Nec  tamen  hactenus  intelligere 
potui ,  quid  sibi  vellent  cum  illo  suo  dogmate ;  quod  quam  longe 
a  Dei  veritate  dissideat,  docuimus  quum  id  argumentum  serio 
tractaremus.  Tantum  hic  ostendere  volo,  hunc  scrupulum  nihil 
impedire,  quominus  absolutionem  sacerdotis  sacramentum  nuncu¬ 
pent.  Respondere  enim  per  os  Augustini  x)  licebat,  sanctificatio¬ 
nem  esse  sine  visibili  sacramento,  et  visibile  sacramentum  sine 
interiori  sanctificatione.  Item2),  sacramenta  in  solis  electis  effi¬ 
cere  quod  figurant.  Item3),  induere  Christum  alios  usque  ad  sa¬ 
cramenti  perceptionem ,  alios  usque  ad  sanctificationem.  Illud, 
bonos  et  malos  pariter  facere;  istud,  bonos  solos.  Sane  halluci- 
nati  sunt  plus  quam  pueriliter,  et  caeci  in  sole  fuerunt,  qui  quum 
multa  difficultate  aestuarent,  rem  planam  adeo  et  cuivis  obviam 
non  perspexerunt. 

17.  Nec  tamen  animos  tollant,  quacunque  in  parte  sacra¬ 
mentum  posuerint,  nego  jure  haberi  pro  sacramento.  Primum, 
i  quod  nulla  Dei  promissio  singularis  ad  hanc  rem  exstet,  unica 
i  sacramenti  hypostasis.  Deinde,  quod  quaecunque  hic  caeremonia 

i  proferatur,  merum  sit  hominum  inventum:  quum  caeremonias  sa¬ 
cramentorum  non  nisi  a  Deo  institui  posse  jam  definitum  sit. 

'  Mendacium  ergo  et  impostura  fuit  quod  de  sacramento  poeniten¬ 
tiae  commenti  sunt.  Ementitum  hoc  sacramentum  ornarunt  quo 
decebat  elogio4):  secundam  esse  tabulam  post  naufragium;  quia 
a  si  quis  vestem  innocentiae  in  baptismo  perceptam  peccando  cor- 
j  ruperit,  per  poenitentiam  reparare  potest.  Sed  dictum  est  Hie- 
>j  ronymi.  Cujuscunque  sit,  quin  plane  impium  sit,  excusari  ne- 
■  quit,  si  ex  eorum  sensu  exponitur.  Quasi  vero  per  peccatum 
:  deleatur  baptismus,  et  non  potius  in  memoriam  revocandus  sit 
peccatori  quoties  de  peccati  remissione  cogitat,  ut  illic  sese  col¬ 
ligat  animumque  recipiat  et  fidem  confirmet,  peccatorum  remis- 
:  sionem  se  impetraturum  quae  sibi  in  baptismo  promissa  sit.  Quod 
autem  dure  et  improprie  Hieronymus  dixit,  poenitentia  reparari 
j  baptismum  (a  quo  excidunt  qui  excommunicari  ab  ecclesia  meren- 
|  tur)  boni  isti  interpretes  ad  suam  impietatem  trahunt.  Aptissime 
itaque  dixeris,  si  baptismum  vocaveris  poenitentiae  sacramentum, 

!  quum  in  confirmationem  gratiae  et  fiduciae  sigillum  iis  datus  sit 
!  qui  poenitentiam  meditantur.  Quod  ne  commentum  esse  nostrum 
putes,  praeterquam  quod  scripturae  verbis  conforme  est,  apparet 
in  veteri  ecclesia  fuisse  pervulgatum  instar  certissimi  axiomatis. 

;  Nam  in  libello  de  fide  ad  Petrum,  qui  Augustino  inscribitur,  sa- 
:  cramentum  fidei  et  poenitentiae  dicitur5).  Et  quid  ad  incerta 
confugimus  ?  Quasi  vero  apertius  quidpiam  requirendum  sit,  quam 


1)  Libr.  5.  de  Bapt.  contra  Donatist.  c.  24. 

2)  Libr.  3.  quaest.  Vet.  Test.  1.  c.  3)  De  bapt.  parvulorum. 

4)  Libr.  4.  Sentent.  dist.  14.  c.  1.  De  poenit.  dist.  1.  c.  2. 

5)  Cap.  30.  Citatur  decret.  15.  quaest.  1.  ca.  Firmissime. 

quod  recitat  evangelista :  Joannem  praedicasse  baptismum  poeni¬ 
tentiae  in  remissionem  peccatorum  (Mare.  1,  4;  Luc.  3,  3). 

De  ultima ,  ut  vocant,  unctione. 

18.  Tertium  ficti tium  sacramentum  est  extrema  unctio :  quae 
non  nisi  a  sacerdote  perficitur,  idque  in  extremis  (sic  loquuntur) 
et  oleo  ab  episcopo  consecrato ,  atque  hac  verborum  forma :  per 
istam  sanctam  unctionem,  et  piissimam  suam  misericordiam,  in- 
dulgeat  tibi  Deus  quidquid  peccasti  per  visum,  per  auditum,  odo¬ 
ratum,  tactum,  gustum.  Ejus  duas  esse  virtutes  fingunt,  pecca¬ 
torum  remissionem,  et  corporalis  morbi  levamen,  si  ita  expediat; 
sin  minus,  animae  salutem.  Ajunt  autem  institutionem  ab  Ja- 
cobo  positam  esse,  cujus  verba  sunt  (5,  14):  infirmatur  quis  inter 
vos?  inducat  presbyteros  ecclesiae,  et  orent  super  eum,  ungentes 
eum  oleo  in  nomine  Domini;  fideique  obsecratio  salvum  reddet 
laborantem,  ac  eriget  eum  Dominus;  et  si  in  peccatis  fuerit,  re¬ 
mittentur  ei.  Ejusdem  rationis  est  ista  unctio,  cujus  esse  ma¬ 
nuum  impositionem  supra  demonstravimus:  nempe  histrionica  hy¬ 
pocrisis,  qua  citra  rationem,  et  sine  fructu,  apostolos  referre 
volunt.  Refert  Marcus  (6,  13),  apostolos  in  prima  sua  missione, 
juxta  mandatum  quod  a  Domino  acceperant,  mortuos  suscitasse, 
daemonia  ejecisse,  leprosos  mundasse,  infirmos  sanasse,  in  cura¬ 
tione  autem  aegrorum  oleum  adhibuisse.  Ungebant,  inquit,  oleo 
multos  infirmos,  et  sanabantur.  Huc  respexit  Jacobus ,  quum  jus¬ 
sit  accersi  presbyteros  ad  ungendum  infirmum.  Talibus  caeremo¬ 
niis  nullum  altius  subesse  mysterium  facile  judicabunt  qui  obser- 
varint,  quanta  libertate  et  Dominus  et  ejus  apostoli  versati  sint 
in  rebus  istis  externis.  Dominus  caeco  redditurus  visum  ex  pul¬ 
vere  et  sputo  lutum  con^osuit,  alios  tactu  sanavit,  alios  verbo. 
Ad  hunc  modum  apostoli  alios  morbos  solo  verbo,  alios  tactu, 
alios  unctione  curarunt.  At  verisimile  est  unctionem  istam  non 
temere  (ut  nec  omnia  alia)  fuisse  usurpatam.  Eateor;  non  tamen 
ut  esset  curationis  organum,  sed  symbolum  duntaxat,  quo  impe¬ 
ritorum  ruditas  admoneretur  unde  tanta  virtus  prodiret:  ne  sci¬ 
licet  ejus  laudem  apostolis  tribuerent.  Oleo  autem  significari  spi¬ 
ritum  sanctum  ejusque  dona,  vulgare  ac  tritum  est.  Caeterum 
evanuit  gratia  illa  curationum,  quemadmodum  et  reliqua  miracula 
quae  ad  tempus  edi  voluit  Dominus,  quo  novam  evangelii  prae¬ 
dicationem  in  aeternum  admirabilem  redderet.  Ut  igitur  maxime 
demus,  unctionem  sacramentum  fuisse  earum  virtutum  quae  tum 
per  manus  apostolorum  administrabantur,  nihil  nunc  ad  nos  per¬ 
tinet,  quibus  virtutum  administratio  commissa  non  est. 

19.  Et  qua  majori  ratione  sacramentum  ex  hac  unctione 
faciunt,  quam  ex  aliis  quibusvis  symbolis,  quae  nobis  in  scriptura 
commemorantur?  Cur  non  aliquam  natatoriam  Siloah  destinant, 
in  quam  certis  temporum  vicibus  se  immergant  male  habentes? 
Erustra,  inquiunt,  id  fieret.  Certe  non  magis  frustra  quam  unctio. 

Cur  non  mortuis  incubant,  quoniam  puerum  mortuum  illi  incu¬ 
bando  suscitavit  Paulus  ?  Cur  non  lutum  ex  sputo  et  pulvere 
sacramentum  est?  Sed  alia  singularia  exempla  fuerunt,  hoc  autem 
ab  Jacobo  praecipitur.  Nempe  pro  eo  tempore  loquebatur  Jaco- 
bus,  quo  adhuc  hujusmodi  Dei  benedictione  fruebatur  ecclesia. 
Affirmant  quidem  eandem  etiamnum  vim  suae  unctioni  inesse : 
sed  aliter  experimur.  Nemo  jam  miretur  quomodo  animas,  quas 
verbo  Dei,  hoc  est  vita  et  luce  sua  spoliatas,  stupidas  esse  et  cae¬ 
cas  sciebant,  tanta  confidentia  ludificati  sint,  quum  nihil  eos 
pudeat,  corporis  sensus,  vivos  ac  sentientes,  velle  fallere.  Ridi¬ 
culos  ergo  se  faciunt,  dum  gratia  curationum  praeditos  sese  jac¬ 
tant.  Adest  sane  suis  Dominus  omnibus  saeculis,  et  eorum  lan¬ 
guoribus,  quoties  opus  est,  medetur,  non  minus  quam  olim;  ma¬ 
nifestas  tamen  illas  virtutes  non  ita  exserit,  nec  miracula  per 
apostolorum  manus  dispensat,  quia  et  temporale  fuit  illud  do¬ 
num,  et  aliqua  etiam  ex  parte  hominum  ingratitudine  statim 
intercidit. 

20.  Itaque,  ut  non  abs  re  apostoli  gratiam  curationum  sibi 
demandatam,  olei  symbolo,  palam  testati  sunt  non  suam,  sed 
spiritus  sancti  esse  virtutem,  ita  rursum  spiritui  sancto  sunt  in¬ 
jurii,  qui  putidum  et  nullius  energiae  oleum  faciunt  ejus  virtu¬ 
tem.  Perinde  id  est,  ac  si  quis  diceret,  omne  oleum  virtutem 
esse  spiritus  sancti,  quod  eo  nomine  in  scriptura  nuncupetur; 
omnem  columbam  esse  spiritum  sanctum ,  quod  ea  specie  appa¬ 
ruerit.  Yerum  de  iis  viderint.  Quod  nobis  in  praesentia  abunde 
est ,  certo  certius  perspicimus ,  eorum  unctionem  sacramentum  non 
esse:  quae  nec  caeremonia-  est  a  Deo  instituta,  nec  ullam  pro¬ 
missionem  habet.  Siquidem,  quum  duo  ista  in  sacramento  exigi¬ 
mus,  ut  caeremonia  sit  a  Deo  instituta,  ut  Dei  promissionem 
habeat,  simul  postulamus  ut  caeremonia  illa  nobis  tradita  sit,  et 
promissio  ad  nos  spectet.  Non  enim  circumcisionem  jam  sacra¬ 
mentum  Christianae  ecclesiae  quisquam  esse  contendit,  tametsi  et 
Dei  institutum  erat  et  promissionem  annexam  habebat:  quia  nec 
nobis  mandata  fuit,  nec  promissio,  quae  illi  adjuncta  fuerat,  no¬ 
bis  eadem  conditione  data.  Promissionem  quam  in  unctione  fero¬ 
citer  jactant,  nobis  non  esse  datam  evidenter  demonstravimus, 
et  ipsi  experientia  declarant.  Caeremonia  usurpari  non  debuit, 
nisi  ab  iis  qui  curationum  gratia  praediti  fuerant;  non  ab  istis 
carnificibus,  qui  plus  mactando  ac  trucidando  valent,  quam  sa¬ 
nando. 

21.  Quanquam  etiamsi  obtinuerint,  huic  aetati  convenire 
quod  de  unctione  ab  Jacobo  praecipitur  (a  quo  longissime  absunt), 
ne  sic  quidem  adhuc  multum  promoverint  in  approbanda  sua 
unctione,  qua  hactenus  nos  illeverunt.  Jacobus  omnes  infirmos 
vult  inungi:  isti  non  infirmos,  sed  semimortua  cadavera  sua  pin¬ 
guedine  inficiunt;  quum  jamjam  anima  in  primoribus  labris  labo¬ 
rat,  vel,  ut  ipsi  loquuntur,  in  extremis.  Si  praesentem  habent 
medicinam  in  suo  sacramento ,  qua  vel  morborum  acerbitatem  le- 

niant,  vel  saltem  aliquod  animae  solatinm  adferant,  crudeles  sunt 
qui  nunquam  in  tempore  medentur.  Jacobus  vult  infirmum  ungi 
a  senioribus  ecclesiae:  isti  unctorem  non  admittunt  nisi  sacrifi¬ 
culum.  Quod  apud  Jacobum  presbyteros  interpretantur  sacerdotes, 
et  pluralem  numerum  ad  decorem  positum  nugantur,  nimis  frivo¬ 
lum  est;  quasi  vero  ecclesiae  eo  tempore  sacrificorum  examinibus 
abundarint,  ut  in  longa  pompa  procedere  potuerint  ad  ferendum 
sacri  olei  ferculum.  Jacobus,  dum  simpliciter  ungi  infirmos  ju¬ 
bet,  non  aliam  unctionem  mihi  significat,  quam  vulgaris  olei; 
nec  aliud  habetur  in  Marci  narratione.  Isti  oleum  non  dignan¬ 
tur  nisi  ab  episcopo  consecratum,  hoc  est,  multo  halitu  calefac¬ 
tum,  multo  murmure  incantatum,  et  novies  flexo  genu  salutatum : 
ter,  ave  sanctum  oleum;  ter,  ave  sanctum  chrisma;  ter,  ave 
sanctum  balsamum.  A  quo  tales  exorcismos  hauserunt?  Jacobus 
dicit  (5,  15):  ubi  unctus  oleo  fuerit  infirmus,  et  precatio  con¬ 
cepta  fuerit  super  eum,  si  in  peccatis  fuerit,  remissum  iri;  ut 
scilicet  abolito  reatu  poenae  levationem  impetret;  non  intelligens 
pinguedine  deleri  peccata,  sed  fidelium  orationes  quibus  afflictus 
frater  Deo  commendatus  fuerit,  non  fore  irritas.  Isti  per  sacram 
suam ,  id  est  abominabilem  unctionem ,  peccata  remitti  impie 
mentiuntur.  En  quam  pulchre  proficient,  ubi  Jacobi  testimonio 
pro  sua  libidine  prolixe  abuti  permissi  fuerint.  Ac  ne  diutius 
sit  nobis  in  probatione  laborandum,  hac  difficultate  nos  eorum 
quoque  annales  liberant.  Referunt  enim  Innocentium  papam,  qui 
Augustini  aetate  romanae  ecclesiae  praefuit,  instituisse,  ut  non 
presbyteri  modo,  sed  omnes  etiam  Christiani  oleo  uterentur,  in 
suam  suorumque  necessitatem  ungendo.  Autor  Sigebertus  in 
chronie. 

De  ordinibus  ecclesiasticis. 

22.  Quartum  locum  in  eorum  catalogo  tenet  sacramentum 
ordinis;  sed  adeo  foecundum,  ut  septem  ex  se  sacramentula  pa¬ 
riat.  Est  vero  istud  perquam  ridiculum,  quod  quum  affirment 
septem  esse  sacramenta ,  dum  recensere  ipsa  volunt,  tredecim  enu¬ 
merant.  Neque  vero  causari  possunt,  unum  esse  sacramentum, 
quia  omnia  in  unum  sacerdotium  tendunt,  et  velut  quidam  ad 
ipsum  sunt  gradus.  Siquidem  quum  in  singulis  diversas  esse  cae¬ 
remonias  constet,  diversas  esse  gratias  ipsi  loquantur,  nemo  du¬ 
bitet  quin  septem  sacramenta  dici  debeant,  si  eorum  placita  re-  ! 
cipiuntur.  Et  quid,  quasi  rem  ambiguam,  controvertimus,  quando 
ipsi  plane  distincteque  septem  declarant?  Primum  autem  obiter 
perstringemus,  quot  et  quam  insulsas  absurditates  nobis  ingerant, 
dum  nobis  suos  ordines  pro  sacramentis  commendare  volunt: 
deinde,  an  omnino  sacramentum  dici  debeat  caeremonia,  qua  utun¬ 
tur  ecclesiae  in  ordinandis  ministris,  videbimus.  Septem  ergo 
ordines  vel  gradus  ecclesiasticos  faciunt,  quos  insigniunt  titulo 
sacramenti.  Sunt  autem  Ostiarii,  Lectores,  Exorcistae,  Acoluthi, 
Subdiaconi ,  Diaconi ,  Sacerdotes.  Et  septem  quidem  esse  dicunt 


CAPUT  XIX. 


507 


propter  septiformem  spiritus  sancti  gratiam,  qua  praediti  esse  de¬ 
bent  qui  ad  eos  promoventur.  Augetur  autem  illis  et  largius 
cumulatur  in  promotione.  Jam  numerus  ipse  perversa  scripturae 
interpretatione  consecratus  est:  quod  videntur  sibi  apud  Jesaiam 
(11,  2)  legisse ,  septem  spiritus  sancti  virtutes ,  quum  et  vere 
plures  non  referantur  ab  Jesaia  quam  sex,  nec  propheta  omnes 
eo  loco  concludere  voluerit.  Tam  enim  alibi  spiritus  vitae,  sancti¬ 
ficationis,  adoptionis  filiorum  dicitur  (Rom.  1,  4  et  8,  15),  quam 
illic  sapientiae ,  intelligentiae ,  consilii ,  fortitudinis ,  scientiae  et 
timoris  Domini.  Quanquam  alii  acutiores,  non  septem  ordines, 
sed  novem  faciunt,  ad  similitudinem,  ut  ajunt,  triumphantis  ec¬ 
clesiae.  Atque  inter  eos  etiam  pugna  est,  quod  alii  clericalem 
tonsuram  volunt  esse  primum  omnium  ordinem,  episcdpatum  ulti¬ 
mum;  alii,  exclusa  tonsura,  archiepiscopatum  ordinibus  annume- 
j  rant 1).  Isidorus 2)  aliter  distinguit;  facit  enim  diversos,  psal¬ 
li  mistas  et  lectores ;  illos  cantionibus  praeficit,  hos  legendis  scriptu¬ 
ris,  quibus  plebs  erudiatur.  Atque  haec  distinctio  canonibus 
observatur.  In  tanta  varietate  quid  sequi  aut  fugere  nos  volunt? 
Dicamusne  septem  esse  ordines?  Sic  docet  magister  scholae;  sed 
!  illuminatissimi  doctores  aliter  determinant.  Rursum  inter  se  ipsi 
j  dissident.  Praeterea  sacratissimi  canones  alio  nos  vocant.  Sic 
scilicet  consentiunt  homines  quum  de  rebus  divinis  sine  verbo 
Dei  disceptant. 

23.  Yerum  hoc  omnem  stultitiam  superat,  quod  in  singulis 
Christum  sibi  collegam  faciunt.  Primum,  inquiunt,  ostiarii  mu¬ 
nere  functus  est,  quando  vendentes  et  ementes,  flagello  ex  funi¬ 
culis  facto,  e  templo  ejecit.  Ostiarium  se  esse  significat,  quum 
dicit:  ego  sum  ostium.  Lectoris  munus  assumpsit,  quum  in  syna¬ 
goga  Jesaiam  legit.  Exorcistae  officio  functus  est,  quum  lin¬ 
guam  et  aures  surdi  et  muti  saliva  tangens  auditum  reddidit. 
Acoluthum  se  esse  his  verbis  testatus  est:  qui  sequitur  me,  non 
ambulat  in  tenebris.  Subdiaconi  officio  functus  est,  quum  linteo 
praecinctus  pedes  discipulorum  lavit.  Diaconi  personam  sustinuit, 
quum  corpus  et  sanguinem  distribuit  in  coena.  Sacerdotis  partes 
implevit,  quum  in  cruce  patri  se  hostiam  obtulit.  Haec  absque 
risu  adeo  audiri  non  possunt,  ut  mirer  absque  risu  scripta  esse: 
si  tamen  homines  erant  qui  scribebant.  Sed  in  primis  spectabilis 
est  argutia  qua  in  acoluthi  nomine  philosophantur,  ceroferarium 
appellantes,  verbo,  ut  arbitror,  magico,  certe  inaudito  gentibus 
ac  linguis  omnibus,  quum  axoXov&og  Graecis  simpliciter  significet 
pedissequum.  Quanquam  si  his  serio  refellendis  inhaeream,  jure 
et  ipse  quoque  ridear:  adeo  frivola  sunt  et  ludicra. 

24.  Ne  tamen  mulierculis  adhuc  fucum  faciant,  traducenda 
est  obiter  eorum  vanitas.  Creant  eximia  pompa  ac  solennitate 
suos  lectores,  psalmistas,  ostiarios,  acoluthos,  ad  ea  ministeria 

1)  Opinio  haec  est  Hugonis;  altera  Guilielmi  Parisiensis. 

2)  Isid.  libr.  7.  etymol.  allegatur  Ca.  Cleros,  dist.  21 ;  dist.  33.  Ca.  Lector 
et  Ca.  Ostiar. 

exsequenda  quibus  vel  pueros,  vel  certe  quos  vocant  laicos,  prae¬ 
ficiunt.  Quis  enim  cereos  ut  plurimum  accendit?  quis  urceolo 
vinum  et  aquam  infundit,  nisi  puer,  aut  ex  laicis  sordidulus  ali¬ 
quis  qui  ex  ea  re  quaestum  facit?  Nonne  iidem  canunt?  nonne 
templorum  januas  claudunt  et  aperiunt?  Quis  enim  in  eorum 
templis  unquam  vidit  vel  acoluthum,  vel  ostiarium  suis  partibus 
fungentem?  Quin  potius  qui  puer  acoluthi  munere  functus  est, 
quum  in  ordinem  acoluthorum  cooptatur,  desinit  esse  id  quod 
dici  incipit:  ut  videantur  ex  professo  velle  munus  ipsum  abjicere 
quum  titulum  assumunt.  En,  cur  sacramentis  consecrari  et  spi¬ 
ritum  sanctum  accipere  necesse  habeant,  nempe  ut  nihil  agant. 
Si  praetexant,  hanc  esse  temporum  perversitatem,  quod  ministe¬ 
ria  sua  deserunt  ac  negligunt,  simul  fateantur  nullum  hodie  esse 
in  ecclesia  usum  nec  fructum  sacrorum  suorum  ordinum ,  quos 
mirifice  depraedicant,  totam  que  ecclesiam  suam  anathemate  ple¬ 
nam;  quandoquidem  cereos  et  urceolos  a  pueris  et  profanis  at¬ 
trectari  permittat,  quibus  tangendis  nulli  digni  sunt  nisi  in  aco¬ 
luthos  consecrati ;  quando  cantiones  ad  pueros  ablegat,  quae  nisi 
ab  ore  consecrato  audiri  non  debebant.  Exorcistas  vero  in  quem 
tandem  finem  consecrant?  Audio  Judaeis  fuisse  suos  exorcistas; 
sed  ab  exorcismis  dictos  video,  quos  exercebant  (Act.  19,  13). 
De  ementitis  istis  exorcistis  quis  unquam  fando  audivit  quod  spe¬ 
cimen  unum  suae  professionis  ediderint?  Eingitur  illis  potestas 
data  imponendi  manus  super  energumenos,  et  catechumenos,  et 
daemoniacos,  sed  tali  se  potestate  praeditos  daemonibus  persua¬ 
dere  non  possunt ,  non  modo  quia  eorum  imperiis  *non  cedunt 
daemones ,  sed  etiam  quia  ipsis  imperant.  Yix  enim  decimum 
quemque  reperias  qui  non  malo  spiritu  agatur.  Quaecunque  igi¬ 
tur  de  minutulis  suis  ordinibus  balbutiunt,  conflata  sunt  ex  in¬ 
scitis  insulsisque  mendaciis.  De  veteribus  acoluthis  et  ostiariis 
et  lectoribus  alibi  dictum  est,  quum  ecclesiae  ordinem  exponere¬ 
mus.  Nobis  hic  propositum  est  duntaxat  pugnare  contra  novitium 
illud  inventum  de  septemplici  sacramento  in  ordinibus  ecclesiasti¬ 
cis;  de  quo  nusquam  alibi  quam  apud  ineptos  istos  rabulas,  sor- 
bonistas  et  canonistas,  legitur. 

25.  Jam  de  caeremoniis  quas  adhibent  videamus.  Principio, 
quoscunque  in  militiam  suam  adscribunt,  communi  symbolo  ini¬ 
tiant  in  clericatum.  Radunt  enim  eos  in  vertice,  ut  corona  re¬ 
gale  decus  significet;  quia  reges  debent  esse  clerici,  ut  se  et 
alios  regant1).  De  iis  enim  sic  loquitur  Petrus:  vos  estis  genus 
electum,  regale  sacerdotium,  gens  sancta,  populus  acquisitionis 
(1  Petr.  2,  9).  At  sacrilegium  fuit,  quod  universae  ecclesiae  tri¬ 
buitur,  solis  sibi  arrogare,  et  titulo  superbe  gloriari  quem  fide¬ 
libus  praeripuerant.  Petrus  totam  ecclesiam  alloquitur:  isti  ad 
pauculos  rasos  detorquent2);  quasi  solis  illis  dictum  sit,  sancti 

1)  Cap.  dupl.  12.  quaest.  1. 

2)  Libr.  4.  Sentent.  dist.  24.  cap.  Duo  sunt. 

estote ;  quasi  soli  illi  sanguine  Christi  acquisiti  sint ;  quasi  soli 
illi  per  Christum  facti  sint  regnum  et  sacerdotium  Deo.  Assignant 
deinde  et  alias  rationes:  summitas  capitis  denudatur,  ut  eorum 
mens  ad  Dominum  libera  demonstretur,  quae  revelata  facie  Dei 
gloriam  contempletur;  vel  ut  vitia  oris  et  oculorum  doceantur 
praecidenda;  vel  rasura  capitis  est  temporalium  depositio;  circum¬ 
ferentia  vero  coronae  reliquiae  sunt  bonorum  quae  ad  sustentatio¬ 
nem  retinentur.  Omnia  in  figuris :  quia  scilicet  velum  templi 
nondum  scissum  est1).  Itaque  persuasi,  se  praeclare  defunctos 
esse  suis  partibus  quod  talia  per  coronam  suam  figuraverint,  ni¬ 
hil  eorum  re  ipsa  praestant.  Quousque  nos  talibus  fucis  et  prae¬ 
stigiis  ludent?  Clerici  detonsis  aliquot  capillis  significant  tempo¬ 
ralium  bonorum  abundantiam  se  abjecisse,  gloriam  Dei  contemplari, 
aurium  oculorumque  concupiscentiam  mortificasse:  at  nullum  est 
hominum  genus  rapacius,  stupidius,  libidinosius.  Cur  non  magis 
sanctitatem  vere  exhibent  quam  falsis  mendacibusque  signis  ipsius 
speciem  simulant? 

26.  Porro,  quum  dicunt  coronam  clericalem  habere  originem 
a  Nazaraeis,  et  rationem,  quid  aliud  adferunt  quam  sua  mysteria 
a  judaicis  caeremoniis  nata  esse,  vel  potius  merum  esse  judais- 
mum  ?  Quod  autem  addunt,  Priscillam,  Acylam,  et  Paulum  ipsum 
suscepto  voto  sibi  rasisse  caput,  ut  purificarentur  (Act.  18,  18), 
crassam  suam  ignorantiam  produnt.  Nusquam  enim  legitur  de 
Priscilla;  ac  de  Acyla  etiam  incertum  est;  siquidem  tam  ad 
Paulum  referri  potest  tonsura  illa  quam  ad  Acylam.  Ne  vero 
illis  relinquamus  quod  petunt,  exemplum  eos  habere  a  Paulo, 
observandum  est  simplicioribus,  Paulum  nunquam  caput  sibi  to¬ 
tondisse  ad  sanctificationem  aliquam;  sed  duntaxat  ut  fratrum  in¬ 
firmitati  serviret.  Soleo  ejusmodi  vota  appellare  caritatis ,  non 
pietatis:  hoc  est,  non  suscepta  ad  cultum  aliquem  Dei,  sed  ad 
tolerandam  infirmorum  ruditatem;  quemadmodum  ipse  ait,  Judaeis 
se  Judaeum  factum,  etc.  Ergo  hoc  fecit,  et  quidem  semel,  at¬ 
que  ad  breve  tempus,  ut  Judaeis  se  tantisper  accommodaret.  Isti 
quum  Nazaraeorum  purificationes  nullo  usu  imitari  volunt,  quid 
aliud  quam  alterum  judaismum  erigunt,  dum  veterem  perperam, 
aemulari  affectant?  Eadem  religione  decretalis  illa  epistola2) 
composita  est,  quae  prohibet  clericis,  juxta  apostolum  (1  Cor„ 
11,  4),  ne  comam  nutriant,  sed  instar  sphaerae  radant;  quasi 
apostolus,  docens  quid  viris  omnibus  decorum  sit  de  sphaerica 
clericorum  rasura  sollicitus  fuerit.  Hinc  lectores  reputent  qualis 
sint  energiae  ac  dignitatis  alia  quae  sequuntur  mysteria,  quibus 
talis  est  ingressus. 

27.  Unde  originem  habuerit  clericorum  tonsura,  abunde  vel 
ex  uno  Augustino 3)  constat.  Quum  illo  saeculo  capillum  non 
alerent  nisi  delicati,  et  qui  nitorem  elegantiamque  non  satis  vi¬ 

li  Libr.  4.  Sentent.  dist.  24.  c.  1. 

2)  Ca.  Prohib.  dist.  25. 

3)  August.  de  opere  monach.  in  fine.  Item  in  Retraet.  2,  21. 

rilem  affectabant,  videbatur  esse  non  boni  exempli  si  clericis  id 
permitteretur.  Jubebantur  ergo  clerici  vel  tondere  caput,  vel  ra¬ 
dere,  ne  quam  effoeminati  cultus  speciem  prae  se  ferrent.  Adeo 
autem  id  vulgare  erat,  ut  monachi  quidam,  quo  magis  suam  sancti¬ 
moniam  notabili  distinctoque  ab  aliis  habitu  venditarent,  comam 
demitterent.  Quum  vero  postea  res  ad  crines  rediisset,  et  ad 
christianismum  accederent  gentes  quaedam,  quae  semper  comatae 
fuerant,  ut  Gallia,  Germania,  Anglia,  verisimile  est  clericos  ubi¬ 
que  rasisse  caput ,  ne  comae  ornamentum  viderentur  affectare. 
Tandem  corruptiore  saeculo,  quum  prisca  omnia  instituta  vel  in¬ 
versa  forent,  vel  in  superstitionem  degenerassent ,  quia  in  rasura 
clericali  nihil  cernebant  causae  (neque  enim  quidquam  retinuerant 
praeter  stultam  imitationem),  ad  mysterium  confugerunt;  quod 
nunc  superstitiose  nobis  obtrudunt  pro  sacramenti  sui  approbatione. 
Ostiarii  x)  in  consecratione  claves  templi  accipiunt,  quo  sibi  man¬ 
dari  custodiam  intelligant;  lectores,  sacra  biblia;  exorcistae,  for¬ 
mulas  exorcismorum,  quibus  super  energumenos  et  catechumenos 
utantur;  acolythi1 2),  cereos  et  urceolum.  En  caeremoniae  quibus 
(si  Deo  placet)  tantum  inest  arcanae  virtutis  ut  esse  possint  gra¬ 
tiae  invisibilis  non  modo  signa  ac  tesserae,  sed  etiam  causae. 
Hoc  enim  secundum  suam  definitionem  postulant,  quum  inter  sa¬ 
cramenta  haberi  volunt.  Yerum,  ut  paucis  absolvam,  dico  absur¬ 
dum  esse  quod  in  scholis  et  canonibus  minores  istos  ordines  sa¬ 
cramenta  faciunt ;  quando,  eorum  etiam  qui  hoc  tradunt  confessione, 
primitivae  ecclesiae  incogniti  fuerunt,  et  multis  postea  annis  ex¬ 
cogitati.  Sacramenta  autem,  quum  Dei  promissionem  contineant, 
neque  ab  angelis,  neque  ab  hominibus,  sed  a  Deo  solo  institui 
debent,  cujus  unius  est  promissionem  dare. 

28.  Supersunt  tres  ordines,  quos  majores  vocant.  Ex  qui¬ 
bus  sub  diae  onatus ,  ut  ajunt,  in  eum  numerum  translatus  est,  ex 
quo  turba  illa  minorum  pullulare  coepit.  Quia  autem  videntur 
pro  his  testimonium  habere  a  verbo  Dei,  sacros  ordines  honoris 
causa  peculiariter  nominant.  Sed  quam  oblique  Domini  institutis 
in  praetextum  suum  abutantur,  videndum  est.  Incipiemus  autem 
ab  ordine  presbyterii  sive  sacerdotii.  His  enim  duobus  nominibus 
rem  unam  significant,  ac  si  appellant  eos  ad  quos  pertinere  ajunt 
sacrificium  corporis  et  sanguinis  Christi  in  altari  conficere,  oratio¬ 
nes  concipere,  ac  benedicere  dona  Dei.  Itaque  in  ordinatione 
patenam  cum  hostiis  accipiunt,  in  symbola  collatae  sibi  potestatis 
placabiles  Deo  hostias  offerendi,  manusque  illis  inunguntur;  quo 
symbolo  docentur  datam  sibi  esse  consecrandi  potestatem.  Sed  de 
caeremoniis  postea.  De  re  ipsa  dico:  adeo  nullum  apicem  habet 
a  verbo  Dei  quod  obtendunt,  ut  non  potuerint  improbius  ordinem 
a  Deo  positum  depravare.  Principio  quidem  pro  confesso  esse 
debet  (quod  de  missa  papali  tractando  asseruimus)  injurios  omnes 


1)  Libr.  4.  sentent.  dist.  24.  c.  8. 

2)  Sic. 

esse  Christo,  qui  se  sacerdotes  appellant,  ad  offerendam  placatio¬ 
nis  hostiam.  Constitutus  ille  et  consecratus  a  patre  sacerdos  cum 
jurejurando  fuit,  secundum  ordinem  Melchisedec,  nullo  fine,  nullo 
successore  (Psal.  110,  4;  Hebr.  5,  6  et  7,  3).  Hostiam  semel 
obtulit  aeternae  expiationis  et  reconciliationis;  nunc  etiam  sanc¬ 
tuarium  coeli  ingressus,  intercedit  pro  nobis.  In  ipso  omnes  su¬ 
mus  sacerdotes,  sed  ad  laudes  et  gratiarum  actiones,  ad  nos  de¬ 
nique  nostraque  Deo  offerenda.  Illi  uni  singulare  fuit,  sua  obla¬ 
tione  Deum  placare  et  peccata  expiare.  Id  quum  sibi  isti  usurpent, 
quid  superest,  nisi  eorum  sacerdotium  impium  esse  ac  sacrilegum? 
Certe  nimis  improbi  sunt,  dum  sacramenti  titulo  insignire  audent. 
Quantum  ad  verum  presbyterii  munus  attinet,  quod  ore  Christi 
nobis  est  commendatum,  libenter  eo  loco  habeo.  Illic  enim  cae¬ 
remonia  est,  primum  ex  scripturis  sumpta,  deinde  quam  non  esse 
inanem  nec  supervacuam,  sed  fidele  spiritualis  gratiae  symbolum, 
j  testatur  Paulus  (1  Tim.  4,  14).  Quod  autem  tertium  in  numero 
non  posui,  eo  factum  est,  quod  non  ordinarium  nec  commune  est 
i  apud  omnes  fideles,  sed  ad  certam  functionem  specialis  ritus.  Ve¬ 
rum  quum  hic  honor  christiano  ministerio  tribuitur,  non  est  prop- 
terea  quod  superbiant  papistici  sacerdotes.  Evangelii  enim  sui 
ac  mysteriorum  dispensatores  ordinari  jussit  Christus,  non  victi¬ 
marios  inaugurari.  Mandatum  de  praedicando  evangelio  pascen- 
i  doque  grege,  non  de  hostiis  immolandis  dedit  (Matth.  28,  19; 
j  Mare.  16,  15;  Joann.  21,  15).  Spiritus  sancti  gratiam  promisit, 

’  non  ad  peragendam  peccatorum  expiationem,  sed  ad  gubernatio- 
|  nem  ecclesiae  rite  obeundam  ac  sustinendam. 

29.  Cum  re  ipsa  optime  congruunt  caeremoniae.  Dominus 
|  noster  quum  apostolos  amandaret  ad  evangelii  praedicationem,  in¬ 
sufflavit  in  eos  (Joann.  20,  22).  Quo  symbolo  spiritus  sancti  vir¬ 
tutem,  qua  illos  donabat,  repraesentavit.  Hanc  insufflationem 
retinuerunt  boni  isti  viri ,  et  quasi  spiritum  sanctum  e  gutture 
suo  egerant,  super  suos  quos  formant  sacrificulos  demurmurant: 
accipite  spiritum  sanctum.  Adeo  nihil  praetereunt  quod  non  prae- 
•  postere  effingant;  non  dico  more  histrionum  (qui  nec  sine  arte 
i  gesticulantur,  nec  sine  significatione),  sed  instar  simiarum,  quae 
I  lascive  et  absque  ullo  delectu  quidvis  imitantur.  Servamus,  in¬ 
quiunt,  exemplum  Domini.  At  multa  egit  Dominus,  quae  nobis 
exempla  esse  noluit.  Dixit  Dominus  discipulis:  accipite  spiritum 
sanctum.  Dixit  et  Lazaro :  Lazare ,  veni  foras.  Dixit  paralytico : 
i  surge  et  ambula.  Cur  non  eadem  dicunt  omnibus  mortuis  et  pa¬ 
ralyticis?  Divinae  suae  virtutis  specimen  edidit,  quum  insufflando 
:  in  apostolos  spiritus  sancti  gratia  illos  replevit.  Hoc  ipsum  si 

conantur  efficere,  Deum  aemulantur,  et  tantum  non  ad  certamen 
provocant,  sed  longissime  absunt  ab  effectu,  nec  aliud  inepto  isto 
gestu  quam  Christum  illudunt.  Sunt  quidem  adeo  effrontes  ut 
asserere  ausint,  conferri  a  se  spiritum  sanctum.  Sed  quam  id 
verum  sit,  docet  experientia,  quae  clamat  ex  equis  fieri  asinos, 
ex  fatuis  phreneticos,  quicunque  in  sacerdotes  consecrantur.  Nec 

tamen  hinc  pugnam  illis  facio;  tantum  caeremoniam  ipsam  damno 
quae  in  exemplum  trahi  non  debuit,  quandoquidem  a  Christo  in 
singulare  miraculi  symbolum  usurpata  est.  Tantum  abest  ut  illis 
patrocinari  debeat  imitationis  excusatio. 

30.  Unctionem  vero  a  quo  tandem  acceperunt?  Respon¬ 
dent1)  se  accepisse  a  filiis  Aaron,  a  quo  et  suus  ordo  sumpsit 
initium.  Perversis  igitur  exemplis  perpetuo  se  tueri  malunt  quam 
fateri  a  se  excogitatum  quod  temere  usurpant.  Sed  interim  non 
animadvertunt,  dum  successores  se  profitentur  filiorum  Aaron, 
Christi  sacerdotio  se  esse  injurios,  quod  unum  omnibus  veteribus 
sacerdotiis  adumbratum  figuratumque  fuit.  In  eo  igitur  omnia 
conclusa  et  impleta  fuerunt;  in  eo  cessarunt,  ut  jam  aliquoties 
repetitum  a  nobis  est,  et  epistola  ad  Hebraeos  nullis  glossis  ad¬ 
juta  testatur.  Quod  si  tantopere  mosaicis  caeremoniis  oblectantur, 
cur  non  boves,  vitulos,  agnos  ad  sacrificia  rapiunt?  Habent  qui¬ 
dem  bonam  partem  antiqui  tabernaculi  et  totius  judaici.  cultus; 
sed  hoc  tamen  eorum  religioni  deest,  quod  vitulos  et  boves  non 
immolant.  Quis  non  videat  hanc  unctionis  observationem  circum¬ 
cisione  multo  esse  perniciosiorem,  praesertim  ubi  accedit  super¬ 
stitio  et  pharisaica  opinio  de  dignitate  operis  ?  Judaei  in  circum¬ 
cisione  fiduciam  justitiae  reponebant;  isti  in  unctione  spirituales 
gratias.  Ergo  dum  levitarum  aemuli  esse  appetunt,  apostatae  fiunt 
a  Christo,  seque  pastorum  munere  abdicant. 

31.  Hoc  est  (si  Deo  placet)  sacrum  oleum  quod  characterem 
indelebilem  imprimit.  Quasi  vero  oleum  pulvere  et  sale  abstergi 
non  possit,  aut,  si  tenacius  adhaesit,  sapone.  At  character  ille  ! 
spiritualis  est.  Quid  oleo  cum  anima?  An  obliti  sunt  quod  ex 
Augustino  occinunt:  si  detrahatur  verbum  ab  aqua,  nihil  fore  nisi 
aquam;  habere  autem  a  verbo  ut  sit  sacramentum?  Quod  ver¬ 
bum  ostendent  in  sua  pinguidine?  an  quod  Mosi  mandatum  est 
de  filiis  Aaron  ungendis  (Exod.  30,  30)?  At  illic  etiam  manda¬ 
tur  de  tunica,  de  ephod,  de  galero,  de  corona  sanctitatis,  quibus 
ornandus  erat  Aaron,  de  tunicis,  balteis,  mitris,  quibus  erant 
vestiendi  ejus  filii.  Mandatur  de  mactando  vitulo ,  de  adolendo 
ejus  adipe,  de  arietibus  secandis  et  comburendis,  de  sanctificandis 
auriculis  et  vestimentis,  alterius  arietis  sanguine;  et  innumerae 
aliae  observationes,  quibus  praetermissis,  miror  cur  una  unctio 
olei  illis  placeat.  Si  autem  aspergi  gaudent,  cur  oleo  potius  asper¬ 
guntur  quam  sanguine?  Scilicet  rem  ingeniosam  conantur:  ex 
christianismo  et  judaismo  et  paganitate,  velut  consutis  centunculis, 
religionem  unam  conficere.  Eoetet  igitur  eorum  unctio ,  quae  sale, 
id  est  verbo  Dei,  destituitur.  Superest  impositio  manuum,  quam 
ut  in  veris  legitimisque  ordinationibus  sacramentum  esse  concedo, 
ita  nego  locum  habere  in  hac  fabula,  ubi  nec  Christi  mandato 
obtemperant,  nec  finem  respiciunt  quo  nos  ducere  debet  promissio. 
Signum  si  non  negari  sibi  volunt,  ad  rem  ipsam,  cui  dedicatum 
<est,  accommodent  oportet. 


1)  Libr.  4.  Sentent.  dist.  24.  c.  8.  et  in  Canon,  dist.  21.  c.  1. 

32.  De  ordine  quoque  diaconatus  nihil  pugnarem,  si  resti¬ 
tueretur  in  suam  integritatem  ministerium  illud,  quod  sub  apostolis 
et  in  puriore  ecclesia  fuit.  At  vero,  quos  isti  fingunt  diaconos, 
quid  habent  simile?  Non  de  hominibus  loquor,  ne  querantur  ini¬ 
que  ex  hominum  vitiis  suam  doctrinam  aestimari,  sed  pro  iis  ip¬ 
sis,  quos  sua  doctrina  nobis  tradunt,  testimonium  ab  eorum  exemplo 
quos  apostolica  ecclesia  diaconos  instituit,  indigne  peti  contendo. 
Ajunt  ad  suos  diaconos  pertinere,  assistere  sacerdotibus,  ministrare 
in  omnibus  quae  aguntur  in  sacramentis,  scilicet  in  baptismo,  in 
chrismate,  in  patena,  in  calice;  oblationes  inferre  et  disponere 
super  altare,  componere  mensam  Domini,  et  vestire;  crucem  ferre, 
praedicare  et  decantare  evangelium  et  epistolam  ad  populum.  An 
hic  verbum  unum  de  vero  diaconorum  ministerio?  Nunc  institu¬ 
tionem  audiamus:  diacono  qui  ordinatur,  solus  episcopus  manum 
imponit.  Orarium  illi  et  stolam  super  laevum  humerum  collocat, 
ut  intelligat  se  accepisse  jugum  Domini  leve,  quo  ad  sinistram 
pertinentia  divino  timori  subjiciat.  Textum  e vangelii  praebet,  ut 
se  ejus  praeconem  agnoscat.  Et  istaec  quid  ad  diaconos?  Per¬ 
inde  vero  faciunt  ac  si  quis  apostolos  se  instituere  diceret  quos 
duntaxat  adolendis  thuribus,  simulacris  poliendis,  converrendis 
templis,  captandis  muribus,  fugandis  canibus  praeficeret.  Quis 
id  hominum  genus  vocari  apostolos  pateretur,  et  conferri  cum  ip¬ 
sis  Christi  apostolis  ?  Posthac  ergo  ne  diaconos  esse  mentiantur, 
quos  non  nisi  ad  histrionicos  suos  ludos  instituunt.  Quin  etiam 
ipso  nomine  satis  declarant  quale  sit  officium.  Levitas  enim  ap¬ 
pellant,  eorumque  rationem  ac  originem  ad  filios  Levi  referri  vo¬ 
lunt.  Quod  per  me  quidem  licet,  modo  ne  alienis  plumis  eos 
postea  vestiant. 

33.  De  hypodiaconis  quid  dicere  attinet?  nam  quum  re  vera 
curae  pauperum  olim  praefuerint,  nugatoriam  nescio  quam  func¬ 
tionem  illis  attribuunt,  ut  calicem  ac  patenam,  urceolum  cum  aqua, 
mantile  ad  altare  deferant,  aquam  fundant  ad  manus  lavandas, 
etc.  Jam  vero  quod  de  oblationibus  recipiendis  et  inferendis  di¬ 
cunt,  eas  intelligunt  quas  velut  anathemati  destinatas  ingurgitant. 
Huic  muneri  optime  respondet  initiandi  ritus,  ut  ab  episcopo  pa¬ 
tenam  et  calicem,  ab  archidiacono  urceolum  cum  aqua,  manuale 
et  hujusmodi  scruta  accipiat.  His  ineptiis  ut  inclusum  spiritum 
sanctum  fateamur  postulant.  Quis  pius  hoc  concedere  sustineat? 
Yerum,  ut  semel  finiamus,  licet  de  iis  idem  quod  de  reliquis  sta¬ 
tuere.  Neque  enim  opus  est  longius  repetere  quae  supra  sunt 
explicata.  Hoc  satis  esse  poterit  modestis  et  docilibus,  quales 
instituendos  suscepi,  nullum  esse  Dei  sacramentum  nisi  ubi  cae¬ 
remonia  ostenditur  annexa  promissioni;  aut  certe  potius,  nisi  ubi 
promissio  in  caeremonia  spectatur.  Hic  ne  syllaba  quidem  habe¬ 
tur  certae  alicujus  promissionis;  frustra  igitur  quaeratur  caeremo¬ 
nia  ad  confirmandam  promissionem.  Hursum  nulla  caeremonia, 
ex  iis  quas  usurpant,  a  Deo  instituta  legitur:  sacramentum  igitur 
nullum  esse  potest. 

Calvini  Institutio  II. 

De  matrimonio. 

34.  Postremum  est  matrimonium,  quod  ut  a  Deo  institutum 
fatentur  omnes ,  ita  pro  sacramento  datum  nemo  usque  ad  Gregorii 
tempora  viderat.  Et  cui  unquam  sobrio  in  mentem  venisset  ? 
Ordinatio  Dei  bona  est  et  sancta.  Et  agricultura,  architectura,  su¬ 
trina,  tonstrina,  ordinationes  sunt  Dei  legitimae,  nec  tamen  sacra¬ 
menta  sunt.  Id  enim  non  tantum  in  sacramento  quaeritur  ut  Dei 
sit  opus,  sed  ut  sit  caeremonia  exterior  a  Deo  posita  ad  confir¬ 
mandam  promissionem.  Nihil  tale  esse  in  matrimonio  pueri  quoque 
judicabunt.  Sed  signum  est,  inquiunt,  sacrae  rei,  hoc  est  spiritualis 
conjunctionis  Christi  cum  ecclesia.  Si  verbo  signi  symbolum  in- 
telligunt  a  Deo  nobis  in  hoc  propositum  ut  fidei  nostrae  certitudinem 
erigat,  longe  a  scopo  aberrant;  si  signum  simpliciter  accipiunt,  quod 
in  similitudinem  adductum  sit,  ostendam  quam  acute  ratiocinentur. 
Paulus  ait  (1  Cor.  15,  41):  sicut  stella  a  stella  differt  in  claritate, 
sic  erit  resurrectio  mortuorum.  En  unum  sacramentum.  Christus 
ait  (Matth.  13,  31  et  33):  simile  est  regnum  coelorum  grano  sinapis. 
En  alterum.  Rursum :  simile  est  regnum  coelorum  fermento.  Ecce 
tertium.  Jesaias  ait  (40,  11):  esse  Dominus  gregem  suum  pascet 
quasi  pastor.  Ecce  quartum.  Alibi  (Jes.  42,  13):  Dominus  quasi 
gigas  egredietur.  Ecce  quintum.  Et  quis  tandem  finis  aut  mo¬ 
dus?  nihil  hac  ratione  sacramentum  non  erit:  quot  in  scriptura 
parabolae  sunt  et  similitudines,  tot  erunt  sacramenta.  Quin  etiam 
furtum  sacramentum  erit,  quandoquidem  scriptum  est  (1  Thess.  5,  2) : 
dies  Domini  sicut  fur.  Quis  ferat  istos  sophistas  tam  inscite  gar¬ 
rientes?  Pateor  quidem,  quoties  aspicitur  vitis,  optimum  esse  in 
memoriam  revocari  quod  ait  Christus  (Joann.  15,  1  seqq.) :  ego 
sum  vitis,  vos  palmites,  pater  meus  cultor.  Quoties  occurrit  pa¬ 
stor  cum  grege,  et  illud  etiam  occurrere  bonum  esse  (Joann.  10, 
11):  ego  sum  pastor  bonus;  oves  meae  meam  vocem  audiunt. 
Yerum  si  quis  tales  similitudines  sacramentis  annumeret,  in  An¬ 
ticyram  mittendus  sit. 

35.  Yerba  tamen  Pauli  obtrudunt,  quibus  sacramenti  nomen 
matrimonio  attribui  dicunt  (Eph.  5,  29):  qui  uxorem  diligit,  se 
ipsum  diligit;  nemo  unquam  carnem  suam  odio  habuit,  sed  nutrit 
et  fovet  eam,  sicut  et  Christus  ecclesiam;  quia  membra  sumus 
corporis  ejus,  de  carne  ejus,  et  de  ossibus  ejus;  propter  hoc  re¬ 
linquet  homo  patrem  et  matrem,  et  adhaerebit  uxori  suae,  et  erunt 
duo  in  carnem  unam:  sacramentum  hoc  magnum  est;  ego  autem 
dico,  in  Christo  et  ecclesia.  At  sic  tractare  scripturas,  terram 
coelo  miscere  est.  Paulus,  ut  ostenderet  maritis,  quam  singulari 
amore  uxores  suas  complecti  debeant,  Christum  illis  in  exemplar 
proponit.  Ut  enim  ille  viscera  pietatis  effudit  in  ecclesiam,  quam 
sibi  desponderat,  sic  unumquemque  affectum  esse  vult  erga  pro¬ 
priam  uxorem.  Sequitur  deinde:  qui  uxorem  diligit,  semetipsum 
diligit,  quemadmodum  Christus  dilexit  ecclesiam.  Porro,  ut  doce¬ 
ret  quomodo  Christus  dilexerit  ecclesiam  perinde  atque  semetipsum, 

imo  quomodo  se  unum  fecerit  cum  sponsa  sua  ecclesia,  refert  ad 
eum  quae  Moses  narrat  Adam  de  se  dixisse.  Quum  enim  adducta 
esset  in  ejus  conspectum  Heya,  quam  e  sua  costa  formatam  scie¬ 
bat:  haec,  inquit  (Gen.  2,  23),  est  os  ex  ossibus  meis,  et  caro 
de  carne  mea.  Totum  id  spiritualiter  impletum  in  Christo  et  in 
nobis  testatur  Paulus,  quum  membra  nos  esse  ait  corporis  ejus, 
de  carne  ejus,  et  de  ossibus  ejus,  adeoque  unam  cum  ipso  carnem. 
Tandem  epiphonema  subnectit:  magnum  hoc  mysterium,  et,  ne 
quis  amphibologia  falleretur,  exprimit  se  non  de  carnali  viri  et 
mulieris  conjunctione  loqui ,  sed  de  spirituali  Christi  et  ecclesiae 
conjugio.  Et  sane  yere  magnum  mysterium  est,  quod  sibi  Chri¬ 
stus  costam  detrahi  passus  est  unde  formaremur:  hoc  est,  quum 
fortis  esset,  debilis  esse  voluit,  quo  sua  fortitudine  roboraremur, 
ut  jam  non  vivamus  ipsi,  sed  vivat  ipse  in  nobis. 

36.  Imposuit  illis  sacramenti  nomen.  Yerum  aequumne  erat 

ut  eorum  inscitiae  poenas  tota  ecclesia  penderet?  Mysterium  dixe¬ 
rat  Paulus:  quam  dictionem  quum  relinquere  posset  interpres,  la- 
tinis  auribus  non  infrequentem,  vel  arcanum  vertere,  sacramentum 
ponere  maluit,  non  tamen  alio  sensu  quam  graece  a  Paulo  myste¬ 
rium  dictum  erat.  Eant  nunc,  et  linguarum  peritiam  clamose  in¬ 
sectentur,  quarum  ignorantia  in  re  facili  et  cuivis  obvia  tamdiu 
foedissime  hallucinati  sunt.  Sed  cur  in  uno  hoc  loco  sacramenti 
voculam  tantopere  urgent,  aliquoties  neglectam  praetereunt?  Nam 
et  in  epistola  ad  Timotheum  priore  (3,9)  a  vulgari  interprete 
posita  est;  ac  in  eadem  ipsa  ad  Ephesios  epistola  (1,  9  et  3,  9), 
ubique  pro  mysterio.  Condonetur  tamen  illis  hic  lapsus:  saltem 
mendaces  oportuerat  esse  memores.  Matrimonium  vero,  sacramenti 
titulo  commendatum,  immunditiem  postea,  et  pollutionem,  et  car¬ 
nales  sordes  vocare  quam  vertiginosa  est  levitas?  Quam  absurdum 
est  arcere  a  sacramento  sacerdotes?  Si  a  sacramento  se  arcere 
negent,  sed  a  coitus  tantum  libidine,  non  ita  mihi  elabuntur. 

Nam  et  coitum  ipsum  partem  esse  sacramenti  tradunt1),  eoque 

demum  figurari  unionem  quae  nobis  est  cum  Christo,  in  naturae 
conformitate :  quia  vir  et  mulier  non  nisi  carnali  copula  una  caro 
fiant.  Quanquam  duo  sacramenta  quidam  eorum  hic  repererunt, 
alterum  Dei  et  animae,  in  sponso  et  sponsa:  alterum  Christi  et 
ecclesiae,  in  marito  et  uxore.  Utcunque,  coitus  tamen  sacramen¬ 
tum  est,  a  quo  ullum  Christianum  arceri  nefas  fuit.  Nisi  forte 

Christianorum  sacramenta  adeo  male  conveniunt,  stare  ut  simul 
non  possint.  Est  et  altera  in  eorum  dogmatibus  absurditas.  In 
sacramento  conferri  gratiam  spiritus  sancti  affirmant;  coitum  tra¬ 
dunt  esse  sacramentum:  in  coitu  negant  unquam  spiritum  sanctum 
adesse. 

37.  Ac  ne  simpliciter  ecclesiam  luderent,  quam  longam  er¬ 
rorum,  mendaciorum,  fraudum,  nequitiarum  seriem  uni  errori  at- 

1)  Libr.  4.  Sent.  dist.  17.  c.  4.  et  in  Decr.  27.  quaest.  2.  ca.  Quum  socie¬ 
tas  Glossa  ca.  Lex  divina.  Ibid.  Decr.  libr.  4.  Sent.  dist.  33.  c.  2.  et  in  Decr. 
32.  quaest.  2.  ca,  Quidquid. 

texuerunt?  ut  dicas  nihil  aliud  quam  abominationum  latebram 
quaesiisse,  dum  e  matrimonio  sacramentum  fecerunt.  Ubi  enim 
id  semel  obtinuere,  conjugalium  causarum  cognitionem  ud  se  traxe¬ 
runt  :  quippe  res  spiritualis  erat  profanis  judicibus  non  attrectanda. 
Tum  leges  sanxerunt  quibus  tyrannidem  suam  firmarunt,  sed  par- 
tim  in  Deum  manifeste  impias,  partim  in  homines  iniquissimas. 
Quales  sunt,  ut  conjugia  inter  adulescentulos,  parentum  injussu 
contracta,  firma  rataque  maneant;  ne  inter  cognatos,  ad  septimum 
usque  gradum,  legitima  sint  matrimonia,  et  quae  contracta  sunt, 
dissolvantur;  gradus  vero  ipsos,  contra  gentium  omnium  jura,  et 
Mosis  quoque  politiam  confingunt;  ne  viro  qui  adulteram  repudia¬ 
verit,  alteram  inducere  liceat;  ne  spirituales  cognati  matrimonio 
copulentur;  ne  a  septuagesima  ad  octavas  paschae,  tribus  hebdo¬ 
madibus  ante  natalem  Joannis,  ab  adventu  ad  epiphaniam,  nuptiae 
celebrentur,  et  similes  innumerae,  quas  recensere  longum  fuerit. 
Et  ex  eorum  coeno  aliquando  emergendum  est,  in  quo  jam  diutius 
haesit  oratio  quam  animus  ferebat.  Aliquantulum  tamen  mihi  pro¬ 
fecisse  videor,  quod  leonis  pellem  istis  asinis  quadam  ex  parte 
detraxi. 

caput  xx. 

De  politica  administratione. 

Constat  hoc  Caput  duabus  praecipuis  partibus:  1)  Generalis  est  tractatio 
de  politicae  administrationis  necessitate,  dignitate  et  usu,  adversus  Anabaptista- 
rum  furores,  sect.  1 — 3.  —  2)  Specialis  additur  explicatio  trium  partium,  qui¬ 

bus  haec  administratio  praecipue  constat,  a  sect.  4.  usque  ad  finem  cap. 

Pars  prima  agit  de  magistratuum  functione,  quorum  auctoritas  et  vocatio 
probatur,  sect.  4 — 7.  Deinde  tres  formae  civilis  regiminis  adduntur,  sect.  8. 
Tertio  de  magistratus  officio  pietatis  et  justitiae  respectu  disseritur,  ubi  de  prae¬ 
miis  et  poenis ,  nempe  de  sontibus  plectendis  ,  innocentibus  tuendis ,  seditiosis 
reprimendis,  pacis  et  belli  artibus  tractandis  habetur  disputatio,  sect.  9 — 13.  — 
Altera  pars  agit  de  legibus,  earum  utilitate,  necessitate,  forma,  auctoritate,  con¬ 
stitutione  et  scopo,  sect.  14 — 16.  —  Postrema  est  de  populo,  ubi  primum  ex¬ 
ponitur  ,  quis  legum ,  judiciorum ,  magistratuum  usus  ad  communem  Christiano¬ 
rum  societatem  redeat,  sect.  17  —  21.  Secundo,  quantum  magistratibus  privati 
deferre  teneantur  et  quousque  obedientia  progredi  debeat,  a  sect.  22.  usque  ad 
fin.  cap. 

■ 

1.  Porro,  quum  duplex  in  homine  regimen  superius  statue¬ 
rimus,  et  de  altero  illo,  quod  est  in  anima,  seu  interiori  homine 
positum,  aeternamque  vitam  respicit,  satis  multa  verba  alibi  fece¬ 
rimus,  de  altero  etiam,  quod  ad  instituendam  civilem  duntaxat  ex- 
ternamque  morum  justitiam  pertinet,  nonnihil  ut  disseramus,  locus 
hic  appetit.  Etsi  enim  a  spirituali  fidei  doctrina,  quam  tractan¬ 
dam  suscepi,  separata  esse  videtur  hujus  argumenti  ratio,  progres- 

sus  tamen  ostendet,  merito  a  me  conjungi,  imo  necessitate  me  im¬ 
pelli  ut  id  faciam:  praesertim  quoniam  ab  una  parte  amentes  et 
barbari  homines  ordinem  hunc  divinitus  sancitum  furiose  evertere 
conantur,  principum  vero  adulatores,  eorum  potentiam  sine  modo 
extollentes,  Dei  ipsius  imperio  opponere  non  dubitant.  TJtrique 
malo  nisi  obviam  eatur,  peribit  fidei  sinceritas.  Adde  quod  scire, 
quam  benigne  hac  in  parte  consuluerit  Deus  generi  humano ,  non 
parum  nostra  refert,  ut  ad  gratitudinem  testandam  majus  in  nobis 
vigeat  pietatis  studium.  Principio,  antequam  in  rem  ipsam  ingre¬ 
diamur,  tenehda  illa  est  distinctio  ante  a  nobis  posita,  ne  (quod 
multis  vulgo  accidit)  haec  simul  duo  imprudenter  permisceamus, 
quae  diversam  prorsus  rationem  habent.  Illi  enim,  quum  in  evan- 
gelio  promitti  libertatem  audiunt,  quae  nullum  inter  homines  re¬ 
gem,  nullum  que  magistratum  agnoscat,  sed  in  Christum  unum  in¬ 
tueatur,  nullum  libertatis  suae  fructum  capere  se  posse  putant, 
quamdiu  aliquam  supra  se  eminere  potestatem  vident.  Itaque  ni¬ 
hil  fore  salvum  existimant,  nisi  totus  in  novam  faciem  orbis  re¬ 
formetur:  ubi  nec  judicia  sint,  nec  leges,  nec  magistrstus,  et  si 
quid  simile  est  quod  officere  suae  libertati  opinantur.  At  vero 
qui  inter  corpus  et  animam,  inter  praesentem  hanc  fluxam  que  vi¬ 
tam  et  futuram  illam  aeternamque  discernere  noverit,  neque  diffi¬ 
cile  intelliget,  spirituale  Christi  regnum  et  civilem  ordinationem 
res  esse  plurimum  sepositas.  Quum  ergo  judaica  illa  sit  vanitas, 
Christi  regnum  sub  elementis  hujus  mundi  quaerere  ac  includere, 
nos  magis  quod  perspicue  scriptura  docet,  spiritualem  esse  fructum 
cogitantes,  qui  ex  Christi  beneficio  colligitur,  totam  hanc  liberta¬ 
tem,  quae  in  ipso  nobis  promittitur  atque  offertur,  meminerimus 
intra  suos  fines  continere.  Nam  quid  est  quod  ipse  idem  aposto¬ 
lus,  qui  jubet  ut  stemus  nec  subjiciamur  jugo  servitutis  (Gal.  5,  1), 
alibi  sollicitos  esse  servos  de  statu  suo  vetat  (1  Cor.  7,  21),  nisi 
I  quia  spiritualis  libertas  cum  politica  servitute  optime  stare  potest? 

•  In  quem  etiam  sensum  accipiendae  sunt  istae  ejus  sententiae:  in 

I  regno  Dei  non  est  Judaeus,  neque  Graecus,  non  masculus  aut  foe- 
mina,  non  servus  aut  liber  (Gal.  3,  28).  Item:  non  est  Judaeus 
nec  Graecus ,  praeputium ,  circumcisio ,  barbarus ,  Scytha ,  servus, 
liber;  sed  omnia  in  omnibus  Christus  (Coi.  3,  11).  Quibus  signi¬ 
ficat,  nihil  referre  qua  sis  apud  homines  conditione,  cujus  gentis 
legibus  vivas,  quando  in  rebus  istis  minime  situm  est  Christi  regnum. 

2.  Neque  tamen  eo  ista  distinctio  pertinet,  quo  totam  poli¬ 
tiae  rationem  rem  esse  pollutam  reputemus,  ad  homines  Christia¬ 
nos  nihil  pertinentem.  Sic  quidem  fanatici  quos  delectat  effrae- 
nis  licentia,  vociferantur  ac  jactant:  postquam  mortui  sumus  per 
Christum  elementis  hujus  mundi,  et  translati  in  regnum  Dei  sede¬ 
mus  inter  coelestes,  indignum  hoc  nobis  esse,  ac  infra  nostram  ex- 
I  cellentiam  longe  positum,  profanis  istis  ac  impuris  curis  occupari 
quae  circa  aliena  a  christiano  homine  negotia  versantur.  Quor¬ 
sum,  inquiunt,  leges  sine  judiciis  et  tribunalibus?  Quid  autem 
cum  judiciis  ipsis  homini  christiano?  Imo  si  occidere  non  licet, 

quo  nobis  leges  et  judicia?  Yerum  ut  distinctum  istud  regiminis 
genus  a  spirituali  illo  et  interno  Christi  regno  nuper  monuimus : 
ita  nec  quidquam  pugnare  sciendum  est.  Nam  illud  quidem  ini¬ 
tia  coelestis  regni  quaedam  jam  nunc  super  terram  in  nobis  in¬ 
choat,  et  in  hac  mortali  evanidaque  vita,  immortalem  et  incorrup¬ 
tibilem  beatitudinem  quodammodo  auspicatur.  At  huic  destinatum 
est,  quamdiu  inter  homines  agemus,  externum  Dei  cultum  fovere 
et  tueri ,  sanam  pietatis  doctrinam  et  ecclesiae  statum  defendere, 
vitam  nostram  ad  hominum  societatem  componere,  ad  civilem  ju¬ 
stitiam  mores  nostros  formare,  nos  inter  nos  conciliare,  commu¬ 
nem  pacem  ac  tranquillitatem  alere.  Quae  omnia  supervacua  esse 
fateor,  si  praesentem  vitam  exstinguit  regnum  Dei,  quale  nunc 
intra  nos  est.  Sin  ita  est  voluntas  Dei,  nos  dum  ad  veram  pa¬ 
triam  aspiramus,  peregrinari  super  terram,  ejus  vero  peregrinatio¬ 
nis  usus  talibus  subsidiis  indiget:  qui  ipsa  ab  homine  tollunt, 
suam  illi  eripiunt  humanitatem.  Nam  quod  tantam  in  ecclesia  Dei 
perfectionem  debere  esse  causantur,  cui  sua  pro  lege  moderatio 
satis  sit,  eam  stolide  ipsi  imaginantur,  quae  in  hominum  commu¬ 
nitate  reperiri  nunquam  possit.  Quum  enim  tanta  sit  improborum 
insolentia,  nequitia  tam  contumax,  quae  multa  legum  severitate 
coerceri  vix  possit,  quid  facturos  exspectamus  si  patere  suae  im¬ 
probitati  videant  impunitam  licentiam?  qui,  ne  male  faciant,  ne¬ 
que  vi  satis  coguntur. 

3.  Sed  de  politiae  usu  erit  alius  opportunior  dicendi  locus. 
Nunc  istud  tantum  intelligi  volumus:  de  ea  exterminanda  cogitare, 
immanem  esse  barbariem ;  cujus  usus  non  minor  inter  homines 
quam  panis,  aquae,  solis  et  aeris;  dignitas  quidem  multo  etiam 
praestantior.  Non  enim  (quae  illoium  omnium  commoditas  est) 
huc  spectat  duntaxat  ut  spirent  homines,  edant,  bibant,  foveantur 
(quanquam  haec  certe  omnia  complectitur,  dum  efficit  ut  simul 
vivant),  non  tamen,  inquam,  huc  spectat  solum :  sed  ne  idololatria, 
ne  in  Dei  nomen  sacrilegia,  ne  adversus  ejus  veritatem  blasphe- 
miae  aliaeque  religionis  offensiones  publice  emergant  ac  in  popu¬ 
lum  spargantur;  ne  publica  quies  perturbetur;  ut  suum  cuique  sal¬ 
vum  sit  et  incolume;  ut  innoxia  inter  se  commercia  homines  agi¬ 
tent  ;  ut  honestas  et  modestia  inter  ipsos  colatur.  Denique,  ut  in¬ 
ter  Christianos  publica  religionis  facies  exsistat,  inter  homines  con¬ 
stet  humanitas.  Nec  quemquam  moveat,  quod  recte  constituendae 
religionis  curam  ad  hominum  politiam  nunc  refero,  quam  extra 
hominum  arbitrium  posuisse  supra  videor.  Siquidem  nihilo  hic 
magis  quam  antea  leges  de  religione  ac  Dei  cultu  hominibus  suo 
arbitrio  ferre  permitto,  quum  politicam  ordinationem  probo,  quae 
in  hoc  incumbit,  ne  vera  religio,  quae  Dei  lege  continetur,  palam 
publicisque  sacrilegiis  impune  violetur  ac  conspurcetur.  Verum 
ipsa  ordinis  perspicuitate  adjuti  lectores,  melius  quid  de  toto  ge¬ 
nere  politicae  administratio nis  sentiendum  sit  assequentur,  si  ejus 
partes  seorsum  pertractemus.  Sunt  autem  tres:  magistratus,  qui 
praeses  est  legum  ac  custos;  leges,  secundum  quas  ipse  imperat; 

|  populus,  qui  legibus  regitur  et  magistratui  paret.  Videamus  ergo 
.j  primum  de  ipsa  magistratus  functione,  num  legitima  sit  ac  Deo 
[  probata  vocatio;  quale  officium,  quanta  potestas;  deinde  quibus  in- 
<  stituenda  sit  legibus  christiana  politias;  tum  postremo,  quis  legum 
j  usus  ad  populum  redeat,  quae  magistratui  obedientia  debeatur. 

4.  Magistratuum  functionem  non  modo  sibi  probari  accep- 
tamque  esse  testatus  est  Dominus,  sed  honorificentissimis  insuper 
j  elogiis  ejus  dignitatem  prosequutus  mirifice  nobis  commendavit. 

Ut  pauca  commemorem:  quod  dii  nuncupantur  (Exod.  22,  8;  Psal. 
:  82,  1  et  6)  quicunque  magistratum  gerunt,  ne  in  ea  appellatione 

leve  inesse  momentum  quis  putet.  Ea  enim  significatur,  manda- 
|  tum  a  Deo  habere,  divina  autoritate  praeditos  esse,  ac  omnino  Dei 
;  personam  sustinere,  cujus  vices  quodammodo  agunt.  Non  meum 
j  hoc  est  cavillum,  sed  Christi  interpretatio.  Si  scriptura,  inquit 
I  (Joann.  10,  35),  eos  vocavit  deos,  ad  quos  verbum  Dei  factum  est. 

1  Quid  hoc  est,  nisi  demandatum  illis  esse  a  Deo  negotium,  ut  illi 
in  suo  munere  serviant?  et  (quod  judicibus  suis  dicebant  Moses  et 
|  Josaphat,  quos  per  singulas  civitates  Juda  constituebant)  judicium 
|  exerceant  non  pro  homine,  sed  pro  Deo  (Deut.  1,  16;  2  Par.  19,  6)? 

|  Eodem  pertinet  quod  sapientia  Dei  per  os  Solomonis  (Prov.  8,  14) 
affirmat,  suum  esse  opus,  quod  reges  regnant  et  consiliarii  decer- 
(  nunt  justa;  quod  principes  principatum  gerunt,  et  munifici  omnes 
!  judices  terrae.  Perinde  enim  istud  valet  ac  si  dictum  esset,  non 
humana  perversitate  fieri  ut  penes  reges  et  praefectos  alios  sit  in 
terris  rerum  omnium  arbitrium,  sed  divina  providentia  et  sancta 
ordinatione,  cui  sic  visum  est  res  hominum  moderari.  Quando- 
j  quidem  illis  adest  ac  etiam  praeest  in  ferendis  legibus  et  judicio¬ 
rum  aequitate  exercenda.  Quod  et  Paulus  (Rom.  12,  8)  aperte  do- 
j  cet,  dum  praefecturas  inter  Dei  dona  enumerat,  quae  secundum 
j  gratiae  diversitatem  varie  distributa,  a  servis  Christi  in  aedifica¬ 
tionem  ecclesiae  conferri  debeant.  Tametsi  enim  illic  proprie  de 
senatu  loquitur  gravium  virorum,  qui  in  primitiva  ecclesia  consti¬ 
tuebantur,  ut  conformandae  publicae  disciplinae  praeessent,  quod 
munus  in  epistola  ad  Corinthios  (1  Cor.  12,  28)  k vpEQvrjOeig  vocat, 
quia  tamen  videmus  eodem  recidere  finem  civilis  potestatis,  non 
dubium  quin  omne  justae  praefecturae  genus  nobis  commendet. 
Multo  vero  clarius,  ubi  justam  ea  de  re  disputationem  instituit. 
Nam  et  potestatem  Dei  ordinationem  esse  tradit;  nec  potestates 
esse  ullas,  nisi  a  Deo  ordinatas  (Rom.  13,  1).  Ipsos  autem  prin¬ 
cipes,  ministros  esse  Dei,  bene  agentibus  in  laudem,  malis,  ad  iram 
ultores.  Huc  accedunt  et  sanctorum  virorum  exempla;  quorum 
alii  regnis,  ut  David,  Josias,  Ezechias ;  alii  satrapiis,  ut  Joseph  et 
Daniel;  alii  civilibus  praefecturis  in  libero  populo,  ut  Moses,  Jo- 
sue  ac  Judices,  functi  sunt;  quorum  functiones  sibi  probatas  esse 
Dominus  declaravit.  Quare  nulli  jam  dubium  esse  debet  quin  ci¬ 
vilis  potestas  vocatio  sit,  non  modo  coram  Deo  sancta  et  legitima, 
sed  sacerrima  etiam,  et  in  tota  mortalium  vita  longe  omnium  ho¬ 
nestissima. 

5.  Excipiunt,  qui  anarchiam  inducere  cuperent,  quamvis  olim 
rudi  populo  praefuerint  reges  ac  judices,  hodie  tamen  perfectioni, 
quam  Christus  cum  evangelio  suo  attulit,  minime  quadrare  servile 
illud  gubernandi  genus.  In  quo  non  suam  modo  inscitiam,  sed 
diabolicum  fastum  produnt,  dum  perfectionem  sibi  arrogant,  cujus 
ne  centesima  quidem  pars  in  illis  conspicitur.  Yerum  qualescun¬ 
que  sint,  refutatio  facilis  est:  quia  ubi  David  reges  et  praefectos 
omnes  ad  osculandum  Dei  filium  hortatur  (Psal.  2,  12),  non  jubet 
imperio  deposito  ad  privatam  vitam  concedere,  sed  potestatem  qua 
sunt  instructi  Christo  subjicere,  ut  unus  supra  omnes  emineat. 
Similiter  Jesaias  (49,  23),  dum  promittit  reges  fore  ecclesiae  nu¬ 
tritios  et  reginas  nutrices,  non  abdicat  eos  honore;  quin  potius 
honorifico  elogio  patronos  constituit  piis  Dei  cultoribus.  Nam  ad 
Christi  adventum  pertinet  vaticinium  illud.  Plurima  testimonia 
sciens  omitto  quae  passim  occurrunt,  ac  praesertim  in  Psalmis,  qui¬ 
bus  suum  jus  praefectis  omnibus  asseritur.  Omnium  vero  maxime 
illustris  est  locus  Pauli  (1  Tim.  2,  2),  ubi  Timotheum  admonens, 
in  coetu  publico  concipiendas  esse  preces  pro  regibus,  rationem 
mox  subjicit :  ut  tranquillam  vitam  sub  ipsis  agamus  cum  omni 
pietate  et  honestate.  Quibus  verbis  eorum  patrocinio  et  tutelae 
statum  ecclesiae  commendat. 

6.  Quae  cogitatio  magistratus  ipsos  assidue  exercere  debet, 
quando  ingentem  illis  stimulum  addere ,  quo  ad  officium  exciten¬ 
tur,  et  singularem  consolationem  afferre  potest,  qua  muneris  sui 
difficultates,  quae  multae  certe  et  graves  sunt,  leniant.  Quantum 
enim  integritatis,  prudentiae,  mansuetudinis,  continentiae,  innocen¬ 
tiae  studium  sibi  ipsis  imperare  debent,  qui  divinae  justitiae  mi¬ 
nistros  se  constitutos  esse  norunt?  Qua  fiducia  iniquitatem  in  tri¬ 
bunal  suum  admittent,  quod  Dei  viventis  thronum  esse  audiunt? 
Qua  audacia  injustam  sententiam  pronuntiabunt,  eo  ore  quod  di¬ 
vinae  veritati  designatum  esse  organum  intelligunt?  Qua  con¬ 
scientia  in  impia  decreta  subscribent,  ea  manu  quam  ad  perscri¬ 
benda  Dei  acta  sciunt  ordinatam?  In  summa,  si  se  Dei  vicarios 
esse  meminerint,  omni  cura,  sedulitate,  industria  invigilent  oportet, 
quo  hominibus  quandam  divinae  providentiae,  custodiae,  bonitatis, 
benevolentiae,  justitiae  imaginem  in  se  repraesentent.  Ac  perpe¬ 
tuo  illud  sibi  subjiciant  (Jer.  48,  10):  si  maledicuntur  omnes  qui 
opus  vindictae  Dei  exsequuntur  in  dolo  ,  multo  gravius  maledici, 
qui  in  justa  vocatione  fraudulenter  versantur.  Itaque  quum  suos 
judices  ad  officium  cohortari  vellent  Moses  et  Josaphat,  nihil  ha¬ 
buerunt  efficacius  quo  illorum  animos  afficerent,  quam  quod  prius 
retulimus  (Deut.  1,  16;  2  Par.  19,  6):  videte  quid  agatis;  non  enim 
pro  homine  exercetis  judicium,  sed  pro  Deo,  quippe  qui  juxta  vos 
est  in  causa  judicii;  nunc  igitur  sit  pavor  Domini  super  vos;  vi¬ 
dete,  et  agite,  quoniam  non  est  ulla  perversitas  apud  Dominum 
Deum  nostrum.  Et  alio  loco  (Psal.  82,  1)  dicitur,  Deum  stetisse  in 
synagoga  deorum,  et  in  medio  deorum  judicem  agere;  quo  ad  officium 
animentur  dum  audiunt  Dei  se  legatos  esse,  cui  administratae  pro- 


vinciae  rationem  aliquando  reddere  oporteat  (Jes.  3,  14).  Et  me- 
j  rito  apud  eos  plurimum  haec  admonitio  valere  debet.  Nam  si  quid 
;  delinquunt,  non  hominibus  modo  sunt  injurii  quos  scelerate  vexant, 
sed  in  Deum  quoque  ipsum  contumeliosi,  cujus  sacrosancta  judi¬ 
cia  polluunt.  Kursum  habent  et  unde  se  praeclare  consolentur, 
I  dum  secum  reputant,  non  in  profanis,  nec  a  servo  Dei  alienis  oc¬ 
cupationibus  se  versari,  sed  sanctissimo  munere,  quippe  qui  Dei 
legatione  funguntur. 

7.  Qui  vero  non  moventur  tot  scripturae  testimoniis,  quo- 
i  minus  sacrum  hoc  ministerium  insectari  ausint,  quasi  rem  a  reli¬ 
gione  et  pietate  christiana  abhorrentem,  quid  aliud  quam  Deum 
ipsum  sugillant,  cujus  ignominia  cum  ministerii  sui  probro  non 
esse  conjuncta  non  potest?  Ac  prorsus  non  magistratus  reprobant, 
sed  Deum  abjiciunt,  ne  super  se  regnet.  Si  enim  istud  vere  de 
populo  Israel  a  Domino  dictum  est  (1  Sam.  8,  7),  quod  Samuelis 

|  imperium  detrectassent :  qui  minus  vere  hodie  de  iis  dicetur,  qui 
|  in  praefecturas  omnes  a  Deo  institutas  debacchari  sibi  permittunt  ? 

At  quum  discipulis  dictum  est  a  Domino  (Luc.  22,  25),  reges 
j  gentium  dominari  illis,  inter  ipsos  vero  non  ita  esse,  ubi  qui  pri¬ 
mus  sit,  fieri  minimum  oporteat,  hac  voce  interdictum  est  Chri¬ 
stianis  omnibus  ne  regna  aut  praefecturas  capessant.  0  dextros 
J  interpretes!  Inter  discipulos  orta  erat  contentio  quis  alium  prae¬ 
celleret;  hanc  vanam  ambitionem  ut  compesceret  Dominus,  eorum 
j  ministerium  non  esse  regnis  simile  docuit,  in  quibus  inter  caete- 
ros  unus  eminet.  Quae  collatio,  quid  quaeso  ad  ignominiam  re¬ 
giae  dignitatis  facit?  imo  quid  omnino  evincit,  nisi  regium  mu¬ 
nus  apostolicum  non  esse  ministerium  ?  Praeterea  inter  ipsos  ma¬ 
gistratus  ,  tametsi  variae  sunt  formae ,  nullum  tamen  discrimen 
;  hac  in  parte  est,  quin  pro  Dei  ordinibus  suspiciendae  a  nobis 
omnes  sint.  Nam  et  omnes  simul  complectitur  Paulus,  quum  ait 
(Pom.  13,  1)  non  esse  potestatem  nisi  a  Deo;  et  quae  omnium 
minime  arridebat,  eximio  prae  aliis  testimonio  commendata  est, 
nempe  unius  potestas ;  quae  quia  publicam  omnium  servitutem  se¬ 
cum  fert,  excepto  uno  illo  cujus  libidini  omnia  subjicit,  heroicis 
et  excellentioribus  ingeniis  minus  olim  approbari  potuit.  At  scrip¬ 
tura,  quo  iniquis  istis  judiciis  occurrat,  divinae  sapientiae  provi¬ 
dentiam  esse  nominatim  affirmat  quod  reges  regnant,  et  peculia¬ 
riter  regem  honorari  praecipit  (Prov.  8,  15;  1  Petr.  2,  17). 

8.  Et  sane  valde  otiosum  esset ,  quis  potissimus  sit  politiae 
in  eo  quo  vivunt  loco,  futurus  status,  a  privatis  hominibus  dispu¬ 
tari:  quibus  de  constituenda  re  aliqua  publica  deliberare  non  li¬ 
cet.  Tum  etiam  simpliciter  id  definiri  nisi  temere  non  posset, 
quum  magna  hujus  disputationis  ratio  in  circumstantiis  posita  sit. 
Et  si  ipsos  etiam  status,  citra  circumstantias,  inter  se  compares, 
non  facile  sit  discernere  quis  utilitate  praeponderet,  adeo  aequis 
conditionibus  contendunt.  Proclivis  est  a  regno  in  tyrannidem 
lapsus;  sed  non  multo  difficilior  ab  optimatum  potestate  in  pau¬ 
corum  factionem,  multo  vero  facillimus,  a  populari  dominatione 

in  seditionem.  Equidem  si  in  se  considerentur  tres  illae,  quas 
ponunt  philosophi,  regiminis  formae,  minime  negaverim  vel  ari- 
stocratiam ,  vel  temperatum  ex  ipsa  et  politia  statum ,  aliis  omni¬ 
bus  longe  excellere.  Non  id  quidem  per  se,  sed  quia  rarissime 
contingit  reges  ita  sibi  moderari,  ut  nunquam  a  justo  et  recto 
discrepet  eorum  voluntas ;  deinde  tanto  acumine  et  prudentia  in¬ 
structos  esse,  ut  unusquisque  videat  quantum  satis  est.  Facit 
ergo  hominum  vitium  vel  defectus,  ut  tutius  sit  ac  magis  tolera¬ 
bile  plures  tenere  gubernacula,  ut  alii  aliis  mutuo  sint  adjutores, 
doceant  ac  moneant  alii  alios,  ac  si  quis  plus  aequo  se  efferat, 
plures  sint  ad  cohibendam  ejus  libidinem  censores  ac  magistri. 

Id  cum  experimento  ipso  semper  fuit  comprobatum,  tum  sua  quo¬ 
que  autoritate  Dominus  confirmavit,  quum  aristocratiam  politiae 
vicinam  apud  Israelitas  instituit,  quum  optima  conditione  eos  ha¬ 
bere  vellet,  donec  imaginem  Christi  produceret  in  Davide.  At¬ 
que,  ut  libenter  fateor  nullum  esse  gubernationis  genus  isto  bea¬ 
tius  ,  ubi  libertas  ad  eam  quam  decet  moderationem  est  composita, 
et  ad  diuturnitatem  rite  constituta,  sic  et  beatissimos  censeo  qui¬ 
bus  hac  conditione  frui  licet;  et  si  in  ea  conservanda  retinenda- 
que  strenue  ac  constanter  laborant,  eos  nihil  ab  officio  alienum 
facere  concedo.  Quin  etiam  huc  summa  diligentia  intenti  magi¬ 
stratus  esse  debent,  ne  qua  in  parte  libertatem,  cujus  praesides 
sunt  constituti,  minui,  nedum  violari  patiuntur.  Si  in  eo  sunt 
segniores  et  parum  solliciti ,  perfidi  sunt  in  officio  et  patriae  suae 
proditores.  Verum  si  hoc  ipsum  ad  se  transferant,  quibus  Do¬ 
minus  aliam  gubernationis  speciem  attribuit,  ut  inde  ad  commu¬ 
tationem  expetendam  sollicitentur,  non  modo  stulta  erit  et  super¬ 
vacua,  sed  prorsus  noxia  etiam  cogitatio.  Quod  si  non  in  unam 
duntaxat  civitatem  oculos  defigas,  sed  universum  simul  orbem  cir- 
cumspicias  ac  contempleris,  vel  aspectum  in  longiora  saltem  re¬ 
gionum  spatia  diffundas,  comperies  profecto  divina  providentia 
illud  non  abs  re  comparatum,  ut  diversis  politiis  regiones  variae 
administrentur.  Nam  quemadmodum  non  nisi  inaequali  tempera¬ 
tura  elementa  inter  se  cohaerent,  ita  hae  sua  quadam  inaequali¬ 
tate  optime  continentur.  Quanquam  haec  etiam  omnia  frustra  his 
dicuntur  quibus  Domini  voluntas  satisfaciet.  Nam  si  illi  visum 
est,  reges  regnis  praeficere,  liberis  civitatibus  senatores  aut  decu¬ 
riones,  quoscunque  locis  praefecerit  in  quibus  degimus,  nostrum 
est  iis  nos  morigeros  ac  obedientes  praestare. 

9.  Jam  officium  magistratuum,  quale  verbo  Dei  describitur, 
ac  quibus  in  rebus  situm  sit ,  obiter  hoc  loco  indicandum  est.  j 
Extendi  vero  ad  utramque  legis  tabulam  si  non  doceret  scriptura, 
ex  profanis  scriptoribus  discendum  esset.  Nullus  enim  de  magi¬ 
stratuum  officio,  ferendis  legibus  et  publico  statu  disseruit,  qui 
non  exordium  faceret  a  religione  et  divino  cultu.  Atque  ita  con¬ 
fessi  sunt  omnes,  nullam  politiam  feliciter  posse  constitui,  nisi 
prima  cura  pietatis  sit,  et  praeposteras  esse  leges  quae  neglecto 
Dei  jure  tantum  hominibus  consulunt.  Quum  igitur  apud  omnes 

philosophos  religio  primum  gradum  teneat,  ac  universali  gentium 
omnium  consensu  semper  id  observatum  fuerit,  Christianos  prin¬ 
cipes  ac  magistratus  pudeat  suae  socordiae,  nisi  in  hanc  curam 
incumbant.  Ac  jam  ostendimus  has  illis  partes  a  Deo  specialiter 
injungi;  sicuti  aequum  est  tuendo  et  asserendo  ejus  honori  ope¬ 
ram  impendere,  cujus  vicarii  sunt  et  cujus  beneficio  imperant. 
Hoc  quoque  nomine  maxime  laudantur  sancti  reges  in  scriptura, 
quod  Dei  cultum  corruptum  vel  eversum  restituerint,  vel  curam 
gesserint  religionis,  ut  sub  illis  pura  et  incolumis  floreret.  Con¬ 
tra  vero  sacra  historia  inter  vitia  anarchias  ponit,  quod  non  esset 
rex  in  Israel,  ideoque  faceret  quisque  quod  placebat  (Jud.  21,  25). 
TJnde  coarguitur  eorum  stultitia  qui  vellent,  neglecta  Dei  cura, 
juri  inter  homines  dicundo  tantum  intentos  esse.  Quasi  vero  prae¬ 
fectos  Deus  suo  nomine  constituerit,  qui  terrenas  controversias 
deciderent;  quod  vero  longe  gravioris  momenti  erat  praetermise¬ 
rit,  ut  ipse  pure  coleretur  ex  legis  suae  praescripto.  Sed  huc 
turbulentos  homines  impellit  impune  omnia  novandi  cupiditas,  ut 
omnes  violatae  pietatis  vindices  e  medio  sublatos  cupiant.  Quod 
ad  secundam  tabulam  pertinet,  regibus  denuntiat  Jeremias  (22,  3), 
ut  faciant  judicium  et  justitiam,  liberent  vi  oppressum  de  manu 
calumniatoris,  peregrinum  et  viduam  et  pupillum  ne  contristent, 
ne  injuriam  faciant,  et  sanguinem  innocentem  ne  effundant.  Eo¬ 
dem  spectat  quae  in  Psalmo  82.  exhortatio  legitur :  ut  jus  red¬ 
dant  pauperi  et  egeno,  inopem  et  egenum  absolvant,  eripiant  pau¬ 
perem  et  egenum  e  manu  oppressoris.  Moses  vero  (Deut.  1,  16) 
principibus,  quos  in  vices  suas  suffecerat,  edicit,  audiant  causam 
fratrum  suorum ,  et  judicent  inter  virum  et  fratrem  ejus ,  et  pere¬ 
grinum,  neque  facies  agnoscant  in  judicio;  tam  parvum  quam 
magnum  audiant,  neque  timeant  ab  ullo  viro:  quia  judicium  Dei 
est.  Illa  autem  omitto,  ne  multiplicent  sibi  equos  reges  (ibid. 
17,  16),  ne  ad  avaritiam  adjiciant  animum,  ne  eleventur  super 
fratres  suos;  ut  in  meditanda  lege  Domini  sint  assidui  cunctis  die¬ 
bus  vitae  suae ;  ne  judices  quivis  declinent  ad  alteram  partem 
(ibid.  16,  19),  ne  munera  accipiant,  et  quae  passim  in  scripturis 
similia  leguntur:  quoniam  in  exponendo  hic  magistratuum  officio, 
non  tam  magistratus  ipsos  instituere  consilium  est,  quam  alios 
docere  quid  sint  magistratus  et  quem  in  finem  a  Deo  positi.  Vi¬ 
demus  ergo  publicae  innocentiae,  modestiae,  honestatis  et  tran¬ 
quillitatis  protectores  statui  ac  vindices,  quibus  studium  unum  sit, 
communi  omnium  saluti  ac  paci  prospicere.  Quarum  virtutum 
exemplar  se  fore  David  profitetur  (Psal.  101),  ubi  in  regale  so¬ 
lium  evectus  fuerit;  ne  scilicet  consentiat  ullis  sceleribus,  sed  de- 
testetur  impios,  calumniatores  et  superbos;  consiliarios  vero  pro¬ 
bos  et  fidos  undique  accersat.  Id  vero  quum  praestare  non  pos¬ 
sint,  nisi  viros  bonos  ab  improborum  injuriis  prohibeant,  oppres¬ 
sis  adsint  ope  ac  praesidio,  potestate  quoque  armati  sunt,  qua 
palam  maleficos  ac  facinorosos  (quorum  nequitia  perturbatur  vel 
exagitatur  publica  quies)  severe  coerceant.  Siquidem  id  prorsus 

experimur  quod  dicebat  Solon:  praemio  et  poena  res  omnes  publi¬ 
cas  consistere;  iis  sublatis  totam  civitatum  disciplinam  collabi  ac  1 
dissipari.  Friget  enim  in  multorum  animis  aequi  justique  cura,  ' 
nisi  virtuti  paratus  sit  suus  honos :  nec  contineri  sceleratorum  ho-  ; 
minum  libido,  nisi  severitate  ac  poenarum  animadversione,  potest. 
Atque  hae  duae  partes  comprehensae  sunt  a  propheta  (Jer.  21,  ' 

12  et  22,  3),  dum  reges  aliosque  praefectos  jubet  facere  judi¬ 
cium  et  justitiam.  Justitia  quidem  est,  innocentes  in  fidem  susci¬ 
pere  ,  complecti ,  tueri ,  vindicare ,  liberare.  Judicium  autem ,  im¬ 
piorum  audaciae  obsistere,  vim  comprimere,  delicta  punire. 

10.  Verum  ardua  hic,  ut  videtur,  et  difficilis  nascitur  quae¬ 
stio:  si  lege  Dei  (Exod.  20,  13;  Deut.  5,  17;  Matth.  5,  21)  oc-  c 

cidere  Christiani  omnes  vetantur,  et  propheta  de  monte  sancto  \ 

Dei,  hoc  est  ecclesia,  vaticinatur  (Jes.  11,  9  et  65,  25)  quod 
non  affligent  in  ea,  neque  nocebunt:  quomodo  magistratibus  et  i  1 
piis  simul  et  sanguinariis  esse  licet?  At  si  intelligamus ,  magi-  i 
stratum  in  exercendis  suppliciis  non  a  se  agere  quidquam ,  sed  i  1 
ipsissima  Dei  judicia  exsequi,  nihil  hoc  scrupulo  impediemur. 
Occidere  lex  Domini  prohibet ;  at  ne  impunita  sint  homicidia,  gla¬ 
dium  in  manum  suis  ministris  dat  ipse  legislator,  quem  in  homi¬ 
cidas  omnes  exserant.  Affligere  et  nocere,  piorum  non  est;  atqui  1 
hoc  nocere  non  est  nec  affligere,  piorum  afflictiones,  Domini  man-  1 
dato ,  ulcisci.  TJtinam  istud  semper  animis  nostris  obversaretur, 
nihil  hic  hominis  temeritate,  sed  Dei  jubentis  autoritate  omnia 
fieri,  qua  praeeunte  a  recta  via  nunquam  aberratur.  Nisi  forte 
divinae  justitiae  injectum  est  fraenum,  ne  de  sceleribus  poenas 
sumat.  Quod  si  illi  legem  dicere  fas  non  est,  cur  ejus  ministris  ! 
calumniam  intendemus?  Non  frustra  gladium  gerunt,  inquit  Pau¬ 
lus  (E-om.  13,  4);  nam  Dei  ministri  sunt  ad  iram,  ultores  male  | 
agentibus.  Itaque,  si  nihil  Domino  sua  obedientia  fore  acceptius  1 
norunt  principes  aliique  praefecti,  in  hoc  ministerium  incumbant, 
si  quidem  suam  Deo  pietatem,  justitiam,  integritatem  approbare  i 
student.  Hoc  scilicet  affectu  agebatur  Moses,  quum  se  destina¬ 
tum  Domini  virtute  populi  sui  liberatorem  cognoscens  Aegyptio 
manus  intulit  (Exod.  2,  12).  Deinde  quum,  caesis  uno  die  tribus 
hominum  millibus,  in  populi  sacrilegium  vindicavit  (ibid.  32,  27). 
David  quoque,  quum  sub  vitae  suae  finem  Solomoni  filio  praece¬ 
pit  de  occidendo  Joab  et  Semei  (1  Beg.  2,  5).  Unde  etiam  in¬ 
ter  regias  virtutes  hanc  commemorat  (Psal.  101,  8),  perimere  im¬ 
pios  terrae,  ut  omnes  operarii  iniquitatis  profligentur  ex  urbe 
Dei.  Quo  etiam  pertinet  laus  quae  Solomoni  tribuitur  (ibid.  45, 

8) :  dilexisti  justitiam ,  et  odisti  iniquitatem.  Quomodo  lene  illud 
et  placidum  Mosis  ingenium  in  tantam  truculentiam  exardet,  ut 
fratrum  suorum  sanguine  aspersus  ac  madidus  per  castra  decurrat 
ad  novas  strages?  Quomodo  David,  tanta  in  omni  vita  mansue¬ 
tudine  vir ,  cruentum  illud  testamentum  inter  ultimos  spiritus  nun¬ 
cupat,  ne  filius  suus  canitiem  Joab  et  Semei  in  pace  ad  sepul¬ 
crum  deducat?  Verum  uterque  manus  suas,  quas  parcendo  in- 

quinasset,  sic  saeviendo  sanctificavit ,  dum  ultionem  sibi  a  Deo 
commissam  exsequutus  est.  Abominatio  est  apud  reges ,  inquit 
Solomo  (Prov.  16,  12),  facere  iniquitatem;  quoniam  in  justitia 
solium  firmatur.  Eursum  (ibid.  20,  8):  rex  qui  sedet  in  solio  ju¬ 
dicii,  spargit  oculos  in  omnem  malum.  Item  (ibid.  20,  26):  dis¬ 
sipat  impios  rex  sapiens,  et  convertit  eos  super  rotam.  Item 
(ibid.  25,  4.  5):  aufer  scoriam  ab  argento,  et  egredietur  vas  con¬ 
flatori;  aufer  impium  a  conspectu  regis  et  statuetur  in  justitia 
solium  ejus.  Item  (ibid.  17,  15):  qui  impium  justificat,  et  qui 
condemnat  justum,  uterque  abominatio  est  Domino.  Item  (ibid. 
17,  11):  rebellis  acquirit  sibi  malum,  et  mittitur  ad  eum  nuntius 
crudelis.  Item  (ibid.  24,  24):  qui  dicit  impio,  tu  es  justus,  huic 
populi  maledicunt  et  nationes.  Nunc  si  vera  eorum  est  justitia, 
stricto  gladio  sontes  et  impios  persequi :  gladium  recondant  et  pu¬ 
ras  a  sanguine  manus  contineant,  dum  perditi  homines  nefarie 
per  caedes  interim  et  strages  grassantur,  summa  sese  impietate 
obstringent;  tantum  abest  ut  bonitatis  et  justitiae  laudem  inde  re¬ 
ferant.  Facessat  modo  abscissa  saevaque  asperitas,  et  tribunal  il¬ 
lud  quod  reorum  scopulus  jure  nominetur1).  Non  enim  is  sum 
qui  aut  importunae  saevitiae  faveam,  aut  aequum  judicium  pro¬ 
nuntiari  posse  censeam,  nisi  semper  assidente  optima  illa  regum 
consiliaria  et  certissima,  ut  Solomo  affirmat  (Prov.  20,  28),  regii 
throni  conservatrice,  clementia,  quam  primam  esse  principum  do¬ 
tem  vere  a  quodam  olim  dictum  est.  Utrumque  tamen  magistra¬ 
tui  videndum,  ne  aut  nimia  severitate  vulneret  magis  quam  me¬ 
deatur,  aut  superstitiosa  clementiae  affectatione  in  crudelissimam 
incidat  humanitatem,  si  molli  dissolutaque  indulgentia  cum  multo¬ 
rum  pernicie  diffluat.  Est  enim  et  istud  non  abs  re  quondam 
sub  Nervae  imperio  jactatum 2) :  malum  quidem  esse  sub  principe 
vivere,  sub  quo  nihil  liceat;  sed  multo  pejus,  sub  quo  liceant 
omnia. 

1 1 .  Quando  vero  regibus  populisque  ad  exercendam  hujus¬ 
modi  publicam  vindictam  arma  capere  interdum  necesse  est,  ex 
hac  ratione  simul  aestimare  licet,  legitima  esse  quae  sic  susci¬ 
piuntur  bella.  Nam  si  tradita  illis  est  potestas  qua  ditionis  suae 
quietem  tueantur,  qua  inquietorum  hominum  seditiosos  motus  com¬ 
primant,  qua  vi  oppressis  opitulentur,  qua  in  maleficia  animad¬ 
vertant:  an  majore  opportunitate  proferre  eam  possint,  quam  ad 
compescendum  ejus  furorem,  a  quo  et  privatim  singulorum  otium, 
et  communis  omnium  tranquillitas  perturbatur,  qui  seditiose  tu¬ 
multuatur,  a  quo  violentiae  oppressiones  et  indigna  maleficia  per¬ 
petrantur?  Si  legum  custodes  esse  ipsos,  et  assertores  convenit, 
omnium  conatus  pariter  evertant  oportet,  quorum  scelere  legum, 
disciplina  corrumpitur.  Imo  si  jure  eos  latrones  plectunt,  quo¬ 
rum  injuriae  in  paucos  tantum  progressae  fuerint,  an  totam  latro¬ 
ciniis  regionem  impune  affligi  vastari  que  sinent?  Siquidem  nihil 


1)  Tribunal  Cassii. 


2)  Apud  Dionem. 

interest,  rexne  sit,  an  infima  de  plebe,  qui  in  alienam  regionem, 
in  quam  juris  nihil  habet,  irruit,  eamque  hostiliter  vexat;  om¬ 
nes  aeque  pro  latronibus  habendi  sunt  et  puniendi.  Hoc  ergo  et 
naturalis  aequitas  et  officii  ratio  dictat,  armatos  esse  principes 
non  tantum  ad  privata  maleficia  judiciariis  poenis  coercenda,  sed 
ad '  ditiones  quoque  fidei  suae  commissas  bello  defendendas ,  si 
quando  hostiliter  impetantur.  Et  ejusmodi  bella  spiritus  sanctus 
multis  scripturae  testimoniis  legitima  esse  declarat. 

12.  Quod  si  mihi  objicitur,  in  novo  testamento  nullum  ex¬ 
stare  vel  testimonium  vel  exemplum  quod  doceat  bellum  rem  esse 
licitam  Christianis:  primum  respondeo,  rationem  gerendi  belli, 
quae  olim  fuit,  hodie  quoque  permanere,  neque  esse  ex  adverso 
causam  quae  magistratus  a  suorum  subditorum  defensione  arceat. 
Deinde,  non  esse  quaerendam  in  apostolicis  literis  expressam  ista¬ 
rum  rerum  enarrationem,  ubi  non  politiam  formare,  sed  spirituale 
Christi  regnum  instituere  propositum  est.  Postremo  illic  quoque 
obiter  indicari,  Christum  suo  adventu  nihil  hac  in  parte  mutasse. 
Nam  si  christiana  disciplina,  ut  Augustini 1)  verbis  loquar,  omnia 
bella  damnaret,  hoc  potius  militibus  consilium  salutis  petentibus 
diceretur,  ut  arma  abjicerent  seque  militia  penitus  subducerent. 
Dictum  est  autem  eis:  neminem  concusseritis,  nemini  injuriam 
feceritis,  sufficiat  vobis  stipendium  vestrum  (Luc.  3,  14).  Quibus 
proprium  stipendium  sufficere  debere  praecepit,  militare  utique 
non  prohibuit.  Verum  magistratuum  omnium  fuerit  summopere 
hic  cavere,  ne  cupiditatibus  suis  vel  tantillum  obsequantur;  quin 
magis,  sive  expetendae  sunt  poenae,  non  praecipiti  iracundia  fe¬ 
rantur,  non  rapiantur  odio,  non  implacabili  austeritate  ardeant, 
miserentur  etiam  communem  in  eo  naturam,  ut  Augustinus  loqui¬ 
tur,  in  quo  puniunt  proprium  delictum;  sive  arma  in  hostem,  hoc 
est  armatum  latronem,  induenda  sunt,  non  ex  facili  occasionem 
captent;  imo  nec  oblatam  accipiant,  nisi  summa  necessitate  adacti. 
Nam  si  multo  plus  nobis  praestandum  est  quam  exegerit  ethnicus 
ille2),  qui  bellum  videri  voluit  pacem  quaesitam,  omnia  prius 
certe  tentanda  sunt  quam  armis  decernendum.  In  utroque  demum 
genere,  nullo  privato  affectu  patiantur  se  corripi,  sed  publico  dun- 
taxat  sensu  ducantur.  Alioqui  potestate  sua  pessime  abutuntur, 
quae  non  in  suum  illis  commodum,  sed  aliorum  bonum  ac  mini¬ 
sterium  data  est.  Ex  eodem  praeterea  belligerandi  jure  pendet 
et  praesidiorum ,  et  foederum  et  civilium  aliarum  munitionum  ra¬ 
tio.  Praesidia  autem  voco ,  quae  ad  tuendos  regionis  fines  per 
civitates  disponuntur;  foedera,  quae  a  finitimis  principibus  in  hanc 
legem  feruntur3),  ut  si  quid  turbarum  in  agris  suis  inciderit,  mu¬ 
tuam  sibi  opem  ferant,  et  vires  in  commune  conferant  ad  oppri¬ 
mendos  humani  generis  communes  hostes;  civiles  munitiones,  qua¬ 
rum  in  arte  militari  usus  est. 

13.  Libet  istud  quoque  postremo  adjicere,  tributa  et  vecti- 


1)  Ep.  ad  Marcell.  5. 


2)  Cic.  Off.  1.  1. 


3)  fel  iuntur  ? 

{  galia  legitimos  esse  principum  reditus,  quos  ad  sustinenda  qui¬ 
li  dem  potissimum  publica  muneris  sui  onera  conferant,  quibus  ta- 
i  men  uti  similiter  possint  ad  splendorum  suum  domesticum,  qui 
cum  imperii,  quod  gerunt,  dignitate  quodammodo  conjunctus  est. 
I  Qualiter  Davidem,  Ezeehiam,  Josiam,  Josaphat,  aliosque  sanctos 
I  reges,  Joseph  etiam  et  Danielem,  videmus,  pro  personae  quam 
\  sustinebant  modo,  inoffensa  pietate,  fuisse  ex  publico  sumptuosos, 
I  et  amplissimum  agri  spatium  regibus  attributum  legimus  apud  Eze- 
I  chielem  (48,  21).  Ubi,  tametsi  Christi  spirituale  depingit  regnum, 
I  a  legitimo  tamen  hominum  regno  simulacri  exemplar  petit.  Sic 
I  quidem,  ut  vicissim  meminerint  principes  ipsi,  fiscos  suos  non 
|  tam  privatas  esse  arcas  quam  totius  populi  aeraria  (sic  enim  Pau- 
I  lus  testatur  Rom.  13,  6),  quae  prodigere  aut  dilapidare  sine  ma- 
I  nifesta  injuria  non  possint.  Yel  potius  ipsum  paene  esse  populi 
sanguinem,  cui  non  parcere  durissima  sit  inhumanitas;  suas  autem 
i. i  indictiones  et  oblationes  aliaque  tributorum  genera,  non  nisi  pu¬ 
blicae  necessitatis  subsidia  esse  reputent,  quibus  miseram  plebem 
\\  absque  causa  fatigare  tyrannica  sit  rapacitas.  Haec  principibus 
i,  ad  profusionem  et  luxuriam  sumptuum  non  faciunt  animos  (ut 
\i  certe  facem  eorum  cupiditatibus,  plus  justo  sponte  accensis,  sub- 
jicere  opus  non  est),  sed  quum  plurimum  referat,  ipsos  pura  co¬ 
ram  Deo  conscientia  audere  quidquid  audent,  ne  impia  confidentia 
;  in  Dei  contemptum  veniant,  docendi  sunt  quantum  sibi  liceat. 

Neque  haec  doctrina  privatis  hominibus  supervacua  est,  ne  quos- 
>  vis  principum  sumptus,  tametsi  vulgarem  civilemque  modum  ex- 
:  cedunt,  temere  ac  procaciter  sugillare  sibi  permittant. 

14.  Proximae  sunt  magistratui  in  politiis  leges,  validissimi 
rerum  publicarum  nervi;  vel,  quomodo  secundum  Platonem  a  Ci¬ 
cerone  vocantur,  animae,  sine  quibus  consistere  nequit  magistra- 
1  tus;  quemadmodum  nec  ipsae  rursum  sine  magistratu  quidquam 
vigoris  habent.  Proinde  nihil  dici  verius  poterat,  quam  mutum 
esse  magistratum,  legem;  magistratum,  legem  esse  vivam.  Quod 
autem  dicturum  me  recepi,  quibus  legibus  constituenda  sit  Chri¬ 
stiana  politia,  non  est  cur  longam  de  optimo  legum  genere  dispu¬ 
tationem  quis  exspectet:  quae  et  immensa  foret,  nec  praesentis 
esset  argumenti  et  loci.  Paucis  tantum,  et  quasi  in  transcursu, 
notabo  quibus  legibus  pie  coram  Deo  uti  possit,  et  inter  homines 
rite  administrari.  Quod  etiam  ipsum  prorsus  silentio  transmittere 
maluissem,  nisi  intelligerem  periculose  hic  a  multis  aberrari.  Sunt 
enim  qui  recte  compositam  esse  rempublicam  negent,  quae  ne¬ 
glectis  Mose  politicis,  communibus  gentium  legibus  regitur.  Quae 
sententia  quam  periculosa  sit  et  turbulenta,  viderint  alii;  mihi 
falsam  esse  ac  stolidam,  demonstrasse  satis  erit.  Est  autem  ob¬ 
servanda  vulgata  illa  partitio ,  quae  universam  Dei  legem  per  Mo- 
sen  promulgatam  in  mores,  caeremonias,  judicia  distribuit,  ac 
dispiciendae  singulae  partes,  ut  habeamus  quid  ex  iis  ad  nos  per¬ 
tineat,  quid  minus.  Nec  interim  quempiam  moretur  hic  scrupu¬ 
lus,  quod  ad  mores  etiam  •judicia  et  caeremoniae  pertinent.  Ve- 

teres  enim  qui  partitionem  hanc  tradiderunt,  tametsi  duas  istas 
posteriores  partes  non  ignorabant  circa  mores  versari,  quia  tamen 
salvis  moribus  mutari  et  abrogari  poterant,  morales  non  dixerunt. 
Primam  illam  partem  peculiariter  appellarunt  eo  nomine,  citra 
quam  non  constet  vera  morum  sanctitas  et  immutabilis  recte  vi¬ 
vendi  norma. 

15.  Lex  itaque  moralis  (ut  inde  primum  incipiam)  quum 
duobus  capitibus  contineatur,  quorum  alterum  pura  Deum  fide  et 
pietate  colere,  alterum  sincera  homines  dilectione  complecti  sim¬ 
pliciter  jubet,  vera  est  aeternaque  justitiae  regula,  gentium  om¬ 
nium  ac  temporum  hominibus  praescripta,  qui  ad  Dei  voluntatem 
vitam  suam  componere  volent.  Siquidem  haec  aeterna  est  et  im¬ 
mutabilis  ejus  voluntas,  ut  a  nobis  ipse  quidem  omnibus  colatur, 
nos  vero  mutuo  inter  nos  diligamus.  Caeremonialis  Judaeorum 
paedagogia  fuit,  qua  populi  illius  quandam  velut  pueritiam  exer¬ 
cere  Domino  visum  est ,  donec  veniret  tempus  illud  plenitudinis, 
quo  sapientiam  suam  terris  ad  plenum  manifestaret,  ac  veritatem 
exhiberet  earum  rerum  quae  tum  figuris  adumbrabantur.  Judi¬ 
cialis,  politiae  loco  illis  data,  certas  aequitatis  et  justitiae  formu¬ 
las  tradebat,  quibus  innocenter  et  quiete  inter  se  agerent.  At¬ 
que  ut  illa  caeremoniarum  exercitatio  ad  pietatis  quidem  doctri¬ 
nam  proprie  pertinebat  (utpote  quae  Judaeorum  ecclesiam  retinebat 
in  Dei  cultu  ac  religione),  ab  ipsa  tamen  pietate  distingui  pote¬ 
rat,  ita  haec  judiciorum  forma,  quanquam  non  alio  spectabat, 
quam  qui  optime  servari  posset  ea  ipsa  caritas ,  quae  aeterna  Dei 
lege  praecipitur,  ab  ipso  tamen  dilectionis  praecepto  distinctum 
quiddam  habebat.  Quemadmodum  ergo  salva  et  incolumi  pietate 
abrogari  potuerunt  caeremoniae,  ita  et  judicariis  his  constitutio¬ 
nibus  sublatis,  perpetua  caritatis  officia  et  praecepta  manere  pos¬ 
sunt.  Quod  si  verum  est,  libertas  certe  singulis  gentibus  relicta 
est  condendi  quas  sibi  conducere  providerint ,  leges :  quae  tamen 
ad  perpetuam  illam  caritatis  regulam  exigantur,  ut  forma  quidem 
varient,  rationem  habeant  eandem.  Nam  barbaras  illas  et  feras 
leges,  quales  fuerunt  quae  fures  honore  prosequebantur,  quae 
promiscuos  coitus  permittebant,  aliaeque  multo  tum  foediores  tum 
absurdiores ,  pro  legibus  habendas  minime  censeo :  quandoquidem 
abhorrent  ab  omni  non  justitia  modo  sed  humanitate  etiam  et 
mansuetudine. 

16.  Id  quod  dixi  planum  fiet,  si  in  legibus  omnibus  duo 
haec,  ut  decet,  intuemur:  legis  constitutionem  et  aequitatem,  cu¬ 
jus  ratione  constitutio  ipsa  fundata  est  ac  nititur.  Aequitas,  quia 
naturalis  est,  non  nisi  una  omnium  esse  potest,  ideo  et  legibus 
omnibus,  pro  negotii  genere,  eadem  proposita  esse  debet.  Con¬ 
stitutiones,  quia  circumstantias  aliquas  habent  a  quibus  pro  parte 
pendeant,  modo  in  eundem  aequitatis  scopum  omnes  pariter  in¬ 
tendant,  diversas  esse  nihil  obest.  Jam  quum  Dei  legem,  quam 
moralem  vocamus,  constet  non  aliud  esse  quam  naturalis  legis  i 
testimonium,  et  ejus  conscientiae  qmle  hominum  animis  a  Deo 

insculpta  est,  tota  hujus,  de  qua  nunc  loquimur,  aequitatis  ratio 
in  ipsa  praescripta  est.  Proinde  sola  quoque  ipsa  legum  omnium 
et  scopus  et  regula  et  terminus  sit  oportet.  Ad  eam  regulam 
quaecunque  formatae  erunt  leges,  quae  in  eum  scopum  directae, 
quae  eo  termino  limitatae,  non  est  cur  a  nobis  improbentur,  ut¬ 
cunque  vel  a  lege  judaica,  vel  inter  se  ipsae  alias  differant.  Lex 
Dei  furari  prohibet.  Quae  furtis  constituta  fuerit  poena  in  poli¬ 
tia  Judaeorum,  videre  est  in  Exodo.  Aliarum  gentium  vetustis¬ 
simae  leges  furtum  duplo  puniebant;  quae  postea  sequutae  sunt, 
discreverunt  inter  manifestum  et  non  manifestum.  Aliae  ad  ex¬ 
silium  progressae  sunt,  aliae  ad  flagrum,  aliae  denique  ad  capitis 
supplicium.  Ealsum  testimonium  talionis  poena  inter  Judaeos 
plectebatur;  alibi  gravi  tantum  ignominia,  alibi  suspendio,  alibi 
cruce.  Homicidium  omnes  pariter  leges  sanguine  ulciscuntur,  di¬ 
versis  tamen  mortis  generibns.  In  adulteros  alibi  severiores,  alibi 
leviores  edictae  sunt  poenae.  Videmus  tamen  ut  ejusmodi  diver¬ 
sitate  in  eundem  omnes  finem  tendant.  Nam  uno  simul  ore  poe¬ 
nam  pronuntiant  in  ea  quae  aeterna  Dei  lege  damnata  sunt  faci¬ 
nora,  nempe  homicidia,  furta,  adulteria,  falsa  testimonia;  sed 
in  poenae  modo  non  conveniunt.  Neque  vero  id  necesse  est, 
neque  etiam  expedit.  Est  regio  quae,  nisi  horrendis  exemplis 
in  homicidas  saeviat,  caedibus  statim  et  latrociniis  perdenda 
sit.  Est  saeculum  quod  poenarum  acerbitatem  augeri  postulet. 
Si  quid  turbatum  sit  in  statu  publico ,  novis  edictis  corrigenda 
sunt  quae  inde  nasci  solent  mala.  Belli  tempore ,  in  armo¬ 
rum  strepitu,  concideret  omnis  humanitas,  nisi  insolito  poena¬ 
rum  metu  injecto.  In  sterilitate,  in  pestilentia,  nisi  adhibea¬ 
tur  major  severitas,  pessum  ibunt  omnia.  Est  gens  in  vitium 
quoddam  propensior,  nisi  acerrime  compescatur.  Quam  malig¬ 
nus  fuerit,  ac  publico  bono  invidus,  qui  tali  diversitate  offen¬ 
detur,  ad  retinendam  legis  Dei  observationem  accommodatis¬ 
sima?  Nam  quod  jactatur  a  quibusdam,  fieri  contumeliam  legi 
Dei  per  Mosen  latae,  quum  abrogata  illa  novae  aliae  illi  prae¬ 
feruntur,  vanissimum  est.  Neque  enim  aliae  illi  praeferuntur, 
dum  magis  probantur,  non  simplici  collatione,  sed  temporum,  loci, 
gentis  conditione;  aut  illa  abrogatur  quae  nobis  lata  nunquam 
fuit.  Siquidem  non  eam  Dominus  per  mamum  Mosis  tradidit, 
quae  in  gentes  omnes  promulgaretur  et  ubique  vigeret:  sed  quum 
judaicam  gentem  in  fidem,  patrocinium,  clientelam  suam  susce¬ 
pisset,  illi  etiam  peculiariter  legislator  esse  voluit;  ac,  quod  sa¬ 
pientis  legislatoris  erat,  singularem  quandam  ejus  rationem  in 
ferendis  legibus  habuit. 

17.  Superest  nunc  ut  videamus  quod  postremo  loco  pro¬ 
positum  erat,  quis  legum,  judiciorum,  magistratuum  usus  ad  com¬ 
munem  Christianorum  societatem  redeat.  Cui  etiam  annexa  est 
altera  quaestio ,  quantum  magistratibus  debeant  privati  homines 
deferre,  et  quousque  obedientia  progredi  debeat.  Plurimis  vide¬ 
tur  supervacaneum  esse  munus  magistratus  inter  Christianos,  quod 

scilicet  implorare  pie  non  possint,  utpote  quibus  vindicare,  in 
judicium  postulare,  litigare,  vetitum  sit.  At  quum  Paulus  contra 
clare  testetur  (Rom.  13,  4),  ministrum  Dei  nobis  esse  in  bonum, 
ex  eo  intelligimus ,  ita  divinitus  ordinatum  esse,  ut  ejus  manu 
ac  praesidiis  adversus  flagitiosorum  hominum  improbitatem  et  in¬ 
jurias  defensi  quietam  ac  securam  vitam  agamus.  Quod  si  frustra 
in  praesidium  nobis  a  Domino  datus  est,  nisi  tali  nobis  beneficio 
uti  licet,  satis  apparet  implorari  quoque  et  appellari  non  impie 
posse.  Ric  vero  mihi  cum  duplici  hominum  genere  agendum  est. 
Sunt  enim  permulti  qui  tanta  litigandi  rabie  aestuant,  ut  quietem 
nunquam  habeant  apud  se,  nisi  cum  aliis  pugnent.  Lites  vero 
ipsas  et  capitali  odiorum  acerbitate  et  insana  vindicandi  nocendi- 
que  cupiditate  exsequuntur,  et  implacabili  pertinacia  persequun¬ 
tur,  ad  sui  usque  adversarii  ruinam.  Interim  ne  quid  nisi  jure 
agere  existimentur,  judiciorum  praetextu  talem  perversitatem  de¬ 
fendunt.  At  si  cum  fratre  judicio  agere  permissum  est,  non  pro¬ 
tinus  odisse  ipsum  licet,  non  furioso  nocendi  studio  in  illum  ferri, 
non  pertinaciter  insequi. 

18.  Sic  ergo  tales  habeant:  legitima  esse  judicia  si  quis 
recte  utatur;  rectum  autem  esse  usum,  tum  actori  agendi,  tum 
defendendi  reo;  si  hic  quidem  postulatus  ad  condictam  diem  se 
sistit ,  et  qua  potest  exceptione  causam  defendit  citra  acerbitatem ; 
sed  hoc  tantum  affectu,  ut  quod  suum  est  jure  tueatur;  ille  vero 
indigne,  sive  in  capite,  sive  in  fortunis  oppressus,  in  magistratus 
fidem  se  conferat,  querimoniam  exponat,  quod  aequum  est  ac 
bonum  postulet;  sed  omni  procul  nocendi  vindicandive  libidine, 
procul  asperitate  et  odio,  procul  contentionis  ardore;  quin  potius 
paratus  suo  cedere,  et  quidvis  perpeti,  quam  inimico  in  adversa¬ 
rium  animo  ferri.  Contra,  ubi  animi  malevolentia  suffusi,  cor¬ 
rupti  invidia,  iracundia  incensi,  ultionem  spirantes,  aut  sic  deni¬ 
que  ardore  certaminis  inflammati ,  ut  de  caritate  aliquid  remittant, 
tota  etiam  justissimae  causae  actio  non  impia  esse  non  potest. 
Nam  hoc  constitutum  esse  axioma  Christianis  omnibus  convenit: 
nunquam  quantumvis  aequam  litem  juste  tractari  a  quovis  posse, 
nisi  pari  adversarium  dilectione  benevolentiaque  prosequatur,  ac 
si  jam  amice,  quod  controvertitur  negotium,  transactum  ac  com¬ 
positum  esset.  Injecerit  forte  aliquis,  talem  moderationem  adeo 
nunquam  in  judicium  afferri,  ut  instar  sit  prodigii  futura,  si  qua  ! 
reperta  fuerit.  Pateor  sane,  ut  sunt  horum  temporum  mores,  i 
rarum  exstare  probi  litigatoris  exemplum ;  sed  res  tamen  ipsa 
nullius  mali  accessione  inquinata,  bona  esse  et  pura  non  desinit. 
Caeterum  quum  sanctum  esse  Dei  donum  audimus  auxilium  ma¬ 
gistratus,  eo  diligentius  cavendum  est  ne  nostro  vitio  polluatur. 

19.  Qui  vero  judiciarias  omnes  disceptationes  praecise  dam¬ 
nant,  intelligant  se  sanctam  Dei  ordinationem  simul  repudiare, 
et  donum  ex  eorum  genere  quae  mundis  munda  esse  possint;  nisi 
forte  Paulum  flagitii  insimulare  volent,  qui  et  accusatorum  ca¬ 
lumnias,  eorum  quoque  vafritiem  et  malitiam  exponendo,  a  se 

depulit ,  et  romanae  civitatis  praerogativam  sibi  in  judiciis  asse¬ 
ruit,  et  ab  iniquo  praeside  ad  Caesaris  tribunal,  quum  opus  fuit, 
provocavit  (Act.  22,  1  et  24,  12  et  25,  10).  Nec  obest  quod 
Christianis  omnibus  interdicta  est  vindictae  cupiditas,  quam  et 
nos  a  cbristianis  subselliis  longissime  abigimus  (Mattii.  5 ,  39 ; 
Deut.  32,  35;  Rom.  12,  19).  Nam  sive  civiliter  contenditur,  non 
recta  incedit  via  nisi  qui  innoxia  simplicitate  rem  suam  judici 
tamquam  publico  tutori  commendat;  nihil  minus  quam  mutuam 
mali  vicem,  qui  est  vindictae  affectus,  rependere  cogitans;  sive 
capitalis  aut  gravior  aliqua  intenditur  actio,  eum  accusatorem  re¬ 
quirimus  qui  nullo  ulciscendi  aestu  correptus,  nulla  privatae  in¬ 
juriae  offensione  tactus,  in  forum  accedat;  sed  in  animo  duntaxat 
habens,  perniciosi  hominis  conatus  impedire,  ne  reipublicae  no¬ 
ceant.  Quod  si  vindicem  animum  tollis,  nihil  in  mandatum  illud 
delinquitur  quo  ultio  Christianis  interdicitur.  At  non  solum  vin¬ 
dictam  appetere  vetantur,  sed  manum  quoque  Domini  jubentur 
exspectare,  qui  se  oppressis  et  afflictis  adfuturum  ultorem  polli¬ 
cetur;  illam  autem  coelestis  patroni  ultionem  omnem  antevertunt, 
qui  opem  aut  sibi  aut  aliis  ferri  a  magistratu  postulant.  Minime 
id  vero;  siquidem  magistratus  vindictam,  non  hominis,  sed  Dei 
esse  cogitandum  est,  quam  per  hominis  ministerium  in  bonum 
nostrum,  ut  ait  Paulus  (Rom.  13,  4),  exserit  atque  exercet. 

20.  Nihilo  etiam  magis  cum  Christi  verbis  (Matth.  5,  39) 
pugnamus,  quibus  resistere  malo  prohibet,  et  dexteram  maxillam 
obvertere  praecipit  ei  qui  alapam  in  sinistram  impegerit,  permit- 
tereque  ei  pallium  qui  tunicam  auferat.  Yult  quidem  illic  suo¬ 
rum  animos  a  retaliandi  cupidine  tantopere  abhorrere,  ut  citius 
duplicari  in  se  injuriam  laturi  sint  quam  rependere  eam  appe¬ 
tant;  a  qua  quidem  patientia  nec  ipsi  eos  abducimus.  Yere  enim 
Christianos  esse  oportet  hominum  genus  ad  contumelias  injurias¬ 
que  ferendas  natum,  pessimorum  hominum  nequitiae,  imposturis, 
ludibriis  expositum;  neque  id  modo:  sed  eorum  omnium  malorum 
tolerantes  esse  oportet,  hoc  est,  sic  totis  animis  compositos,  ut 
suscepta  una  offensione  ad  alteram  se  comparent,  nihil  sibi  in 
totam  vitam  promittentes  quam  perpetuae  crucis  tolerantiam.  In- 
terim  et  iis  qui  sibi  injurii  sunt,  benefaciant,  et  maledicentibus 
bene  precentur:  et  (quae  unica  est  sua  victoria)  bono  malum  vin¬ 
cere  contendant  (Rom.  12,  21;  Matth.  5,  39).  Sic  affecti  non 
quaerent  oculum  pro  oculo ,  dentem  pro  dente  (qualiter  suos  disci¬ 
pulos  instituebant  Pharisaei,  ad  appetendam  ultionem)  sed,  quo¬ 
modo  a  Christo  erudimur,  et  corpus  suum  mutilari,  et  malitiose 
sua  sibi  eripi  sic  ferent,  ut  eas  injurias,  simul  ac  irrogatae  sibi 
fuerint ,  remissuri  sint  ac  ultro  condonaturi.  Neque  isthaec  ta¬ 
men  animorum  aequitas  et  moderatio  impediet,  quin  integra  in 
suos  inimicos  amicitia  magistratus  ope  ad  rerum  suarum  conser¬ 
vationem  utantur;  aut  publici  boni  studio  sontem  ac  pestilentem 
hominem  ad  poenam  postulent,  quem  emendari  nisi  morte  non 

posse  noverint.  Vere  enim  Augustinus1)  haec  praecepta  omnia 
eo  tendere  interpretatur,  ut  paratus  sit  homo  justus  et  pius  eorum 
malitiam  patienter  sustinere  quos  fieri  bonos  quaerit;  ut  numerus 
potius  crescat  bonorum,  non  ut  pari  malitia  se  quoque  numero 
addat  malorum;  deinde  ad  praeparationem  cordis  quae  intus  est 
magis  pertinere,  quam  ad  opus  quod  in  aperto  fit:  ut  teneatur 
in  secreto  animi  patientia  cum  benevolentia;  in  manifesto  autem 
id  fiat,  quod  illis  videmus  prodesse  posse  quibus  bene  velle  de¬ 
bemus. 

21.  Quod  autem  objectari  solet,  lites  a  Paulo  in  universum 
esse  damnatas ,  id  quoque  falsum  est.  Intelligi  ex  ejus  verbis 
(1  Cor.  6,  1  seqq.)  facile  potest,  immodicam  fuisse  litigandi  furo¬ 
rem  in  Corinthiorum  ecclesia :  usque  eo  ut  Christi  evangelium  et 
totam  quam  profitebantur  religionem ,  impiorum  cavillis  ac  male¬ 
dicentiae  exponerent.  Id  primum  reprehendit  in  illis  Paulus,  quod 
evangelium  apud  infideles  dissensionum  suarum  intemperie  tradu¬ 
cerent.  Deinde  et  hoc  ipsum,  quod  eum  in  modum  inter  se  dis¬ 
siderent  fratres  cum  fratribus.  Tam  enim  procul  a  ferenda  in¬ 
juria  alieni  erant,  ut  alii  aliorum  fortunis  avide  inhiarent,  ultro 
lacesserent,  et  damnum  inferrent.  In  illam  ergo  litigandi  insa¬ 
niam  invehitur,  non  simpliciter  in  quasvis  controversias.  At  om¬ 
nino  vitium  vel  infirmitatem  esse  pronuntiat,  quod  non  potius 
damnum  acciperent  rerum  suarum,  quam  pro  his  conservandis  ad 
contentiones  usque  laborarent:  nempe  quum  adeo  facile  quibusli- 
bit  damnis  commoverentur,  et  minimis  de  causis  ad  forum  et 
lites  decurrerent,  hoc  indicio  esse  dicit,  quod  animo  essent  nimis 
irritabili,  et  ad  patientiam  minus  comparato.  Id  sane  Christianis 
agendum  est,  ut  de  suo  jure  decedere  semper  malint  quam  in 
forum  progredi:  unde  vix  exire  possint  nisi  commotiore  animo  et 
in  fratris  odium  accenso.  Yerum  ubi  quis  citra  caritatis  dispen¬ 
dium  rem  suam  se  posse  tueri  viderit,  cujus  jactura  gravi  sibi 
dispendio  futura  sit,  id  si  faciat,  nihil  in  istam  Pauli  sententiam 
delinquit.  Denique,  quod  initio  docuimus,  optimum  cuique  con¬ 
silium  dabit  caritas:  sine  qua  quaecunque  suscipiuntur,  et  ultra 
quam  quae  progrediuntur  disceptationes,  injustas  esse  et  impias 
extra  controversiam  ponimus. 

22.  Subditorum  erga  suos  magistratus  officium  primum  est, 
de  eorum  functione  quam  honorificentissime  sentire,  quam  sci¬ 
licet  velut  delegatam  a  Deo  jurisdictionem  agnoscunt,  eosque  ob 
id  suspicere  ac  revereri  ut  Dei  ministros  ac  legatos.  Quosdam 
enim  reperias,  qui  suis  se  magistratibus  valde  obsequentes  prae¬ 
beant,  ac  nolint  quidem  non  esse  quibus  obsequantur,  quod  bono 
publico  ita  expedire  norunt;  de  ipsis  tamen  magistratibus  non 
secus  existiment,  ac  malis  quibusdam  necessariis.  Yerum  plus 
quiddam  a  nobis  requirit  Petrus  (1  Petr.  2,  17),  quum  regem 
honorari,  et  Solomo  (Prov.  24,  21),  quum  Deum  et  regem  timeri 
praecipit.  Ille  enim  sub  honorandi  verbo  sinceram  ac  candidam 


1)  Epist.  5.  ad  Marcellinum  (138). 

existimationem  complectitur;  hic  regem  cum  Deo  conjungens 
sanctae  cujusdam  venerationis  ac  dignitatis  plenum  esse  ostendit. 
Est  et  illud  praeclarum  apud  Paulum  elogium  (Pom.  13,  5),  ut 
obediamus  non  solum  propter  iram,  sed  propter  conscientiam. 
Quo  intelligit,  non  terrore  modo  principum  ac  praefectorum  ad¬ 
duci  subditos  debere,  ut  in  eorum  subjectione  contineantur,  qua¬ 
liter  succumbere  hosti  armato  solent,  qui  vindictam  fore  promptam 
vident  si  restiterint,  verum  quia  Deo  ipsi  redduntur  obsequia 
quae  istis  praestantur ;  quando  eorum  potestas  a  Deo  est.  De 
hominibus  non  disputo,  ac  si  larva  dignitatis  stultitiam,  vel  igna¬ 
viam,  vel  crudelitatem  moresque  improbos  et  flagitii  plenos  te¬ 
geret  ,  atque  ita  vitiis  acquireret  laudem  virtutum ;  sed  dico  ordi¬ 
nem  ipsum  honore  et  reverentia  dignum  esse,  ut  quicunque  prae¬ 
sunt,  apud  nos  sint  in  pretio,  et  venerationem  obtineant  prae¬ 
fecturae  suae  respectu. 

23.  Ex  eo  et  alterum  deinde  sequitur,  ut  propensis  in  eorum 
observationem  animis  suam  illis  obedientiam  approbent:  sive  edic¬ 
tis  parendum,  sive  tributa  solvenda,  sive  subeunda  publica  mu¬ 
nera  atque  onera  quae  ad  communem  defensionem  spectent,  sive 
qua  alia  jussa  capessenda.  Omnis  anima,  inquit  Paulus  (Pom.  13,  1), 
potestatibus  sublimioribus  subdita  sit;  qui  enim  potestati  resistit, 
Dei  ordinationi  resistit.  Admoneto  illos,  scribit  idem  Tito  (3,  1), 
ut  principatibus  ac  potestatibus  subditi  sint,  ut  magistratibus  pa¬ 
reant,  ut  ad  omne  opus  bonum  sint  parati.  Et  Petrus:  subditi, 
inquit  (1  Petr.  2,  13),  estote  cuivis  humanae  creaturae  (vel  potius, 
ut  ego  quidem  interpretor,  ordinationi)  propter  Dominum,  sive 
regi  tanquam  praecellenti,  sive  praesidibus  qui  per  eum  mittun¬ 
tur,  ad  vindictam  quidem  nocentium,  laudem  vero  recte  agentium. 
Porro,  quo  non  subjectionem  simulare,  sed  sincere  et  ex  animo 
subjectos  se  esse  testentur,  addit  Paulus  (1  Tim.  2,  1),  ut  eorum 
sub  quibus  vivunt  salutem  ac  prosperitatem  Deo  commendent. 
Adhortor,  inquit,  ut  fiant  deprecationes,  obsecrationes,  interpel¬ 
lationes,  gratiarum  actiones  pro  omnibus  hominibus,  pro  regibus 
et  omnibus  in  eminentia  constitutis,  ut  placidam  et  quietam  vitam 
degamus ,  cum  omni  pietate  ac  honestate.  Neque  hic  se  quisquam 
fallat.  Quando  enim  resisti  magistratui  non  potest  quin  simul 
Deo  resistatur,  etiamsi  impune  contemni  videtur  posse  inermis 
magistratus,  Deus  tamen  armatus  est  qui  sui  contemptum  fortiter 
ulciscatur.  Sub  hac  praeterea  obedientia  moderationem  compre¬ 
hendo,  quam  sibi  in  publico  imperare  debent  privati  homines,  ne 
se  ultro  admisceant  publicis  negotiis,  aut  temere  irrumpant  in  par¬ 
tes  magistratus,  ac  ne  quid  omnino  publice  moliantur.  Si  quid 
in  publica  ordinatione  corrigi  intererit,  non  tumultuentur  ipsi,  nec 
admoveant  operi  manus,  quas  illis  omnibus  ligatas  esse  hac  in 
parte  decet;  sed  ad  magistratus  cognitionem  deferant,  cujus  unius 
hic  soluta  est  manus.  Intelligo  autem,  ne  quid  injussi  audeant. 
Nam  ubi  accessit  praefecti  imperium,  jam  ipsi  quoque  publica 
autoritate  praediti  sunt.  Ut  enim  aures  atque  oculos  principis 

vocare  vulgo  solent  ejus  consiliarios,  ita  non  insulse  principis  ma¬ 
nus  quis  dicat,  quos  rebus  agendis  mandato  suo  praefecerit. 

24.  Quoniam  autem  hactenus  magistratum  descripsimus  qui 
vere  sit  quod  dicitur,  ille  scilicet  patriae  pater,  et  (ut  poeta  lo¬ 
quitur)  pastor  populi,  custos  pacis,  praeses  justitiae,  innocentiae 
vindex,  insanus  merito  judicandus  sit  cui  tale  non  probetur  im¬ 
perium.  Ac  quum  omnium  prope  saeculorum  hoc  exemplum  sit, 
ut  principum  alii,  eorum  omnium  securi  quibus  providendis  in¬ 
tenti  esse  debuerant,  procul  omni  sollicitudine  socordes  delicien¬ 
tur;  alii  ad  rem  suam  attenti,  jura  omnia,  privilegia,  judicia,  di¬ 
plomata,  venalia  prostituant;  alii  plebeculam  exhauriant  pecunia, 
quam  postea  insanis  largitionibus  profundant;  alii  expilandis  do¬ 
mibus,  virginibus  ac  matronis  violandis,  mactandis  innocentibus, 
mera  latrocinia  exerceant:  eos  vero  pro  principibus  agnoscendos 
esse,  quorum  imperio  quoad  licet  parendum  sit,  multis  persuaderi 
non  potest.  Siquidem,  dum  in  tanta  indignitate,  ac  inter  tam 
aliena,  non  a  magistratus  modo,  sed  hominis  quoque  officio,  fa¬ 
cinora,  nullam  speciem  imaginis  Dei  intuentur,  quae  in  magistratu 
elucere  debuerat;  dum  nullum  conspiciunt  vestigium  ejus  ministri 
Dei,  qui  in  laudem  bonis,  malis  in  ultionem  datus  erat:  ita  ne¬ 
que  etiam  praefectum  illum  agnoscunt,  cujus  dignitatem  atque 
autoritatem  scriptura  nobis  commendat.  Et  sane  is  semper  homi¬ 
num  animis  ingenitus  fuit  sensus ,  non  minore  tyrannos  odio  at¬ 
que  exsecratione  insectari,  quam  dilectione  et  veneratione  prose¬ 
qui  legitimos  reges. 

25.  Yerum  si  in  Dei  verbum  respicimus  longius  nos  deducet, 
ut  non  eorum  modo  principum  imperio  subditi  simus  qui  probe, 
et  qua  debent  fide,  munere  suo  erga  nos  defunguntur,  sed  om¬ 
nium  qui  quoquo  modo  rerum  potiuntur,  etiamsi  nihil  minus  prae¬ 
stent  quam  quod  ex  officio  erat  principum.  Tametsi  enim  sum¬ 
mum  suae  beneficentiae  munus  esse  magistratum ,  ad  salutem  ho¬ 
minum  conservandam,  testatur  Dominus,  ac  suos  magistratibus 
ipsis  fines  praescribit,  simul  tamen  declarat,  qualescunque  sint, 
nonnisi  a  se  habere  imperium.  Eos  quidem,  qui  publico  bono 
imperant,  vera  ejus  suae  beneficentiae  exemplaria  esse  et  speci¬ 
mina;  qui  vero  injuste  et  impotenter  dominantur,  eos  ad  vindican¬ 
dam  populi  iniquitatem  a  se  excitatos.  Omnes  ex  aequo  sancta 
illa  majestate  esse  praeditos,  qua  legitimam  potestatem  instruxit. 
Non  ultra  progrediar,  donec  certa  ejus  rei  aliquot  testimonia  sub¬ 
jecero  (Job.  34,  30;  Oseae  13,  11;  Jes.  3,  4  et  10,  5;  Deut.  28, 
29).  Nec  tamen,  quo  furorem  Domini  super  terram  esse  impium 
regem,  confirmemus,  laborandum  est,  quando  neminem  futurum 
arbitror,  qui  reclamet,  nec  sic  de  rege  plus  dictum  fuerit,  quam 
de  praedone  qui  rem  tuam  diripiat,  et  adultero  qui  thorum  tuum 
polluat,  de  sicario  qui  te  ad  caedem  appetat;  quum  hujusmodi 
calamitates  omnes  inter  Dei  maledictiones  scriptura  recenseat.  Ye¬ 
rum  in  eo  probando  insistamus  magis,  quod  non  ita  facile  in  ho¬ 
minum  mentes  cadit:  in  homine  deterrimo  honoreque  omni  indig- 

nissimo,  penes  quem  modo  sit  publica  potestas,  praeclaram  illam 
et  divinam  potestatem  residere,  quam  Dominus  justitiae  ac  judicii 
sui  ministris  verbo  suo  detulit:  proinde  a  subditis  eadem  in  re¬ 
verentia  et  dignatione  habendum,  quantum  ad  publicam  obedien- 
tiam  attinet,  qua  optimum  regem,  si  daretur,  habituri  essent. 

26.  Principio  velim  animadvertant  seduloque  observent  lec¬ 
tores  illam,  quae  non  sine  causa  toties  nobis  in  scripturis  com¬ 
memoratur,  Dei  providentiam,  ac  singularem  actionem  in  distri¬ 
buendis  regnis,  statuendisque  quos  illi  visum  fuerit  regibus.  Apud 
Danielem  (2,  21  et  37),  Dominus  mutat  tempora  et  vices  tem¬ 
porum  ,  abjicit  reges  et  instituit.  Item :  ut  cognoscant  viventes 
quod  potens  sit  altissimus  in  regno  hominum,  et  cui  ipse  voluerit, 
dabit  illud.  Cujusmodi  sententiis  quum  passim  abundet  scriptura, 
illa  tamen  prophetia  peculiariter  scatet.  Jam  qualis  rex  fuerit 
Nabuchadnezar,  is  qui  Jerusalem  expugnavit,  satis  scitur;  nempe 
strenuus  aliorum  invasor  ac  populator.  Dominus  tamen  apud 
Ezechielem  (29,  19)  se  illi  terram  Aegypti  dedisse  affirmat  pro 
obsequio  quod  sibi  in  vastanda  illa  praestiterat.  Et  illi  dicebat 
Daniel  (2,  37):  tu  rex,  rex  es  regum,  cui  Deus  coelorum  dedit 
regnum  potens  ac  forte  atque  gloriosum;  tibi,  inquam,  dedit,  et 
omnes  terras  ubi  habitant  filii  hominum,  bestiae  sylvestres  et  vo¬ 
lucres  coeli ;  eas  tradidit  in  manum  tuam  ac  fecit  te  dominari  eis. 
Bursum  ejus  filio  Belsasar  (Dan.  5 ,  18):  Deus  altissimus  dedit 
JSTabuchadnezar  patri  tuo  regnum  et  magnificentiam,  honorem  et 
gloriam;  et  propter  magnificentiam  quam  dedit  illi,  omnes  populi, 
tribus  et  linguae  fuerunt  trementes  et  timentes  a  conspectu  ejus. 
Quum  audimus,  a  Deo  impositum  esse  regem,  simul  illa  de  ho¬ 
norando  et  timendo  rege  coelestia  edicta  animo  repetamus,  et  ne¬ 
quissimum  tyrannum  non  dubitabimus  eo  habere  loco  quo  Domi¬ 
nus  ipsum  dignatus  fuerit.  Samuel,  quum  populo  Israel  denun¬ 
tiaret  qualia  esset  a  regibus  suis  passurus:  hoc  jus  erit  regis,  di¬ 
cebat  (1  Sam.  8,  11),  qui  regnabit  super  vos:  filios  vestros  tollet 
et  ponet  eos  ad  currum  suum,  ut  ponat  eos  pro  equitibus  suis, 
et  ut  arent  agros  suos  et  messem  suam  metant  et  arma  fabricen¬ 
tur.  Eilias  vestras  tollet,  ut  sint  pigmentariae,  coquae  et  pistrices. 
Agros  denique  vestros,  vineas  vestras  et  oliveta  optima  auferet 
et  dabit  servis  suis.  Semina  vestra  et  vineas  vestras  decimabit, 
et  dabit  eunuchis  et  servis  suis.  Servos  vestros,  ancillas  et  asinos 
tollet  et  adhibebit  operi  suo,  quin  et  greges  vestros  decimabit, 
et  vos  eritis  servi  illius.  Certe  non  id  jure  facturi  erant  reges, 
quos  optime  ad  omnem  continentiam  lex  instituebat;  sed  jus  in 
populum  vocabatur,  cui  parere  ipsi  necesse  esset,  nec  obsistere 
liceret.  Ac  si  dixisset  Samuel:  eo  se  proripiet  licentiae  regum 
libido,  quam  cohibere  vestrum  non  erit:  quibus  hoc  restabit  unum, 
jussa  excipere  ac  dicto  audientes  esse. 

27.  In  primis  autem  insignis  est  et  memorabilis  apud  Jere- 
miam  locus  (Jer.  27,  5),  quem,  tametsi  prolixiorem,  ideo  non  pi¬ 
gebit  referre,  quia  totam  hanc  quaestionem  clarissime  definit.  Ego 

feci  terram  et  homines,  ait  Dominus,  et  animalia  quae  sunt  in 
superficie  terrae,  in  fortitudine  mea  magna  et  brachio  extento;  et 
ipsam  trado  ei  qui  placuerit  in  oculis  meis.  Et  nunc  itaque  ego 
dedi  omnes  terras  istas  in  manum  Nabuchadnezar  seryi  mei,  et 
servient  gentes  ei  omnes  et  reges  magni;  donec  tempus  veniet 
terrae  ejus.  Eritque  ut  gens  et  regnum  quae  non  servierit  regi 
Babel ,  visitabo  gentem  illam  in  gladio ,  fame  et  peste :  quare  ser¬ 
vite  regi  Babel  et  vivite.  Videmus  quanta  obedientia  Dominus 
tetrum  illum  ferocemque  tyrannum  coli  voluerit,  non  alia  ratione 
nisi  quia  regnum  obtinebat.  Id  autem  ipsum  erat,  coelesti  decreto 
in  solium  regni  impositum  esse  ac  in  regiam  majestatem  assump¬ 
tum,  quam  violare  nefas  esset.  Hoc  nobis  si  assidue  ob  animos 
et  oculos  obversetur,  eodem  decreto  constitui  etiam  nequissimos 
reges,  quo  regum  autoritas  statuitur:  nunquam  in  animum  nobis 
seditiosae  illae  cogitationes  venient,  tractandum  esse  pro  meritis 
regem,  nec  aequum  esse  ut  subditos  ei1)  praestemus  qui  vicissim 
regem  nobis  non  praestet. 

28.  Erustra  objiciat  quis,  mandatum  illud  fuisse  Israelitis 
peculiare.  Observandum  enim  est  qua  ratione  ipsum  Dominus  sta¬ 
biliat.  Detuli,  inquit  (Jer.  27,  17),  Nabuchadnezar  regnum; 
quare  servite  illi  et  vivite.  Cuicunque  ergo  delatum  fuisse  reg¬ 
num  constabit,  ei  serviendum  esse  ne  dubitemus.  Atque  simul 
ac  in  regium  fastigium  quempiam  evehit  Dominus,  testatam  nobis 
facit  suam  voluntatem,  quod  regnare  illum  velit.  De  eo  enim 
exstant  generalia  scripturae  testimonia.  Solonio  (Prov.  28,  2): 
propter  iniquitatem  terrae  sunt  multi  principes.  Item  Job.  (12, 
18):  subjectionem  tollit  a  regibus,  et  rursum  accingit  eos  cingulo. 
Eo  autem  confesso ,  nihil  restat  nisi  ut  serviamus  et  vivamus.  Est 
apud  Jeremiam  prophetam  (29,  7)  alterum  quoque  Domini  manda¬ 
tum,  quo  jubet  populum  suum  quaerere  pacem  Babylonis,  in  quam 
captivi  abducti  essent,  et  orare  ad  se  pro  ea:  quoniam  in  pace  ejus 
futura  esset  pax  eorum.  Ecce,  Israelitae  fortunis  omnibus  exuti,  e 
domibus  suis  avulsi,  in  exsilium  abacti,  in  miseram  conjecti  ser¬ 
vitutem,  pro  victoris  prosperitate  orare  jubentur:  non  quomodo 
jubemur  alias  persecutoribus  nostris  bene  precari;  sed  ut  salvum 
illi  regnum  et  tranquillum  conservetur,  ut  sub  eo  ipsi  quoque 
prospere  agant.  Sic  David,  jam  rex  Dei  ordinatione  designatus, 
sanctoque  ejus  oleo  unctus,  quum  nullo  suo  merito  indigne  a  Saule 
impeteretur,  insidiatoris  tamen  sui  sacrosanctum  habebat  caput, 
quod  regni  honore  Dominus  sanctificaverat.  Absit  a  me,  dicebat 
(1  Sam.  24,  7  et  11),  ut  coram  Domino  faciam  rem  istam,  do¬ 
mino  meo,  messiae  Domini,  ut  mittam  manum  meam  in  eum, 
quoniam  christus  Domini  est.  Item  (1  Sam.  26,  9):  pepercit  tibi 
anima  mea  dixique ,  non  mittam  manum  meam  in  dominum  meum, 
quoniam  christus  Domini  est.  Item :  quis  mittet  manum  suam  in 
ehristum  Domini  et  innocens  erit?  vivit  Dominus,  nisi  Dominus 


1)  ei  nos  praestemus  ....  nobis  se  non  praestet.  Sic  recentiores  omnes. 

percusserit  eum,  aut  dies  ejus  venerit  ut  moriatur,  aut  in  proe¬ 
lium  descenderit:  absit  a  me  ut  mittam  manum  meam  in  christum 
Domini. 

29.  Hunc  reverentiae  atque  adeo  pietatis  affectum  debemus 
ad  extremum  praefectis  nostris  omnibus,  quales  tandem  cunque 
sint.  Quod  saepius  ideo  repeto,  ut  discamus  non  homines  ipsos 
excutere,  sed  satis  habeamus,  quod  eam,  voluntate  Domini,  per¬ 
sonam  sustineant  cui  inviolabilem  majestatem  impressit  ipse  et 
insculpsit.  At  mutuas,  inquies,  subditis  suis  vices  debent  prae¬ 
fecti.  Id  jam  confessus  sum.  Yerum  si  ex  eo  statuis,  non  nisi 
justis  imperiis  rependenda  obsequia ,  insulsus  es  ratiocinator.  Nam 
et  viri  uxoribus ,  et  liberis  parentes  mutuis  officiis  astringuntur. 
Discedant  ab  officio  parentes  et  mariti;  illi  liberis,  quos  prohiben¬ 
tur  ad  iracundiam  provocare  (Eph.  6,  4),  sic  se  duros  et  intrac¬ 
tabiles  praebeant,  ut  sua  eos  morositate  ultra  modum  fatigent;  hi 
suas  uxores,  quas  diligere,  et  quibus,  seu1)  vasculis  fragilibus, 
parcere  jubentur  (Eph.  5,  25;  1  Petr.  3,  7),  contumeliosissime 
accipiant,  an  minus  tamen  et  parentibus  liberi  et  conjugibus  mu¬ 
lieres  obsequentes  erunt?  At  improbis  quoque  et  inofficiosis  sub¬ 
jiciuntur.  Quin,  quum  omnibus  istud  agendum  sit  potius,  ne  in 
manticam  a  tergo  pendentem  respectent,  hoc  est,  ne  alii  in  alio¬ 
rum  inquirant  officia,  sed  quod  sui  est  muneris,  id  sibi  unum 
singuli  subjiciant:  id  vero  inter  eos  praesertim  valere  debet  qui 
sub  aliorum  sunt  potestate  positi.  Quare  si  a  saevo  principe  cru¬ 
deliter  torquemur,  si  ab  avaro  aut  luxurioso  rapaciter  expilamur, 
"si  ab  ignavo  negligimur,  si  ab  impio  denique  et  sacrilego  vexa¬ 
mur  ob  pietatem,  subeat  primum  delictorum  nostrorum  recordatio, 
quae  talibus  haud  dubie  Domini  flagellis  castigantur.  Inde  humi¬ 
litas  impatientiam  nostram  fraenabit.  Succurrat  deinde  et  haec 
cogitatio,  non  nostrum  esse,  hujusmodi  malis  mederi;  hoc  tantum 
esse  reliquum,  ut  Domini  opem  imploremus,  cujus  in  manu  sunt 
regum  corda  (Prov.  21,  1) ,  et  regnorum  inclinationes.  Ille  Deus 
est  qui  stabit  in  synagoga  deorum ,  et  in  medio  deos  dijudicabit 
(Psal.  82,  1);  a  cujus  facie  concident  et  conterentur  reges  omnes, 
et  judices  terrae  quicunque  non  osculati  fuerint  Christum  ejus 
(Psal.  2,  12);  qui  scripserint  leges  iniquas,  ut  opprimerent  in  ju¬ 
dicio  pauperes,  et  vim  facerent  causae  humilium;  ut  viduas  ha¬ 
berent  in  praedam  et  pupillos  diriperent  (Jes.  10,  1), 

30.  Atque  hic  mirabilis  ejus  tum  bonitas,  tum  potentia, 
tum  providentia  sese  profert.  Nam  modo  ex  servis  suis  mani¬ 
festos  vindices  excitat,  ac  mandato  suo  instruit  qui  de  scelerata 
dominatione  poenas  sumant,  et  oppressum  injustis  modis  populum 
e  misera  calamitate  eximant;  modo  furorem  aliud  cogitantium  et 
aliud  molientium  hominum  eo  destinat.  Sic  populum  Israel  e  ty¬ 
rannide  Pharaonis  per  Mosen;  e  violentia  Chusam  regis  Syriae 
per  Othoniel;  ex  aliis  servitiis  per  alios  vel  reges  vel  judices  in 

libertatem  asseruit.  Sic  Tyri  superbiam  per  Aegyptios,  sic  Aegyp¬ 
tiorum  insolentiam  per  Assyrios,  Assyriorum  ferociam  per  Chal¬ 
daeos,  confidentiam  Babylonis  per  Medos  et  Persas  domuit,  quum 
jam  Medos  Cyrus  subjugasset.  Eegum  vero  Juda  et  Israel  ingra¬ 
titudinem  et  erga  tot  sua  beneficia  impiam  contumaciam  nunc  per 
Assyrios,  nunc  per  Babylonios  contudit  et  afflixit,  quanquam  non 
eadem  omnia  ratione.  Priores  enim  illi  quando  ad  edenda  talia 
facinora  legitima  Dei  vocatione  accersiti  erant,  in  reges  arma  su¬ 
mendo  minime  violabant  eam,  quae  divina  ordinatione  regibus  in¬ 
dita  est,  majestatem;  sed  e  coelo  armati  minorem  potestatem 
majore  coercebant,  perinde  ac  in  suos  satrapas  regibus  animadver¬ 
tere  licet.  Hi  tametsi  Dei  manu,  quo  illi  visum  erat,  destina¬ 
bantur,  opusque  ejus  inscientes  peragebant,  nihil  tamen  aliud  animo 
quam  scelus  volutabant. 

31.  Verum  utcunque  ipsa  hominum  facta  censeantur,  Do¬ 
minus  tamen  per  ea  suum  aeque  opus  exsequebatur,  quum  san¬ 
guinaria  regum  insolentium  sceptra  confringeret,  ac  intolerandas 
dominationes  everteret.  Audiant  principes,  et  terreantur.  Nobis 
autem  interim  summopere  cavendum,  ne  illam  plenam  veneran¬ 
dae  majestatis  magistratuum  autoritatem ,  quam  Deus  gravissimis 
edictis  sanxit,  etiamsi  apud  indignissimos  resideat,  et  qui  eam  sua 
nequitia,  quantum  in  se  est,  polluunt,  spernamus  aut  violemus. 
Neque  enim,  si  ultio  Domini  est  effraenatae  dominationis  correctio, 
ideo  protinus  demandatam  nobis  arbitremur:  quibus  nullum  aliud 
quam  parendi  et  patiendi  datum  est  mandatum.  De  privatis  ho¬ 
minibus  semper  loquor.  Nam  si  qui  nunc  sint  populares  magistra¬ 
tus  ad  moderandam  regum  libidinem  constituti  (quales  olim  erant 
qui  lacedaemoniis  regibus  oppositi  erant  ephori,  aut  romanis  con¬ 
sulibus  tribuni  plebis,  aut  Atheniensium  senatui  demarchi;  et  qua 
etiam  forte  potestate,  ut  nunc  res  habent,  funguntur  in  singulis 
regnis  tres  ordines,  quum  primarios  conventus  peragunt),  adeo  il¬ 
los  ferocienti  regum  licentiae  pro  officio  intercedere  non  veto,  ut 
si  regibus  impotenter  grassantibus  et  humili  plebeculae  insultanti¬ 
bus  conniveant,  eorum  dissimulationem  nefaria  perfidia  non  carere 
affirmem:  quia  populi  libertatem,  cujus  se  Dei  ordinatione  tutores 
positos  norunt,  fraudulenter  produnt. 

32.  At  vero  in  ea,  quam  praefectorum  imperiis  deberi  con¬ 
stituimus,  obedientia,  id  semper  excipiendum  est,  imo  in  primis 
observandum,  ne  ab  ejus  obedientia  nos  deducat,  cujus  voluntati 
regum  omnium  vota  subesse,  cujus  decretis  jussa  cedere,  cujus 
majestati  fasces  submitti  par  est.  Et  vero,  ut  hominibus  satisfa¬ 
cias  ,  in  ejus  offensionem  incurrere ,  propter  quem  hominibus  ipsis 
obedias,  quam  praeposterum  fuerit?  Dominus  ergo  rex  est  re¬ 
gum  :  qui  ubi  sacrum  os  aperuit,  unus  pro  omnibus  simul  ac  su¬ 
pra  omnes  est  audiendus;  iis  deinde  qui  nobis  praesunt  homini¬ 
bus  subjecti  sumus ;  sed  non  nisi  in  ipso.  Adversus  ipsum  si 
quid  imperent,  nullo  sit  nec  loco  nec  numero.  Neque  hic  totam 
illam,  qua  magistratus  pollent,  dignitatem  quidquam  moremur: 

cui  injuria  nulla  fit  dum  in  ordinem ,  prae  singulari  illa  vereque 
summa  Dei  potestate,  cogitur.  Secundum  hanc  rationem  Daniel 
(6,  22)  se  quidquam  in  regem  peccasse  negat,  ubi  impio  ejus 
edicto  non  paruit:  quia  excesserat  ille  fines  suos,  nec  modo  in¬ 
jurius  fuerat  in  homines,  sed  cornua  tollendo  adversus  Deum  po¬ 
testatem  sibi  ipse  abrogaverat.  Ex  opposito  damnantur  Israelitae, 
quod  impio  regis  edicto  nimium  fuerant  morigeri.  Nam  quum 
Jarobeam  vitulos  aureos  conflasset,  relicto  Dei  templo  in  ejus 
gratiam  ad  novas  superstitiones  defecerant  (1  Reg.  12,  30).  Ea¬ 
dem  facilitate  posteri  sese  flexerant  ad  regum  suorum  placita. 
Hoc  illis  severe  propheta  (Os.  5,  11)  exprobrat,  quod  regis  edicta 
amplexi  fuerint.  Tantum  abest  ut  laudem  mereatur  modestiae 
praetextus,  quo  aulici  adulatores  se  tegunt  et  simplices  decipiunt, 
dum  sibi  fas  esse  negant  quidquam  abnuere  a  regibus  suis  impo¬ 
situm.  Quasi  vero  jus  suum  Deus  resignaverit  mortalibus,  eos 
generi  humano  praeficiens;  aut  minuatur  terrena  potestas,  dum 
suo  autori  subjicitur,  coram  quo  coelestes  etiam  principatus  sup¬ 
plices  expavescunt.  Scio  quantum  quamque  praesens  huic  con¬ 
stantiae  periculum  immineat:  quod  indignissime  se  contemni  re¬ 
ges  ferant;  quorum  indignatio  nuntius  est  mortis,  inquit  Solomon 
(Prov.  16,  14).  Sed  quum  istud  a  coelesti  praecone  Petro  (Act. 
5,  29)  pronuntiatum  sit  edictum,  obediendum  Deo  potius  quam 
hominibus,  hac  nos  cogitatione  consolemur,  illam  tum  nos  prae¬ 
stare  quam  Dominus  exigit  obedientiam,  dum  quidvis  perpetimur 
potius  quam  a  pietate  deflectamus.  Et  ne  nobis  labascant  animi, 
alium  etiam  stimulum  Paulus  (1  Cor.  7,  23)  admovet:  nos  ideo 
tanti  a  Christo  redemptos  esse,  quanti  illi  constitit  nostra  re¬ 
demptio,  ne  pravis  hominum  cupiditatibus  nos  mancipemus  in  ob¬ 
sequium;  multo  vero  minus  impietati  simus  addicti. 

non  negligendi  II.  8.  11,  51,  54,  55. 
et  III.  7.6.  perfectae  charitatis  et  sin¬ 
cerae  officia  III.  7.  7.  et  III.  4.  36. 
ea  tamen  non  justificamur  III.  18.  8. 
ubi  etiam  exponitur,  quomodo  fide  sit 
major;  etsi  a  fide  originem  trahat  III. 
2.  41.  per  eam  enim  fides  est  effi¬ 
cax  III.  11.  20.  haec  praecavet  scan¬ 
dala  data  III.  19.  10.  ejus  colendae  in 
sacra  coena  percipimus  symbolum  IV. 

17.  38. 

Characteris  indelebilis  seu  unctionis  in 
papistica  ordinatione  usitatae  ineptiae 
IV.  19.  31. 

Cherubim  cui  usui  fuerint  I.  11.  3.  et 
an  imaginum  fabricae  patrocinentur, 

ibid. 


Chiliastarum  error  refutatus  III.  25.  5. 

Chorepiscopi  in  Vetere  Ecclesia  qui  IV. 

4.  2. 

Chrismatis  Pontificii  futilitas,  simul  nec 
confirmationem,  in  qua  adhibetur  es¬ 
se  sacramentum ,  destitutaraque  esse 
ostenditur  omni  Veteris  Ecclesiae 
exemplo  IV.  19.  4  —  13. 

Christiani  cur  ita  dicti  et  ipsorum  sa¬ 
cerdotium  regia  item  et  prophetica 
dignitas  II.  15.  5,  6.  et  IV.  18.  16, 
17.  tales  confirmatione  papistica  non 
fiunt  IV.  19.  9.  eorum  officium,  qui 
id  nominis  gerunt  III.  6.  4.  et  III.  9.  5. 

Christi  probatur  divinitas  ex  nominibus 
divinis  ei  tributis,  operibus,  specia- 
tim  miraculis  ab  ipso  tanquam  pri¬ 
mario  eorum  authore  editis  I.  13. 
7  -  13.  et  II.  14.  2,  5—8.  Veritas 
humanitatis  ejus  contra  Marcionem  et 
Manichaeum  ostenditur  ac  vindicatur 
II.  13.  1  —  4.  ejus  munera,  prophe¬ 
ticum,  sacerdotale,  regium  (quod  om¬ 
nino  spirituale  est  IV.  5.  17.  et  IV. 
17.  18.)  quo  et  unctio  ejus  spiritua¬ 
lis  pertinet,  unde  Christus  seu  Mes- 
sias  dictus  II.  15.  1,  etc.  duarum  ejus 
naturarum  in  unam  personam  unio 

11.  14.  1,  etc.  Cur  Jesus  dictus  II. 
16.  1.  in  ipso  omnia  reperta,  quae 
ad  salutem  sunt  necessaria  ibid.  19. 
ubi  totus  humiliationis  ejus  status,  qui 
in  abjecta  illa  conditione,  morte  cru¬ 
cis  et  sepultura  conspicuus  fuit,  ex¬ 
plicatur,  ut  et  status  exaltationis,  ubi 
de  resurrectione,  ascensu  in  coelum, 
adventu  in  judicium  etc.  ibid.  6 — 18. 
meritusque  nobis  est  gratiam  Dei  et 
salutem  II.  17.  1  —  5.  Alter  seu  se¬ 
cundus  Adam  dictus  I.  15.  4.  et  II. 

12.  7.  perpetuus  noster  apud  Patrem 
intercessor  exclusis  omnibus  sanctis 
et  angelis  I.  14.  10,  11,  12.  et  III. 
20.  17  —  27.  Angelus  etiam  voca¬ 
tur  I.  14.  9.  Hominum  etiam  et  an¬ 
gelorum  in  statu  integritatis  caput  II. 
12.  4.  et  II.  14.  5.  solus  Ecclesiae 
suae  doctor  IV.  8.  7.  et  caput  IV.  6.  9. 
An  etiam  in  carnem  venturus  fuerit 
homine  integro  II.  12.  4  —  7.  Dei 
est  perfectissima  imago  I.  15.  3,  4. 
omnium  sacramentorum  materia  IV. 
14.  16.  et  IV.  17.  11.  et  baptismi 
objectum  IV.  15.  6.  In  eo  solo  Deus 
etiam  Jndaicae  Ecclesiae  ostendit  se 
propitium  II.  6.  2,  3.  Verum  gra¬ 
tuitae  electionis  speculum  II.  17.  1.  et 
III.  24.  5.  et  III.  22.  1.  per  eum 
eoque  tantum  mediante  Pater  fidei  ob¬ 
jectum  II.  6.  4.  et  III  2.  1.  totius 

legis  complementum  et  finis,  sub  qua 
etiam  cognitus  II.  6.  2,  4.  diversis 
obnoxius  miseriis  nobis  in  exemplum 

III.  8.  1.  cur  vigesimo  tantum  anno 
baptizatus  IV.  16.  29.  et  cur  XL 
dies  jejunaverit  IV.  12.  20.  plenis¬ 
simus  in  Satanam  victor  I.  14.  18. 
cai*ne  quoque  vivificante  praeditus  II. 

17.  5.  et  IV.  17.  9. 

Circumcisio  a  baptismo  ut  differat  IV. 
14.  21,  22.  aut  cum  eo  conveniat 

IV.  16.  3,  4.  gratiaeque  est  figura 
seu  symbolum  mortificationis  IV.  16. 
10.  nunquam  vero  est  repetita  IV. 

15.  16. 

Claves  regni  coelorum  qualiter  usurpent 
Romanenses  III.  4.  13.  quorum  tyran¬ 
nidi  non  patrocinantur  ibid.  20.  imo 
apud  eos  nullo  modo  sunt  locandae 
IV.  2.  10.  pessimeque  earum  usum 
explicant  IV.  6.  3,  4. 

Clementia  Dei  in  toto  naturae  cursu 
conspicua  I.  5.  6. 

Clementis  Papae  crudelitas  IV.  7.  24. 

Clerici  (quod  nomen  ex  prava  affecta¬ 
tione  ortum)  qui  olim  fuerint  IV.  4. 
9.  et  IV.  12.  1.  usurpata  ab  ipsis 
immunitas  a  forensi  foro  nulla  est 
IV.  11.  15.  eorum  Judaica  imitatio 
in  tonsura  IV.  19.  26,  27. 

Coelibatus  continentibus  tantum  utilis, 
matrimoniumque  caeterum  honestum 
IV.  8.  41,  42,  43.  et  IV.  12.  23—28. 

et  IV.  14.  18. 

Coemeterii  nomen  resurrectionem  evin¬ 
cit  III.  25.  8. 

in  Coena  Dominica  cur  pane  et  vino 
Christus  uti  voluerit  IV.  17.  1,  2,  3. 
in  ea  ineffabile  nobis  mysterium  expo¬ 
nitur,  sacra  vid.  nostra  cum  Christo 
unio,  quae  totius  tantum  Christi  par¬ 
ticipatione  absolvitur,  4 — 9.  Haec  com¬ 
munio  non  imaginaria ,  sed  vera  est, 
quantacunque  sit  locorum  inter  nos  et 
Christum  distantia,  10.  totum  autem 
mysterium  constat  corporeis  signis  et 
spirituali  veritate,  quae  sub  se  signi¬ 
ficationem,  effectum  et  materiam  com¬ 
prehendit  ,  11.  Transsubstantiatio 

autem  et  Consubstantiatio  hujus  sa¬ 
cramenti  tollunt  significationem  et  effi¬ 
caciam  adeoque  nullae  sunt,  12  —  31. 
spiritualis  Christi  manducatio  nullo 
modo  reali  opponenda  est,  ubi  et  de 
infidelium  manducatione  agitur,  et  qua¬ 
tenus  illis  Christi  corpus  offeratur,  33, 
34.  Verborum  ,,Hoc  est  corpus  meum“ 
expositio,  et  an  corporalem  praesen¬ 
tiam  evincant,  20 — 25.  Quid  de  ho¬ 
stiae  adoratione  statuendum  sit  et  de 


theatrali  ejus  per  plateas  circumge- 
statione,  35 — 37.  Praecipue  haec,  quam 
colimus  in  coena,  communio  ad  cha- 
ritatem  et  mutuum  amorem  excitare 
nos  debet,  37.  38.  repositio  Sacra¬ 
menti  ad  aegros  transferendi  quanti  fa¬ 
cienda,  39.  Ejus  administrandi  de- 
centissimus  ritus,  43.  de  dignitate  et 
indignitate  manducantium,  et  qualis  re-  i 
quiratur  praeparatio,  quantumque  ab 
ea  absit,  quod  de  ea  traditur  in  Pa- 
patu,  40,  41,  42.  frequentissimus  usus 
coenae  esse  debet,  ne  videatur  con¬ 
temni,  et  quod  ajunt  de  unica  in  anno 
communicatione,  diabolicum  esse  in¬ 
ventum,  44  —  46.  Utraque  item  spe¬ 
cies  Laicis  porrigenda,  contrarius  ab¬ 
usus  figmento  concomitantiae  excusari 
non  potest,  47 — 50.  Cur  coenam  quo¬ 
tidie  exhiberi  fidelibus,  baptismum  se¬ 
mel  tantum  iis  administrari  oporteat 
IV.  18.  19. 

Coetus  Ecclesiastici  et  conventus  neces-  ' 
sarii  II.  8.  32.  et  IV.  1.  5. 

Cognitio  Christi  salutaris  ex  solo  Evan- 
gelio  oritur  III.  2.  6. 

Cognitio  Dei  omnibus  naturaliter  horni-  1 
nibus  insita  I.  3.  1,  2,  3.  quamvis 
plerumque  suffocetur  I.  4.  1 — 4.  qua¬ 
lis  autem  ea  esse  debeat,  et  in  quem 
finem  tendere  I.  2.  1,  2.  et  I.  5.  9,  10. 
hanc  etiam  cognitionem  mutae  crea-  .j 
turae  suppeditant  et  continua  mundi  gu¬ 
bernatio  I.  5.  1  —  10.  quae  pariter 
multis  modis  vanitate  corrumpitur, 

11  —  15.  Cognitionis  Dei  et  nostri 
comparatio  I.  1.  1,  2,  3. 

Cognosci  homo  dupliciter  potest,  ut  in¬ 
teger  vel  lapsus  I.  15.  1.  et  II.  1.  1. 
utriusque  notitiae  usus,  qui  est  ad  hu¬ 
militatem  accedere,  ibid. 

Colere  levius,  quam  servire  I.  11.  11. 

et  I.  12.  2. 

Collationes  beneficiorum  (Ecclesiarum  ad- 
ministrationes  intelligunt)  quam  sint  in 
Papatu  Simoniacae  IV.  5.  6. 

Collegia  monachorum  qualia  in  Vetere 
Ecclesia  fuerint;  quantumque  a  pri-  1 
stina  illa  forma  hodie  degenerarint  IV. 

13.  8—11. 

Colloquium  cum  Deo  oratio  nostra  recte 
statui  potest  III.  20.  2. 

Comminationes  Dei  adversus  immorige- 
ros  an  liberum  arbitrium  evincant  II. 

5.  11.  aut  merita  III.  17.  1,  2*,  3.  j 

Communicatio  idiomatum  explicata  II.  | 
14.  1,  2,  3.  j 

Communio  Sanctorum  nunquam  divel-  | 
lenda  IV.  1.  5,  12  et  IV.  13.  14.  j 

Comparatio  Christi  et  Mosis  II.  11.  4.  | 

Concilia  quae  sint  legitima  et  eorum  auc¬ 
toritas  IV.  9.  1  — 14.  qualiter  au¬ 
tem  saepe  errarint  ibid.  6,  7,  9,  10, 
11.  a  quibus  convocanda  IV.  7.  8. 
et  IV.  12.  22.  inter  haec  celebria  ma¬ 
xime  sunt  Aquilejense  IV.  5.  17.  Chal- 
cedonense  IV  7.  2.  et  IV.  9.  9.  Lao¬ 
dicense  IV.  4.  12.  Milevitanum  IV. 
7.9.  Taurinense  IV.  7.  12.  Nicenum 

I.  11. 14.  in  quo  putidissime  lapsi  sunt 

Patres;  Elibertinum  I.  11.  6. 

Concupiscentiam  inter  decimo  praecepto 
damnatam  et  consilium  discrimen  II. 
8.  49.  illa  et  reperitur  in  regenera¬ 
tis  III.  3.  10.  Concupiscentiae  hae 
omnes,  non  qua  naturales,  sed  qua 
legi  Dei  contrariae,  malae  sunt  III.  3. 

12,  13.  et  II.  8.  50. 

Confessio  Papalis  omnino  tyrannica  et  ab 
evangelii  puritate  remota  III.  4.  1,  2 
etc.  de  ea  inter  Scholasticos  et  Ca- 
nonistas  certamen,  an  mandati  divini 
sit,  quod  evertitur  simulque  ostendi¬ 
tur,  primis  initiis  liberum  fuisse  ejus 
usum  III.  4.  4  —  8.  ex  opposito  tra¬ 
ditur  vera  peccatorum  confessio,  quae 
semper  locum  habere  debeat  9  — 14. 
papisticaeque  omnes  eripiuntur  prae¬ 
textus  et  detegitur  carnificina  15 — 24. 

Confirmatio  papalis  eversa  IV.  19.  4  etc. 
qualis  in  Vetere  Ecclesia  fuerit,  quae 
salutariter  et  maximo  cum  fructu  pos¬ 
sit  revocari  ibid.  4,  13.  quae  ei  suc¬ 
cessit  in  Papatu  prioris  est  abusus,  5. 
Apostolorumque  exemplo  non  defen¬ 
ditur,  6.  sed  blasphemiis  cumulatur, 
dum  oleum  salutis  vocant  7,  8.  et  ea 
non  insignitos  semichristianos,  9.  et 
supra  baptismum  impie  extollunt,  10. 

II.  an  in  ea  Spiritum  Sanctum  Pa- 

pistae  conferant  6. 

Conformitas  nostri  cum  Christo  in  afflic¬ 
tionibus  III.  8.  1.  et  resurrectionelll. 

25.  3. 

Congregatio  in  Christi  nomine  non  om¬ 
nibus  conciliis  competit,  et  qualis  sit 
IV.  9.  2. 

Congregationum  Ecclesiasticarum  neces¬ 
sitas  et  utilitas  II.  8  32.  et  IV.  1.  5. 

Conjectura  et  dubitatio  affectata  fidei  con¬ 
traria  III.  2.  38. 

Conjugium  nulli  interdicendum  II.  8.  42, 
43.  et  IV.  12.  23—  28.  et  IV.  13.  3, 
17,  18.  et  IV.  19.  34. 

Conjunctio  Dei  cum  fidelibus  conjugii  vo¬ 
cabulo  expressa  in  Scripturis  II.  8. 

16,  18. 

Conscientia  quid  III.  19.  15.  et  IV.  10. 
3.  solum  Deum  respicit  III.  19.  16. 
et  IV.  10.  4.  unde  nulli  injiciendi 


laquei  aut  humanae  leges  ponendae 
III.  4.  24.  et  IV.  10.  1,  2.  quo  fun¬ 
damento  earum  pax  subnitatur  III.  13. 
3.  nimirum  totam  legis  justitiam  de¬ 
bent  oblivisci,  quum  de  justificatione 
coram  Deo  est  quaestio  III.  19.  2,  3. 
voluntarie  autem  in  legis  obsequium 
feruntur,  non  servili  metu  ibid.  4,  5, 

6.  suntque  in  rebus  externis  et  in¬ 

differentibus  plane  liberae,  7,  8.  quae 
libertas  maxime  regimen  animae  spi¬ 
rituale  concernit,  in  qua  etiam  prae¬ 
cipue  locanda  est,  14,  15. 

Consecratio  in  coena  an  transsubstantia- 
tionem  probet  IV.  17.  14. 

Consecrationis  ministrorum  ritus  et  mo¬ 
dus  IV.  4.  14,  15.  quam  impia  sit 
sacrificorum  ad  Christum  immolandum 
consecratio  IV.  19.  28. 

Consensus  Ecclesiae  ad  confirmandam 
Scripturae  auctoritatem  non  est  ne¬ 
cessarius  et  qui  id  statuunt,  dogma 
fovent  impium  I.  8.  1,  2  etc. 

Consensus  V.  et  N.  Testamenti  II.  10.  1, 

2,  etc. 

Consistoriorum  seu  Presbyterii  institu¬ 
tio  IV.  3.  8.  et  IV.  11.  1. 

Consolationes  fidelium  I.  14.  6.  et  I. 
16.  3.  et  I.  17.  11.  et  II.  8.  21.  et 
II.  16.  5,  18.  et  III.  5.  4.  et  III.  8. 

7.  et  III.  9.  6.  et  III.  15.  8.  et  III. 

20.  51.  et  III.  25.  4.  et  IV.  1.  3. 

Constantini  Imperatoris  in  Ecclesiam 
cura  IV.  7.  10.  ficta  ejus  donatio  ex¬ 
cutitur  IV,  11.  12. 

Constitutionum  Ecclesiasticarum  quae¬ 
nam  tyrannicae  et  cur  tales  haben¬ 
dae,  quae  in  Papatu  obtinent  IV.  10. 
1 — 16.  quibus  omnes  praetextus  tol¬ 
luntur  ibid.  17  —  26.  quae  item  bo¬ 
nae  earumque  necessitas  ibid.  27  — 

32. 

Consubstantialis  Patri  recte  Christus  di¬ 
citur  I.  13.  4. 

Consubstantiatio  eversa  IV.  17.  16 — 19. 

Consuetudinis  laudabilis  exemplum  IV. 

11.  10. 

Contemptus  ministerii  non  manebit  inul¬ 
tus  IV.  1.  5. 

Contemptus  Sacramentorum  tantum  dam¬ 
nat  IV.  14.  23. 

Contemptus  Verbi  Dei  apud  Fanaticos 

I.  9.  3. 

Contemptus  utilium  constitutionum  Ec¬ 
clesiasticarum  est  improbus  IV.  10.  31. 

Contentio  pro  obtinendo  universalis  Epi¬ 
scopi  titulo  IV.  7.  4. 

Continentiae  definitio  IV.  13.  17.  do¬ 
num  ea  est  singulare  II.  8.  42. 

Contritio  tum  vera,  tum  falsa  III.  4.  2,  3. 

Contumelia  vera  in  Christum  est  papa- 
lis  missa  IV.  18.  2. 

Contumacia  gradus  etiam  peccati  Adae 

II.  1.  4.  semper  improbanda  IV,  10. 

31. 

Conventus  Ecclesiastici  necessarii  II.  8. 

32.  et  IV.  1.  5. 

Conversio  qualis  fiat  in  Sacramentis  IV. 

17.  14,  15. 

Conversio  ad  Deum  poenitentiae  pars 

III.  3.  7.  solius  Dei  opus  est  ibid. 

21.  et  II.  3.  5.  et  II.  5.  9. 

Corda  hominum  in  Dei  manu  I.  18.  1, 
2.  et  II.  4.  7. 

Cordis  affectus  in  precibus  moderandi 
III.  20.  5.  ejus  naturalis  durities  seu 
cor  lapideum,  cui  opponitur  carneum 
II.  3.  6,  8. 

Cornelii  Centurionis  fides  quamvis  in¬ 
firma  III.  2.  32.  cur  baptizatus  IV. 
15.  15.  nullo  suo  merito  Deo  accep¬ 
tus  III.  17.  4.  et  III.  24.  10,  11. 

Corpus  etiam  nostrum  Deo  sacrum  III. 

25.  7,  8. 

Corpus  Christi  cur  templum  vocetur  II. 
14  4.  finitum  etiam  post  ejus  ascen¬ 
sionem  IV.  17.  26.  quomodo  in  coena 
edatur  ibique  praesens  sit,  ibid.  5. 

Corruptio  hominis  est  adventitia,  non  a 
natura,  quatenus  naturalis  tamen  dici 
possit  II.  1.  11.  et  II.  13.  4. 

Cratetis  Thebani  nimia  austeritas  III. 

10.  1. 

Creationis  historia  necessaria  fuit  I.  14. 
1,  20.  refutantur,  qui  profane  mun¬ 
dum  ante  aliquot  tantum  annorum 
millia  creatum  rident,  ibid.  ea  sex  die¬ 
bus,  non  uno  momento  fuit  absoluta 
ibid.  2,  22.  ejus  consideratio  ad  duo  nos 
animat  ,  ne  Authoris  virtutes  ingrata 
oblivione  transeamus,  deinde  ut  ex¬ 
citemur  ad  ejus  amorem  ibid.  21,  22. 
Deus  autem  momentaneus  Creator  non 
est  I.  16.  1. 

Credentes  discipulorum  voce  expressi  III. 

2.  6. 

Credere  Ecclesiam  quid  IV.  1.  2.  ex 

toto  corde  quid  IV.  14.  8. 

Cruciatus  impiorum  aeterni  et  gravis¬ 
simi  III.  15.  12. 

Crucis  tolerantia  Christianis  incumbit, 
quam  ad  rem  abnegatio  sui  ipsius  est 
necessaria  III.  8.  1.  multiplex  ejus 
utilitas  ibid.  2  —  6.  magnum  ea  so- 
latium,  si  pro  justitia  feratur,  ibid.  7. 
inter  eam  et  poenas  improborum  dis¬ 
crimen  III.  4.  31 — 34. 

Crux  Christi  magis  fuit  currus  trium¬ 
phalis  II.  16.  6. 


Cucullatorum  Monachorum  hodiernorum 
a  veteribus  discrimen  IV.  13.  15. 
Culpae  inter  et  poenae  peccati  remis¬ 
sionem  futilis  distinctio  III.  4.  29. 

Cultus  Dei  qualis  esse  debeat  I.  2.  1. 
et  I.  5.  9.  ille  omnis  justitiae  est 
fundamentum  II.  8.  11. 

Cupiditates  quae  damnatae  et  quatenus 
II.  8.  50.  et  III.  3.  12. 
Curiositas  Epicuri  circa  Deum  sine  ejus 
cultu  omnino  vana  I.  2.  2.  quae  to¬ 
tam  de  Deo  notitiam  corrumpit  I.  4. 

I.  ea  circa  quaelibet  sine  exceptione 
objecta  damnatur  I.  14.  1,  4,  7,  8, 
14,  16.  et  I.  15.  8.  et  II.  1.  10.  et 

II.  12.  5.  et  II.  16.  18.  et  II.  17.  5, 
6.  et  III.  20.  24.  et  III.  21.  1,  2.  et 

III.  25.  6,  10. 

D. 

David  figura  et  imago  Christi  II.  7.  2. 

et  III.  20.  25. 
Debita  nostra  et  officia  erga  Deum  II. 

8.  2,  16. 

Decorum  in  Ecclesia  servandum  IV.  10. 

29. 

Decretum  Apostolorum  de  Idolothytis 
et  suffocatis  IV.  10.  21. 

Decretum  impium  de  Papae  praeemi¬ 
nentia  IV.  7.  19. 

Deliberationes  de  futuris  et  consilia  con¬ 
veniunt  rectissime  cum  Dei  providentia 
I.  17.  4. 

Deus  est  unus  I.  10.  1,  3.  et  I.  13.  10. 
et  II.  8.  16.  non  est  acceptor  per¬ 
sonarum  III.  23.  10.  origo  et  fons 
bonorum  omnium  I.  2.  1.  non  est 
author  peccati  I.  14.  16.  et  I.  18.  4. 
et  II.  4.  2.  solus  corda  novit  II.  8. 
23.  et  III.  4.  9.  solus  omnium  re¬ 
rum  creator  I.  14.  3.  Doctor  fide¬ 
lium  III.  2.  6.  et  Ecclesiae  legislator 
II.  8.  6.  et  IV.  10.  7.  sibi  ipsi  lex 
est  III.  23.  2.  omnipotens  I.  16.  2, 
3.  sponsus  Ecclesiae  II.  8.  18.  ma¬ 
xime  liberalis  III.  20.  26.  Rex  aeter¬ 
nus  III.  20.  42.  semper  sibi  similis 
I.  4.  2,  3.  et  II.  11.  13.  visibilem 
se  quodammodo  in  Christo  reddidit  II. 
6.  4.  et  II.  9.  1.  cur  mundum  non 
uno  momento,  sed  sex  diebus  cearit  I. 
14.  22.  non  debet  ulla  visibili  forma 
exprimi  I.  11.  1,  etc.  quomodo  in  coelo 
esse  dicatur  II.  8.  15.  et  III.  20.40. 
est  simplicis  et  infinitae  essentiae  I. 
13.  1.  omnia  sua  providentia  regit  I. 
16.  1,  etc.  quomodo  utatur  reprobis  I. 
18.  1,  2.  Nomen  autem  Dei  proprio 
sensu  nulli  creaturae  tribuitur  I.  13. 
1,  20.  cum  adjectione  aliquando  ibid. 

9.  ejus  justitia  et  honitas  ex  mundi 
gubernatione  liquent  I.  5.  5,  6.  et  I. 
14.  2.  quo  sensu  poenitentia  ei  tri- 
^  |  buatur  I.  17.  12,  13.  apparuit  ali¬ 
quando  sub  forma  humana,  et  an  id 
imaginum  fabricam  excuset,  I.  11.  3. 
de  eo  non  minore  religione  loquen¬ 
dum,  quam  cogitandum,  I.  13.  3.  Ejus 
notitia  cum  cognitione  nostri  conjuncta 

I.  1.  1,2,  3.  ejus  exsistentia  ex  pro¬ 
pria  cuj usque  conscientia  et  mundi  gu¬ 
bernatione  eruitur  I.  3.  1,  etc.  et  I. 
5.  1,  etc.  Christus  Dei  imago  I.  15. 
3.  Deitas  Filii  et  Spiritus  S.  proba- 
t  tur  I.  13.  7  —  15. 

IDe  Diabolis  in  Scriptura  quae  tradun¬ 
tur,  quo  tendant  I.  14.  13.  magnae 
eorum  sunt  copiae,  ibid.  14.  Dei  et 
noster  Satan  est  adversarius  ibid.  15. 
pravissimusque,  quamvis  non  ex  crea¬ 
tione,  sed  depravatione  propriae  na¬ 
turae,  ibid.  16.  ubi  et  docentur,  quae 
de  ejus  lapsu  Scriptura  tradit,  illam- 
que  ejus  malitiam  Deus  dupliciter  mo¬ 
deratur  tum  ad  captivandos  et  excae- 
candos  reprobos,  tum  exercendos  fide¬ 
les  ibid.  17.  18.  suntque  intelligen- 
tes  spiritus ,  et  substantiae  propriis 
subsistentiis  praeditae  ibid.  19.  simul 
voluntarie  et  necessario  mali  II.  3. 

5.  et  II.  5.  1. 
Diaconi  in  Ecclesia  duorum  sunt  gene¬ 
rum,  eorumque  munus  IV.  3.  9.  ii 
quales  jam  in  Papatu  IV.  5.  15.  et 
IV.  19.  32,  33.  at  sanctissimi  ex  op¬ 
posito  in  Vetere  Ecclesia,  ubi  de  Hy- 
bodiaconis  et  Archidiaconis  agitur,  et 
quando  creari  coeperint  IV.  4.  5.  qua¬ 
liter  bona  Ecclesiastica  dispensave¬ 
rint  ibid.  6,  7.  nunc  autem  inde  re¬ 
stat  tantum  merum  latrocinium  IV.  5. 
16,  18,  19.  opes,  quas  administrant, 
non  sunt  conferendae  in  luxum  Eccle¬ 
siasticum  sub  praetextu  gloriae  regni 
Christi  IV.  5.  17. 

1  Diaconissarum  exemplum  an  sequantur 
in  papatu  moniales  IV.  13.  19. 

I  Diagorae  impia  procacitas  I.  3.  3. 

3  Dies  Dominicus  an  pari  cum  Sabbatho 
Judaeorum  veneratione  et  opinione 
sanctitatis  servandus  II.  8.  33,  34. 
Dii  ethnicorum  et  Papistarum  tutelares 
I.  11.  10,  11.  et  I.  12.  1,  3.  et  III. 

20.  22. 

Dilectio  ad  inimicos  usque  extenditur  II. 
8.  3,  36.  secunda  tabula  praecipitur 

I  n- 

!  Dioeceseos  districtus  IV.  4.  2. 

I  Disciplina  maxime  necessaria  in  Eccle¬ 
sia  IV.  12.  1.  in  qua  non  ultimum 


locum  tenent  monitiones  privatae  ibid. 

2.  de  iis,  qui  isti  disciplinae  praesunt 
IV.  3.  8.  cui  et  Principes  tenentur 
subesse  ibid.  7.  de  disciplinae  Vete¬ 
ris  Ecclesiae  nimio  rigore  ibid.  8.  ubi 
potius  mansuetudo  regnare  debebat 
ibid.  9.  periit  autem  omnino  sub  pa¬ 
patu,  nisi  quod  perniciosissimae  ejus 
umbrae  appareant  ibid.  22.  a  civili 
enim  regimine  discriminanda  est  IV. 

11.  4.  Clero  et  plebi  communis  esse 
debeat  IV.  12.  2.  etc. 

Disciplina  rigidissima  Laconum  IV.  13.8. 

Dionysii  Pseudoareopagitae  garrulitas  I. 

14.  4. 

Discendi  in  Ecclesia  pro  temporum  ra¬ 
tione  diversus  modus  IV.  8.  5,  6,  7. 

et  I.  6.  2. 

Discipuli  pro  credentibus  III.  2.  6. 

Discrimen  inter  prohibitiones  Dei  et  ho¬ 
minum  II.  8.  6.  ejusque  beneficen¬ 
tiam  et  nostram  II.  10.  9.  et  III.  20.  26. 

Discrimen  inter  legem  et  Evangelium 
II.  9.  2,3,  4.  inter  Vetus  et  Novum 
Testamentum  II,  11.  1,  etc.  inter  ne¬ 
cessitatem  et  coactionem  II.  3.  5.  et 
II.  5.  1.  inter  pastores  et  doctores 
IV.  3.  4. 

Discrimen  Patrum  sub  Vetere  et  fide¬ 
lium  sub  Novo  Testamento  II.  7.  16. 
et  II.  9.  1,  2,  4.  et  II.  10  5.  et  II. 
14.  5.  et  IV.  10.  14.  et  IV.  14.  23. 

Discrimen  inter  veram  religionem  et  su¬ 
perstitionem  I.  12.  1.  inter  Sacra¬ 
menta  V.  et  N.  Testamenti  IV.  14. 
23  —  26.  inter  schismaticos  et  hae¬ 
reticos  IV.  2.  5.  Vide  Distinctio. 

Displicentia  sui  magni  profectus  est  III. 

3.  21. 

Disputatio  inter  Petrum  et  Simonem  ma¬ 
gum  Romae  habita  fictitia  IV.  6.  15. 

Dissimulatio  quorundam  in  permittenda 
impietate  reprehenditur  III.  5.  6.  et 

III.  19.  13. 

Distantia  localis  Christi  et  fidelium  ejus 
fruitionem  realem  in  Coena  non  tol¬ 
lit  IV.  17.  10. 

Distinctio  fidei  formatae  et  informis  nu¬ 
gatoria  III.  2.  8.  cujus  et  notae  est 
illa  duliae  et  latriae  I.  11.  11.  et  I.  12. 
2.  quanti  alia  de  tribus  libertatis  ge¬ 
neribus  facienda  II.  2.  5.  distinctio 
egregia  necessitatis  I.  16.  9.  distin¬ 
ctio  remissionis  poenae  et  culpae  fu¬ 
tilissima  III.  4.  29.  peccati  item  mor¬ 
talis  et  venialis  II.  8.  58.  et  III.  4. 

28. 

Distinctio  inter  Sscramentum  et  rem  Sa¬ 
cramenti  IV.  14.  15.  Vide  Discrimen. 

Docendi  in  Ecclesia  verus  modus  IV. 

8.  8.  id  muneris  in  V.  Ecclesia  om¬ 
nes  Episcopi  obibant  IV.  4.  2. 

Docendi  fidelis  populi  modus  non  per 
imagines  I.  11.  7.  qualiter  eum  Deus 
doceat  I.  6.  1. 

Doctores  in  Ecclesia  necessarii  IV.  3.  4. 

Doctrinae  Mosis  scopus  I.  8.  7. 

Doctrina  Christi  anima  Ecclesiae  est  IY. 

12.  1. 

Doctrina  fidei  in  papatu  plane  corrupta 
III.  2.  1.  ut  et  poenitentiae  III.  4.  1. 

Donorum  Dei  diversitas  gratiam  ejus 
commendat  II.  2.  17. 

Donatio  Constantini  fictitia  esse  evinci¬ 
tur  IV.  11.  12. 

Donatistae  refutantur  IV.  1.  13.  et  IV. 

12.  12.  et  IV.  15.  16. 

Dotes  in  homine  specialem  Dei  gratiam 
arguunt  II.  2.  17. 

Dubitatio  affectata  fidei  contraria  III.  2. 

,  38. 

Duliae  et  latriae  inepta  distinctio  I.  11. 

10.  et  I.  12.  2. 

Durities  cordis  in  homine  naturaliter 
quanta  II.  3.  6,  8. 

E. 

Ecclesia  vera  eaque  fidelium  mater  IV. 

1.  1,  4,  5.  Articulus  de  Ecclesia  in 
symbolo  explicatur  ibid.  2,  3.  ejus 
sanctitas  nondum  est  perfecta  ex  omni 
parte  ibid.  17,  18,  19.  et  IV.  8.  12. 
Ecclesia  tum  invisibilis,  tum  visibi¬ 
lis  esse  docetur,  hujusque  notae  IV. 

1.  7 — 11.  ubi  eae  sunt  notae,  ab  ea 
minime  discedendum,  quamvis  aliqui 
naevi  tum  in  doctrina,  non  fundamen¬ 
tali  tamen,  tum  in  moribus  obrepse¬ 
rint,  ibid.  12 — 20.  semper  in  mundo 
fuit,  nunquam  defecit  ibid.  17.  do¬ 
cere  autem  Ecclesia  nihil  potest,  quam 
quod  a  Domino  acceperit,  ubi  plene 
explicatur  ejus  circa  dogmata  fidei  po¬ 
testas  IV.  8.  1 — 4,  8,  9.  Varii  au¬ 
tem  ab  orbe  condito  fuerunt  docendi 
modi  ibid.  5,  6,  7.  Falsam  eam  esse 
adeoque  nullam  evincitur,  ubi  men¬ 
dacium  regnat  et  veritas  doctrinae 
exulat,  qualis  est  illa  papatus,  quae 
nequicquam  successione  sua  tumet  IV. 

2.  1 — 4.  unde  eam  deserendo  nec  hae¬ 
retici  facti  sumus  nec  schismatici  ibid. 
5,  6.  status  enim  ejus  non  est  me¬ 
lior,  quam  Israeliticae  sub  Jeroboamo 
ibid.  7 — 10.  quamvis  paucae  ibi  ve¬ 
ritatis  reliquiae  supersint,  etiam  in¬ 
vito  Antichristo  ibid.  11,  12.  uni- 
versim  autem  Ecclesiam  errare  posse 
ostenditur  IV.  8.  13.  unde  non  de¬ 
bet  aut  potest  quicquam  addere  scrip¬ 


tis  Apostolicis  ibid.  14,  15,  16.  quo 
in  argumento  papistae  refutantur  ibid. 
12.  Habet  etiam  Ecclesia  suam  ju¬ 
risdictionem  IV.  11.  1.  stat  invicta 
et  perpetua  per  vires  Capitis  sui  II. 
15.  3.  aliquando  nomine  Christi  ex¬ 
primitur  IV.  17.  22.  Veteris  Eccle¬ 
siae  seu  ejus,  quae  fuit  ante  papatum, 
conditio  IV.  4.  1,  2,  etc.  quam  sibi 
rapit  Romana  Ecclesia  potestatem,  V e- 
teres  scriptores  convellunt  IV.  6.  16. 
quomodo  Ecclesia  aedificetur  IV.  8. 
1.  ejns  anima  doctrina  Christi  IV. 
12.  1.  quale  ejus  fundamentum  I.  7. 

3.  qualiter  eam  Deus  erudiat  I.  6.  1. 
a  doctoribus  non  docenda  per  imagi¬ 
nes  I.  11.  7. 

Ecclesiasticus  dubiae  authoritatis  II.  5. 
18. 

Electi  soli  gratiae  divinae  fiunt  compo¬ 
tes  II.  2.  20.  et  II.  3.  6.  et  vere  cre¬ 
dunt  ibid.  8.  et  III.  2.  11.  et  III.  24. 
12.  Deumque  soli  timent  II.  3.  4.  pe¬ 
rire  nequeunt,  nec  a  fide  desciscere 
III.  24.  6,  7.  ipsorum  fiducia  a  tem¬ 
poraria  reproborum  fide  multum  dif¬ 
fert  III.  2.  11.  ut  et  ipsorum  humi¬ 
litas  et  timor  in  castigatione  ab  eo¬ 
rum  duritie  ibid.  27.  et  III.  4.  32. 
et  III.  8.  6.  et  III.  9.  6.  et  III.  13. 
3.  et  III.  20.  16,  29. 

Electio  autem  ipsa  Dei  est  aeterna  III. 
21.  1.  gratuita  III.  22.  1.  et  Eccle¬ 
siae  fundamentum  IV.  1.  2.  vocatione 
stabilitur  et  confirmatur  III.  24.  1. 
ejus  constantia  ibid.  4.  finis  ,  qui  est 
vitae  sanctimonia  III.  23.  12.  De  ea 
vero  universim  disputatur  III.  cap. 
21 — 24.  gratiarum  omnium  est  initium 

III.  14.  21.  et  fides  ejus  fructus  III. 

2.  11. 

Electio  ad  Apostolatum  alia  est  ab  ea, 
quae  fit  ad  salutem  III.  24.  9. 

Electio  ministrorum  quando  populo  et 
cur  erepta  fuerit  IV.  4.  10,  12.  et 

IV.  5.  2.  in  papali  electione  antiquos 
canones  violari,  et  jus  populi  ibid. 

3,4. 

Eliae  jejunium  extraordinarium  IV.  12. 

20. 

Elevatio  manuum  in  precibus  attentionis 
adminiculum  III.  20.  5,  16. 

Elohim  nomen  creaturis,  sed  cum  re¬ 
strictione  tributum,  et  quatenus  I.  13. 

9. 

Encratitae  haeretici  matrimonium  dam¬ 
nabant  IV.  12.  23. 

Energia  naturalis  in  homine  ad  discen¬ 
das  et  excogitandas  artes  II.  2.  14. 

Epicurus  qualem  Deum  finxerit  I.  2.  2. 

ejus  sequaces  seu  epicurei  semper 
multi  qui  Dei  providentiam  negarent 

I.  16.  4. 

Epiphanius  muliebrem  baptismum  dam¬ 
navit  IV.  9.  9.  et  IV.  15.  21. 

Episcopi  nomina ,  presbyteri ,  pastoris, 
ministri  idem  designant  IV.  3.  8.  qua¬ 
les  sint  eligendi  ibid.  12.  quales  sint 
in  papatu  IV.  5.  4 ,  6,  11.  et  IV.  12. 
6.  in  eorum  etiam  electione  violatos 
esse  canones  antiquos  et  jus  populi 
IV.  5.  3,  4.  maleque  ibi  Episcopos 
officium  suum  facere  8  —  14.  id  no¬ 
minis  in  vetere  Ecclesia  uni  alicui 
fuisse  attributum,  sed  Politiae  tantum 
causa  IV.  4.  2.  functio  autem  erat 
verbi  praedicatio  et  administratio  Sa¬ 
cramentorum  ibid  3.  in  eorum  voca¬ 
tione  observavit  Vetus  Ecclesia  prae- 
sriptum  Apostolicum  ibid.  10  — 13. 
quo  ritu  in  ea  post  electionem  fuerint 
initiati  ibid.  14  ,  15.  et  IV.  19.  28. 
status  vero  Episcoporum  in  Ecclesia 
saepe  fuit  corruptissimus  IV,  9.  3, 
4 ,  5.  iis  nisi  in  Domino  obediendum 
non  est  ibid.  12. 

Erectio  manuum  attentionis  in  precibus 
adminiculum  III.  20.  5,  16. 

Errores  saepe  fidei  esse  permixtos  III. 
2.  31.  quod  in  Sarae  et  Rebeccae  ni¬ 
mia  praecipitantia  conspicuum  ibid. 

Esau  et  qualis  illius  fuerit  poenitentia 
III.  3.  25.  homo  cruentus  II.  10.  12. 

Ethnicorum  templa  quanti  facienda  IV. 

1.  5.  invalida  tamen  ratione  ea  exu¬ 
renda  Xerxes  statuit  ibid. 

Evangelistarum  munus  IV.  3.  4. 

Evangelium  saepe  pro  manifesta  arcani 
Christi  revelatione  sumitur  II.  9.  2. 
a  lege  ut  differat  ibid.  4.  ejus  summa 
III.  3.  1,  19.  totam  salutis  doctrinam 
complectitur  II.  10.  3.  recte  vocatur 
doctrina  fidei  III.  2.  6,  29,  30.  et 

II.  11.  9.  aliquando  reprobis  etiam 
annunciatur,  sed  cur  et  quo  cum 
fructu  III.  24.  1.  fuit  Patribus  quo¬ 
que  coguitum ,  quamvis  obscurius  II. 
9.  1.  nobis  vero  nunc  clarius  ,  ibid. 

2.  ista  autem  clara  manifestatio  pro¬ 

missiones  de  futura  vita  non  abolet, 
ibid.  3.  inter  id  et  legem  medius  fuit 
Joannes  baptista ,  cujus  quale  fuerit 
ministerium ,  traditur,  ibid.  5. 

Eunuchi  pietas  et  in  Messiam  fides  III. 

2.  32. 

Eutyches  haereticus  damnatus  et  refuta¬ 
tus  II.  14.  4,  8.  et  I.  13.  4,  5.  et 
IV.  17.  30. 

Examen  peccatorum  quam  severum  Deus 
habeat,  si  propria  velimus  sub¬ 


sistere  justitia  in  ejus  judicio  III.  12. 

4. 

Examen  Spiritus  S.  seu  ignis  ejus  doc¬ 
trinae  hominum  probatorius  III.  5.  9. 

Examen,  quo  vicarii  Episcoporum  in 
constituendo  presbytero  utuntur,  pue¬ 
rile  est  IV.  5.  5,  14.  verum  quale 
esse  debeat  IV.  4.  14. 

Examen  nostri  ante  coenam  quale  esse 
debeat  IV.  17.  33,  40. 

Excommunicatio  quid  sit,  et  quos  sibi 
fines  propositos  habeat  IV.  12.  4,  5. 
quomodo  ab  anathemate  differat,  ibid. 
12.  potestas  excommunicandi  a  cla¬ 
vibus  derivatur  IV.  11.  2.  nimia  au¬ 
tem  in  ea  severitas  est  vitanda  ,  ubi 
immodice  austeri  fuerunt  Veteres  IV. 
12.  8.  quales  excommunicati  a  priva¬ 
tis  habendi  sint.  ibid.  9 ,  10. 

Exhortationes  ad  jejunia  et  preces  tem¬ 
poribus  calamitosis  necessariae  IV. 

12.  14. 

Exhortationum  ad  pietatis  studium  erga 
regenitos  et  irregenitos  usus ,  et  an 
ponat  liberum  arbitrium  II.  5.  4, 
5.  et  II.  7.  2. 

Exorcistae  papistici  ridiculi ,  et  ipsi  a 
malo  daemone  possessi  IV.  19.  24. 

Exuperii  Episcopi  Tholosani  in  admini¬ 
stranda  coena  pauper,  sed  laudabilis 
mundities  IV.  4.  8.  et  in  pauperes 
cura  IV.  5.  18. 

F. 

Facetiarum  salsarum  scurrilitas  II.  8. 

48. 

Facultates  animae  quot  qualesque  sint, 
et  de  iis  tum  aliorum,  tum  vera  sen¬ 
tentia  I.  15.  4,  6,  7  ,  8.  et  II.  2.  2. 
atque  earum  et  in  naturalium  et  in 
supernaturalium  investiganda  cogni¬ 
tione  caecitas,  quantumque  ibi  valeant 
quantumque  deficiant,  ibid.  3 — 27. 

Fanaticorum  tumidae  revelationes  I.  9.  1. 

Fatum  Stoicorum  omnino  a  Providentia 
differt  I.  16.  8. 

Fidei  nomen  quid  profanis  scriptori¬ 
bus  ,  quid  item  Scripturae  notet  IV. 
14.  13.  in  qua  etiam  diversimode  su¬ 
mitur,  ubi  variae  ejus  significationes 

III.  2.  9,  13,  43.  ejus  objectum  Deus, 
sed  mediante  Christo  II.  6.  4.  et  III. 
2.  1.  ubi  et  docetur  fidem  veram  non 
esse  simpliciter  vulgarem  Evangelicae 
historiae  assensum,  ut  nugantur  Pa- 
pistae :  ea  quatenus  implicita ,  quod 
tamen  affectatae  ignorantiae  et  fidei 
carbonariae  non  patrocinatur ,  cum 
sine  intelligentia  consistere  nullo  modo 
possit,  ibid.  2  —  5.  Veritas  quidem 

totius  Verbi  fidei  objectum ,  specia¬ 
liter  tamen  promissiones ,  et  in  iis 
Christum  considerat,  ibid.  6,  7.  for¬ 
matae  et  informis  fidei  distinctio  quanti 
facienda,  8.  de  fide  temporaria,  et 
quomodo  a  fide  salvifica  et  electorum 
differat  10,  11,  12.  hanc  ostenditur 
vocari  agnitionem  et  scientiam,  sed 
quae  certitudine  magis,  quam  appre¬ 
hensione  constet  14.  (item  I.  7.  5.) 
non  est  autem  contenta  dubia  opi¬ 
nione  ,  sed  fixam  certitudinem  requi¬ 
rit  15,  16.  (I.  7.  5.)  huic  non 

obstant  inquietae  tentationes  fide¬ 
lium,  quibus  omnes  sunt  expositi, 
quia  nunquam  a  certa  fiducia  de  Dei 
misericordia  desciscunt ,  quod  Davi- 
dis  exemplo  praecipue  ostenditur  ,  et 
unde  illae  oriantur  17,  18,  37.  (ad 
hunc  fiducialem  sensum  nunquam  as¬ 
surgunt  seu  homines  mere 

naturales  II.  2.  18.)  semi  -  papistarum 
quorundam  circa  hanc  firmam  fidei 
persuasionem  pestilens  error  tollitur 
24  ,  25.  intuitus  enim  ejus  est  cer¬ 
tissimus  ,  qamvis  saepe  non  ita  cla¬ 
rus  19  ,  20.  quippe  in  omnibus  ad¬ 
versis  et  timoribus  se  Verbo  Domini 
munit,  unde  victrix  evadit  21,  22, 
23.  Timor,  qui  sanctis  tribuitur,  non 
evertit  eam  rcappiqafav  et  audaciam 
accessus  ad  thronum  gratiae  26,  27. 
Itaque  respicit  fides  divinam  benevo¬ 
lentiam,  a  qua  tum  praesentis  tum 
futurae  vitae  benedictiones  expectat 
28.  in  hoc  fidei  objecto  praecipue  lo¬ 
canda  est  gratuita  salutis  promissio, 
non  exclusis  tamen  aliis  verbi  parti¬ 
bus  29,  30.  quo  universo  non  minus 
opus  habet,  quam  fructus  viva  radice 
arboris  6  et  31.  Consideratione  etiam 
potentiae  divinae  se  sustentat  fides, 
a  qua  novit  derivari  promissionum 
complementum ,  ibid.  ea  nihilominus 
saepe  errores  sibi  permixtos  habet, 
ut  in  exemplis  Isaaci ,  Sarae  et  Re- 
beccae  liquet ,  ibid.  quas  vero  respi¬ 
cit  fides  promissiones,  a  Christo  tan- 
quam  earum  scaturigine  derivandae 
sunt  in  eoque  solo  fundantur  32.  prop- 
terea  neque  illa  Naamanis  Syri ,  nec 
Eunuchi ,  nec  tandem  Cornelii ,  sine 
Messiae  cognitione  fuit ,  ibid.  est  au¬ 
tem  Spiritus  S.  donum  non  minus 
quoad  intellectus  illuminationem,  quam 
cordis  confirmationem  ,  quod  utrum¬ 
que  ad  fidem  ,  nisi  mortuam  habere 
velimus,  requiritur,  33  —  36.  (I.  7. 
5.  et  II.  3.  8.  et  III.  14.  8.  et  III. 
1,  4.)  tota  haec  doctrina  vindicatur 


contra  perniciosum  scholasticorum 
dogma  de  gratiae  divinae  et  salutis 
incertitudine  ubi  ex  opposito  earum 
certissima,  quae  animis  nostris  a  Spi¬ 
ritu  S.  obsignatur ,  persuasio  asseri¬ 
tur  ,  et  quo  nitatur  fundamento  38, 
39,  40.  quae  omnia  cum  Apostolica 
fidei  definitione  conveniunt  41.  Cha- 
ritate  eam  esse  priorem  Bernardi  te¬ 
stimonio  confirmatur,  ibid.  ex  eadem 
spes  oritur ,  quae  ejus  individua  co¬ 
mes  est,  utriusque  discrimen  et  con¬ 
venientia  42,  43.  ab  electione  profi¬ 
ciscitur  II.  3.  8.  et  III.  22.  10.  quo 
sensu  opus  dicatur  III.  18.  10.  rege¬ 
nerat  III.  3. jl.  et  III.  14.  8.  et  HL  2.  1. 
invocationis  est  mater  III.  20.  1.  om¬ 
nium  operum  bonorum  radix  IV.  13. 
20.  et  sola  justificat  III.  11.  13,  23. 
quale  ejus  semen  in  infantibus  IV. 

16.  20.  inter  eam  et  Evangelium  re¬ 

latio  III.  11.  17.  ejus  merces  III. 
18.  3.  quamdiu  in  hac  carne  versa¬ 
mur,  est  imperfecta  IV.  14.  7.  8. 
credendorum  seu  fidei,  qua  creditur, 
summa  symbolo  Apostolico  compre¬ 
hensa  est  •  II.  16.  18. 

Fideles  cur  justi  appellati  III.  17.  10. 
et  IV.  15.  10.  Filii  sunt  Dei  IV. 

17.  2.  et  ex  uno  cum  Christo  II.  13. 
2.  quamvis  in  hoc  mundo  perpetuo 
peccatores,  cum  carnis  suae  reliquiis 
luctantes  III.  3  10—14.  IV.  15.  10, 
11,  12.  Deo  prophetae,  sacerdotes  et 
Reges  consecrati  II.  15.  6.  et  IV.  18. 
4,  16.  a  Deo  edocentur  III.  2.  6. 
multas  patiuntur  in  fide  sua  tenta¬ 
tiones  III.  2.  18,  36.  mortis  et  resur¬ 
rectionis  Christi  in  carnis  suae  mor¬ 
tificatione  et  vitae  novitate  sunt  par¬ 
ticipes  III.  3.  9.  quomodo  coram  Deo 
innocentiam  suam  in  testimonium  pro¬ 
ferre  ausint  III.  14.  18 ,  19.  unde 
Christiani  dicti  II.  15.  5.  ipsorum  con¬ 
tra  Satanam  perpetuum  bellum ,  et 
quibus  viribus  in  eo  subsistant  I.  14. 
13,  15,  18.  et  III.  20.  46.  Eorum 
afflictiones  III.  8.  1,  etc.  III.  9.  6.  quae 
ab  improborum  suppliciis  infinito  dif¬ 
ferunt  III.  4.  31 — 34.  ut  et  discrimen 
eorum  in  iis  perferendis  III.  2.  27. 
Veteris  Testamenti  fideles  ejusdem  no- 
biscum  gratiae  participes  II.  10.  I 
etc.  futuram  vitam  in  summum  bo¬ 
num  sibi  praestituuut  III.  25.  2.  eorum 
hac  in  terra  sub  Christi  regno  con¬ 
ditio  II.  15.  3.  et  Dei  timor  III.  2. 
22  ,  23,  26,  27.  ex  ascensu  Domini 
quem  fructum  colligant  II  16.  16. 
eorum  felicitas  II.  15.  4.  et  III.  25. 

10.  quaenam  in  sancta  vita  perfectio 
ipsis  adscribenda  sit  III.  17.  15.  a 
salute  nunquam  excidunt  III.  24.  7. 

Fiducia  in  Deum  notitiae  ejus  finis  I. 

10.  2.  in  eo  solo  locanda  I.  14.  12. 

et  II.  8.  16.  cum  fide  est  conjuncta, 
et  ejus  anima  III.  2.  16.  sine  ea  pre¬ 
ces  recte  concipi  nequeunt  III.  20. 
12.  propriae  vero  perfectionis  fidu¬ 
cia  vana  IV.  1.  20.  nec  ponenda  in 
operum  justitia  III.  14.  16. 

Figuris  seu  simulacris  omnibus  Dei  vox 

opposita  I.  11.  12. 

Filius  Dei  Christus  qua  ratione  et  an 
talis  figurate  tantum  sub  V.  T.  II.  14. 
5  —  9.  Vide  Christus. 

Filii  Dei  fideles  speciali  praerogativa 

11.  14.  8.  et  unde  nascantur  II.  13. 
2.  et  I.  14.  19.  eorum  schola  I.  6. 
1 ,  4.  eorum  castigatio  qualis  III.  4. 

31. 

Filii  Abrahae  qui  IV.  16.  12. 

Filii  diaboli  qui  I.  14.  19. 

Fines  diversi  diversam  reddunt  ratione 
agentium  eandem  actionem  I.  18.  4. 

et  II.  4.  2. 

Finis  in  singulis  decalogi  praeceptis  re¬ 
spiciendus,  ut  eorum  habeatur  inter¬ 
pretatio  II.  8.  8. 

Finis  regenerationis  nostrae  I.  15.  4.  et 

III.  3.  19. 

Fletus  in  poenitentia  aliquando  non 
parvi  usus  III.  3.  17. 

Foelicitas  Christiana  quatenus  possessa 
et  quatenus  adhuc  ab  iis  possidenda 
III.  25.  1.  erit  aeterna,  ibid.  10. 

Fortuita  etiam  a  Deo  reguntur  I.  16.  6. 

Fortuna  quatenus  in  rebus  naturalibus 
locum  et  quatenus  non  habeat  I.  16. 
2  ,  8,  9.  Ethnico  tamen  more  con¬ 
siderata  universim  nulla  est  I.  16.  4. 

et  I.  17.  10. 

Fundamentum  Ecclesiae  Scriptura  I.  7. 

2,  4.  et  IV.  2.  1. 

Fundamentum  fidei  gratuita  Dei  promis¬ 
sio  III.  2.  29. 

Furtum  prohibitum  II.  8.  45.  ubi  varia 
furti  genera  explicantur,  et  qualem¬ 
cunque  habeant  apud  homines  spe¬ 
ciem  ,  apud  Deum  tamen  damnari  do¬ 
cetur.  Qualiter  unus  quisque  prae¬ 
cepto  decalogi  de  non  furando  satis¬ 
facere  possit,  ibid.  46. 

G. 

Galeni  in  scrutando  humani  corporis 
artificio  industria  1.  5.  2. 

Gaudium  fidelium  unde  et  quale  III. 

9..  5. 


Gelasii  de  communicatione  sub  utraque 
specie  decretum  IV.  17.  49. 

Generatio  hominis  quatenus  nunc  im¬ 
munda  II.  13.  5.  et  II.  1.  5,  6. 

Geniculatio  coram  throno  Christi  vel 
invita  vel  voluntaria  III.  5.  8  quan¬ 
ti  in  oratione  facienda  sit  IV.  10. 
31.  in  qua  certe  adhibenda  III.  20. 

33. 

Gentium  vocatio  praefigurata  quidem  in 
Veteri ,  sed  complementum  tantum 
nacta  in  Novo  Testamento  II.  11.  11, 

12. 

Gloria  sua  Deo  et  Christo  tum  in 
nostra  reconciliatione  III.  4.  27.  tum 
in  nostra  justificatione  III.  13.  1.  illi¬ 
bata  manere  debet:  impie  autem  ido¬ 
lorum  fabrica  corrumpitur  I.  11.  1. 

Gloria  fidelium  post  hanc  vitam  qualis 
III.  25.  10.  in  hoc  mundo  quae  II. 
15.  4.  in  Dei  solius  honore  fundatur, 
non  nostri  fiducia  III.  13.  1. 

Gradus  quos  Deus  observat ,  in  nobis 
deducendis  ad  salutem  III.  18.  1. 

Gratiae  operantis  et  cooperantis  distinc¬ 
tio  quanti  II.  2.  6.  quo  sensu  possit 
admitti  II.  3.  11. 

Gratia  Dei  omnio  libera  III.  21.  6.  et 
III.  22.  1. 

Gratia  Dei  purgans  et  cohibens  tantum 
II.  3.  3,  4.  est  omnis  boni  causa  II. 

3.  6.  et  III.  14.  5. 

Gratiarum  actio  ex  mandato  primi  prae¬ 
cepti  Deo  referenda  II.  8.  16. 

Gregorii  Septimiastus  in  supplantando 
Imperatore  IV.  11.  13. 

Grylli  apud  Plutarchum  egregia  senten¬ 
tia  I.  3.  3. 

Gubernationum  nomine  seniorum  coe¬ 
tus  expressus ,  quantique  eae  sint 
usus  et  necessitatis  IV.  3.  8.  et  IV. 

11.  1. 

H. 

Habitationis  modus ,  quo  totus  Deus  in 
fidelibus  manet  III.  11.  5. 

Habitus  corporis  seu  vestimenta  ad 
quam  munditiem  componenda  II.  8. 

44. 

Haeretici  et  schismatici  quinam  IV.  2.  5. 

Henrici  Imperatoris  in  agendis  rebus  in¬ 
consulta  temeritas ,  unde  facile  ab 
Hildebrando  supplantatus  IV.  11.  13. 

Hierarchia  coelestis  a  Pseudo  -  Diony¬ 
sio  nimis  temere  descripta  I.  14.  4. 
cum  de  ea  nihil  possit  definiri,  ibid. 

8.  et  IV.  6.  10.  et  IV.  19.  22. 

Hilaebrandi ,  postea  Gregorii  septimi 
dicti,  versutia  IV.  H.  13. 

Homicidium  prohibitum  decalogo ,  et 
quid  eo  praecepto  ex  opposito  jubea¬ 
tur  H.  8.  39. 

Hominis  artificiosa  structura  (unde  fju,- 
xpoxoap.0?  dicitur)  Deum  evincit,  ut 
ingrati  sint  ex  hominibus,  qui  eo  prae¬ 
textu  ad  eum  negandum  abutuntur  I. 
5.  3  ,  4.  ejus  creatio  et  Dei  pro  eo 
cura  I.  14.  2,  20  et  I.  15.  1.  ex  pro¬ 
pria  sui  cognitione  ad  quaerendum 
Deum  quasi  manu  ducitur  I.  1.  1,  2. 
sola,  quam  habet  de  Deo,  notitia  a 
brutis  differt  I.  3.  3.  Duplex  ejus 
haberi  potest  notitia,  una  qualiter  crea¬ 
tus  sit  prima  origine,  et  altera  qua¬ 
lis  exstiterit  post  Adae  lapsum,  ex 
priore  ad  gratitudinem,  ex  posteriore 
ad  humilitatem  eruditur  I.  15.  1.  et 
II.  1.  1,  2,  3.  duabus  constat  parti¬ 
bus  et  substantiis  per  se  solas  sub¬ 
sistentibus  I.  15.  2.  ad  imaginem  Dei 
fuit  creatus,  et  quid  id  sit,  ibid.  3, 
4.  non  est  tamen  ejus  anima  divinae 
essentiae  portio  aliqua,  ibid.  5.  qui¬ 
bus  facultatibus  in  prima  creatione 
excelluerit,  ibid.  4,  8.  et  II.  1.  10. 
et  II.  5.  18.  ejus  causa  totus  mundus 
conditus  I.  14.  2,  22.  et  I.  16.  6. 
specialiter  providentiae  divinae  subja¬ 
cet,  ibid.  In  naturali  statu  cum 
quoad  intellectum,  tum  voluntatem  est 
corruptus  II.  3.  1  ,  2 ,  3  ,  4.  misera 
ejus  ,  si  extra  Christum  consideretur, 
conditio  II.  16.  2.  varia,  quae  ei  im¬ 
minent,  pericula  sola  providentiae  di¬ 
vinae  consideratione  leniuntur,  alio- 
qui  futuro  miserrimo  I.  17  10. 

Honestas  in  Ecclesia  et  decorum  quoad 
ordinem  servandum  IV.  10.  27 — 31. 

Honor  superioribus  debitus  ex  quarto 
praecepto  quid  complectatur  II.  8. 

35,  36. 

Horae  precibus  destinatae  ad  decorum 
Ecclesiae  pertinent  IV.  10.  28.  et  III. 

20.  50. 

Humiliationis  Christi  status  describitur 
II.  16.  5  —  12.  et  II.  14,  2. 

Humilitas  totius  Christianismi  fundamen¬ 
tum  II.  2.  10,  11.  et  III.  12.  6,  7, 
8.  et  II.  8.  3.  et  II.  1.  1 ,  2  ,  3.  ad 
eam  nos  Deus  per  afflictiones  erudit 
III.  8.  2. 

Hypocrisis  homini  naturalis  1. 1.  2.  Deo 
fictitios  et  quos  respuit  cultus  obtru¬ 
dit  I.  4.  3,  4.  cuncta  ejus  opera  Deo 
abominationi  III.  3.  6.  et  III.  4.  36. 
et  III.  14.  7,  8.  et  IV.  12.  19.  hy¬ 
pocritarum  preces ,  quibus  populi 
auram  captant  III.  20.  29.  quomodo 
in  Ecclesia  visibili  lateant  IV.  1.  7. 


Hypostatica  naturarum  Christi  in  unam 
personam  unio  fuse  probatur  II  14. 

1  —  5. 

I. 

Jacob  vitae  quoad  terrenam  conditionem 
miserae  insigne  exemplar  II.  10.  12. 
unde  promissiones  divinae  ei  factae 
futuram  immortalitatem  concernere  de¬ 
buerunt,  ibid. 

Jactura  bonorum  patienter  ferenda  1. 

17.  9. 

Idiomatum  communicatio  quid  II.  14.  1. 

et  IV.  17.  30. 

Idola  secundo  praecepto  vetita  II.  8. 
17.  et  I.  11.  1,  etc.  vero  Deo  oppo¬ 
nuntur  I.  10.  1 — 3.  et  II.  8.  15.  non 
tantum  ut  huic  soli  merum  Dei  no¬ 
men  vindicetur,  sed  praecipue  cultus, 
nec  alio  transferatur,  quod  in  divini¬ 
tatem  competit  I.  12.  1.  Quare  im¬ 
pio  mendacio  gloria  ejus  corrumpitur, 
ubi  talibus  formis  exprimitur  I.  11. 
1,  2.  quod  non  ad  Judaeos  solum, 
sed  ad  omnes  gentes  communiter,  per¬ 
tinet  ibid.  Quae  Deus  praesentiae  suae 
aliquando  signa  visibilia  dedit,  cum 
momento  evanescerent  et  Dei  ineffabi¬ 
lem  Majestatem  simul  edocerent,  non 
fuerunt  unquam  a  Judaeis  obtenta  ad 
eum  corporali  figura  exarandum,  ibid. 
ubi  ostenditur,  nequicquam  huc  facere 
imagines  Cherubim,  imo  omnia,  quot¬ 
quot  fabricantur,  simulacra  gloriam 
Dei  corrumpunt,  nec  id  sculptura 
modo  fit,  sed  et  pictura ,  ibid.  4.  ri¬ 
diculum  dictum  Gregorii,  imagines 
esse  libros  laicorum  et  idiotarum,  re¬ 
fellitur,  quum  praedicatione  Verbi  et 
Sacramentorum  administratione  Dei 
populus  docendus  sit,  Papistarum  vero 
imagines  perditissimi  luxus  sint  exem¬ 
plaria  5 ,  6 ,  7.  Idolorum  origo  ex 
diffidentia  praesentiae  Dei,  et  ejus 
ortus  tempus  ibid.  8.  et  ex  nimia  te¬ 
meritate,  qua  quisque  sibi  Deum  pro 
libidine  imaginatur  (I.  5.  12.)  ex  qua 
perversa  opinione  statim  simulacri 
adoratio  oritur  9.  etiam  in  Papatu, 
ubi  ostenditur,  praetextum  illum,  quo 
evadunt,  se  imagines  pro  Diis  non 
habere,  esse  vanum  9,  10.  ineptiae 
distinctionis  latriae  et  duliae  detegun¬ 
tur  11.  (et  I.  12.  2.)  His  tamen  de 
causis  non  rejicitur  picturae  et  sculp¬ 
turae  usus,  cum  dona  sint  Dei,  sed 
moderatus  usus  requiritur  12.  tutius 
est,  nullas  imagines  in  Christianorum 
templis  haberi  13.  qui  autem  contra¬ 
rium  probare  conati  sunt  Patres  in 

concilio  Niceno  ,  se  omnium  fecerunt 
ludibrium  14,  15.  et  IV.  9.  9.  Vide 
Imagines. 

Idololatrae  omnes  semper  senserunt, 
unum  esse  Deum,  sed  ille  sensus  ad 
inexcusabilitatem  tantum  valuit.  I.  10. 
3.  nec  unquam  sua  simulacra  pro 
ipsis  Diis  habuerunt,  idololatriae  ni¬ 
hilominus  rei  I.  11.  9.  multi  ex  iis 
Athei  I.  5.  12. 

Idololatria  notitiae  de  Deo  naturaliter 
omnium  hominum  cordibus  inscriptae 
argumentum  I.  3.  1.  ejns  origo  1. 

5.  12. 

Jejunium  ad  Ecclesiasticam  disciplinam 
pertinet,  ut  et  preces  extraordinariae: 
prioris  usus  jam  sub  Vetere  Testa¬ 
mento  IV.  12.  14.  ejus  ubi  legitimum 
est  tres  fines ,  ibid.  15.  quando  in- 
primis  indicendum  sit  16,  17.  ejus 
definitio  18.  superstitio  autem  sem¬ 
per  ab  eo  arcenda  19.  quae  in  qua¬ 
dragesimae  observatione  conspicitur 
20,  21.  est  ordinarium  vel  extraor¬ 
dinarium  ,  tota  enim  piorum  vita  est 
quaedam  jejunii  species  III.  3.  11, 
17.  et  III.  10.3.  cur  Moses  XL  dies 
jejunaverit  IV.  12.  20.  Elias  item  et 
Christus ,  ibid. 

Jephtlie  inconsideratum  votum  IV.  13.  3. 

Jerusalem  quo  sensu  nomine  Dei  insig¬ 
nita  fuerit  I.  13.  9. 

Jesus  cur  Eedemptor  noster  dictus,  et 
ejus  nominis  suavitas  ac  origo  II.  16. 

1,  19.  Vide  Christus. 

Jesuitarum  perversa  de  poenitentia  doc¬ 
trina  III.  3.  2. 

Ignatii  de  quadragesimae  observatione 
putidae  naeniae ,  et  an  ejus  sint  I. 

13.  29. 

Ignis  pro  Spiritus  S.  examine ,  et  pro 
afflictionibus  positus  III.  5.  9. 

Ignorantia  affectata  cum  fide  non  con¬ 
sistit,  quod  fidei  sit  permixta,  ex  ejus 
imperfectione  contingit  III.  2.  2  —  5. 

Illuminat  aliquando  Deus  immediate  sine 
praedicatione  verbi  IV.  16.  19. 

Illuminatio  mentis  Spiritus  est  opus  II. 

2.  21.  ad  fidem  est  necessaria  III.  2 

16,  33  —  35. 

Imago  Dei,  ad  quam  homo  est  condi¬ 
tus  ,  quatenus  in  externo  corpore  re¬ 
luceat,  circa  eam  Osiandri  figmentum 
refellitur,  in  anima  enim  ejusque  po¬ 
tentiis  quaerenda  est  I.  15.  3.  et  II. 
12.  6.  in  mentis  luce,  cordis  rectitu¬ 
dine  et  partium  omnium  sanitate  sita 
fuit,  ibid.  4.  ea  docet,  hominem  tum 
sola  Dei  participatione  fuisse  beatum 

II.  2.  1.  debet  nos  exstimulare  ad 


beneficentiam  in  proximum  et  vitae 
ipsius  conservationem  II.  8.  40.  et 

III.  7.  6. 

Imagines  tum  licitae,  tum  illicitae  I.  11. 
12.  an  in  templis  ferendae,  et  quando 
ibi  positae  fuerint,  ibid  13.  Ineptum 
Gregorii  de  iis  dictum,  esse  idiota¬ 
rum  et  laicorum  libros,  ibid.  5.  quod 
refellitur  ,  ibid.  Vide  Idola. 

Immunitas  cleri  Pontificii  tum  a  foro, 
et  Judiciis  Magistratus  terreni,  tum 
a  tributis  non  est  juris  divini,  sed  vi 
et  fraudibus  irrepsit  IV.  5.  15.  et  IV. 

11.  15,  16. 

Impiorum  opera  quomodo  Deus  utatur 

I.  18.  1.  et  II.  4.  1.  eorum  poenae, 
et  quomodo  a  castigationibus  fidelium 
differant  III.  4.  31  —  34.  aeterni  in 
inferno  cruciatus  III.  25.  12.  Christi 
Judicis  virtute,  non  Redemptoris  re¬ 
surrecturi  sunt,  ibid.  9.  ad  tempus 
impuniti ,  sed  postea  gravius  sensuri 
judicium  I.  5.  7.  Ecclesiae  visibilis 
quomodo  saepe  membra  IV.  1.  7. 
Deitatis  sensum  naturaliter  sibi  in¬ 
sculptum  excutere  nequeunt  I.  3.  3. 
unde  sufficienter  ejus  notitia  reddun¬ 
tur  inexcusabiles  I.  4.  1.  quo  sensu 
Deum  esse  negent,  ibid.  2.  Vide  Im¬ 
probi. 

Impositio  manuum  in  ordinandis  mini¬ 
stris  Apostolicae  institutionis  IV.  3.  16. 
an  Sacramentum  IV.  14.  20.  ut  ea 
adventitiis  ceremoniis  corrupta  sit  in 
papatu  IV.  19.  31. 

Improbi  carent  excusatione ,  quamvis 
etiam  in  suis  malis  actionibus  Dei  in¬ 
strumenta  I.  17.  5.  et  I.  18.  4.  et 

II.  4.  2.  spretis  Verbi  divini  exhorta¬ 
tionibus  redduntur  inexcusabiles  II. 
5.  5.  divinis  castigationibus  induran¬ 
tur  III.  4.  32.  et  III.  8.  6.  qualem 
habeant  Dei  timorem  IV.  10.  23.  egre¬ 
giis  aliquando  dotibus  excellunt  II.  3. 
3,4.  et  III.  14.  2.  Vide  Impii. 

Indulgentiae  satisfactionibus  poenitentia- 
libus  additae ,  et  quomodo  tum  diu 
salvae  steterint  III.  5.  1.  earum  sa¬ 
crilega  impietas,  ibid.  2,  3,  4.  eorum 
origo  ibid.  5. 

Induratio  quomodo  reprobis  et  quo  sensu 
Deo  adscripta  I.  18.  2.  et  II.  4.  3, 
4.  et  III.  24.  14. 

Infantes  damnationem  secum  ex  matrum 
utero  afferunt  II.  1.  5,  6.  et  IV.  15. 
10,  quomodo  regenerentur  et  quate¬ 
nus  IV.  16.  17.  sunt  baptizandi  IV. 
16.  1  etc.  Vide  Paedobaptismus. 

Infidelitas  Adami  in  ejus  lapsu  caetero- 
rum  peccatorum  radix  fuit  II.  1.  4. 

Inimici  etiam  diligendi  II.  8.  57. 

Inobedientia  primi  hominis  humani  ge¬ 
neris  pernicies  II.  1.  4.  et  12.  3. 

Intellectus  et  voluntas  animae  partes  I. 
15.  7.  utraeque  corruptae  post  lap¬ 
sum  II.  2.  2,  etc. 

Intelligentia  fidei  debet  conjungi  III. 

2.  3. 

Intentio  bona  saepe  non  impedit,  quo¬ 
minus  labamur  II.  2.  25. 

Intercessio  Christi  qualis  sit,  an  alios 
in  eo  munere  socios  admittat,  et  unde 
orta  illa  Sanctorum  III.  20.  20 — 27. 

Invocatio  soli  Deo  debita  III.  20.  27. 
et  II.  8.  16.  et  I.  12.  1,  2,  3.  a  fide 
manare  debet  III.  20.  21.  Vide 
Oratio. 

Joannis  Baptistae  munus  medium  autem 
fuit  inter  legem  et  Evangelium ,  et 
Evangelii  praeco,  cur  Elias  dictus  II. 
9.  5.  ejns  baptismus  idem  cum  illo 
Apostolorum  IV.  15.  7.  in  matris 
utero  quem  in  finem  sanctificatus  IV. 

16.  17. 

Ira  Dei  ardentissima  in  reprobos  III. 

25.  12. 

Irae  divinae  signa  III.  4.  17.  et  IV. 

12.  17. 

Isaaci  misera  quoad  praesentem  vitam 
conditio  II.  10.  1.  ejus  fides  errori¬ 
bus  permixta  III.  2.  31. 

Israelis  seu  Judaeorum  praerogativae  II. 

11.  11. 

Judaei  vi  foederis  Evangelii  haeredes 
et  in  Dei  familia  primogeniti  IV.  16. 
14.  Vide  Israel. 

Judas  electus  quo  sensu  dicatur  III.  24. 
9.  panem  Domini,  non  panem  Domi¬ 
num  accepit  in  coena  IV.  17.  34. 

Judicia  Dei  duplicia  vel  castigationis  vel 
supplicii ,  prioribus  in  fideles ,  poste¬ 
rioribus  in  reprobos  utitur  III.  4.  31. 

Judiciorum  forensium  usus  quomodo 
Christianis  licitus  IV.  20.  17,  18.  sub¬ 
lata  nempe  vindictae  cupiditate,  ibid. 
19.  cui  praeceptum  Christi  de  permit¬ 
tendo  ei  pallio,  qui  tunicam  abstule¬ 
rit,  non  adversatur  20.  nec  Paulus, 
dum  litigandi  furorem  nimium  in  Co¬ 
rinthiis  damnat  21. 

Judicium  ultimum  a  Christo  peragendum 
II.  16.  17,  18.  id  gravissimum  in  re¬ 
probos  futurum  est  III.  25.  12.  quam 
in  universum  rigidum  III.  12.  4. 

Juramenti  definitio ,  ubi  legitimum  est, 
species  est  divini  cultus ,  in  eoque 
tum  perjurium,  tum  Dei  contemptus 
(qui  jurejurando  supervacuo  innecti¬ 
tur),  tum  alterius  quam  Dei  invocatio 


cavenda  sunt  II.  8.  23,  24,  25.  taliter 
usurpatum  a  Christo  non  est  prohibi¬ 
tum  26.  nec  publica  solum  licita,  sed 
et  privata  27.  jurisjurandi  formulae  24. 

Jurisdictio  in  homine  duplex,  spiritualis 
et  corporalis  III.  19.  15. 

Jurisdictio  in  Ecclesia  necessaria,  et  pe¬ 
nes  quos  esse  debeat  IV.  11.  1.  ty¬ 
rannidi  Romani  Pontificis  occasionem 
dedit  IV.  7.  5. 

Justificatio  fidei ,  maximi  est  momenti 
III.  11.  1.  ac  primo  ostenditur  esse 
nomen  forense,  non  infusionem  justi¬ 
tiae  denotare  2,  3.  et  paucis  ejus  ve¬ 
ritas  in  antecessum  et  quid  sit,  mon¬ 
stratur  4.  nullo  autem  modo  fit  per 
essentialem  justitiam,  quae  nobis  in¬ 
fundatur,  ut  somniat  Osiander,  qui 
refellitur  5 — 11.  ubi  ostenditur,  quo¬ 
modo  Christus  nobis  factus  sit  justi¬ 
tia,  utriusque  nimirum  naturae  re¬ 
spectu;  adscribenda  autem  est  justifi¬ 
catio  omni  ex  parte  fidei,  nullo  modo 
operibus,  et  recte  nos  restringere  pro¬ 
batur  hoc  modo,  sola  fide  nos  justi¬ 
ficari  13 — 20.  haec  justificatio  recon¬ 
ciliatione  cum  Deo,  quae  sola  pecca¬ 
torum  remissione  constet ,  absolvitur 
23.  ut  haec  gratuita  fidei  justificatio 
nobis  persuadeatur ,  ad  Dei  tribunal 
tollendas  esse  mentes  ,  qua  conside¬ 
ratione  omnium  operum  justitia  eva¬ 
nescit  III.  12.  1 — 8.  id  ulterius  evin¬ 
citur  ex  duobus,  quae  in  justificatione 
observanda  sunt ,  Dei  gloria  et  con¬ 
scientiae  tranquillitate  III.  13.  1 — 5. 
et  ex  ejus  initio  continuisque  progres¬ 
sibus  III.  14.  1  —  21.  Quae  omnia 
vindicantur,  contra  operum  merita  III. 
15.  1 — 8.  in  cujus  cap.  sect5.  summa 
hujus  doctrinae  proponitur;  qua  bona 
opera  et  studium  bene  agendi  minime 
evertitur ,  nec  homines  ad  peccandum 
illiciuntur  III.  16.  1  —  4.  quo  vero 
sensu  dicat  aliquando  Scriptura  fide¬ 
les  operibus  justificari  III.  17.  8 — 12. 
et  legis  factores  ibid.  13.  item  eum, 
qui  ambulat  in  sua  integritate,  justum 
esse,  ibid.  15.  Quod  autem  fideles 
saepenumero  justitiam  suam  Deo  exa¬ 
minandam  offerant,  nihil  obstat  14. 
nec  Christi  dictum,  si  vis  ad  vi¬ 
tam  ingredi,  sprva  mandata 
HI.  18.  9. 

Justitia  Christi  perfectissima  III.  14. 
12.  et  III.  15.  5.  qualis  illa  et  no¬ 
stra  sit  III.  11.  10.  ista  priori  sola 
justi  sumus  III.  11.  22,  23. 

Justitia  operum  ex  mercede  ifs  promissa 
colligi  non  potest  III.  18.  1.  Sophi- 

starum  justitia  partialis  operum  refel¬ 
litur  III.  14.  13.  Vide  Justificatio. 

Justi  cur  fideles  appellati  III.  17.  10. 

et  IV.  15.  10. 

L. 

Labyrinthus  omnibus  hominibus  mero 
lumine  naturali  praeditis  suum  inge¬ 
nium  est  I.  5.  12.  talis  et  nobis  ful¬ 
gor  divini  vultus ,  nisi  Verbi  linea  in 
ipsum  dirigamur  I.  6.  3.  et  I.  13.  21. 
labyrinthus  conscientiae  seu  ejus  scru¬ 
puli  vitandi  III.  19.  7. 

Lacedaemoniorum  rigidissima  disciplina 
IV.  13.  8. 

Laicis  seu  non  vocatis  ad  ministerium 
baptizare  illicitum  IV.  15.  20. 

Lampadum  instar  sunt  Dei  opera  ad  ejus 
gloriam  illustrandam  I.  5.  14. 

Lapsus  primi  hominis  et  ejus  gravitas 
describitur  II.  1.  1,  4.  et  ejus  deplo¬ 
randi  ostenduntur  effectus  5 — 8. 

Lapsus  lubricus  est,  non  ferre  Eccle¬ 
siam  nisi  omni  modo  perfectam  IV. 

1.  13. 

Lapsus  seu  Apostasiae  in  reprobis  causa 

II.  5.  3.  is  plene  describitur  III.  3. 

21—24. 

Laquei  Papales  impii  et  tyrannici ,  con¬ 
scientiis  intolerabile  jugum  imponen¬ 
tes  IV.  10.  1,  2,  3,  12.  et  III.  4.  24. 

Larvae  tantum  pastorum  nunc  in  Papatu 

III.  4.  7.  et  IV.  5.  4. 

Latrones  Papistici  bona  Ecclesiastica  in¬ 
ter  se  diviserunt  IV.  5.  16.  in  La¬ 
trone  nullum,  cum  crucifigeretur,  elec¬ 
tionis  semen  III.  24.  11. 

Latriae  et  duliae  nugatoria  distinctio  I. 

11.  10.  et  I.  12.  2. 

Lazarum  e  sepulchro  egressum  fasciis 
quinam  solverint,  discipuli  Christi  an 
adstantes  Judaei  III.  4.  6. 

Lectio  Scripturae  necessaria  I.  9.  1,  2. 

Lectores  quinam  in  Vetere  Ecclesia  IV. 

4.  3,  9. 

Legislator  mentium  unus  Deus  IV.  10.  7. 

Leprosi  ad  sacerdotes  cur  missi  III. 

4.  4. 

Lex  cur  promulgata  I.  6.  2.  miraculose 
fuit  conservata ,  in  persecutionum  ve¬ 
hementia  I.  8.  9.  legis  moralis  summa 
II.  8.  11,  51.  ejus  usus  tum  quoad 
regenitos,  tum  quoad  irregenitos  ,  po¬ 
pulum  autem  speciatim  Israeliticnm 
ad  Christum  duxit  I.  11.  1.  et  II.  7. 
1—13.  et  III.  19.  2.  et  IV.  15.  12. 
lex  tum  ceremonialis ,  tum  moralis 
quatenus  abolita  fuerit  II.  7.  14 — 17. 
est  spiritualis  animumque  respicit  II. 
8.  6,  51.  ob  carnis  imbecillitatem  ob¬ 


servari  plene  a  nullo  homine  potest 
adeoque  est  impossibilis  II.  5.  6  ,  7. 
et  II.  7.  4,  5.  duabus  constat  parti¬ 
bus  ,  una  quae  Deum ,  altera  quae 
proximum  respicit  II.  8.  11,  12,  50. 
et  IV.  20.  15.  ejus  plena  explicatio 
II.  8.  1 — 59.  lex  naturalis  cum  mo¬ 
rali  et  insita  justi  et  aequi  cognitione 
convenit,  nisi  quod  haec  expressior  sit 
II.  2.  22.  et  II.  8.  1.  et  Dei  justi¬ 
tiam  nostramque  iniquitatem  et  ex  ea 
humilitatem  nos  melius  edoceat  II.  8. 

2,  3.  nihil  ei  Christus  addidit  II.  8. 

7.  in  ejus  praeceptis  et  interdictis 
semper  plus  inest,  quam  verbis  ex¬ 
primatur;  itaque  in  iis  explicandis 
utrorumque  ratio  seu  finis  inspicien¬ 
dus  est,  ibid.  8,9.  et  cur  Deus  in 
iis  efferendis  concisis  ejusmodi  loquen¬ 
di  formulis  usus  sit  10.  legis  univer- 
sim  sumptae  divisio  in  moralem ,  ce- 
remonialem  et  forensem  IV.  20.  14. 

Leges  civiles  Rerump.  nervi  IV.  20.  14. 
a  Magistratu  possunt  ferri,  ibid.  15. 
et  an  forenses  Judaeorum  ubique  ob¬ 
servandae  sint  in  omnibus  regnis  ibid. 

14,  15,  16. 

Leges  nullae  ab  hominibus  conscientiis 
poni  possunt  III.  3.  24.  et  IV.  10. 

7,  etc. 

Libertatis  Christianae  cognitio  summe 
necessaria  III.  14.  1.  in  tribus  par¬ 
tibus  sita  est,  ibid.  2 — 8.  male  autem 
ad  carnis  licentiam  rapitur  et  fratrum 
scandalum,  cum  tota  spiritualis  sit 
ibid.  9,  10. 

Libertas  populo  in  eligendis  Episcopis 
quamdiu  manserit,  et  quando  erepta 
fuerit  IV.  4.  11,  12,  13.  et  IV. 

5.  2. 

Libero  arbitrio  homo  in  prima  creatione 
fuit  praeditus ,  lapsu  amisit ;  ex  hu¬ 
jus  rei  ignoratione  errores  apud  Phi¬ 
losophos  de  naturali  virtutis  amore 
etc.,  oriundi,  quibuscum  faciunt  ii  inter 
Christianos ,  qui  paganismum  cum 
Christianismo  miscentes  in  corrupto 
hoc  statu  id  homini  assignant  I.  15. 

8.  ea  facultas  in  primo  homine  fuit 
mutabilis  et  flexibilis  ad  malum,  quod 
lapsum  tamen  non  excusat,  ibid.  Ut 
vero  jam  est,  nullam  habet  ejusmodi 
libertatem:  itaque  et  ad  Dei  gloriam 
pertinet  et  e  re  nostra  est  confiteri, 
vires  nostras  esse  baculum  arundi¬ 
neum  ,  et  quid  in  hac  disputatione 
cavendum  II.  2.  1.  Philosophorum 
de  libero  arbitrio  sententiae  viribus¬ 
que  intellectus  et  voluntatis,  ibid.  2, 

3.  Scriptorum  Ecclesiasticorum,  qui 

licet  mentis  sanitatem  et  voluntatis 
electionem  ex  peccato  vulneratas  ag¬ 
noscerent  ,  nimis  hic  philosophice  et 
obscure  saepius  sunt  loquuti  (excepto 
uno  Augustino)  et  quae  ad  id  eos 
causae  moverint  4.  quibus  in  rebus 
concedant  vulgo  homini  liberum  arbi¬ 
trium  ,  ubi  de  triplici  ejus  voluntate 
et  triplici  voluntatis  libertate  5.  Re¬ 
centi  orum  hac  de  re  judicium ,  qui 
in  deterius  semper  lapsi  sunt ,  Lom- 
bardique  de  arbitrii  libertate  ingenua 
confessio ,  ubi  de  trita  distinctione 
gratiae  operantis  et  cooperantis  6.  et 
quanti  ipsum  nomen  faciendum  sit  7. 
quantaque  cum  cautione  a  Veteribus, 
praecipue  Augustino,  sit  usurpatum  8. 
quamvis  hic  vacillarint  ita  Veteres, 
apparet  tamen  ex  eorum  infinitis  sen¬ 
tentiis,  humana  virtute  quam  minimo 
aestimata ,  omnem  bonorum  laudem 
Spiritui  S.  detulisse  9.  non  est  autem 
aestimanda  haec  libertas  ab  eventu, 
sed  a  judicii  et  voluntatis  electione 
2,  4,  8.  fundamentum  vero  hujus  dis¬ 
putationis  debet  esse  humilitas,  ne 
quid  nobis ,  quod  nostrum  non  est, 
arrogemus  II.  2.  10,  11.  eum  in  finem 
affertur  et  explicatur  egregia  illa  sen¬ 
tentia  Augustini ,  naturalia  dona  per 
peccatum  fuisse  corrupta,  supernatu- 
ralia  sublata  12.  Quae  in  prioribus 
ipsi  libertas  et  notitia  adhuc  reman¬ 
serit,  ubi  si  aliquando  excellit,  agnos¬ 
cenda  est  Spiritus  S.  gratia  12 — 17. 
Quoad  supernaturalia,  ostenditur,  in¬ 
tellectum  ex  se  esse  caecum  11 — 25. 
voluntatem  in  malum  pronam  26,  27. 
(II.  4.  1.)  id  porro  evincitur  ex  elo¬ 
giis  ,  quibus  homo  in  Scripturis  in¬ 
signitur  II.  3.  1,  2.  Nec  obstat  Eth¬ 
nicorum  aliquorum  exemplum ,  qui 
natura  duce  honestissimam  vitam  du¬ 
xerunt  3 ,  4.  Haec  omnia  diffusius 
probantur  ex  adjutorio  gratiae,  quod 
homini  est  necessarium  ad  omne  bo¬ 
num  6  — 10  etc.  tota  haec  doctrina 
contra  adversariorum  objectiones  vin¬ 
dicatur,  ac  docetur,  peccatum  esse  ne¬ 
cessarium  ,  nec  tamen  minus  debere 
imputari:  esse  voluntarium  nec  tamen 
evitabile  II.  5.  1.  aliaque  in  contra¬ 
rium  argumenta  solvuntur  2 — 19.  ubi 
ostenditur,  quem  usum  habeant  etiam 
erga  infideles  admonitiones  et  exhor¬ 
tationes,  praecepta,  promissiones  etc., 
et  specialia  quaedam  testimonia  ab 
adversariis  detorta  explicantur ,  quo 
item  sensu  bona  opera  dicantur  no¬ 
stra  etc. 


Libertini  refutati  I.  9.  1,  2,  3.  et  III. 

3.  14. 

Ligare  et  solvere  quid  IV.  6.  3.  et  IV. 

11.  1,  2. 

Littera  occidens  et  Spiritus  quid  sint  et 
quomodo  opponantur  I.  9.  3.  et  II.  7. 

2,  7.  et  II.  11.  8. 

Lucretii  in  suis  scriptis  impietas  I.  5.  5. 

Lycurgi  rigidissimae  leges  IV.  13.  8. 

M. 

Macedonius  haereticus  refutatur  III.  13. 

6. 

Magistratus  functio  sancta  et  legitima 
coram  Deo  est  IV.  20.  4.  haec  cogi¬ 
tatio  piis  Magistratibus  ad  leniendas 
muneris  sui  difficultates  est  solatiiun, 
ibid.  6.  Hanc  functionem  et  guber¬ 
nandi  genus  non  impedit  allata  a 
Christo  Evangelii  perfectio  I.  5.  7. 
utriusque  tabulae  legis  Dei  debent  esse 
vindices ,  quod  sine  potestate  gladii 
fieri  non  potest  9.  pietas  Magistratus 
non  tollit  punitionem  sontium  et  san¬ 
guinis  effusionem,  modo  nimia  absit 
severitas  et  superstitiosa  clementiae 
affectatio  10.  de  eis  debent  honorifi¬ 
centissime  subditi  sentire  tanquam  de 
Dei  ministris  9.  14.  22.  illis  obedire, 
sive  edictis  parendum,  sive  tributa 
solvenda  sint,  nec  eorum  est,  in  illo¬ 
rum  officium  involare  23.  Principes 
etiam  tyrannice  dominantes  ferendos 
esse  24,  25.  quia  sine  singulari  Dei 
providentia  ad  hunc  honoris  gradum 
evecti  non  sint  26 — 29.  et  31.  iis  ta¬ 
men  ,  qui  vindices  constituti  sunt  li¬ 
bertatis  populi,  eorum  fraenare  furo¬ 
rem  licet  31.  istius  modi  deus  mira¬ 
bili  sua  bonitate  in  populi  aliquando 
libertatem  excitat.  Quaecunque  autem 
Regibus  debetur  obedientia,  a  man¬ 
datis  Dei  nos  non  abducere  debet; 
si  illis  contrarium  jubeant,  satius  est, 
obedire  Deo  quam  hominibus  32.  et 
II.  8.  38. 

Magnitudo  animi  Christiani  in  afflictio¬ 
nibus  doloris  sensum  non  tollit  III.  8.  8. 

Maledicentia  damnatur  if.  8.  47,  48. 

tum  Malitia ,  tum  superstitione  notitia 
Dei  homini  naturaliter  insculpta  suf¬ 
focatur  I.  4.  4. 

Mandata  seu  praecepta  legis  perfectis¬ 
simam  continent  justitiam  II.  8.  4. 
ex  consideratione  finium  suorum  ex¬ 
plicanda  sunt,  ibid.  8.  mandatum  Dei 
de  se  invocando  III.  20.  13.  mandata 
Dei  III.  20.  31.  et  IV.  20.  6. 

Manducatio  carnis  Christi  salutifera  et 
realis,  non  tamen  corporalis  IV.  17. 

1 ,  4.  quomodo  a  simplici  in  Chri¬ 
stum  fide  differat  5,  6,  7,  8,  etc. 

Manichaei  haeretici  refelluntur  I.  13.  1. 
et  I.  14.  3.  et  I.  l5.  5.  et  II.  1.  11. 
et  II.  11.  3.  et  II.  13.  1,  2.  et  II.  14. 
8.  et  III.  11.  5.  et  III.  23.  5.  et  III. 

25.  7.  et  IV.  12.  19. 

Mannae  descensus  Mosis  doctrinam  con¬ 
firmavit  I.  8.  5,  6.  non  ad  sublevan¬ 
dam  Israelitarum  famem  modo,  sed 
confirmandam  fidem  praecipue  valebat 
II.  10.  5,  6. 

Manuah  Deum  videt  et  adorat,  non  An¬ 
gelum  I.  13.  10. 

Manuum  impositio  in  pastorum  electione 
Apostolicae  institutionis  IV.  3.  16. 
earum  elevatio  in  precibus  attentionis 
adminiculum  III.  20.  5. 

Marcionitae  refutantur  II.  13.  1,  2.  et 
IV.  17.  17. 

Maria  Christi  mater  Josephi  consangui¬ 
nea  II.  13.  3. 

Martyrum  sanguis  Scripturae  animis  no¬ 
stris  confirmat  fidem  I.  8.  15.  alius 
ejus  fructus  III.  5.  4. 

Matrimonium  divinae  est  institutionis  ad 
sublevandam  hominum  imbecillitatem, 
quibus  duplice  nomine,  si  continere 
se  nequeant,  nunc  necessarium  est  II. 
8.  41,  42,  43.  unde  nullis,  non  Ec¬ 
clesiae  ministris,  debet  interdici  IV. 
12.  23,  etc.  et  IV.  13.  3,  17,  18,  19. 
libidinum  tamen ,  quarum  est  reme¬ 
dium,  incitamentum  esse  non  debet 
II.  8.  44.  non  est  Sacramentum  IV. 

19.  34—37. 

Mediatoris  ut  posset  praestare  officium 
Christus,  debuit  fieri  homo,  alius  autem 
id  muneris  obire  non  poterat,  nec  ex 
Angelis,  nec  ex  Adae  filiis  II.  12.  1, 

2,  3.  Cum  vero  officium  illud  sum- 
serit,  ut  peccatores  liberaret,  recte 
contra  Osiandrum  colligitur,  Christum 
hominem  futurum  non  fuisse,  si  Adam 
perstitisset  4  —  7.  non  redemptionis 
mediator  tantum ,  sed  et  intercessio¬ 
nis  est  III.  20.  20.  Quomodo  duae 
naturae  Mediatoris  unam  efficiant  per¬ 
sonam  ,  ubi  communicatio  idiomatum 
explicatur  et  Nestorius  Eutyches  re¬ 
futatur  II.  14.  1 — 4.  ac  Serveti  circa 
ejus  personam  impia  figmenta,  quae 
diluuntur,  ostenditurque  simul  contra 
ipsum,  fuisse  jam  Filium  ante  incar¬ 
nationem  5  —  8.  Vide  Christus  et 
Jesus. 

Meditationes  piae  de  Dei  operibus  I.  5. 

5.  et  I.  14.  21.  et  III.  25.  1. 

Merces  fidelibus  cur  promissa  III.  18. 

Index  ad  Calv.  Institut. 


3 ,  4.  non  probat  merita  operum, 
ibid. 

Mendacium  praecepto  nono  damnatum, 
cujus  et  expositio  additur  II.  8.  47, 

48. 

Meritum  recte  Christo  et  ejus  passioni¬ 
bus  tribuitur  II.  17.  1 — 5.  quaerere, 
an  sibi  aliquid  meruerit,  temerariae 
et  stultae  curiositatis  est,  ibid.  6. 

Merita,  quae  Papistae  tribuunt  operibus, 
tam  Dei  gloriam,  quam  salutis  nostrae 
certitudinem  evertunt  III.  15.  1,  etc. 
meriti  nomen  qui  primus  bonis  ope¬ 
ribus  aptavit,  male  fidei  sinceritati 
consuluit,  ibid.  2.  qui  autem  huc  tor¬ 
quentur  loci ,  exponuntur  3 ,  4.  imo 
non  meritis  Deus  gratiam  reddit,  sed 
ex  mera  sua  benignitate  II.  5.  2. 
Nec  Christus  primam  tantum  nobis 
gratiam  confert,  cujus  nos  postea  dua 
operibus  mereamur ,  sed  salutem  dat 
ex  asse  III.  15.  6,  7. 

Michaelis  nomen  an  Angelorum  ordinem 
et  hierarchiam  evincat  I.  14.  8. 

Michael  Servetus,  vide  Servetus. 

Milesiorum  proverbium  IV.  13.  15. 

Ministerium  Verbi  in  Ecclesia  necessa¬ 
rium,  ejusque  efficacia  IV.  1.  5,  6. 
Cum  Deus  per  se  immediate  nos  do¬ 
cere  possit  vel  per  Angelos,  cur  id 
per  homines  peragi  velit  IV.  3.  1,  2, 
3.  quae  Ministrorum  Ecclesiae,  Pro¬ 
phetarum,  Apostolorum,  Evangelista- 
rum,  Pastorum  et  Doctorum  functio, 
ibid.  5.  Apostolorum  et  pastorum 
praecipuae  sunt  partes ,  Evangelium 
annuntiare  et  administrare  Sacramenta 

6.  hi  ita  sunt  locis  alligati,  ut  alio 
migrare  sine  publica  autoritate  ne¬ 
queant,  in  quo  ab  Apostolis  differunt 

7.  Episcoporum  autem,  presbytero¬ 
rum,  pastorum  et  ministrorum  nomina 
indiscriminatim  usurpantur  8.  quod 
hi  omnes  in  Ecclesia  spargunt  ver¬ 
bum  ,  cum  semini  comparetur,  totum 
profectum  a  Spiritus  S.  efficacia  ac¬ 
cipit,  ubi  ostenditur  ministerii  externi 
et  interni  differentia,  et  quantum  prius 
illud  valeat  IV.  1.  6.  et  IV.  14.  11. 
Nullus  se  ad  hoc  usurpandum  inge¬ 
rere  potest,  sed  vocatio  requiritur  IV. 

3.  10.  quales  Episcopos  eligi  oporteat, 
et  a  quibus  ,  quoque  ritu  muneri  suo 
initiandi  sint,  ibid.  11  — 16.  ordines 
Ministrorum  in  Vetere  Ecclesia,  Pa¬ 
stores  nempe,  Seniores  et  Diaconi  IV. 

4.  1,  11.  Mandatum  remittendorum 
et  retinendorum  peccatorum ,  tum  il¬ 
lud  ligandi  et  solvendi  ad  verbi  mi¬ 
nisterium  referri  debet  IV.  11.  1. 

b 

Ministrorum  paupertas  gloriosa  IV.  5. 

17.  Vide  Pastores. 

Ministerium  Joannis  baptistae  partim 
legale,  partim  Evangelicum  II.  9.  5. 
non  ita  tamen,  quin  cum  illo  Aposto¬ 
lorum  unum  fuerit  IV.  15.  7. 

Ministeriale  caput  in  Ecclesia  nullum 
IV.  6.  9. 

Miracula  Christi  propria  ipsius,  non  mi- 
nisteriali  virtute  edita  I.  13.  13.  mi¬ 
racula  Mosis  nullis  cavillis  obnoxia 
legis  ab  ipso  latae  divinitatem  pro¬ 
bant  I.  8.  5. 

Miseriae  humanae  mederi  Deus  voluit 
pro  immensa  sua  bonitate  per  Filii 
missionem  II.  12.  5.  miseriis  perpe¬ 
tuis  homo  subjectus  I.  3.  3.  et  I.  17. 
10.  et  III.  7.  10.  et  III.  8.  11.  mi¬ 
seriae  impiorum  in  inferno  summae 
III.  25.  12. 

Misericordia  Dei  et  ejus  veritas  perpe¬ 
tuo  nexu  conjunctae  III.  13.  3.  et  III. 
2.  7.  illa  in  omnes  creaturas  est  ef¬ 
fusa  I.  5.  6. 

Missa  quid  ex  Romanensium  sensu  et 
quid  ex  vera  descriptione  IV.  18.  1. 
ejus  sacrilegia,  abolet  Christi  sacer¬ 
dotium  ,  ejus  crucem  sepelit,  erecto 
alio  altari  2,  3.  nec  juvat  missarios 
Christi  mactatores  incensum  illud  Ma- 
lachiae  ubique  offerendum  4.  Mortis 
Christi  memoriam  praeterea  ex  homi¬ 
num  mentibus  obliterat  fructumque 
ejus  nobis  tollit  et  Coenae  Sacramen¬ 
tum  antiquat  6,  7.  (II.  15.  6.  et  IV. 
2.  9.)  Missae  nomen  unde  defluxerit 
8.  quae  Veterum  auctoritate  defendi 
non  potest,  quamvis  coenam  commu¬ 
niter  sacrificium  dixerint  et  nimis  de¬ 
flexerint  ad  legis  umbras  10,  11. 
quanti  autem  sit ,  aestimari  potest, 
quod  ejus  fiducia  multi  secure  vitiis 
suis  indulgeant  15.  alii  describuntur 
abusus,  qui  circa  eam  locum  habent 

18.  foedus  missariorum  quaestus  IV. 

5.  9. 

Moderatorum  Ecclesiae  munus  IV.  3.  8. 

et  IV.  11.  1. 

Modestia  praecipua  fidelium  virtus  II. 

2.  1,  11.  et  III.  12.  6,  7,  8. 

Monachi  primitivae  Ecclesiae  incogniti 
IV.  5.  8.  in  Veteri  vero  Ecclesia  qua 
sanctitate  excelluerint  et  quam  rigide 
vixerint,  Augustini  verbis  enarratur 
IV.  13.  8 — 10.  hodiernorum  corrup¬ 
tissimi  mores,  ibid.  15.  et  factionum 
nomina  14.  ac  temeraria  vota ,  qui¬ 
bus  daemoniis  potius ,  quam  Deo  se 
consecrant  17.  superbus  perfectionis 
titulus ,  quo  se  venditant ,  excutitur 


11  — 13.  ac  asseritur,  ipsos  Dcclesiae 
communionem  suo  discessu  in  coeno¬ 
bia  et  separatis  religionis  exercitiis 
discerpere  14.  Ne  veteres  tamen  qui¬ 
dem  Ecclesiae  monachi  omni  ex  parte 
excusandi  sunt  16.  Immerito  fractae 
fidei  accusari  et  perjurii ,  qui  a  Mo- 
nachismo  ad  honestum  vitae  genus 
concedunt,  quum  vota  illegitima,  qna- 
lia  sunt  illa  monachorum ,  ne  fieri 
quidem,  multo  minus  praestari  debue¬ 
rint  20,  21. 

Moniales  veteri  Ecclesiae  ignotae,  nec 
verbo  Dei  nititur  ipsarum  institutum 
IV.  13.  19. 

Monicae  matris  Augustini  anile  votum 

III.  5.  10. 

Monitiones  privatae  et  publicae  in  Ec¬ 
clesia  necessariae  IV.  12.  2. 

Monothelitae  refelluntur  II.  16.  12. 

Montanus  refutatur  IV.  12.  23. 

Mortis  Christi  magna  vis ,  ubi  docetur, 
Christus  quamvis  tota  vita  Redemto- 
ris  partes  obierit,  Scripturam  tamen 
nos  perpetuo  ad  mortem  ejus  mittere, 
et  cur  quaque  de  causa  mortem  cru¬ 
cis  specialiter  passus  sit ,  per  quam 
mortificationem  veteris  hominis  nostri 
perficit  II.  16.  5,  6,  7.  et  III.  3.  9. 
universa  missae  sacrilegio  aboletur 
IV.  18.  4,  6. 

Mors  fanaticorum  quorundam  voluntaria 
ex  mera  intemperie  I.  8.  13.  sed  ve¬ 
hementi  zelo  eam  martyres  obierunt, 
ibid.  a  fidelibus  contemni  debet  III. 

9.  5. 

Mortificatio  carnis  nostrae  vi  mortis 
Christi  peragitur  II.  16.  7.  et  poeni¬ 
tentiae  partem  constituit  III.  3.  8,  9. 

Morum  examen  semper  habitum  a  Vete¬ 
ribus  in  ministrorum  ordinatione  IV. 

5.  14. 

Mortuorum  intercessio  nulla  III.  20.  21. 

Moses  omnium  Prophetarum  princeps 
IV.  8.  2.  familiariter  et  populariter 
historiam  suam  conscripsit  I.  14.  3. 
ejus  auctoritas  et  miracula  I.  8.  4,  5. 

Motus  qualescunque  animi  seu  boni  seu 
mali  Dei  directioni  subiecti  I.  18.  2. 

Mulieres  sub  hominum  nominibus  in  ge¬ 
nealogiis  comprehenduntur,  nec  tamen 
aaitopoi  II.  13.  3.  iis  baptizare  illi¬ 
citum  IV.  15.  20.  an  in  earum  car¬ 
baso  et  silentio  religio  IV.  10.  31. 

Mundi  duo  in  homine  seu  duplex  re¬ 
gimen  III.  19.  15.  et  IV.  20.  1.  mun¬ 
dus  vitiorum  in  hominis  anima  re¬ 
conditus  III.  7.  2.  mundus  a  Deo 
creatus  I.  14.  1,  etc.  idque  hominis 

causa  I.  16.  6.  ejus  gubernatio  per 
divinam  providentiam,  ibid.  1 — 5. 

Mysterii  nomen  quibus  rebus  a  Vetere 
interprete  adaptatum  IV.  14.  2.  my¬ 
steria  spiritualia  naturalis  homo  non 
intelligit  II.  2.  20. 

N. 

Naamanis  Syri  fides  in  Christum  etiam 
respexit  III.  2.  31. 

Natales  an  a  quibusdam  populis  justa 
de  causa  lacrimis  conspersi  III.  9.  4. 
et  an  non  nasci  recte  senserint  melius 
esse,  quam  in  lucem  edi,  ibid. 

Naturae  humanae  universalis  post  pec¬ 
catum  corruptio  II.  5.  1.  et  II.  3.  6. 

Natura  duplex  in  una  Mediatoris  persona 
II.  14.  1. 

Nebucadnezar  servus  Dei  cur  dictus  I. 

18.  1.  et  IV.  20.  27. 

Necessitas  recte  distinguitur  in  eam, 
quae  est  secundum  quid,  et  absolutam 
I.  16.  9.  necessitas  et  coactio  diffe¬ 
runt  II.  3.  5.  illa  peccato  eompetit, 
nec  tamen  propterea  peccatum  esse 
desinit  II.  5.  1.  Necessitas  fatalis 
Stoicorum  longe  a  providentia  differt. 

I.  16.  8. 

Nehemiae  jejunium  sanctum  neque  su¬ 
perstitiosum  IV.  12.  16. 

Nestorius  haereticus  refellitur  II.  14. 

4,  5. 

Nicaenae  synodi  secundae,  quae  imagi¬ 
nes  et  collocandas  in  templis  et  ado¬ 
randas  decrevit,  impietas  I.  11.  14. 

et  IV.  9.  9. 

Nomen  Dei  summa  cum  reverentia  usur¬ 
pandum  II.  8.  22.  quomodo  sancti¬ 
ficandum  III.  20.  41.  Christi  nomen 
aliquando  Ecclesiae  ejus  tribuitur  IV. 

17.  22. 

Notae  Ecclesiae  verae  quae  IV.  1.  7. 

Notitia  Dei  cum  nostri  cognitione  con¬ 
juncta  I.  1.  1,  2,  3.  quo  tendere  de¬ 
beat  I.  2.  1,  2,3.  et  I.  5.  9,  10. 
malitia  et  superstitione  saepe  suffoca¬ 
tur  I.  4.  1 — 4.  insculpta  quidem  est 
omnium  cordibus  I.  3.  1,  2,  3.  et  in 
mundi  gubernatione  lucet  I.  5.  1 — 10. 
sed  quia  haec  posterior  etiam  homi¬ 
num  malignitate  sine  profectu  effluit, 
ibid.  11 — 15.  clarius  in  Scripturis 
ob  oculos  poni  necesse  fuit  I.  6.  1. 
Vide  Cognitio. 

Novatiani  refelluntur  III.  3.  21.  et  IV. 

1.  23. 

O. 

Obcaecationis  reproborum  causa  III.  20. 

46.  et  III.  24.  12.  et  I.  18.  2. 


Obedientia  Mediatoris  Adae  inobedientiae 
opponi  debet,  ut  Deus  nobis  recon¬ 
ciliaretur  II.  12.  3.  eadem  nostra  de¬ 
levit  peccata  II.  16.  5.  obedientia 
Deo  gratissima  II.  8.  5.  et  IV.  10. 
17.  parentibus  debita  II.  8.  35,  37, 
38.  Regibus  etiam  et  Magistratibus 
quibuscunque  IV.  20.  8,  22,  23.  sed 
ad  aras  ibid.  32. 

Objectum  fidei  an  Deus  sine  interventu 
Christi  II.  6.  4.  et  III.  2.  1.  objec¬ 
tum  fidei  quod  III.  2.  6.  et  III.  3. 

1,  9. 

Observatio  dierum  superstitiosa  dam¬ 
nanda  II.  8.  31.  qui  autem  a  nobis 
observantur,  ad  decorum  tantum  per¬ 
tinent  ,  ibid.  legis  observatio  est  im¬ 
possibilis  II.  7.  5. 

Occidere  illicitum  II.  8.  39.  etiam  se 
ipsum  III.  9.  3,  4. 

Odium  fratris  est  homicidium  II.  8.  39. 
odium  peccati  poenitentiae  est  exor¬ 
dium  III.  3.  20. 

Officiales  Episcoporum  in  Papatu  quale 
genus  hominum  IV.  11,  7,  8. 

Officium  pastoris  differt  ab  officio  Prin¬ 
cipis  IV.  11.  8  et  Regis  IV.  7.  24. 

Oleum  papistarum  in  extrema  unctione 
nugatorium  IV.  19.  20.  Spiritus  S. 
saepe  olei  nomine  exprimitur  II.  15. 

5.  et  III.  1.  3.  et  IV.  19.  18. 

Omnipotentia  Dei  non  otiosa,  sed  ope¬ 
rosa  et  efficax  I.  16.  3. 

Opera  Dei  ordinaria  et  extraordinaria 
ejus  existentiam  evincunt  I.  5.  10  etc. 
fides  aliquando  opus  dicitur  III.  18. 
10.  opus  vero  est  Spiritus  Sancti  III. 
2.  33 — 36.  et  IV.  14.  8.  in  opere 
eodem  quomodo  Deus ,  diabolus  et 
homo  concurrant;  ille  justus,  hi  in¬ 
justi  sint  I.  18.  4.  et  II.  4.  2.  Opera 
carnis  a  peccato  originali  oriunda  II. 
1.  8.  et  IV.  15.  10.  Hypocritarum 
opera  Deus  respuit  III.  14.  7.  opera 
supererogationis  refutata  II.  8.  56.  et 
III.  14.  14.  et  IV.  13.  12.  opera  bona 
a  Dei  gratia  procedunt  II.  3.  6,  13. 
et  a  fide,  qnae  ejus  donum  IV.  13. 
20.  Operum  justitia  nulla  III.  14. 
12  — 15.  et  III.  18.  1.  nec  iis  homo 
justificatur,  sed  sola  fide  III.  11. 
13 — 23.  ubi  autem  ipsa  Persona  est 
justificata  coram  Deo,  ipsa  etiam  opera 
Deo  probantur,  sed  personae  respectu, 
quam  gratuito  justifica!  III.  17.  10. 
nullo  enim  modo  sunt  coram  Deo  in 
se  pura  III.  12.  4,  5.  divisa  omni 
Adae  progenie  in  quatuor  partes, 
ostenditur,  tum  eos,  qui  nulla  Dei  ag¬ 
nitione  praediti  sunt ,  tum  titulares 
b  * 

Christianos  et  hypocritas ,  quin  et  ip¬ 
sos  Dei  filios  et  qui  regeniti  sunt,  ope¬ 
ribus  non  posse  justificari  III.  14. 
1 — 11.  quare  nulla  in  iis  fiducia  po¬ 
nenda  III.  14.  16.  operibus  nostris 
nulla  ex  quatuor  causis  convenit ,  ut 
possint  dici  justitiae  aut  justificationis 
nostrae  causae  III.  14.  17.  quod 
sancti  ad  operum  suorum  innocentiam 
et  vitae  sanctitatem  etiam  coram  Deo 
saepenumero  recurrant,  quomodo  ac¬ 
cipiendum  sit,  ibid.  18,  19,  20.  et 
quo  sensu  Scriptura  asserat,  illa  Deum 
incitare  ad  nobis  benefaciendum  21. 
quatenus  bona  opera  dicantur  nostra 
II.  5.  14.  et  iis  remuneratio  promit¬ 
tatur  III.  15.  3.  nulla  dantur  mora¬ 
lia  opera,  quibus  ante  insertionem  in 
Christum  homines  gratiosi  Deo  red¬ 
dantur ,  ibid.  6.  et  III.  17.  4.  quae 
justitiae  cultoribus  in  Lege  sua  Do¬ 
minus  promisit,  fidelium  oppribus  re¬ 
pendit,  sed  ex  mera  gratia  III.  17. 

1,  2,  3.  duplex  quidem  apud  Deum 
hominis  acceptio,  et  personae  et  ope¬ 
rum  ,  sed  utraque  Dei  misericordiae 
adscribenda,  ibid.  4,  5.  cumque  dici¬ 
tur  Deus  iis  benefacere,  qui  ipsum  di¬ 
ligunt,  magis  indicatur,  quales  reddan¬ 
tur  illi,  quibus  Deus  benefacit,  quam 
causa,  cur  illis  benefiat  6.  cur  bona 
opera  justitiae  titulo  aliquando  insig¬ 
niantur  7.  unum  bonum  opus  aut 
plura  non  sufficiunt  ad  salutem,  quam¬ 
vis  ad  damnationem,  hicque  fallit  con¬ 
trariorum  regula  III.  18.  10.  qua  de 
causa  Dominus  testetur,  se  operibus 
nostris  rependere,  quod  jam  ante  gra¬ 
tis  promiserat  III.  18.  3 — 7.  fidelium 
vero  justitia  in  operibus  inde  pendet, 
quod  a  Deo  per  veniam  approbentur, 

ibid.  5. 

Oraculorum  ope  primo  omnium  Patriar¬ 
chas  Deus  docuit  I.  6.  2.  et  IV. 

8.  5. 

Oratio  verae  fidei  semper  est  conjuncta, 
nec  haec  sine  illa  esse  ullo  modo  po¬ 
test  III.  20.  1.  quam  haec  Dei  in¬ 
vocatio  sit  necessaria  et  utilis ,  licet 
Dominus  opus  monitore  non  habeat 

2,  3.  orationis  leges,  cujus  prima  est, 
ut  ad  reverentiam  compositam  men¬ 
tem  habemus  ,  tanquam  cum  summo 
Rege  collocuturi  4,  5.  altera,  ut  'pe¬ 
tendo  inopiam  nostram  vere  semper 
sentiamus,  seriusque  impetrandi  affec¬ 
tus  cum  hoc  indigentiae  nostrae  sensu 
conjunctus  sit  6.  hac  de  causa  sem¬ 
per  orandum ,  ad  quod  nos  debet 
etiam  incendere  peccatorum  nostrorum 


recordatio,  quorum  remissione  indige¬ 
mus  7.  tertia  precandi  lex  est  omnis 
propriae  fiduciae  abdicatio  8.  qua¬ 
propter  perpetua  veniae  deprecatio  et 
humilis  culpae  confessio  cum  preci¬ 
bus  conjunctae  esse  debent  9.  et  quo 
sensu  accipiendae  sint  Sanctorum  ora¬ 
tiones  ,  in  quibus  etiam  coram  Deo 
ad  innocentiam  suam  confugiunt  10. 
Quarta  lex  est,  ut  vera  humilitate  in 
nobis  prostrati  certa  nihilominus 
Deum  exorandi  spe  ad  precandum 
animemur ;  ita  in  precibus  cum  poe¬ 
nitentia  fides  concurrit  11,  12.  haec 
exorandi  fiducia  subnititur  tum  Dei 
mandato,  quo  se  invocari  jussit,  tum 
promissionibus ,  quibus  se  invocanti¬ 
bus  adfuturum  promisit  13,  14.  et  cur 
aliquorum  precibus  annuerit,  quae 
nulla  promissione  nitebantur  15-  non 
ita  tamen  rigide  Deus  has  leges  exigit, 
quin  multas  hic  infirmitates  toleret 
16.  In  Christi  vero  solius  nomine 
orandum,  neque  alius  interventu  un¬ 
quam  exauditi  fideles  17,  18,  36.  qui 
alio  confugiunt,  praeter  iram  in  throno 
Dei  nihil  sibi  faciunt  reliquum  19. 
ubi  simul  ostenditur,  quomodo  Chri¬ 
sti  mediationi  et  intercessioni  non  sit 
contrarium,  quod  alii  pro  aliis  orare 
jubeamur.  Refelluntur  Sophistae,  qui 
redemptionis  tantum  Christum  media¬ 
torem  esse  volunt,  non  item  interces¬ 
sionis  20.  huc  enim  honoris  Sancti 
mortui  evehi  non  debent  nec  Chri¬ 
stus  misellorum  hominum  turbae  mis¬ 
ceri  21,  22.  contraria  argumenta  re¬ 
felluntur  23 — 27.  orationis  species, 
ubi  occurrit  gratiarum  actio,  cui  perpe¬ 
tuo  fidelibus  incumbendum  28.  29. 
de  Papistarum  in  precibus  battologia, 
de  quaerendo  in  iis  habendis  secessu 
deque  orationibus  publicis  29.  sunt 
autem  vernaculo  sermone  concipien¬ 
dae  et  quomodo  contra  hanc  regulam 
peccetur  in  papatu,  ubi  et  de  genicu¬ 
latione  et  capitis  detectione  33.  for¬ 
mulam  orandi,  quia  perpetuo  nos  aber¬ 
rare  contingeret ,  pro  immensa  sua 
bonitate  Christus  nobis  tradidit,  quae 
omni  ex  parte  explicatur ,  proposita 
orationis  Dominicae  divisione  34,  35. 
expositione  36  etc.  absolutissima  haec 
oratio  est  48.  cui  nihil  addendum, 
quamvis  non  semper  iisdem  verbis 
preces  nostras  concipi  necesse  sit  49. 
peculiariter  sine  ulla  Dei  offensione 
pro  nobis  et  certis  aliis  precari  licet, 
quamvis  alioqui  pro  omnibus  oran¬ 
dum,  maxime  pro  domesticis  38,  39, 

47.  quo  in  loco  audacia  petendi  et 
fiducia  obtinendi,  quam  Dominus  suis 
concedit,  enarratur.  Ut  autem  magis 
ad  precandum  stimulemur,  certas  sibi 
quemque  horas  constituere  conduceret, 
modo  absit  superstitiosa  earum  ob¬ 
servatio  50.  ubi  monstratur,  Deum 
iniquis  conditionibus  et  circumstantiis 
non  esse  alligandum.  Perseverantia 
et  patientia  maxime  in  precum  exer¬ 
citio  prae  ceteris  sunt  necessariae 
51,  52. 

Ordinatio  ministrorum  quo  ritu  et  quando 
peragi  debeat  IV.  3.  16.  et  IV.  4.  6, 
10,  14. 

Ordo  et  ministeria  Ecclesiae  quae  IV. 
3.  1.  Ordo  Ecclesiasticus  Papistarum 
Sacramentum  non  est  IV.  19.  22,  23. 
cum  jam  in  septem  alia  sacramentula 
diviserint  ac  ipsi  de  numero  pugna¬ 
citer  degladientur,  ibid.  ordines  autem 
suos,  ut  acoluthos,  ostiarios,  item  lec¬ 
tores  et  exorcistas,  quibus  ceremoniis 
consecrent  24.  totaque  illa  ordinum 
institutio  quam  vana  sit,  ostenditur, 
ubi  de  clericali  tonsura,  ridicula  ejus 
significatione,  et  unde  originem  sum- 
serit,  25,  26,  27.  tres  ordines  eorum 
majores  non  minoribus  scatent  sacri¬ 
legiis  ,  praecipue  sacerdotium  seu 
presbyterium,  quia  in  eo  alii  Sacer¬ 
dotes  Christo  unico  et  aeterno  Sacer¬ 
doti  surrogantur  28.  et  ut  perverse 
in  eorum  consecratione  Christi  effla¬ 
tionem  tanquam  simiae  imitentur  29. 
et  oleum  usurpent,  quod  dum  ad 
Aaronis  filios  referunt,  se  a  Christo 
faciunt  apostatas  30,  31.  Ordo  et  de¬ 
corum  in  Ecclesia  quomodo  servari 
possit  IV.  10.  28.  Ordines  tres  regno¬ 
rum  qua  potestate  polleant  IV.  20.  31. 

Originale  peccatum  cum  suis  tristibus 
effectis  definitur  et  describitur  II.  1. 

5—11.  et  IV.  15.  10. 

Osiander  refellitur  I.  15.  3,  5.  et  II. 

12.  5,  6,  7,  et  III.  11.  5—12. 

Ostiarii  quinam  olim  in  Vetere  Ecclesia 
fuerint  IV.  4.  9. 

Otio  hodierni  monachi  quantopere  dediti 
IV.  13.  10. 

P. 

Paedobaptismum  optime  cum  Christi  in¬ 
stitutione  et  signi  natura  congruere 
ostenditur  tum  ex  successione  baptismi 
in  locum  circumcisionis  et  illius  cum 
hac  similitudine  IV.  16.  1  —  5.  tum 
ex  communione  foederis  Abrahamici, 
quod  initum  Deus  statim  symbolo 
confirmavit;  ei  autem  etiamnum  in¬ 


fantes  omnes  participant  6.  ex  loco 
item  Matthaei  XIX.  13,  14.  ubi  Chri¬ 
stus  puerulos  amplectitur,  manus  iis 
imponit  et  regnum  coelorum  adjudicat. 
Porro  vero  liquet,  quia  rei  in  baptismo 
signatae  participes  sunt  infantes  et  a 
Domino ,  modo  quamvis  nobis  im- 
perceptibili,  regenerentur  17,  18.  Ad¬ 
versariorum  quaedam  ad  ea  argu¬ 
menta  exceptiones  refutantur,  quando 
pertendunt,  res  alias  in  baptismo, 
quam  circumcisione  figurari  aliosque 
hodie ,  quam  tunc  infantes  dici ,  in¬ 
finitoque  intervallo  utraque  Sacra¬ 
menta  distrahunt  10 — 17.  Variae 
eorum  objectiones  diluuntur  8 ,  20 — 
29.  tollitur  vero  ita  magnus,  qui  ad 
nos  inde  redit ,  fructus  tum  parentum, 
tum  infantium  respectu  9,  32.  In 
adultis  quidem  fides  et  poenitentia, 
intelligentia  item  baptismi  receptionem 
debet  praecedere,  sed  infantium  ratio 
alia  est  24.  Errant  longissime,  qui 
omnes  non  baptizatos  aeternae  morti 
addicunt  26.  Causae  huic  nihil  ob¬ 
stat,  quod  Christus  anno  aetatis  XXX. 
tantum  sit  baptizatus  29.  Nec  tamen 
inde  recte  colligitur,  pari  ratione  ipsis 
administrandam  etiam  coenam  30. 
specialiter  exhibentur  Serveti  circa 
hoc  argumentum  nugae  31,  32.  nullo 
igitur  modo  ex  Ecclesiae  tantum  tra¬ 
ditione  ortum  ducit  IV.  8.  16.  et  IV. 

16.  1. 

Panis  pro  rebus  in  universum  corpori 
ad  sustentationem  necessariis  III.  20. 
44.  unde  nutriendi  trahat  vim  et  num 
eam  habeat  propriam  ibid.  et  I.  16.  7. 
quo  sensu  dicatur  corpus  Christi  IV. 
17.  20,  etc.  ejus  in  Dominica  coena 
usus  quid  ibi  figuret,  ibid.  1,  2,  3. 
azymus  an  fermentatus  in  ea  usurpari 
debeat,  ibid.  43. 

Papa  Christi  se  facit  vicarium,  sed  quo 
jure  IV.  6.  1.  et  IV.  7.  26.  est  po¬ 
tius  Antichristus  IV.  2.  12.  et  IV.  7. 
21,  25.  et  IV.  9.  4.  quo  astu  im¬ 
perium  occidentale  sibi  subjecerit  IV. 
11.  13.  quo  pacto  et  quando  in  id 
fastigium  excreverit  IV.  7. 1 — 21.  (ex 
Paparum  ordine  recensentur,  qui  mon¬ 
stra  magis  fuerunt,  quam  homines, 
ibid.  24,  27.)  foeda  ejus  in  indul¬ 
gentiis  nundinatio  III.  5.  2.  quo  no¬ 
mine  praesederit  in  Leonis  persona 
concilio  Chalcedonensi  IV.  7.  2.  fuse 
ostenditur,  non  esse  primatum  sedis 
alicujus  et  nominatim  Romanae  ex 
Christi  instituto  IV.  6.  1 — 4.  quem 
nec  Petrus  in  Ecclesia  aut  inter  Apo- 

stolos  habuit  5,  6,  7.  quippe  fieri  ne¬ 
quit,  ut  homo  unus  universae  Eccle¬ 
siae  praesit  8,  9,  10.  Ejusmodi  prin¬ 
cipatum  licet  habuisset  Petrus,  ea  ta¬ 
men  dignitas  Romae  conferenda  non 
foret,  nec  ejus  Episcopo  seu  hodierno 
Papae  11,  12,  13.  itaque  Petri  in 
hoc  successor  non  est,  qui  Romanus 
Episcopus  non  fuit  14,  15.  Hic  autem 
principatus  unius  usui  Ecclesiae  vete¬ 
ris  directe  repugnat  16,  17.  In  ple- 
risque  conciliis  non  Romanus  ponti¬ 
fex  aut  ejus  legati,  sed  alii  quivis  ex 
Episcopis  primum  locum  tenuerunt  IV. 
7.  1,  2.  fastuosi  primatus  tituli,  qui¬ 
bus  se  jactat  Papa,  quando  et  quo¬ 
modo  obrepserint  3.  illum  vero  Epi¬ 
scopi  universalis  ab  Antichristi  tan¬ 
tum  praecone  potuisse  publicari,  as¬ 
serit  Gregorius  4.  quare  non  habet 
jurisdictionem  in  omnes  Ecclesias,  sive 
spectes  Episcoporum  ordinationem, 
sive  ecclesiasticas  censuras,  sive  in¬ 
dictionem  conciliorum,  sive  jus  audien¬ 
darum  appellationum  5 — 10.  (et  IV. 
11.  11.).  Quod  sedis  olim  suae  am¬ 
plitudinem  plerumque  Episcopi  in  suis 
depraedicarunt  epistolis,  ex  ambitione 
factum  est;  recentiores  autem  prae¬ 
ter  illa  eorum  scripta  multa  fictitia 
supposuerunt  11,  20.  Quamvis  Gre- 
gorii  tempore  jam  multo  esset  aucta 
haec  injusta  Episcopi  Romani  aucto¬ 
ritas,  ad  hodiernam  tamen  tyranni- 
dem  nondum  evaserat  12, 13.  22.  Cer¬ 
tatum  porro  diu  de  primatu  inter  Con- 
stantinopolitanum  Episcopum  et  Ro¬ 
manum  14,  15,  16.  donec  Bonifacio 
tertio  latro  Phocas  concederet,  ut  Roma 
esset  caput  mundi,  quod  mysterium 
plane  in  lucem  prodiit,  dum  Pipini 
sacrilega  liberalitate  jurisdictionem  in 
Gallicanas  Ecclesias  Romana  sedes  ob¬ 
tinuit  17.  haec  tyrannis  paulatim  crevit 
tum  inscitia  tum  Episcoporum  ignavia; 
quam  Ecclesiae  dissipationem  deplorat 
Bernardusl8,  22.  Impudentiam  itaque 
summam  et  insolentiam  pontificum  Ro¬ 
manorum  mirari  necesse  est  in  de- 
praedicanda  sua  auctoritate  19,  20. 
quam  injustam  esse,  ex  Gregorio  et 
Cypriano  arguitur  21.  Primatus  vero 
licet  ante  competisset  Romanae  sedi, 
loco  tamen  alligandus  non  foret.  Pa¬ 
pae,  Cardinalium  totiusque  Romanae 
aulae  excutiuntur  mores  et  theologia 
27,  28.  Roma  etiam  mater  omnium 
Ecclesiarum  esse  non  potest,  quum 
non  sit  Ecclesia,  nec  Papa  Episcopo¬ 
rum  princeps,  quum  non  sit  Episco¬ 


pus  23,  24.  sed  potius  primum  reg¬ 
nis,  deinde  et  imperio  manum  injece¬ 
rit,  quod  Apost.olico  successore  esse 
indignum  asserit  Bernardus  IV.  11. 
11.  neque  enim  potest  obtendere  Con¬ 
stantini  donationem,  quae  nulla  est, 
ibid.  12.  et  in  subjectione  principum 
omnes  omnino  Pontifices  ante  quin¬ 
gentos  etiam  annos  manserint  Cae¬ 
sorumque  tantum  indulgentia  et  ig¬ 
navia  excusserint  13.  redacta  tandem 
urbe  quoque  ante  annos  circiter  cen¬ 
tum  et  triginta  in  suam  potestatem  14. 

Papatui  quo  sensu  adhuc  Ecclesia  con¬ 
cedi  possit,  quo  denegari  debeat  IV. 

2.  10,  11.  unde  sumserit  initium  IV. 
7.1.  qualis  sit  hodie  ejus  status  ibid. 

22. 

Paphnutii  de  conjugii  castitate  insigne 
dictum  IV.  12.  26. 

Papistarum  insignes  errores  conspiciun¬ 
tur  in  sacramento  Ordinis,  quod  sep¬ 
tem  alia  sacramentula  ex  se  parit  IV. 

19.  22 — 31.  ubi  ostenditur,  eos  in 
Christum  unicum  Sacerdotem  esse  in¬ 
jurios,  dum  sacerdotes  creant  (item 
II.  15.  6.)  ipsoque  instar  simiarum 
quovis  in  opere  Christum  ridicule  imi¬ 
tari  et  apostatas  fieri  a  Christo,  dum 
Levi  tarum  similes  esse  cupiunt  28 — 
31.  putidum  ipsorum  in  imaginibus 
defendendis  effugium  I.  11. 5,  7.  Chri¬ 
stum  ignorant  II.  15.  1.  eorum  je¬ 
junia  IV.  12.  20,  etc.  eorum  licen¬ 
tia  in  usurpanda  lingua  incognita  in¬ 
ter  publicas  preces  1H.  20.  33. 

Pastorum  in  Ecclesia  necessitas  et  usus 
IV.  3.  4,  5.  pastor,  episcopus,  pres¬ 
byter  et  minister  unum  idemque  in 
Scripturis  ibid.  8.  eorum  munus  II. 
8.  46.  et  III.  3,  17.  et  IV.  12.  14, 
17.  et  IV.  1.  1,  5,  22.  et  IV.  3.  6. 
et  IV.  8.  1.  vocatio  seu  quales,  qua¬ 
liter  et  a  quibus  instituendi  sint  IV. 

3.  11 — 15.  potestas  ad  cudenda  fidei 
dogmata  se  non  extendit  IV.  8.  1 — 15. 
et  IV.  10.  1,  etc.  iis  deficientibus  con¬ 
stare  tamen  Ecclesiam  posse  IV.  9.  3. 
corruptionem  etiam  aliquorum  ex  iis  et 
apostasiam  praedixit  Scriptura  ibid.  4. 

Patientia  ob  varias  adversitates  et  in¬ 
fortunia  fidelibus  necessaria  III.  8.  1. 
in  precibus  etiam  ob  divinarum  pro¬ 
missionum  dicatum  complementum  III. 

20.  52.  et  III.  25.  1.  differentia  in¬ 
ter  Philosophicam  et  Christianam  pa¬ 
tientiam  III.  8.  1.  haec  tolerantia  ab- 
negationis  nostrae  pars  est,  prout  Deum 
respicit  III.  7.  8,  9,  10.  a  fidelibus 
autem  patientia  non  exigitur,  qnae  do- 

loris  sensu  eareat,  sed  quae  carnis  in 
ferenda  crucc  repugnantiam  subigat, 
ut  idolum  potius,  quam  verum  Sapien¬ 
tem  Stoici  descripserint  III.  8.  9,  10. 

Patres  V.  T.  an  ceremoniarum  virtute 
caelestis  gratiae  participes  II.  7.  16 
quatenus  apud  ipsos  Evangelium  cla¬ 
ritatem  suam  obtinuerit  et  quatenus 
obscurius  fuerit  ostensum  II.  9.  1. 

2,  4.  et  IV.  14.  fuse  demonstratur, 
futurae  vitae  eos  habuisse  promissio¬ 
nes,  foedus  illud  mera  Dei  misericordia 
substitisse  et  in  Christo  fuisse  funda¬ 
tum  II.  10  1.  et  II.  14.  5.  ipsorum- 
que  Sacramenta  cum  nostris  ejusdem 
fuerunt  efficaciae  IV.  14.  23 — 26. 

Patriarchis  V.  T.  quomodo  Deus  se  ma¬ 
nifestant  IV.  8.  5.  et  I,  6.  2. 

Patriarchae  in  Vetere  Ecclesia  qui  IV. 

4.  4. 

Paupertas  in  Sacerdotibus  Domini  glo¬ 
riosa  IV.  4.  8.  et  IV.  7.  15,  17. 

Pauperum  cura  quibus  demandata  IV. 

3.  8.  quam  fideliter  et  sincere  eam 
susceperint  Ecclesiae  Veteris  Episcopi 

IV.  4.  8. 

Pax  conscientiis  sua  semper  tecta  sarta 
est  conservanda  II.  4.  27.  et  III  13. 

I.  quae  procedit  a  remissione  pecca¬ 
torum  ibid.  4. 

Peccata  nonnisi  per  ignorantiam  com¬ 
mitti,  quod  volebat  Plato,  refellitur, 
ut  nec  destinata  semper  in  iis  mali¬ 
tia  intervenit  II,  2.  22,  23,  25.  pec¬ 
catum  omne  ad  levissimam  usque  con¬ 
cupiscentiam  mortale  est,  et  quid  sit 
Sophistis  peccatum  veniale  II.  8.  58, 
59.  et  III.  4.  28.  quomodo  accipien¬ 
dum,  quod  dicitur,  Deum  peccata  pa¬ 
rentum  in  filiis  plectere ;  eaque  vin¬ 
dicta  an  divinam  justitiam  dedeceat 

II.  8.  19,  20.  peccata  cur  debita  ap¬ 

pellentur  III.  20.  45.  peccata  Sanc¬ 
torum  quomodo  venialia  II.  8.  59. 
ex  peccatis  alia  privata,  alia  publica 
IV.  12.  3,  6.  in  sola  condonantur 
Ecclesia  IV.  1.  20.  et  III.  20.  45. 
omnia  sigillatim  numerari  nec  possunt 
nec  debent  III.  4.  16,  18.  eorum  re¬ 
missio  (quae  justificationis  pars  est  III. 
11.  21,  22.)  ad  peccandum  rursum  non 
incitat  III.  16.  4. 

Peccati  orginalis  definitio  affertur,  et  pro¬ 
batur,  non  solas  ab  Adamo  poenas  in 
nos  grassari,  sed  et  ab  ipso  ortam 
luem  in  nobis  residere,  ut  ita  non 
peccatum  alienum  sit,  sed  proprium, 
quod  non  ad  appetitum  tantum  in¬ 
feriorem,  sed  ad  universam  mentem 
et  cor  ipsum  penetravit  II.  1.  8,  9. 


et  IV.  15.  10,  11.  haec  vitiositas 
quomodo  sit  naturalis  et  tamen  ad¬ 
ventitia  10.  11.  quomodo  ad  nos  pro¬ 
pagetur,  quod  fieri  probatur,  nec  imi¬ 
tatione  tantum  in  nobis  locum  habere 
ibid.  5,  6.  an  ad  hanc  disputationem  ne- 
cesse  sit  definire,  an  animae  a  Deo 
creentur,  an  vero  a  parentibus  orian¬ 
tur  7. 

Peccati  primi  seu  lapsus  Adae  gravi¬ 
tas  et  gradus  ibid.  4. 

Peccatum  in  Spiritum  Sanctum  quale 
quantumque'  sit,  ejusque  exempla  et 
natura  tum  ex  aliorum  mente,  tum 
secundum  veritatem  Scripturae  tradi¬ 
tur,  quae  ostendit,  non  esse  particu¬ 
larem  lapsum,  sed  universalem  de¬ 
fectionem,  unde  merito  Deus  iis,  qui 
id  committunt,  est  implacabilis  III. 
3.  22,  23.  quodsi  quibusdam  tribuan¬ 
tur  gemitus  et  lacrimae,  id  caecum 
ex  desperationae  tormentum  fuit,  non 
vera  conversio  24. 

Peccatores  juste  puniuntur,  licet  Dei  or¬ 
dinationi  serviant  1.  17.  5.  id  nomen 
excessum  aliquando  notat  et  signat 
homines  summe  improbos  III.  20.  10. 

Peccatrix  mulier  apud  Lucam  quo  fun¬ 
damento  peccatorum  remissionem  nac- 
ta  III.  4.  37. 

Pelagiani  refelluntur  II.  1.  5.  et  II.  2. 
21.  et  II.  3.  5,  7.  et  III.  22.  8. 

Perfectio  Ecclesiae  in  hac  vita  quanta 
sit  IV.  8.  12.  quae  item  singulorum 
fidelium  in  hac  vita  III,  17.  15.  an 
nullus  Christianus,  nisi  qui  perfectus 

III.  6.  5.  fidei  ipsius  perfectio  qua¬ 
lis  IV.  14.  7,  8.  et  III.  2.  17.  perfec¬ 
tionis  consilia  apud  monachos  quanti 
facienda  IV.  13.  11,  12,  13.  et  II.  8. 
56.  perfectio,  qua  superbiunt  fana¬ 
tici,  vana  IV.  1.  20.  et  III.  3.  10 — 

14. 

Perjurium  prohibitum,  ubi  de  juramen¬ 
tis  legitimis  II.  8.  24. 

Perpetuitas  Ecclesiae  quo  fundamento 
nitatur  II.  15.  3. 

Persae  solem  adorabant  I.  11.  1.  eo¬ 
rum  putida  affectatio,  ut  pristinae  ma¬ 
jorum  suorum  sobrietatis  famam  ha¬ 
berent  IV.  12.  22. 

Persecutio  pro  justitia  magnum  in  af¬ 
flictionibus  solamen  III.  8.  7. 

Perseverantia  gratuitum  bonum  Dei  elec¬ 
torumque  tantum  propria  II.  3.  11. 
et  II.  5.  3.  et  III.  24.  6,  7. 

Personae  vocabuli  significatio,  cum  de 
personarum  acceptione  coram  Deo  agi¬ 
tur  III.  23.  10.  Personae  vocabulum 
an  recte  usurpetur  in  materia  de  sa- 

crosancta  Trinitate  et  quid  sit  I.  13. 
3,  6.  in  qua  tres  esse  probatur,  tum 
conjunctim  ibid.  2,  16.  tum  separa- 
tim  7 — 15. 

Petrus  nullum  habuit  jus  in  alios  Apo¬ 
stolos  IV.  6.  3,  5.  nec  Romae  fuit 
ibid.  14.  15. 

Petulantia  carnis  cohibenda  III.  10.  3. 

Phantasiae  quaelibet  an  peccata  II.  8. 

50.  et  III.  3.  12. 

Pharisaeorum  onera  importabilia  quae 
et  quatenus  ferenda  IV.  10.  26. 

Philosophorum  in  commendanda  virtute 
arrogantia  III.  7.  2.  quod  discrimen 
inter  eorum  Ethicam  et  Christianam 
III.  6.  1,  3.  ipsorum  vacillatio  in  ma¬ 
teria  de  animae  immortalitate  I.  15. 
6.  homini  etiam  in  statu  corrupto 
liberum  arbitrium  vindicant,  ibid.  8. 
et  II.  5,  2.  et  universim  eorum  de 
eo  opiniones  II  2.  2,  3,  4,  22,  23, 
25.  ac  in  tradendis  artibus  acumen 
ibid.  15.  vanitasque  in  Deo  ejusque 
natura  apprehendenda  I.  5.  12. 

Phocae  latronis  in  Bonifacium  tertium 
nimia  liberalitas  IV.  7.  17. 

Picturarum  quaenam  licitae,  quae  item 
illicitae  et  an  in  templis  haberi  con¬ 
veniat  I.  11.  4.  6,  12,  13. 

Pietatis  definitio  I.  2.  1. 

Phighius  calumniator  refutatur  III,  2.  30. 

Poenae  et  culpae  remissionis  nugato¬ 
ria  distinctio  III.  4.  29.  inter  poenas 
reproborum  et  piorum  afflictiones  dis¬ 
crimen  31 — 34.  peccati  poena  II.  8. 
58,  59.  et  III.  4,  28.  et  III.  14.  21. 

Poenitentia  ex  fide  nascitur,  non  eam 
praecedit  III.  3.  1.  quae  contra  ob¬ 
jiciuntur,  refelluntur  2.  ubi  ostendi¬ 
tur,  non  tamen  aliquod  temporis  in¬ 
tervallum  inter  utriusque  existentiam 
fingi,  ac  ridetur  insulsitas  Anabaptis- 
tarum  et  Jesuitarum  etc.,  qui  eam  in 
certis  dieculis  terminant.  Aliorum  de 
ea  sententiae,  qui  eam  in  mortifica¬ 
tionem,  quam  vulgo  contritionem  vo¬ 
cant,  et  vivificationem  partiuntur,  ut 
illa  dolorem  ob  peccatum,  haec  spiri¬ 
tuale  gaudium  notet;  non  ita  tamen 
accurate  3.  alii  quas  ejus  ponunt  for¬ 
mas,  legalem  unam,  alteram  evange- 
licam ,  et  utriusque  exempla  4.  se¬ 
cundum  veram  et  accuratam  senten¬ 
tiam  proponitur  poenitentiae  definitio, 
quae  licet  a  fide  separari  non  possit, 
distingui  tamen  debet  5.  definitionis 
enarratio  requiritur  enim  conversio 
ad  Deum ,  non  in  operibus  tantum 
externis,  sed  in  anima  ipsa  6.  ea 
conversio  ex  timore  Dei  proficiscitur, 


qui  dolor  est  secundum  Deum  7. 
Duae  ejus  partes ,  carnis  mortificatio 
et  Spiritus  vivificatio,  plenius  expli¬ 
cantur  8.  utrumque  nobis  contingit 
ex  Christi  participatione ,  illud  vi 
mortis  ejus ,  hoc  resurrectionis ,  ut 
ipsa  poenitentia  reformatio  ad  Dei 
imaginem  sit  et  instauratio  in  Christi 
sanctitatem,  quae  uno  momento  tamen 
non  impletur  9.  Carnis  enim  semper 
in  electis  manent  reliquiae,  quae  pec¬ 
cata  sunt  10 — 14.  locus  Pauli  II.  Cor. 
7.  de  poenitentiae  seu  partibus,  seu 
causis  seu  effectibus  vel  affectionibus 
exponitur  15.  ejus  fructus  sunt  erga 
Deum  pietas  et  caritas  erga  proxi¬ 
mum  ,  quae  praecipue  locanda  in  in¬ 
teriore  cordis  affectu,  ut  inde  sancti¬ 
tatis  externa  testimonia  emergant,  quae 
plus  aequo  urgent  vetusti  scriptores 

16.  quia  conversio  ad  Deum  est  prae¬ 
cipuum  ejus  caput,  saccus,  cinis,  fle¬ 
tus  etc.  separabilia  ab  ea  sunt  indicia 
et  magis  ad  publicam  poenitentiam 
pertinentia  17.  quae  peccatorum  con¬ 
fessio  in  hac  sit  necessaria  18.  ne¬ 
cessarium  est  in  orante  requisitum 
(III.  20.  7.)  connexa  quoque  cum  ju¬ 
stificatione  et  fide  19.  et  haec  bene¬ 
ficia  poenitentium  tantum  sunt  pro¬ 
pria,  qui  multum  proficiunt,  si  plu¬ 
rimum  displicere  sibi  discant  20. 
Poenitentia  est  singulare  donum  Dei 
21.  (et  III.  24.  15.)  quamvis  sola 
ejus  simulatione  Deus  non  placetur, 
quomodo  tamen  Achabo ,  qui  eam 
fictam  tantum  habuit,  pepercerit,  ex¬ 
plicatur  25.  (et  III.  20.  15.)  Sophi¬ 
starum  hallucinationes  in  assignanda 
poenitentiae  definitione ,  partitione  et 
nugacissimis  quaestionibus  III.  4.  1. 
tres  vero  constituunt  ejus  partes,  con¬ 
tritionem  cordis,  quae  examinatur  2, 
3.  confessionem  oris,  quae  4 — 24. 
excutitur  et  satisfactionem  operis,  quae 
25  —  38.  fuse  refutatur.  An  poeni¬ 
tentia  iterari  possit ,  et  quo  sensu 
Veteres  dixerint,  eam,  ubi  solemnis 
est,  non  magis  posse  iterari,  quam 
baptismum  III.  3.  21.  et  IV.  1.  29. 
ubi  ostenditur  contra  Novatianos,  posse 
repeti.  De  ritu  Ecclesiae  veteris  in 
publica  poenitentia  et  poenitentis  cum 
Ecclesia  reconciliatione  IV.  19.  14. 
an  sit  Sacramentum,  qua  in  quaestione 
ipsi  Sophistae  misere  fluctuant  15,  16, 

17.  et  IV.  15.  4.  quo  sensu  Scriptura 
poenitentiam  Deo  tribuat  I.  17.  12,  13. 

Platonis  de  immortalitate  animae  sen¬ 
tentia  I.  15.  6. 


INDEX. 


25 


Plumbum  quanti  sit  Papae  usus  III.  5.5. 

Politica  administratio  a  regimine  in¬ 
teriore  animae  distinguenda,  quo  dis¬ 
crimine  neglecto  furiosi  quidam  magi¬ 
stratus  functionem  tollunt  IV.  20.  1, 

2.  est  donum  Dei,  humano  generi 
utile  et  religionis  statui  necessarium 

3.  ubi  tres  ejus  statuuntur  partes, 

magistratus,  leges,  populus.  Tres  re¬ 
giminis  civilis  formae  :  aristocratica, 
democratica  et  monarchica :  ex  his 
quae  melior :  omnibus  tamen  tenentur 
parere  subditi  8.  universim  ejus  functio 
cum  pietate  hominis  Christiani  con¬ 
venire  monstratur  4  —  7  ,  10.  quale 
magistratus  sit  officium  9.  et  an  bella 
ipsi  gerere  sit  licitum  12.  ad  ea 
sustinenda  vectigalium  indictio  iis  per¬ 
missa  et  quae  in  eorum  usu  mode¬ 
ratio  ipsis  tenenda  sit  13.  non  tantum 
magistratui  bono ,  sed  et  tyrannico 
esse  parendum  24 — 28.  sed  ad  aras 
32.  (II.  7.  8,  38.)  eo  autem  uti  seu 
jus  suum  in  foro  publico  defendere 
Christianis  omnibus  licitum ,  sed  qua 
cum  moderatione  17 — 21.  an  a  magi¬ 
stratus  jurisdictione  immunes  sint 
Clerici  IV.  11.  15.  in  fidei  causis 
cognitio  penes  Ecclesiam  semper  fuit, 
quamvis  aliquando  Principes  autori- 
tatem  suam  interponerent  ibid.  3.  15, 
16.  Jus  gladii  seu  magistratus  ab 
Episcopis  papanis  paulatim  usurpatum 
et  quo  nomine  9,  10. 

Pontifex  Romanus.  Vide  Papa. 

Possibilisne  sit  legis  impletio  II.  5.  6. 

et  II.  7.  5. 

Potentia  Dei  totum  hoc  universum  pro¬ 
ductum  I.  14.  20,  21.  in  quo  etiam 
mirifice  se  exserit  I.  5.  6.  non  otiosa 
est,  sed  efficax  I.  16.  3.  et  III.  2.  1. 
et  III.  21.  4.  quanta  sit  et  quousque 
se  extendat  IV.  17.  24.  ejus  docu¬ 
mentum  dedit  in  liberatione  populi 
Israelitici  II.  8.  15. 

Potentiae  humanae  animae  seu  ejus  fa¬ 
cultates  I.  15.  6,  7,  8.  et  II.  2.  2,  3. 
potentia  nostra  et  facultates  in  artibus 
tum  excogitandis ,  tum  addiscendis, 
ibid.  13,  14,  15.  quae  invalida  est  ad 
implendam  legem  II.  5.  6.  et  II.  8.  3. 

Potestas  ligandi  sine  scientia  in  con¬ 
fessione  auriculari  quanti  III.  4.  21. 
potestas  clavium  quid  quantaque, 
ibid.  14,  15.  potestas  prophetarum 
quibus  inclusa  limitibus  IV.  8.  3.  ut 
et  illa  Ecclesiae  in  universum ,  ibid. 
1.  haec  quibus  partibus  constet  IV. 

7.  6. 

Praecepta  Dei  ex  hominis  facultate  non 


metienda,  nec  liberum  arbitrium  evin¬ 
cunt,  quod  ea  praestare  nequit  II.  5. 
4,  6  —  9.  (ubi  et  tres  eorum  recen¬ 
sentur  formae)  et  II.  8.  2,  3.  in  ex¬ 
positione  praecepti  alicujus  ex  deca¬ 
logo  ,  ejus  finis  seu  ratio  semper  re¬ 
spicienda,  ibid.  8. 

Praedestinationis  doctrina  fructum  habet 
suavissimum  utilissimaque  est,  quam¬ 
vis  ardua ;  nimia  modo  vitanda  est 
curiositas ,  ne  ultra  Scripturae  pro¬ 
rumpatur  limites  III.  21.  1,  2.  itaque 
doceri  debet  nec  ejus  mentio ,  ut 
quidam  volunt,  sepelienda  3,  4.  quid 
sit,  ostenditur  et  a  praescientia  mul¬ 
tum  distingui:  proponiturque  ejus  in 
tota  Abrahae  sobole  exemplum  5.  in 
qua  tamen  ipsa  electione  specialior 
adhuc  gradus  notandus  est,  quo  inter 
ipsos  Abrahae  filios  discrevit  6 ,  7. 
quae  omnia  locupletissime  Scripturae 
monstrantur  testimoniis,  refutatis  iis, 
qui  praedestinationis  causam  merita 
faciunt  III.  22.  1.  regnat  enim  in 
ea  solum  ejus  bene  placitum,  quod 
et  confirmatur  ex  Augustino,  rejectis 
Thomae  argutis  ineptiis  2 — 11.  Prae¬ 
destinatis  autem  solis  salutis  desti¬ 
nantur  promissiones  III.  24.  17.  nec 
haec  duo  pugnant,  verbi  praedicatione 
a  Deo  multos  vocari ,  concedi  tamen 
paucissimis  tantum  fidei  donum  III, 
22.  10.  Nec  vero  solum  Deus  elegit 
quosdam ,  sed  et  e  contra  alios  re¬ 
probavit  V.  23.  1.  litigant  certe  frustra 
cum  Deo  reprobi,  cum  nihil  ipsis 
debeat ,  nihil  non  juste  velit  et  ipsi 
sibi  damnationis  causa  sint  2  —  5. 
eorum  sacrilegum  interrogatum  refel¬ 
litur,  qui  quaerunt,  cur  hominibus  ea 
Deus  imputet,  quorum  necessitas  illis 
praedestinatione  videtur  imposita  6, 
8,  9.  ubi  et  ponitur  ejus  descriptio. 
Nec  propterea  personarum  Deus  habet 
acceptionem  10,  11.  ostenditur,  pro¬ 
fane  vitiis  indormiri  praedestinationis 
obtentu,  nec  hac  stabilita  bene  agendi 
studium  concidere  12,  13.  Prudentia 
nihilominus  quaedam  et  sobrietas  in 
ea  praedicanda  adhibenda  est  14. 
Quod  quidam  Dei  obediant  praedicato 
Verbo,  alii  condemnent  et  indurentur 
magis,  id  fieri  quidem  horum  malitia, 
tenendum  tamen  simul  esse,  hanc  di¬ 
versitatem  ex  hoc  arcano  Dei  con¬ 
silio  pendere  III.  24.  12,  13,  14. 
Quod  asserit  Deus  ubique,  se  recla¬ 
mante  impios  sibi  mortem  arcessere, 
doctrinae  huic  non  repugnat  15,  16, 
17.  ubi  enodatur  difficultas,  quomodo 

universitas  promissionum  salutis  nihil 
assertae  sententiae  obstat,  praedesti¬ 
nationi  exsequendae  quomodo  viam 
sternat  Dominus  III.  24.  12. 

Praedicatio  Evangelii  cur  reprobis  etiam 
communis  III.  24.  1. 

Praeparationes  Papistarum  eversae  II. 
2.  27.  et  III.  4.  29.  et  III.  11.  15. 

Praescientia  Dei  quid  et  an  cum  prae¬ 
destinatione  confundenda  huj  usque 
causa  sit  III.  21.  5. 

Praesentia  Dei  ad  humilitatis  sensum 
adductos  homines  perterrefacit  I.  1.  3. 

Praesidia,  urbium  tuendarum  munimenta, 
ad  magistratus  etiam  pertinent  curam 
IV.  20.  12. 

Presbyteri,  pastoris,  ministri  etc.  nomina 
aequipollent  IV.  3.  8.  eorum  munus 
IV.  12.  2.  presbyteri  saeculares  qui 
apud  Romanenses  IV.  5.  9. 

Preces  debent  esse  assiduae  III.  20.  7. 
et  52.  preces  hypocritarum  Deo  sunt 
abominabiles,  ibid.  29.  an  eas  pro 
nobis  habeant  Sancti  defuncti  21. 
preces  pro  mortuis  quanti  IV.  5.  10. 
Vide  Oratio. 

Primatum  sedis  Romanae  Christi  carere 
instituto  et  veteris  Ecclesiae  exemplo 
ostenditur  IV.  6.  1,  etc.  quibusque 
gradibus  ad  id  fastigii  emerserit  IV. 

7.  1,  etc. 

Primogenitura  aeternae  vitae  erat  sym¬ 
bolum  II.  10.  14.  et  III.  2.  31.  haec 
Jacob  gratuito  collata  ad  quid  Israe- 
litas,  ejus  posteros,  stimulare  debuerit 
III.  21.  6.  ea  Christo  attributa  quid 
notet  II.  13.  2.  hac  se  ad  electionem 
aut  aliis  etiam  praerogativis  non  mo¬ 
veri  ostendit  Deus  in  exemplo  Jacob 
III.  22.  5. 

Principes  ipsi  disciplinae  Ecclesiasticae 
subjiciuntur  IV.  12.  7.  quid  habeant 
potestatis  in  rebus  Ecclesiasticis  IV. 
11.  16.  Principibus  quibuscunque 

obediendum,  seu  bonis  seu  malis  IV. 
20.  4,  5,  24 — 31.  sed  usque  ad  aras, 
ut  iis  blandiendum  non  sit  32.  et  II. 
8.  38.  Vide  Politica  Administratio. 

Principia  duo  non  sunt  rerum  omnium, 
ut  somniabant  Manichaei,  bonum  unum, 
alterum  malum  I.  14.  3.  et  II.  1.  11. 
principium  conversionis  a  Deo  II.  3. 
5.  exemplum  generalis  alicujus  prin¬ 
cipii  seu  maxime  necessariae  Doctri¬ 
nae  II.  6.  4. 

Probatio  sui  ipsius  ante  Coenae  com¬ 
munionem  necessaria  IV.  17.  40. 

Promeritusne  Christus  nobis  sit  gratiam 
Dei  et  salutem,  et  an  nomen  meriti 
recte  ejns  passionibus  et  obedientiae 


tribuatur  II.  17.  1,  3.  nostrane  opera 
aeternam  vitam  promereantur  III.  15. 
1,  etc.  Vide  Meritum. 

Promissiones  omnes  in  Christo  fundan¬ 
tur  ,  hinc  non  aliter  Naaman  Syrus, 
Cornelius  Centurio  aut  Eunuchus  ad 
Dei  cognitionem  penetrarunt  III.  2. 
31.  et  H.  9.  2.  promissio  gratuita 
fidei  est  fundamentum  III.  2.  29.  in 
Decalogo  eas  Deus  praeceptis  sub¬ 
junxit,  ut  nos  eo  majore  justitiae  amore 
inflammarent  II.  8.  4.  et  an  liberum 
arbitrium  evincant,  earumque  simul 
usus  II.  5.  10.  quamvis  conditionales, 
non  tamen  frustra  datae  II.  7.  4. 
quomodo  promissiones  Legis  et  Evan¬ 
gelii  consentiant  III.  17.  2,  3.  pro¬ 
missio  Dei  facta  Patribus,  quod  esset 
eorum  Deus ,  futuram  ipsis  immor¬ 
talitatem  monstrabat  II.  10.  9.  ex¬ 
plicatur  promissio  praecepti  secundi 
de  propaganda  Dei  misericordia  in 
mille  generationes  II.  8.  21.  in  solis 
electis  promissiones  Dei  sunt  efficaces 
III.  24.  16,  17. 

Prophetae  qui  IV.  3.  4.  legis  fuerunt 
interpretes,  eorumque  potestas  quo¬ 
usque  se  extenderit  I.  6.  2.  et  IV. 

8.  2,  3,  6. 

Proverbium  falsum  II.  8.  54.  prover¬ 
bium  Milesiorum  IV.  13.  15. 

Providentiae  agnitio  vere  pios  a  pro¬ 
fanis  discernit,  qui  quamvis  confuso 
sensu  Deum  fateantur  creatorem ,  ad 
singularem  tamen  mundi  gubernatio¬ 
nem  non  advertunt ,  quae  asseritur 
tum  ex  mundi  machina,  tum  Scriptu¬ 
rae  testimoniis  I.  5.  1 — 7,  10.  et  I. 
16.  1.  Hinc  fortunae  nullus  locus, 
quae  huic  speciali  moderationi  in  Dei 
verbo  opponitur  2.  quia  ipsa  natu¬ 
ralia  et  inanimata,  etsi  insitam  ha¬ 
beant  quaeque  proprietatem,  eam  ta¬ 
men  nisi  praesenti  Dei  manu  mota 
non  exserunt;  Dei  enim  omnipotentia, 
quae  circa  illa  versatur,  non  otiosa, 
sed  efficax  credenda  est  2,  3.  Haec 
qui  negant,  Deum  fraudant  suo  ho¬ 
nore  et  se  ipsos  egregiae  consolatio¬ 
nis  fructu,  ibid.  ita  ut  non  speculari 
solum  concipiendus  sit  Deus ,  quae 
fiunt ,  sed  eventus  ipsos  moderari : 
unde  evertitur  figmentum  de  nuda 
praescientia,  item  errores  Epicureorum 
et  aliorum  profanorum  ut  et  generalis 
tantum  providentia  :  quo  tamen  sensu 
illa  possit  admitti  4.  Quare  non 
motus  tantum  principium  penes  Deum 
est,  sed  quaevis  speciales  benedictio¬ 
nes  et  maledictiones  ad  ipsum  refe- 

rendae  5.  Praecipue  vero  in  genere 
humano,  propter  quod  caetera  omnia 
condita,  haec  gubernatio  conspicitur 
6,  7.  non  tamen  hoc  modo  dogma 
Stoicorum  asserimus  8.  quo  sensu 
fortunae ,  casus  etc.,  voces  locum  ha¬ 
beant  et  quo  non  ;  et  an  vocabula 
forte ,  forsan  etc.  Christiano  usurpare 
liceat  8 ,  9.  Doctrinae  hujus  consi¬ 
deratio  practica  et  quem  in  finem  sit 
referenda,  ut  ejus  nobis  constet  uti¬ 
litas,  nempe  ne  Deo  obloquamur,  ubi 
fortunae  caeco  motu  videntur  cuncta 
rotari  I.  17.  1.  vindicatur  contra 
canes  quosdam ,  qui  eam  sub  mo¬ 
destiae  praetextu  negant  2.  ut  nihilo¬ 
minus  non  evertantur  preces,  de  rebus 
futuris  consilia  3,  4.  nec  excusandi 
sint,  qui  impietates  perpetrant  5.  (et 
I.  18.  4.)  sancta  vero  providentiae 
meditatio  primum  edocet,  nihil  for¬ 
tuito  contingere,  tum  eam  specialiter 
pro  suis  excubare  cunctosque  sub  sua 
tenere  manu,  ut  nocere  nihil  possint, 
nisi  ipso  permittente,  ac  inimicorum 
odia  in  benevolentiam  posset  con¬ 
vertere  6,7.  in  adversis  suppeditat 
patientiam,  quia  in  Deum,  non  in 
homines  respicimus  8.  Quodsi  quid 
receperimus  ab  aliquo  beneficii,  non 
erimus  ingrati :  si  quid  damni,  culpam 
fatebimur :  in  rebus  autem  futuris 
quamvis  non  feremur  proprio  sensu, 
externa  subsidia  non  negligemus  9. 
Inde  describitur  piae  mentis  hac  in 
parte,  dum  in  Dei  recumbit  provi¬ 
dentiam,  felicitas,  cum  illi ,  qui  hanc 
negant  misera  constringi  anxietate 
necessum  sit  ob  infinitas  humanae 
vitae  miserias  10,  11.  Detenditur 
haec  doctrina  ab  objectionibus.  Quod 
Deo  aliquando  poenitentia,  aliquando 
decretorum  adscribitur  abrogatio,  et 
quo  id  fiat  sensu  12,  13,  14.  Nec 
vero  ad  bona  tantum  se  extendit  Dei 
directio,  sed  et  mala,  idque  non  per¬ 
missu  (quod  putidum  tantum  est  ef¬ 
fugium  mendacii  patrocinio  Dei  ju¬ 
stitiam  a  sinistra  nota  asserens),  sed 
voluntate  ;  ostenditur  enim,  nihil  Sa- 
tanam  aut  reprobos  moliri,  nisi  quod 
jam  ante  Deus  arcana  sua  directione 
decreverit  I.  18.  1.  tum  in  actionibus 
externis ,  tum  praecipue  in  arcanis 
cordis  motibus ,  quod  ex  induratione 
etc.  patet,  quae  Deo  tribuitur,  sed 
cum  in  iis  justam  suam  vindictam 
exerceat,  scelerum  autor  non  est  2,  4. 
Objectio  superborum  quorundam  mo¬ 
destiae  se  tegentium  titulo  evertitur, 


duas  hoc  modo  futuras  in  Deo  con¬ 
trarias  voluntates,  ibid.  3.  Hinc  patet, 
Deum  in  omnium  hominum  cordibus 
operari,  et'  quomodo  id  agat  II.  4.  1. 
involvi  tamen  hominum  culpae  non 
potest ,  quia  longe  alio  operatur  fine 
et  modo  justitiae  convenienti  2.  Haec 
quamvis  aliquando  Veteres  ad  per¬ 
missionem  retulerint,  ne  darent  impiis 
occasionem  Dei  opera  cavillandi : 
Scriptura  tamen,  quum  dicit,  Deum 
excaecare ,  indurare ,  tradere  in  re¬ 
probum  sensum  etc.,  plus  quid  notat, 
sic  tamen,  ut  non  negetur,  quin  Deus 
primum  eos  deserat  et  Spiritum  suum 
ab  iis  auferat,  postea  tradat  Satanae, 
irae  suae  ministro  3,  4.  cujus  opera 
in  instigandis  et  excaecandis  reprobis 
intercedit,  ibid.  2,  5.  commendatur 
quoque  Dei  nobis  providentia  in  regno¬ 
rum  distributione,  quae  ab  ipso  sola 
aut  bonis  aut  malis  Principibus  do¬ 
nantur  IV.  20.  26. 

Proximus  quis  II.  8.  55. 

Prudentia  quaedam  nobis  naturalis  utendi 
quibusvis  mediis  ad  assequendum  pro¬ 
positum  I.  17.  4. 

Pugna  fidelibus  est  perpetua,  tum  cum 
Satana,  quem  tandem  Ducis  sui  ro¬ 
bore  instructi  superant  I.  14.  13,  14, 
15.  et  III.  20.  46.  tum  cum  sua  carne 
III.  3.  10.  et  IV.  15.  11,  12.  et  III. 

2.  28. 

Punitio  peccatorum  in  reprobis  justa, 
quamvis  Dei  ordinationi  serviant  I. 
17.  5.  punitiones  impiorum  a  fidelium 
afflictionibus  quomodo  differant  III. 
4.  31 — 34.  etsi  pro  suo  quisque  pec¬ 
cato  puniendus  sit,  quomodo  tamen 
Deus  non  sit  injustus ,  ubi  peccata 
parentum  in  filiis  plectit  II.  8.  19,  20. 

Purgatorii  sacrilegia  ferenda  non  sunt 
nec  cum  quibusdam  dissimulanda,  ac 
simul  refellitur  III.  5.  6.  loci ,  quos 
sinistre  Papistae  eum  in  finem  detor¬ 
quent,  explicantur  7,  8,  9.  solvitur, 
quod  ajunt,  vetustissimam  esse  Ec¬ 
clesiae  observationem ,  ut  pro  mor¬ 
tuis  preces  fierent:  in  quo  ostenditur, 
non  parum  a  Veteribus  esse  erratum 
ortamque  consuetudinem  ex  prava 
Ethnicorum  aemulatione,  quamvis  ad 
postremum  magnum  adhuc  intersit 
inter  eos  et  hodiernos  Romanenses 
discrimen  10. 

Q. 

Quadragesimae  superstitiosa  observatio 
et  unde  ortum  traxerit  I.  13.  29.  et 
IV.  12.  20. 

Quales  ad  ministerium  vocandi,  qualiter 
et  a  quibus  IV.  8.  11 — 16. 

Quatuor  hominum  species,  e  quibus  nulli 
operibus  justitiam  apud  Deum  con¬ 
sequi  seu  justificari  possunt  III.  14. 

1,  etc.  quatuor  imprimis  Deo  debita 
II.  8.  16.  quatuor  salutis  causae  III. 

14.  17,  21. 

Querimonia  Senecae  de  Idolorum  vana 
impietate  I.  11.  2. 

Quaestiones  omnes  inutiles  et  curiosae 
nimis  rejiciendae  I.  14.  1,  4.  et  I.  16. 
8.  et  II.  12.  4,  5.  exempla  quaestio¬ 
num  I.  18.  1.  et  II.  17.  1. 

Quies  spiritualis  corporali  Sabbathismo 
Judaeorum  figurata  II.  8.  28 — 34.  ubi 
quae  nobis  Christianis  colenda  sit  quies 
quantumque  ab  illa  Judaeorum  dif¬ 
ferat  ,  ostenditur. 

R. 

Rahab  nullum  electionis  habuit  inclusum 
sibi  semen ,  antequam  vocaretur  III. 

24.  11. 

Rationis  humanae  regimen  annon  ni¬ 
mium  a  Philosophis  aestimatum  II. 

2.  3.  et  ab  Ecclesiasticis  scriptoribus 
4,  5.  (et  jam  a  Papistis  I.  15.  8.) 
aliquantum  adhuc  valet  in  rebus  na¬ 
turalibus  et  aliqua  ibi  ipsi  est  per¬ 
spicientia,  quamvis  non  diu  subsistat, 
sed  statim  concidat  in  vanitatem  12. 
in  rebus  terrenis  non  est  omnino 
caeca,  sic  quid  potest  in  Oeconomia, 
Politia,  caeteris  artibus  13.  quod  acu¬ 
men  etsi  universale  videatur  generis 
humani  bonum,  agnoscenda  tamen  est 
specialis  in  eo  Dei  gratia,  et  cur  14, 
17.  (et  II.  4.  6,  7.)  rationis  ergo 
eximia  quaedam  praestantia  liquet,  in 
artium  inventione ,  traditione  metho¬ 
dica  et  cognitione,  quae  in  antiquis 
Jurisconsultis,  Philosophis  et  Mathe¬ 
maticis  refulserunt  15.  Quae  nihilo-4 
minus  omnia  Spiritus ,  autoris  omnis 
veritatis,  dona  sunt  16.  in  rebus  vero 
spiritualibus  et  coelestibus,  quae  tri¬ 
bus  capitibus  continentur,  Dei  recta 
notitia,  cognitione  paterna  ejus  erga 
nos  favoris  et  scientia  formandae  se¬ 
cundum  legis  regulam  vitae,  omni  ex 
parte  caecutit  18 — 21.  in  postremo 
videtur  quidem  aliquanto  esse  per¬ 
spicacior,  sed  cum  legis  insitae  no¬ 
titia  imperfecta  sit ,  hic  quoque  ratio 
deficit  22.  nec  enim  semper  in  uni¬ 
versali  boni  et  mali  judicio  verum 
assequitur ,  sed  et  quoad  primam  et 
secundam  tabulam  saepe  hallucinatur 
23  ,  24.  quare  nihili  a  Deo  fit  nec 


subsistit  haec  aliqualis  sagacitas  25. 
Vide  Liberum  Arbitrium. 

Rebeccae  peccatum  et  nimia  praecipi¬ 
tantia  ex  fide  tamen  orta  III.  2.  31. 

Rebellio  in  Deum  gravissimum  flagitium 
IV.  1.  25.  rebellio  in  Magistratum 
illicita  IV.  20.  31. 

Reconciliator  Dei  et  hominum  Christus 
II.  6.  1.  et  II.  12.  1.  et  quomodo 
reconciliationem  peregerit  II.  16.  1, 
etc.  quomodo  consistat,  Deum  homi¬ 
nibus  fuisse  inimicum ,  donec  iis  re¬ 
conciliaretur,  cum  ipsa  Christi  donatio 
amoris  documentum  sit,  ibid.  2,  3. 
et  II.  17.  1,  2.  Vide  Christus,  item 
Jesus. 

Redemptoris  cognitio  illi  Creatoris  debet 
succedere,  quia  hanc  solam  inutilem 
nobis  esse  contingeret ;  propterea  illa 
semper  a  mundi  exordio  inter  Dei 
filios  viguit  II.  6.  1.  et  in  Redempto¬ 
ris  persona  Ecclesiae  felix  status  per¬ 
petuo  fuit  fundatus  2,  3,  4.  eas  partes 
quomodo  Christus  impleverit  II.  16. 

1,  etc. 

Regenerationis  imperfectio  evincitur  et 
Anabaptistarum  refellitur  intemperies, 
qui  pro  ea  phreneticam  libidinem  sub¬ 
stituunt  III.  3.  10 — 14.  fit  vero  per 
fidem  III.  3.  1.  ejus  finis  in  pristinam 
Dei  imaginem  restauratio  I.  15.  4. 
et  III.  3.  9.  et  III.  6.  1.  gradatim  in 
nobis  adaugetur  III.  3.  9.  et  IV.  16. 
31.  ejus  opera  seu  fructus  III.  3.  16. 
regeneratio  in  infantibus  an  detur  et 
quomodo  perficiatur  IV.  16.  17. 

Reges  Ecclesiae  nutritii  ac  proinde  legi¬ 
tima  functione  praediti  IV.  20.  5.  utri- 
usque  tabulae  vindices,  ibid.  9.  non 
solum  aequi  et  justi,  quin  et  tyran¬ 
nici  et  injusti  ferendi,  ibid.  8,  22 — 31. 
obediendum  vero  tantum  usque  ad 
aras  32.  Dii  aliquando  nominantur  4. 
facessere  ab  iis  oportet  assentatores  32. 
Vide  Magistratus,  Princeps,  Politica 
administratio. 

Regimen  in  homine  duplex,  spirituale 
unum  ,  alterum  politicum ,  utriusque 
differentia  III.  19.  15.  et  IV.  20.  1. 
regimen  rationis  humanae  an  ubique 
sanum  etiam  in  naturalibus  I.  15.  8. 
et  II.  2.  2  —  6,  18,  24.  (Vide  ratio 
humana)  politici  regiminis  tres  spe¬ 
cies,  Monarchia,  Aristocratia  et  Demo- 
cratia  IV.  20.  8. 

Regnum  Christi  aeternum  II.  15.  3.  5. 
(et  II.  14.  3.)  totum  spirituale  est  4. 
(et  IV.  5.  17.)  qualis  ejus  nunc  status 
II.  16.  16,  17.  Regni  divini  adventus 
quid  III.  20.  42.  a  Christo  fuit  prae- 


INDEX. 


29 


dicatum  III.  3.  19.  Regna  cuncta  Dei 
distribuuntur  singulari  providentia  IV. 

20.  26. 

Regulae  Christianae  observandae  ut  vi¬ 
tetur  nimia  curiositas  I.  14.  4.  ut 
Deus  ab  omni  sinistra  nota  liberetur 

1.  15.  1.  tum  etiam  adversus  infide¬ 
litatem  I.  16.  3.  tres  regulae  ad  ex¬ 
plicationem  decalogi  necessariae  II. 
8.  6,  8,  11.  alia  ut  legitimum  sit 
juramentum  ibid.  27.  item  de  Patrum 
sub  V.  T.  fide  II.  11.  10.  digna  ob¬ 
servatio  ,  ne  erretur  circa  Mediatoris 
personam  II.  14.  3.  et  doctrinam  de 
justificatione  III.  12.  8.  aut  mercedem 
operum  III.  18.  3.  servandus  alius 
canon  in  peccatorum  confessione  III. 
4.  18.  ut  et  leges  rite  precandi  III. 
20.  4,  6,  8,  11,  15.  et  gratias  agendi 
28.  norma  ipsa  orandi  a  Christo  prae¬ 
scripta,  ibid.  34.  regula  sobrietatis 
notanda  de  futura  aeterna  electorum 
felicitate  III.  25.  10.  quemadmodum 
et  de  Ecclesiasticis  constitutionibus, 
quae  sint  legitimae  IV.  10.  31.  ut  et 
de  Dominica  Coena  IV.  17.  10.  et  in 
ea  IV.  18.  12.  regula  contrariorum 
cur  fallat  in  justificatione  operum 

III.  18.  10. 

Relatio  maxima  et  indivulsa  inter  fidem 
et  Dei  Verbum,  praecipue  Evangelium 
III.  2.  6,  29,  31.  et  III.  11.  17.  et 
qualis  III.  22.  10. 

Religio  quid  I.  2.  1,  2.  non  est  tantum 
calliditate  quorundam  excogitata  I.  3. 

2.  quia  ipsis  reprobis  necessitas  Dei 

confessionem  extorquet,  ibid.  et  I.  4. 
4.  cum  superstitione  non  consistit 
religio  I.  4.  1,  3.  qualis  ejus  species 
in  Romana  aula  exstet  IV.  7.  27.  a 
Philosophis  fuit  adulterata  I  5.  13. 
et  a  Papistis  II.  8.  5. 

Religiosius  locuti  Veteres  de  reprobo¬ 
rum  excaecatione  et  qua  de  causa 

II.  4.  3. 

Remissio  peccatorum  omnibus  fidelibus 
necessaria  evertit  fanaticam  perfectio¬ 
nem  ,  quae  veniae  petendae  studium 
evertat  III.  20.  45.  ubi  et  explicatur, 
quo  sensu  dicamur  ea  proximo  re¬ 
mittere.  Distinctio  remissionis  poenae 
et  culpae  futilis  III.  4.  29,  30.  lapsus 
omnes  fidelibus  sine  satisfactione  gra¬ 
tuito  remittuntur,  ibid.  25,  31 — 37. 
quo  in  loco  ostenditur,  cur  David 
remisso  jam  homicidio  et  adulterio 
morte  infantis  tamen  castigatus  sit. 
Articuli  in  symbolo  de  remissione 
peccatorum  explicatio,  in  qua  unica 
consistit  Ecclesiae  felicitas  IV.  I.  20,  21. 


Justificationis  non  infima  pars  est  III. 

II.  2,  21,  22.  nec  tantum  fit  in 
baptismo ,  sed  per  totam  vitam  III. 
4.  26.  non  solum  in  primo  ad  Ec¬ 
clesiam  ingressu  communicatur,  sed 
perpetuo  administratur  per  claves  ipsi 
concessas  IV.  1.  22 — 27.  Legis  etiam 
voluntaria  transgressio  est  remissi¬ 
bilis  ,  quamvis  non  peccatum  in  Spi¬ 
ritum  Sanctum  28.  et  III.  3.  23.  quo 
sensu  Christus  asserat  hoc  nec  in 
praesenti  nec  in  futuro  saeculo  re¬ 
mitti  III.  5.  7.  obtinetur  remissio 
peccatorum  in  sola  Ecclesia  IV.  1.  20. 
sola  autem  conscientiae  pacem  gignit 

III.  13.  4. 

Renuntiatio  sui  ipsius  ad  obedientiam 
legis  primus  ingressus  III.  3.  8.  in 
Deum  et  proximum  respicit  III.  7. 
1,  etc.  Crucis  tolerantia  ejus  pars 
est  III.  8.  1.  Vide  Abnegatio  sui 
ipsius. 

Repetitiones  vocum  idem  significantium 
Hebraeis  familiares  I.  15.  3. 

Reprehensiones  et  objurgationes  quem 
habeant  erga  fideles  et  infideles  usum, 
et  an  liberum  arbitrium  evincant  II. 

5.  4,  5,  11. 

Reprobatio  Divinae  voluntati  adscribenda 

III.  22.  11. 

Reprobos  an  Deus  velit  salvare  III. 
24.  16.  omnes  juste  puniuntur,  cum 
peccant  III.  23.  9.  (et  I.  17.  5.)  Deum 
judicem  servili  tantum  timore  metuunt 

III.  2.  27.  cur  a  Deo  excaecentur 
III.  24.  14.  inter  poenas  eorum  et 
fidelium  castigationes  discrimen  III. 
4.  31 — 34.  illorum  fides  ut  a  salvifica 
differat  III.  2.  11,  12.  et  misera  post 
hanc  vitam  conditio  ac  gravissimae 
poenae  III.  25.  12.  cur  ipsis  Evan¬ 
gelium  aliquando  annuncietur  III.  24. 
1 .  quod  tamen  sine  fructu  audiunt 

II.  5.  5. 

Resipiscentia.  Vide  Poenitentia  et  Re¬ 
generatio. 

Res  tum  animatae ,  tum  inanimes  Dei 
reguntur  providentia  I.  16.  2.  res 
spirituales  ab  homine  animali  non 
possunt  comprehendi  II.  2.  18,  20. 

Resurrectio  Christi  crucis,  mortis  et  se¬ 
pulturae  est  complementum,  sine  qua 
haec  forent  mutila ;  attulit  vero  nobis 
justitiam,  nostrae  resurrectionis  nobis 
est  symbolum  et  nos  regenerat  in 
vitae  novitatem  II.  16.  13.  et  III. 

3.  9.  tota  ejus  historia  exponitur  et 
indubia  ejus  demonstratur  veritas  III. 

25.  3. 

Resurrectionis  carnis  meditatio  perpetua 
fidelibus  esse  debet,  ne  in  vocationis 
suae  cursu  inter  multas  difficultates 
deficiant  III.  25.  1,  2.  ejus  doctrina 
maximi  est  momenti  credituque  dif¬ 
ficilis,  quod  obstaculum  ut  superemus, 
duo  suppeditat  Scriptura  adminicula, 
Christi  similitudinem  et  Dei  omni¬ 
potentiam  3.  inde  refutantur  Saddu- 
caei  resurrectionem  negantes  et  Chi- 
liastae  eam  obscurantes  5.  fiet  vero 
in  iisdem  corporibus,  unde  est  maxime 
futura  admiranda  7,  8.  quo  jure  im¬ 
piis  cum  fidelibus  communis  sit,  cum 
singulare  sit  iis  a  Christo  partum 
beneficium  9. 

Revelationes  fanaticorum  extra  Scriptu¬ 
ram  eversae  I.  9.  1,  2,  3.  quamvis 
iis  Deus  usus  erga  Patriarchas  sub 
mundi  incunabulis  I.  6.  2.  et  IV. 

8.  5. 

Ritus  vocationis  ministrorum  quis  IV. 

3.  16. 

Roboratio  cordium  et  obfirmatio  repro¬ 
borum  Deo  tributa  an  permissionem 
tantum  notet  I.  18.  2.  et  II.  4.  4. 

Romae  cur  nulla  Ecclesia  IV.  7.  23.  et 
IV.  2.  7,  8.  cur  illi  multum  honoris 
semper  delatum  IV.  6.  16.  non  est 
Ecclesiarum  caput  IV.  6.  17.  ejus 
fastus  IV.  7.  3.  lites  ob  nomen  Novae 
Romae  Constantinopoli  collatum  IV.  7. 
6.  Romae  primatus  eversus  tum  Scrip¬ 
turae  testimoniis  IV.  6.  1,  etc.  tum 
ex  Ecclesiastica  historia  IV.  7.  1,  etc. 

Romanenses  Apostolica  successione  gratis 
gloriantur  IV.  2.  2,  3.  eorum  in  con¬ 
scientias  tyrannis  IV.  8.  10.  et  im¬ 
pium  dogma  de  Scripturae  interpre¬ 
tatione  et  approbatione  IV.  9.  14. 

Ruben  Jacobi  primogeniti  flagitium  II. 

10.  12. 

Rudimenta  infirmitatis  Ecclesiasticae  con¬ 
stitutiones  IV.  10.  31. 

Ruditas  discipulorum  Christi  ipso  vi¬ 
vente  IV.  8.  14. 

Ruina  nostra  solis  nobis  adseribenda  est 
II.  1.  10. 

S. 

De  Sabbatho  praecepti  finis ;  tres  item 
causae,  quibus  constat  II.  8.  28. 
prima  est  spiritualis  quietis  adum¬ 
bratio,  curque  septimum  diem  prae¬ 
cise  Dominus  assignarit  29,  30,  31. 
haec  jam  causa  sub  Christianismo 
plane  abolita,  ibid.  altera  est,  ut  stati 
sint  Ecclesiasticis  conventibus  dies, 
et  tertia,  ut  servis  otium  a  labore 
concedatur  32.  quae  causae  cum  et 


jam  habent  locum,  patet,  quatenus 
Sabbathum  Christi  adventu  sit  abo¬ 
litum  :  nec  omittendi  coetus  Eccle¬ 
siastici  ad  audiendum  Verbum  et  pu¬ 
blicas  preces  destinati ,  ubi  de  diei 
Dominici  observatione  vitandaque  in 
ea  Judaica  superstitione  32,  33,  34. 

Sabellius  haereticus  refutatur  I.  13.  4. 

Saccus  et  cinis  tristitiae  ac  poenitentiae 
signa  III.  3.  17.  et  IV.  12.  17. 

Sacerdotium  Christi  praecipue  cum  cae- 
teris  ejus  muneribus  in  eo  spectan¬ 
dum  ,  ut  sciatur ,  quorsum  missus  sit 
II.  15.  2.  estque  perfectissimum,  le¬ 
galibus  umbris  praefiguratum,  nec  in 
eo  admittit  socios ,  et  qui  nobis  inde 
fructus  redeant,  ibid.  6.  et  IV.  6.  2. 
et  IV.  18.  2.  et  IV.  19.  28.  unde  et 
solus  pro  nobis  apud  Patrem  inter¬ 
cessor  III.  20.  17  —  27.  cur  suum 
sacerdotium  Moses  jussus  sit  Aaroni 
resignare  IV.  11.  8. 

Sacerdotum  sub  Veteri  Testamento  po¬ 
testas  quam  late  se  extenderit  IV. 

8.  2. 

Sacerdotes  Papistici  Christo  injurii  II. 
15.  6.  et  IV.  8.  2.  et  IV.  19.  28. 
quamvis  non  Christiani,  quorum  com¬ 
munis  est  illa  dignitas  II.  15.  6.  et 
IV.  18..  13,  16,  17. 

Sacramentum  quid  IV.  14.  1,  18.  quo 
sensu  Vetus  interpres ,  veteres  item 
alii  Scriptores  id  nomen  usurpave¬ 
rint  2,  13.  esse  non  potest  sine  pro¬ 
missione,  quam  Deus  istiusmodi  sigillo 
obsignat ,  nostrae  consulens  tum  tar¬ 
ditati  et  ignorantiae ,  tum  infirmitati 
3,  5,  6,  12.  constat  verbo  et  externo 
signo,  quorum  prius  longe  alio  sensu 
sumendum  est,  quam  existiment  Pa- 
pistae  4.  non  desinunt  gratiae  divinae 
esse  testimonia,  quamvis  impiis  por¬ 
recta  graviorem  damnationem  affe¬ 
rant  7.  quod  autem  dicantur  confir¬ 
mare  fidem  nostram ,  Spiritus  Sancti 
operationem  non  excludit ,  cum  sub- 
ordinata  haec  sint  9 — 12.  eorum  ef¬ 
ficacia  13.  Sophistarum  error  diabo¬ 
licus  de  perfectione  Sacramentorum 
novae  legis  refellitur  14.  cum  distingui 
debeat  Sacramentum  et  res  Sacra¬ 
menti  ,  Augustino  auctore :  reprobi 
autorem  praeter  externum  symbolum 
nihil  recipiunt  15 ,  16.  non  habet 
autem  signum  affixam  quandam  se¬ 
cretam  vim ,  qua  ipsum  per  se  Spi¬ 
ritus  Sancti  gratias  conferat  17.  Sa¬ 
cramentorum  partitio  in  extraordinaria 
et  ordinaria;  priorum  exempla  Deus 
aliquando  in  miraculis,  aliquando  in 

rebus  naturalibus  exhibuit ,  ubi  de 
arbore  vitae  et  arcu  coelesti  18.  or¬ 
dinaria  Dominus  exhibet  in  gratiae 
et  salutis  testimonio ,  nobis  vicissim 
sunt  professionis  notae  19.  ea,  quae 
fuerunt  sub  lege,  eundem  cum  nostris 
habuerunt  scopum  :  quare  nullo  modo 
admittendum ,  quod  ajunt  Sophistae, 
illa  gratiam  Dei  figurasse  tantum, 
nostra  etiam  praesentem  conferre  20 
■ — 23.  specie  contrarii  loci  exponuntur 
et  Veterum ,  quae  obstare  videntur 
testimonia  24,  25,  26.  Duo  tantum 
sunt  in  Ecclesia,  licet  illa ,  quae  fuit 
sub  Lege,  plura  habuerit  20.  (et  IV. 
18.  19,  20.)  ubi  et  ostenditur,  an 
manuum  impositio  in  ministrorum 
initiatione  usitata  sit  sacramentum  et 
quale.  Quum  negamus  illa ,  quae  a 
Papistis  huic  numero  sunt  adjecta, 
talia  esse ,  de  re  maxime  necessaria 
contendimus  negamusque  invisibilis 
gratiae  visibiles  esse  formas ,  ut  ipsi 
volunt  IV.  19.  1.  ab  hominibus  enim, 
unde  ortum  ducunt  institui  non  pos¬ 
sunt,  distinguique  hanc  ad  rem  debent 
Sacramenta  et  aliae  caerimoniae,  quod 
discrimen  maximi  est  ponderis  2. 
Veterem  Ecclesiam  nullo  modo  ha¬ 
bent  sociam  in  septenario  suo  Sacra¬ 
mentorum  numero  3.  Dehinc  ex¬ 
cutiuntur  Papistica  Sacramenta :  con¬ 
firmatio  4 — 13.  poenitentia  14 — 17. 
extrema  unctio  18  —  21.  ordo,  qui 
septem  alia  sacramentula  mira  foe- 
cunditate  ex  se  peperit  22  —  33.  et 
matrimonium  34 — 37.  Quorum  quae¬ 
que  vide  quoque  suo  loco. 

Sacrificiorum  usus ,  qui  est  tum  Chri¬ 
stum  praefigurare ,  tum  culpam  et 
peccata  offerentium  liquido  ostendere 
III.  6.  2.  et  II.  7.  1,  17.  et  il.  12.  4. 
fidelium  sacrificia  Eucharistica,  sunt 
enim  per  Christum  Patri  consecrati 
Sacerdotes  II.  15.  6.  et  IV.  18.  4,  16. 
quae  Christi  sacerdotio  nihil  derogant 
17.  consecratio  nostri  ipsorum  gra¬ 
tissimum  Deo  sacrificium  III.  7.  1. 
quid  proprie  sint  sacrificia,  quae 
item  duplicis  generis,  propitiatoria  et 
eucharistica  13,  16.  inter  Mosaica  et 
nostram  Eucharistiam  discrimen  1 2. 
Christi  vero  repeti  nullo  modo  po¬ 
test,  ibid.  3.  Sacrificia  Samuelis, 
Menohae  et  Gedeonis  qualia  IV. 

10.  25. 

Sadducaeorum  de  Angelis  praepostera 
opinio  refellitur  I.  14.  9.  ut  et  de 
animabus  ac  resurrectione  I.  15.  2. 

et  II.  10.  23.  et  III.  25.  5. 


Salus  et  Dei  gratia  a  Christo  nobis 
acquisita ,  totaque  cum  omnibus  suis 
partibus  in  eo  continetur  recteque 
dicitur  eam  nobis  promeritus  II.  16. 

1,  19.  et  II.  17.  1—5.  et  III.  14.  17. 
fidei  merces  est  III.  18.  3.  et  III. 
14.  21.  nobis  potest  esse  certa  III. 

2.  38,  39,  40.  a  Dei  provenit  electione 

et  quomodo  in  ejus  certitudinem  pene¬ 
trandum  III.  24.  4,  5.  ejus  quatuor 
causae  III.  14.  17,  21. 

Samsonis  preces  Philistaeos  occisuri 
ruina  aedium  an  omni  vitio  purae 
III.  20.  15. 

Samuelis  sacrificium  in  Ramatha  quale 
IV.  10.  25.  non  ille ,  sed  ipse  Do¬ 
minus  ab  Israelitis  rejectus ,  quum 
Saulem  peterent  IV.  20.  7. 

Sanctimonia  vitae  ab  electione  oriunda 
hujusque  scopus  est  III.  22.  2.  et 
III.  23.  12.  omnis  sanctitas  Dei  do¬ 
num  II.  5.  8.  ejus  regula  in  lege 
praescripta  additis  ad  nos  exstimu¬ 
landos  promissionibus  II.  8.  2 ,  4. 
quomodo  ad  eam  nos  adhortetur 
Scriptura  III.  6.  2. 

Sancti  quomodo  aliquando  innocentia 
sua  etiam  coram  Deo  glorientur  III. 
14.  18.  et  III.  17.  14.  et  III.  20.  10. 
ineffabilis  eorum  in  coelis  gloria  III. 
25.  10.  omnes  vel  purissimae  vitae 
ex  praesentia  Dei  perterrefiunt  I.  1 .  3. 
Sancti  defuncti  an  pro  nobis  preces 
concipiant  et  intercedant,  videant 
audiantve ,  quae  facimus ,  eorumque 
sint  conscii  III.  20.  20 — 24. 

Sanctificare  Dei  nomen  quid  III.  20.  41. 

Sapientia  vera  quid  et  quot  partibus 
constet  I.  1.  1.  et  I.  18.  4„ 

Sarae  nimia  praecipitantia  in  promo'- 
vendo  Jacobo,  ubi  fides  erroribus  im¬ 
plicita  conspici tnr  III.  2.  31. 

Satanae  diversa  nomina  I.  14.  13.  cur 
Spiritus  Dei  vocetur  vel  a  Deo  I. 
18.  2.  et  II.  4.  2,  5.  ejus  astus,  ut 
Coena  Dominica  nos  privaret  IV. 
17.  1.  et  sinceram  de  SS.  Trinitate 
doctrinam  corrumperet  I.  13.  21.  Dei 
est  simia  I.  8.  2.  et  IV.  14.  9.  omnis 
iniquitatis  auctor  I.  14.  15.  nisi  vo¬ 
lente  et  permittente  Deo  nihil  potest 
ibid.  17.  (et  I.  17.  7.)  a  Christo  plane 
superatus,  cujus  virtute  ipsius  etiam 
membra  eum  vincunt  et  licet  ali¬ 
quando  succumbant,  ad  ultimum  tamen 
semper  victoriam  reportant  18.  quo¬ 
modo  in  reprobis  operetur  II.  4.  1.  2. 
Satanae  tradere  quid  IV.  12.  5.  ejus, 
ut  nos  seducat,  fraudes  I.  8.  2.  et 
III.  20.  46.  et  III.  3.  15.  et  IV.  1. 

11,  13.  et  IV.  14.  19.  et  IV.  15.  19. 
et  IV.  16.  32.  et  IV.  17.  1  ,  12.  et 
IV.  18.  18. 

Satisfactio  tertia  poenitentiae  a  Papistis 
constituta  pars ,  quam  in  Christum 
injuria  III.  4.  25.  (et  III.  16.  4.)  non 
enim  semel  tantum  remittuntur  pec¬ 
cata  in  baptismo,  ut  postea  per  satis¬ 
factiones  resurgendum  sit  26.  sic 
Christo  suus  honor  et  conscientiis  pax 
sua  eripitur  27.  fundamenta  sententiae 
Pontificiae,  quae  sunt  nugatoriae  quae¬ 
dam  distinctiones  peccati  mortalis  et 
venialis ,  item  remissionis  culpae  re¬ 
tenta  poena,  discutiuntur  28,  29. 
Contraria,  ut  ubi  Daniel  Nebucadne- 
zarem  jubet  peccata  misericordia  et 
justitia  redimere ,  et  mulieri  remissa 
in  Evangelio  dicuntur  peccata ,  quia 
multum  dilexerit  etc  ,  diluuntur  36, 
37.  et  quantum  inter  satisfactiones 
Veterum,  quae  Ecclesiae,  non  Deo 
dicebantur  reddi,  intersit  38,  39. 

Scala  Jacob  assidente  ad  ejus  extrema 
Domino  exercituum  quid  notarit  I. 

14.  12. 

Scandala  duplicia ,  data  et  accepta ,  ex 
iis  quae  vitanda  III.  19.  11.  quinam 
sint  infirmi,  quibus  offendiculum  poni 
non  debet  12.  quod  autem  prohibe¬ 
mur  alicui  scandalum  dare ,  ad  res 
tantum  indifferentes  extenditur ;  nec 
vero  Dei  praecepta  negligenda  nec 
committenda  impia  sunt ,  ne  simus 
offendiculo,  ut  illi,  qui  hoc  praetextu 
se  Missas  nunc  ferre  asserunt  13. 

Schismatici  et  haeretici  qui  et  nosne 
tales  facto  a  Papatu  discessu  IV.  2. 

5.  6. 

Scortationis  et  adulterii  praecepto  sep¬ 
timo  damnatorum  voce  quid  compre¬ 
hendatur  II.  8.  41 — 44. 

Scribarum  onera  importabilia  quae  et 
quatenus  ferenda  IV.  10.  26. 

Scriptura  ad  perfectam  Dei  notitiam  fuit 
necessaria  I.  6.  1,  4.  quem  propterea 
Deus  docendi  ordinem  obsei’vavit,  non 
tantum  ex  quo  Judaeos  elegit,  sed  et 
erga  Adam ,  Noe  eaeterosque  Pa¬ 
triarchas  ibid.  primumque  id  fecit 
per  oracula  et  visiones ,  quod  postea 
verbum  publicis  tabulis  voluit  con¬ 
signari,  ut  nostrae  infirmitati  consu¬ 
leret  2,  3.  porro  Scripturae  auctoritas 
ab  Ecclesiae  judicio  non  pendet;  quod 
si  foret ,  pessime  nobiscum  ageretur 
I.  7.  1.  (et  IV.  9.  14.)  quod  commen¬ 
tum  Pauli  testimonio  Ephes.  2.  re¬ 
fellitur,  et  Augustini  dictum,  quo 
se  negat  Scripturae  crediturum ,  nisi 


Ecclesiae  eum  moveret  auctoritas, 
exponitur  2 ,  3.  Argumenta  autem 
omnia,  quae  ejus  fidem  animis  nostris 
obsignare  possunt,  non  multum  ju¬ 
vant,  nisi  prius  Spiritus  Sancti  testi¬ 
monium  substernatur,  quo  persuadea¬ 
mur  ,  Deum  esse ,  qui  in  Lege,  Pro¬ 
phetis  et  Evangelio  loquitur ,  quod 
pluribus  ex  Jesaia  probatur  4,  5. 
tum  secundariae  probationes  et  fidei 
adminicula  succedere  possunt ,  quae 
supra  omnia  scripta  humana  longe 
eam  evehunt,  ut  sunt  ordinata,  quae 
in  ea  relucet  sapientiae  divinae  dis¬ 
pensatio,  nihil  terrenum  redolens  doc¬ 
trina,  pulcher  partium  omnium  inter 
se  consensus  et  verborum  contemti- 
bilium  humilitas,  profundissima  tamen 
et  sublimia  regni  coelestis  mysteria 
pandens  I.  8.  1,  2.  scriptorum  item 
Mosis  antiquitas,  qui  non  novum  ta¬ 
men  Deum  comminiscitur,  sedlsraelitis 
omnibus  notissimum  proponit ;  ejus 
miracula  nullis  cavillis  obnoxia,  ut 
et  ejus  sinceritas  in  detegendis  suis, 
sororis,  fratris  et  familiae  suae  totius 
vitiis  ;  Prophetiae  quoque  3 — 7.  Je- 
saiae ,  Jeremiae  et  Danielis  vaticinia 
antequam  vel  ulla  futurarum  rerum 
species ,  imo  cum  contrarium  potius 
eorum,  quae  praedicebant,  pateret  8. 
profana  objectio ,  an  fuerit  unquam 
aliquis  Moses ,  haecque  ejus  sint 
scripta,  quae  habemus,  solvitur  9. 
num  etiam  omnes  libri  Antiochi  sae¬ 
vitia  et  persecutione  combusti,  ubi 
ostenditur,  quomodo  eos  mirabiliter 
semper  Deus  conservarit  inter  innu¬ 
merorum  hostium  insultus  10.  In 
specie  asseritur ,  Evangelistas  a  Deo 
fuisse  inspiratos ,  ex  eorum  simplici¬ 
tate  plena  nihilominus  altissimis  doc¬ 
trinae  capitibus,  Joannis  item ,  Pauli 
et  Petri  majestate ,  admirabili  con¬ 
versione  et  vocatione  ad  Apostola- 
tum  11.  quo  et  facit  tot  saeculorum, 
tam  variarum  gentium  et  animorum 
in  amplectendis  his  scriptis  consensus 
raraque  eorum  pietas,  qui  ea  recepe¬ 
runt  12.  quemadmodum  quoque  tot 
pro  iis  oppetita  martyria  13.  itaque 
rejiciendi  fanatici ,  qui ,  posthabita 
Scripturae  lectione  et  doctrina,  Spi¬ 
ritum  extra  eam  jactant  et  ad  reve¬ 
lationes  transvolant  I.  9.  1  ,  2.  ubi 
solvitur  objectio,  indignum  esse  Spi¬ 
ritu  Dei ,  cui  omnia  subjicienda  sint, 
Scripturae  subjacere :  ut  et  alia ,  qua 
dicunt  nos  litterae  occidenti  incu¬ 
bare  3.  talis  in  illa  nobis  delineatur 

Deus,  qualis  repraesentatur  in  terrae 
et  coeli  gubernatione,  nimirum  aeter¬ 
nus  ,  bonus  etc.  Quae  ejus  inter¬ 
pretandae  potestas  Ecclesiae  compe¬ 
tat  IV.  9.  13.  qua  perperam  Roma¬ 
nenses  abutuntur  ad  errorum  et  im¬ 
pietatum  suarum  confirmationem  14. 
bifariam  de  Ecclesia  loquitur  IV.  1.  7. 

Sculptura  et  pictura  an  licitae  et  qua¬ 
tenus  I.  11.  12. 

Sectae  Monachorum  impiae,  periculosae 
et  lacerantes  Ecclesiae  communionem 
ipsorumque  injuria  Christo  nomina 
IV.  13.  14. 

Secessu  nostro  a  Papatu  an  schismatici 
facti  IV.  2.  5.  secessus  quaerendus 
in  precibus  III.  20.  29. 

Sedes  Christi  ad  dexteram  Dei  quid 
notet  II.  16.  15. 

Semina  legum,  justi  item  et  aequi, 

.  omnium  hominum  cordibus  insculpta 
II.  2.  13.  legis  quoque  moralis,  ibid. 
22.  et  II.  8.  1.  ut  et  religionis  I.  3. 

I.  et  I.  5.  1.  semini  cur  Verbum  as- 
similatum  a  Christo  III.  22.  10.  et 

IV.  1.  6.  et  IV.  14.  11. 

Sensusne  quinque  in  homine ,  et  quid 
statuendum  sit  de  partitione  Philo¬ 
sophorum  in  intellectum  et  volun¬ 
tatem  ;  ad  quam  item  facultatem  sensus 
pertineat  I.  15.  6,  7.  sensus  divini¬ 
tatis  hominum  mentibus  inscriptus  I. 

2.  3.  et  I.  3.  1,  2,  3. 

Sephorae  filium  circumcidentis  exemplum 
an  muliebri  baptismo  patrocinetur  IV. 

15.  22. 

Sepulturae  ritus  an  superstitiosus  et 
quid  doceat  III.  5.  10.  et  II.  25.  8. 
sepultura  Christi  et  quem  nobis  fruc¬ 
tum  conferat  II.  16.  7.  sepultura, 
quam  expetierunt  sub  veteri  foedere 
fideles  in  terra  Canaan,  quo  spectaverit 
II.  10.  13. 

Seraphim  in  templo  collocati  an  patro- 
cinentur  imaginibus  I.  11.  3. 

Sermo  Christus  dictus  et  quando  iis 
esse  coeperit  I.  13.  7,  8. 

Serveti  horrendi  et  impii  errores  re¬ 
futati  I.  13.  10,  22.  et  I.  15.  5.  et 

II.  9.  3.  et  II.  10.  1,  etc.  et  II.  14. 
5—8.  et  IV.  16.  29,  31.  et  IV.  17. 

29,  30. 

Servorum  munus  II.  8.  46.  ad  eorum 
labores  relaxandos  Sabbathum  insti¬ 
tutum,  ibid.  28,  32. 

Sessio  Christi  ad  dexteram  Dei  quid 
notet  II.  16.  15. 

Sexagenariarum  viduarum  coelibatus  an 
monialibus  patrocinetur  IV.  13.  18, 

19. 


Signa  poenitentiae  extrinseca  quanti  fa¬ 
cienda,  et  quis  in  iis  servandus  modus 
III.  3.  15,  16.  et  IV.  12.  14,  17. 
Simonis  Magi  fides  qualis  III.  2.  10. 
non  injecta  ipsi  desperatio  post  ad¬ 
missum  suum  peccatum ,  sed  veniae 
spes  data  IV.  1.  26. 

Simplicitas  sacrarum  litterarum  magnae 
efficaciae ,  ipsorumque  divinitatem 
evincit  I.  8.  1,  11. 

Simplicitas  affectata  post  suffocatam  Dei 
notitiam  an  excuset  I.  4.  1. 

Similia  quaedam  I.  1.  2.  et  II.  4.  1. 
et  II.  7.  7.  et  II.  8.  18.  et  II.  11. 

13,  14.  et  II.  14.  1.  et  III.  2.  34. 
et  III.  4.  18.  et  III.  12.  2,  3.  et  III. 
15.  3.  et  III.  18.  8.  et  III.  20.  38. 
et  IV,  3.  2.  et  IV.  5.  15.  et  IV.  14. 

10,  13. 

Simulacra  Dei  illicita  I.  11.  6,  9.  Vide 
Idola  et  Imagines. 

Sinus  Abrahae  quid  III.  25.  6. 

Sobrietas  victus  in  tota  fidelium  vita 
relucere  debet  III.  3.  17.  et  III.  10. 

3.  ubique  ab  ipsis  in  rerum  Dei  verbo 
traditarum  indagatione  servanda  I.  9. 
3.  et  I.  13.  20.  et  I.  14.  4.  et  II.  4. 
3.  et  III.  25.  8,  10. 

Socraticorum  de  animae  immortalitate 
sententia  I.  15.  6. 

Sol  omniaque  astra  a  Persis  adorata 

1.  11.  1.  et  II.  8.  17.  singularis  Dei 
providentiae  testis  I.  16.  2.  Natura 
corporis  solaris  nobis  adhuc  incognita 

I.  13.  21. 

Solonis  dictum  IV.  20.  9. 

Solvere  et  ligare  quid  IV.  6.  3.  et  IV. 

11.  1,  2. 

Spes  cum  fide  conjuncta  III.  2.  42. 
quin  et  pro  hac  aliquando  ponitur  43. 
ultra  mortem  extenditur  40.  ex  ac¬ 
ceptis  a  Deo  beneficiis  in  posterum 
ad  se  stabiliendam  confirmatur  III.  2. 
31.  natura  ejus  explicatur  III.  25.  1. 
Spiritus  Sancti  deitas  probatur  I.  13. 

14,  15.  is  vinculum  est,  quo  Christo 
unimur,  cujus  cuncta  sine  illo  bene¬ 
ficia  nobis  essent  inutilia  III.  1.  1,  3. 
cur  nunc  Patris  ,  nunc  Filii  Spiritus 
dicatur  et  Spiritus  Sanctificationis  2. 
insignia  elogia ,  quibus  ornatur  in 
Scriptura ,  ejus  efficaciam  nobis 
adumbrantia  3.  Fides  nihilominus 
praecipuum  ejus  opus  est,  unde  vere 
nobis  est  internus  doctor  4.  et  III. 

2.  34  —  36.  cum  impiis  nihil  habet 
commercii  II.  2.  16.  promissiones 
nobis  obsignat  IV.  14.  8 ,  9.  super 
Christum  solum  requiescit  II.  3.  4. 

et  III.  1.  2. 

Spiritus  cum  carne  lucta  II.  2.  27.  et 
1H.  2.  1.  et  111.  3.  14. 

Steuchi  impudentia  in  defendenda  Pa¬ 
pae  causa  et  simul  frigus  IV.  11.  12. 

Stoicorum  de  fato  opinio  I.  16.  8  et 

aixa^eta  III.  8.  9. 

Subdiaconi  in  Yetere  Ecclesia  qui  IV. 
4.  10.  in  papatu  hodie  quales  IV. 

19.  33. 

Summa  legis  II.  8.  11.  et  III.  3.  11.  et 
Evangelii  III.  3.  1,  19. 

Superbia  homini  naturalis  I.  1.  2.  et  I. 
3.  1.  omnium  malorum  nobis  fuit 
principium  II.  1.  4. 

Superstitio  an  excuset  simplices  ob  cor¬ 
ruptam  Dei  notitiam  mentibus  suis 
insculptam  I.  4.  1,  3.  ubi  ostendi¬ 
tur,  Deo  tantum  eam  illudere,  ubi 
tentat  gratificari :  et  qui  ea  ducuntur, 
servili  timore  ,  non  voluntarie  ad 
Deum  recognoscendum  accedere  4. 
Omnes  gentiles  ad  Sapientissimos  us¬ 
que  hac  impliciti ,  unde  infiniti  circa 
Deum  errores  et  a  vero  Deo  disces¬ 
sio  I.  5.  12.  quantum  a  vera  reli¬ 
gione  differat  I.  12.  1.  quam  sit  cal¬ 
lida  in  adjungendis  Deo  vero  aliis 
diis  minoribus,  ut  tamen  in  ordinem 
cogere  non  videatur,  ibid.  1,  3.  illa 
itaque  vitanda  ejusque  facilis  in  prae¬ 
cipitium  lapsus  II.  8.  16.  et  III.  19.  7. 
Superstitiosus  timor  attenta  providen¬ 
tiae  meditatione  tollitur,  ejus  neglectu 
nobis  ingeneratur  ut  patet  ex  genti¬ 
bus  I.  16.  3. 

Sursum  corda ,  dictum  a  Veteribus  in 
Coenae  celebratione  usurpatum  IV. 

17.  30. 

Symbolum  Apostolorum  cur  ita  dictum 
II.  16.  18.  explicati  ex  eo  articuli 
de  Christi  morte  5,  6.  sepultura  7. 
descensu  ad  inferos  8 — 12.  resurrec¬ 
tione  a  mortuis  13.  adscensu  in  coe¬ 
lum  14.  sessione  ad  dexteram  Dei 
et  quem  ex  ea  fructum  colligat  fides 
15,  16.  reditu  ad  judicium  et  quae 
inde  oritur,  consolatione  17,  18.  de 
Ecclesia  Sancta  Catholica  4.  1.  2,  3. 
et  remissione  peccatorum,  ibid.  20. 

T. 

Tatianorum  haeresis  an  Pontificios  ex¬ 
cuset  IV.  12.  23. 

Templorum  necessitas  ad  celebrandos 
coetus  III.  20.  30.  eorum  usus  et 
an  sufficienti  inductus  ratione  Xerxes 
omnia  Graeciae  templa  dirui  jusserit 
IV.  1.  5.  in  quibus  non  expedit,  ul¬ 
las  haberi  imagines,  praeter  vivas 
illas  et  iconicas,  baptismi  et  sacrae 


coenae  ac  praedicati  Verbi  I.  11.  7, 
13.  impietas  et  putidae  naeniae  Ni¬ 
caenae  Synodi,  quae  non  habendas 
solum  in  iis  imagines,  sed  etiam  ad¬ 
orandas  decrevit  14,  15,  16.  de  eo¬ 
rum  et  sacrorum  omnium  ornatu 
quamque  munde  a  Vetere  Ecclesia 
habita,  ut  pauperum  tamen  alimoniae 
et  reditui  nihil  inde  decederet  IV.  4. 
8.  et  quam  e  contra  sectentur  Papi- 
stae  luxuriem  IV.  5.  17,  18. 

Tempus  creationis  mundi  I.  14.  1.  et 
II.  11.  14.  et  III.  21.  4. 

Tentare  Deum  quid,  ejusque  tentationis 
exemplum  in  voto  coelibatus,  quod 
nuncupant  Monachi  IV.  13.  3.  et  II. 
8.  42.  diversae  illius  species,  et  an 
recte  Deo  tribuatur  III.  20.  46. 

Terra  tota  fidelibus  benedicta  II.  8.  37. 
quo  sensu  tamen  illis  sit  a  patria  ex¬ 
silium  III.  4.  9. 

Testamenti  Veteris  et  Novi  similitudo, 
quae  unum  re  ipsa  et  substantia  sunt, 
etsi  administratione  varient  II.  10.  1. 
haec  convenientia  in  tribus  capitibus 
vertitur,  1.  carnalem  opulentiam  Ju¬ 
daeis  non  fuisse  ultimam  metam  pro¬ 
positam  2.  foedus  cum  illis  initum 
sola  misericordia  Dei  fuisse  suffultum, 
nullis  operum  meritis  et  3.  in  Chri¬ 
stum  quoque  ipsos  respexisse  2.  (nam 
ille  unicum  pacti  illius  fuit  funda¬ 
mentum  II.  10.  4.)  primum  et  secun¬ 
dum  caput  ostenditur,  patres  scilicet 
praecipue  spectasse  futuram  vitam, 
ex  Paulo,  qui  promissionum  Evange- 
licarum  eos  facit  participes  ac  eorum 
sacramenta  ejusdem  cum  nostris  vir¬ 
tutis  3,  4,  5.  quae  vindicantur  ab 
objectione  contraria  6.  ex  Lege  item 
et  Prophetis  seu  foederis  formula, 
Ego  sum  Deus  vester  ut  et  ero  Deus 
seminis  vestri  post  vos  7,  8,  9.  quem¬ 
admodum  quoque  ex  dispensatione, 
qua  Deus  usus  est,  ne  ullo  modo 
terrenis  deliciis  mentem  possent  affi¬ 
gere,  quod  patet  ex  misera  quoad 
hanc  vitam  conditione  Abrahami,  Isaa- 
ci,  Jacobi  multisque  Davidis  testimo¬ 
niis  10 — 18,  ulterius  ex  praestanti 
Jobi  sententia  et  posteriorum  Prophe¬ 
tarum  aperta  declaratione  19,  21,  22. 
altera  duo  capita  probantur,  ibid.  4, 
23.  et  postremum  II.  6.  2,  4.  et  II. 
7.  1,  etc.  Quinque  nihilominus  dif¬ 
ferentiis,  quae  dispensationem  magis, 
quam  substantiam  concernunt,  a  se 
distant :  quarum  prima  est,  quod  non 
immediate  Deus  Israelitas  ad  contem¬ 
plationem  coelestis  haereditatis  du- 

xerit,  sed  exhibuerit  terrenis  benefi¬ 
ciis  vestitam  II.  11.  1,  2,  3.  altera, 
quod  nunc  solidum  nobis  ostentetur 
corpus  et  praesens  veritas,  tunc  ima¬ 
gines  tantum  et  corporis  absentis  um¬ 
brae  exstiterint  4,  5,  6.  Tertia,  quod 
Vetus  fuerit  litterale,  Novum  spiri¬ 
tuale  ,  quae  differentia  fuse  explica¬ 
tur  7,  8.  ex  qua  quarta  emergit ,  il¬ 
lud  enim  servitutis  fuit,  nostrum  li¬ 
bertatis  9.  et  quo  sensu  posteriores 
tres  differentiae  accipiendae  10.  Quin¬ 
tam  facit  vocatio  gentium,  cum  antea 
Dei  foedus  ad  unam  gentem  Israeli- 
ticam  esset  restrictum  11,  12.  Con¬ 
trariae  quaedam  diluuntur  objectio¬ 
nes  ,  quibus  profani  homines  hanc 
in  gubernanda  Ecclesia  varietatem, 
alium  in  docendo  modum  et  rituum 
caerimoniarumque  mutationem  exagi¬ 
tant,  ut  simplicium  animis  Scripturae 
fidem  excutiant  13,  14. 

Theodori  Episcopi  futile  imaginum  pa¬ 
trocinium  I.  11.  14. 

Theodosii  Episcopi  Mirensis  similes  nae¬ 
niae  I.  11.  15. 

Theodosius  Imperator  publice  peccatum 
suum  confessus  IV.  12.  7. 

Theologiae  praecipuae  partes  I.  1.  1. 
Theologia  Paparum,  Cardinalium  to- 
tiusque  Romanae  aulae  qualis  IV.  7. 

27. 

Thesaurus  Ecclesiae  quid  Papistis  III. 

5.  2,  3. 

Thomae  de  libero  arbitrio  sententia  II. 
2.  4.  ipsius  argutia  circa  praedesti¬ 
nationis  doctrinam  refellitur  III.  22. 

9. 

Timor  primum  in  orbe  fecit  Deos  I.  4. 
4.  timor  superstitiosus  quis,  et  in 
gentilibus  unde  natus  I.  16.  3.  qua¬ 
lis  Dei  timor  in  reprobis  III.  2.  13, 
27.  et  IV.  10.  23.  Timor  Domini, 
qui  principium  sapientiae  dicitur  et 
fidelibus  passim  defertur ,  an  sensui 
fiduciali  fidei  repugnet  III.  2.  26.  fi¬ 
deles  saepius  laborant  timore  et  dif¬ 
fidentia  ex  infirmitatis  sensu  ibid.  17. 
timoris  species  orti  vel  ex  exemplis 
divinae  ultionis  in  reprobos  vel  pro¬ 
priae  infirmitatis  consideratione,  fidei 
certitudinem  nequaquam  evertentes, 
fides  enim  et  timor  in  fideli  pectore 
locum  habere  possunt,  ut  ex  opposito 
in  impiis  simul  locantur  torpor  et 
anxietas  20,  22,  23,  26,  27.  et  III. 

24.  7. 

Tolerantia.  Vide  Patientia. 

Tonsuram  clericalem  unde  derivent  Pa- 
pistac  et  an  Pauli  possit  exemplo  de¬ 


fendi:  vera  item  ejus  origo,  quae 
postea  corrupta.  IV.  19.  26,  27. 

Tradere  Satanae  quid  IV.  12.  5. 

Traditionum  humanarum  ex  eo  liquet 
inutilitas,  quod  Deus,  exhibiturus  ve¬ 
rae  justitiae  regulam ,  ad  suam  vo¬ 
luntatem  omnes  ejus  partes  revocavit 
II.  8.  5.  earum  vel  purissimarum  im¬ 
pietas  detegitur  IV.  10.  1 — 8.  de 
constitutionibus  speciatim  Papisticis 
(quarum  aliae  ritus,  aliae  disciplinam 
spectare  videntur)  earumque  vanitate 
et  sacrilegiis ,  tum  quod  in  iis  con¬ 
stituatur  cultus,  tum  etiam  quia  reli¬ 
giosa  necessitate  iis  adstringuntur 
conscientiae,  quod  item  iis  fiat  irri¬ 
tum  Dei  praeceptum  et  ipsae  in  im¬ 
mensum  accumulentur  9 — 16.  ubi  po¬ 
nitur  simul  vera  nota  traditionum, 
quas  oportet  a  piis  repudiari.  Prae¬ 
textus  eorum,  qui  eas  defendunt,  er¬ 
rare  nempe  Ecclesiam  non  posse,  ex¬ 
cutitur  17.  impudenter  eas  ad  Apo- 
stolica  tempora  referri  indeque  mini¬ 
me  originem  ducere  18,  19,  20.  Nec 
ipsis  suffragari  Apostolorum  de  ido¬ 
lothytis  et  suffocato  decretum  Act. 
XV.  21,  22.  istiusmodi  fictitiis  obser¬ 
vationibus  Deo  regnum  suum  eripi¬ 
tur,  quia  hominum,  non  suis  prae¬ 
ceptis  colitur  23,  24.  Nec  defendun¬ 
tur  exemplo  Manohae  hominis  privati, 
sacrificium  nihilominus  offerentis,  aut 
Samuelis  sacrificantis  in  Ramatha  25. 
aut  Christi  dicto,  jubentis  ferre  onera 
importabilia  Scribarum  et  Pharisaeo- 
rum  26.  ex  opposito  ostenditur,  quae 
possint  esse  sanctae,  si  nimirum  ser¬ 
viant  decoro  et  Ecclesiae  ordini  1, 
27,  28,  29.  et  illae  quae  30.  quod¬ 
nam  sit  populi  Christiani  erga  eas 
officium ,  quinam  item  in  iis  cavendi 
errores  31,  32. 

Transsubstantiatio  Sophistarum  coenae 
Dominicae  institutioni  contraria  refel¬ 
litur  IV.  17.  12,  13,  14. 

Tributa  Principibus  et  quibusvis  Magi¬ 
stratibus  ad  regni  defensionem  persol¬ 
venda  et  quomodo  iis  bona  conscien¬ 
tia  hi  uti  possint  IV.  20.  13. 

Trinitas  SS.  seu  in  una  et  simplici  Dei 
essentia  tres  distincte  personas  esse 
considerandas ,  Graecis  hypostaseis, 
probatur  I.  13.  1,  etc.  Illi  refutan¬ 
tur  ,  qui  Personae  nomen  tanquam 
aypacpov  rejiciunt  3,  4,  5.  simulque 
ostenditur,  qua  necessitate  adacti  vo¬ 
cibus  cp.oouafou ,  personae,  consub¬ 
stantialis  usi  sint  patres ,  de  diversis 
item  Hieronymi,  Hilarii  et  Augustini 
c* 

hoc  in  negotio  locutionibus  2,  3,  16. 
Persona  quid ,  et  de  Serveti  circa 
hanc  rem  erroribus  et  impietatibus  6, 
22.  Christi  nihilominus  adventu  fa¬ 
miliarius  Deus  in  tribus  personis  in¬ 
notuit  16.  Itaque  ostenditur  Filii 
deitas,  quum  de  Patris  non  contro- 
vertatur  7 — 13.  et  Spiritus  Sancti  14, 
15.  Demonstratur  distinctio  Patris  a 
Verbo  et  Verbi  a  Spiritu  17 ,  18. 
quae  simplicissimam  Dei  unitatem  non 
impedit  19.  ubi  et  enarratur,  quo 
sensu  Veteres  Patrem  Filii  faciant 
principium.  Summatim  traditur,  quod 
de  SS.  Trinitate  fide  tenendum  est, 
de  qua  sobrie  nobis  philosophandum 
verbumque  Dei  tantum  sequendum 
21,  22.  Serveti  hac  in  re  deliria  re¬ 
futantur  22.  ut  et  eorum,  qui  solum 
Patrem  faciunt  Deum  verum  et  a  se, 
Filium  vero  et  Spiritum  factitios  23, 
24,  25.  quorum  solvuntur  objectio¬ 
nes,  ostenso  quoque  non  patrocinari 
ipsis  Irenaeum  aut  Tertullianum ;  cae- 
terum  Justinum,  Hilarium  et  Augusti¬ 
num  pro  nobis  facere  26 — 29. 

Tristitia  duplex ,  secundum  Deum  et 
mundum  III.  3.  7.  (et  III.  4.  2.)  est 
autem  moderanda  in  poenitentia,  ibid. 

15. 

Triumphalis  currus  fuit  crux  Christi  II. 

16.  6. 

Tureae  loco  Dei  idolum  tantum  adorant 

II.  6.  4. 

Tyrannis  ab  Ecclesia  et  fidelium  con¬ 
scientiis  arcenda  III.  4.  24.  et  IV  8. 
10.  et  IV.  13.  1.  quam  tamen  sibi 
usurpat  Papa  IV.  11.  6. 

Tyranni  qui ,  qualiter  eorum  ferendum 
jugum  et  quatenus  iis  obediendum 
IV.  20.  24—32. 

V. 

Ubiquitarii  refutantur  IV.  17.  16 — 19, 

24. 

Vectigalia  Principibus  pendenda,  et  qua 
conscientia  iis  uti  possint  IV.  20.  13. 

Verbum  dictus  Christus,  et  quando  esse 
inceperit  I.  13.  7,  8. 

Verbi  ad  fidem  relatio  et  vicissim  III. 

2.  6,  7,  31.  et  III.  22.  10.  cur  semini 
comparatum  IV.  14.  11.  ejus  solius 
praedicatione  docendus  populus ,  non 
imaginibus  I.  11.  7.  Sacramentum 
constat  verbo  et  externo  signo ,  et 
quid  ea  in  materia  verbum  notet  IV. 
14.  4.  est  perfectae  justitiae  regula 
IV.  10.  7.  Vide  Lex  et  Scriptura. 

Veritas  et  misericordia  Dei  conjunctae 

III.  2.  7.  et  III.  22.  10. 


Viduarum  sexagenariarum  coelibatus  an 
Monialibus  papisticis  patrocinetur  IV. 

13.  18,  19. 

Vigilandum  perpetuo  ob  Diaboli  astus 

I.  14.  13,  14. 

Vindicta  Deo  relinquenda  II.  2.  24.  et 

IV.  20.  20.  quod  tamen  mandatum 
lites  omnes  forenses ,  quibus  nostra 
juste  defendimus,  non  tollit,  ibid.  ejus 
appetitus  etiam  in  Veteri  Testamento 
prohibitus  II.  8.  57. 

Vita  hominis  a  Deo  suis  limitibus  cir¬ 
cumscripta  est  I.  16.  9.  et  I.  17.  4, 

II.  est  benedictio  Dei  II.  8.  37.  et 

III.  9.  3.  evanida  est  et  umbrae  simi¬ 
lis  ,  ibid.  2.  quomodo  praesenti  vita 
ejusque  adjumentis  utendum  sit,  ne 
nimia  austeritate  adstringantur  con¬ 
scientiae  nec  fraena  laxentur  intem¬ 
perantiae  III.  10.  1,  2,  3.  rectus  mo¬ 
dus  in  Scriptura  proponitur  4,  5. 
Deus  non  tantum  necessitate  in  ali¬ 
mentis  ceterisque  vitae  subsidiis  con¬ 
suluit ,  sed  et  oblectationi  III.  10.  2. 
in  omnibus  autem  vitae  actionibus 
vocatio  unicuique  sua  inspicienda, 
ibid.  6.  ejus  conservationi  non  de¬ 
dignatur  Deus  consulere ,  hinc  nos 
docuit,  panem  quotidianum  petere,  et 
quid  illa  petitio  complectatur  III.  20. 
44.  Vita  hominis  Christiani  jejunii 
quaedam  species  esse  debet  et  perpe¬ 
tua  mortificandae  carnis  meditatio  III. 

3.  17,  20.  et  III.  10.  3.  quamvis  ejus 
formandae  regulam  Lex  continet,  ex 
Evangelio  tamen  eam  recognoscere 
non  parum  juvat  III.  6.  1.  ad  sancti¬ 
tatem  ergo  nos  primum  adhortatur 
Scriptura  idque  rationibus  multum  ab 
illis  philosophorum  diversis  magisque 
efficacibus  2,  3.  quare  non  sufficit, 
Christi  nomen  obtendere ,  sed  vita 
cum  professione  respondeat  oportet, 
et  qualis  requiratur  in  Christiano 
perfectio  5.  tum  deinde  ejus  normam 
tradit,  quae  absolutissime  pertracta¬ 
tur  quoad  omnes  suas  partes  I.  quoad 
abnegationem  sui  HI.  7.  1  — 10.  II. 
crucis  tolerantiam  III.  8.  1 — 11.  III. 
futurae  vitae  meditationem  III.  9.  1 
— 6.  et  IV.  usum  vitae  praesentis  III. 
10.  1 — 6.  Ad  futurae  vitae  medita¬ 
tionem  Deus  multis  modis  nos  erudit, 
ut  praesens  nobis  vilescat  et  illa  justo 
pretio  aestimetur ,  ubi  exponitur , 
quanta  ejus  praestantia  III.  10.  1,  2, 

4.  itaque  debemus  ejus  adipiscendae 
ardore  teneri  nec  mortem  pusillani¬ 
mes  horrere  5 ,  6.  Vitae  aeternae, 
quae  fidelium  omnium  scopus  est,  fe- 

licitas  incomprehensibilis,  in  qua  glo¬ 
ria  omnibus  non  est  futura  aequalis 
III.  25.  10.  ubi  inutilis  vitanda  cu¬ 
riositas  et  spinosae  quaestiones  11. 
quo  sensu  merces  aut  praemium  ap¬ 
pelletur  III.  18.  2,  3,  4. 

Unctio  extrema  non  est  Sacramentum, 
ubi  ostenditur ,  qualis  sit  apud  Papi- 
stas  ejus  administratio ,  quaque  fiat 
verborum  forma ,  nec  Jacobi  auctori¬ 
tate  defendi  IV.  19.  18.  desiit  enim 
jam  exstare  gratia  curationum  in  Ec¬ 
clesia  19,  20.  et  ut  exstet,  longe  ta¬ 
men  abest  ab  ipso  descripta  caerimo¬ 
nia  ab  impia  istorum  observatione, 
dum  oleum  incantant  et  Spiritus  S. 
faciunt  vehiculum  21. 

Unio  hypostatica  qualis  sit  quamque 
arcta  II.  14.  1 — 5. 

Vocatio  unicuique  consideranda  in  omni¬ 
bus  vitae  actionibus  III.  10.  6.  et  III. 
20.  15.  et  IV.  20.  31.  Vocatione 
gentium  differt  Novum  Testamentum 
a  Veteri,  in  quo  uni  genti  foedus  Dei 
erat  alligatum  II.  11.  11.  quam  haec 
de  improviso  obvenerit  Apostolis  12. 
ad  legitimam  Pastorum  vocationem 
quae  requirantur  IV.  3.  11 — 16.  Vo¬ 
catio  Dei  duplex ,  una  universalis, 
specialis  altera  III.  24.  8.  efficaci 
autem  vocatione  fidelium  electio  con¬ 
firmatur  et  innotescit,  ibid.  1,  2,  4. 
Scopus  vocationis  fidelium  III.  6.  2. 
et  III.  16.  2.  et  III.  23.  13.  ante 
vocationem  nihil  ab  aliis  electi  diffe¬ 
runt,  nec  iis  inhaeret,  quod  somniant 
quidam,  insitum  iis  a  nativitate  elec¬ 
tionis  semen  III.  24.  10,  11. 

Voluntas  Dei  omnis  justitiae  regula  II. 
8.  5.  et  III.  23.  3.  intercedit  etiam 
malis  hominum  operibus  I.  18.  1.  nec 
tamen  propterea  ejus  voluntati  ser¬ 
viunt  improbi  I.  17.  5.  alia  est  ar¬ 
cana  ,  alia  cui  respondet  voluntarium 
obsequium,  quae  omnino  sequenda  est 
I.  17.  2.  et  III.  20.  43.  et  III.  24.  17. 
quae  tamen  sibi  non  sunt  contrariae 
I.  18.  3.  sed  una  datur  eaque  sim¬ 
plex  III.  24.  16.  voluntas  Dei  a  prae¬ 
cepto  est  distinguenda  I.  18.  4.  est 
suprema  omnium  rerum  causa  I.  14. 
1.  et  II.  11.  14.  et  I.  16.  8,  9.  et  I. 
17.  2.  et  I.  18.  1,  2.  et  III.  23.  6,  8. 

Voluntas  et  intellectus  humanae  animae 
partes  adque  has  omnes  aliae  facul¬ 
tates  revocantur  I.  15.  7.  et  II.  2.  2. 
hominis  voluntas  est  in  Dei  manu  et 
ejus  gubernationi  subest  etiam  quoad 


res  indifferentes  et  quae  ad  corpora¬ 
lem  magis ,  quam  ad  spiritualem  vi¬ 
tam  spectant  II.  4.  6,  7.  quo  sensu 
dicatur  in  regeneratione  aboleri ,  quo 
item  remanere  II.  3.  6.  et  II.  5.  15. 
ejus  libertas  non  est  metienda  ab 
eventu  II.  4.  8.  post  peccatum  plane 
corrupta  est  nec  contrarium  probat 
insitus  ipsi  boni  appetitus  II.  2.  26, 
27.  itaque  omnem  amisit  sanitatem 
et  constricta  est  mali  servitute,  quam¬ 
vis  ipsa,  ut  est,  voluntas  perstiterit 
II.  3.  5,  6.  ut  non  tantum  boni  co¬ 
natum  in  ipsa  inchoet,  sed  perpetuo 
moveat  et  sustentet ,  ac  concedat  per¬ 
severantiam  7 — 11.  quod  ulterius  Au¬ 
gustini  auctoritate  ostenditur  13,  4. 
Voluntarium  cum  libero  non  confun¬ 
dendum  II.  5.  1. 

Votum  quid,  et  quid  de  iis  sentiendum, 
quae  praeter  expressum  Dei  verbum 
nuncupantur  IV.  13.  1,  6.  tria  in  il¬ 
lis  observanda,  ut  sint  legitima:  quis 
sit  is,  cui  vovemus,  qui  nos,  qui  vo¬ 
vemus  et  quo  animo  vovendum  2 — 5. 

Vota  caritatis  quae  IV.  19.  26.  eorum 
alia  tempus  praeteritum  respiciunt, 
alia  in  futurum  referuntur  et  qualis 
eorum  usus  esse  possit,  ibid.  Votum 
commune  omnes  fideles  nuncupant  in 
baptismo  6.  quam  temeraria  vota 
coelibatus  Monachorum  et  Monialium 
in  Papatu  3,  8.  (ubi  et  de  voto  Jeph- 
thae,  an  probandum)  17,  18,  19.  et 
in  universum  quo  superstitionis  proru¬ 
perit  mundus  in  iis  excogitandis  et 
imponendis  sibi  ejusmodi  laqueis  1, 
7.  qui  infringi  possunt  innocua  con¬ 
scientia  20,  21. 

Vox  Dei  simulacris  omnibus  et  figuris 
opposita  I.  11.  2. 

X. 

Xerxes  an  sufficienti  inductus  ratione 
Graeciae  omnia  templa  dirui  jusserit 
IV.  1.  5. 

Z. 

Zachariae  Papae  perfidia  et  commune 
cum  Pipino  regni  Gallicani  latroci¬ 
nium  IV.  7.  17. 

Zelus  poenitentiae  effectus  aut  adjunc¬ 
tum  III.  3.  15. 

Zephirini  de  coenae  celebratione  decre¬ 
tum  an  patrocinetur  pessimo  apud 
Papistas  mori  ut  semel  quotannis  com¬ 
municent  IV.  17.  46. 

Ambrosius  lib.  de  Philos.  II.  8.  44. 

—  de  Jacob  etc.  6.  I.  6.  II.  7.  7. 

—  —  —  II.  2.  III.  11.  23. 

—  Lib.  de  Isaac  et  anima  III.  20.  21. 

—  Lib.  de  off.  28.  IV.  4.  8. 

—  Lib.  VI.  de  Sacram.  IV.  19.  3. 

—  Lib.  de  iis ,  qui  ministeriis  initian¬ 

tur  IV.  17.  15. 

—  Lib.  I.  de  vocatione  gentium  cap.  1 

et  2.  III.  18.  3. 

—  —  —  III.  22.  8. 

—  Serm.  XLVI.  de  poenitentia  Petri 

m.  4.  35. 

—  Serm.  s.  homil.  de  basilicis  traden¬ 

dis  IV.  11.  8.  et  15. 

—  Epist.  XXXII.  ad  Valent.  IV.  11. 

8.  et  15. 

—  Epist.  I,  3.  IV.  12.  7. 

—  Epist.  V,  31  et  33.  IV.  4.  8. 

—  In  5.  cap.  I.  ad  Timoth.  IV.  11.  16. 

Anselmus  II.  2.  4. 

Aristoteles  Philosophus,  de  histor.  anim. 

I.  17.  I.  5.  7. 

—  de  animo  I.  et  Metaphys.  I.  I.  5.  5. 

—  Ethic.  VI.  cap.  ult.  et  cap.  2. 

I.  15.  6. 

—  Ethic.  VI.  2.  I.  15.  7. 

—  —  III.  5.  II.  2.  3. 

—  —  VII.  3.  II.  2.  23. 

Archelaus  II.  8.  44. 

Augustinus. 

Quoniam  in  citandis  et  explicandis  Au¬ 
gustini  locis  frequens  est  Calvinus, 
ordinem  Tomorum  doctis  usitatum  se- 
quuti  sumus. 

Tom.  I. 

—  Retractt.  I.  1.  I.  16.  1. 

—  —  I.  3.  II.  2.  8. 

—  —  I.  5.  II.  8.  50. 

—  Confess.  X,  33.  III.  20.  32. 

—  —  XI,  12.  I.  14.  1.  III.  5.  10. 

—  de  Ord.  II.  9.  I.  7.  3. 

—  de  mor.  Eccl.  Cath.  III.  6.  1. 

—  —  —  c.  31.  33.  IV.  13.  9. 

—  de  mor.  Manich.  13.  IV.  12.  19. 

—  de  Genesi  contr.  Man.  I.  14.  1. 

—  —  —  c.  3.  III.  23.  2. 

Tom.  II. 

—  Epist.  2.  ad  Jan.  IV.  6.  15. 

—  —  5.  ad  Marcell.  IV.  20.  12,  20. 


Epist.  19.  ad  Hieron.  IV.  7.  30. 

—  23.  ad  Bonif.  IV.  17.  21,  28. 

—  24.  ad  Alip.  II.  5.  7. 

—  43.  ad  August.  I.  10.  3. 

—  44.  ad  Maxim.  I.  10.  3. 

—  47.  ad  Valent.  II.  2.  1. 

—  48.  ad  Vincent.  I.  18.  4.  IV. 

2.  3. 

—  49.  ad  Deograt.  I.  11.  13. 

—  52.  ad  Maced.  II.  5.  2. 

—  56.  ad  Diosc.  II.  2.  11. 

—  57.  ad  Aurei.  IV.  17.  25,  28. 

—  66.  ad  Maxim.  I.  13.  15. 

—  82.  ad  Larg.  IV.  13.  8. 

—  89.  ad  Hilar.  II.  7.  9. 

—  95.  ad  Innocent.  II.  7.  9. 

—  99.  ad  Evod.  II.  16.  9. 

—  105.  ad  Sext.  II.  3.  14.  III.  15. 

7.  III.  23.  10. 

—  106.  ad  Bonif.  II.  3.  7.  II.  3. 14. 

III.  17.  15.  III.  23.  5,  11. 

—  107.  ad  Vital.  II.  5.  17. 

—  108.  ad  Sixt.  III.  22.  8. 

—  110.  16.  ad  Erad.  IV.  4.  11. 

—  118  et  119.  ad  Januar.  IV.  10. 
13,  14,  19.  IV.  14.  24.  IV.  19.  3. 

—  144.  ad  Anastas.  II.  2.  8. 

—  162.  ad  Episcop.  IV.  7.  10. 

—  174.  ad  Pascent.  I.  13.  19. 

—  200.  ad  Asellic.  II.  7.  9.  II. 

8.  50. 

Tom.  III. 

de  doctr.  Christ.  I,  23.  II.  8.  54,  57. 

—  —  III,  9.  IV.  14.  16,  26. 

IV.  17.  6.  IV.  19.  3. 

—  —  III,  35.  II.  5.  8. 

de  fid.  et  symb.  6.  IV.  17.  26. 

—  —  8.  II.  16.  16. 

Enchirid.  ad  Laur.  II.  5.  7.  III. 

23.  7. 

—  —  5.  II.  15.  1. 

—  —  30.  II.  2.  8. 

—  —  31.  III.  24.  1. 

—  —  32.  II.  3.  11. 

—  —  36.  II.  14.  4. 

—  —  68.  III.  5.  9. 

—  —  101.  I.  18.  3. 

—  —  116.  III.  20.  35. 

de  eccl.  dogmat.  54.  III.  4.  38. 

de  Trinit.  III,  4.  I.  16.  8. 

—  III,  10.  IV.  17.  15,  28. 
—  V,  8  et  9.  I.  13.  5. 

—  V,  10.  I.  15.  4. 

—  de  genesi  ad  littt.  V.  III.  21.  4. 
_  _  _  VI,  15.  III.  23.  8. 

—  —  —  X,  10.  III.  24.  13. 

—  —  —  XI,  7.  8.  9.  I.  15.  8. 

—  de  opere  monach.  IV.  13.  10,  15. 

IV.  19.  20. 

■ —  de  Spir.  et  litt.  II.  2.  8.  II.  7.  5. 


Tom.  IV. 

—  Quaest.  Evang.  sec.  Matth.  IV.  2.  5. 

—  Quaest.  LXXXIII.  I.  6.  18.  I.  17. 

2.  II.  8.  50. 

• —  Quaest.  Vet.  Test.  II.  II.  8.  12. 

—  —  —  III.  IV.  14.  14, 

17,  26.  IV.  19.  15,  16. 

—  de  continent.  8.  II.  8.  50. 

—  de  poenitent.  III.  14.  8. 


Tom.  V. 

de  civit.  Dei  I,  8. 

—  —  IV,  9. 

—  —  IV,  12. 

—  —  IV,  31. 

—  —  V,  24. 

—  —  VI,  10. 

—  —  X.  29. 

—  —  XI,  2. 

—  —  XIX,  17. 

—  —  XIX,  27. 

—  —  XXI,  25. 

—  —  XXII,  2. 


I.  5.  10. 

I.  11.  6. 

II.  8.  5. 
I.  11.  13. 

IV.  20.  12. 

I.  11.  2. 

II.  14.  7. 

III.  2.  1. 
IV.  20.  16. 

III.  11.  22. 

IV.  17.  34. 
III.  20.  15. 


—  —  XXIV,  13.  16.  III.  5.  10. 


Tom.  VI. 

—  contr.  ep.  fundam.  4  et  5.  I.  7.  3. 

—  contr.  Adimant.  12.  IV.  17.  21,  28. 

—  contr.  Faust.  IX,  11.  IV.  14.  19. 

—  —  —  XIII,  16.  IV.  17.  34. 

—  —  —  XIX,  13.  IV.  14.  6,  26. 

—  —  —  XX,  18.  IV.  18.  10. 

—  —  —  XXX,  —  IV.  12.  19. 

—  —  —  XXX,  —  I.  7.  3. 

—  contr.  adversar,  legis  et  Prophett. 

II.  8.  6.  IV.  18.  10. 

—  de  bono  conjug.  II.  8.  6. 

Tom.  VII. 

—  contr.  epist.  Parmeniani  II,  14.  II. 

1.  8. 

—  —  —  II,  8.  III.  20.  20. 

IV.  18.  10. 

—  —  —  II,  13.  IV.  15.  20. 

—  —  —  III,  1.  2.  IV.  1.  16. 

IV.  12.  11,  13. 

—  contr.  litt.  Petiliani  II,  3.  IV.  14. 

26. 

—  contr.  Gaudent,  ep.  II.  23.  III.  5.  8. 

—  de  bapt.  contr.  Donatist.  II,  6.  II. 

8.  58. 


—  de  bapt.  contr.  Donatist.  III,  16. 

IV.  29.  12. 

—  —  —  V,  10.  IV.  15.  7.  IV. 

17.  34. 

—  —  —  V,  10.  IV.  19.  12. 

—  —  —  V,  24.  IV.  14.  14. 

—  In  brev.  collat.  contr.  Donat.  IV. 

7.  10. 

—  de  peccat,  merit.  et  remiss.  I,  27. 

IV.  19.  23. 

—  —  —  II,  18.  II.  3.  7.  III. 

2.  41. 

—  —  —  II,  33.  34.  III.  4.  33. 

—  —  —  III,  8.  II.  1.  8. 

—  de  nat.  et  gratia  II.  2.  11.  II.  3.  6. 

II.  7.  5. 

—  de  grat.  Christi  contr.  Pelag.  et  Coe- 

lest.  H.  1.  7.  III.  24.  1. 

—  contr.  ep.  2.  Pelag.  ad  Bonif.  I,  3. 

II.  2.  8. 

—  —  —  III,  6.  I.  16.  8. 

—  —  —  II,  3.  III.  12.  3.  III. 

14.  4.  III.  18.  5. 

—  —  —  III,  7.  8.  II.  2.  8. 

III.  17.  15. 

—  —  —  IV,  4.  III.  3. 10.  III. 

5.  3. 

—  contr.  Julian.  I.  III.  3.  10. 

—  —  —  II.  II.  8.  44. 

—  —  —  IV.  III.  14.  3. 

—  —  —  V.  III.  23.  1. 

—  de  praedest.  et  grat.  II.  4.  3.  III. 

23.  11.  III.  24.  17. 

—  de  praedest.  Sanet.  II.  2.  9.  ID 

3.  10.  II.  4.  4.  II.  17.  1. 

III.  15.  2.  III.  23.  1.  III. 
24.  1. 

—  de  bono  perseverantiae,  12.  III.  23. 

11,  14,  15,  16,  17,  18,  19. 

—  —  —  20.  III.  21.  4.  III. 

22.  1.  III.  23.  13. 

—  —  —  cap.  ult.  II.  17.  1. 

—  de  grat.  et  libero  arbitr.  ad  Valent. 

III.  18.  5. 

—  —  —  16.  II.  5.  7. 

—  —  —  20.  I.  18.  4.  II.  4.  7. 

—  de  baptismo  parvulorum  IV.  14.  15. 

—  de  orat,  ad  Prob.  III.  20.  48. 

—  de  corrept.  et  grat.  ad  Valent.  I. 

15.  8.  II.  2.  8.  II.  3.  13.  II. 
5.  14.  II.  7.  7,  9.  II.  14.  7. 
III.  22.  1. 

—  de  perfect.  justit.  II.  2.  8.  II.  3.  6. 


Tom.  VIII. 

—  praefat.  in  psalm. 

—  in  psalm.  3. 

—  —  16. 

—  —  19. 

—  —  31. 


III.  14.  4. 
IV.  17.  22. 
III.  5.  4. 
II.  1.  4. 
II.  5.  2. 

in  psalm.  32. 

III.  18.  7. 

— 

Serm.  de  verb.  Apost.  68.  IV.  12.  5. 

— 

33. 

IV.  17.  28. 

— 

homil.  in  advent.  1. 

II.  2.  9. 

— 

45. 

II.  2.  11. 

— 

—  de  bapt.  infant.  IV.  19. 

— 

68. 

I.  13.  19. 

15,  16. 

— 

70. 

II.  5.  2.  II.  7.  9. 

— 

—  de  temp.  38. 

I.  13.  19. 

in  prooem.  enarrat,  psalm.  73.  IV. 

— 

—  —  45. 

II.  8.  50. 

14.  26. 

— 

—  62. 

IV.  17.  34. 

in  psalm.  77. 

IV.  14.  26. 

— 

—  —  124. 

IV.  6.  4. 

— 

78. 

IV.  14.  15. 

Augustinus  Steuchus 

IV.  11.  12. 

— 

88.  III.  13.  4.  III.  15.  2. 

— 

102. 

III.  4.  33. 

B. 

— 

109.  I. 

13.  9.  III.  18.  7. 

Basilius  I.  14. 

20.  I.  16.  8. 

— 

113. 

I.  11.  9,  13. 

Bernardus  de  grat.  et 

libero  arbitr. 

— 

118.  II.  7.  9.  II.  8.  50. 

II.  2.  4,  6. 

— 

137. 

III.  14.  20. 

— 

Serm.  in  Cantic.  2. 

II.  3.  12. 

— 

139. 

III.  15.  2. 

— 

—  —  11. 

III.  3.  15. 

— 

143. 

II.  8.  50. 

— 

—  —  13. 

III.  12.  3,  8. 

— 

144.  I.  i 

5.  9,  10.  III.  15.  7. 

— 

—  —  15. 

II.  16.  1. 

_ 

—  —  22. 

III.  11.  22. 

Tom. 

IX. 

_ 

—  —  23. 

III  24.  4. 

hom.  s. 

tract.  8.  in  Joann.  III.  22.  8. 

— 

—  —  61. 

III.  12.  3. 

— 

—  13. 

IV.  14.  4. 

— 

—  —  78. 

III.  21.  1. 

— 

—  26. 

IV.  14.  15,  16,  26. 

— 

—  —  81. 

II.  3.  5.  II. 

IV.  17.  34,  45. 

5.  1. 

— 

—  28. 

IV.  14.  22. 

— 

—  —  98. 

III.  15.  2. 

— 

—  29. 

II.  5.  7. 

— 

Serm.  1 5.  in  psalm.  qui  habitat  III. 

— 

—  31. 

IV.  17.  6. 

12.  3. 

— 

—  35. 

III.  21.  2. 

— 

—  1.  de  annunciat.  III.  2.  41. 

— 

—  36. 

I.  13.  19.  I.  4. 

— 

—  2.  in  octava 

,  pascha  III. 

17,  34. 

2.  38. 

— 

—  40. 

IV.  17.  6. 

— 

—  2.  in  die  ascensionis  III.  2. 

— 

—  45.  IV.  1.8.  IV.  14.  26. 

38.  III.  23.  1. 

— 

—  46. 

IV.  10.  26. 

— 

—  5.  in  dedicat. 

templi  III.  2. 

— 

—  47. 

III.  5.  4. 

25.  IV.  13.  4. 

— 

